
Tabriz; ora 5,12 dimineaţa. În coliba de la marginea 
domeniului Hanului, Ross se trezi brusc. Rămase nemişcat, 
păstrându-şi respirația regulată, dar cu toate simţurile 
concentrate. Părea că nu se-ntâmplă nimic deosebit, doar 
obişnuitele insecte şi dimensiunile minuscule ale încăperii, prin 
fereastră se vedea noaptea întunecoasă, cu cerul în cea ai mare 
parte înnorat. Pe cealaltă saltea de paie, Gueng dormea 
ghemuit, respirând normal. Din pricina frigului, amândoi bărbaţii 
se culcaseră îmbrăcaţi. 

Fără zgomot, Ross se duse la fereastră şi scrută 
întunericul. Apoi, chiar lingă urechea lui, Gueng şopti: 

- Ce e, sahib? 
- Nu ştiu. Poate nimic. 

Gueng îl înghionti şi arătă cu degetul. Pe scaunul din faţa 
uşii nu se afla nici o santinelă. Poate că s-a dus să-şi facă 
nevoile, întotdeauna fusese cel puţin o santinelă. Zi şi noapte, 
noaptea trecută fuseseră două, aşa că Ross îşi făcuse un fel de 
momâie în pat şi, lăsându-l pe Gueng să le distragă atenţia, se 
strecurase afară pe fereastra din spate, urcându-se singur la 
întâlnirea cu Erikki şi Azadeh. 

La întoarcere fusese cât pe ce să dea peste o patrulă, dar 
santinelele fuseseră somnoroase şi neatente, aşa că putuse să 
treacă pe lingă ele. 

- Aruncă un ochi pe fereastra din spate, şopti Ross. Priviră şi 
aşteptară. Până în zori mai e cam o oră. 

- Sahib, poate a fost doar un duh al muntelui, spuse Gueng 
încetişor. 

În Pământul de Deasupra Lumii era o superstiție că hurile 
vizitau noaptea paturile bărbaţilor, femeilor şi copiilor care 
dormeau, pentru a face fapte bune sau rele şi că visurile erau 
poveştile pe care le şopteau ei. Bărbatul mărunt sonda 
întunericul cu ochii şi urechile. 

- Mă gândesc că poate ar trebui să dăm puţină atenţie duhurilor. 


Se întoarse la patul său, îşi trase cizmele, puse talismanul 
pe care-l păstrase sub pernă înapoi în buzunarul uniformei, apoi 
îmbrăcă halatul de nomad şi turbanul. Verifică îndemânatic 
grenada şi carabina şi-şi pregăti ranita grea care adăpostea 
muniţia, grenadele, apa şi ceva hrană. N-avea nevoie să-şi 
verifice kukriul, acesta nu-l părăsea niciodată, întotdeauna uns 
şi curăţat în fiecare noapte înainte de culcare. 

Ross era la fel de pregătit. Pregătit pentru ce? se întrebă. 
Abia te-ai trezit de cinci minute şi eşti cu pumnalul pregătit, 
predica trasă la armă, pentru ce? Dacă Abdullah ar fi vrut să-ţi 
facă rău, ţi-ar fi luat deja armele. Sau ar fi încercat să ţi le ia. 

În după-amiaza ce trecuse auziseră un 206 decolând şi la 
scurt timp după aceea îi vizitase Abdullah. 

- A, căpitane! lartă-mă pentru întârziere, dar alarma provocată 
de venirea domniei tale e mai mare ca oricând. Prietenii noştri 
sovietici au pus un preţ foarte mare pe capetele voastre! 
spusese jovial. Îndeajuns să mă tenteze şi pe mine, poate! 

- Să sperăm că nu, sir. Cât de mult mai trebuie să aşteptăm? 

- Câteva zile, nu mai mult. Se pare că sovieticii vă vor foarte 
mult. Am primit o altă delegaţie din partea lor, care îmi cerea să 
îi ajut să vă prindă. Prima a fost înainte de-a sosi voi. Dar nu vă 
faceţi griji, ştiu unde e viitorul Iranului. 

Noaptea trecută  Erikki  confirmase ştirea despre 
recompensă. 

- Azi am fost lângă Sabalan, să curăţăm un alt amplasament 
radar. Cred că unii dintre muncitori erau ruşi. Mulţi dintre cei de 
la graniţă vorbesc ruseşte şi spuneau că speră să fie ei cei care 
o să-l prindă pe sabotorul englez cel înalt şi pe ajutorul lui. 
Recompensa e de cinci cai, cinci cămile şi cincizeci de oi. E o 
avere. Şi dac-au aflat de tine atât de departe spre nord, sigur că 
te caută şi pe-aici. 

- Sovieticii te supravegheau? 

- Numai Cimtarga. Dar totuşi nu părea să răspundă de lucrare, 
numai de mine şi de aparat: Cei care vorbeau ruseşte m-au tot 
întrebat când o să trecem cu toate forţele peste graniţă. 

- Dumnezeule! Aveau vreun motiv să spună asta? 

- Mă îndoiesc. Doar zvonuri. Oamenii de aici se hrănesc cu ele. 
Am spus: "Niciodată", dar omul a pufnit în râs şi a zis că ştie că 
avem coloane de tancuri şi armate care aşteaptă. Că le văzuse. 


Nu vorbesc farsi, aşa că nu ştiu dacă nu era alt spion KGB 
deghizat în nomad. 
- Ce aduceai, ceva important? 
- Nu ştiu. Nişte computere şi o mulţime de cutii negre şi nişte 
hârtii. M-au ţinut departe de ele, dar nici una din ele nu este 
desfăcută de experţi, doar smulse din pereţi, firele tăiate, lăsate 
să atârne şi puse una peste alta, neglijent. Singurul lucru de 
care sunt interesaţi muncitorii sunt depozitele, ţigările în 
special. 

Vorbiseră despre evadare. Era cu neputinţă să pună la 
cale un plan. Prea multe necunoscute. 
- Nu ştiu câtă vreme vor să pilotez, spusese Erikki. Ticălosul ăla, 
Cimtarga, mi-a spus că primul ministru Bazargan a ordonat 
americanilor să plece din cele două amplasamente aflate 
departe către est, lingă Turcia, ultimele la care vor ajunge. Le-a 
ordonat să plece imediat şi să lase echipamentul intact. Ar 
trebui să zburăm acolo mâine. 
- Ai folosit astăzi elicopterul mic? 
- Nu. Pilota Nogger Lane, unul dintre căpitanii noştri. A venit aici 
cu noi ca să-l ia înapoi la Teheran. Managerul bazei mi-a zis că |- 
au luat pe Nogger ca să facă recunoaştere în unele locuri unde 
se mai duc încă lupte. Dacă Mclver n-o să mai primească nici o 
veste de la noi, o să sară-n sus şi-o să trimită un echipaj de 
cercetare. Asta s-ar putea să ne mai dea o şansă. Ce-i cu tine? 
- Am putea să ne strecurăm de-aici. Devin din ce în ce mai 
nervos în împuţiciunea aia de colibă. Dacă o ştergem, ne-am 
putea îndrepta spre baza voastră, şi o să ne-ascundem în 
pădure. Dacă putem, o să luăm legătura cu tine, dar nu ne- 
aştepta. E bine? 
- Da, dar nu vă-ncredeţi în nimeni la bază, în afară de cei doi 
mecanici ai noştri, Dibble şi Arberry. 
- Pot să fac ceva pentru tine? 
- Ai putea să-mi laşi o grenadă? 
- Sigur. Ai folosit vreuna vreodată? 
- Nu, dar ştiu cum funcţionează. 
- Uite, tragi de inel şi numeri până la trei, nu patru. Şi-o arunci. 
Ai nevoie de armă? 
- Nu, mulţumesc, am cuțitul, dar grenada s-ar putea să-mi fie de 
folos. 


- Aminteşte-ţi că poate fi destul de periculoasă. Acum o să plec. 
Noroc! 

Ross se uitase la Azadeh când spusese asta, bucurându-se 
de frumuseţea ei, atât de conştient că vremea lor era deja scrisă 
în stele şi pe aripile vântului sau în dangătul clopotelor care 
făceau atât de mult parte din vara ținuturilor muntoase, ca şi 
vârfurile munţilor înşişi, întrebându-se de ce nu răspunsese 
niciodată la scrisorile sale. Şcoala îi răspunsese că plecase. 
Plecată acasă. Plecată! 

În ultima zi petrecută împreună, ea spusese: 

- Toate cele care s-au petrecut s-ar putea să nu se mai petreacă 
vreodată, Johnny Ochi-frumogşi. 

- Ştiu. Dacă nu, am să mor fericit, pentru că ştiu ce-nseamnă 
dragostea adevărată. Te iubesc, Azadeh! 

Ultimul sărut. Apoi trenul se îndepărtase şi el fluturase 
mâna în semn de adio până o pierduse din vedere. Pierdută 
pentru totdeauna. 

Poate că amândoi ştiam că era pentru totdeauna, îşi zise 
aşteptând în întunericul colibei, încercând să hotărască ce să 
facă: să mai aştepte, să doarmă sau să fugă. Poate e cum a 
spus Hanul şi suntem în siguranţă aici, pentru moment. N-avem 
nici un motiv să nu ne încredem deloc în el. Vien Rosemontnu a 
fost un prost şi a spus să avem încredere... 

- Sahib! 

Auzi paşii furişaţi în aceeaşi clipă. Amândoi bărbaţii se 
aşezară în apărare, acoperindu-se unul pe celălalt, amândoi 
bucuroşi că venise vremea de acţiune. Uşa se deschise încet. In 
cadrul ei apăru un duh fantomatic al muntelui, scrutând 
întunericul adânc al colibei - o umbră şi un chip palid. 

Spre uluirea lui o recunoscu pe Azadeh, chadorul 
contopind-o cu noaptea. Avea chipul umflat de plâns. 

- Johnny! şopti ea neliniştită. 

O vreme Ross nu se mişcă, aşteptând încă duşmanii u 
arma coborâtă. 

- Azadeh, aici, în spatele uşii, şopti la rândul lui, neîncercând să 
se adapteze situaţiei. 
- lute, urmaţi-mă! Sunteţi amândoi în primejdie! grăbiţi-vă! 

Fata fugi, topindu-se în noapte. Ross îl văzu pe Gueng 
scuturând din cap nesigur şi ezită, apoi hotărî. 
- Mergem! 


Deschise uşa şi fugi după ea în lumina palidă a lunii, 
Gueng îl urmă într-o latură, acoperindu-l automat. Îi aştepta sub 
copaci. Înainte de-a ajunge la ea, le făcu semn să o urmeze, 
conducându-i fără şovăială pe drumul prin livadă, dinprejurul 
unor clădiri. Zăpada le ascundea zgomotul aşilor, dar lăsa urme 
şi era foarte conştient de ele. 

Se afla la zece paşi în urma ei, supraveghind grijuliu renul, 
întrebându-se ce primejdie şi de ce plânsese şi unde-i Erikki. 
Norii se jucau cu luna, ascunzând-o de uite ori. De câte ori ieşea 
la iveală, Azadeh se oprea şi e făcea semn să se oprească şi ei 
şi să aştepte, apoi pornea in nou, folosind bine acoperirea 
terenului. Se întrebă unde învățase ea felul de a se purta al 
oamenilor pădurii i-apoi şi-l aminti pe Erikki şi uriaşul său 
pumnal, finlandezii şi Finlanda - ţara lacurilor şi a pădurilor şi 
munţilor și trolilor şi vânătorilor. 

Concentrează-te, prostule! Ai destulă vreme mai târziu să- 
ţi laşi mintea să hoinărească, nu acum, când îi poţi primejdui pe 
toţi! Concentrează-te! ş 

Ochii lui scrutau împrejurimile, pândind orice pericol. În 
curând se găsiră în apropierea zidului împrejuitor. Zidul era înalt 
de trei metri şi făcut din piatră cioplită, cu o fâşie largă de iarbă 
cosită între el şi copaci. 

Le făcu semn din nou să se oprească şi să stea ascunşi şi 
ieşi la loc deschis, căutând un loc anume. Il găsi fără multe 
probleme şi îi chemă. Mai înainte de-a ajunge lângă ea, 
începuse deja să se caţăre, picioarele şi mâinile ei găsind cu 
uşurinţă ridicături şi crăpături şi sprijin, unele naturale, altele 
inteligent construite ca să facă urcuşul uşor. 

Luna intră într-o porţiune senină de cer şi el se simţi gol şi 
începu să urce mai repede. Când ajunse în vârf, ea era deja la 
jumătate de partea cealaltă. Trecu peste coama zidului şi 
descoperi sprijin pentru picioare şi rămase aplecat la umbra 
zidului, aşteptându-l pe Gueng. Neliniştea lui crescu până când îi 
văzu umbra ţâşnind de sub copaci şi ajungând fără probleme la 
piciorul zidului. Coborâşul fu mult mai dificil şi alunecă şi căzu 
ultimii doi metri. Înjură şi privi îndelung înjur ca să se orienteze. 
Ea se afla deja dincolo de drumul care înconjura domeniul, 
îndreptându-se spre o ridicătură stâncoasă de pe coasta abruptă 
a muntelui, la două sute de metri mai departe. In jos şi către 


stânga se zărea o parte a Tabrizului şi flăcări de partea cealaltă 
a oraşului, lângă aeroport. Se auzeau focuri depărtate de armă. 

Gueng ateriza perfect lângă el, rânji şi-i făcu semn înainte. 
când ajunseră la ridicătură, ea dispăruse. 
- Johnny, aici! 

Zări mica crăpătură din stâncă şi înainta. Era loc îndeajuns 
cât să se strecoare. Aşteptă până când veni şi Gueng, apoi trecu 
prin deschizătură în întuneric. Mâna ei apăru şi-l călăuzi către o 
latură. ÎI chemă pe Gueng şi făcu acelaşi lucru şi pentru el, apoi 
trase o perdea groasă de piele peste deschizătură. 

Ross căută în raniţă lanterna, dar mai înainte de-a o găsi, 
se aprinse un chibrit. Azadeh ferea flacăra cu palma făcută 
căuş. Îngenunche şi aprinse luminarea aflată într-o nişă. 

Aruncă iute o privire în jur. Perdeaua de la intrare părea 
destul de groasă ca să nu treacă lumina, peştera spațioasă, 
călduroasă şi uscată; pături, covoare vechi pe pământ, câteva 
ustensile pentru băut şi mâncat, nişte cărţi şi jucării pe un raft 
natural. 

Ah, ascunzătoarea unui copil, se gândi şi îşi întoarse 
privirile către ea. 

Stătea îngenuncheată lângă lumânare, cu spatele către el 
şi, când trase chadorul de pe cap, deveni din nou Azadeh. 

- Uite... 

Îi întinse nişte apă din plosca sa. O primi bucuroasă, dar îşi 
feri ochii. Aruncă o privire scurtă către Gueng şi citi ce era în 
mintea lui. 

- Azadeh, te deranjează dacă stingem lumina? Acum, că ştim 
unde suntem... şi putem trage draperia ca să vedem şi să auzim 
mai bine. Am o lanternă dac-o fi nevoie. 

- O, da. Da, desigur. Se-ntoarse înapoi la luminare. 

- O, numai o clipă, iartă-mă. 

Pe raft, nebăgată în seamă, era o oglindă. O ridică şi se 
privi cu atenţie, displăcându-i ceea ce vedea: şiroaiele de 
sudoare şi ochii umflaţi. Îndepărtă la iuţeală nişte urme, luă 
pieptenul şi-şi aranja părul cât de bine putu. O ultimă verificare 
în oglindă şi stinse lumina. 

- lartă-mă, spuse. 

Gueng trase draperia la o parte şi ieşi prin crăpătură, 
rămânând afară, ascultând. Focuri de armă dinspre oraş. câteva 
clădiri arzînd lângă singura pistă a aeroportului, jos, către 


dreapta. Nici o lumină în zona aeroportului şi foarte puţine în 
oraşul propriu-zis. câteva faruri de maşini pe străzi. Palatul încă 
întunecat şi tăcut. Nu simţea nici o primejdie. Se întoarse înapoi 
şi-i spuse lui Ross ce văzuse, vorbind gurkali. 
- Ar fi mai bine să stau afară. E mai sigur. Nu prea e timp, sahib. 
- Da. 

Ross auzise neliniştea din glasul lui, dar nu comentă. Ştia 
motivul. 
- Eşti teafără, Azadeh? întrebă în şoaptă. 
- Da, acum sunt. E mai bine în întuneric. lartă-mă că arăt în halul 
ăsta, dar acum e mai bine. 
- Ce e cu toate astea? Şi unde ţi-e bărbatul? 

Folosi cuvântul deliberat şi-o auzi mişcând în întuneric. 
- Chiar imediat după ce ai plecat, noaptea trecută, a venit 
Cimtarga cu un paznic şi i-a spus lui Erikki că trebuie să se- 
mbrace şi să plece imediat. Omul ăsta, Cimtarga, a spus că-i 
pare rău, dar era o schimbare de plan şi voia să plece imediat. 
lar eu, eu eram chemată la tata, imediat. Mai înainte de a intra 
în camera lui l-am auzit dând porunci ca voi doi să fiţi prinşi şi 
dezarmaţi imediat după răsăritul soarelui. 

Vocea ei era încordată. 
- Plănuia să trimită după voi amândoi, să discute plecarea 
voastră mâine, dar lângă fermă aveaţi să fiți atraşi într-o 
capcană, legaţi, puşi într-un camion şi trimişi în nord. 
- Unde-n nord? 
- La Tbilisi. 

Ea continuă grăbită, cu glas nervos. 
- Nu ştiam ce să fac. N-aveam cum să vă avertizez. Sunt păzită 
la fel de atent ca şi voi şi ţinută departe de ceilalţi. Când l-am 
văzut pe tata, mi-a zis că Erikki n-o să se-ntoarcă vreo câteva 
zile, că astăzi el, tatăl meu, avea să plece într-o călătorie de 
afaceri la Tbilisi şi că... că o să mă duc cu el. A spus... a spus că 
o să lipsim două sau trei zile şi că până atunci... Erikki o să fie 
terminat şi după aceea o să ne-ntoarcem la Teheran. 

Sta gata să izbucnească în lacrimi. 
- Sunt atât de speriată! Sunt atât de speriată că s-ar putea să i 
se-ntâmple ceva lui Erikki... 
- Erikki o să se descurce foarte bine, spuse fără să-nţeleagă ce 
era cu Tbilisi, încercând să hotărască în privinţa Hanului. 


"s 


Îşi amintea mereu de Vien. "încrede-te în Abdullah cu ochii 
închişi şi nu crede minciunile despre el"! Şi totuşi iată că Azadeh 
spunea exact contrariul. O privi fără s-o zărească, urând 
întunericul, dorind să-i vadă chipul, ochii, gândindu-se că poate 
ar fi putut citi ceva în adâncul lor. Aş vrea din tot sufletul să-mi 
fi spus toate astea de partea cealaltă a afurisitului ăluia de zid 
sau la colibă. Se simţea din ce în ce mai nervos. 

- Christoase, santinela! Azadeh, santinela, ştii ce s-a-ntâmplat 
cu ea? 

- O, da, eu... am mituit-o, Johnny! Am mituit-o ca să plece o 
jumătate de oră. Era singurul fel în care puteam... Era singurul 
fel! 

- Sfinte Dumnezeule! murmură."Poţi să te-ncrezi în el? 

- O, da. Aii este... e cu tata de ani de zile. Îl cunosc de când 
aveam şapte ani şi i-am dat peşcheş nişte bijuterii - de-ajuns 
pentru el şi familia lui ani de zile. Dar, Johnny, mă-ngrijorează 
Erikki. Sunt atât de îngrijorată! 

- N-ai de ce, Azadeh. Nu a spus Erikki că s-ar putea să-l trimită 
în apropierea garniţei cu Turcia? adăugă încurajator, grăbit s-o 
vadă înapoi în siguranţă. Nu pot să-ţi mulţumesc îndeajuns 
pentru că ne-ai avertizat! Haide! Întâi ar trebui să te trimitem... 
- O, nu, nu pot! explodă ea. Nu înţelegi? Tata o să mă ducă în 
nord şi n-am să mai scap niciodată de-acolo! Niciodată! Tata mă 
urăşte şi-o să mă lase cu Mzytryk. Ştiu c-o s-o facă! Ştiu! 

- Dar cum rămâne cu Erikki? Nu poţi pur şi simplu să fugi... 

- O, ba da, trebuie, Johnny! Trebuie! Nu-ndrăznesc să aştept! 
Nu-ndrăznesc să mă duc la Tbilisi. E mult mai sigur pentru Erikki 
dacă fug acum. Mult mai sigur! 

- Ce spui? Nu poţi să fugi chiar aşa! Asta-i o nebunie! Să zicem 
că Erikki se-ntoarce la noapte şi află că eşti plecată... 

- l-am lăsat un bilet. Ne-am înţeles că în caz de urgenţă să-i las 
un bilet într-un loc tainic din camera noastră. N-aveam nici un 
alt mod de a comunica unul cu altul dacă tata ar fi făcut ceva 
cât timp el era plecat. Erikki o să afle. Şi mai e ceva: astăzi, în 
jurul prânzului, tata se duce la aeroport. Trebuie să primească 
pe cineva care soseşte c-un avion. Cineva de la Teheran, nu ştiu 
cine e sau despre ce vor vorbi, dar cred că ai putea... poate ai 
reuşi să-i convingi să ne ia înapoi la Teheran, sau ne-am putea 
strecura la bord, sau tu ai putea să-i forţezi să ne ia... 


- Eşti nebună! spuse furios. Asta-i nebunie, Azadeh! E nebunie 
să fugi şi să-l laşi pe Erikki! De unde ştii că nu-i chiar aşa cum a 
zis tatăl tău? Pentru Dumnezeu, spui că Hanul te urăşte! 
Dumnezeule, dacă fugi aşa, indiferent dacă te urăşte sau nu, o 
să crape de furie! Şi oricum îl primejduieşti pe Erikki şi mai mult. 
- Cum poţi să fii atât de orb? Nu vezi? Câtă vreme sunt aici, 
Erikki n-are nici o şansă, nici una. Dacă nu sunt aici, Erikki 
trebuie să se gândească numai la el. Dacă ştie că sunt în Tbilisi, 
o să se ducă acolo şi e pierdut. Nu vezi? Eu sunt momeala! în 
numele lui Allah, Johnny, deschide ochii! Te rog, ajută-mă! 

O auzi plângând - încetişor, dar totuşi plângea. Asta nu 
făcu decât să-i crească furia. Sfinte Dumnezeule, nu pot s-o iau 
cu mine! E imposibil să fac asta, ar fi o crimă. Dacă ceea ce 
spune despre Han e adevărat, în câteva ore o să se ţeasă în 
jurul nostru o o adevărată plasă şi suntem norocoşi dacă 
apucăm asfinţitul. Plasa e deja pregătită. Pentru Dumnezeu, 
gândeşte-te! E o prostie afurisită toată fuga asta. 

-Trebuie să te-ntorci, e mai bine, spuse. 

Plânsul încetă. 

- Insha Allah, spuse ea cu un glas schimbat. Cum spui tu, 
Johnny. E mai bine să plecaţi repede. N-aveţi prea mult timp. Pe 
unde-o luaţi? 

- Nu ştiu. 

Era bucuros că întunericul îi ascundea chipul. 
Dumnezeule, de ce trebuie să fie Azadeh? Haide, o să te ducem 
înapoi! 

- Nu-i nevoie. Am să stau aici o vreme. 

Simţi nota falsă din glasul ei şi nervii se încordară şi mai 

mult. 

- Ai să te-ntorci înapoi, trebuie! 

- Nu, spuse ea sfidătoare. N-o să mă pot întoarce niciodată. 
Rămân aici. N-o să mă găsească. M-am mai ascuns aici şi- 
nainte. Odată am stat aici două zile. Sunt în siguranţă aici. Nu-ţi 
face griji pentru mine. O să fie bine. Voi plecaţi. Asta trebuie să 
faceţi. 

Exasperat, reuşi să-şi controleze impulsul de a o trage în 
picioare şi se sprijini de peretele peşterii. Nu pot s-o las aici, nu 
pot s-o târăsc înapoi împotriva dorinţei ei, nu pot s-o iau cu 
mine. Nu pot s-o părăsesc, nu pot s-o iau cu mine. O, poţi s-o iei 
cu tine, dar pentru cât timp? Şi după asta, când o să fie prinsă, e 


înhăitată cu voi, nişte sabotori, şi Dumnezeu ştie de ce altele or 
s-o acuze şi pentru asta, aici, femeile se omoară bătându-le cu 
pietre. 

- Când o să descopere că lipsim şi dacă şi tu ai să lipseşti, Hanul 
o să ştie că ne-ai ajutat. Dacă rămâi aici, până la urmă o să te 
găsească şi oricum Hanul ştie că tu ne-ai ajutat şi asta o să facă 
lucrurile mai rele ca niciodată, pentru tine şi pentru soţul tău. 
Trebuie să te-ntorci! 

- Nu, Johnny. Sunt în mâinile lui Allah şi nu mi-e teamă. 

- Pentru Dumnezeu, Azadeh, foloseşte-ţi capul! 

- O fac. Sunt în mâinile lui Allah. Ştii asta. N-am vorbit despre 
asta acolo, în Ținuturile înalte, de zeci de ori? Nu mi-e teamă. 
Lasă-mi o grenadă, ca cea pe care i-ai dat-o lui Erikki. Sunt în 
siguranţă în mâinile lui Allah.. Te rog, pleacă acum. 

In cealaltă viaţă ei discutaseră deseori despre Dumnezeu. 
Pe vârful unui munte, în Elveţia, e uşor şi ceva obişnuit şi nimic 
de care să te ruşinezi. Nu faţă de iubita ta, care cunoştea 
Coranul şi putea să citească araba şi se simţea foarte apropiată 
de Infinit şi credea în Islam fără şovăire. Aici, în întunericul 
peşterii, nu era acelaşi lucru. Nimic nu mai era la fel 
- Insha Allah să fie. Şi hotărî. 

- Ne-ntoarcem cu toţii, tu şi cu mine, şi o să-l trimit pe Gueng 
mai departe. 

Se ridică. 

- Aşteaptă! 

O auzi ridicându-se, apoi îi simţi răsuflarea şi apropierea 

trupului. Palma ei îi atinse braţul. 
- Nu, dragul meu, spuse cu vocea ei de dinainte. Nu, dragul 
meu, asta l-ar distruge pe Erikki al meu, pe tine şi pe soldatul 
tău. Nu vezi? Sunt magnetul care-l va atrage pe Erikki spre 
pierzanie. Indepărtează magnetul şi are o şansă. In afara 
zidurilor tatălui meu şi voi aveţi o şansă. Când o să-l vezi pe 
Erikki, spune-i... spune-i... Ce să-i spun? se întreba. 

Prin întuneric, îi apucă mâna simţindu-i căldura. Se 
întorseseră înapoi în timp, împreună în întuneric în patul cel 
mare, o uriaşă furtună de vară biciuind ferestrele, amândoi 
numărând secundele între fulgerele strălucitoare şi tunetul care 
se rostogolea pe coastele văilor înalte, câteodată doar o 
secundă sau două. 


- Qh, Johnny, cred că e chiar deasupra noastră. Insha Allah, o să 
ne lovească! 
- Nu-mi pasă, suntem împreună! 

“Ţinându-se de mâini ca atunci. Dar nu chiar aşa, se gândi 
trist. li duse mâna la buze şi o sărută. 
- O să-i spui tu însăţi! O să-i dăm drumul mai departe împreună. 
Eşti gata? 
- Vrei să spui, o să plecăm de-aici împreună? 
- Da. 

După o pauză, ea spuse: 

- Mai întâi întreabă-l pe Gueng. 
- El face ce spun eu. 
- Da, desigur, dar te rog întreabă.-l. Fă-mi o favoare, te rog! 

Se duse până la gura crevasei. Gueng stătea sprijinit de 
stâncă. Mai înainte de a putea spune ceva, Gueng zise încetişor 
în gurkali: 

- Nici o primejdie încă, sahib, aici afară. 

- Ah, ai auzit? 

- Da, sahib. 

- Ce crezi? Gueng zâmbi. 

- Ce cred eu, sahib, nu înseamnă nimic, nu are nici o importanţă. 
Karma e karma. Am să fac ce-ai să spui. 

La aeroportul Tabriz; ora 12,40 după-amiază. 
Abdullah Han stătea lângă Rollsul său blindat pe platoul 
betonat, acoperit cu zăpadă, de lângă clădirea aeroportului. Era 
roşu de furie şi, privind avionul care se rotea într-un ultim tur de 
pistă, se ruga să se prăbuşească. 

Cu o zi în urmă, nepotul său, colonelul Mazardi, şeful 
poliţiei, îi adusese un telex trimis prin sediul poliţiei. 

'Te rog, vino la aeroport la avionul GJELTT, ETA 1240 
mâine, marți. Semnat: colonelul Hashemi Fazir". 

Numele îi iscase imediat un fior şi lui şi tuturor celorlalţi 
care avuseseră acces la mesaj. Contraspionajul Intern fusese 
întotdeauna mai presus de lege şi colonelul Hashemi Fazir, 
Marele Inchizitor, un bărbat a cărui neîndurare era legendară 
chiar şi în lran, unde neîndurarea era un lucru obişnuit şi 
admirat. 

- Ce-o căuta aici, înălţimea voastră? întrebase Mazardi foarte 
speriat. 


- Să discutăm despre Azerbaidjan, spusese, ascunzându-şi 
groaza şi fierbând din pricina conţinutului tăios al telexului, 
complet descumpănit de această neaşteptată şi nedorită vizită. 
Desigur ca să mă-ntrebe cum ar putea să m-ajute. Îmi e prieten 
pe ascuns de ani de zile, adăugă minţind automat. 

- Am să poruncesc o gardă de onoare şi-un komiteh de primire 
şi... 
- Nu fi prost! Colonelului Fazir îi place taina! Nu face nimic, nu 
te-apropia de aeroport, dar asigură-te că străzile sunt liniştite 
şi... Ah, da, strânge-i puţin cu uşa pe cei din tudeh. De fapt, du 
la îndeplinire ordinele lui Khomeini de a-i zdrobi. Incendiază-le 
sediul la noapte şi arestează-le conducătorii cunoscuţi. 

Asta ar fi un peşcheş perfect dac-aş avea nevoie de unul, 
se gândise încântat de inteligenţa lui. Nu e Fazir fanatic 
împotriva tudehilor? Slavă lui Allah că prietenul Oleg şi-a dat 
aprobarea. 

Apoi îl trimisese pe Mezardi de-acolo şi înjurase pe toţi cei 
din apropiere, alungându-i şi pe ei. Şi-acum ce-o vrea fiul ăsta 
de căţea, Fazir, cu mine? 

În decursul anilor se-ntâlniseră de câteva ori şi 
schimbaseră informaţii, spre avantajul amândoura. Dar colonelul 
Hashemi Fazir era unul dintre aceia care cred că singura 
apărare a Iranului stă într-un guvern centralizat, sub conducerea 
absolut centralizată a Teheranului, şi că organizarea tribală este 
arhaică şi o primejdie pentru stat. Şi, de asemenea, Fazir era din 
tribul Tehrani, cu puterea de a descoperi prea multe secrete, 
secrete care puteau fi folosite împotriva lui. 

Blestemaţi toţi cei din Teheran! Allah să-i trimită-n lad! ŞI 
pe Azadeh şi-afurisitul ei de bărbat! Azadeh. Oare eu am 
zămislit demonul ăsta? Cu neputinţă. Cineva trebuie să... Allah 
să mă ierte c-o bănuiesc pe preaiubita mea Naftala! Azadeh e 
posedată de Satan, dar n-o să scape. O, nu, jur c-am s-o dac la 
Tbilisi şi-am să i-o dau lui Piotr să se bucure de ea. 

Işi simţi din nou sângele bubuindu-i în urechi şi din nou 
durerea care-i strângea pieptul, o durere sufocantă. Opreşte-te! 
îşi spuse disperat. Linişteşte-te. Las-o deoparte. Ai să te răzbuni 
mai târziu. Opreşte-te, sau ai să te omori singur. Opreşte-te şi 
pune-o deoparte şi gândeşte-te la Fazir. O să ai nevoie de toată 
viclenia şi priceperea ta ca să te descurci cu el. Ea nu poate să 
scape. 


Când, imediat după ivirea zorilor, străjile îngheţate de 
spaimă veniseră în goană să-i spună că cei doi prizonieri 
dispăruseră şi aproape în acelaşi timp se descoperise şi lipsa ei, 
violenţa lui nu cunoscuse margini. Trimisese imediat oameni ca 
să cerceteze ascunzătoarea ei dintre stânci, pe care o cunoştea 
de ani de zile, şi le porunci să nu se-ntoarcă fără ea sau fără 
sabotori. Tăiase nasul străjilor de noapte, pusese ca celelalte să 
fie biciuite şi aruncate în închisoare, învinuite de complicitate, 
iar slujnicele ei biciuite. In cele din urmă plecase ca o furtună la 
aeroport, lăsând o umbră de teroare asupra întregului palat. 

Blestemaţii, se gândi, făcând un efort uriaş să se calmeze, 
fără să piardă avionul din ochi. 

Cerul albastru era pătat cu nori ameninţători şi bătea un 
vânt rău care mătura pista acoperită de zăpadă. Purta căptuşite 
cu blană, iar frigul îi aburea ochelarii. În buzunar avea un 
revolver micuţ. In spatele lui, în clădirea scundă a terminalului, 
nu se afla nimeni, cu excepţia oamenilor săi, care o 
înconjuraseră şi o blocaseră. Deasupra, pe acoperiş, aşezase un 
lunetist ascuns, cu instrucţiuni de a-l împuşca pe Fazir dacă ar fi 
scos din buzunar o batistă albă şi şi-ar fi suflat nasul. 

Am făcut tot ce pot! se gândi. Acum totul e la voia lui 

Allah. Prăbuşeşte-te, fiu de căţea! Dar avionul execută o 
aterizare perfectă, ridicând nori de zăpadă cu roţile. Se 
posomori şi mai mult, iar zgomotul bătăilor inimii se accentua. 
- Cum o vrea Allah, murmură şi se urcă în spatele maşinii, 
despărțită de şofer şi Ahmed, cel mai de încredere sfetnic al 
său, gardă de corp, de un panou de sticlă mobil, blindat. Du-te 
la el! porunci şi-şi verifică revolverul, lăsând piedica trasă. 

Avionul veni dinspre capătul îndepărtat al pistei către 
zona traficului de marfă, se întoarse cu faţa spre vânt şi se opri. 
Locul era sumbru, doar troiene de zăpadă şi pustietate. Marele 
Rolls negru trase lângă el şi uşa avionului glisa într-o parte. ÎI 
văzu stând acolo pe Hashemi Fazir, făcându-i semn. 

- Salaam! Pacea fie cu tine, înălţimea ta. Vino la bord! 

Abdullah Han deschise fereastra şi strigă: 

- Salaam! Pacea fie cu tine, Excelenţă. Vino alături de mine! 

Mă crezi prost să-mi bag capul într-o asemenea capcană, 
îşi zise. 

- Ahmed, du-te la bord! Du-te înarmat şi prefă-te că nu vorbeşti 
engleza. 


Ahmed Dursak era mahomedan turcoman, foarte voinic, 

foarte ager cu cuțitul sau puşca. leşi din maşină cu pistolul 
mitralieră într-una din mâini şi alergă iute în sus pe scări, vântul 
fluturându-i haina lungă. 
- Salaam, Excelenţă colonel, spuse în farsi, oprindu-se afară, pe 
ultima treaptă a scării. Stăpânul meu vă imploră să fiţi bun să vă 
alăturaţi lui în maşină. Cabinele avioanelor mici îi trezesc o stare 
de nelinişte. În maşină puteţi vorbi între patru ochi în linişte, 
absolut singuri, dacă doriţi. Vă întreabă dac-o să-i onoraţi 
sărmana sa casă, rămânând la el pe timpul şederii domniei 
voastre aici. 

Hashemi era uluit că Abdullah avusese obrăznicia şi 
încrederea de a-şi trimite emisarul înarmat. Nu-i convenea nici 
să se ducă în maşină. E prea uşor să fie înşfăcat sau să dea 
peste o capcană cu exploziv. 

- Spune-i înălţimii Sale că uneori am rău de maşină şi îl implor să 
vină aici. Aici putem vorbi între patru ochi, fiind singuri, de 
asemenea, şi ar fi pentru mine o mare favoare. Desigur că poţi 
cerceta cabina, ca nu cumva vreun străin răufăcător să se fi 
strecurat la bord. 

- Stăpânul meu ar prefera, Excelenţă, ca domnia voastră... 

Hashemi se apropie de el şi buzele sale deveniră o linie 

subţire, iar vocea la fel de tăioasă. 
- Controlează avionul! Acum! Şi fă-o repede, Ahmed Dursak, de 
trei ori ucigaş - o dată al unei femei numită Najmeh - şi fă ce-ţi 
spun sau n-o să mai trăieşti nici o săptămână pe pământul ăsta. 
- Atunci am să fiu mai curând în Paradis, pentru că, slujindu-l pe 
Han, împlinesc lucrarea lui Allah. Dar am să controlez aşa cum 
doriţi. A 

Păşi înăuntru şi-i zări pe cei doi piloţi în carlingă. In cabină 
se afla Armstrong. Ochii lui se îngustară, dar nu spuse nimic. Se 
mulţumi să treacă politicos pe lângă el şi să deschidă uşa 
toaletei, asigurându-se că e goală. Nu mai exista vreun loc unde 
s-ar fi putut ascunde altcineva. 

- Ar fi posibil ceea ce-aţi sugerat, Excelenţă, ca piloţii să plece? 

Ceva mai devreme, Hashemi îl întrebase pe căpitanul John 
Hogg dacă i-ar îndatora făcând asta în caz că ar deveni necesar. 
- lertaţi-mă, sir, spusese Hogg, dar nu-mi place deloc ideea. 

- Ar fi doar pentru câteva minute. Poţi să iei cheia de pornire cu 
dumneata şi  siguranţele circuitului electric, intervenise 


Armstrong. Garantez personal că nimeni nu intră în carlingă şi 
n-o s-atingă nimic. 
- Tot nu-mi place ideea, sir. 
- Ştiu, dar căpitanul Mclver ţi-a spus că trebuie să faceţi ce vi se 
cere. În anumite limite. Şi asta este în anumite limite. 

Hashemi citea aroganţa-pe faţa lui Ahmed şi ar fi vrut să i- 
o zdrobească. Asta o să vină mai târziu, îşi promise. 
- Piloții or să aştepte în maşină. 
- Şi necredinciosul? 
- Acest necredincios vorbeşte farsi mai bine decât tine, 
lepădătură. Şi dacă ai minte, lepădătură, ai să fii politicos cu el 
şi-ai să-i spui excelenţă, pentru că pot să te-asigur, pe tine şi pe 
dinii turcomani care-ţi sunt strămoşi, că are o ţinere de minte la 
fel de bună ca şi a mea şi poate să fie mult mai crud decât poţi 
să-ţi închipui. 

Gura lui Ahmed zâmbi. 
- Şi Excelenţa Sa necredinciosul o s-aştepte pe pistă? 
- El o să stea aici. Piloții aşteaptă în maşină. Dacă înălţimea Sa 
doreşte să-şi aducă un paznic cu el, să se asigure că nu-l 
aşteaptă nici un asasin ascuns, este desigur binevenit. Dacă 
aranjamentul ăsta nu-i convine, atunci poate am putea să ne 
întâlnim la sediul poliţiei. Acum du-te; şi ia cu tine proasta 
creştere. 

Ahmed îi mulţumi politicos, cobori şi-i spuse Hanului ce se 
vorbise, adăugind: 
- Cred că scârnăvia de dine trebuie să fie foarte sigur pe el, 
dacă-i atât de obraznic. 

În avion, Hashemi spunea în engleză: 
- Robert, fiul ăsta de căţea trebuie să fie sigur pe el dacă are 
asemenea servitori aroganţi. 
- L-ai târî, într-adevăr, pe Hanul Tuturor Gorgonilor până la 
poliţie? 
- Aş putea încerca. Nu cred c-aş reuşi. Nepotul lui, Mazardi, e 
încă şeful poliţiei şi poliţia mai are încă aici destulă putere. 
Gărzile Verzi şi komitehul nu domină încă. 
- Din pricina lui Abdullah? 
- Desigur că din pricina lui Abdullah. De luni de zile din ordinele 
lui, poliţia din Tabriz îl sprijină pe ascuns pe Khomeini. Singura 
diferenţă din zilele Şahului faţă de zilele noastre - ale lui 
Khomeini - este că pozele Şahului au fost înlocuite cu pozele lui 


Khomeini, emblemele Şahului scoase de pe toate uniformele şi 
acum Abdullah ţine totul în mână mai strâns ca niciodată. 

Un curent de aer rece pătrunse prin uşa deschisă pe 

jumătate. 
- Azerbaidjienii sunt o nație vicleană şi crudă. Şahii Qajari provin 
din Tabriz, ca şi Şahul Abbas care a construit Isfahanul şi-a 
încercat să-şi asigure longevitatea ucigându-şi fiul cel mai mare 
şi orbind un altul. 

Hashemi Fazir supraveghea maşina pe fereastră, dorind 
ca Abdullah Han să cedeze. Se simţea mai bine acum şi mult 
mai încrezător că avea să apuce Ziua Sfântă a acelei săptămâni 
comparativ cu seara de sâmbătă, când generalul Janan năvălise 
în birourile sale cu ordinul de dizolvare a Contraspionajului 
Intern şi intrase în posesia casetelor şi a lui Rakoczy. 

Toată noaptea şi întreaga zi de ieri, începând din zori, 
când, pierind de-acasă, descoperise că-l urmăreau nişte oameni, 
iar în timpul după-amiezei soţia şi copiii lui fuseseră batjocoriţi 
pe stradă, se frământase la limita puterilor. Îi trebuise toată 
dimineaţa şi prânzul ca să scape de cei care-l urmăreau. Până 
atunci, unul dintre conducătorii tainicului său Grup Patru îl 
aşteptase la o casă conspirativă şi-n seara aceea, când 
generalul Janan ieşise din limuzina sa blindată ca să intre-n 
casă, o maşină din apropiere, umplută cu exploziv, îl făcuse 
bucățele, împreună cu două dintre cele mai de încredere 
ajutoare ale sale, ruinând complet casa, ucigându-i soţia şi cei 
trei copii şi şapte servitori şi pe tatăl său, bătrân țintuit la pat. 
Fuseseră auziţi nişte bărbaţi care se depărtaseră în fugă, 
strigând sloganurile de stânga ale mujhadinilor. În urma lor 
lăsaseră fluturaşi tipăriţi grosolan: "Moarte celor din SAVAK, 
acum SAVAMA!". 

In primele ore ale dimineţii, cu o jumătate de oră după ce 
Abrim Pahmudi părăsise discret patul amantei sale - ţinută în 
foarte mare taină - nişte bărbaţi cruzi îi făcuseră o vizită. Se 
făcuseră auzite alte lozinci de stânga, iar pereţii fuseseră 
acoperiţi cu acelaşi mesaj, scris cu sângele, fecalele şi resturile 
vomitate de ea. 

La nouă dimineaţa se dusese să-l întâlnească pe Abrim 
Pahmudi ca să-i prezinte condoleanţele sale pentru ambele 
tragedii, căci, desigur, Contraspionajul Intern îl informase de 
asta. Ca peşcheş adusese o parte din mărturisirile lui Rakoczy, 


ca şi cum ar fi fost o informaţie ce ajunsese în mâinile lui dintr-o 
altă sursă, îndeajuns să fie valoroase. 

- Sunt sigur, Excelenţă, că dacă mi s-ar îngădui să-mi reiau 
munca, aş putea să aflu mult mai multe. Şi dacă departamentul 
nostru ar putea fi onorat cu încrederea voastră şi i s-ar îngăduli 
să opereze ca mai înainte, dar să raporteze doar domniei 
voastre şi nimănui altcuiva, aş putea preveni astfel de 
întâmplări cumplite şi poate i-aş putea şterge pe aceşti câini 
terorişti de pe faţa pământului! 

Când se afla acolo, năvălise înăuntru un adjunct tulburat, 
ca să spună că alţi terorişti asasinaseră unul dintre cei mai 
importanţi ayatolahi din Teheran - altă maşină capcană - şi 
Komitehul Revoluționar cerea prezenţa mediată a lui Pahmudi. 
Acesta se ridicase instantaneu, dar înainte de a pleca retrăsese 
ordinul anterior. 

- De acord, Excelenţă colonel! Treizeci de zile! Ai treizeci de zile 
să-ţi dovedeşti valoarea. 

- Mulţumesc, Excelenţa voastră! încrederea voastră mă 
copleşeşte. Puteţi fi sigur de credinţa mea. Pot să-l primesc 
înapoi, vă rog, pe Rakoczy? 

- Câinele ăla, generalul Janan, l-a lăsat să fugă. Apoi se dusese 
la aeroport, se întâlnise cu Robert 

Armstrong la avion şi odată în aer râsese nestăpânit. Era prima 
dată când o bombă capcană cu un detonator telecomandat 
fusese folosită în Iran. 

- Pe Allah, Robert, spusese jovial, e foarte eficientă. Aştepţi la o 
sută de metri distanţă până când eşti sigur că e el, apoi e 
suficient să atingi întrerupătorul de pe telecomandă, care nu-i 
mai mare decât un pachet de tigarete şi bum! încă un duşman 
dus pentru totdeauna! Şi taică-său! 

Işi şterse lacrimile din ochi. Râsese cu poftă. 

- Asta-i ceea ce l-a doborât pe Pahmudi. Da. Şi fără Grupul Patru 
aş fi fost eu acolo - şi familia mea. 

Grupul Patru se născuse dintr-o sugestie a lui Armstrong, 
pe care el o preluase şi-o dezvoltase. Echipe mici de bărbaţi şi 
femei, aleşi cu atenţie, bine pregătiţi în cele mai moderne tactici 
antiteroriste, foarte bine plătiţi şi protejaţi cu grijă - nici unul 
iranian, necunoscând nici unul celelalte celule - toţi cunoscuţi şi 
supuşi numai lui Hashemi. Anonimatul lor însemna că unii 
puteau fi folosiţi împotriva celorlalţi dacă era nevoie, individual 


se putea dispensa de ei şi-i putea înlocui uşor - în Orientul 
Apropiat şi Mijlociu era prea multă sărăcie, prea multe cauze 
trădate, prea multă ură, prea multe crezuri, prea mulţi 
dezrădăcinaţi, ca să nu existe disponibil un adevărat ocean de 
bărbaţi şi femei în căutare disperată de astfel de slujbe. In 
decursul anilor, echipele Grupului Patru prosperaseră şi 
dăduseră lovituri secrete, cea mai mare majoritate a lor ţinute 
ascunse chiar şi de Armstrong. Privi la el şi zâmbi. 

- Fără ei aş fi mort. 

- Şi eu, probabil. Am fost al dracului de speriat când nemernicul 
ăla de Janan a zis: "îţi dau o zi şi-o noapte pentru serviciile 
trecute!" Ticălosul ar fi putut să nu mă lase să plec. 

- Adevărat. 

Avionul trecea pe deasupra munţilor. La câteva mii de 
metri sub ei, pământul era acoperit de un strat gros de zăpadă, 
iar drumul până la Tabriz avea să dureze mai puţin de-o 
jumătate de oră. 

- Cum rămâne cu Rakoczy? Crezi ce-a spus Pahmudi despre 
evadarea lui? 

- Sigur că nu, Robert. Rakoczy a fost o marfă, un peşcheş. Când 
Pahmudi a descoperit benzile goale şi starea în care era omul, a 
înţeles că n-avea nici o valoare, decât cel mult ca plată pentru 
nişte servicii din trecut. Nu avea de unde să cunoască legăturile 
tale cu Piotr Oleg Mzytryk. Sau ar fi putut? 

- Nu prea, aş spune că-i imposibil. 

- Foarte probabil că acum se află la baza sovietică, dacă nu e 
deja mort. Sovieticii or să vrea să ştie ce-a scăpat... Ar putea să 
le zică ceva? 

Armstrong scuturase din cap. 

- Mă îndoiesc. Era cu un picior în groapă. Mă îndoiesc. Ce-o să 
faci acum, că eşti din nou şeful cel mare? Ai să-i mai dai lui 
Pahmudi şi alte informaţii peste treizeci de zile - dacă o mai fi în 
viaţă peste treizeci de zile? 

Hashemi zâmbise subţire şi nu-i răspunse. 

Nu sunt încă şeful cel mare, se gândise, şi nici măcar în 
siguranţă până când Pahmudi n-ajunge-n lad. Şi odată cu el 
mulţi alţii. S-ar putea să-mi trebuiască încă paşaportul tău. 
Armstrong i-l dăduse înaintea decolării. Îl verificase foarte atent, 
apoi închisese ochii şi se lăsase pe spate, bucurându-se de luxul 
şi confortul acelui avion particular care era deja deasupra 


Qazvinului, doar la o jumătate de oră depărtare de Tabriz. Însă 
nu aţipise. Petrecuse vremea gândindu-se ce să facă cu SA 
VAMA, Pahmudi şi Abdullah Han - şi cu Robert Armstrong care 
ştia prea multe. 

Prin fereastra cabinei continua să supravegheze marele 
Rolls imaculat, de care atât de puţini muritori se puteau bucura. 
Pe Allah şi Profetul Său, ce bogăţie! se gândi cu răsuflarea tăiată 
în faţa acestei dovezi a puterii şi poziţiei Hanului. Câtă putere 
trebuie să ai ca să te făleşti cu aşa ceva, netemător, în faţa 
komitehurilor şi a mea! Abdullah Han nu va fi uşor de supus. 

Ştia că în avion erau primejdios de expuşi, ţinte uşoare 
dacă Abdullah ar porunci oamenilor săi să tragă asupra lor. Dar 
înlăturase posibilitatea asta, convins că nici chiar Abdullah Han 
n-ar îndrăzni să distrugă în văzul lumii un avion şi să ucidă trei 
necredincioşi - şi pe el. Dar în eventualitatea că Hanul ar fi 
aranjat un accident, două echipe din Grupul Patru erau deja pe 
drum, pe şosea, una personal pentru Abdullah, cealaltă pentru 
familia sa, putând fi oprite doar printr-un cuvânt codificat din 
partea lui personal. Zâmbi. Demult, Armstrong îi spusese că în 
vremurile vechi o pedeapsă chineză pentru o persoană 
importantă era moartea împreună cu toate generaţiile. 

- Îmi place asta, Robert, spusese. Are stil. 

Zări uşa din faţă a maşinii deschizându-se. Ahmed ieşi 
afară, purtându-şi pistolul mitralieră ciudat, apoi se duse la 
portiera din spate şi o deschise ca să iasă Abdullah. 

- Ai câştigat prima repriză, Hashemi, spuse Armstrong şi se duse 
în faţă, aşa cum se-nţeleseseră. 
- E-n regulă, căpitane, o să dureze cât mai puţin posibil. 

Fără prea mare tragere de inimă, cei doi piloţi se 
strecurară din micuța carlingă, îşi traseră pe ei pufoaicele si 
ieşiră în frig, coborând scările. Îl salutară politicoşi pe Han. El le 
făcu semn către maşină şi începu să urce scara, urmat de 
Ahmed. 

- Salaam, înălţimea ta, pacea fie cu tine! spuse Hashemi, 
întâmpinându-l călduros la uşă, gest pe care Abdullah îl sesiză 
imediat. 

- Și cu tine, Excelenţă colonel! 

Îşi strânseră mâinile. Abdullah trecu pe lângă el în cabină 
cu ochii pe Armstrong şi se aşeză pe scaunul cel mai apropiat de 
ieşire. 


- Salaam, înălţimea voastră, spuse Armstrong, pacea fie cu 
domnia-voastră. 

- Acesta este un coleg al meu, spuse Hashemi, aşezându-se în 
faţa Hanului. Un englez, Robert Armstrong. 

- A, da! Excelenţa care vorbeşte farsi mai bine decât Ahmed al 
meu şi e faimos pentru memoria şi cruzimea sa. 

În urma lui, Ahmed trăsese draperiile groase peste uşă şi 
stătea cu spatele către carlingă, atent, cu arma pregătită, dar 
foarte politicos. 
- Ei? 

Armstrong zâmbi. 
- Asta a fost o glumă a colonelului, înălţimea voastră! 
- Nu cred. Chiar şi în Tabriz s-a auzit de expertul de la Special 
Branch, doisprezece ani de serviciu în slujba Şahului, 
conducătorul haitei lui de câini, spuse Abdullah batjocoritor în 
farsi. 

Zâmbetul dispăru de pe faţa lui Armstrong şi atât el, cât şi 
Hashemi se-ncordară la neînchipuit de proastele purtări ale 
Hanului. 

-Ţi-am citit dosarul. 

Îşi întoarse ochii negri către Hashemi, pe deplin asigurat 
că planul său va merge. Ahmed o să-i ucidă la semnul lui, va 
pune o bombă în avion, îi va trimite pe piloţi înapoi la bord, 
poruncindu-le să decoleze în grabă către o moarte cumplită. 
Nimic n-avea de-a face cu el, a fost voia lui Allah, iar el însuşi, 
după o discuţie încântătoare în care promisese deplinul sprijin 
guvernului central, avea să fie plin de tristeţe. 

- Deci, Excelenţă, spuse, ne-ntâlnim din nou. Ce pot să fac 
pentru dumneata? Ştiu că timpul îţi este, din nefericire, 
măsurat. 

- Poate, înălţimea voastră, pot eu face ceva pentru domnia 
voastră! 

- Vino la subiect, colonele, spuse Hanul aspru, în engleză, foarte 
sigur pe el. Noi doi ne cunoaştem unul pe celălalt, putem să ne 
lipsim de flatări şi complimente ca să ajungem la subiect. Sunt 
ocupat. Dac-ai fi avut politeţea să vii în maşina mea, singur, m- 
aş fi simţit mult mai bine. Am fi putut vorbi între patru ochi cât 
am fi vrut. Acum, treci la subiect! 

- AŞ vrea să vorbesc cu dumneata despre legătura dumitale, 
generalul Piotr Oleg Mzytryk, spuse Hashemi la fel de aspru. 


Îngheţase de spaimă la gândul neaşteptat că fusese prins 
în capcană şi că Abdullah era un sprijinitor secret al lui Pahmudi. 
-..„.„Şi despre vechea legătură cu KGB prin Mzytryk, sub numele 
de Aii Khoi. 

- Legătură? Ce legătură? Cine-i omul ăsta? se auzi spunând 
Abdullah Han, dar capul urla de gânduri. 

Nu poate să ştie asta. E imposibil, nu-i cu putință! Şi prin 
torentul bubuiturilor propriei sale inimi văzu gura colonelului 
deschizându-se şi spunând alte lucruri care făceau totul şi mai 
rău şi, cel mai rău dintre toate, năruia planul său în bucăţi. Dacă 
colonelul vorbeşte astfel de lucruri tainice în faţa străinului 
ăstuia şi-a lui Ahmed, aceste taine sunt cu siguranţă scrise 
altundeva, într-un loc sigur, ca să poată fi citite de Komitehul 
Revoluționar şi duşmanii lui în cazul unui accident. 

- Legătura dumitale, îi aruncă în faţă Hashemi, văzând 
schimbarea şi străduindu-se să menţină avantajul, Piotr Oleg, a 
cărui dasha se află lângă lacul Ţvenghid, în locul numit Valea 
Ascunsă, la sud de Tbilisi; numele lui conspirativ Aii Khoy, al tău 
este lv... 

- Aşteaptă! spuse hârâit Abdullah. 

Era livid la faţă. Nici chiar Ahmed nu ştie asta şi nu trebuie 
s-o ştie. 

- Eu... dă-mi nişte apă. 

Armstrong încercă să se ridice, dar îngheţă când pistolul 
lui. Ahmed se-ndreptă către el. 

- Vă rog rămâneţi aşezat, Excelenţă. Am s-o aduc eu. Legaţi-vă 
centurile. Amândoi. 

- Nu-i nevoie... 

- Legaţi-vă centurile! latră Ahmed şi mişcă arma, uluit de 
schimbarea Hanului, atât la chip cât şi ca şi tactică, şi pregătit 
să pună celălalt plan în aplicare, el singur. 

- Legaţi-vă centurile. Se supuseră. 

Ahmed se afla în apropierea robinetului şi umplu o ceaşcă 
de plastic şi i-o întinse Hanului. Hashemi şi Armstrong îl 
urmăriră descumpăniţi. Nici unul nu se aşteptase la o capitulare 
imediată din partea Hanului. Omul părea să se fi micşorat 
văzând cu-ochii, pălise şi respira greu. Hanul bău apa şi se uită 
la Hashemi cu ochii mici, injectaţi. Îşi scoase ochelarii şi-i şterse 
absent, încercând să-şi adune puterile. Totul părea să-i ia mai 
mult timp decât de obicei. 


- Aşteaptă-mă lângă maşină, Ahmed. 

Şovăitor, Ahmed se supuse. Armstrong îşi deschise 
centura şi trase din nou perdeaua. Hanul se simţi mai bine, 
aerul rece care pătrunse pentru o clipă ajutându-l să-şi 
limpezească gândurile. 

- Şi-acum ce vreţi? 

- Numele tău conspirativ este Ivanovici, eşti agent KGB şi îi ajuţi 
din ianuarie '44. De-atunci... 

- Numai minciuni! Ce vrei? 

- Vreau să mă-ntâlnesc cu Piotr Oleg Mzytryk. Vreau să îi pun 
nişte întrebări foarte serioase, în secret. 

Hanul auzi cuvintele şi se gândi la ele. Dacă fiul ăsta de 

căţea ştie numele conspirativ al lui Piotr şi al lui, şi ştie de Valea 
Ascunsă şi ianuarie '44, când fusese pe ascuns la Moscova ca să 
se devină agent KGB, ştie şi lucruri mult mai grave. Că el însuşi 
face jocul ambelor părţi pentru binele Azerbaidjanului său n- 
avea să însemne mare lucru pentru asasinii dreptei sau stângii. 
- În schimbul a ce? 
- Libertate de manevră în Azerbaidjan - câtă vreme faci ce-i bine 
pentru Iran - şi sprijin din partea mea. Am să-ţi furnizez 
informaţii care o să ţi-i dea în mână pe tudehi, cei de stânga, şi 
pe kurzi şi dovezi că sovieticii te trag pe sfoară. Spre exemplu, 
eşti declarat Secţiunea 16/a. 

Hanul rămase cu gura căscată. Urechile începură să-i 
vâjâie. 
- Nu cred. 

Hashemi spuse dintr-o suflare: 
- Piotr Oleg Mzytryk a semnat ordinul. 
- Do...Dovezi... Eu... eu vreau dovezi, gâfâi Hanul. 
- Momeşte-l să treacă dincoace, de partea asta a frontierei, viu, 
şi-am să-ţi dau dovezi. Adică el o să-ţi dea. 
- Voi... voi minţiţi. 
- N-ai stabilit-să te duci la Tbilisi, azi sau mâine, la invitaţia lui? 
Nu te-ai fi întors niciodată. S-ar fi auzit că s-ar putea să fi fugit 
din Iran. Ai fi fost denunţat, proprietăţile ţi-ar fi fost confiscate, 
iar familia ar fi căzut în dizgrație şi ar fi fost dată pe mâna 
mullahilor. 

Acum, că ştia că-l încolţise pe Abdullah, singurul lucru 
care-l mai îngrijora pe Hashemi era starea sănătăţii omului. 
Capul acestuia căpătase un tremur uşor, faţa lui, de obicei 


oacheşă, se făcuse palidă, cu o ciudată roşeaţă împrejurul 
ochilor şi tâmplelor, iar vena de pe frunte devenise 
proeminentă. 
- Ar fi bine să nu te duci în nord şi să-ţi dublezi străjile. Aş putea 
să mă tocmesc cu Piotr Oleg, dar şi mai bine aş putea să-ţi 
îngădui să-l salvezi şi... ei bine, sunt multe soluţii, dacă l-aş avea 
în mână. 
- Ce, ce vrei să faci cu el? Ce vrei de la el? 
- Informaţii. 
- AŞ... aş avea şi eu parte de ele? Hashemi zâmbi. 
- De ce nu? Atunci ne-am înţeles? 

Gura Hanului se mişcă fără sunet, apoi spuse: 
- Am să-ncerc. 
- Nu, spuse aspru colonelul, socotind că sosise momentul pentru 
coup degrăce. Nu, ai patru zile. Am să mă întorc sâmbătă. La 
prânz, sâmbătă, am să fiu la palatul tău ca să preiau marfa. Sau, 
dacă preferi, poţi să mi-l predai în secret la adresa asta. 

Puse bucata de hârtie pe masă între ei. 

- Sau, a treia variantă, dacă-mi dai timpul şi locul în care trece 
graniţa, am să mă-ngrijesc eu de toate. 

Îşi desfăcu centura de siguranţă şi se ridică în picioare. 

- Patru zile, Ivanovici! 

De furie, lui Abdullah erau să-i plesnească timpanele, 
încercă să se ridice, dar nu reuşi. Armstrong îl ajută să se ridice 
în picioare şi Hashemi se apropie de perdea, dar mai înainte de- 
a o trage la o parte îşi scoase pistolul din tocul atârnat de umăr. 
- Spune-i lui Ahmed să nu ne facă probleme! 

Fără vlagă, Hanul ieşi în uşa deschisă şi făcu ce i se cerea. 

Ahmed se afla la piciorul scării, cu pistolul mitralieră 
coborât. Vântul îşi schimbase direcţia. Acum bătea către capătul 
celălalt al pistei şi se înteţise considerabil. 

- N-ai auzit-o pe înălţimea sa? Totul e-n regulă, dar are nevoie 
de ajutor. 

Păstră un ton liniştitor. 

- Ar trebui poate să-şi cheme doctorul cât mai repede posibil. 

Ahmed era descumpănit, neştiind ce să facă. Acolo se afla 
stăpânul lui, evident simțindu-se mai rău ca înainte, dar şi cei 
care îi provocaseră starea asta şi care trebuiau ucişi. 

- Ajută-mă să ajung până la maşină, Ahmed, spuse Abdullah cu 
un blestem şi asta aranja totul. 


Se supuse imediat. Armstrong îl sprijini de partea cealaltă 
şi împreună coborâră scările. Piloții ieşiră la iuţeală din maşină şi 
se grăbiră să urce în avion, în timp ce Armstrong ajută bolnavul 
să intre pe bancheta din spate. Abdullah se aşeză cu greu. 

Armstrong se simţea mai golaş şi lipsit de apărare ca 
niciodată, singur în spaţiu deschis, Hashemi stând în siguranţă, 
sus, în uşa cabinei. Motoarele reactorului porniră. 

- Salaam, înălţimea voastră. Sper să vă simţiţi mai bine. 
- Mai bine pleacă de pe pământul nostru... repede, spuse Hanul, 
apoi către şofer: Intoarce-te la palat! 

Armstrong privi maşina depărtându-se în viteză, apoi se- 
ntoarse. Văzu zâmbetul ciudat al lui Hashemi, pistolul pe 
jumătate ascuns în mână şi pentru o clipă se gândi că omul 
avea de gând să-l împuşte. 

- Grăbeşte-te, Robert! 

Urcă scările în fugă, cu picioarele îngheţate. Copilotul izbi 
cu degetul butonul "Scara retrasă". Scara se ridică, uşa se 
închise şi se puseră în mişcare. în căldura şi intimitatea cabinei, 
reveni la viaţă. 

- E frig afară. 

Hashemi nu-i dădu atenţie. 

- Cât de repede poţi, căpitane, decolează! ordonă, stând în 
spatele piloților. 

- Trebuie să mă întorc până în capătul celălalt. Nu îndrăznesc să 
decolez aşa, cu vântul ăsta în coadă. 

Hashemi înjură şi privi prin ferestrele carlingii. Celălalt 
capăt al pistei părea la milioane de kilometri depărtare. Vântul 
spulbera zăpada de pe troiene. Ca să poată folosi pista potrivită 
trebuiau să se apropie mai mult de zona de parcare a 
terminalului, s-o traverseze şi să folosească partea opusă până 
la celălalt capăt. Aflat în apropierea aerogării, Rollsul prindea 
viteză. Se zăreau oameni înarmaţi adunându-se ca să-l 
întâmpine. 

- Taie pista de-a dreptul şi decolează de pe loc. 

- Asta-i mai mult decât ilegal, fără autorizarea turnului, spuse 
John Hogg. 

- Ai prefera un glonţ în cap sau o închisoare SAVAK? Oamenii ăia 
ne sunt duşmani. Dă-i drumul! 

Pilotul putea să le vadă puştile. Apăsă butonul 
emiţătorului. 


- EchoTangoLimaLima cere permisiunea să întoarcă, spuse, 
neaşteptându-se la nici un răspuns. 

După ce ieşiseră din spaţiul aerian al Teheranului, nu 
reuşiseră să stabilească nici un contact radio pe tot drumul până 
acolo şi nici cu turnul acesta. Viră reactorul către pistă, derapă, 
trase maneta de gaz încă puţin, păstrând mai multă putere pe 
partea stânga şi menţinându-se de partea aceea paralel cu 
urmele aterizării. 

- Turnule, aici EchoTangoLimaLima, mă întorc. Gordon Jones, 
copilotul, verifica totul, pregătindu-se pentru întoarcerea la 
Teheran. Vântul trăgea de ei şi roţile erau nesigure. La capătul 
clădirii, Rollsul se opri şi oamenii îl înconjurară. 

- Grăbeşte-te cât poţi. Intoarce, ai pistă destulă, spuse Hashemi. 
- Imediat ce pot, sir, răspunse politicos, dar se gândea: ţicnit 
afurisit, sunt mai mult decât grăbit să ajung sus, pe cerul liber, 
dar e de tras o fugă până acolo. 

Intuise ostilitatea bărbaţilor din maşină, la Teheran - 
nervozitatea lui Mclver. Dar turnul Teheran îi dăduse aprobarea 
instantaneu, ca şi cum l-ar fi dus pe Khomeini însuşi. 

Drăcia dracului! Ce suntem noi în stare să facem pentru 
Anglia şi-o cană de bere! Simţea în mâini şi în picioare zăpada şi 
gheaţa şi lunecuşul pistei. Eliberă maneta de gaze încă puţin. 

- Priveşte! spuse copilotul. 

Un elicopter traversa cerul la joasă înălţime, la doi 

kilometri în fata lor. 

- Un 212, nu? 

- Da. Nu pare că vine încoace, spuse Hogg, plimbându-şi întruna 
ochii peste aparate şi în jur. 

La terminal, o altă maşină se alăturase oamenilor de lângă 
Rolls; în faţa lor şi către stânga apăruse o sclipire de lumină. 
Elicopterul dispăruse după un deal; către dreapta era un stol de 
păsări; toate indicatoarele pe verde; alţi oameni lângă Rolls şi 
cineva pe acoperişul clădirii; combustibil perfect; zăpada nu 
prea adâncă, cu o pojghiţă de gheaţă dedesubt; ai grijă la 
derivă, ia-o puţin spre dreapta; radioul reglat corect; vântul bate 
încă dinspre coadă; nori de furtună se adună dinspre nord; mai 
slăbeşte puţin motorul stâng. 

Hogg corectă derapajul, avionul fiind prea sensibil pe 
suprafaţa îngheţată. 

- Ar fi poate bine să vă întoarceţi la locurile voastre, colonele. 


- Saltă-l sus cât mai repede. 

Hashemi se întoarse în cabină. Armstrong privea pe 

fereastră către clădirea aerogării. 

- Ce fac acolo, Robert? Vreo problemă? 

- Nu încă. Felicitări. L-ai manevrat strălucit pe Abdullah. Dacă se 
ţine de cuvânt. 

Acum, că totul se terminase, Hashemi se simţea uşor 
îngreţoşat. Prea aproape de moarte, de data asta, se gândi. Işi 
prinse centura de siguranţă, apoi o desfăcu, luă pistolul din 
buzunarul interior, puse piedica şi îl strecură în teaca de la 
umăr. Atinse cu degetele paşaportul britanic din buzunarul de la 
piept. Poate că în definitiv n-o să am nevoie de el. Imi displace 
să mă fac de râs folosindu-l. Aprinse o ţigară. 

- Crezi că o să reziste până sâmbătă? Aveam impresia că era 
gata să-l lovească damblaua. 

- E aşa gras şi hipertensiv de ani de zile. Armstrong sesiză 
nuanţare violenţă. Hashemi Fazir era întotdeauna primejdios, 
întotdeauna dla capătul nervilor, patriotismul fanatic 
combinându-se cu dezgustul lui pentru majoritatea iranienilor. 

- Te-ai descurcat minunat cu el, spuse şi privi din nou pe 
fereastră. Rollsul şi cealaltă maşină şi oamenii care le înconjurau 
erau destul de departe şi pe jumătate ascunşi de troienele de 
zăpadă, dar puteau să vadă arme în mâinile lor şi din timp în 
timp cineva arăta în direcţia lor. 

Haide, pentru Dumnezeu, dă-i drumul. 

- Colonele! se auzi prin interfon vocea lui Hogg. Aţi putea veni în 
faţă, vă rog?! 

Hashemi îşi desfăcu centura şi se-ndreptă către carlingă. 

- Acolo, sir, spuse Hogg, arătând spre dreapta, dincolo de 
sfârşitul pistei, către un pâlc de pini de la marginea pădurii. Ce 
ziceţi de asta? 

Mica scânteie de lumină începu din nou să clipească. 

- Spune S.O.S. 

- Robert, strigă Hashemi, uită-te în faţă şi spre dreapta. Cei 
patru bărbaţi se concentrară. Din nou lumina repetă S.O.S. 

- Nici o îndoială, sir, spuse Hogg. As putea să le răspund. Arătă 
către reflectorul puternic de semnalizare pentru situaţii de 
urgenţă, capabil să transmită lumină verde sau roşie, în cazul în 
care radioul lor cădea. Hashemi strigă spre cabină: 

- Ce crezi, Robert? 


- E un S.O.S. 

Avionul prindea viteză, grăbindu-se să coboare pe pistă, în 
direcția semnalului. Aşteptară, apoi văzură trei mici siluete 
ieşind dintre copaci, doi bărbaţi şi o femeie în chador. Şi văzură 
armele. 

- E o capcană, spuse Hashemi imediat. Nu te-apropia mai mult! 
Întoarce-te! 
- Nu pot. N-am destul loc. 

Dădu drumul şi mai mult la gaze. Avionul se deplasa 
foarte repede, paralel cu urmele aterizării. Se puteau desluşi 
acum siluetele celor ce-şi agitau armele. Armstrong strigă: 

- Hai să ieşim dracului de-aici! 

- Imediat ce pot, sir. Domnule colonel, poate ar fi bine să vă 
întoarceţi la locul vostru. S-ar putea să zdruncine puţin, spuse 
Hogg cu voce calmă, apoi îi îndepărtă pe amândoi din minte. 
Gordon, ţine-ţi ochii pe nemernicii ăia de colo şi pe terminal. 

- Sigur, n-ai grijă. 

Căpitanul se-ntoarse un moment ca să verifice celălalt 
capăt al pistei, hotărî că nu erau de-ajuns de departe încă, dar 
slăbi maneta de gaze şi atinse frânele. Începură să derapeze, 
aşa că le lăsă în pace, ţinând aparatul cât de drept putea în 
vântul schimbător. Siluetele de lângă copaci erau mai mari 
acum. 

- Arată cam rufoşi, nomazi aş zice. Două carabine. Gordon Jones 
îşi miji ochii către terminal. 

- Rollsul a plecat, dar o maşină se îndreaptă spre noi în lungul 
pistei. 

Închise gazele de tot. Se deplasau prea repede ca să se- 
ntoarcă. 

- Christoase, cred... cred că unul dintre nomazi a tras cu arma, 
spuse Jones alarmat. 

- l-am dat drumul! spuse Hogg în intercom, frână, simţi aparatul 
derapând, îl lăsă să alunece şi începu apoi întoarcerea spre 
dreapta pe lăţimea pistei, continuând să derapeze din pricina 
inerţiei şi a vântului încă potrivnic. 

În cabină, Armstrong şi Hashemi se ţineau întunecaţi de 
scaune, trăgând din când în când cu ochii pe fereastră. Putură 
să vadă una dintre siluete fugind către ei, ridicându-şi arma. 
Armstrong mormăi: 

- Suntem nişte ţinte perfecte, fir-ar să fie! 


Simţea aparatul derapând în timpul întoarcerii, fără să fie 
ajutat de motoare şi înjură. În  carlingă, Hogg fluiera fals. 
Reactorul ţâşni pe deasupra urmelor de la aterizare, încă 
derapând, spre capătul îndepărtat al pistei, barat de nămeţi 
mari şi grei. Nu îndrăznea încă să pună toată puterea motorului 
şi aşteptă cu gura uscată ca avionul să se-ntoarcă mai repede în 
vânt. Dar acesta n-o făcu şi continuă să alunece pe pelicula de 
gheaţă de sub zăpadă, cu roţile inutile, frânele primejdioase, 
motoarele  gemând. Mormanele de zăpadă se apropiau 
inexorabil, din ce în ce mai mult. Se zăreau marginile de gheaţă 
zimţată care aveau să le despice învelişul subţire. N-avea 
nimic de făcut decât s-aştepte. Apoi o pală de vânt le ridică 
coada şi o răsuci şi, iată, deşi încă derapau, avionul era cu faţa 
spre vânt. Acceleră delicat ambele motoare, simţi alunecarea 
încetând şi începu să împingă maneta de gaze înainte 
centimetru cu centimetru, până când prinse viteză din ce în ce 
mai multă, controlul asupra aparatului crescu până reuşi să-l 
stăpânească pe deplin, şi-atunci împinse maneta de gaze 
puternic, până la capăt.. Avionul ţâşni înainte, roţile părăsiră 
suprafaţa pistei, el atinse butonul de escamotare a trenului de 
aterizare şi plutiră. 

- Puteţi fuma dacă doriţi, spuse laconic în intercom, profund 
mulţumit de el. 

Pe aerodrom, nu departe de copaci, Ross se oprise din 
fugă şi-şi flutura mâinile gâfâind dureros. 

- Afurisitule! strigă către avion. Sunteţi chiori?! Cuprins de o 
dezamăgire amară, se întoarse la ceilalţi care aşteptaseră 
ascultători la marginea pădurii. Simţea o disperare sumbră. atât 
de aproape, îşi zise. Prin binoclu văzuse sosirea Hanului, urcarea 
la bord, iar după asta, mai tîrziu, Armstrong coborând treptele 
cu Hanul, ajutându-l. 

- O, lasă-mă şi pe mine să mă uit, Johnny, spusese neliniştită 
Azadeh şi el ajustase binoclul pentru ochii ei. O, dragă, tata pare 
bolnav, sper să se simtă bine, spusese. Doctorul insistă 
întotdeauna să ţină regim şi să nu se enerveze. 

- Mai bine ca acum nici nu se poate, Azadeh, spusese încercând 
să-şi ascundă sarcasmul din voce, dar ea-l auzise şi roşise şi el 
spusese: O, iartă-mă, n-am vrut să spun... ştiu că e... n-am vrut 
să zic nimic, şi privise din nou către Armstrong, extaziat că era 
Armstrong, plănuind imediat cum să ajungă la bord. 


Atât de uşor. Un avion S-G - uşor să vezi emblema -şi 
Armstrong. Suntem în siguranţă! Dar acum nu suntem în 
siguranţă. Acum suntem într-un rahat, îşi spuse şi mai amar, 
trudind înapoi prin zăpadă, simțindu-se murdar, dorind o baie şi 
furios până la neputinţă. Cu neputinţă să nu fi zărit S.O.S.-ul. 
gândesc cu bucile? Ce dracu nu... 

Auzi semnalul ascuţit de primejdie al lui Gueng şi se răsuci 
pe călcâie. La câteva sute de metri distanţă se afla o maşină, 
îndreptându-se către ei. Alergă înapoi şi arătă către pădure. 

- Pe-acolo. 

Mai devreme făcuse un plan. Mai întâi aeroportul, apoi, 
dacă nu reuşeau, se vor îndrepta către baza lui Erikki. Baza se 
găsea la aproape şase kilometri distanţă, la sud-est de Tabnz. 
La adăpostul copacilor se opri şi privi înapoi. Maşina frânase la 
capătul pistei şi din ea ieşiră oameni care porniră după ei, dar 
descoperiră că mersul printre troiene era prea dificil. Se urcară 
înapoi în maşină şi se depărtară. 

- N-o să ne mai prindă acum, spuse Ross.. 

O porni înainte, adâncindu-se în pădure, păstrându-se de 
nevoie de-a lungul unei cărări abia vizibile. La capătul acestui 
pilc de copaci erau câmpuri acoperite de gheaţă care, vara, 
aveau să geamă de grâne, cele mai multe aparţinând câtorva 
latifundiari, în ciuda reformelor agrare ale Şahului. Dincolo de 
câmpuri se întrezăreau contururile mahalalelor Tabrizului. 
Puteau zări minaretele Moscheii Albastre şi fum de la mai multe 
focuri bătute de vânt. 

- Am putea ocoli oraşul, Azadeh? 
- Da, dar e urnit de mers. 

Auziră îngrijorarea ascunsă în glas. până atunci se 
mişcase repede şi fără să se plângă, dar era totuşi o piedică. 
Purtau hainele nomazilor peste uniforme. Cizmele lor scofâlcite 
ar fi putut trece nebăgate în seamă, ca şi armele şi chadorul ei. 
O privi, încă neobişnuit cu urâţenia pe care i-o aducea vălul. Ea-i 
simţi privirea şi încercă să zâmbească. lInţelesese. Atât în 
privinţa chadorului, cât şi a faptului că era o povară pentru ei. 

- Să trecem prin oraş, spuse. Ne-am putea ţine pe străzile de la 
margine. Am nişte bani şi-am putea să cumpărăm mâncare. 
Johnny, ai putea să susţii că eşti caucazian, să zicem din Astara, 
şi eu aş putea să pretind că sunt soţia ta. Gueng vorbeşti gurkali 
sau o limbă străină, aşa că fii aspru şi arogant ca turcomanii din 


nord. Ai putea trece drept unul dintre ei. Sunt descendenţi ai 
mongolilor. Mulţi iranieni sunt. Sau poate aş putea să cumpăr 
nişte eşarfe verzi şi să ne facem Gărzi Verzi. Asta e tot ce pot 
face. 

- Asa-i bine, Azadeh Poate n-ar fi bine să stăm grămadă. Gueng, 
treci în urmă. 

Azadeh spuse: 

- Pe străzi, soțiile iraniene îşi urmează soţii. Eu o să stau un pas 
în urma ta, Johnny. 

- E un plan bun, mem sahib, spuse Gueng. Foarte bun. Condu- 
ne. 

Zâmbetul ei îi mulţumi. În curând se aflau în pieţe, pe 
străzi şi aleile mahalalelor. Odată un bărbat neatent îl lovi pe 
Gueng. Fără să stea pe gânduri, Gueng îşi înfipse mâna în gâtul 
lui, îmbrâncindu-l în şanţ, de-a rostogolul, fără simţiri, înjurându- 
| tare, într-un dialect gurkali. O clipă, peste mulţime se lăsă 
tăcerea, apoi zgomotele se stârniră din nou şi cei din apropiere 
îşi coborâră privirile şi trecură mai departe, câţiva făcând 
întruna semnul împotriva deochiului, dar pe care toţi cei ce 
veneau din nord, descendenţii hoardelor care nu-l cunoşteau pe 
Allah cel Unic, erau ştiuţi că-l posedă. 

Azadeh cumpără mâncare de la vânzătorii ambulanți, 
pâine proaspătă de la cuptoare, chebab de miel prăjit pe 
cărbune, fasole şi horisht de legume cu mult orez. Se aşezară pe 
nişte bănci grosolane şi înfulecară grăbiţi, apoi porniră mai 
departe. Nimeni nu le dădu atenţie. Din când în când câte 
cineva îi invita să cumpere câte ceva, dar Azadeh intervenea şi 
îi proteja bine, vorbind răguşit în dialectul local turcesc. Când 
muezinii chemară la rugăciunea de după-amiază, ea se opri 
înspăimântată. În jurul lor bărbaţi şi femei căutau o bucată de 
covor, sau material, sau ziar, sau carton sau cutie, ca să 
îngenuncheze şi să înceapă să se roage. Ross şovăi, apoi, 
urmând îndemnul privirilor ei, se prefăcu că se roagă şi el şi 
momentul trecu. Pe toată strada, doar patru sau cinci rămaseră 
în picioare, Gueng printre ei, sprijiniți de un perete. Nimeni nu-i 
necăji pe cei care rămăseseră în picioare. Locuitorii Tabrizului 
erau de multe rase şi multe religii. Îşi continuară drumul mai 
departe, croindu-şi drum către sud-est, şi ajunseră în celelalte 
mahalale pline cu gunoaie şi o mulţime de câini flămânzi şi 
nelipsitul joub - şanţul, singura canalizare. 


Curând, cocioabele aveau să se sfârşească, să înceapă 
câmpiile şi livezile, apoi pădurea şi şoseaua principală către 
Teheran, care şerpuia în sus spre trecătoarea ce avea să-i ducă 
la Tabriz Unu. Trecură de ultimele mahalale, ieşind pe drumul 
bolovănos, acoperit de nămeţi. Zăpada de deasupra era pătată 
de balega şi urina măgarilor şi catârilor, plină de gropi şi 
înşelătoare. Se alăturară altor oameni ce păşeau anevoie în 
susul drumului, unii trăgând după ei măgari împovăraţi, alţii 
cocoşaţi sub greutatea poverilor lor, alţii uşurându-se, bărbaţi, 
femei şi copii - o mână de zăpadă cu mâna stângă, apoi mai 
departe - o babilonie poliglotă de nomazi, triburi statornice, 
orăşeni, având în comun doar sărăcia şi mândria. 

Azadeh se simţea foarte obosită. Tensiunea traversării 
oraşului o consumase. Se temuse că avea să facă vreo greşeală, 
se temuse că aveau să fie descoperiţi, era frământată de grija 
lui Erikki şi de cum aveau s-ajungă la bază, şi-apoi? Insha Allah. 
Allah o să aibă grijă de tine şi de el şi de Johnny. Când ajunseră 
aproape de intersecţia drumului cu şoseaua spre Teheran, 
văzură Gărzi Verzi şi bărbaţi înarmaţi în jurul unei bariere 
încropite, uitându-se în vehicule şi cercetând oamenii care se 
înşirau pe lângă ei. N-aveau cum să îi ocolească. 

- Azadeh, tu treci prima, şopti Ross. Aşteaptă-ne mai sus, pe 
drum. Dacă suntem opriţi, nu te-amesteca. Mergi mai 
departe. Du-te la bază. O să ne despărţim. E mai sigur. Îi zâmbi. 
- Nu-ţi face griji! 

Ea dădu din cap, spaima făcându-i chipul şi mai palid, şi o 
porni înainte. Purta raniţa lui. La ieşirea din oraş, ea insistase: 

- Uită-te la toate celelalte femei, Johnny. Dacă nu duc nimic, bat 
la ochi. 

Cei doi bărbaţi aşteptară, apoi se duseră la marginea 
drumului şi urinară în zăpadă. Oamenii tropăiau pe lângă ei. 
Câţiva îi priviră, câţiva îi înjurară ca necredincioşi. Unul sau doi îi 
priviră curioşi. Fără să ştie, se uşurau către Mecca, un gest pe 
care nu l-ar fi făcută vreodată nici un mahomedan. 

- Odată ce trece, treci şi tu, Gueng. O să te urmez peste zece 
minute. 

- Mai bine dumneata următorul, şopti Gueng. Eu sunt turcoman. 
- E-n regulă, dar dacă sunt oprit, nu te-amesteca. Strecoară-te 
prin îmbulzeală şi du-o la adăpost. Nu-mi înşela încrederea. 

Bărbatul cel mărunţel rânji cu dinţi foarte albi. 


- Nici dumneata, sahib. Mai ai încă multe de făcut până când ai 
s-ajungi Stăpân al Munţilor. 

Gueng îl privi îndreptându-se către bariera aflată la câteva 
sute de metri mai încolo. Azadeh era acum aşezată la coadă. 
Unul dintre Gărzile Verzi li spuse ceva, dar ea îşi feri ochii într-o 
parte, răspunse şi omul îi făcu semn să treacă. 

- Nu m-aştepta pe drum, sahib, s-ar putea s-o iau peste câmpuri. 
Nu-ţi face griji, te-ajung eu. 

Îşi făcu loc printre trecători şi se alătură şuvoiului care se 
întorcea către oraş. După o sută de metri, se aşeză pe o ladă 
răsturnată şi îşi desfăcu şireturile la unul dintre bocanci, 
prefăcându-se că-l bate. Şosetele erau zdrenţe, dar asta nu 
conta. Tălpile sale erau ca fierul. Fără să se grăbească, îşi legă 
la loc bocancii, bucurându-se de joaca de-a turcomanul. 

La barieră, Ross se alătură şirului celor ce părăseau 
Tabrizul. Observă înjur poliţişti şi Gărzi Verzi care cercetau 
mulţimea. Oamenii erau nervoşi, urând ca-ntotdeauna orice 
autoritate oficială şi orice amestec în dreptul lor de-a se duce 
unde, când şi cum le-ar fi plăcut. Mulţi vociferau fără să se 
ferească şi câţiva aproape ajunseră la lovituri. 

- Tu, îi spuse unul din Gărzile Verzi, unde-i sunt hârtiile? 

Furios, Ross scuipă pe pământ. 

- Hârtii? Casa mi-a ars, nevasta mi-a ars, copilul mi-a ars din 
pricina câinilor de stânga. Nu mi-a mai rămas nimic decât puşca 
asta şi nişte muniţie. Voia lui Allah! Da tu de ce nu te duci să le 
dai foc sataniştilor şi să împlineşti lucrarea lui Allah, în loc să 
opreşti oamenii cinstiţi? A 

- Suntem cinstiţi, spuse bărbatul furios. Implinim lucrarea lui 
Allah. De unde vii? 

- Din Astara. Din Astara, de pe coastă. Lăsă mânia să 
izbucnească din nou: 

- Astara! Da tu? 

Omul din spatele lui şi cel de după el începură să înjure şi 
să-i spună santinelei să se grăbească şi să nu îi mai facă să 
aştepte în frig. Un poliţist se îndrepta către ei, aşa că Ross se 
hotărî să rişte şi-şi făcu loc pe lângă el c-un alt blestem, urmat 
imediat de cel din spatele lui şi de următorul, şi ieşi la loc 
deschis. Santinela strigă supărat o obscenitate după ei, apoi se 
întoarse să-i privească pe ceilalţi care se înşirau prin faţa lui. 


Lui Ross îi trebui ceva vreme să poată respira în voie. 
încercă să nu se grăbească şi cercetă cu privirea drumul din faţa 
lui. Nici un semn de Azadeh. Maşini şi camioane treceau pe 
lângă ei, hodorogind în susul pantei sau coborând prea repede, 
oamenii împrăştiindu-se din timp în timp cu inevitabilul şuvoi de 
blesteme. Cel ce fusese în spatele lui la barieră veni alături, 
profitând că trecătorii se răriseră, apucând cărări laterale către 
cocioabele de lângă drum sau către satele din pădure. Era un 
bărbat între două vârste, cu o faţă severă, plină de riduri, 
sărman îmbrăcat şi cu carabina bine îngrijită. 

- Fiul ăla de căţea din Gărzile Verzi! spuse. Ai dreptate, aga. Ar 
trebui să împlinească lucrarea lui Allah. Lucrarea Imamului, nu a 
lui Abdullah Han. 

Ross se puse imediat în gardă. 

- Ce? 

- Vin din Astara şi, după accentul tău, ştiu că nu vii din Astara, 
aga. Astarii nu urinează niciodată către Mecca - sau cu spatele 
către Mecca. Suntem cu toţii, buni musulmani în Astara. După 
descriere, ar trebui să fii sabotorul pe care-a pus Hanul preţ. 

Omul vorbea cu uşurinţă, cu o ciudată amabilitate, 

ţinându-şi vechea carabină Enfield pe umăr. Ross nu spuse 
nimic, se mulţumi să mormăie fără să schimbe ritmul pasului. 
- Da, Hanul a pus un preţ bun pe capul tău. Mulţi cai, o turmă de 
oi, zece sau mai multe cămile. O răsplată demnă de un Şah 
pentru un om obişnuit. Răsplata e şi mai bună dacă eşti viu şi nu 
mort. Mai mulţi cai, oi şi cămile atunci, îndeajuns să trăieşti o 
veşnicie. Dar unde-i femeia Azadeh, fiica lui? Fiica pe care ai 
răpit-o tu şi un alt bărbat? 

Ross rămase cu gura căscată la el şi omul chicoti. 

- Trebuie să fii foarte obosit ca să te trădezi atât de uşor. 

Brusc faţa lui se aspri, mâna pătrunse în buzunarul vechii 
haine şi scoase un revolver pe care i-l propti în coaste. 

- Mergi cu un pas înaintea mea. Nu fugi şi nu face nici un gest 
sau am să te-mpuşc în şira spinării. Acum, unde-i femeia? Şi pe 
ea s-a pus o recompensă. 

În momentul acela, un camion care cobora dinspre 
trecătoare viră în curba din faţa lor, derapa în partea opusă 
şoselei şi se năpusti către ei claxonând zgomotos. Oamenii se 
împrăştiară. Reflexele lui Ross fură mai rapide şi păşi într-o 
parte, izbi cu umărul în coastele omului şi-l trimise rostogolindu- 


se în calea camionului. Roţile din faţă ale acestuia trecură peste 
el, urmate de cele din spate. Camionul se opri, derapând, la 
treizeci de metri mai jos. 

- Allah să ne apere! Ai văzut? spuse cineva. A alunecat sub 
camion. 

Ross târi trupul la marginea drumului. Revolverul căzuse 
în zăpadă. 

- Ah, cel trecut spre Allah este tatăl tău, aga? spuse o bătrână. 

- Nu... nu, rosti Ross cu greu, totul petrecându-se atât de 
repede, cuprins de panică. E... e un străin, nu l-am văzut până 
acum. 

- Pe Profet, cât de neatenţi sunt unii oameni. Parcă n-ar avea 
ochi. A murit? strigă şoferul camionului, urcând la deal. 

Era un bărbat colţuros, bărbos, cu faţă oacheşă. 

- Allah e martor că mi-a tăiat calea, aşa cum aţi putut vedea cu 
toţii. Tu, spuse către Ross, erai lângă el, trebuie c-ai văzut. 
- Da, da, e după cum spui, am fost în spatele lui. Voia lui Allah! 

Şoferul se depărta mulţumit, totul se terminase după 

cuviinţă. 
- Excelenţa sa a văzut, Insha Allah. 

Ross îşi făcu loc printre cei câţiva care se deranjaseră să 
se oprească şi urcă dealul, nu prea repede, nu prea încet, 
încercând să se adune, fără să îndrăznească să privească înapoi. 
După cotitura drumului iuți pasul, întrebându-se dacă era drept 
să reacționeze atât de repede, aproape fără să gândească. Dar 
omul i-ar fi vândut pe-amândoi. Uită-l, karma e karma. 

Încă o curbă şi nici urmă de Azadeh. îngrijorarea lui 
crescu. Drumul se răsucea într-o pantă abruptă. Trecu de câteva 
case dărăpănate, pe jumătate ascunse, la liziera pădurii. Câini 
costelivi scormoneau în gunoaie. li alungă pe cei care se 
apropiară de el, căci turbarea făcea de obicei ravagii printre ei. 
O altă curbă. Era leoarcă de sudoare. 

O văzu ghemuită la marginea drumului, odihnindu-se ca 
oricare alta dintre mulţimea de bătrâne. Il zări în aceeaşi clipă, 
scutură din cap atrăgându-i atenţia, se ridică în picioare şi porni 
din nou în sus, pe drum. O urmă la douăzeci de metri în spate. 

Apoi în urma lui se auziră focuri de armă. 

Ca toată lumea, se opriră şi priviră înapoi. Nu putură 
vedea nimic. Bariera era mult în spatele lor, ascunsă de multe 
curbe, la mai bine de o jumătate de kilometru distanţă. In 


câteva clipe, focurile de armă încetară. Nimeni nu spuse nimic. 
Se mulţumiră să urce şi mai grăbiţi. 

Drumul nu era bun. Merseră aproape doi kilometri, 
ferindu-se din calea maşinilor. Din când în când, câte un 
autobuz hurduia pe lângă ei, dar întotdeauna supraîncărcat şi 
oricum n-ar fi oprit. In acele zile puteai să aştepţi o zi sau chiar 
două la staţie mai înainte să se facă loc în vreun autobuz. 
Câteodată opreau camioanele, contra plată. 

Mai târziu, unul zdrăngăni pe lângă el şi, ajungând în 
dreptul lui Azadeh, încetini viteza, mergând alături de ea. 

- De ce să mergi pe jos, când cei care sunt obosiţi pot să 
călătorească comod cu ajutorul lui Cyrus, camionagiul, şi-al lui 
Allah? strigă şoferul pe fereastră. 

Rânjea, înghiontindu-şi tovarăşul, un bărbat cu barbă 
neagră de aceeaşi vârstă cu el. O urmăreau de ceva vreme, 
privind legănatul şoldurilor ei pe care nici chadorul nu putea să-l 
ascundă. 

- De ce-ar umbla pe jos o floare a lui Allah, când ar putea să stea 
la căldură într-un camion, sau pe covorul unui bărbat? 

Azadeh privi în sus la el şi-i repezi un blestem răguşit, 
strigând înapoi către Ross. 

- Bărbate, fiul ăsta prost de căţea a îndrăznit să mă insulte şi-a 
vorbit murdar despre legile lui Allah. 

Ross era deja alături de ea şi şoferul se trezi privind în 
ţeava unei arme. 

- Excelenţă... Eu doar o rugam dacă... domnia ta şi ea aţi vrea... 
aţi vrea să călătoriţi sus, spuse cuprins de panică. E loc în spate. 
Dacă Excelenţa mi-ar onora vehicolul... 

Camionul era pe jumătate plin cu fier vechi, dar oricum 

era mai bine decât să meargă pe jos. 
- Pe capul tău, şoferule, unde mergi? 
- La Qazvin, excelenţă, Qazvin! Mi-ati face onoarea... 

Camionul nu se oprise, dar fu foarte uşor pentru Ross s-o 
ajute să urce pe platformă. Se ghemuiră unul lângă celălalt în 
spatele cabinei, la adăpost de vânt. Picioarele ei tremurau şi era 
îngheţată şi foarte nervoasă. Se lipi de ea, o prinse în braţe şi o 
strânse la piept. 

- O, Johnny, dacă n-ai fi fost aici... 
- Nu-ţi face griji. 


Îi dădu o parte din căldura lui. Qazvin. Qazvin nu e la 
jumătatea drumului către Teheran? Sigur că da. O să mergem 
cu camionul până la Qazvin, îşi zise prinzând puteri. Apoi putem 
să mai găsim unul sau un autobuz, sau să furăm o maşină. Aşa 
o să facem. 

- Ramificaţia către bază este ia trei-patru kilometri în faţă, spuse 
ea, tremurând în braţele lui. Către dreapta. 

Baza? A, da, baza şi Erikki. Dar mai important, ce-i cu 
Gueng? Ce s-a întâmplat cu Gueng? Pune-ţi mintea la treabă. 
Ce-ai să faci? 

- Cum e... cum e zona aici? Deschisă, plată, accidentată, sau 
cum? 

- E destul de plată. Satul nostru vine curând. Abu Mard. O să 
trecem de satul nostru şi-apoi curând după asta pământul se 
aplatizează într-un fel de platou împădurit, pe unde trece şi 
drumul nostru. Apoi drumul principal urcă spre trecătoare. . 

In faţă zărea drumul care şerpuia, lăsând din când în când 
la vedere una dintre curbele sale, primejdios înşirate pe coasta 
muntelui. 

- O să ieşim de partea cealaltă a satului, înaintea platoului, o să 
ocolim prin pădure şi-o să ajungem la bază. E posibil? 

- Da. Ştiu ţinutul foarte bine. Am predat la şcoala din sat şi 
obişnuiam să iau copiii în excursie. Ştiu cărările. 

O scutură din nou un tremur. 

- Ţine-te la adăpost de vânt. O să te-ncălzeşti curând. Vechiul 
camion se chinuia să urce panta, nu mai repede decât pasul 
obişnuit al unui om, dar era mai bine decât să meargă pe jos. 
Rămase cu braţele în jurul ei şi cu vremea ea nu mai tremură. 

Peste oblonul din spate al camionului observă o maşină 
depăşindu-i iute, schimbând cu zgomot asurzitor vitezele, 
urmată de o camionetă verde, stropită de noroi. Şoferul 
automobilului ţinea mina pe claxon. Camionul lor n-avea cum să 
tragă într-o parte, aşa că maşina ţâşni pe contrasens înainte. 

- Sper să daţi de dracii, îşi zise înfuriat de zgomot şi de prostia 
de necrezut. 

In treacăt observă că era plină cu bărbaţi înarmaţi. Ca şi 
camioneta care urma, deşi toţi oamenii ăştia stăteau în spate, 
agăţaţi de bare de metal, oblonul din spate atârnând şi 
zdrăngănind sălbatic. Când trecu mugind pe lingă ei, prinse cu 
coada ochiului imaginea unui trup prăbuşit sub picioarele lor. La 


început crezu că era bătrânul, dar nu era. Era Gueng. Nu putea 
să se înşele. Văzuse limpede resturile uniformei, apoi kukriul pe 
care unul dintre bărbaţi şi-l înfipsese în centură. 

- Ce e, Johnny? 

Se trezi lângă ea, fără s-o simtă, fără să simtă nimic 
altceva decât că îşi pierduse cel de-al doilea dintre oameni. 
Ochii îi erau plini de lacrimi. 

- Ce s-a-ntâmplat? 
- Ce? Nimic. Vântul. 

Îşi şterse lacrimile, apoi îngenunche şi privi înainte. 
Şerpuind, drumul apărea şi dispărea din nou. Ca şi maşina şi 
camioneta. Se zărea satul. Dincolo de el, drumul urca din nou, 
apoi trecea la orizontală, aşa cum spusese ea. Maşina şi 
camioneta trecură prin sat în plină viteză. în buzunar avea 
micul, dar foarte puternicul binoclu. 

Incercând să se echilibreze şi să compenseze 
zdruncinăturile camionului, îndreptă binoclul către maşină. 
Aceasta ajunse pe drum drept, apoi o coti la dreapta pe drumul 
lateral către bază şi dispăru. când camioneta ajunse la 
intersecţie se opri, blocând cea mai mare parte a drumului. O 
jumătate de duzină de oameni săriră jos şi se împrăştiară de-a 
curmezişul drumului, cu faţa către Tabriz. Apoi camioneta viră la 
dreapta şi dispăru în urma automobilului. 

Camionul lor încetini şi şoferul schimbă zgomotos în viteza 
întâi. Chiar înaintea lor se afla o pantă scurtă, abruptă, cu o 
cărare desprinzându-se din ea, şi în zonă nu se vedea nici un 
drumeţ. 

- Unde duce asta, Azadeh? 

Ea se ridică în genunchi, uitându-se încotro arăta el. 

- Către Abu Mard, satul nostru. Şerpuieşte încolo şi-ncoace, dar 
acolo ajunge. 

- Pregăteşte-te să sari. În faţa noastră e altă barieră. La 
momentul potrivit se strecură peste oblonul camionului, o ajută 
să coboare şi fugiră la adăpost sub copaci. Camionul nu se opri 
şi nici şoferul nu privi în urmă. Ajunse curând la o distanţă bună 
de ei. 

n mână, alergară la adăpostul copacilor. 


CAPITOLUL 40 


La Zagros Trei; ora 4,05 după-amiază. Lochart stătea 
sprijinit de carlinga elicopterului, aşteptând să plece din nou la 
sonda Rosa cu altă încărcătură de ţevi. Cerul era lipsit de nori şi 
imaginea muntelui atât de curată şi clară, încât simţea că, dacă 
ar fi întins mâna, l-ar fi putut atinge. Îl urmărea pe Rodrigues, 
mecanicul său, care îngenunchease în zăpadă şi-şi vârâse capul 
după un panou, sub pântecul elicopterului. 

- E-o după-amiază bună pentru schiat sau dat cu sania, Rod! Nu 
pentru tocat creierul prin alte părţi! 

- S-o ştergem dracului de-aici, Tom! 

- Poate n-o să fie nevoie, spuse Lochart. 

De sâmbătă, de când avusese loc confruntarea cu Nitchak 
Han, nu mai auzise nimic de la el sau de la altcineva din sat. 

- Poate că komitehul o să se răzgândească, sau Mac o să obţină 
anularea ordinului. E o nebunie din partea lor să ne dea afară, 
când au nevoie de tot petrolul pe care-l pot obţine, iar noul puț 
de la Rosa e o adevărată comoară. Jesper Almqvist crede că s-ar 
putea pompa optsprezece mii de barili pe zi când o să fie pus la 
treabă. Asta face aproape trei sute şaizeci de mii de dolari pe zi, 
Rod. 

- Mullahii nu dau doi bani pe petrol sau orice altceva în afară de 
Allah, Coran şi Paradis. Am spus-o de milioane de ori. 

Rodrigues şterse o urmă de ulei. 

- Ar fi trebuit să plecăm cu toţii la Shiraz odată cu Jesper şi de- 
acolo afară. Nu suntem doriţi aici. Nasiri s-a ales cu un glonţ în 
cap, aşa-i? Pentru ce? Era un băiat de treabă, n-a făcut rău 
nimănui. Ni s-a spus s-o ştergem; ce dracu mai aşteptăm? 

- Poate se răzgândeşte komitehul. Avem unsprezece sonde de 
deservit. 

- Sondele lucrează la minimum. Echipele mor de nerăbdare s-o 
şteargă dracului de-aici şi, oricum, n-au fost schimbate de 
săptămâni. 


Rodrigues se ridică, îşi scutură zăpada de pe genunchi şi 
începu să-şi şteargă urmele de ulei de pe mâini. 

- E-o nebunie să rămâi unde nu eşti dorit. Tânărul Scot se poartă 
foarte ciudat, ca şi tine, dacă stau să mă gândesc. 
- l-auzi! spuse Lochart. 

Nu spusese nimănui ce povestise Scot că se întâmplase cu 
adevărat în piaţa satului. Fu din nou cuprins de îngrijorare - 
pentru Scot, bază, Şeherazada, HBC, şi ca întotdeauna revenea 
la Şeherazada. 

- l-auzi nimic! spuse Rodrigues. Eşti al dracului de nervos de 
când te-ai întors de la Teheran. Vrei să stai în Iran, Tom? Okay, 
asta-i altceva. Eşti însurat în Iran. Eu... eu vreau afară! 

Lochart îşi desprinse gândurile de la Şeherazada. Putea 
desluşi teama pe chipul prietenului său. 

- Care-i problema, Rod? 

Bărbatul mătăhălos îşi trase centura peste începutul de 
burtă şi-şi închise pufoaica. 

- Sunt nervos ca toţi dracii când mă gândesc la actele mele de 
identitate false, Tom! Drace, imediat ce-o să deschid gura se 
prind că nu-s englez. Toate permisele mele sunt expirate şi la fel 
stă treaba cu unii dintre-ceilalţi băieţi. Dar sunt singurul 
american de-aici. Am vorbit într-o şcoală despre State şi afurisiţii 
de mullahi şi Khomelni cică sunt Satana, eu, un afurisit de bun 
catolic! Pentru Dumnezeu, nu dorm nopţile! 

- Şi de ce dracu n-ai spus-o până acum? Nu era nevoie să rămâi, 
Rod! Un 212 e gata de plecare mâine. Ce-ar fi să pleci cu Scot? 
Odată ajuns la Al Shargaz, poţi să te transferi în Nigeria, Kenya 
sau unde dracu s-o mai putea! 

Pentru moment, Rodrigues nu spuse nimic, şi obrazul îi 
rămase mohorât. 

- Mi-ar plăcea, Tom. Sigur, dacă poţi să aprobi tu. Mi-ai luat 
dracului greutatea de pe inimă. S-a făcut! 

- Trebuie să trimitem un mecanic, de ce nu pe tine? Tu eşti cel 
mai în vârstă. 

- Mulţumesc, da, mulţumesc, Tom. O să-ntind puţin cablul 
palonierului şi după aia e ca nou. 

Se luminase la faţă. 

Jos, lângă platforma de încărcare, Lochart zări încărcătura 
de ţevi pregătită pentru ridicat. Doi muncitori iranieni aşteptau 
ca să agate cârligul vinciului în inel. Se urcă în cabină, dar se 


opri, văzând la o sută de metri mai încolo doi bărbaţi păşind 
voiniceşte în susul cărării ce venea dinspre sat: Nitchak Han şi 
un alt bărbat cu o carabină. Chiar şi de la această distanţă era 
uşor de desluşit banderola verde. Le ieşi în întâmpinare, 
pregătindu-şi mintea să gândească şi să vorbească farsi. 
- Salaam, kalandar. Salaam, aga, spuse către celălalt bărbat la 
fel de bărbos, dar mult mai tânăr. 
- Salaam, spuse Nitchak Han. Vi s-a dat timp până la al cincilea 
apus. 

Lochart încercă să-şi ascundă surpriza. Era joi, al cincilea 
apus avea să fie duminică. 
- Dar, Excelenţă... 
- Până la al cincilea apus, spuse nepoliticos omul din Gărzile 
Verzi. Nu puteţi munci sau zbura de Ziua Sfântă. E bine să-i 
mulţumiţi lui Allah. Şi la al cincilea apus, începând din noaptea 
asta, dacă n-au plecat toţi străinii şi aparatele lor, baza va fi 
incendiată. i 

Lochart se mulțumi să-i privească. In spatele lui se afla 
bucătăria şi-l văzu pe Jean-Luc ieşind, apoi îndreptându-se către 
ei. 
- Patru zile lucrătoare... O să fie foarte dificil, aga, şi nu cred... 
- Insha Allah. 
- Dacă plecăm, toate sondele or să se oprească. Numai noi 
putem să aprovizionăm. Asta o să afecteze Iranul, asta... 
- Islamul n-are nevoie de petrol. Străinii au nevoie de petrol. 
Cinci apusuri. Să cadă pe capul vostru ce se-ntâmplă dacă 
rămâneţi! 

Nitchak Han îl privi dintr-o parte, apoi se întoarse către 
Lochart. 
- Aga, aş vrea să plec cu acest om, să vorbesc cu kalandarul 
străinilor italieni. Aş vrea să plec acum, te rog. 
- Cererea mă onorează, kalandar, spuse Lochart, gândindu-se: 
Mimo Sera a fost în munţi ani de zile, o să ştie ce să facă. Amo 
încărcătură de ţevi ce trebuie livrată la sonda Rosa. Putem să 
plecăm imediat. 
- Ţevi? spuse tânărul obraznic. Nu-i nevoie de ţevi. Plecăm 
direct, fără ţevi! 
- lranOil a spus ţevi şi ţevi or să fie, sau nu plecăm deloc, replică 
Lochart furios. Ayatolahul Khomeini a poruncit ca producţia de 
petrol să revină la normal. De ce nu i se supune komitehul. 


Morocănos, tânărul se uită la Han, care spuse cu voce 
scăzută: 
- Cum vrea Allah! Ayatolahul este ayatolahul, komitehul i se 
supune numai lui. Să mergem, aga. 
Lochart îşi desprinse ochii de pe tânăr. 
- E-n regulă, o să plecăm imediat. 
- Salaam, kalandar, spuse Jean-Luc alăturânduli-se. Tom, care-i 
răspunsul? întrebă-n engleză. 
- Duminică la apus. Va trebui să fim plecaţi până atunci şi nu 
putem să zburăm vineri. 

Jean-Luc îşi înghiţi o înjurătură. 
- Nu ne putem tocmi? 
- Deloc. Doar dacă nu vrei să te cerţi cu afurisitul ăsta. Tânărul 
cu arma îl privi insolent pe Jean-Luc. 
- Spune-i fiului ăsta de căţea că miroase urât! Lochart simţise un 
uşor miros de usturoi. 
- Zice că ce găteşti miroase grozav, Jean-Luc! Ascultă, vor să 
vorbească cu Mimo Sera. O să mă-ntorc cât de repede pot, apoi 
hotărâm ce să facem. Kalandar, o să plecăm acum, spuse în 
farsi si deschise uşa cabinei. 
- Priviţi! se repezi pe neaşteptate Rodrigues, arătând cu degetul 
în sus, spre munte către nord. 

Un nor de fum se învălătucea către cer. 
- Acolo-i Maria? 
- Ar putea fi Beilissima, spuse Jean-Luc. Nitchak Han privea 
printre pleoape în depărtare. 
- Acolo e aproape de locul unde ar trebui să mergem noi, da? 
- Nu prea departe, kalandar. Bătrânul păru foarte îngrijorat. 
- Poate ar fi mai bine să luaţi ţevile cu zborul următor, pilotule! 
De câteva zile am auzit că revoluționari de stânga se strecoară 
în munţi, încercând să saboteze şi să provoace tulburări. 
Noaptea trecută au tăiat gâtul unuia dintre păstorii mei şi i-au 
smuls mădularul. Am trimis oameni să-i caute pe ucigaşi. 

Intunecat, se urcă în cabină. Tânărul din Gărzile Verzi îl 
urmă. 
- Rod, spuse Lochart, scoate afară elicopterul celălalt. Jean-Luc, 
aşteaptă lângă emiţător. O să-ţi transmit veştile. 
- Oui, pas de probleme. 

Jean-Luc se întoarse cu faţa către fum. Lochart lăsă 
încărcătura de ţevi la bază şi porni grăbit către nord. Era 


Bellissima şi era cuprinsă de flăcări. Putu să zărească de la o 
bună distanţă flăcările ce se ridicau la zece metri înălţime 
deasupra uneia dintre rulote care, uscată ca iasca în aerul lipsit 
de umezeală, era acum aproape cenuşă. 

Intr-o parte, lângă sondă, în apropierea magaziei cu 
dinamită, se iscase un alt foc şi în zăpadă se zărea zăcând un 
trup. Deasupra bazei, pragul de zăpadă al muntelui cioplit de 
explozia lui Pietro şi de avalanşa care urmase atârna minuscul şi 
neprimejdios. 

Pe măsură ce se apropie, observă o jumătate de duzină de 
siluete alergând în jos pe cărarea şerpuitoare, care în cele din 
urmă ajungea în vale, toţi înarmaţi. Cobori fără şovăire şi se luă 
după ei, trecând în spatele lor, înjurând că nu era un elicopter 
de război. N-ar fi avut nici o problemă ca să-i nimicească pe toţi. 

Şase bărbaţi bărboşi, în hainele obişnuite ale triburilor din 
munţi. Apoi văzu unul dintre bărbaţi oprindu-se şi ochind şi 
scânteile familiare de la ţeava puştii şi atunci degajă într-o 
parte, zigzagând, şi când ajunse din nou înapoi, mai sus, în 
siguranţă, siluetele dispăruseră. 

Se uită înapoi în cabină. Nitchak Han şi tânărul din Gărzile 
Verzi se holbau în jos pe unul dintre hublouri, cu nasurile lipite 
de sticlă. Strigă, dar nu se putu face auzit, aşa că lovi cu pumnul 
în peretele cabinei ca să le atragă atenţia şi-i făcu semn lui 
Nitchak Han. Bătrânul înainta, agăţând-se de suporţi, 
descumpănit de mişcările aparatului şi de faptul că se afla în 
zbor. 

- l-ai văzut? strigă 

-Da, da. Nu-s oameni ai munţilor, sunt terorişti! Lochart se 
întoarse: 

- Jean-Luc, m-auzi? 

- Tare şi limpede, Tom. Dă-i drumul! 

Îi spuse ce văzuse şi-i ceru să rămână lângă radio, apoi se 
concentra asupra manevrelor de aterizare, căci, ca de obicei, 
deasupra imensităţii prăpastiei curenţii verticali de aer erau 
violenţi şi vântul vertical puternic. 

Era prima dată când venea la Belissima de când se- 
ntorsese de la Teheran. Cu moartea lui Guineppa, Bellissima 
coborâse extracția la minimum, pentru un singur schimb. Când 
atinse solul, îl văzu pe Pietro, acum şef în locul lui Guineppa, 
părăsind incendiul de lângă sondă şi grăbindu-se către ei. 


- Tom, avem nevoie de ajutor, strigă pe fereastra lui, aproape în 
lacrimi. John e mort şi o parte dintre băieţi sunt răniţi. Au arsuri. 
- Okay, linişteşte-te! Opri motorul. 

- Nitchak Han e în spate cu cineva din Gărzile Verzi. Nu-ţi face 
griji, okay. 

Se răsuci la loc în scaun şi arătă către uşă. Bătrânul 
încuviinţă din cap. 

- Ce dracu s-a întâmplat, Pietro? continuă, pipăind cu degetele 
întrerupătoarele. 
- Nu ştiu. Nu ştiu, cimicol. 

Pietro îşi lipi fruntea de fereastra carlingii. 

- Stăteam la masă când, stronzo. O sticla de benzină şi o cârpă 
aprinsă au trecut prin fereastră şi ne-am trezit în flăcări! 

Privi înapoi când flăcările cuprinseră un butoi de petrol pe 

jumătate plin şi ţâşniră către cer, scuipând vălătuci de fum 
negru. Cei patru bărbaţi care se luptau cu flăcările se traseră 
înapoi. 
A - 57, sala de mese a luat foc la iuţeală şi când am ieşit afară 
erau oamenii ăştia! Nomazii! Banditos. Mamma mia! Au început 
să tragă şi ne-am împrăştiat să ne punem la adăpost. Apoi, mai 
târziu, Giani i-a văzut punând foc la camera generatorului, 
aproape de locul unde-i dinamita, şi a ieşit afară să-i avertizeze, 
dar unul dintre ei l-a împuşcat. Mamma mia! N-avea nici un 
motiv să-l împuşte. Bastard! Stronzo bastardi! 

Lochart şi ceilalţi coborâră iute din aparat. Unicul sunet 
era acela al vântului şi al flăcărilor şi al singurei pompe de 
incendiu. Pietro oprise generatorul şi pompele şi executase o 
oprire de urgenţă a întregii sonde. Acoperişurile rulotelor se 
prăbuşiră într-un nor de scântei, multe căzând pe acoperişurile 
rulotelor din apropiere, dar acestea erau învelite cu un strat 
gros de zăpadă şi nu erau în primejdie. Focul era încă 
incontrolabil lângă sondă, alimentat de petrolul risipit şi de 
gazele scăpate din foraj şi deosebit de primejdios. Oamenii 
împrăştiau spumă, iar flăcările atingeau depozitul de dinamită, 
lingându-i peretele de tablă ondulată 
- Cât ai acolo, Pietro? Hai s-o scoatem! 

- Mamma mia! 

Pietro îl urmă pe Lochart, acoperindu-şi faţa cu braţele ca 
să se apere de flăcări, şi forţară uşa. Nu era timp să caute cheia. 
Dinamita era aşezată în cutii, în rânduri ordonate. O duzină. 


Lochart ridică o cutie şi ieşi afară. Simţi plesnetul fierbinte al 
flăcărilor şi apoi aerul curat. Unul dintre ceilalţi bărbaţi luă cutia 
din mâna lui şi o duse grăbit la loc sigur, în timp ce Lochart se 
întoarse după cealaltă. Lângă elicopter, Nitchak Han şi tânărul 
din Gărzile Verzi stăteau la adăpost de vânt şi primejdie. 

- Cum o vrea Allah! 

- Cum o vrea Allah! răspunse ca un ecou tânărul. Ce-ar trebui să 
facem acum? 

-Trebuie să ne gândim la terorişti şi la mort. Tânărul privi peste 
troienele de zăpadă către silueta ce zăcea ca o păpuşă stricată. 
- Dacă n-ar fi venit în munţii noştri, n-ar fi mort. E vina lui că e 
mort. A nimănui altcuiva. 

- Adevărat. 

Nitchak Han privi flăcările şi oamenii ce se luptau cu ele şi 
când Lochart şi Pietro goliră depozitul de dinamită, ceilalţi 
stinseseră focul. Lochart se sprijini de o rulotă ca să-şi tragă 
sufletul. 

- Pietro, nu ne-a mai rămas timp decât până duminică seara, 
apoi trebuie să plecăm - sau o-ncurcăm. 

Chipul lui Pietro se-ntunecă. Trase cu coada ochiului la 
tânăr şi la Nitchak Han. 

- Cinci zile? .Asta mă scuteşte de-o hotărâre, Tom. Evacuăm la 
Shiraz. Direct sau prin sonda-Rosa. 

Pietro făcu un semn către toc cu pumnul stâng strâns, 
cealaltă mână aşezată pe biceps. 

- Pentru moment, Bellissima e distrusă. Am nevoie de Almqvist 
ca să închidă puţul. Mamma mia! O mulţime de oameni de 
transportat! Ce risipă! Mă bucur că bătrânul Guineppa nu-i aici 
ca să vadă ziua asta împuţită. Ar fi bine să vin cu tine, să 
vorbesc cu Mimmo. 

- Imediat, si-i iau si pe cei care sunt răniţi. Ce-i cu Giani? 

Pietro aruncă o privire scurtă trupului. 

- O să-l lăsăm la urmă. Sărmanul meu frate de sînge! spuse trist. 
N-o să putrezească. 

La sonda Rosa, în sala de mese. Mimmo Sera stătea în 
faţa lui Nitchak Han şi a tânărului din Gărzile Verzi, iar Lochart, 
Pietro şi încă trei sondori mai în vârstă, în jurul lui. Timp de o 
jumătate de oră, Mimmo, care vorbea bine farsi, încercase să-l 
convingă pe tânăr să extindă intervalul de timp sau să-i 
îngăduie să lase câţiva oameni, minimum necesar cât timp el şi 


Lochart aveau să meargă împreună cu el să vorbească cu şeful 
IranOil din Shiraz. 
- În numele lui Allah, ajunge! spuse nervos tânărul. 
- Dar, Excelenţă, fără elicoptere va trebui să închidem toată 
zona extractivă şi să începem să evacuăm imediat... Desigur, 
Excelenţă, pentru că Ayatolahul, binecuvântat fie-i numele, şi 
primul vostru ministru, Bazargan, vor ca producţia de petrol să 
revină la normal, ar trebui să-i consultăm pe cei din IranOil, de 
la Shi... 
- De-ajuns! Kalandar, adăugă tânărul către Nitchak Han, dacă 
toate capetele astea de țânțari nu se supun, e-n joc capul tău, s- 
a terminat cu Yazdeh şi cu toţi oamenii tăi. Dacă un singur străin 
şi-o singură maşină zburătoare rămân pe loc după al cincilea 
apus şi nu ai pus foc bazei, o s-o facem noi şi-atunci o să dăm 
foc satului. Cu mâna noastră, sau cu ajutorul avioanelor. Tu, se 
răsti către Lochart, porneşte elicopterul! Ne-ntoarcem! Acum! 
leşi ca o furtună, priviră cu toţii după el, dezorientaţi. 
Lochart era trist. Îi părea rău pentru toţi cei care găsiseră 
petrolul şi exploataseră câmpul şi puseseră atâta energie, bani, 
talent, eforturi şi riscuri în ei. 

E scandalos, îşi zise, dar n-avem de-ales. N-avem altceva 
de făcut. Va trebui să evacuăm! O să amân plecarea lui Scot şi-o 
să folosim toate aparatele şi-o să sfârşim treaba. O să lucrăm ca 
dracu cinci zile şi-o să lăsăm dracului Teheranul şi Şeherazada şi 
că astăzi este ziua Marşului de protest. 

- Kalandar, spuse, fără bunăvoința şi ajutorul domniei tale, va 
trebui să plecăm. 

Nitchak Han văzu toţi ochii întorcându-se spre el. 

- Trebuie să hotărăsc între baza voastră şi satul meu, spuse 
grav. Nu am de ales. O să-ncerc să găsesc teroriştii şi să-i aduc 
în faţa judecății. Între timp, ar fi bine să nu riscaţi nimic. Munţii 
ăştia sunt plini de ascunzători. 

Se ridică extrem de demn şi ieşi afară foarte sigur că 
acum nu va trebui să incendieze baza, deşi, dacă Allan ar fi vrut, 
ştia că putea s-o facă fără să ezite o clipă - indiferent dacă era 
plină sau goală. îşi îngădui umbra unui zâmbet. Planul său 
funcţionase impecabil. Toţi străinii îl luaseră pe Hassan, 
păstorul, drept un adevărat membru al Gărzilor Verzi, a cărui 
prefăcută aroganță şi nervozitate era minunat de urmărit. 
Străinii înghiţiseră minciuna cu uciderea păstorului de către 


"teroriști" şi el le ghicise teama. Aceiaşi "terorişti" distruseseră 
sonda, cea mai greu de ajuns dintre toate unsprezece, în orele 
întunecate ale nopţii, aceiaşi "terorişti aveau să pună foc unei 
părţi din sonda Rosa şi-aveau să dispară pentru vecie înapoi în 
şuvoiul vieţii din sat, de unde veniseră. Şi până în zori, mâine, se 
gândi plin de satisfacţie, spaima avea să se răspândească peste 
tot, când străinii se vor călca în picioare în fuga lor, evacuarea 
lor este sigură şi pacea va cobori peste Yazdeh. 

E-o prostie să încerci să joci un joc atunci când numai noi 
ştim regulile! Dar mai e problema tânărului pilot. A fost el 
martor? Sau n-a fost? Bătrânii au recomandat un accident, 
pentru mai multă siguranţă. leri ar fi fost momentul potrivit, 
când vâna singur. E foarte uşor să aluneci şi să cazi peste 
puşcă. Da, dar soţia mea s-a împotrivit unui accident. 

- De ce? 
- Pentru că şcoala a fost un lucru minunat, spusese 

Fără piloţi, nu s-ar fi întâmplat niciodată. Dar acum ştim şi 
putem uşor să construim alta, a noastră. Pentru că piloţii au fost 
buni cu noi. Fără ei, n-am fi ştiut multe din cele pe care le ştim 
acum, şi nici n-am fi avut un astfel de sat bogat. Pentru că eu 
cred că tânărul a spus adevărul. Cred c-ar trebui să-l laşi pe 
tânăr să plece. Nu uita cum ne-a făcut să râdem cu poveştile lui 
despre locul acela numit Kong, din ţara numită China, unde 
trăiesc de o mie de ori o mie de ori o mie de ori o mie de 
oameni, care au toţi părul negru, ochii negri şi mănâncă cu 
bucăţi de lemn. 

Işi aminti cum râsese laolaltă cu ea. Cum ar putea fi atât 
de mulţi oameni într-o singură ţară? Toţi la fel? 

- Rămâne totuşi primejdia ca el să fi minţit. 
- Atunci pune.-l la încercare, spusese. Mai e încă vreme. 

Da, îşi zise. Mai sunt încă patru zile să descoperim 
adevărul. Cinci, dacă punem la socoteală Ziua Sfântă. 


CAPITOLUL 4l 


Teheran; ora 5,I6 după-amiază. Marşul femeilor se 
isprăvise. Incepuse în dimineaţa aceea, cu acelaşi aer de 
aşteptare care învăluia Teheranul de două zile. Pentru prima 
dată în istoria ţării, femeile, singure, ca un grup definit, se 


pregătiseră să iasă pe stradă în semn de protest, arătându-şi 
solidaritatea împotriva oricărei încălcări de către noii 
conducători - chiar de către Imamul însuşi - a drepturilor lor atât 
de greu câştigate, 

"Ímbrăcămintea potrivită pentru o femeie este hijabul, 

care le cere să-şi acopere părul şi brațele şi picioarele şi părțile 
femeiești". 
- Am hotărât să port chadorul în semn de protest împotriva 
Şahului, Meshang! ţipase ascuţit Zarah, soţia lui. Eu am ales! Eu 
singură am hotărât! N-am să port niciodată văl sau chador sau 
basma împotriva voinţei mele! Niciodată, niciodată, niciodată! 

“Învățământul mixt, introdus de Şahul Satan cu câţiva ani 
în urmă, va inceta să se mai practice, căci s-a dovedit că a 
transformat multe dintre şcolile noastre în case de prostituție." 

- Minciuni, toate sunt minciuni! Ridicol! îi spusese Şeherazada lui 
Lochart. Adevărul trebuie să fie strigat de pe acoperişuri! 
Lucrurile astea nu le spune lmamul, ci extremiştii care-l 
înconjoară. "Actul Protecţiei Căsătoriei, samavolnica lege 
dată de Șahul Satan, este dezaprobat de popor." 

- Cu siguranţă asta-i o greşeală, Hussain, spusese soţia 
mullahului cu multă prudenţă. Imamul nu poate să spună asta! 
Ne apără împotriva, alungării de către soţ, împotriva poligamiei 
şi ne garantează dreptul la divorţ şi votul, şi apără proprietatea 
soţiei! 

"Natiunea noastră islamică se va supune întru totul legilor 
din Coran şi Saria. Femeile nu trebuie să muncească; ele trebuie 
să stea acasă şi să-şi îndeplinească binecuvântata datorie 
poruncită de Allah de a zămisli şi creşte copii şi de a purta de 
grijă stăpânilor lor." 

- Pe Profet, Erikki, oricât de mult mi-aş dori copii de la tine - şi-aş 
fi cea mai bună soţie - spusese Azaden, jur că nu pot să stau cu 
braţele încrucişate şi să văd surorile mele mai puţin norocoase 
împinse forţat înapoi în întunericul Evului Mediu, fără nici un fel 
de libertăţi sau drepturi. Fanaticii, extremiştii, nu Khomeini 
încearcă să facă toate astea! O să ies pe stradă oriunde-o să fiu! 

Femeile pregătiseră demonstraţii de sprijin în tot Iranul, în 
Qom, Isfahan, Meshed, Abadan, Tabriz, chiar şi-n oraşele mici 
precum Kowissul, dar în nici un sat. Pe tot întinsul Iranului 
avuseseră loc certuri şi înfruntări între cei mai mulţi părinţi şi 
fiicele lor, între soţi şi soţii, între fraţi şi surori, aceleaşi 


argumente, rugăminţi, blesteme, cereri, implorări, interziceri şi - 
Allah să ne apere - chiar şi revolte, pe faţă şi pe ascuns! Şi pe 
tot cuprinsul iranului femeile erau stăpânite de aceeaşi hotărâre 
tainică. 

Mă bucur că Tommy al meu nu-i aici! Asta face lucrurile 
mult mai uşoare, spusese Şeherazada imaginii ei din oglindă, în 
dimineaţa marşului. Mă bucur că e departe, pentru că, orice ar 
spune, până la urmă nu i-aş da asculare. O stăpânea un tremur 
de excitare plăcut şi-n acelaşi timp dureros. Işi verifică 
machiajul în oglindă pentru ultima dată; se fardase doar atât cât 
să se asigure că vânătăile din jurul ochiului stâng erau bine 
acoperite cu pudră. Abia se vedeau. Zâmbi chipului din oglindă, 
mulţumită de ceea ce vedea: părul cârlionţat revărsat pe umeri, 
un pulover verde, călduros, bluză verde, fustă verde, ciorapi de 
nylon şi cizme ruseşti din piele întoarsă, iar pe deasupra se 
hotărâse să poarte un pardesiu asortat, căptuşit cu blană, şi 
pălărie. 

Nu este verdele culoarea Islamului? se gândi bucuroasă, 
uitând de toate durerile. 

În spatele ei, patul era plin cu costume de schi şi alte 
haine la care se gândise şi la care renunţase. In definitiv, noi, 
femeile, n-am mai protestat până acum ca un grup unitar, aşa 
că fără îndoială trebuie să arătăm cât mai bine. Ce păcat că nu 
e primăvară! Atunci aş purta rochiţa mea uşoară de mătase şi 
pălăria galbenă şi... 

O cuprinse o tristeţe bruscă. Tatăl ei îi dăruise acea rochie 
la aniversarea zilei de naştere de anul trecut, împreună cu un 
minunat colier de perle. Săracul tata! îşi zise, privindu-se. 
Blestemaţi fie oamenii cei răi care l-au ucis! Allah să-i arunce în 
groapa Infernului pentru veşnicie! Allah să-l apere pe Mesnang 
şi toată familia şi pe Tommy al meu şi să nu lase extremiştii să 
ne ia libertăţile! Avea lacrimi în ochi. Şi le şterse. Insha Allahl îşi 
zise. Tata e-n Paradis, unde e locul drept-credincioşilor, aşa că 
de fapt n-ai de ce să plângi. Nu. Numai dorinţa de a vedea 
dreptatea, împuţiţii de ucigaşi aduşi în faţa judecății. Ucigaşii 
unchiului Valik, ai lui Anmoush şi ai copiilor. HBC! cât urăsc 
literele astea! Ce s-a-ntâmplat cu Karim? 

Nu mai auzise nimic de sâmbătă şi nu ştia dacă fusese 
denunţat, acuzat, mort sau liber şi nici altceva despre telex, n- 
avea nimic de făcut decât să se roage. Şi asta făcu, din nou. Şi 


înlătură acele probleme din minte, trecându-le pe umerii lui 
Allah şi se simţi purificată. 

În timp ce-şi aranja pe cap mica pălărioară căptuşită cu 
blană, uşa se deschise şi Jari intră grăbită, îmbrăcată cu ce avea 
mai bun. 

- E vremea, prinţesă! înălţimea sa Zarah a şi sosit. O, cât de 
minunat arăţi! Înfierbântată, Seherezada îşi ridică haina şi fugi 
pe coridor cu hainele fluturând, apoi cobori scările în 
întâmpinarea lui Zarah, care o aştepta în hol. 

- O, arăţi minunat, Zarah dragă! Spuse îmbrăţişând-o. Credeam 
că Meshang o să te oprească în ultima clipă. 

- N-a avut nici o şansă, spuse Zarah cu un râs scurt. Purta o 
căciulită nostimă de blană, aşezată şmechereşte pe creştet. 

- M-am pus pe capul lui ieri de dimineaţă şi-am continuat toată 
ziua şi toată noaptea şi dimineaţa asta, despre noua haină de 
hermină pe care trebuie neapărat s-o am, care e absolut 
necesară sau altfel aş muri de ruşine în faţa prietenilor mei. A 
fugit la bazar ca să scape şi-a uitat cu totul de marş. Haide, nu 
trebuie să întârziem! M-aşteaptă un taxi. S-a oprit ninsoarea, 
ziua promite să fie bună, deşi răcoroasă. 

În taxi mai erau alte trei femei - prietene şi verişoare, 
amândouă purtând mândre blue-jeans, pantofi cu tocuri înalte şi 
scurte matlasate de schi, părul liber - una o căciulită de schi -şi 
toate erau la fel de înfierbântate, de parcă s-ar fi dus la un 
picnic, pe vremuri. 

Nici una dintre ele nu auzi mormăitul de dezaprobare al 
taximetristului - şi chiar dacă l-ar fi auzit nu le-ar fi păsat. 

- La Universitate! porunci Zarah şi apoi se porniră pe ciripit ca 
tot atâtea păsărele. 

Când ajunseră la două străzi distanţă de porţile 
Universităţii, locul de unde trebuia să pornească marşul, taxiul 
fu nevoit să se oprească, pentru că aglomeraţia era uriaşă. 

De unde erau aşteptate câteva sute de femei, veniseră mii 
şi soseau tot mai multe în fiecare minut, din toate punctele 
cardinale. Tinere, bătrâne, din familii sus-puse sau modeste, 
analfabete sau culte, ţărănci sau patriciene, bogate, sărmane, 
blue-jeans, rochii, pantaloni, cizme, pantofi, zdrenţe, blănuri şi, 
plutind deasupra tuturor, aceeaşi fervoare, chiar şi de partea 
acelora care sosiseră purtând chador. Unele dintre cele mai 
bătăioase ţineau deja discursuri, iar câteva strigau lozinci. 


- Nu chadorului prin forţă! 

- Unitate, luptă, victorie! 

- Femei, uniţi-vă! Refuzăm să fim ţinute cu sila în purdah sau 
chador... 

- Am fost la Doshan Tappeh împotriva Nemuritorilor! N-am 
luptat şi-am suferit ca să ne lăsăm pradă despotismului! 

- Moarte despotismului sub orice nume! 

- Daaaaa! Trăiască femeile, uraaa! strigă Şeherazada. Jos cu 
obligativitatea chadorului, a vălurilor, a basmalelor! 

Ca şi celelalte, fu prinsă în valul fierbinte. Zarah plăti 
omului şi-i dădu un bacşiş frumos Îi întoarse spatele veselă, 
luându-le de braţ pe Şeherazada şi Jari şi nici una dintre ele nu-l 
auzi strigând după ele : 

- Târfelor! Toate nişte târfe! 

- Mulțimea fierbea fără să ştie ce să facă, cele mai multe dintre 
organizatoare copleşite de numărul uriaş şi de varietatea 
femeilor, costumelor şi vârstelor. Chiar şi câţiva bărbaţi li se 
alăturaseră, entuziaşti. 

- Protestăm, Zarah! Chiar protestăm! Nu-i aşa? 

- O, da, Şeherazada! Şi sunt atât de multe dintre noi! O femeie 
bine îmbrăcată, o binecunoscută avocată din Teheran, activistă 
şi luptătoare pentru drepturile femeilor, Namieh Lengehi, 
încerca să se facă auzită peste tot acel tumult. Câteva grupuri 
de bărbaţi, studenţi şi profesori, pro şi contra, alături de câţiva 
mullahi, toţi contra, ascultau şi ei. 

- Unii mullahi spun că noi, femeile, nu putem să fim judecători, 
n-ar trebui să fim educate şi trebuie să purtăm chador. De trei 
generaţii am aruncat vălurile. De trei generaţii avem dreptul la 
educaţie şi de o generaţie dreptul să votăm. Allah e mare! 

- Allah e mare! îi răspunseră miile de glasuri ca un ecou. 

- Unele dintre noi sunt mai norocoase decât celelalte, unele mai 
bine educate decât celelalte - unele chiar mai bine educate 
decât unii bărbaţi - unele dintre noi cunosc legile moderne, ba 
chiar şi legile coranice, mai bine decât unii bărbaţi. De ce n-ar fi 
aceste femei judecători? De ce? Nici un motiv! 

- Femeile astea să fie judecători! strigă Zarah, alături de sute 
altele, acoperindu-i pe mullahi şi sprijinitorii lor care strigau 
"Sacrilegiu!" 

Când se putu face din nou auzită, Namjeh Lengehi 
continuă: 


- L-am sprijinit pe Ayatolah din toată inima! 

Alte strigăte o întrerupseră, o mare revărsare de 

afecţiune. 
- II binecuvântăm pentru ce a făcut şi am luptat cit de bine am 
putut, cot la cot cu bărbaţii, am împărţit cu ei suferinţa şi 
închisorile şi am ajutat revoluţia şi l-am alungat pe despot, şi 
acum suntem liberi, lranul este liber, eliberat de jugul lui şi de 
jugul străin. Dar asta nu dă nimănui, nici mullahilor, nici chiar 
Ayatolahului, dreptul să dea înapoi limbile ceasului! 

Strigăte uriaşe de "Nu, nu! Fără despoţi! Votul pentru 
femei! Nu despotismului sub orice mască! Lengehi pentru 
Majilis, Lengehi - ministrul Educaţiei!" 

-O, Zarah, nu e minunat? spuse Şeherazada. Ai votat vreodată? 
- Nu, dragă, desigur că nu. Dar asta nu-nseamnă că nu vreau să 
am dreptul s-o fac dac-aş vrea. De-o sută de ori i-am spus lui 
Meshang că desigur că l-aş întreba pe el pentru cine să votez, 
dar tot vreau să intru singură în cabină. Eu singură - dacă vreau. 
- Ai dreptate. 

Şeherazada se întoarse şi strigă: 

- Trăiască Revoluţia! Allah e mare! Allah e mare! Lengehi la 
Curtea Supremă! Femei judecător! Ne cerem dreptul! 

Teymour, iranianul pregătit de OEP care preluase 
apartamentul Şeherazadei şi fusese trimis să supravegheze 
marşul şi să-i identifice pe militanţi, o recunoscu din fotografia 
pe care o văzuse acolo. Furia lui crescu. 

- Femeile să se supună legilor lui Allah! strigă. Nu femei 
judecător! Femeile s-asculte de Allah! 

Dar glasul lui fu acoperit de miile de glasuri şi nimeni nu-i 
dădu atenţie. Nimeni nu observă când începu marşul. Se părea 
că se puseseră dintr-o dată în mişcare cu toatele şi în curând 
umplură bulevardul, din zid în zid, oprind toată circulaţia, 
revărsându-se vesele înainte, ca un potop cu o forţă irezistibilă. 
Cei aflaţi la tarabe şi la ferestrele şi balcoanele caselor alăturate 
se holbau la demonstrante cu gurile căscate. Cei mai mulţi 
bărbaţi erau scandalizaţi. 

- Uită-te la aia, târfa tânără cu haină verde, care flutură 
deschisă în faţă ca să-i arate despicătura coapselor! Uite, uite 
acolo! 

- Allah! Blestemată fie că mă aţâţă! 

- Uită-te la aia cu pantalonii ca o a doua piele! 


- Unde? Ah, o văd! Pantalonii albaştri! Allah să ne apere! Poţi să 
vezi fiecare cută de zinaau Parcă ne cheamă! Ca şi cealaltă cu 
care se ţine de braţ, cea cu haina verde! Târfelor! Hei, târfo! 
Târfelor de colo! Vă trebuie un mădular zdravăn, asta vă 
trebuie! 

Bărbaţii priveau şi strigau măscări. Priviri şi gânduri 
libidinoase înconjurau demonstrantele. Femeile priveau şi se 
minunau. Din ce în ce mai multe uitau de cumpărături sau 
tarabe şi se alăturau surorilor, mătuşilor, mamelor, bunicilor, 
înlăturându-şi fără teamă basmalele şi vălurile şi chadorul. Nu 
era asta capitala? Nu erau ei locuitorii Teheranului, tribul 
Tehrani? Elita Iranului? Orăşeni, nu ţărani! Era altfel aici, nu ca 
acolo, în sate, unde n-ar fi îndrăznit niciodată să strige lozinci, 
să-şi scoată vălurile, baticurile şi chadorurile. 

- Femei, uniţi-vă! 

- Allah e mare! Allah e mare! 

- Victorie, unitate, luptă! 

- Egalitate pentru femei! Votul! 

- Nu despotismului, orice fel de despotism! 

În faţa demonstrantelor, în spatele lor, în jurul lor, pe 
bulevarde sau străzile laterale începură să se strângă grupuri de 
bărbaţi. Cei pro şi cei contra începură să se contrazică din ce în 
ce mai violent. Legea corânica cerea ca mahomedanii să se 
opună oricărei ridicări împotriva Islamului. Avură loc câteva 
încăierări. Un bărbat scoase un cuţit şi muri cu cuțitul altuia în 
spate. Câteva focuri de armă. Răniţi. Numeroase ciocniri între 
grupuri sau indivizi izolaţi, încăierări spontane între liberali şi 
fundamentalişti, între cei de stânga şi Gărzile Verzi. Câteva 
capete sparte, un alt om mort şi ici şi colo copii prinşi la mijloc, 
unii morţi, alţii adăpostindu-se în spatele maşinilor parcate. 

Ibrahim Kyabi, liderul studenţilor tudehi, care scăpase din 
ambuscadă în noaptea în care fusese prins Rakoczy, alergă în 
stradă şi ridică unul dintre copiii împietriţi de spaimă, în timp ce 
prietenii săi îl acopereau cu focuri de armă. Reuşi s-ajungă la 
adăpostul colţului unei clădiri, asigurându-se că micuțul era 
teafăr şi, ştiind că erau depăşiţi ca număr acolo, o rupseră la 
fugă, strigând prietenilor săi: 

- Veniţi după mine! _ 

Erau şase cu toţii şi alergară pe alei şi străduţe. In curând 

erau departe, în siguranţă, îndreptându-se către bulevardul 


Roosevelt. Celor din tudeh li se ordonase să evite ciocnirile 
deschise cu Gărzile Verzi, să mărşăluiască alături de femei, să 
se infiltreze în rânduri şi să facă prozeliţi. Se bucura că poate să 
activeze din nou după ce stătuse ascuns. 

La o jumătate de oră după arestarea lui Rakoczy, 
raportase trădarea legăturii sale la sediul tudeh. Omul îi spusese 
să nu se ducă acasă, să-şi radă barba şi să stea ascuns într-o 
casă conspirativă din apropierea Universităţii. 

- Nu faci nimic până la Marşul de Protest al Femeilor, de marţi! 
Te alături lor cu celula ta, aşa cum s-a planificat, apoi pleci la 
Kowiss în ziua următoare. Asta ar trebui să te ferească de orice 
primejdie pentru un timp. 
- Cum rămâne cu Dimitri Yazernov? 

Era singurul nume sub care îl cunoştea pe Rakoczy. 

ţi face griji, îl scoatem noi de la scârbele alea! Spune-mi 
o dată cum arătau oamenii aceia. 

Ibrahim le istorisise puţinul pe care şi-l amintea despre 
Gărzile Verzi şi ambuscadă, apoi întrebase: 
- Câţi oameni or să vină cu mine la Kowiss? 
- Tu şi alţi doi ar trebui să fie de-ajuns pentru un mullah împuţit. 
a, îşi zise din nou, mai mult decât de-ajuns. În curând 

tatăl meu va fi răzbunat. Mâinile i se încleştară pe carabina MI6 
furată cu o săptămână în urmă din arsenalul de la Doshan 
Tappeh. 
- Libertate! strigă şi ieşi grăbit în stradă ca să se alăture liniilor 
din faţă ale marşului, prietenii lui împrăştiindu-se de jur 
împrejur. 

La o sută de metri mai departe în spate, prin mulţimea 
care îl înconjura, se mişca încet un camion deschis, plin cu tineri 
care fluturau mâinile şi strigau încurajări. Erau piloţi în civil. 
Printre ei era şi Karim Peshadi. De ore întregi o căuta pe 
Şeherazada printre participanţii la marş, dar n-o zărise. El şi 
ceilalţi erau încartiruiţi la Doshan Tappeh, unde ordinea şi 
disciplina erau aproape inexistente, komitehurile deţinând 
puterea, emițând ordine şi contraordine, alte ordine venind de la 
înaltul Comandament subordonat primului ministru Bazargan, 
altele de la Komitehul Revoluționar şi altele de la radio, unde din 
vreme în vreme vorbea şi emitea legi Ayatolahul Khomeini. 

Ca mulţi alţi piloţi şi ofiţeri din întreaga ţară, Karim fusese 
chemat înaintea unui komiteh la un interogatoriu asupra 


- Nu- 
încă 


dosarului său, crezului său politic şi legăturilor sale 
prerevoluţionare. Dosarul era bun şi putuse să jure cu inima 
curată că sprijinise Islamul, pe Khomeini şi Revoluţia, dar 
spectrul tatălui său atârna deasupra lui şi îşi ascunsese cu grijă 
dorinţa de răzbunare în cel mai adânc colţişor al sufletului. Până 
atunci nu fusese atins. 

Cu o noapte înainte încercase să se strecoare în turnul de 
la Doshan Tappeh ca să găsească registrul de zbor HBC, dar 
fusese întors înapoi. În noaptea aceea avea de gând să încerce 
din nou. Işi jurase că n-avea să greşească. 

Nu trebuie! îşi zise. Şeherazada depinde de mine. O, 
Şeherazada! Tu, care dai sens vieţii mele, deşi nu-mi eşti 
îngăduită! 

O căută îngrijorat cu privirea printre rânduri, ştiind că era 
undeva acolo. Noaptea trecută, el şi un grup de prieteni 
ascultaseră la radio o emisiune violentă; incendiară, a unui 
ayatolah fundamentalist, care se opunea Marşului de Protest al 
Femeilor şi cerea să aibă loc contra-demonstraţii ale 
drept-credincioşilor. Se  îngrijorase profund pentru soarta 
Şeherazadei, a surorilor sale şi rudelor despre care ştia că vor 
ieşi de asemenea la marş. Prietenii săi erau la fel de îngrijoraţi 
pentru rudele lor, aşa că în dimineaţa respectivă luaseră 
camionul şi se alăturaseră marşului. Înarmaţi. 

- Egalitate pentru femei! strigă el. Democraţia pentru 
totdeauna! Islamul pentru totdeauna! Democraţie, lege şi Islam 
pentru totdea..... ` 

Cuvintele muriră. In fața coloanei de demonstrante, 
bărbaţii formaseră o barieră groasă de-a curmezişul străzii, 
oprind înaintarea. Femeile din primele rânduri le vedeau pumnii 
ridicaţi şi furia. Instinctiv, femeile din primele şase rânduri 
încercară să încetinească pasul, dar nu putură. Valul miilor de 
trupuri le împinse inexorabil înainte. 

- De ce sunt bărbaţii ăştia aşa furioşi? întrebă Şeherazada, 
simţindu-şi fericirea destrămându-se în înghesuiala din ce în ce 
mai strivitoare. 

- Sunt doar prost sfătuiţi! Cei mai mulţi sunt ţărani, spuse 
curajoasă Namjeh Legenhi. Ne vor ca sclave! Sclave! Nu-ţi fie 
teamă! Allah e mare! 

- Luaţi-vă de braţ, strigă Zarah. Nu ne pot opri! Allah-u akbar. 


Printre bărbaţii care blocau bulevardul era si cel care, la 
închisoarea Evin, îl dusese la moarte pe Jared Bakravan. O 
recunoscuse pe Şeherazada în avangardă. 

- Allah e mare! murmură extaziat, cuvintele sale fiind acoperite 
de strigăte. Allah m-a făcut unealta Sa ca să-l trimit în Infern pe 
acel bazaari viclean şi acum Allah îmi dă în mână pe târfa lui de 
fiică în aşternut, cu picioarele desfăcute, cu sânii ridicaţi mândri, 
cu ochii plini de dorinţă, cu buzele umede, auzindu-i glasul 
rugător: 

- la-mă, ia-mă repede! Pentru tine e fără bani. Dă-mi-o toată, 
repede! Repede! Umple-mă! Desfă-mă! Pentru tine nimic! 
Repede! Repede! Oh Satan, ajută-mă să-l sorb pe Allah din 
mădularul lui... 

Îşi scoase cu o smucitură pumnalul, simţindu-şi bărbăţia 
pulsând încordată, şi se aruncă asupra ei. 

- Allah e mare! 

Ţâşnise pe neaşteptate şi străbătu intervalul care-l separa 
de femei, doborând o jumătate de duzină, întinzând mâinile spre 
ea, dar alunecă şi căzu din pricina înfierbântării, scăpând cuțitul. 
Cele pe care le rănise ţipau şi el se zvârcoli să se ridice în 
picioare, bâjbâind după ea, văzând-o doar pe ea, ochii ei 
îngroziţi larg deschişi, cuțitul din pumnul lui gata să o despice, 
numai la trei paşi, doi paşi, unul... Creierul îi era plin de 
parfumul ei, întruchiparea duhorii diavolului. Lovitura mortală 
porni dar n-o atinse şi-nţelese că Satan trimisese în calea lui un 
djin rău. Simti o arsură cumplită în piept, ochii îşi pierdură 
vederea şi muri cu numele lui Allah pe buze. 

Şeherazada privea împietrită la figura năruită la picioarele 
ei, Ibrahim lângă ea cu arma în mână, strigăte şi ţipete şi un 
muget de mânie din piepturile miilor de femei care îi priveau din 
spate. O altă împuşcătură, un alt bărbat, se prăbuşi ţipând. 

- Înainte pentru Allah! strigă Lengehi, dominându-şi teama! 

Strigătul fu preluat de Ibrahim care trase de Şeherazada. 

- Nu-ţi fie teamă! înainte pentru femei! 

Îi văzu încrederea şi pentru o clipă îl luă dreptarul ei 
Karim, atât era de asemănător la înălţime, alcătuire şi chip, apoi 
groaza şi ura faţă de ceea ce se întâmplase izbucni într-un 
strigăt. 

- Înainte pentru tata! Jos cu extremiştii şi Gărzile Verzi! Jos cu 
ucigaşii! Haide, înainte! 


Îi înşfacă de braţ pe Zarah şi pe Ibrahim şi porniră înainte 
din nou. Alţi bărbaţi alergară către primele rânduri ca să dea 
ajutor şi, printre ei, camionul cu aviatori. Un alt bărbat se repezi 
asupra lor urlând şi fluturând un cuţit. 

- Allah e mare! strigă Şeherazada, împreună cu mulţimea ca o 
hoardă năvalnică alături de ea, dar mai înainte de a fi 
neutralizat, tânărul despicase braţul lui Namjeh Lengehi. 

Neabătute, rândurile din faţă împinseră înainte, amândouă 
părţile strigând "Allah e mare!", amândouă părţile la fel de 
sigure că au dreptate. Apoi opoziţia a fost zdrobită. 

- Lăsaţi-le să treacă! strigă un bărbat. Şi femeile noastre sunt 
acolo, unele dintre ele! 
- Sunt prea multe, prea multe! 

Bărbaţii se traseră înapoi din calea lor şi drumul era 
deschis. Un muget de triumf se ridică din coloană. 

-Allah-u akbarl Allah e cu noi, surori! înainte! strigă Şeherazada 
din nou şi marşul continuă. 

Cele rănite erau purtate pe braţe sau ajutate să se dea 
deoparte, celelalte revărsându-se înainte. Acum protestul 
deveni din nou ordonat. Nimeni nu li se mai opunea, barându-le 
drumul, deşi mulţi bărbaţi priveau posaci de pe margine, 
Teymour şi alţii fotografiind militantele. 

- E-un succes! spuse slab Namjeh Lengehi, încă mergând în 
primele rânduri, cu o basma pătată de sânge în jurul braţului. E 
un succes, chiar şi Ayatolahul o să înţeleagă hotărârea noastră. 
- Acum putem să mergem acasă, la soţii şi familiile noastre! Am 
făcut ce ne-am propus şi-acum putem să mergem acasă. 

- Nu, spuse Şeherazada, cu chipul palid şi murdar de praf, de pe 
care teama încă nu se topise. Trebuie să ieşim şi mâine, şi 
mâine, şi mâine, până când Ilmamul va accepta public să nu ne 
oblige să purtăm chadorul şi să ne lase drepturile. 

- Da, spuse Ibrahim. Dacă vă opriţi acum, mullahii or să vă 
zdrobească. 

- Ai dreptate, aga! O, cum pot să-ţi mulţumesc că ne-ai salvat? 

- Da, spuse Zarah încă zguduită. O să ieşim şi mâine sau aceşti 
nebuni or să ne distrugă. 

Marşul se desfăşură fără alte necazuri şi, în general, 
tiparul său fusese acelaşi în alte oraşe: la început necazuri, apoi 
protestul continuat în pace. 


Dar în sate şi în micile orăşele, marşul fu oprit mai înainte 
de a începe. Departe, către sud, în piaţa satului din Kowiss era 
linişte, nu se auzea nimic în afară de şuierul biciului şi ţipete. 
când coloana se formase, mullahul Hussain fusese acolo. 

- Această demonstraţie e interzisă. Toate femeile care nu-s 
îmbrăcate după hijab pot fi învinovăţite de goliciune indecentă 
în public şi condamnate după legile Coranului. 

Numai o jumătate de duzină dintre cele aproape două 
sute de femei erau îmbrăcate în paltoane şi rochii occidentale. 

- Unde scrie în Coran că nu-l ascultăm pe Allah dacă nu purtăm 
chador? strigă una dintre femei. 

Era soţia directorului băncii şi fusese la universitatea din 
Teheran. Îmbrăcămintea ei era modestă. Purta fustă şi părul 
descoperit. 

- "O, Profet, spune, nevestelor şi fiicelor tale şi femeilor drept- 
credincioase să-şi tragă vălurile mai aproape de trupul lor". 
Iranul e un Stat Islamic. Primul în istorie. Imamul a decretat 
hijab. Este hijab. Mergeţi şi vă îmbrăcaţi imediat cum se cuvine! 
- Dar drept-credincioasele din celelalte ţări nu sunt obligate să 
poarte chador. Şi nici conducătorii sau soţii lor nu le forţează să 
poarte! 

- "Bărbaţii sunt cei care hotărăsc treburile femeilor, căci Allah, în 
mărinimia lui, a hotărât pe unul deasupra celuilalt, iar femeile 
cinstite sunt prin urmare supuse... Cele de care vă temeţi c-ar 
putea fi nesupuse, certaţi-le, îndepărtaţi-le de la voi, închideţi-le 
în încăperile lor si biciuiţi-le. Şi dacă după asta vi se supun, 
îndepărtați de fa voi mânia stârnită asupra lor." Mergi şi 
acoperă-ţi părul! 

- N-am s-o fac! De mai mult de patruzeci de ani femeile iraniene 
n-au purtat văl. 

- Patruzeci de bice o să-ţi domolească nesupunerea. Allah e 
mare! 

Hussain făcu un semn unuia dintre acoliţii săi. Ceilalţi o 
înşfăcară pe femeie şi o legară. Curând biciul sfâşie materialul 
de pe spatele ei, în strigătele vesele ale bărbaţilor care priveau. 
când totul se sfârşi, femeia leşinată fu luată de acolo de 
celelalte femei. Restul se înapoiaseră la casele lor. In tăcere. 

Atunci Hussain se întoarse către nevasta lui, cu pântecul 
uriaş din pricina sarcinii. 


- Cum îndrăzneşti să te alături unei demonstraţii a târfelor şi 
femeilor stricate? 

- A fost o greşeală! spuse ea împietrită de spaimă. A fost o mare 
greşeală! Da! 

- N-ai să mănânci altceva decât apă vreme 20 de două zile, ca 
să-ţi aduci aminte. Dacă nu purtai copil, ai fi avut parte de 
acelaşi lucru, în piaţă. 

- ţi mulţumesc că eşti îndurător! Allah să te binecuvânteze şi să 
te păzească! îţi mulţumesc! 

La aeroportul Teheran; ora 6,40 seara. Avându-l pe 
Andrew Gavallan pe scaunul de lângă el, Mclver conduse maşina 
în afara zonei de mărfuri, pe drumul care se îndrepta către 
avionul lor ETLL, parcat pe platforma de încărcare, la patru sute 
de metri mai departe. 

Aparatul se întorsese de la Tabriz de aproape o oră şi 
acum realimenta, pregătindu-se pentru zborul de întoarcere 
peste Golf. când aterizase, Armstrong le mulţumise cu multă 
efuziune pentru îngăduinţa de a folosi avionul. Acelaşi lucru îl 
făcuse şi colonelul Hashemi Fazir. 

- Căpitanul Hogg spune că avionul se întoarce sâmbătă, 
domnule Gavallan! spusese politicos Hashemi. Mă întrebam 
dacă ai putea fi atât de amabil ca să ne duci până la Tabriz? 
Numai un singur zbor de data asta. Nu-i nevoie să ne aştepţi. 
Putem să ne întoarcem singuri. 

- Desigur, colonele, spusese amabil Gavallan, neavând chef de 
amabilităţi cu nici unul dintre ei. 

Când sosise de la Al Shargaz, în dimineaţa aceea, Mclver îi 
spusese imediat, între patru ochi, de ce era nevoie să fie 
cooperanţi. 

- Mac, am să mă ocup eu aşa cum ştiu de treabă asta cu Talbot, 
spusese el furios în faţa şantajului. Chiar de-ar fi să crape cei de 
la CID sau Special Branch. 

Işi puseră cu toţii mâinile la urechi când un gigantic avion 
de transport al Forţelor Aeriene Americane rulă pe lângă ei în 
drum către îndepărtatul punct de decolare, unul dintre multele 
aparate închiriate de guvernul american ca să evacueze 
personalul civil şi militar al Ambasadei Americane, unde nu mai 
rămăsese decât o echipă minimală. Aerul supraîncălzit din 
reactoare spulberă zăpada şi o aruncă asupra lor. Când Gavallan 
se putu face auzit, spuse: 


- Talbot ţi-a lăsat un mesaj, domnule Armstrong! Şi te roagă să-l 
vezi cât mai repede cu putinţă. 

Văzu schimbul de priviri dintre cei doi bărbaţi, întrebându- 
se ce ar fi putut să însemne. 

- A spus şi unde, sir? 
- Nu. A spus să-l cauţi cât mai repede. 

Atenţia lui Gavallan fu atrasă de o mare limuzină neagră 
ce se apropia în viteză de ei, cu steagul oficial al lui Khomeini 
fluturând pe bară. Doi bărbaţi cu chipuri aspre coborâră din ea, 
lăsând portiera deschisă, şi-l salutară politicoşi pe Hashemi. 

- Pe sîmbătă. Mulţumesc din nou, domnule Gavallan! Hashemi 
se urcă pe bancheta din spate. 

- Cum luăm legătura cu dumneavoastră, domnule colonel, în 
cazul că e vreo schimbare în plan? 

- Prin Robert! Poate să-mi transmită un mesaj. Pot să fac ceva 
pentru dumneavoastră aici, la aeroport. 

Mclver spuse la iuţeală: 

- În privinţa realimentării, mulţumesc că aţi aranjat-o! Dacă aţi 
putea face să primim aceleaşi servicii rapide de fiecare dată, aş 
aprecia asta. Şi de asemenea, aprobările noastre. 

- O să mă-ngrijesc de asta! O să aveţi prioritate la zborul de 
sâmbătă. Dacă mai e şi altceva, vă rog spuneţi-i lui Robert! 
Haide, Robert. 

Robert Armstrong spuse: 

- Mulţumesc din nou, domnule Gavallan! Ne vedem sâmbătă, 
dacă nu chiar mai înainte. 

Când Talbot trecuse pe acolo mai devreme, ca să se 
intereseze despre ora la care se întorcea Armstrong de la Tabriz, 
Gavaflan îl luase deoparte şi aproape uriaşe furios, vorbindu-i 
despre şantaj. 

- Doamne iartă-mă, spusese Talbot şocat. Ce acuzaţie 
respingătoare, cumplit de neenglezească, Andrew - dacă pot să 
spun aşa. Înţeleg că Robert a depus mari eforturi ca să vă 
apere, pe tine, compania voastră, pe Duncan şi pe Lochart - bun 
băiatul ăsta, o soţie minunată, îmi pare rău de tatăl ei - de la un 
dezastru care-şi putea înălța capul hidos în orice clipă. Nu-i aşa? 

Zâmbise dulce. 

- Înţeleg că Robert te-a rugat, te-a rugat doar, să-i acorzi o 
favoare modestă, uşor de împlinit. N-a luat pielea de pe tine, 
Andrew. 


- E Special Branch, fost CID Hong Kong, nu-i aşa? Zâmbetul lui 
Talbot nu-şi pierduse dulceaţa. 

- N-am cum să ştiu! Dar pare într-adevăr că vrea să-ţi facă un 
serviciu. Destul de drăguţ din partea lui, nu-i aşa? 

- Are registrul de zbor? 

- N-am cum să ştiu despre lucrurile astea. 

- Cine-i acest colonel Fazir, oricum? Talbot îşi aprinsese o ţigară. 
- Doar un prieten. Un om de treabă. E bine să-l ai prieten! 

- Am văzut asta! A aranjat realimentarea şi aprobarea imediat, 
cu prioritate de zbor, de parcă ar fi fost însuşi Dumnezeu 
Atotputernicul. 

- O, nu este! Sub nici o formă. Pe-aproape, dar nu Dumnezeu. 
Dumnezeu e englez, chicotise Talbot. Şi femeie. Nici o 
inteligenţa masculină n-ar putea bulibaşi lumea asta atât de 
minunat. Un cuvânt înţelept, bătrâne: am auzit că, urmând 
sfatul unuia dintre colegii tăi din Consiliul de conducere, Aii Kia, 
ei intenţionează să naţionalizeze toate companiile aeriene 
străine, în special a voastră - dacă or să poată pune vreodată 
hârtiile cap la cap. 

Gavallan îngheţă. 

- Cine-s ei? 
- Contează? 

După ce Talbot plecase, Gavallan intrase cu paşi hotărâți 
în biroul care era plin de funcţionari - nu încă tot personalul, dar 
erau acolo operatorul radio, operatorul telex, şeful de birou, 
oamenii din depozit şi unii secretari, nici o femeie prezentă, căci 
toate ceruseră îngăduinţa să se ducă la Marşul de Protest. 

- Mac, hai să ne plimbăm puţin. 

Mclver îşi ridică ochii de pe grămada de rapoarte. 
- Sigur, spuse sesizând gravitatea din glas. 

Nu avuseseră încă vreme să vorbească între patru ochi. 
Era cu neputinţă în birou sau prin apropierea lui. Toţi pereţii 
erau subţiri şi toate urechile larg deschise. Din momentul în care 
sosise Gavallan, cu câteva ore în urmă, ei doi fuseseră ocupați 
cu verificarea registrelor de încasări şi cheltuieli, a contractelor 
încă în vigoare, a celor îngheţate sau anulate, şi a stării fiecărei 
baze, toate raportând, cu mare grijă, minimum de lucrări şi 
maximum de neplăceri din partea autorităţilor, singura veste 
bună fiind aprobarea obţinută de Mclver pentru exportul celor 
trei 212 - şi nici chiar asta nu era ceva destul de sigur, încă. 


leşiră pe-platforma de mărfuri. Un Jumbo Jet al companiei 
JAL mugi pe deasupra capetelor lor. 
- Se zice că sunt încă o mie de tehnicieni japonezi care tropăie 
nerăbdători la lran-Toda, spuse absent Mclver. Consorţiul lor a 
încasat-o zdravăn. Financial Times de astăzi zice că au depăşit 
deja cheltuielile cu o jumătate de miliard de dolari, n-au cum să 
isprăvească anul ăsta şi n-au cum să se retragă. Asta şi 
supraproducţia de pe piaţa constructorilor de nave trebuie să-i 
lovească rău pe cei de la Toda. 

Gavallan se asigură că nu e nimeni prin preajmă. 
- Cel puţin investiţiile noastre sunt mobile, Mac. Cea mai mare 
parte a lor. 

Mclver îşi ridică privirile către el, cercetând chipul plin de 
riduri, sprâncenele stufoase, încărunţite, ochii căprui. 
- Asta-i motivul pentru o "întâlnire de mare importanţă"? 
- Unul dintre ele. 

Gavallan îi istorisi cele transmise de Talbot. 
- Naţionalizaţi! Asta înseamnă să pierdem tot! Doar dacă nu 
facem ceva. 
- Genny are dreptate, ştii?! Trebuie s-o facem singuri. 
- Nu cred că-i cu putinţă. [i-a zis şi asta? 
- Desigur, dar eu cred că putem. la gândeşte-te la asta: să zicem 
că astăzi e Ziua Unu. Tot personalul neesenţial începe să 
părăsească Iranul ca să fie reamplasat sau să plece în concediu; 
scoatem toate piesele de schimb pe care le putem, fie cu 
avionul nostru, fie cu cursele regulate, când o să înceapă din 
nou, ca fiind învechite, supranormative, pentru reparaţii sau ca 
bagaj personal; Zagros Trei se retrage la Kowiss, Tabriz închide 
temporar şi elicopterul lui Erikki se duce la Al Shargaz şi-apoi în 
Nigeria, împreună cu Tom Lochart de la Zagros şi un 212 de la 
Kowiss. Închizi birourile din Teheran şi le redeplasezi la Al 
Shargaz ca să conduci operaţia şi să controlezi cele trei baze 
care rămân la Lengeh, Kowiss şi Bandar-e Delam "până la 
revenirea la normalitate". Încă mai sunt valabile ordinele 
guvernului nostru de a evacua tot personalul neesenţial. 
- Aşa e, dar... 
- Lasă-mă să termin, băiete. Să zicem că putem face pregătirile 
şi planificarea şi toate astea în treizeci de zile. Ziua a treizeci şi 
una este ziua Z. La o oră anume în ziua Z - sau Z plus unu ori 
plus doi, depinzând de vreme sau Dumnezeu mai ştie de ce - 


transmitem prin radio un cuvânt de cod de la Al Shargaz. 
Simultan, toţi piloţii şi elicopterele care au mai rămas decolează, 
trec Golful în Al Shargaz, acolo înlăturăm elicele, înghesuim 
elicopterele în cargourile 747 pe care le închiriem de undeva, 
apoi le ducem la Aberdeen şi pot să ne pună sare pe coadă, 
sfârşi Gavallan cu un zâmbet larg. Mclver îl privi. 
- Eşti nebun! Îţi lipseşte o doagă, zău aşa, Chinezoiule! Are atât 
de multe găuri în el... Te-ai ţicnit! 
- Zi-mi o gaură! 
- Pot să-ţi arăt cincizeci. Mai întâi... 
- Câte una pe rând, băiete! Şi a nu uita de tensiune. Cum mai 
stai, apropo? Genny mi-a zis să te întreb. 
- Grozav, şi să nu începi din nou. Mai întâi, acelaşi moment de 
decolare. Elicopterele de la baze diferite vor avea decalări foarte 
mari din pricina distanțelor pe care trebuie să le parcurgă. 
Kowissul va trebui să realimenteze. Nu poate să facă mişcarea 
dintr-un singur salt, nici chiar trecând peste Golf. 
- Ştiu asta. Facem planuri separate pentru fiecare dintre cele 
trei baze. Fiecare comandant de bază îşi face propriul plan cum 
să plece, noi suntem responsabili pentru ei numai la sosire. 
Skrag poate să salte uşor peste Golf. Şi tot aşa şi Rudi de la 
Bandar-e... 
- Nu poate! Nici Rudi de la Bandar-e Delam, nici Starke de la 
Kowiss nu pot să facă o singură trecere peste tot Golful, până la 
Al Shargaz. Chiar dacă ar putea ajunge la țărm, mai întâi. Va 
trebui să treacă prin spaţiul aerian kuweitian, saudit sau al 
Emiratelor şi Dumnezeu ştie dacă n-or să-i reţină la sol, să-i 
bage în puşcărie sau să ne amendeze. La Al Shargaz, la fel. Nu 
văd de ce s-ar purta altfel. 

Mclver scutură din cap. 
- Şeicatele nu pot face nimic fără aprobările legale iraniene şi pe 
bună dreptate. Le e o frică de moarte de revoluţia lui Khomeini. 
S-ar putea extinde spre ei. Toţi au minorităţi şiite numeroase şi 
nu pot ţine piept armatei iraniene, fie ea terestră,,navală sau 
aeriană, dacă se hotărăşte să facă urât. 
- Să le luăm pe rând, spuse calm Gavallan. Ai dreptate în 
privinţa lui Rudi şi a lui Starke, Mac. Dar să zicem c-ar avea 
permisiunea să treacă în zbor peste aceste teritorii. Ei? Am 
trimis câte un telex, separat, la toate controalele de trafic aerian 


din Golf pentru aprobări şi am primit confirmări că elicopterele 
S-G în tranzit pot trece pe-acolo. 
- Da, dar... 
- Dar să le luăm pe rând, băiete! După asta. Să zicem că toate 
aparatele noastre s-ar întoarce la înregistrarea britanică. Sunt 
englezeşti, sunt aparatele noastre, plătim noi pentru ele şi noi 
suntem proprietarii lor, orice ar încerca partenerii noştri să facă. 
Fiind înmatriculate în Anglia, nu sunt supuse legilor Iranului. Aşa 
e? 
- Odată ce ies din ţară, da, dar n-ai să poţi face Registrul Aviatic 
Civil lranian să accepte transferul şi deci nu poţi să le 
reînmatriculezi în Anglia. 
- Să zicem c-aş putea totuşi s-o fac. Fără să am nevoie de 
aprobarea iraniană. 
- Cum dracu ai să reuşeşti? 
- Ceri. Ceri, flăcăule, ceri băieţilor de la oficiul din Londra s-o 
facă. Ca să-ţi spun drept, am făcut-o mai înainte dea pleca din 
Londra. "Lucrurile sunt cam încurcate în Iran , zic eu. "Cu 
desăvârşire bulibăşite, bătrâne, da", zic ei. "Aş vrea să-mi 
treceţi păsărelele pe înregistrare britanică, temporar", zic eu. "S- 
ar putea să trebuiască să le scot de-acolo până se normalizează 
situaţia. Desigur, cei care-s la putere în Iran o să aprobe, dar nu 
pot să scot nici un colţişor afurisit de hârtie de acolo, pe 
moment, semnat, ştiţi cum e". "Desigur bătrâne , zic ei. "E la fel 
şi cu afurisitul nostru de guvern. Cu oricare afurisit de guvern. Ei 
bine, sunt jucăriile tale, nu-i nici o îndoială în privinţa asta, e 
puţintei neregulamentar, dar îmi închipui c-o să fie în regulă. Te 
duci la băuta bătrânilor?" 

Mclver se opri şi îl privi uimit. 
- Au acceptat? 
- Nu încă, flăcăule. Şi după asta? 
- Am o sută de după asta. 

lritat, Mclver se puse din nou în mişcare. Era prea frig ca 
să rămână nemişcat. 
- Dar? 
- Dar dacă ţi le dau câte una, pe rând, ai să-mi dai câte un 
răspuns şi o soluţie posibilă - care totuşi n-o să se poată însuma. 
- Sunt de acord cu Genny. Va trebui s-o facem singuri. 


- Poate. Dar trebuie să se poată face. Si încă un lucru. Avem 
aprobarea să scoatem afară trei 212. Poate am putea scoate şi 
restul. 
- Cele trei încă nu sunt afară. Partenerii, fără să mai vorbim de 
ICAA, n-o să ne lase din mână. Uite la Guerney: toate 
elicopterele lor sunt blocate la sol. Patruzeci şi opt, incluzând 
toate JR 212. Poate treizeci de milioane de dolari care ruginesc şi 
nu pot nici măcar să le întreţină. 

Se uitară spre pistă. Ateriza un Hercules RAF. Gavallan îl 
urmări îndelung cu privirea. 
- Talbot mi-a zis că până la sfârşitul săptămânii tehnicienii şi 
instructorii armatei engleze or să fie plecaţi şi la ambasadă or să 
rămână doar trei, incluzându-l şi pe el. Se pare că la încăierarea 
de la Ambasada Americană cineva s-a strecurat înăuntru sub 
acoperirea ei, a aruncat în aer seifurile şi a plecat cu cifrurile. 
- Încă mai au chestii secrete pe aici? 
- Se pare că da. Oricum, Talbot a zis că infiltraţia a udat fiecare 
chiloţel diplomatic din lumea creştină, sovietică şi arabă. Toate 
ambasadele închid. Arabii sunt cei mai cutremuraţi dintre toţi. 
Nici măcar unul dintre şeicii petrolului nu vrea să-l vadă pe 
Khomeini trecut de Golf şi toţi sunt foarte nerăbdători, dornici şi 
în stare să cheltuiască petrodolari ca să împiedice asta. Talbot a 
zis: deschis în secret, kurzii la fel, şi oricine altcineva care este 
arab îi sprijină pe suniţi şi este împotriva lui Khomeini. Intregul 
Golf stă gata să explodeze. 
- Par între timp? 
- Între timp el nu e atât de bătăios cum era acum câteva zile şi 
nu e atât de sigur că Khomeini o să se retragă în linişte la Qom. 
"Pe iranieni îi aşteaptă vechile şi bunele obiceiuri iraniene, 
bătrâne, câtă vreme sunt cu Khomeini şi cu mullahii", a zis. "Şi 
Khomeini o să ia frâiele - dacă nu-l asasinează mai întâi cei de 
stângă - şi s-a terminat cu vechiul; adică cu noi". 

Îşi plesni palmele înmănuşate una de cealaltă ca să-şi 
pună sângele în mişcare. 
- Am îngheţat ca dracu, Mac. E limpede ca apa că suntem 
înfundaţi rău aici. Trebuie să ne purtăm singuri de grijă. 
- E un risc al dracului. S-ar putea să pierdem o parte din păsări! 
- Numai dac-avem ghinion! 


- Ceri cam mult de la soartă, Andy! Aminteşte-ţi de cei doi 
mecanici din Nigeria care-au stat în puşcărie paisprezece ani 
doar pentru că au deservit un avion scos ilegal din ţară! 
- Aia era în Nigeria şi mecanicii au rămas. Noi nu lăsăm pe 
nimeni în urmă. Dacă fie şi un singur om din personalul străin 
rămâne în urmă, or să pună mâna pe el, or să-l arunce în 
puşcărie şi-o să devină ostatic, în schimbul nostru şi al tuturor 
aparatelor noastre - doar dacă n-ai de gând să-l laşi s-o- 
ncaseze! Dacă nu, o să-l folosească pentru a ne forţa să ne- 
ntoarcem şi când o să ne-ntoarcem, o să fie al 
dracului de nervoşi. 
- Ce facem cu angajaţii noştri iranieni? Gavallan evită subiectul. 
- Dac-avem ghinion, dacă norocul e-mpotriva noastră, o să fie 
un dezastru orice am face. Să punem la cale un plan ca lumea, 
cu toate detaliile finale. Aşa, ca să fie! Asta o să ne ia săptămâni 
şi-ar fi bine să-l ţinem ultrasecret, doar între noi! 

Mclver scutură din cap. 
- Va trebui să-i consultăm pe Rudi, Scragger, Lochart şi Starke 
dacă vrei să fie ceva serios! 
- Cum spui tu. 

Gavallan simţea un junghi în spate şi se-ntinse. 
- Odată ce e stabilit totul ca lumea, nu va trebui să apăsam 
butonul final până când... 

Păşiră o vreme alături în tăcere, ascultând trosnetul 
zăpezii. Erau aproape la capătul platoului. 
- O să cerem al dracului de mult de la o mulţime de băieţi, zise 
Mclver. 

Gavallan părea să nu-l audă. 
- Nu putem să lăsăm pur şi simplu aşa cincisprezece ani de 
muncă, nu putem să aruncăm toate economiile noastre, ale tale, 
ale lui Scrag, totul... lranul nostru s-a dus. Cea mai mare parte 
din tipii cu care-am lucrat de-a lungul anilor au şters-o sau se 
ascund, sunt morţi sau s-au întors împotriva noastră, fie că vor, 
fie că nu. Se lucrează cu ţârâita. Avem activ un singur elicopter 
din cele douăzeci şi şase aflate aici. Nu suntem plătiţi de multă 
vreme pentru puţinul pe care-l facem şi nici nu ni se returnează 
cheltuielile. Cred că totul e hotărât. Mclver se eschivă. 
- Nu-i aşa de rău cum crezi. Partenerii... 
- Mac, trebuie să-nţelegi că nu pot să anulez cu o trăsătură de 
condei banii care ni se datorează, plus aparatele şi piesele şi să 


rămânem în afaceri. Nu pot! Cele treisprezece 212 ale noastre 
valorează treisprezece milioane de dolari americani; nouă 206, 
alte unu-virgulă-două milioane în cap; trei Alouette, un alt milion 
si jumătate, şi trei milioane piesele de schimb - douăzeci de 
milioane plus-minus câţiva dolari. Nu pot să anulez toate astea. 
lan m-a avertizat că Struanii au nevoie de ajutor anul ăsta. Nu 
mai sunt bani de rezervă. Linbar a luat unele hotărâri proaste 
şi... Mă rog, ştii ce cred eu despre el şi el despre mine. Dare 
totuşi taipan. Nu pot să anulez ce-avem în Iran. Nu pot să scap 
de noile contracte pentru X63 şi nu pot să mă lupt cu Imperial 
care în prezent ne-o trage zdravăn în Marea Nordului cu 
afurisitul lor de aranjament necinstit cu banii publici. 

- Nu se poate! O să ceri al dracului de mult de la băieţi, 
Chinezoiule! 

- Şi de la tine, Mac, nu te uita pe tine! Va fi un efort de echipă, 
nu numai pentru mine, ci şi pentru ei, pentru că e asta sau 
groapa! 

- Cea mai mare parte a băieţilor noştri îşi pot găsi de lucru fără 
probleme. Piaţa are nevoie disperată de piloţi experimentați de 
elicoptere care au mai lucrat în petrol 

- Şi ce? Fac pariu cu tine că marea lor majoritate ar da mult să 
fie cu noi. Avem grijă de ei, îi plătim cu dolari buni, avem cele 
mai bune limite de siguranţă, S-G e cea mai bună companie de 
elicoptere din lume - şi ei o ştiu. Ei o ştiu! Tu şi cu mine ştim că 
facem parte din Nobila Casă, pentru Dumnezeu, şi asta 
înseamnă şi ea ceva! 

Ochii lui Gavallan se luminară brusc de o strălucire 
nestăvilită. 

- O să iasă mare ghidușie dacă scăpăm! Mi-ar plăcea să-i dau 
peste nas lui Linbar. Când o să vină vremea, o să-i întrebăm pe 
băieţi. Între timp, toate motoarele în plin. Da, băiete? 

- E-n regulă! spuse Mclver fără entuziasm. cât priveşte 
planificarea... 

- Te cunosc prea bine, Mc. Curând o să tropăi de nerăbdare şi eu 
o să fiu ăla care o să zică "stai aşa! Cum rămâne cu asta şi 
ailaltă?" 

Dar Mclver nu-l asculta. În mintea lui încerca să 
alcătuiască un plan, în ciuda imposibilului, excepţie făcând 
înregistrarea britanică. Ar schimba asta cu ceva situaţia? 

- Andy, în privinţa planului. Ar fi bine să-i dăm un cod. 


- Genny zice c-ar trebui să-i spunem "Vârtejul". 

La nord-vest de Tabriz; ora 11,20 dimineaţa. Din 
locul unde se aşezase pe treptele carlingii elicopterului său, 
aterizat sus pe coasta muntelui, Erikki putea să vadă până 
departe în Rusia Sovietică. Mult sub el, râul Aras curgea către 
est, către Marea Caspică, strecurându-se printre chei şi trecători 
şi marcând cea mai mare parte a graniţei dintre Iran şi Uniunea 
Sovietică. 

Spre stânga putea privi până departe în Turcia, către 
muntele Ararat, care se înălța la 5165 de metri. Elicopterul era 
aşezat nu departe de gura peşterii unde se afla postul secret 
american de ascultare. Se aflase, se gândi cu o veselie 
întunecată. 

Când aterizase acolo, în după-amiaza zilei ce trecuse, 
altimetrul arăta 2856 de metri. Grupul pestriţ de fedaini pe care- 
| adusese cu el năvălise în peşteră, dar peştera era pustie, nici 
urmă de americani, iar când Cimtarga o inspectase, descoperise 
că tot echipamentul important era distrus şi caietele de cifru 
lipseau. Se vedeau numeroase semne ale unei plecări grăbite, 
dar nimic într-adevăr valoros, care să merite luat. 
- O s-o curăţăm oricum, spusese Cimtarga oamenilor săi. 
Curăţaţi-o, ca şi pe celelalte. 

lar către Erikki adăugase: 
- Ai putea ateriza acolo? 

Arătase spre un loc depărtat, deasupra lor, unde se zărea 
instalat complexul de antene radar: 
- Trebuie să le desfac. 

- Nu ştiu, spusese Erikki. 

Grenada pe care i-o dăduse Ross era încă prinsă cu bandă 
adezivă de subţioara stingă - Cimtarga şi paznicii lui nu-l 
percheziţionaseră - iar pumnalul pukoh se afla încă în teaca de 
la spate. 

- Mă duc să văd. 


- Mergem să vedem, căpitane, spusese Cimtarga râzând. În felul 
ăsta n-ai să fii tentat să ne părăseşti! 

Zburase până acolo. Antenele erau ancorate în fundaţii 
adânci de beton, pe faţa nordică a muntelui, cu o mică porţiune 
plată în faţa lor. 

- Dacă vremea e ca astăzi, o să fie okay, dar nu şi dacă se- 
ntăreşte vântul. Aş putea plana, ca să te cobor cu vinciul, 
zâmbise vulpeşte. 

Cimtarga râsese. 

- Mulţumesc, dar nu, nu vreau să mor prematur. 

- Pentru un sovietic, în special pentru un KGB-ist sovietic, nu eşti 
un om rău. 

- Nici tu, pentru un finlandez! 

De sâmbătă, de când Erikki pornise să zboare pentru 
Cimtarga, începuse să-i fie simpatic omul - nu c-ai putea avea 
încredere sau să-ţi placă cineva de la KGB, îşi zise, dar el fusese 
politicos şi corect, îi dăduse o parte dreaptă din hrană şi 
noaptea trecută împărţiseră împreună o sticlă de vodcă şi-i 
oferise cel mai bun loc pentru dormit. 

Dormiseră într-un sat la douăzeci de kilometri sud, pe 
covoare aşternute pe podeaua de pământ bătătorit. Cimtarga îi 
spusese că, deşi acesta era aproape în totalitate teritoriu kurd, 
satul era în secret fedain şi sigur. 

- Şi-atunci de ce păstrezi santinela lângă noi? 
- E sigur pentru noi, căpitan, nu şi pentru tine. 

Cu două nopţi în urmă, când Cimtarga şi străjile veniseră 
la palatul Hanului după el, imediat după plecarea lui Ross, 
fusese condus cu maşina până la baza aeriană şi, în întuneric şi 
împotriva tuturor regulamentelor de zbor, decolase către satul 
din munţi, la nord de Kvoy. Acolo, în zori, se adunase un grup 
mare de oameni înarmaţi şi zburaseră către primul dintre cele 
două posturi radar americane. Era distrus, gol şi fără personal, 
ca şi acesta. 

- Cred că i-a anunţat cineva că venim, spuse Cimtarga 
dezgustat. Spioni împuţiţi. 

Mai târziu, Cimtarga îi spusese că localnicii şopteau că 
americanii se evacuaseră cu o noapte înainte, luaţi de acolo cu 
elicoptere fără numere de înregistrare şi fără însemne şi foarte 
mari. 


- Ar fi fost bine să-i prindem spionând, foarte bine! Umblă zvonul 
că ticăloşii pot să vadă la o mie cinci sute de kilometri în 
teritoriul nostru. 

- Ai avut noroc că n-au fost aici. Ar fi putut ieşi o luptă şi asta ar 
fi creat un incident internaţional. 

Cimtarga râsese. 

- N-avea nimic de-a face cu noi. Nimic! S-ar fi dat din nou vina 
pe kurzi. Altă treabă împuţită de-a lor! Nişte golani, nu? Ei ar fi 
fost cei vinovaţi. Împuţiţii yezdvas, aşa-i? La sfârşit, trupurile lor 
ar fi fost găsite pe pământurile kurzilor. Asta ar fi fost o dovadă 
suficientă pentru Carter şi CIA. _ 

Erikki se mută mai jos cu o treaptă. li îngheţase şezutul 
din pricina metalul rece; se simţea deprimat şi obosit. Noaptea 
trecută dormise prost din nou. Avusese coşmare cu Azadeh. Nu 
mai dormise bine de când apăruse Ross. 

Eşti un prost, îşi zise pentru a mia oară. Ştiu, dar asta nu 
ajută cu nimic. Nimic nu pare să ajute. Poate că te oboseşte 
zborul. Ai deja prea multe ore în condiţii proaste, prea mult zbor 
de noapte. Şi-apoi ai la ce să te gândeşti: Nogger, Rakoczy şi 
toate acele omoruri. Şi Ross. Şi cel mai mult dintre toate, 
Azadeh. O fi teafără? încercase să facă pace cu ea, a doua zi 
dimineaţă, privitor la Johnny al ei. 

- Recunosc c-am fost gelos. E-o prostie să fii gelos. Jur pe 
străvechii zei ai strămoşilor mei că pot trăi cu tine şi cu 
amintirea lui. Pot, ş-o să fac, spusese, dar rostirea cuvintelor nu- 
| purificase. Pur şi simplu nu mi-am închipuit că o să fie atât de... 
atât de bărbat şi atât de... atât de primejdios. Kukriul ăla ar 
putea ţine piept cuţitului meu. 

- Niciodată, dragul meu, niciodată! Sunt atât de bucuroasă că tu 
eşti tu şi eu sunt eu şi suntem împreună. Cum putem să scăpăm 
de aici? 

- Nu toţi, nu împreună şi nu în acelaşi timp, îi răspunsese cinstit. 
Soldaţii ar fi bine să plece cum pot. Cu Nogger şi cu ei şi câtă 
vreme tu eşti aici... Nu ştiu, Azadeh, nu ştiu încă cum putem 
scăpa. Va trebui s-aşteptăm. Poate am putea ajunge-n Turcia. 

Privi către est, în Turcia, atât de aproape şi totuşi atât de 
departe câtă vreme Azadeh se afla încă la Tabriz. Treizeci de 
minute în zbor până la ea. Dar când? Dacă intrăm în Turcia şi 
elicopterul nu este confiscat şi dacă aş putea realimenta, am 


putea zbura până la Al Shargaz, ţinându-ne la graniţă. Dacă, 
dacă, dacă! Zei ai strămoşilor mei, ajutaţi-mă! 

La paharul de vodcă din noaptea trecută, Cimtarga fusese 
la fel de taciturn ca întotdeauna, dar băuse bine şi împărţiseră 
sticla cinstit, pahar cu pahar, până la ultima picătură. 

- Mai am una pentru la noapte, căpitane. 

- Bun! când o să terminati cu mine? 

- O să dureze două-trei zile ca să isprăvim aici, apoi ne 
întoarcem la Tabriz. 

- Şi după asta? 

- După asta om vedea. 

Dacă n-ar fi fost vodca, Erikki l-ar fi înjurat. Se ridică în 
picioare şi urmări iranienii îngrămădind echipamentul pentru 
încărcare. Cea mai mare parte a lui părea să fie foarte obişnuit. 
Porni să bată cu paşi mari terenul accidentat, cizmele sale 
făcând zăpada să trosnească. Santinela veni după el. Nici o clipă 
vreo şansă de scăpare, în toate cele cinci zile nu avusese o 
şansă cât de mică. 

- Ne place tovărăşia ta! spusese Cimtarga odată, citindu-i 
gândurile, încreţindu-şi coada ochilor săi orientali. 

Deasupra lui se vedeau oameni lucrând la antenele radar, 

demontându-le. Pierdere de vreme! Chiar şi eu ştiu că nu e 
nimic special în privinţa lor. 
- Asta n-are importanţă, căpitane, spusese Cimtarga. Şefului 
meu îi place cantitatea! A zis să luăm totul. Mai mult e mai bine 
decât prea puţin. De ce-ţi faci griji? Eşti plătit cu ora, şi din nou 
râsul, dar fără ironie. 

Simţind un cârcel în muşchii cefei, Erikki se întinse, apoi 
se aplecă, atingând cu vârfurile degetelor vârful cizmelor şi, în 
poziţia aceea, îşi lăsă braţele şi capul să atârne libere, apoi îşi 
legănă capul într-un semicerc cât de mare putea, lăsând 
greutatea acestuia să întindă tendoanele şi ligamentele şi 
muşchii şi să alunge cârcelul, fără să forţeze nimic, folosind doar 
greutatea lui. 

- Ce faci? întrebă Cimtarga apropiindu-se. 
- E grozav pentru durerile din ceafă. 

Işi puse din nou ochelarii fumurii. Fără ei, lumina 
reflectată de zăpadă era neplăcută. 

- Dac-o faci de două ori pe zi, n-o să te doară niciodată ceafa. 


- Ah, şi pe tine te doare ceafa? Eu sufăr întruna de aşa ceva. 
Trebuie să mă duc la un tratament cel puţin de trei ori pe an. ŞI 
asta ajută? 

- Garantat. M-a învăţat o chelneriţă. Purtatul tăvilor toată ziua le 
dă o mulţime de dureri de ceafă şi de cap şi de spate. Ca şi 
piloților. E o activitate specifică. Incearcă şi-ai să vezi. 

Cimtarga se aplecase ca Erikki şi-şi mişcase capul. 

- Nu, nu faci bine! Lasă-ţi capul, braţele şi umerii să atârne 
libere. Eşti prea ţeapăn. 

Cimtarga făcu cum i se spusese, îşi simţi gâtul trosnind, 
încheieturile eliberându-se şi când se ridică din nou spuse: 

- E minunat, căpitane! îţi rămân dator. 
- E un schimb pentru vodcă. 
- Merită mai mult decât o sticlă de vodcă. 

Erikki se holbă la el surprins, căci din pieptul lui ţâşni 
sângele în urma glonţului care îl străpunsese venind din spate; 
apoi se auzi o rafală urmată de altele, în timp ce o mulţime de 
nomazi se revărsau din ascunzătorile din spatele stâncilor şi 
copacilor cu strigăte de luptă şi Allah-u akbar, trăgând din mers. 
Atacul fu scurt şi violent şi Erikki îi văzu pe oamenii lui Cimtarga 
doborâţi pe întreg platoul, covârşiţi la iuţeală. Santinela sa, unul 
dintre puţinii care aveau armă, începuse să tragă la primul 
glonţ, dar fusese lovit imediat şi-acum un nomad bărbos stătea 
deasupra lui şi-şi termina mulţumit treaba - cu patul armei. 
Ceilalţi se năpustiră în peşteră. Alte focuri de armă, apoi din nou 
tăcere. 

Doi bărbaţi se repeziră la el şi el îşi ridică braţele în sus, 
simțindu-se fără apărare, gol şi prost, cu inima bătând să-i 
spargă pieptul. Unul dintre atacatori îl răsuci pe Cimtarga cu 
faţa în sus şi-l împuşcă din nou. Celălalt trecu de Erikki şi intră în 
cabina elicopterului, să se asigure că nu se ascunde nimeni 
acolo. Omul care-l împuşcase pe Cimtarga se opri în faţa lui 
Erikki, respirând greu. Era mărunt, cu pielea măslinie şi bărbos, 
cu ochi şi păr negru, purta îmbrăcăminte grosolană şi putea. 

- Lasă mâinile jos, spuse într-o engleză greoaie. Sunt şeicul 
Baiazid! Sef aici. Avem nevoie de tine si de elicopter. 
- Ce vreţi de la mine? 

În jurul lor nomazii ucideau răniții şi luau morţilor orice 
putea avea vreo valoare. 
- CASEVAC. 


Baiazid zâmbi subţire, privindu-l pe Erikki drept în ochi. 

- Mulţi dintre noi muncim la sonde şi foraje. Cine e câinele ăsta? 

Făcu un semn cu piciorul către Cimtarga. 

- Îsi spune Cimtarga. Era sovietic si cred că si de la KGB. 
- Sigur că sovietic, spuse omul aspru. Sigur că de la KGB. Toţi 
sovieticii din Iran sunt de la KGB. Documentele, te rog! 

Erikki îi dădu actele sale de identitate. Nomadul le citi şi 
clătină din cap ca pentru sine însuşi şi, spre şi mai marea 
surpriză a lui Erikki, i le înapoie. 

- De ce zbori cu clinele sovietic? 

Ascultă tăcut, chipul lui întunecându-se pe măsură ce 
Erikki îi istorisea cum îl atrăsese în cursă Abdullah Han. 

- Abdullah Han nu-i bărbatul de supărat. Puterea lui Abdullah cel 
Crud foarte mare, chiar şi în ţinuturile kurzilor. 

- Sunteţi kurzi? 

- Kurzi, spuse Baiazid, convenindu-i minciuna. 

Îngenunche şi-l percheziţiona pe Cimtarga. N-avea nici un 
act, doar câţiva bani pe care-i băgă repede în buzunar şi nimic 
altceva, cu excepţia pistolului din toc şi a muniției, pe care le luă 
de asemenea. 
- Ai combustibil plin? 
- Trei sferturi. 
- Vreau merg douăzeci de mile sud. Eu îţi arăt. Apoi luăm 
CASEVAC după care mergem Reizaieh, la spitalul de acolo. 
- De ce nu la Tabriz? E mult mai aproape. 
- Reizaieh e în Kurdistan. Kurzii sunt în siguranţă acolo, 
câteodată. Tabriz aparţine duşmanilor noştri, iranienii. Şahul sau 
Khomeini, nici o diferenţă. Mergi la Reizaieh. 
- Au right! Overseas Hospital ar fi cel mai bun. Am mai fost acolo 
înainte şi au o platformă de aterizare, sunt obişnuiţi cu 
CASEVÂC. Putem realimenta acolo. Au combustibil de elicopter. 
Cel puţin aveau pe vremuri. 

Baiazid şovăi. 
- Bun. Da. Plecăm îndată. 
- Şi după Reizaieh ce urmează? 
- Dacă ne slujeşti bine, poate tu eliberat să-ţi iei soţia de la 
Gorgon Han. 

Şeicul Baiazid se întoarse şi strigă oamenilor săi să se 
grăbească şi să se urce în elicopter. 
- Porneşte, te rog! 


- Cum rămâne cu el? Erikki arătă către Cimtarga. Şi cu ceilalţi? 
- Soarele şi păsările fac curând aici foarte curat. 

Le luă puţin timp să urce la bord şi să plece, Erikki plin de 
speranţă acum. Nu fură probleme să găsească aşezarea micului 
sat. Elicopterul fusese adus pentru o bătrână. 

- Ea e căpetenia tribului nostru! spuse Baiazid. 

- N-am ştiut că femeile pot conduce triburile! 

- De ce nu, dacă-s de-ajuns de înțelepte, de-ajuns de puternice, 
destul de deştepte şi din familiile potrivite? noi mahomedani 
suniţi, nu cei de stânga sau ereticii şiiţi, sau ca vacile care pun 
mullahi între om şi Allah. Allah e Allah! Plecăm îndată. 

- Vorbeşte englezeşte? 

- Nu. 

- Pare foarte bolnavă. S-ar putea să nu reziste drumului. 

- Voia lui Allah! 

Dar rezistase drumului de o oră şi Erikki ateriza pe platoul 
spitalului. Zburase jos tot drumul, ocolind Tabrizul şi 
aerodromurile militare. Baiazid stătuse în faţă, lângă el, şase 
străji înarmate în spate, lângă căpetenia lor, întinsă pe o 
brancardă, trează, dar nemişcată, stăpânită de mari dureri, însă 
fără să se plângă. 

Overseas Hospital fusese construit, utilat şi sponsorizat de 
companiile petroliere străine. Un doctor, surori şi infirmieri 
sosiră la platforma de aterizare la câteva secunde după ce 
atinseseră pământul. Doctorul purta o haină albă cu o mare 
cruce roşie pe mânecă, peste un pulover foarte gros, şi era 
trecut de treizeci de ani, american, cu cearcăne întunecate în 
jurul ochilor injectaţi. 

Îngenunche lângă brancardă în timp ce ceilalţi aşteptară 
în tăcere. Femeia gemu uşor când îi atinse abdomenul, deşi 
mâinile doctorului erau blânde. Îi vorbi câteva momente domol 
într-o turcească opintită. Un zâmbet uşor trecu peste chipul ei şi 
încuviinţă, mulţumindu-i. El făcu semn infirmierilor care ridicară 
brancardă, o scoaseră din cabină şi o duseră de acolo. La 
porunca lui Baiazid, doi dintre oamenii săi plecară cu ea. 
Doctorul îi vorbi lui Baiazid într-un dialect greoi. 

- Excelenţă, am nevoie de nume, şi vârstă şi... căută cuvântul, 
istorie! Istorie medicală. 
- Vorbeşte englezeşte. 


- Bun, mulţumesc, aga. Sunt doctorul Newbegg. Mi-e teamă că e 
aproape de sfârşit, aga! Pulsul ei e aproape zero. E bătrână şi ne 
spune că are hemoragie. Sângerează înăuntru. A căzut cumva 
de curând? 

- Vorbeşte mai rar, te rog. Căzut? Da, da, cu două zile în urmă. A 
alunecat în zăpadă şi s-a lovit de o stâncă. Cu coasta de o 
stâncă. 

- Cred că sângerează înăuntru. Am să fac tot ce pot, dar îmi 
pare rău, nu pot să promit lucruri bune. 

- Insha Allah. 

- Sunteţi kurzi? 

- Kurzi. 

Alte focuri de armă, mai aproape. Toţi priviră în partea de 

unde veneau zgomotele. 

- Cine? 

- Nu ştiu. Doar că-s mai dese, mi-e teamă, spuse doctorul 
neliniştit. Gărzi Verzi împotriva celor de stânga, cei de stânga 
împotriva Gărzilor Verzi, împotriva kurzilor multe facţiuni şi toţi 
sunt înarmaţi. 

Îşi frecă ochii. 

- Am să fac tot ce-am să pot pentru bătrâna doamnă. Poate că 
ar fi bine să vii cu mine, aga. Ai putea să-mi dai amănunte până 
acolo. 

Plecă grăbit. 

- Doc, mai aveţi combustibil aici? strigă Erikki după el. 

Doctorul se opri şi se uită nedumerit la el. 

- Combustibil? Oh, combustibil de elicopter? Nu ştiu. Rezervorul 
de benzină e în spate. 

Urcă scările spre intrarea principală cu poalele hainei albe 
fluturându-i în vânt, în urma lui. 

- Căpitane, spuse Baiazid, aşteaptă aici până mă întorc! 
- Dar combustibilul? Nu pot... 
- Aşteaptă aici. Aici. 

Baiazid alergă după doctor. Doi dintre oamenii săi plecară 
cu el. Doi rămaseră cu Erikki. Câtă vreme aşteptă, verifică totul. 
Rezervoarele erau aproape goale. 

Din vreme în vreme soseau maşini şi camioane cu răniţi, 
întâmpinate de doctori şi personal medical. Mulţi priveau curioşi 
elicopterul, dar nimeni nu se apropia. Paznicii se îngrijeau de 
asta. În timpul zborului, Baiazid spusese: 


- De secole noi, kurzii, încercăm independenţa. Noi popor 
separat, limbă separată, obiceiuri separate. Acum, poate şase 
milioane de kurzi în Azerbaidjan, Kurdistan, dincolo de graniţa 
sovietică, pe partea aici a lrakului şi Turcia. 

Aproape scuipase cuvântul. 
- De secole luptăm cu toţii, uniţi sau singuri. Noi ţinem munţii. 
Suntem buni luptători. Salah-aldin era kurd. Ştii de el? Salah- 
aldin - Saladin - a fost cavalerul musulman adversarul lui 
Richard Inimă de Leu în timpul cruciadelor, secolul al 
doisprezecelea; a devenit sultanul Egiptului şi Siriei şi a capturat 
regatul lerusalimului în anul ll87 de la Christos, după ce 
zdrobeşte puterea aliată a cruciaților. 
- Da, îl ştiu. 
- Astăzi, alţi Salah-aldin printre noi. Într-o zi o să recapturăm 
toate Locurile Sfinte, după ce Khomeini, trădătorul Islamului, o 
să fie aruncat în şanţ. 
- l-aţi atacat pe Cimtarga şi pe ceilalţi şi i-aţi ucis numai pentru 
acest CASEVAC? 
- Desigur. Sunt duşmani. Ai tăi şi-ai noştri. Baiazid zâmbise cu 
zimbetul său strâmb. 
- Nu întâmplă nimic în munţii noştri fără noi ştim! Căpetenia 
noastră bolnavă, tu în apropiere. Noi vedem americanii plecând, 
vedem tâlharii venind şi-ai fost recunoscut. 
- Oh, cum? 
- Roşcatul cu Cuţitul. Necredinciosul care ucide asasinii ca 
păduchii apoi i se dă un pui de Gorgon ca recompensă. 
CASEVAC. Pilot de CASEVAC. 

Ochii de culoarea porumbelor îl priveau amuzaţi. 
- O, da, căpitane, ştim bine. Mulţi dintre noi lucrează la pădure şi 
la sonde. Un bărbat trebuie să muncească. Totuşi e bine că nu 
eşti sovietic sau iranian. 
- După zborul ăsta o să mă ajutaţi, tu şi oamenii tăi, împotriva 
lui Gorgon Han? 

Baiazid râsese. 
- Răzbunarea ta de sânge este răzbunarea ta de sânge, nu-i a 
noastră. Abdullah Han e cu noi acum. Nu ne ridicăm împotriva 
lui. Ce faci tu e la voia lui Allah! 

Era rece în curtea spitalului, un vânt uşor accentuând 
senzaţia de frig. Erikki umbla în sus şi-n jos ca să se încălzească. 


Trebuie s-ajung înapoi la Tabriz. Trebuie s-ajung înapoi şi 
după aia o s-o iau cumva pe Azadeh şi-o să plecăm pentru 
totdeauna. 

Focuri de armă în apropiere îl făcură să tresară, pe el şi 
gărzile. Dincolo de porţile spitalului circulaţia încetini, 
claxoanele sunând iritate, apoi se bloca cu totul. Oamenii 
începură să alerge de colo-colo. Alte focuri de armă şi cei prinşi 
în vehiculele lor ieşiră şi se traseră la adăpost sau o rupseră la 
fugă. Curtea spitalului, cu elicopterul parcat într-o parte a 
platoului, amplifica sunetul. Focuri intense, mult mai aproape. O 
fereastră de la ultimul etaj al spitalului se sparse. Cele două 
străji se trântiseră pe zăpadă în spatele trenului de aterizare al 
elicopterului. Erikki fierbea de furie că aparatul său era atât de 
expus, neştiind unde să fugă sau ce să facă, neavând vreme să 
decoleze şi îndeajuns combustibil ca să se ducă undeva. 

Câteva gloanţe ricoşară şi el se ghemui la pământ, în timp 
ce dincolo de ziduri se iscă o mică bătălie, care se potoli la fel 
de repede cum începuse. Oamenii se ridicară de prin 
ascunzători, claxoanele începură să sune şi în curând circulaţia 
era la fel de normală şi agitată ca şi până atunci. 

-Insha Allah, spuse unul dintre nomazi, apoi îşi puse piedica la 
armă si se ridică să stea de strajă. Din spatele spitalului 
se apropia un mic camion cisternă, condus de un iranian tânăr, 
cu un zâmbet larg pe faţă. Erikki se duse în întâmpinarea lui. 

- Salutare, şefu! spuse vesel şoferul, cu un puternic accent new- 
yorkez. Am venit să-ţi aduc gaz. Neînfricatul vostru conducător, 
şeicul Baiazid, a aranjat chestia asta. 

Salută nomazii într-un dialect turcesc. Imediat aceştia se 
relaxară şi îl salutară la rândul lor. 

- Şefu, îl umplem ochi. Ai rezervoare speciale sau de rezervă? 

- Nu, doar cele obişnuite. Eu sunt Erikki Yokonen. 

- Sigur, Roşcatu cu Cuţitu. Tânărul rânji. 

- Eşti un fel de legendă prin părţile astea. Ţi-am pus gaz odată, 
cam c-un an în urmă. 

Întinse mâna. 

- Eu sunt Aii Găzarul, Aii Rheza adică. 

Işi strânseră mâinile şi câtă vreme vorbiră, tânărul începu 
realimentarea. 

- Ai fost la şcoală în America? 


- Drace, nu! Am fost într-un fel adoptat de spital, cu ani în urmă, 
mult înainte ca să fie construit ăsta. Când eram puşti. Pe 
vremuri spitalul funcţiona într-unui dintre "ghetourile de aur", 
spre marginea estică a oraşului; ştii, şefu, "accesul permis 
numai personalului american". Un fost depozit ExTex. 

Tânărul zâmbi, înşuruba grijuliu capacul rezervorului la loc 

şi începu să-l umple pe următorul. 
- Primul doctor care m-a luat a fost Abe Weiss. Grozav tip! 
Grozav! M-a pus pe ștatul de plată, m-a învăţat chestia cu 
săpunul, şosetele, lingura şi toaleta. Drace, tot felul de chestii 
neiraniene pentru un şobolan al străzii ca mine, fără familie, fără 
casă, fără nimic. Zicea că-s copilul lui. El mi-a dat numele. ŞI 
după asta, într-o zi a plecat. 

Erikki zări durerea din ochii tânărului, durere repede 
ascunsă. 

- M-a trecut lui Doc Templeton. Şi el a făcut la fel. Câteodată e 
destul de greu să înţeleg cam ce sunt. Kurd şi totuşi nu, yankeu 
şi totuşi nu, iranian şi totuşi nu, evreu şi totuşi nu, mahomedan, 
dar nu mahomedan. Ridică din umeri. Un fel de amestec, şefu. 
Din toată lumea câte puţin, ai? 

-Da. 

Erikki aruncă o privire fugară către spital. Baiazid cobora 
treptele însoţit de cei doi războinici ai săi, alături de infirmierii 
care cărau o targa. Bătrâna era acoperită acum din cap până-n 
picioare. 

- Plecăm imediat ce umpli, spuse Baiazid scurt. 
- Îmi pare rău, zise Erikki. 
- Insha Allah. 

Urmăriră infirmierii aşezând targa în cabină, Baiazid le 
mulţumi şi ei plecară. Curând alimentarea fu terminată. 

- Mulţumesc, domnule Rheza. Mulţumesc. Erikki întinse mâna. 
Omul îl privi lung. 

- Nimeni nu mi-a zis vreodată până acu "domnule", şefu. 
Niciodată. 

Cuprinse palma lui Erikki cu amândouă mâinile. 

- Mulţumesc. Oricând o să ai nevoie de benzină, o s-o ai. Baiazid 
urcă alături de Erikki, îşi prinse centura şi-şi puse casca, în timp 
ce motoarele prindeau viaţă. 

- Acum mergem la satul de unde am venit. 

- Şi după aia? 


- Am să-ntreb noua căpetenie! spuse Baiazid, dar se gândea: 
Omul acesta şi elicopterul ne-ar putea aduce o mare răsplată. 
Poate de la Han, poate de la sovietici, sau chiar de la ai lui. 
Oamenii mei au nevoie de fiecare rial pe care-l putem obţine. 

Lângă Tabriz Unu, în satul Abu Mard; ora 6,16 seara. 
Azadeh ridică bolul de orez şi cel cu horisht, mulţumi soţiei 
starostelui şi traversă peticul de zăpadă murdară, plină de 
resturi, către coliba aşezată ceva mai departe. Era aprinsă la 
faţă şi tuşea urât. Bătu la uşă, apoi intră aplecându-se sub 
grinda joasă. 

- Hello, Johnny! Cum te simţi? Mai bine? 
- Grozav, răspunse el, dar minţea. 

Prima noapte o petrecuseră într-o peşteră, nu prea 
departe, strânşi unul în celălalt, tremurînd de frig. 

- Nu putem să stăm aici, Azadeh, spusese el în zori. O să 
îngheţăm de tot. Va trebui să-ncercăm la bază. 

Merseseră prin zăpadă şi priviseră dintr-o ascunzătoare. 
Văzuseră pe cei doi mecanici, ba chiar şi pe Nogger Lane din 
când în când, şi elicopterul, dar prin toată baza erau bărbaţi 
înarmaţi. Dayati, managerul bazei, se mutase în cabana lui 
Azadeh şi Erikki, cu soţia şi copiii. 

- Fii şi fiice de câini, şuierase Azadeh, văzându-i nevasta cu o 
pereche de cizme de-ale ei. Poate am putea să ne strecurăm în 
cabanele mecanicilor. Or să ne ascundă... 

- Sunt însoţiţi peste tot. Pariez că au şi noaptea santinele. Dar 
cine sunt paznicii? Gărzi Verzi, oamenii Hanului sau cine? 

- Nu recunosc pe nici unul dintre ei, Johnny! 

- Ne-aşteaptă pe noi, spusese, simțindu-se foarte prost, moartea 
lui Gueng afectându-l cumplit. 

Atât Gueng, cât şi Tenzing fuseseră cu el de la bun 
început. Şi mai fusese Rosemont şi-acum Azadeh. 

- Încă o noapte sub cerul liber şi s-a terminat cu tine. Cu 
amândoi s-a terminat. 

- Satul nostru, Johnny, Abu Mard. E al familiei noastre de mai 
bine de un secol. Ne sunt credincioşi, sunt sigură. O să fim în 
siguranţă acolo, o zi sau două. 

- Cu un preţ pe capul meu şi-al tău? O să-i trimită vorbă tatălui 
tău. 

- Am să-i rog să n-o facă. Am să le spun că sovieticii au încercat 
să ne răpească şi tu m-ai ajutat. Asta-i adevărat. Am să spun că 


avem nevoie să ne ascundem până când se-ntoarce soţul meu. 
A fost întotdeauna foarte popular, Johnny! Zborurile sale au 
salvat multe vieţi în cursul anilor. 

O privise lung, găsind o duzină de motive împotriva ideii. 
- Satul e pe drum, aproape chiar pe drum şi... 
- Da, desigur, ai perfectă dreptate şi-o să facem ce spui tu, dar 
se-ntinde departe în pădure. Am putea să ne-ascundem acolo. 
Nimeni nu se aşteaptă la asta. 

Inţelesese că e obosită. 
- Cum te simţi? Mai ai putere? 
- Nu prea, dar mă simt bine. 
- Am putea merge pe jos, coborând pe drum câteva mile. Va 
trebui să ocolim bariera şi e mult mai puţin primejdios decât 
satul. Ei? 
- Eu... mai bine nu. Aş putea încerca. Şovăise, apoi spusese: 
- Mai bine nu, nu astăzi. Du-te tu, am să te-aştept. Erikki s-ar 
putea să se-ntoarcă astăzi. 
- Şi dacă nu se-ntoarce? 
- Nu ştiu. Du-te tu. 

Privise înapoi către bază. Un cuib de vipere. Sinucidere 
curată să te duci acolo. De pe ridicătura de pământ pe care se 
aflau puteau să vadă până la şoseaua principală. In jurul barierei 
mai erau încă oameni, presupusese că Gărzi Verzi şi poliţie, o 
coadă de automobile întoarse din drum, aşteptând să 
părăsească zona. Acum n-o să ne mai ia nimeni cu maşina - 
decât ca să primească recompensă. 

- Te duci în sat, eu am să aştept în pădure. 

- Fără tine or să mă trimită la tata, îi cunosc bine, Johnny. 

- Poate c-or să te trădeze oricum. 

- Voia lui Allah! Dar am putea să ne-ncălzim şi să primim ceva 
de mâncare. Poate chiar să ne odihnim o noapte. In zori am, 
putea să ne strecurăm de-acolo. Am putea găsi o maşină sau un 
camion la ei. Kalandarul are un Ford vechi. 

Îşi reţinuse un strănut. 

Oamenii înarmaţi un erau prea departe, Mai mult ca sigur 
că erau patrule şi în pădure. Venind aici, fuseseră nevoiţi să 
ocolească pentru a se feri de una. Chestia cu satul e-o nebunie, 
îşi zisese. Ca să ocolim bariera o să ne ia ore ziua, iar noaptea... 
Nu putem rămâne afară noaptea. 

- Hai să mergem în sat, spusese. 


Aşa că plecaseră. Mustaţa, kalandarul satului, le ascultase 
povestea, ţinându-şi ochii feriţi de Ross. Ştirea despre sosirea lor 
trecuse din gură în gură şi peste câteva clipe tot satul ştia şi 
această ştire se adăugase celeilalte, despre recompensa pentru 
sabotor şi răpitorul fiicei Hanului. Kalandarul îi dăduse lui Ross o 
colibă nefolosită, cu o singură încăpere, cu podea de pământ 
bătătorit şi covoare vechi, mucegăite. Coliba se afla la o bună 
distanţă de drum, în cealaltă parte a satului, şi el cântărise 
îndelung ochii oţeliţi, părul ciufulit şi barba nerasă, carabina şi 
kukriul şi raniţa plină cu muniţie. 

Pe Azadeh o invitase în casa lui. Era o cocioabă cu două 
camere. Nu avea curent electric şi nici apă. Şanţul era toaleta. 
Cu o zi în urmă, pe înserat, o bătrână îi adusese lui Ross 
mâncare caldă şi o sticlă de apă. 

- Mulţumesc, spusese, stăpânit de o, cumplită durere de cap şi 
deja cuprins de febră. Unde-i înălţimea Sa? 

Femeia ridicase din umeri. Avea riduri adânci, urme de 
vărsat şi cioturi negre în loc de dinţi. 

- Te rog, roag-o să mă primească. 

Mai târziu se trimisese după el şi fusese adus în încăperea 
starostelui, vegheaţi de staroste şi de soţia acestuia şi de o 
parte din copii şi de câţiva bătrâni. O salutase prudent pe 
Azadeh, aşa cum ar trebui să facă un străin în faţa unei 
persoane de sânge ales. Purta desigur chador şi îngenunchease 
pe covor cu faţa la uşă. Obrazul ei avea o paloare gălbuie, 
nesănătoasă, dar se gândise c-ar fi putut fi de la lumina 
pâlpâitoare a opaiţului. 

- Salaam, înălţimea voastră! Sănătatea voastră e bună? 
- Salaam, aga. Da, mulţumesc. Şi a domniei-tale? 
- Cred că am puţină febră. 
li văzu ochii rdicându-se o clipă de pe covor. 
- Am medicamente. Aveţi nevoie de ceva? 
- Nu, nu, mulţumesc. 

Cu atâţia ochi şi urechi, ce ar fi vrut să spună era cu 
neputinţă. 

- Poate aş putea să vă salut mâine, spusese. Pacea fie cu voi, 
înălţimea voastră! 
- Şi cu domnia ta. 

E trebuise mult timp să adoarmă. Şi ei. Odată cu zorii, 

satul se trezise, focurile fuseseră înteţite, caprele mulse, 


horishtul de legume pus la fiert - prea puţin hrănitor, dar 
câteodată se găsea câte o bucată de carne de pui, în unele 
colibe o bucată de carne de capră sau oaie, carne veche, tare şi 
râncedă - şi boluri de orez, niciodată îndeajuns. Mâncare de 
două ori pe zi în vremurile bune, dimineaţa şi înainte de ultima 
rază a soarelui. Azadeh avea bani şi plăti pentru hrana lor. Asta 
nu trecu neobservat. Ceru ca un pui întreg să fie pus în horisht 
la cina de seară şi împărţi întregii case şi plăti pentru el. Şi nici 
asta nu trecu neobservat. Mai înainte ca întunericul să se 
înstăpânească, spusese: 

- Acum am să-i duc de mâncare. 

- Dar, înălţimea voastră, nu e drept ca să-l serviţi! spusese soţia 
kalandarului. Am să-i duc eu vasele. Putem merge împreună 
dacă doriţi. 

- Nu, e mai bine să mă duc singură, pentru că... 

- Allah să ne apere, înălţimea voastră! Singură? Unui bărbat care 
nu e soţul vostru? O, nu, asta ar fi de neînchipuit, ar fi mai mult 
decât de neînchipuit. Veniţi, am să le duc eu. 

- Bun, mulţumesc. Voia lui Allah! Mulţumesc. Noaptea trecută 
zicea de febră: ar putea fi ciumă. Ştiu că necredincioşii poartă 
boli cumplite cu care noi nu suntem obişnuiţi. Vroiam doar să te 
apăr de vreo suferinţă. Mulţumesc că mă ajuţi. 

Noaptea trecută toţi cei din încăpere văzuseră urmele de 
sudoare de pe chipul necredinciosului. Toţi ştiau ce stricaţi erau 
străinii, cei mai mulţi închinători ai lui Satan şi vrăjitori. Aproape 
toată lumea credea în taină că Azadeh fusese vrăjită, mai întâi 
de uriaşul cu pumnalul şi acum, din nou, de sabotor. 

Tăcută, soţia starostelui îi întinsese holurile lui Azadeh şi 
ea păşise pe zăpadă. Acum îl privea în semiîntunericul încăperii 
care avea drept fereastră o gaură în peretele de chirpici, fără 
sticlă, acoperită doar cu un petic de pânză de sac. Aerul era 
încărcat de mirosul urinei şi gunoiului din şanţul de afară. 

- Mănâncă, mănâncă până e fierbinte! Nu pot să rămîn multă 
vreme. Te simţi bine? 

Zăcuse sub singura pătură, îmbrăcat, somnolent, dar 
acum stătea cu picioarele încrucişate şi încordat. Febra se 
domolise întrucâtva cu ajutorul medicamentelor din trusă. Dar 
stomacul era deranjat. 

- Nu arăţi bine. Ea zâmbi. 
- Nici tu. Eu sunt bine. Mănâncă. 


Era foarte flămând. Supa era subţire, dar ştia că-i prinde 
bine stomacului său. Încă un spasm începu să se răsucescă în 
stomac, dar se ţinu tare şi trecu. 

- Crezi că am putea să ne strecurăm de-aici? spuse între două 
înghiţituri, încercând să mănânce încet. 
- Tu ai putea, eu nu. 

Câtă vreme stătuse în amorţire toată ziua, prinzând 
putere, încercase să facă un plan. O dată încercase să iasă din 
sat. O sută de ochi îl urmăriseră. Mersese până la marginea 
satului, apoi se întorsese. Dar văzuse vechiul camion. 

- Cum e cu camionul? 

- L-am întrebat pe staroste. A spus că e stricat. Dacă minte sau 
nu, n-am cum să ştiu. 

- Nu putem rămâne aici prea multă vreme. Până la urmă o să 
vină încoace o patrulă. Sau o să afle de noi tatăl tău, sau o să i 
se spună. Singura noastră speranţă e să fugim. 

- Sau să furăm elicopterul, cu Nogger. O privi. 

- Cu toţi oamenii ăia de-acolo? 

- Unul dintre copii mi-a spus c-au plecat astăzi la Tabriz. 

- Eşti sigură? 

- Nu-s sigură, Johnny. 

O inundă un val de nelinişte. 

- Copilul n-avea nici un motiv să mintă. Eu, eu... am fost 
învăţătoare aici, înainte de-a mă căsători. Am fost singurul 
învăţător pe care l-au avut vreodată şi ştiu că ţineau la mine. 
Copilul spunea că e numai unul acolo sau doi. 

Încă un fior se răsuci prin trup şi închise ochii, slăbită. Atât 
de multe minciuni, atât de multe probleme în ultimele 
săptămâni, se gândi. Doar săptămâni? atâta groază de când 
Rakoczy şi mullahul au năvălit peste noi în sauna noastră. Atât 
de puţină speranţă... Erikki, unde eşti?! ar fi vrut să strige. Unde 
eşti?! 

Ross îşi isprăvi supa şi orezul şi ridică ultimul grăunte, 
cântărind şansele, încercând să facă un plan. Ea stătea 
îngenuncheată în faţa lui, privindu-i părul încâlcit şi murdăria, 
istovirea şi seriozitatea. 

- Săracul Johnny, murmură şi-l atinse. Nu ţi-am adus prea mult 
noroc, nu-i aşa? 

- Nu fi proastă! Nu-i vina ta. A nici unuia dintre noi. Scutură din 
cap. 


- Câtuşi de puţin. Ascultă, uite ce-o să facem: O să stăm aici la 
noapte, iar mâine, la prima rază de lumină, plecăm. O să 
încercăm spre bază. Dacă asta nu ţine, o s-o luăm pe jos. 
Încearcă să-l faci pe staroste să ne-ajute ţinându-şi gura închisă. 
Soţia lui la fel. Restul sătenilor ar trebui să asculte dacă el le 
porunceşte, cel puţin până plecăm. Promite-le o mare 
recompensă când lucrurile or să revină la normal şi aici, uite... 

Băgă mâna în raniţă, în ascunzătoare, şi scoase rupiile de 
aur, zece la număr. 

- Dă-i cinci şi păstrează-le pe celelalte cinci pentru vreo urgenţă. 
- ŞI... şi tu? spuse ea cu ochii mari şi plini de speranţă la un 
peşcheş atât de mare. 

- Eu mai am zece, spuse el, minţind cu uşurinţă. Fonduri de 
urgenţă, prin bunăvoința guvernului Majestății Sale. 

- Oh, Johnny, cred c-acum avem o şansă. Asta înseamnă foarte 
mulţi bani pentru ei! 

Aruncară o privire iute pe fereastră când vântul, înteţindu- 
se, flutură pânza de sac care-o acoperea. Ea se ridică şi-o aranja 
cât de bine putu. Nu putea acoperi toată deschizătura. 

- Lasă, spuse el. Vino şi stai jos. 

Ea se supuse, mai aproape ca înainte. 

- Uite, pentru orice eventualitate. Îi întinse grenada. Ţii levierul, 
tragi cuiul, numeri până la trei şi arunci. Trei, nu patru! 

Ea încuviinţă din cap, îşi trase chadorul şi puse grijulie 
grenada într-unui dintre buzunarele scurtei de schi. Pantalonii 
strâmţi de schi erau vâărâţi în cizme. 

- Mulţumesc. Acum mă simt mai sigură. 

Îl atinse involuntar şi-ar fi vrut să n-o facă, pentru că simţi 
flăcări în tot corpul. 

- Ar fi bine... ar fi bine să plec! Am să-ţi mai aduc mâncare la 
revărsatul zorilor. După aia o să plecăm. 

Se ridică şi deschise uşa. Afară era întuneric. Nici unul 
dintre ei nu văzu silueta care se furişă de sub fereastră, dar 
amândoi simţiră ochii care îi scormoneau din toate părţile. 

- Cum rămâne cu Gueng, Johnny? Crezi c-o să ne găsească? 
- O să ne caute el, oriunde-o fi. Simţi un junghi. 
- Noapte bună, vise plăcute! Vise plăcute! 

Își spuneau întotdeauna aşa, pe vremuri. Ochii lor se 

întâlniră şi inimile amândoura se încălziră şi-n acelaşi timp se 


umplură de presimţiri negre. Apoi ea se-ntoarse, cnaaorul 
întunecat făcând-o aproape imediat invizibilă. 

Văzu uşa colibei starostelui deschizându-se şi ea intrând, 
şi uşa se închise. Auzi un camion păcănind pe drum, nu prea 
departe, apoi un claxon. Îl străfulgera iarăşi un junghi şi nu mai 
putu indura, aşa că se aşeză pe vine. Durerea era intensă, 

Dar afară nu ieşi mare lucru şi fu mulţumit că Azadeh 
plecase. Mâna stângă pipăi după zăpadă şi se curăţă, simţea o 
mulţime de ochi urmărindu-l din toate părţile. 

Ticalosu! îşi zise, apoi intră în colibă şi se aşeză pe 
salteaua primitiva de paie. În întuneric, îşi unse pumnalul. 

Nu era nevoie să-l ascută. O făcuse mai devreme. Lumina 
se reflectă pe lamă. Dormi cu el scos din teacă. 

La palatul Hanului: ora 11,19 noaptea. Doctorul ţinea 
încheietura Hanului, verificându-i din nou pulsul. 

- Trebuie să te odihneşti mult, înălţimea ta, spuse el îngrijorat. Şi 
să iei una din aceste trei pilule la fiecare trei ore. 

- La fiecare trei ore... da, spuse Abdullah Han cu voce slabă, 
respirând greoi. 

Sta sprijinit pe perne în patul întocmit din covoare groase. 
Lângă pat se afla Najoud, cea mai mare fiică a lui, Aisna a treia 
soţie, de şaptesprezece ani. Amândouă femeile aveau chipurile 
albe ca varul. Două străji stăteau a uşa şi Ahmed îngenunchease 
lângă doctor. 

- Acum... lasă-mă. 
- O să vin în zori cu ambulanţa şi... 
- Fără ambulanţă... Stau aici... 

Faţa Hanului se roşi şi-o altă durere ascuţită îi săgeta 
pieptul. Îl urmăriră abia respirând. Când putu să vorbească, 
spuse răguşit: 

- Stau aici... 

- Dar, înălţimea voastră! Aţi avut deja un preinfarct, slavă lui 
Allah, unul slab, spuse doctorul cu voce tremurătoare. N-avem 
de unde şti când aţi putea avea... N-am echipament aici. Ar 
trebui să fiţi imediat pus sub observaţie şi tratament. 

- De orice ai nevoie... adu aici. Ahmed, îngrijeşte-te de asta. 

- Da, înălţimea voastră! 

Ahmed se întoarse către doctor. Doctorul îşi puse 
stetoscopul şi aparatul de tensiune în geanta demodată. La uşă 
îşi strecură picioarele în pantofi şi ieşi. Najoud şi Ahmed îl 


urmară. Aisha şovăi. Subţirică, era căsătorită de doi ani şi avea 
un fiu şi o fiică. Chipul Hanului avea o paloare nesănătoasă şi 
când răsufla, hârâia din gât. Ingenunche mai aproape şi-i apucă 
mâna, dar el o împinse furios, frecându-şi pieptul şi blestemând- 
o. Se înspăimântă şi mai tare. 

Afară, în hol, doctorul se opri. Era bătrân, cu părul alb, cu 
chipul ridat, arătând mai bătrân decât era de fapt. 
- Înălţimea Ta, îi zise lui Najoud, ar fi mai bine în spital. Tabriz nu 
e de-ajuns de bun. La Teheran ar fi mult mai bine. Ar trebui să 
fie la Teheran, deşi călătoria până acolo ar putea... La Teheran e 
mai bine decât aici. Are tensiunea prea mare. A fost prea mare 
de ani de zile, dar... ei bine, voia lui Allah! 
- De orice ai nevoie o să aducem aici, spuse Ahmed. Furios, 
doctorul răspunse: 
- Prostule, nu pot s-aduc o masă de operaţie şi ustensilele şi 
încăperea aseptică. 
- O să moară? spuse Najoud cu ochii mari. 
- Când o vrea Allah! Numai când o vrea Allah! Tensiunea lui e 
prea ridicată. Nu sunt un vrăjitor şi-am rămas fără 
medicamente. Aveţi vreo idee ce a produs infarctul? Vreo 
ceartă, sau aşa ceva? 
- Nu, nici o ceartă! Dar sigur din pricina lui Azadeh. Din nou ea, 
sora asta vitregă a mea. 

Najoud începu să-şi frângă mâinile 
- Ea a fost. A fugit cu sabotorul ieri-seară. A fost... 
- Ce sabotor? întrebă doctorul uimit. 
- Sabotorul pe care-l caută toată lumea, duşmanul Iranului. Dar 
sunt sigură că n-a răpit-o, sunt sigură că a fugit cu el. Cum ar fi 
putut s-o răpească din palat? Ea e cea care i-a produs înălţimii 
Sale asemenea mânie. Suntem toţi înspăimântați de ieri-seară. 

Hârcă proastă! îşi zise Ahmed. Izbucnirea nebună fusese 
din pricina oamenilor de la Teheran, Hashemi Fazir şi 
necredinciosul care vorbea farsi şi ce i-au cerut stăpânului meu 
şi ceea ce a trebuit să accepte să facă stăpânul. Un lucru atât de 
mărunt, să le predea un sovietic, un prieten prefăcut, care era 
de fapt duşmanul, desigur, n-ar trebui să fie cauza unei 
asemenea izbucniri de furie. Inteligent din partea stăpânului 
meu să pună totul în mişcare astfel. Poimâine, blestematul dar 
soseşte de peste graniţă direct în plasă şi cei trei duşmani de la 
Teheran se întorc ca să pice şi ei în plasă. În curând stăpânul 


meu o să hotărască şi eu am să acţionez. Între timp, Azadeh şi 
sabotorul sunt în siguranţă, închişi în sat, la mâna stăpânului 
meu, căruia starostele i-a trimis vorbă din prima clipă. Puţini 
oameni pe pământ sunt atât de deştepţi ca Abdullah Han. 
Numai Allah o să hotărască clipa când va trebui să moară, nu 
câinele ăsta de doctor. 

- Să mergem, spuse. 

- Vă rog să mă iertaţi, înălţimea Voastră, dar va trebui să 
aducem o soră şi medicamente şi ceva echipament. 

- Doctore, ar trebui să ne grăbim! 

Uşa din celălalt capăt al coridorului se deschise. Aisha era 
şi mai palidă. 

- Ahmed, înălţimea Sa vrea să vii o clipă. 

Când rămaseră singuri, Najoud prinse doctorul de mânecă 
şi-i şopti: 

- Cât de rău e înălţimea Sa? Trebuie să-mi spui adevărul. 
Trebuie să ştiu. 

Doctorul îşi ridică neajutorat mâinile. 

- Nu ştiu, nu ştiu! Mă aşteptam la mai rău decât asta, de un an 
sau mai mult. Atacul a fost destul de slab, următorul ar putea să 
fie mai puternic, sau mai slab, peste o oră sau peste un an. Nu 
ştiu. 

Najoud fusese cuprinsă de panică de când Hanul se 
prăbuşise, cu câteva ore mai înainte. Dacă Hanul murea, atunci 
Hakim, fratele lui Azadeh, era moştenitorul lui legitim - cei doi 
fraţi ai lui Najoud muriseră de copii, fiul Atshei avea abia un an, 
Hanul nu avea nici un frate în viaţă, deci moştenitorul avea să 
fie Hakim. Dar Hakim era alungat şi dezmoştenit, aşa că trebuia 
să fie o regență. Soţul ei Mahmud era cel mai în vârstă dintre 
gineri. Ar fi trebuit să fie el regentul, dacă Hanul nu poruncea 
altfel. 

De ce ar porunci altfel? se gândi, simțind deschizându-se 
în stomac o groapă fără fund. Hanul ştie că pot să-mi îndrum 
soţul şi să ne facem puternici. Fiul Aishei - puah! Un copil 
bolnăvicios, la fel de bolnăvicios ca maică-sa. Voia lui Allah, dar 
sugarii mai şi mor. El nu-i o ameninţare. Dar Hakim? Hakim 
este! 

Işi aminti cum se înfăţişase Hanului când se întorsese 
Azadeh de la şcoala din Elveția. 


-Tată, îţi aduc veşti proaste dar trebuie să ştii adevărul. l-am 
auzit pe Hakim şi Azadeh. Înălţimea Ta, ea i-a spus c-a avut un 
copil, dar cu ajutorul unui doctor l-a dat afară. 

- Ce? 

- Da, da. Am auzit-o chiar eu! 

- Azadeh nu putea... Azadeh n-ar face... n-ar putea face asta! 

- Întreab-o! Te implor să nu-i spui de unde ai auzit. Întreab-o în 
faţa lui Allah! Întreab-o! Pune un doctor să cerceteze, dar 
aşteaptă, asta nu-i totul. Împotriva dorințelor tale, Hakim e încă 
hotărât să devină pianist şi a spus că are de gând să fugă, 
cerându-i lui Azadeh să vină cu el la Paris. "Şi acolo poţi să te 
măriţi cu iubitul tău", a spus. Dar Azadeh a zis: 'Tata o să te- 
aducă înapoi. O să ne aducă cu forţa înapoi. El n-o să ne 
îngăduie niciodată să plecăm fără voia lui. Niciodată!" Atunci 
Hakim a zis: "Eu o să plec! N-am să rămân aici să-mi risipesc 
viaţa. Eu plec." Şi din nou ea a zis: "Tata n-o să-ţi îngăduie 
niciodată. Niciodată". "Atunci mai bine să moară!" a zis Hakim. 
Şi ea a zis: "Sunt de acord." 

- Eu nu... nu cred asta! 

Najoud îşi aminti chipul aprinzându-se şi cât de îngrozită 
fusese. 

- În faţa lui Allah, spusese ea. Am auzit-o rostind toate astea, 
înălţimea Ta. Înaintea lui Allah! Şi-atunci a spus: 'Trebuie să 
facem un plan. Trebuie!" 

Ea tresărise înspăimântată, dându-se un pas înapoi când 

Hanul strigase la ea, cerându-i să-i spună totul exact. 
- Exact aşa a spus.- Hakim a zis: "Puţină otravă în halva sau într- 
o băutură. Putem mitui un servitor. Poate am putea mitui una 
dintre gărzi să-l ucidă, sau am putea lăsa porţile deschise 
noaptea, pentru asasini. Sunt o sută de feluri şi o mie de 
duşmani care pot să o facă pentru noi. Toţi îl urăsc. Trebuie să 
ne gândim şi să avem răbdare". 

Îi fusese uşor să-şi ţeasă plasa din ce în ce mai des, până 
când în curând începuse şi ea să creadă, aşa cum credea acum. 
În afară de afirmaţia "în faţa lui Allah", totul ar fi adevărat. 

Allah o să mă ierte, îşi spuse încrezătoare, aşa cum îşi 
spusese întotdeauna. Allah o să mă ierte. Azadeh şi Hakim ne- 
au urât întotdeauna pe noi, restul familiei. Ar fi vrut să ne vadă 
morţi, izgoniți, să ne ia toată moştenirea numai ei. Ei şi 
vrăjitoarea lor de mamă care a aruncat o vrajă rea asupra tatei, 


care şi-a întors faţa de la noi timp de atât de mulţi ani! Opt ani a 
fost sub vraja ei. Azadeh aici şi Azadeh dincolo, Hakim aici şi 
Hakim dincoace. Opt ani ne-a întors spatele, nouă şi mamei, 
prima lui nevastă, nu m-a băgat în seamă, m-a măritat 
nepăsător cu blegul ăsta, Mahmud, pămpălăul ăsta rău 
mirositor, acum impotent, care sforăie urât şi mi-a nenorocit 
viaţa. Sper să moară bărbatul meu, să-l mănânce viermii, dar nu 
înainte de-a deveni Han, ca fiul meu să devină Han după el. Tata 
trebuie să scape de Hakim mai înainte de a muri. Allah să-l ţină 
în viaţă să facă asta. Trebuie s-o fac înainte să moară. Şi Azadeh 
trebuie să fie umilită, izgonită, distrusă, ba chiar, mai bine, 
prinsă în adulter cu sabotorul. O, da, atunci răzbunarea mea va 
fi completă. Desăvârşită. 


CAPITOLUL 43 
VINERI 
23 februarie 1979 


Lângă Tabriz Unu, în satul Abu Mard; ora 6,17 
dimineaţa. În lumina zorilor, chipul unui alt Mahmud, mullahul 
islamic-marxist, era contorsionat de furie. i 
- Te-ai culcat cu acest bărbat? strigă. In faţa lui Allah, 
mărturiseşte! Te-ai culcat cu el? 

Azadeh se afla în genunchi în fața lui, cuprinsă de panică. 
- N-ai nici un drept să năvăleşti aşa... 

- Te-ai culcat cu acest bărbat? 

- Eu... eu sunt credincioasă soțului... soțului meu, gâfâi ea. Doar 
cu câteva secunde în urmă, ea şi Ross stăteau pe covor în 
colibă, mâncând grăbiţi mâncarea pe care i-o adusese, bucuroşi 
de a fi împreună, gata pentru a pleca imediat. Starostele primise 
recunoscător şi umil peşcheşul - patru rupii de aur pentru el şi 
una pe care i-o dăduse pe ascuns soției sale - spunându-le să se 
strecoare afară din sat prin pădure imediat ce-aveau să 
isprăvească de mâncat, binecuvântând-o, apoi uşa se izbise de 
perete, nişte străini năvăliseră înăuntru copleşindu-l cu numărul 
lor şi târându-i pe amândoi afară, aruncând-o pe ea la picioarele 
lui Mahmud şi bătându-l pe Ross până când acesta căzuse în 
nesimţire. 


- Sunt credincioasă, jur! Credincioasă! 
- Credincioasă? De ce nu porţi chador? 

Cea mai mare parte a sătenilor erau adunaţi în jurul lor, 
tăcuţi şi temători. O jumătate de duzină de bărbaţi înarmaţi 
stăteau sprijiniți în armele lor, doi deasupra lui Ross, care zăcea 
trântit la pământ în zăpadă, inconştient, cu sângele scurgându-i- 
se din creştet. 

- Purtam chadorul, dar l-am scos cât timp am mâncat. 

- Ţi-ai scos chadorul într-o colibă cu uşa închisă, mâncând cu un 
străin? Ce altceva ţi-ai mai scos? 

- Nimic, nimic! spuse şi mai înspăimântată, trăgându-şi şi mai 
strâns în jurul ei pufoaica descheiată. Mâncam doar şi nu e 
străin, doar un vechi prieten al me... vechi prieten al soţului 
meu... 
Se corectase în grabă, dar scăparea nu trecu nebăgată în 
seamă. 

- Abdullah Han e tatăl meu şi n-aveţi dreptul... 

- Vechi prieten? Dacă nu eşti vinovată, n-aide ce să te temi! în 
faţa lui Allah, te-ai culcat cu el? Jură! 

- Kalandar, trimite după tatăl meu! Trimite după el! 

Kalandarul nu se mişcă. Toţi ochii o străpungeau. 
Neajutorată, văzu sângele pe zăpadă, Johnny al ei gemând, 
revenindu-şi în simţiri. 

- Jur pe Allah că sunt credincioasă soţului meu! Ţipă ea. 

Strigătul se ridică deasupra tuturor şi pătrunse în mintea 
lui Ross care se trezi. 

- Răspunde la întrebare, femeie! Este "da" sau "nu"? în numele 
lui Allah, te-ai culcat cu el? 

Mullahul stătea deasupra ei ca un corb bolnav. Sătenii 
aşteptau, copacii şi vântul aşteptau, toată lumea aştepta, chiar 
şi Allah. 

Insha Allah. 

Teama o părăsi. Locul ei fu luat de ură. Înălţă ochii, către 

el, privindu-l în faţă, pe Mahmud, şi se ridică în picioare. 
- În numele lui Allah! Sunt şi-am fost întotdeauna credincioasă 
soţului meu! rosti ea. In numele lui Allah, da, l-am iubit pe acest 
bărbat cu mulţi ani în urmă. Cuvintele ei îi făcură pe mulţi dintre 
cei care erau acolo să se cutremure şi Ross fu uluit că ea 
recunoscuse. 


- Târfă! Femeie stricată! Ţi-ai recunoscut deschis vinovăția! Ai 
să fii pedepsită! 
- Nu! strigă Ross, acoperindu-i glasul. 

Se târî în genunchi şi deşi cei doi mujhadini aveau ţevile 
armelor îndreptate spre capul lui, îi ignoră. 

- N-a fost vina înălţimii Sale. Eu, eu sunt de vină! Numai eu, 
numai eu! 

- Ai să fii pedepsit, necredinciosule, nu te teme, spuse Mahmud, 
apoi se întoarse către săteni. Aţi auzit cu toţii că târfa a 
recunoscut destrăbălarea. Aţi auzit că şi necredinciosul a 
recunoscut. Pentru ea, aici, nu există decât o singură pedeapsă. 
Pentru  necredincios... Ce-ar trebui să se întâmple cu 
necredinciosul? 

Sătenii aşteptară. Mullahul nu era mullahul lor şi nici din 
satul lor. Nici măcar un mullah adevărat, ci un islamic-marxist. 
Venise nechemat. Nici unul nu ştia de ce venise acolo, doar că 
apăruse dintr-o dată, ca blestemul lui Allah, cu nişte 
revoluționari de stânga, nici ei din satul lor. Nu erau adevăraţi 
şiiţi, nişte nebuni. Nu a spus lmamul de zeci de ori că toţi 
oamenii ăştia sunt nebuni, că sunt doar cu gura alături de Allah, 
închinându-se în taină Satanei Marx-Lenin? 

- Ei bine, ar trebui să-i împărtăşească soarta? Nimeni nu-i 
răspunse. Mullahul şi oamenii săi erau 

înarmaţi. Azadeh simţea toţi ochii străpungând-o, dar nu se mai 
putea mişca sau spune ceva. Stătea acolo, cu genunchii 
tremurând, auzind nişte voci depărtate, chiar şi strigătele lui 
Ross. 

- N-aveţi nici un drept asupra mea sau a ei! Pângăriţi numele lui 
Allah! 

Unul dintre bărbaţii ce stătea deasupra lui îl lovi brutal, 
trântindu-l la pământ, apoi puse cizma pe gâtul lui, ţintuindu-l în 
zăpadă. 

- Castraţi-l şi terminaţi cu asta, spuse omul. Altul zise: 

-Nu! Femeia l-a ademenit! N-am văzut-o eu cum şi-a ridicat 
chadorul în faţa lui, noaptea trecută, în colibă? Uitaţi-vă la ea 
acum. Ne ademeneşte pe toţi! Nu e pedeapsa pentru el o sută 
de bice? 

Altul spuse: 

- Şi-a pus mâinile pe ea. Tăiaţi-i mâinile. 
- Bun, zise Mahmud. Tăiaţi-i mâinile, apoi biciul. Legaţi-l! 


Azadeh încercă să-şi ridice glasul împotriva acestei 
răutăţi, dar nu reuşi să scoată nici un sunet. Sângele îi bubuia în 
urechi, stomacul i se răsucea, gândurile îi turbaseră şi ei îl târau 
pe Johnny al ei, care se lupta, izbea cu călcâiele, şi îl legau de 
grinzile care ieşeau din colibă, cu braţele depărtate de corp ca 
aripile unui şoim, amintindu-şi vremea când ea şi Hakim erau 
copii şi el, plin de vitejie, ridicase o piatră şi o aruncase către o 
pisică, iar pisica mieunase, se rostogolise, se ridicase rănită şi- 
apoi încercase să se târască de-acolo, mieunând, până când un 
paznic o împuşcase. Dar acum, acum ştia că nimeni n-avea s-o 
împuşte. 

Se aruncă asupra lui Mahmud cu un țipăt, cu unghiile 
ridicate, dar puterea o părăsi şi leşină. 

Mahmud se uită în jos către ea. 

- Sprijiniţi-o de perete! spuse unora dintre oamenii săi. Apoi 
aduceţi-i chadorul. 

Se întoarse şi privi către săteni. 

- Cine e măcelarul aici? Cine e măcelarul satului? Nimeni nu 
răspunse. Vocea lui se aspri. 

- Kalandar, cine-i măcelarul vostru? Kalandarid arătă iute cu 
degetul către un bărbat din mulţime, un bărbat mărunt, cu 
îmbrăcăminte grosolană. 

- Abrim, Abrim e măcelarul nostru. 

- Du-te şi adu cel mai ascuţit cuţit al tău. Restul, adunaţi pietre! 

Abrim se duse să-i împlinească porunca. Voia lui Allah! 
murmurară ceilalţi unul către altul. 

- Ai văzut vreodată un omor cu pietre? întrebă cineva. 

O femeie foarte bătrână spuse: 

- Am văzut unul, odată. A fost la Tabriz, când eram fetiţă. 

Vocea ei tremura. 

-...Adultera era nevasta unui bazaari. Da, îmi amintesc, era 
nevasta unui bazaari. lubitul ei era şi el bazaari. Si i-au tăiat 
capul în faţa moscheii. Bărbaţii au bătut-o pe ea cu pietre. 
Puteau şi femeile să arunce pietre, dacă vroiau, dar n-au făcut- 
o. N-am văzut nici o femeie făcând-o. A durat multă vreme, cu 
pietrele. Şi ani de zile am mai auzit ţipetele... 

- Adulterul este un mare păcat şi trebuie pedepsit, oricine ar fi 
păcătosul, chiar şi ea. Coranul spune o sută de bice pentru 
bărbat. 

- Mullahul este legea, nu noi, spuse kalandarul. 


- Dar nu-i un mullah adevărat şi Imamul ne-a prevenit împotriva 
răului lor. 

- Mullahul este mullah, legea este lege, spuse kalandarul 
întunecat, dorind în sufletul lui să-l vadă pe Han umilit şi femeia 
asta care strecurase gânduri noi, tulburătoare, în capetele 
copiilor lor, distrusă. 

- Adunați pietre! 

Mahmud stătea în zăpadă, ignorând frigul şi sătenii şi 
sabotorul care înjura şi gemea şi se zbătea înnebunit în legături 
şi femeia inertă lângă perete. 

In dimineaţa aceea, înainte de răsăritul soarelui, venind să 
preia baza, auzise că sabotorul şi ea ar fi fiind în sat. Ea, cea din 
saună, îşi zisese, simțind mânia ridicându-se în el. Ea, care se 
destrăbăla, împăunându-se cu trupu-i gol. Prăsilă nobilă a 
blestematului Han care se pretinde stăpânul nostru, dar care ne- 
a trădat pe noi şi pe mine, deja punând la cale o încercare de 
asasinare a mea, noaptea trecută - o rafală de pistol automat, în 
faţa moscheii, după ultima rugăciune, care a ucis pe mulţi, dar 
nu şi pe mine. Hanul a încercat să mă ucidă pe mine, care sunt 
apărat de cuvântul sacru că Islamul împreună cu Marx-Lenin 
este singura cale de a ajuta lumea să se ridice. 

li privi picioarele lungi înveşmântate în pantalonii albaştri 
de schi, părul fluturând liber, sânii împungând jacheta albastru 
cu alb. Târfă, se gândi, urând-o pentru că îl ispitea. Unul dintre 
oamenii săi aruncă chadorul peste ea. Ea gemu puţin, dar nu 
ieşi din starea de prostraţie. 

- Sunt gata, spuse măcelarul, trecându-şi degetul peste lama 
cuţitului. 

- Mai întâi mâna dreaptă! spuse Mahmud către oamenii săi. 
Legaţi-l deasupra încheieturi! 

Legară fâşii de pânză de sac, rupte din pânza de la 
fereastră, strâns, sătenii înghesuindu-se mai în faţă, să vadă 
bine, şi Ross îşi folosi toate puterile ca să-şi stăpânească groaza 
ce sta să se reverse, văzând numai faţa ciupită de vărsat pe 
deasupra cuţitului de măcelărie, mustaţa şi barba slinoasă, ochii 
goi, degetul mare al omului încercând absent lama. Apoi, brusc, 
mai văzu ceva. O văzu pe Azadeh ieşindu-şi de sub vrajă şi-şi 
aminti. 

- Grenada! ţipă. Azadeh, grenada! 


Femeia-l auzi limpede şi bâjbii după ea în buzunarul 
pantalonilor, iar el ţipa întruna, descumpănindu-l pe măcelar, 
atrăgând atenția tuturor asupra lui. Măcelarul înainta 
blestemându-l, înşfacă strâns mâna sa dreaptă, fascinat de ea, 
se mişcă puţin într-o parte şi în cealaltă cu cuțitul pregătit, 
hotărându-se să taie printre tendoanele încheieturii, dându-i lui 
Azadeh îndeajuns timp să se ridice şi să se arunce peste 
distanţa mică ce-i despărţea, să-l îmbrâncească în spate, 
făcându-l să se rostogolească pe jos şi să scape cuțitul în 
zăpadă, apoi să se-ntoarcă spre Mahmud, trăgând cuiul, şi să 
rămână acolo tremurând, cu levierul grenadei strâns în mâna-i 
mică. 

- Dă-te la o parte de lângă el, ţipă, la o parte! 

Mahmud nu se mişcă. Toţi ceilalţi se-mprăştiară, călcându- 
se în picioare, alergând să se pună la adăpost dincolo de piaţă, 
înjurând şi strigând. 

- Repede, aici, Azadeh, o chemă Ross. Azadeh! 

Îl auzi ca prin ceaţă şi se supuse, trăgându-se cu spatele 
înapoi către el, privindu-l pe Mahmud cu urme de spumă la 
colţurile gurii. Apoi Ross îl văzu pe Mahmud întorcându-se şi 
pornind cu paşi mari şi rari către unul din oamenii săi, ieşind din 
raza de acţiune a grenadei, şi gemu, ştiind ceea ce avea să se 
întâmple acum. 

- Repede, taie-mi legăturile, spuse, ca să-i atragă atenţia. Nu 
lăsa levierul. O să am eu grijă de el. In spatele ei îl văzu pe 
mullah luând arma de la unul dintre oameni, ridicând piedica şi 
întorcându-se către ei. Acum ea prinsese cuțitul măcelarului şi 
se-ntinse după legăturile mâinii drepte şi ştia că glonţul avea s-o 
ucidă sau s-o rănească, grenada se va rostogoli, patru secunde 
de aşteptare şi apoi Neantul, pentru amândoi. Dar repede şi 
curat şi fără murdării. 

- Te-am iubit întotdeauna, Azadeh, şopti şi zâmbi în timp ce ea-l 
privea uluită, răspunzând zâmbetului său. 

Focul de armă bubui, inima i se opri, apoi un altul şi un 
altul, dar nu veneau de la Mahmud, ci din pădure şi Mahmud 
tipa şi se zvârcolea în zăpadă, apoi o voce luă locul 
împuşcăturilor: 

- Allah-u akbar. Moarte tuturor duşmanilor lui Allah! Moarte 
tuturor celor de stânga! Moarte duşmanilor Imamului. 


Cu un muget de furie unul dintre mujhadini porni în fugă 
spre pădure şi muri. Îndată ceilalţi se împrăştiară în goană, 
îmbrâncindu-se şi împiedicându-se unul de celălalt, în panică. În 
câteva secunde, în piaţa satului nu mai rămăseseră decât 
Mahmud urlând bolborosit, fără turban pe cap. 

Din pădure, conducătorul celor patru tudehi din echipa de 
şoc care-l urmăriseră din zori îl aduse la tăcere cu o rafală de 
pistol mitralieră, apoi toţi patru se retraseră la fel de tăcuţi cum 
sosiseră. 

Ross şi Azadeh se uitară prostiţi la pustietatea satului. 

- Nu poate să fie, nu poate să fie... mormăi ea încă aiurită. 
- Nu lăsa să scape levierul, spuse el răguşit. Nu lăsa levierul. 
Repede. Taie-mi legăturile, repede! 

Cuţitul era foarte ascuţit. Mâinile ei tremurau şi erau 
încete şi îl tăie o dată, dar nu rău. În momentul în care rămase 
liber, el înşfacă grenada cu mâinile încă amorţite dureros, dar 
tinu levierul apăsat, începând din nou să respire. Intră clătinat în 
colibă, îşi găsi kukriul care fusese rătăcit în pătură în lupta de la 
început, îl puse în teacă şi-şi săltă carabina. În uşă se opri. 

- Azadeh, repede, ia-ţi chadorul şi sacul şi vino după mine! 

Ea rămase uitându-se prostită la el. 

- Repede! 

Se supuse ca un automat şi el o porni înaintea ei, ducând- 
o afară din sat, în pădure, grenada în mâna dreaptă şi arma în 
stânga. După ce alergară împleticindu-se un sfert de oră, se opri 
şi ascultă. Nu-i urmărea nimeni. Azadeh gâfâia alături de el. 
Luase sacul, dar uitase chadorul. îmbrăcămintea ei albastru 
deschis se vedea limpede pe fondul copacilor şi al zăpezii. Porni 
din nou grăbit înainte. Ea se împletici după el, incapabilă să 
scoată o vorbă, încă o sută de metri şi nici un necaz. Nu exista 
un loc unde să te opreşti. Merse mai departe mai încet, stăpânit 
de o durere violentă în coaste, aproape să-i vină să verse, cu 
grenada încă pregătită, Azadeh clătinându-se şi mai rău. Găsi 
cărarea care ducea înapoi către bază. Nici un urmăritor. Se opri 
lângă colina din spatele cabanei lui Erikki, aşteptând-o pe 
Azadeh, apoi stomacul lui se răzvrăti, se clătină, se prăbuşi în 
genunchi şi vomită. Se ridică slăbit şi urcă colina. Când Azadeh i 
se alătură, pieptul lui tresaltă adânc, iar ea gâfâia sacadat, 
înghițind aerul cu lăcomie. Se nărui în zăpadă lângă el, icnind. 
Jos, lângă hangar, se zărea unul dintre mecanici spălând un 206. 


Bun, îşi zise. Poate e pregătit pentru zbor. 

Trei revoluționari înarmaţi erau ghemuiiţi pe o verandă în 
apropiere, sub pergola unei rulote, la adăpostul adierii de vânt, 
fumând. Nici un semn de viaţă în întreaga bază, deşi fumul se 
ridica din coşul cabanei lui Erikki, din cea în care locuiau 
mecanicii şi din bucătărie. Putea să vadă până la drum. Bariera 
era încă acolo, oamenii încă o păzeau, nişte camioane şi maşini 
erau oprite lângă ea. Îşi întoarse privirile către oamenii de pe 
verandă şi se gândi la Gueng şi cum fusese aruncat cadavrul 
său ca un sac de oase vechi în murdăria camionetei, sub 
picioarele lor. Poate aceşti oameni, sau poate nu. Capul îl durea 
de furie. Trase cu coada ochiului la Azadeh. Işi  depăşise 
spasmele, era încă mai mult sau mai puţin în stare de şoc, părea 
să nu-l vadă cu adevărat. Un firicel de salivă şi o urmă de vomă i 
se scurgea pe obraz. li şterse faţa cu mâneca. 

- Acum e bine! Odihneşte-te puţin şi după aia plecăm. 

Ea încuviinţă din cap și se prăbuşi la loc în patru labe, încă 
o dată în lumea ei. Îşi îndreptă atenţia către bază. Trecură zece 
minute. Puţine schimbări. Deasupra, norii formau o pătură 
murdară, amenințând cu ninsoarea. Doi dintre bărbaţii înarmaţi 
intrară în birouri şi-i putea vedea din vreme-n vreme prin 
ferestre. Cel de-al treilea nu dădea prea multă atenţie 
elicopterului. Nici o altă mişcare. Apoi un bucătar ieşi din 
bucătărie, urină în zăpadă şi se întoarse din nou înăuntru. Mai 
trecu timp. Una dintre gărzi ieşi afară din birouri şi porni păşind 
greoi Prin zăpadă către baraca mecanicilor, cu un MI6 atârnat de 
umăr. Deschise uşa şi intră înăuntru. După o clipă ieşi din nou. Il 
însoțea un european înalt, în echipament de zbor, şi un alt 
bărbat. Ross îl recunoscu pe pilotul Nogger Lane şi pe celălalt 
mecanic. Mecanicul spuse ceva către Lane, făcu un semn din 
mână şi se întoarse în rulotă. Santinela şi pilotul se îndreptară 
către elicopter. 

- Îi am pe toţi, zise Ross, cu inima bătând. 

Îşi verifică neîndemânatic carabina, grenada din mâna 
dreaptă împiedicându-l în mişcări, apoi puse ultimele două 
încărcătoare de rezervă şi ultima grenadă din raniţă într-un 
buzunar. Dintr-o dată teama îl invada şi ar fi vrut să fugă - 
Doamne, ajută-mă! Să fugă departe, să se ascundă, să plângă, 
să fie în siguranţă, acasă, departe, oriunde! 


- Azadeh, acum o să cobor, se forţă să rostească. Pregăteşte-te 
să fugi spre elicopter când îţi fac semn sau strig. Gata? 

Ea îl privi şi mişcă buzele şi buzele rostiră da, dar nu eră 
sigur că înţelesese. 

O spuse din nou şi-i zâmbi încurajator. 

- Nu-ţi face griji! Dădu din cap tăcută. 

Işi pregăti pumnalul şi trecu peste colină ca o fiară 
sălbatică pornită după pradă. Se strecură pe lângă cabana lui 
Erikki, acoperit de saună. Inăuntru se auzeau glasurile unor copii 
şi al unei femei. Işi simţea gura uscată şi grenada caldă în 
mână. Se strecură din adăpost în adăpost, butoaie uriaşe sau 
grămezi de ţevi, fierăstraie şi piese pentru lucrările forestiere, 
din ce în ce mai aproape de rulota birourilor. Aruncă o privire 
prudentă pe desupra lor, ca să vadă santinela şi pilotul 
apropiindu-se de hangar, omul de pe verandă privindu-i leneş. 
Uşa biroului se deschise, o altă santinelă ieşi şi lângă el un alt 
bărbat, mai în vârstă, mai voinic, proaspăt ras, posibil un 
european, purtând haine de o calitate mai bună şi înarmat cu un 
pistol mitralieră Sten. Pe cureaua groasă de piele din jurul 
mijlocului se afla un kurkri în teaca sa. Ross eliberă levierul. 
Grenada fâsâi. Unu, doi, trei şi ieşi de la adăpost, aruncă 
grenada către bărbaţii de pe verandă la patruzeci de metri mai 
departe, şi se ghemui din nou în spatele rezervorului, pregătind 
încă una. Il văzuseră, pentru o clipă rămaseră împietriţi, apoi, în 
timp ce se aruncau la pământ ca să se adăpostească, grenada 
explodă, aruncând în aer cea mai mare parte a verandei şi 
pergolei, ucigându-l pe unul dintre ei, ameţindu-l pe celălalt şi 
rănindu-l pe cel de-al treilea. In aceeaşi clipă Ross ţâşni în 
spaţiul liber cu carabina coborâtă, noua grenadă ţinută strâns în 
mâna dreaptă, degetul arătător pe trăgaci. Nici o mişcare pe 
verandă, dar jos, lângă uşa hangarului, mecanicul şi pilotul se 
aruncară cuprinşi de panică în zăpadă şi-şi puseră braţele pe 
deasupra capetelor, santinela o rupse la fugă spre hangar şi 
pentru o clipă rămase descoperit. Ross trase şi nu nimeri. Se 
năpusti spre hangar, observă o uşă în spate şi ocoli către ea. O 
deschise încetişor şi sări înăuntru. Duşmanul era descoperit 
lângă unul dintre motoare, cu puşca îndreptată către cealaltă 
uşă. Ross îi zbură capul, focul de armă stârnind ecouri printre 
pereţii de tablă ondulată, apoi alergă către cealaltă uşă. 


Prin ea îi putu vedea pe mecanic şi pe Nogger Lane trântiţi 

în zăpadă lângă 206. rămânând la adăpost, strigă la ei: 

- Repede. Câţi duşmani mai sunt aici? Nici un răspuns. 

- Pentru Dumnezeu, răspunde! Nogger Lane îşi ridică faţa albă 
ca varul. 

- Nu trage! Suntem civili, englezi! Nu trage! 

- Câţi alţi duşmani mai sunt aici? 

- Erau... erau cinci. Cinci. Ăsta de-aici şi restul în birouri... 

Ross alergă spre uşa din spate, se aruncă la podea şi privi 
cu atenţie la nivelul solului. Nici o mişcare. Biroul era la cincizeci 
de metri mai departe, singurul loc ferit în spatele camionului. 
Sări în picioare şi țâşni către el. O rafală de gloanţe şuieră 
izbindu-se de metal. Se trăsese de la una dintre ferestrele 
sparte ale biroului. În spatele camionului era un mic unghi mort 
şi acolo se afla un şanţ puţin adânc ce ducea în afara razei de 
acţiune a armei. Dacă stau ascunşi sunt ai mei, dacă ies afară, 
aşa cum ar trebui, ştiind că sunt singur, şansele sunt de partea 
lor. 

Se târî înainte pe burtă, după pradă. Totul era liniştit. 
Păsările, vântul, duşmanul, totul aştepta. Ajunse în şanţ. Înainta 
încet, apropiindu-se din ce în ce mai mult. Glasuri şi o uşă 
scârţâind. Tăcere din nou. Încă un metru şi încă unul. Acum! îşi 
pregăti genunchii, îşi înfipse vârfurile cizmelor în zăpadă, eliberă 
minerul grenadei, numără până la trei, săltă în picioare, 
alunecă, dar reuşi să-şi păstreze echilibrul şi aruncă grenada 
prin fereastra spartă, pe lângă omul care stătea acolo cu arma 
îndreptată către el, şi se aruncă în zăpadă. 

Explozia întrerupse rafala, aproape îi sparse timpanele şi 
încă o dată se afla în picioare atacând rulota, trăgând din mers. 
Sări peste un cadavru şi intră înăuntru încă trăgând. Arma i se 
opri pe neaşteptate şi-şi simţi stomacul ghem până când reuşi 
să smulgă încărcătorul gol şi să-l înfigă pe cel nou. Ucise 
trăgătorul puştii mitralieră şi se opri. Tăcere, apoi un urlet în 
apropiere. Prudent, izbi uşa spartă cu piciorul şi ieşi pe verandă. 
Cel care țipa era un trup fără picioare, înnebunit, dar încă în 
viaţă. In jurul brâului avea cureaua de piele şi kukriul lui Gueng. 
Furia îl orbi pe Ross şi i-l smulse din teacă. 

- Ai luat asta de la barieră! strigă în farsi. 
- Ajută-mă! Ajută-mă! 
O izbucnire de cuvinte într-o limbă străină, apoi: 


- Cine eşti? Cine... Ajută-mă! 

Bărbatul continuă să urle şi amestecat cu urletele se 
auzea: ajută-mă ajută-mă da eu l-am ucis pe sabotor ajută-mă! 

Cu un urlet care îngheţa sângele în vine, Ross izbi cu lama 
în jos şi când ochii i se limpeziră privea faţa capului pe care-l 
ţinea ridicat de păr în mâna stingă. Revoltat, îl lăsă să cadă şi se 
depărta. 

Un moment nu-şi dădu seama unde se află, apoi gândurile 
i se limpeziră, nările i se umplură, cu mirosul sângelui şi al 
corditei şi se regăsi în resturile rulotei şi privi în jur. Baza 
îngheţase, dar dinspre ea veneau alergând nişte oameni. Lângă 
elicopter, Lane şi mecanicul stăteau încă nemişcaţi în zăpadă. 
Alergă spre ei. Văzându-l venind, Nogger Lane şi mecanicul 
intrară în panică, fedainul, mujhadinul, nomadul maniac, cu ochi 
nebuni, cu părul încâlcit, cu barba nerasă, care vorbea perfect 
englezeşte, ale cărui mâini şi mâneci erau pătate de sângele 
ţâşnit din capul pe care cu numai câteva minute în urmă îl 
văzuseră retezându-l cu o singură lovitură şi un țipăt dement, cu 
pumnalul ca o sabie scurtă, însângerată, încă în mână, un altul 
în teacă şi carabina în cealaltă mână. Săriră în genunchi cu 
mâinile sus. 

- Nu ne ucide! Suntem prieteni, civili... Nu ne ucide! 

- Taci din gură! Pregăteşte-te să decolezi. Repede! Nogger Lane 
rămase prostit. 

- Ce? 

- Pentru Dumnezeu, grăbeşte-te, spuse Ross înfuriat de privirea 
de pe chipurile lor, nefiind conştient de înfăţişarea lui. Tu, arătă 
către mecanic cu kukriul lui Gueng, tu, vezi ridicătura aia de 
acolo? 

- Da, da, sir, hârîi Arberry. 

- Du-te acolo cât de repede poţi. E o doamnă acolo. Ad-o aici! 

Se opri văzând-o pe Azadeh ieşind la marginea pădurii şi 
începând să alerge în josul dealului către ei. Lasă, du-te şi adu-l 
pe celălalt mecanic. Grăbeşte-te, pentru Dumnezeu! Ticăloşii de 
la barieră or să fie aici într-un minut. Du-te, grăbeşte-te! 

Arberry o rupse la fugă înspăimântat, dar şi mai 
înspăimântat de oamenii pe care-i vedea coborând pe drum. 
Ross se răsuci brusc spre Nogger Lane. 

- Ţi-am spus să porneşti! 


- Da, da, domnule! Dar cine e femeia aceea? Nu e Azadeh? 
Azadeh a lui Erikki? 
- Da. Ţi-am spus să porneşti! 

Niciodată nu pornise Nogger Lane mai repede un elicopter 
şi nici mecanicii nu se mişcaseră mai iute ca acum. Azadeh încă 
mai avea o sută de metri de parcurs şi deja duşmanii erau 
aproape, aşa că Ross se ghemui sub palele care se răsuceau şi 
se aşeză între ea şi ei, golind încărcătorul către ei. 

Se aruncară cu capetele înainte la pământ şi se 
împrăştiară şi el aruncă încărcătorul gol înspre ei, ţipând un 
blestem. Câteva capete se ridicară. O altă rafală şi o alta, 
economisind muniţia, ţinându-i la pământ. Azadeh se apropiase, 
dar încetinise paşii. Reuşi să facă totuşi un ultim efort şi trecu 
de el, clătinându-se ca beată, căţărându-se pe locul din spate, 
pe jumătate trasă sus de către mecanici. 

Ross mai slobozi încă o rafală scurtă, retrăgându-se, se 
urcă pe bâjbâite în scaunul din faţă şi în aceeaşi clipă fură în 
aer, depărtându-se. 


CAPITOLUL 44 


Baza aeriană Kowiss; ora 5,20 după-amiază. Starke 
săltă cartea pe care o ceruse şi se uită la ea. Era asul de pică. 
Mormăi, superstiţios ca cei mai mulţi dintre piloţi, dar totuşi îl 
strecură plin de importanţă printre celelalte cărţi. 

Erau cinci în bungalowul său şi jucau poker: Freddy Ayre, 
Doc Nutt, Tăticu Kelly şi Tom Lochart - care sosise cu o zi în 
urmă de la Zagros Trei cu altă încărcătură de piese, continuând 
evacuarea, prea târziu ca să se-ntoarcă. Din pricina ordinului 
care interzicea zborurile în acea zi, Zi Sfântă, erau ţinuţi la sol 
până a doua zi în zori. 

j In cămin ardea un foc de lemne, după-amiaza fiind rece. 
In faţa lor se aflau grămezi de riali, cea mai mare în fata lui 
Kelly, cea mai mică în faţa doctorului Nutt. 

- Câte cărţi, Tăticu? întrebă Ayre. 

- Una, spuse Kelly fără şovăială, aruncând o carte, şi le aşeză pe 
cele patru pe care le ţinea în mână cu faţa în jos pe masă 
dinaintea lui. 


Era un bărbat înalt, slăbănog, cu o faţă boţită, cu părul 
cânepiu, rar, fost pilot RAF, abia trecut de patruzeci de ani. | se 
zicea Tăticu pentru că avea şapte copii şi încă unul pe drum. 

Ayre îi servi cartea foarte ceremonios. Kelly se holbă ia ea 
pentru moment, apoi, fără s-o întoarcă, o amestecă încetişor cu 
celelalte, după care, cu foarte mare atenţie şi ceremonie, le 
ridică şi aruncă o privire furişă fiecărui colţişor drept, carte după 
carte - şi oftă vesel. 

- Căcat! spuse Ayre. 

Râseră cu toţii, cu excepţia lui Lochart, care privea posac 
cărţile. Starke se încruntă îngrijorat pentru el, dar bucuros că 
era acolo, alături de ei. Era vorba despre scrisoarea secretă a lui 
Gavallan pe care John Hogg o adusese cu avionul. 

- O mie de riali deschiderea, spusese Doc Nutt, şi toată lumea se 
uită la el. 

De obicei punea cel mult o sută de riali. Lochart îşi filă 
absent cărţile, neinteresat de joc, cu mintea la Zagros şi 
Şeherazada. Noaptea trecută BBC-ul raportase ciocniri violente 
în timpul Marşului de Protest al Femeilor din Teheran, Isfahan şi 
Meshek, şi alte demonstraţii programate pentru azi şi mâine. 

- Prea mult pentru mine, spuse şi zvârli cărţile. 

- Să de văd, Doc, mai pun câteva mii, spuse Starke, şi 
încrederea doctorului se topi. Trăsese două cărţi; Starke una, 
Ayre trei. Kelly se uită la cărţile sale: patru, cinci, şase, şapte, 
opt - o chintă. 

- Două mii ale voastre, Duke, şi încă trei. 

- Mă arunc, spuse Ayre imediat, aruncând două perechi - regi şi 
decari. 

- Mă arunc, spuse şi Doc Nutt cu un oftat de uşurare, uimit că 
putuse să fie atât de nesăbuit la început, şi aruncă cele trei 
dame pe care le primise, convins că Starke are o chintă, culoare 
sau full. 

- Trei ale tale, Tăticu, şi încă treizeci de mii, spuse Starke dulce, 
simțindu-se foarte bine. 

Renunţase la un şase dintr-o pereche ca să păstreze patru 
cupe, mergând la culoare. Asul de pică făcea o chintă foarte 
spartă, dar totuşi câştigătoare - dacă ar fi putut să-l păcălească 
pe Kelly şi să-l facă să renunţe. . 

Toţi ochii îl fixau pe Kelly. Incăperea era tăcută. Chiar şi 
Lochart devenise dintr-o dată interesat. 


Starke aştepta răbdător, supraveghindu-şi faţa şi mâinile, 
destul de neliniştit de aerul încrezător al lui Kelly şi întrebându- 
se ce-ar face dacă acesta ar licita din nou, întrebându-se, de 
asemenea, ce-ar zice Manuela dac-ar afla că e gata să pună 
câştigul pe-o săptămână pe o chintă spartă. 

Ar fi în stare să-mi spargă rulmenţii, îşi zise şi zâmbi. _ 

Kelly asudase. Văzuse zâmbetul neaşteptat al lui Starke. Il 
mai prinsese o dată la o cacialma, dar asta fusese cu săptămâni 
în urmă şi nu pentru treizeci de mii, ci numai pentru patru. 
Nu-mi pot permite să pierd plata pe-o săptămână, totuşi. 
Afurisitul ar putea să încerce o cacialma. Ceva îmi spune că 
bătrânul Duke încearcă să mă păcălească. Şi mi-ar prinde bine 
un plus de salariu. Îşi mai trecu o dată în revistă cărţile, ca să se 
asigure că chinta lui era chiar o chintă - sigur că e o afurisită de 
chintă, pentru Dumnezeu, iar Duke mă şmechereşte. Işi simţi 
gura pornind să zică "să-ți văd alea treizeci de mii", dar se opri 
şi în loc de asta spuse: 

- Pe mă-ta, Duke! 

Azvârli cărţile şi toată lumea râse, cu excepţia lui Starke, 
care culese potul, îşi strecură cărţile în pachet şi le amestecă, 
pentru a se asigura că nimeni nu le poate vedea. 

- Pun pariu că mergeai la cacialma, Duke, spuse Lochart şi rânji. 
- Eu? Eu, cu o chintă royală? spuse Starke, inocent, în mijlocul 
strigătelor ironice. 

Aruncă o privire la ceas. 

- Trebuie să fac rondul. Hai s-o lăsăm după cină, ei? Tom, vrei să 
vii cu mine? 
- Sigur. 

Lochart îşi puse pufoaica şi-l urmă afară. 

În vremuri normale, acesta era pentru ei momentul cel 
mai frumos al zilei: cu puţin înainte de apusul soarelui, toate 
zborurile încheiate, toate elicopterele spălate şi realimentate, 
gata pentru a doua zi, un pahar de băutură care-i aştepta, ceva 
timp pentru citit, scris câteva scrisori, ascultat muzică, mâncat, 
un telefon acasă şi-apoi patul. 

Baza se prezenta grozav. 

- Hai s-o luăm un pic pe jos, Tom, spuse Starke. Când te-ntorci la 
Teheran? 

- Ce-ar fi la noapte? 

- Prost, nu? 


- Mai rău! Ştiu că Şeherazada a fost la marşul femeilor, deşi i-am 
spus să n-o facă şi restul îl ştii. 

Noaptea trecută, Lochart îi povestise despre tatăl ei şi în 
amănunt despre cum fusese pierdut HBC. Starke rămăsese cu 
gura căscată şi încă mai era tulburat şi încă o dată îşi 
binecuvântase norocul că nu ştiuse când fusese luat la întrebări 
de Hussain şi Gărzile sale Verzi. 

- Mac s-o fi îngrijit el de Şeherazada până acum, Tom! O să aibă 
el grijă ca totul să fie okay. 

Când sosise Lochart, luaseră legătura prin radio cu Mclver 
şi din întâmplare recepţia fusese minunată şi-l rugaseră să se 
intereseze dacă fata e teafără. 

În câteva minute aveau să aibă din nou legătura lor zilnică 
cu Teheranul. 

- E restricţie numai până revenim la normal. Acum o să luaţi 
legătura de câte ori vreţi. Asta s-ar putea întâmpla din zi în zi, 
zisese maiorul Changhiz, comandantul bazei. 

Şi deşi erau urmăriţi de peste drum, din turnul principal al 
aerodromului, legătura le păstra sănătatea mintală şi dădea o 
aparenţă de normalitate. 

Starke spuse: 

- După ce o să fie golit sîmbătă Zagros Trei şi-o să fiţi cu toţii 
aici, de ce nu iei un 206, la prima oră? O să aranjez eu cu Mac. 
- Mulţumesc, asta ar fi trăsnet! 

Acum, când propria sa bază era închisă, Lochart se afla 
nominal sub comanda lui Starke. 

- Te-ai gândit s-o ştergi dracu de-aici cu un 212, în locul lui Scot? 
Odată ce pleacă din Zagros, ar trebui să fie okay. Sau şi mai 
bine, plecaţi amândoi. Am să vorbesc cu Mac. 

- Mulţumesc, dar Şeherazada nu poate să-şi lase familia tocmai 
acum. 

Mai merseră o vreme. Noaptea cobora iute, rece, dar 
limpede, aerul mirosind greu a petrol de la uriaşa rafinărie din 
apropiere, aproape complet închisă şi în cea mai mare parte 
cufundată în întuneric, cu excepţia câtorva coşuri înalte în care 
ardeau gazele. La baza lor, luminile erau deja aprinse în cele 
mai multe bungalowuri, în hangare şi-n bucătărie: aveau 
propriile lor generatoare pentru cazul în care curentul electric 
care alimenta baza ar fi fost întrerupt. Maiorul Changhiz îi 


spusese lui Starke că nu există posibilitatea ca cineva să se 
amestece în sistemul electric al bazei lor. 

- Revoluţia s-a terminat, căpitane! lmamul a preluat 
conducerea. 

- Şi ăştia de stânga? 

- Imamul a ordonat lichidarea lor dacă nu se supun Statului 
nostru Islamic, spusese maiorul Changhiz cu voce dură şi 
amenințătoare. Cei de stânga, kurzii, bahaii, străinii, orice 
duşman. Imamul ştie ce să facă. 

Imamul. Fusese la fel şi când îl chemaseră în faţa 
komitehului lui Hussain. De parcă ar fi fost semidivin. Hussain 
fusese judecătorul şef şi acuzator, iar încăperea, o parte a 
moscheii, fusese plină cu oameni ostili de toate vârstele, toţi din 
Gărzile Verzi, şi cinci judecători. Şi nici un martor. 

- Ce ştii de evadarea duşmanilor Islamului din Isfahan, cu 
elicopterul? 
- Nimic. 

Imediat, unul din ceilalţi patru judecători, toţi tineri, duri şi 
cu desăvârşire analfabeți, spusese: 

- E vinovat de crime împotriva lui Allah, împotriva Iranului, ca 
fiind exploatator în favoarea sataniştilor americani. Vinovat! 

- Nu, spusese Hussain. Aceasta este o curte legală după legea 
coranică. Este aici să răspundă la întrebări, nu pentru crime. Nu 
încă. Nu este acuzat de nici o crimă. Căpitane, te rog spune-ne 
tot ce ai auzit despre crima de la Isfahan. 

Aerul din încăpere era fetid. Starke nu văzuse nici un chip 
prietenos, totuşi toţi ştiau cine e. Toţi ştiau de bătălia împotriva 
fedalnilor de la Bandar-e Delam. Teama lui fusese ca o durere 
surdă, ştiind că e de unul singur, la mila lor. 

__ Trăsese adânc aer în piept si-si alese cu grijă cuvintele. 

- In numele lui Allah cel Milostiv, începând aşa cum începeau 
toate surâsurile din Coran, şi o tresărire de surpriză străbătuse 
încăperea- eu însumi nu ştiu nimic, n-am fost martor la nimic 
care să aibă de-a face cu asta, nici măcar în parte. Am fost în 
Bandar-e Delam la vremea aceea. Din câte ştiu eu, nici unul 
dintre oamenii mei n- a avut de-a face cu asta. Ştiu doar ce mi-a 
spus Zatak din Abadan când s-a întors de la Isfahan. Şi-a spus 
exact aşa: "Am auzit că marţi nişte sprijinitori ai Şahului, toţi 
ofiţeri, au fugit spre sud într-un elicopter pilotat de un 
american". 


- Allah să-i blesteme pe toţi sataniştii! 

- Asta-i tot ce-a spus. Asta-i tot ce ştiu; 

- Eşti un închinător al lui Satan! spusese unul dintre ceilalţi 
judecători, întrerupându-l triumfal. Eşti american. Eşti vinovat! 

- Sunt un Om al Cărţii şi-am dovedit deja că nu sunt închinător al 
Satanei. Dacă n-aş fi fost eu, mulţi de-aici ar fi fost morţi. 

- Dacă am fi murit la bază, am fi în Paradis acum, spusese furios 
un membru al Gărzilor Verzi din spatele încăperii. Împlinim 
lucrarea lui Allah. N-avem nimic de-a face cu tine, 
necredinciosule! 

Strigăte de încuviinţare. Pe neaşteptate, Starke lăsase să-i 
scape un muget mânios. 

- Pe Allah şi Profetul Său, sunt din Poporul Cărţii şi Profetul ne-a 
lăsat privilegii anume şi ne-a apărat! 

Tremura de furie. Teama-i dispăruse. Ura acel tribunalul 

ad-hoc, îngustimea vederilor lor şi prostia, ignoranţa şi 
bigotismul. 
- In Coran se zice: "O, Popor al Cărţii nu treceţi peste mulţimea 
adevărurilor din religia voastră, nici nu urmaţi dorinţele celor 
care deja au pornit pe calea rătăcirii şi au făcut pe mulţi alţii să 
se abată de la drumul cel drept". Eu n-am făcut-o, adăugase 
brutal, strângându-şi pumnii şi Allah să-i blesteme pe cei care 
spun altfel. 

Cu toţii se holbaseră uluiţi la el, chiar şi Hussain. Unul 
dintre judecători sparse tăcerea: 

- Tu... tu ai citat din Coran. Citeşti araba tot aşa cum vorbeşti 
farsi? 

- Nu, nu... Eu nu, dar... 

- Atunci ai avut un învăţător, un mullah. 

- Nu, nu... am citit... 

- Atunci eşti un vrăjitor! strigase cineva. Cum poţi să cunoşti 
Coranul dacă n-ai avut nici un învăţător şi nici nu citeşti araba, 
limba sfântă a Coranului? 

- Am citit în engleză, limba mea. Fusese privit cu şi mai mare 
uimire şi neîncredere până când vorbise Hussain: 

- E-adevărat ce spune. Coranul e tradus în multe limbi străine. 

Mai multă mirare. Un tânăr cu faţa spuzită se uitase miop 
la el prin ochelari cu lentile groase, crăpate. 

- Dacă e tradus în alte limbi, Excelenţă, atunci de ce nu este şi 
în farsi? Ca să citim şi noi, dacă am putea citi. 


Hussain spusese: 

- Limba Sfântului Coran este araba. Ca să cunoască cum se 
cuvine Sfântul Coran, drept-credinciosul trebuie să ştie să 
citească în arabă. Mullahii din toate ţările învaţă araba pentru 
acest motiv. Profetul, fie-i numele lăudat, a fost arab. Allah i-a 
vorbit în această limbă, ca alţii s-o poată scrie. Ca să cunoşti 
într-adevăr Cartea Sfântă, trebuie s-o citeşti aşa cum a fost 
scrisă. 

Hussain îşi întorsese ochii negri spre Starke. 

- O traducere e întotdeauna mai puţin decât originalul, nu-i aşa? 

Starke îi surprinsese expresia ciudată a privirii. 

- Da, zisese, intuiţia spunându-i că trebuie să confirme. Da. Așa 
este. Mi-ar plăcea să pot să-l citesc în original. 

Din nou tăcere. Tânărul cu ochelari reluase: 

- Dacă cunoşti Coranul atât de bine încât poţi cita din el în faţa 
noastră ca un mullah, de ce nu eşti mahomedan? De ce nu eşti 
drept-credincios? 

Încăperea fusese străbătută de-un val de foşnete. Starke 
şovăise aproape în panică, fără să ştie ce să răspundă, dar sigur 
că răspunsul greşit avea să însemne moartea. Tăcerea se 
adâncise, apoi se auzise spunând: 

- Pentru că Allah nu a luat încă vălul de pe urechile mele, nu 
încă, şi nici nu mi-a deschis pe deplin spiritul. 

Adăugase apoi involuntar: 

- Nu mă împotrivesc şi aştept. Aştept răbdător. Atmosfera din 
cameră se schimbase. Tăcerea devenise plină de înţelegere. 
Hussain spusese în şoaptă: 

- Mergi la Imam şi aşteptarea ta va lua sfârşit. Imamul îţi va 
deschide spiritul către Slava lui Allah. Imamul îţi va deschide 
sufletul, ştiu. Am stat la picioarele Ilmamului. L-am auzit pe 
Imam predicând Cuvântul, dînd Legea, împărțind liniştea lui 
Allah. 

Un oftat trecuse prin încăpere şi atenţia tuturor se 

îndreptase către mullah, urmărindu-i ochii şi lumina din adâncul 
lor, ascultând prospeţimea care-i răzbătea din voce şi extazul ce 
se înălța din ea. Starke era îngheţat şi-n acelaşi timp uşurat. 
- N-a venit Ilmamul ca să deschidă sufletul lumii? N-a apărut 
Imamul printre noi ca să purifice Islamul de rău şi să 
răspândească Islamul în lume, să poarte mesajul lui Allah, aşa 
cum a fost făgăduit? Imamul este. 


Cuvântul rămăsese atârnând în aerul încăperii. Toţi 
înţeleseseră. Şi Starke. 

Mahdi, îşi zise, ascunzându-şi uluirea. Hussain vrea să 
spună că Khomeini este în realitate Mahdi, cel de-al 
doisprezecelea Imam legendar, dispărut cu secole în urmă şi 
despre care şiiţi cred că este doar ascuns de vederea lumii. 
Nemuritor. Cel despre care Allah a făgăduit că va reapărea într- 
o zi ca să conducă o lume perfectă. 

li văzuse pe toţi privind nemişcaţi la mullah. Mulţi 
încuviinţau din cap, cu lacrimile alunecându-le pe obraji. Toţi, 
toţi, ca purtaţi de vrajă şi mulţumiţi şi nici unul îndoindu-se. 

Dumnezeule mare, îşi zisese prostit, dacă iranienii îi 
acordă lui Khomeini şi titlul ăsta, puterea lui n-o să aibă margini. 
Vor fi douăzeci-treizeci de milioane de bărbaţi, femei şi copii, 
disperaţi să-i împlinească poruncile, care se vor arunca fericiţi în 
moarte la cel mai mic semn al lui. Si de ce nu? Mahdi 
garantează un loc în Paradis, îl garantează. 

Cineva spusese. 

- Allah e mare! 

Alţii îi preluaseră cuvintele ca un ecou şi începuseră să 
vorbească între ei, Hussain conducând discuţia, uitând de 
Starke. In cele din urmă îl băgaseră în seamă şi-l lăsaseră să 
plece, spunând: A 
- Du-te la Imam. Du-te şi crede! Întorcându-se la bază pe jos, 
păşise ciudat de uşor şi-şi aminti că niciodată nu-i păruse aerul 
mai bun, niciodată nu se simţise mai plin de bucuria vieţii. Poate 
din pricină c-am fost atât de aproape de moarte! se gândi. Eram 
un om mort şi cumva m-am întors la viaţă. De ce? Şi Tom. De ce 
a scăpat din Isfahan, de la Barajul Dez şi HBC? E vreun motiv 
sau doar norocul? 

Şi-acum, în lumina asfinţitului, îl urmărea pe Lochart 
profund îngrijorat pentru el. Era groaznic ce aflase de HBC, de 
tatăl Şeherazadei, groaznic că Tom şi Şeherazada se aflau într-o 
situaţie fără ieşire. Curând vor trebui amândoi s-aleagă: exilul 
împreună - poate niciodată nu se vor mai putea întoarce aici - 
sau să se despartă - probabil pentru totdeauna. 

- Tom, e ceva special, foarte secret, doar între noi. John Hogg a 
adus o scrisoare de la Andy Gavallan. 

Erau la o distanţă bună de bază, păşind de-a lungul 
drumului de centură, pe lângă gardul întocmit din opt şiruri de 


sârmă ghimpată, şi nu se temeau c-ar fi putut să-i audă cineva. 
Totuşi continuă cu voce scăzută. 
- In principiu, Andy e teribil de deprimat de viitorul nostru aici şi 
spune că se gândeşte să evacueze ca să-si reducă pierderile. 
- Nu-i nevoie de asta! spuse dintr-o suflare Lochart cu un 
neaşteptat ton muşcător în glas. Lucrurile or să se întoarcă la 
normal. Trebuie să se întâmple asta. Andy va trebui să îndure 
toate astea. Noi putem îndura, poate si el. 
- Asudă din plin, Tom! Astea-s probleme economice, ştii asta la 
fel de bine ca oricine. De luni de zile nu suntem plătiţi pentru 
munca pe care-o facem, n-avem îndeajuns de lucru pentru 
păsărele şi piloţii de aici, pe care el îi plăteşte din fondurile de la 
Aberdeen, Iranul e în ruine şi noi o luăm pe cocoaşă întruna. 
- Vrei să spui că din pricină că Zagros Trei a fost închis o să se 
anuleze o mulţime de plăţi? N-am nici o vină, afurisenia... 
- la-o încetişor, Tom! Andy a auzit zvonuri că toate companiile 
străine de aviaţie, societăţile mixte sau oricare dracu altele, în 
special cele cu elicoptere, vor fi naţionalizate ca dracu cât de 
curând. 

Lochart era plin de speranţe neaşteptate. Nu mi-ar da asta 
o scuză perfectă să rămân? Dacă fură -naţionalizează - 
păsărelele noastre, tot au nevoie de piloţi experimentați. Pot să 
vorbesc farsi, aş putea să pregătesc iranieni, ceea ce trebuie să 
fie planul lor şi... Cum rămâne cu HBC? înapoi la HBC, îşi zise 
neputincios, întotdeauna înapoi la HBC. 
- De unde ştie Duke? 
- După cum a zis-o Andy, era o sursă neîndoielnică. Ce ne- 
ntreabă pe noi - pe tine, pe Scrag, pe Rudi şi pe mine - e că 
dacă el şi Mac pot veni cu un plan ce poate fi dus la capăt, noi şi 
oricât de mulţi piloţi ar fi nevoie am scoate aparatele pe cerul 
liber, dincolo de Golf? 

Lochart rămase cu gura căscată. 
- lisuse, vrei să spui... să decolăm pur şi simplu, fără nici o 
aprobare, fără nimic? 
- Sigur, da nu ridica vocea! 
- E nebun! Cum putem să coordonăm Lengeh, Bandar-e Delam, 
Kowiss şi Teheran? Toată lumea vă trebui sa decoleze în acelaşi 
timp şi distanţele se vor aduna! 
- Cumva trebuie s-o facă, Tom! Andy spune că aşa sau închide 
prăvălia! 


- Nu cred! Compania are lucrări în toată lumea. 

- La fel spune că dacă pierdem Iranul, ne-am dus. 

-Uşor pentru el, spuse amar Lochart. Nu pierde decât banii! Uşor 
să ne forţeze mâna când stă bine mersi la adăpost şi tot ce riscă 
sunt banii. El zice că dacă se mulţumeşte să scoată personalul şi 
părăseşte restul S-G, se dă cu burta în sus? 

- Da, asta vrea să spună. 

- Nu cred o iotă! 

Starke ridică din umeri. La urechile lor ajunsese un vaiet 
slab, tânguitor şi se-ntoarseră, privind dincolo de bază, către 
capătul cel mai îndepărtat din porţiunea lor de teren. În lumina 
slabă, abia putură să-l vadă pe Freddy Ayre şi cimpoiul său, 
aşezat pe locul unde, prin acordul tuturor, avea voie să 
exerseze. 

- Drace! spuse Starke acru. Zgomotul ăla mă scoate din minţi! 

Lochart îl ignoră. 

- Sigur că n-ai de gând să sprijini o blestemată de deturnare 
pentru că... Asta o să fie de fapt! în nici un caz eu nu merg la 
treaba asta. 

Starke ridică din umeri. 

- Ce spun ceilalţi? 
- Ei nu ştiu şi n-o să-i întreb încă. Aşa cum am spus, asta este 
între noi, pentru moment. 

Starke aruncă o privire la ceas. 

- E aproape vremea sa-l chemăm pe Mac. 

Lochart fu străbătut de un fior. Vântul purta până la ei 
plânsetul cimpoiului. 

- Să fiu al dracului dacă înţeleg cum poate cineva să pretindă că 
asta e muzică! Ideea lui Andy merită chibzuită, Tom. Ca ultimă 
soluţie. 

Lochart nu-i răspunse. Se simţea prost, amurgul i se părea 
urât, totul mergea rău. Chiar şi aerul mirosea urât poluat de 
rafinăria din apropiere, şi-şi dori să fie înapoi la Zagros, sus, 
aproape de stele, unde aerul şi pământul nu erau poluate, tot 
trupul lui dorind cu disperare să fie în Teheran, unde era chiar şi 
mai poluat, dar era şi ea acolo. 

- Nu te baza pe mine. M-am gândit. Eu nu merg. E-o nebunie 
toată ideea! Imediat ce-ai să te gândeşti şi tu lai asta, ai să vezi 
că-i o trăsnaie a unui ţicnit. 

- Sigur, bătrâne! 


Starke se întrebă când avea să înţeleagă prietenul său că 
dintre toţi el, Lochart, era cel pe care se punea cel mai mare 
preţ - într-un fel sau altul. 


CAPITOLUL 45 


La Hotelul Internaţional Al Shargaz; ora 6,42 seara. 
-...Poţi s-o faci, Scrag? întrebă Gavallan când soarele era gata să 
apună. 

- Ar fi uşor pentru mine s-o şterg din Lengeh cu cele cinci păsări 
şi băieţii mei, Andy, zise Scragger. Ar trebui aleasă ziua potrivită 
şi va trebui să ne strecurăm pe sub radarul de la Kish, dar am 
putea-o face, dacă flăcăii vor să ia parte la ghiduşie. Dar şi cu 
toate piesele, nu se poate! 

- Ai face-o, dac-ar fi posibil? întrebă Gavallan. Sosise cu zborul 
din ziua aceea de la Londra, aducând numai veşti proaste în 
legătură cu afacerile de la Aberdeen: Imperial Air făcea presiuni, 
lucrând mult sub preţurile lor în Marea Nordului, companiile 
petroliere storceau, Linbar convocase o întâlnire extraordinara a 
Consiliului de conducere ca să investigheze posibila proastă 
conducere a S-G. Ai face-o, Scrag? 

- Să ţin eu totul în mână? Să scot pe toată lumea teafără afară 
de-aici? Ca din puşcă! 

- Ar face-o flăcăii tăi? 

Scragger se gândi un moment şi luă o înghiţitură de bere. 
Stăteau la masă pe una dintre terasele imaculate ce înconjurau 
piscina celui mai nou dintre hotelurile din măruntul şeicat, o 
mulţime de clienţi răspândiţi pe la mesele celelalte, dar nici unul 
în apropiere, aerul parfumat şi în jur de 35° C, iar o briză uşoară, 
atât cât să facă să tremure frunzele late ale palmierilor, aşezate 
ca nişte pămătuturi, promitea ca seara să fie perfectă. 

- Ed Vossi ar face-o. Rânji. 

- Are destulă şmechereală australiană şi chef de ducă yankeu. 
Nu cred că Willy Neurchtreiter ar face-o. Ar fi greu pentru el să 
încalce o grămadă de reguli când nu-i pielea lui în joc şi nu-l 
ameninţă nimic. Ce spune Duke Starke? Dar Tom Lochart şi 
Rudi? 


- Nu ştiu încă. l-am trimis miercuri o scrisoare lui Duke, prin 
Johnny Hogg. 

- Asta-i cam primejdios, nu? 

- Şi da şi nu. Johnny Hogg este un curier sigur. E o mare 
problemă să avem comunicaţii sigure. Tom Lochart o să fie 
curând în Kowiss. Ai auzit de Zagros? 

- Ba bine că nu. S-au ţicnit toţi acolo, la munte! Ce face bătrânul 
Rudi? 

- Nu ştiu cum să ajung la el pe-o cale sigură. Poate că Maco să 
aibă vreo idee. Sosesc dimineaţa cu avionul, la Teheran şi-o să 
stăm de vorbă la aeroport. După care mă-ntorc drept aici şi am 
loc reţinut pentru zborul de noapte spre Londra. 

- Tragi cam tare, nu-i aşa, bătrâne? 

- Am câteva probleme, Scrag. 

Paula apăru strălucind ca nişte giuvaeruri în lumina 
soarelui. Işi şterse picioarele şi braţele şi umerii şi din nou 
picioarele îmbrăcând un halat de baie uşor ca o păpădie, pe 
deplin conştientă şi foarte bucuroasă că nu exista un singur 
bărbat în preajmă care să nu aprecieze apariţia ei şi nici o 
femeie care să nu fie invidioasă. 

- Eşti un fustangiu afurisit, Scrag! Scragger râse şi-şi îngroşă 
accentul. 

- E singura mea bucurie în viaţă, bărbate. Sigur Paula asta e 
doar ca o privelişte. 

Gavallan o cântări din priviri. 

- Ei, da, italiencele au, în general, ceva deosebit în ce le 
priveşte. Deşi această tânără doamnă nu-ţi taie răsuflarea ca 
Şeherazada şi nu are misterul exotic al lui Azadeh, sunt de 
acord, Paula e ceva deosebit. 

Ca toţi ceilalţi din jurul lor, o urmăriră trecând printre 
mese, înconjurată de dorinţă şi invidie, până când dispăru în 
uriaşul hol al hotelului. Aveau să ia masa mai târziu cu toţii: 
Paula, Genny, Manuela, Scragger, Gavallan, Sandor Petrofi şi 
John Hogg. Avionul Alitalia al Paulei era din nou la Dubai, la 
câţiva kilometri de mers pe autostradă, aşteptând aprobarea să 
plece la Teheran după încă un grup de cetăţeni italieni, iar 
Genny Mclver dăduse peste ea din întâmplare la cumpărături. 
Scragger oftă. 

- Andy, bătrâne, tare mi-ar plăcea să-i trag una, fii sigur! 
- Nu ti-ar prinde bine deloc, Scrag! 


Gavallan chicoti şi comandă un alt whisky cu sifon 
chelnerului pakistanez zîmbitor, îmbrăcat fără cusur, care sosise 
instantaneu. O parte dintre ceilalţi oaspeţi erau deja elegant şi 
scump îmbrăcaţi pentru seara care se anunţa încântătoare, 
ultima modă de la Paris, multe decolteuri, smokinguri de seară, 
albe, scrobite, alături de haine de croială comună, dar din 
materiale foarte scumpe. 

Gavallan purta un costum tropical de culoarea tabacului, 
foarte bine croit, Scragger uniforma regulamentară - cămaşă 
albă cu mânecă scurtă, cu epoleţi si barete, pantaloni şi pantofi 
negri. 

- Bere, Scrag? 

- Nu, mulţumesc, colega. Mă îngrijesc de ăsta şi mă pregătesc 
pentru zglobia de Paula. 

- Visătorule! 

Gavallan se întoarse către apus, simțindu-se mai bine, 
înviorat de cuvintele vechiului său prieten. Soarele era aproape 
sub orizont, nicicând mai minunat, amintindu-i ele apusurile din 
China, din vremurile de demult, purtându-l înapoi la Hong Kong, 
şi la Kathy şi Dan şi la râsetele din Casa cea Mare de pe Peak, 
toată familia simțindu-se minunat şi puternică, propria lor casă 
pe un promontoriu la Shek. O, erau foarte tineri şi încă 
împreuna. Melinda şi Scot copii încă, amahi tropăind prin jur, 
şampanele şi joncile şi navele de toate dimensiunile plutind 
departe sub ei, către apus, pe o mare liniştită. 

Geana soarelui dispăru sub mare. Cu multă solemnitate, 
Gavallan bătu fără zgomot din palme. 

- De ce faci asta, Andy? 

- Oh, iartă-mă, Scrag! Pe vremuri obişnuiam să aplaudam 
soarele - Katy şi cu mine - chiar în secunda când dispărea. Ca 
să-i mulţumim c-a fost acolo, pentru spectacolul unic şi pentru 
că suntem în viaţă şi că ne putem bucura de el. E ultima dată 
când poţi să vezi acest anume apus de soare, din seara asta. N- 
ai să-l mai vezi niciodată. 

Gavallan luă o înghiţitură de whisky, privind nimbul lăsat 

în urmă de astrul zilei. 
- Prima persoană care mi-a strecurat ideea a fost un tip 
încântător. Am devenit buni prieteni şi încă mai suntem. Un 
bărbat grozav, nevastă-să e şi ea trăsnet. Am să-ţi povestesc 
odată despre ei. 


Se întoarse către vest şi se aplecă înainte. 

- Lengeh, crezi că-i posibil? 

- O, da, dacă am fi numai noi la Lengeh. Dar trebuie să punem 
totul la cale foarte amănunţit. Radarul de la Kish e mai iritabil ca 
niciodată, dar am putea să ne strecurăm pe dedesubt într-o zi 
potrivită. Marea problemă e că personalul nostru de sol şi 
funcţionarii iranieni, laolaltă cu komitehul nostru, în prezent 
prietenos, dar foarte zelos, şi fraţii cei noi, deloc amabili de la 
lranOil, or să afle în câteva minute că le-am tras clapa, n-au 
cum să nu-şi dea seama, cu toate păsările sus, depărtându-se. 
Or să behăie cu toţii după Controlul de Trafic şi or să dea alarma 
prin radio la toate serviciile din Dubai, Abu Dhabi, aici - de fapt 
de la Oman până în Arabia Saudită şi din Kuweit până la Bagdad 
- cerându-le să ne aresteze la sosire. Şi chiar dacă ajungem cu 
toţii aici... ei bine, bătrânul şeic e un tip grozav, liberal şi 
prietenos, da drace, nu poate să se pună contra Iranului când au 
dreptate. Ar putea să se aleagă cu o încăierare cu lranul, are un 
procent serios de şiiţi printre suniţii săi, nu atât de rău ca alţii 
din Golf, dar mai rău ca mulţi alţii. 

Gavallan se duse până la marginea terasei privind în jos, 
la vechiul oraş, cândva un magnific port de pescuitori de perle, 
cuib de pirați, centru comercial şi piaţă de sclavi, şi - asemeni 
portului Sohar din Oman - numit Portul Chinei. Din vremuri 
străvechi, Golful era nepreţuita legătură maritimă între 
Mediterana - centrul lumii - şi Asia. Marinarii-negustori fenicieni 
care proveneau, la origine, din Oman, dominau această 
incredibil de bogată rută de negoţ, debarcând bunurile Asiei şi 
Indiei la Shat-el-Arab şi transportându-le de-acolo pe uscat, cu 
caravanele, către pieţele lor, ca mai târziu să-şi ridice din apele 
mării un imperiu mediteranean, înălţând oraşe - stat cum fusese 
Cartagina şi amenințând însăşi Roma. Vechiul oraş înconjurat de 
ziduri era minunat în lumina care murea - acoperişuri plate, 
neatinse de vreme şi om, apărate de clădirile moderne, 
dominate de fortul şeicului. 

In decursul anilor, Gavallan ajunsese să-l cunoască pe 
bătrânul şeic şi să-l admire. Şeicatul era înconjurat de emirate - 
o enclavă independentă, suverană, abia de vreo treizeci de 
kilometri lăţime, cu circa unsprezece kilometri de țărm. Dar în 
interior şi în afară, spre largul mării, cale de o sută de mile către 
apele iraniene, se afla o pungă de petrol de multe miliarde de 


barili, uşor de forat. Deci Al Shargazul avea un oraş vechi şi un 
oraş nou, separat, cu o duzină de hoteluri moderne şi zgârie-nori 
şi un aeroport care putea să primească şi un Jumbo Jet. Nu se 
putea compara în bogăţie cu emiratele sau cu Arabia Saudită 
sau Kuweitul, dar avea îndeajuns din toate, dacă aceste "toate", 
orice ar fi fost ele, erau alese cu înţelepciune. 

Şeicul era la fel de înţelept ca şi străbunii lui fenicieni, 
care purtaseră cu ei înţelepciunea lumii, la fel de neobosit 
luptător pentru independenţă şi, deşi el însuşi nu ştia să 
citească sau să scrie, fiii săi absolviseră cele mai bune 
universităţi de pe Pământ. El, familia şi tribul lui stăpâneau totul, 
cuvântul său era lege, era sunit, nu fundamentalist, şi tolerant 
cu supuşii săi, cu străinii şi oaspeţii - dacă se purtau cum se 
cuvine. 

- Îi detestă pe Khomeini şi pe toţi fundamentaliştii, Scrag. 

- Da, dar tot nu îndrăzneşte să se ia de piept cu Khomeini şi asta 
n-o să ne-ajute. 

- Asta n-o să ne facă rău. Gavallan se simţea purificat de apus. 

- Mă bate gândul să închiriez o pereche de aerocargouri Jumbo 
şi, când ajung aici elicopterele noastre, le scoatem rotoarele, le 
înghesuim în cale şi o rupem la fugă. Viteza e cheia - şi 
planificarea. 

Scragger fluieră. 

- Chiar vrei s-o faci? 

- Chiar vreau să văd dacă pot s-o fac, Scrag, şi dacă sunt şanse. 
Aici e aici. Dacă pierd toate aparatele noastre din lran, 
echipamentul şi piesele, închidem băcănia. Nici un fel de 
asigurare nu ne acoperă în cazul ăsta şi încă va trebui să plătim 
ceea ce datorăm. Eşti partenerul meu, unul dintre ei, poţi să te 
uiţi peste cifre în noaptea asta. Le-am adus pentru tine şi pentru 
Mac. 

Scragger se gândi la locul său în companie, la acţiunile pe 
care le avea, la Nell şi copii şi copiii acestora aflaţi departe, la 
Sydney şi la ferma Baldon, unde familia sa crescuse vreme de 
un secol oi şi vaci, dar pe care o pierduseră în marea secetă şi 
pe care nu o scăpa din ochi, de ani şi ani, ca s-o cumpere pentru 
ei. 

- Nu-i nevoie să mă uit la cifre, Andy. Dacă spui că-i aşa de rău, 
aşa e. 
Privi desenele alcătuite de nori pe cer. 


- Să-ţi spun ceva. O să mă-ngrijesc de Lengeh dacă poţi să 
născoceşti un plan şi dacă ceilalţi merg şi ei. După cină poate 
discutăm vreun ceas ceva logistică şi completăm la micul dejun. 
Kasigi nu se-ntoarce din Kuweit până la nouă. O scoatem la 
capăt. 

- Mulţumesc, Scrag. 

Gavallan îl bătu pe umăr, ridicându-se. 

- Sunt al dracului de bucuros că mă aflu aici, al dracului de 
bucuros că ai fost cu noi toţi anii ăştia. Pentru prima dată cred c- 
avem o şansă şi nu visez. 

- Cu o condiţie, camarade, adăugă Scragger. Gavallan se puse 
brusc în gardă. 

- Nu pot să te trec de controlul medical dacă nu e corect până la 
ultima linie. N-am cum să... 

- Vrei să asculţi? Scragger era stânjenit. 

- Nu are nimic de-a face cu Dirty Duncan şi controalele mele. 
Asta o să iasă bine până o să fac 73 de ani. Nu, condiţia este că 
la cină tu stai lingă zglobia de Paula, Genny de cealaltă parte a 
ei, Manuela lângă mine, şi fustangiul ăla ungur de Sandor 
departe, la celălalt capăt, cu Johnny Hogg. 

- S-a făcut! 

- Grozav! Acum nu-ţi face griji, colega! Eu am muşcat de buci o 
groază de generali în cinci războaie, ca să nu fi învăţat ceva. E 
vremea să ne schimbăm pentru cină. Lengeh începuse să 
devină plictisitor, fără îndoială. 

Se depărta suplu, drept şi vioi. Gavallan îi întinse cartea 

de credit zâmbitorului chelner pakistanez. 
- Nu-i nevoie de asta, sahib. Vă rog, doar semnaţi nota, spuse 
omul, apoi adăugă încet: Dacă-mi îngăduiţi să vă sugerez, 
efendi, când plătiţi nu folosiţi American Express, costă prea mult 
conducerea. 

Amuzat, Gavallan lăsă un bacşiş şi plecă. 

De cealaltă parte a terasei, doi bărbaţi îl urmăriră plecând. 
Amândoi erau bine îmbrăcaţi şi trecuţi de patruzeci de ani, unul 
american, celălalt oriental. Amândoi purtau mici proteze 
auditive. Bărbatul cu trăsături orientale se juca cu un stilou 
demodat şi când Gavallan trecu pe lângă un arab bine îmbrăcat 
şi o foarte atrăgătoare europeancă, adânciţi în conversaţie, 
curiozitatea lui crescu, îndreptă stiloul către ei şi rămase cu el 
aşa. Instantaneu, amândoi putură auzi vocile în căşti. 


- Draga mea, cinci sute de dolari americani e mult peste preţul 
pieţei, spunea bărbatul. 

- Depinde ce domenii ale pieţei te interesează, dragul meu, 
replică femeia cu un foarte plăcut accent european, şi o văzură 
zâmbind agreabil. Taxa include cea mai fină lenjerie de mătase, 
pe care poţi să o rupi bucățele, şi ancheta pe care o pretinzi 
introdusă la momentul adevărului. Experții sunt experţi şi 
serviciile speciale necesită atenţii speciale şi dacă orarul tău îţi 
îngăduie numai mâine între şase şi opt după-amiază... 

Bărbatul răsuci capacul şi vocile dispărură. Puse stiloul pe 
masă cu un zâmbet ciudat. Era un bărbat atrăgător, cu piele 
măslinie, educat în America, exportator de covoare fine, ca 
generaţii întregi de înaintaşi ai săi. Se numea Aaron ben Aaron, 
principala sa ocupaţie; maior, Serviciul Israelian de Spionaj. 

- Nu mi-aş fi închipuit niciodată că Abdu bin Talak e aşa de 
pervers, spuse sec. 

Celălalt mării: 

- Toţi sunt perverşi. Nu mi-aş fi închipuit că fata e la agăţat. 

Degetele lungi ale lui Aaron se jucară cu stiloul, 
nevenindu-i să-l lase din mână. 

- Grozavă jucărie, Glen. Economiseşte atâta timp! Aş vrea s-o fi 
avut cu mulţi ani în urmă. 

- KGB-ul a scos un model nou anul ăsta. Bate până la o sută de 
metri distanţă. Nu e tot atât de mic, dar e eficace. 

Glen Wesson luă o gură de bourbon cu gheaţă. Era 
american, un vechi comerciant de petrol, profesia, adevărată: 
ofiţer CIA de carieră. 
- Poţi să ne faci rost de câteva? 
- E mai uşor pentru tine. Pune-i pe ai tăi să ceară de la 
Washington. 

Îl văzură pe Gavallan dispărând în hol. 
- Interesant. Ce crezi? întrebă Aaron. 
- C-am putea să aruncăm o companie britanică de elicoptere 
lupilor lui Khomeini oricând vrem, odată cu toţi piloţii lor. Asta o 
să-l facă pe Talbot şi pe Robert Armstrong şi tot MI6 să dea în 
dambla, ceea ce nu-i o idee prea rea. 

Wesson râse încetişor. 

- Talbot are nevoie de câte o scuturătură din când în când. Care- 
i problema cu S-G? Crezi că sunt acoperirea vreunei operaţiuni a 
MI6? 


- Nu suntem siguri ce pun la cale, Glen. Suspectăm că e chiar pe 
dos. De-asta m-am gândit că ar fi bine să asculţi şi tu. Prea 
multe coincidente. La suprafaţă sunt legali - şi totuşi au pilot 
francez, Sessone, care întreţine o curieră OEP cu foarte multe 
relaţii, Sayada Bertolin, cu care se culcă; un finlandez, Erikki 
Yokkonen, foarte apropiat lui Abdullah Han, care e cu siguranţă 
agent dublu, aplecat mai mult spre KGB decât spre partea 
noastră şi făţiş şi violent antisemit. Yokkonen e foarte apropiat 
finlandezului de la contrainformaţii, Christian Tollonen, care-i 
suspect prin definiţie. Legăturile familiei Yokkonen din Finlanda 
l-ar desemna ca fiind un perfect agent sovietic, foarte bine 
plasat, şi am auzit un zvon că acum ar fi sus, în Sabalan, cu 
elicopterul său, ajutându-i pe sovietici să dezmembreze 
posturile voastre secrete de radar de acolo. 
- lisuse, eşti sigur? 
- Am spus un zvon. Íl verificăm. După asta, canadianul Lochart. 
Nevasta lui Lochart provine dintr-o foarte cunoscută familie 
aebazaari, antizionistă. în apartamentul lui locuiesc chiar acum 
agenţi OEP. 
- Da, dar am auzit că a fost confiscat şi nu uita că a încercat să-i 
ajute să evadeze pe ofiţerii care-l sprijineau pe Şah - şi Israelul... 
- Dar ăştia au fost doborâţi, sunt toţi morţi acum şi, curios, el nu. 
Valik şi generalul Seladi ar fi fost fără îndoială în sau foarte 
aproape de orice guvern în exil. Am pierdut alte două piese 
foarte importante. Lochart e suspect, nevasta şi familia ei îl 
sprijină pe Khomeini - ceea ce înseamnă că sunt împotriva 
noastră. 

Aaron zâmbi sardonic. 
- Nu suntem noi Marele Satan, după voi? Şi apoi americanul 
Starke ajută la respingerea unui atac fedain la Bandar-e Delam, 
devine foarte bun prieten cu un alt extremist care se opune cu 
turbare Şahului şi Israelului, Zataki, care... 
- Cine? 
- Unul dintre cei care au luptat împotriva Şahului. Intelectual, 
mahomedan sunit, care a organizat grevele din câmpul petrolier 
Abadan, a aruncat în aer trei posturi de poliţie şi acum conduce 
komitehul revoluţionar din Abadan şi n-o să mai petreacă multă 
vreme pe pământul ăsta. Bei? 
- Sigur. Mulţumesc. La fel. Ai zis de Sayada Bertolin -o avem şi 
pe ea pe listă. Crezi c-ar putea să fie "întoarsă"? 


- Nu m-aş încrede în ea. Cel mai bun lucru este s-o urmărim şi să 
vedem unde ne duce. Îi urmărim legătura - nu putem să-l 
identificăm încă. 

Aaron comandă pentru Wesson şi o vodcă pentru el. 
- Înapoi la S-G. Deci Zataki e duşman. Starke vorbeşte farsi ca 
şi Lochart. amândoi sunt în tovărăşie proastă. După asta Sandor 
Petrofi, dizidentul ungur, cu familia încă în Ungaria, un alt 
potenţial infiltrat KGB, sau cel puţin unealta KGB-ului. Rudi Lutz, 
german cu strânse legături de familie peste Cortina de Fier, 
veşnicul suspect. Neurchtreiter, din Lengeh, la fel. 

Făcu un semn cu capul în direcţia unde fusese Scragger. 
- Bătrânul, doar un ucigaş antrenat. Un mercenar care poate fi 
îndreptat asupra noastră, asupra ta, asupra oricui, cu acelaşi 
rezultat. Gavallan? Ar trebui să-i pui pe oamenii tăi din Londra 
să-l purice puţin. Nu uita că el i-a ales pe ceilalţi. Nu uita că e 
englez. E destul de posibil ca întreagă această operaţiune a lui 
să fie o acoperire pentru KGB. 
- Nici vorbă, spuse Wesson, brusc iritat. 

La dracu, se gândi, de ce-s tipii ăştia atât de paranoici? 
Chiar şi bătrânul Aaron, care-i cel mai bun dintre ei? 
- E prea cusută cu aţă albă. Nici vorbă. 
- De ce nu? Ar putea să vă prostească. Englezii sunt de multă 
vreme meşteri la asta. Ca Philby, Maclean, Blake şi tot restul. 
- Ca Cross. 

Buzele lui Wesson se transformară într-o linie subţire. 
- Aici ai dreptate, bătrâne. 
- Cine? 
- Roger Cross. Acum exact zece ani. Maestru spion, s-au 
îngropat şi acoperit cu toată priceperea pe care o au englezii din 
Clubul Bătrânilor, cei mai împuţiţi trădători. 
- Cine a fost Cross? 
- Fostul şef şi prieten al lui Armstrong, din Special Branch, la 
Hong Kong, pe vremuri. Oficial, un director adjunct minor al MI6, 
dar în realitate vârful celei mai bune operaţii a lor. Trădător. 
împuşcat de KGB la cererea lui, cu puţin înainte ca noi să-l 
prindem. 
- Aveţi dovezi? De asta l-au terminat? 
- Sigur! Săgeată otrăvită de la distanţă mică, asta l-a luat de pe 
lumea noastră. Îl înghesuisem, n-avea cum să scape ca ceilalţi. 
ÎI mirosisem. Agent triplu. La vremea aia aveam pe cineva 


strecurat în Ambasada Sovietică din Londra. Un tip numit 
Brodnin. Ni l-a dat pe Cross şi după aia a dispărut, nefericitul. 
Cred că cineva a pus mâna pe el. 
- Afurisiţi de englezi. La ei cresc spionii ca păduchii. 
- Nu-i adevărat! Au avut şi nişte vânători grozavi. Toţi avem 
trădători. 
- Noi nu! 
- Nu pune mâna în foc, Aaron! spuse acru Wesson. Sunt 
trădători peste tot, Cu toate scăpările din Teheran, dinainte şi 
după plecarea Şahului, se pare că mai avem un trădător sus-pus 
pe partea noastră. 
- Talbot sau Armstrong? Wesson clipi. 
- Dacă e vreunul dintre ei, va trebui să ne dăm demisia. 
- Asta vrea duşmanul să faci, să laşi pe altul, să te duci dracu 
din Orientul Mijlociu. Noi nu putem, aşa că noi gândim altfel, 
spuse Aaron. 

Îl urmărea atent cu ochii întunecaţi şi reci, Cu obrazul 
neclintit. 
- Vorbind de asta, de ce ar trebui ca prietenul nostru, colonelul 
Hashemi Fazir, să scape nepedepsit după uciderea noului călău 
al SAVAMA, generalul Janan? 

Wesson icni. 
- Janan e mort? Eşti sigur? 
- Maşină-capcană. Luni noaptea. Ochii lui Aaron se îngustară. 
- De ce-ţi pare atât de rău? Era unul dintre voi? 
- Ar fi putut fi. Noi, hâm... negociam. Wesson şovăi, apoi oftă. 
- Da. Hashemi e încă viu? Credeam că e pe lista de priorităţi a 
condamnaților Komitehului Revoluționar. 
- A fost, acum nu mai e. Am auzit că-n dimineaţa asta numele lui 
a fost şters şi gradul lui confirmat şi Contraspionajul Intern 
reconstituit. Se presupune că totul e aprobat de sus. 

Aaron luă o înghiţitură de vodcă. 
- Dacă e din nou la mare cinste, după tot ce a făcut pentru Şah 
şi pentru noi, trebuie să aibă un apărător sus-pus. 
- Cine? 

Wesson îl văzu pe celălalt ridicând din umeri cu ochii 
cutreierând terasa. Zâmbetul lui dispăru. 
- Asta ar putea însemna c-a lucrat toată vremea pentru 
Ayatolah. 
-Poate. 


Aaron se jucă cu stiloul din nou. 

- O altă curiozitate. Marţi, Hashemi şi Armstrong au fost văzuţi la 
aeroportul Teheran urcându-se într-un avion. S-au dus la Tabriz 
şi s-au întors în exact trei ore. 

- Fir-aş al naibii! 

- La ce-ar duce toate astea? 

- lisuse, nu ştiu, dar cred c-am face mai bine să aflăm. Wesson 
cobori şi mai mult vocea. 

- Un lucru e sigur: ca Hashemi să-şi recâştige toate drepturile şi 
favorurile, trebuie să ştie unde sunt îngropate câteva cadavre 
foarte importante. Nu? O asemenea informaţie ar fi de mare 
valoare... De mare valoare, să zicem pentru Șah. 

- Pentru Şah? 

Aaron încercă să zâmbească şi se opri văzând expresia lui 

Wesson. 

- Chiar crezi că Şahul are vreo şansă să se întoarcă? 

- S-au întâmplat lucruri mai ciudate, bătrâne, spuse Wesson 
încrezător şi-şi isprăvi băutura. 

De ce tipii ăştia nu înţeleg ce se întâmplă în lume? se 
întreba. E vremea să se deştepte, să nu mai fie atât de înguşti 
când e vorba de Israel, de OEP şi de întregul Orient Mijlociu, să 
ne lase loc să ne mişcăm. Sigur că Şahul are o şansă, deşi fiul lui 
are una mai bună. Imediat ce Khomeini o să moară şi o să fie 
îngropat, o să înceapă război civil. Armata o să preia puterea şi 
o să aibă nevoie de un conducător. Reza ar fi un monarh 
constituţional grozav. 

Aaron ben Aaron reuşi cu multă greutate să nu-şi arate 
dezamăgirea pe faţă, nedumerit că Wesson putea să fie totuşi 
atât de naiv. După atâţia ani petrecuţi în Iran şi-n Golf, îşi zise, 
cum poţi să nu-nţelegi forţele explozive care sfâşie Iranul? Dacă 
ar fi fost un alt om, l-ar fi înjurat pe Wesson pentru prostia pe 
care o reprezenta, sutele de semnale de alarmă dispreţuite, 
munţii de rapoarte ale spionajului adunate cu atât de mult 
sânge, aruncate deoparte fără a fi citite, anii lor de rugăminţi pe 
lângă politicieni şi generali şi serviciile străine de spionaj, 
americane şi iraniene, pe care le avertizaseră de conflagraţia 
care se năştea. Şi toate fără nici un rezultat. De ani şi ani. Aşa 
vrea Dumnezeu, îşi zise. Dumnezeu nu vrea să ne fie uşor. 
Uşor? In toată istoria n-a fost niciodată uşor pentru noi. 
Niciodată, niciodată, niciodată! îl văzu pe Wesson privindu-l. 


- Ce-i? 
- Aşteaptă şi-ai să vezi. Khomeini e bătrân. N-o să reziste nici un 
an. E bătrân şi timpul e de partea noastră. Aşteaptă şi-ai să 
vezi! 
- Aşa o să fac. 

_ Aaron învinse tentaţia de a isca o ceartă violentă. 
- Intre timp, problema de faţă. S-G ar putea fi un paravan pentru 
celulele duşmanului: când te gândeşti la asta, piloţii de 
elicoptere specializaţi în zona lucrărilor petroliere sunt elemente 
de valoare pentru tot felul de sabotaje dacă treaba se împute. 
- Sigur, dar Gavallan vrea să iasă din Iran, l-ai auzit! 
- Poate că ştie că-l ascultam sau e o păcăleală pe care o 
pregăteşte. 
- Haide, Aaron! Cred că-i kasher, Şi restul e coincidenţă. 

Wesson oftă. 

- Okay, am să pun o "coadă" după el. Nici n-o să se pişe fără să 
ştim. Da, la dracu, bătrâne, voi tipilor vedeţi duşmani şi sub pat, 
pe tavan şi sub covor! 

- De ce nu? Sunt destui prin jur. Cunoscuţi, necunoscuţi, activi 
sau pasivi. 

Aaron privea metodic de jur împrejur, verificând noii 
veniţi, aşteptând alţi duşmani, conştient de multitudinea 
agenţilor duşmani din Al Shargaz şi Golf. Şi cunoaştem 
duşmanii. Aici, afară, în oraşul vechi şi în cel nou, în sus spre 
Oman şi în jos spre Dubai şi Bagdad şi Damasc, până la Moscova 
şi Paris şi Londra, peste mări la New York, în sud până la ambele 
capuri şi-n nord către Cercul Polar, oriunde sunt oameni care nu 
sunt evrei. Numai un evreu nu e automat suspect şi chiar şi- 
atunci, în vremurile astea, trebuie să fii prudent. Sunt mulţi 
printre cei aleşi care nu vor Zionul, nu vor să meargă la război 
sau să plătească pentru război, nu vor să înţeleagă că Israelul 
atârnă în balanţă cu Şahul, singurul nostru aliat în Orientul 
Mijlociu şi singurul din OPEC care livrează petrol tancurilor şi 
avioanelor noastre, nu vor să ştie că stăm cu spatele la zidul 
Plângerii şi că va trebui să ne batem şi să murim ca să apărăm 
Pământul lui Israel cel dat de Dumnezeu, pe care l-am recucerit 
cu ajutorul lui Dumnezeu şi la un asemenea preţ! 

Îşi ridică privirile către Wesson, care-i era simpatic, 
iertându-l pentru toate greşelile sale, admirându-l ca 


profesionist, dar părându-i rău pentru el. Nu era evreu şi era, 
prin urmare, suspect. 

- Mă bucur că m-am născut evreu, Glen! Asta face viata mult 
mai uşoară. 

-Cum? 

- Ştii unde ţi-e locul. 

La Disco Tex, Hotelul Shargaz; ora 11,52 noaptea. 
Americani, englezi şi francezi dominau încăperea. Mai erau 
câţiva japonezi şi alţi asiatici. Europenii formau majoritatea, 
mult mai mulţi bărbaţi decât femei, variind ca vârstă între 
douăzeci şi cinci şi patruzeci şi cinci de ani, forţa de muncă 
străină a Golfului trebuind să fie tânără, puternică, de preferinţă 
necăsătorită, ca să supravieţuiască vieţii grele de celibatar. 
Câţiva beţivi, unii zgomotoşi. Urâţi şi nu prea urâţi, graşi şi nu 
prea graşi, cei mai mulţi supli, frustraţi şi vulcanici. Câţiva 
shargazi şi alţii din Golf, dar numai cei bogaţi, cei 
occidentalizaţi, sofisticaţi - şi bărbaţi. Cei mai mulţi dintre 
aceştia stăteau la balcon bând băuturi răcoritoare şi făcând ochi 
dulci femeilor, iar cei câţiva care dansau pe micul podium de 
dedesubt, dansau cu femei europene. Secretare, personal al 
ambasadei,  stewardese, surori medicale sau altele din 
personalul hotelului. Parteneri de preţ. Nici o shargazi sau o 
femeie arabă nu se afla acolo. 

Paula dansa cu Sandor Petrofi, Genny cu Scragger şi 
Johnny Hogg dansa obraz lângă obraz cu fata care fusese, 
prinsă în conversaţia de pe terasă, legănîndu-se la jumătate de 
ritm. 

- Cât o să stai, Alexandra? murmură el. 

- Săptămâna viitoare. Numai până săptămâna viitoare. După aia 
trebuie să-mi întâlnesc soţul la Rio. 

- O, dar eşti atât de tânără ca să fii căsătorită! Şi eşti singură 
până atunci? 

- Da, singură, Johnny. E trist, nu? 

El nu-i răspunse, mulţumit s-o apropie ceva mai mult de 
el, binecuvântându-şi norocul că ridicase cartea pe care ea o 
scăpase în hol. Orga de lumini îl ameţi pentru o clipă, apoi îl 
observă pe Gavallan stând sprijinit de balustrada balconului, 
grav şi pierdut în gânduri şi din nou simţi o undă de compasiune 
pentru el. Mai devreme îi aranjase, fără tragere de inimă, un 


zbor de noapte la Londra, încercând să-l convingă să se 
odihnească peste zi. 

- Ştiu că zborurile astea vă întorc-pe dos, sir. 

- Nici o problemă, Johnny, mulţumesc. Decolarea noastră spre 
Teheran rămâne pentru ora zece. 

- Da. Aprobarea noastră are încă prioritate, ca şi charterul 
pentru Tabriz. 

- Să sperăm că totul merge uns - drept acolo şi direct înapoi. 

John Hogg simţea coapsele fetei lipite de el. 

- Vrei să cinăm mâine? Ar trebui să mă întorc până la şase. 
- Poate, dar nu înainte de nouă. 
- Perfect! 

Gavallan privea în jos la cei ce dansau, abia observându-i, 
apoi se întoarse şi cobori scările, ieşind pe terasa de la parter. 
Noaptea era minunată, luna uriaşă, nici un nor. De jur împrejur 
erau sute de metri pătraţi de grădini înconjurate de ziduri, 
minunat întreținute şi delicat luminate; o parte dintre 
stropitoarele automate erau în funcţiune. 

Shargaz era cel mai mare hotel din şeicat, cu o faţă spre 
mare, cealaltă în deşert, turnul său de optsprezece etaje 
adăpostind cinci restaurante, trei baruri, un hol pentru 
cockteiluri; cafenea şi discotecă, două bazine de înot, saune, 
terenuri de tenis, un centru de sănătate, un punct comercial cu 
o duzină de boutiques şi magazine de antichităţi, magazinul de 
covoare al lui Aaron, salon de coafură, bibliotecă video, 
patiserie, magazin de electronice, oficiu telex, birou de 
dactilografe, totul cuprins în aceeaşi clădire, ca în toate 
hotelurile moderne europene, toate camerele şi apartamentele 
având aer condiţionat, băi şi toalete, cu serviciu la cameră 
douăzeci, şi patru de ore din douăzeci şi patru - în cea mai mare 
parte pakistanezi zâmbitori - curăţătorie de urgenţă, serviciu de 
călcat, televizoare color în fiecare încăpere, cinematograf, canal 
de informaţii economice şi legătură telefonică prin satelit cu 
orice capitală din lume. 

Adevărat, îşi zise Gavallan, dar totuşi un ghetou. Şi deşi 
ocârmuitorii Al Shargazului şi Dubaiului şi Sharjahului sunt 
liberali şi toleranţi şi deci străinii pot bea în hoteluri şi pot chiar 
să cumpere băutură, deşi Dumnezeu să te apere dacă ai vinde 
vreo sticlă vreunui musulman, femeile noastre pot să conducă 
maşina, să facă cumpărături şi să iasă la plimbare, nimic nu 


garantează că asta o să dureze. La câteva sute de metri mai 
departe, shargazii trăiesc cum au trăit de secole, iar la câţiva 
kilometri depărtare, peste graniţă, băutura este interzisă, o 
femeie nu poate să conducă maşina sau să iasă pe stradă 
singură şi trebuie să-şi acopere părul şi braţele şi umerii şi să 
poarte pantaloni largi, iar şi mai departe, în adevăratul deşert, 
oamenii trăiesc un mod de viaţă neîndurător. 

Cu câţiva ani în urmă luase un Range Rover şi o călăuză 
şi, împreună cu Mclver şi Genny şi Maureen, cu care era 
proaspăt căsătorit, ieşiseră în deşert ca să petreacă noaptea 
într-una dintre oazele de la marginea lui Rub-al-Khali - Pustiul. 
Era o minunată zi de primăvară. La câteva minute după ce 
trecuseră de aeroport, drumul devenise o simplă pistă, care se 
topise repede printre nisipuri şi ei se treziseră zdruncinaţi pe 
întinderea pietroasă, sub bolta cerului. Făcuseră un picnic pe 
nisip, la prânz, apoi porniseră mai departe, câteodată pe nisip, 
câteodată pe pietre, în sălbăticia unde nu ploua niciodată şi nu 
creştea nimic, nimic. Tot mai departe. Când poposiseră şi 
opriseră motorul, tăcerea se aşternuse peste ei ca o prezenţă 
materială. Soarele ardea şi nemărginirea îi înghiţise. 

În noaptea aceea cerul era de un albastru întunecat, 
stelele enorme, corturile minunate şi covoarele moi şi tăcerea şi 
mai adâncă. Nemărginirea şi mai nemărginită. atât de mult 
spaţiu, de neconceput. 

- ÎI urăsc, Andy, şoptise Maureen. Mă înspăimântă de moarte! 

- Şi pe mine. Nu ştiu de ce, dar aşa e. Înconjurând palmierii 
oazei, deşertul se întindea către orizont în toate direcţiile, 
ameninţător şi nepământean. 

- lImensitatea asta pare să-ţi soarbă viaţa. Închipuie-ţi ce este 
vara! 

Ea se cutremurase. 

- Mă face să mă simt mai neînsemnată decât un grăunte de 
nisip. Mă zdrobeşte, îmi tulbură echilibrul. Oh, băiete, o dată e 
de ajuns! Eu sunt pentru Scoţia, Londra în cel mai rău caz şi 
niciodată înapoi. 

Şi nu se mai întorsese niciodată. Ca şi Nell a lui Scrag, îşi 
zise. Nu le învinovăţesc. E destul de greu în Golf pentru bărbaţi, 
darămite pentru femei. 


Se răsuci pe călcâie. Genny ieşea pe uşile fereastră, 
făcându-şi vânt cu batista, părând mult mai tânără decât la 
Teheran. 

- Hello, Andy. Esti deştept, e atât de sufocant acolo. Şi fumul! 
Oh! 

- N-am prea fost niciodată dansator. 

- Nu dansez decât atunci când nu e Duncan cu mine. Ele ca un 
urs. 

Şovăi. 

- La zborul de mâine, crezi că pot... 
- Nu, spuse el blând. Nu încă. Peste o săptămână... Sau lasă să 
se mai aşeze praful. ., 

Ea încuviinţă din cap fără să-şi ascundă nemulţumirea. 

- Ce zicea Scrag? 
- Da - dacă şi ceilalţi sunt de acord şi se poate face. Am stat de 
vorbă îndelung şi o să mai discutăm la micul dejun. 

Gavallan îşi trecu un braţ peste umerii ei şi o îmbrăţişa. 

- Nu te îngrijora în privinţa lui Mac. Am să m-asigur că e bine. 

- Mai am o sticlă de whisky pentru el. Te deranjează? 

- Am s-o pun în servietă - am primit o notă de la IATC să nu 
avem băutură printre proviziile aparatului -nici o problemă, o s-o 
duc eu. 

- Atunci poate ar fi mai bine să n-o faci de data asta. Găsi 
gravitatea lui descumpănitoare, atât de 

neobişnuită la el. Sărmanul Andy. Toată lumea poate să vadă că 
e înnebunit de grijă. 

- Andy, pot să fac o sugestie? 

- Desigur, Genny! 

- Foloseşte-l pe colonelul ăsta şi pe Roberts, nu Armstrong, cel 
pe care trebuie să-l duci la Tăbriz. De ce nu le ceri să se întoarcă 
cu tine prin Kowiss, să zicem c-ai avea nevoie să ridici nişte 
motoare pentru reparaţii? Şi-atunci ai putea să vorbeşti cu Duke 
direct. 

- Bună idee. Clasa întâi. 

Se-ridică pe vârfuri şi-l sărută ca o soră. 

- Nici tu nu eşti rău. Ei bine, eu mă întorc în cuptor. N-am mai 
fost atât de curtată din timpul războiului. 

Râse şi râse şi el. 

- Noapte bună, Andy. 


Gavallan se întoarse la hotelul său, aflat puţin mai jos pe 
şosea. Nu băgă de seamă oamenii care îl urmăreau şi nici că 
încăperea lui fusese percheziţionată, hârtiile lui citite şi nici că 
era plină de microfoane şi telefonul supravegheat. 


CAPITOLUL 46 


Aeroportul Internationa Teheran; ora 11,58 
dimineaţa. Uşa cabinei avionului se închise după Robert 
Armstrong şi colonelul Hashemi Fazir. Din carlingă, John Hogg 
ridică degetul mare în sus, către Gavallan şi Mclver care stăteau 
pe tarmac lângă automobil şi porni rulajul, îndreptându-se către 
Tabriz. 

Gavallan abia sosise de la Ai Shargaz şi era primul 
moment în care se afla singur cu Mclver. 

- Ce se-ntîmplă, Mac? 

Vântul rece le flutura îmbrăcămintea de iarnă şi spulbera 

zăpada în jurul lor. 

- Necazuri, Andy! 

- Ştiu asta. Zi-mi iute! Mclver se apropie mai mult. 

- Am auzit că mai avem abia o săptămâna înainte de a fi blocaţi 
la sol până la naţionalizare. 

- Ce? Gavallan rămase ca prostit. 

- Talbot ţi-a spus? 

- Nu, Armstrong, acum câteva minute când colonelul era la 
closet şi noi eram singuri. 

Obrazul lui Mclver se strâmbă. Era atât de îngrijorat încât 
nu-şi găsea cuvintele. 

- Ticălosul mi-a zis, cu politeţea lui prefăcută: "N-aş paria pe mai 
mult de zece zile dacă aş fi în locul dumitale; o săptămâna ar fi 
mai sigur, şi au uita, domnule Mclver, în gura închisă nu intră 
muşte!" 

- Dumnezeule! Oare ştie că punem la cale ceva? O pală de vânt 
îi împroşcă cu zăpadă fină. 

- Nu ştiu, pur şi simplu nu ştiu, Andy! 

- Cum e cu HBC? A adus vorba de el? 

- Nu, când am întrebat de documente, tot ce-a zis a fost: "sunt 
la loc sigur". 

- A spus unde o să ne întâlnim astăzi? Mclver scutură din cap. 

- "Dacă mă întorc la timp, am să vă caut eu". . Ticălosul! 


Smuci portiera maşinii. Tulburat, Gavallan scutură zăpada 
de pe umeri şi se strecură la căldură. Ferestrele erau îngheţate. 
Mclver comută ventilatorul şi rezistenţele din ferestre la 
maximum, încălzirea interioară fiind deja pornită cu toată 
puterea, apoi băgă o casetă în aparat, dădu volumul la 
maximum, după care îl închise înjurând. 

- Ce se mai întâmplă, Mac? 

- O grămadă, explodă el. Erikki a fost răpit de sovietici sau de 
KGB şi e undeva sus, lângă graniţa turcă, făcând Dumnezeu ştie 
ce cu aparatul lui. Nogger crede că îl obligă să-i ajute la golirea 
posturilor secrete de ascultare americane. Nogger, Azadeh, doi 
dintre mecanicii noştri şi un căpitan britanic abia au scăpat cu 
viaţă din Tabriz. S-au întors ieri şi sunt la mine acasă, pentru 
moment. Cel puţin erau când am plecat în dimineaţa asta. 
Dumnezeule, Andy! Ar fi trebuit să vezi în ce hal erau când au 
ajuns! Căpitanul e acelaşi care l-a salvat pe Charlie la Doshan 
Tappeh şi pe care Charlie l-a lăsat la Bandar-e Pahlavi. 

- Si ce-i cu el? 

- A fost o operaţiune secretă. E căpitan gurka, îşi zice Ross, John 
Ross. El şi Azadeh erau cam incoerenţi. Nogger era şi el destul 
de agitat, dar cel puţin sunt teferi acum, acasă. 

Glasul lui Mclver începu să tremure. 

- Îmi pare rău să-ţi spun, dar am pierdut un mecanic la Zagros, 
Jordon Porcărie. A fost împuşcat şi... 

- Isuse Christoase, bătrânul Porcărie e mort? 

- Da. Da, mi-e teamă că da şi fiul tău a fost atins... Nu prea rău. 

Adăugă dintr-o suflare, căci Gavallan se albise: 

- Scot e okay, 

- Cât de grav? 

- l-a trecut un glonţ prin muşchi, în umărul drept. N-a fost atins 
osul, doar carnea. Jean-Luc spune că au penicilină, medic şi că 
rana e curată. Scot n-o să fie în stare să piloteze elicopterul 
mâine către Al Shargaz, aşa că l-am rugat pe Jean-Luc s-o facă 
şi să-l ia pe Scot cu el şi după aia să se întoarcă la Teheran cu 
următorul avion şi-o să-l trimitem înapoi la Kowiss. 

- Eşti sigur că Scot a fost doar atins? 

- Da, Andy, sigur. 

- Ce dracu s-a-ntâmplat? 

- Nu ştiu exact. Am primit un mesaj de la Starke în dimineaţa 
asta, care mesaj tocmai îi sosise de la Jean-Luc. Se pare că 


teroriştii acţionează în zona Zagros. Aceeaşi bandă care a atacat 
Bellissima şi Rosa. Trebuie că se ascund prin pădurile din jurul 
bazei. Jordon şi cu Scot încărcau piese de schimb în 212, imediat 
după răsăritul soarelui, dimineaţa, şi au fost împroşcaţi cu 
gloanţe. Săracul Porcărie a încasat cea mai mare parte, iar Scot 
doar unul. 

Din nou, Mclver adăugă grăbit, văzând expresia de pe faţa 
lui Gavallan: 
- Jean-Luc m-a asigurat că Scot e-n regulă, Andy. Pe cinstea 
mea! 
- Nu mă gândeam numai la Scot, spuse Gavallan greoi. Porcărie 
e cu noi, fir-ar să fie, de când am pornit-o. N-are trei copii? 
- Da, aşa e. Groaznic. 
- Cumplit! 

Mclver răsuci cheia şi porni încetişor maşina prin zăpadă, 
înapoi către birouri. 
- Sunt toţi la şcoală, cred. O să fac ceva pentru ei imediat ce mă 
întorc. Zi-i mai departe despre Zagros. 
- Nimic în plus. Tom nu era acolo. Vineri a trebuit să rămână 
peste noapte la Kowiss. Jean-Luc a spus că n-a văzut pe nici unul 
dintre atacatori. Nimeni nu i-a văzut. Gloanţele au ieşit pur şi 
simplu din pădure, baza e un haos oricum, cu aparatele care 
lucrează non-stop, aducând oameni de la toate celelalte sonde 
şi ducându-i în grupuri la Al Shargaz, toată lumea dându-se de 
ceasul morţii s-o şteargă de acolo înainte de termenul de mâine, 
la apusul soarelui. 
- O să reuşească? 
- Mai mult sau mai puţin. O să scoatem toţi găzarii noştri şi pe 
băieţi, cea mai mare parte a pieselor valoroase şi toate 
elicopterele şi le aducem la Kowiss. Structura de bază a 
sondelor va trebui să rămână, dar asta nu e în responsabilitatea 
noastră. Dumnezeu ştie ce-o să se întâmple cu baza şi cu 
sondele, fără întreţinere. 
- O să se sălbăticească. 
- Aşa e. Afurisită risipă. Prostească, afurisit de prostească! L-am 
întrebat pe colonelul Fazir dacă ar putea face ceva. Ticălosul a 
zâmbit doar, cu zâmbetul ăla scârbos, subţire, al lui şi-a spus că 
e destul de greu să afle ce dracu se-ntâmplă în biroul de lângă 
el, din Teheran, darmite atât de departe în sud. L-am întrebat 
dacă ar putea face ceva cu komitehul de la aeroport. 


- Ar putea să ne-ajute? 
- A zis "nu". Komitehul n-are aproape nici o legătură cu oricine 
altcineva, nici chiar cu Teheranul. Ca să ţi-l .citez: "Sus, la 
Zagros, printre nomazi şi triburi semicivilizate, dacă n-ai arme 
sau nu eşti iranian, preferabil un ayatolah, e mai bine să faci ce 
ţi se spune". 

Mclver tuşi şi îşi suflă nasul nervos. 
- Ticălosul nu râdea de noi, Andy, şi totuşi nici nu-i părea rău. 

Gavallan era cuprins de disperare. Atât de multe întrebări 
la care trebuia să afle răspunsul, totul primejduit, aici şi acasă! 
Mai era o săptămâna până când totul avea să se prăbuşească. 
Slavă Domnului că Scot... Săracul Porcărie! Sfinte Dumnezeule, 
Scot împuşcat! 

Înnegurat, privi prin parbriz şi văzu că se apropiau de zona 
de mărfuri. 
- Opreşte maşina pentru o clipă, Mac. Mai bine să vorbim între 
patru ochi. Ei? 
- lartă-mă! Da. Nu prea gândesc limpede. 
- Tu eşti bine? Vreau să spun cu sănătatea. 
- Oh, cu asta stau grozav. Dacă aş putea scăpa de tusea asta... 
Doar asta mă supără, din păcate, spuse Mclver plat, dar 
Gavallan simţi recunoaşterea faptului ca pe-o durere. Am scăpat 
controlul. Am pierdut deja un om, problema cu HBC atârnă încă 
asupra noastră, bătrânul Erikki e în primejdie, toţi suntem în 
primejdie, S-G şi tot ce am făcut până acum. 

Se jucă o vreme cu volanul. 
- Genny e bine? 
- Da. Da, ea da, spuse răbdător Gavallan. 

Era a doua oară când răspundea la întrebarea asta. Mclver 
îl întrebase în clipa în care coborâse treptele avionului. 
- E bine, Mac, spuse, repetând ce spusese mai devreme. Am o 
scrisoare de la ea. A vorbit şi cu Hamish şi cu Sarah, amândouă 
familiile sunt bine, iar tânărului Angus i-a ieşit primul dinte. 
Toată lumea e bine acasă, toţi în formă şi am o sticlă de Loch 
Vay în servietă, de la ea. A încercat să-l convingă pe Johnny 
Hogg s-o lase în avion, să o ascundă în toaletă, chiar după ce eu 
am zis nu. 
- lartă-mă. 

Pentru prima dată observă urma unui zâmbet la Mclver. 


- Genny e afurisit de încăpăţânată, nu încape îndoială. Sunt 
bucuros că e acolo şi nu aici, foarte bucuros. Curios totuşi cât de 
tare ţi-e dor de ele. 
Mclver privi în gol. 
- Mulţumesc, Andy. 
- Pentru nimic. 
Gavallan cugetă un moment. 
- De ce să-l pui pe Jean-Luc să plece cu elicopterul? De ce nu 
poate Tom Lochart? N-ar fi mai bine să-l scoatem pe el? 
- Sigur că da, dar n-o să părăsească Iranul fără Şeherazada şi 
mai e şi altă problemă. 
Muzica de pe bandă se isprăvi şi el întoarse caseta. 
- Nu pot să dau de ea. Tom era tare îngrijorat. M-a rugat să mă 
duc acasă la ea, lângă bazar, ceea ce am făcut. N-am primit nici 
un răspuns. Nu părea să fie nimeni acolo. Tom e sigur c-a fost la 
Marşul Femeilor. 
- Christoase! Am auzit la HBC de încăierări şi arestări şi atacul 
unor săriţi asupra unora dintre femei. Crezi că e-n închisoare? 
- Sper din tot sufletul să nu fie. Ai auzit de tatăl ei? Oh, desigur, 
ţi-am spus eu însumi data trecută când ai fost aici, nu-i aşa? 
Mclver şterse parbrizul fără să se gândească. 
- Tu ce-ai vrea să faci? Să aştepţi aici până se întoarce păsărica? 
- Nu. 
- Hai să mergem la Teheran. Avem timp? Gavallan aruncă o 
privire iute la ceas. Arăta 12,25. 
- Oh, da. Avem o mulţime de piese din stocul supranormativ de 
urcat la bord. O să avem timp dacă plecăm acum. 
- Bun. Mi-ar plăcea să-i văd pe Azadeh şi pe Nogger. Şi pe omul 
ăsta, Ross. Şi în special pe Talbot. Am putea trece pe lângă casa 
Bakravan ca din întîmplare. Ei? 
- Bună idee. Mă bucur că eşti aici, Andi, mă bucur foarte mult. 
Porni motorul şi roţile derapară. 
- Şi eu, Mac. Ca să-ţi spun drept, niciodată nu m-am simţit atât 
de deprimat. 
Mclver tuşi şi-şi drese glasul. 
- Vesti proaste acasă? 
- Da. 
Cu dosul mănuşii, Gavallan şterse fără grabă picăturile de 
condens de pe fereastra portierei. 


- Luni va avea loc o întâlnire extraordinară a Consiliului de 
Conducere al Struanilor. Va trebui să vin cu nişte răspunsuri la 
problema Iranului. Blestemată pacoste! 

- Şi Linbar o să fie acolo? 

- Da. Nemernicul o să ruineze Nobila Casă până la urmă. E o 
prostie să te extinzi în America de Sud când China e pe cale să 
se deschidă. 

Mclver se încruntă, simțind încordarea din glasul lui 

Gavallan, dar nu spuse nimic. De ani de zile cunoştea rivalitatea 
şi ura dintre ei, circumstanţele morţii lui David McStruan şi 
surpriza tuturor în Hong Kong că Linbar primise locul acela din 
vârf. Avea încă mulţi prieteni în colonie care-i trimiteau tăieturi 
din ziare sau îi scriau despre ultimele zvonuri şi bârfe - sângele 
Hong Kongului, despre Nobila Casă şi rivalii ei, dar nu le discuta 
niciodată cu vechiul său prieten. 
- lartă-mă, Mac! spuse Gavallan morocănos. Nu vreau să discut 
lucrurile astea, sau ce se întâmplă cu lan. Quillan, Linbar sau 
oricine altcineva legat de Struani. Oficial, nu mai sunt în Nobila 
Casă. Hai s-o lăsăm aşa! 

Destul de corect, se gândi Mclver şi încercă să nu se 
neliniştească. Trase cu coada ochiului la Gavallan. Anii n-au 
lăsat urme asupra lui Andy, îşi zise. E un bărbat la fel de grozav 
ca întotdeauna, chiar cu toate necazurile astea! 

- Nu-ţi face griji, Aridy, n-ai ce să faci! 

- Aş vrea să cred asta chiar acum. Mac! Şapte zile prezintă o 
problemă uriaşă, nu? 

- Asta este ceea ce... 

Băgă de seamă că indicatorul de benzină arăta gol şi 
explodă: 

- Cineva mi-a tras benzina din rezervor cât timp a fost parcată! 

Se opri, ieşi din maşină o clipă şi se întoarse înapoi 

clântind portiera. 
- Ticăloşi afurisiţi, mi-au spart încuietoarea! Trebuie să fac 
plinul. Din fericire, încă mai avem câteva canistre de douăzeci 
de litri şi rezervorul subteran e încă pe jumătate plin cu 
combustibil de elicopter - pentru "situaţii speciale". 

Tăcu, frământat de gândul la Jordon şi Zagros şi HBC şi 
cele şapte zile. Ce-o să mai pierdem? începu să blesteme în 
sinea lui, apoi auzi vocea lui Genny spunând: "Putem s-o facem 
dacă vrem, ştiu că putem, ştiu că putem!" 


Gavallan se gândea la fiul său. 

N-am să stau liniştit până când n-am să-l văd cu ochii mei. 
Mâine, dacă am noroc. Dacă Scot nu se întoarce mai înainte de 
a-mi pleca avionul spre Londra, am să amân zborul şi mă duc 
duminică. Şi cumva trebuie să-l văd pe Talbot. Poate ar putea 
să-mi dea ceva ajutor. Dumnezeule! Numai şapte zile! 

Lui Mclver nu-i trebui mult timp să alimenteze, apoi ieşi 
din aeroport amestecându-se în circulaţia de pe şosea. Un uriaş 
reactor de transport al Forţelor Aeriene Americane trecu jos, pe 
deasupra capetelor, către terenul de aterizare. 

- Primesc cam cinci Jumbo pe zi, tot cu controlori militari de zbor 
şi supraveghetori din Gărzile Verzi, toată lumea dă ordine, le 
contramandează - şi oricum nimeni n-ascultă - spuse Mclver. Ba 
mi-a promis trei locuri la fiecare dintre zborurile lor pentru 
conaţionalii noştri, cu bagaje. Speră să aducă aici un Jumbo la 
fiecare două zile. 

- Au spus ce vor în schimb? 

- Bijuteriile Coroanei, spuse Mclver încercând să mai slăbească 
tensiunea în care se aflau, dar gluma suna sec. Nu, nimic, Andy. 
Managerul de la BA, Bill Shoesmith, e un flăcău formidabil şi-şi 
face grozav treaba. 

Ocoli rămăşiţele unui autobuz aflat pe partea lor, jumătate 
de-a latul şoselei, de parcă ar fi fost parcat cu grijă. 

- Femeile protestează iarăşi astăzi. Umblă zvonul că au de gând 
să continue tot aşa până când Khomeini renunţă. 

- Dacă sunt unite, va trebui s-o facă. 

- Nu ştiu ce să mai cred în zilele astea. 

Mclver conduse o vreme în tăcere, apoi arătă cu degetul 
mare pe fereastră, către trecătorii care umblau încolo şi-ncoace. 
- S-ar zice că totul e-n regulă în lume. Moscheile sunt pline ochi, 
marşurile de sprijin pentru Khomeini sunt numeroase, Gărzile 
Verzi se bat netemătoare cu cei de stânga, care le ţin piept la fel 
de neînfricaţi. 

Tuşi şuierat. 

- Angajaţii noştri... ei bine, se mulţumesc să-mi servească 
obişnuitele complimente şi politeţuri persane şi nu ştii niciodată 
ce gândesc într-adevăr, doar că e sigur că ne vor afară. 

Urcă pe trotuar ca să evite o ciocnire frontală cu o maşină 
ce venea pe contrasens, cu claxonul urlând şi cu viteză mult 
prea mare pentru drumul înzăpezit, apoi continuă: 


- Ţicniţi afurisiţi! Dacă n-aş iubi-o pe bătrâna Lulu, aş schimba-o 
pentru o veche camionetă şi i-aş turti pe toţi afurisiţii ăştia! 
Trase cu ochiul la Gavallan şi zâmbi. 
- Andy, mă bucur tare mult că eşti aici! Mulţumesc. Mă simt mult 
mai bine acum! lartă-mă! 
- Nici o problemă! spuse calm Gavallan, dar sufletul pui era un 
vulcan. Cum rămâne cu "Vârtejul"? întrebă, fără să fie în stare 
să se mai abţină. 
- Ei bine, că sunt şapte sau şaptezeci de zile... Mclver viră ca să 
evite un alt accident aproape iminent. Răspunse cu gesturi 
obscene similare şi îşi continuă drumul. 
- Hai să zicem că am căzut cu toţii de acord şi că putem să 
apăsam butonul, dacă vrem, în ziua Z, peste şapte zile. 
- Nu. Armstrong a spus să nu contăm pe mai mult de o 
săptămână, aşa că să zicem şase, şase zile începând de azi. 
Vinerea următoare - o vineri ar fi oricum cea mai bună, nu-i aşa? 
- Pentru că e ziua lor sfântă; da, m-am gândit şi eu. 
- Apoi adaptând ce-am născocit până acum Charlie şi cu mine... 
Faza întâi: de azi înainte trimitem de aici orice cetăţean străin şi 
orice piesă putem, pe orice cale putem, cu avionul, cu camionul, 
în lrak sau Turcia sau bagaje şi surplus de bagaj cu BA. Cumva 
am să-l fac pe Bill Shoesmith să mărească rezervările noastre şi 
să ne dea prioritate la spaţiul de cargo. Avem deja două JR 212 
afară pentru reparaţii şi cel de la Zagros este programat pentru 
mâine. Avem cinci păsărele lăsate aici, în Teheran, un 212, două 
206 şi două : Alouette. Trimitem tot - în afară de 206 - la Kowiss, 
ostentativ, ca să satisfacă cererea lui Barosanu, deşi de ce le 
vrea, numai Dumnezeu ştie. Duke spune că aici ale lui nu sunt 
toate ocupate. Oricum, lăsăm elicopterele mici aici. Ca un fel de 
camuflaj. 
- Le lăsăm? 
- N-avem cum să scoatem toate elicopterele, Andy, Oricare ar fi 
ziua limită. Acum, Z-2, miercurea următoare: ultimii din oamenii 
noştri de la sediu, Charlie, Nogger, piloţii care mai rămân, 
mecanicii şi cu mine, ne urcăm în avion şi spălăm putina la Al 
Shargaz, dacă desigur nu putem să scoatem o parte dintre ei 
mai înainte cu BA. 
- Nu uita că trebuie să pară că suntem aici cu toate forţele! Unul 
care vine pentru unul care pleacă! După asta, cum rămâne cu 
documentele, cu permisele de ieşire? 


- Am să încerc să obţin documente în alb de la Aii Kia. O să am 
nevoie de nişte cecuri elveţiene în alb, înţelege ce înseamnă 
peşcheşul, dar, de asemenea, e şi membru în Consiliul de 
Conducere şi foarte inteligent, încins şi flămând, dar deloc 
dornic să-şi rişte pielea. Dacă nu putem, atunci pur şi simplu ne 
cumpărăm drumul cu peşcheşuri. Scuza noastră către parteneri, 
Kia sau cine o mai fi, când or să descopere că am plecat, e că ai 
organizat o conferinţă urgentă la Al Shargaz. E o scuză tâmpă, 
dar asta nu mai contează. Cu asta se sfârşeşte Faza întâi. Dacă 
suntem împiedicaţi să plecăm, atunci "Virtejul" se termină aici, 
pentru c-o să fim folosiţi ca ostateci pentru întoarcerea tuturor 
aparatelor şi ştiu că n-o să fii de acord să ne laşi de izbelişte. 
Faza a doua: Pregătim... 

- Cum rămâne cu lucrurile din casă ale tuturor băieţilor care au 
apartamente sau case în Teheran? 

- Compania va trebui să plătească compensaţii cinstite. Asta o 
să fie parte din câștigul si pierderea "Vârtejului". De acord? 

- Cât o să însemne asta, Mac? 

- Nu prea mult. N-avem altă ieşire decât să plătim compensaţia. 
- Da, da, aşa e. 

- Faza a doua. Deschidem prăvălia la Al Shargaz şi în timpul ăsta 
mai multe lucruri se vor fi întâmplat. Aranjezi pentru cargourile 
747 să ajungă la Al Shargaz în după-amiaza zilei Z-l. Până 
atunci Starke va stoca cumva, pe țărm, în taină, destule butoaie 
de două sute de litri ca să-i ducă peste Golf. Altcineva o să 
ascundă alt combustibil pe vreo insulă uitată de Dumnezeu, în 
afara ţărmurilor Arabiei Saudite sau a Emiratelor, în caz că o să 
aibă nevoie de ele Starke şi Rudi şi băieţii lui din Bandar-e 
Delam, cărora în mod sigur o să le trebuiască. Scrag n-are 
probleme cu combustibilul. Între timp aranjezi înregistrarea 
britanică pentru toate aparatele pe care ne gândim să le 
"exportăm" şi obţii permisiunea de zbor prin spaţiul aerian 
kuweitian, saudit şi-al Emiratelor. Eu sunt responsabil cu 
desfăşurarea operaţiilor "Vârtejului". În zorii zilei Z îmi spui: 
"pleacă" sau "nu pleca". Dacă e "nu pleca", cu asta s-a terminat. 
Dacă e "pleacă", pot să anulez ordinul dacă cred eu că e mai 
prudent, şi-atunci asta înseamnă terminat. Aşa e? 

- Cu două amendamente, Mac. Te consulţi cu mine înainte de a 
abandona - aşa cum o să mă consult şi eu cu tine înainte de a 


zice "pleacă" sau "nu pleca" - şi al doilea, dacă nu putem în ziua 
Z, încercăm din nou în Z+ I siZ +2. 
-Au right! 

Mac răsuflă adânc. 

- Faza a treia: în zorii zilei Z sau Z + |, sau Z 4- 2, trei zile e 
maximum de care ne putem îngădui să tragem - transmitem 
prin radio un mesaj codificat care spune "pleacă". Cele trei baze 
confirmă şi imediat toate aparatele care trebuie să plece se 
ridică în aer şi se îndreaptă spre Al Shargaz. S-ar putea să fie o 
diferenţă de patru ore între sosirea lui Skrag şi a ultimului, 
probabil a lui Duke, dacă totul merge bine. In momentul în care 
aparatele aterizează oriunde în afara Iranului, înlocuim 
numerele de înregistrare iraniene cu cele englezeşti şi asta ne 
aduce parţial, în legalitate. În momentul în care aterizează la Al 
Shargaz, se încarcă în 747 şi după aia decolează în înaltul 
cerului cu toată lumea la bord. 

Mclver răsuflă adânc. 

- Simplu. 

Gavallan nu răspunse imediat, cântărind planul sesizând 

fisurile nenumăratele primejdii. 

- E bun, Mac. 

- Nu e, Andy, nu e bun deloc. 

- L-am văzut pe Scrag ieri şi-am stat mult de vorbă. Spune că lui 
i se pare posibil "Vârtejul" şi dacă el e cu noi atunci îi dăm 
drumul. A spus c-o să-i sune pe ceilalţi la sfârşitul săptămânii şi 
o să-mi dea de ştire, dar era sigur că la ziua potrivită poate să 
scoată păsărelele şi băieţii afară. 

Mclver dădu din cap, dar nu mai spuse nimic. Se mulţumi 
să conducă în tăcere pe şoseaua îngheţată şi periculoasă, 
strecurindu-se pe străzile înguste ca să ocolească şoselele 
principale pe care le ştia congestionate cu maşini. 

- Nu suntem prea departe de bazar acum. 

- Scrag a spus că ar putea să ajungă în următoarele zile la 
Bandar-e Delam ca să-l vadă pe Rudi sau să-l sune, scrisorile-s 
prea riscante. Apropo, mi-a dat un bileţel pentru tine. 

- Ce zice? 

Gavallan scotoci la fundul servietei. Găsi plicul şi-şi puse 
ochelarii. 

- E adresat: "Căpitanului D.D. Mclver, esquire". 


- Îi arăt eu într-o zi pentru afurisitul ăsta de "Dirty Duncan"! 
Citeşte-o! 

Gavallan deschise-plicul, scoase două hârtii prinse între 
ele şi mormăi: 

- Scrisoarea spune doar "Bagăţi-o!'. De ea este prinsă o fişă 
medicală... 

O cercetă cu atenţie. 

-.„Semnată de doctorul G. Gernin, Consulatul Australian din Al 
Shargaz. Afurisitu bătrân are colesterolul normal, tensiunea 13 
cu 8,5, zahărul normal, totul e al dracului de normal - şi mai e 
un PS cu scrisul lui Scrag: "Am să zumzăi pe deasupra ta când o 
să-mplinesc 73 de afurisiţi de ani, gagiule!" 

- Sper s-o facă, prăpăditul! Dar n-o să-i iasă, timpul nu e de 
partea lui. O să... 

Mclver frână prudent. Strada ducea într-o piaţă a moscheii 
bazarului, dar ieşirea era blocată de bărbaţi care vociferau, 
mulţi agitând arme. N-aveau cum să se întoarcă sau să tragă 
pe-o parte, aşa că Mclver se mulţumi să încetinească şi opri 
maşina. 

- Din nou femeile! spuse, prinzând o frântură din scurgerea 
demonstraţiei pe stradă. 

De pe o parte şi de pe cealaltă violenţa strigătelor sporea. 
Traficul de pe ambele părţi ale străzii se opri brusc, ca la 
poruncă, claxoanele urlând furioase. Nu existau trotuare, doar 
obişnuitele şanţuri pline de mizerii şi zăpada strânsă troiene, 
câteva tarabe şi trecători înghesuiți de ambele părţi. Trecătorii 
începură să se alăture celor din faţă, înghesuindu-se împrejurul 
automobilelor şi camioanelor. Printre ei erau vagabonzi şi tineri 
şi unul făcu un semn obraznic către Gavallan prin fereastra 
portierei, un altul trase un şut în aripă, apoi altul şi o rupseră la 
fugă râzând. 

- Scârboşenii mărunte! 

Mclver îi putea zări în oglinda retrovizoare, alţi tineri se 
strângeau în jurul lor, alţi bărbaţi trecură pe lângă ei, alte privi 
ostile si o pereche izbi portiera neglijent, cu patul armelor. în 
faţa lor, corpul principal al demonstraţiei, dominat de strigăte de 
"Allah-u akbar", trecea de intersecţie. Un trosnet neaşteptat îi 
făcu să tresară când o piatră izbi maşina la mică distanţă de 
parbriz, apoi întreaga maşină începu să se clatine când tinerii şi 


vagabonzii se năpustiră asupra ei, sărind pe barele de protecţie, 
făcând gesturi obscene. 

Mânia lui Mclver explodă şi smuci portiera, trântind pe 
câţiva dintre ei de-a rostogolul pe jos, apoi ţâşni afară şi se 
năpusti în grămada care se împrăştie imediat. Gavallan ieşi la 
fel de iute ca să-i atace pe cei care încercau să răstoarne 
maşina din spate. Il izbi pe unul şi acesta o rupse la fugă. 
Ceilalţi, cei mai mulţi, se retraseră alunecând şi strigând, însoţiţi 
de blestemele trecătorilor, dar doi dintre tinerii mai voinici îl 
atacară pe Gavallan din spate. Îi văzu venind şi-l izbi pe unul în 
piept, trântindu-l, îmbrâncindu-l pe celălalt de un camion, 
ameţindu-l, şi şoferul camionului râse, bătând cu pumnul în 
portiera cabinei. 

Mclver răsufla greii. De partea lui tinerii se trăseseră la o 
distanţă sigură, strigând obscenităţi. 

- Fereşte, Mac! 

Mclver se aplecă. Piatra trecu la mică distanţă de capul lui 
şi izbi portiera camionului şi tinerii - zece sau doisprezece - 
ţâşniră înainte. Mac n-avea unde să se retragă, aşa că le ţinu 
piept lângă aripa maşinii, iar Gavallan îşi sprijini şi el spatele de 
ea, la fel de încolţit. Unul dintre tineri ţâşni către Gavallan cu o 
bucată de lemn ridicată ca o bâtă, în timp ce alţi trei se repeziră 
la el din părţi. Se răsuci într-o parte, dar bâta îl izbi razant în 
umăr şi el icni. Se întinse după tânăr, îl lovi peste faţă 
dezechilibrându-l, dar alunecă şi se întinse în zăpadă. Haita sări 
asupra lui pentru lovitura de graţie. Pe neaşteptate zăpada 
dispăru, ca şi picioarele care-l izbeau, şi el se trezi ajutat să se 
ridice. 

ÎI sprijinea un membru înarmat al Gărzilor Verzi, tinerii se 
aflau adunaţi lângă perete sub ameninţarea armei altuia, în 
apropiere un mullah în vârstă striga înfuriat la ei, trecătorii 
înconjurându-i pe toţi. Ca prin ceaţă îl văzu pe Mclver mai mult 
sau mai puţin neatins, lângă maşină, apoi mullahul se întoarse 
către el şi îi vorbi în farsi. 

- Nam zaban-e shoma ra khoob namu danan, aga. 
- lartă-mă, nu-ţi vorbesc limba, Excelenţă! hârfi Gavallan cu 
pieptul străpuns de dureri. 

Mullahul, un bătrân cu barbă albă, turban alb şi halat 
negru, se întoarse şi strigă pe deasupra îmbulzelii la privitori şi 
la oamenii din celelalte maşini. Fără prea mare enntuziasm, un 


şofer din apropiere ieşi din maşină şi-l salută foarte politicos pe 
mullah, ascultă cele ce i se spuse, apoi îi vorbi lui Gavallan într-o 
engleză bună, deşi foarte rigidă. 

- Mullahul vă informează că tinerii au greşit când v-au macat, 
aga, şi au încălcat legea, şi că este limpede că domnia voastră 
nu aţi încălcat legea şi nu i-aţi provocat. 

Ascultă din nou cele spuse de mullah şi se întoarse din 

nou către Gavallan şi Mclver. 
- El doreşte să ştiţi că Republica Islamică se supune legilor 
nestrămutate ale lui Allah. Tinerii au încălcat legea care nu 
îngăduie să ataci străini neînarmaţi care-şi văd paşnici de 
treburile lor. 

Bărbatul bărbos, de vârstă mijlocie, cu haine zdrenţuite, 

se întoarse către mullah, care acum se adresa cu glas tare 
mulţimii şi tinerilor şi cuvintele lui fură urmate de un val de 
aprobări şi încuviinţări. 
- Trebuie să fiţi martori că legea este întărită, vinovatii pedepsiţi 
şi dreptatea împlinită imediat. Pedeapsa este cincizeci de bice. 
Dar mai întâi tinerii vă vor cere iertare domniilor voastre şi 
tuturor celor din jur. 

In mijlocul tumultului de la demonstraţia ce se desfăşura 
în apropiere, tinerii îngroziţi fură îmbrânciţi şi împinşi cu lovituri 
de picior dinaintea lui Mclver şi Gavallan, unde căzură în 
genunchi şi cerşiră umili iertare. Apoi fură minaţi înapoi la 
perete şi biciuiţi cu biciuri oferite cu multă solicitudine de nişte 
catârgii din mulțimea curioasă, care striga  încurajări 
batjocoritoare. 

Mullahul, cei doi din Gărzile Verzi şi alţii, aleşi de mullah, 
aplicară legea. Fără milă. 

- Dumnezeule! mormăi Gavallan îngreţoşat. Şoferul translator 
spuse tăios: 

- Acesta este Islamul. Islamul are o singură lege pentru toţi 
oamenii, o singură pedeapsă pentru fiecare crimă şi dreptatea 
se aplică imediat. Legea este legea lui Allah. Neatinsă, veşnică, 
nu ca în Vestul vostru corupt, unde legea poate fi răsucită şi 
dreptatea răsucită şi întârziată, amânată spre folosul avocaţilor 
care se îngraşă din aceste ocolişuri şi corupţii şi viclenii sau din 
necazurile altora. 

Ţipetele câtorva tineri îl întrerupseră. 


- Fiii ăştia de căţea n-au nici mândrie! spuse bărbatul 
dispreţuitor, întorcându-se la camion. 

Când pedepsirea luă sfârşit, mullahul îi admonesta blând 
pe acei tineri care nu-şi pierduseră încă simţirile, apoi le dădu 
drumul să plece şi se depărta însoţit de gărzile sale. Mulțimea se 
împrăştie, lăsându-i pe Mclver şi Gavallan lângă maşină. 
Atacatorii lor erau acum grămezi patetice de zdrenţe inerte, 
pătate de sânge, sau tineri ce încercau să se târască în picioare 
gemând. Gavallan se duse să-l ajute pe unul dintre ei, dar 
acesta se zvârcoli înspăimântat, încercând să se ridice în 
picioare, aşa că se opri şi se întoarse înapoi. 

Barele de protecţie erau deformate, vopseaua sărise în 
multe locuri unde fusese lovită de pietrele aruncate cu răutate 
de tineri. Mclver părea mai bătrân ca înainte. 

- N-aş putea spune că n-au meritat-o, cred, zise Gavallan. 

- Am fi fost călcaţi în picioare şi al dracului de răniţi dacă n-ar fi 
venit mullahul, spuse răguşit Mclver, nespus de bucuros că 
Genny nu fusese acolo. Ea s-ar fi simţit lovită de fiecare bici pe 
care-l primeau, îşi zise, simțind dureri în piept şi-n spate de la 
loviturile primite. Îşi desprinse ochii de la maşină şi-şi mişcă cu 
greu umerii îndureraţi. Apoi îl observă pe bărbatul care 
tradusese pentru ei într-o maşină din apropiere, încă prins în 
încurcătura circulaţiei şi-şi tîrî greoi picioarele prin zăpadă către 
el. 

- Mulţumesc, mulţumesc că ne-aţi ajutat, aga, îi spuse, strigând 
pe fereastră ca să acopere zgomotul din jur. 

Maşina era veche, caroseria îndoită în multe locuri și patru 
alţi bărbaţi erau înghesuiți înăuntru. Omul cobori geamul 
portierei. 

- Mullahul a cerut un translator. L-am ajutat pe el, nu pe voi, 
spuse strâmbând din buze. Dacă n-aţi fi venit în Iran, proştii 
ăia tineri n-ar fi fost tentaţi de dezgustătoarea voastră expunere 
de bogăţie materială. 

- lartă-mă! Voiam doar să... 

-...Şi dacă n-ar fi fost filmele voastre la fel de dezgustătoare şi 
televiziunea, care glorifică bandele voastre de stradă fără nici 
un Dumnezeu şi şcolarii neascultători, pe care Şahul le-a 
importat la imboldul stăpânilor săi, ca să corupă tineretul 
nostru, pe propriul meu fiu şi rudele mele între alţii, aceşti 


sărmani nebuni s-ar supune cu toţii sârguincioşi legilor. Ar fi mai 
bine pentru voi să plecaţi mai înainte de-a fi şi voi prinşi 
încălcând legea. 

Ridică geamul şi izbi claxonul furios. 

Apartamentul lui Lochart; ora 2,37 după-amiază. 
Degetele ei răpăiră scurt, codificat, la uşa apartamentului. Purta 
văl şi un chador pătat. Îi răspunseră o serie de ciocănituri. Bătu 
din nou de patru ori repede şi o dată încet. Uşa se întredeschise 
de un deget. Teymour era acolo, cu un pistol îndreptat spre faţa 
ei, şi ea râse. 

- Nu mai ai încredere în nimeni, dragul meu, spuse în arabă, 
dialectul palestinian. 

- Nu, Sayada, nici măcar în tine! răspunse el şi când se asigură 
că era într-adevăr Sayada Bertolin şi singură, deschise uşa mai 
larg, iar ea îşi smulse vălul şi baticul, intră şi se lăsă în braţele 
lui. El închise uşa cu piciorul şi o încuie. 

- Nici chiar înainte. Apoi se sărutară flămânzi. 

- Ai întârziat! 

- Am venit la vreme, tu ai venit mai devreme! 

Ea râse din nou şi se desprinse din îmbrăţişare! 

întinzându-i sacoşa. 

- Cam jumătate e aici. Am să aduc restul mâine. 

- Unde ai lăsat restul? 

- Într-un dulap la French Club. Sayada Bertoliri îşi puse deoparte 
chadorul şi se transformă ca prin minune. Purta o scurtă de schi 
matlasata, un pulover călduros de caşmir, pe gât, o fustă de 
stofă scoțiană în pătrăţele şi cizme groase, îmblănite, totul de 
cea mai bună calitate. 

- Unde sunt ceilalţi? întrebă. Ochii lui zâmbiră. 

- l-am trimis la plimbare.. 

- Ah, dragoste după-amiaza. Când se întorc? 

- La apus. 

- Perfect. Mai întâi un duş. Apa mai e caldă? 

- Oh, da. Şi încălzirea centrală funcţionează, şi avem şi pătura 
electrică. 

- Asemenea lux... Lochart şi nevasta lui ştiu să trăiască. Asta 
este o veritabilă., care-i cuvântul franţuzesc?... A, da, garsonieră 
de paşă! 

Râsul ei îl încălzi. 


- Habar n-ai ce peşcheş e un duş fierbinte, dragul meu. Mult mai 
minunat decât o baie. Fără să mai vorbim de restul. 

_ Se aşeză pe un scaun ca să-şi tragă cizmele. 
- Insă libidinosul bătrân, Bakravan, Jared Bakravan, nu Lochart, 
a fost cel care ştia cum să trăiască. La origine apartamentul 
ăsta a fost pentru o amantă. 
- Tu? întrebă el fără răutate. 
- Nu, dragul meu. El le voia tinere, foarte tinere. Eu nu sunt 
amanta nimănui, nici măcar a soţului meu. Şeherazada mi-a 
spus. Moş Jared ştia cum să trăiască. Păcat că n-a avut mai mult 
noroc în moarte! 
- Şi-a atins țelul. 
- Nu aşa ar fi trebuit să sfârşească un astfel de om. E o prostie! 
- Era cămătar cunoscut şi sprijinitor al Şahului, chiar dacă i-a dat 
din belşug şi lui Khomeini. încălcase legile lui Allah. 
- Legile extremiştilor, dragul meu! Ale extremiştilor. Aşa cum tu 
şi cu mine încălcăm tot felul de legi, nu? 

Se ridică şi-l sărută uşor, ieşi în coridor călcând pe 
minunatele covoare, trecu în dormitorul Şeherazadei şi-al lui 
Lochart, îl traversă intrând în baia luxos acoperită cu oglinzi şi 
dădu drumul la duş, aşteptând să se încălzească apa. 

- Mi-a plăcut întotdeauna apartamentul ăsta. El se sprijini de 
canatul uşii. 

- Superiorii mei îţi mulţumesc că le-ai sugerat. Cum a fost 
demonstraţia? 

- Îngrozitoare. lranienii sunt nişte animale. Strigau porcării şi 
aruncau cu murdării în noi, fluturându-şi penisurile. Şi totul 
pentru că vrem să fim puţin egale, vrem să ne îmbrăcăm aşa 
cum dorim, să încercăm să fim frumoase pentru atât de puţin 
timp, suntem tinere atât de puţină vreme... 

Işi puse din nou palma sub duş, încercând apa. 

- Khomeini al vostru va trebui să renunţe. El râse. 

- Niciodată. Şi numai unii sunt animale, Sayada, restul nu ştiu 
altceva. Unde este toleranța ta de palestiniancă civilizată? 

- Bărbaţii voştri de-aici au pus totul într-un closet, Teymour. 
Dacă ai fi femeie, ai înţelege. 

Incercă din nou apa şi simţi că se încălzeşte. 

- E vremea să mă întorc la Beirut. Niciodată nu m-am simţit 
curată aici. Nu m-am simţit curată de luni de zile. 


- M-ar bucura să mă întorc şi eu. Acolo războiul s-a terminat. Dar 
nu în Palestina, lordan sau Liban. Acolo au nevoie de luptători 
antrenați. Mai sunt încă evrei de omorât, blestemul Zionului de 
îndepărtat şi Pământul Sfânt de recucerit. 

- Mă bucur că o să te întorci la Beirut, spuse ea, chemându-l cu 
privirea. Mi s-a spus şi mie să mă întorc acasă, peste câteva 
săptămâni, şi-mi convine perfect, mai pot să mai demonstrez 
până atunci. Marşul planificat pentru joi o să fie cel mai mare. 

- Nu înţeleg ce-ţi pasă? Iranul nu e problema noastră, iar toate 
marşurile şi adunările de protest n-or să ducă la nimic. 

- Greşeşti! Khomeini nu e prost. lau parte la marşuri pentru 
acelaşi motiv pentru care lucrez pentru OEP, pentru casa 
noastră, pentru egalitatea femeilor Palestinei şi, da... pentru 
femeile de pretutindeni. 

Ochii ei căprui aruncau flăcări şi n-o văzuse niciodată mai 
frumoasă. 

- Femeile au pornit protestul, dragul meu, şi pe Dumnezeul 
părţilor, singurul Dumnezeu, şi pe Marx-Lenin, pe care-n taină îi 
admiri, zilele dominaţiei bărbaţilor s-au sfârşit. 

- Aşa-i, spuse el imediat şi râse. râse laolaltă cu el. 

- Eşti un şovinist. Tu care ai văzut atât de multe. Temperatura 
apei era perfectă. Işi scoase jacheta de schi. 

- Hai să facem un duş împreună. 

- Bine. Spune-mi despre documente. 

- După aia. 

Se dezbrăcară fără ruşine, amândoi excitaţi, dar răbdători, 
pentru că aveau încredere unul într-altul şi erau mulţumiţi. 

Erau amanți de trei ani, în Liban, în Palestina şi aici, la 
Teheran, şi se săpuniră reciproc şi se jucară unul cu celălalt, 
jocul lor devenind din ce în ce mai intim şi mai senzual şi mai 
erotic, până când ea ţipă o dată şi încă o dată şi atunci, în clipa 
aceea, el o pătrunse şi se contopiră perfect, înfierbântându-se şi 
mai mult, implorând împreună, rămânând apoi liniştiţi până mai 
târziu, întinşi unul lângă celălalt în pat, încălziţi de pătura 
electrică. 

- Ce oră e? întrebă ea somnoroasă, oftând adânc. 
- Ora pentru, dragoste. 

Fără o vorbă, ea se întinse spre el şi el tresări, nepregătit, 

şi se retrase protestând, apoi îi prinse mâna şi o trase aproape. 


- Nu încă! Nici chiar tu, dragostea mea, spuse ea mulţumită în 
braţele sale. 

- Cinci minute. 

- Nici cinci ore, Teymour. 

- O oră... ` 

- Două ore, spuse ea zâmbind. In două ore, ai să fii gata din nou, 
dar până atunci n-am să mai fiu aici. Va trebui să-ți urci în pat 
una dintre târfele tale soldat. 

Işi înăbuşi un căscat, apoi se-ntinse ca o pisică. 

- Oh, Teymour, eşti un amant minunat. Apoi auzi un zgomot. 
- Duşul? 

- Da, l-am lăsat să curgă. Ce lux! Nu? 

- Da, da, dar e risipă. 

Se strecură din pat şi închise uşa băii, folosi bideul, apoi 
intră sub duş, cântând în timp ce-şi spăla părul. Işi înfăşură un 
prosop fin în jurul trupului, îşi usca părul cu uscătorul electric şi 
se întoarse aşteptându-se să-l găsească dormind satisfăcut. Dar 
nu dormea. Zăcea în pat cu gâtul tăiat. Pătura care-l acoperea 
pe jumătate era îmbibată de sânge, organele genitale retezate 
erau aşezate cu grijă pe pernă lângă el şi tot acolo, lângă pat, 
stăteau doi bărbaţi; privind-o. 

Amândoi erau înarmaţi cu revolvere cu amortizor. Prin uşa 
deschisă a dormitorului zări un alt bărbat de strajă lângă uşa de 
la intrare. 

- Unde sunt restul hârtiilor? întrebă unul dintre ei într-o engleză 
cu accent curios, cu revolverul îndreptat către ea. 

- La... la French Club. 

- Unde la French Clubl 

- Într-un dulap. 

Era de prea mulţi ani în OEP ca agent secret şi prea 
versată în viaţă ca să intre în panică. Inima-i bătea rărişi încercă 
să se hotărască ce să facă înainte de a muri. În geantă avea un 
cuţit, dar lăsase geanta pe noptieră şi acum se afla pe pat, cu 
conţinutul împrăştiat şi cuțitul nu mai era acolo. N-avea nici o 
armă în apropiere, la îndemână, ca să se ajute. Nimic, doar 
timp. La apus, ceilalţi se vor întoarce. Şi apusul era încă 
departe. 

- In toaleta doamnelor, adăugă. 
- Care dulap? 


- Nu ştiu. Nu sunt numere şi obiceiul e încredinţezi dai tot ce ai 
de păstrat garderobierei, îţi treci numele în registrul pe care ţi-l 
prezintă ea şi îţi dă înapoi ceea ce ai dat, când ceri. Dar numai 
ţie. 

Bărbatul aruncă o privire către celălalt, care dădu scurt 
din cap. Amândoi aveau părul negru, ochii negri, purtau mustață 
şi nu reuşi să le definească accentul. Puteau fi iranieni, arabi sau 
evrei şi de oriunde. Din Egipt, din Siria sau din sud, către 
Yemen. 

- Îmbracă-te! Dacă încerci ceva, n-ai să ajungi în lad fără să 
suferi ca bărbatul acesta. Nu l-am trezit mai întâi. E limpede? 
- Da. 

Sayada se întoarse şi începu să se îmbrace. Nu încerca să 
se ascundă. Bărbatul de la uşă o urmărea atent, dar nu trupul ei 
îl interesa, ci mâinile. 

Sunt profesionişti! îşi zise îngreţoşată. 

- De unde ai hârtiile? 
- De la cineva care îşi zice Aii. Nu l-am văzut niciodată până... 
- Stai! 

Cuvântul tăia ca o lamă, deşi era spus blând. 

- Data viitoare când ai să minţi am să-ţi tai sfârcul acela minunat 
şi-am să te fac să-l mănânci, Sayada Bertolin! O minciună, de 
probă, ţi se iartă. Dar nu şi cealaltă. Dă-i drumul! 

O cuprinse teama. 

- Numele bărbatului e Abdullah bin Aii Siba şi în dimineaţa asta 
a fost cu mine la vechiul cămin de lângă Universitate. A luat-o 
înaintea mea către apartament şi am căutat unde ni s-a spus să 
căutăm şi... 

- Cine v-a spus? 

- Vocea. Vocea de la telefon. Nu-l cunosc decât ca o voce. Din... 
Din vreme-n vreme mă sună, cu instrucţiuni speciale. 

- Cum îl recunoşti? 

- Sigur că după voce. Şi întotdeauna un cod. 

Îşi trase puloverul peste cap. Era îmbrăcată complet, cu 
excepţia cizmelor. Revolverul cu amortizor nu tremurase o clipă. 
- Întotdeauna pomeneşte ziua precedentă într-un fel sau altul, în 
primele câteva minute. 

- Continuă! 
- Am căutat sub duşumea şi am găsit materialele, scrisorile, 
dosarele şi nişte cărţi. Le-am pus în geanta mea şi-am fost la 


French Club şi... şi după asta, pentru că s-a rupt cureaua genţii, 
am lăsat jumătate acolo şi am venit aici. 

- Unde te-ai întâlnit cu Dimitri Yazerov? 

- Nicăieri, niciodată. Mi s-a spus doar să mă duc acolo cu 
Abdullah şi să mă asigur că nu ne urmăreşte nimeni, să găsesc 
hârtiile şi să i le dau lui Teymour. 

- De ce Teymour? 

- N-am întrebat: Nu întreb niciodată. 

- Înţelept. Ce făcea Teymour? 

- Nu ştiu exact. În afară de faptul că este... era iranian, pregătit 
ca fedain de către OEP. 

- Ce ramură? 

- Nu stiu. 

În spatele omului se vedea dormitorul, dar se feri să 
privească patul, cu ochii aţintiţi pe acest bărbat care ştia prea 
multe. Prin felul în care puneau întrebările, puteau fi agenţi ai 
SA VAMA, KGB, CIA, MI6, Israel, lordania, Siria, Irak, ba chiar şi ai 
unuia dintre grupurile extremiste ale OEP, care nu-l recunoştea 
pe Arafat drept conducător şi care ar fi dorit cu toţii să intre în 
stăpânirea conţinutului seifului Ambasadei Americane. 

- Când se întoarce francezul, amantul tău? 

- Nu ştiu, spuse imediat, lăsând să i se vadă surpriza. 

- Unde-i acum? 

- La baza lui din Zagros. Se numeşte Zagros Trei. 

- Unde-i pilotul Lochart? 

- Cred că tot la Zagros. 

- Când se întoarce aici? 

- Vrei să spui aici, în acest apartament? Nu cred să se mai 
întoarcă vreodată aici. 

- La Teheran? 

Privirea îi fu atrasă spre dormitor, oricât de mult încercase 
să reziste, şi-l văzu pe Teymour. Stomacul ei se răsuci, bâjbâi 
după toaletă şi vărsă violent. Bărbatul privi fără emoție, 
satisfăcut că una dintre barierele ei era sfărâmată. Era obişnuit 
să vadă trupul reacţionând singur în faţa spaimei, totuşi rămase 
cu pistolul îndreptat către ea, urmărind-o prudent în caz că ar fi 
încercat ceva. 

Când spasmele trecură, îşi curăţă gura cu puţină apă. 
Încercând să-şi stăpânească ameţeala, blestemându-l pe 
Teymour că fusese atât de idiot ca să-i trimită pe ceilalţi. 


Tâmpitul! ar fi vrut să tipe. E o prostie când ştii că eşti 
înconjurat de duşmani, în dreapta, în stânga sau în centru. M-a 
deranjat pe mine vreodată să fac dragoste când se aflau şi alţii 
prin preajmă câtă vreme uşa era închisă?! Se sprijini cu spatele 
de chiuvetă, cu faţa la duşmanii ei. 
- Mai întâi mergem la French Club. Ai să iei restul materialului si- 
ai să mi-l dai. Limpede? 
- Da. 
- De-aici înainte ai să lucrezi pentru noi. În secret. Ai să lucrezi 
pentru noi. De acord? 
- Am de ales? 
- Da, poţi să mori. Cumplit. 
Buzele bărbatului se subţiară şi mai mult şi privirea deveni 
vicleană 
- După ce ai să mori, o să i se acorde atenţie unui copil cu 
numele de Yassar Bialik. 
Toată culoarea îi dispăru din obraji. 
- Ah, bine, deci îţi aminteşti de băieţelul tău care locuieşte cu 
familia unchiului tău pe strada Negustorilor de Flori din Beirut. 
Ei, îţi aminteşti? 
- Da... desigur... spuse ea, abia putând să rostească cuvintele. 
Era cu neputinţă ca ei să afle de dragul meu Yaser. Nici 
chiar soţul meu nu ştie. 
- Ce s-a întâmplat cu tatăl băiatului? 
- A... a fost ucis... A fost ucis. 
- Unde? 
- Pe... înălțimile Golan. 
- E trist să pierzi un soţ atât de tânăr, când eşti căsătorită abia 
de câteva luni! spuse bărbatul ironic. Câţi ani aveai atunci? 
- Şa... şaptesprezece. 
- Memoria nu te-a lăsat. Bine. Acum ai de ales: lucrezi pentru 
noi, tu şi fiul tău şi unchiul şi familia lui sunt siguranţă; dacă nu 
ne asculţi cu desăvârşire, dacă încerci să ne trădezi sau să te 
sinucizi, băiatul Yassar nu va mai fi bărbat şi nu va mai vedea. E 
limpede? 
Neajutorată, încuviinţă din cap, cu chipul pământiu. 
- Dacă noi murim, alţii o să se asigure că suntem răzbunaţi. Nu 
te îndoi de asta. Acum, ce-ai ales? 
- Am să vă slujesc. 


Şi-am să îmi pun fiul la adăpost şi am să fiu răzbunată. 
Dar cum, cum, cum! 
- Bun. Pe ochii, testiculele şi mădularul fiului tău, o să ne dai 
ascultare? 
- Da! Vă rog... Vă rog, pe cine o să slujesc? amândoi bărbaţii 
zâmbiră fără veselie. 
- Nu mai întreba vreodată şi nici nu încerca să afli. O să-ţi 
spunem, când va fi nevoie, dacă va fi nevoie. Limpede? 
-Da. 
Bărbatul înarmat deşurubă amortizorul şi-l puse împreună 
cu arma în buzunar. 
- Vrem să aflăm imediat când se întorc fie francezul, fie Lochart. 
E de datoria ta să afli şi câte elicoptere au aici în Teheran şi 
unde. Limpede? 
- Da. Cum iau legătura cu voi, vă rog? 
- O să ţi se dea un număr de telefon. Ochii i se îngustară şi mai 
mult. 
- Numai pentru tine. Limpede? 
- Da. 
- Unde locuieşte Armstrong, Robert Armstrong? 
- Nu ştiu. 
Semnale de alarmă începură să o străbată. Umbla zvonul 
că Armstrong era un asasin experimentat angajat de MI6. 
- Cine e Talbot? 
- Talbot e un oficial al Ambasadei Britanice. 
- Ce oficial? Ce slujbă are? 
- Nu ştiu. Doar un oficial. 
- E vreunul dintre ei amantul tău? 
- Nu. Ei... ei vin câteodată la French Club. Cunoştinţe. 
- Ai să devii amanta lui Armstrong. Limpede? 
- Am să... am să încerc. 
- Ai două săptămâni. Unde e nevasta lui Lochart? 
- Cred... cred că e în casa familiei Bakravan, de lângă bazar. 
- Ai să te convingi de asta şi-ai să obţii cheia uşii din faţă. 
Bărbatul o privi clipind şi-şi ascunse amuzamentul. Dacă 
asta e împotriva scrupulelor tale, îşi zise, n-are a face. 
- la-ţi haina, acum plecăm. Genunchii îi tremurau şi traversă 
dormitorul către uşa din faţă. -Aşteaptă! 
Bărbatul înghesui conţinutul genţii înapoi şi după aceea, 
ca străbătut de un gând neaşteptat, înfăşură nepăsător ceea ce 


se afla pe pernă într-una dintre batistele ei de hârtie şi puse şi 
asta în geantă. 

- Ca să-ţi amintească să ne asculţi. 

- Nu, vă rog! Izbucni în lacrimi. Nu pot... Nu asta! Bărbatul îi 
strecură geanta în mână. 

- Atunci scapă de ele! 

Se clătină umilă înapoi către baie şi aruncă în toaletă şi 
vomă din nou, mai mult decât înainte. 
- Grăbeşte-te! 

Când putu să-şi pună picioarele în mişcare, se întoarse cu 
faţa către ei. 

- Când ei or să se întoarcă şi-or să vadă că nu sunt aici... ei... or 
să ştie că sunt... că sunt cu cei care au făcut asta şi... 

- Sigur. Ne crezi proşti? Crezi că suntem singuri? În momentul în 
care cei patru se întorc sunt morţi şi locul ăsta incendiat. 

La apartamentul lui Mclver; ora 4,20 după- amiază. 
Ross spuse: 

- Nu ştiu, domnule Gavallan, nu-mi amintesc prea multe după ce 
am lăsat-o pe Azadeh pe deal şi-am intrat în bază. Mai mult sau 
mai puţin până când am ajuns aici. 

Purta una dintre cămăşile de uniformă ale lui Petikin şi un 
pulover negru şi pantaloni şi pantofi negri. Era bărbierit şi 
îngrijit, dar pe chipul său se vedea o sfârşeală cumplită. 

- Dar înainte de asta totul s-a întâmplat aşa... aşa cum v-am 
spus. 

- Îngrozitor, spuse Gavallan, dar îi mulţumim Domnului pentru 
prezenţa dumitale, căpitane! Dacă n-ai fi fost dumneata, ceilalţi 
ar fi morţi. Fără dumneata i-am fi pierdut pe toţi. Hai să bem 
ceva. E afurisit de frig. Avem ceva whisky. 

Îi făcu un semn lui Petikin. 

- Charlie! 
Petikin se duse către dulap. 
- Sigur, Andy! 
- Eu nu, mulţumesc, domnule Mclver, spuse Ross. 
- Mi-e teamă că eu vreau şi soarele nu e mai sus de un cot pe 
cer, spuse Mclver. 
- Şi eu, adăugă Gavallan! 

Cei doi sosiseră nu de multă vreme, încă tulburaţi de 
nenorocirea pe lângă care trecuseră la un fir de păr şi îngrijoraţi, 
pentru că acasă la Şeherazada bătuseră cu ciocanul de fier în 


uşă de câteva ori fără nici un rezultat. Apoi veniseră aici. Ross 
dormita pe sofa şi, când uşa din faţă se deschisese, se trezise cu 
o tresărire violentă, cu kukriul ameninţător în mână. 

- lertaţi-mă! spusese tremurând şi băgase pumnalul în teacă. 

- E-n regulă, se prefăcuse Gavallan, fără să-şi poată stăpâni 
sperietura. Sunt Andrew Gavallan. Salut, Charlie. Unde-i 
Azadeh? 

- Încă mai doarme în dormitorul de oaspeţi. 

- lartă-mă că te-am speriat, spuse Gavallan. Ce s-a întâmplat la 
Tabriz, căpitane? 

Şi Ross începuse să le spună, fragmentat, sărind înainte şi 
înapoi cu istorisirea, până când isprăvi. _ 

Trezirea bruscă din somnul adânc îl ameţise. Il durea 
capul, îl durea totul, dar era bucuros să spună ce se întâmplase, 
reconstruind, umplând treptat părţile albe, aşezând fiecare 
piesă la locul ei, cu excepţia lui Azadeh. 

Nu, ei încă nu îi găsesc locul. 

În dimineaţa aceea, când se trezise dintr-un coşmar 
cumplit - dormise agitat, străbătut de fiori de groază, totul 
amestecat în visurile lui, zgomotul motoarelor şi armelor şi 
pietrelor şi exploziilor şi frigul. Se holbase îndelung la mâinile 
sale ca să se convingă ce e vis şi ce realitate. Apoi văzuse un 
bărbat uitându-se la el şi ţipase: 

- Unde-i Azadeh? 

- Încă doarme, căpitane Ross! E în dormitorul celălalt, la capătul 
holului, spusese Petikin, liniştindu-l. Îţi aminteşti de mine? 
Charlie Petikin, Doshan Tappeh. 

Îşi scruta memoria; locurile, amintirile, reveneau treptat. 
Amintiri hidoase. Pete mari albe, foarte mari. Doshan Tappeh. 
Ce-i cu Doshan Tappeh? Se dusese acolo să facă rost de un 
elicopter şi... 

- A, da, căpitane! Ce mai faci?! Mă bucur să te văd. Doarme? 

- Da. Ca un prunc. 

- Cel mai bun lucru... Cel mai bun lucru pentru ea e somnul, 
spusese, mintea lui încă nefuncţionând cu uşurinţă. 

- Mai întâi un ceai, după aia o baie, te bărbiereşti şi eu o să-ţi 
pregătesc nişte haine şi ceva de ras. Eşti cam de măsura mea. 
Ţi-e foame? Avem ouă şi nişte pâine. Pâinea e puţin cam veche. 
- O, mulţumesc, nu, nu mi-e foame. Eşti foarte amabil. 


- Am o datorie faţă de dumneata. Nu, cel puţin zece. Sunt al 
dracului de bucuros că te văd. Ascultă-mă, oricât de mult aş 
vrea să ştiu ce s-a-ntâmplat... ei bine, Mclver s-a dus la aeroport 
să-l ia pe şeful nostru, Andrew Gavallan. O să se întoarcă 
repede, va trebui să le spui şi lor, aşa că o să aflu atunci. Deci 
nici un fel de întrebări până atunci. Trebuie să fii istovit. 
- Da, mulţumesc. Totul e încă puţin... Nu-mi pot aminti când am 
lăsat-o pe Azadeh pe colină şi după aia aproape nimic, doar 
sclipiri, ca în vis, până m-am trezit acum câteva clipe. Cât timp 
am dormit? 
- Ai dormit cam şaisprezece ore. Noi, asta înseamnă Nogger şi 
cei doi mecanici ai noştri, v-am târât până aici şi după asta aţi 
căzut amândoi laţi. V-am pus pe dumneata şi pe Azadeh în pat 
ca pe copilaşi, Mac şi cu mine. V-am dezbrăcat, am spălat o 
parte a mizeriei şi v-am dus la pat. Nu prea blând, că veni vorba, 
dar nu v-aţi trezit, nici unul dintre voi. 
- Ea e bine? 
- Azadeh? O, da! Am aruncat de câteva ori o privire în cameră, 
dar e încă turtită. 
- Ce a... 
- lartă-mă, fără întrebări. Mai întâi rade-te şi baia! Mi-e teamă că 
apa e abia călâie, dar am pus, radiatorul electric în baie, aşa că 
nu-i prea rău. 

Ross îl privea acum pe Petikin care îi întindea băutura lui 
Mclver şi lui Gavallan. 
- Sigur că nu vrei, căpitane? 
- Nu, nu, mulţumesc! 

Fără să-şi dea seama, îşi pipăi încheietura mâinii drepte şi 
o frecă. Nivelul energetic scădea rapid. Gavallan văzu oboseala 
de pe faţa bărbatului şi înţelese că n-avea prea mult timp. 
- Despre Erikki nu-ţi poţi aminti nimic altceva, ca să ne dai vreo 
idee pe unde ar putea fi? 
- Nu mai multe decât v-am spus. Azadeh ar putea să-l ajute. 
Numele sovieticului era cumva cam Certaga. Bărbatul cu care 
Erikki era obligat să lucreze acolo, la graniţă. Aşa cum am spus, 
o foloseau ca o ameninţare şi au fost şi nişte complicaţii cu tatăl 
ei şi un drum pe care trebuiau să-l facă împreună. lertaţi-mă, 
nu-mi pot aminti. Celălalt om, cel care era prieten cu Abdullah 
Han... i se spunea Oleg Mzytryk. 


Asta îi aminti lui Ross de mesajul codificat al lui Rosennt 
pentru Han, dar hotărî că nu era treaba lui Bavallan, şi nici să-i 
înşire toţi morţii, nici despre cum îl îmbrâncise pe bătrân în faţa 
camionului, pe deal, nici că într-o zi avea să se întoarcă înapoi în 
sat ca să îi reteze capul măcelarului şi kalandarului care, dacă n- 
ar fi fost mila Domnului sau a spiritului din Ținuturile înalte, ar fi 
bătut-o cu pietre şi ar fi mutilat-o şi l-ar fi mutilat şi pe el. Avea 
să facă asta după ce avea să-i dea raportul lui Armstrong sau 
Talbot sau colonelului american, dar înainte de asta îi va întreba 
cine a trădat Operaţiunea Mecca. Căci cineva trădase. Pentru 
moment, gândul la Rosemont şi Tenzing şi Gueng îl orbi. Când 
ceața se limpezi, văzu ceasul de pe cămin. 

- Trebuie să mă duc la o clădire de lângă Ambasada Britanică. E 
departe de aici? 

- Nu. Am putea să te ducem noi, dacă doreşti, fi . Gavallan 
aruncă o privire către Mclver. 

- Mac, să mergem acum, poate că pot să-l prind pe Talbot. Încă 
mai avem timp să ne întoarcem să-i vedem pe Azadeh şi pe 
Nogger, dacă mai e aici. 

- Bună. idee. Ar putea fi acum? lartă-mă, dar mi-e teamă că o să 
leşin din nou dacă nu o fac repede. 

Gavallan se ridică şi îşi puse paltonul. Petikin îi spuse lui 
Ross: 

- Am să-ţi împrumut un pardesiu şi nişte mănuşi. Văzu ochii 
alunecându-i în jos, pe coridor. 

- Vrei s-o trezesc pe Azadeh? Bine? 

- Nu, mulţumesc... Am să... am să arunc doaro privire. 

- Ea doua uşă pe stânga. 

Îl urmăriră pornind pe coridor cu paşi tăcuţi, ca de pisică, 
deschizând în tăcere uşa şi stând acolo pentru un moment, apoi 
închizând-o din nou. Îşi ridică pistolul automat şi cele două 
kukriuri, al lui şi al lui Gueng. Se gândi o clipă, apoi îl puse pe al 
său pe cămin. 

- În caz că nu mă întorc, spuse, spune-<ţi-i că e un dar. Un dar 
pentru Erikki şi pentru ea. 


CAPITOLUL 47 


La palatul Hanului; ora 5,19 după-amiază. Kalandarul 

din Abu Mard se afla în genunchi, îngheţat de spaimă. 

- Nu, nu, înălţimea voastră. Jur că mullahul Mahmud ne-a zis... 

- Nu-i un mullah adevărat, fiu de căţea! Toată lumea ştie asta! 
Pe Allah, tu aveai de gând să-mi baţi cu pietre fiica? urlă Hanul 
cu chipul injectat, răsuflând sacadat, în spasme adânci. Tu... ai 
hotărât... tu ai hotărât să-mi baţi cu pietre fiica mea?! 

- El a fost, înălţimea voastră... şopti kalandarul. Mullahul care a 
hotărât... după ce a întrebat-o şi... ea a recunoscut adulterul cu 
sabotorul. 

- Tu... fiu de căţea! Tu l-ai ajutat şi l-ai îndemnat pe acest fals 
mullah. Mincinosule! Ahmed mi-a spus ce s-a întâmplat! 

Hanul se sprijini de pernele aşternutului. O strajă era 
lângă el, Ahmed şi alte santinele în apropierea kalandarului din 
faţa lui. Najoud, fiica lui cea mare, şi Aisha, tânăra-i soţie, erau 
aşezate într-o parte, încercând să-şi ascundă groaza în faţa 
furiei şi îngrozite că avea să se răsfrângă şi asupra lor. 

Hakim, fratele lui Azadeh, stătea îngenuncheat lângă uşă, 
încă în hainele sale murdare de praful drumului şi pin de 
presimţiri rele. Abia sosit, fusese adus în grabă acolo, sub pază, 
la porunca Hanului, care ascultase cu aceeaşi furie istorisirea lui 
Ahmed despre cele petrecute în sat. 

- Tu... fiu de căţea, strigă Hanul din nou, cu saliva curgându-i din 
gură, ai lăsat... ai lăsat cânele de... sabotor să scape! Ai lăsat 
să-mi târască fiica după el, un... tăinuitor de sabotori... şi... după 
aia... după aia... îndrăzneşti să-mi judeci pe cineva din familia 
mea, a mea. Şi ai bate-o cu pietre fără... să-mi ceri mie... mie, 
îngăduinţă?! 

- Mullahul a spus! ţipă kalandarul, repetând iarăşi şi iarăşi 
cuvintele. 

- Faceţi-l să tacă! 

Ahmed îl izbi tare peste o ureche, ameţindu-l pentru o 
clipă, apoi îl săltă brutal înapoi în genunchi şi şuieră. 

- Spune încă un cuvânt şi-ţi tai limba! Hanul încerca să-şi tragă 
sufletul. 
- Aisha... dă-mi... dă-mi una dintre pilulele alea! 

Ea înainta grăbită, rămânând în genunchi, deschise sticla, 
îi puse o pilulă în gură şi-i şterse buzele. Hanul păstră pilula sub 
limbă, aşa cum îi spusese doctorul, şi într-o clipă spasmul trecu, 
bubuitul din urechi scăzu şi încăperea îşi opri legănatul. Ochii săi 


injectaţi se îndreptară din nou către bătrânul care scâncea şi 
tremura necontrolat. 

- Fiu de căţea! Deci îndrăzneşti să muşti mâna Stăpânului! Tu, 
măcelarul şi satul tău scârbos... Ibrahim, se întoarse Hanul către 
unul dintre paznici, du-l înapoi la Abu Mard şi bate-l cu pietre... 
Pune satul să-l bată cu pietre. Pe el! Apoi taie-i mâinile 
măcelarului... 

Ibrahim şi celălalt paznic îl traseră în picioare pe omul 
care urla, îl izbiră cu pumnii, aducându-l la tăcere, îii deschiseră 
uşa, oprindu-se când Hakim spuse sălbatic: 

- Apoi daţi foc satului! 

Hanul se întoarse către el, mijind ochii. 

- Da... şi după asta daţi foc satului... îl îngână rămânând cu 
privirile asupra lui. 

Hakim îi întoarse privirea, încercând să fie curajos. Uşa se 
închise şi tăcerea se aşternu şi mai grea, întrerupă numai de 
gâfâiala lui Abdullah. 

- Najoud, Aisha, plecaţi! spuse. 

Najoud şovăi, dorind să rămână, dorind să audă sentinţa 
pronunţată pentru Hakim, încântată că Azadeh fusese surprinsa 
în adulterul ei şi deci o aştepta pedeapsa oricând ar fi fost 
găsită. Bun, bun, bun. Cu Azadeh piereau şi cei doi: Hakim si 
Roşcatul cu Cuţitul. 

- Am să vin de îndată ce mă chemi, înălţimea ta, spuse. 
- Poţi să te duci înapoi în încăperile tale. Aisha, aşteaptă la 
capătul coridorului. 

Amândouă femeile plecară. Ahmed închise uşa mulţumit, 
totul desfăşurându-se aşa cum fusese plănuit. Celelalte două 
străji aşteptară în tăcere. Hanul se mişcă greoi, făcându-le semn 
să se apropie. 

- Aşteptaţi afară. Ahmed, tu rămâi. 

Când plecară şi nu mai rămăseseră decât ei trei în 
încăperea mare şi rece, îşi întoarse din nou privirea 
străpungătoare către Hakim. 

- "Daţi foc satului", ai zis. O idee bună... Dar asta nu-i o scuză 
pentru trădarea ta şi nici pentru a surorii tale. 

- Nimic nu scuză trădarea împotriva unui tată, înălţimea ta, dar 
nici Azadeh, nici eu nu te-am trădat sau n-am complotat 
împotriva ta. 


- Mincinosule! L-ai auzit pe Ahmed. Ea a recunoscut că s-a 
destrăbălat cu sabotorul! A recunoscut-o. 

A recunoscut că l-a "iubit", înălţimea ta, cu ani şi ani în 
urmă. A jurat în faţa lui Allah că n-a comis niciodată adulter şi 
nu şi-a trădat niciodată bărbatul. În faţa cânilor ăia şi fiilor de 
căţea, şi mai rău, a acelui mullah de mâna stingă, ce-ar fi trebuit 
să spună fiica unui Han? N-a încercat ea să-ţi apere numele în 
faţa acelei grămezi de bălegar fără Dumnezeu? 

- Tot răsuceşti cuvintele, tot aperi târfa! Chipul lui Hakim se făcu 
cenuşiu. 

- Azadeh s-a îndrăgostit aşa cum şi mama s-a îndrăgostit. Dacă 
ea e o târfă, atunci şi mama mea e târfă! 

Sângele năvăli din nou în obrajii Hanului. 

- Cum îndrăzneşti să spui astfel de cuvinte? 

- E adevărat! Te-ai culcat cu ea înainte de a fi căsătoriţi. Pentru 
că te iubea, te-a lăsat în taină în iatacul ei şi astfel a riscat 
moartea. A riscat moartea pentru că te iubea şi tu ai implorat-o. 
Oare nu mama l-a convins pe tatăl ei să te accepte şi l-a convins 
pe tatăl tău să-ţi îngăduie ţie să te căsătoreşti cu ea, în loc să fie 
dată fratelui tău mai mare, care o dorea pentru el ca a doua 
nevastă? 

Vocea lui Hakim se frânse, amintindu-şi de ea pe patul de 
moarte. Avea atunci şapte ani, Azadeh şase, neînţelegând prea 
mult, doar că ea suferea cumplit de ceva care se numea 
"tumoare" şi afară, în curte, tatăl lor, Abdullah, se învârtea fără 
rost, doborât de durere. 

- N-a stat ea întotdeauna alături de tine împotriva tatălui tău şi a 
fratelui tău mai mare şi, atunci când fratele tău mai mare a fost 
ucis şi-ai devenit moştenitor, nu a aranjat ea împăcarea cu tatăl 
tău? 

- Nu poţi... nu poţi să ştii astfel de lucruri! Eraţi... eraţi prea mici! 
- Ni le-a spus bătrâna doică Fatemeh. Ne-a spus înainte să 
moară; ne-a spus tot ce-şi putea aminti. 

Hanul abia asculta, amintindu-şi şi el, amintindu-şi 
accidentul de vânătoare al fratelui său, pe care-l pusese la cale 
atât de abil, bătrâna doică ar fi putut să ştie şi ea de asta şi 
dacă ea ştia, atunci şi Hakim ştie şi Azadeh ştie, un motiv în plus 
ca să-i aducă la tăcere; amintindu-şi şi vremurile minunate pe 
care le petrecuse cu Naftala cea Bălaie, înainte şi după căsătoria 
lor şi în timpul acelor zile până când începuse suferinţa. Nu erau 


căsătoriţi nici de un an când se născuse Hakim, de doi când 
apăruse Azadeh. Pe atunci Naftala abia avea şaisprezece ani - 
mărunţică, aproape după tiparul Aishei, dar de o mie de ori mai 
frumoasă, cu părul ei lung ca un caier de aur. Incă cinci ani 
dumnezeieşti; nu mai avuseseră alţi copii, dar asta nu mai 
contase. Avea deja un fiu, în cele din urmă, puternic şi voinic - 
căci primii trei fii de la prima sa soţie se născuseră toţi 
bolnăvicioşi, murind curând, cele patru fiice ale sale urâte şi 
cicălitoare - soţia-i abia împlinise douăzeci şi doi de ani, era 
sănătoasă, la fel de puternică şi minunată, la fel ca cei doi copii 
pe care îi născuse deja. Era îndeajuns timp şi pentru alţi fii. Apoi 
începuseră durerile şi suferinţa. Nici un ajutor din partea tuturor 
doctorilor din Teheran. Insha Allah, spuseseră. Nici o altă 
uşurare în afara medicamentelor, din ce în ce mai puternice, pe 
măsură ce ea se topea. 

Allah i-a îngăduit pacea Paradisului şi-am s-o regăsesc 
acolo. Il privea pe Hakim, văzând tiparul lui Azadeh, care era 
tiparul mamei sale, ascultându-l vorbind. 

- Azadeh s-a îndrăgostit numai, înălţimea ta! Dacă îl iubea pe 
bărbatul acela, nu poţi s-o ierţi? Avea numai şaisprezece ani şi 
era exilată la şcoala din Elveţia. Aşa cum mai târziu am fost eu 
exilat la Kvoy. 

- Pentru că aţi fost amândoi trădători! Nerecunoscători! Nişte 
otrăvuri! strigă Hanul, simţindu-şi din nou urechile bubuind. leşi 
afară! O să... o să stai departe de ceilalţi, sub pază, până când 
trimit după tine. Ahmed, ai grijă de asta, apoi întoarce-te! 

Hakim se ridică aproape în lacrimi, ştiind ce avea să se 
întâmple şi nefiind în stare să împiedice desfăşurarea lucrurilor. 
leşi împleticindu-se. Ahmed dădu ordinele necesare străjilor şi 
se întoarse înapoi în cameră. Ochii Hanului erau închişi, faţa 
cenuşie, respiraţia mai greoaie ca înainte. 

Te implor, Allah, nu-l lăsa să moară încă, se rugă Ahmed. 

Hanul deschise ochii şi-l privi cu atenţie. 

- Trebuie să hotărăsc în privinţa lui, Ahmed... Repede. 

- Da, înălţimea ta, începu sfetnicul său, alegându-şi cu grijă 
cuvintele. Nu mai ai decât doi fii: Hakim şi sugarul. Dacă Hakim 
trebuie să moară sau... zâmbi ciudat, i se întâmplă să-şi piardă 
vederea şi e infirm, atunci Mahmud, soţul înălţimii sale Najoud, 
va fi regent până când... 


- Prostul ăla? Pământurile noastre şi puterea s-ar duce într-un 
an! 
Pete roşii se aprinseră pe obrajii Hanului şi găsea că-i e 
din ce în ce mai greu să gândească limpede. 
- Mai dă-mi o pilulă! 
Ahmed se supuse şi-i dădu apă de băut, liniştindu-l. 
- Eşti în mâinile lui Allah, o să-ţi revii, nu-ţi face griji! 
- Nu-mi fac griji, murmură Hanul, străpuns de o durere în piept. 
A fost voia lui Allah... că mullahul a murit... la vreme... Ciudat... 
Piotr Oleg s-a ţinut de partea lui de înţelegere... deşi el... 
mullahul... a murit prea repede... prea repede.... 
- Da, înălţimea ta! 
Cu vremea, spasmul dureros trecu. 
- Care... care ţi-e sfatul privitor la... Hakim? Ahmed se prefăcu 
că se gândeşte o clipă. 
- Fiul tău Hakim este un bun mahomedan, ar putea fi pregătit. 
Ţi-a condus bine afacerile din Kvoy, şi n-a fugit, aşa cum poate 
ar fi putut s-o facă. Nu-i un om violent, decât ca să-şi apere 
sora, nu? Dar asta e foarte important, pentru că aici e cheia lui. 
Veni mai aproape şi spuse în şoaptă. 
- Fă-l moştenitorul tău, înălţimea ta! 
- Niciodată! 
- Dacă jură pe Allah să-şi protejeze tânărul frate, aşa cum o să-şi 
apere sora, dacă se dovedeşte că sora lui se întoarce imediat, 
de bună voie, la Tabriz... într-adevăr înălţimea ta, n-ai nici un fel 
de dovadă adevărată împotriva lor, doar vorbe. Îngăduie-mi mie 
să aflu adevărul de la el şi de la ea şi am să-ţi spun în taină. 
Hanul se concentra, ascultând atent, deşi efortul îl costa. 
- Ah, fratele e momeala să punem mâna pe soră... Aşa cum a 
fost ea momeala ca să înşfăcăm soţul şi aşa cum amândoi sunt 
momeală unul pentru celălalt. _ 
- Da înălţimea ta! Sigur că te-ai gândit la asta înaintea mea. In 
schimbul repunerii fratelui în drepturile sale, ea trebuie să jure 
în faţa lui Allah că rămâne aici să-l ajute. O s-o facă, o, da, o s-o 
facă! Şi-atunci amândoi or să fie la mâna ta şi poţi să te joci cu 
ei după cum ţi-e voia, dând şi luând după cum doreşti, fie că 
sunt vinovaţi, fie că nu! 
- Sunt vinovaţi. 
- Dacă ar fi vinovaţi, şi-am să ştiu repede dacă îmi dai toate 
puterile ca să cercetez, apoi este voia lui Allah ca să moară 


încet, ca tu să hotărăşti ca soţul Fazuliei să fie Han după tine - 
nu că ar fi mai bun decât Mahmud; dacă nu sunt vinovaţi, atunci 
lasă-l pe Hakim să rămână moştenitor, dacă ea rămâne aici. Şi 
dacă ar fi să se întâmple, din nou la voia lui Allah, ca ea să 
rămână văduvă, s-ar mărita cu oricine ai alege înălţimea ta, ca 
Hakim să rămână moştenitorul tău - chiar şi cu un sovietic, dacă 
ar scăpa din capcană, nu? 

Pentru prima dată în ziua aceea Hanul zâmbi. În dimineaţa 
aceea, când Armstrong şi colonelul Hashemi Fazir sosiseră ca să 
îl ia în stăpânire pe Piotr Oleg Mzytryk, se prefăcuseră a fi 
îngrijoraţi cum se cuvine de sănătatea Hanului, aşa cum şi el se 
prefăcuse a fi mai bolnav decât se simţea la acea vreme. şi 
păstrase glasul obosit şi şovăitor şi foarte coborât, aşa că 
amândoi trebuiseră să se aplece mult asupra lui ca să-l audă. 

- Piotr... vine astăzi aici... Trebuia să mă întâlnesc cu el dar l-am 
rugat să vină aici... din pricină că sunt bolnav. l-am trimis 
vorbă... să vină aici şi-ar trebui să fie la graniţă p6 înserat... La 
Julfa... Dacă plecaţi imediat, aveţi destul timp. Se strecoară 
peste graniţă într-un mic elicopter sovietic militar şi aterizează 
lângă un drum lateral... care dă în şoseaua Julfa-Tabriz, unde îl 
aşteaptă maşina lui... N-aveţi cum să greşiţi. E singura 
răspântie... La câţiva kilometri nord de oraş... E singurul drum 
lateral... Un ţinut pustiu, ceva mai mult decât o cărare. Cum... 
cum o să puneţi mâna pe el, e treaba voastră şi... cum nu pot fi 
de faţă, o să-mi... o să-mi daţi o bandă a interogatoriului? 

- Da, înălţimea ta, spusese Hashemi. Cum ne-ai sfătui să punem 
mâna pe el? 

- Blocaţi drumul de ambele părţi ale intersecţiei cu câteva 
camioane vechi, încărcate... Lemne de foc... lăzi cu peşte.... 
Drumul e îngust şi şerpuitor şi plin de gropi şi aglomerat, aşa că 
o ambuscadă ar fi ceva uşor.... Dar aveţi grijă. Intotdeauna sunt 
maşini tudeh care se pot aşeza în faţa lui... E un om isteţ şi 
neînfricat... Are o capsulă de otravă în guler. 

- În care? 

- Nu ştiu... Nu ştiu... O să aterizeze spre apus. Nu puteţi greşi 
intersecţia, e singura. 

Abdullah Han oftă pierdut în gânduri. De multe ori fusese 
luat de acelaşi elicopter ca să fie dus la casa din Tbilisi. Multe 
vremuri bune petrecuse acolo. Mâncare din belşug, femei tinere 


şi supuse, cu buze pline şi dornice să placă - şi apoi, dacă era 
norocos, Vertinskaia, drăcoaica, pentru altă distracţie. 

Ahmed îl privea. 

- Sper ca Piotr să scape din capcană. 

- Da. Ar fi bine pentru el să... să o aibă. Oboseala îl învălui. 

- Am să dorm acum! Trimite-mi străjile înapoi și postaţii sub un 
şopron încropit, construit în grabă. După ce am să mănânc la 
noapte, adună-mi "devotata". 

Ahmed se ridică în picioare. Hanul îi invidie trupul suplu şi 
puternic. 

- Aşteaptă, mai e încă ceva! Hanul se gândi un moment, 
procesul gândirii fiind ciudat de obositor. Unde-i Roşcatul cu 
Cuţitul? 

- Cu Cimtarga, sus, lângă graniţă, înălţimea ta. Cimtarga a spus 
că ar putea să lipsească vreo câteva zile. A plecat marţi 
noaptea. 

- Marţi? Ce-i azi? 

- Sâmbătă, înălţimea ta! răspunse Ahmed ascunzându-şi 
îngrijorarea. 

- Ah, da, sâmbătă... 

Încă un val de oboseală. Simţea o senzaţie ciudată în 
obraz şi ridică mâna să se frece, dar găsi că efortul e prea mare. 
- Ahmed, află unde este... Dacă se întâmplă ceva, dacă mai am 
încă un atac şi o să... ei bine, vezi să fiu dus la Teheran, la 
Spitalul Internaţional, imediat. Imediat elicopterul lui trebuie să 
fie răscumpăraţi. 

Poţi să ai răbdare, căpitane! Eşti liber să umbli prin oraș, 
înţelegi? 

- Da, înălţimea ta! 

- Află unde este şi pentru următoarele câteva zile ţine-l în 
apropiere. Treci peste Cimtarga! Ţine-l pe Roșcatul cu Cuţitul 
lângă tine. 

- Da, înălţimea ta! 

Când străjile reveniră în cameră, Hanul închise ochii şi se 
simţi prăvălindu-se în adâncuri. 

- Nu e alt Dumnezeu decât Allah, murmură, foarte speriat. 

Lângă graniţa de nord, la răsărit de Julfa; ora 6,05 
seara. Se apropia asfinţitul şi elicopterul lui Erikki se afla 
prizionier. 


- Stai în satul nostru cu un paznic liniştit, să-ţi meştereşti 
avionul, spuse scurt Baiazid, sau poţi să fii nerăbdător şi furios şi 
ai să fii legat şi o să ţi se pună un căluş ca unei fiare sălbatice. 
Nu caut necazul, căpitane, nu vreau nici un fel de necaz si nici 
ceartă. Vrem doar răscumpărare de la Abdullah Khan. 

- Dar v-am spus că mă urăâşte şi n-o să mă ajute să fiu 
răscumpărat! 

- Dacă spune nu, o să căutăm răscumpărarea în altă parte. La 
firma ta din Teheran, sau la guvern. Poate la câinii tăi sovietici. 
Între timp, stai aici ca oaspete, mănânci ce mâncăm şi noi, 
dormi cum dormim si noi, împărțind cinstit ce avem, sau legat şi 
cu căluş şi flămând! - oricum rămâi până când se plăteşte 
răscumpărarea. 

- Dar asta ar putea să ia luni şi... 


- Insha Allahl 
Toată ziua de ieri şi jumătate din noapte Erikkii încercase 
să se gândească la o cale de ieşire din capcană. li luaseră 


grenada, dar îi lăsaseră pumnalul, însă paznicii lui erau atenţi în 
permanenţă. În aceste zăpezi adânci ar fi fost imposibil pentru 
el să scape numai cu cizmele îmblănite şi fără îmbrăcăminte de 
iarnă, să coboare până în valea de jos, şi chiar şi atunci s-ar fi 
aflat în ţinut ostil. Tabriz era la nici treizeci de minute de zbor, 
dar pe jos... 
- O să mai ningă şi la noapte, căpitane. 

Erikki privi în jur. Baiazid se afla la un pas în urmă, Nu-l 
auzise apropiindu-se. 
- Da, şi încă alte câteva zile în vremea asta şi pasărea mea, 
avionul meu, n-o să mai zboare. Bateria o să fie moartă şi cea 
mai mare parte a instrumentelor stricate. Va trebui s-o pornesc 
ca să încarc bateria şi să-i încălzesc motorul. Cine o să 
răscumpere un elicopter stricat între dealurile astea? 

Baiazid se gândi o clipă. 
- Cât de mult trebuie să se învârtă motoarele? 
- Zece minute pe zi. Minimum absolut. 
- E în regulă. Imediat după ce se lasă întunericul, în fiecare zi 
poţi s-o faci, dar mai întâi trebuie să mă întrebi. O-să te ajutăm 
să-l tragi. De ce vorbeşti întotdeauna ca despre o fiinţă? 

Erikki se încruntă. 
- Nu ştiu. Întotdeauna s-a considerat că navele au o viaţă a lor. 
Asta este o navă a cerului. 


Ridică din umeri. 

- Foarte bine. O să te-ajutăm s-o tragi la loc deschis şi-a s-o 
porneşti şi câtă vreme motoarele ei funcţionează or să fie cinci 
arme pe o rază de doi metri, dacă ai să ai vreo idee. 

Erikki râse. 

- Atunci n-o să am. 

Baiazid zâmbise. Era un bărbat atrăgător, deşi cu dinţii 

stricaţi. 

- Când îi trimiţi vorbă Hanului? 

- Am făcut-o deja. Cu zăpezile astea, îţi ia o zi ca s-ă ajungi jos la 
drum, chiar şi călare, dar nu mult ca să ajungi laTabriz. Dacă 
Hanul răspunde favorabil, imediat, poate că aflăm mâine, poate 
poimâine, depinde de zăpezi. 

- Poate niciodată. Cât de mult poţi s-aştepţi? 

- Toţi oamenii din Nordul îndepărtat sunt atât de nerăbdători? 

Obrazul lui Erikki tresărise. 

- Zeii noştri străvechi erau foarte nerăbdători când erau reţinuţi 
împotriva voinţei lor şi ne-au transmis asta şi nouă. E rău să fi 
reţinut împotriva voinţei tale. Foarte rău. 

- Suntem un popor sărman, şi în vremuri de război. Trebuie să 
luăm ce ne dă Allah cel Unic. Răscumpărarea e un obicei 
străvechi. 

Zâmbi subţire. 

- Am învăţat de la Saladin să ne purtăm cavalereşte cu 
prizonierii noştri. Spre deosebire de mulţi creştini. Creştinii nu 
prea sunt recunoscuţi pentru cavalerismul lor. Noi tratăm... 

Urechile şi ochii lui erau mai buni decât ai lui Erikki. 

- Acolo jos, în vale. 

Auzi şi Erikki motoarele. Îi trebui un moment ca să 
desluşească elicopterul camuflat, zburând jos, apropiindu-se 
dinspre nord. 

- Kajicikov 16, un aparat sovietic militar de sprijin... Ce face? 
- Se îndreaptă spre Julfa. Şeicul scuipă pe pământ. 

- Fiii ăştia de căţea vin şi pleacă cum vor. 

- Se strecoară mulţi acum? 

- Nu mulţi, dar unul e prea mult. 

Lângă răspântia Julfa; ora 6,15 seara. Drumul de ţară 
şerpuia prin pădure, acoperit cu zăpadă şi necurăţat cu câteva 
urme de camioane şi căruţe şi cele făcute de vechiul Chevrolet 
de teren, parcat sub nişte pini în apropierea lizierei, la câţiva 


metri de drumul principal. Prin binoclu, Armstrong şi Hashemi 
puteau să vadă doi bărbaţi în haine călduroase şi cu mănuşi, 
aşezaţi pe locul din faţă, cu ferestrele deschise, ascultând 
atenţi. 

- Nu prea are mult timp, mormăi Armstrong. Poate că de fapt 
nici nu vine. 

Priveau de o jumătate de oră de pe o mică ridicătură, 
aflată între copaci, care dădea spre zona de aterizare. 

Maşina lor şi cele ale oamenilor lui Hashemi erau parcate 

discret pe drumul principal, înaintea şi în urma lor. Era foarte 
linişte şi adia vântul. 
- Aleluia! şopti Armstrong, înfierbântându-se. Unul dintre bărbaţi 
deschisese portiera laterală şi ieşise. Acum privea cerul către 
nord. Şoferul porni motorul, apoi pe deasupra zgomotului lui 
auziră elicopterul ce se apropia, îl văzură alunecând peste colină 
şi lăsându-se în vale, la rasul coroanelor copacilor, motorul cu 
piston sforăind plăcut. Efectua o aterizare perfectă într-un nor 
învolburat de zăpadă. 

Zăreau pilotul şi un alt om, lângă el. Pasagerul, un bărbat 
mărunţel, ieşi afară şi se apropie de maşină. 

Armstrong înjură. 

- ÎI recunoşti, Robert? 

- Nu. Ăla nu-i Suslev - Piotr Oleg Mzytryk. Sunt sigur. Armstrong 
era profund dezamăgit. 

- Chirurgie estetică? 

- Nu. N-are nimic de-a face cu asta. E un nemernic spătos, înalt 
ca mine. 

Îl urmăriră apropiindu-se de celălalt, apoi înmânându-i 
ceva. 

- A fost o scrisoare? Ce i-a dat, Robert? 
- Părea un pachet. Ar putea fi o scrisoare. 

Armstrong mormăi o altă înjurătură, concentrându-se 
asupra buzelor lor. 
- Ce spun? 

Hashemi ştia că Armstrong putea să citească după 
mişcările buzelor. 

- Nu ştiu. Nu e farsi şi nici engleză. 

Hashemi înjură şi-şi regla binoclul deja perfect reglat. 

- Mie-mi pare a fi o scrisoare. 


Bărbatul rosti câteva cuvinte, apoi se întoarse la elicopter. 
Imediat pilotul trase maneta de gaze şi elicopterul se ridică. 
Celălalt o porni greoi prin zăpadă către Chevrolet. 

- Şi acum? spuse exasperat Hashemi. Armstrong urmări cu 
binoclul omul îndreptându-se către maşină. 

- Avem de ales. Interceptăm maşina aşa cum am plănuit şi 
vedem ce este - dacă am putea să-i neutralizăm pe cei doi 
ticăloşi mai înainte să distrugă lucrul acela - dar ăsta o să 
deconspire faptul că cunoaştem locul de sosire al şefului cel 
mare; sau doar ne ţinem de ei, presupunând că-i un mesaj 
pentru Han, care stabileşte o nouă întâlnire. 

Işi depăşise dezamăgirea că Mzytryk evitase capcana. 
Trebuie să ai noroc în jocul nostru, îşi reaminti. Nu face nimic. 
Data viitoare o să punem mâna pe el şi el o să ne ducă la 
trădătorul nostru, la al patrulea, la al cincilea şi la al şaselea om 
şi am să urinez pe gropile lor şi ale lui Suslev, sau oricum îşi 
spune Piotr Oleg Mzytryk - dacă am noroc. 

- Nici n-avem nevoie să ne ţinem de ei. O să se ducă direct la 
Han. 

- De ce? 

- Pentru că e un pivot vital în Azerbaidjan, atât pentru sovietici 
cât şi împotriva lor, aşa că or să vrea să afle la prima mână cât 
de rău stă cu inima şi pe cine a ales el ca regent până ajunge 
sugarul la maturitate - sau până este înnobilat. Nu vine puterea 
odată cu titlul, odată cu pământurile şi bogăţia? 

- Şi conturile secrete din băncile elveţiene - cu atât mai mult ar 
avea motive ca să vină imediat. 

- Da, dar nu uita că s-ar fi putut întâmpla ceva serios la Tbilisi 
care să-l întârzie - sovieticii sunt la fel de acriţi şi agitaţi din 
pricina Iranului ca şi noi. 

Il văzură pe bărbat urcându-se la loc în Chevrolet şi 
începând să vorbească cu vervă. Şoferul băgă cheia în contact şi 
se îndreptă înapoi către şoseaua principală. 

- Hai înapoi la maşină. 

Coborârea de pe movilă fu destul de uşoară, şoseaua 
Julfa-Tabriz foarte aglomerată, câteva faruri erau deja aprinse, 
iar prada lor n-avea nici o şansă să scape din ambuscadă, dacă 
hotărau s-o declanşeze. 

- Hashemi, o altă posibilitate ar fi ca lui Mzytryk să-i fi spus o 
păsărică cum c-a fost trădat de fiu-său şi a trimis un avertisment 


Hanului, a cărui acoperire a fost şi ea distrusă. Nu uita că încă n- 
am aflat ce s-a-ntâmplat cu Rakoczy de când i-a dat drumul 
răposatul tău prieten, generalul Janan. 

- Câinele ăla n-o să se descurce de unul singur! Hashemi zâmbi 
strâmb, reamintindu-şi imensa bucurie simțită când atinsese 
butonul telecomenzii şi văzuse explozia bombei capcană 
înlăturându-i duşmanul de pe faţa pământului, odată cu casa, 
viitorul şi trecutul. 

- Asta ar fi putut să fie ordonată de Abrim Pahmudi. 

- De ce? 

Hashemi îşi cobori pleoapele, trăgând cu coada ochiului 
către Armstrong, dar nu putu să citească nici o urmă de viclenie 
pe faţa acestuia. Ştii prea multe secrete, Robert. Ştii de benzile 
lui Rakoczy şi, cel mai rău dintre toate, despre Grupul Patru şi că 
l-am ajutat pe Janan să ajungă in Infern, unde o să i se alăture în 
curând şi Hanul, apoi Talbot - peste câteva zile - şi tu, vechiul 
meu prieten, când o să vreau. Să-ţi spun că Pahmudi a ordonat 
ca Talbot să fie pedepsit pentru crimele sale împotriva Iranului? 
Să-ţi spun că sunt bucuros să mă supun? De ani de zile am vrut 
să-l înlătur pe Talbot, dar n-am îndrăznit niciodată să pornesc 
singur împotriva lui. Acum Pahmudi poartă vina, arde-l-ar Allah! 
Şi altă piedică va fi îndepărtată din calea mea. Ah, da. Şi 
Pahmudi însuşi, săptămâna care vine. Dar tu, Robert, tu eşti 
asasinul ales pentru asta, şi probabil o să pieri în cursul acţiunii. 
Pahmudi nu merită unul dintre adevărații mei asasini. Chicoti în 
sinea lui, coborând greu dealul, nesimţind frigul, îngrijorat că 
Mzytryk nu sosise. 

Am griji mult mai importante, se gândea. Cu orice preţ 
trebuie să protejez asasinii Grupului Patru, garanţia mea pentru 
Paradisul pe Pământ, cu puteri chiar şi asupra lui Khomeini 
însuşi. 

- Khomeini este singurul care ar fi putut ordona eliberarea lui 

Rakoczy, spuse. In curând am să ştiu de ce şi unde se află. E fie 

în Ambasada Sovietică, fie într-o casă conspirativă sovietică, fie 

într-o celulă de interogare a SAVAMA, fie în siguranţă, în afara 

ţării, până acum. 

- Atunci e în siguranţă - mort. KGB-ul nu tolerează trădătorii. 
Hashemi zâmbi sardonic. 

- Pe ce pariezi? 


Pentru moment Armstrong nu-i răspunse, descumpănit de 
o întrebare neobişnuită pentru Hashemi, care condamna jocurile 
de noroc, ca şi el - acum. Ultima dată când jucase fusese în 
Hong Kong, în '63, cu nişte bani de mită care fuseseră puşi în 
sertarul mesei sale, pe vremea când era superintendent CID. 
Patruzeci de mii de dolari Hong Kong, aproape şapte mii de 
dolari americanii pe vremea aceea. Împotriva tuturor principiilor 
sale, luase heung yau - uleiul parfumat, aşa cum era numit 
acolo din sertar şi la cursele din după-amiaza aceea îi pusese pe 
toţi pe capul unui cal numit Pilot Fish, într-o încercare 
nebunească de a-şi recupera toate pierderile la pariuri, curse de 
cai şi bursă. Fusese prima mită pe care-o luase vreodată în 
optsprezece ani de când lucra în poliţie, deşi erau întotdeauna 
disponibile din abundență. În după-amiaza aceea câştigase 
masiv, pusese la loc banii mai înainte ca sergentul de poliţie 
care-i dăduse să observe că fuseseră atinşi, rămânându-i mai 
mulţi decât de ajuns pentru datoriile sale. Totuşi era dezgustat 
de el însuşi că apelase la ei şi uimit de prostia sa. Nu mai jucase 
de-atunci şi nici nu se mai atinsese de heung yau, deşi ocaziile 
fuseseră nenumărate. 

- Eşti un prost, Robert! spusese unul dintre colegii săi. Nu-i nici 
un rău, în a primi puţini bănuţi pentru pensie. 

Pensie? Ce pensie? Christoase! Douăzeci de ani curcan în 
Hong Kong fără să se abată o iotă de la drumul drept, 
unsprezece ani aici, la fel, ajutându-i pe ticniţii ăştia setoşi de 
sânge, şi totul s-a dus de râpă! Slavă Domnului că nu trebuie să 
mă îngrijesc decât de mine. Nu mai am nevastă sau copii sau pe 
cineva apropiat. Doar eu. Dacă pun mâna pe ticălosul de Suslev 
care să mă ducă la ticăloşii noştri criminali sus-puşi, o să merite 
totul. 

- Ca şi ţie, nici mie nu-mi place să pariez, Hashemi, dar dacă mi- 
ar plăcea... 

Se întrerupse şi-i oferi pachetul de ţigări şi aprinseră câte 
una, mulţumiţi. Fumul se amestecă cu aerul rece, văzându-se 
limpede în lumina în scădere. 

- Dacă mi-ar plăcea, aş spune că diferenţa este că Rakoczy a 
fost peşcheşul tău către Pahmudi pentru vreun VIP sovietic, aşa, 
pentru orice eventualitate. 

Hashemi râse. 


- Pe zi ce trece devii din ce în ce mai iranian. Va trebui să fiu mai 
grijuliu. 

Ajunseseră aproape de maşină şi ajutorul său ieşi şi 
deschise portiera din spate. 
- Mergem drept la Han, Robert. 
- Cum rămâne cu Chevroletul? 
- Îi lăsăm pe alţii să-l urmărească. Vreau să ajung mai întâi la 
Han. 

Chipul colonelului se întunecă. 
- Doar ca să mă asigur că trădătorul e mai mult de partea 
noastră decât de-a lor. 


CAPITOLUL 48 


La Baza aeriană Kowiss; ora 6,35 seara. Starke se 
holbă la Gavallan complet uluit. 
- "Vârtejul" peste şase zile? 

- Mi-e teamă că da, Duke. 

Gavallan îşi trase fermoarul scurtei şi-şi puse pălăria în 
cuier. 

- Vroiam să-ţi spun eu însumi. Îmi pare râu, dar asta e. Cei doi 
bărbaţi se aflau în bungalowul lui Starke care-l postase pe 
Freddy Ayre afară, ca să se asigure că nu trage nimeni cu 
urechea. 

- Am auzit în dimineaţa asta că toate păsările noastre or să fie 
oprite să zboare până la naţionalizare. Avem şase zile sigure ca 
să facem planul şi să executăm "Vârtejul" dacă vrem s-o facem. 
Asta înseamnă vinerea viitoare. Sâmbătă suntem deja dincolo 
de linia roşie. 

- lisuse! 

Absent, Starke îşi trase fermoarul scurtei de zbor şi tropăi 
până la bufet, cizmele sale de zbor lăsând o urmă uşoară de 
zăpadă şi picături de apă pe covor. In fundul sertarului de jos 
era ultima sa sticlă de bere. Scoase dopul cu dinţii, turnă 
jumătate într-un pahar şi i-l întinse lui Gavallan. 

- Sănătate! spuse bând din sticlă şi se aşeză pe canapea. 
- Sănătate! 
- Cine e cu noi, Andy? 


- Scrag. Nu ştiu încă despre restul flăcăilor lui, dar o să aflu 
mâine. Mac vine cu un plan şi un orar, un plan în trei faze, 
acoperitor, care-i plin de găuri, dar e posibil. Să zicem că e 
posibil. Cum rămâne cu tine şi cu băieţii tăi? 

- Care-i planul lui Mac? Gavallan îi spuse. 

- Ai dreptate, Andy, e plin de găuri. 

- Dacă ai vrea s-o ştergi, cum ai face-o tu, văzând de-aici? Ai cea 
mai lungă distanţă de străbătut. 

Starke se duse până la harta de zbor de pe perete şi trasă 

o linie care pleca de la Kowiss, traversând câteva mile în Golf, 
până la o sondă. 
- Sonda asta se cheamă Flotsam; unul dintre clienţii obişnuiţi, 
spuse, şi Gavallan observă cât de încordată îi devenise vocea. 
Ne trebuie cam douăzeci de minute ca să atingem coasta şi alte 
zece ca să ajungem până la sondă. Aş ascunde combustibil pe 
țărm, lângă locul ăsta. Cred că s-ar putea face fără să provoace 
prea multă suspiciune, nu sunt decât dune de nisip şi nici un fel 
de aşezare pe kilometri de jur împrejur şi mulţi dintre noi 
obişnuiam să facem picnicuri aici. O aterizare de urgenţă ca să 
verificăm echipamentul de amerizare înainte de a ieşi în larg n- 
ar trebui să deranjeze prea tare radarul, deşi se fac zi în zi mai 
răi. Va trebui să pitim două butoaie de două sute de litri de 
fiecare elicopter ca să putem trece peste Golf şi va trebui să 
realimentăm în zbor cu mâna. 

Se lăsase înserarea. Ferestrele dădeau către pistă şi, 
dincolo de ea, către baza militară aeriană. Avionul era parcat pe 
platou, aşteptând să sosească un camion cu combustibil. Gărzi 
Verzi oficiale nervoase îl înconjurau. Cu aprobarea prioritară 
pentru drumul mai departe către Al Shargaz, realimentarea nu 
era cu adevărat necesară, dar Gavallan îi ceruse lui John Hogg 
să o solicite oricum, ca să-i lase mai mult timp de vorbit cu 
Starke. Ceilalţi doi pasageri, Arberry şi Dibble, trimişi în 
concediu după fuga lor de la Tabriz, stăteau înghesuiți între o 
încărcătură completă de lăzi şi piese ambalate la iuţeală pe care 
scria-n engleză şi farsi: "Pentru reparaţii imediate şi returnare la 
Teheran". Nu li se îngăduise să coboare nici măcar ca să-şi 
dezmorţească picioarele. Piloţilor li se permisese doar timpul 
necesar pentru o verificare rapidă la sol şi supravegherea 
realimentării când avea să sosească cisterna. 


- Te-ai îndrepta către Kuweit? întrebă Gavallan, întrerupând 
tăcerea. 

- Sigur, Kuweitul este cea mai bună şansă a noastră, Andy! Va 
trebui să realimentăm în Kuweit şi apoi s-o luăm în josul coastei 
către Al Shargaz. Dacă ar fi după nune, cred că aş stoca şi mai 
mult combustibil, pentru orice eventualitate. 

Arătă o pată măruntă - o insulă în largul țărmului Arabiei 
Saudite. 

- Aici ar fi bine. E mai bine să ne menţinem în afara ţărmurilor 
saudiţilor. Nu ştim ce-o să facă. 

Privi scârbit la tot acel traseu lung. 

- Insula se numeşte Jellet, Broasca, pentru că seamănă cu aşa 
ceva. Nici un fel de locuinţe, nimic, dar se pescuieşte grozav. 
Manuela şi cu mine am fost acolo o dată sau de două ori pe 
când eram în Bahrain. Am să duc combustibil acolo. 

Işi scoase şapca şi-şi şterse picăturile de sudoare de pe 
frunte, apoi şi-o puse din nou pe cap. Obrazul îi era mai tras şi 
mai obosit ca de obicei, toate zborurile fiind mai obositoare ca 
până atunci, mereu anulate, apoi aprobate şi din nou anulate, 
Esvandiary mai împuţit ca niciodată, toată lumea nervoasă şi 
iritabilă, nici un fel de scrisori sau legătură cu cei de acasă de 
săptămâni. Cea mai mare parte a oamenilor săi, inclusiv el, 
trebuiau de mult să plece în concediu şi să fie înlocuiţi. Apoi se 
adăugase problema personalului ce venea de la Zagros Trei şi a 
aparatelor şi ce aveau să facă cu trupul lui Jordon Porcărie, când 
avea să ajungă a doua zi. Fusese prima întrebare a lui Starke 
când ieşise să-l întâmpine pe Gavallan lângă scările avionului. 

- Am problema în mână, Duke, spusese greoi Gavallan, îngheţat 
de vântul de zece noduri. Am permisiunea ATC ca avionul să se 
întoarcă mâine şi va duce cadavrul. O să-l trimit înapoi în Anglia 
cu primul zbor. Groaznic! Am să vorbesc cu soţia lui imediat ce- 
ajung şi-am să fac tot ce pot. Împuţit ghinion. 

- Slavă domnului că tânărul Scot e okay, nu? 

- Da. împuţită treabă că a trebuit să fie cineva rănit, împuţită! 

Ce-ar fi dac-ar fi fost cadavrul şi sicriul lui Scot? se gândise 
iarăşi Gavallan, întrebare care nu-l părăsise până atunci. Ce-ar fi 
dacă ar fi fost Scot? Ai putea la fel de uşor să respingi 
probabilitatea unei crime? Nu, desigur că nu. 

Tot ce poţi să faci de data asta e să-ţi binecuvântezi 
norocul şi să acţionezi cit mai eficient. 


- Curios, Teheran ATC şi komitehul de la aeroport erau la fel de 
uimiţi ca şi mine şi foarte săritori. Hai să mergem să stăm de 
vorbă. Nu prea am mult timp. Aici sunt nişte scrisori pentru o 
parte din băieţi şi una de la Manuela. Ea e bine. A spus să nu-ţi 
faci griji. Copiii sunt bine şi vor să rămână în Texas. Ai tăi de- 
acasă sunt şi ei bine. Mi-a spus să-ţi zic imediat ce te văd. 

Apoi Gavallan îi livrase bomba cu cele şase zile şi mintea 
lui Starke era acum ca în ceaţă. 

- Cu păsărelele de la Zagros aici, o să avem trei 212, patru 
Alouette şi trei 206, plus o încărcătură de piese, nouă, piloţi, 
inclusiv Tom Lochart şi Jean-Luc şi o duzină de faecanici. De 
departe prea mulţi pentru o glumă ca Vârtejul", Andy! 

-Ştiu! 

Gavallan privi afară pe fereastră. Camionul-cisterna se 
târa în lungul avionului şi-l văzu pe Johnny Hogg coborând 
treptele. 

- Cât timp o să ia realimentarea? 

- Dacă Johnny nu-i grăbeşte, trei sferturi de oră pe puţin. 

- Nu-i prea multă vreme să punem la cale un plan. Gavallan privi 
din nou harta. 

- Dar, de fapt, niciodată n-ar fi de-ajuns timp. Mai e vreo sondă 
închisă în apropiere de locul ăla gol? 

- Duzini. Sunt duzini, părăsite cu uşile sudate, aşa cum le-au 
lăsat greviştii cu luni în urmă. E-o nebunie, nu? De ce? 

- Scrag a spus că una dintre ele ar putea fi un punct ideal să 
stocăm benzină şi să realimentăm. 

Starke se încruntă. 

- Nu în zona noastră, Andy! El are nişte platforme mari. Ale 
noastre sunt nişte aşchii, cele mai multe.. N-avem nici una care 
ar putea ţine mai mult de un elicopter odată şi suntem siguri ca 
dracu că nimeni n-o să vrea să aştepte în jur. Ce-a zis bătrânul 
Scrag? 

Gavallan îi spuse. 

- Crezi c-o s-ajungă să-l vadă pe Rudi? 

- A spus că în următoarele câteva zile. Nu mai pot să aştept atât 
de mult. Ai putea găsi o scuză ca să te duci până la Bandar-e 
Delam? 

Ochii lui Starke se îngustară. 

- Dacă am putea să trimitem câteva dintre aparatele noastre 
acolo... Să zicem că le distribuim. Ar fi mai bine să-i spunem lui 


Barosanu că le-am împrumutat pentru o săptămâna. Am putea 
chiar să obţinem nişte aprobări din când în când, câtă vreme 
nemernicul e plecat. 
- Nu mai putem să activăm prea multă vreme în Iran. Săracul 
Jordan, n-ar fi trebuit să se întâmple ce s-a întâmplat şi-mi pare 
al dracului de rău că n-am ordonat evacuarea cu săptămâni în 
urmă. Al dracului de rău! 
- Ce i s-a întâmplat lui n-a fost vina ta, Andy! 
- Într-un fel este. În orice caz va trebui s-o ştergem. 
Cu sau fără aparate. Va trebui să încercăm să salvăm ce 
se poate, fără să mai primejduim oamenii. 
- Orice ghiduşie încercăm o să fie al dracului de riscantă, Andy! 
Vocea lui Starke era blândă. 
- Ştiu. Aş vrea ca tu să-i întrebi pe băieţi dacă arvrea să ia parte 
la "Vârtej". 
- N-avem cum să scoatem toate aparatele noastre. Nu se poate. 
- Ştiu. Deci îţi propun să ne concentrăm numai pe 212. 
Starke îl privi curios. 
- Mac a fost de acord. Ai putea să-ţi scoţi de aici cele trei 212? 
Starke se gândi o vreme. 
- Două, maximum, dacă aş putea să mă descurc. Avem nevoie 
de doi piloţi, cu... să zicem un mecanic de elicopter pentru 
urgenţă şi cineva care să se ocupe de butoaiele de rezervă 
pentru alimentarea în zbor. Asta ar fi minimum. O să fie riscant, 
dar dacă avem noroc... 
Fluieră. 
- Dacă am putea să-i trimitem celălalt 212 lui Rudi, la Bandar-e 
Delam... sigur, de ce dracu nu? Am să-i spun lui Barosanu că l- 
am împrumutat pentru zece zile. Ai putea să-mi trimiţi un telex 
de confirmare, cerând transferul. Dar, la dracu Andy, tot mai 
avem trei piloţi aici şi... 
Interfonul bazei sună. 
- Drace! spuse iritat, ridicându-se în picioare şi ducându-se să 
vadă ce e. Sunt atât de obişnuit ca telefoanele să nu meargă că, 
de fiecare dată când sună unul dintre ele, tresar ca o pisică 
speriată aşteptând ziua de apoi... Alo, aici Starke! Da.,... 
Gavallan îl privea - înalt, suplu, şi atât de puternic. Aş vrea 
să fiu la fel de puternic, îşi spuse. 
A, mulţumesc, spunea Starke. Okay, desigur! Mulţumesc, 
sergent! Cine?... Desigur. Dă-mi-l! 


Gavallan observă schimbarea din glas şi-şi spori atenţia. 
- Bună seara!... Nu, nu putem, nu acum. Nu! Nu putem. Nu 
acum, suntem ocupați! Puse receptorul jos, murmurând o 
înjurătură. Barosanu vrea să stea de vorbă cu noi. Împuţitul! 
"Vreau să veniţi amândoi în biroul meu, imediat". 

Luă o gură de bere şi se simţi mai bine. 
- Era Wazari, din turn; a raportat că ultima dintre păsărelele 
noastre abia a aterizat. 
- Cine? 
- Tăticu Kelly. A făcut un drum până la Flotsam. A dus câţiva 
găzari de la sondă la sondă. Acolo muncesc toţi de dau în 
brânci, cu excepţia grăsanilor din komiteh care sunt mult mai 
preocupaţi de, rugăciuni şi tribunale ad-hoc decât de pompat 
petrol. 

Se cutremură. 
- Ascultă ce-ţi spun, Andy, komitehurile astea sunt sponsorizate 
de Satana. 

Gavallan reţinu expresia, dar nu spuse nimic. 
- Da, Azadeh era cât pe-aci să fie ucisă. Cu pietre! 
- Ce? 

Gavallan îi povesti ce se întâmplase în sat şi despre fuga 
ei de acolo. 
- Încă nu ştim unde dracu e bătrânul Erikki. Am vorbit cu ea 
înainte de a pleca şi era ca dusă. Da, cam ăsta e cuvântul. Încă 
nu trecuse de starea de şoc. 

Faţa lui Starke se întunecă şi mai mult. Cu un efort îşi 
înăbuşi mânia. 
- Să zicem că putem scoate toate 212 afară. Cum rămâne cu 
băieţii? Mai avem încă trei piloţi şi poate zece mecanici de scos 
înainte de a face mişcarea. Ce facem cu ei? Şi ce facem cu toate 
piesele? 
- O să lăsăm trei 206 şi Alouette. 
- Şi ce facem cu toate lucrurile din casă, mărunţişurile, şi 
conturile din bancă, apartamentele din Teheran şi toate lucrurile 
băieţilor? Drace, nu numai ale noastre, ci ale tuturor băieţilor pe 
care-i luăm în exod? Dacă o ştergem, totul o să fie pierdut. 
Totul! 
- Compania o să acopere pierderile. Nu pot să le dau înapoi 
lucrurile, dar o să plătim tot ce era în cont şi-o să acoperim 
restul. Mai toate sunt la minimum, căci mai toţi dintre voi vă 


ţineţi fondurile în Anglia şi le scoateţi când aveţi nevoie. În 
ultimele câteva luni, şi de când au intrat băncile în grevă, noi 
credităm toate plăţile şi indemnizaţiile de la Aberdeen. O să 
plătim ca să înlocuim mobila şi lucrurile personale. Mi se pare că 
oricum nu putem să scoatem cea mai mare parte a lucrurilor: 
porturile sunt încă blocate, practic nu sunt camionagii, căile 
ferate nu funcţionează, transportul aerian e aproape inexistent. 
Toţi or să fie despăgubiţi. 

Starke dădu încet din cap. Scurse ultima picătură de bere 
din sticlă. 

- Chiar dacă scoatem aparatele ai să intri la apă. Gavallan spuse 
răbdător: 

- Nu. Fă socoteala: fiecare 212 valorează un milion de dolari 
americani, fiecare 206 o sută cincizeci de mii şi un Alouette cinci 
sute douăzeci de mii. Avem douăsprezece 212 în lran. Dacă 
putem să le scoatem, o să fie okay, încă rămânem în afaceri şi 
pot să absorb pierderile din lran. Chit pe chit. Cererile cresc în 
fiecare zi şi douăsprezece 212 or să ne ţină pe picioare. Orice 
piesă de schimb putem scoate de-aici o să reprezinte câştigul. 
Din nou ne-am putea concentra numai asupra pieselor de 212. 
Cu aparatele noastre rămânem în afaceri. 

Incercă să-şi păstreze încrederea, dar se topea încetul cu 
încetul. Atât de multe obstacole de trecut, munţi de escaladat, 
hopuri de sărit. Da. Darnu uita că un drum de zece mii de leghe 
începe cu un pas. Fii puţin chinez, îşi spuse. Aminteşte-ţi 
copilăria din Shanghai şi bătrâna doică Ah Soong şi cum te-a 
învăţat despre joss -în parte noroc, în parte karma. 

- Joss e joss, tinere stăpân, bun sau rău. Câteodată poţi să te 
rogi pentru un joss bun şi să-l obţii, alteori nu. Dar ayeeyah, nu 
te încrede în zei prea mult! Zeii sunt ca oamenii. Dorm, se duc 
la masă, se îmbată, uită ce trebuie să facă, mint şi promit şi 
mint din nou. Roagă-te cui vrei, dar nu te lăsa în grija zeilor, 
numai a ta şi-a familiei, şi-atunci bazează-te numai pe 
dumneata. Aminteşte-ţi că zeilor nu le plac oamenii, tinere 
stăpân, pentru că oamenii le reamintesc de ei înşişi. 

- Desigur c-o să-i scoatem pe băieţi de-aici, până la ultimul. Între 
timp ai vrea să întrebi dacă se oferă cineva voluntar să piloteze 
cele două păsărele ale tale dacă... dacă apăs butonul cu 
"Vârtejul"? 

Starke se uită din nou la hartă, apoi spuse: 


- Sigur. O să fiu eu şi fie Freddy, fie Tăticu Kelly. Celălalt poate 
să ducă elicopterul la Rudi şi să se alăture grupului lui. Ei n-au 
atât de mult de mers. Zâmbi strâmb. Okay! 
- Mulţumesc, spuse Gavallan, simțindu-se foarte bine în sinea 
lui. Mulţumesc. Ai vorbit de "Vârtej" cu Tom Lochart, când a 
venit aici? 
- Da, a spus să nu-l punem la socoteală, Andy! 
- Oh! 

Buna dispoziţie i se topi. 
- Deci asta e. Dacă rămânem numai noi, nu putem merge mai 
departe. 
- Merge, Andy! Fie că-i place, fie că nu, spuse Starke 
compătimitor. E obligat - cu sau fără Şeherazada, asta-i partea 
cea rea. Cu sau fără. Nu poate să scape de umbra acestui HBC, 
Valik şi Isfahan. 

După un moment, Gavallan spuse: 
- Cred că ai dreptate. Destul de necinstit, nu-i aşa? 
- Da. Tom e băiat bun, o să înţeleagă până la urmă. Nu sunt atât 
de sigur în privinţa Şeherazadei. Mac şi cu mine o să încercăm 
să vorbim cu ea. Am fost la ea acasă şi am bătut zece minute. 
Nici un răspuns. Mac a fost şi ieri. Poate că pur şi simplu nu 
răspund la uşă. 
- Nu-i felul de-a fi al iranienilor. 

Starke îşi scoase jacheta de zbor şi o atârnă în cui, pe 
micul coridor de la intrare. 
- Imediat ce se întoarce mâine Tom, dac-o să mai rămână 
suficientă lumină, am să-l trimit la Teheran. Cel mai târziu luni 
dimineaţă. Vroiam s-o lămuresc cu Mac la noapte, la discuţia 
noastră obişnuită. 
- Bună idee! 

Gavallan trecu la următoarea problemă. 
- Zău dacă ştiu ce să fac şi cu Erikki! Am vorbit cu Talbot şi-a zis 
c-o să vadă ce poate să facă, şi-apoi am fost la Ambasada 
Finlandeză şi-am vorbit cu un prim-secretar numit Tollonen şi i- 
am spus şi lui. Părea foarte îngrijorat şi la fel de neputincios. 
"Asta-i o ţară cam sălbatică, iar graniţa e incontrolabilă la fel ca 
şi revoltele, insurecţiile şi luptele ce se mai desfăşoară acolo. 
Dacă e vârit KGB-ul...' A lăsat-o în aer, Duke! Pur şi simplu! 
"Dacă e vârit KGB-ul..." 
- Cum e cu Azadeh? N-ar putea tăticul ei, Hanul, să ne ajute? 


- Se pare că a fost un mare scandal. Era foarte tulburată. Am 
rugat-o să lase naibii documentele iraniene şi să se urce în avion 
şi să-l aştepte pe Erikki la Al Shargaz. Dar parcă am vorbit la 
pereţi. Nu se mişcă până nu apare Erikki. l-am arătat că Hanul 
face legea cum vrea. Poate să trimită până la Teheran după ea 
şi s-o răpească, dacă vrea. A zis Insha Allah. 

- Erikki o să scape teafăr. Fac pariu. Străvechii lui zei o să-l 
păzească. 

Starke era foarte încrezător. 

- Să sperăm. 

Gavallan îşi păstrase scurta pe el. Chiar şi aşa îi era foarte 
frig. Pe fereastră putea vedea operaţiunea de realimentare 
continuând. 

- Ce-ai zice de o ceaşcă înainte de plecare? 
- Sigur. 

Starke intră în bucătărie. Deasupra chiuvetei se afla o 
oglindă, iar deasupra aragazului, în partea opusă, o veche şi 
uzată cusătură de mână montată într-o ramă, pe care un prieten 
din Falls Church i-o dăduse lui Manuela ca dar de nuntă: "La 
dracu cu bucătăreala". Zâmbi când îşi amintise cum o primiseră, 
apoi îl observă în oglindă pe Gavallan privind întunecat harta. 

E-o nebunie, îşi zise, să tot numeri zilele şi elicopterele! 
Cum dracu o s-o ştergem din bază şi încă să rămânem întregi? 
Pentru că Andy are dreptate, într-un fel sau altul am terminat-o 
aici. Mi-am pierdut minţile că m-am oferit voluntar. Dar ce 
dracu, nu poţi să ceri asta unuia dintre, băieţi dacă n-o faci şi tu. 
Da, dar... 

La uşa din faţă se auzi o ciocănitură şi se deschise 
imediat. Freddy Ayre îi spuse în şoaptă: 

- Barosanu vine încoace cu cineva din Gărzile Verzi. 
- Intră, Freddy, şi închide uşa, spuse Starke. 

Aşteptară în tăcere. Un ciocănit poruncitor. Deschise uşa, 
văzu zâmbetul batjocoritor şi arogant al lui Esvandiary, 
recunoscând îndată pe tânărul din Gărzile Verzi ca pe unul 
dintre oamenii mullahului Hussain şi de asemenea membru al 
komitehului în faţa căruia se prezentase. 

- Salaam! spuse politicos. 
- Salaam, aga! spuse tânărul cu ochelari cu lentile groase, 
crăpate, haine zdrenţuite şi un MI6, zâmbind timid. 


Pe neaşteptate, Starke nu mai putu răbda şi se auzi 
spunând: 
- Domnule Gavallan, cred că-l cunoaşteţi pe Barosanu. 
- Numele meu e Esvandiary, domnul Esvandiary, spuse bărbatul 
furios. De câte ori trebuie să ţi se spună?! Gavallan, ar fi de 
mare folos pentru lucrările voastre de aici dacă ai scăpa de omul 
ăsta mai înainte să-l aruncăm noi afară ca pe un indezirabil! 

Gavallan roşi în faţa grosolăniei. 
- Haide, stai puţin, căpitanul Starke e cel mai bun căpitan... 
- Eşti Barosanu şi ticălos, explodă Starke strângînd pumnii, dintr- 
o dată atât de primejdios încât Ayre şi Gavallan tresăriră 
surprinşi, Esvandiary se trase un pas înapoi, iar tânărul din 
Gărzile Verzi rămase cu gura căscată. Ai fost întotdeauna 
Barosanul şi-am să-ţi spun Esvandiary sau orice alt afurisit de 
nume vrei, dacă nu i-ai fi făcut ce i-ai făcui căpitanului Ayre. Eşti 
un ticălos fricos şi ai nevoie de o lecţie şi mai înainte de a 
îmbătrâni prea mult, o s-o capeti. 
- Am să te chem înaintea komitehului, mâine! 
- Eşti un fricos, mâncător de balegă de cămilă, aşa că şterge-o şi 
scoate-o pe partea ailaltă! 

Dispreţuitor, Starke se întoarse către tânărul din Gărzile 
Verzi care rămăsese cu gura căscată la el şi, fără să şovăie o 
clipă, trecu pe farsi cu un glas politicos şi plin de respect: 
- Excelenţă, am spus acestui câine, arătă dispreţuitor cu degetul 
mare peste umăr către Esvandiary, că-i un mâncător de balegă 
de cămilă fără curaj, că are nevoie de bărbaţi cu arme ca să-l 
apere în timp ce ordonă altor bărbaţi să bată şi să amenințe 
membri neînarmaţi şi paşnici ai tribului meu, nesocotind legile, 
care nu o să... 

Sufocându-se de mânie, Esvandiary încercă să-l întrerupă, 
dar Starke nu-l băgă în seamă. 
-...Care n-o să aibă curajul să stea în faţa mea ca bărbat - cu 
cuțitul, cu sabia, cu puşca sau cu pumnii - după obiceiul 
beduinilor, ca să îndeplinim o răzbunare de sânge, şi după 
obiceiul meu, de asemenea. 
- Răzbunare de sânge? Ai înnebunit! în numele lui Allah, ce 
răzbunare de sânge? Răzbunările de sânge sunt împotriva legii! 
strigă Esvandiary şi continuă să zbiere în farsi. 

Gavallan şi Andy îi priveau neajutoraţi, neînţelegând farsi 
şi complet descumpăniţi de izbucnirea lui Starke. Dar tânărul din 


Gărzile Verzi îşi astupă urechile la cele spuse de Esvandiary, 
apoi ridică mâna, încă uimit de Starke şi cunoştinţele lui, ba 
chiar invidios. 

- Vă rog, Excelenţă Esvandiary! spuse el, cu ochii măriţi de 
grosimea lentilelor vechi şi crăpate, şi când fu linişte i se adresă 
lui Starke: Cereţi străvechiul drept al răzbunării de sânge 
împotriva acestui om? 

Starke îşi simţea inima bătând şi se auzi spunând "da" cu 
glas ferm, ştiind că e un joc primejdios, dar trebuia să-şi asume 
riscul. 

- Dar cum poate un necredincios să ceară un astfel de drept? 
spuse furios Esvandiary. Aici nu e deşertul saudit, legile noastre 
nu îngăduie... 

- Cer acest drept! 

- Voia lui Allah! spuse tânărul revoluţionar şi privi către 
Esvandiary. Poate că acest om nu este un necredincios. Nu cu 
adevărat. Acest om poate să ceară ce doreşte, Excelenţă! 

- Ai înnebunit? Sigur că e un necredincios. Şi nu ştii că 
răzbunările de sânge sunt împotriva legii? Tu, prostule, e 
împotriva legii! E... 

- Nu eşti mullah, spuse tânărul înfuriindu-se. Nu eşti mullah ca 
să spui ce e lege şi ce nu este! Taci din gură! Nu sunt un ţăran 
analfabet, ştiu să scriu şi să citesc şi sunt membru al 
komitehului, pus să păstrez pacea aici şi acum tu ameninţi 
această pace! 

Se uită încruntat la Esvandiary care se trase înapoi încă o 
dată. 

- Am să întreb komitehul şi pe mullahul Hussain, îi spuse lui 
Starke. Nu prea ai şanse ca ei să încuviinţeze, dar cum o vrea 
Allah! Sunt de acord că legea e lege şi că un bărbat n-are nevoie 
de alţi bărbaţi cu arme ca să bată nevinovaţi neînarmaţi, 
nesocotind legea ori chiar ca să pedepsească răul, oricare rău, 
ci numai puterea dată de Allah. Te las în grija lui Allah! 

Se întoarse să plece. 

- Un moment, aga! spuse Starke. 

Se întinse şi luă o pufoaică de schimb care atârna de un 
cârlig lângă uşa încă deschisă. 

- Uite, spuse întinzându-i-o, vă rog primiţi acest mic dar. 
- E cu neputinţă! spuse tânărul cu ochii mari şi plini de dorinţă. 


- Vă rog, Excelenţă! Este atât de neînsemnat, că nici nu poate fi 
remarcat. 

Esvandiary începu să spună ceva, dar se opri când tânărul 
îl privi încruntat peste umăr, apoi îşi îndreptă din nou atenţia 
către Starke. 

- N-aş putea primi... E atât de scumpă şi ar fi cu neputinţă s-o 
accept de la Excelenţa voastră! 

- Vă rog, spuse Starke răbdător, continuând formalităţile şi în 
cele din urmă îi ţinu haina tânărului ca acesta s-o poată 
îmbrăca. 

- Bine, dacă insistaţi, spuse tânărul prefăcându-se convins. 

Îi dădu lui Ayre carabina şi îşi puse pufoaica pe el, ceilalţi 
neştiind prea bine ce se întîmpla, cu excepţia lui Esvandiary 
care privea şi aştepta, jurând răzbunare. 

- E minunată, spuse tânărul, trăgându-i fermoarul până sus, 
simțindu-se încălzit pentru prima dată de multe luni. 

N-avusese niciodată până atunci o asemenea haină. 

- Mulţumesc, aga! 

Văzu privirea de pe chipul lui Esvandiary şi dezgustul 
pentru el crescu. Nu primea oare un peşcheş, aşa cum era 
dreptul său? 

- Am să încerc să conving komitehul să vă acorde dreptul pe 
care Excelenţa voastră îl cere, spuse, apoi ieşi mulţumit în 
lumina înserării. 

Starke se răsuci brusc către Esvandiary. 

- Şi-acum, ce dracu' vrei? 

- Multe din licenţele piloților şi vizele de rezidenţă sunt expirate 
şi... 
- Nici o licenţă englezească sau americană nu e expirată, numai 
cele iraniene, şi astea sunt automat valabile dacă celelalte sunt 
okay. Sigur că sunt expirate. N-au fost închise luni de zile 
birourile voastre? Scoate-ţi capul din bălegar! 

Esvandiary se roşi ca focul şi în clipa în care se porni să 
răspundă. Starke se întoarse cu spatele, uitându-se la Gavallan 
pentru prima dată. 

- E limpede, e cu neputinţă să mai lucrăm aici, domnule 
Gavallan. Aţi văzut chiar dumneavoastră, suntem mereu 
hărţuiţi. Freddy, aici de faţă, a fost bătut, se trece mereu peste 
hotărârile noastre şi e cu neputinţă să mai lucrăm în porcăria 


asta. Cred c-ar trebui să-nchideţi baza pentru câteva luni. 
Imediat, adăugă. 

Gavallan înţelese dintr-o dată. 
- Sunt de acord, spuse, preluând iniţiativa. 

Starke oftă uşurat, trecu pe lângă el şi se aşeză cu 
prefăcută supărare, dar cu inima bătând să-i spargă pieptul. 

- inchid acum baza. O să trimitem toate elicopterele şi 
personalul nostru în altă parte! Freddy, ia cinci oameni dintre cei 
care trebuie să plece în concediu şi urcă-i acum la bordul 
avionului, cu tot bagajul. Chiar acum... 

- Nu poţi să închizi baza! lătra Esvandiary. Nu poţi! 

- E închisă! Pe Dumnezeul meu! spuse Gavallan, străduindu-se 
să se înfurie cât mai mult. Sunt aparatele mele şi personalul 
meu şi n-o să mai îndurăm toată hărţuiala şi bătăile. Freddy, 
cine trebuia să plece? 

Alb, Ayre începu să înşire nume şi Esvandiary rămase 
interzis. 

Închiderea bazei nu-i convenea deloc. Ministrul Aii Kia 
trebuia să vină în vizită marţi şi el se pregătea să-i ofere un 
peşcheş extraordinar. Dacă baza era închisă, asta avea să-i 
năruie toate planurile. 
- Nu poţi să iei elicopterele noastre, din zona asta, fără 
aprobarea mea! spuse. Sunt proprietate iraniană. 
- Sunt proprietatea societăţii mixte, când o să fie achitate! strigă 
la rândul lui Gavallan, foarte impozant în mânia lui. 
- O să mă plâng autorităţilor pentru imixtiune în ordinul direct al 
Imamului de-a aduce producţia înapoi la normal. Sigur că da! Ţi 
se interzice să închizi baza! O să cer komitehului să-l arunce pe 
Starke în închisoare pentru rebeliune... 
- Fleacuri. Starke, îţi ordon să închizi baza. Barosanule, se pare 
că uiţi că avem legături sus-puse. Am să mă plâng direct 
ministrului Aii Kia! Acum el e consilierul Consiliului nostru de 
Conducere şi-o să se ocupe el de tine şi de lranOil. 

Esvandiary icni. 
- Ministrul Kia e, este... e în Consiliu? 
- Da, este. 

Pentru o fracțiune de secundă, Gavallan fu descumpănit. 
Folosise numele lui Kia ca singurul pe care-l ştia în guvernul 
actual şi rămase uimit de impactul pe care-l avea asupra lui 


Esvandiary. Dar, străduindu-se să nu arate urmă de şovăială, 
continuă să cîştige avantaj. 

- Bunul meu prieten Aii Kia o să se ocupe de toate astea! Şi de 
tine! Eşti un trădător al Iranului! Freddy, urcă cinci oameni la 
bordul avionului, chiar acum. ŞI... Starke, trimite toate aparatele 
pe care le avem la Bandar-e Delam, la prima rază de soare. 

- Da, domnule! 

- Aşteaptă! spuse Esvandiary văzându-şi planurile ruinate. Nu-i 
nevoie să închideţi baza, domnule Gavallan. S-ar putea să fi fost 
neînţelegeri... Multe din pricina lui Petrofi şi a acelui om, Zataki. 
Nu sunt vinovat pentru bătaia aia. Nu am fost eu... 

Se strădui să capete o nuanţă rezonabilă în glas, dar în 
sinea lui ar fi vrut să strige de furie şi să-i trimită pe toţi la 
închisoare, biciuiţi şi ţipând după îndurare - pe care n-ar fi 
primit-o niciodată. 

- N-aveţi motiv să închideţi baza, domnule Gavallan. Zborurile 
pot continua normal. 

- E închisă! spuse imperios Gavallan, trăgând cu coada ochiului 
la Starke după alte idei. Oricât n-aş fi de acord cu asta. 

- Da, domnule, aveţi dreptate. 

Starke era foarte respectuos. 

- Desigur că puteţi închide baza. Putem redistribui elicopterele, 
sau să le punem la păstrare. Bandar-e Delam are nevoie imediat 
de un 212 pentru contractul lran-Toda. Am putea să le trimitem 
unul de-al nostru şi să le închidem pe celelalte. 

Esvandiary interveni imediat: 

- Domnule Gavallan, lucrurile revin la normal pe zi ce trece. 
Revoluţia e victorioasă şi s-a sfârşit, Imamul a preluat puterea, 
komitehurile or să dispară curând... Or să fie toate contractele 
Guerney de deservit de un număr dublu de 212. Cât despre 
reînnoirea licenţelor expirate, Insha Allah. O să aşteptăm 
treizeci de zile. Nu-i nevoie să opriţi zborurile. Nu trebuie să vă 
grăbiţi, domnule Gavallan, aţi fost la baza asta de multă vreme, 
aveţi multe investiţii aici... 

- Ştiu care sunt investiţiile noastre! se răsti Gavallan, de data 
asta furios într-adevăr, urând milogeala. Foarte bine, căpitane 
Starke, am să-ţi urmez sfatul şi, pe Allah şi pe Dumnezeu, ar fi 
bine să ai dreptate! Uite pune doi oameni în avion în noaptea 
asta, or să fie schimbaţi săptămâna viitoare. Trimite un 212 la 
Bandar-e Delam mâine. Pentru câtă vreme e împrumutul? 


- Şase zile, sir. Se întoarce sâmbăta următoare. 

- Se întoarce dacă situaţia de-aici se îmbunătăţeşte! 

- 212 este al nostru. Face parte din echipamentul acestei baze, 
domnule Gavallan, se corectă imediat Esvandiary. II avem trecut 
în documentele noastre. Va trebui să se-ntoarcă. cât despre 
personal, regula spune că mai întâi sosesc piloţii şi mecanicii de 
schimb ca să-i înlocuiască pe cei care pleacă... 

- Atunci o să schimbăm regula, domnule Esvandiary, sau închid 
baza acum, spuse scurt Gavallan. Starke, urci doi oameni la 
noapte în avion şi restul în zborul de marţi şi laşi aici doar 
minimum de personal necesar şi-o să trimitem aparatul înapoi, 
cu toată echipa, vineri, dacă situaţia o să revină la normal. 

Starke observă că Esvandiary stătea gata să izbucnească 
din nou, aşa că spuse dintr-o suflare: 

- N-avem voie să zburăm de Ziua Sfântă, sir. Echipa va trebui să 
se întoarcă sâmbătă dimineaţă. 

Îi aruncă o privire scurtă lui Esvandiary. 

- Nu eşti de acord? 

Esvandiary simţea că o să explodeze, furia adunată 
aproape covârşindu-i hotărârea. 

- Dacă... dacă-ţi ceri... dacă-ţi ceri iertare pentru cuvintele urâte 
şi purtările proaste! 

Urmă o tăcere îndelungată. Uşa rămăsese deschisă, 
camera era friguroasă, dar Starke simţi sudoarea pe spate, îşi 
cântări răspunsul. Obţinuseră atât de mult... Dacă "Vârtejul" 
avea să pornească... Dar Esvandiary nu era prost şi o retragere 
prea grăbită avea să-l facă suspicios, iar un refuz ar putea să 
primejduiască ceea ce câştigase. 

- Nu-ţi cer iertare pentru nimic. Dar pe viitor am să-ţi spun 
domnule Esvandiary, spuse. 

Fără un cuvânt, Esvandiary se întoarse pe călcâie şi ieşi ca 
o furtună. Starke închise uşa, simţindu-şi cămaşa, pe sub 
pulover, lipită de piele, udă leoarcă. 

- Ce dracu au fost toate astea, Duke? se repezi Ayre furios. V-aţi 
pierdut minţile? 

- Doar o clipă, Freddy, interveni Gavallan. Duke, o ă ţină chestia 
asta cu Barosanu? 

- Eu... Nu ştiu, spuse Starke aşezându-se jos, cu genunchii 
tremurând. lisuse! 


- Dacă ţine... dacă ţine... Duke, ai fost magnific! A fost o idee 
strălucită! Strălucită! 
- Tu ai prins mingea, Andy! Tu ai marcat - dacă am marcat! 

Gavallan îşi şterse sudoarea din sprâncene. Incepu să-i 

explice lui Ayre, întrerupându-se când sună telefonul. 
- Alo, aici e Starke. Sigur, stai aşa! Andy, e turnul. Mclver te 
cheamă la emiţător. Wazari întreabă dacă vrei să te duci acolo 
imediat sau să-l chemi mai târziu. Mclver spune să-ţi transmită 
că are un mesaj de la un tip numit Avisyard. 

În camera de control, Gavallan atinse butonul 
emiţătorului, aproape bolnav de îngrijorare, Wazari şi un alt 
membru al Gărzilor Verzi, care vorbea engleza, urmărindu-l 
atenţi. 

- Da, căpitane Mclver. 

- Bună seara, domnule Gavallan! Mă bucur că v-am prins. Vocea 
lui Mclver era acoperită de paraziți şi prudentă. Cum mă auziţi? 
-Trei pe cinci, căpitane Mclver. Dă-i drumul! 

- Am primit chiar acum un telex de la Liz Chen. Spune: "Vă rog 
transmiteţi-i domnului Gavallan următorul telex, datat 15 
februarie, abia sosit. Cererea voastră este aprobată. (Semnat) 
Masson Avisyard. O copie a fost trimitsă la Al Shargaz. Sfârşitul 
mesajului. 

Pentru moment lui Gavallan nu-i veni să-şi creadă 
urechilor. 

- Aprobat? 
- Da, repet: "Cererea voastră este aprobată". Textul e semnat 
"Masson Avisyard". Ce trebuie să răspund? 

Gavallan se  străduia din răsputeri să-şi ascundă 
strălucirea de bucurie de pe chip. Masson era numele 
prietenului său de la biroul de înregistrare a Aparatelor de Zbor 
din Londra, iar cererea era de a trece toate elicopterele lor din 
Iran înapoi sub înregistrare britanică. 

- Confirmă doar, căpitane Mclver. Putem să continuăm după 
cum a fost stabilit. Da, sunt de acord. Plec peste câteva minute. 
Mai e şi altceva? 

- Nu, până una alta, doar rutină. Am să-l informez pe căpitanul 
Starke de toate problemele la zi, în noaptea asta, la ora 
potrivită. Mă bucur de Masson. Zbor plăcut! 

- Mulţumesc, Mac, şi ţie! 


Gavallan apăsă butonul şi înmână microfonul tânărului 
Wazari. Observase vânătăile, nasul spart şi că o parte dintre 
dinţi lipseau, dar nu spuse nimic. Ce era de spus? 

- Mulţumesc, sergent! 

Wazari făcu un semn spre fereastră, către platoul de sub 
ei, unde echipa de realimentare începuse să înfăşoare furtunul 
cel lung. 

- S-a făcut plinul... se opri brusc înainte de-a pronunţa automat 
cuvântul. Nu avem... n-avem nici un fel de lumini pentru piste, 
aşa că e cel mai bine să urcați la bord cât mai repede. 

- Mulţumesc! 

Gavallan simţea că pluteşte în timp ce se îndrepta spre 
scări. Emiţătorul bazei trosni, intrând în funcţiune. 

- Aici comandantul bazei. Daţi-mi-l pe domnul Gavallan. 

Wazari apăsă imediat butonul emiţătorului. 

- Da, domnule! 

Îi dădu microfonul lui Gavallan, a cărui atenţie se încorda 

din nou. 

- E maiorul... iertaţi-mă, acum e colonel, colonelul Changhiz. 

- Da, colonele! Andrew Gavallan. 

- Străinilor le este interzis să folosească emițătorul pentru 
mesaje codificate. Cine e Masson Avisyard? 

- Un inginer proiectant, spuse Gavallan. 

Era primul gând care-i trecuse prin minte. Ai grijă, 

ticălosul e deştept! 

- Sigur că nu-ncercam să... 

- Care a fost cererea şi cine este... Urmă o pauză scurtă şi o 
voce înfundată: 

- Cine e Liz Chen? 

- Liz Chen e secretara mea, domnule colonel. Cererea mea a 
fost să... 

Să ce? îi veni să strige. Apoi, dintr-o dată, răspunsul îi 

apăru limpede în minte. 
-..„să confirme rearanjarea configurației de şase rânduri de câte 
două locuri de fiecare parte a culoarului unui nou elicopter, X63. 
Constructorii vor o configuraţie diferită, dar inginerii noştri cred 
că acest şase pe patru va îmbunătăţi siguranţa zborului şi ar 
asigura o ieşire mult mai rapidă în caz de urgenţă. Ar economisi 
de asemenea bani şi... 


- Da, foarte bine, îl întrerupse colonelul supărat. Repet, 
emițătorul nu trebuie folosit decât cu aprobare prealabilă până 
când starea de urgenţă ia sfârşit şi în mod cert nu pentru 
transmisiuni codificate. Realimentarea e terminată, aveţi 
permisiune de decolare imediată. Aterizarea programată mâine 
ca să ridice cadavrul celui de la Zagros nu este aprobată. ETLL 
poate să aterizeze luni între unsprezece şi doisprezece, dacă o 
să existe confirmare-de la comandament care să fie trimisă 
radarului din Kish. Noapte bună! 
- Dar avem deja aprobarea oficială a Teheranului, sir. Pilotul 
meu a dat-o responsabilului cu zborurile în momentul în care a 
sosit. 

Vocea colonelului se aspri şi mai mult. 
- Aprobarea de luni e valabilă numai după confirmarea de la 
Comandamentul Forţelor Aeriene  lraniene. Comandamentul 
Forţelor Aeriene lraniene. Aceasta este o bază a Forţelor Aeriene 
lraniene, trebuie să vă supuneţi legilor Forţelor Aeriene lraniene, 
regulamentelor şi disciplinei şi le veţi respecta. înţelegeţi? 

După o pauză, Gavallan spuse: 
- Da, domnule înţeleg, dar suntem un zbor civil. 
- Sunteţi în Iran, pe o bază a Forţelor Aeriene lraniene şi prin 
urmare sub incidenţa regulamentelor şi disciplinei Forţelor 
Aeriene lraniene! 

Transmisia încetă. Nervos, Wazari îşi aranja lucrurile, deja 
meticulos înşirate pe birou. 


CAPITOLUL 49 
DUMINICĂ 25 februarie 1979 


Zagros, sonda Bellisima;ora II,05 dimineaţa. În frigul 
tăios, Tom Lochart îl privea pe Jesper Almqvist, expertul în foraj, 
manevrând uriaşul dop suspendat de un cablu deasupra găurii 
de foraj descoperite. De jur împrejur se găseau resturile sondei 
şi ale rulotelor rămase de la atacul terorist cu bombe incendiare, 
deja pe jumătate acoperite de zăpada proaspătă. 

- Mai jos! strigă tânărul suedez. 

Imediat, ajutorul său din cabina mică, închisă cu sticlă, 

porni macaraua. Luptându-se cu vântul stânjenitor, Jesper ghidă 


dopul în jos, pe coloana de metal a sondei. Dopul consta dintr-o 
încărcătură explozivă, aşezată deasupra a două emisfere 
metalice fixate împrejurul unui inel de cauciuc. 

Lochart putea să vadă cât de obosiţi erau amândoi 
oamenii. Era a cincisprezecea sondă pe care o închideau în 
ultimele trei zile şi mai aveau încă cinci. Termenul de la apusul 
soarelui era la şapte ore distanţă, fiecare puț de sondă 
însemnând o muncă de două sau trei ore în condiţii normale, din 
momentul în care ajungeau la faţa locului. 

- Ale dracului condiţii! murmură Lochart la fel de obosit. Zburase 
prea mult de când Gărzile Verzi din komiteh hotărâseră 
termenul, avusese prea multe probleme pe cap, alergând de 
colo-colo să închidă cele unsprezece amplasamente ale 
câmpului petrolifer, alergând la Shiraz să-l ia pe Jesper, ducând 
echipajele la Shiraz şi piese de schimb la Kowiss, din zori şi până 
în seară, hotărând ce să ia şi ce să lase - imposibil să faci totul 
într-un termen atât de scurt. Apoi moartea lui Jordon şi rănirea 
Scot. 

-Ţine-o aşa! Asta e! strigă Jesper, apoi se grăbi înapoi prin 
zăpadă, către cabină. 

Lochart îl privi verificând adâncimea, apoi lovind cu 

degetul în buton. Se auzi o explozie înfundată şi din gaura 
sondei ieşi un nor de fum. Ajutorul său ridică imediat bucata de 
cablu rămasă şi Jesper se întoarse, luptându-se să împingă 
resturile ţevii mai aproape de gaură, şi totul fu terminat. 
- Încărcătura explozivă împinge cele două emisfere laolaltă, îi 
explicase mai târziu Jesper. Asta împinge inelul de cauciuc în 
părţi, proptindu-l în pereţii de oţel, şi totul e închis. Rezistă 
câţiva ani. Când vrei să deschizi, ne întoarcem şi, cu altă sculă 
specială, găurim dopul şi e ca nouă. Poate. 

Îşi şterse faţa cu mâneca. 

- Hai s-o ştergem dracului, Tom! 

Porni chinuit prin zăpadă către maşină, închise 
comutatorul electric, îşi înghesui toate listingurile de computer 
într-o servietă, închise şi încuie uşa. 

- Cum rămâne cu echipamentul? 

- Rămâne! Cabina e-n regulă! Hai la bord, am îngheţat ca dracu. 
jesper se îndreptă către elicopterul JR 206 parcat pe 

platformă. 


- Imediat ce ne întoarcem la Shiraz mă duc la lranOil şi-i fac să 
ne aprobe să ne întoarcem aici şi să ridicăm cabina asta şi pe 
celelalte. Unsprezece cabine sunt o investiţie a dracului de mare 
ca să le lăsăm să zacă pe-aici fără să facă treabă. Altfel, ţin un 
an de zile încuiate. Sunt proiectate să reziste la vreme rea, deşi 
nu la vandalisme. 

Făcu un semn către scheletele din jurul lor. 

- O prostie! 

- Da. 

- Idioţenie. Tom, ar fi trebuit să-i vezi pe cei de la IranOil când 
le-am spus că ţi s-a ordonat s-o ştergi şi domnul Sera închide 
câmpul! 

Jesper rânji. Păr blond, ochi albaştri. 

- Urlau ca porcii castraţi şi se jurau că nu exista vreun ordin dat 
komitehului să oprească producţia. 

- Tot nu văd de ce n-au venit cu tine aici, să le dea peste nas 
ticăloşilor ăştia. E 

- l-am invitat şi-au spus că săptămâna viitoare. Asta e Iranul. N- 
o să vină niciodată. 

Privi înapoi la amplasament. 

- Numai puţul ăsta singur ar fi putut da şaisprezece mii de barili 
pe zi. 

Se urcă pe locul din stânga, de lângă Lochart. Ajutorul lui, 
un breton taciturn, se caţără în spate şi trase uşa. Lochart porni 
motorul. 

- Următoarea, sonda Maria! Okay! Jesper se gândi o clipă. 
- Mai bine s-o lăsăm la urmă. Sonda Rosa e mai importantă. 

Îşi stăpâni un căscat. 

- Avem de astupat două în producţie şi una care se forează. 
Nefericiţii ăştia n-au avut nici măcar vremea să scoată două mii 
trei sute de metri de ţeavă, asa că va trebui s-o astupăm cu 
toate astea înăuntru. Împuţită risipă! 

Îşi puse centura de siguranţă şi se ghemui mai aproape de 
radiator. 

- Şi după asta ce se-ntâmplă? 

- Rutină! râse tânărul. Când vrei s-o deschizi, tragem o gaură în 
dop, îl dăm afară şi după aia începem să pescuim ţeava după 
ţeava. Încet, greu şi scump. 

Încă un căscat imens. Închise ochii şi adormi aproape 
imediat. 


Mimmo Sera întâmpină elicopterul la sonda Rosa. Un 212 
se afla şi el pe platformă, cu motorul în ralanti, cu Jean-Luc la 
comenzi, oamenii încărcând bagaje şi urcându-se la bord. 

- Buon giorno, Tom! 

- Salut, Mimmo! Cum merge? Lochart îşi flutură mâna către 
Jean-Luc. 

- Aştia-s ultimii dintre oamenii mei, cu excepţia unui băiat care 
să-l ajute pe Jesper. 

Mimmo Sera era palid de oboseală. 

- N-a fost vreme să scoatem ţeava din Trei. 
- Nici o problemă. Infundăm aşa. 
- Si. 

Un zâmbet obosit. 

- Mă gândesc la toţi banii pe care-o să-i faceţi când o să 
destupaţi. 

Jesper râse. 

- Două mii cinci sute nouăzeci şi doi de metri de ţeavă, la... 

Poate o să-ţi facem un preţ special. 

Binevoitor, bătrânul făcu un expresiv gest italian. Lochart spuse: 

- Vă las să vă ocupați voi doi. când vreţi să mă-ntorc să vă iau? 
Jesper se uită la ceas. Era aproape de amiază. 

- Vino la patru şi jumătate, okay! 

- Patru jumate punct. Soarele-apune la 6,37. 

Lochart se îndreptă către 212. Jean-Luc se încotoşmănise 
zdravăn ca să se apere de frig, dar tot reuşea să arate elegant. 

- Duc încărcătura asta direct la Shirhaz. Sunt ultimii. Cu excepţia 
lui Mimmo şi a echipei tale. 
- Bun. Cum e jos? 
- Haos. 
Jean-Luc înjură înfierbântat. 
- Miros nenorocire. Alte nenorociri. 
- Tu aştepţi nenorocirile toată vremea, cu excepţia momentelor 
când eşti cu cineva în pat. Nu te îngrijora, Jean-Luc. 
- Ba mă îngrijorez. 

Jean-Luc urmări câteva clipe încărcarea aproape terminată 
- valize, truse de scule, doi câini, două pisici şi toţi oamenii 
aşteptând nerăbdători - apoi se întoarse îşi cobori vocea şi 
spuse serios: 

- Tom, cu cât ieşim mai repede din Iran, cu atât mai bine. 


- Nu. Zagros e doar un caz izolat. Oricum, încă mai sper că 
lranul o să meargă. 

HBC ieşi din nou la suprafaţa gândurilor lui Lochart şi 
Şeherazada şi "Vârtejul". Nu spusese nimănui de aici despre 
"Vârtej" şi despre ce discutase cu Starke. 
- Las asta în grija ta, Duke! spusese înainte de plecare. Poţi să 
pledezi cazul mai bine decât mine. Eu sunt total împotriva lui. 
- Sigur. Asta-i dreptul tău. Mac a aprobat drumul tău la Teheran. 
Luni. 
- Mulţumesc. A văzut-o pe Şeherazada? 
- Nu, Tom. Nu încă. 

Unde dracu este? îşi zise, simțind o strângere de inimă. 
- Ne vedem la bază, Jean-Luc. Drum bun! 
- Vezi ca Scot şi Rodrigues să fie gata când mă întorc. Voi fi 
nevoit să mă întorc iute dacă trebuie să ajung la Al Shargaz în 
noaptea asta. 

Uşa cabinei se trânti, Jean-Luc aruncă o privire iute înjur şi 
ridică degetul mare în sus. Tom încuviinţă, apoi se-ntoarse din 
nou către el. 

- Eu plec. Vezi ca Scot să se strecoare la bord în linişte, da? Nu 
vreau să fiu împuşcat în zbor. Tot mai cred că Scot a fost ţinta 
lor, nu altcineva. 

Lochart încuviinţă posomorât, îndreptându-se către 206. 

Erau pe drumul de întoarcere de la Kowiss când se întâmplase 
dezastrul, ieri în zori. Jean-Luc se pregătea de decolare la ora 
stabilită şi, printr-un noroc, privea afară pe fereastră. Cei doi, 
Jordon şi Scot erau foarte aproape unul de celălalt, ducând o 
ladă de piese de schimb, încărcând HTV. 
- N-am văzut primele focuri, doar le-am auzit - îi spuse Jean-Luc 
imediat ce aterizase - dar l-am văzut pe Jordon clătinându-se şi 
ţipând, lovit în cap, şi pe Scot privind către copacii din în spatele 
hangarului, şi după aia Scot s-a aplecat şi a încercat să-l ajute 
pe Jordon. Am văzut destui oameni împuşcaţi ca să ştiu că 
sărmanul Porcărie era mort înainte de-a atinge zăpada. Apoi au 
urmat şi alte focuri de armă, trei sau patru, dar nu era un pistol 
mitralieră, părea mai repede un MI6, sau un revolver. De data 
asta Scot a primit un glonţ în umăr şi asta l-a făcut să se 
răsucească şi a căzut în zăpadă lângă Jordon, pe jumătate 
acoperit de el, Jordon fiind între el şi copaci. Apoi gloanţele au 
început să şuiere din nou - spre Scot. Sunt sigur de asta, Tom. 


- Cum poţi să fii sigur, Jean-Luc? 
- Sunt sigur. Porcărie era direct în linia de foc. Direct. El le-a luat 
pe toate. Atacatorii nu trăgeau asupra bazei. 

Ocheau doar în Scot. Mi-am înşfăcat pistolul Verey şi-am 
ieşit afară. N-am văzut pe nimeni, dar am tras oricum în direcţia 
copacilor. Când m-am dus la Scot, el era în stare de şoc şi 
Jordon era plin de sânge, lovit, probabil, de opt ori. L-am dus pe 
Scot la doctor. El e-n regulă, Tom. O rană în umăr, l-am urmărit 
când îl pansa. Rana e curată şi glonţul a trecut fără probleme 
prin carne. 

Lochart plecase imediat să-l vadă pe Scot în rulota pe care 
o numeau infirmerie. Kevin O'Sweeney, medicul, îi spusese: 

- E okay, căpitane. 

- Da, îl îngânase Scot, cu chipul alb şi încă în stare de şoc. Chiar 
okay, Tom! 

- Lasă-mă să vorbesc cu Scot o clipă, Kevin! când rămăseseră 
singuri, îi spusese în şoaptă: 

- Ce s-a întâmplat câtă vreme am fost plecat, Scot? Ai vorbit cu 
Nitchak Han? Cu cineva din sat? 

- Nu, cu nimeni. 

- Şi n-ai spus nimănui ce s-a-ntâmplat în piaţă? 

- Nu, nu. Deloc. De ce? De ce toate astea, Tom? 

- Jean-Luc crede că tu ai fost ţinta, nu Jordon sau baza. Tu 
singur. 

- O, Christoase! Bătrânul Porcărie a încasat-o din pricina mea!? 

Lochart îşi aminti ce tulburat fusese Scot. Baza fusese 
învăluită de tristeţe, totuşi toată lumea lucrase frenetic, punând 
piesele în lăzi, încărcând cele două 212, un 206 şi un Alouette 
pentru astăzi, ultima zi la Zagros. Singurul moment luminos de 
ieri fusese cina: pulpă la grătar, proaspătă, de capră sălbatică, 
pe care Jean-Luc o pregătise cu un delicios orez şi horisht 
iranian din belşug. 
- Grozav grătar, Jean-Luc! spusese. 
- Fără usturoi franțuzesc şi priceperea mea, asta ar fi arătat a 
carne veche de berbec englezesc. Uh! 
- Bucătarul l-a cumpărat în sat? 
- Nu, a fost un dar. Tânărul Darius, cel care vorbeşte engleză, 
mi-a adus o capră întreagă, vineri, ca dar din partea soţiei lui 
Nitchak Han. 

Brusc, îmbucătura căpătase un gust amar. 


- Soţia lui? 

- Da. Tânărul Darius a spus că a împuşcat-o în dimineaţa aia. 
Dumnezeule! Nu ştiam că vânează aşa bine! Tu ştiai?... Ce s-a- 
ntâmplat Tom? 

- Era... a fost un dar... Pentru cine? Jean-Luc se încruntase. 

- Pentru mine şi pentru cei din bază. De fapt, Darius a zis: "Asta 
este din partea kalandaranei pentru bază şi ca mulţumire pentru 
ajutorul acordat de Franţa Imamului, Allah să-l apere. De ce? 

- Aşa, spusese Lochart, dar mai târziu îl luase pe Scot deoparte. 
Erai acolo când Darius a adus capra? 

- Da, eram. S-a întâmplat să fiu în birou şi i-am mulţumit şi... 
culoarea dispăruse din obrajii lui Scot. Acum, dacă mă gândesc 
la asta, Darius a spus, când pleca: "E mare noroc că 
kalandarana este o bună ţintaşă, nu-i aşa?" şi cred, cred că am 
zis: "Da, fantastic". Asta ar fi o recunoaştere chioară, nu-i aşa? 

- Da. Dacă adaugi asta la scăparea mea, care acum... acum cred 
c-a fost o capcană deliberată, şi pe mine m-au tras pe sfoară. 
Aşa că Nitchak Han trebuie să ştie că sunt doi dintre noi care am 
putea depune mărturie împotriva satului. 

Noaptea trecută şi toată ziua Lochart se întrebase ce să 
facă, cum să-l scoată pe Scot - şi pe el însuşi - din asta şi nu 
găsise nici o soluţie. Absent, se urcă în 206, aşteptă până când 
Jean-Luc se depărta şi decola. 

Acum zbura peste Râpa Cămilelor Zdrobite. Drumul care 
ducea către sat era încă îngropat sub tonele de zăpadă pe care 
le adusese o avalanşă. N-au să dezgroape niciodată asta, îşi 
zise. Pe platoul de deasupra se zăreau ciopoare de capre şi oi cu 
păstorii lor; în faţa lui era satul Yazdeh. Il ocoli. Şcoala era ca o 
cicatrice pe pământ, neagră în mijlocul albului. Câţiva săteni 
erau în piaţă şi se uitară în sus, scurt, apoi îşi văzură de treburile 
lor. 

N-o să-mi pară rău dacă plec, îşi zise. Nu cu Jordon ucis 
aici. Zagros Trei n-o să mai fie niciodată la fel. 

Baza era un haos, oamenii agitându-se în toate părţile, 
ultimii dintre cei aduşi de la celelalte sonde pregătindu-se să 
plece la Shiraz şi deci afară din Iran. Înjurând, mecanici istoviţi 
încă mai împachetau piese de schimb, îngrămădind cutii şi 
bagaje pentru a fi duse la Kowiss. Inainte de-a putea ieşi din 
carlingă sosi cisterna de alimentare cu Freddy Ayre aşezat 
şmechereşte pe capota motorului. 


leri, la sugestia lui Starke, Lochart îl adusese pe Ayre şi-un 
alt pilot, Claus Schwartenegger, ca înlocuitori pentru Scot. 
- O preiau eu acum, Tom, spuse Ayre. Du-te şi mănâncă! 
- Mulţumesc, Freddy. Cum merge? 
- Ca dracu! Claus a mai dus o altă încărcătură de piese la Kowiss 
şi-o să se întoarcă la vreme pentru ultima. Mai spre asfinţit o să 
plec cu Alouette. E încărcat până la tavan sau chiar mai mult. Pe 
ce vrei să zbori? 
- Pe 212. O să-l am pe Jordon la bord. Claus poate să ia un 206. 
Pleci la Shiraz? 
- Da. Mai avem de dus încă trei tipi acolo. Mă gândeam... mă 
gândeam să iau cinci pasageri în loc de patru, ca să fac numai 
două drumuri. Ei? 
- Dacă sunt îndeajuns de mici, fără bagaj şi câtă vreme nu te 
văd eu... 
- Okay! 

Ayre râse, frigul făcând vânătăile să-i pară şi mai palide. 
- Sunt toţi foarte nerăbdători să plece, aşa că nu cred că o să le 
pese prea mult de bagaj. Unul dintre băieţii de la sonda Măria a 
zis că a auzit împuşcături în apropiere. 
- Probabil vânează vreunul dintre săteni. Spectrul femeii la 
vânătoare, cu carabina ei cu bătaie lungă - sau dacă avea 
importanţă, oricare dintre Kashkai, toţi trăgători de elită - îl 
umplu de presimţiri rele. Suntem al dracului de neajutoraţi! îşi 
zise, dar nu lăsă să se vadă asta. 
- Drum bun, Freddy! 

Intră în bucătărie şi-şi luă nişte horisht fierbinte. 
- Aga, spuse bucătarul nervos, celelalte patru ajutoare 
înghesuindu-se în jurul lui, mi se datorează plata pe două luni. 
Ce-o să se întâmple cu plata noastră şi cu noi? 
- V-am spus deja, Aii. În după-amiaza asta vă duc înapoi la 
Shiraz, de unde veniţi. Vă plătim acolo tot şi imediat ce pot, vă 
trimit şi plata pe luna în curs pe care v-o datorăm. [inem 
legătura prin lranOil, ca de obicei. Când ne întoarcem, vă primiţi 
slujbele înapoi. 
- Mulţumesc, aga. 

Bucătarul era cu ei de un an de zile. Era un bărbat 
subţiratic, palid, suferind de ulcer. 
- Nu vreau să rămân printre barbarii ăştia, spuse nervos. când în 
după-amiaza asta? 


- Înainte de apusul soarelui. La ora patru începeţi să faceţi curat 
şi puneţi totul în ordine. 

- Dar, aga, ce rost mai are? Dacă plecăm, păduchioşii din 
Yazdeh or să vină şi-or să fure totul. 

- Ştiu, spuse obosit Lochart. Dar o să lăsaţi totul curat, şi am să 
încui uşa şi poate n-or să vină. 

- Voia lui Allah, aga! Dar o să vină. 

Lochart îşi isprăvi masa şi plecă spre birouri. Scot Gavallan 
era acolo, cu chipul tras şi cu braţul într-o eşarfă. Uşa se 
deschise şi intră Rod Rodrigues, cu cearcăne în jurul ochilor şi cu 
chipul cenuşiu. 

- Salut, Tom! N-ai uitat? întrebă îngrijorat. Nu sunt pe listă. 

- Nici o problemă, Scot. Rod se duce cu HGX. Merge cu tine şi 
Jean-Luc la Al Shargaz. 

- Grozav. Dar eu sunt teafăr, Tom. Cred că m-aş duce mai 
degrabă la Kowiss. Bătrânul Doc Nutt... 

- Pentru Dumnezeu! Te duci la Sharhaz şi am terminat cu treaba 
asta! 

Scot roşi în faţa accesului de furie. 

- Da, e-n regulă, Tom. 
leşi. Rodrigues sparse tăcerea: 
- Tom, ce vrei să trimitem cu HGX? 
- De unde dracu să ştiu? Lochart se opri. 
- lartă-mă, încep să obosesc. Imi pare rău. 
- Lasă asta, Tom. Toţi suntem obosiţi. Poate îl trimitem gol. Ei? 
Cu un efort, Lochart îşi depăşi oboseala. 
- Nu. Pune motorul de rezervă la bord şi toate celelalte piese de 
212 până îl încarci complet. 
- Sigur, asta ar fi minunat. 
Uşa se deschise şi Scot intră repede. 
- Nitchak Han. Priviţi pe fereastră! 

Douăzeci de bărbaţi sau mai mulţi coborau pe drumul 
dinspre sat. Toţi erau înarmaţi. Alţii se împrăştiau deja prin 
bază. Nitchak Han se îndrepta către rulota birourilor. Lochart se 
uită pe fereastra din spate şi o deschise. 

- Scot, du-te la cabana mea şi ţine-te departe de fereastră. Nu-i 
lăsa să te vadă şi nu te mişca până nu vin eu să te iau. 
Grăbeşte-te! 

Greoi, Scot se caţără pe fereastră şi o rupse la fugă. 

Lochart închise fereastra. Uşa se deschise. Lochart se ridică. 


- Salaam, kalandar. 
- Salaam. Au fost văzuţi trei oameni în pădurea din apropiere, s- 
or fi întors teroriştii, aşa c-am venit să vă apăr! 

Ochii lui Nitchak Han erau duri. 

- Voia lui Allah, dar mi-ar părea rău să fie şi alte morţi până 
plecaţi. O să rămânem aici până la apus. 

Plecă. 

- Ce-a zis? întrebă Rodrigues, care nu înţelegea farsi. Lochart îi 
spuse şi-l văzu tremurând. 

- Nici o problemă, spuse, ascunzându-şi propria teamă. N-aveau 
cum să decoleze sau să aterizeze fără să treacă peste pădure, 
jos, încet, o ţintă uşoară. Terorişti? Prostii! Nitchak Han ştie totul 
despre Scot, ştie despre mine şi îmi pun viaţa la bătaie că are 
ţintaşi buni plasați peste tot prin preajmă. Şi dacă stăm aici 
până la apus, n-avem cum să ne strecurăm, or să ştie în care 
elicopter suntem. Insha Allah. Insha Allah, dar între timp ce 
dracu ai de gând să faci? 

- Nitchak Han cunoaşte ţinutul! spuse evaziv. 

Nu vroia să-l înspăimânte pe Rod. Plutea şi aşa destulă 
teamă în cuprinsul bazei, fără să fie nevoie să mai adauge şi el. 
- Or să ne apere, Rod, dacă-s aici. Motorul de rezervă e în ladă? 
- Cum? Sigur, Tom, sigur, e în ladă. 

- Ai grijă de încărcare! Ne vedem mai târziu! Nu-ţi face griji. 

Lochart privi îndelung, nemişcat, peretele. Când sosi 
vremea să se întoarcă la sonda Rosa, se duse să-l găsească pe 
Nitchak Han. 

- S-ar putea să doreşti să vezi dacă sonda Rosa a fost închisă 
cum trebuie, kalandar. Nu e pe pământul vostru? 

Şi deşi bătrânul şovăia, spre marea sa uşurare reuşi, cu 
multe complimente, să-l convingă să-l însoţească. Cu Hanul la 
bord, ştia că avea să fie în siguranţă pentru o vreme. Până acum 
e-n regulă! îşi zise. Va trebui să fiu ultimul care pleacă. Până 
când o să fim departe, Scot şi cu mine va trebui să fim foarte 
vicleni. Prea multe sunt de pierdut acum. Scot, băieţii, 
Şeherazada, totul. 

La sonda Rosa; ora 5 după-amiază. jesper îşi 
conducea camionul iute pe drumul mărginit de pini care ducea 
către ultimul puț ce trebuia astupat. Lângă el se afla Mimmo 
Sera, un muncitor şi ajutorul său erau în spate şi el îngâna un 


cântec, mai mult ca să se ţină treaz. Platoul era lat, aproape un 
kilometru între puțuri, ţinutul minunat şi sălbatic. 

- Suntem în întârziere, spuse Mimmo obosit, uitându-se la 
soarele care cobora. Stronzo. 

- O să-i tragem tare! zise Jesper. 

În buzunarul lateral avea ultima dintre bucăţile sale de 
ciocolată energizantă. O împărţi. 

- Arată aproape ca în Suedia, spuse Jesper, ocolind o curbă, 
înfierbântat de viteză. 

- N-am fost niciodată în Suedia. Uite-o! zise Mimmo. Puţul era 
într-un luminiş, deja legat la conductă şi producând cam 
doisprezece mii de barili pe zi, întregul câmp fiind nespus de 
bogat. Deasupra puţului se afla o coloană gigantică de ţevi şi 
robineţi, numită Pomul de Crăciun, care o lega de conducta 
centrală. 

- Asta a fost prima pe care am forat-o aici, spuse el absent. 
Înainte de-a veni tu. 

Când Jesper opri motorul, se lăsă o tăcere stranie. Nici un 
zgomot. Aici nu era nevoie de pompe care să tragă petrol la 
suprafaţă, gazele de sondă închise în punga de petrol la mii de 
metri dedesubt creau presiune îndeajuns pentru asta şi aveau s- 
o facă ani şi ani. 

- N-avem vreme s-o căpăcim cum trebuie, domnule Sera, decât 
dacă vrei să rămânem peste limita de timp. 

Bătrânul clătină din cap şi îşi trase căciulită de lână peste 
urechi. 

- Cât o să ţină robineţii? Jesper ridică din umeri. 

- Ar putea ţine atât de mult cât vrei, dar fără întreţinere sau câte 
o inspecţie din vreme în vreme... nu ştiu. La nesfârşit. Doar dacă 
nu avem o scăpare de gaze. Sau dacă unul dintre robineţi nu e 
defect. 

- Stronzo! 

- Stronzo! spuse binevoitor Jesper, făcând semn ajutorului său şi 
celuilalt muncitor, şi înainta. O s-o închidem fără dop. 

Zăpada trosnea sub picioare. Vântul clătina vârfurile 
copacilor şi apoi auziră apropiindu-se dinspre bază sunetul 
motorului unui elicopter. 

- Să-i dăm drumul. 

Erau ascunşi de platforma de aterizare şi de clădirea 

principală a Rosei, aflată la o jumătate de milă distanţă. Nervos 


Mimmo îşi aprinse o ţigară şi se sprijini de capota motorului, 
privindu-i pe cei trei bărbaţi lucrând răbdători, luptându-se cu 
robinetele, unele înţepenite, muncindu-se cu uriaşa cheie ca să 
le degripeze. Apoi glonţul ricoşa de Pomul de Crăciun şi 
trosnetul care-i urmă stârni ecouri prin pădure. Îngheţară cu 
toţii. Aşteptară. Nimic. 

- Ai văzut de unde-a venit? murmură Jesper. Nimeni nu-i 
răspunse. Aşteptară din nou. Nimic. 

- Hai să terminăm! spuse şi se lăsă din nou cu toată greutatea 
pe cheie. 

Ceilalţi înaintară să-l ajute. Imediat se auzi o altă 
împuşcătură şi glonţul trecu prin parbrizul camionetei, făcu o 
gaură în peretele cabinei, sparse ecranul unui computer şi nişte 
echipamente electrice înainte de a ieşi pe partea cealaltă. 
Tăcere. Nici o mişcare, nicăieri. Doar vântul şi puţină zăpadă 
răscolită de vânt; sunetul motoarelor elicopterului, gemând la 
aterizare. Mimmo Sera strigă în farsi: _ 
- Excelenţelor! Noi doar închidem puţul! Să-l asigurăm. lIl 
închidem şi-apoi plecăm! 

Din nou aşteptară. Nici un răspuns. 

- Nu facem decât să asigurăm puţul. Să-l asigurăm pentru Iran, 
nu pentru noi. Pentru Iran şi Imam. E petrolul vostru, nu al 
nostru! 

Aşteptă din nou şi nici un sunet. Doar zgomotele pădurii. 
Crengi trosnind. Undeva, departe, un animal urlă prelung. 

- Mamma mia! spuse Mimmo. 

Răguşise din pricina strigatului, apoi se aplecă şi ridică 
cheia şi glonţul şuieră pe lângă obrazul lui, atât de aproape 
încât îl simţi trecând. Rămase împietrit. Cheia îi scăpă din 
mâinile înmănuşate. 

- Toată lumea în camion! Plecăm! 

Se trase înapoi cu spatele şi se urcă pe locul din faţă. 
Ceilalţi îl urmară, cu excepţia lui Jesper care recupera cheia şi 
când văzu dezastrul pe care glonţul rătăcit îl provocase în 
cabina lui, în echipamentul lui, faţa i se întunecă, furia explodă 
şi aruncă cheia neputincios către pădure, cu o înjurătură. 
Rămase o clipă cu picioarele uşor depărtate, ştiind că era o ţintă 
uşoară, dar dintr-o dată fără să-i pese. 

- Forbannades shitdjaulerrrr! 
- Urcă în maşină! strigă Mimmo. 


- Forbannades  shitdjauler! murmură Jesper, obscenitatea 
suedeză uşurându-l, apoi se urcă pe locul şoferului. 

Camionul se întoarse pe drumul pe care venise şi când 
dispăru din vedere, o ploaie de gloanţe, venind din ambele părţi 
ale pădurii, izbi Pomul de Crăciun, smulgând aşchii sau îndoind 
părţi de metal, ricoşând prelung în zăpadă sau în aer; tăcere. 
Apoi cineva râse şi strigă: 

- Allahhhh-u akbarrrr! 

Strigătul stârni ecouri, apoi se pierdu. 

La Zagros Trei; ora 6,38 seara. Soarele atinse 
orizontul. Ultima dintre piese şi ultima boccea se afla la bord. 
Toate patru elicopterele erau aliniate: două 212, un 206 şi un 
Alouette, piloţii pregătiţi. Jean-Luc tropăia în sus şi-n jos, 
plecarea fiind amânată de Nitchak Han care, ceva mai devreme, 
hotărâse de unul singur că toate aparatele trebuiau să plece 
împreună, ceea ce făcea imposibil ca Jean-Luc să ajungă la Al 
Shargaz în noaptea aceea, numai la Shiraz, şi să înnopteze 
acolo, zborurile de noapte fiind interzise în spaţiul aerian 
iranian. 

- Explică-i din nou, Tom, spuse furios Jeari-Luc. 

- Ţi-a spus deja nu. Mi-a spus şi mie la fel, aşa că e nu şi e prea 
tîrziu, firar al dracului, oricum! Sunteţi gata cu toţii, Freddy? 

- Da, strigă nervos Ayre. Aşteptăm de-o oră şi ceva. Mohorât, 
Lochart, se îndreptă către Nitchak Han care sesizase supărarea 
şi nervozitatea din glas şi observa eu plăcere ascunsă 
nemulţumirea străinilor. Lângă el stătea tânărul din Gărzile Verzi 
pe care Lochart îl credea a face parte din komiteh şi câţiva 
săteni. Ceilalţi se făcuseră nevăzuţi în cursul după-amiezei. În 
pădure, îşi zise, simţindu-şi gura uscată. . 

- Kalandar, suntem aproape gata. 

- Voia lui Allah. 

- Freddy, ultima încărcătură, acum! 

Îşi scoase şapca şi ceilalţi făcură la fel, în timp ce Ayre, 
Rodrigues şi cei doi mecanici transportară sicriul încropit la 
repezeală afară din hangar, pe zăpadă, şi-l încărcară cu grijă în 
elicopterul 212 al lui Jean-Luc. Când totul fu gata, Lochart păşi 
într-o parte. 

- Echipa de Shiraz, la bord. 

Strânse mâinile lui Mimmo, Jesper, muncitorului şi 

ajutorului lui Jesper, în timp ce aceştia urcau la bord, aşezându- 


se printre bagaje, piese de schimb şi sicriu. Tulburaţi, Mimmo 
Sera şi însoţitorul său italian îşi făcură cruce, apoi îşi puseră 
centurile de siguranţă. Jean-Luc se urcă pe locul pilotului, 
Rodrigues lângă el. Lochart se întoarse către restul oamenilor. 

- Toată lumea la bord! 

Urmăriţi atent de Nitchak Han şi de tânărul din Gărzile 

Verzi, cei rămaşi se urcară la bord, Ayre pilotând micul Alouette, 
Claus  Schwartenegger un JR 206, toate locurile pline, 
rezervoarele pline, cala de mărfuri plină, pale de elice de 
rezervă legate de patinele trenului de aterizare. Elicopterul lui 
Lochart era plin ochi şi peste greutatea admisă. 
- Până ajungem la Kowiss o să consumăm o grămadă de 
combustibil, aşa că o să fim în limite legale. Oricum, e la vale tot 
drumul, le spusese tuturor piloților la pregătire, ceva mai 
devreme. 

Acum stătea singur în zăpada bazei Zagros Trei, toată 
lumea cu centurile puse şi uşile închise. 

- Porniţi motoarele! ordonă, din ce în ce mai încordat. 

Îi spusese lui Nitchak Han că se hotărâse să fie 
responsabilul cu decolarea. Nitchak Han şi tânărul se apropiara 
de Lochart. 

- Tânărul pilot, cel care a fost rănit, unde e? 

- Cine? O, Scot? Nu-i aici. E-n Shiraz, kalandar, spuse Lochart şi 
văzu mânia pe chipul bătrânului şi tânărul rămânând cu gura 
căscată. De ce? 

- Asta nu-i cu putinţă! spuse tânărul. 

- Nu l-am văzut urcând la bord, aşa că trebuie să fi plecat cu un 
zbor mai înainte. 

Lochart fu nevoit să strige ca să se facă auzit peste 
zgomotul din ce în ce mai puternic al motoarelor, toate elicele 
prinzând acum viteză. 

- Cu alt zbor, mai devreme, când eram la sonda Rosa sau Măria, 
kalandar. De ce? 

- Asta nu-i posibil, kalandar repetă tânărul înspăimântat, în timp 
ce bătrânul se întoarse către el. Am urmărit totul cu grijă! 

Lochart se aplecă pe sub elicele care se roteau şi se duse 
la fereastra aparatului lui Jean-Luc, scoțând un plic gros, alb. 

- Uite, Jean-Luc. Bonne chance! spuse şi i-l dădu. Decolează. 

Pentru o clipă văzu sclipirea unui zâmbet. Mai înainte de a 
ajunge în fugă la o depărtare sigură, Jean-Luc trăsese maneta 


de gaze la maximum, execută o decolare rapidă şi se ridică, 
depărtându-se greoi, vârtejul de aer produs de elice fluturând 
hainele lui şi ale sătenilor, motoarele acoperind ceea ce striga 
Nitchak Han. În aceeaşi clipă, şi de asemenea aranjat dinainte, 
Ayre şi Schwartenegger ambalară motoarele, depărtându-se 
unul de celălalt înainte de-a se ridica legănat, într-o urcare 
greoaie, pe deasupra copacilor. Lochart continuă să spere şi 
atunci tânărul furios îl apucă de mâneca hainei şi-l răsuci spre 
el. 

- Ai minţit! strigă. L-ai minţit pe kalandar! Tânărul pilot n-a 
plecat mai devreme, l-aş fi văzut, am urmărit totul cu grijă! 
Spune-i kalandarului c-ai minţit! 

Pe neaşteptate, Lochart îşi smulse mâneca din mâna 
tânărului, ştiind că fiecare secundă însemna încă vreo câţiva 
metri de altitudine, alţi câţiva metri spre libertate. 

- De ce-aş fi minţit? Dacă tânărul pilot nu e-n Shiraz, atunci e 
încă aici. Cercetaţi baza, cercetaţi aparatul meu, haide! Să 
cercetăm mai întâi aparatul meu. 

Porni cu paşi mari către elicopterul său şi rămase în uşa 

deschisă, zărindu-l cu coada ochilor pe Jean-Luc trecând de 
marginea pădurii, Ayre atât de supraîncărcat încât abia reuşi să 
se ridice peste copaci şi celălalt 206 încă urcând. 
- Pe toate numele lui Allah, să căutăm, spuse încercând să le 
atragă atenţia asupra lui, abătându-i de la elicopterele care se 
depărtau, dorind să-i facă să percheziţioneze aparatul şi tabăra. 
Cum ar putea un om să se ascundă aici? Imposibil! Cum rămâne 
cu birourile şi rulota? Poate se ascunde... 

Tânărul îşi smulse arma de pe umăr şi o îndreptă către el. 
- Spune-i kalandarului că ai minţit sau mori! 

Fără nici un efort, Nitchak Han smulse furios arma din 

mâinile tânărului şi-o aruncă în zăpadă. 
- Eu sunt legea în Zagros, nu tu! Întoarce-te în sat. 
Înspăimântat, tânărul din Gărzile Verzi se supuse imediat. 
Sătenii priveau şi aşteptau. Chipul lui Nitchak Han era împietrit 
şi ochii săi mici alergau de la elicopter la elicopter. Erau departe 
acum, nu însă în afara bătăii armelor celor pe care-i aşezase 
împrejurul bazei, care trebuiau să tragă numai la semnul lui. 
Numai al lui. 

Unul dintre elicopterele mai mici se clătina, încă urcând 
repede,  înconjurând baza într-un cerc larg. Ca să ne 


supravegheze, se gândi Nitchak Han, să vadă ce-o să se mai 
întâmple. Voia lui Allah! 

- E primejdios să dobori maşinile zburătoare, spusese soţia lui. 
Asta o să aducă blestemul asupra noastră. 

- Teroriştii or s-o facă, nu noi! Tânărul pilot ne-a văzut. Şi pilotul 
kalandar, vorbitor de farsi, ştie. Ei nu trebuie să scape. Teroriştii 
n-au milă. Lor nu le pasă de lege şi de ordine. Şi cum ar putea fi 
ascunsă existenţa lor? Nu sunt munţii ăştia, încă din vechime, 
ascunzători pentru briganzi? Nu i-am vânat noi pe aceşti 
terorişti până la marginea hotarelor? Ce putem face ca să 
prevenim o tragedie? Nimic. 

Şi-acum în faţa lui se afla ultimul dintre necredincioşi, 
principalul său duşman, cel care îl trăsese pe sfoară, mininţise şi 
îi ajutase pe ceilalţi diavoli să dispară. Cel puţin acesta n-o să 
scape, îşi zise. 

Ultima geană de soare întârzia deasupra orizontului, în 
timp ce-o privea, dispăru. 

- Pacea fie cu tine, pilotule! 

- Şi cu tine, kalandar! Allah să te apere, spuse apăsat Lochart. 
Acel plic pe care i l-am dat pilotului meu francez, m-ai văzut 
dândui-l? 

- Da, da. 

- Era adresat Komitehului Revoluționar din Shiraz cu o copie 
către kalandarul iranian din Dubai, dincolo de Apa cea Mare, 
semnată de tânărul pilot - cu mine ca martor - spunând exact ce 
s-a întâmplat în piaţa satului, ce a fost făcut, de cine, cui, cine a 
fost împuşcat, numărul bărbaţilor legaţi în camionul Gărzilor 
Verzi înainte ca acesta să fie prăvălit în Râpa Cămilelor Zdrobite, 
felul în care a fost asasinat Nasiri, tero... 

- Minciuni! Toate sunt minciuni! Pe Profet! Ce-i cu cuvântul ăsta, 
"asasinat"? Asasinat? Asta-i pentru bandiți! Omul a murit. A fost 
Voia lui Allah! spuse bătrânul iritat, conştient de sătenii care 
căscau gura la Lochart. Era un sprijinitor cunoscut al Şahului 
Satan, pe care desigur c-o să-l întâlneşti curând în lad. 

- Poate da, poate nu. Poate servitorul meu credincios, ucis aici 
de fiii laşi de căţea, a spus deja Unicului Dumnezeu care ştie 
cine spune adevărul... 

- Nu era drept-credincios, nu era slujitorul Islamului! 

-...dar era creştin şi creştinii sunt slujitorii Dumnezeului cel Unic. 
lar oamenii tribului meu au fost ucişi de laşi, din ascunzători, fii 


de căţea fără curaj, care împuşcă stând ascunşi, mâncători de 
bălegar şi oameni ai mâinii stângi şi blestemaţi. Adevărul este 
că a fost ucis, ca şi celălalt creştin de la sondă. Pe Allah şi 
Profetul lui Allah, morţile lor vor fi răzbunate! 

Nitchak Han ridică din umeri. 
-Teroriştii! izbucni foarte înspăimântat. Teroriştii au făcut asta! 
Sigur c-au fost teroriştii! cât despre scrisoare, e toată numai 
minciuni! Minciuni. Pilotul a fost un mincinos. Ştim toţi ce s-a 
întâmplat în sat. Tot ce a spus sunt numai minciuni! 
- Cu atât mai mult scrisoarea n-ar trebui să fie predată. 

Lochart îşi alegea cuvintele cu foarte mare grijă. 
- Prin urmare, te rog, apără-mă de terorişti câtă vreme mă 
depărtez. Numai eu pot să împiedic ca scrisoarea să fie predată. 

Inima-i bătea apăsat, urmărindu-l pe bătrân scoțând o 
ţigară, cântărind argumentele pro şi cele contra şi aprinzându-şi 
ţigara cu bricheta lui Jordon. Se întreba din nou cum ar fi putut 
răzbuna uciderea lui Jordon, încă o parte nerezolvată a planului 
care până atunci se desfăşurase perfect - îndepărtarea de 
preavigilentul Nitchak Han, Scot Gavallan strecurându-se în 
sicriul încropit ca să fie dus la bordul elicopterului lui Jean-Luc, 
trupul lui Jordon înfăşurat în giulgiu pus dinainte într-o ladă 
lungă, care odată adăpostise rotoarele elicelor anticuplu, 
încărcat în elicopterul său, apoi scrisoarea şi cele trei elicoptere 
decolând împreună, totul perfect aşa cum fusese plănuit. Şi 
acum venise vremea să termine. 

Elicopterul se rotea deasupra bazei, mult în afara bătăii 
armelor. 
- Salaam, kalandar. Dreptatea lui Allah fie cu tine, spuse şi se 
îndreptă spre carlingă. 
- Nu pot să-i controlez pe terorişti! 

Pentru că Lochart nu se opri, Nitchak Han strigă mai tare: 
- De ce ai împiedica predarea acelor minciuni? Ei? Lochart urcă 
în carlingă, dorind să fie departe, urând acum acest loc şi pe 
bătrân. 
- Pentru că, în faţa lui Allah, îmi displac minciunile. 
- În faţa lui Allah! Ai să împiedici predarea acelor minciuni? 
- Jur înaintea lui Allah, o să am grijă ca scrisoarea să fie arsă. 
Dreptatea lui Allah fie cu tine, kalandar! Şi cu Yazdeh! 


Apăsă butonul de start. Primul motor porni. Deasupra lui, 
palele elicei începură să se rotească. Alte comutatoare. Al doilea 
motor porni şi în tot timpul acesta îl privea pe bătrân. 

Să putrezeşti în Infern, bătrâne, îşi zise, pătat de sângele 
lui Jordon şi-al lui Gianny. Sunt sigur, deşi n-am să pot niciodată 
dovedi. Poate şi-al meu. 

Aştepta. Toate indicatoarele pe verde. Decolarea! 

Nitchak Han privi elicopterul ridicându-se  vibrând, 
şovăind, apoi întorcându-se încet şi depărtându-se. 

Atât de simplu să ridic mâna, îşi zise şi în curând 
necredinciosul şi monstrul acela urlător ar deveni un rug funerar 
prăvălindu-se din ceruri. Cât despre scrisoare, minciuni, toate 
numai minciuni. Doi bărbaţi morţi - toată lumea ştie că a fost 
numai vina lor c-au murit. l-am chemat noi aici? Nu. Au venit să 
ne exploateze pământul. Dacă n-ar fi venit, ar mai fi încă în 
viaţă, aşteptându-şi locul în lad, care le este hărăzit fără putinţă 
de scăpare. 

Ochii lui nu părăsiră maşina zburătoare. Avea încă destul 
timp. Fuma încet, bucurându-se imens de ţigară, bucurându-se 
de conştiinţa faptului că ar putea să prăvălească o astfel de 
maşină enormă doar ridicând mâna. Dar n-o făcu. Işi aminti 
sfatul kalandaranei şi aprinse o altă ţigară de la chiştocul 
celeilalte şi o fumă şi pe aceasta, aşteptând răbdător. 

Curând sunetul detestat al motoarelor era departe, 
scăzând repede şi după aceea, deasupra lui, văzu cea mai mică 
dintre maşinile zburătoare  întrerupându-şi  rotirile şi 
îndreptându-se către sud-vest. Când sunetele maşinilor 
necredincioşilor se depărtară de tot, hotărî că pacea revenise 
încă o dată în Zagrosul său. 

- Incendiaţi baza, spuse celorlalţi. 

În curînd, flăcările se ridicară înalte. Aruncă bricheta în 
flăcări fără urmă de regret şi, mulţumit, porni cu paşi mari către 
casă. 


CAPITOLUL 50 


Lângă Baza aeriană Bandar-e Delam; ora 9,16 
dimineaţa. Cu ştergătoarele lucrând din plin sub ploaia 


torențială, dubița Subaro cu însemnele lran-Toda pe uşi alerga 
grăbită pe şoseaua plină de hârtoape şi inundată pe unele 
porţiuni. Şoferul era iranian. 

Scragger şedea neliniştit lângă el, cu centura de siguranţă 
bine strânsă, iar în spate, un tehnician radio japonez se ţinea cât 
putea de bine. În faţa lor, printre torentele de apă, Scragger 
întrezări un străvechi autobuz legănându-se greoi pe mijlocul 
drumului şi, nu departe, apropiindu-se, o coloană de maşini. 

- Minoru, spune-i să încetinească! lar n-are minte! Repetase asta 
de nenumărate ori până atunci. 

Tânărul japonez se aplecă înainte şi vorbi tăios în farsi. 
Şoferul încuviinţă din cap fără să-l bage în seamă, îşi propti 
palma în claxon, fără s-o mai ridice, virând aproape de marginea 
opusă a drumului, chiar pe buza şanţului, ocoli autobuzul 
accelerând când ar fi trebuit să frâneze, 
derapa, recâştigă controlul maşinii şi abia reuşi să treacă prin 
spaţiul îngust dintre autobuz şi maşina care se apropia, toate 
trei vehiculele urlând din claxoane. Scrager murmură o 
înjurătură. Zâmbitor, şoferul, un tânăr bărbos, îşi luă privirile de 
la drum şi spuse ceva în farsi, lăsînd dubita să salte într-o 
groapă adâncă, plină cu apă. Minoru traduse: 

- Spune că, cu ajutorul lui Allah, o să ajungem la aeroport în 
câteva minute, căpitane Scargger 

- Cu ajutorul lui Allah, să ajungem acolo într-o singură bucată, 
nu în cincizeci! 

Scragger ar fi preferat să conducă el, dar nu i se 

îngăduise, aşa cum nu i se îngăduise nici unuia dintre angajaţii 
de la lran-Toda. 
- Am descoperit că-i o politică bună, căpitane Scragger, 
drumurile şi iranienii fiind aşa cum sunt, spusese Atanabe, 
inginerul şef. Dar Mohamed e unul dintre cei ai buni şoferi ai 
noştri şi foarte de încredere. Ne vedem deseară! 

Spre uşurarea lui, Scragger văzu aerodromul în faţa. 
Gărzile Verzi păzeau poarta. Şoferul nu le dădu nici atenţie, 
trecu ca glonţul printre ele şi trase într-un nor e stropi în faţa 
clădirii cu un singur etaj. 

- Allah-u Akbar! spuse mândru. Scragger răsuflă uşurat. 

- Allah-u Akbar să fie, zise, desfăcându-şi centura de siguranţă şi 
pregătindu-şi umbrela, în timp ce privea în jur, căci se afla 
pentru prima dată acolo. 


Platforma mare de beton, un turn scund, clădirea 
părăginită a birourilor, cu multe ferestre sparte, altele acoperite 
cu scânduri, rulotele S-G, hangare bune, acum închise din 
pricina furtunii, găuri de gloanţe peste tot, chiar şi în pereţii 
rulotelor. 

Fluieră amintindu-şi ce i se spusese despre luptele care se 
duseseră aici între Gărzile Verzi şi mujhadini. 

Trebuie să fi fost mult mai rău decât s-a scăpat Duke, îşi 
zise. Două bireactoare de pasageri ale Royal lran Air erau 
parcate la întâmplare - cuvântul Royal tăiat primitiv cu vopsea 
neagră - cu roţile dezumflate, parbrizele carlingii sparte, 
fuzelajele lăsate pradă ruginii. 

- Sacrilegiu, murmură, văzând ploaia curgând în carlingi. Minoru, 
fiule, spune-i lui Mohamed ăsta să nu mişte un deget până nu 
suntem gata de plecare. Okay? 

Minoru făcu ce i se ceruse, apoi îl urmă pe Scragger afară 
în ploaie. Scragger rămase lângă maşină, neştiind încotro să se 
îndrepte. Atunci uşa uneia dintre rulote se deschise. 

- Mein Gott, Scrag! Mă gândeam că eşti tu - ce dracu cauţi aici? 

Era Rudi Lutz, cu gura până la urechi; apoi îl văzu pe 
Starke alături de Rudi şi inima lui îşi iuți bătăile. 

- Salut, copilaşi! 

Le strânse călduros mâinile amândoura, trezindu-se toţi 

trei vorbind în acelaşi timp. 

- Ei bine, Duke, ce surpriză plăcută! Ce dracu cauţi aici, Scrag? 

- Toate lucrurile pe rând, fiule! Acesta-i Minoru Fuyama, 
tehnician radio la lran-Toda. Emiţătorul meu şi-a făcut de cap pe 
drum încoace - sunt cu un zbor închiriat de lran-Toda, de la 
Lengeh. Minoru a scos cutia şi e în maşină. Poţi s-o înlocuieşti? 

- Nici o problemă. Hai cu mine, domnule Fuyama! Rudi se duse 
să-l caute alături pe Fowler Joines ca să aranjeze totul. 

- Sunt al dracului de bucuros că te văd, Scrag! Avem o grămadă 
de vorbit, spuse Starke. Cum ar fi starea vremii si vârtejurile de 
aer. 

- Da, da. Aş zice că starea vremii a fost permanent în mintea 
mea. 

Starke părea mai bătrân, ochii îi alergau întruna în 
cuprinsul bazei, potopul şi mai întețit ca înainte, ziua caldă şi 
înăbuşitoare. 


- Am văzut-o pe Manuela la Al Shargaz. E ca de obicei - 
frumoasă ca o cadra, neliniştită, dar teafără. 

Rud li se alătură, plescăind din cizmele de ploaie, şi-i 
conduse înapoi către rulota care îi slujea de birou. 

- N-ai să zbori în mizeria asta, Scrag! N-ai vrea o bere? 
- Nu, mulţumesc, colega, dar mi-ar prinde bine un ceai, 
răspunse Scragger automat. 

Simţea o monumentală poftă de-o bere rece, dar chiar de 
la primul său control medical cu doctorul Nutt, imediat după ce 
vânduse Sheik Aviation lui Gavallan, doctorul spusese: 

- Scrag, dacă nu te laşi de fumat şi nu mai reduci din bere, peste 
câţiva ani ai să rămâi jos. 

Era mai mult decât îngrijorat. Afurisitul are dreptate, îşi 
zise. Fără tutun, fără băutură, fără mâncare, da o grămadă de 
gagici. 

- Încă mai aveţi rezerve, Rudi? La Lengeh e din ce în ce mai 
greu. N-a mai rămas decât Plessey cu vinul lui. 

- Am făcut rost de pe un petrolier care-i ancorat jos, în port, 
strigă Rudi din mica bucătărie, pregătind ceainicul. CASEVAC. 
Un marinar cu faţa făcută zob. Căpitanul zicea că a căzut, dar 
părea mai degrabă o bătaie urâtă. Nu e totuşi prea surprinzător: 
hurdubaia-i îngheţată la ancoră de trei luni. Meingott, Scrag, ai 
văzut îngrămădeala din port când ai venit? îngrămădeala? 
Trebuie să fie o sută de vase care aşteaptă descărcarea sau să 
încarce petrol. 

- La fel la Kharg şi peste tot de-a lungul coastei, Rudi. Peste tot e 
blocat. Cheiurile sunt pline ochi cu lăzi, baloturi şi Dumnezeu 
ştie mai știe, toate lăsate să putrezească în soare sau ploaie. 
De-ajuns cu asta. Ce faci aici, Duke? 

- Am adus un 212 de la Kowiss, ieri. Dacă n-ar fi fost vremea 
asta, aş fi plecat în zori. Mă bucur acum că n-am plecat. 

Scragger auzi nota precaută din glasul lui şi privi în jur. N- 
asculta nimeni şi nu vedea pe nimeni. 

- Probleme? 

E văzu pe Starke scuturând din cap. Rudi dădu drumul la 

casetofon. Wagner. Scragger ura Wagner. 

- Care-i treaba? 

- Doar prudenţă. Afurisiţii ăştia de pereţi sunt prea subţiri, şi-am 
prins unul dintre angajaţi trăgând cu urechea. Cred că cea mai 
mare parte a lor sunt iscoade. Apoi avem un nou manager al 


bazei, Numir. Numir Afurisitul îi spunem. E liber azi, altfel ai 
explica de ce eşti aici pe trei formulare. 

Rud îşi cobori glasul şi mai mult. 
- Sunt nişte vârtejuri de discutat, Scrag. Dar ce faci aici? De ce 
nu ne-ai chemat? 
- Am venit ieri la lran-Toda cu un charter pentru un tip căruia-i 
zice Kasigi, care-i mare cumpărător de petrol la Siri şi mare 
mahăr la lran-Toda. Bătrânul Georges de Plessey a aranjat. Sunt 
aici toată ziua, plec mâine în zori, devreme. Andy m-a rugat să 
dau de tine sau să te sun şi-acum am izbuti s-o fac. N-am 
putut să te prind pe radio când am venit. Poate din cauza 
furtunii. Abia am reuşit să vin la vreme. N-am putut să obţin 
permisiunea să zbor până aici, aşa că am smuls o sârmă din 
drăcărie, pentru orice eventualitate, şi-am avut "urgentă nevoie 
de-o reparaţie". Duke, Andy ţi-a spus ce-am vorbit în Al Shar. 
- Da, da. Mi-a zis. Şi-ar fi bine să afli că s-a mai schimbat ceva. 
Andy mi-a spus c-o să fim ţinuţi la sol până la naţionalizare şi 
mai avem doar cinci zile - numai cinci zile ca limită de siguranţă. 
Dacă e s-o facem, cel mai târziu ar trebui să fie vineri. 
- Sfinte lisuse Christoase! 

Scragger simţi o gheară strângându-i pieptul. 
- Duke, n-avem cum să ne pregătim până vineri. 
- Andy spune să scoatem numai elicopterele mari. Ei? 

Starke explică ce se întâmplase la Kowiss şi cum sperau 
să se întâmple dacă Andy "apăsa butonul". 
- Trebuie să reuşim - nu dacă, ci când. Andy trebuie s-o facă. 
Intrebarea este: ne vârâm capul în chestia asta? Starke râse. 
- Ai făcut-o deja. Am spus că sunt cu voi dacă mai sunt şi ceilalţi 
- cu doua 212 eu mă pot descurca. Şi-acum că... ei bine, acum 
că păsărelele noastre sunt reînscrise din nou în Anglia, odată ce 
ieşim treaba devine legală. 
- Pe dracu! Nu-i deloc legală. Ţi-am spus noaptea trecută şi Kelly 
a fost de acord. Scrag, cum... 
- Tăticu e-aici? 
- Sigur, spuse Starke. A venit cu mine. Le explică de ce, apoi 
adăugă: 
- Barosanu a aprobat împrumutul, avem doi băieţi afară cu 
avionul şi restul programaţi pentru joi, dar nu sunt atât de sigur 
de asta. Colonelul Changiz a spus că în viitor toate mişcările de 
personal vor trebui aprobate de el, nu numai de Barosanu. 


- Cum te-ntorci? 
- O să iau un 206. 
Starke privi pe fereastră la ploaia de-afară. 
- Afurisită vreme. 
- O să se termine până la noapte, Duke, afirmă încrezător Scrag. 
Rudi spuse: 
- Cum ai să scoţi oamenii de-aici, Scrag? Ei? 
- Dacă sunt doar cele două 212 ale mele, asta face lucrurile mult 
mai uşoare. Mult. 
Rudi înghiţi o parte din berea sa rece ca gheaţa. Pe cutie 
sclipeau picături de apă şi Scragger se simţi şi mai însetat. 
- Vineri o să fie o zi bună pentru şmechereală, pentru că iranienii 
or să fie la rugăciune sau pe acolo. 
- Nu sunt prea sigur, Scrag, spuse Rudi. Vinerea radarul încă 
lucrează. Trebuie să ştie că ceva  se-ntâmplă cu cele patru 
aparate ale mele care-o şterg peste Golf. Fără să mai vorbim de- 
ale tale trei şi ale lui Duke două. 
- Abadanul e sensibil ca dracu când e vorba de elicoptere, în 
special după HBC. 
- Au mai fost şi alte investigaţii în legătură cu treaba asta, Rudi? 
- Da, săptămâna trecută a dat pe la noi Abbasi. El e pilotul care 
l-a doborât. Aceleaşi întrebări. Nimic în plus. 
- Ştie că fratele său era pilotul pe HBC? 
- Nu încă. Tom Lochart a fost al dracului de norocos, al dracului 
de norocos! 
- Toţi am fost până acum al dracului de norocoşi, zise Starke. Cu 
excepţia lui Erikki. 
Il aduse pe Scragger la zi cu puţinul pe care-l ştiau. 
- Christoase! Şi după asta ce mai vine? Cum o să mai lansăm 
"Vârtejul" cu el încă în Iran? 
- Nu putem, Scarg. Asta-i ceea ce cred eu, spuse Rudi. Nu putem 
să-l lăsăm aici. 
- Asta aşa e, dar poate... 
Starke luă o gură de cafea, neliniştea făcându-l să-şi simtă 
gura amară. 
- Poate că Andy n-o să apese pe buton. Între timp, sperăm din 
tot sufletul că Erikki o şterge sau i se dă drumul înainte de 
vineri. Atunci Andy ar putea.... 
- Drace! Dacă ar fi după mine, numai după mine, să fiu al 
dracului dac-aş risca "Vârtejul". 


- Nici eu. 

Rudi era la fel de îngreţoşat. 

- Dacă ar fi toate aparatele voastre şi firma voastră şi viitorul 
vostru, pun pariu c-aţi face-o. Ştiu c-aţi face-o! 

Scragger zâmbi. 

- Eu... eu sunt pentru "Vârtej". Trebuie să fiu pentru el, amice. 
Nici o afurisită de companie n-o să mă mai angajeze la vârsta 
mea, aşa că trebuie să-l ţin pe Dirty Dunkan şi pe Andy şi pe 
Gav în treabă dacă am de gând să mai zbor. 
_ Ceainicul începu să fluiere. Il ridică. 

- II fac eu, Rudi. Tu cum stai? Eşti cu noi sau nu? 

- Eu... eu merg dacă şi voi doi mergeţi şi dacă e posibil. Dar nu- 
mi place câtuşi de puţin. Şi vă spun cinstit că am să duc numai 
pe ale mele patru dacă într-adevăr eu socotesc că avem o 
şansă. Am vorbit cu ceilalţi piloţi azi-noapte, Scrag - Marc 
Dubois şi Tăticu Kelly au spus e-or să meargă. Block şi Forsyth 
au spus "mulţumesc, dar nu, mulţumesc", aşa c-avem trei piloţi 
pentru patru 212. L-am rugat pe Andy să-mi trimită un voluntar. 

Chipul lui Rudi oglindea nemulţumirea. 

- „Scheissen mit reissen! Oricum, o să fie patru de ridicat în aer, 
toate în acelaşi timp, când se zice că trebuie s-avem aprobare şi 
pentru pornitul motoarelor, cu Gărzile Verzi peste tot în 
preajmă, cu operatorul nostru radio, Jahan, care nu-i un idiot, şi 
pe urmă mai e şi Afurisim de Numir. 

Ridică din sprinceană. 

- N-ai nici o problemă, hodorog bătrân, spuse Scragger delicat. 
Spune-le că ai de gând să faci un zbor pe deasupra Abadanului 
ca să saluţi victoria lui Khomeini. 

- Dute-n mă-ta, Scrag! 

Muzica se termină şi Rudi întoarse caseta de la capăt. Apoi 
faţa lui deveni serioasă. 

- Dar sunt de acord cu tine că Andy o să apese pe buton şi 
momentul ăsta o să fie vineri. Eu zic că dacă unul dintre noi 
abandonează, abandonăm toţi - de-acord? 

Scragger sparse tăcerea. 

- Dacă Andy spune "Plecăm'", eu plec. Trebuie. 

Portul Bandar-e Delam; ora 3,!7 după-amiază. 
Microbuzul lui Skragger viră de pe şoseaua principală a oraşului 
întins şi zgomotos pe o stradă secundară, merse puţin de-a 
lungul ei, apoi intră într-o piaţă din faţa unei moschei, Mohamed 


conducând ca de obicei aproape fără să ridice degetul de pe 
claxon. 

Ploaia se domolise apreciabil, dar ziua era încă mizerabilă. 
Pe locul din spate, Minoru moţăia îmbrăţişând emițătorul de 
schimb. Skragger privea înainte absent, având prea multe 
lucruri la care să se gândească: planuri, coduri şi Erikki. 

Săracul nefericit, dar dacă o să reuşească cineva, el o să 
fie ăla. Zău aşa, bătrânul Erikki o s-o scoată el la capăt cumva. 
Să zicem că n-o face, sau Andy nu dă ordin de plecare. Cum ai 
să faci rost de o slujbă? O să mă gândesc la asta săptămâna 
viitoare. 

Nu văzu maşina de poliţie ţâşnind dintr-o stradă laterală; 
derapând pe suprafaţa lunecoasă şi izbindu-i în spate. Era 
imposibil ca Mohamed să fi putut evita accidentul, iar viteza 
maşinii de poliţie, adăugată la cea a dubitei, îi răsuci de-a 
curmezişul drumului, rostogolindu-i peste o tarabă în mulţime, 
omorând o bătrână, decapitând o alta şi rănind mulţi, după care 
roţile nimeriră în şanţ şi forţa de inerție rostogoli maşina peste 
cap, izbindu-i de pereţii într-un zgomot cumplit de fierărie. 

Instinctiv, Scragger îşi acoperise faţa cu mâinile, dar 
ultima izbitură îi strivi fruntea de portieră, ameţindu-l pentru 
moment, centura de siguranţă salvându-l de la răni mai 
profunde. Şoferul ieşise prin parbriz şi-acum era pe jumătate în 
afara maşinii, rănit grav. În spate, Minoru fusese apărat de 
spătarul scaunului şi fu primul care-şi reveni, cu radioul ţinut 
proteguitor în braţe. În mijlocul ţipetelor şi al învălmăşelii, se 
luptă să deschidă uşa şi ţâşni afară, acoperit de înghesuiala 
trecătorilor şi răniților, nebăgat în seamă, japonezii de lran-Toda 
fiind un lucru obişnuit pe străzile de-acolo. 

În clipa aceea, ocupanţii maşinii de poliţie, răsucită pe 
jumătate în mijlocul drumului, cu partea din faţă zdrobită, 
dădură buzna peste ei. Îşi croiră drum până la dubită, aruncară 
o privire şoferului, apoi smuciră portiera şi îl traseră afară pe 
Scragger. 

Strigăte furioase de "Amerikan!", ţipete şi zgomot. 
Scragger era încă pe jumătate ameţit. 

- Mulţumesc... Mulţumesc... mi-e bine acum.... Sunt okay! 

Îl înşfăcară zdravăn, strigând la el. 

- Pentru Dumnezeu, gâfii el, nu conduceam eu!... Ce dracu s-a... 


În jurul lor se ridică un tumult de cuvinte în farsi, şi panică 
şi furie şi unul dintre poliţişti îi puse cătuşele, apoi îl târâră 
brutal către cealaltă maşină, îl îmbrânciră pe locul din spate şi 
urcară şi ei, înjurându-l întruna. Şoferul porni maşina. 

De cealaltă parte a drumului, Minoru încerca fără succes 
să-şi facă loc prin mulţime, să-l ajute pe Scragger. Se opri 
descurajat când maşina porni zdrăngănind în josul străzii. 


CAPITOLUL 5l 


Lângă Doshan Tappeh; ora 3,30 după-amiază. Mclver 
conducea maşina de-a lungul drumului pustiu de centură, aflat 
dincolo de gardul de sârmă ghimpată al aerodromului militar. 
Barele de protecţie erau îndoite rău şi burduşelile se îndesiseră. 
Unul dintre faruri era spart şi lipit grosolan cu bandă adezivă, 
stopul roşu de la unul dintre semnalizatoarele de pe o aripă din 
spate lipsea, dar motorul încă suna dulce şi cauciucurile speciale 
pentru zăpadă călcau ferm suprafaţa drumului. 

Zăpada era troienită la marginea şoselei. Nici o rază de 
soare nu străpungea pătura de nori aflată la nici patru sute de 
metri deasupra şi care întuneca toată zona, cu excepţia poalelor 
îndepărtate ale munţilor dinspre nord. Era frig şi întârziase. 

Pe interiorul parbrizului era lipit un permis mare şi verde 
la vederea căruia, grupul pestrit al Gărzilor Verzi şi al 
santinelelor militare aflate lângă poartă îi făcură semn să 
treacă, pentru ca apoi să se înghesuie din nou în jurul focului la 
care se încălziseră până atunci. Se îndreptă către hangarul S-G. 
Înainte să ajungă acolo, Tom Lochart îi ieşi în întâmpinare pe o 
uşă laterală. 

- Salut, Mac! spuse, apropiindu-se repede. 
Purta echipamentul şi geanta de zbor şi abia se întorsese 
de la Koviss. 
- Ce face Şeherazada? 
- lartă-mă că a durat atât de mult. Circulaţia a fost îngrozitoare. 
- Ai văzut-o? 
- Nu, nu încă. îmi pare rău. 
Îl văzu pe Lochart încordându-se imediat. 


- Am fost din nou azi-dimineaţă devreme. A răspuns un servitor 
la uşă, da nu părea să înţeleagă ce spun. Te duc acolo imediat 
ce pot. 

Dădu drumul motorului şi se întoarse spre poartă. 

- Cum a fost la Zagros? 

- Împuţit. Îţi povestesc imediat, spuse Lochart în grabă. Mai 
înainte de a pleca trebuie să ne prezentăm comandantului 
bazei. 

- O, de ce? Mclver frînă. 

- N-au zis de ce. Au lăsat uri mesaj la funcţionarul nostru, ca 
atunci când vii astăzi să te prezinţi comandantului bazei. 

- Vreo problemă? 

- Nu de care să ştiu eu. 

Mclver frână şi viră din nou. Acum ce-o mai fi, se gândi, 

stăpânindu-şi neliniştea. Ar putea fi HBC? Să sperăm că nu. 

- Ce s-a întâmplat cu Lulu? Te-ai ciocnit? 

- Nu. Nişte derbedei, pe stradă, spuse Mclver cu gindurile la 
HBC. Pe zi ce trece e din ce în ce mai greu. Vreo veste de la 
Erikki? 

- Nimic. Pur şi simplu a dispărut. Azadeh e destul de neliniştită. 
Stă lângă telefon toată ziua, în birou. 

- Încă stă cu tine? 

- Nu, s-a întors în apartamentul ei, sâmbătă. La mine... ei bine, e 
puţin cam înghesuit. 

Mclver se îndreptă către clădirile de pe partea cealaltă a 
pistei, conducând prudent printre resturile recentei bătălii, încă 
împrăştiate prin jur, caroserii arse de camioane, un tanc 
răsturnat pe-o parte, hangare şi clădiri ciuruite de gloanţe. 

- Spune-mi despre Zagros. 

Ascultă fără să facă vreun comentariu până când Lochart 

isprăvi. 

- Ce ticălos! 

- Da. Dar Nitchak Han n-a dat semnalul să mă împuşte pe mine 
sau pe ceilalţi. N-am fi putut face nimic. Dacă ar fi făcut-o, i-ar fi 
reuşit. A fost al dracului de greu să-i demontez teoria cu 
"teroriștii". Cred că o scotea la capăt şi cu asta, Mac! Oricum. 
Când am ajuns la Kowiss, Duke şi cu Andy avuseseră un frecuş 
cu Barosanul. 

Lochart îi istorisi şi despre asta. 


- Dar gluma noastră pare să ţină. leri, Duke şi Tăticu i-au dus un 
212 lui Rudi şi-n dimineaţa asta, EcoTango-LimaLima a venit 
după trupul lui Jordon. 

- Groaznic. Mă simt foarte responsabil pentru bătrânul Porcărie. 
- Cred că toţi ne simţim aşa. 

In faţa lor se zărea clădirea comandamentului, cu 

santinele în faţă. 
- Ne-am înşirat toţi afară şi-am urcat sicriul la bord. Tînărul 
Freddy a cântat ceva plângăreţ la cimpoi. N-am putut face mare 
lucru. Ciudat, colonelul Changiz a trimis o gardă de onoare 
militară şi ne-a dat un sicriu ca lumea. 

lranienii sunt atât de ciudaţi. Atât de ciudaţi. Păreau într- 
adevăr profund afectaţi. 

Lochart vorbea automat, bolnav de grijă din pricina 
întârzierilor. Trebuise să aştepte la Kowiss, apoi zborul până aici 
şi controlul de zbor îl hărţuise tot drumul, apoi nu găsise nici un 
mijloc de transport şi aşteptase la nesfârşit ca să sosească 
Mclver şi acum altă întârziere. Ce s-o fi întâmplat cu 
Şeherazada? 

Se aflau în apropierea clădirii birourilor, care adăpostea şi 
locuinţa comandantului bazei şi popota ofiţerilor, unde amândoi 
petrecuseră multe momente plăcute pe vremuri. Doshan 
Tappeh fusese o bază de elită. Şahul ţinea aici o parte din 
aparatele sale particulare cu reacţie şi acum pereţii clădirii cu 
două etaje erau plini de găuri de gloanţe şi spărturi provocate 
de obuze, cele mai multe ferestre lipseau, iar unele erau 
acoperite cu scânduri. In faţa lor, câteva Gărzi Verzi şi aviatori 
şlampeţi pierdeau vremea prin jur, făcând de santinelă. 

- Pacea fie cu voi. Excelenţele Mclver şi Lochart s-au prezentat 
la comandantul bazei, spuse Lochart în farsi. 

Unul dintre revoluționari le făcu semn să intre. 

- Unde e biroul, vă rog? 
- Înăuntru. 

Urcară treptele către uşa principală, înconjurați de mirosul 
greu de fum, cordită şi canalizare stricată. În clipa în care 
ajunseră pe ultima treaptă, uşa se izbi de perete lăsând să iasă 
un mullah grăbit, însoţit de câteva Gărzi Verzi, târând după ei 
doi tineri ofiţeri piloţi cu mâinile legate şi uniformele sfâşiate şi 
murdare. Lochart rămase cu gura căscată, recunoscând pe unul 
dintre ei. 


- Karim! izbucni el şi Mclver îl recunoscu la rândul lui pe tânăr: 
Karim Peshadi, mult-preţuitul văr al Şheherazadei, omul pe care- 
| rugase să obţină din turnul de control registrul cu aprobarea de 
zbor pentru HBC. 

- În numele lui Allah, spune-le că nu sunt spion sau trădător, 
strigă Karim în engleză. Tom, spune-le! 

- Excelenţă, se adresă Lochart în farsi mullahului, fără îndoială 
că s-a petrecut vreo greşeală. Acest bărbat este căpitanul pilot 
Peshadi, un sprijinitor credincios al aiatolahului, un... 

- Cine eşti, dumneata Excelenţă, întrebă mullahul cu ochi negrii, 
scund şi lat în spate. American? 

- Numele meu este Lochart, Excelenţă. Canadian, pilotez pentru 
lranOil. Şi acesta este conducătorul grupului nostru din partea 
cealaltă a aerodromului, căpitanul Mclver. 

- Cum de-l cunoşti pe trădătorul ăsta? 

- Excelenţă, sunt sigur că e o greşeală. E cu neputinţă să fie un 
trădător. Îl cunosc pentru că e un văr al soţiei mele şi... 

- Soţia ta e iraniană? 

- Da, Excelenţă! 

- Eşti mahomedan? 

- Nu, Excelenţă! 

- Ar fi mai bine ca ea să divorţeze şi astfel să-şi salveze sufletul 
de murdărire. Voia lui Allah. Nu-i nici o greşeală în privinţa 
trădătorilor ăştia. Vezi-ţi de treaba ta, Excelenţă. 

Mullahul făcu semn Gărzilor Verzi. Imediat aceştia 
coborâră mai departe scările, pe jumătate târând cei doi tineri 
ofiţeri care strigau şi protestau, pledându-şi nevinovăția, apoi 
se-ntoarse către uşă. 

- Excelenţă, strigă Lochart grăbit, alergând după el. Vă rog, în 
numele lui Allah cel Unic, îl cunosc pe tânărul ăsta ca pe un om 
loial, credincios Imamului. Un bun musulman. Un patriot. Ştiu 
asta din faptul că a fost unul dintre cei care a luptat împotriva 
Nemuritorilor, aici, la Doshan Tappeh, şi a ajutat revoluţia... 

- Opreşte-te! 

Ochii mullahului deveniră şi mai duri. 

- Aceasta nu este treaba ta, străine. Nu ne mai conduc străinii 
sau legile străine sau un Şah dominat de străini. Nu eşti iranian, 
nici judecător şi nici legiuitor. Aceşti oameni au fost judecaţi şi 
condamnaţi. 


- Vă implor s-aveţi răbdare, Excelenţă! Trebuie să fie o greşeală. 
Trebuie... 

Lochart, se răsuci brusc când o rafală de împuşcături 
trosni în apropiere. Santinelele de jos se uitau peste drum, către 
nişte clădiri. Din locul său, de pe trepte, nu putea să vadă ce 
vedeau ei. Apoi Gărzile Verzi reapărură din spatele uneia dintre 
barăci, aşezându-şi armele pe umăr. Tropăiră înapoi în sus pe 
scări. Mullahul le făcu semn să intre înăuntru. 

- Legea-i lege! spuse mullahul, privindu-l pe Lochart. Erezia 
trebuie îndepărtată. Deoarece îi cunoşti familia, poţi să le spui 
să cerşească îndurare lui Allah că au crescut un astfel de fiu. 

- De ce se presupune c-a fost vinovat? 

- Nu "se presupune", Excelenţă, spuse mullahul cu o umbră de 
nervozitate în glas. Karim Peshadi a recunoscut c-a furat un 
camion şi-a părăsit baza fără aprobare, a recunoscut că s-a 
alăturat unor demonstraţii interzise, s-a declarat pe faţă 
împotriva viitorului nostru Stat Islamic, s-a opus pe faţă 
antiislamicei Legi a Căsătoriei, a susţinut activităţi contrare legii 
islamice, a fost prins în cursul unui act suspect de sabotaj, nu 
recunoaşte adevărul absolut al Coranului şi neagă dreptul 
Imamului de-a fifagquira, el, care este deasupra legii şi ultimul 
judecător al ei. 

Işi trase halatul mai aproape de trup ca să se apere de 
frig. 

- Pacea fie cu tine! 

Intră în clădire. Pentru moment, Lochart nu fu în stare să 

scoată o vorbă, apoi îi explică lui Mclver ce se spusese. 

- Acte suspecte de sabotaj? Tom a fost prins în turn? 

- Ce mai contează, spuse amar Lochart. Karim e mort, "pentru 
crime împotriva lui Allah". 

- Nu, flăcăule, spuse blând Mclver, nu împotriva lui Allah, ci 
împotriva versiunii lor de adevăr, susţinută în numele unui 
dumnezeu pe care n-or să-l cunoască niciodată. 

Îşi îndreptă umerii şi intră primul în clădire. 

În cele din urmă găsiră biroul comandantului bazei şi fură 
poftiţi înăuntru. În spatele biroului se afla un maior. Mullahul 
şedea alături de el. Deasupra lor atârna singura podoabă a 
încăperii mici şi neîngrijite: o fotografie mare a lui Khomeini. 

- Sunt maiorul Detami, Mclver, spuse bărbatul repede în 
engleză. Acesta este mullahul Tehrani. 


Apoi se uită la Lochart şi trecu pe farsi. 

- Cum Exelenţa sa Tehrani nu vorbeşte engleza, ai să traduci ce 
spun. Numele, te rog. 

- Lochart, căpitan Lochart. 

- Vă rog luaţi loc, amândoi. Excelenţa sa spune că eşti căsătorit 
cu o iraniancă. Numele ei de fată? 

Lochart, se încruntă. 

- Viaţa mea particulară este viaţa mea particulară, Excelenţă! 

- Nu şi pentru un pilot de elicopter străin, aflat în mijlocul 
Revoluţiei noastre Islamice pornită împotriva dominaţiei străine, 
spuse maiorul furios. Şi nici pentru cineva care cunoaşte 
trădători ai statului. Ai ceva de ascuns, căpitane? 

- Nu, desigur că nu! 

- Atunci, te rog răspunde-mi la întrebare. 

- Eşti de la poliţie? Cu ce drept... Mullahul spuse: 

- Sunt membru al komitehului Doshan Tappeh. Preferi o 
convocare oficială, acum, în clipa asta? 

- Prefer să nu-mi fie puse întrebări despre viaţa mea particulară. 
- Dacă n-ai nimic de ascuns, poţi să răspunzi la întrebări. Te rog 
alege. 

- Bakravan. 

Numele era cunoscut celor doi. Stomacul i se strânse şi 
mai tare. 

Jared Bakravan, zaraful din bazar? Una dintre fiicele sale? 
- Da. 

- Numele ei, te rog. 

Lochart îşi stăpâni furia care îl înnebunea, încă obsedat de 
uciderea lui Karim. Este crimă, ar fi vrut să strige, orice aţi 
spune voi. 

- Excelenţa sa Şeherazada. Mclver îl privea atent. 

- Ce-i cu toate astea, Tom? 

- Nimic, nimic. Am să-ţi spun mai târziu. Maiorul lua note pe o 
bucată de hârtie. 

- Care-s legăturile tale cu trădătorul Karim Peshadi? 

- ÎI ştiu de aproape doi ani. A fost unul dintre studenţii mei la 
şcoala de pilotaj. Este primul văr al soţiei mele - a fost primul 
văr al soţiei mele - şi pot doar să repet este de neconceput ca el 
să fie un trădător al lranului sau al Islamului. 

Maiorul mai făcu o însemnare pe hârtie. Creionul scârţăi 
ascuţit. 


- Unde locuieşti, căpitane? 
- Eu... nu prea ştiu... Stăteam în casa familiei Bakravan, lângă 
bazar. Apartamentul nostru a fost confiscat. 

Tăcerea se lăsă în încăpere, aproape sufocantă. Maiorul 
isprăvi de scris, apoi ridică o altă hârtie plină de însemnări şi se 
uită direct la Mclver. 

- Mai întâi: nici un elicopter străin nu poate fi deplasat în 
interiorul sau în afara spaţiului aerian al Teheranului fără 
aprobarea Comandamentului Forţelor Aeriene. 

Lochart traduse şi Mclver dădu din cap vag. Nu era nimic 

nou, exceptând doar faptul că komitehul de la Aeroportul 
Internaţional Teheran abia emisese instrucţiuni oficiale, scrise în 
numele atotputernicului Komiteh Revoluționar, că numai acesta 
putea să autorizeze şi să semneze astfel de aprobări. Mclver 
primise aprobarea să-şi trimită la Kowiss singurul 212 care mai 
rămăsese acolo şi unul dintre Alouette, ca un fel de împrumut 
pe termen scurt. Chiar la timp, se gândi posomorăât, 
concentrându-se asupra celor spuse de maior, dar întrebându-se 
ce însemna schimbul violent de cuvinte în farsi, cu Lochart. 
- Al doilea: e necesară o listă completă a tuturor elicopterelor 
aflate în prezent sub controlul vostru, unde se află ele în Iran, 
matricolele, seria motoarelor, cantitatea şi felul pieselor de 
schimb pe care le aveţi. 

Lochart văzu ochii lui Mclver lărgindu-se, propriile sale 
gânduri nedezlipindu-se de la Şeherazada şi la întrebarea de ce 
voiau să ştie unde locuieşte şi legăturile ei cu Karim, abia 
ascultând cuvintele pe care le traducea dintr-o limbă în cealaltă. 
- Căpitanul Mclver spune: foarte bine; o să-mi ia ceva timp din 
pricina legăturilor radio, dar am să vi le aduc cât de curând cu 
putinţă. 

- Ar fi bine să fie mâine. 

- Dacă pot să le obţin până atunci, Excelenţă, fiţi sigur că o să le 
aveţi. O să le aveţi cât de curând cu putinţă. 

- Al treilea: toate elicopterele voastre din zona Teheran vor fi 
adunate aici începând de mâine şi de acum înainte vor opera 
numai de aici. 

- Fiţi sigur c-am să-mi informez de îndată superiorii de la lranoil 
de cererea voastră, domnule maior. 

Chipul maiorului se înăspri. 

- Forţele Aeriene hotărăsc asta. 


- Desigur. Am să-mi informez superiorii imediat. Asta e tot, 
domnule maior? 

Mullahul spuse: 
- În privinţa elicopterului... 

Se uită pe o notă de pe birou în faţa sa. 
-...HBC. Noi am... 

Mclver îngădui panicii sale să izbucnească, transformând- 
o într-o furie reală cu care Lochart abia reuşi să ţină pasul. 
- HBC! Paza este responsabilitatea Forţelor Aeriene la fiecare 
bază şi cum au putut să fie atât de neglijenţi ca să permită să fie 
furat HBC, nu înţeleg! Ne-am plâns întruna de neglijenţa asta, 
santinelele nu apăreau niciodată, nu existau străji noaptea! Un 
furt de un milion de dolari! De neînlocuit! Am să înaintez o 
plângere împotriva neglijenţei Forţelor Aeriene şi... 
- N-a fost vina noastră, începu maiorul furios, dar Mclver nu-i 
dădu atenţie şi continuă ofensiva, neîngăduindu-i să răsufle, şi 
Lochart îl seconda, transformând tirada lui Mclver în cuvinte şi 
fraze iraniene potrivite pentru un atac şi mai tăios la adresa 
perfidiei Forţelor Aeriene. 
- incredibilă neglijenţă! Aş putea spune trădare deliberată şi 
conspirație cu alţi ofiţeri, ca să permită unui american 
necunoscut să intre în hangarul nostru chiar pe sub nasul 
presupuşilor noştri paznici, să se dea autorizaţia de zbor chiar 
de către presupuşii noştri protectori şi-apoi să li se îngăduie să-l 
distrugă, afectând marele stat iranian! De neiertat! Sigur c-a 
fost trădare. Fără îndoială c-a fost trădare şi încă premeditată 
de persoane necunoscute, cu grad de ofiţeri, şi trebuie să 
insist... 
- Cum îndrăzneşti să implici... 
- Sigur că totul trebuie să se fi făcut cu complicitatea Forţelor 
Aeriene, cine controlează baza? Cine controlează transmisiile 
radio? Cine stă în turn? Noi facem responsabile Forţele Aeriene 
şi o să prezint plângere la cel mai înalt nivel, la lranOil, cerând 
despăgubire, iar săptămâna viitoare... săptămâna viitoare am să 
solicit o compensație ilustrului Komiteh Revoluționar şi însuşi 
Imamului, Allah să-l apere! Acum, Excelenţă, dacă o să ne 
îngăduiţi, o să plecăm la treburile noastre. Pacea fie cu voi! 

Mclver se îndreptă către uşă, urmat de Lochart, amândoi 
supraîncărcaţi de adrenalină, Mclver simțindu-se groaznic, cu 
pieptul străbătut de o durere cumplită. 


- Aşteaptă! porunci mullahul. 

- Da, Excelenţă? 

- Cum îţi explici că trădătorul Valik, care se întâmplă să fi fost 
partener al companiei voastre şi rudă a cămătarului şi 
sprijinitorului Şahului, Bakravan, a sosit la Isfahan în elicopterul 
ăsta, ca să ia de acolo alţi trădători, printre care unul era 
generalul Seladi, altă rudă a lui Jared Bakravan, socrul unuia 
dintre piloţii voştri? 

Gura lui Lochart era foarte uscată când rosti cuvintele rău- 

prevestitoare, dar Mclver nu şovăi şi se întoarse înapoi la atac. 
- Nu l-am numit eu pe generalul Valik în Consiliul nostru de 
conducere. A fost numit de iranieni sus-puşi, în concordanţă cu 
legea voastră, în vigoare atunci. Nu am căutat noi parteneri 
iranieni, legea iraniană ne cerea să-i avem. Ne-au fost impuşi, n- 
are nimic de-a face cu mine. Cât despre rest, Insha Allah. A fost 
voia lui Allah. 

Cu inima bătând să-i spargă pieptul, deschise uşa şi ieşi 
cu paşi mari. Lochart isprăvi traducerea cu un "Salaam" şi porni 
după el. 

- O să mai auziţi de asta! strigă după ei maiorul. 

In apropierea Universităţii, ora 6,07 seara. 
Şeherazada şi Ibrahim Kyabi stăteau întinşi unul lângă celălalt 
pe covoare moi, în faţa focului de lemne care ardea vesel în 
încăperea plăcută. Nu se atingeau. Priveau doar focul, ascultând 
muzica bună, modernă, de la casetofon, pierduţi în gînduri, 
fiecare prea conştient de celălalt. 

- Tu, dar al universului, murmură el. Tu, cea cu buze rubinii şi 
respiraţia ca vinul, tu limbă a Paradisului... 

- O, Ibrahim, râse ea. Ce e asta, "limbă a Paradisului"? El se 
ridică într-un cot şi privi în jos către ea, binecuvântând soarta 
care-i îngăduise s-o salveze de extremistul nebun de la Marşul 
Femeilor, aceeaşi soartă care avea în curând să-l îndrume către 
Kowiss, să răzbune uciderea tatălui său. 

- Citam din Rubaiyat, spuse zâmbindu-i. 

- Nu cred un cuvânt, ai născocit-o acum. 

Ea îi răspunse la zâmbet, apoi îşi acoperi ochii ferindu-şi-i 
de strălucirea ochilor lui şi privi din nou cărbunii. 

După marşul de protest de acum şase zile, discutaseră din 
nou, până seara tirziu, comentând revoluţia şi descoperind o 
cauză comună în uciderea tatălui ei şi a tatălui său. amândoi 


copii ai singurătăţii, mamele lor neînţelegând, mulţumindu-se să 
plângă şi să rostească Insha Allah şi nesimţind nevoia de 
răzbunare. Vieţile lor erau răscolite, asemeni ţării în care trăiau. 
Ibrahim nu mai era un drept-credincios. Nu mai credea în 
puterea şi țelul Poporului. Crezurile ei erau zdruncinate, îşi 
punea pentru prima dată întrebări, cum putea Allah să îngăduie 
asemenea răutate şi toate celelalte răutăţi care se petrecuseră, 
decăderea ţării şi a sufletelor. 

- Aşa e, Ibrahim, ai dreptate! N-am scăpat de un despot ca să 
aducem altul. Ai dreptate! Despotismul mullahilor devine pe zi 
ce trece mai limpede, spusese. Dar de ce oare se opune 
Khomeini drepturilor pe care Şahul ni le-a dat? Drepturi 
rezonabile, drepturile tale inalienabile ca fiinţă umană? 

- Nu sunt date de Şah şi de nimeni. Aşa cum şi trupul tău e al 
tău, nu un câmp de arat. 

- Dar de ce se opune Ilmamul! 

- Nu este Imam, Şeherazada. Este doar un ayatolah, un om şi-un 
fanatic. Totul e din pricină că face ceea ce preoţii au făcut 
întotdeauna de-a lungul istoriei: foloseşte varianta lui de religie 
ca să ameţească oamenii până la pierderea-conştiinţei de sine; 
să-i facă dependenţi, nu educați, să asigure puterea mullahilor. 
Nu vrea el ca numai mullahii să răspundă de educaţie? Nu 
pretinde el că mullahii singuri înţeleg legea, studiază legea, 
cunosc legea, de parcă numai ei singuri ar avea toată învăţătura 
- Nu m-am gândit niciodată astfel la lucruri. Le-am acceptat, 
atât de multe, atât de prea multe... Dar ai dreptate. 
Ibrahim. Faci totul să pară atât de limpede. Ai dreptate. Mullahii 
cred numai ceea ce scrie în Coran. De parcă ce a fost drept 
pentru zilele Profetului, pacea fie cu El, s-ar aplica şi astăzi. 
Refuz să fiu obiect fără drept de vot şi fără dreptul de-a alege. 

Găsiseră atât de multe subiecte de discuţie, el un om 
modern, educat la universitate, ea dorind să fie modernă, dar 
nesigură de drumul ei, împărțind taine şi dorinţe, înţelegându-se 
unul pe celălalt într-o clipă, folosind aceleaşi nuanţe, aparţinând 
aceleiaşi moşteniri; el, atât de asemănător lui Karim în vorbă şi 
privire, încât ar fi putut să fie fraţi. 

Noaptea aceea dormise adânc şi liniştit şi în dimineaţa 
următoare se strecurase afară devreme ca să se întâlnească din 
nou cu el, bând cafea într-o cafenea micuță, ea acoperită cu 
chadorul pentru siguranţă şi tăinuire, râzând împreună pentru 


nici un motiv şi pentru toate motivele, câteodată serioşi, 
amândoi conştienţi de atracţia lor, fără să fie nevoie să 
vorbească despre asta. Apoi cel de-al doilea marş de protest, 
mai mare decât primul, mai bine organizat şi cu mai puţină 
opoziţie. 

- Când trebuie să te-ntorci, Şeherazada? 

- l-am spus mamei că o să întârzii. Că o să vizitez o prietenă, de 
partea cealaltă a oraşului. 

- Am să te duc acum acolo, repede şi poţi să pleci repede, iar 
după asta, dacă vrei, putem să mai stăm de vorbă sau, chiar 
mai bine, am un prieten care are un apartament şi nişte 
înregistrări nemaipomenite. 

Asta se întâmplase cu cinci zile în urmă. câteodată 
prietenul său, un alt lider tudeh, era şi el acolo, câteodată 
veneau şi alţi studenţi, tineri şi tinere, nu toţi comunişti, dar cu 
idei noi, schimburi libere de păreri, idei ameţitoare despre viaţă, 
despre dragoste şi despre libertate. Din când în când erau 
singuri. Zile paradisiace, protestând alături, vorbind, râzând şi 
ascultând înregistrările, nopţi pline de linişte acasă, lângă bazar. 

Victoria de ieri. Khomeini anunţase public cum că femeile 
nu erau obligate să poarte chador dacă îşi acopereau părul şi se 
îmbrăcau modest. Noaptea trecută celebraseră victoria în 
apartamentul acela, dansând de bucurie, îmbrăţişându-se, toţi 
tineri, apoi se-ntorsese din nou acasă. Dar noaptea visele ei 
fuseseră numai despre el şi ea - împreună. Erotice. Rămăsese 
întinsă, pe jumătate adormită, toată dimineaţa, temătoare şi 
totuşi atât de înfierbântată. 

Caseta se sfârşi. Era una a Carpenterilor, lentă, romantică. 
O întoarse pe cealaltă faţă. Şi mai bine. 

Să îndrăznesc, se întrebă visătoare, simţindu-i ochii 
asupra ei. Printr-o crăpătură a perdelelor putea să vadă cerul 
care se întuneca. 

- E aproape vremea să plec, spuse fără să se mişte, cu un 
tremur în glas. 

- Jari poate să aştepte, spuse el tandru. Jari, slujnica, împărtăşea 
taina vizitelor lor. 

- Mai bine să nu ştie, spusese el în cea de-a doua zi. Nici chiar 
ea. 


- Ea trebuie să ştie, Ibrahim. Alfel nu pot să ies niciodată 
singură. N-am să te mai pot vedea. N-am nimic de ascuns, 
dar sunt căsătorită şi e... 

Nu era nevoie să pronunţe "periculos". Primejdia era în 
fiecare clipă în care erau singuri. Aşa că el, ridicase din umeri şi 
rugase soarta s-o apere, aşa cum făcea şi ea acum. 

- Jari poate să aştepte. 

- Da, da, poate, dar mai întâi trebuie să facem nişte cumpărături 
şi dragul meu frate Meshang n-o să... în seara asta trebuie să 
luăm masa cu el şi Zarah. 

Ibrahim rămase uluit. 

- Ce mai vrea? Nu cumva te bănuieşte? 

- O, nu, doar probleme de familie. Doar atât. Îl privi languros. 

- Cum rămâne cu treaba ta de la Kowiss? Ai să mai aştepţi încă 
o zi sau ai să te duci mâine? 

- Nu e urgent, spuse el nepăsător. 

Amânase şi amânase întruna, deşi legătura sa tudeh 
spusese că fiecare zi în plus în care rămânea la Teheran era 
primejdioasă: 

- Ai uitat ce i s-a întâmplat tovarăşului Yazernov? Am auzit că e 
amestecat contraspionajul intern. Trebuie să te fi văzut intrând 
în clădire cu el, sau ieşind din ea. 

- Mi-am ras barba, nu m-am dus acasă şi evit să merg la 
Universitate. Apropo tovarăşe, e mai bine să nu ne mai întâlnim 
pentru o zi sau două. Cred că mă urmăreşte cineva. 

Zâmbi în sinea lui, amintindu-şi graba cu care celălalt 
bărbat, un vechi simpatizant tudeh, dispăruse după colţul 
străzii. 

- De ce zâmbeşti, dragul meu? 
- Nimic. Te iubesc, Şeherazada! spuse simplu, cuprinzându-i 
sânii şi sărutând-o. 

Ea îi răspunse, dar nu pe deplin. Pasiunea lui se înteţi, a ei 
de asemenea şi, deşi ea încercase să se stăpânească, simţea că 
va rupe zăgazurile, mâinile mângâietoare aprinzând flăcări în 
urma lor. 

-Ţe iubesc, Şeherazada. lubeşte-mă! 

Ea n-ar fi vrut să se depărteze de căldură sau de mâinile 
sale sau de apăsarea trupului său sau de tunetele inimii ei. Dar 
o făcu, fără să ştie de ce. 


- Nu acum, dragul meu, murmură şi răsuflă adânc. Şi după 
aceea, când inima îşi încetini bătăile, privi în sus către el, 
căutându-i ochii. Văzu dezamăgire, dar nu supărare. 

- Eu... nu sunt încă pregătită. Nu pentru dragoste... Nu acum. 
Dragostea este... 

- Eşti în siguranţă, Şeherazada, dragostea ta va fi apărată cu 
mine. 

- Ştiu, o da, ştiu, dar... se încruntă, neînţelegându-se, ştiind doar 
că acum greşea. Trebuie să fiu sigură de ceea ce fac. Acum nu 
sunt. 

El se luptă o clipă cu sine însuşi, apoi se aplecă asupra ei 
şi o sărută fără s-o forţeze, destul de încrezător că în curând 
avea să fie iubita lui. 

- Mâine sau poimâine. 

- Eşti înţeleaptă ca întotdeauna, spuse. Mâine o să avem 
apartamentul numai pentru noi. Îţi promit. Hai să ne întâlnim ca 
de obicei, să bem cafeaua la locul obişnuit! _ 

Se ridică şi-o ajută să se ridice. Ea rămase lângă el. Il 
sărută şi-i mulţumi şi el descuie uşa. Işi înfăşură tăcută chadorul 
în jurul trupului, îl mai sărută o dată şi plecă, lăsând o undă de 
parfum în urma ei. Apoi şi aceasta se topi. 

Încuie uşa, se întoarse în cameră şi-şi puse pantofii. Ridică 
gânditor carabina aşezată într-un colţ, verifică percutorul şi 
încărcătorul. 

Departe de vraja ei, nu-şi făcea nici o iluzie în privinţa 
primejdiilor sau, realităţilor vieţii sale şi a unei morţi premature. 
Înflăcărarea lui crescu. Moartea, se gândi. Martiriul. Să-mi dau 
viaţa pentru o cauză justă, îmbrăţişând liber moartea, primind-o 
cu braţele deschise. O, am s-o fac! Am s-o fac! Nu pot să conduc 
o armată ca Martirul Martirilor, dar pot să mă ridic împotriva 
sataniştilor care-şi spun mullahi şi să aduc răzbunarea asupra 
mullahului Hussain din Kowiss pentru că mi-a ucis tatăl în 
numele unor zei mincinoşi şi pentru că a pângărit Revoluţia 
Poporului. Extazul crescu, la fel ca şi celălalt, mai puternic decât 
celălalt. O iubesc cu tot sufletul meu, dar trebuie să plec mâine. 
Nu am nevoie de o echipă alături de mine. Singur am să fiu mai 
sigur. Pot uşor să prind un autobuz. Ar trebui să plec mâine. Ar 
trebui, dar nu pot. Nu încă. După ce-o să facem dragoste! 

Aeroportul Al Shargaz, ora 6,17 seara. La aproape o 
mie cinci sute de kilometri mai departe către sud-est, dincolo de 


Golf, Gavallan stătea în incinta heliportului, urmărind un 212 ce 
venea la aterizare. Seara era plăcută; soarele ajunsese puţin 
deasupra orizontului. Putea să-l zărească pe Jean-Luc la 
comenzi, unul dintre ceilalţi piloţi lângă el, nu Scot, aşa cum 
crezuse şi sperase. 

Neliniştea lui crescu. Făcu un semn cu mâna şi, când 
patinele atinseră solul, alergă nerăbdător către uşa cabinei. 

Se dădu într-o parte. Îl văzu pe Scot desfăcându-şi centura 
cu o singură mână, celălalt braţ într-o eşarfă, cu chipul tras şi 
palid, dar întreg. 

- O, fiule, spuse, inima bătându-i uşurată, pregătindu-se să 
alerge spre el şi să-l îmbrăţişeze, dar rămânând pe loc şi 
aşteptând până când Scot cobori treptele şi se află pe tarmac 
lângă el. O, băiete, eram atât de îngrijorat! 

- N-aveai de ce să te îngrijorezi, tată! Sunt teafăr. Scot îl 
cuprinse strâns cu braţul sănătos pe după umeri, stabilind 
contactul liniştitor, atât de necesar amîndurora. 

- E-n regulă, tată! Eu, â... eu... mi-ar prinde bine o aspirină. 
Recunosc că mă simt cam ameţit. Drumul a fost cam zdruncinat. 
Tu, ă... Pleci cu cursa de noapte? când te întorci? 

- cât de repede pot. într-o zi sau două. E bine? Scot şovăi; un 
muşchi al fetei tresărea. 

- Poate poţi să vii cu mine. Aş putea să-ţi povestesc despre 
Zagros. Ai avea timp? 

- Sigur. A fost rău? 

- Şi da, şi nu. Am scăpat cu toţii, cu excepţia lui Jordon. Dar ela 
fost împuşcat din pricina mea, tată. A fost... 

Lacrimile îi umplură ochii, deşi vocea îi rămase fermă şi 
controlată. 

- Nu pot să fac nimic. Nu pot. 

Işi şterse lacrimile şi mormăi o înjurătură apoi îl luă de 

braţ cu mâna teafără. 
- Nu pot să fac nimic. Nu ştiu cum să... 
- N-a fost vina ta, Scot, spuse Gavallan, cu inima frântă de 
disperarea fiului său şi temându-se pentru el. Haide. Hai să 
începem! 

y Strigă către Jean-Luc: 
- Îl iau pe Scot pentru o radiografie. Mă întorc imediat. 

La Teheran, apartamentul lui Mclver, ora 6,35 
seara. Charlie Petikin şi Paula stăteau la masă, ciocnind un 


pahar de vin în lumina luminărilor cu Sayada Bertolin. Pe masă 
era o sticlă mare de Chianti, deschisă, platouri cu două salamuri 
mari, unul pe jumătate mâncat, o bucată uriaşă de caş încă 
neatinsă şi două pâini lungi, franţuzeşti, baguettes, pe care 
Sayada le adusese de la French Club, una aproape terminată. 
- Ar putea să fie război, spuse ea cu veselie forţată când sosise 
pe neaşteptate cu o jumătate de oră în urmă, dar, orice s-ar 
întâmpla, francezii trebuie să aibă pâine ca lumea. Vive la 
France! 
- Şi viva ltalial spusese Petikin invitând-o înăuntru fără prea 
mare entuziasm, nedorind s-o împartă pe Paula cu nimeni. 

De când interesul Paulei pentru Nogger Lane dispăruse, el 
se repezise să umple golul cu o speranţă nebună. 
- Paula a venit cu zborul din după-amiaza asta şi a adus toată 
marfa asta de contrabandă cu riscul vieţii ei şi nu arată 
superissimă? 

Paula râse. 
- E vorba de caş, Sayada. Charlie mi-a zis că e plăcerea lui. 
- Nu-i cea mai bună brânză din lume? Nu tot ce-i italian e cel mai 
bun lucru din lume? 

Paula scoase tirbuşonul şi i-l dădu, ochii ei cu reflexe 
verzui trimiţându-i un fior pe şira spinării. 
- Pentru tine, Carol. 
- Magnifico! Oare toate tinerele doamne de pe Alitalia sunt la fel 
de grijulii, curajoase, frumoase, eficiente,  drăgăstoase, 
zâmbitoare, tandre şi ă... agile? 
- Desigur. Hai să petrecem, Sayada. 

Când se apropiase o văzuse mai bine şi sesizase 
ciudăţenia comportării ei. 
- Te simţi bine? 
- O, da, n-am nimic. 

Sayada era bucuroasă că lumina venea de la luminări şi se 
putea ascunde în spatele lor. 
- Eu... ei, mulţumesc... n-am să rămân. Eu... îmi era dor de Jean- 
Luc. Vroiam să văd când se întoarce. Mă gândeam că v-ar face 
plăcere o pâine. 
- Suntem încântați c-ai venit. N-am avut o bucată decentă de 
pâine de săptămâni. Mulţumesc, dar rămâi totuşi! Mac s-a dus la 
Doshan Tappeh să-l ia pe Tom. Tom ştie ceva de Jean-Luc. Ar 
trebui să se-ntoarcă din clipă-n clipă. 


- Cum e la Zagros? 
- A trebuit să-l închidem. 

In timp ce el se agita preocupat, aducând pahare şi 
aranjând masa ajutat de Paula, care de fapt făcea cea mai mare 
parte din treabă, el le spuse de ce şi despre atacul terorist 
asupra sondei Belissima, Giani omorât, apoi mai târziu Jordon, 
iar Scot Gavallan rănit. 

- Afurisită treabă. Dar asta e! 

- Groaznic, spusese Paula. Asta explică de ce am fost trimişi prin 
Shiraz, cu instrucţiuni să păstrăm patruzeci de locuri libere. 
Trebuie să fie pentru conaţionalii noştri din Zagros. 

- Ce ghinion împuţit, spuse Sayada. 

Se întreba dacă ar trebui să transmită informaţia asta mai 
departe. Lor şi lui. Vocea o sunase cu o zi în urmă, devreme, 
întrebând-o la ce oră plecase de la Teymour sâmbătă. 

- Pe la cinci. Poate cinci şi un sfert. De ce? 

- Blestemata de clădire a luat foc imediat după căderea serii 
undeva la etajul al treilea şi cei de deasupra au rămas blocaţi 
acolo. Toată clădirea e o ruină, au fost mulţi oameni răniţi şi nu 
e urmă de Teymour sau de ceilalţi. Bineînţeles că pompierii au 
sosit prea târziu. 

Nu fusese greu să izbucnească în lacrimi adevărate şi să 
lase durerea şi suferinţa să se vadă. Mai târziu, în cursul zilei, 
Vocea o sunase din nou. 

- l-ai dat lui Teymour hârtiile? 
- Da, da, i le-am dat. 

Se auzise o înjurătură înfundată. 

- Treci pe la French Club mâine după-amiază. Am să-ţi las 
instrucţiuni în cutia ta. 

Dar nu găsise nici un mesaj. Reuşise să smulgă cu multe 
rugăminţi, de la bucătărie, cele două pâini şi venise aici, 
neavând unde să se ducă în altă parte, încă foarte de 
înspăimântată. 

- E atât de trist, spunea Paula. 
- Da, dar ajunge cu asta, zise Petikin, blestemându-se că le 
spusese. 

Nu era problema lor. 

- Hai să mâncăm, să bem şi să ne veselim 
- Căci mâine vom muri, spuse Sayada. 
- Nu. 


Petikin ridică paharul zâmbind către Paula. 
- Căci mânie o să trăim. Sănătate! 

Atinse paharul de-al ei, apoi de-al Saydei şi se gândi: ce 
pereche trăsnitoare fac, dar Paula e mult mai presus şi de 
departe cea mai... 

Sayada se gândea: Charlie e îndrăgostit de vrăjitoarea 
asta care o să-l mănânce bucăţică cu bucăţică şi o să scuipe 
resturile fără măcar să râgâie. Dar de ce vor ei - noii mei 
stăpâni, oricine ar fi ei - de ce vor să ştie de Jean-Luc şi Tom şi 
vor să fiu amanta lui Armstrong şi cum de ştiu de fiul meu? 
Afurisiţii! 

Paula se gândea: Urăsc oraşul ăsta împuţit, unde toată 
lumea e atât de mohorâtă şi bântuită de presimţiri sumbre şi 
dărâmată - ca sărmana femeia asta, care desigur c-a intrat 
iarăşi în obişnuita încurcătură cu bărbaţii - când există Roma şi 
soarele şi Italia şi viaţa minunată cu care s-o sorbi până la 
ameţeală, vinul şi râsetele şi dragostea de care să te bucuri, 
copii de crescut alături de soţul tău, de care să te bucuri, dar 
numai atâta vreme cât afurisitul se poartă cum trebuie. De ce 
sunt toţi bărbaţii nişte împuţiţi şi de ce-mi place bărbatul ăsta, 
Charlie, care-i prea bătrân şi totuşi nu, prea sărac şi totuşi nu, 
prea masculin şi totuşi.... 

Spuse, vinul făcându-i buzele şi mai umede: 

- Charlie, amore. Trebuie să ne întâlnim la Roma. Teheranul este 
atât de deprimare... scuză-mă, deprimant... 
- Nu când eşti şi tu în preajmă, spuse el. 

Sayada îi văzu zâmbindu-şi unul celuilalt şi-i invidie. _ 

- Cred c-am să mă întorc mai târziu, spuse, ridicându-se. Inainte 
ca Petikin să poată spune ceva, o cheie se răsuci în uşă şi intră 
Mclver. 

- Oh, hello, spuse şi încercă să-şi lepede oboseala. Salut, Paula, 
salut, Sayada! Ce surpriză plăcută! 

Apoi observă masa. 

- Ce-i asta, Crăciunul? 

Işi scoase paltonul şi mănuşile. 

- Paula le-a adus - iar Sayada pâinea. Unde e Tom? întrebă 
Petikin, sesizând imediat că ceva nu e în regulă. 

- L-am lăsat la Bakravani, lângă bazar. 

- Ce face ea? întrebă Sayada. N-am văzut-o din ziua marşului, 
primul marş. 


- Nu ştiu, fetiţo! Eu l-am lăsat doar acolo şi-am venit. Mclver 
primi un pahar de vin, privindu-l cu subînţeles pe Petikin. 

- Circulaţia a fost împuţită. Mi-a luat o oră să ajung până aici. 
Sănătate, Paula! Eşti o binecuvântare pentru ochi. Rămâi la 
noapte? 

- Dacă se poate. Trebuie să plec mâine de dimineaţă. N-am 
nevoie de maşină, caro, cineva din echipaj m-a lăsat aici şi-o să 
mă ia la întoarcere. Genny zicea c-aş putea folosi camera de 
oaspeţi. Zicea c-ar fi trebuit făcută puţină ordine, dar pare în 
regulă. Da, arată perfect. 

Paula se ridică şi amândoi bărbaţii fură pe dată vrăjiţi de 
senzualitatea mişcărilor ei. Sayada o blestemă, invidiind-o, 
întrebându-se în ce consta farmecul ei. Desigur nu în uniforma 
care era destul de severă, deşi minunat croită, ştiind că ea 
însăşi era mult mai frumoasă şi mai bine îmbrăcată. Dar nu de 
aceeaşi rasă. Vaca! 

Paula strecură mâna în geantă şi scoase cele două scrisori 
pe care i le dădu lui Mclver. 

- Una de la Genny şi una de la Andy. 

- Mulţumesc, mulţumesc foarte mult. 

- Eu tocmai plecam, Mac, spuse Sayada. Vroiam doar să te-ntreb 
când o să se-ntoarcă Jean-Luc. 

- Poate miercuri. Duce un 212 la Al Shargaz. Ar trebui să ajungă 
acolo azi şi să se-ntoarcă miercuri. 

Mclver aruncă o privire scrisorilor. 

- Nu trebuie să pleci, Sayada, scuză-mă o clipă. 

Se aşeză într-un scaun pliant lângă radiatorul electric, pus 
la jumătate din putere, şi aprinse o veioză. Lumina alungă o 
mare parte din romantismul încăperii. 

Scrisoarea lui Gavallan spunea: "Salut, Mac, scriu în fugă 
ca să-ţi trimit scrisoarea asta prin bunăvoința Zânei Zânelor. Îl 
aştept pe Scot, după care plec cu cursa de noapte la Londra - 
dacă el se simte bine - dar mă întorc în două zile, trei cel mult. 
L-am extras delicat pe Duke din Kowiss până la Rudi, în caz că 
Skrag întârzie. Ar trebui să se întoarcă marţi. La Kowiss e 
încurcată rău. Am avut scandal mare cu Masson şi la fel e şi la 
Zagros. Am vorbit chiar acum c-un mason de-aici şi totu-i 
gata, aşa că dau liber cum am planificat. S-a făcut. Ne vedem 
miercuri. Imbrăţişeaz-o pe Paula pentru mine - Genny spune să 
nu îndrăzneşti". 


Privi îndelung scrisoarea, apoi se lăsă pe spate in scaun, 
abia ascultând o istorioară pe care o povestea Paula despre 
zborul lor către Teheran. Deci să apăsam pe buton. Nu încerca 
să te minţi, Andy, ştiu că l-ai fi apăsat din prima clipă. De-asta 
am spus e-n regulă, am prevăzut că pot să opresc "Vârtejul" 
dacă am să consider că-i prea riscant, iar decizia mea e 
definitivă. Cred că trebuie să apeşi oricum pe buton. N-ai nici o 
altă alternativă dacă vrei ca S-G să supravieţuiască. 

Vinul avea un gust foarte bun. Isprăvi paharul, apoi 
deschise scrisoarea lui Genny. Erau doar ştiri despre casă şi 
copii, toţi sănătoşi şi la locul lor, dar o cunoştea prea bine ca să 
nu citească printre rânduri îngrijorarea: "Să nu-ţi faci griji, 
Duncan, şi să nu te frămânţi întruna din pricina furtunilor, 
oricare ar fi ele. Să nu-ți închipui că plănuiesc o căsuţă acoperită 
cu trandafiri, în Anglia. Pentru noi rămâne kasbahul, iar 
mieyashmakul şi exersez dansul din buric, aşa că ar fi bine să te 
grăbeşti. Cu dragoste, Gen!" 

Mac zâmbi, se ridică şi-şi mai turnă vin, mai liniştit acum. 

- Un toast pentru femei. Dumnezeu să le binecuvânteze! 

Ciocni paharul cu Petikin. 
- Trăsnitor vin, Paula. Andy îţi trimite o îmbrăţişare. Ea zâmbi 
imediat şi întinse mâna, atingându-l, şi el îşi simţi braţul 
străbătut de ceva asemănător curentului electric. Ce dracu e cu 
ea? se întrebă tulburat şi spuse dintr-o suflare Sayadei: 
- Ţi-ar fi trimis şi ţie dacă ar fi ştiut că eşti aici. 

O luminare de pe consola căminului începu să pâlpâie. 
- Mă ocup eu de ea, Ceva mesaje? 
- Unul de la Talbot: face tot ce poate ca să-l găsească pe Erikki. 
Duke e reţinut la Bandar-e Delam de o furtună, dar ar trebui să 
se întoarcă la Kowiss mâine. 
- Şi Azadeh? 
- E mai bine azi. Paula şi cu mine am dus-o până acasă. E bine, 
Mac. Ar fi bine să mănânci ceva. Sunt nişte resturi pe-aici pentru 
cină. 

Sayada spuse: 

- Ce-ar fi să mâncăm la French Club? Mâncarea e încă 
acceptabilă. 

- Mi-ar plăcea, spuse Paula zâmbind şi Petikin înjură în gând. Ce 
idee minunată, Sayada. Charlie? 

- Minunat. 


- Mac? 
- Sigur. Dacă plătesc eu şi nu te deranjează să staţi târziu. 

Mcilver ridică paharul în dreptul luminii admirând culoarea 
vinului. 

- Charlie, aş vrea să duci un 212 până la Kowiss - treaz şi 
devreme. Nogger o să ia Alouette. Puteţi să-l ajutaţi pe Duke 
pentru câteva zile. Am să-l trimit pe Shoesmith cu un 206 să vă 
aducă înapoi sâmbătă. E-n regulă? 

- Sigur, spuse Petikin, întrebându-se de ce acea schimbare de 
plan care cerea ca Mclver, Nogger şi cu el să plece cu avionul 
miercuri, doi alţi piloţi ducându-se a doua zi la Kowiss. De ce? 
Poate scrisoarea lui Andy? Vârtejul? Renunţă Mac? 

În mahalalele Jalonului, ora 6,50 seara. Un automobil 
vechi opri pe alee. Din el cobori un bărbat care privi înjur. Aleea 
era pustie; ziduri înalte; într-o parte, o rigolă deschisă, de multă 
vreme îngropată sub zăpadă şi resturi. Peste drum de locul unde 
oprise maşina, abia vizibil în penumbra creată de lumina 
farurilor, se afla un scuar părăsit. Bărbatul bătu în capotă. 
Farurile se stinseră, şoferul ieşi şi se duse să dea ajutor celuilalt, 
care deschise portbagajul. Scoaseră un trup înfăşurat şi legat 
într-o pătură neagră şi îl duseră până în scuar. 

- Aşteaptă un moment, spuse şoferul în ruseşte. 

Îşi scoase lanterna şi o aprinse pentru scurt timp. Cercul 
de lumină descoperi în peretele înalt spărtura pe care o căutau. 
- Bun, spuse celălalt, şi trecură prin ea, oprindu-se apoi încă o 
dată ca să se orienteze. 

Se aflau acum într-un cimitir vechi, aproape părăsit. 
Lumina trecu de la piatră la piatră, descoperind înscrisurile - o 
parte în ruseşte, altele cu litere romane - şi groapa proaspăt 
săpată. În mormanul de pământ era înfiptă o lopată. Înaintară şi 
se opriră pe buza gropii. Bărbatul mai înalt spuse: 

- Gata? 
- Da. 

Lăsară trupul să cadă în groapă. Şoferul îndreptă mâna 

către el. 

- Aranjează-l puţin! 

- Da ce-i pasă! spuse celălalt şi apucă lopata. Era lat în umeri şi 
puternic şi începu să umple groapa. 

Şoferul îşi aprinse o ţigară, aruncând nervos chibritul este 
cadavru. 


- Poate ar fi trebuit să spui o rugăciune pentru el. Celălalt râse. 

- Marx-Lenin n-or să fie de acord şi nici bătrânul Stalin. 

- Curvarul ăla? Putrezească-n lad! Uite ce-a făcut din Mama 
Rusia. 

- Ne-a făcut un imperiu. Cel mai mare din lume. Şi-a bătut joc de 
englezi, i-a păcălit pe americani, a ridicat cea mai mare şi mai 
bună armată pe uscat, pe apă şi în aer şi-a făcut KGB-ul 
atotputernic. 

- Cu preţul fiecărei ruble pe care am primit-o şi a douăzeci de 
milioane de vieţi. Vieţi de ruşi. 

- Fără importanţă. Gunoaie, proşti, scursorile societăţii. Sunt o 
grămadă. Au mai rămas încă destui. 

Bărbatul începuse să asude şi dădu cazmaua celuilalt. 

- Ce dracu-i cu tine? Ai fost întors pe dos toată ziua. 
- Obosit. Sunt doar obosit, iartă-mă. 

Toată lumea e obosită. Ai avea nevoie de câteva zile 
libere. Cere un liber la Al Shargaz. Am petrecut acolo trei zile 
grozave. Nici nu-mi venea să mă întorc. Am cerut transferul 
acolo. Avem o operaţie destul de extinsă, creşte pe zi ce trece. 
Israelienii şi-au înmulţit şi ei activitatea - ca şi CIA. Ce s-a mai 
întâmplat de când am plecat? 

- Azerbaidjanul se încinge frumos. Umblă zvonul că bătrânul 
Abdullah Han e mort sau pe moarte. 

- Secţiunea l6/a? 

- Nu, infarct. Toate celelalte sunt obişnuite. Chiar te-ai distrat 
bine? 

Celălalt râse. 

- E acolo o secretară a Inturistului care-i foarte amabilă. 
Se scarpină între picioare amintindu-şi. 
- Cine-i amărâtul ăsta? 
- N-avea numele trecut pe listă, spuse şoferul. 
- Niciodată nu e. Deci cine era? 
- Un agent numit Yazernov. Dimitri Yazernov. 
- Nu-mi spune nimic. Ţie? 
- Un agent de la Dezinformare, în zona Universităţii. Am lucrat 
cu el pentru scurtă vreme, cu un an în urmă. Un deştept, genul 
de universitar plin de rahat ideologic. Se pare c-a fost prins de 
Contraspionajul Intern şi interogat serios. 
- Ticăloşii. L-au ucis, ei? 
- Nu. 


Bărbatul mai înalt se opri pentru o clipă şi aruncă o privire 
în jur. N-avea cine să-i audă, dacă nu credea în fantome sau 
Dumnezeu sau în orice altceva în afară de Partid şi KGB, vârful 
de lance al Partidului. Dar, oricum, nu-i plăcea locul. Işi cobori 
vocea. 

- Când a fost scos, acu aproape o săptămâna, arăta rău. Era în 
nesimţire. N-ar fi trebuit mişcat din loc. Nu în halul ăla. SAVAMA 
l-a scos de la Contraspionajul Infern. Directorul crede că cei de 
la SAVAMA l-au lucrat şi ei puţin înainte de a ni-l da înapoi. Se 
sprijini o clipă de cazma. 

- SAVAMA ni l-a dat cu menţiunea că cred că a fost curăţat până 
la nivelul al treilea. Directorul a zis să aflăm cine era, repede, 
dacă avea acces la secrete, dacă era un spion intern sau 
implantat de mult mai sus, sau ce dracu le-o fi spus şi cine 
dracu era. În registrele noastre nu e trecut altfel decât ca agent 
în zona Universităţii. 

Îşi şterse sudoarea de pe frunte şi începu din nou să sape. 
- Am auzit că echipa a aşteptat şi-a tot aşteptat să-şi revină, 
apoi astăzi şi-a pierdut răbdarea şi-a încercat să-l trezească. 

- O greşeală. Cineva i-a dat prea mult? 

- Cine ştie? Amărâtu-i mort. 

- Asta-i lucrul care mă  înspăimântă, spuse celălalt 
cutremurându-se. Când se pompează prea mult în tine, nu poţi 
să faci nimic în privinţa asta. Nu s-a trezit deloc? N-a spus 
nimic? 

- Nu. Nici o vorbuliţă. Prostia e c-a fost prins şi gata. A fost vina 
lui. Nenorocitul lucra pe cont propriu. 

Celălalt înjură. 

- Şi cum s-a strecurat aşa? 

- Să mă ia dracu dacă ştiu. Mi-l amintesc ca pe unul dintre cei 
care cred că le ştiu pe toate şi-şi bat joc de ce-au învăţat. 

- Deştept? 

- La dracu! Ticăloşii ăştia ne fac mai multe necazuri decât 
merită. 

Bărbatul mai înalt muncea cu osârdie şi fără pauză. Când 
obosi, celălalt îl schimbă. In curând groapa fu umplută. Omul 
bătători pământul, respirând greu. 

- Dacă amărâtul a fost prins, noi de ce ne facem atâtea 
probleme? 


- Dacă trupul nu poate fi repatriat, un tovarăş are dreptul la o 
îngropăciune cumsecade. Aşa scrie la carte. Asta-i un cimitir 
rusesc, nu-i aşa? 

- Sigur. Sigur că e, da, fir-aş al dracului, nu mi-ar plăcea să fiu 
îngropat aici. 

Îşi şterse murdăria de pe mâini, se întoarse şi se uşura 
lângă cea mai apropiată piatră de mormânt. Bărbatul mai înalt 
smulse de la locul ei o lespede. 

- Dă-mi o mână de ajutor. 

Împreună ridicară micul monument funerar şi-l replantara 
la capul gropii pe care abia o astupaseră. 

Afurisitul-ăsta tânăr a murit, îşi zise, blestemându-l. Nu-i 
vina mea c-a murit. Ar fi trebuit să reziste la doză. Impuţiţii de 
doctori. Ar fi trebuit să ştie! N-am avut de ales, ticălosul era pe 
ducă şi erau prea multe întrebări la care trebuia să răspundă. 
Cum ar fi: de ce era atât de important el, ca să se ocupe de 
interogatoriu însuşi ticălosul-ticăloşilor, Hashemi Fazir, împreună 
cu nemernicul ăla de Armstrong. Doi profesionişti de clasă nu-şi 
pierd vremea cu peştişorii mărunți. Şi de ce a zis Yazernov 
"Feodor" chiar înainte de a-şi da duhul? Ce-o fi însemnând asta? 
- Hai să mergem acasă, spuse celălalt. Locul ăsta nu-mi place şi 
pute. Pute mai mult decât de obicei. 

Luă cazmaua şi se depărta greoi în noapte. Abia atunci 
înscrisul de pe piatră îi atrase atenţia şoferului, dar era prea 
întuneric ca să citească. Aprinse pentru o clipă lanterna. Pe 
piatră sta scris: "Contele Alexei  Pokenov, ambasador 
plenipotenţiar la curtea Şahului Nasirud din, 1830-1862. 

- Lui Yazernov i-ar fi plăcut asta, îşi zise cu un zâmbet strâmb. 

La casa familiei Bakravan, lângă bazar; ora 7,I5 
seara. Uşa de la intrare se deschise larg. 

- Salaam, înălţimea voastră. Servitorul o urmări cu privirea pe 
Şeherazada care trecu veselă pe lângă el, urmată de Jari, în 
curtea interioară, îşi smulse chadorul şi îşi ciufuli părul, 
umflându-l cu vârfurile degetelor, ca să stea frumos. 

- Soţul vostru s-a întors, înălţimea voastră. A sosit imediat după 
asfinţit. 

Pentru o clipă Şeherazada îngheţă în lumina lămpilor cu 
ulei care pâlpâiau în curtea acoperită de zăpadă. 

Atunci s-a sfârşit, se gândi. S-a sfârşit înainte de a începe. 
Aproape începuse astăzi. Eram gata şi totuşi nu. Şi acum, acum 


sunt salvată de la... de la pofte sau dragoste? Asta încercam să 
hotărăsc? Nu ştiu. Nu ştiu, dar... dar mâine o să-l văd pentru 
ultima dată. Trebuie să-l mai văd o dată. Trebuie. Doar... doar 
încă o dată... doar să-i spun la revedere. Lacrimile îi umplură 
ochii şi intră alergând în casă, trecând în fugă prin camere şi 
saloane, în sus pe scări, către apartamentul ei, aruncându-se în 
braţele lui. 

- O, Tommy, ai lipsit atât de mult! cât de dor mi-a fost de tine! 
Unde-ai fost? 

- Nu plânge, draga mea! Nu trebuie să plângi! 

Braţele lui o înconjurau şi ea simţi mirosul slab, familiar, 
de ulei si benzină care venea de la hainele sale de zbor agăţate 
pe un cuier. Fără să-i lase o clipă de răgaz, se ridică pe vârfuri, îl 
sărută şi îi spuse dintr-o suflare: 

- Am veşti atât de minunate! Sunt însărcinată! O, da, e-adevărat 
şi-am fost la un doctor şi mâine o să primesc rezultatul testului, 
dar eu ştiu. Zâmbetul ei era larg şi sincer. O, Tommy, continuă 
dintr-o suflare, simţindu-i braţele înconjurând-o şi mai strâns. Ai 
să te însori cu mine? Te rog, te rog, te rog! 

- Dar suntem căsătoriţi! 

- O, spune-o, te rog, spune-mi! 

Privi în sus către el şi observă că era încă palid şi zâmbea 
doar foarte puţin, dar asta era îndeajuns pentru moment. Îl auzi 
spunând: 

- Desigur c-o să mă însor cu tine. 
- Nu, spune aşa cum trebuie: Am să te iau de soţie, pe tine, 
Şeherazada Bakravan. Am să te iau, am să te iau, am să te iau... 

Il auzi rostind cuvintele şi asta făcu aşa încât totul fu 
perfect. 
- Perfect, spuse şi îl îmbrăţişa la rândul ei, apoi îl îndepărtă şi 
alergă până la oglindă ca să-şi aranjeze fardul. Prinse cu coada 
ochiului în oglindă imaginea unui Lochart cu chip sever şi 
tulburat. 
- Ce e? 
- Eşti sigură, sigură... în privinţa copilului? Ea râse. 
- O, sunt sigură. Dar doctorul are nevoie de dovezi. Bărbaţii au 
nevoie de dovezi. Nu-i asta minunat? 
- Da, este... este. 

Îşi puse mâinile pe umerii ei. 
- Te iubesc! 


În mintea ei auzi celălalt "te iubesc", rostit cu atâta 
pasiune şi-dorinţă şi se gândi cit era de ciudat că, deşi 
dragostea soţului ei era certă şi dovedită, cea a lui Ibrahim nu 
era. Şi totuşi cred că el era sincer, câtă vreme, chiar şi după 
această veste minunată, soţul meu mă priveşte în continuare 
încruntat. 

- Anul şi-o zi a trecut, Tommy! Anul şi-o zi, pe care-l vroiai, 
spuse ea blând şi se ridică de la măsuţa de toaletă. 

Işi aruncă braţele după gâtul lui, zâmbind în sus către el, 
ştiind că de ea depindea să-l ajute. 

"Străinii nu sunt ca noi, prinţesă, îi spusese Jari. Se poartă 
diferit, educaţia lor e diferită, dar nu îţi face griji; fii tu însăţi, 
minunată, aşa cum eşti de obicei, şi el o să fie ca lutul în mâinile 
tale". 

Tommy o să fie cel mai bun tată care a existat vreodată, 
îşi promise, neputându-şi stăpâni fericirea de a nu se fi topit în 
după amiaza asta, că îi dăduse vestea şi-acum aveau să 
trăiască fericiţi o veşnicie. 

- Aşa o să facem, Tommy, nu? 
- Ce? 
- O să trăim fericiţi o veşnicie. 

Pentru un moment bucuria ei acoperi suferinţa provocată 
de Karim Peshadi şi grija despre ce şi cum să facă. O ridică în 
braţe şi se aşeză într-un fotoliu, ţinând-o pe genunchi. 

- O, da, o, da! Aşa o să facem. Avem atâtea de vorbit... 
Ciocănitul lui Jari îi întrerupse. 

- Intră, Jari. 

- Vă rog să mă iertaţi, Excelenţele voastre, dar Excelenţa Sa 
Meshang şi înălţimea Sa au sosit şi aşteaptă, dorind să aibă 
plăcerea să stea de vorbă cu domniile voastre, când o să doriţi. 
- Spune-i Excelenței Sale că o să coborâm imediat ce ne 
schimbăm. 

Lochart nu văzu uşurarea lui Jari când Şeherazada dădu 
din cap şi zâmbi. i 
- Am să vă pregătesc baia, lnălţimea voastră, spuse Jari, intrând 
în baie. Nu e minunată vestea înălţimii sale, Excelenţă? O, multe 
felicitări, Excelenţă! Multe felicitări. 

- Mulţumesc, Jari, spuse Lochart fără s-o asculte, gândindu-se la 
copilul care avea să vină şi la Şeherazada, pierdut în griji şi 
fericire. 


- E-atât de complicat acum, atât de dificil. 
- Nu-i dificil, spuse Meshang după cină. Conversaţia cu Meshang 
fusese plictisitoare, acesta conducând-o, aşa cum făcea 
întotdeauna de când devenise capul familiei, Şeherazada şi 
Zarah abia scoțând o vorbă, Lochart vorbind şi el puţin, n-avea 
sens să vorbească despre Zagros căci pe Meshang nu-l 
interesaseră niciodată părerile sau sau munca sa. De două ori 
fusese cât pe-aci să izbucnească şi să le spună despre Karim, 
dar n-avea nici un motiv să o facă încă, se gândise, ascunzându- 
şi disperarea. De ce să fiu purtătorul veştilor proaste? 
- Nu mai găseşti dificilă viaţa în Teheran, acum? spuse. 

Meshang se plânsese de toate noile legi şi regulamente 
aruncate asupra bazarului. 
- Viaţa este întotdeauna dificilă, spuse Meshang, dar dacă eşti 
iranian şi negustor încercat, cu grijă şi înţelegere, cu muncă 
grea-şi logică, chiar şi Komitehul Revoluționar poate fi domolit. 
întotdeauna am domolit fiscul şi stăpânirea, şahii, comisarii, 
yankeii sau paşalele engleze. 
- Sunt foarte bucuros s-aud asta. Foarte bucuros. 
- Şi eu sunt foarte bucuros că te-ai întors. Vroiam să-ţi vorbesc. 
Sora mea ţi-a spus despre copilul... 
- Da, da. Mi-a zis. Nu e minunat? 
- Da, este. Allah fie lăudat. Care-ţi sunt planurile? Ce ai de gând? 
- Ce vrei să spui? 
- Unde ai să locuieşti? Cum ai să plăteşti pentru toate, acum? 

Se lăsă o tăcere adâncă. 
- O să ne descurcăm, începu Lochart. Intenţionez... 
- Nu pot... nu văd cum ai putea, logic. Am trecut prin cheltuielile 
anului trecut şi.. 

Meshang se opri când Zarah se ridică. 
- Nu cred că e vremea potrivită să vorbim despre cheltuieli, 
spuse ea, cu chipul dintr-o dată alb. 
Şeherazada se albise şi ea. 
- Ba eu cred, spuse aspru Meshang. Cum o să trăiască sora 
mea? Stai jos, Zarah, şi ascultă! Stai jos! Şi când am să spun, pe 
viitor, că n-ai să te duci la un marş de protest sau orice altceva, 
ai să te supui sau am să te biciuiesc. Stai jos! 

Zarah se supuse, surprinsă de proastele purtări şi violenţa 
sa. Şeherazada era uluită, întreaga ei lume se prăbuşea. Işi văzu 
fratele întorcându-se către Lochart. 


- Acum, căpitane, cheltuielile tale de anul trecut, cele achitate 
de tatăl meu, fără să le pun la socoteală pe cele pe care le 
datorezi şi urmează să fie achitate, sunt substanţial mai mari 
decât salariul tău. Aşa este? 

Faţa Şheherazadei ardea de ruşine şi furie şi mai înainte 
ca Lochart să poată răspunde, spuse la iuţeală, cu cea mai dulce 
voce a ei. 

- Dragă Meshang, ai destulă dreptate să te îngrijorezi în privinţa 
noastră, dar apartamentul... 

- Te rog să taci. Trebuie să vorbesc cu soţul tău, nu cu tine. Este 
problema lui, nu a ta! Ei bine, căpitane... 

- Dar, dragă Meshang... 

- Taci din gură! Ei bine, căpitane, este adevărat sau nu? 

- Da, este adevărat, răspunse Lochart, căutând disperat o cale 
de scăpare din abis. Dar ai să-ţi aminteşti că Excelenţa Sa ne-a 
dat apartamentul, de fapt clădirea şi celelalte chirii, care au 
acoperit cheltuielile, iar restul era o dotă care i-a fost dată 
Şeherazadei - fapt pentru care i-am fost veşnic recunoscător. 
Cât despre viitor, o să mă îngrijesc de Şeherazada, desigur c-o 
să mă îngrijesc. 

- Cu ce? Ţi-am citit hotărârea de divorţ şi e limpede că, cu plăţile 
pe care trebuie să le faci fostei soţii şi copilului, ai puţine şanse 
să-mi ţii sora ferită de lipsuri. 

Lochart se sufoca de miînie. Şeherazada se mişca în scaun 
şi Lochart îi văzu teama şi îşi stăpâni nevoia de a-l izbi pe 
Meshang cu capul de masă. 

- E-n regulă, Şeherazada. Fratele tău are dreptul să întrebe. E 
cinstit. Are dreptul ăsta. 

Putea să ghicească încântarea în spatele obrazului chipeş 
şi împietrit şi ştia că se încleştase în luptă. 

- O să ne descurcăm, Meshang. Eu o să mă descurc. 
Apartamentul nostru n-o să fie confiscat pe vecie. Sau putem să 
ne luăm altul. 

- Nu există nici un apartament sau clădire. A ars până în temelii 
sâmbătă. S-a dus totul. Totul. 

Rămaseră cu gura căscată la el, Şeherazada cea mai 
cutremurată dintre toţi. 

- O, Meshang, eşti sigur? De ce nu mi-ai spus? 
- Ai atât de multe proprietăţi încât să nu te interesezi de ele din 
când în când? S-a dus în întregime! 


- O, Christoase, murmură Lochart. 

- Ar fi bine să nu blestemi, spuse Meshang, străduindu-se din 
greu să nu îşi arate bucuria. Deci nu există nici un apartament, 
nici o clădire, nimic n-a mai rămas. Insha Allah. Acum, cum 
intenţionezi să-ţi plăteşti cheltuielile? 

- Asigurarea! explodă Lochart. Trebuie să fie... 

Un hohot de râs îl acoperi. Şeherazada răsturnă un pahar 

cu apă, dar nimeni nu observă. 
- Crezi că o să ţi se plătească vreo asigurare? îl luă în râs 
Meshang. Acum? Chiar dac-ar fi vreuna? Nu eşti în toate minţile! 
Nu există nici o asigurare. Niciodată n-a fost. Deci, căpitane,, 
multe datorii, nici un ban, nici capital, nici clădire. Nu c-ar fi fost 
măcar legal a ta, mai degrabă un fel de a nu te face de ruşine 
de către tatăl meu şi a-ţi pune la dispoziţie un mijloc de a te 
putea îngriji de Şeherazada. 

Ridică o bucată de halva şi o aruncă în gură. 

- Aşadar, ce propui? 

- O să mă descurc. 

- Cum? Te rog să-mi spui şi Şeherazadei, desigur. Şi ea are 
dreptul legal să ştie. Cum? 

Şeherazada murmură: 

- Am bijuterii, Tommy. Pot să le vând. 

Meshang lăsă cuvintele să atârne crud în aer, încântat ca 
Lochart era încolţit, umilit, neajutorat. Necredincios murdar, 
dacă n-ar fi fost Loharţii în lumea noastră, străinii lacomi, 
exploatatorii Iranului, am fi scăpaţi de Khomeini şi mullahii lui, 
tata ar trăi încă, iar Şeherazada ar fi măritată cum se cade. 

- Ei bine, ce propui? spuse Lochart, nevăzând nici o cale de 
ieşire. 

- Ce propui tu? 

- Nu ştiu. 

- Între timp, n-ai casă, datorii substanţiale şi în curând ai să 
rămâi şi fără slujbă: mă îndoiesc că o să i se îngăduie companiei 
tale să mai lucreze aici multă vreme. Pe bună dreptate, 
companiile străine sunt persona nongrata. 

Meshang era încântat că îşi amintise expresia latinească. 

- Nu mai avem nevoie de ele, nu le mai vrem şi nu ne mai sunt 
necesare. 

- Dacă asta o să se întâmple, o să demisionez şi o să mă ofer să 
pilotez elicopterele pentru companiile iraniene. Ei or să aibă 


nevoie imediată de piloţi. Pot să vorbesc farsi, sunt expert în 
pilotaj şi pregătire. Khomeini... Inamul vrea producţia de petrol 
adusă la normal şi deci cu siguranţă o să aibă nevoie de piloţi 
experimentați. 

Meshang râse în sinea lui. leri ministrul Aii Kia venise în 

bazar, cuviincios de umil şi străduindu-se să-i intre în voie, 
aducând un peşcheş deosebit - nu trebuia reînnoit curând 
comisionul său de consultant? - şi îi spusese de planurile de-a 
obţine toate aparatele partenerilor străini şi a îngheţa toate 
conturile din bancă. 
- Nu vom avea nici o problemă să strângem toţi mercenarii de 
care avem nevoie să ne piloteze elicopterele noastre, Excelenţă 
Meshang, spusese el. Or să se înghesuie, la jumătate din 
salariile obişnuite. 

Da, ei da - dar nu tu, bărbat temporar al surorii mele. Nici 
măcar pentru a zecea parte din salariu. 

- Îţi sugerez să fii mai practic. 

Meshang îşi examina unghiile, minunat îngrijite, cu care în 
după amiaza aceea mângâiase adolescenta de paisprezece ani 
pe care i-o dăruise Aii Kia. 

- Prima dintre multe altele, Excelenţă. 

Era o circaziană cu o minunată piele albă. Căsătoria 
temporară pentru după-amiaza aceea pe care el o extinsese 
bucuros pentru toată săptămâna fusese aranjată atât de uşor. 

- Conducătorii actuali ai Iranului sunt xenofobi, în special în 
privinţa americanilor. 

- Sunt canadian. 

- Mă îndoiesc că asta contează. E logic să presupunem că n-o să 
ţi se îngăduie să rămâi. 

li aruncă o privire tăioasă Şeherazadei. 

- Sau să te-ntorci. 

- Presupuneri, spuse Lochart printre dinţi, văzându-i privirea. 

- Căpitane, opera de binefacere a răposatului meu tată nu mai 
poate fi continuată. Vremurile sunt grele. Vroiam să ştiu cum ai 
de gând să o întreţii pe sora mea şi copilul care urmează să 
vină, unde intenţionezi să locuieşti şi cum? 

Lochart se ridică pe neaşteptate, uluindu-i pe toţi ceilalţi. 

- Ai fost destul de limpede, Excelenţă Meshang. O să-ţi răspund 
mâine. 
- Vreau un răspuns acum. Obrazul lui Lochart se înăspri. 


- Mai întâi am să discut cu soţia mea şi după aceea am să-ți 
vorbesc domniei tale. Mâine. Haide, Şeherazada! 

leşi cu paşi mari. Scăldată în lacrimi, ea porni 
împleticindu-se după el şi închise uşa. Meshang zâmbi sardonic, 
ridică o altă bucăţică de halva şi începu s-o mănânce. Zarah 
trase aer în piept, înfuriată. 

- Ce, în numele lui Allah... 

El se întinse şi o izbi cu dosul palmei peste faţă. 
- Taci din gură! 

Nu era pentru prima dată când o lovea, dar niciodată până 

atunci cu asemenea violenţă. 
- Taci din gură, sau am să divorţez de tine! Am să divorţez de 
tine, auzi? Am de gând oricum să-mi iau altă nevastă. Una 
tânără, nu o scorpie uscată, bătrână şi cicălitoare ca tine. Nu 
înţelegi că Şeherazada e în primejdie? Suntem toţi în primejdie 
din pricina omului ăsta! Du-te şi cere-i iertare lui Allah pentru 
proasta ta purtare! leşi afară! 

Ea dispăru în fugă. El aruncă o ceaşcă după ea. 

În suburbiile din nord, ora 9,14 seara. Azaden trecea 
în automobilul cu caroserie deformată şi plină de lovituri, pe 
strada mărginită de case şi blocuri splendide, multe dintre ele 
întunecate, câteva sparte şi jefuite. Conducea cu viteză, cu 
claxonul urlând, cu farurile aprinse cu nepăsare pe faza lungă, 
orbindu-i pe cei care veneau din faţă. Frână, derapa, traversă 
periculos fluxul de trafic de pe strada intens circulată, evitând la 
un fir de păr un accident, şi intră în garajul uneia dintre clădiri, 
în scârţâitul frânelor. Garajul era întunecat. In buzunarul 
portierei se afla o lanternă. O aprinse, cobori şi încuie maşina. 

Pardesiul ei era bine croit şi călduros, purta fustă, mănuşi 
de blană, căciulită şi cizme şi părul lăsat liber pe umeri. De 
cealaltă parte a garajului erau scările şi comutatorul pentru 
lumină. Când apăsă pe comutator, becul cel mai apropiat plesni 
şi muri. Urcă încet scările. Patru apartamente pe fiecare palier. 
Apartamentul pe care tatăl ei îl închinase pentru ea şi Erikki se 
afla la al treilea etaj, cu faţa către stradă. 

Astăzi era luni. Era acolo de sâmbătă. 

- Nu e riscant, Mac, spusese ea când anunţase că pleacă şi el 
încercase s-o convingă să rămână în apartamentul lui. Dar dacă 
tatăl meu vrea să mă întorc la Tabriz, nu mă ajută deloc să stau 
aici cu tine. În apartamentul meu am telefon, sunt doar la opt 


sute de metri mai departe şi pot să merg pe jos foarte bine. 
Acolo am îmbrăcăminte şi un servitor. Am să trec pe-aici în 
fiecare zi şi am să vin la birou şi-am să aştept. Asta-i tot ce pot 
să fac. 

Nu spusese că prefera să stea departe de el şi de Charlie 
Petikin. Ţin foarte mult la amândoi, dar sunt destul de bătrâni şi 
pedanţi şi nu seamănă deloc cu Erikki sau cu Johnny. 

Ah, Johnny, ce să fac cu tine? Să îndrăznesc să te 
întâlnesc din nou? _ 

Cel de-al treilea etaj era întunecat, dar avea lanterna. Işi 
găsi cheia şi o vâri în broască. Simţi pe cineva privind-o şi se 
întoarse speriată. Vagabondul oacheş, nebărbierit, avea 
pantalonii desfăcuţi şi îşi flutura către ea membrul în erectie. 

- Te aşteptam, prinţesa tuturor târfelor, şi Allah mi-e martor că e 
pregătit pentru tine! Cu faţa, cu spatele, sau cum vrei... 

Inainta bolborosind obscenităţi şi ea se trase lipindu-se cu 
spatele de uşă, înspăimântată. înşfacă cheia, o întoarse şi izbi 
uşa de perete. Dobermanul de pază era acolo. Bărbatul îngheţă. 
Un mâriit ameninţător, apoi câinele atacă. Cuprins de panică, 
bărbatul ţipă şi încercă să respingă câinele, apoi o rupse la fugă 
în jos pe scări, câinele mârâind, lătrând şi muşcându-l de 
picioare şi de fese, sfâşiindu-i hainele, iar Azadeh strigă după el: 
- Acum mai arată-mi-l o dată! 

- Oh, înălţimea Voastră, nu v-am auzit bătând! Ce s-a întâmplat? 
spuse bătrânul servitor, năpustindu-se din bucătărie. 

Işi şterse furioasă sudoarea de pe faţă. 

- Blestemat să fii, Aii! Ţi-am spus de zeci de ori să mă aştepţi 
jos, la intrare, cu câinele. Vin la timp. Întotdeauna vin la timp. 
Te-ai prostit? 

Bătrânul îşi ceru iertare, dar o voce aspră din spatele ei îl 

întrerupse. 
- Du-te si adu câinele. 

Ea se răsuci pe călcîie. Simţi o strângere de inimă. 
- Bună seara, înălţimea voastră! 

Era Ahmed Dursak, înalt, bărbos, cu privirea îngheţată, 
stând în uşa sufrageriei. Insha Allah, îşi zise. Aşteptarea a luat 
sfârşit şi-acum totul începe din nou. 

- Bună seara, Ahmed. 
- lnălţimea Voastră, vă rog să mă iertaţi, nu-i înţeleg pe oamenii 
din Teheran, altfel aş fi aşteptat jos eu însumi. Aii, adu câinele. 


Temător şi încă murmurând scuze, servitorul o porni 
tropăind pe scări. 

Ahmed închise uşa şi o urmări pe Azadeh folosind un 
descălţător de fier ca să-şi scoate cizmele, strecurându-și 
picioarele micuţe în papuci curbați, turceşti. Trecu pe lângă ei in 
sufrageria confortabilă, mobilată occidental, şi se aşeză jos, cu 
inima bătându-i puternic. Focul pâlpâia în cămin. Covoare 
nepreţuite erau aşternute pe jos sau întinse pe pereţi. Lângă ea 
se afla o măsuţă. Pe măsuţă, kukriul pe care i-l lăsase Ross. 

- Ai ştiri de la tatăl meu şi de la soţul meu? 

- lnălţimea Sa Hanul este bolnav, foarte bolnav şi... 
- Ce boală? întrebă Azadeh sincer îngrijorată. 

- Un infarct. Allah să-l apere. 

- Când s-a întâmplat asta? 

- Joia trecută. 

Părea să-i citească gândurile. 

- A fost ziua în care... Domnia voastră şi agentul eraţi în satul 
Abu Mard, nu-i aşa? 

- Cred că da. In ultimele câteva zile am fost foarte tulburată, 
spuse ea rece. Ce face tata? 

- Infarctul de joi a fost destul de slab, mulţumită lui Allah. Chiar 
înainte de miezul nopţii, sâmbătă, a avut un altul. Mult mai rău. 

O privea atent. 

- Cât de rău? Te rog, nu te juca cu mine! Spune-mi totul, 
imediat! 

- Ah, iertaţi-mă, înălţimea voastră. Nu vroiam să mă joc cu 
domnia-voastră. 

Işi păstră vocea politicoasă şi evită să-i privească 
picioarele, admirându-i înflăcărarea şi mândria şi dorind foarte 
mult să se joace cu ea. 

- Doctorii au numit asta "un atac" şi-acum toată partea stângă a 
înălţimii sale este aproape paralizată. Poate încă să vorbească, 
cu ceva greutate, dar mintea-i e încă la fel de puternică. 
Doctorul a spus că şi-ar reveni mult mai repede la Teheran, dar 
călătoria încă nu-i cu putinţă. 

- O să-şi revină? 

- Nu ştiu, înălţimea voastră. Cum vrea Allah! Mie-mi pare foarte 
bolnav. Doctorul... nu prea dau mulţi bani pe el. Tot ce-a spusa 
fost că şansele înălţimii sale ar fi mult mai bune dacă ar fi aici, 
în Teheran. 


- Atunci adu-l aici cât de curând posibil! 

- Aşa o să fac, înălţimea voastră, nu vă temeti. Între timp am un 
mesaj pentru înălţimea voastră. Hanul, tatăl vostru, spune: 
"Vreau să te văd imediat. Nu ştiu cât de mult am să trăiesc şi 
trebuie făcute şi confirmate anumite aranjamente. Fratele tău 
Hakim e acum cu mine şi..." 

- Allah să-l apere! explodă Azadeh. S-a împăcat tata cu Hakim? 

- Inălţimea sa l-a făcut moştenitorul său, dar... 

- O, asta-i minunat! Minunat! Allah fie lăudat! Dar... 

- Vă rog aveţi răbdare şi lăsaţi-mă să isprăvesc mesajul 
său....'"Fratele tău Hakim e acum cu mine şi l-am făcut 
moştenitorul meu, cu unele condiţii pentru tine şi pentru el". 

Ahmed şovăi şi Azadeh ar fi vrut să-l grăbească, plină de 
fericire, dând la o parte orice prevedere. Mândria o opri. 

-..."Este deci nevoie să te întorci imediat cu Ahmed". Acesta 
este şfârşitul mesajului, înălţimea voastră. 

Uşa din faţă se deschise. Aii o încuie şi dădu drumul 
câinelui din lesă. Acesta intră dintr-un salt în sufragerie şi-şi 
puse capul în poala lui Azadeh. 

- Foarte bine, Reza, spuse ea, bătându-l uşurel pe cap, 
mulţumită de întreruperea care îi îngăduia să-şi adune 
gândurile. Şezi. Haide, şezi. Şezi! 

Câinele se supuse fericit şi se întinse la picioarele ei, 
supraveghind uşa şi pe Ahmed care stătea în apropiere, pe 
cealaltă canapea. Absentă, se juca cu minerul pumnalului, 
atingerea lui dându-i încredere. Într-un fel Ahmed era conştient 
de el şi de semnificaţia lui. 

- În faţa lui Allah, mi-ai spus adevărul? 

- Da, înălţimea voastră, Allah mi-e martor. 

- Atunci plecăm imediat. Se ridică. 

- Ai venit cu maşina? 

- Da, înălţimea voastră. Am adus o limuzină şi şoferul. Dar mai 
sunt şi alte veşti. Bune şi rele. O cerere de răscumpărare a ajuns 
sâmbătă la înălţimea sa. Excelenţa sa, soţul domniei voastre, 
este în mâinile bandiţilor. Triburi nomade... 

Ea încercă să-şi menţină chipul neclintit, dar genunchii îi 
cedară. 

-...Undeva lângă graniţa sovietică. Şi el, şi elicopterul. Se pare 
că aceşti bandiți pretind a fi kurzi, dar Hanul se îndoieşte. L-au 
surprins pe rusul Cimtarga şi pe oamenii lui şi i-au ucis pe toţi, 


capturând-o pe Excelenţa sa şi elicopterul joi dimineaţă, aşa 
pretind ei. După aceea au zburat la Rezaiyeh, unde a fost văzut 
şi părea neatins, înainte de-a decola din nou. 

- Slavă lui Allah, fu tot ceea ce mândria ei îi îngădui să spună. 
Soţul meu a fost răscumpărat? 

- Mesajul de răscumpărare a sosit sâmbătă târziu, prin 
intermediari. De îndată ce înălţimea sa şi-a recăpătat 
cunoştinţa, ieri, mi-a dat mesajul acesta şi m-a trimis aici să vă 
aduc. 

Ea auzi "să vă aduc" şi înţelese seriozitatea, dar Ahmed se 
făcu că nu bagă de seamă şi îşi strecură mâna în buzunar. 

- Înălţimea sa Hakim mi-a dat asta pentru domnia voastră. 

Îi înmână plicul sigilat. Ea îl rupse cu o mişcare bruscă, 
făcând câinele să tresară. 

Biletul era acoperit cu scrisul lui Hakim: "Draga mea, 
înălţimea Sa m-a făcut moştenitorul lui şi ne recunoaşte pe 
amândoi - cu anumite condiţii, condiţii minunate, uşor de 
împlinit. Grăbeşte-te să te întorci. E foarte bolnav şi n-o să se 
ocupe de răscumpărare până când nu te vede. Salaam." 

Cuprinsă de fericire, ieşi grăbită, îşi umplu o geantă 
aproape într-o clipită, scrise la iuţeală un bileţel pentru Mclver, 
spunându-i lui Aii să i-l trimită a doua zi. 

Ca şi cum gândul i-ar fi venit abia la sfârşit, ridică 
pumnalul şi ieşi ţinându-l în braţe. Ahmed nu spuse nimic, 
mulțumindu-se s-o urmeze tăcut. 


CAPITOLUL 52 
MARŢI 27 februarie 1979 


Bandar-e Delam; ora 8,15 dimineaţa. Kasigi se grăbea 
în urma ofițerului de poliţie încruntat, prin coridoarele 
aglomerate şi mizere ale spitalului, tehnicianul radio Minoru la 
câţiva paşi în spatele lui. 

Bolnavi şi răniţi, bărbaţi, femei şi copii, se aflau întinşi pe 
tărgi, şedeau pe scaune sau în picioare, sau pur şi simplu întinşi 
pe podea, aşteptând să vină cineva să-i ajute, cei foarte bolnavi 
amestecați cu cei mai puţin bolnavi, unii uşurându-se, unii 
mâncând şi bând din proviziile aduse de rudele care-i vizitau şi 


care roiau peste tot - şi toţi cei care aveau putere se văitau cu 
glas tare. 

Surori hărţuite şi nervoase şi doctori intrau şi ieşeau din 
saloane. Toate femeile purtau chador, cu excepţia câtorva surori 
din Ordinul Reginei Alexandra, englezoaice, a căror 
îmbrăcăminte şi acoperământ pentru cap erau aproape 
echivalentul chadorului şi, prin urmare, acceptate. 

In cele din urmă, polițistul găsi uşa pe care-o căuta şi-şi 
croi drum cu umerii şi coatele în salonul plin. De-o parte şi de 
alta a uşii era câte un şir de paturi, iar între ele un altul, toate 
ocupate de pacienţi, familiile care-i vizitau pălăvrăgind sau 
văicărindu-se, copiii jucându-se şi, într-un colţ, o bătrână gătea 
ceva pe o lampă cu gaz. 

Scragger avea o încheietură a mâinii şi o gleznă prinse în 
cătuşe de un pat vechi de fier. Era întins pe salteaua de paie, 
îmbrăcat şi încălţat, cu un bandaj în jurul frunţii, nebărbierit şi 
murdar. Când îi văzu pe Kasigi şi Minoru în spatele poliţaiului, 
ochii i se luminară. 

- Salut, colega! spuse răguşit. 

- Cum te mai simţi, căpitane? spuse Kasigi, descumpănit la 
vederea cătuşelor. 

- Dacă aş putea să fiu liber, m-aş simţi grozav. 

Nervos, polițistul îi întrerupse răstit - în farsi, ca să poată 

înţelege şi ceilalţi. 

- Acesta este bărbatul pe care doreaţi să-l vedeţi? 

- Da, Excelenţă, răspunse Minoru în locul lui Kasigi. 

- Acum l-aţi văzut. Puteţi să raportați guvernului vostru sau 
oricui doriţi că se vede limpede că a fost îngrijit. O să fie judecat 
de komitehul de circulaţie. 

Se întoarse fălos, dând să plece. 

- Dar nu conducea căpitanul pilot, spuse Kasigi răbdător în 
engleză, Minoru traducând pentru el. 

Spusese acest lucru cea mai mare parte a nopţii şi, în 
aceeaşi dimineaţă, diferiților poliţişti de diferite grade, obţinând 
de fiecare dată felurite variante ale aceluiaşi răspuns: 

- Dacă străinul n-ar fi fost în Iran, accidentul nu s-ar fi întâmplat 
niciodată. Sigur că e de vină! Nu contează că nu conducea el. 
Tot e responsabil pentru asta, spuse polițistul furios, vocea lui 
stârnind ecouri între pereţi. De câte ori trebuie să vi se spună? 
Răspundea pentru maşină, el a comandat-o! Dacă n-ar fi 


comandat maşina, accidentul nu s-ar fi întâmplat niciodată. Au 
fost răniţi oameni şi ucişi şi sigur că e de vină. 
- Dar, repet, ajutorul meu, aici de faţă, a fost martor şi-o să 
depună mărturie că accidentul a fost cauzat de cealaltă maşină. 
- Minciunile spuse în faţa komitehului vor fi privite cu multă 
seriozitate, spuse încruntându-se omul - unul dintre cei aflaţi în 
maşina poliţiei. 
- Nu minciuni, aga, mai sunt şi alţi martori, spuse Kasigi 
asprindu-şi glasul - fără să aibă de fapt alţii. Insist ca bărbatul să 
fie eliberat. Este un angajat al guvernului meu, care a investit 
miliarde de dolari în complexul petrochimic lran-Toda spre 
folosul Iranului şi în special al tuturor locuitorilor din Bandar-e 
Delam. Dacă nu este eliberat îndată, am să ordon tuturor 
japonezilor să părăsească fabrica şi să oprească lucrul. 

Gustul amar din gură se accentua, pentru că nu avea 
autoritatea s-o facă şi nici n-ar fi dat un asemenea ordin, 
- Totul se va opri. 
- In numele Profetului, nu mai suntem supuşi şantajului 
străinilor! izbucni omul şi se întoarse cu spatele. Va trebui să 
discutaţi asta cu komitehul. 
- Dacă nu este eliberat îndată, tot lucrul se opreşte şi n-o să mai 
existe locuri de muncă. Nici unul! 
- În timp ce Minoru traducea, Kasigi observă o schimbare în 
atmosfera şi atitudinea celor din jur. Chiar şi ofiţerul de 
poliţie, conştient că toţi ochii erau îndreptaţi asupra lui, sesiză 
brusca ostilitate. Un tânăr din apropiere, purtând o banderolă 
verde pe pijamaua jegoasă, spuse gros: 
- Vrei să ne primejduieşti slujbele, ai? Cine eşti? De unde ştim că 
nu eşti omul Şahului? Ai fost verificat de komiteh? 
- Sigur c-am fost! Pe Allah cel Unic, am fost cu Imamul de ani de 
zile, răspunse bărbatul furios, dar un val de teamă îl străbătu. 
Am ajutat revoluţia, toată lumea ştie! Tu, se întoarse el către 
Kasigi, înjurându-l în sinea lui pentru că îi producea toate 
necazurile astea, vino cu mine. 

Îşi croi drum printre privitori. 
- O să mă întorc, căpitane Scragger, nu te îngrijora. Kasigi şi 
Minoru porniră în fugă în urma ofițerului. 

Acesta îi conduse în jos pe nişte scări, în lungul unui 
coridor, apoi în jos pe alte scări, toate aglomerate. Nervozitatea 
lui Kasigi creştea pe măsură ce se adânceau mai mult în 


labirintul spitalului. Polițistul deschise o uşă pe care se afla o 
inscripţie în farsi. 

Kasigi se simţi învăluit de o sudoare rece. Se aflau la 
morgă. Plăci de marmură pe care erau întinse cadavre acoperite 
cu pânze cenuşii. Nenumărate. Miros de chimicale şi sânge 
uscat şi resturi şi excremente. 

- Aici! spuse ofiţerul de poliţie şi dădu la o parte o pânză. 

Sub ea se afla cadavrul fără cap al unei femei. Capul, cu 
ochii deschişi, era aşezat obscen lângă corp, 

- Maşina voastră a cauzat moartea ei! Ce facem cu ea şi familia 
ei? 

Kasigi auzi "voastră" şi un curent îngheţat îl străbătu. 
-„„Şi-aici! 

Smulse altă pânză. O femeie zdrobită rău, de 
nerecunoscut. 
- Ei bine? 
- Nouă ne pare tare rău... suntem profund îndureraţi, desigur, că 
cineva a fost rănit. Profund îndureraţi. Dar asta este karma, 
Insha Allah, nu e vina noastră sau vina pilotului de la etaj! 

Kasigi se lupta din greu să-şi stăpânească greaţa. 
- Profund îndureraţi... 

Minoru traduse în timp ce ofiţerul de poliţie sta sprijinit 
insolent de placa de marmură. Apoi răspunse şi ochii tânărului 
japonez se măriră. 

- El spune... el spune cauţiunea... amenda ca să-l elibereze 
imediat pe domnul Scragger, este un milion de riali. Imediat. Ce 
hotărăşte komitehul n-are de-a face cu asta. 

Un milion de riali însemna aproape douăsprezece mii de 
dolari. 

- Asta nu-i cu putinţă, dar am putea desigur să plătim o sută de 
mii de riali... într-o oră. 

- Un milion! strigă bărbatul, înşfacă de păr capul femeii şi-l ridică 
în faţa lui Kasigi, care se strădui să nu se clatine. 

- Cum rămâne cu copiii ei, care sunt acum condamnaţi să nu-şi 
mai vadă niciodată, mama? Nu merită o recompensă? Ei? 

- Nu sunt... nu sunt atâţia bani în toată fabrica, îmi pare rău! 

Poliţaiul înjură şi continuă să se tocmească, dar uşa se 
deschise. Intrară angajaţi ai spitalului cu o masă pe rotile, 
urmaţi de un alt grup de oameni care-i priviră curioşi. Pe 
neaşteptate, polițistul spuse: 


- Foarte bine, mergem imediat în biroul vostru. Merseră şi luară 
suma pe care o oferise Kasigi ultima dată - două sute cincizeci 
de mii de riali, cam opt mii de dolari - fără nici o chitanţă, doar 
încuviințarea verbală că Scragger putea să plece. 

Neîncrezându-se în poliţai, Kasigi îi dădu jumătate la birou 
si puse restul într-un plic pe care-l băgă în buzunar. Se 
întoarseră la spital. Acolo aşteptă în maşină în timp ce Minoru şi 
omul intrară înăuntru. Aşteptarea păru interminabilă, dar în cele 
din urmă Minoru şi Scragger coborâră scările, însoţiţi de poliţist. 
Kasigi ieşi şi-i dădu plicul. Omul înjură toţi străinii şi se depărta 
încruntat. 

- Aşa deci! spuse Kasigi şi-i zâmbi lui Scragger. 

Îşi strânseră mâinile, Scragger mulţumindu-i profund, 
cerându-şi scuze pentru toate necazurile, amândoi blestemând 
şi binecuvântând în acelaşi timp soarta. Urcară repede în 
maşină. Şoferul iranian ieşi în şosea, înjură tare când o maşină 
trecu prin faţa lor - după cum avea de altfel dreptul - aproape 
izbindu-i, şi apăsă claxonul. 

- Spune-i să meargă mai încet, Minoru, spuse Kasigi. Minoru se 
supuse şi şoferul dădu din cap, zâmbi şi se supuse. "Mersul mai 
încet" dură câteva secunde. 

- Te simţi bine, căpitane? 

- O, da. Mă doare capul cumplit, dar în rest e okay. Cel mai rău a 
fost că vroiam să mă uşurez. 

- Ce? 

- Ticăloşii m-au ţinut legat de pat şi nu m-au lăsat la toaletă. Pur 
şi simplu n-am putut să-mi dau drumul în pantaloni sau în pat şi 
abia azi de dimineaţă o soră mi-a adus o ploscă. Christoase! 
Credeam c-o să-mi plesnească băşica! 

Scragger îşi frecă ochii obosiţi. 
- Nu-s probleme, amice! Îţi rămân dator, plus răscumpărarea. 
Cât a fost? 
- Nimic. Pentru tine, nimic. Avem un fond pentru întâmplări din 
astea. 
- Nu-i nici o problemă. Andrew Gavallan o să plătească. O, asta 
mi-a amintit că a zis că l-a cunoscut pe şeful tău acum câţiva 
ani. Toda. Hiro Toda. 
-Ah so desu ka! 

Kasigi era într-adevăr surprins. 
- Gavallan are elicoptere în Japonia? 


- O, nu. A fost pe vremea când era negustor în China, prin jurul 
Hong Kongului, unde lucra pentru Struani. 

Numele iscă un clopoțel de avertizare în mintea lui Kasigi, 

dar se strădui să nu lase să se vadă. 

- Ai auzit de ei? 

- Da, o companie grozavă. Toda face sau a făcut afaceri cu 
Struanii, spuse Kasigi ca şi cum ar fi fost ceva obişnuit, dar puse 
deoparte informaţia pentru a fi studiată mai profund în viitor. 

Nu era Linbar Struan cel care, unilateral, anulase cinci 
contracte pentru nişte vase, în urmă cu doi ani de zile, gata să 
ne aducă la faliment? Poate că Gavallan ar fi un instrument ca 
să recuperăm într-un fel sau altul. 

- Îmi pare rău c-ai avut asemenea necazuri. 

- Nu-i vina ta, amice. Andy o să vrea să plătească 
răscumpărarea. De cât te-a jecmănit? 

- N-a fost foarte modest. Te rog, hai să fie un dar. Mi-ai salvat 
vasul. 

După o pauză, Scragger spuse: 

- Atunci îţi sunt şi mai dator, bătrîne. 

- Noi am ales şoferul. A fost vina noastră. 

- Unde-i... Unde-i Mahommed? 

- Îmi pare rău. E mort. Scragger înjură. 

- N-a fost vina lui. Sub nici o formă. 

- Da, da. Ştiu. Am dat o compensație familiei sale şi o să facem 
acelaşi lucru pentru victime. 

Kasigi încerca să ghicească cât de tulburat era Scragger, 
dorind foarte mult să ştie când ar fi în stare să piloteze şi 
profund nemulţumit de întârzierea de o zi. Era absolut necesar 
să se înapoieze cât mai curând la Al Shargaz şi de-acolo acasă, 
în Japonia. Îşi isprăvise treaba aici. 

Inginerul Watanabe era acum pe deplin de partea sa, copii 
ale rapoartelor lui particulare aveau să întărească poziţia 
corporației sale şi să-l ajute enorm pe el şi pe Hiro Toda, 
oferindu-le posibilitatea de a convinge guvernul să declare Iran- 
Toda Proiect Naţional. 

Nu posibilitatea, siguranţa, îşi zise, mai încrezător decât 
fusese vreodată. Am scăpat de faliment, o să ne îngropăm 
duşmanii, Mitsuwari şi Gyokotomo, şi n-o să avem decât de 
câştigat - cinste şi profituri, profituri uriaşe! 


Oh, da. Pe lângă asta, elementul de noroc - Kasigi îşi 
îngădui un zâmbet cinic - nespus de importanta copie a 
raportului decedatului inginer şef Kasusakâ, raportul personal 
către Gyokotomo, datat şi semnat, pe care Watanabe îl "găsise" 
ca prin minune într-un dosar uitat, în vreme ce eu eram la Al 
Shargaz. Va trebui să fiu foarte atent cum îl folosesc. O, foarte 
atent, într-adevăr. Din pricina lui este cu atât mai important să 
ajung acasă cât mai repede. 

Străzile şi aleile erau înţesate cu maşini. Deasupra lor 
cerul era încă acoperit, dar furtuna trecuse şi ştia că vremea era 
bună de zbor. 

Ah, cât aş vrea să am avionul meu propriu, se gândi. Să 
zicem un Lear Jet. Răsplata pentru toată munca mea de-aici va 
trebui să fie substanţială. Işi lăsă gindurile să rătăcească vesel, 
bucurându-se de măsura realizărilor şi puterii sale. 

- Se pare că de-acum vom fi în stare să începem construcţia 
foarte curând, căpitane. 

- Ah? 

- Da, şeful noului komiteh ne-a asigurat de cooperarea lor. Se 
pare că îl cunoaşte pe unul dintre piloţii voştri, un căpitan, 
Starke. Îi zice Zataki. 

Scragger îi aruncă o privire tăioasă. 

- El e acela pe care Duke, Duke Starke, l-a salvat din mâna celor 
de stânga şi l-a dus în zbor la Kowiss. Dacă aş fi în locul tău, 
amice, eu... ăăă... aş sta cu ochii pe el. 

Îi istorisi lui Kasigi cât de instabil era omul. 

- E de-a dreptul nebun. 

- Nu părea aşa, chiar deloc. Curios, iranienii sunt foarte, foarte 
ciudaţi. Dar cel mai important - cum te simţi? 

- Ca nou. 

Scragger exagera destul de mult. Ziua ce trecuse şi 
noaptea nu-i priiseră absolut deloc. Toate blestemele şi 
strigătele şi faptul că fusese ţinut legat, fără să fie în stare să se 
facă înţeles de cineva, înconjurat din toate părţile de priviri 
ostile, pierdut şi înspăimântat, durerea crescând întruna, timpul 
trecând agonizant de încet, speranţa din ce în ce mai slabă. 
Fusese convins că Minoru şi şoferul erau răniţi sau morţi, aşa că 
nimeni n-avea să ştie unde era sau ce se-ntimplase. 


- N-am nimic care să nu poată fi dres cu o ceaşcă bună de ceai. 
Dacă vrei să plecăm imediat, e-n regulă. Doar o baie la iuţeală şi 
o ceaşcă şi ceva haleală şi o să pornim veseli la drum. 

- Excelent! Atunci o să plecăm în clipa în care eşti gata. Minoru a 
instalat radioul şi l-a verificat. 

Tot drumul spre rafinărie şi în timpul zborului înapoi la 
Lengeh, Kasigi fu într-o stare de spirit excelentă. In apropiere de 
Kharg crezură că îl zăriseră pe uriaşul rechin cap-de-ciocan, de 
care amintise cândva Scrag. Zburară la mică altitudine şi 
aproape de țărm, plafonul de nori încă era jos şi dens, ici şi colo 
câte un nimbus ameninţându-i cu străfulgerarea unui fulger, dar 
nu era rău. Ceva scuturături din când în când. Supravegherea 
radar şi aprobările erau eficiente şi rapide, ceea ce accentua 
presimţirile rele ale lui Scragger. 

Două zile până la "Vârtej", fără să socotim ziua de azi, nu-i 
mai ieşea din minte. Dacă pierd o zi, totul se încurcă şi mai rău, 
îşi zise îngrijorat. 

- Ce s-a întâmplat de când am plecat? 

După ce trecu de Kharg, ateriza ca să realimenteze şi să-şi 
tragă sufletul. Stomacul îl durea încă rău şi observă puţin sânge 
în urină. N-ai de ce să te îngrijorezi, îşi zise, desigur că trebuie 
să fie un pic de hemoragie după un accident ca ăsta. Bat în 
lemn, dar am fost norocos. 

Se aflau pe un banc de nisip, isprăvind un prânz rece: orez 
rece şi bucăţi de peşte şi murături. Scragger avea un coltuc 
mare de pâine iraniană pe care îl şterpelise din bucătăria 
imaculată a concernului şi un morman de felii de carne rece de 
pui - yakatori - şi sos de soia, care-i plăceau foarte mult. Kasigi 
bea bere japoneză pe care Scragger o refuzase. 

- Mulţumesc, dar băutura şi pilotajul nu se-mpacă. Kasigi mâncă 
puţin, Scragger cu poftă şi repede. 

- Bună haleală, zise. 

- Deîndată ce eşti gata am putea pleca. 

- Am terminat. În curând erau din nou în aer. 

- O să fie vreme să mă duci astăzi la Al Shargaz sau Dubai? 

- Nu, dacă mergem la Lengeh. Scragger îşi potrivi uşor căştile. 

- Să-ţi spun ceva. Când intrăm în zona Controlului Aerian Kish o 
să întreb dacă pot să mă abat până-n Bahrain. Ai putea lua de 
acolo un zbor local sau internaţional. Va trebui să realimentăm 


la Lavan, dar o să aprobe dacă cei de-aici sunt de acord. După 
cum am spus, îţi datorez o groază. 

- Nu ne datorezi nimic. Kasigi zâmbi în sinea lui. 

- La întâlnirea de ieri cu komitehul, acest Zataki a întrebat cât 
de repede o să avem flota de elicoptere la capacitate maximă. l- 
am promis să acţionez imediat. După cum ştii, Guerney nu ne 
mai deserveşte. Ce-aş vrea, ar fi trei JR 212 şi două 206 pentru 
următoarele trei luni, după care să negociem un contract anual, 
depinzând de nevoile noastre, care să fie reînnoit anual. Cu tine 
la conducere. Ar fi posibil? 

Scragger şovăi, fără să ştie ce să răspundă. De obicei o 
astfel de ofertă ar face să sune clopote de veselie până la 
Aberdeen, Gavallan ar telefona personal şi toată lumea ar 
căpăta o primă uriaşă. Dar cu "Vârtejul" programat, Guerney 
ieşit din joc şi nimeni altcineva disponibil, n-avea cum să-l ajute 
pe Kasigi. 

- Când... ăăă... când ai avea nevoie de păsărele ca să începi? 
întrebă, ca să-şi dea timp de gândire. 
- Imediat. 

Kasigi continuă vioi, privind un petrolier pe deasupra 
căruia treceau: 

- l-am garantat lui Zataki şi komitehului său că, dacă cooperaţi, 
o să pornim acţiunea imediat. Mâine sau poimâine cel mai 
târziu. Poate am putea să cerem de la sediul vostru ca să mute 
temporar o parte din elicopterele Staţionate la Bandar-e Delam 
şi care nu-s folosite la întreaga lor capacitate. 

- Da, sigur, am să întreb imediat ce-o să aterizăm. 

- Vreme de o săptămâna, sau cam aşa ceva, avem nevoie de un 
pod aerian cu Kuweitul, ca să aducem şi să înlocuim echipele. 
Zataki a spus că komitehul de aici o să aranjeze astăzi cu 
komitehul aeroportului Abadan ca până la sfârşitul săptămânii 
să-l deschidă pentru folosinţa noastră. 

Scragger asculta doar pe jumătate planurile încrezătoare 
ale omului care îi devenise prieten şi fără de care ar fi fost şi 
acum încătuşat de pat. Alegerea sa era simplă: îi spui despre 
"Vârtej" sau îl laşi în rahat. Dar dacă îi spui, trădezi o încredere 
mult mai mare şi cu bătaie mai lungă. Kasigi ar putea lăsa să-i 
scape ceva. Cu siguranţă o să-i spună lui de Plessey. Întrebarea 
este cât de mult pot să am încredere în el - şi în de Plessey. 


Profund tulburat, aruncă o privire pe fereastră şi verifică 
poziţia. 

- lartă-mă că te întrerup, dar trebuie să raportez. Apăsă butonul. 
- Kish radar, aici Hotel SierraTango. Mă auzi? 

- HST, aici radarul Kish, te auzim patru pe cinci. Dă-i drumul. 

- HST. Zbor charter de la lran-Toda în interior, către baza 
Lengeh. Mă apropii de Lavan la trei sute cincizeci. Un pasager la 
bord. Cer permisiunea să realimentez la Lavan şi să mă abat 
către Bahrain ca să-mi las pasagerul care are afaceri urgente în 
beneficiul Iranului. 

- Cerere refuzată. Menţineţi trei sute cincizeci şi direcţia actuală. 
- Pasagerul meu e japonez, şeful lran-Toda, şi are nevoie 
urgentă să consulte guvernul japonez... în numele guvernului 
iranian care doreşte să-şi reia lucrările imediat. Cer să acordaţi o 
atenţie deosebită aceastei situaţii. 

- Cerere refuzată. Nu sunt autorizate nici un fel de zboruri peste 
Golf fără o aprobare prealabilă, cu douăzeci şi patru de ore 
înainte. Intoarce la zero-nouă-cinci grade, direct către Lengeh, 
raportează înainte de Kish şi nu deasupra Kishului. Mă auzi? 

Scragger aruncă o privire iute către Kasigi, care putea si el 
să audă schimbul de cuvinte. 

- Imi pare rău, colega. 

Viră pe noua direcţie. 

- HST, recepţie. Cer aprobare pentru Al Shargaz mâine în zori, cu 
un pasager. 
- Aşteaptă Unu. 

Paraziţii trosniră în căşti. 

Spre dreapta, podul maritim de petroliere continua, 

Lenind şi plecând de la sau către terminalele din Golf ale Arabiei 
Saudite, Emiratelor, Bahrainului, Kuweitului şi irakului. Nici unul 
nu încărca la Kharg sau Abadan, unde erau deservite în mod 
obişnuit o duzină odată, în timp ce altă duzină aştepta în larg. 
Acum nu se vedea decât un furnicar de nave aşteptând, unele 
de peste două luni. Cerul era încă acoperitei urât. 
- HST, aici Kish. În condiţiile prezentate, cererea voastră este 
aprobată. Zbor de la Lengeh la Al Shargaz mâine, miercuri 28, 
plecarea la amiază. Până la noi ordine, toate, repet, toate 
zborurile peste Golf trebuie comunicate cu douăzeci şi patru de 
ore înainte şi toate, repet, toate pornirile motoarelor au nevoie 
de aprobare. Mă auzi? 


Scragger înjură, apoi confirmă. 
- Ce e? întrebă Kasigi. 
- Niciodată până acum n-a trebuit să cerem aprobare ca să 
pornim motoarele! Ticăloşii încep într-adevăr să devină nervoşi. 

Scragger se gândea la ziua de vineri şi la cele două 212 
ale sale care trebuiau pornite şi la Kishul prea iritat Şi prea 
eficient. 

-Ticniţii naibii! 

- Da. Ai să poţi să conduci grupul de elicoptere de care avem 
nevoie? 

- Sunt o mulţime de tipi mai buni ca mine. 

- Da, iartă-mă, dar pentru mine ar fi important să ştiu că 
activitatea e în mâini bune. 

Din nou Scragger şovăi. 

- Mulţumesc. Dacă am să pot, am s-o fac... Sigur sigur c-am s-o 
fac. 
- Atunci e aranjat. Am să cer oficial domnului Gavallan. 

Kasigi trase cu coada ochiului la Scragger. Ceva s-a 
schimbat, îşi zise. Ce? Acum, dacă mă gândesc la asta pilotul n- 
a reacţionat cu entuziasmul la care m-am aşteptat când am 
anunţat contractul. Ar înţelege sigur valoarea contractului care i 
se oferă. Ce ascunde? 

- Ai putea să iei legătura cu Bandar-e Delam prin baza voastră 
de la Kowiss, să îi rogi să ne ofere mâine măcar un 212? întrebă, 
începând să sondeze. 

- Da, da, sigur. Imediat ce sosim. 

Ah, îşi zise Kasigi ascultându-l şi privindu-l foarte atent, 
am avut dreptate. Ceva este într-adevăr foarte diferit acum. 
Prietenia a dispărut. De ce? N-am spus sigur nimic ca să-l supăr. 
Nu poate să fie contractul, e prea bun pentru oricare companie 
de elicoptere. Sănătatea lui? 

- Te simţi bine? 
- O, grozav, bătrâne! Mă simt bine. 

Zâmbetul a fost sincer de data asta şi vocea ca de obicei. 
Atunci trebuie să aibă legătură cu elicopterele. 

- Dacă n-o să mă ajuţi tu, lucrurile vor fi foarte dificile pentru 
mine. 

- Da, ştiu. Eu... mie mi-ar plăcea să te ajut cât pot. Ah, zâmbetul 
a dispărut şi vocea a devenit serioasă din nou. De ce? Şi de ce 
acel eu... mie mi-ar plăcea să te-ajut, de parcă el ar vrea să 


m-ajute, de parcă altcineva nu-i îngăduie să mă ajute. Gavallan? 
Ar putea fi... Oare ştie că din pricina Struanilor Gavallan n-o să 
ne ajute? 

Mult timp Kasigi cântări tot felul de combinaţii, dar nu 
putu să obţină un răspuns satisfăcător. Apoi se reîntoarse la 
singura manevră infailibilă care putea n folosită cu un străin ca 
acesta. 

- Prietene, spuse, folosindu-şi cel mai sincer glas, îmi dau seama 
că s-a întâmplat ceva. Te rog, spune-mi ce este? 

Văzu chipul lui Scragger devenind mult mai solemn şi 
aplică le coup degrăce: . 

- Mie poţi să-mi spui. In mine poţi să ai încredere, sunt într- 
adevăr prietenul tău. 
- Da, da, ştiu asta, colega. 

Kasigi scrută chipul lui Scragger şi aşteptă, urmărind 
peștele zbătându-se în cârligul legat de o strună atât de subţire 
şi atât de puternică, ce se întindea înapoi până la o elice ciobită, 
o strângere de mână, primejdia întâmpinată umăr la umăr la 
bordul lui Rikomaru, un război comun şi respectul comun pentru 
camarazii morţii - atâţia dintre noi morţi, atât de tineri. Da, se 
gândi cu o furie bruscă, dacă am fi avut o zecime din avioanele 
lor, din armamentul lor şi din navele lor şi a douăzecea parte din 
petrolul şi materiile prime, am fi fost invincibili şi împăratul nu ar 
fi trebuit să încheie războiul aşa cum a făcut-o. Am fi fost 
invincibili - dar bomba... Cele două bombe. Facă toţi zeii ca cei 
vinovaţi pentru inventarea bombei care i-a zdrobit voinţa să se 
chinuie pe vecie în Infern. 

- Ce e? 

- Eu, ă... nu pot să-ţi spun. Nu încă! lartă-mă. Semnale de 
alarmă trecură prin gândurile lui Kasigi. 

- De ce, prietene? Credeam că ai încredere în mine. 

- Da... Da, dar- nu depinde numai de mine. Mâine, la Al Shargaz, 
ţin-te de mine, vrei? 

- Dacă este atât de important, ar trebui să ştiu acum, nu-i aşa? 

Kasigi aşteptă din nou. Cunoştea valoarea răbdării şi 
tăcerii într-un moment ca acesta. Nu era nevoie să-i aducă 
aminte celuilalt de "îți sunt dator". Încă. 

Scragger îşi amintea. La Bandar-e Delam, Kasigi mi-a 
salvat capul ăsta afurisit, nu-i nici o îndoială în privinţa asta. Pe 
bordul petrolierului, la Siri, şi-a dovedit bărbăţia şi astăzi s-a 


dovedit un bun prieten, nu trebuie să se grăbească înaintea 
atâtor necazuri. Imediat, mâine sau poimâine, nu conta pentru 
el. 

Ochii îi alergau peste instrumente şi pe fereastră afară, 
fără să vadă vreo primejdie aici sau acolo. Kishul avea să apară 
foarte curând în dreapta. Aruncă o privire iute către Kasigi. 
Acesta privea drept înainte, cu chipul neclintit, cu obrazul său 
sever, plăcut, uşor încruntat. 

Drace! Bătrâne, dacă nu faci ceva, Zataki o să-şi iasă din 
fire. Dar nu poţi să faci nimic. Nu poţi, bătrâne! Şi-i aşa de greu 
când te văd stând pur şi simplu acolo, fără să-mi aduci aminte 
ce-ţi datorez... 

- Kish, aici HST pe direcţia Kish la trei sute cincizeci. 

- Kish, menţine trei sute cincizeci! Aveţi trafic către est la trei 
mii cinci sute. 

- Le am la vedere. 

Erau două avioane de vânătoare. | le arătă lui Kasigi, care 
nu le văzuse. 

- Sunt FI4. Probabil de la Bandar-e Abbas. Kasigi nu-i răspunse. 
Se mulţumi doar să dea din cap 

şi asta-l făcu pe Scragger să se simtă şi mai neplăcut. Minutele 
treceau târându-se, apoi Scragger se hotărî, detestând însă că 
trebuia s-o facă. 

- lartă-mă, spuse posomorât, dar va trebui să aştepţi până la Al 
Shargaz. Andrew Gavallan poate să te ajute, eu nu. 

- El poate să mă ajute? În ce fel? Care-i necazul? 

- Dacă cineva poate să te-ajute, el e acela. Hai s-o lăsăm aşa, 
amice. 

Kasigi înţelese finalitatea hotărârii, dar nu o acceptă şi o 
vreme lăsă lucrurile aşa cum erau. Mintea lui zumzăia de noi 
semnale de primejdie. 

Acest Scragger, care nu căzuse în capcana lui ca să-i 
spună secretul, îl făcea să-l respecte şi mai mult. Dar asta nu-i 
dă dreptul la iertare, îşi zise, înfuriindu-se. Mi-a spus de-ajuns ca 
să mă avertizeze. Acum depinde de mine să aflu restul. Deci 
Gavallan e cheia. La ce? Îşi simţea capul gata-gata să crape. Nu 
i-am promis nebunului de Zataki că o să începem imediat 
treaba? Cum îndrăznesc oamenii ăştia să primejduiască întregul 
nostru proiect? Proiectul nostru naţional? Fără elicoptere, nu 


putem începe. Ar putea fi considerată o trădare a Japoniei! Oare 
ce pun la cale? Cu un efort uriaş, îşi păstră chipul neclintit. 

- O să mă întâlnesc cu siguranţă cu Gavallan de îndată ce o să 
fie posibil. Să sperăm că o să conduci noua noastră lucrare. Ei? 

- Orice spune Andrew Gavallan. Numai de el depinde. 

Nu fi prea sigur, se gândea Kasigi, pentru-că, orice se va 
întâmpla, o să am elicoptere imediat. Ale voastre, ale lui 
Guerney, nu-mi pasă ale cui. Dar pe strămoşii mei samurai, lran- 
Toda n-o să mai treacă prin vreo cumpănă. Nici ea şi nici eu. 


CAPITOLUL 53 


Tabriz, palatul Hanului; ora 10,50 dimineaţa. Azadeh 
îl urmă pe Ahmed în încăperea mobilată occidental până la patul 
cu baldachin. Se afla din nou între pereţii care-i făceau ca pielea 
să i se încrânceneze de frică. Chiar lângă pat stătea o soră 
medicală într-o uniformă albă ca laptele, cu o carte pe jumătate 
deschisă în poală, privindu-i curioasă prin ochelari. Perdele de 
brocart vechi, mucegăite, acopereau ferestrele împotriva 
curentului. Luminile erau reduse. Şi în aer plutea mirosul unui 
om bătrân. Ochii Hanului erau închişi, faţa albă ca varul şi 
răsuflarea gâtuită. Vena de la încheietura mâinii era legată la o 
pungă cu soluţie salină, atârnată lângă pat. Pe un scaun din 
apropiere stătea pe jumătate adormită Aisha, ghemuită cu 
genunchii la gură, micuță, cu părul în dezordine şi obrazul 
înlăcrimat. 

Azadeh încercă să zâmbească, compătimind-o, apoi se 
adresă surorii cu p voce ce părea să nu fie a sa: 

- Cum se simte înălţimea sa, te rog? 
- Aşa şi-aşa, dar nu trebuie să se agite sau să se tulbure, spuse 
aceasta în şoaptă, într-o turcească Şovăitoare. 

Azadeh o privi şi văzu că era europeancă, trecută de 
cincizeci de ani, cu părul vopsit şaten şi cu o cruce roşie cusută 
pe miîneca. 

- O, sunteţi englezoaică sau franţuzoaică? 
- Scoţiancă, răspunse femeia în engleză, cu evidentă uşurare şi 
cu accent uşor. 

Vorbea cu glasul coborât, privind întruna către Han. 


- Sunt sora Bain de la spitalul din Tabriz şi pacientul se simte 
bine, atât cât ne aşteptam, considerând că n-o să facă ce i se 
spune. Şi cine-ai putea fi dumneata, te rog? 

- Sunt fiica lui, Azadeh. Abia am sosit de la Teheran. A trimis 
după mine. Am... am călătorit toată noaptea. 

- A, da, spuse ea, surprinsă că o femeie atât de frumoasă putea 
fi creaţia unui bărbat atât de urât. Dacă aş putea să-ţi sugerez, 
fetito, ar fi mai bine să-l laşi să doarmă. Îndată ce se trezeşte 
am să-i spun că eşti aici şi-am să trimit după dumneata. Ar fi 
mai bine să doarmă. 

Ahmed întrebă nervos: 

- Te rog, unde este straja înălţimii sale? 

- Nu e nevoie de bărbaţi înarmaţi în camera unui bolnav. l-am 
trimis de aici. 

- Întotdeauna o să fie o strajă aici până când Hanul -sau eu - îi 
porunceşte să plece, 

Furios, Ahmed se întoarse şi plecă. Azadeh spuse: 

- E doar un obicei, soră. 
- A, e foarte bine, da ăsta-i altul dintre obiceiurile fără de care 
putem trăi. 

Azadeh îşi întoarse privirea către tatăl ei, abia 
recunoscându-l, încercând să-şi domolească groaza care o 
stăpânea. Chiar şi aşa, se gândi, chiar şi aşa poate încă să ne 
distrugă, pe Hakim şi pe mine. Încă îl mai are pe câinele său 
supus, Ahmed. 
- Te rog, spune-mi cinstit, cum îi merge? Cutele de pe faţa 
surorii se adânciră şi mai mult. 
- Facem tot ce putem. 
- Ar fi mai bine pentru el să fie la Teheran? Dacă are un alt atac? 
- Da. Ar fi. 

Sora Bain îi luă pulsul în timp ce vorbea. 
- Dar n-aş recomanda să-l mişcăm acum. Deloc. Nu încă. 

Făcu o notă pe o fişă, apoi se uită din nou la Aisha. 

- A putea să-i spui doamnei de aici că nu-i nevoie sa stea. Ar fi 
necesar să se odihnească şi ea ca lumea, sărmana copilă! 

- lartă-mă, dar n-ar trebui să mă amestec. lartă-mă, dar şi ăsta 
este un obicei. S-ar putea... s-ar putea să mai aibă un atac? 

- N-ai cum ştii, fetiţo! Asta e-n mâna lui Dumnezeu. Sperăm să 
fie bine. 


Se întoarseră când uşa se deschise. Acolo stătea Hakim, 
cu faţa numai zâmbet. Ochii lui Azadeh se luminară şi-i spuse 
surorii: 

- Te rog trimite după mine în clipa în care se trezeşte înălţimea 
sa, apoi străbătu grăbită camera, ieşi pe coridor, închise uşa şi-l 
îmbrăţişa. 

- O, Hakim, dragul meu, a trecut atâta vreme de când nu te-am 
văzut! spuse ea dintr-o suflare. 

- O, adevărat? 

- Da, da, aşa e. Dar cum... 

Hakim se opri, auzind paşi. Ahmed şi un străjer înarmat 
dădură colţul pe coridor şi se apropiară de ei. 

- Mă bucur ca te-ai întors, Ahmed, spuse politicos, înălţimea sa 
se va bucura şi el. 

- Vă mulţumesc, înălţimea voastră. S-a întâmplat ceva în lipsa 
mea? 

- Nu. Doar că în dimineaţa asta a venit colonelul Fazir să-l vadă 
pe tata. 

Ahmed îngheţă. 

- | s-a îngăduit să intre? 

- Nu. A lăsat instrucţiuni că nimeni nu trebuie să fie primit fără 
permisiunea personală a înălţimii sale - el dormea la vremea 
aceea şi a dormit aproape toată vremea. Am verificat oră de oră 
şi sora spune că starea lui nu s-a schimbat. 

- Bun, mulţumesc. Colonelul a lăsat un mesaj? 

- Doar că se duce astăzi la Julfa, aşa cum a aranjat cu partenerul 
său. Îţi spune ceva asta? 

- Nu, înălţimea voastră, minţi Ahmed liniştit. 

Se uită de la unul la celălalt, dar înainte de-a rosti ceva, 
Hakim spuse: 

- O să fim în salonul albastru, te rog cheamă-ne în momentul 
când tatăl meu se trezeşte! 

Ahmed îi urmări depărtându-se braţ la braţ pe coridor, 
tânărul înalt şi chipeş, sora mlădioasă şi atrăgătoare. 

Trădători? N-am prea mult timp să obţin dovezile, se 
gândi. 

Se întoarse în camera bolnavului şi văzu paloarea de pe 
chipul Hanului, nările lui răzvrătindu-se în faţa mirosului. Se 
aşeză pe vine, nepăsător la privirea dezaprobatoare a surorii, şi- 
şi începu veghea. 


Ce vroia fiul ăla de căţea, Fazir? se întrebă. Sâmbătă 
seara, când Hashemi Fazir şi Armstrong se întorseseră de la 
Julfa fără Myztryk, colonelul ceruse furios să-l vadă pe Han. 
Ahmed fusese prezent când Hanul îi primise, declarându-se la 
fel de uimit ca şi ei că Myztryk nu se afla în elicopter. 

- Veniţi mâine. Dacă omul acela îmi aduce vreo scrisoare, o 
puteţi citi, spusese Hanul. 

- Mulţumesc, dar o să aşteptăm. Chevroletul nu poate să fie 
prea departe în urma noastră. 

Aşa că aşteptaseră, Hanul fierbând de mânie, dar 
incapabil să facă altceva, oamenii lui Hashemi împrăştiaţi prin 
tot palatul, gata de-o ambuscadă. O oră mai târziu sosise 
Chevroletul. El însuşi dăduse drumul înăuntru şoferului, în timp 
ce Hashemi şi necredinciosul care vorbea farsi se ascunseseră în 
încăperea de alături. 

- Am un mesaj personal pentru înălţimea sa, spusese rusul şi 
odată intrat în încăperea bolnavului, continuase: înălţimea ta, 
trebuie să îţi dau asta domniei tale când eşti singur. 

- Dă-mi-o acum! Ahmed e cel mai de încredere sfetnic al meu. 
Dă-mi-o. 

Şovăitor, omul se supuse şi Ahmed îşi aminti roşeaţa care 
cuprinsese brusc faţa Hanului din clipa în care începuse să-l 
citească. 

- E vreun răspuns? întrebase sovieticul arogant. Sufocat de furie, 
Hanul scuturase din cap dându-i 

drumul omului să plece, şi-i înmânase scrisoarea lui Ahmed. 
Spunea: "Prietene, am fost uimit aflând de boala ta şi-aş fi cu 
tine acum, dar trebuie să rămân aici pentru probleme urgente. 
Am veşti proaste pentru tine. S-ar putea ca grupul tău de agenţi 
să fi fost trădat către Contraspionajul Intern sau SVAMA. Ştiai că 
aventurierul acela, Abrim Pahmudi, conduce acum această nouă 
versiune a SAVAK? Dacă eşti trădat în beneficiul lui Pahmudi, 
pregăteşte-te să fugi imediat sau ai să vezi degrabă cum arată 
pe dinăuntru o cameră de tortură. Am alertat oamenii noştri să 
te ajute dacă e nevoie. Dacă îţi pare sigur, am să vin miercuri pe 
înserat. Noroc!" 

Hanul n-avusese de ales şi trebuise să arate mesajul celor 
doi bărbaţi. 

- E adevărat ce scrie despre Pahmudi? 
- Da. E un vechi prieten de-al tău, nu-i aşa? spusese Fazir ironic. 


- Nu, nu este! leşiţi afară! 

- Desigur, înălţimea voastră. Între timp acest palat se află sub 
supraveghere. N-aveţi de ce să fugiţi. Vă rog, nu faceţi nimic 
care să stea în calea sosirii lui Myztryk miercuri, nu faceţi nimic 
ca să încurajați o altă revoltă în Azerbaidjan. cât despre 
Pahmudi şi SAVAMA, ei nu pot acţiona aici fără aprobarea mea. 
Eu sunt legea în Tabriz acum. Supuneţi-vă şi-o să vă apăr sau, 
dimpotrivă, nu vă supuneţi şi-o să fiţi peşcheşul lui. 

Apoi cei doi bărbaţi plecaseră şi Hanul explodase mai 
înfuriat decât îl văzuse Ahmed vreodată. Mânia crescuse din ce 
în ce mai mult şi dintr-o dată încetase: Hanul zăcea pe podea şi 
el se aplecase asupra lui, aşteptându-se să-l vadă mort, dar nu 
se-ntâmplase aşa. Doar o paloare de ceară şi tremurături şi 
respiraţie întretăiată. 

- Voia lui Allah, murmură Ahmed, nevrând să retrăiască noaptea 
aceea. 

În Salonul Albastru; ora 11,15 dimineaţa. Când fură 
într-adevăr singuri, Hakim o ridică pe Azadeh în braţe. 

- Oh, e minunat, e minunat, e minunat să fim din nou împreună, 
începu ea, dar el îi şopti: 

- Vorbeşte în şoaptă mereu, Azadeh! Sunt urechi peste tot şi cu 
siguranţă că cineva o să interpreteze iarăşi greşit lucrurile şi se 
vor spune din nou minciuni. 

- Najoud fie blestemată şi numai pentru că... 

- Ssst! Draga mea, nu poate să ne mai facă rău acum. Eu sunt 
moştenitorul oficial. 

- Hai, spune-mi ce s-a întâmplat, spune-mi totul! 

Se aşezară pe canapeaua lungă, acoperită cu perne şi 
Hakim începu pe nerăsuflate: 

- Mai întâi despre Erikki. Răscumpărarea este de zece milioane 
de riali, pentru el şi pentru elicopter. Tata poate să se 
tocmească, să coboare preţul şi să plătească. Poate cu siguranţă 
să plătească - apoi să-i găsească şi să-i facă bucățele. Da, da, 
fără îndoială că poate s-o facă şi mi-a spus de faţă cu Ahmed că 
imediat ce-o să te-ntorci o să se ocupe de asta şi-i adevărat că 
m-a făcut moştenitorul lui dacă jur pe Allah să mă îngrijesc de 
micul Hassan aşa cum m-aş îngriji de tine. Bineînţeles că am 
făcut-o deîndată, bucuros, şi a spus că ai să juri şi tu pe Allah să 
faci acelaşi lucru, că amândoi o să jurăm să rămânem în Tabriz, 


eu să învăţ cum să-i urmez şi tu să fii aici să mă ajuţi şi oh, o să 
fim atât de fericiţi! 

- Asta-i tot ce trebuie să facem? întrebă ea neîncrezătoare. 

- Da, da, asta-i tot! M-a făcut moştenitor în faţa întregii familii. 
Arătau de parcă stăteau să moară. Dar asta nu contează. Tata a 
spus condiţiile în faţa lor. Am încuviinţat deîndată, desigur, ca şi 
tine. De ce n-am încuviinţa? 

- Desigur, desigur. Orice. Allah ne veghează. 

II îmbrăţişa din nou, îngropându-şi faţa în umărul lui, astfel 
ca lacrimile de bucurie să se şteargă. Tot drumul de la Teheran - 
o călătorie urâtă, Ahmed necomunicativ - se gândise îngrozită 
care ar fi putut fi condiţiile. Dar acum... 
- E de necrezut, Hakim! E ca o vrajă. Sigur c-o să ne îngrijim de 
micul Hassan şi-o să-i dai Hanatul lui sau moştenitorilor lui, dacă 
asta este dorinţa tatei. Allah să ne apere şi să-l apere pe el şi pe 
Erikki. Şi Erikki poate să zboare oricât de mult o să-i placă. 
- De ce nu? 
- O, o să fie minunat, îşi şterse ochii. 
- Oh, trebuie să arăt îngrozitor. 
- Arăţi minunat. Acum spune-mi ce ţi s-a întâmplat. Ştiu doar c- 
ai fost prinsă în sat cu sabotorul britanic şi după aceea, cumva, 
ai reuşit să scapi. 
- A fost un alt miracol. Numai cu ajutorul lui Allah, Hakim. Dar la 
vremea aceea a fost groaznic. Mullahul ăla îngrozitor... nu pot 
să-mi amintesc cum am scăpat, doar ce mi-a zis Johnny... 
Johnny Ochi-frumoşi, Hakim. 

Ochii lui se măriră. 
- Johnny din Elveţia? 
- Da, da, el a fost! El era ofiţerul britanic. 
- Dar cum... pare imposibil! 
- Mi-a salvat viaţa, Hakim. Şi... o, sunt atât de multe de spus... 
- Când tata a auzit despre sat... ah, ştii că mullahul a fost 
împuşcat de Gărzile Verzi, nu-i aşa? 
- Nu-mi amintesc, dar mi-a spus Johnny. 
- Când tata a auzit de cele întâmplate în sat, l-a pus pe Ahmed 
să-l târască pe kalandar până aici, l-a luat la întrebări şi l-a 
trimis înapoi; a pus să-l bată cu pietre, să se taie mâinile 
măcelarului şi apoi să se dea foc satului. Să dea foc satului a 
fost ideea mea. Câinii! 


Azadeh era profund cutremurată. Distrugerea întregului 

sat era o răzbunare prea groaznică. Dar Hakim nu îngădui să-i 
întrerupă euforia. 
- Azadeh, tata a îndepărtat străjile şi pot să mă duc peste tot. Ba 
chiar am luat o maşină şi m-am dus la Tabriz singur, astăzi. 
Toată lumea se poartă cu mine aşa cum se cuvine cu un 
moştenitor, toată familia, chiar şi Najoud, deşi ştiu că scrâşneşte 
din dinţi şi trebuie să ne păzim de ea. Ei, nu e ce m-aşteptam. 

Îi spuse cum fusese târât aproape cu forţa din Khvoy, 
aşteptându-se să fie ucis sau mutilat. 

- Îţi aminteşti când am fost alungat? M-a blestemat şi a jurat că 
Şahii Abbas știu cum să se poarte cu fiii trădători. 

Ea se cutremură, amintindu-şi coşmarul acela. Blestemele 
şi furia, atât de nedrepte, amândoi fiind nevinovaţi. 

- Oare ce l-a făcut să se schimbe? De ce-a trebuit să se schimbe 
în privinţa ta, în privinţa noastră? 

- Voia lui Allah! Allah i-a deschis ochii! Trebuie că a înţeles căi 
se apropie ceasul şi trebuie să se pregătească... El e Hanul, 
poate că e înspăimântat şi vrea să îndrepte lucrurile. Nu ne-am 
făcut vinovaţi cu nimic împotriva lui. Şi ce mai contează 
motivul? Mie nu-mi pasă. Am scăpat de jug. Suntem în sfârşit 
liberi! 

În camera bolnavului; ora 11,l6 noaptea. Ochii 
Hanului se deschiseră. Fără să-şi mişte capul, se uită de jur 
împrejur. Ahmed, Aisha şi straja. Nici o soră. Apoi se uită la 
Ahmed care stătea pe podea. 

- Ai adus-o? 

Alcătuia cuvintele cu greutate. 

- Da, înălţimea voastră. Acum câteva minute. Sora apăru în 
câmpul lui de vedere. 

- Cum vă simţiţi, Excelenţă? spuse în engleză, aşa cum îi 
poruncise, pretinzând că turceasca ei e proastă. 

-Lael. 

- Să vă aşez mai confortabil. 

Cu multă grijă, atenţie şi putere, ea îl ridică, îndreptă 
pernele şi netezi patul. 

- Aveţi nevoie de ploscă, Excelenţă? Hanul se gândi o vreme. 
-Da. 

Ea o aduse şi îl ajută şi el se simţi prost că era ajutat la o 

astfel de treabă de o necredincioasă, dar de când sosise 


înţelesese că era deosebit de eficientă, foarte înţeleaptă şi 
foarte bună. Cea mai bună din Tabriz. Ahmed se îngrijise de 
asta. Atât de superioară Aishei, care se dovedise a fi total 
nefolositoare. O văzu pe Asha zâmbindu-i şovăitoare, cu ochii 
mari, ochi speriaţi. 

Mă întreb dac-o s-o mai pătrund vreodată, sus, până la 
capăt, tare ca piatra, ca prima dată, lacrimile şi zvârcolirile 
îmbunătăţind lucrurile - pentru moment. 

- Excelenţă! 

Primi pilula şi înghiţitura de apă şi se bucură de răcoarea 
mâinilor care sprijineau paharul. Apoi îl văzu din nou pe Ahmed 
şi-i zâmbi. Bucuros că sfetnicul său de taină se întorsese. 

- Bună călătoria? 
- Da. Înălţimea voastră. 
- De bună voie sau... cu forţa? 
Ahmed zâmbi. 
- A fost cum aţi plănuit, înălţimea voastră. Aşa cum aţi plănuit. 
- Nu cred că ar trebui să vorbiţi atât, Excelenţă, spuse sora. 
- Pleacă! 
ÎI bătu binevoitoare pe umăr. 
- Aţi vrea să mâncati ceva? Poate puţin horishf. 
- Halva! 
- Doctorul a spus că dulciurile nu-s bune pentru domnia voastră. 
- Halva. 

Sora Bain oftă. Doctorul le interzisese, apoi adăugase: 

- Dar dacă insistă, poţi să-i dai oricâte vrea, ce mai contează 
acum? Insha Allah. 

Aduse şi îi strecură în gură o bucată, ştergându-i saliva, şi 
el o mestecă cu bucurie - cu nucă, dar moale şi atât de dulce. 

- Fiica domniei tale a venit de la Teheran, Excelenţă, spuse. Mi-a 
cerut să-i spun în momentul în careva treziţi. 

Abdullah Han găsea foarte curios felul în care vorbea, 
încerca să rostească propoziţiile, dar gura nu se deschidea aşa 
cum era de aşteptat să se deschidă şi cuvintele rămâneau în 
minte pentru multă vreme şi după aceea, când o formă 
simplificată a ceea ce vroia să spună scăpa afară, cuvintele nu 
erau bine închegate, deşi ar fi trebuit să fie. De ce oare? Nu fac 
nimic deosebit faţă de ce făceam înainte... înainte de ce? Nu-mi 
amintesc. Doar un nesfârşit întuneric şi sângele care urla şi 
năpădit de ace arzătoare ca focul şi neputând respira. Acum pot 


să respir perfect şi văd perfect şi mintea îmi lucrează perfect şi 
e plină cu planuri, la fel de zdravănă ca şi până acum. Doar când 
trebuie să scot ceva afară din minte... 
- Cum? Ce anume, Excelenţă? Din nou aşteptarea. 
- 'Um să vo'be'c mai 'ine? 
- Ah, spuse ea, înțelegând îndată, având o largă experienţă a 
atacurilor cerebrale. Nu vă faceţi griji. O să fie doar un piculeţ 
mai dificil la început. Pe măsură ce-o să vă înzdrăveniţi, o să vă 
recâştigaţi controlul. Trebuie să vă odihniţi cât puteţi. Asta-i 
foarte important. Odihnă şi medicamente şi răbdare şi-o să fiţi la 
fel de bun ca înainte. E-n regulă? 
- Da. 
- Vreţi să trimit după fiica dumneavoastră? Era foarte 
nerăbdătoare să vă vadă. O fată atât de drăguță! 

Aşteptarea. 
- Mai tâ'ziu. Văd mai tâ'ziu. Plecaţi... 'oată 'urnea. Nu A'med. 

Sora Bain şovăi, apoi îl bătu din nou, binevoitoare, pe 
mână. 
- Vă dau zece minute, dacă promiteţi să vă odihniţi după asta. E 
bine asa? 
- Da. 

Când rămaseră singuri, Ahmed se apropie şi mai mult de 
pat. 
- Da, înălţimea voastră? 
- Cât... ceasul? 

Ahmed se uită la ceasul de la încheietura mâinii. Era de 
aur şi bătut cu pietre şi-l admira foarte mult. 
- E aproape unu si jumătate, miercuri. 
- Piot'? 
- Nu ştiu, înălţimea voastră. 

Ahmed îi spuse ceea ce-i istorisise Hakim. 
- Dacă Piotr vine astăzi la Julfa, Fazir o să-l aştepte. 
- Insha Allah. Azadeh ? 
- Era într-adevăr îngrijorată de sănătatea voastră şi-a acceptat 
imediat să vină. Cu câteva clipe mai înainte i-am văzut 
împreună. Sunt sigur c-o să încuviinţeze orice lucru care l-ar 
ajuta pe el, aşa cum ar face şi el ca s-o apere. 

Ahmed încerca să spună totul limpede şi concis, nedorind 
să-l obosească. 
- Ce vreţi să fac? 


- Totul. 

Tot ce-am discutat cu tine şi ceva mai mult, se gândi 
Hanul cu mulţumire,  înfierbântându-se. Acum că Azadeh s-a 
întors, taie-i gâtul mesagerului venit după răscumpărare, aşa ca 
nomazii, înfuriaţi, să facă acelaşi lucru cu pilotul. Află dacă sunt 
trădători pe orice cale doreşti şi dacă sunt, scoate-i ochii lui 
Hakim şi pe ea trimite-o în nord, lui Piotr. Dacă nu sunt, 
ciopârţeşte-o  încetişor pe Najoud şi ţine-i pe ei bine 
supravegheați aici până ce pilotul moare - indiferent din ce 
motiv - apoi trimite-o în nord. Şi pe Pahmudi. Acum pun un preţ 
pe capul lui care-o să tenteze şi pe Satana. Ahmed, oferă-l mai 
întâi lui Fazir şi spune-i că vreau răzbunare. Îl vreau pe Pahmudi 
tras pe roată, otrăvit, jupuit, mutilat, castrat. Inima începu să-i 
pocnească, palpitând, şi ridică mâna ca să-şi frece pieptul, dar 
mâna nu se mişcă, nici măcar un centimetru. Chiar şi când privi 
în jos la ea, cum zăcea întinsă pe cuvertură, dorind s-o mişte, nu 
se petrecu nici o mişcare. Nimic. Nici măcar nu o simţea. Nici 
palma, nici braţul. În urechi auzea zgomotul valurilor. Frica îl 
învălui, îşi aminti disperat că sora îi spusese să nu se teamă. Ai 
avut un atac, asta-i tot. Nu unul rău, a spus doctorul şi a mai zis 
că mulţi oameni au atacuri. Şi bătrânul Komargi a avut unul, cu 
un an sau cam aşa ceva în urmă, şi e încă în viaţă şi activ şi 
pretinde că poate încă să se mai culce cu tânăra lui nevastă. Cu 
tratamentul modern... eşti un bun musulman şi-ai să te duci în 
Paradis şi n-ai de ce să te temi, n-ai de ce să te temi...N-am de 
ce să mă tem, dacă mor mă duc în Paradis. 

Nu vreau să mor! ţipă. Nu vreau să mor! ţipă din nou, dar 
asta se întâmpla doar în capul lui şi nici un sunet nu ieşi afară. 

- Ce este, înălţimea voastră?! 

Văzu neliniştea lui Ahmed şi asta-l linişti puţin. 

li mulţumesc lui Allah pentru Ahmed. Pot să mă încred în 
Ahmed, își zise, asudând. Acum, ce vrea de la el? 

- Familia... Toată a...ici, mai tâ'ziu. Mai 'tâi Azadeh... 'Akim... 
Na'ud... În'elegi? 

- Da, înălţimea voastră. Să confirme succesiunea? 

- Da. 

- Am îngăduinţa voastră s-o înteroghez pe înălţimea sa? 

Hanul încuviinţa din cap, cu pleoapele ca de plumb, 
aşteptând ca durerea din piept să scadă. În timp ce aştepta, 
încercă să-şi mişte picioarele, simțind furnicături în tălpi, dar 


nimic nu se mişcă. Nu de prima dată. Abia a doua oară şi atunci 
numai cu un mare efort. Spaima îl invada din nou. Îngrozit, se 
răzgândi. 
- Plăte'te 'ăscumpă'a... 'epede... adu pilot aici... E'kkj aici... eu la 
Te'e'an... în'elegi? 

Îl văzu pe Ahmed încuviinţând din cap. 
- 'Epede! 

Articula numai din buze, fără sunet, şi-i făcu un semn să 
plece, dar mâna lui stingă tot nu se mişcă. Inspăimântat, încercă 
mâna dreaptă şi reuşi, nu uşor, dar se mişcă. O parte din panica 
lui scăzu. 

- Plătei'te 'ăscumpă'a'ea... acum. Păs'ează 'ec'etul... Adu so'a. 

La răspântia Julfa; ora 6,25 seara. Hashemi Fazir şi 
Armstrong se aflau încă o dată în ambuscadă sub copacii 
încărcaţi de zăpadă. Jos aştepta Chevroletul - cu luminile stinse, 
ferestrele deschise şi doi bărbaţi pe locurile din faţă ca şi mai 
înainte. 

În josul pantei, în spatele lor, de ambele părţi ale drumului 
Julfa-Tabriz, se aflau plasați cincizeci de membri ai grupărilor 
paramilitare, gata pentru interceptare. Soarele dispăruse 
dincolo de munţi şi cerul începuse să se întunece perceptibil. 

- Nu prea mai are mult timp, mormăi din nou Hashemi. 

- A sosit pe înserat ultima dată. încă nu s-a înserat. 

- ÎI bag în mă-sa pe el şi pe strămoşii lui! Am îngheţat tun. 
- Nu mai e mult, Hashemi bătrâne! 

Dac-ar fi fost după el, Armstrong ştia c-ar fi aşteptat o 

veşnicie să-l prindă pe Myztryk, alias Suslev, alias Brodnin, tot 
aşa cum spusese că ar fi aşteptat la Tabriz după ratarea de 
sâmbătă şi confruntarea cu Hanul. 
- Lasă-mi mie oamenii, Hashemi! O să conduc eu ambuscada 
miercuri. Tu te întorci la Teheran. Ştiu că ai un milion de lucruri 
de făcut. Am să te-aştept aici, şi-am să-l prind şi-am să ţi-l aduc. 
- Nu, plec imediat şi mă întorc miercuri devreme. Poţi să rămâi 
aici. 

"Aici" era o locuinţă conspirativă, un apartament care 
dădea în piaţa Moscheii Albastre, călduros şi plin de cotloane şi 
bine aprovizionat cu whisky. 

- Chiar e adevărat ce i-ai spus lui Abdullah Khan, Hashemi? Că 
acum tu eşti legea aici şi SAVAMA şi Pahmudi sunt neputincioşi 
fără sprijinul tău? 


- Da, o, da! Pahmudi trebuie să-l fi ars tare pe Abdullah. Asta l-a 
pus pe jar. 

- Despre ce e vorba? 

- Pahmudi l-a izgonit pe Abdullah din Teheran. 

- Christoase! De ce? 

- Duşmănii vechi, care îşi au originea cu mulţi ani de zile în 
urmă, înainte de vremea noastră. Chiar de când Abdullah a 
devenit Han, în '53, a sfătuit foarte insistent pe câţiva prim- 
miniştri şi oficiali de la Curte să fie cu mare grijă în privinţa 
reformelor politice şi a aşa-zisei modernizări. Pahmudi, de viţă 
nobilă, intelectual educat în Europa, îl dispreţuia şi a fost 
întotdeauna împotriva lui, încercând mereu să-i împiedice 
accesul în preajma Şahului. Din nefericire pentru acesta, 
Pahmudi era cel care avea încrederea Şahului. 

- Ca să-l trădeze până la urmă. 

- O, da, Robert, poate chiar de la bun început. Prima dată când 
Abdullah Han şi Pahmudi s-au ciocnit pe faţă a fost în '63, 
asupra reformelor propuse de Şah - dreptul femeilor la vot, 
dreptul de a fi aleşi pentru nemahomedani şi îngăduind ca 
nemahomedanii să-fie aleşi în Majlis. Desigur că Abdullah, ca 
toţi iranienii cu scaun la cap, ştia că asta avea să stârnească 
imediat protestul tuturor conducătorilor religioşi, în special din 
partea lui Khomeini, care atunci abia urca în şa. 

- E aproape de necrezut că nimeni n-a putut să ajungă la Şah ca 
să-l avertizeze. 

- Mulţi au făcut-o. Dar nici unul nu avea destulă influenţă. Cei 
mai mulţi dintre noi eram de acord cu Khomeini - pe faţă sau în 
secret. Eu, spre exemplu. Abdullah a pierdut repriză după 
repriză în meciul cu Pahmudi. În ciuda tuturor sfaturilor noastre, 
Şahul a schimbat calendarul de la cel islamic, la fel de sacru 
pentru mahomedani cum este pentru creştini cel care împarte 
istoria în înainte şi după Christos, şi a încercat să forţeze o 
numărătoare falsă până înapoi la Cirus cel Mare... Desigur că 
asta i-a scos din minţi pe toţi mahomedanii şi, după ce era 
aproape să izbucnească o revoluţie, a fost retras. 

Hashemi îşi isprăvi băutura şi-şi mai turnă un pahar. 
-...După care, în public, Pahmudi i-a spus lui Abdullah să spele 
putina - literalmente, am dovezi scrise -batjocorindu-l că e prost, 
înapoiat, trăind în Evul Mediu - "nu e de mirare, doar vii din 
Azerbaidjan" - şi să stea departe de Teheran până când avea să 


fie chemat - sau arestat. Mai rău, şi-a bătut joc de el relativ la o 
anumită capacitate importantă a lui şi a pus să fie publicate în 
presă caricaturi deocheate. 
- Nu l-am crezut niciodată pe Pahmudi atât de prost, spuse 
Armstrong ca să-l încurajeze să continue, întrebându-se dacă 
avea să dezvăluie ceva de valoare. 
- Slavă lui Allah că e - şi de asta zilele lui sunt numărate. 
Armstrong îşi aminti ciudata încredere care-l stăpânea pe 
Hashemi şi cât de tulburat fusese. Acest simţământ îl stăpânise 
toată vremea cât îl aşteptase să se întoarcă la Tabriz, fiind 
neînţelept să cutreiere străzile încă pline cu grupuri rivale care 
încercau să le ia în stăpânire. În timpul zilei, armata şi poliţia 
loialistă mențineau pacea în numele Ayatolahului; noaptea era 
mult mai dificil, dacă nu imposibil, să împiedici micile grupuri de 
fanatici înclinați spre violenţă de a teroriza unele părţi ale 
oraşului. 
- Putem totuşi să-i înlăturăm cu uşurinţă dacă diavolul ăla 
bătrân, Abdullah, ne ajută, spusese Hashemi furios. 
- Abdullah Han are încă atât de multă putere, chiar şi aşa, pe 
jumătate mort? 
- O, da, râmâne conducătorul ereditar al unui trib foarte mare, 
bogăţia lui ascunsă şi cea cunoscută poate rivaliza cu a unui 
Şah, nu a lui Mohammed Reza Şah, dar cu siguranţă a tatălui 
său. 
- O să moară în curând - şi dup-aia? 
- Moştenitorul lui o să aibă aceeaşi putere, presupunând că 
amărâtul ăla de Hakim rămâne în viaţă ca s-o folosească. Ti-am 
spus că l-a făcut moştenitor? 
- Nu. Ce-i ciudat în privinţa asta? 
- Hakim este fiul său cel mai mare şi a fost alungat la Khvoy, ani 
de zile, în dizgrație. A fost adus înapoi şi repus în drepturi. 
- De ce? De ce-a fost alungat? 
- Ca de obicei. A fost prins punând la cale suprimarea tatălui lui. 
Aşa cum a făcut şi Abdullah cu taică-su. 
- Eşti sigur? 
- Nu, dar, în mod ciudat, tatăl lui Abdullah a murit la dasha lui 
Myztryk al tău, la Tbilisi. 
Hashemi zâmbi sardonic la efectul acestei informaţii ..de 
apoplexie. 
- De câtă vreme ştiai asta? 


- De mult timp. O să-l întrebăm pe Myztryk al tău dacă-i 
adevărat, când îl prindem. O să-l prindem, deşi ar fi fost desigur 
mai uşor dacă Abdullah era viu. 

Chipul lui Hashemi se întunecă. 

- Sper să trăiască îndeajuns de mult ca să poruncească să fim 
sprijiniți să punem capăt luptelor. După asta poate să 
putrezească. Îl urăsc pe bătrânul ăsta viclean, cu două feţe, care 
ne foloseşte pe toţi pentru scopurile lui. De-asta l-am înţepat 
atunci, cu Pahmudi. Sigur că-l urăsc, deşi nu l-aş da niciodată pe 
mâna lui Pahmudi, e prea patriot, chiar în felul lui murdar. Ei 
bine, plec la Teheran, Robert, ştii unde să mă găseşti. Ai vreo 
companie la pat? 

- Doar apă rece şi fierbinte la robinet. 

- Ar trebui să faci o experienţă. Încearcă un băiat, aşa, pentru 
schimbare. O, pentru numele lui Allah, nu fi aşa de stânjenit! De 
multe ori mă dezamăgeşti. Nu ştiu de ce sunt atât de răbdător 
cu tine. 

- Mulţumesc. 

- Voi, englezii, sunteţi atât de depravaţi şi suciţi în ceea ce 
priveşte sexul... Prea mulţi dintre voi sunteţi homosexuali pe 
faţă sau pe ascuns - oameni pe care ceilalţi îi găsesc 
dezgustători şi păcătoşi, unul dintre cele mai mari pericole, 
împotriva legilor lui Dumnezeu. Ceea ce nu e aşa. Şi totuşi, în 
Arabia - unde legăturile între bărbaţi sunt normale şi obişnuite 
încă din negurile istoriei, pentru că prin lege nu poţi să pui mâna 
pe-o femeie dacă nu eşti căsătorit cu ea, altfel o păţeşti - 
homosexualitatea aşa cum o înţelegi tu nu e cunoscută. Deci un 
bărbat preferă sodomia. Şi ce dacă? Asta n-are nici o legătură 
cu masculinitatea lui, aici. Oferă-ţi o nouă experienţă, viaţa e 
scurtă, Robert! între timp, ea o să fie aici la voia ta, dacă 
doreşti. Nu mă insulta încercând s-o plăteşti! 

Ea fusese o caucaziană creştină, atrăgătoare, şi-o luase 
fără nevoie sau pasiune, doar din politeţe, şi-i mulţumise şi-o 
lăsase să doarmă în pat şi să rămână şi ziua următoare să facă 
curăţenie şi să gătească şi să-l ajute să-i treacă timpul şi după 
aceea, înainte ca el să se trezească în dimineaţa aceea, fata 
dispăruse. 

Acum Armstrong privea cerul către vest. Era mai întunecat 
ca înainte şi lumina se topea repede. Aşteptară încă o jumătate 
de oră. 


- Pilotul n-o să mai fie în stare să vadă acum, Robert. Hai să 
plecăm. 
- Chevroletul încă nu s-a mişcat. 

Armstrong îşi scoase revolverul şi-i verifică mecanismul. 

- O să plec când pleacă şi Chevroletul, okay? lranianul îndesat îl 
privi lung, cu obrazul neclintit. 

- O să te-aştepte o maşină mai jos; parcată cu faţa spre Tabriz. 
O să te ducă la casa noastră conspirativă. Aşteaptă-mă acolo! 
Eu mă întorc acum la Teheran. Sunt nişte lucruri importante 
care nu pot s-aştepte, mai importante decât fiul ăsta de căţea. 
Cred că ştie că-l urmărim. Dar când o să te-ntorci aici? 

- Mâine. Rămâne în continuare problema Hanului. 

leşi cu paşi apăsaţi şi dispăru în întuneric, înjurând. 

Armstrong îl urmări plecând; bucuros să rămână singur. 
Hashemi devenea din ce în ce mai dificil, mai primejdios ca de 
obicei, gata să izbucnească oricând, nervii prea întinşi, prea 
întinşi pentru şeful Contraspionajului Intern, cu atât de multă 
putere şi cu o bandă personală de asasini antrenați în taină. 

Robert, e timpul să începi să te retragi! Nu pot. Nu pot. Nu 
încă. Haide, Myztryk, lumina lunii ajunge pentru aterizare, 
pentru Dumnezeu! 

Imediat după ora zece, luminile Chevroletului se 
aprinseră. Cei doi bărbaţi ridicară geamurile portierelor şi se 
depărtară în noapte. Grijuliu, Armstrong îşi aprinse o ţigară, 
acoperind mărunta flacără a brichetei cu mâna înmănuşată ca s- 
o apere de vânt. Fumul îi făcu mare plăcere. când isprăvi, 
aruncă mucul în zăpadă şi îl strivi, apoi plecă şi el. 

Lângă granița  iraniano-sovietică; ora 11,05 
noaptea. Erikki se prefăcea că doarme în mica şi grosolana 
colibă. Era nebărbierit. Un fitil primitiv plutea în ulei într-o veche 
ceaşcă de pământ, ciobită, pâlpâind şi aruncând umbre ciudate. 
Cărbunii din vatra grosolană de Piatră străluceau în curenţii de 
aer. Deschise ochii şi privi 'n jur. Nu mai era nimeni altcineva în 
colibă. Alunecă fără zgomot de sub pături şi pieile de animale. 
Era complet îmbrăcat. Işi puse cizmele, se asigură că pumnalul 
e la centură, se duse la uşă şi o deschise încetişor. 

Pentru moment rămase acolo ascultând, cu capul uşor 
întors într-o parte. Şiruri de nori de mare înălţime acopereau 
luna, iar vântul mişca crengile mai uşoare ale pinilor. Satul era 
tăcut sub plapuma lui de zăpadă. Nu putea să vadă nici o 


santinelă, nici o mişcare în apropierea şopronului unde era 
parcat elicopterul. Mişcându-se ca un vânător, se strecură pe 
lângă colibe, îndreptându-se într-acolo. Elicopterul era parcat 
acolo, cu piei şi pături aşternute pe unde era mai multă nevoie 
de ele şi toate uşile închise. Printr-o fereastră laterală a cabinei 
zări doi nomazi înfăşuraţi în pături, întinşi cât erau de lungi pe 
banchetă, sforăind. Armele se aflau lângă ei. înainta uşor. Omul 
de strajă din carlingă îşi ţinea arma pe braţe şi era treaz. Nu-l 
văzuse încă pe Erikki. Simţi mirosul de capră şi oaie şi tutun 
prost, înainte de a auzi paşii uşori apropiindu-se. 

- Ce e, pilotule? întrebă în şoaptă tânărul şeic Baiazid. 

- Nu ştiu. 

Santinela îi auzi şi se uită pe fereastra carlingii. Făcu un 
semn de salut către căpătenie şi întrebă ce se întâmplase. 

- Nimic, şi-i făcu semn să treacă înapoi în timp ce scrută 
gânditor noaptea cu privirile. 

În cele câteva zile de când străinul se afla în sat, ajunsese 
să-l placă şi să-l respecte ca bărbat şi vânător. Astăzi îl luase în 
pădure ca să-l încerce şi apoi, tot ca să-l încerce şi pentru 
propria lui plăcere, îi dăduse o puşcă. Cu prima împuşcătură, 
Erikki doborâse o capră de munte aflată la o distanţă dificilă, la 
fel de curat cum ar fi făcut-o şi el. Se simţise excitat dându-i 
puşca; se întrebase ce-ar fi făcut dacă străinul, prosteşte, ar fi 
încercat s-o întoarcă asupra lui sau, şi mai prosteşte, să fugă 
printre copaci, unde puteau să-l vâneze cu mare plăcere. Dar 
Roşcatul cu Cuţitul se mulţumise să vâneze şi-şi păstrase 
gândurile pentru el, deşi cu toţii puteau să ghicească violenţa 
care se strângea în el. 

- Ai simţit ceva? Primejdie? întrebă. 
- Nu ştiu. 

Erikki privi în noapte şi peste tot prin jur. Nici un alt sunet 
în afară de cel al vântului, câteva animale de noapte vânând, 
nimic altceva. Totuşi era tulburat. 

- Nici o veste? 
- Nu. Nimic în plus. 

În după-amiaza aceea se întorsese unul dintre mesageri. 
-Hanul e foarte bolnav, aproape pe moarte, spusese omul. Dara 
promis un răspuns curând. 

Baiazid îi transmisese toate, cinstit, lui Erikki. 

- Pilotule, ai răbdare, spusese, nedorind necazuri. 


- De ce-i bolnav Hanul? 
- Bolnav. Mesagerul a zis că i s-a spus că e bolnav. Foarte 
bolnav. Bolnav. 
- Dacă moare, ce se-ntâmplă atunci? 
- Moştenitorul lui o să plătească sau n-o să plătească. Insha 
Allah. 
Şeicul schimbă greutatea armei automate pe umăr. 
- Hai la adăpost, e frig! 

De la marginea colibei puteau zări până departe în vale. 
Linişte şi pace câteva, scânteieri ale unor faruri, din vreme în 
vreme, pe şoseaua aflată departe, departe, dedesubt. Abia 
treizeci de minute până la palat şi Azadeh, se gândea Erikki şi 
nici o cale de scăpare. De fiecare dată când pornea motoarele 
ca să reîncarce bateriile şi să recircule uleiul, asupra lui erau 
îndreptate cinci arme. Din când în când pornea pe jos până la 
marginea satului sau, ca în noaptea asta, se ridica gata să fugă 
şi să-şi încerce şansele pe jos, dar niciodată nu se ivea vreo 
ocazie. Santinelele erau prea atente. 

În timpul vânătorii fusese tare tentat să încerce s-o rupă la 
fugă - fără folos, desigur, ştiind că ei se jucau doar cu el. 

- Nu-i nimic, pilotule! Întoarce-te şi dormi, spuse Baiazid. Poate 
mâine o să avem veşti bune. Voia lui Allah! 

Erikki nu spuse nimic, încercând să străpungă cu ochii 
întunericul, nefiind în stare să alunge presimţirile negre. Poate 
că Azadeh e-n primejdie, sau poate nu-i nimic şi doar îmi pierd 
minţile din pricina aşteptării şi îngrijorării. Şi ce-o să se 
întâmple? Oare Ross şi soldatul au reuşit să se strecoare? Şi ce 
rămâne cu Piotr Myztryk şi Abdullah? 

- Voia lui Allah, da. Sunt de acord, dar vreau să plec. A sosit 
vremea. 

Bărbatul celălalt zâmbi, arătându-şi dinţii stricaţi. 

- Atunci va trebui să te leg. Erikki zâmbi la fel de nepăsător. 

- O să aştept până mâine şi până mâine noapte, apoi în zori o să 
plec... 

- Nu. 

- O să fie mai bine şi pentru tine şi pentru mine. Putem să 
mergem până la palat cu oamenii tăi, eu pot să aterizez... 

- Nu. Aşteptăm. 

- Pot să aterizez în curte şi să vorbesc cu el şi o să primiţi 
răscumpărarea. 


- Nu, aşteptăm. Aşteptăm aici. Nu e sigur acolo. 
- Plec, fie cu tine, fie singur. Şeicul ridică din umeri. 
- Ai fost avertizat, pilotule. 

La palatul Hanului; ora 11,38 noaptea. Ahmed îi 
mâna pe Najoud şi pe soţul ei, Mahmud, pe coridor, în faţa lui, 
ca pe vite. Amândoi erau somnoroşi şi încă în veşmintele cu 
care dormiseră, amândoi înspăimântați, Najoud scăldată în 
lacrimi. Aveau două santinele în urma lor, iar Ahmed încă mai 
ţinea pumnalul în mină. 

Cu o jumătate de oră în urmă dăduse buzna în camerele 

lor, urmat de străji, îi târâse jos de pe saltele spunând că Hanul, 
în cele din urmă, aflase că minţiseră în privinţa lui Hakim şi 
Azadeh, complotând împotriva lui, pentru că în noaptea aceea 
unul dintre servitori recunoscuse că auzise aceeaşi conversaţie 
şi nu se spusese nimic rău. 
- Minciuni! gâfâise Najoud, lipită de covoarele patului, pe 
jumătate orbită de lanterna pe care una dintre străji o 
îndreptase asupra feţei ei, cealaltă santinelă ţinând puşca la 
tâmpla lui Mahmud. Toate-s numai minciuni. 

Ahmed îşi trăsese din teacă pumnalul cu vârful ascuţit ca 
un ac şi i-l aşezase sub ochiul stâng. 

- Nu-s minciuni, înălţimea voastră. Sunteţi sperjură în faţa 
Hanului şi-a lui Allah, aşa că sunt aici la porunca Hanului ca să 
vă iau vederea. 

Îi atinse pielea cu vârful lamei şi ea ţipă. 

- Nu, te rog, te implor, te implor, te rog, nu, aşteaptă, aşteaptă! 
- Recunoşti c-ai minţit? 

- Nu, n-am minţit niciodată, îngăduie-mi să-l văd pe tata, el 
niciodată n-ar porunci aşa ceva fără să vorbească mai întâi cu 
mine! 

- N-ai să-l mai vezi niciodată. De ce ar trebui să te vadă el? Ai 
minţit mai înainte şi minţi din nou. 

- Eu n-am minţit niciodată, niciodată n-am... Buzele lui se 
strâmbaseră într-un zâmbet. În toţi anii 

aceştia ştiuse că minte. Până atunci nu contase pentru el, dar 
acum conta. 

- Ai minţit în faţa lui Allah. 

Vârful pumnalului înţepase pielea. Femeia, cuprinsă de 
panică, încercase să tipe. Ahmed îşi ţinuse mâna peste gura ei şi 
fusese tare ispitit să apese pumnalul încă o jumătate de 


centimetru, apoi să-l tragă afară şi din nou în partea cealaltă şi 
afară şi totul se isprăvea. Se isprăvea pentru totdeauna. 

- Mincinoaso! 

- îndurare, hârâise ea, îndurare, în numele lui Allah! El îşi slăbise 
strânsoarea, dar nu ridicase vârful pumnalului. 

- Nu pot să-ţi promit îndurare. Cere îndurare lui Allah. Hanul te-a 
condamnat. 

- Aşteaptă, aşteaptă, spusese ea înnebunită, simțind muşchii 
încordându-se pentru apăsare. Te rog, lasă-mă să mă duc la 
Han, lasă-mă să-i cer îndurare, sunt fiica lui. 

- Recunoşti c-ai minţit? 

Ea şovăi. Ochii alergau înnebuniţi, odată cu inima. 

Imediat, vîrful pumnalului apăsă încă o idee şi ea gâfâise. 

- Recunosc, recunosc că am exagerat. 

- În numele lui Allah! Ai minţit sau n-ai minţit? lătrase Ahmed. 
- Da, da, am făcut-o. Te rog, lasă-mă să-l văd pe tata, te rog. 

Lacrimile se revărsaseră şi el şovăise, prefăcându-se 
nesigur, apoi îşi întorsese privirea tăioasă către bărbatul ei, care 
zăcea în apropiere pe covor, tremurând înspăimântat de groază. 
- Eşti la fel de vinovat! 

- N-am-ştiut nimic despre asta, nimic, bâlbâise Mahmud. Nimic! 
Deloc! Nu l-aş fi minţit niciodată pe Han, niciodată, niciodată! 
Nu ştiu nimic! 

Ahmed îi împinse pe amândoi în faţa lui. Santinelele 
deschiseră uşa camerei unde zăcea Hanul. Azadeh şi Hakim şi 
Aisha se aflau deja acolo, chemaţi într-o clipă, şi ei în ţinută de 
noapte, toţi înspăimântați, sora la fel, Hanul treaz şi mohorât şi 
cu ochii injectaţi. 

Najoud se prăbuşi în genunchi şi începu să bolborosească 
cum că ea exagerase în privinţa lui Hakim şi-a lui Azadeh şi 
când Hakim se apropie şi mai mult, izbucni dintr-o dată: 

- Am minţit am minţit am minţit te rog iartă-mă tată iartă-mă te 
rog iartă-mă! Îndurare! Îndurare! într-o bolboroseală încurcată. 

Mahmud gemea şi plângea, spunând că nu ştia nimic 
despre asta sau ar fi spus, sigur c-ar fi spus, înaintea lui Allah, 
sigur c-ar fi spus, amândoi cerşind îndurare, toată lumea ştiind 
că n-aveau să o capete. Hanul îşi drese glasul zgomotos. 

- Tăcere! 

Toţi ochii se îndreptară spre el, gura lui se mişcă, dar nu 

lăsă să iasă nici un sunet. Sora şi Ahmed veniră mai aproape. 


- Ahmed 'ămâne... şi Ha'im... Azadeh. Restul 'leacă. Ei... păziţi. 

- Înălţimea voastră, spuse sora blând, nu poate să aştepte până 
mâine? V-aţi obosit foarte mult. Vă rog, vă rog, lăsaţi până 
mâine! 

Hanul se mulţumi să clatine din cap. 

- Acum! 

Sora era foarte obosită. 

- Nu-mi asum nici o responsabilitate, Excelenţă Ahmed! Vă rog 
să fie cât mai scurt cu putinţă! 

Exasperată, ieşi. Două străji îi traseră pe Najoud şi pe 
Mahmud în picioare şi-i târâră de-acolo. Aisha îi urmă 
tremurând. Hanul închise ochii, adunându-şi puterile. Acum 
numai respiraţia sa grea, gâtuită, întrerupea tăcerea. Ahmed şi 
Hakim şi Azadeh aşteptau. Trecură douăzeci de minute. Hanul 
deschise ochii. Pentru el trecuseră câteva secunde. 

- Fiul meu, să ai înc'ede' în Ahmed ca... p'imul sfetnic. 
- Da, tată! 
- Ju'ă pe Allah... amândoi. 

Ascultă atent când amândoi rostiră într-un glas: 

- Jur pe Allah c-am să mă încred în Ahmed ca-n primul sfetnic. 

Mai devreme, întreaga familie jurase acelaşi lucru şi tot ce 

le mai ceruse - să-l îngrijească şi să-l ocrotească pe micul 
Hassan, Hakim să-l facă pe Hassan moştenitorul său, cei doi să 
rămână în Tabriz, Azadeh să rămână cel puţin doi ani în lran fără 
să plece. 
- În acest fel, înălţimea voastră, explicase mai devreme Ahmed, 
nici un străin, nici o influenţă străină din afară, ca cea a soţului 
ei, n-ar putea s-o îndepărteze de-aici mai înainte de a fi trimisă 
în nord, indiferent dacă-i vinovată sau nevinovată. 

Asta-i înţelept, se gândise Hanul, dezgustat de Hakim şi 
de Azadeh care îngăduiseră ca minciuna lui Najoud să stea 
îngropată atâţia ani şi o lăsaseră nepedepsită atâta vreme. 
Dispreţuindu-i pe Najoud şi pe Mahmud că erau atât de slabi, 
nici curaj, nici putere. Ei bine, şi Hakim şi ea or să înveţe. Dac-aş 
avea măcar ceva mai mult timp... 

- Azadeh! 
- Da, tată? 
- Najoud. Ce pedea'să? 

Ea şovăi înspăimântată, ştiind cum lucra mintea lui, 
simțind cum se închide capcana. 


- Alungă-i! Pe ea, pe bărbatul şi familia ei. Proasto! N-ai să 
zămisleşti niciodată un Han al Gorgonilor, se gândi, dar era prea 
obosit ca s-o mai spună, aşa că se mulţumi să încuviinţeze din 
cap şi-i făcu semn să plece. Inainte de a ieşi, Azadeh se apropie 
de pat, se aplecă şi îi sărută mâna. 

- Fii îngăduitor te rog, fii îndurător, tată. 

Se strădui să zâmbească, îl atinse din nou şi plecă. O 
urmări închizând uşa. 

Hakim sesizase şi el capcana şi era înspăimântat c-ar fi 
putut să-şi nemulţumească tatăl, dorind răzbunare, dar nu chiar 
sentinţa neiertătoare pe care Hanul ar fi rostit-o. 

- Alungă-i din familie pentru totdeauna, fără un ban, spuse. 
Lasă-i să-şi câştige propria pâine în viitor şi alungă-i clin sânul 
tribului. 

Ceva mai bine, se gândi Abdullah. De obicei, asta ar fi o 
pedeapsă groaznică, dar nu şi dacă eşti Han, iar ei o ameninţare 
continuă. Din nou îşi mişcă mâna, îndepărtându-l. Ca şi Azadeh, 
Hakim sărută mâna tatălui său, urându-i un somn liniştit. 

Când rămaseră singuri, Abdullah spuse: 

- Ahmed? Mâine alungă-i în ţinuturile pustii din nordul 
Meshedului, fără un ban, sub pază. Peste un an şi-o zi, când or 
să fie siguri c-au scăpat cu viaţă, când or să încropească ceva 
din care să-şi câştige pâinea, pune foc avutului lor, iar pe ei dă-i 
morţii - cu cei trei copii ai lor. 

Hanul zâmbi. 

- Bun! Fă-o. 
- Da, înălţimea ta! 

Ahmed îi zâmbi foarte satisfăcut. 
- Acum dormi. Somn uşor, înălţimea ta. 

Ahmed văzu pleoapele  închizându-se şi chipul 
descompunându-se. Peste câteva secunde, bolnavul sforăia 
cumplit. 

Ahmed ştia că acum trebuia să fie foarte atent. Deschise 
uşa in tăcere. Ahmed şi Azadeh aşteptau pe coridor, cu sora. 
Îngrijorată, sora trecu pe lângă el, luă pulsul Hanului, uitându-se 
îndeaproape la el. 

- E bine? întrebă Azadeh din usă. 
- Cine poate să spună, fetiţo? S-a obosit prea mult, s-a obosit 
rău de tot. Ar fi bine să plecaţi acum. 

Nervos, Hakim se întoarse către Ahmed. 


- Ce-a hotărât? 

- Să fie alungaţi pe pământurile de la nord de Meshed, mâine la 
prima rază de lumină, fără un ban şi izgoniți din trib. O să v-o 
spună el însuşi, mâine, înălţimea voastră! 

- Voia lui Allah, spuse Azadeh, simțind o mare uşurare că ce era 
mai rău nu fusese poruncit. 

Hakim strălucea de mândrie că sfatul său fusese urmat. 

- Sora mea şi cu mine o să... nu ştim cum să-ţi mulţumim că ne- 
ai ajutat, Ahmed, şi... ei bine, că ai scos adevărul la iveală în 
cele din urmă. 

- Vă mulţumesc, înălţimea voastră, dar eu mă supun numai 
Hanului. când o să vină vremea, am să vă servesc aşa cum l-am 
servit şi pe înălţimea sa. M-a făcut s-o jur. Noapte bună! 

Ahmed zâmbi în sinea lui, închise uşa şi se întoarse înapoi 
la pat. 

- Cum se simte? 
- Nu prea bine, agat 

O durea spatele şi îi era rău de oboseală. 

- Trebuie să mă înlocuiască cineva mâine. Ar trebui s-avem două 
surori şi încă un infirmier de ajutor. lartă-mă, dar nu pot 
continua singură. ` 

- Orice doreşti o să ai - dacă rămâi. lnălţimea sa apreciază foarte 
mult grija pe care i-o arăţi. Dacă doreşti, am să-l priveghez eu o 
oră sau două. In camera de alături e o sofa şi pot să te chem în 
caz că se-ntâmplă ceva. 

- O, asta e foarte amabil din partea dumitale, sunt sigură. 
Mulţumesc. Mi-ar prinde bine o fărâmă de somn, dar trezeşte- 
mă dacă se deşteaptă şi oricum peste două ore. 

Aşteptă să intre în camera de alături, îi spuse santinelei 
să-l înlocuiască peste trei ore şi îi dădu drumul să plece. Apoi 
începu veghea. 

O jumătate de oră mai târziu aruncă cu grijă o privire în 
camera ei. Era adânc cufundată în somn. Se întoarse înapoi în 
încăperea bolnavului şi încuie uşa, trase adânc aer în piept, îşi 
ciufuli părul şi se repezi la pat, scuturându-l 
- lnălţimea voastră, şuieră cu voce speriată, treziţi-vă! Treziţi- 
vă! 

Hanul se trezi din somnul de plumb, neştiind unde se află 
sau ce se-ntâmplă, sau dacă are din nou coşmaruri. 

- Ce... ce? 


Apoi ochii i se deschiseră şi-l zări pe Ahmed părând 
înspăimântat, ceea ce era de neînchipuit. Sufletul său se 
cutremură. 

-Ce? 
- Repede! Trebuie să vă ridicaţi, Pahmudi e jos, Abrim Pahmudi 
cu călăii de la SAVMA a venit după domnia voastră! 

Ahmed gâfiia. 

- Cineva le-a deschis uşa! Sunteţi trădat, un trădător v-a trădat, 
Hashemi Fazir v-a dat lui Pahmudi şi SAVAMA ca peşcheş. 
Repede, ridicaţi-vă! Au doborit toate gărzile şi vin să vă ia! 

Îl văzu pe Han deschizând înspăimântat gura, cu ochii 
aproape să iasă din cap, şi continuă pe nerăsuflate: 

- Sunt prea mulţi, nu pot fi opriţi, grăbiţi-vă! Trebuie să fugiţi! 

Indemânatic, desfăcu perfuzorul si sfâșie aşternuturile, 
ajutându-l să se ridice pe bărbatul înnebunit care tot încerca să 
mişte din buze, după care îl îmbrânci brusc înapoi în pat şi se 
holbă la uşă. 

- Prea târziu, gâfii, ascultați, au venit, au venit! Pahmudi e în 
frunte, au venit! 

Cu pieptul tresăltând greoi, Hanul avu impresia că le aude 
paşii. II vedea pe Pahmudi, chipul său slab rânjind fericit şi 
instrumentele de tortură afară în coridor, ştiind că n-avea să 
existe nici o îndurare şi-aveau să-l ţină în viaţă ca să-şi urle 
durerea. leşit din minţi, strigă la Ahmed: 

- Repede, ajută-mă! Pot să ajung până la fereastră. Putem să 
coborâm pe-acolo dacă mă ajuţi. În numele lui Allah, Ahmed... 

Dar nu reuşi să facă cuvintele să se alcătuiască, încercă 
din nou, dar gura nu se supuse creierului, deşi muşchii gâtului 
erau încordaţi de efort şi venele umflate. | se părea că urla şi 
tipa de-o veşnicie la Ahmed, care doar stătea acolo privind la 
uşă fără să-l ajute, paşii apropiindu-se din ce în ce mai mult. 

- Ajutor! reuşi să gâfâie, zbătându-se să iasă din pat, 
cearceafurile şi pătura apăsându-l, împiedicându-i mişcările, 
înecându-l, durerea din piept din ce în ce mai puternică, 
crescând întruna, monstruoasă acum, ca şi zgomotul. 

- Nu-i nici o scăpare! Sunt aici! Trebuie să-i las să intre. La 
capătul puterilor, îl văzu pe Ahmed pornind spre uşă. Cu 
ultimele rămăşiţe de putere, strigă la el să se oprească, dar tot 
ceea ce se auzi fu un hârâit ciudat, gâtuit, apoi simţi ceva 
răsucindu-se în creier şi altceva trosni. O scânteie ţâşni prin 


firele creierului şi izbi în adâncurile acestuia, declansând o 
reacţie în lanţ. Durerea încetă, sunetul încetă. Zări zâmbetul lui 
Ahmed. Urechile sale auziră tăcerea coridorului şi tăcerea 
palatului şi ştiu că era într-adevăr trădat. Cu un ultim şi 
atotcuprinzător efort, se întinse după Ahmed, flăcările din creier 
luminându-i drumul în jos în adâncul fântânii, roşie si caldă 
îmbrăţişa întunericul. 

Ahmed se asigură că Hanul e mort, bucuros că nu trebuise 
să folosească perna ca să-l liniştească. In grabă, legă din nou 
perfuzorul, verifică dacă nu rămăseseră picături prin jur, 
îndreptă puţin aşternutul şi apoi, cu multă grijă, cercetă 
încăperea. 

Nimic din cele ce vedea n-ar fi putut să-l trădeze. Respira 
greu, capul îi bubuia şi era nespus de uşurat. O a doua 
verificare, apoi se duse până la uşă, o descuie pe tăcute şi se 
întoarse fără zgomot înapoi lângă pat. Hanul zăcea cu capul pe 
pernă, cu ochii goi, sângele curgându-i din nas, şi din gură. 

- Înălţimea ta! urlă. Înălţimea ta, apoi se aplecă înainte şi-l 
înşfacă o clipă, îi dădu drumul, apoi sări de-a curmezişul 
camerei şi dădu uşa de perete. Soră! strigă, năvălind în camera 
alăturată, smulgând-o pe femeie din somnul adânc şi, pe 
jumătate purtând-o, pe jumătate târând-o, o aduse înapoi lângă 
Han. 

- O, Dumnezeule, murmură ea, slăbită de uşurarea că nu se- 
ntâmplase câtă vreme fusese doar ea singură, ca să poată fi 
acuzată de acest străjer violent, cu pumnal, sau de aceşti 
oameni nebuni ce ţipau şi spumegau. 

Pe deplin trează acum, îşi şterse fruntea şi îşi aşeză părul 
în ordine, simțindu-se goală fără bonetă. Făcu la repezeală ceea 
ce avea de făcut şi-i închise ochii, auzindu-l pe Ahmed gemând 
întruna, doborât de suferinţă. 

- Nu s-ar mai fi putut face nimic, aga, spuse ea. S-ar fi putut 
întâmpla oricum. Suferea foarte mult, îi venise ceasul. E mai 
bine aşa. Mai bine decât să trăiască ca o legumă. 

- Da, da, cred ca da. 

Lacrimile lui Ahmed erau reale. Lacrimi de uşurare. Insha 

Allah. Insha Allah. 

- Ce s-a întâmplat? 

- Eu... eu moţăiam şi el a oftat şi a început sa sângereze pe nas 
şi pe gură. 


Ahmed îşi şterse lacrimile, lăsând vocea să tremure. 

- L-am... m-am repezit la el şi l-am prins, căci se răsturnase din 
pat şi dup-aia, nu ştiu. Am... a leşinat şi... şi-am venit după 
dumneata. 

- Nu-ţi face griji, aga, nimeni nu putea face nimic. Câteodată e 
brusc şi iute, alteori nu. Mai bine să fie iute, e o binecuvântare. 

Oftă şi-şi aranja uniforma, bucuroasă că totul se terminase 
şi-acum putea să părăsească locul ăsta. 

- El, ă... ar trebui să fie curăţat înainte de-a fi chemaţi ceilalţi. 

- Da, vă rog lăsaţi-mă să ajut. Vreau să ajut. Aş dori să ajut. 
Ahmed o ajută să îndepărteze sângele cu un burete şi să-l facă 
prezentabil şi toată vremea se gândea: Najoud şi Mahmud vor fi 
alungaţi înainte de amiază, restul pedepsei lor la un an şi-o zi de 
azi înainte. Să aflăm dacă Fazir l-a prins pe Piotr Oleg, să ne 
asigurăm că gâtlejul mesagerului cu răscumpărarea va fi retezat 
în după-amiaza asta, aşa cum am ordonat în numele Hanului. 

Prostule! spuse el către cadavru. Ce prost ai fost să crezi 
că aş aranja să plătesc răscumpărarea, să aduc înapoi pilotul ce 
te-ar fi putut duce la Teheran să-ţi salveze viaţa. De ce să 
salvezi o viaţă pentru câteva zile în plus, sau o lună? E 
primejdios să fii bolnav si neajutorat, cu boala ta, mintea devine 
tulbure; o, da, doctorul mi-a spus la ce să mă aştept: ţi-ai fi 
pierdut din ce în ce mai mult minţile, ai fi devenit mai 
răzbunător ca niciodată, mai primejdios ca niciodată, de-ajuns 
de primejdios ca, poate, să te răzbuni pe mine, să te descarci pe 
mine. Dar acum, acum succesiunea e asigurată, pot să 
stăpânesc căţelandrul si cu ajutorul lui Allah să mă însor cu 
Azadeh sau s-o trimit în nord. Gaura ei e ca oricare alta. 

Sora îl urmărea pe Ahmed din vreme în vreme, mâinile 
sale puternice, îndemânatice şi blânde, pentru prima dată 
bucuroasă de prezenţa lui, fără să se mai teamă de el, 
urmărindu-l cum pieptăna barba. 

Oamenii sunt atât de ciudaţi, îşi zise. Trebuie să-l fi iubit 
foarte mult pe diavolul ăsta bătrân. 

Teheran, ora 6,55 dimineaţa. Mclver continuă să 
selecteze dosarele şi hârtiile pe care le scosese din marele seif 
al biroului, punând în servietă numai pe cele care erau vitale. 
Incepuse treaba de la cinci şi jumătate dimineaţa şi acum îl 
dureau capul şi spatele, iar servieta era aproape plină. 

Atât de multe ar mai trebui să iau, îşi zise, lucrând cât de 
repede putea. Într-o oră, poate chiar mai puţin, aveau să 
sosească angajaţii lui iranieni şi va trebui să se oprească. 

Afurisiţi oameni! îsi zise iritat. Niciodată nu-s aici când 
avem nevoie de ei. În afara ultimelor câteva zile - când nu pot 
să scap de ei. Slugarnici afurisiţi! "O, nu, Excelenţă, vă rog 
îngăduiţi-mi să încui eu în locul domniei voastre. Vă implor să-mi 
acordaţi cinstea" sau "o, nu, Excelenţă, o să deschid eu biroul în 
locul domniei voastre. Insist, aceasta nu este o treabă pentru 
Excelenţa voastră". Poate că devin paranoic, dar parcă m-ar 
spiona, parcă li s-a poruncit să ne urmărească, iar asociaţii sunt 
mai băgăreţi ca niciodată. Aproape ca şi cum cineva ne-ar 
supraveghea continuu. 

Şi totuşi, până acum - să bat în lemn - totul merge ca un 
avion bine întreţinut: noi o să fim plecaţi astăzi la prânz, sau 
ceva mai târziu; Rudi e deja pregătit pentru vineri, când toţi 
băieţii lui şi întreaga încărcătură de piese vor fi plecaţi din 
Bandar-e Delam pe şosea, la Abadan, unde s-a strecurat un 
Trident aprobat de prietenul lui Duke, Zataki, ca să evacueze 
sondorii englezi; până acum, Duke a depozitat probabil 
combustibilul de rezervă la Kowiss şi toţi băieţii lui sunt pe lista 
de aprobări, gata să plece mâine cu avionul companiei - să mai 
batem o dată în lemn - trei camioane încărcate cu piese au 
ajuns deja la Bushire, gata pentru traversarea la Al Shargaz; 
Barosanu, colonelul Changhiz şi afurisitul ăla de mullah Hussain 
încă se poartă ca lumea - să batem de cincizeci de ori în lemn; 
la Lengeh, Scrag n-o să aibă probleme, sunt o mulţime de nave 
costiere disponibile pentru piesele lui şi n-are altceva de făcut 
decât s-aştepte ziua Z - nu, nu ziua Z, ziua V. 

Singura pată neagră, Azadeh şi Erikki. De ce dracu nu mi-a 
spus ea nimic mai înainte să pornească la vânătoarea asta 
nebunească după sărmanul Erikki? Dumnezeule, scapă din 
Tabriz numai cu pielea de pe ea şi după aia se întoarce şi-şi 
bagă căpşorul drăgălaş înapoi în lat! Femeile sunt toate nişte 


nebune. Răscumpărare? Prostii! Mă prind că-i altă capcană 
pregătită de tatăl ei, împuţitul ăla de ticălos bătrân. Şi în acelaşi 
timp e cum a zis Tom: "S-ar fi dus oricum, Mac. Si, de altfel, i-ai 
fi spus despre "Vârtej"?" 

Stomacul începu să-l ardă. Chiar dacă noi toţi ieşim, 
rămâne în continuare problema lui Erikki şi a fetei ăsteia. Apoi 
mai sunt săracul Tom şi Şeherazada. Cum dracu să-i punem la 
adăpost pe ăştia patru? Trebuie să născocesc ceva. Mai avem 
două zile. Poate până... 

Se răsuci brusc, uimit, căci nu auzise uşa deschizându-se. 
În cadrul uşii stătea şeful său de birou, Gorani, înalt şi cu un 
început de chelie, un şiit devotat care era cu ei de ani de zile. 

- Salaam, aga! 
- Salaaml Ai venit aşa devreme? 

Mclver înţelese surprinderea sinceră a omului în faţa 
întregii dezordini. De obicei, Mclver era deosebit de îngrijit, până 
la meticulozitate, şi se simţi de parcă ar fi fost prins cu mâinile 
în cutia cu ciocolată. 

- Voia lui Allah, aga. lmamul a ordonat revenirea la normal şi 
toată lumea să treacă la lucru din greu pentru succesul 
Revoluţiei. Pot să vă ajut? 

- Aăă... Ei bine, nu... Nu, mulţumesc. Eu doar... Sunt doar cam 
grăbit. Am o mulţime de făcut astăzi. Mă pregăteam să plec la 
ambasadă. 

Mclver ştia că vocea îl trăda, dar nu era în stare să se 
controleze. 

- Am... Am nişte întâlniri toată ziua şi trebuie să ajung la 
aeroport după-amiază. Trebuie să pregătesc ceva pentru 
komitehul de la Doshan Tappeh. N-o să mă întorc la birou de la 
aeroport, aşa că poţi să închizi mai devreme şi să-ţi iei după- 
amiaza liberă. De fapt, ai putea să-ţi iei liberă toată ziua. 

- Oh, mulţumesc, aga, dar biroul ar trebui să rămână deschis 
până când... 

- Nu, o să închidem în ziua în care plec. Mă duc direct acasă şi o 
să fiu acolo dacă-i nevoie. Te rog să te întorci peste zece 
minute, Vreau să trimit nişte telexuri. 

- Da, aga, desigur aga. 

Omul plecă. Mclver ura să răstălmăcească adevărul. Ce-o 
să se întâmple cu Gorani, se întrebă din nou, cu el şi cu restul 
oamenilor noştri de peste tot în Iran, unii dintre ei minunaţi, cu 


ei şi cu familiile lor? Tulburat, isprăvi cât de bine putu. Mai 
rămăseseră încă o sută de mii de riali în caseta cu bani. Lăsă 
nişte bilete, încuie seiful şi trimise nişte telexuri lipsite de 
importanţă. Pe cel important îl trimisese la cinci şi jumătate în 
aceeaşi dimineaţă, la Al Shargaz, şi o copie la Aberdeen, în caz 
că Gavallan întârziase: "Trimitem la Al Shargaz pe calea aerului 
cele cinci lăzi cu piese de schimb, pentru reparaţii, aşa cum e 
planificat. Tradus, codul însemna că Nogger, Petikin el şi ultimii 
doi mecanici pe care nu putuse să-i scoată din Teheran se 
pregăteau să urce la bordul avionului astăzi, aşa cum se 
plănuise, şi era încă verde pentru toate acţiunile. 

- Ce lăzi sunt astea, aga? 

Cine ştie cum, Gorani găsise copiile telexului. 
- Sunt de la Kowiss. Or să plece cu avionul de săptămâna 
viitoare. 
- O, foarte bine. O să verific pentru domnia voastră. Mai înainte 
de a pleca aţi putea să-mi spuneţi, vă rog, când se-ntoarce 
elicopterul nostru? Cel pe care l-am împrumutat la Kowiss. 
- Săptămâna viitoare. De ce? 
- Dorea să ştie Excelenţa sa, ministrul şi director al Consiliului de 
Conducere, Ali Kia, aga. 

Mcilver îngheţă. 
- Oh, de ce? 
- Probabil are un contract pentru el, aga. Secretarul lui a venit 
aici noaptea trecută, după ce aţi plecat şi m-a întrebat. Ministrul 
Kia doreşte de asemenea un raport asupra progresului 
reparațiilor celor trei elicoptere trimise pentru reparaţii, eu, ă... 
am spus că o să i-l dau astăzi. Vine în dimineaţa asta, aşa că nu 
pot să închid biroul. 

Nu discutaseră niciodată despre cele trei aparate sau 
despre deosebit de marele număr de piese de schimb pe care le 
trimiteau din ţară cu camionul, maşina sau ca bagaj personal, 
nefiind nici un pic de spaţiu disponibil pentru mărfuri. Era mai 
mult ca posibil ca Gorani să ştie că cele trei elicoptere nu aveau 
nevoie de reparaţii. Ridică din umeri şi speră să fie bine. 

- O să fie gata aşa cum s-a planificat. Lasă-i un bilet pe uşă. 

- O, da, dar asta ar fi foarte nepoliticos. Am să transmit mesajul 
ăsta. A spus că o să se întoarcă mai înainte de rugăciunea de 
amiază şi a solicitat în mod special o întâlnire cu domnia 


voastră. Are un mesaj foarte personal din partea ministrului 
Kia. 

- Ei bine, mă duc la ambasadă. Mclver cugetă un moment. 

- Am să mă-ntorc imediat ce pot. 

Ridică nervos valiza şi o porni grăbit în jos pe scări, 
înjurându-l pe Aii Kia si adăugind încă o înjurătură pentru Aii 
Baba. 

Ali Baba, numit astfel pentru că-i amintea lui Mclver de cei 

patruzeci de hoţi, era jumătatea specialistă în linguşeli din 
cuplul de servitori care locuise la ei în ultimii doi ani, dar care 
dispăruse la începutul tulburărilor. leri, în zori, Ali Baba se 
întorsese strălucind de zâmbet şi purtându-se ca şi cum lipsise 
un sfârşit de săptămână, în loc de aproape cinci luni, insistând 
plin de voioşie să-şi reia vechea cameră. 
- Ah, aga, casa trebuie să fie cum nu se poate mai curată şi 
pregătită pentru întoarcerea înălţimii sale. Săptămâna viitoare o 
să se întoarcă aici soţia mea ca să facă asta, dar între timp am 
să vă aduc ceai şi pâine prăjită, la iuţeală, aşa cum v-a plăcut 
întotdeauna. Poate că m-am sacrificat pentru domnia voastră, 
dar m-am tocmit grozav astăzi în piaţă pentru pâine proaspătă 
şi lapte, la nişte preţuri atât de rezonabile, ah, cele mai 
rezonabile, numai pentru mine, dar hoţii de negustori pretind de 
cinci ori preţul de anul trecut... Vă rog să mă iertaţi, dar daţi-mi 
banii acum. Şi, imediat ce se deschide banca, puteţi să-mi plătiţi 
salariu din urmă. 

Afurisitul de Aii Baba! Revoluţia nu l-a schimbat câtuşi de 
puţin. E în continuareo felie pentru noi şi cinci pentru el, dar nu 
contează. A fost grozav să servesc ceaiul şi pâinea prăjită în pat 
- dar nu şi în ziua în care o s-o ştergem de-aici. Cum dracu' o să 
ne luăm bagajele, eu şi cu Charlie, cu el mişunând în jur ca un 
şobolan flămând? 

In garaj îşi descuie maşina. 

- Lulu, bătrânica mea, spuse, îmi pare rău, dar n-am ce-ţi face. A 
sosit vremea pentru marea despărţire. Nu prea ştiu cum am să 
fac, dar n-am să te las ofrandă vreunui afurisit de iranian. Ar fi 
ca un viol. 

Talbot îl aştepta în biroul spaţios şi elegant. 

- Dragul meu domn Mclver, eşti proaspăt şi punctual. Am auzit 
toate aventurile tânărului Ross. Pe onoarea mea, am fost toţi 
foarte norocoşi, nu crezi? 


- Da, da, am fost. Cum se simte? 
- O să treacă şi peste asta. Băiat bun, a făcut o treabă al 
dracului de bună. Mă întâlnesc cu el la prânz şi-l scoatem de aici 
astăzi, cu zborul BA, asta în caz că a fost luat la ochi de careva. 
Nici o precauţie nu-i de lepădat. Vreo ştire de la Erikki? S-au 
interesat de la Ambasada Finlandeză, cerând ajutor. 

Mclver îi spuse de biletul lui Azadeh. 
- Afurisită prostie! Talbot îşi împleti degetele. 
- "Răscumpărare" nu-mi sună prea bine. Este, hâm... umblă un 
zvon că Hanul este într-adevăr foarte bolnav. Infarct. 

Mclver se încruntă. 
- Asta ar ajuta-o sau le-ar face rău lui Azadeh si Erikki? 
- Dacă crapă, ei bine, asta cu siguranţă c-o să schimbe balanţa 
puterii în Azerbaidjan, pentru o vreme. Lucru care cu siguranţă 
c-o să-i încurajeze pe nechibzuiţii noştri prieteni de la nord de 
graniţă să se agite mai mult ca de obicei, fapt care o să-i facă 
pe Carter şi voinicii lui să tragă nişte aghioase răsunătoare. 
- Ce dracu face acum? 
- Nimic, bătrâne, bate câmpii cu graţie, ăsta-i necazul! Şi-a 
împrăştiat alunele şi s-a udat pe el. 
- Mai e ceva nou cu naţionalizarea noastră? Armstrong spunea 
că e iminentă. 
- S-ar putea foarte bine ca pierderea controlului aparatelor 
voastre să fie într-adevăr iminentă, spuse Talbot cu o grijă 
studiată şi atenţia lui Mclver se încorda. Este, ă... s-ar putea să 
fie mai degrabă o achiziţie personală din partea părţilor 
interesate. 
- Vrei să spui Aii Kia şi partenerii? Talbot ridică din umeri 
- Asta nu e problema noastră, nu? 
- E oficial? 
- Dragul meu amic, Doamne, nu! Talbot era destul de revoltat. 
- Doar o observaţie personală, neoficială. Ce pot să fac pentru 
tine? 
- Neoficial, la instrucţiunile lui Andrew Gavallan, e-n regulă? 
- Hai s-o facem oficial. 

Mclver cântări chipul rozaliu lipsit de veselie şi se ridică 
uşurat. 
- Nici gând, domnule Talbot, a fost ideea lui Andy să vă ţin la 
curent, nu a mea. 

Talbot oftă cu exersată elocvenţă. 


- Foarte bine, neoficial. 
Mclver se aşeză. 
- Noi, â... noi ne transferăm sediul la Al Shargaz. Astăzi. 
- Foarte înţelept. Şi? 
- Plecăm azi. Tot personalul străin, cu avionul nostru. 
- Foarte înţelept. Şi? 
- Noi, ă... încheiem toate operaţiile din Iran. Vineri. Talbot oftă 
obosit. 
- Fără personal, aş spune că asta e axiomatic. Şi? Mclver găsea 
foarte greu cuvintele cu care să spună ceea ce ar fi dorit. 
- Noi, â... ne luăm toate aparatele vineri. Vinerea asta. 
- Fir-aş al naibii! spuse Talbot cu o admiraţie deschisă. Felicitări! 
Cum Dumnezeu aţi reuşi să-l înghesuiți pe împuţitul ăla de Kia 
să vă dea permisele? Cred că i-aţi promis un loc pe viaţă în loja 
regală la Ascot. 
- A, nu, nu. Nici pe departe. Am hotărât să nu cerem permise de 
ieşire. Pierdere de vreme. 
Mclver se ridică. 
- Ei bine, ne vedem... 
Zâmbetul lui Talbot păru să alunece de pe faţă. 
- Fără vize? 
- Fără. Ştii şi dumneata că păsările noastre or să ne fie săltate, 
naţionalizate, furate, preluate. Oricum ai vrea s-o spui, n-avem 
cum să obţinem viză de ieşire, aşa că pur şi simplu plecăm. 
Adăugă inocent: 
- Vineri golim hulubăria. 
- Oh, pe onoarea mea! 
Talbot scutura viguros din cap, degetele lungi jucându-se 
cu un dosar de pe birou. 
- Fir-aş al naibii! Foarte, foarte neînţelept, foarte, foarte, al naibii 
de neînţelept! 
- Nu e nici o altă alternativă. Ei bine, domnule Talbot, asta-i tot. 
Distracţie plăcută! Andy dorea să vă avertizăm dinainte, asa ca 
să puteţi face ce aţi vrea să faceţi. 
- Ce dracu-i asta?! explodă Talbot. Cum dracu să ştiu eu... 
Mclver era la fel de exasperat. 
- Se zice c-ar trebui să vă protejaţi conaţionalii. Dar n-am de 
gând să fiu scos din afaceri şi cu asta basta! 
Degetele lui Talbot băteau nervos darabana pe masă. 


- Cred că am nevoie de-o ceaşcă de ceai. Apăsă butonul 
interfonului. 

- Celia, două ceşti din alea bune şi cred c-ar fi bine să strecori o 
modestă cantitate de Nelson's Blood în conţinut. 

- Da, domnule Talbot, spuse o voce fonfânită şi strănută. 

- Sănătate! zise automat Talbot. 

Degetele îşi opriră darabana. Îi zâmbi dulce lui McIver: 

- Sunt nespus de bucuros că nu mi-ai spus nimic despre nimic, 
bătrâne! 

- Şi eu. 

- Fii fără grijă, dacă vreodată am s-aud c-ai intrat la zdup 
încercând să... care-i expresia? A, da, să faci mişculaţii, am să 
fiu bucuros să te vizitez în numele guvernului Majestății Sale şi 
să încerc să te scot din necaz. 

Sprâncenele lui Talbot se ridicară până pe frunte. 

- Mare escrocherie, pe onoarea mea, dar mult noroc, bătrâne! 

In apartamentul lui Azadeh; ora 8,10 dimineaţa. 
Bătrâna servitoare purta o tavă grea de argint în lungul 
coridorului. Patru ouă fierte, pâine prăjită, unt şi marmeladă, 
două minunate ceşti de cafea, un ibric ce scotea aburi şi cele 
mai fine şerveţele egiptene de bumbac. Aşeză tava jos şi ciocăni 
la uşă. 

- Intră! 
- Bună dimineaţa, înălţimea voastră! Salaam! 
- Salaam, spuse morocănoasă Şeherazada. 

Era sprijinită de multele perne ale patului aşternut direct 
pe covor, cu faţa buhăită de lacrimi. Uşa băii era dată de perete 
şi se auzea zgomotul apei ce curgea. 

- Poţi s-o pui aici, pe pat! 
- Da, înălţimea voastră. 

Bătrâna se supuse. Cu coada ochiului, aruncă o privire în 
baie, apoi plecă tăcută. 

- Dejunul, Tommy, strigă Şeherazada, încercând să pară veselă. 

Nici un răspuns. Ridică din umeri mai mult pentru ea. 
Suspină puţin, alte lacrimi gata să izbucnească în curând. Ridică 
privirile când Lochart se întoarse în dormitor. Era proaspăt ras şi 
îmbrăcat în echipamentul de zbor pentru iarnă: cizme, 
pantaloni, cămaşă şi un pulover gros. 

- Cafea? întrebă cu o încercare de zâmbet, urându-i chipul 
împietrit şi aerul de dezaprobare pe care îl avea. 


- Într-o clipă, spuse fără entuziasm. 

- Mulţumesc. 

- Am... am poruncit totul aşa cum îţi place. 
- Arată bine. Nu m-aştepta. 

Se duse la birou şi începu să îşi lege cravata. 

- N-a fost într-adevăr minunat din partea lui Azadeh să ne 
împrumute apartamentul cât e plecată? Nu-i aşa? E mult mai 
drăguţ decât acasă. 

Lochart o privi în oglindă. 

- N-ai spus asta atunci. 

- O, Tommy, sigur că ai dreptate, dar te rog, hai să nu ne 
certăm! 

- Nu mă cert. Am spus tot ce-aveam de spus, şi tu la fel. Am 
făcut-o, se gândi nemulţumit, ştiind că ea se simţea la fel de 
mizerabil ca şi el, dar fără să fie în stare să facă ceva în privinţa 
asta. 

Când Meshang îl provocase în faţa ei şi-a lui Zarah, cu 
două nopţi în urmă, începuse coşmarul care continua chiar şi 
acum, sfâşiindu-i, împingându-l în pragul nebuniei. Două zile şi 
două nopţi de lacrimi amare şi el spunând întruna: "N-ai de ce 
să te îngrijorezi. O să ne descurcăm cumva, Şeherazada!" şi- 
apoi discutând viitorul. Care viitor, îşi întrebă imaginea din 
oglindă, simțindu-se încă o dată gata să explodeze. 

- Uite-ţi cafeaua, dragă Tommy! 

O luă morocâănos, se aşeză cu faţa la ea pe un scaun, fără 
s-o privească. Cafeaua era fierbinte şi excelentă, dar nu-i 
îndepărtă gustul amar din gură, aşa că o lăsă aproape neatinsă, 
ducându-se să-şi ia scurta de zbor. 

Slavă Domnului că am zborul de astăzi la Kowiss, se 
gândi. La dracu cu totul! 

- Când am să te revăd, dragul meu? când ai să te-ntorci? Se 
văzu ridicând din umeri şi se uri, dorind s-o ia în braţe şi să-i 
spună cât de profundă era dragostea lui, dar trecuse prin 
suferinţa aceea de patru ori în ultimele două zile şi era la fel de 
neînduplecată şi inflexibilă ca şi fratele ei. 

- Să plec din Iran? Să plec de-acasă pentru totdeauna? ţipase. O, 
nu, nu pot! Nu pot! 

- Dar n-o să fie pentru totdeauna, Şeherazada! O să petrecem o 
vreme la Al Shargaz, apoi o să mergem în Anglia. O să-ţi placă 
Anglia şi Scoţia şi Aber... 


- Dar Meshang spune... 

- Tu-l în cur pe Meshang! strigase şi văzuse teama de pe chipul 
ei şi asta nu făcuse decât să-i exacerbeze furia. Meshang nu e 
Dumnezeu Atotputernicul, lIsuse Christoase! Ce afurisenia 
dracului ştie el? 

Ea începuse să suspine ca un copil înspăimântat, 
îndepărtându-se de el. 

- O, Şeherazada, iartă-mă! O luase în braţe, murmurându-i 
cuvinte drăgăstoase la ureche şi ea se cuibări în braţele sale. 
-Tommy, ascultă-mă, dragul meu. Aveai dreptate şi am greşit. A 
rost vina mea, dar ştiu ce trebuie să fac. Mâine am să mă duc la 
Meshang şi-am să-l conving să ne lase un venit şi... ce s-a- 
ntâmplat? 

- N-ai ascultat nici măcar un cuvânt din ce ţi-am spus. 

- O, ba da, da, într-adevăr, am ascultat cu foarte mare grijă, te 
rog, nu te înfuria din nou, e desigur drept să te superi, dar 
ascultă-mă! 

Izbucnise din nou. 

- N-ai auzit ce-a spus Meshang? N-avem nici un ban. Cu banii s-a 
terminat. Clădirea s-a terminat. Are controlul total asupra 
banilor familiei. To.tal. Şi până când nu i te supui lui şi nu mie, n- 
ai să mai primeşti nimic. Dar asta nu e important. Pot să câştig 
de-ajuns pentru noi! Pot! 

Problema este să plecăm din Teheran. Să plecăm pentru... 

pentru o vreme. 
- Dar n-am nici un act! Nu am, Tommy! Şi nu pot să obţin altele 
încă. Şi Meshang are dreptate când spune că dacă plec fără 
acte, n-o să mă lase niciodată să mă întorc. Niciodată! 
Niciodată! 

Alte lacrimi şi altă ceartă şi nu fusese în stare s-o 
convingă. Alte lacrimi, apoi se culcaseră, încercaseră să doarmă 
şi nici unul nu reuşise. 

- Poţi să rămâi aici, Tommy. De ce nu poţi să rămâi aici, 
Tommy? 

- O, pentru Dumnezeu, Şeherazada! Meshang a arătat asta 
foarte limpede. Nu sunt dorit şi toţi străinii sunt izgoniți. O să 
mergem undeva, în altă parte, în Nigeria sau la Aberdeen. în 
altă parte. Pregăteşte-ţi o valiză. O să te urci în avion şi-o să ne 
întâlnim la Al Shargaz. Ai paşaport canadian. Eşti canadiancă! 


- Dar nu pot să plec fără documente, începuse ea să se 
văicărească şi să suspine şi aceleaşi argumente întruna şi alte 
lacrimi. 

Apoi, cu o zi în urmă, detestându-se, lăsase la o parte 
mândria şi se dusese în bazar să ajungă la o înţelegere cu 
Meshang, să-l facă să se răzgândească. Pregătise cu multă 
suferinţă şi durere tot ceea ce avea de gând să spună, dar se 
izbise de un zid la fel de înalt. Înalt până la cer. Şi mai departe. 

- Tatăl meu deţinea acţiuni suficiente ca să controleze asocierea 
la IHC, acţiuni pe care, desigur, le-am moştenit. 

- O, asta-i minunat! Asta schimbă totul, Meshang. 

- Nu schimbă nimic. Problema este cum intenţionezi să-ţi 
plăteşti datoriile? Să plăteşti fosta ta soţie, să plăteşti pentru 
sora mea şi copilul ei, fără un mare exces de caritate? 

- O slujbă nu e o faptă caritabilă, Meshang, nu e o faptă 
caritabilă! Ar putea fi teribil de profitabilă pentru amândoi. Nu-ţi 
sugerez o asociere, nimic de genul ăsta. O să lucrez pentru tine. 
Nu cunoşti nimic din ceea ce ţine de elicoptere. Eu da, pe de 
rost. Aş putea să mă ocup de noua asociere pentru tine şi s-o 
fac imediat profitabilă. Cunosc piloţii şi ştiu cum să mă ocup de 
asta. Cunosc tot lranul şi cea mai mare parte a exploatărilor. 
Asta ar rezolva totul pentru amândoi. Aş lucra din răsputeri ca 
să apăr interesele familiei şi am sta în Teheran. Şeherazada ar 
putea avea copilul aici şi... 

- Statul Islamic o să ceară numai piloţi iranieni. Ministrul Kia m-a 
asigurat. Sută la sută. 

Inţelesese dintr-o dată. Universul lui se spărsese în 
tăndări. 

- A, acum înțeleg. Nici o excepție, nu? în special pentru mine! 

Il văzuse pe Meshang ridicând disprețuitor din umeri. 

- Sunt ocupat. Ca să fiu direct, nu mai poţi rămâne în Iran. N-ai 
nici un viitor în Iran. în afara Iranului şi alături de tine, 
Şeherazada n-are nici un viitor de oarecare valoare şi ea n-o să 
se exileze permanent, ea singură, de bunăvoie, niciodată; iar 
dacă pleacă fără permisiunea mea şi fără hârtiile potrivite, o 
aşteaptă exilul. Prin urmare, trebuie să divorţezi. 

-Nu. 

- Trimite-o înapoi de la apartamentul Hanului, după-amiaza asta 
- apartamentul este alt gest de milă, apropo - şi părăseşte 


imediat Teheranul. Căsătoria ta n-a fost mahomedană, deci nu 
contează. Ceremonia civilă canadiană o să fie anulată... 

- Şeherazada n-o să încuviinţeze niciodată! 

- Oare? Să fii la mine acasă la şase după-amiază şi o să isprăvim 
cu problema asta. După ce o să pleci, am să-ţi acopăr datoriile 
în lran. Nu pot să las ca datoriile să-mi păteze bunul nume. La 
şase după amiază fix! Bună ziua. 

Nu-şi amintise cum se întorsese la apartament, dar îi 

spusese, şi izbucniseră alte lacrimi şi apoi merseseră la casa 
familiei Bakravan şi Meshang repetase ceea ce spusese, înfuriat 
de rugăminţile umile ale Şeherazadei. 
- Nu te umili, Şeherazada! Termină cu urletele! Asta-i spre 
binele tău. Spre binele fiului tău şi spre binele familiei! Dacă 
pleci cu paşaport canadian, fără documentele iraniene potrivite, 
n-o să ţi se îngăduie niciodată să te întorci! Să locuieşti în 
Aberdeen? Allah să te apere! Ai muri de frig într-o lună, ca şi fiul 
tău! Doica Jari n-o să meargă cu tine, ca să nu mai vorbim că 
ăsta n-ar putea s-o plătească. Ea nu-i nebună, n-o să-şi 
părăsească lranul şi familia niciodată. N-ai să ne mai poţi vedea 
vreodată. Gândeşte-te la asta! Gândeşte-te la fiul tău! 

Mereu şi mereu, până când rugăminţile Şeherazadei 
fuseseră reduse la un şir de cuvinte incoerente şi Lochart la 
carne vie. 
- Tommy! 

Tresări din gândurile sale. 
- Da, spuse, auzind vechea notă în glasul ei. 
- Tu mă părăseşti pentru totdeauna? spuse ea în farsi. 
- Nu pot să rămân în Iran, spuse liniştit acum, acest tu ajutând 
foarte mult. când o să se oprească activitatea companiei, n-o să 
mai existe slujbă pentru mine aici, n-am bani şi chiar dacă n-ar fi 
ars casa, ei bine, eu n-am putut niciodată să stau degeaba. 

Privirea lui era nevinovată. 

- Meshang are dreptate în multe privinţe. N-ar fi cine ştie ce 
viaţă cu mine şi ai dreptate să rămâi. Desigur, fără acte ar fi 
periculos să pleci şi trebuie să te gândeşti la copil. Ştiu asta. Și 
încă... Nu, lasă-mă să termin, spuse blând, întrerupând-o. Şi mai 
e HBC. 

Asta-i aminti de vărul ei Karim. Încă o grozăvie care avea 
să vină. Sărmana Şeherazada. 

- Tu, tu ai să mă părăseşti pentru totdeauna? 


- Astăzi plec la Kowiss. Am să rămân acolo câteva zile, apoi mă 
duc la Al Shargaz. Am să te aştept acolo. Am să te aştept o lună. 
Asta o să-ţi dea timp să te gândeşti la ceea ce vrei. O să-mi poţi 
trimite o scrisoare sau un telex prin intermediul celor de la 
Aeroportul Al Shargaz. Dacă vrei să vii cu mine, Ambasada 
Canadiană o sa aranjeze imediat, cu prioritate. Am aranjat deja 
asta şi desigur o să ţin legătura. 

- Prin Mac? 

- Prin el sau altcumva. 

- Tu, tu ai să divorţezi? 

- Nu, niciodată. Dacă vrei asta sau... lasă-mă s-o spun altfel, 
dacă crezi că e necesar să apere copilul nostru sau pentru orice 
alt motiv, atunci am să fac orice vrei tu. 

Tăcerea se adânci şi îl privi cu o căutătură ciudată în ochii 
săi mari, întunecaţi, într-un fel mai bătrână decât înainte şi 
totuşi atât de tânără şi atât de fragilă, cămaşa de noapte 
translucidă subliniind auriul pielii ei, părul revărsându-se peste 
umeri şi sâni. Lochart era mistuit de neputinţă, murea înlăuntrul 
său, dorindu-şi să rămână şi ştiind că nu mai avea nici un motiv 
să o facă. Totul fusese spus şi acum totul depindea de ea. Dacă 
aş fi în locul ei, n-aş ezita. Aş divorța. Nu m-aş fi căsătorit 
niciodată, de la bun-început. 

- Tu, spuse el în farsi, îţi spun adio, iubito! 
- Şi ţie, iubitule! 

Işi luă scurta de zbor şi plecă. Peste câteva clipe ea auzi 
uşa închizându-se. Pentru o vreme privi după el, apoi, 
gânditoare, îşi turnă cafea şi o bău cu înghiţituri mici, fierbinte şi 
tare şi dulce, dătătoare de viaţă. 

Voia lui Allah, îşi spuse, mai liniştită. Fie că se va întoarce 
sau nu. Fie că Meshang o să renunţe sau nu. Oricum, trebuie să 
fiu puternică şi să mănânc pentru doi si să mă gândesc la lucruri 
bune cât timp îmi împlinesc fiul. 

Decapita primul ou. Era fiert perfect şi avea un gust 
delicios. 

La apartamentul lui Mclver; ora 11,50 dimineaţa. 
Petikin intră în sufragerie târând după el o valiză şi fu surprins 
să-l vadă pe servitor, Aii Baba, lustruind cu sârguinţă ostentativă 
bufetul. 

- Nu te-am auzit întorcându-te! Am crezut că ţi-am dat zi liberă, 
spuse iritat, aşezând jos valiza. 


- O, da, aga, dar este cel mai foarte mult de făcut. Locul... ea 
este plin de mizerie şi bucătăria... 

Sprâncenele lui stufoase castanii se ridicară către ceruri. 

- Da, da, asta-i adevărat, dar poţi să începi de mâine. Petikin îl 
văzu privind valiza şi înjură. 

Imediat după micul dejun îl trimisese pe Aii Baba de- 
acasă, toată ziua, cu instrucţiuni să se întoarcă la miezul nopţii, 
ceea ce de obicei ar fi însemnat că n-avea să se întoarcă până a 
doua zi dimineaţă. 

- Acum şterge-o! 

- Da, aga. Plecaţi în vacanţă sau în concedii? 

- Nu. O să... O să stau cu unul dintre piloţi pentru câteva zile, 
aşa că vezi ca dormitorul meu să fie curat mâine. Ah, da. Şi-ar fi 
bine să-mi dai cheia. Am rătăcit-o pe-a mea. 

Petikin întinse mâna, blestemându-se că nu se gândise la 
asta mai înainte. Cu o şovăială ciudată, Ai Baba îi dădu cheia. 

- Căpitanul Mclver vrea apartamentul numai pentru el. Are 
treabă de făcut şi nu vrea să fie tulburat. Ne vedem curând. La 
revedere. 

- Dar, aga... 

- La revedere! 

Se asigură că Aii Baba îşi luase haina, deschise uşa şi 
aproape îl îmbrânci afară, închizând-o după el. Nervos, aruncă 
din nou o privire la ceas. Aproape prânzul şi Mclver încă nu 
sosise şi ar fi trebuit să fie deja la aeroport. Intră în dormitor, 
băgă mâna în dulap după cealaltă valiză, de asemenea 
pregătită, apoi se-ntoarse şi o puse alături de prima, lângă uşa 
din faţă. 

Două valijoare şi o geantă de voiaj, se gândi. Nu-i prea 
mult de arătat după atâţia ani în Iran. N-are a face! Prefer să 
călătoresc cu bagaje puţine şi poate de data asta o să fiu 
norocos şi am să fac mai mulţi bani sau o să încep o afacere 
legată de asta. Şi-apoi mai e şi Paula. Cum dracu să-mi permit 
să mă însor din nou? Să mă însor? Eşti nebun? O legătură e 
aproape tot ceea ce-ţi poţi îngădui. Da, dar, fir-ar să fie, aş vrea 
să mă însor cu ea şi... Telefonul sună şi, speriat, fu gata să sară 
înapoi, atât de neobişnuit cu sunetul lui. Îl ridică cu inima bătând 
să-i spargă pieptul. 

- Alo? 


- Charlie, eu sunt, Mac! Slavă Domnului, blestemăţia 
funcţionează! Am încercat-o din întâmplare. Am fost reţinut. 

- Ai probleme? 

- Nu ştiu, Charlie, dar trebuie să plec şi să mă întâlnesc cu Aii 
Kia. Ticălosul şi-a trimis afurisitul de secretar şi pe cineva din 
Gărzile Verzi ca să mă ia. 

- Ce dracu vrea şi Kia acum? 

Afară, muezinii din întreg oraşul începură să cheme 
credincioşii la rugăciunea de amiază şi, pentru o clipă, îi abătură 
atenţia. 

- Nu ştiu. Întâlnirea este peste o jumătate de oră. Mai bine te-ai 
duce la aeroport, iar eu o să ajung acolo cât de repede pot. 
Spune-i lui Johnny Hogg să întârzie. 

- Okay, Mac! Cum rămâne cu lucrurile tale? Sunt în birou? 

- Le-am strecurat dis-de-dimineaţă, în timp ce Aii Baba sforăia, 
şi sunt în portbagajul lui Lulu. Charlie, mai e una dintre 
cusăturile lui Genny în bucătărie: "Jos cu plăcinta cu carne!" 
înghesui-o în valiza ta. Faci asta pentru mine, te rog? îmi face 
maţele jartiere dacă o s-o uit. Dacă am timp, o să mă întorc şi-o 
să mă asigur că totul e okay. 

- Să închid gazul sau electricitatea? 

- Christoase, nu ştiu. Las-o aşa, okay? 

- E-n regulă. Sigur nu vrei să te-aştept? 

Vocile metalice din difuzoare ale muezinilor îi sporeau 
starea de nelinişte. 

- Nu mă deranjează să aştept. Ar putea să fie mai bine aşa, Mac. 
- Nu, tu du-te. O să fiu acolo cât de repede. La revedere. 
- La revedere! 

Petikin se încruntă, apoi, având ton, formă numărul 
biroului lor de la aeroport. Spre uimirea lui, legătura se făcu 
imediat. 

- lran Helicopters, alo? 

Recunoscu vocea responsabilului lor de mărfuri. 

- Bună dimineaţa, Adwani. Aici căpitanul Petikin, a sosit avionul? 
- A, căpitane, da. Face turul şi ar trebui să aterizeze din clipă în 
clipă. 

- Căpitanul Lane e acolo? 

- Da, doar un moment, vă rog. Petikin aşteptă, întrebându-se ce- 
o fi vrut Kia. 

- Salut, Charlie! Nogger la telefon. Ai prieteni sus-puşi? 


- Nu, telefonul a început pur şi simplu să funcţioneze, poţi să 
vorbeşti între patru ochi? 

- Nu, nu-i cu putinţă. Ce se coace? 

- Sunt încă în apartament. Mac a fost reţinut. Trebuie să se ducă 
să se întâlnească cu Aii Kia. Eu plec acum spre aeroport, iar el o 
să vină direct de la biroul lui Kia. Eşti gata să încarci? 

- Da, Charlie. Trimitem motoarele la reparaţii şi recondiţionare, 
aşa cum a ordonat căpitanul Mclver. Totul cum s-a ordonat. 

- Bun. Mecanicii-s acolo? 

- Da. Şi piesele alea sunt gata pentru încărcat. 

- Bun. Nici o problemă? 

- Nu se întrevede încă nimic la orizont, amice. 

- Ne vedem acolo. 

Petikin puse receptorul în furcă. Privi în jur prin 
apartament pentru ultima dată, acum în mod ciudat întristat. 
Vremuri şi bune şi rele, dar cele mai bune când rămânea acolo 
Paula. Observă afară pe fereastră, în depărtare, un fir de fum 
deasupra Jalehului şi auzi, pe măsură ce vocile muezinilor se 
stingeau una câte una, obişnuitele focuri rare de arme. 

- Să-i ia dracu pe toţi, murmură. 

Se ridică şi ieşi cu bagajul şi încuie grijuliu uşa. când ieşi 
din garaj, îl văzu pe Aii Baba ascunzându-se în umbra unei 
arcade de peste drum. Alături de el se aflau alţi doi bărbaţi pe 
care nu-i mai întâlnise până atunci. 

Ce dracu pregăteşte nemernicul ăsta? se gândi neliniştit. 

La Ministerul Transporturilor; ora 1,07 după 
amiază. |ncăperea uriaşă era ca o gheţărie, în ciuda focului de 
buşteni, iar ministrul Aii Kia purta o şubă grea scumpă, de 
astrahan şi o căciulă asortată, şi era furios. 

- Repet, am nevoie de un mijloc de transport la Kowiss mâine şi- 
ţi cer să mă însoţeşti! 

- Nu pot mâine. Imi pare rău, spuse Mclver, făcând din greu 
eforturi ca să nu lase să i se vadă nervozitatea pe faţă. Aş fi 
bucuros să mă alătur domniei voastre săptămâna viitoare. Să 
zicem, luni. 

- Sunt uimit ca după toată "cooperarea" pe care v-am acordat-o 
să fie necesar chiar să ne certăm! Mâine căpitane, sau... sau o 
să anulez toate aprobările pentru avionul vostru. De fapt, am să- 
| ţin la sol astăzi, am să-l sechestrez astăzi, până la noi 
cercetări. 


Mclver stătea în picioare în faţa uriaşului birou, Kia aşezat 
de partea cealaltă, într-un scaun mare, sculptat, care îl făcea să 
pară un pitic. 

- N-ar putea să fie astăzi, Excelenţă? Avem un Alouette de dus la 
Kowiss. Căpitanul Lochart pleacă... 

Kia se înroşi şi mai mult. 

- Mâine, nu astăzi! Ca director al Consiliului de Conducere, îţi 
ordon; o să vii cu mine şi-o să plecăm împreună la ora zece. 
Înţelegi? 

Mclver dădu din cap mohorât, încercând să găsească o 
cale de scăpare din capcană. Reuşi să alcătuiască din bucățele 
un plan. 

- Unde vreţi să ne întâlnim? 

- Unde-i elicopterul? 

- La Doshan Tappeh. Avem nevoie de aprobare. Din nefericire, 
acolo e un oarecare maior Delami şi un mullah şi amândoi sunt 
destul de dificili, aşa că nu văd cum am putea s-o facem. 

Chipul lui Kia se încruntă şi mai mult. 

- Primul ministru a dat noi ordine care-i privesc pe mullahi şi 
amestecul cu guvernul legal, şi lmamul a încuviinţat totul. 
Amândoi ar face bine să se poarte cum trebuie. O să ne întâlnim 
mâine la zece şi... 

În momentul acela se auzi afară o explozie puternică. 

Alergară la fereastră, dar nu putură vedea decât un nor de 
fum învolburându-se de după colţul străzii spre cerul rece. 

- Pare o altă maşină-capcană, spuse Mclver îngreţoşat. 

In ultimele zile avuseseră loc câteva tentative de asasinat 
şi atacuri cu maşini-capcană, organizate de extremiştii de 
stingă, cele mai multe asupra ayatdlahilor marcanţi din guvern. 
- Terorişti împuţiţi, arde-le-ar Allah părinţii şi pe ei! Kia era vizibil 
înspăimântat, ceea ce-i făcu plăcere lui Mclver. 

- Preţul gloriei, domnule ministru, spuse cu vocea plină de 
îngrijorare. Cei sus-puşi, ca domnia voastră, sunt evidente ţinte. 
- Da, da, ştim.., ştim... Terorişti împuţiţi! 

Mclver zâmbi tot drumul de întoarcere la maşină. Deci Kia 
vrea să meargă la Kowiss. Am să mă îngrijesc ca afurisitul să 
ajungă la Kowiss şi "Vârtejul" să continue după cum am stabilit. 

După colţ, drumul principal era parţial blocat cu 
dărâmături, o maşină încă ardea, altele fumegau şi în asfalt era 
o gaură acolo unde explodase maşina-capcană, aruncând în aer 


toată faţada unui restaurant şi spărgând obloanele băncii 
străine de lângă el. Cioburi de sticlă de la ferestrele acestor 
două clădiri şi de la ferestrele celorlalte magazine erau 
împrăştiate peste tot. Mulţi răniţi, morţi sau pe moarte. Durere 
şi panică şi mirosul cauciucului care ardea. 

Circulaţia era blocată în ambele sensuri. Nu mai era nimic 
de făcut decât s-aştepte. După o jumătate de oră sosi o 
ambulanţă, nişte Gărzi Verzi şi un mullah care începu să dirijeze 
circulaţia. După o vreme i se făcu semn să treacă înainte şi 
demară într-o avalanşă de înjurături. Trecând încet pe lângă 
dărâmături, printre toate maşinile care claxonau şi şoferi furioşi, 
nu observă trupul descăpăţânat al lui Talbot, pe jumătate 
îngropat sub ruinele restaurantului, şi nici nu-l recunoscu pe 
Ross, îmbrăcat în civil, zăcând în nesimţire alături, în parte 
proptit de zid, cu haina sfâşiată şi cu sânge curgându-i din nas şi 
din urechi. 

În holul aeroportului Al Shargaz, de cealaltă parte a 
Golfului; ora 2,05 după-amiază. Scot Gavallan se afla în 
mulţime, aşteptând dincolo de bariera Vămii şi Biroului de 
Imigrări, cu braţul drept într-o eşarfă. Din difuzor se revărsau 
anunţuri în arabă şi engleză referitoare la zboruri, iar marele 
tabel cu sosiri şi plecări clănţănea, stabilind orare şi porţi de 
ieşire, întregul terminal zumzăind ca un stup prosper. Îşi zări 
tatăl intrând pe uşile verzi, chipul i se lumină şi se repezi în 
întâmpinarea lui. 

- Salut, tată! 

- O, Scot băiete! spuse Gavallan nespus de fericit şi-l îmbrăţişa 
cu grijă, protejându-i umărul. Ce mai faci? 

- Minunat, tată, zău. Ţi-am spus, acum e bine. 

- Da, se vede asta. 

De când plecase, luni, Gavallan vorbise de multe ori cu fiul 
său la telefon. Dar vorbitul la telefon nu-i acelaşi lucru, îşi zise. 
- Eram atât de îngrijorat... 

N-ar fi vrut să plece deloc, dar doctorul englez de la spital 
îl asigurase că Scot se pusese pe picioare, iar el avea probleme 
de afaceri urgente în Anglia şi trebuise să se ocupe de întâlnirea 
amânată a Consiliului. 

- Pe radiografie nu se vede nici o fractură, domnule Gavallan. 
Glonţul a trecut prin muşchi, rana e urâtă, dar vindecabilă. 
Lui Scot, doctorul îi spusese: 


- O să doară zdravăn şi n-ai să zbori două luni sau chiar mai 
mult. cât despre lacrimi, n-ai de ce să-ţi faci griji. E doar o 
reacţie normală în urma împuşcăturii. Zborul de la Zagros nu ti- 
a priit nici el prea tare. Ai fugit într-un sicriu, spuneai. Asta-i 
destul ca să-ţi facă pielea de găină, fără să mai vorbim de 
împuşcătură. Şi mie mi s-ar întâmpla asta. O să te ţinem o zi 
aici. 

- E necesar, doctore? M-aş simţi... m-aş simţi mult mai bine... 

Scot se ridicase în picioare, genunchii îl lăsaseră şi ar fi 
căzut dacă Gavallan nu ar fi fost atent. 

- Mai întâi trebuie să te reparăm. Un somn bun o să fie ca ploaia 
de vară, domnule Gavallan. Îţi promit. 

Doctorul îi dăduse un sedativ şi Gavallan rămăsese el, 
liniştindu-l în privinţa morţii lui Jordon. 

- Dacă e cineva responsabil, eu sunt acela, Scot. Dacă aş fi 
ordonat evacuarea înainte de plecarea Şahului, Jordon ar fi încă 
în viaţă. 

- Nu, asta nu-i drept. Gloanţele erau pentru mine... Gavallan 
aşteptase până când fiul său adormise. Pierduse avionul, dar 
prinsese zborul de miezul nopţii şi ajunsese la Londra la vreme. 

- Ce dracu o să se întâmple în Iran? întrebase Linbar ca 
preambul. 

- Cum rămâne cu ceilalţi? îl întrerupsese aspru Gavallan. 

Doar unul dintre ceilalţi directori se afla în încăpere, Raul 
Choy, poreclit "Profitabilul", care venise cu avionul in Hong 
Kong. Gavallan îl respecta enorm pentru abilitatea lui în afaceri. 
Singurul nor întunecat între ei era implicarea strânsă a lui Choy 
în accidentul mortal al lui David McStruan şi succesiunea lui 
Linbar. 

- Ar trebui să-i aşteptăm, nu crezi? 

- Nu mai vine nimeni! se răstise Linbar. Eu le-am anulat sosirea 
şi n-am nevoie de ei. Sunt taipan şi pot să ce vreau! 

- Nu, cu S-G Helicopters nu poţi! Aspru, Gavallan privise peste el 
către Choy. 

- Propun sa amânăm. 

- Sigur că putem, spusese îndată Profitabilul Choy. La dracu, 
Andy, am venit aici special şi noi trei suntem statutari dacă 
vrem să votăm. 

- Eu votez! spusese Linbar. De ce dracu ţi-e frică? 

- Nimic, dar... 


- Bun, atunci suntem statutari. Acum, ce-i cu Iranul? Gavallan se 
stăpânise. 

- Vineri e ziua Z, dacă îngăduie vremea. "Vârtejul" este pregătit 
cât de bine putem. 

- Sunt sigur de asta, Andy. 

Zâmbetul Profitabilului Choy era prietenos. 

- Linbar spune că ai hotărât să încerci să scoţi numai 
elicopterele JR 212. 

Era un bărbat plăcut la înfăţişare, nemaipomenit ele 
bogat, aproape de patruzeci de ani, de mulţi ani unul din 
directorii Casei Struan şi al multelor sale consilii subsidiare, 
având multe acţiuni în afara Struanilor, în societăţi de navigaţie, 
de medicamente, în Hong Kong, Japonia şi China. Cum rămâne 
cu celelalte, 206 şi Alouette? 

- Va trebui să le părăsim. E cu neputinţă să le scoatem. N-avem 
cum. 

O tăcere grea urmă după explicaţia lui. Profitabilul Choy 
spuse: 

- Care e ultima variantă a "Vârtejului"? 

- Joi la ora şapte, dacă îngăduie vremea, o să transmit prin radio 
codul care va declanşa "Vârtejul". Toate aparatele se ridică în 
aer. Avem patru 212 poziţionate la Bandar-e Delam cu Rudi la 
comandă; ele or să se îndrepte spre Bahrain, o să realimenteze, 
apoi mai departe, până la Al Shargaz; cele două 212 de la 
Kowiss vor trebui să realimenteze pe coastă, apoi să se îndrepte 
către Kuweit pentru altă realimentare, apoi spre Jelet - o mică 
insulă în afara coastei saudite, unde am ascuns combustibil - de 
aici către Bahrain şi Al Shargaz. Cele trei de la Lengeh, cu 
Scragger, n-ar trebui să aibă vreo problemă. Se îndreaptă pur şi 
simplu direct către Al Shargaz. Erikki iese prin Turcia. Imediat ce 
sosesc, începem să le demontăm şi le încărcăm într-un 747 pe 
care l-am închiriat deja şi plecăm de-acolo cât de repede putem. 
- Ce şanse ai calculat ca să nu pierdem vreun om sau vreun 
elicopter? întrebă Profitabilul Choy, cu ochii dintr-o dată duri. 

Era un jucător faimos şi proprietar de cai de curse şi 
membru al Jockey Clubului din Hong Kong. Umblau zvonuri că 
era, de asemenea, membru al Sindicatului Jocurilor din Macao. 

- Nu fac de obicei pariuri, dar şansele sunt bune. Altfel nici 
măcar nu m-aş fi gândit la aşa ceva. Mclver a reuşit deja să 
scoată afară trei 212, salvând prin asta mai, bine de trei 


milioane. Dacă scoatem toate elicopterele mari şi cea mai mare 
parte a pieselor, S-G va fi în formă bună. 
- Împuţită formă, spuse brutal Linbar. 
- Mai bună decât cea în care o să fie Struanii anul ăsta! Linbar 
roşi. 
- Ar fi trebuit să fii pregătit pentru catastrofa asta. Tu şi afurisitul 
de Mclver! Orice prost putea să înţeleagă că Şahul îşi trăia 
ultimele zile. 
- De-ajuns cu asta, Linbar! izbucni Gavallan. Nu m-am întors ca 
să mă cert, doar ca să-mi prezint raportul, asa că hai să 
isprăvim si să iau avionul înapoi. Ce mai e, Profitabile? 
- Andy, chiar dacă le scoţi din ţară, cum rămâne cu Imperial, 
care lucrează în Marea Nordului sub preţurile tale, luându-i 
douăzeci de contracte? Apoi se mai pune problema predării 
celor şase X63. 
- O hotărâre afurisit de idioată şi prost venită! spuse Linbar 
Gavallan îşi luă ochii de la Linbar şi se concentra. Choy 
avea dreptul să întrebe şi el nu avea nimic de ascuns. 
- Câtă vreme am câteva JR 212, pot să revin la normal. E imens 
de lucru pentru ele. Săptămâna viitoare am să încep negocierile 
cu Imperial. Sunt convins că pot recâştiga o parte din contracte. 
Restul lumii e înnebunită după petrol, aşa că ExTex o să vină cu 
noile contracte din Arabia Saudită, Nigeria şi Malaysia şi când o 
să primească raportul nostru asupra noului X63, o să-şi dubleze 
afacerile cu noi. Ca şi toate celelalte companii importante. O să 
fim în stare să le oferim servicii mai bune ca niciodată, mai 
sigure în orice condiţii de vreme, la un cost mai mic pe 
kilometru şi pe pasager. Piaţa e uriaşă. Curând China o să se 
deschidă şi... 
- Vis de opioman! spuse Linbar. Tu şi afurisitul de Dunross 
umblaţi cu capul în nori. 
- China n-o să ne folosească la nimic, spuse Profitabilul Choy cu 
o privire curioasă. Sunt de acord cu Linbar. 
-Eunu. 
Gavallan observase ceva ciudat în comportarea lui Choy, 
dar furia îl purta nestăpânită. 
- O să aşteptăm! China trebuie să aibă pe undeva petrol din 
abundență. Ca să isprăvim, sunt în formă, o formă grozavă. 
Profiturile anului trecut au crescut cu cincizeci la sută şi anul 
ăsta o să fie la fel, dacă nu mai bine. Săptămâna viitoare o să... 


Linbar îl întrerupse. 

- Săptămâna viitoare ai să ieşi din afaceri. Zilele astea or să 
hotărască într-un fel sau altul. 

Gavallan îşi împinse bărbia înainte. 

- Vă propun să ne reîntâlnim lunea viitoare. Asta o să-mi dea 
timp să mă întorc. 
- Paul şi cu mine ne întoarcem la Hong Kong duminică. O să ne 
întâlnim acolo. 
- Asta nu-i posibil pentru mine şi... 
- Atunci va trebui să mergem mai departe fără tine. Linbar îşi 
ieşi din fire. 
- Dacă "Vârtejul" nu reuşeşte, s-a terminat cu tine. S-G 
Helicopters o să fie lichidat, O nouă companie, Nord Sea 
Helicopters - deja formată, ca să ştii - o să-i achiziţioneze 
patrimoniul şi mă îndoiesc c-o să plătesc o jumătate de cent la 
dolar. 

„_ Gavallan roşi. 
- Asta-i jaf! 
- Doar preţul insuccesului. Pentru Dumnezeu! Dacă S-G se 
prăbuşeşte, s-a terminat cu tine şi, în ceea ce mă priveşte, era 
şi timpul. Şi dacă nu poţi să-ţi îngădui să-ţi cumperi bilet de 
avion la întâlnirile Consiliului de Conducere, n-o să-ţi ducem 
lipsa! 

Gavallan făcea eforturi supraomeneşti să-si stăpânească 
furia, dar rezistă. Apoi, la un gând brusc, privi peste masă la 
Profitabilul Choy. 

- Dacă "Vârtejul" reuşeşte, o să m-ajuţi să finanţez o cumpărare 
de la Struani? 

Mai înainte ca Choy să poată răspunde, Linbar urlă: 

- Pachetul de control nu-i de vânzare! 

- Poate ar trebui, Linbar, spuse gânditor Profitabilul Choy. Asta 
ar putea să te mai scoată din rahatul în care te afli. De ce să nu 
scapi de o sursă de iritare? Voi doi vă mușcaţi toată vremea. ŞI 
pentru ce? De ce să nu terminăm odată, nu? 

Linbar Spuse printre dinţi: 

- Ai finanța cumpărarea? 

- Poate. Da, poate! Dar numai dacă încuviinţezi, Linbar, numai 
atunci. Asta-i o problemă de familie. 

- N-am să fiu niciodată de acord. Profitabile! Obrazul lui Linbar 
se strâmbă şi se întoarse holbat către Gavallan. 


- Vreau să te văd putrezind, pe tine şi pe afurisitul de Dunross. 

Gavallan se ridică. 

- Ne vedem la întâlnirea viitoare a Consiliului Intern. O să vedem 
ce-o să zică. 

- O să facă ceea ce am să le spun eu să facă. Eu sunt taipan. Că 
veni vorba, îl fac membru pe Profitabil. 

- Nu poţi, e împotriva regulilor lui Dirk! 

Dirk Struan, fondatorul companiei, stabilise că membrii 
Consiliului Intern puteau fi numai din familie, oricât de depărtaţi 
ar fi fost, şi creştini. 

- Ai jurat în faţa lui Dumnezeu să te supui lor. 

- La dracu cu regulile lui Dirk! se răsti Linbar. Nu eşti parte la 
toate sau la moştenirea lui Dirk. Numai un taipan este, pentru 
Dumnezeu! Şi ce-am jurat e treaba mea! Crezi că eşti atât de 
afurisit de deştept? Nu eşti! Profitabil a devenit anglican anul 
trecut, a divorţat şi în curând o să se căsătorească în familie cu 
una dintre nepoatele mele, cu binecuvântarea mea. O să fie 
mult mai în familie decât eşti tu! 

Izbucni într-un hohot de râs. 

Gavallan nu râse şi nici Profitabilul Choy. Se priviră unul 
pe celălalt. Zarurile fuseseră aruncate. 

- Nu ştiam c-ai divorţat, spuse Gavallan. Ar fi trebuit să te felicit 
pentru... pentru noua viaţă şi numire. 
- Da, mulţumesc, fu tot ce spuse duşmanul său. 
Scot se aplecă să ridice valiza tatălui său. Alţi pasageri 
trecură grăbiţi, înghiontindu-i. Gavallan refuză: 
- Nu, mulţumesc, Scot, pot să mă descurc. O ridică singur. 
- Mi-ar prinde bine un duş şi câteva ore de somn. Nu-mi place să 
zbor noaptea. 
- Genny are maşina afară. 
Scot sesizase din prima clipă oboseala tatălui său. 
- Ai avut o vreme grea acasă? 
- Nu. Nu, deloc. Mă bucur că eşti teafăr. Care-s veştile aici? 
- Totul e grozav, tată. Merge conform planului, ca ceasul. 

În suburbiile nordice al Teheranului; ora 2,35 după- 
amiază. Jean-Luc cobori din taxi, arătos ca întotdeauna, în 
costumul său de zbor şi cizme de comandă. După cum 
promisese, scoase o bancnotă de o sută de dolari şi o rupse 
grijuliu în două. 

- Voilă! 


Şoferul examina îndeaproape jumătatea sa de bancnotă. 
- Numai o oră, aga! în numele lui Allah, aga, nu mai mult! 
- O oră şi jumătate, aşa cum ne-am înţeles, şi-apoi degrabă 
înapoi la aeroport. O să am nişte bagaje. 
- Insha Allah. 

Şoferul se uită nervos înjur. 

- Nu pot aştept aici. Prea mulţi ochi. O oră şi jumătate de oră, eu 
după colţ, acolo. 

Arătă cu degetul înainte şi demară. Jean-Luc urcă scările şi 
descuie uşa apartamentului 4A ale cărui ferestre dădeau către 
şoseaua mărginită de copaci şi spre miazăzi. Era apartamentul 
lui, deşi îl găsise şi-l aranjase pentru el soţia sa, Marie-Christine, 
şi unde locuia în rarele ei vizite la Teheran. Un dormitor cu un 
pat mare, jos, dublu, o bucătărie bine dotată, o sufragerie cu o 
sofa adâncă, o combină muzicală de bună calitate cu pick-up 
HiFi. 

-...Ca să-ţi distrezi prietenele, chéri, câtă vreme nu imporţi 
vreuna în Franţa. 

- Eu, chérie? Eu sunt amant, nu importator! Zâmbi în sinea lui, 
bucuros să fie acasă, dar puţin iritat că trebuia să părăsească 
atât de multe. Combina era cea mai bună, discurile minunate, 
canapeaua seducătoare, patul... o, atât de elastic, vinul atât de 
greu strecurat în ţară, şi apoi mai era bucătăria, ustensilele sale 
de gătit. 

- Espèce de con, spuse cu glas tare intrând în dormitor şi 
încercând telefonul. 

Nu funcţiona. Scoase o valiză din biroul încastrat în perete 
şi începu să împacheteze repede şi eficient, pentru că se 
gândise mult la lucrul ăsta. Mai întâi cuţitele sale favorite şi 
tigaia de omletă, apoi cele şase sticle din cele mai bune vinuri, 
restul de patruzeci aveau să rămână noului proprietar - un 
proprietar temporar, în caz că se va întoarce vreodată - care 
închinase de la el întregul apartament începând de a doua zi, cu 
plata în franci francezi buni, lunar, plătiţi în avans în Elveţia, şi o 
altă sumă bună drept garanţie pentru stricăciuni, de asemenea 
în avans. Inţelegerea se cocea dinainte de a pleca în concediul 
de Crăciun. 

Câtă vreme toată lumea purta ochelari de cal, pufni el, eu 
am fost cu mult înaintea lor. Desigur, însă, că am un avantaj 
deosebit asupra celorlalţi: sunt francez. 


Mulţumit, continuă să împacheteze. Noul proprietar era de 

asemenea un francez, un prieten mai în vârstă din ambasadă, 
care de săptămâni avea nevoie imperioasă de o garsonieră bine 
echipată pentru amanta lui, o adolescentă georgian-circaziană, 
care jura să-l părăsească dacă nu se descurcă. 
- Jean-Luc, dragul meu prieten, cel mai bun prieten, închiriază- 
mi-o pentru un an, pentru şase luni, pentru trei! ţi spun din tot 
sufletul: curând, singurii rezidenţi europeni de-aici vor fi 
diplomaţii! Nu spune nimănui altcuiva, dar am aflat-o de la cea 
mai înaltă autoritate din cercul lui Khomeini, la Neauphle-le- 
Château. Pe cinstite, ştim tot ce se întâmplă. Nu sunt mulţi 
dintre cei mai apropiaţi asociaţi ai lui vorbitori de franceză şi 
pregătiţi la universităţile franceze? Te rog, te implor, trebuie pur 
şi simplu să mulţumesc lumina vieţii mele! 

Sărmanul meu prieten, se gândi trist, slavă Domnului că 
n-a trebuit niciodată să mă târăsc pe lângă nici o femeie. Ce 
norocoasă e Marie-Christine că s-a căsătorit cu mine, care pot, 
cu înţelepciune, să mă îngrijesc de averea ei! 

Ultimele lucruri pe care le împacheta fură instrumentele 
de zbor şi o jumătate de duzină de ochelari de soare. Toate 
hainele le pusese deoparte într-un dulap încuiat. Desigur c-o să 
mă despăgubească compania şi-am să-mi cumpăr altele noi. 
Cine are nevoie de haine vechi? A 

Acum isprăvise. Totul era îngrijit aranjat. Se uită la ceas. li 
trebuiseră numai douăzeci şi două de minute. Perfect. Sticla de 
La Doucette din frigider se răcise. Frigiderul încă mai funcţiona, 
în ciuda frecventelor opriri ale curentului electric. Deschise sticla 
şi gustă. Perfect. 

Trei minute mai târziu auzi o bătaie în uşă. Perfect. 

- Sayada, draga mea, ce minunată eşti, spuse cald şi-o sărută, 
dar gândi: Nu arăţi deloc bine, obosită şi îngrijorată. Ce mai faci, 
cherie? 

- Am răcit. N-ai de ce să-ţi faci griji, spuse. 

În dimineaţa aceea observase în oglindă riduri şi cearcăne 
şi ştia că Jean-Luc avea să bage de seamă. 

- Nimic serios, am terminat acum. Dar tu, cheri? 
- Astăzi minunat, mâine.... 

Ridică din umeri. O ajută să-şi scoată pardesiul, o ridică 

uşor în braţe şi se cufundară în îmbrăţişarea canapelei. Era 


foarte frumoasă şi îi părea rău să o părăsească. Pe ea şi Iranul. 
Ca şi Algerul, se gândi. 
- La ce te gândeşti, Jean-Luc? 
- În '63 am fost izgonit din Alger. A fost exact ca acum, în Iran, 
într-un fel. Am fost forţaţi să plecăm, ca şi acum. 
O simţi tresărind în braţele sale. 
- Ce s-a întâmplat? 
- Lumea e atât de îngrozitoare câteodată... Sayada nu-i spusese 
nimic despre viaţa ei reală. 
- atât de nedreaptă, spuse scârbită, amintindu-şi războiul din '67 
din Gaza şi moartea părinţilor săi, apoi fuga, povestea vieţii ei 
foarte asemănătoare cu a lui, amintindu-şi şi mai pregnant 
catastrofala ucidere a lui Ţeymour şi o cuprinse greaţa când şi-l 
imagină pe micul Yassar şi ceea ce i s-ar fi putut întâmpla fiului 
ei dacă nu se supunea. 
Măcar dac-aş putea să aflu cine sunt ei. 
Jean-Luc turnă vinul pe care-l aşezase pe masa din faţa 
lor. 
- E rău să fim serioşi, cherie! N-avem prea mult timp. Sante! 
Vinul avea un gust răcoros, delicat şi primăvăratec. 
- Cât timp ai? Nu rămâi? 
- Trebuie să plec într-o oră. 
- La Zagros? 
- Nu chérie, la aeroport, apoi la Kowiss. 
- Când ai să te-ntorci? 
- N-am să mă întorc, spuse şi o simţi tresărind. 
O reţinu ferm şi peste o clipă ea se relaxa din nou şi el 
continuă. N-avea nici un motiv să nu aibă încredere în ea. 
- Între noi fie vorba, Kowiss este temporar. Ne retragem din Iran, 
întreaga firmă. E evident că nu suntem doriţi. Nu putem să mai 
operăm liber de-aici înainte, compania nu e plătită. Am fost 
izgoniți din Zagros, unul dintre mecanicii noştri a fost ucis de 
terorişti acum câteva zile şi tânărul Scot Gavallan a fost la un fir 
de păr de a fi ucis si el, așa că ne retragem. Cest fini. 
- Când? 
- Curând. Nu ştiu exact. 
- Eu... o să-mi fie dor. O să-mi fie dor de tine, Jean-Luc, spuse şi 
se ghemui mai aproape. 
- Şi mie o să-mi fie, cherie, spuse blând, observându-i lacrimile 
care-i curgeau liniştit pe obraji. 


- Cât de mult mai rămâi în Teheran? 
- Nu știu. 

Se strădui să nu-i răzbată durerea în glas. 

- Am să-ţi dau o adresă la Beirut. Acolo o să ştie unde poţi să mă 
găseşti. 
- Poţi să dai de mine prin Aberdeen. 

Rămaseră acolo, pe canapea, ea în braţele lui, ceasul-de 
pe cămin ticăind - de obicei încetişor, dar acum atât de tare - 
amândoi conştienţi de timpul care trecea şi de finalul care se 
apropia, nu din dorinţa lor. 

- Hai să facem dragoste, murmură ea, nedorind asta, dar ştiind 
că era aşteptată în pat. 
- Nu, spuse el galant. 

Se prefăcu tare pentru amândoi, ştiind ce se aştepta de la 
el: patul. Şi după asta aveau să se îmbrace şi-or să fie francezi şi 
sensibili şi de bun simţ acum, la sfârşitul legăturii lor. Trase cu 
ochiul la ceas. Mai rămăseseră patruzeci şi trei de minute. 

- Nu mă doreşti? 
- Mai mult ca oricând. 

Îi cuprinse sânul în palmă şi buzele îi mângâiară gâtul. 

Parfumul ei era uşor şi plăcut, iar trupul gata să înceapă. 

- Mă bucur, murmură ea cu aceeaşi voce dulce şi mă bucur atât 
de mult că ai spus "nu". Te doresc pentru ceasuri întregi, dragul 
meu, nu pentru câteva minute. Nu acum. Ar strica totul dacă am 
face-o în grabă. 

Pentru moment rămase surprins, neaşteptându-se la 
gambitul ăsta în jocul pe care-l jucau. Dar acum, cuvintele fiind 
rostite, era şi el bucuros. Câtă putere din partea ei să treacă 
peste o asemenea plăcere, se gândi, iubind-o profund. E mult 
mai bine să-ţi aminteşti vremurile grozave decât să cucereşti în 
grabă. Asta mă scuteşte de o grămadă de sudoare şi efort şi nici 
n-am verificat dacă există apă fierbinte. Acum putem să stăm şi 
să pălăvrăgim şi să ne bucurăm de vin, să plângem puţin şi să 
fim fericiţi. 

- Da, aşa e. Şi eu gândesc la fel. 

Din nou buzele sale îi mângâiară gâtul. O simţi tresărind şi 
pentru o clipă fu tentat să o înfierbânte, dar se hotărî să n-o 
facă. Sărmana de ea, de ce s-o chinuiesc? 

- Când pleci, dragul meu? 
- O să plecăm împreună. Cu ceilalţi, în zbor. Vin? 


- Da, da, te rog. E-atât de bun. 

Sorbi încetişor din vin, îşi uscă obrajii şi pălăvrăgi cu el, 
încercând să pătrundă mai adânc această extraordinară 
retragere. 

Şi ei şi Vocea vor găsi asta foarte interesant. Poate chiar 
mă va ajuta să descopăr cine sunt ei. Până acum ştiu dacă nu 
pot să-mi apăr fiul. O, Doamne, ajută-mă să aflu cine sunt ei. 

- Te iubesc atât de mult, cheri, spuse. 

La aeroportul Teheran; ora 6,05 seara. Johnny Hogg, 

Petikin şi Nogger se holbau aiuriţi la Mclver. 

- Rămâi? Nu pleci cu noi? bolborosi Petikin. 

- Nu, v-am spus, spuse Mclver tăios. Trebuie să-l însoțesc pe Kia 
mâine, la Kowiss. 

Se aflau lângă maşina lui, în parcare, departe de urechi 
străine, avionul la capătul pistei, muncitorii încărcând ultimele 
câteva lăzi şi inevitabilul grup de Gărzi Verzi şi un mullah, 
privind. 

- Mullahul e unul pe care nu l-am mai văzut până acum, spuse 
Nogger nervos ca şi ceilalţi, deşi încerca s-o ascundă. 

- Bun. E toată lumea gata să urce la bord? 

- Da, Mac, cu excepţia lui Jean-Luc. Petikin era foarte neliniştit. 

- Nu crezi c-ar fi mai bine să rişti şi să-l laşi baltă pe Kia? 

- Asta ar fi chiar o nebunie, Charlie! N-ai de ce să-ţi faci griji! Tu 
poţi să pregăteşti totul la aeroportul din Al Shargaz, cu Andy. 
Am să fiu acolo mâine. Am să mă urc în avion mâine la Kowiss, 
cu restul băieţilor. 

- Dar, pentru Dumnezeu, ei au viză, tu nu, spuse Nogger. 

- Pentru Dumnezeu, Nogger, nimeni de aici nu are viză de 
plecare, pentru numele lui Dumnezeu, adăugă Mclver râzând. 
Cum dracu o să fim siguri de băieţii noştri de la Kowiss până 
când n-o să fie în aer, în afara spaţiului aerian al Iranului? N-ai 
de ce să-ţi faci griji! Mai întâi şi mai întâi trebuie să săltăm în aer 
partea asta a spectacolului. 

Se întoarse să privească taxiul care opri cu un scârtâit de 
frâne. Din el cobori Jean-Luc, îi dădu şoferului cealaltă jumătate 
de bancnotă si înainta către èi, purtând în mână o valiză. 

-Alors, mes amis, spuse cu un zâmbet mulţumit, ça marche"! 

Mclver oftă. 

- Foarte frumos din partea ta c-ai dat de veste că pleci în 
vacantă, Jean-Luc. 


- Ce? 
- Nu contează! 

Lui Mclver îi plăcea de Jean-Luc pentru îndemânarea lui, 
felul în care gătea şi modul absolut personal în care gândea. 
Când Gavallan îi spusese lui Jean-Luc despre "Vârtej", Jean-Luc 
spusese îndată: 

- În ce mă priveşte, puteţi fi siguri c-o să pilotez un 212 de la 
Kowiss, dacă pot să fiu în zborul de miercuri către Teheran şi să 
rămân la Teheran pentru câteva ceasuri. 
- Ce să faci acolo? 
- Mon Dieu! Ca să spun adieu Imamului poate. 
Mclver îi zâmbi francezului. 
- Cum a fost la Teheran? 
- Magnifique, rânji Jean-Luc drept răspuns. 

În sinea lui îşi zise: Nu l-am văzut pe Mac arătând atât de 
tânăr de ani de zile. Cine o fi doamna? 
- Et toi, mon vieux? 

- Bine. 

În spatele lui Mclver îl văzu pe Jones, copilotul, coborând 
treptele avionului două deodată şi îndreptându-se către ei. Pe 
tarmac nu mai era nici o ladă de încărcat şi cei din echipa de sol 
iraniană porniseră cu paşi mari înapoi către birou. 

- Totul e gata la bord? 

- Totul e gata, căpitane, cu excepţia pasagerilor, spuse Jones cu 
voce plată. Controlul de zbor începe să se enerveze şi zice că 
întârziem. cât de repede puteţi, allright. 

- Încă avem permisiunea de a opri la Kowiss? 

- Da, nici o problemă. Mclver răsuflă adânc. 

- E-n regulă, îi dăm drumul aşa cum am stabilit, cu excepţia că 
eu iau hârtiile, Johnny. 

Johnny Hogg i le înmână şi toţi trei, Mclver, Hogg și Jones, 
porniră înainte drept către mullah, sperând să-i distragă atenţia. 
Aşa cum fusese aranjat dinainte, cei doi mecanici erau deja la 
bord, străduindu-se să pară nişte încărcători. 

- Bună ziua, aga, spuse Mclver şi îi întinse ostentativ mullahului 
documentele, poziţia lor blocând vederea către trepte. 

Nogger, Petikin şi Jean-Luc le urcară fără şovăire şi 
dispărură înăuntru. 

Mullahul răsfoi documentele, evident neobişnuit cu ele. 

- Bun, acum inspectăm, spuse, cu accent greoi. 


- Nu-i nevoie de asta, aga. Ev... 

Mclver se întrerupse. Mullahul şi cele două Gărzi Verzi 
porniseră deja către trepte. 

- Imediat ce urci la bord porneşte motoarele, Johnny, spuse în 
şoaptă şi îi urmă. 

Cabina era încărcată până sus cu lăzi, pasagerii erau deja 
aşezaţi, cu centurile puse. Toţi ochii îl evitară cu foarte multă 
grijă pe mullah. Mullahul îi privi lung. 

- Cine bărbaţii? Mclver spuse vioi: 
- Echipele de înlocuire, de schimb, aga. 

Deveni şi mai nervos când motoarele începură să urle. 
Făcu un semn la întâmplare către Jean-Luc. 

- Pilotul de schimb pentru Kowiss, aga! Apoi şi mai grăbit: 

- Komitehul din turn doreşte ca avionul să decoleze acum. Ne 
grăbim, da? 

- Ce în lăzi? 

Mullahul îşi ridică ochii către carlingă, de unde Johnny 
Hogg strigă într-o farsi desăvârşită: 

- lertaţi-mă că vă întrerup, Excelenţă, voia lui Allah, dar turnul 
ne ordonă să decolăm imediat. Cu îngăduinţa voastră, desigur. 

- Da, da, desigur, Excelenţă pilot. Mullahul zâmbi. 

- Vorbiti farsi foarte bine, Excelenţă. 

- Mulţumesc, Excelenţă, Allah să vă aibă în pază şi 
binecuvântările Sale Imamului. 

- Mulţumesc, Excelenţă pilot, Allah să vă ajute! 

Mullahul plecă. In drum către scară, Mclver se aplecă şi 

băgă capul în carlingă: 

- Ce-a fost asta, Johnny? Nu ştiam că vorbeşti farsi! 

- Nici nu vorbesc, îi răspunse Hogg sec, adăugind în engleză 
ceea ce-i spusese mullahului. Am învăţat doar frazele astea. M- 
am gândit că o să-mi folosească. 

Mclver zâmbi. 

- Eşti prima-ntâi. Apoi cobori vocea: 

- Când ajungi la Kowiss, fă-l pe Duke să aranjeze cu Barosanul, 
oricum poate, să le dea drumul băieţilor cât mai devreme mâine 
dimineaţă. Nu vreau ca Kia să fie acolo când o să decoleze. Să-i 
scoată de acolo cit mai devreme, cum o putea, okay? 

- Da, desigur. Uitasem de asta. Foarte înţelept. 

- Zbor plăcut. Ne vedem la Al Shargaz. 


Mac ridică zâmbitor degetul mare în sus şi ei se 
îndepărtară. 

În secunda în care fură în aer, Nogger explodă cu un 
strigăt: 

-Am reuşit! 

Şi toată lumea îl reluă ca un ecou, cu excepţia lui Petikin 
care bătu în lemn şi a lui Jean-Luc care-şi făcu cruce superstiţios 
şi zise: 

- Merele, aşteptaţi cu uralele, Nogger. Aţi putea fi reţinuţi la sol 
în Kowiss. Păstraţi-vă strigătele pentru vineri. Mai e multă apă 
de curs prin Golf până atunci! 

- Mare dreptate ai, Jean-Luc, spuse Petikin aşezat la fereastră 
lângă el, privind aeroportul care se îndepărta. Mac era bine 
dispus. Nu l-am văzut atât de fericit de luni de zile şi azi- 
dimineaţa era fiert. Ciudat cum se pot schimba oamenii. 

- Da, ciudat. Eu aş fi într-adevăr fiert dacă ar interveni o astfel 
de schimbare în plan. 

Jean-Luc se aşeză cât mai confortabil şi se lăsă pe spate, 
gândindu-se la Sayada şi la despărţirea lor care fusese 
deosebită şi străbătută de o tristeţe dulce. Trase cu ochiul la 
Petikin si-i văzu încruntarea. 

-Ce-i? 

- Mă întrebam cum o să ajungă Mac la Kowiss. 

- Cu elicopterul, desigur. Sunt două 206 şi un Alouette lăsate... 

- Tom a dus acel Alouette la Kowiss astăzi şi n-a mai rămas nici 
un pilot. 

- Aşa că o să se ducă cu maşina, desigur. De ce? 

- Nu crezi c-o să fie îndeajuns de nebun să-l piloteze el însuşi pe 
Kia? Ce zici? 

- Eşti nebun? Sigur că nu, nu-i atât de nebun... Sprâncenele lui 
Jean-Luc se ridicară până la cer. 

- Merele! E atât de nebun! 

La sediul Contraspionajului Intern; ora 6,30 seara. 
Hashemi Fazir stătea la fereastra vastului său birou, privind 
minaretele şi acoperişurile oraşului, domuri uriaşe de moschei 
printre clădiri şi hoteluri moderne, ridicate în înălţimi, ultimele 
chemări ale muezinilor la rugăciunea de la asfinţitul soarelui 
stingându-se încet. câteva lumini mai mult decât de obicei în 
oraş. Focuri depărtate de armă. 


- Fii de căţea! mormăi, apoi, fără să se întoarcă, mârâi furios: 
Asta-i tot ce-a spus? 

- Da, Excelenţă, în câteva zile. Spunea că e suficient de sigură 
că francezul nu ştia exact când o să plece. 

- Ar fi trebuit să se asigure. A fost delăsătoare. Agenţii delăsători 
sunt primejdioşi. Numai 212, eh? 

- Da, era sigură de asta. Şi eu zic c-a fost delăsătoare şi-ar 
trebui pedepsită. 

Hashemi auzi plăcerea maliţioasă din voce, dar nu îi 
îngădui să-i tulbure buna dispoziţie. Işi lăsă gândurile să 
rătăcească, hotărând ce să facă cu Sayada Bertolin şi informaţia 
ei. 

Era foarte mulţumit de el. Ziua de astăzi fusese excelentă. 
Unul dintre asociaţii săi secreţi fusese numit al doilea în SAVAMA 
după Abrim Pahmudi. La amiază, un telex de la Tabriz 
confirmase moartea lui Abdullah Han. Imediat transmisese 
înapoi un telex ca să aranjeze o întâlnire particulară, a doua zi, 
cu Hakim Han şi rechiziţionase unul dintre avioanele uşoare, 
bimotoare, ale SAVAMA. Sprijinul acordat lui Talbot ca să ajungă 
în lad fusese desăvârşit şi nu găsise nici un fel de urmă a celor 
responsabili - o echipă a Grupului Patru - când inspectase zona; 
pentru că, desigur, fusese chemat instantaneu. Cei din 
apropiere nu văzuseră pe nimeni în parcare: 

- Acum era pacea lui Allah şi peste o clipă furia lui Satan, aga! 

Cu o oră în urmă, Abrim Pahmudi îl chemase personal, 

evident ca să-l felicite. Dar el evitase capcana şi negase cu grijă 
că explozia avea ceva de-a face cu el. Mai bine să nu atragă 
atenţia asupra asemănării cu prima maşină capcană care îl 
făcuse bucăți pe generalul Janan, mai bine să-l ţină pe Pahmudi 
în nesiguranţă şi descumpănit şi sub presiune. Işi ascunsese 
zâmbetul şi spusese grav: 
- Voia lui Allah, Excelenţă. Dar e limpede că acesta a fost un alt 
blestemat de atac terorist al celor de stânga. Talbot n-a fost 
ţinta, deşi dispariţia lui oportună elimină problema asta. Imi 
pare rău că trebuie să v-o spun, dar atacul a fost din nou 
împotriva celor ce se bucură de favorurile Imamului. 

Dând vina pe terorişti şi afirmând că atacul a fost 
împotriva ayatolahilor şi mullahilor care frecventau restaurantul, 
avea să-i înspăimânte, îndepărtându-i de pista ce ducea la 
Talbot, aşa că putea să evite o posibilă răzbunare britanică, 


desigur din partea lui Robert Armstrong dacă el avea să 
descopere, şi strivise câţiva scorpioni cu o singură piatră. 

Hashemi se întoarse şi privi la bărbatul cu trăsături dure, 
Suliman al Wiali, conducătorul echipei Grupului Patru care 
plasase maşina capcană de astăzi, acelaşi bărbat care o 
prinsese pe Sayada Bertolin în dormitorul lui Teymour. 

- În câteva minute plec laTabriz. O să mă întorc mâine sau 
poimâine. O să meargă cu mine un englez înalt, Robert 
Armstrong. Numeşte unul dintre oamenii tăi să-l urmărească, 
asigură-te că omul ştie unde locuieşte Armstrong, apoi spune-i 
să-l termine undeva pe străzi, după căderea întunericului. Nu, să 
n-o faci tu! 

- Da, Excelenţă! când? 

Hashemi se gândi, trecu încă o dată în revistă planul si nu 

găsi nici o scăpare. 

- De Ziua Sfântă. 

- Acesta-i acelaşi bărbat cu care doreaţi să se destrăbăleze 
femeia Sayada? 

- Da. Dar acum m-am răzgândit. 

Robert nu mai are nici un fel de valoare, se gândi. Şi mai 
mult decât atât, i-a sosit vremea. 

- Mai aveţi şi altă treabă pentru ea, Excelenţă? 
- Nu. Am spart cercul Teymoun 
- Voia lui Allah. Pot să fac o sugestie? 

Hashemi îl cântări. Suleiman era cel mai eficient, de 
încredere şi ucigător comandant de Grup Patru, cu o slujbă de 
acoperire ca agent minor al  Contraspionajului Intern, 
raportându-i direct lui. Suleiman pretindea că la origine 
provenea din munţii Shrift, la nord de Beirut, mai înainte ca 
familia să-i fie ucisă şi el să fie alungat de acolo de milițiile 
creştine. Hashemi îl momise cu cinci ani în urmă, după ce-l 
scosese prin mită dintr-o închisoare siriană, unde fusese 
condamnat la moarte pentru omoruri şi atacuri banditeşti de 
ambele părţi ale graniţei, singura sa apărare fiind: "Am ucis 
numai evrei şi necredincioşi, aşa cum a poruncit Allah, aşa că 
am împlinit lucrarea Lui. Sunt un Răzbunător!" 

- Ce sugestie? întrebă. 

- Este un curier OEP obişnuit, nu unul prea bun, şi în starea 
prezentă e primejdioasă şi o posibilă ameninţare. Uşor de 
"întors" de către evrei sau CIA şi folosită împotriva noastră. Ca 


buni fermieri, ar trebui să plantăm seminţele acolo unde putem 
să culegem o recoltă viitoare. 

Suliman zâmbi. 
- Sunteţi un fermier înţelept, Excelenţă. Sugestia mea e să-i 
spunem că e vremea să se întoarcă la Beirut, că noi, cei doi care 
am prins-o in dezmâăţul ei, vrem acum sa lucreze pentru noi 
acolo. O vom mai lăsa să ne audă vorbind între patru ochi şi ne 
vom preface că suntem o ...parte dintr-o celulă a Miliţiilor 
Creştine din sudul Libanului, acţionând sub ordinul Israelului 
pentru stăpânii lor de la CIA. 

Bărbatul râse fără zgomot, văzând surpriza şefului său. 
- Şi după asta? 
- Ce-ar transforma o coptă palestiniancă, moderată anti-Israel, 
într-o diavoliţă fanatică, năzuind veşnic să se răzbune? 

Hashemi îl privi. 
- Ce? 
- Să zicem că cineva din aceleaşi "Miliţii Creştine, acţionând sub 
ordinele Israelului pentru stăpânii lor de la CIA" îi vor face rău 
copilului ei, foarte rău, înainte ca ea să ajungă acasă, apoi vor 
dispărea. N-ar face din ea un duşman neîndurător al duşmanilor 
noştri? 

Hashemi îşi aprinse o ţigară ca să-şi ascundă dezgustul. 
- Sunt de acord că nu ne mai e utilă, spuse şi văzu o umbră de 
iritare. 
- Ce valoare are copilul ei, şi ce viitor? spuse Suliman 
dispreţuitor. Cu o astfel de mamă şi trăind cu rude creştine, o să 
rămână creştin şi-o să ajungă în lad. 
- Israelul este aliatul nostru. Nu te băga în afacerile Orientului 
Mijlociu sau ei or să te mănânce. E interzis. 
- Dacă spuneţi că e interzis, e interzis, stăpâne! Suliman se 
plecă adânc şi încuviinţă. 
- Pe capul copiilor mei. 
- Bun, te-ai descurcat foarte bine astăzi, mulţumesc! Se duse la 
seif şi luă un pachet de dolari uzaţi din raftul de acolo. Văzu 
chipul lui Suliman luminându-se. 
- Aici e un premiu pentru tine şi oamenii tăi. 
- Mulţumesc, mulţumesc, Excelenţă! Allah să vă apere! Bărbatul 
acela, Armstrong, poate fi socotit mort. 

Foarte recunoscător, Suliman se înclină din nou şi plecă. 


Rămas singur, Hashemi descuie un sertar şi-şi turnă un 
whisky. 

O mie de dolari este o avere pentru Suliman şi cei trei 
oameni ai săi, dar e o investiţie înţeleaptă, se gândi mulţumit. 
O, da, mă bucur c-am hotărât în privinţa lui Robert. Robert ştie 
prea multe, suspectează prea multe. N-a fost el cel care a dat 
numele echipelor mele? 

- Echipele Grupului Patru trebuie folosite pentru lucruri bune, nu 
rele, Hashemi! spusese cu acea binecunoscută voce a lui. Te 
previn doar, puterea lor ar putea să fie năvalnică, dar s-ar putea 
întoarce împotriva ta. Aminteşte-ţi de Bătrânul de pe Munte. Ei? 

Hashemi râsese ca să-şi ascundă surpriza că Armstrong îi 
citise cel mai ascuns gând al său. 

- Ce are Al-Sabbah şi asasinii lui cu mine? Noi trăim în secolul 
douăzeci, iar eu nu sunt un fanatic religios. Ba, şi mai important, 
Robert, nu am un castel Alamut! 

- Există încă haşişul - ba chiar mai bine. 

- N-am nevoie de drogaţi sau de asasini, doar de oameni în care 
mă pot încrede. 

- Asasin e un cuvânt derivat din "hashashin", cel ce ia haşiş. 
Legendele spun că în secolul al unsprezecelea, la Alamut - 
fortăreaţa de nepătruns a lui Hassan ibn al-Sabbah, din munţii 
de lângă Qazvin - acesta avea grădini secrete alcătuite exact 
după Grădinile Paradisului descrise în Coran, unde vinul şi 
mierea curgeau din fântâni şi găseai fecioare minunate şi 
supuse. Aici erau aduşi în taină cei mai devotați oameni ai săi, 
drogaţi cu haşiş şi li se dădea să guste din fericirea promisă, 
eternă şi erotică ce-i aştepta după moarte în Paradis. Apoi, într-o 
zi, două sau trei, Binecuvântatul îi aducea înapoi pe Pământ, 
garantându-le o întoarcere grabnică în schimbul absolutei 
supuneri. Din Alamut, bandele fanatice ale zeloşilor săi. Asasinii, 
terorizau Persia, ajungând curând în cea mai mare parte a 
Orientului Mijlociu. Aceasta a continuat aproape două secole, 
până în 1256. Atunci, un nepot al lui Genghis-Han, Ulugu Han, a 
coborât în Persia şi şi-a pornit hoardele împotriva Alamutului, 
dărâmându-l piatră cu piatră de pe vârfurile munţilor şi 
transformând Ghilda Asasinilor în pulbere. 

Buzele lui Hashemi erau o linie subţire. 

Ah, Robert, cum ai reuşit oare să străpungi vălul şi să 
înţelegi planul meu secret de a moderniza ideea lui Al-Sabbah? 


E atât de uşor s-o faci acum, când Şahul s-a dus şi 
pământul este în clocot, atât ele uşor cu drogurile psihedelice, 
halucinogene şi mulţimea fără număr de inşi nu prea isteţi, deja 
pătrunşi de dorinţa martiriului, care trebuie doar să fie puşi pe 
direcţia potrivită ca să înlăture pe oricine doresc eu - ca Janan şi 
Talbot. Ca tine. Dar cu ce stârvuri trebuie să mă adun pentru 
gloria nepieritoare a domeniului meu! Cum pot oamenii să fie 
atât de cruzi? Cum pot să se bucure pe faţă de asemenea 
cruzime nechibzuită şi fără rost, cum ar fi tăierea organelor 
genitale ale omului ăla? Sau să iei în considerare rănirea unui 
copil? Este oare doar pentru că sunt din Orientul Mijlociu, au 
trăit în Orientul Mijlociu şi nu aparţin nici unui alt loc? Ce 
groaznic că n-au putut să înveţe de la noi, că n-au putut 
beneficia de civilizaţia noastră străveche! Imperiul lui Cirus şi 
Darius trebuie să se întemeieze din nou. Pe Allah, în privinţa 
asta Şahul avea dreptate. Asasinii mei vor deschide drumul. 
Chiar până la Ierusalim dacă e nevoie. 

Sorbi din whisky foarte mulţumit de înfăptuirile acelei zile. 
Băutura avea un gust excelent. li plăcea fără gheată. 

Într-un sat lângă granița de nord; ora 5,30 
dimineaţa. În lumina de dinaintea zorilor, Erikki îşi trase 
cizmele. Acum avea jacheta de zbor pe el, pielea veche, bine 
îngrijită şi moale foşnind, pumnalul în teacă şi aceasta în 
mânecă. Deschise încetişor uşa colibei. Satul dormea sub 
plapuma de zăpadă. Nu se vedea nici o santinelă. In şopronul 
sub care se odihnea elicopterul domnea liniştea, dar ştia că 
aparatul era totuşi prea bine păzit ca să încerce. 

încercase în mai multe momente în cursul zilei şi al 
nopţilor. De fiecare dată, santinelele din cabină şi carlingă îi 
zâmbiseră, atente şi politicoase. 

N-avea cum să-i doboare pe toţi trei şi să decoleze. 
Singura şansă era pe jos şi plănuia asta de când avusese 
confruntarea cu şeicul Baiazid, alaltăieri. Simţurile lui pipăiră 
întunericul. Stelele erau ascunse de nori subţiri. Acum. 


Cu paşi siguri, se strecură pe uşă şi de-a lungul şirului de 
colibe, îndreptându-se către copaci, şi se trezi înfăşurat în plasa 
care păru să apară din senin şi se zbătu din răsputeri. Patru 
nomazi ţineau de fiecare capăt al plasei, folosită pentru 
capturarea şi domesticirea caprelor sălbatice. O răsuciră cu 
îndemânare din ce în ce mai strâns în jurul lui şi el urla furios şi 
puterea lui uriaşă rupse câteva dintre funii. In curând se 
zvârcolea neajutorat în zăpadă. 

Pentru un moment rămase întins acolo, gâfâind, apoi 
încercă din nou să-şi rupă legăturile, senzaţia de neputinţă 
făcându-l să urle. Dar cu cât se rotea mai mult, cu atât funiile 
păreau să se strângă mai tare. In cele din urmă încetă să se 
zbată şi rămase întins pe spate, încercând să-şi tragă sufletul, 
privind în jur. Era înconjurat. Tot satul era treaz, îmbrăcat şi 
înarmat. Evident, îl aşteptau. Niciodată nu văzuse şi nu simţise 
atât de multă ură. Trebuiră cinci oameni să-l ridice şi să-l ducă - 
jumătate pe sus, jumătate târându-l - până la coliba adunării 
satului şi să-l arunce brutal pe podeaua de pământ, dinaintea 
şeicului Baiazid, care stătea cu picioarele încrucişate pe blănuri 
de animale, la locul său de onoare, lângă foc. Coliba era mare, 
înnegrită de fum şi plină cu oamenii tribului. 

- Aşa, deci, spuse şeicul. Deci îndrăzneşti să nu mi te supui?! 

Erikki zăcea nemişcat, adunându-şi puterile. Ce era de 
spus? 

- Azi-noapte, unul din oamenii mei a venit de la palatul Hanului. 

Baiazid tremura de furie. 

- leri după-amiază, la ordinele Hanului, gâtul mesagerului meu a 
fost tăiat, împotriva tuturor legilor cavalereşti. Ce zici de asta? 
Cu gâtul tăiat ca un câine, ca un câine! 

- Eu... eu nu pot să cred că Hanul ar face asta, spuse Erikki 
neajutorat. Nu pot să cred! 

- Pe toate numele lui Allah, i-au tăiat gâtul! E mort şi noi suntem 
dezonoraţi. Cu toţii! Eu! Făcuţi de ruşine din pricina ta! 

- Hanul este un diavol, îmi pare rău, dareu nu... 

- Am tratat cu Hanul onorabil. Şi pe tine te-am tratat onorabil. Ai 
fost pradă de război de la duşmanii Hanului şi ai noştri. Tu eşti 
căsătorit cu fiica lui şi el e bogat, cu mai multe pungi de aur 
decât are o capră fire de păr. Ce înseamnă zece milioane de riali 
pentru el? O căcărează de capră. Mai rău! El ne-a dezonorat. 
Moartea lui Allah pluteşte asupra lui! 


Un murmur trecu printre cei care priveau şi aşteptau, 

neînţelegând engleza, dar înțelegând ghimpii ascuţiţi ai mâniei. 
Din nou se auzi şuieratul veninos. 
- Insha Allah! Acum o să-ţi dăm drumul, aşa cum ai dorit, pe jos, 
şi după asta o să te vânăm. N-o să te ucidem cu gloanţe şi nici 
tu n-ai să vezi apusul deasupra capului, iar capul tău va fi un dar 
pentru Han. 

Şeicul reluă pedeapsa hotărâtă pe limba lui şi făcu un 
semn din mină. Oamenii înaintară. 

- Aşteptaţi, aşteptaţi! strigă Erikki, căruia teama îi dăduse idei. 

- Vrei să cerşeşti îndurare? spuse Baiazid dispreţuitor. Credeam 
că eşti bărbat, de asta n-am poruncit să ţi se taie capul în somn. 
- Nu îndurare, răzbunare! Apoi Erikki mugi: 

- Răzbunare! 

Urmă o tăcere uluită. 

- Pentru voi şi pentru mine! Nu meritaţi să răzbunaţi o astfel de 
dezonoare? 

Bărbatul mai tânăr şovăi. 

- Încerci să ne păcăleşti? 
- Pot să v-ajut să vă recâştigaţi cinstea. Eu singur. Haideţi să 
jefuim palatul Hanului şi astfel amândoi o să ne răzbunăm pe el! 

Erikki se rugă la zeii săi străvechi să-i facă gura aurită. 

- Eşti nebun? 

- Hanul este duşmanul meu mai mult decât al vostru. Care ar fi 
altul motivul pentru care ne-a făcut de râs pe amândoi, dacă nu 
să vă înfurie pe voi împotriva mea? Cunosc palatul. Pot să te duc 
pe tine şi cincisprezece oameni înarmaţi în curtea interioară într- 
o fracțiune de secundă şi... 

- Nebunie! pufni ironic şeicul. Să ne aruncăm cu capul înainte, 
ca nişte nebuni intoxicaţi cu haşiş? Hanul are prea multe 
santinele! 

- Cincizeci şi trei angajate în interiorul zidurilor. Nu mai mult de 
patru sau cinci de serviciu în oricare parte a zilei. Sunt 
războinicii tăi atât de slabi că nu se pot lupta cu cincizeci şi trei? 
Vom avea surpriza de partea noastră. Un atac de comando 
neaşteptat, din cer, un asalt nemilos ca să-ţi recâştigi onoarea. 
Aş putea să vă duc şi să vă iau de acolo, la fel, în câteva minute. 
Abdullah Han este bolnav, foarte bolnav, străjile n-or să fie 
pregătite şi nici cei din casă. Cunosc drumul înăuntru, unde 
doarme, totul. 


Erikki îşi auzi vocea înfierbântându-se, ştiind că planul 

putea fi dus la îndeplinire. Saltul brusc peste ziduri şi aterizarea 
neaşteptată, ţâşnind din elicopter, conducând asaltul, luând-o în 
fruntea lor pe trepte, intrând în clădire, în susul scărilor, pe 
palier, de-a lungul coridorului, tăbărând pe Ahmed şi pe oricine 
i-ar fi stat în cale în încăperea Hanului, apoi dându-se la o parte 
pentru ca Baiazid şi oamenii săi să facă ce vor, ajungând cumva 
în aripa de nord la Azadeh şi, dacă nu era acolo sau era rănită, 
atunci să ucidă, să ucidă Hanul, străjile, pe oamenii ăştia, pe 
toată lumea. Ideea pusese stăpânire pe el. 
- N-ar rămâne numele vostru o mie de ani, din pricina îndrăznelii 
voastre? Şeicul Baiazid, cel care a îndrăznit să-l umilească, să-l 
înfrunte pe Han, Hanul Gorgonilor, în chiar bârlogul său, pentru 
o problemă de onoare? Nu vor cânta barzii cântece despre tine, 
la nesfârşit, la focurile de tabără ale tuturor kurzilor? Nu asta ar 
fi făcut Saladin-kurdul? 

În lumina flăcărilor le vedea ochii strălucindu-le altfel 
acum. Îl văzu pe Baiazid ezitând, tăcerea adâncindu-se, îl auzi 
vorbind în şoaptă oamenilor săi, apoi un bărbat râse şi strigă 
tare ceva, la care ceilalţi se alăturară şi apoi, într-un singur glas, 
urmă un tunet de aprobare. 
mâini binevoitoare îi tăiară legăturile. Bărbaţii se luptară îndârjiți 
pentru privilegiul de a lua parte la raid. Degetele lui Erikki 
tremurau când apăsară butonul de start. 

Primul dintre motoare bubui, trezindu-se la viaţă. 

În palatul Hanului; ora 6,35 dimineaţa. Hakim se trezi 
din somn brusc. Straja sa de lângă uşă îl privea uimită. 

- Ce se întâmplă, înălţimea voastră? 
- Nimic, nimic, Istar. Am, am visat doar. 

Acum era treaz de-a binelea. Hakim se culcă pe spate şi 
se întinse după pofta inimii, pregătit pentru noua zi. 

- Adu-mi cafeaua! După baie, dejunul aici. Şi roag-o pe sora mea 
să vină. 
- Da, înălţimea voastră, îndată! 

Straja îl părăsi. Îşi întinse din nou trupul vânjos, încordat. 
Zorii erau întunecaţi. Camera era decorată bogat, largă, plină de 
curenţi reci de aer şi răcoroasă, dar era dormitorul Hanului. In 
uriaşul cămin ardea un foc strălucitor, întreţinut de strajă în 
timpul nopţii, nimeni altcineva nefiind îngăduit înăuntru, straja 
aleasă de el personal, din cei cincizeci şi trei din palat, până 


avea să hotărască viitorul lor. Unde să-i găseşti pe cei în care să 
ai încredere, se întrebă, apoi ieşi din pat, înfăşurându-se mai 
strâns în cămaşa de noapte călduroasă din brocart, una din cele 
cincizeci pe care le găsise în garderobă. 

Se întoarse cu faţa către Mecca şi către Coranul deschis 
din nişa decorată cu plăcuţe de ceramică, îngenunche şi spuse 
prima rugăciune a zilei. Când isprăvi, rămase acolo cu ochii pe 
străvechiul Coran, imens, acoperit cu pietre scumpe, caligrafiat 
de mână şi nepreţuit. Coranul Hanilor Gorgoni, Coranul său. 

Sunt atât de multe lucruri pentru care trebuie să-i 
mulţumesc lui Allah, se gândi. Atât de multe încă de învăţat, 
atât de multe încă de făcut. Dar am făcut deja un început 
minunat. 

Nu mult după miezul nopţii, ieri, în faţa tuturor membrilor 
familiei adunaţi în casă, luase inelul de aur cu smarald şlefuit, 
simbolul străvechiului Hanat, din degetul arătător al mâinii 
drepte a tatălui său şi îl pusese pe al său. Fusese nevoit să 
forţeze inelul să treacă peste o cută de grăsime şi să se străduie 
să nu simtă mirosul morţii care plutea în încăpere. 
Înfierbântarea sa învinsese repulsia şi acum era într-adevăr 
Hanul. Apoi toţi membrii prezenţi ai familiei îngenuncheaseră şi 
îi sărutaseră mâna cu inelul, jurându-i supunere, Azadeh, 
mândră, cea dintâi, apoi Aisha, tremurând înspăimântată, apoi 
şi ceilalţi, Najoud şi Mahmud ostentativ umili, binecuvântându-l 
pe Allah în sinea lor pentru amânarea pedepsei. Apoi jos, în Sala 
Mare, cu Azadeh stând lângă el, Ahmed şi gărzile juraseră de 
asemenea supunere şi credinţă, restul familiei răspândite 
urmând să sosească mai târziu, împreună cu alţi conducători 
tribali, servitori şi membri ai casei şi personal de serviciu. 

Dăduse de îndată ordine pentru funeralii şi apoi îngăduise 
ochilor săi s-o vadă pe Najoud. 

- Deci, înălţimea voastră, spusese Najoud mieros, din toate 
inimile noastre, în faţa lui Allah, vă felicităm şi jurăm să vă 
servim cu toată puterea noastră. 

- Mulţumesc, Najoud. Mulţumesc. Ahmed, care a fost sentinţa pe 
care Hanul a hotărât-o în legătură cu sora mea şi familia ei 
înainte de a muri? 

Brusc, marea încăpere fu cuprinsă de tensiune. 

- Alungarea fără bani către pustiul de la nord de Meshed, 
înălţimea voastră, sub pază, imediat. 


- Regret, Najoud. Tu şi toată familia ta o să plecaţi în zori, aşa 
cum s-a hotărât. 

Îşi amintise cum ea şi Mahmud se făcuseră cenuşii la faţă 
şi se clătinaseră. 

- Dar, înălţimea voastră, acum sunteţi Han, cuvântul vostru este 
lege. Nu m-aştept... Sunteţi Han acum! 

- Dar Hanul, tatăl nostru, a dat ordinul când el era legea, 
Najoud. Nu e corect să trecem peste cuvântul lui. 

- Dar voi sunteţi legea acum, spusese Najoud cu un zâmbet 
bolnav. Voi faceţi ce e drept! 

- Cu ajutorul lui Allah, am să încerc. Cu siguranţă, Najoud! Nu 
pot să nesocotesc hotărârea luată de tatăl meu pe patul de 
moarte. 

- Dar, înălţimea voastră... Najoud se apropiase. 

-...Vă rog, putem... putem discuta asta între patru ochi? 

- Mai bine aici, în faţa întregii familii, Najoud. Ce vrei să spui? 

Ea şovăise şi venise şi mai aproape şi-l simţise pe Ahmed 
încordându-se, îi văzuse mână pregătită pe pumnal şi părul de 
pe ceafă zbârlit. 

- Doar pentru că Ahmed spune că Hanul a dat un astfel de ordin 
nu înseamnă că... Nu-i aşa? Încercase Najoud să şoptească, dar 
cuvintele ei stârniseră ecouri între pereţi. 

Răsuflarea şuierase pe buzele lui Ahmed: 

- Allah să mă ardă în veci dac-am minţit! 

- Ştiu că n-ai făcut-o, Ahmed, spusese trist Hakim. N-am fost şi 
eu acolo când a hotărât Hanul? Am fost acolo, Najoud. Ca şi 
înălţimea sa, sora mea. Regret că... 

- Dar poţi să fii îndurător, ţipase Najoud. Te implor, te implor, fii 
îndurător! 

- O, dar sunt, Najoud. Eu te iert, dar pedeapsa a fost pentru c-ai 
minţit în numele lui Allah, spusese el grav. Pedeapsa n-a fost 
pentru c-ai spus minciuni despre mine şi sora mea, provocându- 
ne ani de suferinţă şi făcându-ne să pierdem dragostea tatălui 
nostru. Desigur că noi te iertăm pentru asta, nu-i aşa, Azadeh? 

- Da, da, desigur, asta este iertat. 

- Asta este iertat faţă de toată lumea, dar minciuna în numele 
lui Allah... Hanul a luat o hotărâre. Eu nu pot să merg împotriva 
ei. 

Mahmud izbucnise, acoperindu-i cuvintele: 


- Nu ştiu nimic despre asta, înălţimea voastră, nimic. Jur în faţa 
lui Allah! Am crezut în minciunile ei. O să divorţez de ea oficial 
pentru că te-a trădat! N-am ştiut niciodată nimic despre 
minciunile ei! 

În Sala Mare, toată lumea îi privea târându-se, unii 

urându-i, alţii dispreţuindu-i pentru că nu reușiseră atunci când 
aveau puterea. 
- În zori, Mahmud. Eşti alungat, tu şi familia ta, spusese el 
nespus de trist. Fără un ban, sub pază, cită vreme voi dori eu. 
Cât despre divorţ, acesta este interzis în casa mea. Dacă doreşti 
s-o faci la nord de Meshed, Insha-Allah. Eşti totuşi alungat acolo 
cât îmi va face mie plăcere. 

O, ai fost perfect, Hakim, îşi spuse pe deplin mulţumit, 
pentru că desigur toată lumea ştia că a fost prima ta încercare. 
Ai fost perfect. Nici măcar o dată nu ai lăsat să se vadă cât de 
mult te desfătai şi nu ţi-ai dezvăluit adevăratul scop, nici măcar 
o dată nu ţi-ai ridicat glasul, păstrându-l calm şi blând şi grav, 
de parcă ai fi fost într-adevăr întristat de sentinţa tatălui tău, dar 
pe bună dreptate nu era cu putinţă să treci peste ea. Si 
nevinovata, dulcea promisiune "câtă vreme voi dori eu"! Voi dori 
să fiţi cu toţi alungaţi definitiv şi dacă aud doar de o singură, 
neînsemnată ameninţare a vreunui complot, am să vă sting pe 
toţi la fel de uşor ca pe un muc de lumânare. Pe Allah şi pe 
Profetul Său, fie-i numele lăudat, am să fac ca spiritul tatălui 
meu să fie mândru de acest Han al tuturor Gorgonilor, răsuci-s- 
ar în lad pentru că a crezut asemenea minciuni sfruntate ale 
unei cotoroanţe răutăcioase! 

Sunt atât de multe lucruri pentru care trebuie să-i 
mulţumesc lui Allah, îşi zise, fermecat de flăcările ce străluceau 
în nestematele Coranului. Toţi anii ăştia cât ai fost alungat te-au 
învăţat să-ţi tăinuieşti dezamăgirea şi trădarea. Acum ai de 
întărit puterea ta, Azerbaidjanul de apărat, o lume de cucerit, 
neveste de găsit, fii de zămislit şi o nouă dinastie de ridicat. Fie 
ca Najoud şi puii ei de căţea să putrezească. 

În zori plecase cu Ahmed să privească "întristat" plecarea 
lor. Sentimental, insistase ca nimeni din restul familiei să nu mai 
fie prezent. "De ce să mărim durerea, a lor şi a mea?" îl 
urmărise pe Ahmed răvăşind împreună cu străjile - la 
instrucţiunile sale precise - muntele de bagaje, îndepărtând 
orice putea avea vreo valoare, până când nu mai rămăsese 


decât o valiză pentru fiecare dintre ei şi cei trei copii ai lor care 
priveau împietriţi de spaimă. 

- Bijuteriile tale, femeie! spusese Ahmed. 

- Ai luat totul... totul... Te rog... Hakim, înălţimea voastră, vă 
rog! suspinase Najoud. 

Săculeţul ei special cu bijuterii, ascuns într-un buzunar al 
valizei ei, fusese deja adăugat grămezii de valori. Brusc, Ahmed 
se întinsese şi-i smulsese pandantivul de la gât şi-i sfâşiase 
gulerul rochiei. O duzină de coliere îl îngreunau - diamante, 
rubine, smaralde şi safire. 

- De unde ai astea? întrebase Hakim uimit. 
- Sunt... sunt ale mele. Sunt... mama, ale mamei mele... şi ale 
mele... Le-am cumpărat în decursul anilor. 

Najoud se întrerupsese când Ahmed dăduse la iveală 
pumnalul. 

- Bine, bine. 

Grăbită, îşi trăsese tremurând lanţurile peste cap, îşi 
desfăcuse restul colierelor şi i le dăduse. 
- Acum ai totul. 

- Cercei! 
- Dar... înălţimea voastră, lăsaţi-mi ceva! 

Ţipase când Ahmed, nerăbdător, îi apucase un deget ca 
să-l taie cu inelul încă pe el; se trăsese înapoi, îşi smulsese 
inelele de pe degete şi brăţările ascunse sus, în mâneci, urlând 
de durere şi amărăciune, şi le aruncase pe podea. 

- Acum ai totul! 

- Acum ridică-le şi dă-i-le înălţimii sale, în genunchi! şuierase 
Ahmed şi, fiindcă ea nu se supusese îndată, o înşfăcase de păr 
şi o aruncase cu faţa la podea şi ea se târa supusă. 

Ah, asta a fost într-adevăr o desfătare, se gândi Hakim, 
amintindu-şi fiecare secundă a umilirii lor. După ce o să moară, 
Allah o să-i ardă în flăcările Iadului. 

Mai făcu o temenea, îl puse pe Allah deoparte până la 
următoarea rugă de amiază şi sări în picioare, plin de energie. O 
slujnică era deja acolo, în genunchi, turnând cafeaua şi îi ghici 
teama din ochi şi fu foarte mulţumit. 

În momentul în care devenise Han ştiuse că era vital să 
acţioneze repede şi să preia frâiele puterii. Cu o zi în urmă, 
dimineaţa, inspectase palatul. Bucătăria nu i se păruse destul de 
curată, aşa că pusese să fie bătut până la leşin bucătarul şef şi 


azvârlit dincolo de ziduri, apoi îl înaintase pe ajutorul său în locul 
lui, cu avertismente crâncene. Patru străji fuseseră alungate 
pentru că dormiseră prea mult, două slujnice biciuite pentru că 
arătau neîngrijit. 

- Dar, Hakim, dragul meu, spusese Azadeh când rămăseseră 
singuri, simt sigură că nu era nevoie să fie biciuiţi. 

- Peste o zi sau două n-o să mai fie. Intre timp, palatul se va 
schimba în felul în care vreau eu. 

- Desigur că știi mai bine, dragul meu. Cum rămâne cu 
răscumpărarea'? 

- A, da, îndată! 

Şi trimisese după Ahmed. 

- Regret, înălţimea voastră! Hanul, tatăl vostru, a poruncit să i 
se taie gâtul mesagerului ieri după-amiază. 

Şi el şi Azadeh rămăseseră uluiţi. 

- Dar asta e groaznic! Ce se mai poate face acum? ţipase ea. 

Ahmed spusese: 

- Am să încerc să iau legătura cu nomazii. Poate pentru că acum 
Hanul, tatăl vostru, este mort, o să... o să discute din nou cu 
domniile voastre. Am să încerc. 

Stând acolo, în locul Hanului, Hakim observase încrederea, 
siguranţa nevinovată a lui Ahmed şi sesizase capcana în care se 
afla. Îl năpădise frica, urcând din măruntaie. Degetele se jucau 
cu inelul cu smarald de pe deget. 

- Azadeh, vino peste o jumătate de oră, te rog. 
- Desigur, spusese ea ascultătoare. 

Când rămăsese singur cu Ahmed, îl întrebase: 

- Ce arme ai? 
- Un cuţit şi un revolver, înălţimea voastră. 
- Dă-mi-le! 

Îşi aminti cum îi bătuse inima şi că simţise o uscăciune 

neobişnuită în gură, dar trebuise să facă asta, şi singur. Ahmed 
şovăise, apoi se supusese, evident displăcându-i să fie 
dezarmat. Dar Hakim se prefăcuse că nu bagă de seamă, se 
mulţumise să cerceteze percutorul pistolului şi să-l armeze 
gânditor. 
- Acum ascultă atent, sfetnicule! N-o să încerci să iei legătura cu 
nomazii; ai s-o faci foarte repede şi ai să aranjezi întoarcerea 
soţului surorii mele, teafăr. Pe capul tău, pe Allah şi pe Profetul 
lui Allah! 


- Eu... desigur, înălţimea voastră! 

Ahmed încercase să nu-şi lase mânia să se vadă pe chip. 

Leneş, Hakim îndreptase arma către capul lui. 
- Am jurat pe Allah să te cinstesc ca prim sfetnic şi-am s-o fac - 
câtă vreme trăieşti. Zâmbise strâmb. Chiar dacă se-ntâmplă să 
fii rănit, să rămâi fără o mână sau un picior, ba chiar să-ţi pierzi 
bărbăţia, sau să fii orbit de duşmanii tăi. Ai duşmani, Ahmed 
Dursak Turcomanul? 

Ahmed râsese uşurat, mulţumit de bărbatul care devenise 
Han şi nu căţelandrul pe care şi-l închipuise. E mult mai uşor să 
te descurci cu un bărbat, îşi zise, recăpătându-si încrederea. 

- Mulţi, înălţimea voastră, mulţi. Nu este obiceiul să masori un 
bărbat după importanţa duşmanilor săi? Insha Allah. Nu ştiam că 
ştiţi să umblaţi cu armele. 

- Sunt multe lucruri pe care nu le ştii despre mine, Ahmed, 
spusese cu satisfacţie întunecată, simțind că câştigase o victorie 
importantă. 

li înapoiase pumnalul, dar nu şi pistolul. 

- Timp de un an şi-o zi să nu apari în prezenţa mea înarmat. 
- Atunci... cum pot să vă apăr, înălţimea voastră? 
- Cu înţelepciune. 

Lăsase să se vadă o mică măsură din violenţa pe care-o 

ţinuse ascunsă în el de ani de zile. 
- Va trebui să faci dovada măsurii tale. Mie, numai mie. Ce i-a 
plăcut tatălui meu, nu e obligatoriu să-mi placă şi mie. Aceasta 
este o eră nouă, cu alte posibilităţi şi alte pericole. Aminteşte-ţi, 
pe Allah, că sângele tatălui meu curge prin vinele mele. 

Restul zilei, până târziu seara, primise bărbaţi importanţi 
din Tabriz şi Azerbaidjan şi le pusese întrebări despre ei, despre 
insurecție şi despre cei de stânga, despre mujhadini şi fedaini şi 
alte facţiuni. Sosiseră negustori din bazar, mullahi şi doi 
ayatolahi, comandanţi ai armatei locale şi vărul său, şeful 
poliţiei, larel confirmase numirea acestuia. 

Toţi aduseseră peşcheşurile potrivite. Şi aşa se cuvenea, 
se gândi foarte satisfăcut, amintindu-şi disprețul lor din trecut, 
cunoscut de toată lumea, când fusese lipsit complet de noroc şi 
alungat la Khvoy. 

Dispreţul lor o să fie foarte costisitor, pentru fiecare, Până 
la ultimul. 


- Baia voastră este pregătită, înălţimea voastră, iar Ahmed 
aşteaptă afară! 
- Adu-l aici, Ishtar. Tu rămâi! Uşa se deschise. 

Ahmed era obosit şi cu hainele în neorânduială. 
- Salaam, înălţimea voastră! 
- Cum e cu răscumpărarea? 
- Târziu, noaptea trecută i-am găsit pe nomazi. Erau doi. Le-am 
explicat că Abdullah Han e mort şi că noul Han mi-a poruncit să 
le dau imediat jumătate din răscumpărarea cerută, ca o dovadă 
de cinste, promiţându-le restul când pilotul va fi teafăr înapoi. l- 
am trimis spre nord într-una dintre maşinile noastre, cu un şofer 
de încredere, şi o altă maşină care să-i urmeze în taină. 
- Ştii cine sunt? Unde e satul lor? 
- Mi-au spus că sunt kurzi. Unul se numeşte Ishmud, iar celălalt 
Alilah, şeful lor al-Drah, iar satul lor este Copacul Frânt, în munţi, 
la nord de Khvoy. Sunt sigur că toate-s minciuni, înălţimea 
voastră, şi ei nu sunt kurzi, deşi pretindeau că sunt. Aş spune că 
sunt doar nomazi, mai mult bandiți. 
- Bun. De unde ai luat banii să-i plăteşti? 
- Hanul, tatăl vostru, mi-a dat în păstrare douăzeci de milioane 
de riali, pentru situaţii de urgenţă. 
- Adu restul la mine, înainte de asfintit. 
- Da, înălţimea voastră! 
- Eşti înarmat? Ahmed era uluit. 
- Numai cu pumnalul, înălţimea voastră. 
- Dă-mi-l! spuse, ascunzându-şi plăcerea că Ahmed căzuse în 
capcana pe care i-o pregătise. 

Primi pumnalul cu minerul înainte. 

- Nu ţi-am spus să nu vii în prezenţa mea înarmat timp de un an 
şi-o zi? 

- Dar... dacă mi-aţi dat pumnalul înapoi, am crezut... am crezut 
că pumnalul... 

Ahmed se opri, văzându-l pe Hakim ridicându-se în 
picioare în faţa lui, cu pumnalul ţinut corect, ochii întunecaţi şi 
duri, după tiparul tatălui său. În spatele lui, straja Ishtar privea 
cu gura căscată. Firele de păr de pe ceafa lui Ahmed se zbârliră. 
- Vă rog să mă iertaţi, înălţimea voastră! Am crezut că am 
îngăduinţa voastră, spuse, înspăimântat cu adevărat. 

Pentru un moment, Hakim Han se mulţumi să-l privească 
neclintit, cu pumnalul pregătit în mână. Apoi izbi în sus. Mânuit 


cu multă îndemânare, numai vârful pumnalului trecu prin haina 
lui Ahmed, atingând pielea, dar numai atât cit să o zgârie, apoi 
reveni în poziţia perfectă pentru ultima lovitură. Dar Hakim nu o 
făcu, deşi ar fi vrut să vadă sângele revărsându-se, iar 
momentul, era potrivit. Dar nu era totuşi momentul cel mai bun. 
Încă mai avea nevoie de Ahmed. 

- Îţi dau înapoi... îţi dau înapoi trupul... 

Alesese cuvântul şi tot ceea ce implica, cu mare atenţie. 
-.„Intact! Numai de data asta! 

- Da, înălţimea voastră, vă mulţumesc, înălţimea voastră! 
murmură Ahmed, uimit că era încă în viaţă, şi se prăvăli în 
genunchi. Eu... n-o să se mai întâmple niciodată... Nu, n-o să se 
mai întâmple. 

- Rămii acolo! Aşteaptă afară, Ishtar! 

Hakim Han se aşeză înapoi pe perne şi se jucă cu 
pumnalul, aşteptând să scadă adrenalina, amintindu-şi că 
răzbunarea e un fel de mâncare care e mai bun rece. 

- Spune-mi tot ce ştii despre sovietic, despre acest om numit 
Mzytryk,cu ce-l avea el la mână pe tatăl meu şi tatăl meu pe el. 

Ahmed se supuse. Îi spuse ce zisese Hashemi Fazir în 
avion, ce-i spusese Hanul în taină, în decursul anilor, despre vila 
din Tbilisi pe care o vizitase şi el, cum îl contacta Hanul pe 
Mzytryk, codurile lor, ce spusese şi ce ameninţări aruncase 
Hashemi Fazir, ce era în scrisoarea lui Mzytryk. ce auzise si la ce 
fusese martor cu câteva zile in urmă. 

Răsuflarea lui Hakim devenise şuierătoare. 

- Tatăl meu trebuia să o ia pe sora mea şi să o ducă... avea de 
gând să o ducă la această vilă si să i-o dea lui Mzytryk? 

- Da, înălţimea voastră! Ba chiar mi-a ordonat s-o duc în nord 
dacă... dacă ar fi trebuit s-o lase aici când pleca la spital la 
Teheran. 

- Trimite după Mzytryk. Urgent, Ahmed. Acum, Imediat! 

- Da, înălţimea voastră, spuse Ahmed şi tremură în faţa 
agresivităţii reţinute. Dar, în acelaşi timp, cel mai bine ar fi să-i 
reamintim de promisiunile pe care le-a făcut lui Abdullah Han şi 
că vă aşteptaţi să le împlinească. 

- Bine, foarte bine. Mi-ai spus totul? 

- Tot ce pot să-mi amintesc acum, îi răspunse sincer Ahmed. Ar 
putea să mai fie şi alte lucruri. Cu vremea am să vă spun tot 


felul de taine, Han al tuturor Gorgonilor. Şi jur din nou în faţa lui 
Allah să vă servesc cu credinţă. 

Am să-ţi spun totul, îşi zise înfierbântat, totul în afară de 
felul în care a murit Hanul şi că acum, mai mult ca niciodată, o 
vreau pe Azadeh de nevastă. Am să găsesc o cale să te fac să 
accepţi. Ea ar fi singura mea apărare adevărată împotriva ta, 
odraslă a Satanei! 

Aproape de periferia Tabrizului; ora 7,20 dimineaţa. 
Elicopterul lui Erikki trecu peste colina împădurită, îndreptându- 
se către oraş cu maximum de viteză. Tot drumul, Erikki se 
menţinuse la nivelul vârfurilor copacilor, evitând drumurile şi 
aerodroamele, oraşele şi satele, gândurile sale fixate ca un 
magnet asupra lui Azadeh şi asupra răzbunării împotriva lui 
Abdullah Han, uitând orice altceva. Apărut pe neaşteptate în 
faţa lor, oraşul se repezea spre ei. La fel de brusc, o uriaşă 
nelinişte îl împresură. 

- Unde-i palatul, pilotule? strigă vesel șeicul Baiazid. Undee? 
- Dincolo de muchie, aga, spuse în laringofon, o parte din el 
vrând să adauge: Ar fi bine să ne mai gândim puţin, să hotărâm 
dacă atacul e un lucru înţelept, cealaltă parte strigând: Asta-i 
singura şansă pe care o ai, Erikki, nu poţi să schimbi planul. 

Dar cum dracu ai să scapi cu Azadeh din palat şi de 
adunătura asta de maniaci? 

- Spune oamenilor tăi să-şi lege centurile de siguranţă şi să 
aştepte până când patinele ating solul, să nu-şi ridice piedicile 
de la armă până când nu ajung pe pământ şi să se împrăştie 
imediat după asta, spune ca doi dintr-e ei să păzească 
elicopterul şi să-l apere cu vieţile lor. O să număr invers de la 
zece, până la aterizare, şi o să conduc atacul. 

- Unde-i palatul? Nu-l văd. 

- Dincolo de creastă. La un minut de aici. Spune-le! Copacii 
păreau nişte fantasme şterse când el trecu aproape de ei, iar 
ochii lui nu se dezlipeau de pe despicătura din creasta muntelui, 
orizontul părând că se răsuceşte. 

- Vreau o armă, spuse îngreţoşat de ceea ce putea să 
anticipeze. 

Baiazid îşi dezveli dinţii. 

- Nici o armă până nu stăpânim palatul! 
- Atunci n-o să mai am nevoie, spuse cu un blestem. Va trebui 
să... 


- Trebuie să ai încredere în mine. Trebuie! Unde-i palatul ăsta al 
Gorgonilor? 
- Acolo. 
Erikki arătă către creasta aflată exact deasupra lor. 
- Zece... nouă... opt... 

Hotărâse să se apropie dinspre est, acoperit în parte de 
păduri, cu oraşul mult înspre dreapta, protejat de despicătura 
stâncii. Cincizeci de metri de mers. Stomacul i se strânse. 
Stâncile se repeziră către ei. Mai mult îl simţi decât îl văzu pe 
Baiazid ţipând şi ridicându-şi braţele să se apere de izbitura ce 
părea inevitabilă, apoi Erikki se strecură prin ravină şi se năpusti 
în jos, drept spre ziduri. Exact în ultimul moment tăie toată 
puterea motorului şi cobori elicopterul la câţiva centimetri 
distanţă peste muchia zidului, trecând la iuţeală prin procedura 
de urgenţă a opririi motoarelor; se aplecă uşor spre curtea 
interioară şi aşeză aparatul ca picat din cer, amortizând căderea 
perfect şi aşezându-se pe lespezile de piatră, lăsându-l să 
alunece înainte câţiva metri cu un scârţiit Pprelung, apoi se opri. 

Cu mâna dreaptă smulse siguranţele electrice, stingă 
deschise centura de siguranţă şi împinse portiera carlingii şi 
ajunse cu mult înaintea tuturor pe sol, alergând către treptele 
intrării. In spatele lui venea Baiazid; uşa cabinei se deschiseră şi 
oamenii se revărsară afară, căzând unul peste celălalt în 
exaltarea lor, palele elicei încă învârtindu-se, dar motorul 
reducându-şi rotaţiile. 

Când ajunse la uşa din faţă şi o dădu de perete, văzu 
servitorii şi o santinelă uluită alergând în întâmpinarea lor, să 
vadă ce-i cu tot zgomotul şi agitația. Smulse pistolul mitralieră 
din mâinile omului de strajă şi îl izbi, lăsându-l fără simţiri. 
Servitorii se  împrăştiară şi o rupseră la fugă, câţiva 
recunoscându-l. Pentru moment, coridorul din faţa lui fu liber. 

- Haide! strigă. Apoi când Baiazid şi câţiva dintre ceilalţi i se 
alăturară, o rupse la fugă în lungul culoarului, în sus, pe scări, 
către palierul etajului întâi. 

Un străjer scoase capul peste balustrada scării, cobori 
arma, dar nomazii îl împroşcară cu gloanţe. Erikki sări peste 
cadavru şi îşi continuă goana. O uşă se deschise în faţa lui. Altă 
santinelă ieşi cu arma scuipând flăcări. Erikki simţi gloanţele 
trecând prin pufoaică, dar el scăpă neatins. Baiazid îl izbi pe om 


de canatul uşii şi împreună trecură pe lângă el către încăperile 
Hanului. 

Odată ajuns acolo, Erikki lovi uşa cu piciorul. îl întâmpină 
un foc susţinut de armă, dar nici el, nici şeicul nu fură nimeriţi, 
însă omul de lângă el fu atins şi se răsuci, gata să cadă. Ceilalţi 
se împrăştiară căutând adăpost, iar nomadul grav rănit înainta 
către cel ce trăsese, încasând alte şi alte gloanţe, dar trăgând 
întruna - chiar şi după ce muri. 

Vreme de o secundă sau două urmă o pauză, apoi, spre 
surpriza lui Erikki, Baiazid scoase cuiul unei grenade şi o aruncă 
pe uşă. Fumul năvăli îh vălătuci mari în coridor. Baiazid sări 
îndată înăuntru, cu arma coborâtă, şi imediat în spatele lui 
Erikki. 

încăperea era distrusă, ferestrele sparte, draperiile 
sfâşiate, patul, alcătuit din covoare moi, răscolit şi trupul 
santinelei prăvălit lângă un perete. In alcovul de la capătul 
îndepărtat al uriaşei încăperi, pe jumătate acoperit de 
dormitorul principal, se zărea o masă răsturnată, o servitoare ce 
gemea şi două trupuri inerte, pe jumătate îngropate sub faţa de 
masă şi cioburile farfuriilor. Inima lui Erikki se opri când o 
recunoscu pe Azadeh. Cuprins de panică, se repezi către ea, 
îndepărtând totul în cale şi, în trecere, observă că cealaltă 
persoană era Hakim. O ridică în braţe. Părul ei se revărsă, 
atirnând liber. O purtă la lumină. El însuşi nu îndrăzni să respire 
până când nu se asigură că era încă în viaţă - în nesimţire, 
numai Dumnezeu ştie dacă şi cât de rănită, dar în viaţă. Purta 
un halat de casă lung, din caşmir albastru, care-o ascundea cu 
totul, dar promitea orice. Nomazii care se revărsau în încăpere 
erau ameţiţi de frumuseţea ei. îşi scoase scurta de zbor şi o 
înfăşură, fără să-i bage în seamă. 

- Azadeh, Azadeh! 
- Cine-i ăsta, pilotule? 

Erikki îl văzu pe Baiazid ca prin ceaţă, printre lucrurile 
răvăşite, distruse. 

- Acela-i Hakim, fratele soţiei mele. E mort? 
- Nu. 

Baiazid privi furios în jur. Nicăieri nu se vedea un loc unde 
s-ar fi putut ascunde Hanul. Oamenii săi se înghesuiau pe uşă şi 
el îi înjură poruncind unora să ia poziţii de apărare la ambele 
capete ale coridorului, iar altora să iasă afară, în larga curte 


interioară, şi să o păzească şi pe aceasta, apoi se repezi la Erikki 
şi Azadeh şi privi faţa lipsită de sânge şi sânii şi picioarele care 
se conturau sub caşmir. 

- Soţia ta? 

- Da. 

- Nu e moartă. Bun. 

- Dar numai Dumnezeu ştie dacă e rănită. Trebuie să fac rost de- 
un doctor.. 

- Mai târziu. Mai întâi trebuie să... 

- Acum! Ar putea să moară.. 

- Voia lui Allah, pilotule, spuse Baiazid, apoi strigă furios: Ai spus 
că știi tot! Unde e Hanul, în numele lui Allah, unde e? 

- Acestea erau camerele lui, aga! Numai ale lui. N-am văzut pe 
nimeni altcineva aici. N-am mai auzit pe nimeni altcineva să fie 
pe-aici. Chiar şi soţia lui putea să vină aici numai chemată şi... 

O rafală de armă automată de afară îl întreupse. 

- Trebuie să fie aici dacă Azadeh şi Hakim sunt aici. 
- Unde, unde s-ar putea ascunde? 

Răscolit, Erikki privi în jur, aşezând-o pe Azadeh cât de 
bine putu, apoi se repezi la fereastră. Avea gratii. Hanul n-ar fi 
putut să scape pe acolo. De aici, un colţ uşor de apărat al 
palatului, nu putea vedea curtea interioară sau elicopterul, dar 
avea cea mai bună privelişte a grădinilor şi livezilor şi către sud, 
dincolo de ziduri, spre oraş, un kilometru sau doi mai jos. Nici o 
altă strajă nu-i ameninţa încă. 

Când se întoarse, prinse cu coada ochiului o mişcare în 
alcov, văzu pistolul mitralieră, îl îmbrânci pe Baiazid la o parte 
din calea glonţului care l-ar fi ucis şi se aruncă asupra lui Hakim, 
care zăcea întins printre resturi. Mai înainte ca ceilalţi nomazi să 
poată reacţiona, îl imobiliza pe tânăr, îi luă pistolul din mână şi 
strigă la el, încercând să-l facă să înţeleagă: 

- Eşti în siguranţă, Hakim! Sunt eu, Erikki, am venit să te salvăm 
pe tine şi pe Azadeh din mâinile Hanului! Am venit să te 
salvăm!" 

- Să mă salvaţi... Să mă salvaţi de la ce? 

Hakim se holba aiurit la el, încă ametit, încă nefiind în 
stare să se mişte, încă neînţelegând, sângele şiroindu-i dintr-o 
rană mică de la cap. 

- Să mă salvaţi? 
- Din mâinile Han... 


Erikki văzu groaza năvălindu-i în priviri, se răsuci şi prinse 
patul pistolului mitralieră al lui Baiazid chiar la timp. 

- Aşteaptă, aga, aşteaptă. Nu-i vina lui. E ameţit. Aşteaptă! 
Ochea... ochea in mine, nu în tine. O să ne ajute. Aşteaptă. 

- Unde-i Abdullah Han?! strigă Baiazid, înconjurat de oamenii săi 
cu armele încărcate şi pregătite să ucidă. Grăbeşte-te şi spune- 
mi sau sunteţi amândoi morţi! 

Şi cum Hakim nu-i răspunse imediat, Erikki se răsti: 

- Pentru Dumnezeu, Hakim, spune-i unde este sau suntem cu 
toţii morţi! 

- Abdullah Han e mort... E mort. A murit noaptea trecută... Nu, 
noaptea dinaintea acesteia... A murit alaltăieri noapte, aproape 
de miezul nopţii, spuse slab Hakim şi cu toţii se holbară la el 
neîncrezători. 

Îşi revenea încet în simţiri, dar tot nu putea înţelege de ce 
zăcea întins acolo, cu capul bubuind şi cu picioarele ca de 
plumb, Erikki ţinându-l de braţe, când Erikki fusese răpit de 
nomazi, în timp ce el dejuna cu Azadeh, apoi bubuiseră arme şi 
sărise să se adăpostească, străjile trăgeau, apoi explozia şi 
jumătate din răscumpărare deja plătită... 

Dintr-o dată, mintea i se limpezi. 

- În numele lui Allah, gâfâi. 

Încercă să se ridice în picioare şi nu reuşi. 

- Erikki, în numele lui Allah, de ce ai dat buzna aici... jumătate 
din răscumpărare a fost plătită. De ce? 

Erikki se ridică înfuriat. 
- Nu e nici o răscumpărare! Gâtul mesagerului a fost tăiat. 
Abdullah Han a pus să i se taie gâtul. 
- Dar răscumpărarea... jumătate a fost plătită, Ahmed a făcut 
asta noaptea trecută. 
- Plătită? Plătită cui?! se răsti Baiazid. Ce minciuni sunt astea? 
- Nu sunt minciuni. Jumătate a fost plătită noaptea trecută, 
jumătate, plătită de noul Han, ca... ca o dovadă de încredere 
pentru... greşeala în privinţa mesagerului. În faţa lui Allah jur, 
jumătate e plătită! 
- Minciuni, pufni Baiazid si îndreptă arma către el. Unde-i Hanul? 
- Nu sunt minciuni! Aş minţi în faţa lui Allah? îţi spun în faţa lui 
Allah, în faţa lui Allah! Trimite după Ahmed. Trimite după omul 
Ahmed. El a plătit. 

Unul dintre nomazi strigăt ceva. 


Hakim se albi la faţă şi repetă în turcește: 

- În numele lui Allah, jumătate din răscumpărare a fost deja 
plătită. Abdullah Han e mort... e mort şi jumătate din 
răscumpărare a fost plătită. 

Un murmur de uimire trecu prin încăpere. 

- Trimiteţi după Ahmed. O să vă spună adevărul! De ce vă bateţi 
aici? N-avem nici un motiv să ne batem. 

Erikki se repezi. 

- Dacă Abdullah Han e mort şi jumătate din răscumpărare a fost 
plătită, aga, cealaltă jumătate promisă, onoarea ta este spălată! 
Aga, te rog, fă cum spune Hakim. Trimite după Ahmed - o să vă 
spună cine a plătit şi cum! 

În încăpere, teama atinsese apogeul, Baiazid şi oamenii 
săi detestând spaţiul închis, dorind să se afle în aer liber, în 
munţi, departe de oamenii ăştia vicleni şi de locul rău, 
simțindu-se trădaţi. 

- Dar dacă Abdullah e mort, şi jumătate e plătită... pilotule, du-te 
şi adu-l pe omul ăsta, Ahmed, spuse Baiazid. Şi nu uita, dacă mă 
înşeli, ai să-ţi găseşti nevasta fără-nas. 

Smulse revolverul din mâna lui Erikki. 

- Du-te după el. 

- Da... da, desigur. 

- Erikki, mai întâi ajută-mă să mă ridic, spuse Hakim cu voce 
răguşită şi slabă. 

Ridicându-l cu uşurinţă, Erikki încerca neputincios să 
înţeleagă ceva din toate acestea, apoi îşi croi drum printre 
oamenii care se înghesuiau în apropiere şi îl aşeză pe pernele 
canapelei, lângă Azadeh. Amândoi îi observară chipul palid, dar 
şi respiraţia regulată. 

- Slavă lui Allah! Murmură Hakim. 

Apoi Erikki se trezi încă o dată într-un fel de coşmar, ieşind 
din încăpere neînarmat, spre capul scărilor, strigând după 
Ahmed să nu_tragă. 

- Abmed, Ahmed, trebuie să vorbesc cu tine! Sunt singur. 

Ajunse jos şi era încă singur şi încă nu trăgea nimeni. 
Strigă din nou după Ahmed, dar cuvintele sale stârniră ecouri 
între pereţi şi el rătăci prin încăperi; nimeni prin preajmă, toată 
lumea dispărută şi apoi se trezi cu o armă în faţă şi alta în spate. 
Erau Ahmed şi un străjer, amândoi nervoşi. 


- Ahmed, repede, izbucni el, e adevărat că Abdullah -e mort şi 
că e un Han nou şi că jumătate din răscumpărare e plătită? 

Ahmed rămase cu gura căscată la el. 

- Pentru Dumnezeu, e adevărat? 
- Da, da, asta e adevărat, dar... 
- Repede, trebuie să le spui. 

Simţi o imensă uşurare, căci îl crezuse doar pe jumătate 

pe Hakim. 
- Repede, o să-l ucidă şi pe el şi pe Azadeh, haide! 
- Atunci... atunci nu sunt morţi? 
- Nu, sigur că nu. Haide! 
- Aşteaptă! Ce... ce a spus exact înălţimea sa? 
- Ce dracu diferenţă... 
Arma se propti de obrazul lui Erikki, 
- Ce a spus, EXACT? 

Erikki îşi scotoci memoria şi-i spuse cât de bine putu, apoi 

adăugă: 
- Pentru numele lui Dumnezeu, acum haide! Pentru Ahmed, 
timpul se opri. Dacă mergea cu necredinciosul probabil avea să 
moară, Hakim Han avea să moară, sora lui avea să moară şi 
necredinciosul, care era vinovat pentru toate aceste necazuri, 
avea probabil să scape cu diavolii de nomazi. Dar atunci, se 
gândi, dacă aş putea să-i conving să-l lase pe Han şi pe sora lui 
în viaţă, să-i conving să părăsească palatul, am să-mi dovedesc 
valoarea dincolo de orice închipuire, şi Hanului şi ei, şi pot să-l 
ucid pe pilot mai târziu, sau pot să-l ucid acum şi pot să fug uşor 
şi să trăiesc, dar numai ca un fugar, disprețuit de toţi, ca unul 
care si-a trădat Hanul. Insha Allah. 

Obrazul lui se încreţi într-un zâmbet. Cum vrea Allah. 

Işi scoase cuțitul şi i-l dădu, împreună cu arma străjii care 
avea faţa albă ca varul, şi trecu pe lângă Erikki! 

- Aşteaptă, spuse Erikki, spune-i străjii să trimită după un doctor. 
Urgent! Hakim şi soţia mea ar putea să fie răniţi. 

Ahmed îi spuse omului să o facă şi porni în lungul 
coridorului, apoi prin hol şi în sus pe scări. La palierul primului 
etaj, nomazii îl percheziţionară brutal, căutând arme, apoi îl 
însoţiră în încăperea Hanului,  înghesuindu-se după «el, 
împingându-l în spaţiul uriaş şi gol. Pe Erikki îl ţinură la uşă cu 
un pumnal în gât şi când Ahmed văzu că Hanul său era într- 


adevăr în viaţă, stând prostit pe perne lângă Azadeh, care era 
încă în nesimţire, murmură "Lăudat fie Allah" şi zâmbi. 
- Înălţimea voastră, spuse el liniştit, am trimis după un doctor. 

Apoi îl descoperi pe Baiazid. 
- Sunt Ahmed Dursak Turcomanul, spuse el mândru, vorbind 
turceşte foarte ceremonios. În numele lui Allah, este adevărat 
că Abdullah Han e mort, că am plătit jumătate din răscumpărare 
- cinci milioane de riali -noaptea trecută, în numele noului Han, 
celor doi mesageri ai căpeteniei Al-Drah din satul Copacul Frânt, 
ca un act de încredere, din pricina nedoritei dezonorări a 
mesagerului vostru, poruncite de Abdullah Han, acum mort. 
Numele lor erau Ishmud şi Alilah şi i-am pornit în grabă către 
nord, într-o maşină frumoasă. 

Un murmur de uimire trecu prin încăpere. Nu putea fi nici 
o greşeală, căci toţi ştiau aceste nume false, folosite pentru a 
apăra satul şi tribul. 
- Le-am spus în numele noului Han că a doua jumătate avea să 
fie plătită în momentul în care pilotul şi maşina lui zburătoare 
aveau să fie eliberaţi nevătămţi. 
- Unde e acest nou Han, dacă există? pufni ironic Baiazid. Să 
vorbească el însuşi! 
- Sunt Hanul tuturor Gorgonilor, spuse Hakim şi se aşternu brusc 
tăcerea. Hakim Han, fiul cel mai mare al lui Abdulkih Han. 

Toţi ochii se îndreptară de la el către Baiazid, care observă 
uimirea sinceră de pe chipul lui Erikki. Pufni nesigur. 
- Doar pentru că o spui nu înseamnă că... 
- Mă faci mincinos în propria mea casă? 
- Am spus doar către acest bărbat, şi Baiazid arătă cu degetul 
către Ahmed, că doar pentru că el a zis că a plătit 
răscumpărarea nu înseamnă că a plătit-o şi că n-a pus cumva 
să-i atace prin surprindere şi să-i ucidă, ca şi pe celălalt 
mesager al meu. Pe Allah! 

Ahmed spuse veninos: 
- Ţi-am spus adevărul în faţa lui Allah şi-ţi spun din nou, în faţa 
lui Allah, că i-am trimis către nord, teferi, cu banii. la un cuţit şi- 
am să-ţi arăt ce poate să facă un turcoman celui care îl face 
mincinos. 

Nomazii erau îngroziţi că şeful lor se pusese într-o 
asemenea poziţie proastă. 
- Mă faci pe mine şi pe Hanul meu mincinoşi? 


În tăcerea ce se lăsase, Azadeh se mişcă şi gemu, 
atrăgându-le atenţia. Imediat Erikki porni către ea, dar pumnalul 
nu se clinti, nomadul mâărâi un blestem şi el se opri. Incă un 
suspin, un geamăt uşor care aproape îl scoase din minţi, apoi îl 
văzu pe Hakim trăgându-se greoi mai aproape de sora sa şi 
apucându-i mâna şi asta îl ajută puţin. 

Hakim era speriat, îl durea tot corpul, ştia că era fără 
apărare, ca şi ea, şi că avea nevoie urgentă de un doctor, că 
Ahmed era înconjurat, Erikki neputincios, propria sa viaţă 
ameninţată şi Hanatul în ruine. Totuşi îşi adună curajul. Nu m- 
am arătat mai viclean decât Abdulah Han şi Najoud şi Ahmed ca 
să las victoria acestor câini. Hotărit, ridică privirile către Baiazid. 
- Ei bine, îl faci mincinos pe Ahmed? Da sau nu? 

O spuse aspru, în turceşte, ca să poată fi înţeles de toţi, şi 
Ahmed îl îndrăgi pentru curajul său. Toţi ochii erau acum aţintiţi 
asupra lui Baiazid. 


- Un bărbat trebuie să răspundă acestei întrebări. ÎI faci 
mincinos? 
- Nu, mârâi Baiazid. A vorbit adevărul. Îl recunosc ca fiind 
adevărul. 


Cineva spuse Insha Allah, degetele slăbiră pe trăgaciuri, 

dar nervozitatea nu dispăru din încăpere. 
- Voia lui Allah, spuse Hakim, ascunzându-si uşurarea, şi 
continuă dintr-o suflare, cu fiecare clipă ce trecea, mai stăpân 
pe situaţie. Continuarea luptei n-ar duce la nimic. Deci jumătate 
din răscumpărare este deja plătită şi cealaltă jumătate promisă 
va fi achitată când pilotul va fi eliberat teafăr. 

Se opri, căci ameţeala ameninţa să-l cuprindă din nou, dar 
o domină, mai uşor de data asta decât mai înainte. 

- Pilotul e aici, e nevătămat şi aşa este şi maşina lui. Deci am să 
plătesc restul imediat. 

Văzu lăcomia din ochii lor şi îşi promise să se răzbune pe 
toţi. 

- Ahmed, acolo lângă masă. Săculeţul lui Najoud e undeva pe- 
acolo. 

II urmări pe Ahmed făcându-şi arogant loc cu umerii 
printre nomazi ca să înceapă să scotocească după punga de 
piele moale pe care i-o arătase lui Azadeh chiar înainte de a 
începe atacul, spunându-i fericit că bijuteriile erau moştenirea 


familiei, moştenire pe care Najoud recunoscuse că o furase şi, 
cuprinsă de căinţă, i le dăduse înainte de a pleca. 

- Mă bucur că nu te-ai lăsat înduplecat, Hakim! Foarte mult mă 
bucur, spusese Azadeh. N-ai fi fost niciodată în siguranţă cu ea 
şi prăsila ei prin preajmă. 

N-am să mai fiu niciodată în siguranţă, se gândi fără 
teamă, concentrându-se asupra lui Ahmed. Mă bucur că l-am 
lăsat întreg pe Ahmed, îşi zise, şi mă bucur că am avut 
înţelepciunea, Azadeh şi cu mine, să rămânem în alcov, la 
adăpostul peretelui, la primul foc de armă. Dacă am fi fost aici, 
în mijlocul camerei... Insha Allah. 

Îi prinse încheietura mâinii şi căldura îi făcu plăcere. 
Respirația ei era în continuare regulată. 

- Allah fie lăudat! murmură, apoi observă bărbatul ce-l ameninţa 
pe Erikki. Tu, arătă cu degetul poruncitor către el, dă-i drumul 
pilotului! 

Stupefiat, bărbatul bărbos se uită la Baiazid, care 
încuviinţă din cap. Imediat Erikki trecu printre ei către Azadeh, 
aranjându-şi puloverul gros, îndepărtându-l de corp ca să-i 
permită să ajungă mai uşor la pumnalul aflat în mijlocul spatelui, 
apoi îngenunche, îi apucă mâna şi se întoarse către Baiazid, 
acoperindu-i cu trupu-i masiv pe ea şi pe Hakim. 

- Înălţimea voastră... Ahmed îi dădu lui Hakim Han punga. El o 
deschise alene, răsturnând. giuvaerurile în palmă. Smaralde, 
diamante şi safire, coliere, brățări de aur încrustate cu 
nestemate, medalioane. Un oftat adânc străbătu încăperea. Cu 
multă cumpănire, Hakim alese un colier de rubine valorând 
zece-cincisprezece milioane de riali, prefăcându-se că nu 
observă că toţi ochii erau concentrați asupra lui. Simţea aproape 
fizic mirosul lăcomiei care cuprinsese încăperea. Lăsă brusc să 
cadă rubinele şi alese un pandantiv valorând de trei ori mai 
mult. 

- Uite, spuse, vorbind tot turceşte. Aici este plata întreagă. 
Ridică medalionul bătut în diamante. 

Baiazid, fermecat de flăcările ce străluceau din solitarul 
uriaş, înainta cu mâna întinsă. Dar înainte s-o poată apuca, 
Hakim închise pumnul. 

- În faţa lui Allah, îl primeşti ca plată întreagă? 
- Da, da, ca plată întreagă, în faţa lui Allah, mormăi Baiazid, 
nevenindu-i să creadă că Allah îi îngăduia atât de multă bogăţie, 


îndeajuns să cumpere turme şi arme şi grenade şi mătăsuri şi 
haine călduroase. 

Întinse mâna. 

- Jur în faţa lui Allah! 
- Si-ai să pleci de-aici îndată, în pace, în fata lui Allah? 

Baiazid îşi desprinse gândurile de la asemenea bogăţie. 

- Mai întâi va trebui s-ajungem în satul nostru, aga. Avem nevoie 
de aparat şi de pilot. 

- Nu, pe Allah. Răscumpărarea este pentru întoarcerea pilotului, 
teafăr, şi a maşinii. Nimic în plus. 

Hakim îşi desfăcu palma, fără să-şi desprindă ochii ue pe 
Baiazid care acum vedea numai piatra. 

- În faţa lui Allah! 

Baiazid şi oamenii săi priveau ţintă focul lichid din palma 
neclintită. 

- Ce mă poate împiedica să iau totul? spuse întunecat. Ce mă 
poate împiedica să te ucid? Să te ucid şi să dau foc palatului şi 
s-o iau pe ea ostatică şi să-l silesc pe pilot? 

- Nimic. Doar onoarea. Sunt oare kurzii lipsiţi de onoare? 

Vocea lui Hakim era tăioasă şi el se gândea: Ce excitant 

este: viaţa premiul şi moartea pentru cazul când dai greş! 

- Acesta valorează mai mult decât plata cuvenită. 

- Eu îl primesc în faţa lui Allah ca plată întreagă pentru pilot şi 
pentru maşină. 

Baiazid, îşi desprinse ochii de pe nestemată. 

- Pentru pilot şi pentru maşină. Dar pentru tine, pentru tine şi 
pentru femeie? 

Sudoarea îi curgea pe fată. atât de multă bogăţie acolo, 
strigau gândurile lui, atât de multă, atât de uşor de luat, atât de 
uşor! Dar mai este onoarea. O, da, foarte multă onoare este 
amestecată în asta. 

- Pentru tine şi femeie trebuie să fie o răscumpărare cinstită. 

Afară o maşină porni motorul. Oamenii se repeziră la 
ferestrele sparte. Maşina gonea către poarta principală şi în timp 
ce priveau trecu de ea, îndreptându-se către oraşul de jos. 

- Grăbeşte-te, spuse Baiazid către Hakim. Hotărăşte-te! 

- Femeia nu preţuieşte nimic, spuse Hakim, temându-se pentru 
minciună, conştient că trebuia să se tocmească sau erau încă 
pierduţi. 

Degetele aleseră o brățară cu rubine şi o întinseră. 


- De acord? 

- Pentru tine femeia poate să n-aibă valoare, dar nu şi pentru 
pilot. Brăţara şi colierul acela. împreună cu brăţara cu pietre 
verzi. 

- Pe Allah! Asta-i prea mult! explodă Hakim. Brăţara asta e mai 
mult decât de ajuns! Asta-i mai mult decât valoarea pilotului şi 
elicopterului! Fiu de căţea! 

- Asta, colierul şi brăţara cealaltă, aceea cu pietre verzi! 

Se certară o vreme, din ce în ce mai furioşi, toată lumea 
ascultând cu încordare, cu excepţia lui Erikki care era încă prins 
în ladul său şi îngrijorat doar de Azadeh şi unde ar fi putut fi 
doctorul şi cum putea să o ajute, pe ea si pe Hakim. Mâinile îi 
mângâiau părul, nervii gata să plesnească, întinşi de vocile 
furioase ale celor doi bărbaţi care urcau în crescendo, 
insultându-se din ce în ce mai violent. Apoi Hakim gândi că 
sosise momentul potrivit şi lăsă să-i scape un vaiet care făcea 
de asemenea parte din jocul tocmelii. 

- Eşti un negociator prea bun pentru mine, pe Allah! Ai să mă 
sărăceşti. Uite, ultima ofertă! 

Puse brăţara de diamante şi cel mai mic colier de 
smaralde şi brăţara grea de aur pe covor. 

- Ne înţelegem? 

Era un preţ cinstit acum, nu atât de mare pe cât ar fi vrut 
Baiazid, dar mult mai mare decât se aşteptase. 

- Da, spuse, adunând în căuşul palmelor comoara şi multumirea 
umplu încăperea. 

- Juri pe Allah să nu ne urmăreşti şi să nu ne ataci? 

- Da, da, în faţa lui Allah. 

- Bun. Pilotule, am nevoie de tine acum, să ne duci acasă, spuse 
Baiazid în engleză de data asta şi, văzând furia invadând 
obrazul lui Hakim, adăugă în grabă: Te rog nu-ţi poruncesc, aga! 
Uite! 

Îi întinse lui Erikki brăţara de aur. Doresc să cumpăr 
serviciile tale. Această plată... 

Se opri şi privi în sus când unul dintre oamenii săi ce 
păzea curtea interioară strigă grăbit: 

- Se apropie o maşină dinspre oraş. Baiazid asuda mult. 
- Pilotule, jur pe Allah că n-o să-ţi fac nici un rău. 

- N-am destulă benzină. 

- Atunci, nu tot drumul. Jumătate, numai jumătate. 


- Nu am destul benzină. 

- Atunci ia-ne şi lasă-ne în munţi. Doar puţin. Un drum scurt. Te 
rog, nu e un ordin, spuse Baiazid, apoi adăugă cu o intonaţie 
stranie: Pe Profet! Te-am tratat cinstit şi pe tine şi pe el, cinstit 
Şi... şi n-am lovit-o pe ea Te rog. 

Înţeleseseră cu toţii ameninţarea ascunsă din voce poate 
ameninţare, poate nu, dar Erikki ştia fără tăgadă că fragila coajă 
a onoarei sau acel "în faţa lui Allah" avea să dispară la primul 
glonţ, că totul depindea de el acum, să încerce să îndrepte 
dezastrul în care se transformase atacul în urmărirea unui Han 
deja mort, răscumpărarea deja pe jumătate plătită, iar acum 
Azadeh zăcea acolo cu Dumnezeu ştie ce răni şi Hakim aproape 
ucis... 

Cu chipul împietrit, o atinse pentru ultima dată, trase cu 
coada ochiului către Han, încuviinţă din cap mai mult pentru 
sine, apoi, smulgând brusc pistolul mitralieră Sten din mâinile 
celui mai apropiat nomad, rosti: 

- Îţi primesc cuvântul în faţa lui Allah şi-am să te ucid dacă mă 
înşeli. Vă las la nord de oraş, în munţi. Toată lumea în elicopter. 
Spune-le! 

Baiazid detesta ideea armei în mâinile acestui monstru 
mocnind de furie şi răzbunare. Nici unul dintre noi n-a uitat că 
am aruncat grenada care, poate, i-a ucis această hurie, îşi zise. 
Insha Allah. Ordonă la iuţeală retragerea. Luând trupul 
tovarăşului mort cu ei, oamenii săi se supuseră. 

- Pilotule, o să plecăm împreună. Mulţumesc, aga Hakim Han! 
Allah fie cu tine! spuse şi se trase cu spatele către uşă, cu arma 
ţinută nepăsător în mână, dar pregătită. 

Erikki îşi ridică mâna în semn de adio către Hakim, 
frământat de nelinişte faţă de ceea ce avea să se întâmple. 

- lartă-mă! 

- Allah fie cu tine, Erikki, şi întoarce-te teafăr! strigă Hakim după 
el şi Erikki se simţi mai bine după asta. Ahmed, du-te cu el! Nu 
poate să piloteze şi să folosească în acelaşi timp o armă! Vezi să 
se întoarcă teafăr. 

Da, se gândi, mai am încă să mă socotesc cu el pentru 
atacul asupra palatului meu, îşi zise el rece. 

- Da, înălţimea voastră. Mulţumesc, pilotule! Ahmed luă arma de 
la Erikki, verifică percutorul şi 
încărcătorul, apoi zâmbi strâmb către Baiazid. 


- Pe Allah şi Profet, fie-i numele lăudat, să nu mă înşele nimeni! 

Politicos, îi făcu semn lui Erikki să pornească, apoi îl urmă. 
Baiazid ieşi cel din urmă. 

dimineaţa. Maşina poliţiei gonea în sus pe drumul ce şerpuia 
către porţi, urmată de alte maşini şi un camion militar plin cu 
trupe. Hashemi Fazir şi Armstrong se aflau pe bancheta din 
spate a maşinii din frunte, care intră scârţâind din frâne în 
curtea interioară, unde se mai aflau deja parcate alte maşini şi o 
ambulanţă. Coborâră şi urmară santinela în Sala Mare. Hakim 
Han îi aştepta pe locul său de onoare, palid şi tras la faţă, dar cu 
o ţinută regală, înconjurat de Gărzi Verzi. Această parte a 
palatului era neatinsă. 
- Înălţimea voastră, Allah fie lăudat că nu sunteţi rănit! Abia 
acum am auzit despre atac. Pot să mă prezint? Sunt colonelul 
Hashemi Fazir de la Contraspionajul Intern şi acesta este 
superintendentul Armstrong care ne-a sprijinit ani de zile şi 
expert în anumite domenii, care ar putea să vă ajute. Vorbeşte 
farsi, ca să ştiţi. Aţi vrea să ne spuneţi ce s-a întâmplat, vă rog? 

Ascultară atenţi cât timp Hakim le relată versiunea sa 

despre atac - auziseră deja zvonuri amănunțite -amândoi 
impresionați de comportamentul său. Hashemi venise pregătit. 
Inainte de-a pleca ieri seara din Teheran, răsfoise cu multă 
atenţie dosarele lui Hakim. De ani de zile şi el şi SAVAK îl 
supravegheau la Khvoy. 
- Ştiu cât datorează şi cui, Robert. Şi ce favoruri şi cui, ce-i place 
să mănânce şi să citească, cât de bine sau rău se descurcă cu o 
armă, pianul sau cuțitul, fiecare femeie pe care a urcat-o în pat 
şi fiecare băiat. 

Armstrong râsese. 

- Cum rămâne cu politica? 

Nu-l interesează. De necrezut, dar adevărat. Este iranian 
din Azerbaidjan şi totuşi nu s-a alăturat nici unui Enip, nu a luat 
partea nimănui. A nimănui. Nici măcar nu a spus nimic cât de 
cât subversiv, măcar la adresa lui 

Abdullah Han, iar Khvoyul a fost întotdeauna o colcăială 
de aspide. De religie şiit, dar calm, conştient, ortodox, nici de 
dreapta, nici de stânga. De când a fost alungat... Nu, asta nu 
prea e adevărat... De la şapte ani, de când mama lui a murit şi 
el şi cu sora lui au mers să locuiască în palat, a fost ca un fulg 


purtat de cea mai uşoară răsuflare a tatălui lui, aşteptând cu 
teamă inevitabila catastrofă. Voia lui Allah, dar e un miracol că e 
Han, un miracol că afurisitul ăsta de fiu de căţea a murit înainte 
să-i facă rău lui şi surorii sale. Ciudat! Capul lui era pe tăietor şi 
când colo controlează bogății neştiute, puteri necunoscute şi eu 
trebuie să mă ocup de el. 

- Asta ar trebui să fie uşor dacă ceea ce spui e adevărat. 

- Eşti suspicios! întotdeauna suspicios. Asta-i puterea englezilor? 
- Doar lecţia pe care un bătrân curcan a învăţat-o de-a lungul 
anilor. 

Hashemi zâmbise în sinea lui şi acum o făcu din nou, 
concentrându-se asupra tânărului Han al tuturor Gorgonilor, 
privindu-l cu atenţie, căutând indicii ascunse. Care-ţi sunt 
tainele? Trebuie să ai taine. 

- Inălţimea voastră, când a plecat pilotul? întrebă Armstrong. 

Hakim aruncă o privire iute la ceas. 

- Cam acum două ore şi jumătate. 

- A spus cât combustibil avea la el? 

- Nu, numai că o să-i ducă puţin şi apoi o să-i lase. Hashemi şi 
Robert Armstrong stăteau în faţa podiumului, aşternut cu 
bogate covoare şi perne. Hakim Han era îmbrăcat oficial, în 
brocarturi călduroase, purtând în jurul gâtului un şirag de perle 
cu un pandantiv în care era montat un diamant de patru ori mai 
mare decât cel pe care îl oferise în schimbul vieților lor. 

- Poate, spuse Hashemi delicat, poate, înălţimea voastră, pilotul 
a fost într-adevăr în cârdăşie cu nomazii kurzi şi n-o să se mai 
întoarcă. 

- Nu. Şi nu erau kurzi, deşi pretindeau că sunt. Doar bandiți - şi-l 
răpiseră pe Erikki şi-l forţaseră să-i ducă împotriva Hanului, tatăl 
meu. 

Tânărul Han se încruntă, apoi spuse hotărât. 

- Hanul, tatăl meu, n-ar fi trebuit să ucidă mesagerul lor. Trebuia 
să se tocmească pentru preţul răscumpărării, coborându-l, apoi 
trebuia să plătească şi după aceea să pună să-i ucidă pentru 
impertinenţa lor. 

Hashemi puse deoparte ideea. 

- O să mă îngrijesc să fie vânaţi cu toţii şi toate bunurile mele 
recuperate. 

- Desigur. Este oare ceva, orice, pe care eu sau departamentul 
meu să-l putem face pentru înălţimea voastră? 


Îl urmări pe tânăr îndeaproape şi văzu sau crezu că vede o 
străfulgerare de amuzament sardonic şi asta îl cutremură. In 
clipa aceea se deschise uşa şi intră Azadeh. 

N-o mai întâlnise până atunci, deşi o văzuse de multe ori. 
Ar trebui să aparţină unui iranian, îşi zise, nu unui împuţit de 
străin. Cum poate ea să stăpânească monstrul ăla? Nu-l observă 
pe Hakim scrutându-l la fel de atent. Armstrong însă băgă de 
seamă, privindu-l pe Han fără să se vadă că-l priveşte. 

Azadeh era îmbrăcată în haine europene de un verde 
cenuşiu care îi evidenția ochii verzui, şosete şi pantofi moi, 
obrazul foarte palid şi uşor fardat. Păşea încet şi oarecum 
chinuit, dar se înclină în faţa fratelui său cu un zâmbet dulce. 

- lartă-mă că te întrerup, înălţimea ta, dar doctorul m-a rugat să- 
ţi reamintesc să te odihneşti. Se pregăteşte de plecare. Doreşti 
să îi vorbeşti din nou? 

- Nu, nu, mulţumesc. Te simţi bine? 

- O, da, spuse ea si se strădui să zâmbească. Spune că sunt 
teafără. 

- Pot să ţi-i prezint pe colonelul Hashemi Fazir şi pe domnul 
Armstrong, superintendentul Armstrong: înălţimea sa, sora mea 
Azadeh. 

O salutară şi ea le răspunse. 

-  Superintendentul Armstrong? spuse în engleză cu o 
încruntătură uşoară. Nu-mi amintesc când, domnule 
superintendent, dar ne-am mai întâlnit, nu-i aşa? 

- Da, înălţimea voastră, o dată la French Club, anul trecut. Eram 
cu domnul Talbot de la Ambasada Britanică şi cu un prieten al 
soţului domniei voastre de la Ambasada Finlandeză: Christian 
Tollonen. Cred că era ziua de naştere a soţului domniei voastre. 
- Aveţi o memorie bună, domnule superintendent. Hakim Han 
zâmbi ciudat. 

- Asta este o caracteristică a MI6, Azadeh. 

- Doar fost poliţist, înălţimea voastră, spuse fără să clipească 
Armstrong. Sunt doar un consultant al Contraspionajului Intern. 
Apoi către Azadeh: Colonelul Fazir şi cu mine am fost amândoi 
atât de uşuraţi că nici domnia voastră, nici Hanul n-aţi fost 
răniţi... 

- Mulţumesc. 

Capul şi urechile încă o dureau rău şi spatele îi dădea 
probleme. Doctorul spusese: "Va trebui să aşteptăm câteva 


vreme, înălţimea voastră, deşi o să vă facem la amândoi câte o 
radiografie cât de curând cu putinţă. Cel mai bine ar fi să 
mergeţi la Teheran, amândoi. Au echipament mai bun. Cu o 
explozie ca asta, nu ştii niciodată, înălţimea voastră. Cel mai 
bine ar fi să mergeţi. N-aş vrea să fiu făcut responsabil..." 

Azadeh reluă: 

- Vă rog să mă iertaţi că v-am întrerupt... 

Se opri brusc, ascultând, cu capul uşor aplecat într-o 
parte. Ascultară şi ei. Doar vântul ce se întărea şi zgomotul unei 
maşini în depărtare. 

- Nu încă, spuse blând Hakim. 

Ea încercă să zâmbească şi murmură: 
- Cum vrea Allah. 

Apoi plecă. Hashemi întrerupse scurta tăcere: 

- Ar trebui să plecăm şi noi, înălţimea voastră, spuse politicos, 
din nou în farsi. Vă mulţumim că aţi binevoit să ne primiţi astăzi. 
Poate am putea să ne întoarcem mâine? 

Tânărul Han îşi desprinse ochii de pe uşă şi îl privi pe sub 
sprâncenele-i negre. Chipul plăcut era destins, degetele 
jucându-se cu pumnalul ornamental, bătut în nestemate, de la 
centură. 

Pare făcut din gheaţă, îşi zise aşteptând politicos să fie lăsat să 
plece. Dar în loc de asta Hakim Han îşi trimise de acolo toate 
străjile, cu excepţia uneia, pe care o aşeză la uşă într-un loc de 
unde nu putea să audă şi îi chemă mai aproape pe cei doi 
bărbaţi. 

- Acum o să vorbim englezeşte. Ce doriţi de fapt să-mi cereţi? 
întrebă în şoaptă. 

Hashemi oftă, convins că Hanul ştia deja, şi mai mult 
decât convins că acum aveau acolo un adversar valoros sau un 
aliat. 

- Ajutor în două probleme, înălţimea voastră. Influenţa voastră în 
Azerbaidjan ar putea să ne dea un ajutor nepreţuit să înlăturăm 
elementele rebele, ostile, răsculate împotriva statului. 

- Care este al doilea? 

Auzise nuanţa de nerăbdare şi îl amuză. 

- Al doilea este cumva delicat. Priveşte un sovietic numit Piotr 
Oleg Mzytryk, o cunoştinţă a tatălui vostru care, de ani de zile, 
din vreme în vreme, vizitează acest loc. Aşa cum şi Abdullah 
Han a vizitat un sat dinTbilisi. Mzytryk poza în prietenul lui 


Abdullah Han şi al Azerbaidjanului, în realitate este un ofiţer 
KGB de rang înalt şi foarte ostil nouă. 
- Nouăzeci şi opt din fiecare sută de sovietici care vin în lran 
sunt de la KGB şi deci duşmani, iar ceilalţi doi sunt de la GRU şi 
deci duşmani. Ca Han, tatăl meu a trebuit să aibă de-a face cu 
toate felurile de duşmani... 

Din nou zâmbetul sardonic, fugar, pe care-l observase 
Hashemi. 
-...Tot felul de prieteni si mulţi între aceste două Poziţii. Şi? 
- Am dori foarte mult să stăm de vorbă cu el. 

Hashemi aşteptă o reacţie oarecare, dar nu se întâmplă 
nimic şi admiraţia sa pentru tânăr crescu. 
- Inainte de a muri, Abdullah Han a acceptat să ne ajute. Prin el 
am auzit că omul intenţiona să treacă graniţa în secret sâmbăta 
trecută şi din nou marţi, dar de ambele daţi nu şi-a făcut 
apariţia. 
- Cum trecea? 

Hashemi îi spuse, nu prea sigur despre cât de multe ştia 
Hakim Han, pipăindu-şi drumul cu mare atenţie. 
- Credem că omul ar putea să ia legătura cu domnia voastră. ŞI 
dacă-i aşa, aţi vrea, vă rugăm, să ne daţi de ştire în secret? 

Hakim Han hotărî că era vremea să-i pună la locul lor pe 
aceşti duşmani tehrani şi pe cânele slugarnic englez. Fii de 
căţea, sunt oare atât de naiv să nu ştiu ce se întâmplă? 
- In schimbul a ce? spuse brusc, fără ocol. Hashemi fu la fel de 
direct. 
- Ce doriţi? 
- Mai întâi, toţi ofiţerii importanţi din SAVAK şi poliţie, din 
Azerbaidjan, să fie suspendaţi imediat până la confirmarea lor 
de către mine, iar toate numirile viitoare să fie în funcţie de 
aprobarea mea prealabilă. 

Hashemi roşi. Nici chiar Abdullah Han nu primise asta. 
- Care-i al doilea? întrebă sec. Hakim Han râse. 
- Bine, foarte bine, aga. Al doilea va aştepta până mâine sau 
poimâine şi aşa va aştepta şi al treilea şi poate al patrulea. Dar 
în privinţa primului punct... Mâine la zece dimineaţa aduceţi-mi 
cererile referitoare la cum aş putea să opresc toate luptele din 
Azerbaidjan şi cum ai face-o domnia ta personal, dac-ai avea 
puterea. Se gândi o clipă, apoi adăugă: Cum ne-ai apăra de 
duşmanii din afară şi de duşmanii dinăuntru. 


Îşi îndreptă atenţia către Armstrong. 

Armstrong sperase că schimbul de cuvinte avea să dureze 
la nesfârşit, extaziat că avea ocazia să fie martor cu propriii ochi 
la înfruntarea dintre noul Han şi un; adversar înrăit ca Hashemi. 
Fulgere şi tunete! Dacă nemernicul ăsta mic poate să se poarte 
cu atâta încredere la două zile după ce a devenit Han, după ce 
aproape a fost trimis în faţa Judecăţii de Apoi acum câteva 
ceasuri guvernul Majestății Sale ar fi bine să-l pună undeva în 
capul listei cu persoane primejdioase. li zări ochii îndreptându- 
se spre el. Cu un efort, îşi menţinu expresia imobilă, gemând în 
sinea lui. Acum e rândul tău. 

- Sunteţi un expert, în care anume domenii care ar putea să mă 
intereseze? 

- Ei bine, înălţimea voastră, eu, ă... am fost... în Special Branch 
şi înţeleg câte ceva despre spionaj şi ă... contraspionaj. Desigur 
că ă... informaţii bune, informaţii secrete sunt vitale pentru 
cineva aflat în poziţia dumneavoastră. Dacă doriţi, poate aş 
putea, împreună cu colonelul Fazir, să vă sugerez căi de 
îmbunătăţire a situaţiei în folosul domniei voastre. 

- Un gând bun, domnule Armstrong. Vă rog prezentaţi-mi 
părerile voastre în scris, cât de curând cu putinţă. 

- M-ar bucura s-o fac. Armstrong se hotări să rişte. 

- Mzytryk s-ar putea să vă ofere repede o mulţime de răspunsuri 
de care aţi avea nevoie; cea mai mare parte a răspunsurilor 
importante de care aveţi nevoie în problemele interne şi 
externe, pe care le-aţi menţionat, în special dacă colonelul Fazir 
ar putea ă... discuta puţin cu el intre patru ochi. 

Cuvintele atârnară în aer. Lângă el, Hashemi se foi nervos. 
Pun pariu pe viaţa mea că ştii mai multe decât laşi să se vadă, 
Hakim flăcăule, şi-mi pun bărbăţia la bătaie că n-ai petrecut toţi 
anii ăia ca un simplu fulg afurisit. Christoase, mi-ar prinde bine o 
ţigară! 

Ochii îl străpungeau şi i-ar fi plăcut să aprindă ţigara. Şi să 
spună nevinovat: "Pentru Dumnezeu, opriţi toată prosteala asta 
şi isprăviţi odată! Şi du-te de te deşartă!" Apoi şi-l imagină pe 
Hanul tuturor Gorgonilor aşezat pe vine pe un scaun de closet, 
cu toate cele atârnând, şi trebui să tuşească ca să îşi 
stăpânească râsul. 

- lertaţi-mă, spuse încercând să pară umil. Hakim Han se 
încruntă. 


- Cum aş avea acces la informaţii? spuse şi amândoi bărbaţii 
ştiură că îl prinseseră. 

- Oricum aţi dori, înălţimea voastră, spuse Hashemi. Oricum aţi 
dori. 

Încă o scurtă tăcere. 

- Am să mă gândesc la... 

Hakim Han se opri ascultând. Auziră cu toţii apropiindu-se 
păcănitul rotoarelor şi sunetul elicelor. Amândoi bărbaţii se 
îndreptară către ferestrele înalte. 

- Aşteptaţi, spuse Hakim. Unul dintre dumneavoastră, ajutați- 
mă! 

Uimiţi, cei doi îl ajutară să se ridice în picioare. 

- Mulţumesc, spuse cu o grimasă. Aşa-i mai bine. E vorba de 
spatele meu. În timpul exploziei cred că mi-am sucit ceva. 

Hashemi prelua o parte din greutatea lui şi între ei doi 
Hanul şchiopată spre ferestrele înalte care dădeau în curtea 
interioară. 

Elicopterul se apropia încet, venind într-o parte la 
aterizare. Când se apropie mai mult îl recunoscură pe Erikki şi 
pe Ahmed pe locurile din faţă, dar Ahmed era prăbuşit în scaun, 
evident rănit. Câteva găuri de gloanţe în fuzelaj şi o bucată 
mare de plastic lipsea dintr-o fereastră laterală. Ingrijorarea 
crescu. Aparatul ateriza perfect. Imediat motoarele îşi încetiniră 
turaţiile. Zăriră sângele pătând gulerul alb şi mâneca lui Erikki. 

- Christoase! mormăi Armstrong 
- Aga, spuse Hakim cam grăbit către Hashemi, vedeţi dacă 
puteţi să-l opriţi pe doctorul care pleacă. 

Hashemi o rupse la fugă imediat. De unde se aflau puteau 
vedea treptele din faţă. Uşa imensă se deschise şi Azadeh ieşi în 
fugă. Rămase acolo un moment, ca o statuie, ceilalţi 
strângându-se în spatele ei, gărzi şi servitori şi o parte din 
familie. Erikki deschise uşa din partea lui şi cobori greoi. Se 
îndreptă obosit către ea, dar păşea ferm şi drept, apoi ea se 
aruncă în braţele lui. 


CAPITOLUL 56 


În oraşul Kowiss, ora 12,10 după-amiază. Ascuns în 
piaţa aglomerată, Ibrahim Kyabi aştepta nerăbdător ca mullahul 


Hussain să iasă din moschee. Stătea pe vine, sprijinit de fântâna 
aflată în faţa uriaşei uşi, ţinând în braţe geanta de pânză care-i 
camufla carabina încărcată. Avea ochii injectaţi de oboseală şi 
tot trupul îl durea din pricina călătoriei de şase sute de kilometri. 
Amorţit, observă în mulţime un european înalt. Bărbatul mergea 
în urma unui revoluţionar din Gărzile Verzi şi purta haine de 
culoare închisă, o scurtă matlasată şi o şapcă cu cozoroc, îi 
urmări trecând de moschee şi dispărând într-o alee de lângă ea. 

În apropiere se afla intrarea bazarului. Întunericul, căldura 
şi siguranţa ce le reprezenta îl tentau să plece din frig. 

- Insha Allah! murmură automat. 

Îşi aminti nemulţumit că trebuia înceteze să folosească 
expresia asta. Trase vechiul pardesiu mai aproape în jurul lui şi 
se aşeză mai confortabil, sprijinindu-se de fântâna, care, când 
gheaţa iernii avea să dispară, avea să înceapă din nou să susure 
pentru ca trecătorii să poată bea sau să-şi spele ritual mâinile şi 
feţele înainte de a se duce la rugăciune. 

- Cum arată mullahul ăsta Hussain? îl întrebase pe vânzătorul 
ambulant care îi întinsese într-un polonic o porţie aburindă de 
horisht de fasole, scos dintr-un cazan aşezat pe cărbuni. 

Era dimineaţă atunci şi el abia ajunsese după nesfârşite 
întârzieri, cu cincisprezece ore mai târziu decât fi trebuit. 

- Cum arată? 

Bărbatul era bătrân şi fără dinţi şi ridicase din umeri. 
- Un mullah. 

Un alt client din apropiere îl înjurase. 

- Lua-te-ar naiba! Nu-l asculta, străine! Mullahul Hussain este un 
adevărat conducător al Poporului. Un om al lui Allah, care nu are 
altceva decât o armă şi muniţie ca să-i ucidă pe duşmanii lui 
Allah. 

Alţi clienţi îi reluaseră spusele, ca un ecou, adresându-se 
tânărului nebărbierit, şi-i istorisiseră despre ocuparea bazei 
aeriene. 

- Mullahul nostru este un adevărat urmaş al lmamului O să ne 
conducă în Paradis, pe Allah! 

Lui Ibrahifn îi venise aproape să ţipe de furie. Hussain şi 
toţi mullahii merită moartea, pentru că îi alimentează pe aceşti 
sărmani ţărani cu asemenea absurdităţi. Paradisul, mâncăruri şi 
vin şi patruzeci de veşnic fecioare pe divanuri de mătase! N-am 


să mă gândesc la dragoste, n-am să mă gândesc la Şeherazada. 
Nu încă. 

Palmele mângâiară duritatea ascunsă a armei. Asta îi 
potoli în parte senzaţia de foame şi oboseală, dar nu şi pe cea 
de profundă singurătate. 

Şeherazada. Acum făcea parte dintr-un vis. Mai bine aşa, 
mult mai bine. O aşteptase la cafenea când Jari se apropiase de 
el şi mormăise: "În numele lui Allah, soţul s-a întors. Ceea ce nu 
a început, s-a sfârşit pentru totdeauna". Apoi dispăruse în 
mulţime. 

Plecase imediat, îşi luase arma şi mersese pe jos tot 
drumul până la staţia de autobuz. Acum aştepta să devină 
martir, răzbunându-se în numele Maselor împotriva tiraniei 
oarbe. Atât de aproape... Curând, în întuneric sau în lumină, 
uitare sau înţelegere, singur sau cu ceilalţi -profeţi, imami, 
diavoli, cine? 

Închise ochii extaziat. În curând o să ştiu ce se întâmplă 
când murim şi unde mergem. O să aflu în sfârşit răspunsul la 
marea ghicitoare? A fost Mohamed ultimul profet al lui Allah sau 
un nebun? E Coranul adevărat? Există Allah? 

Pe aleea de lingă moschee, revoluţionarul care-l conducea 
pe Starke se opri şi făcu semn către o colibă. Starke păşi peste 
şanţul împuţit şi bătu la uşă. Uşa se deschise. 

- Pacea fie cu tine, Excelenţă Hussain, spuse în farsi, încordat şi 
atent. Aţi trimis după mine? 

- Salaam, căpitane! Da, răspunse mullahul Hussain în engleză și- 
i făcu semn să intre. 

Starke trebui să se aplece ca să intre. În coliba cu o 
singură încăpere doi copilaşi dormeau adânc pe saltelele lor de 
paie aşezate direct pe podeaua de pământ. Un băieţel se holba 
la el cu mâinile încleştate pe o puşcă veche şi recunoscu în el pe 
acelaşi copil care asistase la bătălia dintre oamenii lui Hussain şi 
ai lui Zajaki. Un AK 47 bine întreţinut era sprijinit de perete. Într- 
o parte, lângă chiuvetă, o bătrână neliniştită, într-un chador 
negru, pătat, şedea pe un scaun şubred. 

- Aceştia sunt copiii mei şi aceasta este soţia mea, spuse 
Hussain. 
- Salaam! 


Starke îşi ascunse uimirea, neaşteptându-se să fie atât de 
bătrână. Apoi privi mai îndeaproape şi văzu că vârsta nu ţinea 
de ani. 

- Am trimis după domnia ta pentru trei motive. Mai întâi ca să 
vezi cum trăieşte un mullah. Sărăcia este una dintre primele 
îndatoriri ale unui mullah. 

- Şi învăţătura, conducerea şi împărţirea dreptăţii. Asta în plus, 
aga. Ştiu că sunteţi sută la sută sincer în crezul vostru. ...Şi prins 
în capcană de el, ar fi vrut Starke să adauge, urând încăperea 
urât mirositoare, neputinţa, cumplita şi nemăsurata sărăcie pe 
care o reprezenta, de care ştia că nu este nevoie, dar care avea 
să existe tot restul vieților lor acolo şi în nenumărate alte case, 
de toate religiile, în toată lumea. 

Dar nu în familia mea, slavă Domnului! Slavă Domnului că 
m-am născut texan, slavă Domnului de zece miliarde de ori că 
ştiu ce trebuie să fac şi copiii mei nu vor trebui, pe Dumnezeu, 
nu vor trebui să locuiască în murdărie ca aceste sărmane 
creaturi. Cu un efort, încetă să mai alunge muştele, dorindu-şi 
să-l poată înjura pe Hussain pentru că îndura un lucru ce nu era 
nevoie să fie îndurat. 

- Aţi spus trei motive, aga! 

- Al doilea, de ce este prevăzut ca mai toţi oamenii, afară de 
câţiva, să plece astăzi? 

- De multă vreme trebuiau să plece, aga. Se munceşte puţin la 
bază şi este momentul perfect. 

Neliniştea lui Starke crescu. În dimineaţa aceea, înainte de 
a fi chemat acolo, sosiseră alte trei telexuri şi două telefoane pe 
înaltă frecvenţă de la sediul lor din Teheran, ultimul de la 
Siamaki, acum membru cu drepturi depline în Consiliul de 
Conducere, cerând să afle unde erau Petikin, Nogger Lane şi 
ceilalţi. Foarte conştient de curiozitatea manifestată de Wazari, 
îl amăgise spunând că Mclver o să-l sune imediat ce sosea cu 
ministrul Kia. El fusese primul care auzise de vizita lui Aii Kia. 
Charlie Petikin, în timpul scurtei sale opriri în drum către Al 
Shargaz, îi spusese ce se întâmplase cu Mclver şi temerile lor în 
privinţa lui. 

- lisuse! fusese tot ce putuse să murmure. 

Dar ieri nu-i mersese rău chiar toată ziua. John Hogg 

adusese planul provizoriu al lui Gavallan pentru "Vârtej", cu 


coduri şi orare şi coordonatele punctelor de realimentare 
pregătite de cealaltă parte a Golfului. 

- Andy mi-a zis să vă spun că toate au fost trecute în sarcina lui 
Scrag la Lehgeh şi a lui Rudi la Bandar-e Delam şi-o să ţină 
seama de problemele tuturor celor trei baze, îi spusese Hogg. 
Două cargouri 747 sunt închiriate la Al Shargaz; sunt 
programate să aterizeze vineri. Asta o să ne dea destul timp, 
spusese Andy. Am să aduc un alt raport la zi când mă întorc 
după băieţi, Duke. Butonul final nu trebuie apăsat până la şapte 
dimineaţa, vineri, sau la aceeaşi oră sâmbătă ori duminică. 
După asta nu mai merge. 

Nici unul dintre spionii lui Esvandiary nu fusese prin jur, 
aşa că Starke reuşise să strecoare la bordul avionului o altă ladă 
de dispozitive preţioase pentru 212. Şi alt noroc: toate vizele de 
ieşire ale personalului lor erau încă valabile, îndeajuns de multe 
butoaie de combustibil de două sute de litri fuseseră ascunse pe 
țărm şi Tom Lochart venise de la Zagros la vreme, acum un pilot 
pentru "Vârtej". 

- De ce schimbarea asta, Tom? Credeam că erai împotrivă, 
hotărât definitiv, spusese tulburat de purtarea lui, dar prietenul 
său ridicase pur şi simplu din umeri şi el lăsase lucrurile aşa. 

Şi totuşi, gândul la elicopterele lor într-un zbor furişat îl 
îngrijora cel mai tare. N-avea nici un plan adevărat, doar câteva 
posibilităţi. Se concentra cu efort, încăperea părându-i din ce în 
ce mai sufocantă. 

- lertaţi-mă, aga, ce-aţi spus? 

- Când o să se... când o să vină schimbul lor? 

- Sâmbătă, atunci e programat. 

- Esvandiary spune că aţi expediat multe piese de schimb. 

- Piesele au nevoie sa fie înlocuite şi verificate din vreme în 
vreme, aga. 

Hussain îl cercetă atent, apoi dădu din cap gânditor. 

- Ce-a produs accidentul care era aproape să-l ucidă pe 
Esvandiary? 

- A alunecat încărcătura. E o operaţie delicată, încă o scurtă 
tăcere. 

- Cine este acest om - Kia, Aii Kia? 

Starke nu se aştepta la nici una dintre aceste întrebări şi 
se întreba dacă era din nou supus unui test şi cât de mult știa 
mullahul. 


- Mi s-a spus cădeşte unul din miniştrii primului ministru 
Bazargan. Într-un tur de inspecţie. Şi de asemenea că a fost sau 
este consultant la societatea noastră mixtă, IHC, poate chiar 
director, dar nu prea cunosc lucrurile astea. 

- Când o să sosească? 

- Nu prea sunt sigur. Directorului nostru, căpitanul Mclver, i s-a 
ordonat să-l însoţească. 

- Ordonat? 

- Ordonat. Aşa am înţeles. 

- De ce ar fi un ministru consultantul unei companii particulare? 
- Îmi închipui că va trebui să-l întrebaţi pe el, aga. 

- Da, aşa-i. 

Faţa lui Hussain se înăspri. 
- Imamul ajurat că va stârpi corupţia. O să mergem împreună la 
bază. . 

Işi ridică pistolul mitralieră şi-l agăţă de umăr. 
- Salaam! spuse familiei sale. 

Starke şi tânărul din Gărzile Verzi îl urmară pe Hussain pe 
alee, către o uşă laterală a moscheii. Acolo mullahul îşi aruncă 
pantofii din picioare, se aplecă, îi ridică si intră înăuntru. Starke 
şi tânărul făcură acelaşi lucru, exceptând faptul că Starke îşi 
scoase şi şapca. Trecură printr-un pasaj şi printr-o altă uşă, apoi 
ajunseră în moscheea propriu-zisă: o singură încăpere sub dom, 
aşternută cu covoare şi fără alte ornamente decât plăcuţele de 
ceramică decorativă aşezate ici şi colo, cu minunate înscrisuri în 
farsi - citate din Coran; un pupitru cu un Coran deschis, lângă un 
casetofon modern şi difuzoare cu fire atârnate neglijent, 
becurile electrice rare şi slabe. Din difuzoare se auzea slab 
vocea cântată a unui bărbat citind din Coran. Oamenii se rugau, 
bârfeau, dormeau. Cei care îl văzură pe Hussain îi zâmbiră şi ei 
le răspunse la zâmbet, îndreptându-se către un alcov alcătuit de 
coloane. Acolo se opri, îşi aşeză pantofii şi arma şi-i făcu semn 
tânărului să se îndepărteze. 

- Căpitan, te-ai mai gândit la ceea ce-am discutat atunci, în faţa 
komitehului? 
- La ce anume, aga? 

Atenţia lui Starke spori şi stomacul i se strânse. 

- În privinţa Islamului, în privinţa Imamului, pacea lui Allah fie cu 
el! În privinţa acelui drum pentru a te duce să-l întâlneşti. 
- Nu-i cu putinţă să-l întâlnesc, chiar dac-aş vrea. 


- Poate aş putea să aranjez asta. Dacă-l-ai vedea pe Imam, l-ai 
urmări vorbind, l-ai asculta, ai găsi acea pace a lui Allah pe care- 
o cauţi. Şi adevărul. 

Starke era mişcat de evidenta sinceritate a mullanului. 

- Dacă aş avea şansa, cu siguranţă că aş urma-o, dac-aş putea. 
Ai spus trei lucruri, aga. 

- Acesta a fost al treilea. Islamul. Fă-te mahomedan! Nu-i nici un 
moment de pierdut. Supune-te lui Allah, acceptă că există 
numai un singur dumnezeu şi că Mahomed este Profetul Său, 
acceptă asta şi viaţa veşnică în Paradis este ata! 

Ochii erau negri şi pătrunzători. Starke îi mai cunoscuse şi 
înainte şi îi găsea aproape hipnotici. 

- Eu... eu ţi-am spus deja, aga. Poate că o s-o fac. Cu vremea... 
când o vrea Allah. 

Işi desprinse ochii şi simţi forţa dominatoare scăzând. 

- Dacă ne întoarcem... Ar fi mai bine să plecăm acum. Nu vreau 
să pierd plecarea băieţilor mei. Părea că nici nu rostise 
vreun cuvânt. 

- Nu este lmamul cel mai sfânt dintre oameni? Cel mai 
neînfricat, cel mai neobosit luptător împotriva oprimării? Imamul 
este, căpitan! Deschide-ţi ochii şi spiritul către el! 

Starke simţi accentul rostit cu fervoare şi încă o data 
sacrilegiul îl tulbură. 

- Am să aştept. Cu răbdare. 

Privi din nou în ochii ce păreau să se uite prin el, prin 
pereţi, în infinit. 

- Dacă plecăm, ar fi mai bine s-o facem acum, spuse pe cât de 
blând putea. 

Hussain oftă. Lumina dispăru din ochii săi. Îşi luă arma la 
umăr şi porni înainte. La uşa principală îşi puse pantofii în 
picioare, aşteptându-l pe Starke să facă acelaşi lucru. Încă patru 
Gărzi Verzi i se alăturară. 

- Mergem la bază, le spuse Hussain. 

- Am parcat maşina lângă piaţă, spuse Starke, nespus de uşurat 
că se afla din nou la loc deschis şi departe de magia acestui om. 
E o furgoneta. Putem încăpea toţi. Dacă vreţi. 

- Bine, unde e? 

Starke arătă cu mână şi porni înainte, strecurându-se 
printre tarabe. Era cu aproape un cap mai înalt decât marea 
majoritate a mulţimii şi mintea îi zumzăia de gânduri pro şi 


contra, ci mărind cele spuse de mullah şi încercând să hotărască 
ce avea de făcut cu "Vârtejul". 
- La naiba! murmură pătruns de înţelegerea primejdiei. 

Sper că Rudi abandonează. Atunci am s-o fac şi eu, orice 
ar face Scrag. Inconştient, ochii îi alergau de colo cólo, aşa cum 
făcea în cabină, şi observă o agitaţie în faţă, lângă fintână. Din 
pricina înălţimii sale, fu primul care văzu tânărul cu armaşi 
mulţimea care se împrăştia. Se opri fără să-şi creadă ochilor. 
Hussain veni lângă el, dar nu se înşela. Tânărul nebun ţâşnise 
urlând printre oameni, direct către el. 

- Asasin! gâfâi el. 

Bărbaţii şi femeile din faţa lui se împrăştiau îngroziţi 
alergând, împiedicându-se, căzând unii peste alţii trăgându-se 
din calea tânărului, şi acum drumul era liber! Alb la faţă, îl văzu 
pe tânăr oprindu-se brusc şi îndreptând arma drept către el. 

- Fereşte! 

Dar înainte să se poată arunca la pământ, la adăpostul 
unei tarabe, impactul primului glonţ îl răsuci, izbindu-l de unul 
dintre revoluționarii din Gărzile Verzi. Alte gloanţe, cineva din 
apropiere ţipă, apoi o altă armă deschise focul, asurzindu-l. Era 
Hussain. _ 

Avusese reflexe foarte bune. Inţelesese imediat că atacul 
asasin era împotriva lui şi momentul de răgaz pe care i-l oferise 
Starke fusese de ajuns. Cu o singură mişcare continuă, îşi 
smulsese arma de pe umăr, ochise şi apăsase pe trăgaci, 
strigându-i. "Nu e alt dumnezeu decât...". Ţintise cu sânge rece 
şi precis şi-l ciuruise pe Ibrahim Kyabi, alungind viaţa din el, 
smulgând arma din mâinile moarte şi trântindu-l în praf. 

Ameţit, mullahul încetă să mai tragă şi descoperi că era 
încă în picioare, nevenindu-i să creadă că nu fusese atins. Cu 
neputinţă ca asasinul să fi greşit, imposibil să nu fie martir şi în 
drum către Paradis. Tremurând, privi înjur la toată învălmăşeala 
şi tumultul, zări răniții, alţii văitându-se şi blestemând, unul 
dintre tinerii săi revoluționari la pământ, mort, cu mâinile şi 
picioarele răşchirate, mulţi trecători răniți. Starke era năruit la 
pământ, pe jumătate ghemuit sub o tarabă. 

- Lăudat fie Allah, Excelenţă Hussain! Sunteţi neatins! strigă un 
tânăr din Gărzile Verzi. 


- Voia lui Allah... Allah e mare... Hussain se apropie de Starke şi 
îngenunche lângă el. Văzu sângele picurând din mâneca stingă 
şi chipul alb. 

- Unde eşti lovit? 

- Sunt... nu prea sunt sigur... este... cred că e umărul sau 
pieptul. 

Era prima dată când Starke era rănit. Când glonţul îl 
aruncase înapoi, izbindu-l de pământ, nu simţise nici o durere, 
dar mintea lui ţipa: Sunt mort, ticălosul m-a ucis, n-am s-o mai 
văd vreodată pe Manuela! N-am să mă mai întorc vreodată 
acasă, n-am să-i mai văd pe copii! Sunt mort! Apoi simţise o 
nevoie oarbă s-o rupă la fugă - să fugă de propria-i moarte. Ar fi 
vrut să sară în picioare, dar durerea îi luase puterile şi acum îl 
vedea pe Hussain îngenuncheat lângă el. 

- Lasă-mă să te ajut, spuse Hussain, apoi către Gărzile Verzi: 
Luaţi-l de celălalt braţ! 

Ţipă când îl întoarseră şi încercară să-l ajute să se ridice în 
picioare. 

- Aşteptaţi, pentru Dumnezeu! 

Când durerea trecu, descoperi că nu putea să mişte deloc 
braţul stâng, dar cel drept era neatins. Cu braţul drept se pipăi, 
îşi mişcă picioarele. Nici o durere acolo. Totul părea să fie în 
stare de funcţionare, cu excepţia braţului stâng şi a umărului, 
iar capul îi era ca în ceaţă. Strângând din dinţi, îşi deschise 
scurta şi-şi trase cămaşa într-o parte. Dintr-o gaură aflată exact 
în mijlocul umărului izvora sânge, dar nu puternic şi nu 
întâmpina nici o dificultate când respira, doar o durere 
străpungătoare dacă se mişca neprevăzător. 

- Nu cred că e-n plămâni. 

- Fiu de căţea, pilotule, spuse tânărul din Gărzile Verzi cu un 
hohot de râs. Uite, încă o gaură în spatele scurtei! Sângerează şi 
asta. Glonţul trebuie c-a trecut prin tine. 

Incercă să-şi vâre un deget murdar în gaură şi Starke îl 
blestemă violent. 

- Blesteamă-te pe tine, necredinciosule! spuse bărbatul. 
Blesteamă-te pe tine, nu pe mine. Poate că Allah, în mila lui, ti-a 
dat înapoi viata, deși de ce-ar face Allah asta... 

Dădu din umeri şi se ridică în picioare, privindu-şi 
tovarăşul mort în apropiere şi ceilalţi răniţi. Ridică din nou din 


umeri şi se îndreptă agale către Ibrahim Kyabi care zăcea în praf 
ca o grămadă de zdrenţe şi începu să-l caute prin buzunare. 

Mulțimea din piaţă se înghesuia înconjurându-i, așa că 
Hussain se ridică în picioare şi îi izgoni. 

- Allah e mare! Allah e mare! Daţi-vă înapoi! Ajutaţi-i pe cei 
răniţi! 

Când se făcu din nou loc, îngenunche lângă Starke. 

- Nu te-am avertizat că timpul e scurt? Allah te-a apărat de data 
asta ca să-ţi mai dea o şansă. 

Dar Starke abia îl auzea. Işi găsise batista şi o apăsa pe 
rană, încercând să oprească sângele, simțind picăturile calde 
alunecând de-a lungul spatelui, mormăind blesteme, depăşind 
teroarea aceea întunecată, dar nu şi spaima că avea să se facă 
de ruşine rupând-o la fugă. 

- De ce dracu încerca ticălosul ăla să mă omoare? mormăi. Lua- 
l-ar dracu, nebun afurisit! 

- Încerca samă omoare pe mine, nu pe dumneata! Starke se 
holbă la el. 

- Fedain, mujhadin sau tudeh. 

- Ce contează? A fost un duşman al lui Allah. Allah l-a omorât. . 

Încă un junghi dureros străpunse pieptul lui Starke. Îşi 
stăpâni un blestem, urând toată vorbăria asta despre Dumnezeu 
şi nevrând să se gândească la asta, ci numai la copii şi la 
Manuela, la lucruri normale şi la ieşit dracului de-acolo. M-am 
săturat până peste cap de toată nebunia asta şi de omorurile în 
numele îngustei lor versiuni despre Dumnezeu. 

- Lua-i-ar dracu, murmură, înconjurat de zgomotul care înghiţea 
cuvintele. 

Îşi simţea umărul pulsând şi durerea răspândindu-se. 
Împături batista cât putu de bine, folosind-o ca pe un 
pansament, şi-şi îmbrăcă pufoaica mormăind obscenităţi. 

- Ce dracu pot să mai fac acum? Pentru Dumnezeu! Ticălos 
afurisit, cum dracu o să mai pilotez acum? 

Îşi schimbă uşor poziţia. Durerea îi smulse un alt geamăt 
involuntar şi el o blestemă din nou, dezgustat de el şi încercând 
să fie stoic. Hussain ieşi din reverie, nemulţumit că Allah 
hotărâse să-l lase din nou în viaţă când din nou ar fi putut fi 
martir. 


De ce? De ce sunt atât de blestemat? Şi acest american... 
Cu neputinţă ca rafala de gloanţe să nu-l fi ucis şi pe el. De cea 
fost lăsat şi el în viaţă? 

- Acum mergem la baza ta. Poţi să te ţii pe picioare? 
- Eu...sigur, doar un moment. Starke se pregăti. 
- Okay, cu grijă... Ah, sfinte lisuse! 

Totuşi se ridică în picioare, clătinându-se uşor, ameţit de 
durere. 

- Unul dintre oamenii domniei tale poate să conducă? 
- Da. 

Hussain strigă după unul din Gărzile Verzi îngenuncheat 

lângă Kyabi. 
- Grăbiţi-vă! 

Ascultător, omul se întoarse. 

- Numai monezile astea în buzunare, şi asta. Ce spune? 

Hussain le examina cu atenţie. 

- Este un carnet obişnuit de student la Universitatea din 
Teheran. 

Fotografia arăta un tânăr chipeş zâmbind aparatului. 
- Ibrahim Kyabi, anul al treilea, secţia Ingineri. Data naşterii: 12 
martie 1955. 

Hussain aruncă o privire iute pe spatele carnetului. 
- Aici e o adresă din Teheran. 
- Împuţite unviersităţi, spuse un alt revoluţionar. Cloaca Satanei 
şi a răului occidental. 
- Când Ilmamul o să le deschidă, să-i dea Allah pace, mullahii or 
să se ocupe de asta. O să ştergem pentru totdeauna toate ideile 
occidentale antiislamice. Daţi carnetul komitehului Fivouz! Pot 
să-l trimită la Teheran. Komiteturile din Teheran o să-i 
interogheze familia şi prietenii şi or să se ocupe de ei. 

Hussain îl observă pe Starke privindu-i. 

- Da, căpitane. 

Starke văzuse fotografia. 

- Mă gîndeam doar. În câteva zile împlinea douăzeci şi patru de 
ani. Un fel de risipă, nu-i aşa? 
- Allah pedepseşte răul. Acum este în focul ladului. 

La nord de Kowiss; ora 4,10 p.m. Elicopterul JR 206 
zbura plăcut, cu viteză de croazieră, pe deasupra coastelor 
munţilor Zagros, cu Mclver la comenzi, Aii Kia moţăind lângă el. 
Mclver se simţea foarte bine. De când hotărâse să-l ducă el 


însuşi pe Kia, fusese cuprins de-o ameţeală plăcută. E o soluţie 
perfectă. Singura. Şi ce dacă n-am mai făcut de mult un control 
medical? Ce dacă! Suntem în stare de război, trebuie să ne 
asumăm riscuri şi încă sunt cel mai bun afurisit de pilot din 
companie. Privi către Kia. Dacă n-ai fi un dobitoc atât de mare, 
te-aş îmbrăţişa că mi-ai oferit scuza asta. Zâmbi şi apăsă 
butonul emiţătorului. 

- Kowiss, aici Hotel TangoxX-ray, la 1000; pe direcţia 185 de grade, 
de la Teheran, cu ministrul Aii Kia la bord. 

- HTX, menţine direcţia, raportează la primul marker. 

Zborul şi realimentarea la Aeroportul Internaţional Isfahan 
decurseseră fără evenimente deosebite, cu excepţia celor 
câteva minute după aterizare, când Gărzi Verzi, strigând 
înfierbântate, înconjuraseră amenințătoare elicopterul, deşi el 
avusese aprobarea de aterizare şi realimentare. 

- Dă drumul la radio şi insistă ca responsabilul bazei să vină 
imediat! îi spuse Kia, fierbând de furie. Reprezint guvernul! 

Mclver se supusese. . 

- Turnul, ă... turnul spune că dacă nu realimentăm şi plecăm 
într-o oră, komitehul o să ne confişte aparatul, adăugă dulce, 
încântat să transmită mesajul. Ei, ă... au spus: piloţii străini şi 
aparatele străine nu sunt binevenite, la Isfahan şi nici cânii 
slugarnici ai guvernului Bazargan dominat de străini. 

- Barbari, ţărani analfabeți, spusese Kia dezgustat, dar numai 
când se aflaseră din nou în siguranţă, în aer. 

Mclver se simţise extrem de uşurat că li se îngăduise 
intrarea în aeroportul civil şi nu trebuise să folosească baza 
aeriană militară unde realimentase Lochart. : 

Putea vedea acum întreaga bază aeriană Kowiss. In 
celălalt capăt al câmpului, lângă complexul lor, zări avionul 
companiei şi inima lui tresări. l-am spus lui Starke să-i scoată pe 
băieţi mai devreme, se gândi nemulţumit. 

- Controlul IHC, HTX de la Teheran cu ministrul Kia la bord. 
- Aici controlul IHC. HTX, aterizează pe Platforma 2. Vântul e 30- 
35 noduri la 135 de grade. 

Mclver zărea Gărzile Verzi de la poarta principală, câteva 
pe platformă, cu Esvandiary şi personalul iranian. Un grup de 
mecanici şi piloţi se aduna de asemenea în apropiere. Comitetul 
meu de recepţie, se gândi, recunoscându-i pe John Hogg, 
Lochart, Jean-Luc şi Ayre. Nici o urmă de Starke încă. Deci sunt 


ilegal. Ce-ar putea să-mi facă? Sunt mai mare în grad decât ei, 
dar dacă află ICAA, s-ar putea înfuria al dracului. Îşi pregătise 
deja discursul pentru cazul ăsta. "îmi cer iertare, dar specificul 
ordinului ministrului Kia a necesitat o hotărâre imediată. Sigur 
că n-o să se mai întâmple altă dată". Nu s-ar fi întâmplat deloc 
dacă n-ar fi fost "Vârtejul". Se aplecă şi-l  scutură pe Kia, 
trezindu-l. 

- Aterizăm peste câteva minute, aga. 

Kia îşi frecă obrajii ca să-şi alunge oboseala, aruncă o 
privire la ceas, apoi îşi îndreptă cravata, îşi pieptănă grijuliu 
părul şi îşi reaşeză căciula de astrahan. Cercetă oamenii de jos, 
hangarele ordonate si toate elicopterele aliniate cu grijă. Două 
212, trei 206 şi trei Alouette. Elicopterele mele, se gândi cu o 
undă de bucurie. 

- De ce-am zburat atât de încet? întrebă răstit. 
- Suntem în orar, domnule ministru. Am avut un pic de vânt din 
faţă. 

Mclver se concentra asupra manevrei de aterizare, sunt 
obligat să reuşească foarte bine - si reuşi. Esvandiary smuci uşa 
din partea lui Kia. 

- Excelenţa domnule ministru, sunt Kuram Esvanlary, şeful 
lranOil în această zonă. Bine aţi venit la Kowiss. Aga manager 
Siamaki m-a sunat să se asigure că suntem pregătiţi pentru 
domnia voastră. Bine aţi venit! 

- Mulţumesc! 

Kia se întoarse ostentativ către Mclver: 

- Pilotule, pregăteşte-te să decolezi la zece dimineaţa, mâine. S- 
ar putea să doresc să trec în revistă câteva exploatări, cu 
Excelenţa Esvandiary, înainte de a mă întoarce. Nu uita: trebuie 
să fiu la Teheran pentru întâlnirea cu primul ministru de la şapte 
după-amiază! 

leşi şi fu dus cu multă zarvă să inspecteze elicopterele. 
Imediat, Ayre, Lochart şi ceilalţi se aplecară pe sub palele elicei 
şi veniră iute sub fereastra lui Mclver. El nu luă în seamă 
mutrele pe care le făceau şi le zâmbi. 

- Salut! Cum merge şmecheria? 

- Lasă-mă să termin eu procedura, Mac! spuse Ayre. Sunt în... 

- Mulţumesc, dar sunt perfect capabil, spuse încordat Mclver, 
apoi în microfon: HTX, opresc motoarele. 

Văzu faţa lui Lochart şi oftă din nou. 


- Ei şi? Sunt uşor ieşit de pe fix. Ei şi? 
- Nu-i asta, Mac, spuse Lochart dintr-o suflare. Duke a fost 
împuşcat. 

Mclver ascultă cu gura căscată când Lochart îi istorisi ceea 
ce se întâmplase. 

- E la infirmerie acum. Doc Nutt spune că s-ar putea să-i fi fost 
atins plămânul. 

- Sfinte Dumnezeule, atunci urcă-l în avion. Dă-i drumul, Johnny! 
- Nu poate, Mac! îl întrerupse Lochart cu aceeaşi grabă. 
Barosanul a amânat plecarea până după inspecția fui Kia. leri, 
bătrânul Duke a încercat în toate chipurile să obţină aterizarea 
şi decolarea înainte de sosirea ta, dar Barosanu e un ticălos... şi 
asta nu-i totul. Cred că Teheranul ne-a mirosit. 

Lochart îi istorisi despre telexuri şi despre apelurile radio. 
- Siamaki îl trage pe Barosanu de urechi, punându-l la treabă. 
Am primit eu ultimul mesaj al lui Siamak. Duke plecase la 
mullah şi era furios ca un nebun. l-am spus acelaşi lucru ca şi 
Duke şi l-am dus cu vorba spunând că o să-l chemi tu când 
ajungi, dar, lisuse, ştia că tu şi cu Charlie v-aţi golit 
apartamentul. 

- Ali Baba! A fost pus să tragă cu ochiul! 

Mclver îşi simţea capul învârtindu-se, apoi observă micul 
medalion de aur cu Sfântul Cristofor, pe care, ca de obicei, îl 
atârna de busolă când zbura. Era un dar de la Genny, primul 
dar, un dar de război, imediat după ce se-ntilniseră, el pilot RAF, 
ea înrolată în WAAF. "Ca să nu te pierzi, băiete, spusese ea, nu 
prea eşti în stare să spui unde-i nordul". 

Zâmbi şi o binecuvântă. 

- Mai întîi o să vorbesc cu Duke. 

Esvandiary şi Kia se zăreau trecând agale de-a lungul liniei 
de elicoptere. 

-Tom, tu şi cu Jean-Luc vedeţi dacă puteţi să-l duceţi cu vorba 
pe Kia. Înmuiaţi-l pe nemernic, gâdilaţi-i mândria. O să vin şi eu 
cât de repede pot. 

Plecară imediat. 

- Freddy, împrăştie vorba că în momentul în care primim okay-ul 
pentru avion, toată lumea trebuie să urce iute şi în linişte. Toate 
bagajele-s la bord? 

- Da, dar cum rămâne cu Siamaki? 


- Nu-mi fac eu griji de nemernicul ăsta. Şterge-o! Mclver plecă 
grăbit. John Hogg strigă după el: 

- Mac, o vorbuliţă când poţi! Urgenţa din glas îl făcu să se 
oprească din drum. 

- Ce e, Johnny? 

- Urgent şi confidenţial de la Andy: Dacă vremea se înrăutăţeşte 
s-ar putea să amâne "Văârtejul" de mâine până sâmbătă. Vântul 
s-a schimbat. O să bată din fată acum, în foc de din spate. 

- Vrei să zici că nu stiu să deosebesc sud-estul de nord-vest? 

- lartă-mă. Andy a mai spus că, odată ce eşti aici, nu poate să-ţi 
mai ofere vetoul pe care ţi l-a promis. 

- E-n regulă, să i-l treacă lui Charlie."Ce altceva? 

- Restul poate să aştepte. Nu le-am spus-o celorlalţi. 

Doc Nutt se afla în infirmerie cu Starke. Acesta zăcea 
întins pe o pătură cu braţul într-o eşarfă şi umărul bandajat din 
belşug. 

- Salut, Mac! Ai avut un zbor plăcut? spuse el cu voce tremurată. 
- Nu-ncepe iar. Salut, doc! Duke, o să te scoatem cu avionul. 

- Nu, mai e ziua de mâine. 

- "Mâine" o să aibă singură grijă de ea şi între timp tu o să urci 
în avion. Pentru Dumnezeu! spuse Mclver iritat. 

Uşurarea de a fi terminat zborul în regulă şi de a-l vedea 
pe Starke în viaţă îl făcu să-şi piardă controlul. 

- Nu te purta de parc-ai fi Deadeye Dick la Alamo! 
- N-a fost la afurisitul de Alamo, se răsti Starke furios, şi cine 
dracu eşti tu ca să te porţi ca Chuck Yeager? 

Doc Nutt interveni blând: 

- Dacă n-o lăsaţi mai moale amândoi, o să dau ordin să vă facă 
câte o afurisită de injecție! 

Amândoi bărbaţii izbucniră brusc în râs şi Starke icni când 
durerea îl străfulgera. 

- Pentru Dumnezeu, doctore! Nu mă face să râd! Mclver spuse: 

- Duke, Kia a insistat să-l însoțesc. N-am putut să-i spun să mă 
lase în pace. 

- Sigur. Starke mormăi. 

- Cum a fost? 

- Grozav. 

- Şi vântul? 

- Nu prea ne ajută mâine, spuse cu grijă Mclver. S-ar putea 
schimba la fel de repede. Dacă rămâne aşa, e un vânt de 


treizeci de noduri din faţă sau mai rău şi nu putem să trecem 
peste Golf. N-avem cum să ducem de ajuns combustibil. 

- Da. 

- Doctore, ce noutăţi ai? 

- Duke ar trebui să facă o radiografie cât mai curând posibil. 
Omoplatul e mişcat din loc şi câteva tendoane şi muşchi sunt 
afectaţi. Rana e curată. Ar putea să fie vreo aşchie sau două în 
plămânul stâng, a pierdut un sfert de litru de sânge sau cam aşa 
ceva şi, una peste alta, a fost al dracului de norocos. 

- Mă simt okay, doctore! Pot să mă mişc, spuse Starke. O zi în 
plus n-o să schimbe cine ştie ce lucrurile. Încă mai pot să plec 
mâine! 

- Imi pare rău, asule, dar eşti încă în stare de şoc. Gloanţele fac 
asta. S-ar putea să nu simţi acum, dar peste o oră sau două o să 
simţi, îţi garantez. 

Doc Nutt era foarte bucuros că pleca în ziua aceea cu 
avionul. Nu vreau să mai ajut pe nimeni, îşi spuse. Nu vreau să 
mai văd minunate trupuri tinere găurite de gloanţe şi mutilate. 
Mi-a ajuns! Da, dar trebuie s-o mai ţin aşa încă vreo câteva zile. 
Vor mai fi şi alţii de cârpăcit, pentru că "Vârtejul" pur şi simplu 
n-o să funcţioneze. N-o să funcţioneze, o simt în oase. 
-...lartă-mă, dar ai fi o piedică în orice operaţie, chiar şi una de 
mică anvergură, 

- Duke, spuse Mclver, e mai bine să pleci imediat. Tom poate să 
ia unul, Freddy pe celălalt, nu-i nevoie ca Jean-Luc să rămână. Și 
ce dracu-ţi închipui c-o să facem? 

Mclver zâmbi cu toată faţa. 

- Cât despre mine, eu am să fiu pasager. Între timp sunt doar 
afurisitul de pilot particular al afurisitului de Kia. 

In turn; ora 4,50 după-amiază. 

- Repet, domnule Siamaki, spuse Mclver aspru în microfon. Este 
o conferinţă specială la Al Shargaz. 

- Şi eu repet, de ce n-am fost informat imediat? 

- Vocea din difuzor era ascuţită şi iritată. Degetele lui Mclver se 
albiseră pe microfon din pricina strânsorii. Era urmărit atent de 
o santinelă din Gărzile Verzi şi de Wazari, a cărui faţă era încă 
umflată de la bătaia pe care-o administrase Zataki. 

- Repet, aga Siamaki, răspunse cu voce limpede, căpitanii 
Petikin şi Lane sunt necesari pentru o conferinţă urgentă la Al 
Shargaz şi n-am avut timp să vă anunț. 


- De ce ? Sunt aici, în Teheran. De ce n-a fost informat biroul? 
Unde sunt vizele lor de ieşire? Unde? 

Mclver se prefăcu uşor exasperat. 

- V-am spus deja, aga, că n-a rost vreme. Telefoanele din 
Teheran nu funcţionează şi am rezolvat ieşirile lor cu komitehul 
de la aeroport, personal cu Excelenţa sa mullahul de serviciu, 
responsabil. 

Omul din Gărzile Verzi căscă plictisit, nefiind vorbitor de 
engleză, şi tuşi zgomotos. 
- Acum, vă rog să mă iertaţi... 
- Dumneata şi căpitanul Petikin v-aţi luat toate lucrurile de 
valoare din apartament. Aşa este? 
- Mai degrabă o precauţie spre a îndepărta tentaţiile pentru 
mujhadini şi fedaini, hoţi şi bandiți, câtă vreme suntem plecaţi, 
spuse Mclver inocent, foarte conştient de atenţia lui Wazari şi 
sigur că turnul şi baza monitorizau conversaţia. Vă rog să mă 
scuzaţi, acum ministrul Kia are nevoie de mine. 
-A, ministrul Kia. A, da. 

Nervozitatea lui Siamaki se îndulci puţin. 
- Ce, ă... la ce oră o să ajungeţi la Teheran, mâine? 
- Depinde de vânt... 

Mclver privi aproape cruciş din pricina efortului de a-şi 
stăpâni dorinţa bruscă, copleşitoare, de a spune totul dintr-o 
suflare despre "Vârtej". Trebuie că mi-a sărit o doagă, îşi zise. 
Făcu un efort să se concentreze. 

- Depinde de ministrul Kia, de vânt şi de timpul în care 
realimentăm, cândva după-amiază. 

- O să v-aştept. S-ar putea chiar să vă aştept la aeroport, dacă o 
să aflăm ETA. Sunt nişte cecuri de semnat şi multe aranjamente 
noi de discutat. Vă rog, transmiteţi-i ministrului Kia cele mai 
bune urări din partea mea şi că-i doresc o şedere plăcută la 
Kloviss. Salaam! 

Transmisia se întrerupse: Mclver oftă şi pase microfonul 
jos. 

- Sergent, câtă vreme sunt aici aş vrea să vorbesc cu Bandar-e 
Delam şi Lengeh. 

- Va trebui să întreb baza, spuse Wazari. 

- Dă-i drumul! 

Mcilver privi pe fereastră. Vremea se deteriora, vântul de 
sud-est făcea să trosnească mâneca de vânt şi fluiera in 


cablurile antenei de radio; treizeci de noduri cu rafale de treizeci 
şi cinci din faţă. Prea mult, îşi zise. Rezervorul de noroi care 
zdrobise acoperişul se afla la numai câţiva metri distanţă. Îi 
zărea pe Hogg şi Gordon așteptând răbdători în carlinga 
avionului, uşa cabinei deschisă îmbietor. Prin celelalte ferestre îi 
zări pe Kia şi pe Esvandiary care isprăviseră inspecția şi se 
îndreptau spre el, către birourile aflate dedesubt. În treacăt văzu 
conectorul antenei principale de pe acoperiş fluturând liber, apoi 
observă cablul aproape desprins. 

- Sergent, ar fi bine să fixezi aia la iuţeală. Ai putea să pierzi 
toate transmisiile. 

- lisuse, sigur, mulţumesc. 

Wazari se ridică şi se opri. În difuzor se auzi: 

- Aici turnul Kowiss. Cererea de a chema Bandar-e Delam şi 
Lengeh aprobată. 

El confirmă, comută frecvențele şi execută apelul. 

- Aici Bandar-e Delam. Dă-i drumul, Kowiss. Recunoscând vocea 
lui Rudi Lutz, Mclver îşi simţi 

inima bătând mai repede. Wazari îi înmână microfonul lui 
Mclver, fără să părăsească din ochi legătura defectuoasă. 

- Ticăloşii, murmură. 

Culese din mers câteva scule, deschise uşa care dădea pe 
acoperiş şi ieşi. Era încă la o distanţă de la care putea auzi uşor. 
Santinela căscă, privind fără interes. 

- Salut, căpitane Lutz. Mclver. Înnoptez aici, spuse Mcilver cu 
voce obişnuită, alegându-şi cuvintele foarte atent. Trebuie să 
însoțesc un VIP, ministrul Kia de la Teheran. Cum stau lucrurile 
la Bandar-e Delam? 

- Cinci pe cinci. Dar dacă... 

Vocea se întrerupse. Mclver auzi răsuflarea îngrijorată, 
iute stăpânită. Aruncă o privire lui Wazari, care stătea ghemuit 
lângă contacte. 

- cât, ă... cât de mult rămâi, Mac? 

- O să fiu pe drum mâine, cum e planificat, dacă vremea se 
menţine, adăugă cu atenţie. 

- Inţeleg, nu-ţi face griji. 

- Nu-mi fac griji. Toate sistemele funcţionează şi-o s-o ţină aşa 
un an lung şi fericit. Ce mai faci? 

Incă o pauză. 


- Totul cinci cu cinci. Toate sistemele or să funcţioneze un an 
lung şi fericit şi viva Imamul! 

- Ai dreptate. Motivul pentru care te-am chemat este că sediul 
de la Aberdeen doreşte informaţii urgente despre dosarul la zi 
cu comentarii. 

Era codul pentru pregătirile "Vârtejului". 

- E gata? 
- Da, e gata. Unde să-l trimit? 

Era codul lor pentru: "Mergem tot la Al Shargaz?" 
- Gavallan este într-o inspecţie la Al Shargaz. Aşa că trimite-l 
acolo. E important să faci un efort deosebit ca să ajungă acolo 
urgent. Am auzit la Teheran că mâine se aşteaptă un zbor la 
Abadan. Pune-l în avionul pentru Al Shargaz, mâine. Mă auzi? 
- Tare şi limpede. Am lucrat la amănunte toată ziua. 
- Excelent. Cum stai cu înlocuirea echipajelor? 
- Grozav. Echipele care trebuiau să plece au plecat. Cele care 
trebuie să le schimbe vin sâmbătă, duminică cel mai târziu. 
Totul e pregătit pentru sosirea lor. Eu plec cu schimbul următor. 
- Bun. Sunt aici, dacă ai nevoie de mine. Cum e vremea? 

O pauză. 
- Cam furtunoasă. Acum plouă. Avem vânt din sud-est. 
- La fel şi aici. Nu-ţi face-griji. 
- Apropo, Siamaki a vorbit cu Numir, administratorul nostru de la 
lranOil, de câteva ori. 
- Despre ce? 
- Verifica baza, a spus Numir. 
- Bun, zise Mclver cu grijă. Mă bucur că se interesează de 
lucrările noastre. O să te chem mâine. Totul e rutină. Zboruri 
uşoare. 
- Şi ţie la fel. Mulţumesc că ai chemat. 

Mclver închise, blestemându-l pe Siamaki. Ticălosul! 
Iscoadă ticăloasă! Privi afară. Wazari încă stătea cu spatele 
către el, îngenuncheat la baza antenei, lângă luminatorul 
birourilor de dedesubt, profund concentrat, așa că-l lăsă sa-şi 
vadă de treabă şi chemă Lengehul. Scragger veni imediat la 
aparat. 

- Salut, amice! Da, am auzit că faci un zbor de rutină Imun VIP. 
Andy nc-a chemat la Al Shargaz. 
- Pentru ce? 


- Rutină. Totul e cum a fost planificat. Sediul de la Aberdeen are 
nevoie de informaţii asupra dosarului cu comentarii la zi. E 
gata? 

- Gata ca întotdeauna. Unde să-l trimit? 

- La Al Shargaz. Dacă nu ţi-e greu. Poţi să-l trimiţi mâine? 

- S-a făcut, batrâne. O să mă gândesc la asta. Cum e vremea? 

- De la sud-est treizeci la treizeci şi cinci de noduri. Johnny 
spune că s-ar putea să fie mai bine mâine. Tu? 

- Aproape la fel. Să sperăm că mai scade. Nici o problemă 
pentru noi. 

- Bine, o să te chem şi mâine. Zboruri plăcute. 

- La fel şi ţie. Apropo, ce face Lulu? 

Mclver înjură în sinea lui pentru că, în fierbinţeala 
schimbărilor din plan şi trebuind să-l însoţească pe Kia, uitase 
complet de promisiunea făcută maşinii de a o pune la adăpost 
de o soartă crudă. O lăsase pur şi simplu într-unui dintre 
hangare, cu o indicație suplimentară către personalul iranian de 
acolo că avea să se întoarcă a doua zi. 

- Minunat, spuse. Ce-ţi fac controalele medicale? 
- Minunat. Da ale tale, bătrâne? 
- Ne vedem curând, Scrag! 

Rânjind strâmb, Mclver închise emițătorul. Se simţea 
obosit. Se întinse şi se ridică in picioare. Observă că omul din 
Gărzile Verzi plecase şi că Wazari stătea acum în pragul uşii din 
acoperiş cu o privire ciudată. 

- Ce s-a întâmplat? 
- Nimic, domnule căpitan. 

Tânărul închise uşa înfrigurat şi rămase surprins văzând 
turnul gol, numai cu ei doi. 
- Unde este santinela? 

- Nu ştiu. 

Wazari verifică la iuţeală casa scărilor, apoi se întoarse 
către el şi cobori vocea. 

- Ce se întâmplă, domnule căpitan? Oboseala lui Mclver dispăru. 
- Nu înţeleg. 

- Toate aceste chemări de la Siamaki, telexuri, inși care pleacă 
din Teheran fără permise, toţi băieţii care pleacă de-aici, piesele 
de schimb care sunt expediate afară pe furiş... 

Făcu un semn cu degetul mare către luminator. 
-...Ministrul înjură toată vremea. 


- Echipele au nevoie de înlocuire. Piesele au devenit 
supranormative. Îţi mulţumesc pentru ajutor. 

Mclver încercă să-l ocolească, dar Wazari i se aşeză în 
cale. 

- Parcă toată lumea a înnebunit. Poţi să-mi spui... Auzi paşi de 
pe scări. 

- Ascultă, domnule căpitan, şopti grăbit. Sunt de partea voastră. 
Am o înţelegere cu căpitanul Ayre. El o să mă ajute. 

Santinela păşi tropăind în încăpere şi îi spuse ceva în farsi 
lui Wazari ai cărui ochi se măriră. 
- Ce-a spus? întrebă Mclver. 

- Esvandiary vrea să cobori. 

Wazari zâmbi sardonic, apoi se întoarse din nou pe 
acoperiş şi se aşeză cu picioarele încrucişate lângă conexiuni, 
jucându-se cu ele. 

În biroul lui Esvandiary, ora 5,40 după-amiază. Tom 
Lochart şi Mclver priveau, împietriţi de furie. 

- Dar permisele noastre de ieşire sunt valabile şi avem aprobare 
să trimitem personalul astăzi, chiar acum. 

- Cu aprobarea ministrului Kia, permisele sunt reţinute până 
când sosesc schimburile, spuse scurt Esvandiary. 

Şedea în spatele biroului, lângă Kia; Lochart şi Mclver în 
faţa lor. De partea cealaltă pe masă se aflau o grămadă de 
permise şi paşapoarte. Era aproape de apusul soarelui. 

- Aga Siamaki a încuviinţat şi el. Kia era amuzat şi mulţumit de 
nemulţumirea lor. Străini afurisiţi. 

- Nu-i nevoie de atâta grabă, căpitane. Mult mai bine ar fi să 
facem lucrurile in ordine. Mult mai bine. 

- Zborul este în ordine, domnule ministru Kia, spuse Mclver 
printre buzele strânse. Avem aprobare. Insistăm ca avionul să 
plece aşa cum a fost planificat. 

- Acesta este Iranul, nu Anglia! pufni Esvandiary, ironic. Ba chiar 
şi acolo mă-ndoiesc că ai putea insista aşa. 

Era foarte mulţumit de el însuşi. Ministrul Kia fusese 
încântat de peşcheşul său - venitul de la o viitoare sondă - şi-i 
oferise imediat un loc în consiliul IHC. Apoi, spre marele său 
amuzament, Kia explicase că permisele de ieşire ar fi trebuit să 
aibă anexate taxe. 'Lasă-i pe străini să asude", adăugase 
ministrul. "până sâmbătă vor fi mai mult decât dornici să-ţi 


ofere, de bună voie, să zicem... trei sute de dolari americani in 
numerar, de persoană". 

- După cum spune ministrul, spuse plin de importanţă, ar trebui 
să facem ordine. Acum sunt ocupat. Bună ziua. 

Uşa se dădu de perete şi Starke intră în micul birou, cu 
obrazul acoperit de pete roşii, cu pumnul mâinii sănătoase 
strâns şi cu braţul stâng într-o eşarfă. 

- Ce dracu te-a apucat, Esvandiary? Nu poţi să anulezi 
permisele! 

Mclver izbucni: 

- Pentru Dumnezeu, Duke! N-ar trebui să fii aici! 

- Permisele sunt amânate. nu anulate. Amânate. Faţa lui 
Esvandiary se strâmbă. 

- Şi de câte ori trebuie să vă spun, prost-crescuţilor, sa bateţi la 
uşă? Bateţi! Asta nu e biroul vostru, este al meu. Eu conduc 
baza asta şi nu voi. Si ministrul Kia şi suntem într-o şedinţă pe 
care aţi întrerupt-o cu toţii. Acum ieşiţi afară. leşiti afară cu toţii! 

Se întoarse către Kia de parcă ei doi ar fi fost singuri şi 

spuse în farsi, pe un alt ton: 
- Domnule ministru, vă cer iertare pentru toate astea. Vedeţi cu 
ce trebuie să mă ocup aici?! Vă recomand serios să 
naţionalizăm toate avioanele străine şi să folosim propriii 
noştri... 

Starke îşi strânse pumnul. 

- Ascultă, ticălosule... 
- leşi afară! 

Esvandiary strecură mâna în sertar, unde se afla un 
revolver, dar nu apucă să-l scoată afară: Mullahul Hussain intră 
pe uşă însoţit de Gărzi Verzi. O tăcere bruscă invada, camera. 

- În numele lui Allah, ce se întâmplă aici? spuse Hussain în 
englezeşte, cu ochi reci şi duri aţintiţi asupra lui Esvandiary şi 
Kia. 

Esvandiary se ridică imediat în picioare şi începu să 
explice vorbind farsi. Starke îl întrerupse cu varianta lor şi în 
curând amândoi bărbaţii vorbeau din ce în ce mai tare. 

Nerăbdător, Hussain ridică mâna. 

- Mai întâi domnia ta, aga Esvandiary. Te rog, vorbeşte farsi, 
astfel ca komitehul meu să poată înţelege. 


Ascultă impasibil îndelungatul discurs în farsi, cei patru 
însoțitori ai săi înghesuindu-se în uşă. Apoi îi făcu semn lui 
Starke. 

- Căpitane? 

Starke, atent, fu scurt şi dur. Hussain făcu un semn din 
cap către Kia. 
- Acum, domnia voastră, Excelenţă ministru! Pot să văd 
documentul care vă îngăduie să treceţi peste autoritatea din 
Kowiss şi să anulaţi permisele de ieşire? 
- Să trec, Excelenţă mullahl Să amân? Nu eu, spuse Kia, 
nevinovat. Eu sunt mai degrabă un servitor al Imamului, pacea 
fie cu el, şi al primului ministru, numit personal de acesta, şi al 
guvernului său. 
- Excelenţa sa Esvandiary a spus că aţi aprobat amânarea. 
- Mai degrabă am acceptat dorinţa sa pentru o planificare 
ordonată a personalului străin. Hussain privi în jos către masă. 
- Acestea sunt permisele de ieşire, cu paşapoartele? Gura lui 
Esvandiary se uscă. Hussain le adună cu amândouă mâinile şi i 
le înmână lui Starke. 
- Oamenii şi avionul vor pleca imediat. 
- Mulţumesc Excelenţă, spuse Starke, extenuat de efortul de a 
sta în picioare. 
- Dă-mi voie să te ajut. 

Mclver îi luă paşapoartele şi permisele. 
- Mulţumesc, aga, spuse către Hussain, uşurat de victorie. 

Ochii lui Hussain erau la fel de reci şi duri ca întotdeauna. 
- lmamul a spus: dacă străinii vor să plece, lăsaţi-i să plece! Nu 
avem nevoie de ei! 

- Ă... da, mulţumesc, spuse Mclver, neplăcându-i deloc să se afle 
în aproapierea acestui om. 

leşi urmat de Lochart. Starke spunea în farsi: 

- Mi-e teamă că va trebui să plec şi eu cu avionul, Excelenţă. 

Îi comunică cele spuse de doctorul Nutt, adăugind în 
engleză: 

- Nu vreau să plec, dar asta este. Insha Allah. Hussain încuviinţă 
la rândul lui din cap. 

- N-ai nevoie de un permis de ieşire. Urcă la bord! Am să explic 
komitehului. Am să urmăresc plecarea avionului. 

leşi afară şi urcă în turn ca să îl informeze pe Colonelul 
Changiz de hotărârea sa. Nu fu nevoie de mai mult de câteva 


clipe ca avionul să se umple. Starke fu ultimul pe scară. Îi 
tremurau picioarele. Doc Nutt îi dăduse destule analgezice ca 
să-l poată urca la bord. 

"Mulţumesc. Excelenţă, spuse către Hussain pe deasupra 
zgomotelor motoarelor, încă temându-se de el și lotuşi 
simpatizându-l. 

- Pacea lui Allah fie cu domnia ta! Deasupra lui Hussain plutea 
acum o umbră ciudată. 

- Corupţia şi înşelăciunea sunt împotriva legilor lui Allah, nu? 

- Da, da... desigur. 

Starke observă nehotărârea lui Hussain, apoi momentul 
trecu. 

- Pacea lui Allah fie cu tine, căpitane!. 

Hussain se întoarse şi porni cu paşi mari. Vântul se întări 
uşor. Slăbit, Starke urcă scările, folosindu-se de mâna cea bună 
ca să se sprijine, dorindu-şi să stea drept. La capătul lor, se 
apucă de bara uşii şi se întoarse un moment, cu tâmplele 
pulsând şi cu pieptul străbătut de dureri mari. 

Atât de multe aveau de lăsat aici. Atât de multe. Prea 
multe. Nu numai elicoptere şi piese şi lucruri materiale. Mult mai 
mult. Fir-ar să fie! Ar trebui să rămân, nu să plec! Slăbit, făcu un 
semn de adio celor care rămâneau în urmă şi ridică degetul 
mare în sus, dureros de conştient că e recunoscător că nu se 
află printre ei. 

În birou, Esvandiary şi Kia urmăriră avionul îndepărtându- 
se. Allah să-i blesteme! Să ardă cu toţii în lad pentru că s-au 
amestecat! se gândi Esvandiary, apoi îşi stăpâni furia, 
concentrându-se asupra grandioasei petreceri pe care o 
aranjaseră prieteni aleşi care aveau neapărată nevoie să-l 
întâlnească pe ministrul Kia -prietenul său şi director ca şi el. O 
distracţie cu dansatori şi dansatoare, apoi căsătoriile 
temporare... 

Uşa se deschise. Spre surpriza lui, intră Hussain, palid de 
furie, cu Gărzile Verzi înghesuindu-se după el. Esvandiary se 
ridică. 

- Da, Excelență, ce pot să... 

Se opri când unul dintre revoluționari îl trase brutal într-o 
parte ca să-i permită lui Hussain să se aşeze în spatele biroului. 
Kia rămase unde stătea, perplex. 

Hussain spuse: 


- Imamul, pacea lui Allah fie cu el, a poruncit komitetelor să 
înlăture corupţia, oriunde va fi găsita. Acesta este komitetul 
bazei aeriene Kowiss. Sunteţi acuzaţi amândoi de corupţie. 

Kia şi Esvandiary se albiră şi amândoi începură să 
orbească dintr-o dată, pretinzând că asta e ridicol şi că sunt 
acuzaţii mincinoase. Hussain se întinse şi smuci brăţara ceasului 
de aur de pe încheietura mâinii lui Esvandiary. 

- Când ai cumpărat asta şi cu ce ai cumparat-o? 

- Cu economiile, economiile mele şi... 

- Mincinosule! Peşcheş pentru două slujbe! Komitehul ştie. 
Acum, ce poţi să spui despre planul tău de a fura statul, oferind 
în secret veniturile viitoare de pe urma petrolului, ca să corupi 
oficialii pentru viitoare servicii? 

- Ridicol, Excelenţă! Minciuni, toate sunt minciuni! strigă 
Esvandiary, cuprins de panică 

Hussain privi către Kia, care devenise şi el cenuşiu. 

- Care oficiali, Excelenţă? întrebă Kia, păstrându-şi glasul calm, 
sigur că duşmanii săi îi aranjaseră această capcană departe de 
zona lui de influenţă. 

Siamaki, Siamaki trebuie să fie. Hussain făcu semn unuia 
dintre revoluționari care ieşi şi îl aduse pe operatorul radio 
Wazari. 

- Spune-le, în faţa lui Allah, ce mi-ai spus mie! porunci. 

- Aşa cum v-am spus mai devreme, eram pe acoperiş, 
Excelenţă, spuse nervos Wazari. Verificam una dintre legăturile 
antenei noastre şi am auzit prin luminator. L-am auzit făcând 
oferta. 

Arătă cu un deget bont către Esvandiary, încântat de 
ocazia de a se răzbuna. Dacă n-ar fi fost Esvandiary, n-aş fi fost 
niciodată ales de nebunul de Zataki, niciodată bătut şi rănit, 
aproape ucis. 

- Vorbeau englezeşte şi el a spus: "Pot să aranjez să deturnez 
veniturile de pe petrolul de la noile sonde. Pot sa nu trec 
sondele pe listă si să deturnez fondurile către domnia ta." 

Esvandiary era consternat. Avusese grijă să trimită tot 
personalul iranian afară din clădirea birourilor, ba mai mult, 
pentru siguranţă, vorbise englezeşte. Acum era condamnat. 

Îl auzi pe Wazari isprăvind şi Kia începând să vorbească cu 
voce scăzută, calm, evitând întreaga complicitate, spunând că 
el doar încercase să-l descoasă pe acest om corupt şi rău. 


- Mi s-a cerut să fac o vizită aici exact în scopul acesta 
Excelenţă. Am fost trimis aici de guvernul Imamului, Allah să-l 
apere, exact pentru acest scop, să smulg din rădăcină corupţia, 
acolo unde există. Pot să vă felicit că sunteţi atât de zelos. 
Dacă-mi îngăduiţi, în momentul în care am să mă întorc la 
Teheran am să vă recomand direct Komitehulul Revoluționar şi, 
desigur, primului ministru. 

Hussain privi către Gărzile Verzi. 

- Esvandiary e vinovat sau nu? 

- Vinovat, Excelenţă! 

- Este bărbatul Kia vinovat sau nevinovat? 

- Vinovat, strigă Esvandiary înainte ca ei să apuce să răspundă. 

Unul dintre cele patru revoluționari ridică din umeri. 

- Toţi tehranii sunt mincinoşi. Vinovat. 

Ceilalţi încuviinţară din cap şi răspunseră ca un ecou. Kia 

spuse politicos: 
-  Mullahli şi  ayatolahii din Teheran nu sunt mincinoşi, 
Excelenţelor! Cei din Komitehul Revoluționar nu sunt mincinoşi 
şi nici Imamul, Allah să-l apere, care ar putea fi socotit tehrani 
pentru că locuieşte acolo acum. Se întâmplă doar să locuiesc şi 
eu acolo. Am fost născut în Qomul Sfânt, Excelenţelor, adăugă, 
binecuvântând acest lucru pentru prima dată în viaţa sa. 

Una dintre Gărzile Verzi sparse tăcerea. 

- Ce spune e adevărat, Excelenţă, nu-i aşa? 
Se scărpina în creştet. 
- Despre toţi tehranii? Că nu toţi tehranii sunt mincinoşi? 
- Da, asta este adevărat. 
Hussain privi din nou către Kia, la fel de nesigur. 
- În faţa lui Allah, eşti vinovat sau nu? 
- Sigur că nu sunt vinovat, Excelentă, în faţa lui Allah! 

Privirea lui Kia era nevinovată. Proştilor, credeţi că mă 
puteţi prinde cu asta? Taquiah îmi dă dreptul să mă apăr dacă- 
mi consider viaţa ameninţată de falşi mullahi. 

- Cum explicaţi că sunteţi ministru în guvern, dar de asemenea 
şi director al companiei de elicoptere? 
- Ministrul responsabil... 

Kia se opri, căci Esvandiary bolborosea cu glas tare tot 
felul de acuzaţii. 

- lertaţi-mă, Excelenţelor, voia lui Allah, dar acest zgomot... e 
greu să vorbeşti fără să strigi. 


- Luaţi-l afară! Esvandiary fu târât de acolo. 

- Ei bine, ministrul responsabil cu aviația civilă mi-a cerut să mă 
alătur Consiliului de Conducere al IHC ca reprezentant al 
guvernului, spuse Kia, spunând adevărul deformat, de parcă 
împărtăşea un secret de stat, adăugind alte exagerări, cu un 
glas la fel de important. Nu suntem siguri de loialitatea 
directorilor. Aş putea, de asemenea, să vă spun foarte 
confidenţial, Excelenţă, că în câteva zile toate companiile 
străine de avioane vor fi naţionalizate. 

Le vorbi ca unor apropiaţi, modulându-şi glasul pentru un 
mai mare efect şi, când socoti că sosise momentul potrivit, se 
opri şi oftă. 

- In faţa lui Allah, mărturisesc că sunt neatins de corupţie ca şi 
domnia voastră, Excelenţă, şi, deşi lipsit de marele vostru har, 
mi-am dedicat si eu viața servind poporul. 

- Allah să vă apere, Excelentă, izbucni unul dintre revoluționari. 

Ceilalţi încuviinţară şi chiar şi Hussain îşi simţea îndoielile 
risipite în cea mai mare parte. Era gata să mai scotocească încă 
puţin când auziră un muezin departe de bază chemând la 
rugăciunea de seară si se certă că se lăsase abătut de la drumul 
lui Allah. 

- Mergi cu Allah, Excelenţă. 

- Mulţumesc, Excelenţă, fie ca Allah să vă păstreze pe domnia 
voastră şi pe toţi mullahii, ca să ne salvaţi pe noi şi marea 
noastră naţiune islamică de la lucrările lui Satan. 

Hussain ieşi înaintea lor. Afară, urmându-l curăţară ritual 
cu toţii, se întoarseră către Mecca se rugară. Kia, Gărzile Verzi, 
funcţionarii, muncitorii de la bucătărie, toţi bucuroşi şi mulţumiţi 
că, încă o dată puteau să-şi exprime deschis supunerea 
fiecăruia în faţa lui Allah şi a Profetului lui Allah. 

Doar Esvandiary plânse în timpul rugilor sale umile. 

Apoi Kia se întoarse în birou. În tăcere, se aşeză in spatele 
biroului şi-şi îngădui pe ascuns un oftat şi mai pe ascuns, multe 
felicitări. Cum îndrăzneşte acest fiu de căţea să mă acuze? Pe 
mine, ministrul Kia? Să-l ardă Allah în lad pe el şi pe toţi 
duşmanii statului! 

Afară se auzi o rafală de armă. Calm, scoase o ţigară şi o 
aprinse. Cu cât părăsesc mai degrabă grămada asta de bălegar, 
cu atât mai bine, se gândi. 


O rafală de vânt cutremură clădirea. Picături de apă 
împroşcară ferestrele. 


CAPITOLUL 57 


Lengeh; ora 6,10 seara. Apusul era rău prevestitor, 
norii acoperind cea mai mare parte a cerului, grei, tiviţi cu 
negru. 

- O să fie acoperit până dimineaţă, Scrag, spuse pilotul american 
Ed Vossi, cu părul negru şi cârlionţat fluturat de vântul care 
sufla dinspre Hormuz către Golf, către Abadan. Afurisit vânt. 

- O să fie okay, amice! Dar Rudi, Duke şi ceilalţi? Dacă ţine aşa, 
sau se înrăutăţeşte, or să fie în rahat până la gât - şi fără scară. 
- Afurisit vânt! De ce a ales ziua de azi ca să-şi schimbe direcţia? 
Parcă ar râde zeii de noi. 

Cei doi bărbaţi stăteau lângă catargul steagului lor, pe 
promontoriul care se înălța deasupra Golfului! Valurile erau 
cenuşii şi - departe, în mijlocul strâmtorii - înspicate cu alb. În 
spatele lor se găseau baza şi aerodromul, încă umed din pricina 
aripii de ploaie care trecuse în dimineaţa aceea. Dedesubt şi 
către dreapta se aflau plaja şi pluta de pe care se scăldau. Din 
cauza  rechinului, nimeni nu se mai aventurase acolo, 
mulţumindu-se să stea aproape de mal, la apă mică, în caz că Îi 
mai pândea vreunul. Vossi murmură: 

- O să fiu al dracului de fericit când toată chestia asta o să se 
termine. 

Scragger încuviinţa absent, gândurile colindându-i printre 
hărţi meteorologice, încercând să înţeleagă ce avea să se 
întâmple în următoarele 12 ore, întotdeauna dificil în acest 
sezon când zona Golfului, de obicei atât de placidă, erupea cu 
neaşteptată şi monstruoasă violenţă. Timp de trei sute şaizeci şi 
trei de zile pe an, vântul bătea predominant din nord-vest. Acum 
venise tocmai una dintre celelalte zile. Baza era tăcută. Mai 
rămăseseră doar Vossi, Willi Neurchtreiter şi doi mecanici. Toţi 
ceilalţi piloţi şi mecanici şi managerul englez al bazei plecaseră 
cu două zile în urmă, marţi, în timp ce el era pe drumul de 
întoarcere de la Bandar-e Delam, cu Kasigi. Willi îi scosese pe 
toţi de acolo, expediindu-i la Al Shargaz pe mare. 


- N-am avut nici o problemă, Scrag, pe cinstea mea, îi spusese 
Willi încântat când aterizase. Planul tău a mers. Ideea de a-i 
trimite cu barca a fost foarte inteligentă. Mai bine decât cu 
elicopterul şi mai ieftin. Komitehul a ridicat doar din umeri şi a 
preluat una dintre rulote. 

- Dorm la bază acum? 

- Câţiva dintre ei, Scrag. Trei sau patru. M-am asigurat că le dăm 
îndeajuns orez şi horisht. Nu sunt o gaşcă rea. Masoud încearcă 
să păstreze si registrele în ordine. 

Masoud era managerul din partea lranoil. 

- De ce-ai rămas, Willi? Ştiu ce gândeşti despre șmecheria asta. 
Ti-am spus să fii în barcă, n-am nevoie de tine! 

- Sigur că da, Scrag. Pe cinstea mea. Dar o să ai nevoie de un 
pilot ca lumea cu tine. Ai putea să te pierzi! 

Bun băiat bătrânul Willi, se gândi Scragger. Mă bucur c-a 
rămas şi-mi pare rău. 

De când se întorsese de la Bandar-e Delam, marţi, 
Scragger fusese întruna neliniştit, fără nici o pricină anume, 
doar cu un sentiment că elementele asupra cărora nu avea nici 
un control se pregăteau să-i joace festa. Durerea din partea de 
jos a stomacului se domolise întrucâtva, dar din vreme în vreme 
tot mai apărea o urmă de sânge în urină. Faptul că nu-l 
avertizase pe Kasigi asupra "Vârtejului" şi a retragerii planificate 
nu făcuse decât să-i sporească sentimentul de frustrare. La 
dracu, îşi zise. Nu puteam să risc asta, să împrăştii vestea 
despre "Vârtej". Am făcut tot ce-am putut spunându-i lui Kasigi 
să se ducă joi la Gavallan. Miercuri, Vossi îl dusese pe Kasigi 
dincolo de Golf. Îi dăduse lui Vossi o scrisoare confidențială 
pentru Gavallan, explicându-i ce se întâmplase la Bandar-e 
Delam şi dilema în care se afla, lăsându-l pe Gavallan să 
hotărască ce să facă. li dăduse de asemnea amănunte despre 
întâlnirea sa cu Georges de Plessey, care era profund îngrijorat 
că tulburările aveau să cuprindă din nou întregul complex Siri. 
"Distrugerile la sistemele de pompare şi transport al petrolului 
de la Siri sunt mai grave decât m-am gândit la început şi nu 
cred că ei or să pompeze luna asta. Kasigi e legat de mâini şi de 
picioare şi are trei petroliere programate la Siri pentru încărcare 
în următoarele trei săptămâni, pe baza înţelegerii pe care a 
avut-o cu Georges. E încurcată rău, Andy, şi nu putem face 
nimic. Sunt puţine şanse de a evita sabotajul dacă teroriştii se 


hotărăsc într-adevăr să le-o facă. Desigur că nu i-am spus nimic 
lui Georges. Fă ce poţi pentru Kasigi şi ne vedem curând. 
Scrag." 

În dimineaţa aceea, în comunicarea obişnuită de la Al 
Shargaz, Gavallan spusese numai că îi primise raportul şi se 
ocupa de el. Altfel nu hotărâse nimic. Scragger nu amintise de 
Mclver şi nici de Gavallan. 

Zâmbi. Mi-aş fi pus gâtul că Dirty Dune va pilota acel 206. 
Nici prin gând nu i-ar fi trecut lui Moş Ca-La-Carte că Mclver o s- 
o facă. Şi totuşi pun pariu că se scăpase pe el de fericire. Şi nu 
mă mir. As fi făcut la fel. 

- Scrag! 

Se uită în jur. O singură privire spre faţa lui Willi îi fu de- 

ajuns. 

- Ce se întâmplă? 

- Am descoperit abia acum că Masoud a dat toate paşapoartele 
noastre jandarmilor. Până la ultimul. 

Vossi şi Scragger rămaseră cu gurile căscate la el. Vossi 
spuse: 

- De ce dracu a făcut-o? Scragger comentă mult mai vulgar. 

- Asta s-a întâmplat marţi, Scrag, când ceilalţi au plecat cu 
barca. Desigur că acolo era şi un jandarm ca să-i numere când 
s-au urcat la bord-şi ăsta l-a întrebat pe Masoud de paşapoartele 
noastre. Aşa că Masoud i le-a dat. Dacă aş fi fost eu, aş fi făcut 
acelaşi lucru. 

- Şi de ce dracu le vroia? Willi spuse răbdător: 

- Ca să le reînnoiască vizele de rezidenţă în numele lui 
Khomeini, Scrag! Vroia să fim legali. Ne-a cerut-o de 
nenumărate ori, nu-i aşa? 

Scragger înjură un minut întreg fără să folosească acelaşi 
cuvânt de două ori. 

- Pentru Dumnezeu, Scrag, trebuie să le luăm înapoi, spuse 
tremurând Vossi. Trebuie să le luăm înapoi sau "Vârtejul" s-a 
dus. 

- Ştiu asta, amice! 

Aiurit, Scrager cîntărea variantele. 

- Poate am putea să obţinem unele noi la Al Shargaz sau la 
Dubai. Să zicem că le-am pierdut. 


- Pentru Dumnezeu, Willi, pentru Dumnezeu! Ne bagă la zdup 
atât de repede că nici n-o să apucăm să zicem "pîs" îţi aduci 
aminte de Masterson? 

In urmă cu câţiva ani, unul dintre mecanicii lor uitase să-şi 
reînnoiască permisul la Al Shargaz şi încercase să păcălească 
ofiţerii de la Oficiul de Emigrări. Deşi viza lui era expirată numai 
de patru zile, altfel paşaportul fiind perfect valabil, ofiţerul îl 
dusese imediat la închisoare, unde zăcuse foarte inconfortabil 
şase săptămâni, apoi i se dăduse drumul, dar fără a mai avea 
dreptul să intre vreodată în tară. 

- La dracu! spusese rezidentul britanic. Eşti al dracului de 
norocos că ai ieşit aşa de uşor. Ştii legea! V-am tot spus-o până 
am făcut scurtă la limbă. 

- Să mă ia dracu dacă o să plec fără al meu, spuse Vossi. Nu pot. 
Al meu e plin de afurisite de vize pentru toate ţările Golfului, 
Nigeria şi Anglia, pină la dracu şi înapoi. O să-mi ia luni întregi 
să fac rost de altele noi. Luni, dacă vreodată... şi cum rămâne cu 
Al Shargaz, ei? E un loc nemaipomenit, dar fără un afurisit de 
paşaport şi viza lor valabilă, zdupul ne paşte. 

- Foarte corect, Ed! Fir-ar să fie! Şi mâine e Ziua Sfântă, când 
toate-s închise mai ceva ca haznaua împăratului. 

- Willi, îţi aminteşti cine era jandarmul? Era unul dintre cei 
obişnuiţi sau din Gărzile Verzi? 

După un moment, Willi spuse: 

- Nu era din Gărzile Verzi, Scrag, era unul obişnuit. Cel bătrân. 
Era cu părul cărunt. 

- Qeshemi, sergentul? 

- Da, Scrag. Da, el era. Scragger înjură din nou. 

- Dacă bătrânul Qeshemi spune că trebuie să aşteptăm până 
sâmbătă sau sâmbăta cealaltă, aşa rămâne. 

In zona aceea, jandarmii încă mai activau aşa cum o 
făcuseră întotdeauna, ca parte a armatei, atât doar că îşi 
scoseseră insignele Şahului şi purtau pe braţ banderole cu 
numele lui Khomeini scris pe ele. 

- Nu m-aşteptaţi la supă! 

Scragger ieşi cu paşi apăsaţi în lumina apusului. 

La postul de poliție Lengeh; ora 7,32 seara. 
Caporalul de jandarmi căscă şi scutură politicos din cap, vorbind 
în farsi cu operatorul de radio al bazei, Aii Pash, pe care 
Scragger îl adusese cu el ca să traducă. Scragger aşteptă 


răbdător, prea obişnuit cu felul de a fi al iranienilor ca să-i 
întrerupă. Se aflau deja acolo de jumătate de oră: 

- O, vroiai să întrebi de paşapoartele străinilor? Paşapoartele 
sunt în seif, unde ar trebui să fie, spunea jandarmul. 
Paşapoartele sunt foarte preţioase şi le-am încuiat. 

- Pe buna dreptate, Excelenţă, dar căpitanul străinilor vrea să le 
primească înapoi, vă rog. Spune că are nevoie pentru 
schimbarea echipei. 

- Sigur c-o să le aibă înapoi. Nu sunt ale lui? N-au pilotat ei şi 
oamenii lui multe zboruri binefăcătoare pentru oamenii noştri, în 
cursul anilor? Cu siguranţă, Excelenţă. De îndată ce se deschide 
seiful. 

- Vă rog, ar putea fi deschis acum? Străinul ar aprecia 
bunăvoința voastră foarte mult. 

Aii Pash era la fel de politicos şi calm, aşteptând ca 
jandarmul să ofere de la sine informaţia pe care o dorea. Era-un 
tehrani arătos de aproape treizeci de ani, pregătit la şcoala 
americană de radio-transmisiuni de la Isfahan şi lucra pentru 
IHC la Lengeh de trei ani. 

- Ar fi cu siguranţă un gest de bunăvoință. 
- Desigur, dar nu poate să şi le primească până nu apare cheia. 
- A, pot să îndrăznesc să întreb unde este cheia, Excelenţă? 

Caporalul de jandarmi îşi flutură palma mare către seiful 
demodat care trona în celălalt birou. 

- Priviţi, Excelenţă, puteţi vedea şi domnia voastră! Cheia nu 
este pe cui. Mai mult ca sigur c-a luat-o sergentul în păstrare. 

- Cât de înţelept şi de corect, Excelenţă. Probabil că Excelenţa 
sa sergentul este acum acasă. 

- Excelenţa sa o să fie aici dimineaţă. 

- De Ziua Sfântă? Pot să-mi exprim părerea că suntem foarte 
norocoşi că jandarmeria noastră are un asemenea înalt simţ al 
datoriei ca să lucreze cu atâta hărnicie? îmi imaginez că n-o să 
fie prea devreme. 

- Sergentul este sergent. Dar biroul se deschide la 7,30 
dimineaţa, deşi desigur că postul de politie e deschis-zi şi 
noapte. 

Jandarmuul îşi stinse ţigara. 

- Veniţi dimineaţă! 
- Ah, vă mulţumesc, Excelenţă! N-aţi dori o altă ţigară câtă 
vreme îi explic căpitanului? 


- Mulţumesc, Excelență! Rareori primesc una străină. 
Mulţumesc! 

Ţigările erau americane şi foarte mult apreciate, dar nici 
unul dintre ei nu rosti un cuvânt despre asta. 
- Pot să vă ofer un foc, Excelenţă? 

Aii Pash şi-o aprinse pe-a lui şi apoi îi spuse lui Scragger ce 
se discutase. 

- Întreabă dacă sergentul este acasă acum, Aii Pash. 
- Am făcut-o căpitane. Spune că Excelenţa sa o să fie aici 
dimineaţă. 

Aii Pash îşi ascunse oboseala, fiind prea politicos ca să-i 
spună lui Scragger că el înţelesese din primele clipe că omul 
ăsta nu ştie nimic şi n-ar face nimic şi întreaga conversaţie şi 
vizită erau o totală pierdere de vreme. Şi desigur că jandarmii ar 
prefera să nu fie tulburaţi noaptea în privinţa unei probleme atât 
de neînsemnate. Ce contează? Au pierdut ei vreodată vreun 
paşaport? Sigur că nu. Ce schimbare de echipaj? 

- Dacă aş putea să vă dau un sfat, aga... dimineaţa... Scragger 
oftă. Dimineaţa putea să însemne mâine sau în ziua următoare. 
N-avea sens să sape mai departe, se gândi iritat. 

- Mulţumeşte-i din partea mea şi spune-i că am să fiu aici mâine 
de dimineaţă, cu noaptea în cap. Dis-de-dimineaţă. 

Aii Pash se supuse. 

- Voia lui Allah! zise jandarmul obosit, flămând şi îngrijorat că 
trecuse încă o săptămâna şi tot nu primiseră leafa, nu fuseseră 
plătiţi de luni de zile deja, şi cămătarii din bazar insistau să li se 
restituie împrumuturile şi iubita lui familie stă să moară de 
foame. 

- Shab be khayr, aga, spuse către Scragger. Noapte bună! 

- Shab be khayr. Scragger aşteptă, ştiind că plecarea lor trebuia 
să ne fie la fel de politicos prelungită ca şi discuţia. Afară, pe 
drumul îngust care slujea de stradă principală oraşului portuar, 
se simţi mai bine. Trecători curioşi, toţi bărbaţi, înconjuraseră 
vechea şi uzata sa furgoneta cu simbolul S-G cu aripi pe uşă. 

- Salaam, spuse vesel şi câţiva îl salutară. 

Piloții din bază erau populari, baza şi platforma petrolieră 
fiind sursa principală de locuri de muncă foarte avantajoase, 
misiunile lor de binefacere în orice condiţii de vreme bine 
cunoscute şi- Scragger uşor de recunoscut. 


- Ăsta-i şeful piloților, şopti vecinului său un bătrân 
atoateştiutor. Este cel care l-a ajutat pe tânărul Abdullah Turik 
să fie internat în spitalul de la Bandar-e Abbas, unde numai cei 
sus-puşi intră de obicei. A fost chiar să-i viziteze satul, la 
marginea Lengehului. A fost chiar şi la înmormântarea lui. 

- Turik? 

- Abdullah Turik. Fiul fiului surorii mele. Tânărul care a căzut de 

pe platforma petrolieră şi a fost mâncat de rechini. 

- A, da, îmi amintesc! Tânărul de care unii spun c-a fost ucis de 

cei de stânga. 

- Nu atât de tare, nu atât de tare! Nu ştii niciodată cine ascultă! 

Pacea fie cu tine, pilotule! Salutări, pilotule! 

Scragger le făcu vesel semn cu mâna şi porni motorul. 

- Dar baza e în cealaltă parte, căpitane! Unde mergem? întrebă 

Aii Pash. 

- Să-l vizităm pe sergent, desigur. 

Incepu să fluiere printre dinţi, neţinând cont de vădita 
dezaprobare a lui Aii Pash. 

Casa sergentului se afla pe colţul unei străzi murdare, 
nepavată, încă plină de noroi de la ploaia din aceeaşi dimineaţă. 
In peretele înalt ce mărginea şanţul se zărea o uşă ca toate 
celelalte. incepuse să se întunece şi Scragger lăsă farurile 
aprinse şi cobori din maşină. Nici un semn de viaţă pe toată 
strada. Doar câteva ferestre de la etaj erau luminate slab. 
Sesizând nervozitatea lui Aii Pash spuse: 

- Tu rămâi în maşină. Nu-i nici o problemă, am mai fost aici! 
Folosi viguros ciocănelul de fier, simțind ochi pretutindeni. 
Prima dată fusese acolo cu un an şi ceva în urmă, când 

adusese un coş cu mâncare, două oi tăiate, câţiva saci cu orez şi 
cutii cu fructe, ca dar din partea bazei pentru sergentul "lor", 
căruia Şahul îi dăduse medalia de bronz Sepah pentru curaj în 
lupta împotriva piraţilor şi contrabandiştilor care bântuiau 
dintotdeauna apele acelea. Ultima dată, acum câteva 
săptămâni, însoţise un jandarm îngrijorat care dorise să 
raporteze deîndată tragedia de la Siri Unu şi că Abdullah Turik 
fusese scos din apa plină de rechini. 

Niciodată nu fusese invitat în casă, stătuse doar în micuța 
curte interioară din spatele uşii înalte de lemn şi de ambele daţi 
fusese ziua. 


Uşa se crăpă puţin. Scragger nu se aştepta la lanterna 
care-l orbi pentru o clipă. Cercul de lumină şovăi, apoi se 
îndreptă către maşină şi se fixă pe Aii Pash care aproape sări 
afară, se înclină adânc şi strigă: 

- Salutări, Excelenţă ofiţer şef! Pacea fie cu voi! îmi cer iertare 
că străinul vă tulbură casa şi îndrăzneşte să... 
- Salut! îl întrerupse scurt Qeshemi. 

Stinse lanterna şi-şi îndreptă atenţia către Scragger. 

- Salaam, aga Qeshemi, spuse Scragger - ochii lui începând să 
se obişnuiască acum cu întunericul. 

Văzu trăsăturile puternice ale bărbatului, haina de 
uniformă neîncheiată şi revolverul în tocul deschis. 

- Salaam, căpitane! 

- lartă-mă că am venit aici, aga, noaptea, spuse Scragger rar şi 
atent, ştiind că engleza lui Qeshemi era la fel de limitată ca şi 
vocabularul său farsi - aproape inexistent. 

- Loftan, gozar nameh. Loftan. Vă rog, nevoie paşaport. Vă rog! 

Sergentul de jandarmi mormăi surprins, apoi făcu un 

semn cu mâna-i puternică spre oraş. 
- Paşapoartele la secţie, căpitane. 
- Da, dar, iartă-mă, nu cheie! 
Scragger mimă deschiderea unei încuietori cu cheia. 
- Nu cheie! repetă. 
- A, da, înţeleg. Da. Nu cheie. Mâine, mâine dimineaţă primeşti. 
- Este posibil în seara asta, vă rog, acum? Scragger simţi 
privirea cercetătoare. 
- De ce în noaptea asta? 
- Ă... pentru schimbarea echipelor. Oamenii la Shiraz. Echipe 
schimbă. 
- Când? 
- Sâmbătă. Dacă cheie, mă duc secţie şi întorc imediat. Qushemi 
scutură din cap. 
- Mâine. 

Apoi vorbi tăios către Aii Pash, care se înclină automat şi 
mulţumi din nou cu multă efuziune, cerându-şi iertare că l-a 
tulburat. 

- Excelenţa sa spune că puteţi să le primiţi mâine. Noi, ă... ar fi 
bine să plecăm, domnule căpitan! 
Scragger se căzni să zâmbească. 


- Mamnoon am, aga. Mulţumesc Excelenţă. Mamnoomn am, 
Excelenţă Qeshemi! 

l-ar fi cerut lui Ali Pash să îl întrebe pe sergent dacă 
puteau să-şi primească paşapoartele deîndată ce se deschidea 
secţia, dar nu dorea să-l agite pe sergent inutil. 

- Am să vin după prima rugăciune. Mamnoon am, aga. 

Scragger întinse mâna şi Qeshemi i-o strânse. Amândoi 
bărbaţii simţiră fermitatea braţului celuilalt. Scragger se urcă în 
maşină şi plecă. 

Gânditor, Qeshemi închise uşa şi trase zăvorul. Vara, 
micuța curte interioară, cu pereţii săi înalţi şi via întinsă pe 
spaliere şi mica fântână, era răcoroasă şi primitoare. Acum era 
sărăcăcioasă. O traversă şi deschise uşa opusă care ducea în 
camera principală si trase si zăvorul acesteia. 

Un copil tuşea, undeva sus, la etaj. Un foc de lemne dădea 
o oarecare căldură, dar întreaga casă era plină de curenţi reci 
de aer, nici una dintre uşi sau ferestre neînchizându-se bine. 

- Cine era? strigă soţia lui din capul scărilor. 

- Nimic, nimic important. Un străin de la aerodrom. Cel bătrân. 
Vroia paşapoartele. 

- La vremea asta din noapte? Allah să ne apere! De fiecare dată 
când bate cineva la uşă mă aştept la alte necazuri - împuţitele 
de Gărzi Verzi sau cei de stânga. 

Qeshemi încuviinţă grijuliu din cap, dar nu spuse nimic, 
încălzindu-şi palmele la foc, abia ascultând cicăleala ei. 

- De ce trebuia să vină aici? Străinii sunt atât de prost crescuţi... 
La ce i-au trebuit paşapoartele la ora asta? | le-ai dat? 

- Sunt încuiate în seif. lau cheia cu mine ca de obicei, dar s-a 
pierdut. 

Copilul tuşi din nou. 

- Cum se simte Sousan? 
- Incă mai are febră. Adu-mi nişte apă fierbinte. Asta o s-o ajute. 
Pune şi puţină miere în ea. 

Aşeză ceainicul pe foc. Oftă auzind-o bodogănind: 

- Paşapoarte la ora asta! De ce n-au putut să aştepte până 
sâmbătă? atât de nesimţiţi şi de prost crescuţi! Spuneai că cheia 
s-a pierdut? 

- Da. Probabil capra aia care-şi zice poliţai, Lafti, a luat-o şi a 
uitat s-o pună la loc. Voia lui Allah. 


- Mohammed, la ce i-ar trebui străinului paşapoartele la ora 
asta? 
- Nu ştiu. Ciudat. Foarte ciudat. 


CAPITOLUL 58 


La aerodromul Bandar-e Delam; ora 7,49 seara. Rudi 
Lutz stătea pe veranda rulotei sale, sub streaşină, privind ploaia 
torențială. 

- Scheiss, murmură. 

În spatele lui, uşa era deschisă şi fascicolul de lumină 
făcea să sclipească picăturile grele de ploaie. Din difuzorul 
magnetofonului se auzea încet o piesă de Mozart. Uşa 
următoarei rulote, rulota birourilor, se deschise şi-l văzu pe 
Tăticul Kelly ieşind, ridicând deasupra capului o umbrelă şi 
apropiindu-se de el plescăind prin băltoace. Nici unul nu observă 
iranianul ascuns în umbră. Undeva un motan scuipa şi mieuna. 

- Salut, Tăticu, hai intră. Ai prins? 
- Da, nici o problemă. ` 

Kelly se scutură de ploaie. Inăuntrul rulotei era cald şi 
confortabil, ordine şi curăţenie. Panoul radio-emițătorului 
îngropat în perete, reconectat, era dat de perete, aparatul fiind 
pe recepţie, paraziți înfundaţi amestecându-se cu muzica. O 
oală cu cafea clocotea pe plită. 

- Cafea? 
- Multumesc, îmi pun singur. 

Kelly îi dădu hârtia şi se duse către partea care slujea de 
bucătărie. Hârtia conţinea coloane de cifre scrise în grabă. 
Temperatura, direcţia vântului şi intensitatea pentru fiecare sută 
de metri, presiuni barometrice şi buletinul meteo de a doua zi. 

- Turnul de la Abadan spune că e la zi. Pretind că include şi toate 
datele care au venit astăzi cu BA. Nu arată prea rău, nu? 

- Dacă e exact. 

- Meteorologii prevedeau scăderea precipitațiilor în jurul 
miezului nopţii şi reducerea intensității vântului. 

Rudi dădu drumul mai tare la muzică şi Kelly se aşeză 
lângă el. Îşi cobori glasul. 

- Ar putea fi în regulă pentru noi, dar împuţit pentru Kowiss. Tot 
mai trebuie să realimentăm în zbor ca să ajungem la Bahrain. 


Kelly luă o gură din cafea, desfătându-se cu lichidul 
fierbinte, tare, amestecat cu o lingură de lapte condensat. 
- Ce-ai face dac-ai fi în locul lui Andy? 

- Cu trei baze cărora să le port de grijă eu... 

Un zgomot uşor afară. Rudi se ridică şi aruncă o privire pe 
fereastră. Nimic. Apoi din nou mieunatul motanului, mai 
aproape. 

- Afurisite pisici! îmi ridică părul pe ceafă. 

- Mie îmi plac pisicile. Kelly zâmbi. 

- Avem trei acasă: Mateo, Marc şi Luke. Două sunt siameze, 
cealaltă o corcitură tărcată. Betty-spune că băieţii o scot din 
minţi ca să pună motanul "s-o umfle". 

- Cum se simte? 

Cursa BA de la Abadan din ziua aceea îl adusese pe 

Sandor Petrofi pentru cel de-al patrulea 212 şi, odată cu el, 
poşta de la Gavallan, trimisă de când începuseră tulburările prin 
sediul de la Aberdeen, prima după multe săptămâni. 
- Grozav. Formidabil, de fapt. Mai are trei săptămâni. Bătrânica 
mea se descurcă de obicei la vreme. O să mă bucur tare mult că 
o să fiu acasă când o pocni. 

Kelly zâmbi. 

- Doctorul zice că crede că o să fie în sfârşit o fată. 
- Felicitări! E minunat. 

Toată lumea ştia că Kelly spera cu disperare. 

Şapte băieţi şi o fată, o grămadă de guri de hrănit. Rudise 
gândi cât de greu se descurca el cu numai trei copii cu plăţile şi 
taxele şcolare şi nici un fel de rată la casă, casa fiind moştenire 
de la tatăl soţiei sale. Dumnezeu să-l binecuvânteze pe bătrânul 
ticălos! 

- O mulţime de guri, nu ştiu cum o scoţi la capăt. 
- O, ne descurcăm! Slavă Domnului! 

Kelly privi în jos către foaia de hârtie cu prognoza şi se 

încruntă. 

- Ştii, dac-aş fi Andy, aş apăsa butonul şi n-aş mai amâna. 

- Dacă ar fi după mine, aş abandona şi aş lăsa balta toată ideea 
asta nebunească. 

Rudi continuă să vorbească încet şi se apropie şi mai mult. 
- Ştiu că o să fie greu pentru Andy, poate compania o să se 
închidă. Poate. Dar noi toţi putem să găsim alte slujbe, chiar şi 
mai bine plătite. Avem familii la care trebuie să ne gândim şi nu- 


mi place deloc treaba asta care nu-i ca la carte. Cum dracu 
putem să ne strecurăm de-aici? Nu se poate! Dacă... 
Farurile unei maşini luminară fereastra şi auziră zgomotul 
unui motor puternic ce se apropia, apoi se opri în faţa rulotei. 
Rudi fi primul la fereastră. Îl văzu pe Zataki ieşind din 
maşină urmat de Gărzi Verzi, apoi pe Numir, managerul bazei 
lor, ieşind din rulota birourilor cu o umbrelă ca să-l întâmpine. 
- Scheiss, mormăi din nou Rudi. 
Dădu muzica mai încet, verifică la iuţeală rulota pentru 
vreo urmă incriminatoare, apoi puse prognoza în buzunar. 
- Salaam, domnule colonel, spuse, deschizând uşa. Pe mine mă 
căutaţi ? 
- Salaam, căpitane! Da, pe dumneata. 
Zataki intră în încăpere cu un pistol mitralieră american 
atârnat de umăr. 
- Bună seara! spuse. Câte elicoptere sunt aici, căpitane? 
Numir începu: 
-Patru: 212 şi... 
- L-am întrebat pe căpitan, izbucni Zataki, nu pe tine! Dacă o să 
vreau informaţii de la tine, o să te întreb. Căpitane? 
- Patru 212 şi două 206, colonele! 
Spre surpriza lor, în special a lui Numir, Zataki spuse: 
- Bun, vreau ca două 212 să se prezinte mâine la lran-Toda la 
ora 8 dimineaţa, ca să lucreze sub ordinele lui aga Watanabe. 
De mâine vreau un raport zilnic. Îl cunoaşteţi? 
- Da, ă... eu... au avut odată un CASEVAC si i-am ajutat. 
Rudi încercă să se adune. 
- A... 0 să... o să lucreze de Ziua Sfântă, domnule colonel? 
- Da, şi voi. Namir spuse: 
- Dar Ayatolahul a spus... 
- El nu e legea! Taci din gură. Zataki se uită la Rudi. 
- Să fiţi acolo la opt dimineaţa. Rudi dădu din cap. 
- A... da. Pot să... ă... pot să vă ofer cafea, domnule colonel? 
- Mulţumesc. 
Zataki îşi sprijini pistolul mitralieră de perete şi se aşeză la 
masa prinsă de perete, fără să-l piardă din ochi pe Pop Kelly. 
- Nu te-am văzut la Kowiss? 
- Da, da, aşa e, spuse bărbatul cel înalt. Aici este... ă... baza mea 
de obicei. Eu ă... am adus un 212. Sunt Ignatius Kelly. 


Se prăbuşi moale în scaunul din faţa lui, la fel de tulburat 
ca şi Rudi, făcându-se mic sub privirea scrutătoare. 
- O noapte bună pentru peşti, nu? 

- Cum? 
- A... ploaia. 
- Ah, da, zise Zataki. 

Era bucuros să vorbească englezeşte, îmbunătăţindu-şi 
vocabularul şi pronunția, convins că iranienii care puteau vorbi o 
limbă internaţională şi erau educați aveau să aibă căutare, fie ei 
mullah sau nu. De la Kowiss şi de când lua pilulele pe care i le 
dăduse doctorul Nutt, se simţea mult mai bine, durerile cumplite 
de cap domolindu-se. 

- Ploaia asta o să împiedice zborul mâine? 

- Nu, nu. 

- Depinde, spuse Rudi repede din bucătărie, dacă frontul de 
nord se accentuează sau scade. 

Aduse tava cu două ceşti şi zahăr şi lapte condensat, încă 
străduindu-se să se descurce cu acest nou dezastru. 

- Vă rog, serviţi-vă, domnule colonel. cât despre lran-Toda, 
spuse prudent, toate elicopterele noastre sunt contractate de 
lranOil şi aga Numir, aici de faţă, e responsabil. 

Numir încuviinţă din cap, începu să spună ceva, dar se 
răzgândi. 

- Avem contracte cu lranoil. 

Tăcerea se lăsă apăsătoare. Il priveau cu toţii pe Zataki. Fără 
grabă, acesta îşi puse trei lingurite de zahăr cu vârf în cafea, o 
amestecă şi sorbi din ea. 

- E foarte bună, căpitane! Da, foarte bună. Şi desigur, ştiu de 
lranOil, dar am hotărât că lran-Toda are prioritate asupra lui 
lranOil pentru moment, şi mâine o să puneţi la dispoziţie două 
212, la ora opt dimineaţă, pentru lran-Toda. 

Rudi aruncă o privire iute către managerul bazei, care îşi 
feri ochii. 

- Dar... ei bine, presupunând că e-n regulă cu lranoil... 
- Este în regulă. 
Zataki se întoarse către Numir. 
- Nu-i aşa, aga? 
- Da, da, aga. 
Numir încuviinţă din cap. 


- Eu... eu desigur că o să... informez biroul regional despre... 
despre... deosebitele voastre sugestii... 
- Bun. Deci totul e aranjat. Bun. 

Nu-i aranjat! ar fi vrut să strige Rudi, disperat. 
- Pot să vă întreb cum... ă... cum o să fim plătiţi pentru noul 
contract? întrebă, simțindu-se prost. 

Zataki îşi săltă arma pe umăr şi se ridică în picioare. 
- lran-toda o să aranjeze asta. îţi mulţumesc, căpitane! O să mă 
întorc după prima rugăciune, mâine. Dumneata o să pilotezi un 
elicopter şi eu o să te însoțesc. 
- Formidabilă idee, domnule colonel, izbucni Kelly, luminându-se 
brusc. 

Lui Rudi îi venea să-l strângă de gât. 
- Nu-i nevoie să veniţi înainte de opt, o să fie mai bine pentru 
noi. E timp destul dacă ajungem acolo pe la opt şi-un sfert. O 
idee grozavă să deservim lran-Todal Formidabilă! Am dorit 
întotdeauna contractul ăsta! Nu ştiu cum să vă mulţumim 
îndeajuns, colonele. Fantastic! De fapt, Rudi ar trebui să ia toate 
patru aparatele... Să-i informăm pe băieţi, chiar acum, să 
economisim timp. Da domnule, o să aranjez eu asta, acum. 

Ţâşni afară. Rudi se holbă după el, sufocat de furie. 


CAPITOLUL 59 


Lângă aeroportul Al Shargaz; ora 8,0l seara. Noaptea 
era deosebit de frumoasă şi călduţă, încărcată de mirosul 
florilor; Gavallan şi Petikin şedeau pe terasa hotelului Oasis, la 
marginea aeroportului şi la marginea deşertului. Beau o bere 
înainte de cină, Gavallan fumând un trabuc subţire şi privind 
pierdut în depărtare, unde cerul roşu întunecat şi spuzit de stele 
întâlnea solul şi mai întunecat. Fumul aluneca în înălţimi. Petikin 
se foi în şezlong. 

- Aş vrea din tot sufletul să pot face ceva mai mult... 
- Aş vrea din tot sufletul ca bătrinu Mac să fie aici. l-aş rupe 
afurisitul ăla de gât! spuse Gavallan şi Petikin râse. 

Câţiva oaspeţi se aflau deja în restaurantul din spatele lor 
- feţe de mese scrobite, pahare strălucitoare, tavanul înalt, cu 
vopseaua uşor scorojită. Hotel Oasis era vechi şi uşor dărăpănat, 


stil baroc empire, servind de locuinţă rezidentului britanic până 
în '71, în perioada când puterea britanică era singura putere din 
Golf, care vâna piraţii şi menținea pacea. Muzica, la fel de 
bătrână ca trioul care o interpreta, se strecura pe uşile înalte - 
pian, vioară şi contrabas; două doamne în vârstă şi un domn cu 
părul alb la pian. 

- Dumnezeule! Asta nu e Chou Chin Chow. 

- Mi-ai luat vorba din gură, Andy! 

Petikin se întoarse către ei şi îl văzu pe Jean-Luc printre 
cei de la mese, pălăvrăgind cu Nogger Lane, Rodrigues şi alţi 
mecanici..Luă o înghiţitură de bere şi observă că paharul lui 
Gavallan era gol. 

- Mai vrei una? 
- Nu, mulţumesc! 

Gavallan îşi lăsă privirea să-i alunece odată cu rotocoalele 
de fum. 

- Cred c-o să mă duc până la biroul meteo, apoi o să runco 
privire pe la al nostru. 

- Vin cu tine. 

- Mulţumesc, Charlie, dar de ce nu rămâi aici, în caz -ă sună 
cineva? 

- Sigur, cum vrei tu. 

- Nu m-aştepta la masă. Vin la cafea. Am să trec pe a spital să-l 
văd pe Duke la întoarcere. 

Gavallan se ridică, traversă încăperea salutându-i pe aceia 
dintre oamenii săi care erau acolo şi ieşi în holul otelului - care 
apucase şi zile mai bune. 

- Domnule Gavallan, scuzaţi-mă, efendi, dar vă caută cineva la 
telefon. 

Recepţionistul arătă cabina telefonică aflată într-o latură. 
Era căptuşită cu pluş roşu în interior, nu avea aer condiţionat şi 
nu era izolată fonic. 

- Alo, Gavallan la telefon. 

- Salut, şefu', Liz Chen! Vroiam doar să-ţi transmit că ne-au 
sunat cu privire la cele două transporturi din Luxemburg care o 
să întârzie. 

“Transporturile din Luxemburg" era codul pentru ele două 
"747 cargo pe care le închiriase. 

- Nu pot să ajungă vineri. Garantează numai pentru duminică la 
patru după-amiază. 


Gavallan fu dezamăgit. Fusese avertizat de proprietari că 
aveau un orar foarte încărcat şi că s-ar fi putut să intervină o 
întârziere de douăzeci şi patru de ore. Avusese mari dificultăţi 
ca să aranjeze zborurile. Era evident că nici una dintre liniile 
aeriene care deserveau în mod obişnuit Golful sau lranul nu 
puteau fi abordate şi trebuise să fie foarte vag în privinţa 
încărcăturii şi a motivului pentru care avea nevoie, de avioane. 

- la legătura cu ei imediat şi încearcă să împingi data mai 
înainte. Ar fi mult mai sigur dacă ar ajunge sâmbătă. Mult mai 
sigur. Şi ce mai e? 

- Imperial Áir s-a oferit să preia comanda noastră pentru noile X 
63. 

- Spune-le s-o lase moartă. Următorul! 

- ExTex şi-au revizuit oferta pentru noile contracte în Arabia 
Saudită, Singapore şi Nigeria cu zece procente mai jos. 

- Acceptă oferta prin telex. Stabileşte un prânz cu conducerea 
lor la New York, pentru marţi. Altceva? 

- Am o listă a pieselor pe care le vroiai. 

- Bun. Stai aşa. 

Gavallan îşi scoase agenda pe care o purta întotdeauna şi 
căută pagina de care avea nevoie. Conţinea înmatriculările 
prezente pentru cele zece 212 care mai rămăseseră, toate 
începând cu EP, însemnând Iranul, apoi H pentru elicoptere şi 
ultimele două litere. 

- Gata, dă-i drumul. 
- AB, RV, KI... 

Pe măsură ce ea citea literele, el le scrise paralel cu 
cealaltă coloană. Pentru mai multă siguranţă, nu trecu noile 
coduri - G însemnând Marea Britanie, H pentru elicoptere, și le 
adăugă doar pe cele două noi. Reciti lista şi ea se potrivea cu 
cea deja citită. 

- Mulţumesc. Sunt la fix. Am să te mai sun în noaptea asta, Liz. 
Dă-i un telefon lui Maureen şi spune-i că totul e în ordine. 

- E-n regulă, şefu. Sir lan a sunat acum o jumătate de oră să-ți 
ureze noroc. 

- O, grozav. 

Gavallan încercase, fără succes, să ia legătura cu el toată 
luna cât fusese la Aberdeen. 

- Unde e? A lăsat vreun număr? 


- Da. Este la Tokio. 73-73-84. A zis c-o să fie acolo o vreme şi 
dacă ţi-e dor de el o să sune mâine. A zis de asemenea că o să 
se întoarcă peste câteva săptămâni şi ar vrea să te vadă. 

- Şi mai bine. A spus de ce? 

- Ulei pentru lămpile chinezilor, spuse criptic secretara. 

Interesul lui Gavallan crescu. 

- Minunat. Fixează o întâlnire cât de devreme îi convine lui. Te 

sun mai târziu, Liz. Trebuie s-o şterg. 

- E-n regulă. Doar să-ţi amintesc că miine e ziua de naştere a lui 

Scot. 

- Sfinte Sisoe, am uitat! Mulţumesc Liz! Vorbim mai tîrziu. 
închise, bucuros să afle veşti de la lan Dunross, 

binecuvântând sistemul telefonic din Al Shargaz şi legătura 

directă internaţională. Formă un număr internaţional. Tokio era 

cu cinci ore înainte, puţin după unu noaptea. 

- Hai? 

Vocea japonezei era somnoroasă. 
- Bună seara! lertaţi-mă că sun atât de târziu, dar am un mesaj 
pentru Sir lan Dunross. Andrew Gavallan. 
- A, da. lan nu este aici, pentru moment, şi nu se întoarce până 
mâine. Îmi pare atât de rău! Poate la ora zece. Vă rog, puteţi să- 
mi daţi numărul dumneavoastră, domnule Gavallan? 

Gavallan i-l dădu, dezamăgit. 
- Mai e vreun alt număr la care as putea să-l sun, vă rog? 
- Ah, îmi pare atât de rău, nu. 
- Vă rog, rugaţi-l să mă sune. Să mă sune oricând. 

Îi mulţumi din nou şi închise îngândurat. Se urcă în maşina 
închiriată care-l aştepta afară şi merse până la principala intrare 
a aeroportului. Deasupra capului, un 707 făcea turul final de 
aterizare, cu luminile aprinse şi cu semnalizatoarele de pe 
coadă şi aripi clipind. 

- Bună seara, domnule Gavallan! spuse Sibbles, ofiţerul meteo. 

Era englez, un bărbat mărunt, subţire, uscăţiv, aflat de 
zece ani în Golf. 

- Uitaţi-le aici. 

Îi înmână lunga fotocopie a prognozei. 

- Vremea o să fie schimbătoare aici în următoarele câteva zile. 

Îi dădu şi celelalte trei pagini: Lengeh, Kowiss şi Bandar-e 
Deîam. 

- Şi limita inferioară? 


- Sunt cam toate la fel: plus-minus zece sau cincisprezece 
noduri. Plafonul la câteva sute de picioare... lertaţi-mă, nu mă 
pot obişnui cu metrii. La o sută de metri sau cam aşa. Vremea 
se va îmbunătăţi treptat. În următoarele câteva zile, vântul va 
reveni la normal, plăcut, din nord-vest. începând cu miezul 
nopţii, prognozăm ploaie uşoară şi nori joşi şi ceaţă deasupra 
celei mai mari părţi a Golfului, vânt dinspre sud-est la aproape 
douăzeci de noduri peste tot, cu tunete şi mici turbulenţe 
ocazionale. 

Ridică privirea şi zâmbi: 

- Şi vârtejuri. 

Gavallan simţi un nod în stomac, deşi cuvântul fusese 
spus în treacăt, iar Sibbles nu cunoştea secretul. Cel puţin nu 
cred, îşi zise. Asta-i a doua coincidenţă ciudată astăzi. Cealaltă 
era americanul care luase prânzul la o masă alăturată cu cineva 
din Shargazi, al cărui nume nu-l prinsese. 

- Noroc pentru mâine, spuse omul cu un zâmbet plăcut, bonom, 
când se îndepărtă. 

- lertaţi-mă?! 

- Glen Wesson. Wesson Oii Marketing. Sunteţi Andrew Gavallan, 
aşa-i? Am auzit că dumneavoastră şi băieţii dumneavoastră 
organizaţi o cursă de cămile mâine, la Oaza Dez-al. Aşa e? 

- Nu noi, domnule Wesson. Noi nu prea o avem cu cămilele. 

- Ar trebui să încercaţi. Da, domnule, e tare amuzant. Noroc 
oricum. 

Ar fi putut fi o coincidenţă. Cursele de cămile constituiau 
într-adevăr o distracţie aici pentru străini, una amuzantă, şi Dez- 
al era un loc favorit pentru weekend-ul islamic. 

- Mulţumesc, domnule Sibbles. Ne vedem mâine. Băgă în 
buzunar prognoza şi cobori scările în holul de intrare, 
îndreptându-se către biroul lor care se afla departe, spre celălalt 
capăt. Nici un nu hotărât, îşi zise. Sâmbătă e mai sigur decât 
mâine. Plăteşti banii şi rişti. Nu pot să-l amân prea mult. 

- Cum ai să hotărăşti? îl întrebase Maureen, soţia lui, când îl 
condusese la avion alaltăieri în zori, prin Aberdeenul aproape 
înecat în ploaie. 

- Nu ştiu, fetiţo. Mac are un nas bun. O să m-ajute. Şi-acum ia-l 
pe Mac de unde nu-i. Lui Mac i-a sărit o doagă, Mac pilotează 
fără control medical, Mac e foarte convenabil blocat la Kowiss şi 
n-are cum să plece de-acolo decât cu declanşarea "Vârtejului", 


Erikki e încă Dumnezeu ştie unde şi săracul Duke tocmai bun de 
ţinut la pat, acum că abia a scăpat s-o încaseze, dar afurisit de 
norocos c-a venit aici. 

Doc Nutt avusese dreptate. Radiografia arătase câteva 
aşchii de os care îi perforaseră plămânul stâng şi încă o 
jumătate de duzină care amenințau o arteră. Aruncă o privire 
iute la ceasul din hol: 8,27. Ar trebui să fi ieşit de sub anestezie 
acum. Trebuie să mă hotărăsc curând. împreună cu Charlie 
Petikin, trebuie să mă hotărăsc curând. i 

Intră pe usa "INTRAREA INTERZISA CU EXCEPŢIA 
PERSOANELOR OFICIALE" şi străbătu coridorul mărginit de 
geamuri duble pe toată lungimea sa. Pe platforma de beton, 
avionul era tras către zona de debarcare de un Follow me, cu 
textul în engleză şi farsi. În apropiere se aflau parcate îngrijit 
câteva avioane de pasageri Fokkerwolf 40 cu elice, un Jumbo 
Pan Am care lua parte la podul aerian de evacuare din Teheran 
şi o jumătate de duzină de avioane particulare, avionul lor 
printre ele. 

Aş vrea să fie sâmbătă, îşi zise. Nu, mai bine nu. Pe uşa 
biroului lor scria "S-G Helicopters, Sheik Aviation." 

- Helio, Scot! 
- Helio, tată! 

Scot zâmbi. Era singur - ofiţer de serviciu - şi stătea in faţa 
radioemiţătorului aflat pe recepţie, cu o carte în poală şi braţul 
drept atârnat de gât într-o eşarfă. 

- Nimic nou, exceptând un mesaj să-l suni pe Roger Newbury 
acasă. Să-l sun eu? 
- Peste o clipă, mulţumesc. 

Gavallan îi întinse rapoartele meteo. Scot îşi aruncă la 
iuţeală ochii peste ele. Telefonul sună. Fără să se oprească din 
citit, ridică receptorul. 

-S-G. 

Aşteptă o clipă. 

- Cine? O, dar nu-i aici... îmi pare rău... da am să-i spun. La 
revedere. 

Puse receptorul în furcă şi oftă. 

- Noua puicuţă a lui Johnny Hogg. Alexandra. Manuela îi spune 
Fierbinţica pentru că e sigură că John o să-şi frigă ciocănitoarea. 
Gavallan râse. Scot ridică privirea din rapoarte. 


- Nici aşa, nici aşa. Ar putea fi foarte bine o mulţime de nori 
unde să te ascunzi, dar dacă vântul se înteţeşte poate să iasă 
împuţit. Sâmbătă e mai bine decât vineri. 

Ochii lui albaştri zăboviră pe silueta tatălui său, care 
privea afară pe fereastră la agitația de pe aeroport, la pasagerii 
ce coborau dm avion... 
- Aşa e, spuse Gavallan vag. E ceva care... Se opri când 
radioemiţătorul se trezi la viaţă. 
- Al Shargaz, aici sediul din Teheran. Mă auziţi? 
- Al Shargaz. Vă aud patru cu cinci, daţi-i drumul! răspuse Scot. 
- Directorul Siamaki vrea să vorbească cu domnul Gavallan. 
Imediat. 

Gavallan scutură din cap: 
- Nu sunt aici, şopti. 
- Pot să preiau mesajul? spuse Scot în microfon. E puţin cam 
târziu, dar am să i-l transmit cât de repede cu putinţă. 

Aşteptară. Paraziţi. Apoi vocea arogantă pe care Gavallan 
o detesta. 

- Aici directorul executiv Siamaki. Spune-i lui Gavallan să mă 
sune la noapte. O să fiu aici până la zece şi jumătate la noapte, 
sau oricând după nouă dimineaţa, mâine. Neapărat, înţelegi? 

- Cinci pe cinci, spuse dulce Scot. Terminat. 

- Ţicnit afurisit, murmură Gavallan. Apoi mai tăios: Ce dracu face 
la birou la vremea asta? 

- Îşi vîră nasul, asta face. Şi dacă are de gând să lucreze de Ziua 
Sfântă e destul de ciudat, nu? 

- Mac a zis că o să golească seiful de chestiile importante şi o să 
arunce cheia şi cea de rezervă în joub. Dar nemernicii ăia au 
capii. Va trebui să aştept până mâine plăcerea de a vorbi cu el. 
Scot, avem cum să-l împiedicăm să ne asculte convorbirile? 

- Nu dacă folosim frecvenţa companiei, ceea ce e tot ce-avem. 

Tatăl său încuviinţă din cap. 

- Când vine Johnny, adu-i aminte că s-ar putea să am nevoie să 
decoleze în câteva minute, mâine. De la ora şapte încolo. 

Era parte din planul "Vârtejului" să folosească avionul ca 
un radioemiţător de înaltă altitudine pe unde scurte ca să poată 
acoperi transmisiile acelor elicoptere echipate numai cu astfel 
de aparate. 

- Atunci pornim mâine? 
- Nu încă. 


Gavallan ridică receptorul şi formă un număr. 
- Cu domnul Newbury, vă rog. Gavallan sunt. M-a rugat să-l sun. 
Roger Newbury era unul dintre oficialii de la Consulatul 
Britanic care se arătase foarte săritor, ajutându-l să obţină 
permisele. 
- Salut, Roger. Vroiai să vorbeşti cu mine? lartă-mă. Nu eşti la 
masă, nu? 
- Nu, mă bucur c-ai sunat. câteva lucruri. Mai întâi câteva veşti 
proaste. Am aflat chiar acum că George Talbot a fost ucis. 
- Sfinte Dumnezeule, ce s-a întâmplat? 
- Mi-e teamă că totul e destul de împuţit. Doar un accident. Era 
un restaurant unde se mai aflau şi alţi ayatolahi destul de bine 
plasați. O maşină capcană a teroriştilor a făcut zob locul şi pe el, 
de asemenea, ieri la prânz. 
- Afurisită treabă! 
- Cu el mai era un anume căpitan Ross. Şi el a fost rănit. Cred 
că-l cunoşti. 
- Da, da, l-am întâlnit. A ajutat-o pe soţia unuia dintre piloţii 
noştri să iasă dintr-un necaz la Tabriz. Un tânăr tare drăguţ. Cât 
de grav e rănit? 
- Nu ştim. Totul e destul de confuz, dar ambasada noastră din 
Teheran l-a dus ieri la Spitalul Internaţional din Kuweit. O să 
primesc un raport ca lumea mâine şi o să-ţi comunic şi ţie. 
Acum: m-ai întrebat dacă aş putea să aflu ceva de căpitanul 
vostru, Erikki Yokknen. 
O pauză şi foşnet de hârtii şi Gavallan îşi ţinu răsuflarea. 
- Am primit un telex în seara asta de la omul nostru din Tabriz, 
chiar înainte de a pleca din birou: "Vă rugăm să luaţi la 
cunoştinţă, ca urmare a investigaţiilor dumneavoastră 
referitoare la căpitanul Erikki Yokkonen. Se crede că a reuşit să 
evadeze de la răpitorii săi şi se crede că acum este cu soţia sa la 
palatul lui Hakim Han. Un nou raport va fi transmis mâine, de 
îndată ce toate acestea vor fi verificate". 
- Vrei să spui Abdullah Han, Roger. Entuziasmat, Gavallan 
acoperi receptorul şi şopti către Scot: 
- Erikki e teafăr. 
- Fantastic, răspunse Scot, întrebându-se care puteau fi veştile 
proaste. 
- Telexul spune clar: Hakim Han, spunea Newbury. 
- Nu-i nimic. Slavă Domnului că e teafăr. 


Şi slavă Domnului că un alt obstacol important din calea 
"Vârtejului" a fost îndepărtat. 
- Poţi să-i transmiţi un mesaj din partea mea? 
- Aş putea încerca. Treci pe-aici mâine. Nu pot să-ţi garantez că 
o să ajungă la el, situaţia în Azerbaidjan e destul de instabilă, 
dar am putea încerca, desigur. 
- Nu am cum să-ţi mulţumesc îndeajuns Roger. Foarte amabil 
din partea ta că mi-ai dat de ştire. Îmi pare teribil de rău de 
Talbot şi de tânărul Ross. Dacă pot face ceva să-l ajut pe Ross, 
te rog spune-mi. 
- Da, da, o să-ţi spun. Apropo. S-a aflat. Fusese spus scurt. 
- lartă-mă, nu înţeleg. 
- Să zicem... turbulenţe, spuse delicat Newbury. Pentru moment, 
Gavallan rămase fără glas, apoi îşi reveni. 
- Ah? 
- Ah! Se pare că un anume domn Kasigi dorea să deserviţi Iran- 
Toda începând de ieri şi-ai spus că nu-i poţi da un răspuns mai 
devreme de treizeci de zile. Aşa că, hm... aşa că am pus cap la 
cap toate zvonurile şi am nimerit la ţintă. S-a aflat. 

Gavallan încerca să se liniştească. 
- Că n-am putut să deservim lran-Toda este o hotărâre de 
afaceri, Roger, nimic mai mult. Să operezi oriunde în lran e 
afurisit de dificil acum, ştii asta. Nu m-aş fi putut descurca cu 
contractul suplimentar al lui Kasigi. 
-Zău?! 

Glasul lui Newbury era ironic; apoi deveni tăios. 
- Ei bine, dacă ceea ce am auzit este adevărat, noi te sfătuim 
foarte serios, foarte serios, să n-o faci. 

Gavallan se îndârji. 
- Desigur că nu mă sfătuieşti să sprijin lran-Toda când tot Iranul 
se face bucățele, nu? 

Altă pauză, apoi un oftat. 
- Ei bine, nu vreau să te rețin, Andy. Poate am putea să ne 
întâlnim la prânz. Sâmbătă. 
- Da, mulţumesc, Mi-ar... mi-ar face plăcere. Puse receptorul în 
furcă. 
- Ce-i rău? întrebă Scot. 

li istorisi despre Talbot şi Ross şi despre "turbulenţe". 
- E prea aproape de "Vârtej" ca să fie nostim. 
- Ce-i cu chestia asta despre Kasigi? 


- Vroia două 212 de la Bandar-e Delam, imediat, ca sa 
deservească lran-Toda. A trebuit să tergiversez. 

Intîlnirea lor fusese scurtă şi directă. 

- lertaţi-mă, domnule Kasigi. Nu-i cu putinţă să vă stăm la 
dispoziţie săptămâna asta sau săptămâna următoare. N-aş 
putea, ă... n-aş putea să mă gândesc la asta mai devreme de 
treizeci de zile. 

- Preşedintele companiei ar aprecia deosebit chestia asta. 
Înţeleg că îl cunoaşteţi. 

- Da, da, l-am cunoscut şi dacă aş putea să vă ajut, aş face-o cu 
siguranţă. lertaţi-mă, pur şi simplu nu-i cu putinţă. 

- Dar aţi putea totuşi să-mi sugeraţi o alternativă? Trebuie să 
obţin elicopterele. 

- Ce-ar fi să folosiţi o companie japoneză? 

- Nu există! Există... există altcineva care ar putea să mă 
susţină? 

- Nu, din câte ştiu eu. Guerney n-o să se întoarcă niciodată, dar 
ei ar putea să ştie pe cineva. 

Îi dăduse telefonul lor şi japonezul o zbughise nemulţumit, 
îşi privi fiul. 

- O adevărată ruşine, fir-ar să fie, dar nu puteam face nimic să-l 
ajut. 

Scot spuse: 

- Dacă s-a aflat... 

Îşi aranja mai confortabil eşarfa. 

- Dacă s-a aflat, atunci s-a aflat. Cu atât mai mult avem motive 
să apăsam butonul sau să abandonăm. Cred c-o să trec să-l văd 
pe Duke. Caută-mă dacă sună cineva. Nogger te schimbă? 

- Da, la miezul nopţii. Jean-Luc are reţinut loc la zborul de 
dimineaţă în Bahrain, Petikin în Kuweit. Am confirmat locurile. 

Scot îl privi. Gavallan nu răspunse întrebării nerostite. 

- Las-o aşa pentru moment. 

Îl văzu zâmbind şi încuviinţă şi inima lui se umplu de 
dragoste şi grijă şi mândrie şi teamă pentru el, amestecată cu 
propriile-i speranţe pentru un viitor care depindea de 
capacitatea lui de a-i scoate pe toţi din marasmul iranian. Fu 
surprins să se audă spunând: 

- Te gândeşti să abandonezi zborul, băiete? Ei?! Zâmbi la 
uimirea fiului său. Dar pentru că o spusese, hotărî să continue: 


- E parte dintr-un plan pe termen lung. Pentru tine şi pentru 
familie... De fapt am două. Dar rămâne între noi. Sigur că 
amândouă depind de faptul dacă rămânem sau nu în afaceri. 
Primul este să te laşi de pilotaj şi să te duci la Hong Kong câţiva 
ani şi să înveţi de partea aceea a Casei Struan, apoi să te întorci 
la Aberdeen pentru, probabil, încă un an şi apoi din nou la Hong 
Kong, unde ai să te instalezi. Al doilea este să mergi la un curs 
de reciclare pentru X 63, să petreci şase luni în Statele Unite, 
poate un an, învățând partea asta a afacerilor, apoi să te duci o 
vreme în Marea Nordului. Apoi din nou în Hong Kong. 

- Întotdeauna ne întoarcem la Hong Kong. 

- Da. China se va deschide curând pentru exploatările petroliere 
şi lan şi cu mine vrem ca Staianii să fie pregătiţi pentru operaţii 
complete. Elicoptere de sprijin, echipamente de foraj, tot circul 
de la un cap la altul. 

Zâmbi ciudat. 

"Ulei pentru lămpile chinezilor" e codul lui lan Dunross 
pentru planul secret iniţiat în scopul ăsta, la care în cea mai 
mare parte Linbar Struan nu e asociat. 

Noua companie se va numi Air Struan şi zona sa de 
responsabilitate şi operaţii va fi Mările Chinei şi întregul bazin 
chinez. Planul nostru este ca tu să o conduci. 

- Nu-i prea mult potenţial acolo, spuse Scot cu prefăcută 
indiferenţă. Crezi că Struanii vor avea viitor? 

Apoi zâmbi din nou. 

- Din nou, asta rămâne între noi. Lui Linbar nu i s-a spus încă 
nimic. 

Scot se încruntă. 

- O să aprobe să mă duc acolo? Să mă alătur Struanilor şi să fac 
asta? 

- Pe mine mă urâăşte, Scot, pe mine, nu pe tine. Nu s-a opus să 
te întâlneşti cu nepoata lui, nu? 

- Nu, nu încă. 

- Momentul e potrivit şi trebuie să avem pregătit un plan de 
viitor pentru familie. Ai vârsta potrivită. Cred c-ai putea s-o faci. 

Privirea lui Gavallan desluşi o lumină. 

- Eşti pe jumătate Dunross, eşti un descendent direct -al lui Dirk 
Struan, aşa că ai responsabilităţi în plus faţă de cele personale. 
Tu şi sora ta aţi moştenit părţile mamei voastre. Puteţi avea 
locul vostru in Consiliul Intern dacă sunteţi îndeajuns de buni. 


Mitocanul de Linbar va trebui să se retragă într-o zi. Nici chiar el 
nu poate să distrugă complet Nobila Casă. Ce spui de planul 
meu? 
- As vrea să mă gândesc la el, tată! 
- La ce să te gândeşti, flăcăule? îşi zise. 
- Noapte bună, Scot. Poate trec mai târziu. 

II bătu uşurel pe umărul bun şi ieşi afară. Scot n-o să mă 
dezamăgească, îşi spuse mândru. 

În holul spaţios de la Biroul Vămii şi Imigraţiilor, pasagerii 
se scurgeau din camera imigrărilor, alţii aşteptau bagajele. 

Panoul cu sosiri anunţa zborul Golf Air 52 de la Muscat, 
capitala Omanului. Ajunsese la vreme şi se pregătea să plece 
peste cincisprezece minute la Abu Dhabi, Bahrain şi Kuweit. 
Chioşcul de ziare era încă deschis, aşa că se abătu pe acolo să 
vadă ce ziare apăruseră. Intindea mâna după London Times 
când văzu titlul: "Primul ministru Callaghan despre succesele 
laburiştilor" şi se răzgândi. De ce aş avea nevoie de asta? îşi 
zise. Apoi o văzu pe Genny Mclver. Stătea singură lângă poarta 
de acces, cu o valijoară lângă ea. 
- Salut, Genny. Ce faci aici? Ea zâmbi dulce. 
- Mă duc în Kuweit. 

li răspunse la fel de dulce: 
- Pentru ce dracu? 
- Pentru că am nevoie de o vacanţă. 
- Nu fi ridicolă. Butonul nici măcar n-a fost apăsat şi oricum n-ai 
ce face acolo. Nimic. Ai să le stai în cale. Faci mult mai bine să 
aştepţi aici. Genny, pentru Dumnezeu, fii rezonabilă! 

Zâmbetul îngheţat nu se şterse nici măcar o idee. 
- Ai terminat? 
- Da. 
- Sunt rezonabilă. Sunt cea mai rezonabilă persoană pe care o 
cunoşti. Duncan Mclver nu este. Este cel mai nesăbuit şi pripit 
ţicnit pe care l-am întâlnit în toată viaţa mea şi în Kuweit mă 
duc. 

Totul fusese spus cu un calm olimpian. El schimbă tactica 
cu înţelepciune. 
- De ce nu mi-ai spus că pleci, în loc să te furişezi aşa? M-aş fi 
speriat de moarte când aş fi descoperit că lipseşti. 
- Dacă te-aş fi întrebat, m-ai fi păzit ca pe Sfintele Moaşte. Am 
rugat-o pe Manuela să-ţi spună mai târziu. In timpul zborului: 


avionul cu care am plecat, hotelul şi numărul de telefon. Dar mă 
bucur că eşti aici, Andy. Poţi să mă conduci. Imi place să mă 
conducă cineva. Detest să plec singură. O, ştii ce vreau să spun. 
Atunci observă cât de fragilă părea. 
- Te simţi bine, Genny? 
- O, da, doar că... ei bine, trebuie pur şi simplu să fiu acolo. 
Trebuie să fiu. Nu pot să stau aici şi, oricum, o parte din asta e 
ideea mea. Sunt responsabilă la fel de mult şi nu vreau ca ceva, 
orice, să iasă prost. 
- N-o să iasă, spuse şi amândoi atinseră lemnul scaunului. 
Apoi el îşi strecură braţul pe sub braţul ei. 
- O să fie în regulă. Ascultă o veste bună. li spuse despre Erikki. 
- O, asta e minunat. Hakim Han? Genny îşi scotoci memoria. 
- Asta nu-i fratele lui Azadeh? Cel care trăia la... drace, am 
uitat... fir-ar să fie, într-un loc pe lângă Turcia. Nu-l chema 
Hakim? 
- Poate că telexul a avut dreptate şi este Hakim "Han". Asta ar 
trebui să fie grozav pentru ei. 
- Da. Tatăl ei părea un bătrân groaznic. Ridică privirea către el. 
- Te-ai hotărât? E mâine? 
- Nu, nu încă. Nu definitiv. Cum e cu vremea? 
li spuse. 
- Nu prea sunt multe de hotărât, oricum ar fi, spuse ea. 
- As vrea ca Mac să fie aici. El e foarte isteţ în situaţii de-astea. 
- Nu mai isteţ ca tine, Andy. 
Priviră la tabela cu plecări, căci difuzorul chema pasagerii 
la Zborul 52. Se ridicară. 
- Pentru că merită, Andy, toate celelalte lucruri fiind indiferente, 
Mac a hotărât să fie mâine. 
- Ei? De unde ştii asta? 
- II cunosc pe Duncan. La revedere, dragă Andy. 
II sărută grăbită pe obraz şi plecă fără să se uite înapoi. 
Aşteptă până când dispăru. Adâncit în gânduri, ieşi afară 
fără să-l observe pe Wesson lângă chioşcul de ziare, punându-şi 
deoparte stiloul. 

ÁI Shargaz, Hotel Oasis; ora 5,37 dimineaţa. 
Gavallan stătea la fereastra camerei sale, gata îmbrăcat, 
întunericul era încă adânc, exceptând către răsărit, unde zorile 
îşi făceau simțită prezenţa. Fuioare de ceaţă se apropiau dinspre 
coasta aflată la mai puţin de un kilometru distanţă, ca să 
dispară repede când atingeau deşertul. Cerul - întunecat, dar 
senin către est se acoperea treptat cu o pătură groasă de nori. 

De unde se afla, putea să vadă cea mai mare parte a 
aeroportului. Luminile pistei erau aprinse, un mic avion cu 
reacţie rulind deja spre punctul de decolare, iar mirosul 
kerosenului plutea până la el, adus de vântul care-şi schimbase 
direcţia, bătând acum mai mult către sud. 

Un ciocănit în uşă. 

- Intră. A, bună dimineaţa, Jean-Luc, bună dimineaţa, Charlie! 
- Bună dimineaţa, Andy! Dacă vrei să prindem avionul, e vremea 
să plecăm, spuse Petikin. 

Nervozitatea îl făcea să se bâlbâie. El trebuia să plece în 
Kuweit, Jean-Luc în Bahrain. 

- Unde-i Rodrigues? 
- Ne aşteaptă jos. 
- Bun, atunci ar fi bine să o pornim. 

Gavallan era mulţumit că glasul îi suna calm. Petikin 
zâmbi cu toată faţa; Jean-Luc murmură: 

- Merde! 

- Cu îngăduinţa ta, Charlie, propun să apăsam pe buton la şapte 
dimineaţa, aşa cum am planificat. Dacă nu cumva vreuna dintre 
baze nu trece pe roşu mai înainte de asta. Dacă o fac, încercăm 
din nou mâine. De acord? 

- De acord. Nici un telefon încă? 

- Nu încă. 

Petikin abia-şi putea stăpâni agitația. 

- Ei bine, am şters-o în albastrul nesfârşit. Haide Jean-Luc! 

Sprâncenele lui Jean-Luc se ridicară. 

- Mon Dieu, ca pe vremea cercetăşiei. Se îndreptă către uşă. 

- Grozave veştile despre Erikki, Andy. Da cum o să iasă de- 
acolo? 

- Nu ştiu. Îl caut pe Newbury la consulat, la prima oră, să încerc 
să-i transmit un mesaj prin el: să iasă prin Turcia. Sunaţi-mă 


amândoi imediat, în secunda în care aterizaţi! O să fiu în birou 
de la şase. Ne vedem mai târziu. 

Închise uşa după ei. Acum o făcuseră, dacă nu abandona 
vreuna dintre baze. 

La Lengeh; ora 5,49 dimineaţa. Zorii abia se 
întrezăreau prin pătura de nori. Scragger purta o haină de ploaie 
şi păşea greoi prin burniţă şi băltoace către bucătărie, singura 
din toată baza cu luminile aprinse. Vântul îi sălta cozorocul 
şepcii, izbindu-l cu picături mărunte peste faţă. Spre surpriza sa, 
Willi se afla deja în bucătărie, aşezat lângă soba cu lemne, 
bându-şi cafeaua. 

- Bună dimineaţa, Scrag! Cafea? Acum am făcut-o. Făcu un 
semn cu capul către un colţ. Ghemuit pe podea, la căldură în 
apropierea sobei, adâncit în somn, se afla unul dintre 
revoluționarii din Gărzile Verzi rămas la bază. Scragger dădu din 
cap şi-şi scoase impermeabilul. 

- Pentru mine ceai, fiule! Te-ai trezit devreme. Unde-i bucătarul? 

Willi ridică din umeri şi puse ceainicul înapoi pe plită, 

- Întârzie. M-am gândit c-ar fi bine să mâncăm devreme. O să 
fac o omletă. Ce-ar fi să-ţi fac şi ţie una? 

Lui Scragger i se făcu dintr-o dată foame. 

- S-a făcut. Patru ouă pentru mine şi două bucăţi de pâine 
prăjită şi o să mănânc uşor la prânz. Avem ceva pâine, amice? 

Se uită la Willi care deschidea frigiderul. 

- Trei bucăţi, de pâine, ouă îndeajuns şi unt. 
- O, Doamne, nu pot să mănânc ouă fără pâine prăjită cu unt. N- 
au gustul care trebuie. 

Se uită la ceas. 

- Vântul s-a schimbat, suflă aproape către sud şi-a ajuns la 
treizeci de noduri. Nasul meu spune c-o să scadă. 

- Dosul meu spune c-o să scadă, dar încă e împuţit. Scragger 
râse. 

- Ai încredere, colega! 

- Aş avea mai multă încredere dac-aş avea paşaport. 

- Corect. Şi eu. Dar planul încă rămâne. 

Când se întorsese noaptea trecută de la sergent, Vossi şi 
Willi îl aşteptau. La adăpost de urechi indiscrete, le istorisise 
cele întâmplate. Willi spusese deîndată şi Vossi încuviinţase: 

- Ar fi bine să-l avertizăm pe Andy sau ar trebui să abandonăm. 


- Nu, spusese Scragger. Mă gândesc aşa, amice. Dacă Andy nu 
anunţă "Vârtejul" în dimineaţa asta, am toată ziua să fac rost de 
paşapoarte. Dacă anunţă "Vârtejul", o să fie exact la şapte. 
Asta-mi lasă timp destul să ajung la secţie la şapte treizeci şi 
înapoi până la opt. cât sunt plecat, puneţi lucrurile în mişcare. 

- lisuse, Scrag, ar fi bine să... 

- Ei, mă auzi? Plecăm oricum. Dar trecem de Al Shargaz, unde 
ştim c-am avea necazuri, şi intrăm direct în Bahrain. Cunosc pe 
ofiţerul de la aeroportul de acolo. O să ne lăsăm la mâna lui, 
poate chiar să avem un fel de situaţie de urgenţă pe plajă. Între 
timp, când ieşim din spaţiul aerian iranian, transmitem la Al 
Shargaz să ne aştepte cineva şi să ne scoată pe cauţiune. E cel 
mai bun lucru care-mi trece prin cap acum şi cel puţin suntem 
acoperiţi, într-un fel sau altul. 

Şi este şi cel mai bun lucru la care mă pot gândi, îşi zise, 
privindu-l pe Willi care-şi făcea de lucru la plită când untul din 
tigaie începu să sfârâie. 

- Credeam că faci omletă. 
- Aşa se face omleta. 

Vocea lui Willi avea o urmă de nervozitate. 

- Habar n-ai, spuse tăios Scragger. Trebuie să pui apă sau lapte 
şi... 
- Sfinte Sisoe, se răsti Willi, dacă nu vrei să... lartă-mă, n-am 
vrut să mă dau la tine, Scrag. lartă-mă. 

- Şi eu sunt nervos, amice. Nici o problemă. 

- A... aşa o face maică-mea. Pui ouăle acolo fără să le baţi, 
albuşul se face alb şi după aia, într-o clipită, pui puţin lapte şi-o 
amesteci şi albuşul rămâne alb şi gălbenuşul galben. 

Willi nu se putea opri. Petrecuse o noapte proastă cu vise 
şi presentimente urâte, şi cu ivirea zorilor nu se simţea mai 
bine. 

În colţ, tânărul din Gărzile Verzi se|oi când îi ajunse la nas 
mirosul untului încins, şi căscă. îi salută din cap somnoros, apoi 
se aşeză mai confortabil şi aţipi din nou. 

Când ceainicul începu să clocotească, Scragger îşi puse de 
ceai. Se uită la ceas. Cinci cincizeci şi şase. În spatele lui, uşa se 
deschise şi Vossi intră agale, scuturându-şi picăturile de ploaie 
de pe umbrelă. 

- Salut, Scrag! Ei, Willi, cafea şi două ouă ochiuri moi cu şuncă 
rumenită şi pâine bine prăjită pentru mine! 


- Pe mă-ta! 

Râseră cu toţii, neliniştea dându-le o stare de ameţeală 
euforică. Scragger privi din nou la ceas. 

Încetează! încetează! îşi porunci singur. Trebuie să fii 
calm, şi atunci or să fie şi ei calmi! E uşor de văzut că amândoi 
sunt gata să izbucnească. 

La Kowiss; ora 6,24 dimineaţa. Mclver şi Lochart se 
aflau în turnul de control, privind ploaia şi norii joşi. amândoi 
erau îmbrăcaţi în echipamentul de zbor. Mclver se aşezase în 
faţa aparatului de  radioemisie-recepţie, Lochart stătea în 
picioare lângă fereastră. Nici o altă lumină aprinsă, doar cele 
verzi şi roşii ale aparatelor care funcționau, nici un alt sunet 
decât zumzăitul lor plăcut şi şuieratul nu prea plăcut al vântului 
care pătrundea prin ferestrele sparte, răcind să zbârnâie corzile 
antenelor. 

Lochart privi la cadranul care indica viteza vântului. 
Douăzeci şi cinci de noduri, cu rafale către treizeci, dinspre sud- 
sud-est. în apropierea hangarului, doi mecanici spălau două 212 
făcute deja lună şi elicopterul JR 206 adus de Mclver de la 
Teheran. La bucătărie luminile erau aprinse. Cu excepţia unui 
minimum de personal de acolo, Mclver le spusese celor din 
birouri şi muncitorilor să-şi ia vinerea liberă. După şocul 
provocat de sumara execuţie a lui Esvandiary pentru corupţie, 
nu avuseseră nevoie de nici un alt îndemn ca să plece. 

Lochart se uită la ceas. Secundarul părea neînchipuit de 
lent. Un camion trecu pe jos, apoi un altul. 

Şase treizeci. 

- Sierra Unu, aici Lengeh. 

Era Scragger, raportând după cum fusese planificat. 
Mclver se simţi nespus de uşurat. Obrazul lui Lochart se 
întunecă şi mai mult. 

- Lengeh, aici Sierra Unu, eşti cinci pe cinci. Vocea lui Scot de la 
Al Shargaz era limpede şi tare. 

Sierra Unu era codul pentru biroul de la aeroportul Al 
Shargaz, Gavallan nedorind să atragă atenta asupra şeicatului 
mai mult decât era necesar. Mclver comută emițătorul. 

- Sierra Unu, aici Kowiss. 

- Kowiss, aici Sierra Unu. Eşti patru pe cinci. 

- Sierra Unu, aici Bandar-e Delam. Amândoi sesizară tremurul 
din glasul lui Vossi. 


- Bandar-e Delam, aici Sierra Unu. Eşti doi pe cinci. Acum se 
auzeau doar paraziţii. Mclver îşi şterse palmele. 
- Până acum e bine. 

Cafeaua din ceaşcă era rece şi avea un gust groaznic, dar 
o isprăvi. 

- Rudi părea încordat, nu-i aşa? spuse Lochart. 
- Sunt sigur că şi eu şi Scrag. 

Îl cercetă atent. Lochart nu i se uită în ochi. Se duse în 
schimb până la ceainicul electric şi-l puse în priză. 

Pe birou se aflau patru telefoane. Două interne şi două 
externe. În ciuda hotărârii sale, Lochart încercă unul dintre 
telefoanele externe, apoi pe celălalt. Amândouă moarte. Moarte 
de zile întregi. Moarte ca mine. N-am cum să iau legătura cu 
Şeherazada şi nici poşta nu funcţionează. 

- E un consul canadian în Al Shargaz, spuse Mclver morocănos. 
Ar putea să ia legătura cu Teheranul pentru tine. 
- Sigur. 

O rafală de vânt făcu să zăngăne bucata de placaj de pe 
fereastra spartă. Lochart nu dădea nici o atenţie vremii de afară, 
frământat de gândul la Şeherazada, rugându-se ca ea să i se 
alăture. Să mi se alăture? Pentru ce? 

Ceainicul începu să fluiere. Îl privi. De când ieşise din 
apartament, alungase viitorul din gândurile sale. În noaptea 
aceea el năvălise peste el oricât încercase să se ferească. 
Dinspre bază ajunse până la ei prima chemare a muezinului. 

- Veniţi la rugăciune, veniţi ca să vă poarte înainte. Ruga e mai 
bună decât somnul. 

La Bandar-e Delam; ora 6,38 dimineaţa. Zori închişi, 
umezi, ploaie uşoară, vânt mai scăzut decât în ziua precedentă. 
Pe aeroport, Rudi Lutz, Sandor Petrofi şi Tăticu Kelly se aflau în 
rulota lui Rudi, bând cafea pe întuneric. Afară, pe verandă, Marc 
Dubois stătea de pază împotriva iscoadelor. Nici o altă lumină 
nicăieri în bază. Rudi trase cu ochiul la ceas. 

- Sper din tot sufletul să fie astăzi, spuse. 
- E azi ori niciodată. Kelly era întunecat. 
- Anunţă-i, Rudi! 

- Încă un minut. 

Pe fereastră putea să vadă uşa Hangarului, deschisă ca o 
gură hulpavă, şi elicopterul lor 212. Nici unul dintre ei nu avea 
rezervoare suplimentare pentru distanţă lungă. Undeva în 


întuneric Fowler Joines şi cei trei mecanici aşezau în tăcere 
ultimele bidoane de combustibil de rezervă, isprăvind pregătirile 
începute cu precauţie noaptea trecută, când piloţii abătuseră 
atenţia străjilor şi-a lui Numir. Chiar înainte de a se duce la 
culcare, cei patru îşi făcuseră, fiecare pentru el, calculele de 
distanţă. Toate se încadrau într-o rază de zece mile nautice. 

- Dacă vântul se ţine la puterea asta, picăm cu toţii în afurisita 
de mare, spuse Şandor în şoaptă. 

Le era greu să vorbească peste zgomotul muzicii, dar nici 
nu erau în siguranţă fără ea. Mai devreme, Fowler Joines îl 
văzuse pe Numir strecurându-se prin apropierea rulotei lui Rudi. 
- Da, încuviinţă Marc Dubois. Cam şase mile în larg. 
- Poate ar trebui să lăsăm dracului Bahrain şi să ne abatem spre 
Kuweit, Rudi. 
- Nu, Sandor, trebuie să lăsăm Kuweitul liber pentru Kowiss. 
Şase elicoptere înregistrate în Iran, toate îndreptându-se ţintă 
într-acolo? Or să dea în dambla. 
-Unde dracu sunt noile numere de înregistrare care ne-au fost 
promise? spuse Kelly, din ce în ce mai nervos. 
- Ne-aşteaptă la întâlnire. Charlie Petikin se duce în Kuweit, 
Jean-Luc în Bahrain. 
- Mon Dieu, ăsta-i ghinionul nostru, spuse Dubois dezgustat. 
Jean-Luc întârzie întotdeauna, întotdeauna. Aceşti pied noirs 
gândesc ca arabii. 
- Dacă Jean-Luc o încurcă de data asta, spuse Sandor, îl fac 
arşice. Ascultă, în privinţa gazului. Poate am putea lua ceva în 
plus de la lran-Toda. O să pară al naibii de ciudat că suntem 
încărcaţi cu atâta benzină doar ca să ne ducem până acolo! 
- Rudi, dă-i drumul, e vremea! 
- Okay! Okay! 

Trase adânc aer în piept şi ridică microfonul. 
- Sierra Unu, aici Bandar-e Delam. Mă auzi? 

La sediul din Al Shargaz; ora 6,40 dimineaţa. 
-..„.Bandar-e Delam, mă auzi? 

Gavallan şedea în faţa radioemiţătorului, cu Scot lângă el, 
Nogger Lane sprijinit de un birou în spatele lor, Manuela aşezată 
pe singurul scaun. Toţi erau ţepeni şi se uitau ţintă la difuzor, 
toţi convinşi că apelul însemna necazuri, pentru că planul 
"Vârtejului" impunea tăcere radio înainte de şapte dimineaţa şi 
în timpul evadării propriu-zise, cu excepţia situaţiilor de urgenţă. 


- Bandar-e Delam, aici Sierra Unu, spuse Scot răguşit. Vă aud 
doi pe cinci, daţi-i drumul! 
- Nu ştim cum e la voi, dar noi avem planificate nişte zboruri 
astăzi si am vrea să vi le anunţăm acum. Aprobaţi? 
- Aşteaptă unu. 
- Afurisiţii, murmură Gavallan. Fir-ar al naibii. E esenţial ca toate 
bazele să plece în acelaşi moment. 
Apoi auziră iarăşi: 
- Sierra Unu, aici Lengeh. 
Vocea lui Scragger era mult mai puternică şi mai limpede 
şi mai tăioasă. 
- Avem şi noi zboruri, dar cu cât mai târziu cu atât mai bine. 
Cum e vremea la voi? 
- Aşteaptă unu, Lengeh. 
Scot se uită scurt la Gavallan, aşteptând. 
- Cheamă Kowissul! spuse acesta şi toată lumea se relaxa puţin. 
O să verificăm întâi la ei. Kowiss, aici Sierra Unu, mă auzi? 
Tăcere. 
- Kowiss, aici Sierra Unu, mă auzi? 
- Aici Kowiss, dă-i drumul. 
Vocea lui Mclver suna gâfâit şi cu intermitente. 
- Mă auziţi? 
- Da. Aţi auzit? 
- Da. Preferăm să continuăm după cum s-a stabilit. 
- Asta hotărăşte totul. Gavallan luă microfonul. 
- Sierra Unu către toate bazele. Vremea aici e schimbătoare. 
Aşteptăm prognoza voastră meteo la ora şapte. 
- Recepție, spuse vesel Scragger. 
- Recepție, se auzi slab vocea lui Rudi. 
- Recepție. Mclver părea uşurat. 
Tăcerea se înstăpâni din nou în eter. Gavallan spuse fără 
să se adreseze cuiva anume: 
- Cel mai bine ar fi să ne ţinem de plan. Nu vreau să alertez 
inutil ATC-ul, sau să-l fac pe nemernicul ăla de Siamaki mai greu 
de manevrat decât de obicei. Rudi ar fi putut abandona dacă era 
imperios necesar. încă mai poate. 
Se ridică şi se întinse, se aşeză, apoi se ridică din nou. 
In difuzor se auzeau paraziți. Ascultau de asemenea şi pe 
canalul de urgenţă, 121,5. Jumbo Jetul Pan Am decola făcând să 
zdrăngăne ferestrele. Manuela se simţea străină acolo, deşi 


Gavallan spusese: "Manuela, ai să asculţi şi tu cu noi. Eşti 
singura vorbitoare de farsi dintre noi." Pentru ea, timpul nu avea 
atât de mare importanţă. Bărbatul ei era în siguranţă - puţin 
rănit, dar în siguranţă - şi inima ei cânta de bucurie pentru 
nemaipomenitul noroc care-i scosese din acel maelstrom. 
"Pentru că asta este, dragoste", îi spusese ea noaptea trecută, 
la spital. 

- Poate, dar fără ajutorul lui Hussain aş fi încă la Kowiss. 

Dacă n-ar fi fost mullahul ăla, n-ai fi fost niciodată atins, 

se gândise, dar n-o spusese, nevroind să-l agite prea tare. 

- Pot să-ţi aduc ceva, dragoste? 

- Alt cap! 

- O să-ţi aducă o pilulă într-o clipă; doctorul spune că în şase 
săptămâni îţi revii, că ai o constituţie de bivol.... 

- Mă simt ca o curcă plouată. 

Ea râsese. Acum îşi lăsa gândurile să rătăcească plăcut, 
netrebuind să asude în aşteptare, ca ceilalţi, în special Genny. 

Încă două minute. Paraziţi. 

Degetele lui Gavallan băteau toba în tăblia mesei. Un 
avion cu reacţie particular decola şi un altul se zărea venind la 
aterizare, un Jumbo cu culorile Alitaliei. 
- Mă întreb dacă zborul Paulei de la Teheran... Minutarele 
ceasului atinseră cifra 12. Era ora şapte 
dimineaţa. Gavallan apucă microfonul. 
- Sierra Unu către toate bazele. Prognoza noastră e definitivă şi 
ne aşteptăm ca vremea să se îmbunătăţească, dar aveţi grijă la 
vârtejurile mici. Recepţionaţi? 
- Sierra Unu, aici Lengeh. 

Scragger răspunse cu un ton nevinovat: 
- Recepție şi o să fim atenţi la vârtejuri. Terminat. 
- Sierra Unu, aici Bandar-e Delam. Recepţionăm şi o să fim 
atenţi la vârtejuri. Terminat. 

Tăcere. Secundele trecură. Aşteptând, Gavallan îşi muşca 
inconştient buza de jos, apoi apăsă pe butonul emiţătorului. 

- Kowiss, mă auzi? 

La Kowiss; ora7,04 dimineaţa. Mclver şi Lochart 
priveau intens radioemiţătorul. Aproape în aceeaşi clipă îşi 
verificară ceasurile. Lochart mormăi: 

- Astăzi se amână. 


Răsuflă uşurat. Încă o amânare de-o zi, îşi zise. Poate că 
astăzi telefoanele o să-şi revină. Poate că astăzi o să pot vorbi 
cu ea. 

- Încă mai pot să ne cheme. Face parte din plan. Or să ne cheme 
oricum. 

Mclver se jucă cu întrerupătorul. Toate indicatoarele erau 
aprinse. La fel şi becurile de control. 

- La dracu, spuse şi apăsă nervos pe butonul emiţătorului. 

- Sierra Unu, aici e Kowiss, mă auziţi? Tăcere. Din nou şi mai 
neliniştit: 

- Sierra Unu, aici Kowiss, mă auziţi? " Tăcere. 

- Ce dracu e cu ei? spuse Lochart printre dinţi. 

- Lengeh, aici Kowiss, mă auzi? 

Nici un răspuns. Brusc, Mclver îşi aminti şi sări în picioare, 
alergând către fereastră. Cablul principal al antenei 
radioemiţătorului atârna liber, fluturând în vânt. Injurând, smuci 
uşa ce da către acoperiş şi ieşi în frig. Avea degete puternice, 
dar piuliţele erau prea ruginite ca să se mişte şi văzu că papucul 
de legătură al antenei era mâncat de rugină şi se rupsese. 

- Drăcia dracului! Uite! 

Lochart era lângă el şi-i întinse cleştii. 
- Mulţumesc. 

Mclver începu să râcâie rugina. Ploaia se oprise aproape, 

dar nici unul nu o băgă în seamă. Mormăitul unui tunet. Fulgere 
uşoare sclipiră către Zagros, cea mai mare parte a munţilor fiind 
ascunşi în nori. Lucrând grăbit, îi povesti lui Lochart cum Wazari 
petrecuse atâta vreme ieri pe acoperiş, reparând cablul. 
- Când am venit, în dimineaţa asta, am făcut o transmisie de 
rutină, aşa că ştiam că lucrează, şi se auzea tare şi limpede pe 
la 6,30 şi din nou la 6,40. Cred că vântul a tot tras de cablu de- 
atunci până acum. 

Cleştii alunecară şi îşi juli un deget şi înjură. 

- Lasă-mă pe mine. 
- Nu, e în regulă. Câteva secunde. 

Lochart se întoarse înapoi în cabina turnului. 7,07. Baza 
era încă tăcută. Prin preajmă se mişcau camioane, dar nici un 
avion. Jos, lângă hangar, cei doi mecanici încă îşi făceau de 
lucru cu un 212, după plan, cu Freddy Ayre alături de ei. Apoi îl 
văzu pe Wazari apropiindu-se cu bicicleta pe drumul interior. 
Inima i se opri. 


- Mac, uite-l pe Wazari! Vine dinspre bază! 

- Opreşte-l! Spune-i orice, dar opreşte-l! Lochart alergă în jos pe 
scări. Inima lui Mclver bubuia. 

- Haide, pentru Dumnezeu, spuse şi se înjură din nou pentru că 
nu verificase. 

Verifică, verifică şi reverifică! Siguranţa înseamnă fără 
accidente. Trebuie să fie verificat. Din nou cleştii alunecară, din 
nou îi apucă şi acum piuliţele se mişcară în lungul şurubului. 
Una dintre părţi era înşurubată bine. Apoi fu tentat să rişte, dar 
grija depăşi neliniştea şi strânse şi cealaltă parte. Trase de 
cablu, încercându-l. Strâns. Se întoarse în încăpere asudat. 7,16. 
Pentru un moment nu putu să-şi stăpânească respiraţia. Haide, 
Mclver, pentru numele lui Dumnezeu! Răsuflă o dată adânc şi 
asta îl uşura. 

- Sierra Unu, aici Kowiss, mă auzi? Vocea neliniştită a lui Scot se 
auzi imediat. 

- Kowiss, Sierra Unu, dă-i drumu. 

- Aveţi vreo informaţie pentru noi în privinţa vremii? Imediat se 
auzi vocea lui Gavallan, şi mai neliniştită: 

- Kowiss, v-am transmis următoarele la exact şapte zero zero: 
prognoza noastră este stabilită şi aşteptăm ca vremea să se 
îmbunătăţească, dar aveţi grijă la vârtejurile mărunte. Recepție. 

Mclver răsuflă uşurat. 

- Recepţionat şi o să avem grijă la vârtejurile mărunte. Ceilalţi... 
ceilalţi au recepționat? 
- Afirmativ. 
La sediul de la Al Shargaz. 
- „repet, afirmativ, insistă Gavallan în microfon. 
- Nici o problemă. 
Vocea lui Mclver se auzea slab. 
- Ne vedem curând. Terminat. 

Eterul era din nou tăcut. Strigăte de bucurie izbucniră în 
încăpere. Scot îşi îmbrăţişa tatăl şi icni când durerea îi străpunse 
umărul, dar nimeni nu băgă de seamă în hărmălaia care se 
crease. Manuela îl îmbrăţişa pe Gavallan şi spuse: 

- Mă duc să telefonez la spital, Andy, mă întorc într-o secundă, şi 
o rupse la fugă. 

Nogger ţopăia plin de bucurie şi Gavallan spuse vesel: 

- Cred că toţi cei care nu sunt piloţi merită o sticlă mare de bere. 


La Kowiss. Mclver închise emițătorul şi se lăsă să cadă în 
scaun, adunându-se, simțindu-se ciudat, uşor ameţit şi cu 
mâinile grele. 

- Lasă asta, s-a pornit, spuse. 

Era linişte în turn, cu excepţia vântului care făcea să 
scârţâie uşa pe care în graba lui o lăsase deschisă. O închise şi 
văzu că ploaia se oprise, dar norii erau încă întunecaţi. Apoi 
observă că degetul îi sângera. Lângă radioemiţător era un 
şerveţel de hârtie şi rupse o bucăţică din el şi o înfăşură 
grosolan în jurul rănii. Mâinile îi tremurau. Dintr-un impuls 
neaşteptat, ieşi afară şi îngenunche lângă firul de legătură. 
Trase de el cu toată puterea. Apoi verifică turnul, îşi şterse 
sudoarea din sprincene şi cobori pe scări. 

Lochart şi Wazari se aflau în biroul lui Esvandiary. Wazari 
nebărbierit şi murdar, aerul ciudat de încărcat. N-ai de ce să te 
îngrijorezi, îşi zise Mclver, Scrag şi Rudi sunt deja în aer. 

- 'Mneaţa, sergent, spuse scurt, conştient de privirea 
cercetătoare a lui Lochart. Credeam că ţi-am dat liber. N-avem 
nici un fel de trafic azi. 

- Da, căpitane, aşa e, dar n-am putut să dorm şi... Şi nu mă mai 
simt în siguranţă în bază. 

Wazari observă chipul injectat al lui Mclver şi bandajul de 
hârtie de pe deget. 

- E-n regulă? 
- Da, eu sunt... sunt bine. Mi-am tăiat doar degetul într-o 
fereastră spartă. 

Mclver trase cu coada ochiului la Lochart care transpira la 
fel de tare ca şi el. 

- Ar fi bine să mergem, Tom. Sergent, testăm la sol un 212. 

II văzu pe Lochart uitându-se brusc la el. 

- Da, domnule, o să informez baza, spuse Wazari. 
- Nu-i nevoie de asta! 

Pentru moment, Mclver se simţi pierdut, apoi răspunsul îi 
veni ca din senin: 

- Pentru binele tău, dacă ai de gând să întârzii pe-aici, 
pregăteşte-te de o-ntâlnire cu ministrul Kia. 

Culoarea dispăru de pe fata omului. 

- Ce? 


- Trebuie să apară din clipă în clipă pentru zborul de întoarcere 
la Teheran. N-ai fost singurul martor împotriva lui şi a 
nefericitului de Barosanu? 
- Sigur, dar am auzit, izbucni Wazari, simțind nevoia să se 
justifice. Kia e un ticălos şi-un mincinos ca şi Barosanu, şi 
puseseră la cale toată chestia asta. Aţi uitat că Barosanu a fost 
cel care a ordonat să-l bată pe Ayre? L-ar fi ucis, aţi uitat asta? 
Esvandiary şi Kia... Tot ce-am spus a fost adevărat, a fost 
adevărat! 
- Sunt sigur c-aşa a fost şi te cred. Dar o să-şi iasă al naibii din 
fire dac-o să te vadă, nu? Ca şi personalul birourilor. Erau toţi 
foarte furioşi. O să te alunge fără îndoială. Poate că aş putea să-i 
abat atenţia lui Kia, spuse Mclver ca momeală, sperând să-l ţină 
de partea lor. Poate că nu. Dacă aş fi în locul tău, m-aş face 
nevăzut. Nu pierde vremea pe-aici. Haide, Tom! 

Mclver se întoarse, dar Wazari i se aşeză în drum. 
- Nu uitaţi că sunt cel care a împiedicat masacrul, spunându-i că 
încărcătura lui Sandor a alunecat. Dacă n-aş fi fost eu, ar fi 
mort. Dacă n-aş fi fost eu, aţi fi sfârşit toţi în faţa unui komiteh. 
Trebuie să m-ajutaţi! Lacrimile îi curgeau pe obraji. 
- Trebuie să m-ajutaţi! 
- O să fac ce pot, spuse Mclver, compătimindu-l, şi ieşi afară. 

Trebui să facă un efort să nu o rupă la fugă către ceilalţi, 
văzându-le neliniştea, apoi Lochart îl ajunse din urmă. 

"Vârtejul"? spuse, străduindu-se să se grăbească ca să 

păstreze pasul. Dar Andy? 
- Andy a apăsat butonul la fix, aşa cum fusese plănuit. Scrag şi 
Rudi au recepționat şi probabil sunt deja pe drum, spuse Mclver, 
cuvintele înghesuindu-se unul peste celălalt, fără să observe 
disperarea bruscă a lui Lochart. 

Ajunseră lângă Ayre şi mecanici. 
- "Vârtejul"! gâfii răguşit Mclver către, toţi şi cuvântul se auzi ca 
un sunet de trâmbiţă. 
- Sfinte Sisoe! 

Freddy Ayre îşi păstră glasul neutru, stăpânindu-şi 
înfierbântarea. Ceilalţi nu. 
- De ce a întârziat? 
- Ce s-a întâmplat? 
- Vă spun mai târziu. Porniţi motoarele, daţi-i drumul! 


Mclver se îndreptă către primul 212, Ayre către al doilea, 
mecanicii sărind deja în cabine. În momentul acela, o maşină cu 
colonelul Changiz şi câţiva piloţi vira în curte şi se opri în faţa 
birourilor. Toţi piloţii purtau arme, toţi purtau banderole verzi. 

- A, căpitane! Îl duci pe ministrul Kia înapoi la Teheran? 

Changiz părea tulburat şi necăjit. 

- Am un mesaj că vrea să îşi devanseze ora plecării la opt; dar 
nu trebuie să pleci până la zece, aşa cum spune aprobarea. E 
limpede? 

-Da. 

- Aş fi telefonat, dar telefoanele voastre iarăşi nu funcţionează şi 
se întâmplă ceva cu aparatul vostru de radio. Nu vă întreţineţi 
echipamentul? 

- Funcţiona şi dintr-o dată s-a întrerupt. Colonelul privi către cele 
trei elicoptere aliniate şi o porni către ele. 

- Nu ştiam că aveţi vreun zbor astăzi. 

- Testăm doar la sol unul dintre ele şi la celelalte verificăm 
aparatura. Pentru schimbul de echipă de mâine de la sonda Abu 
Sal, domnule colonel, spuse în grabă Mclver, pentru a-i abate 
atenţia şi mai mult. Care-i problema cu ministrul Kia? 

- Nici o problemă, spuse el nervos, apoi se uită la ceas şi se 
răzgândi să mai inspecteze elicopterele. Puneţi pe cineva să vă 
repare emițătorul şi dumneata vino cu mine. Mullahul Hussain 
vrea să-ţi vorbească. Ne întoarcem la timp. 

Lochart interveni la repezeală: 

- O să îmi facă plăcere să-l aduc cu maşina peste un minut pe 
căpitanul Mclver... mai sunt câteva lucruri aici pe care... 

- Hussain vrea să vorbească cu căpitanul Mclver, nu dumneata. 
Acum! Dumneata ocupă-te de radio. 

Changiz le spuse oamenilor să-l aştepte, se aşeză pe locul 
şoferului şi-i făcu semn lui Mclver să stea alături. Alb la faţă, 
Mclver se supuse. Changiz porni maşina şi şoferul său o luă 
agale pe jos către birou, ceilalţi piloţi împrăştiindu-se prin bază, 
uitându-se în elicoptere. 

Amândouă elicopterele de transport erau pline ochi cu 
ultimele piese mai importante, încărcate noaptea trecută. 
Încercând să pară nonşalant, mecanicul închise uşa cabinei şi 
începu să lustruiască metalul. Ayre şi Lochart se holbară după 
maşina care se depărta. Ayre spuse: 

- Şi acum? 


- Nu ştiu. Nu putem să plecăm fără el. Lochart simţi că i se face 
rău. 

La Bandar-e Delam; ora 7,26 dimineaţa. Cele patru JR 
212 erau scoase din hangar, pregătite pentru decolare. Fowler 
Joines şi ceilalţi trei mecanici stăteau în spatele cabinelor, 
învârtind nerăbdător din degete, printre butoaie pântecoase de 
două sute de litri, cu benzina de rezervă, legate peste tot. Multe 
lăzi cu piese. Valizele erau ascunse sub prelată. 

- Haide, porcăria naibii! spuse Fowler şi-şi şterse sudoarea de pe 
frunte. 

Aerul cabinei era încărcat de mirosul benzinei. Prin uşa 
deschisă îi putea vedea pe Rudi, Sandor şi Kelly, aşteptând în 
hangar, totul pregătit după cum stabiliseră, cu excepţia 
ultimului pilot, Dubois, care întârzia de zece minute şi nimeni nu 
ştia dacă managerul bazei, Numir, sau unul dintre funcţionari 
sau Gărzde Verzi îl opriseră în drum. Apoi îl văzură ieşind din 
rulota sa şi fură gata să facă apoplexie. Cu nepăsare galică, 
Dubois purta în mână o valiză şi pardesiul pe braţ. In timp ce 
trecea cu paşi mari prin faţa biroului, Numir apăru la fereastră. 

- Hai să-i dăm drumul, hârâi Rudi şi se îndreptă către cabina lui 
cât putea de liniştit, îşi puse centura de siguranţă şi apăsă 
butonul de pornire. 

Sandor făcu acelaşi lucru, Kelly o secundă după el. 
Rotoarele aparatelor prinseră viteză. Alene, Dubois aruncă 
valiza lui Fowler, îşi aşeză grijuliu pardesiul pe o ladă, apoi se 
urcă pe scaunul pilotului şi porni imediat, fără să mai piardă 
vremea cu centura de siguranţă sau cu verificările. 

Fowler înjura incoerent. Motoarele elicopterului prinseră 
plăcut viteză şi Dubois începu să fredoneze un cântecel. Îşi regla 
căştile şi când totul fu pregătit, îşi puse şi centura. Nu-l zări pe 
Numir ieşind afară din birou. 

- Unde plecaţi? strigă Numir către Rudi prin fereastra laterală. 
- lran-Toda. E-n acte. 

Rudi continuă procedura de decolare: emiţătoarele in 
funcţiune, acele apropiindu-se de zona verde. 

- N-aţi cerut permisiunea Abadanului pentru pornirea motoarelor 
şi... 
- E Ziua Sfântă, aga. Poţi să o faci în locul nostru. 

Numir strigă furios: 


- Asta-i treaba voastră! Trebuie să-l aşteptaţi pe Zataki! Trebuie 
să-l aşteptaţi pe colonel, pregătit în clipa în care soseşte. E 
foarte important să-i fim pe plac, nu-i aşa? 
- Da, clar de ce a venit Dubois cu valiza? 
- O, îi ştii pe francezi, spuse primul lucru care-i trecu prin minte. 
Pentru ei îmbrăcămintea are mare importanţă. E sigur c-o să fie 
detaşat la lran-Toda şi-şi ia uniformă de schimb. 

Degetul înmănuşat şovăi deasupra butonului emiţătorului. 
Nu! îşi ordonă. Nu fi nerăbdător. Toţi ştiu ce să facă. Nu fi 
nerăbdător. Atunci în spatele lui Numir, prin ceața care cobora 
vizibilitatea la câteva sute de metri, Rudi zări camionul Gărzilor 
Verzi săltând pe poarta principală şi oprindu-se, zgomotul 
motoarelor lor acoperite de cel al motoarelor elicopterelor. Dar 
nu era Zataki, ci doar unul dintre grupurile obişnuite ale Gărzilor 
Verzi care rămaseră acolo adunaţi unul lângă altul, privind 
curioşi elicopterele. Niciodată până atunci nu decolaseră dintr-o 
dată patru 212. Îl auzi pe Dubois în căşti. 
- Gata, mon vieux. 

Urmară Kelly şi Sandor şi apăsă comutatorul şi spuse în 
laringofon: 
- Plecăm. 

Se trase mai aproape de fereastră şi-i făcu semn lui Numir 
să se dea înapoi. g 
- Nu-i nevoie ca ceilalţi să aştepte. Il aştept eu. 
- Dar vi s-a ordonat să plecaţi în grup şi aprobarea... Vocea 
managerului fu înecată de zgomotul motoarelor date la maxim 
în procedura de decolare de urgenţă, conform planului asupra 
căruia se înţeleseseră m secret în cursul nopţii, Dubois plecând 
spre dreapta, Sandor către stânga, Kelly drept înainte, ca un stol 
de rațe împrăştiindu-se speriate. In câteva secunde erau în aer 
şi se depărtau la joasă înălţime. Obrazul lui Numir se împurpură. 
- Pentru siguranţa ta, aga, încercăm să te protejăm. 

Rudi strigă acoperind zgomotul motoarelor, cerându-i din 
nou să se îndepărteze. Toate indicatoarele pe verde. 
- Aşa e mai bine, aga. Aşa o să ne facem treaba fără nici o 
problemă. Trebuie să te protejăm, pe dumneata şi lranoil... 

In căşti îl auzi pe Dubois întrerupând tăcerea obligatorie şi 
spunând grăbit: 
- O maşină-i aproape la poartă. 


Rudi o văzu în aceeaşi clipă şi-l recunoscu pe Zataki pe 
locul din faţă. Putere maximă. 

- Aga, o să-l ridic doar câţiva metri. Indicatorul de rotații 
pulsează. 

Orice ar fi strigat Numir, se pierdu în zgomot. Zataki era 
abia la câteva sute de metri. Rudi simţi rotoarele înfigându-se în 
aer, apoi ridicându-se. 

Pentru moment i se păru că Numir se pregătea să sară pe 
o patină, apoi omul se ghemuli şi se feri, aplecându-se, apoi căzu 
la pământ, atins uşor de patină când Rudi prinse viteză, 
împingând elicopterul înainte într-o mişcare legănată, aproape 
explodând el însuşi de înfierbântare. In faţa lor, ceilalţi planau 
deasupra mlaştini. Îşi legănă elicopterul dintr-o parte în cealaltă, 
alăturânduli-se, le arătă degetul mare ridicat în sus şi o porni în 
fruntea lor, gonind către Golful aflat la depărtare de şase 
kilometri. 

Numir se sufoca de furie când se ridică de jos lângă 
portiera maşinii lui Zataki, ce se oprise lângă el scrâşnind din 
frâne. 

- Pe Allah, se se întâmplă? 

Furios, Zataki sări afară, uitându-se după elicopterele deja 

dispărute în ceaţă, sunetul motoarelor pierzându-se treptat. 

- Trebuiau să m-aştepte! 

- Ştiu, ştiu, domnule colonel! Le-am spus, dar au decolat pur şi 
simplu. 

Numir urlă când pumnul îl izbi în obraz, răsturnându-l. 

Celelalte Gărzi Verzi priviră indiferente, obişnuite cu aceste 
izbucniri. Unul dintre ei îl ridică pe iar în picioare şi-l izbi peste 
faţă ca să-l întoarcă spre colonel. Zataki înjura cerul şi când 
valul de furie trecu spuse: 
- Luaţi balega asta de cămilă cu voi şi veniţi cu mine! Trecu ca o 
furtună pe lângă hangarele deschise şi văzu cele două 206 
parcate îngrijit în spate, piesele împrăştiate ici şi colo, un 
ventilator uscând un petic proaspăt de vopsea, întregul camuflaj 
alcătuit cu mare efort de Rudi ca să le mai ofere câteva minute. 
- Am să-i fac pe câinii ăştia să-şi dorească să mă fi aşteptat, 
mormăi cu capul plesnind de durere. 

Deschise cu piciorul uşa biroului şi năvăli lângă emițătorul 
radio, aşezându-se în apropiere. 

- Numir, trece recepţia elicopterelor pe difuzor! 


- Dar Jahan, operatorul nostru radio, nu-i aici şi eu... 
- Fă-o! 

îngrozit, sângerând la colţul gurii şi abia în stare să 
vorbească, omul comută emițătorul. 
- Baza cheamă căpitanul Lutz! 

Aşteptă, apoi repetă ordinul; adăugind "urgent". 

În elicoptere. Zburau la nici trei metri deasupra mlaştinii 
şi la câteva sute de metri unul de celălalt când auziră în căşti 
vocea furioasă a lui Zataki. 

- Toate elicopterele sunt rechemate la bază, rechemate la bază. 
Confirmaţi. 

Rudi ajusta uşor puterea motoarelor şi volumul sunetului 
în căşti. În elicopterul cel mai apropiat îl zări pe Marc Dubois 
făcând un semn către căşti şi un gest obscen. Zâmbi si făcu 
acelaşi lucru, apoi descoperi că asudase tot. 

TOATE ELICOPTERELE, TRECEŢI PE EMISIE! TOATE... 


La aeroport. 
- ELICOPTERELE, TRECEŢI PEEMISIE! striga Zataki în microfon. 
TOATE ELICOPTERELE, CONFIRMAŢI! 

Nu auzi nici un răspuns în afara paraziţilor. Pe 
neaşteptate, izbi microfonul de masă. X, 
- la legătura cu turnul Abadan. Grăbeşte-te! strigaşi Numir, 
îngrozit, cu sângele picurându-i în barbă, comută canalele şi 
după cel de-al şaselea apel, de data aceasta în farsi, prinse 
legătura. 
- Aici turnul Abadan, aga, vă rog vorbiţi. Zataki îi smulse 
microfonul din mână. 
- Aici colonelul Zataki de la Komitehul Revoluționar Abadan, 
spuse în farsi. Vorbim de la aerodromul Bandar-e Delam. 
- Pacea fie cu dumneata, colonele! Vocea era foarte politicoasă: 
Ce-aş putea să fac pentru domnia ta? 
- Patru dintre elicopterele noastre au decolat fără aprobare, 
ducându-se către lran-Toda. Rechemaţi-le, vă rog! 
- Doar un moment, vă rog. 

Voci înfundate. Zataki aşteptă; pete roşiatice îi apăruseră 
pe faţă. Aşteptă. Apoi: 
- Sunteţi sigur, aga? Nu-i vedem pe ecranul radar. 
- Sigur că sunt sigur! Chemaţi-le înapoi! 


Din nou voci înfundate şi din nou altă aşteptare. Zataki 
era gata să explodeze când o voce spuse în farsi: 

- Cele patru elicoptere care au plecat din Bandar-e Delam sunt 
chemate să se întoarcă la bază! Vă rog confirmaţi îndeplinirea 
ordinului. 

Mesajul fusese transmis fără prea mare pricepere şi 
repetat, apoi vocea adăugă: 

- Poate că aparatul lor de radio nu funcţionează, aga, Allah să te 
apere. 
- Continuă să-i chemi! Zboară jos şi se îndreaptă către Iran- 
Toda. 

Alte glasuri înfundate, alte schimburi de cuvinte în farsi, 
apoi pe neaşteptate o voce interveni în engleză cu accent 
american: 

- Okay, îi iau eu. Aici Controlul de zbor Abadan. Elicopterele cu 
direcţia nouăzeci de grade, mă auziţi? 

În carlinga lui Dubois. Acul busolei arăta nouăzeci şi unu 
de grade. Din nou vocea aspră spuse în căşti: 

- Aici Controlul de zbor Abadan. Elicopterele pe direcţia nouăzeci 
de grade, la o milă de coastă, mă auziţi? Pauză. 

- Controlul Abadan, elicoptere pe direcţia nouăzeci de grade, 
treceţi pe canalul 121-9. Mă auziţi? 

Era canalul de urgenţă pe care se presupunea că trebuie să 
asculte toate aparatele, automat. 

- Elicopterele pe direcţia nouăzeci de grade la o milă de coastă, 
întoarceţi-vă la bază! Mă recepţionaţi? 

Prin ceaţă, Dubois văzu coasta apropiindu-se repede la 
mai puţin de un kilometru, dar zburând atât de jos se îndoia c-ar 
fi putut fi văzuţi pe radar. Se uită în stânga. Rudi făcu semn 
către căşti şi apoi duse un deget la buze, indicând tăcere. EI 
ridică degetul mare în sus şi trecu mesajul către Sandor, care se 
afla în dreapta lui, şi se întoarse să-l vadă pe Fowler Joines care 
se căţăra dinspre cabină să se aşeze lângă el. Făcu un semn 
către setul de căşti de rezervă atârnate deasupra scaunului. 
Vocea din căşti era mult mai tăioasă acum: 

- Toate elicopterele plecate de la Bandar-e Delam către lran- 
Toda, întoarceţi-vă la bază! Mă auziţi?! 

Fowler, cu căştile pe cap, spuse în interfon: 

- Sper ca blestematul să dea în dambla. Din nou vocea şi 
zâmbetele dispărură. 


- Controlul de zbor Abadan, către colonelul Zataki, mă auziţi? 

- Da, daţi-i drumul. 

- Am prins momentan o urmă pe radar, poate nimic, dar ar 
putea fi un elicopter sau elicoptere foarte apropiate 
îndreptându-se la nouăzeci de grade - transmisia scădea uşor 
- „„„asta i-ar duce direct la aerodromul lran-Toda. 

La aeroport... 

Faptul că nu au cerut permisiunea de pornire a motoarelor 
şi nu au fost în contact radio este o violare serioasă a regulilor. 
Vă rog daţi-ne matricolele aparatelor şi numele căpitanilor. 
Emiţătorul lran-Toda este încă inoperativ, altfel i-am fi contactat. 
Vă sugerăm să trimiteţi pe cineva acolo să-i aresteze pe piloţi şi 
să-i aduceţi înaintea ATC Abadan, imediat, pentru încălcarea 
regulilor de trafic aerian. Mă auziţi? 

- Da, da, înţeleg. Vă mulţumesc. Doar o clipă. 

Zataki împinse microfonul în mâinile lui Numir. 

- Mă duc la lran-Toda. Dacă se-ntorc înainte de-a reveni eu, sunt 
arestaţi. Spune controlorilor de trafic ce vor să ştie. 

leşi ca o furtună, lăsând trei oameni cu pistoale mitralieră 
la bază. Numir începu: 

- Controlul Abadan, Bandar-e Delam HVV, HGU, HKL, HXC, toate 
212. Căpitani: Rudi Lutz, Marc Dubois... 

În carlinga lui Tăticu Kelly. 

-.„Sandor Petrofi şi Ignatius Kelly, toate trimise de lranoil la 
ordinul colonelului Zataki la lran-Toda. 

- Mulţumesc, Bandar-e Delam. Ţine-ne la curent! Kelly privi în 
dreapta şi făcu un semn entuziast cu degetul mare către Rudi, 
care încuviinţă... 

În carlinga lui Rudi ... Şi făcu acelaşi semn către Dubois, 
care încuviinţă la rândul lui. Apoi scrutară atenţi ceața încă o 
dată. 

Grupul compact de elicoptere se găsea deasupra țărmului. 
lran-Toda se afla către stânga, la aproape o jumătate de 
kilometru, dar Rudi nu putea să vadă nimic prin ceaţă. Acceleră 
uşor ca să treacă în faţă, apoi întoarse elicopterul de la direcţia 
sud pe direcţia est. Manevra îi dădea traseul direct, hotărât 
dinainte, pe deasupra fabricii, şi mări altitudinea atât cât să-i 
permită să treacă pe deasupra clădirilor. Complexul trecu pe 
lângă el dar ştia că cei de la sol aveau să afle de trecerea lor din 
pricina zgomotului neaşteptat al motoarelor. Odată trecuţi, 


cobori din nou cât mai jos şi păstră acelaşi curs, acum 
îndreptându-se în interiorul țărmului ceva mai puţin de 
şaisprezece kilometri. 

Aici pământul era deşertic şi nici un sat în apropiere. Din 
nou, conform planului, se întoarse către sud. Imediat 
vizibilitatea începu să se deterioreze. Jos, la şase metri de sol, 
vizibilitatea era abia un sfert de milă, cu o uşoară lumină alburie 
acolo unde ar fi trebuit să fie linia care separa cerul de apă. In 
faţa lor, aproape direct în drumul lor, la şaizeci de mile distanţa, 
se afla insula Kharg cu fantastic de puternicul său radar şi, pe 
lângă asta, dincolo de ea, la alte două sute douăzeci de mile, 
ţinta lor: Bahrain. 

Cel puţin două ore de zbor. Cu vântul ăsta, mai mult 
- Vântul din sud-est de treizeci şi cinci de noduri schimbându-se 
într-un vânt relativ din faţă de treizeci de noduri. 

Negura era groasă ca o supă şi primejdioasă. Dar se 
gândeau că ar fi trebuit să se poată strecura pe sub radar 
- Dacă era în funcţiune - şi ar fi trebuit să poată evita 
interceptarea de către avioane dacă s-ar fi pornit după ei. 

Rudi mişcă manşa dintr-o parte în alta, legănându-şi 
elicopterul, apoi atinse pentru o clipă emițătorul. 

- Delta Patru, Delta Patru, rosti limpede codul destinat biroului 
din Al Shargaz, care însemna că toate elicopterele de la Bandar- 
e Delam erau tefere şi părăsiseră coasta. 

Îl văzu pe Dubois făcând semn cu degetul în sus, cerându- 
i să ia înălţime. Scutură din cap, făcu un semn înainte şi-n jos, 
ordonându-le să păstreze o altitudine coborâtă şi să se 
conformeze planului. Ascultători, se împrăştiară şi împreună 
părăsiră ţărmul, adâncindu-se în ceata din ce în ce mai densă. 

La Al Shargaz, biroul S-G. Gavallan vorbea înfierbîntat 
la telefon cu cineva de la spital. 

- Daţi-mi-l pe căpitanul Starke, vă rog... Alo, Duke? E Andy. 
Voiam doar să-ţi spun că am primit un Delta Patru de la Rudi, cu 
un minut în urmă. Nu e minununat? 

- Minunat, grozav, fantastic. Patru au plecat şi mai sunt cinci. 

- Dar mai este şi al şaselea: nu uita de Erikki! 


CAPITOLUL 6l 


La Lengeh; ora 8,04 dimineaţa. Scragger aştepta încă 
în biroul postului de poliţie. Stătea descurajat pe o bancă de 
lemn, în faţa caporalului de jandarmi care-l privea de sus, de la 
biroul înalt din spatele unei despărţituri de lemn, ridicată până 
la jumătatea pieptului. 

Se mai uită o dată la ceas. Sosise acolo la şapte şi 
douăzeci de minute în caz că biroul s-ar fi deschis mai devreme, 
dar caporalul nu sosise până la şapte patruzeci şi cinci şi-i 
făcuse semn politicos să ia loc pe bancă, poftindu-l să aştepte. 
Era cea mai lungă aşteptare prin care trecuse vreodată. 

Rudi şi băieţii de la Kowiss trebuie să fie în zbor de-acum, 
îşi zise amărât, aşa cum am fi şi noi dacă n-ar fi afurisitele astea 
de paşapoarte. Mai stau un minut şi cu asta gata. Nu îndrăznesc 
să mai aştept. Nu îndrăznesc. Toto să ne ia o oră sau mai mult 
ca să plecăm şi bag mâna în foc că o să fie o scăpare pe undeva 
la aceste trei baze. Trebuie să fie pe undeva vreun băgăreţ 
curios care o să înceapă să pună întrebări şi să pună pe jar toate 
turnurile de control, fără să mai vorbim de necioplitul de 
Siamaki. 

Noaptea trecută stătuse lângă radioemiţător şi urmărise 
apelurile repetate ale lui Siamaki către Gavallan la Al Snargaz şi 
către Mclver la Kowiss, prin care le comunicase că avea să îi 
aştepte astăzi la aeroportul Teheran. 

Dobitoc afurisit! Dar totuşi cred c-am avut dreptate să nu-l 
chem pe Andy şi să abandonez. La dracu! Avem cel mai uşor 
zbor dintre toţi şi o să amân "Vârtejul" până mâine dacă apare şi 
altceva, fie la noi, fie la unul dintre ceilalţi, şi n-avem cum să 
facem ca bătrânul Mac să evite să zboare astăzi înapoi la 
Teheran cu afurisitul de Kia. Nu pot să risc asta. Pur şi simplu nu 
pot. Era uşor de priceput că Mac era la fel de nervos ca o babă 
într-o pivniţă cu şoareci. 

Uşa se deschise şi el ridică privirea. Intrară doi jandarmi 
tineri, târând după ei un tânăr plin de vânătăi, cu hainele 
sfâşiate şi murdare. 

- Cine e? întrebă caporalul. 

- Un hoţ. L-am prins furând, caporale! Amărâtul fura orez de la 
negustorul Ishmael. L-am prins în timpul patrulei, chiar înaintea 
zorilor. 

- Voia lui Allah. Pune-l în a doua celulă. 


Apoi caporalul se răsti la tânăr şi Scragger, care nu 
înţelegea farsi, tresări speriat. 

- Fiu de căţea, cum poţi să fii atât de idiot ca să te laşi prins? Nu 
ştii că acum nu mai e vorba doar de o simplă bătaie? De câte ori 
trebuie să vi se spună la toţi? Acum e Legea Islamică! Legea 
Islamică! 

- Mie... mi-a fost foame, murmură tânărul îngrozit, în timp ce 
unul dintre jandarmi îl zgâlţăi brutal. 

- Foamea nu e o scuză, pe Allah. Și mie mi-e foame, si familiile 
noastre sunt înfometate. Tuturor ne e foame, sigur că ne e 
foame! 

Îl târâră pe tânăr afară din cameră. Caporalul îl înjură din 
nou, compătimindu-l, apoi se uită la Scragger, dădu uşor din cap 
şi se întoarse la munca sa. 

Mare prostie din partea străinului ăsta să fie aici într-o zi 
sfântă. Dar dacă bătrânul vrea să aştepte toată ziua şi toată 
noaptea până mâine, când vine sergentul, poate să aştepte 
toată ziua şi toată noaptea. 

Creionul scârţâi tare, trimițând un fior dureros în dinţii lui 
Scragger. Opt şi unsprezece minute. Se ridică întunecat şi se 
prefăcu că mulţumeşte caporalului care insistă politicos să mai 
rămână. Apoi se îndreptă către uşă şi aproape se lovi de 
Qeshemi. 

- Ah, iartă-mă colega! Salaam, aga Qeshemi! 
- Salaam, aga. 

Sergentul observă uşurarea şi nerăbdarea lui Scragger. 
Sardonic, îi făcu semn să aştepte, îndreptându-se către birou, în 
timp ce ochii săi pătrunzători îl săgetau pe caporal. 

- Bună ziua, Ahmed, pacea lui Allah asupra ta! 

- Şi asupra voastră, Excelenţă sergent Qeshemi! 

- Ce necazuri avem azi? Ştiu ce vrea străinul. 

- A mai fost încă o întâlnire islamic-marxistă aproape de miezul 
nopţii, jos la docuri. Un mujhadin a fost ucis şi mai avem încă 
şapte în celule. Ambuscada a decurs uşor, slavă lui Allah, si 
Gărzile Verzi ne-au ajutat. Ce facem cu ei? 

- Supune-te noilor legi, spuse răbdător Qeshemi. Adu prizonierii 
în faţa komitehulul revoluţionar când o să se întrunească mâine 
de dimineaţă. 

Apoi caporalul îi spuse de tânăr. 

- La fel şi cu el. Fiul de căţea s-a lăsat prins. 


Qeshemi trecu prin despărţitură către seif şi începu să-l 
descuie. 

- Slavă lui Allah! Credeam că s-a pierdut cheia, spuse caporalul. 
- S-a pierdut, dar a găsit-o Lafti. Am fost la el acasă în 
dimineaţa asta. O avea în buzunar. 

Paşapoartele erau pe cutiile cu muniţie. Le aduse pe birou, 
le verifică grijuliu pe fiecare, semnă permisul în numele lui 
Khomeini şi le verifică din nou. 

- Uite, aga pilot! spuse şi i le înmână lui Scragger. 

- Mamnoon am, aga, khoda haefez. Mulţumesc Excelenţă, la 
revedere. 

- Khoda haefez, aga. 

Sergentul scutură mâna întinsă şi-l urmări gânditor când 
plecă. Pe fereastră îl văzu pe Scragger depărtându-se repede. 
Prea repede. 

- Ahmed, avem benzină în rezervorul maşinii? 
- leri era, Excelenţă! 

La aeroportul Bandar-e Delam, ora 8,18 dimineaţa. 
Numir alergase frenetic de la o rulotă la cealaltă, dar toate erau 
goale. Se repezi înapoi către biroul său. Jahan, operatorul radio, 
se uită la el surprins. 

- Au plecat! Toată lumea a plecat! Piloții, mecanicii şi cele mai 
multe din lucrurile lor au dispărut... se bâlbâi Numir cu chipul 
încă livid de la lovitura pe care i-o dăduse Zataki. 

- Fiii ăştia de căţea.... 

- Dar... dar au plecat până la lran-Toda, Excelenţă! 

- Îţi spun că au şters-o! Au fugit cu elicopterele noastre! 

- Dar cele două 206 sunt încă în hangar, le-am văzut şi eu, şi un 
ventilator usucă chiar vopseaua. Excelenţa Rudi n-ar fi lăsat un 
ventilator aşa. 

- Pe Allah! îţi spun că au plecat! 

Jahan, un bărbat între două vârste cu ochelari, comută 
emițătorul. 

- Căpitane Rudi, aici baza, mă auzi? 

În carlinga lui Rudi. Şi Rudi şi mecanicul său faganovici 
auziră limpede chemarea. 

- Baza către căpitanul Rudi. Mă auzi? 

Rudi modifică puțin volumul, apoi se relaxa, privind în 
dreapta şi-n stingă. Îl văzu pe Kelly făcând semn către căşti, 


ridicând două degete şi făcând un gest obscen, încuviinţă din 
cap. Apoi bucuria lui se topi. 

- Teheran, aici Bandar-e Delam. Mă auzi? Toţi piloţii se 
încordară. 

- Kowissraici Bandar-e Delam, mă auzi? Nici un răspuns. 

- Lengeh, aici Bandar-e Delam, mă auzi? 

- Bandar-e Delam, aici e Lengeh. Te aud doi pe cinci, dă-i 
drumul. 

Urmă imediat o izbucnire în farsi din partea lui Jahan pe 
care Rudi n-o înţelese, apoi cei doi operatori vorbiră între ei un 
timp. După o pauză, Jahan spuse în engleză: 

- Teheran, aici Bandar-e Delam. Mă auzi? Paraziţi. Chemarea fu 
repetată. Din nou paraziți. 

Apoi: 

- Kowiss, mă auzi? Din nou tăcere. 

- Pentru moment, mormăi Rudi. 

- Ce-a fost cu toate astea, căpitane? întrebă Faganovici. 

- S-au prins! N-au trecut nici cincizeci de minute de când am 
decolat şi s-au prins. 

Peste tot primprejur se aflau baze de aviaţie cu avioane 
de vânătoare şi în faţa lor era cea mare şi foarte eficientă de la 
Kharg. N-avea nici o îndoială că dacă erau interceptaţi avea să 
se tragă asupra lor. Şi pe bună dreptate, îşi zise întunecat. Şi 
deşi erau destul de în siguranţă pentru moment, acolo jos, chiar 
deasupra valurilor, vizibilitatea fiind la mai puţin de un sfert de 
milă; nu peste multă vreme, ceața avea să se împrăştie, să se 
subţieze şi ei vor rămâne fără nici o apărare. Din nou vocea lui 
Jahan: 

- Teheran, aici Bandar-e Delam, mă auzi? Paraziţi. 
- Kowiss, aici Bandar-e Delam, mă auzi? Nici un răspuns.; 

Rudi înjură. Jahan era un bun operator radio, insistent şi 
avea să continue să cheme până când Kowissul sau Teheranul 
vor răspunde. Şi după asta? Asta e problema lor, nu a mea. A 
mea este să-mi duc cei patru băieţi de-aici teferi şi numai de 
asta trebuie să-mi fac griji. Trebuie să-i scot teferi de aici pe cei 
patru băieți ai mei. 

La patru sau cinci metri sub ei se aflau valurile, încă 
netivite cu spumă, dar cenușii şi urâte şi vântui nu scăzuse. Privi 
într-o parte către Kelly şi-şi flutură mâna din dreapta către 
stânga, semnalul să se împrăştie mai mult şi să nu încerce să 


păstreze contact vizual dacă vizibilitatea avea să se 
înrăutăţească. Kelly încuviinţă din cap. Făcu acelaşi lucru către 
Dubois, care-i trecu mesajul lui Sandor către extrema sa 
dreaptă, apoi se pregăti să obţină, pe cât posibil, distanţa 
maximă de parcurs cu minimum de consum de combustibil, 
chinuindu-şi ochii să străpungă alburiul din faţă. In curând aveau 
să fie mult în largul mării. 

Aerodromul Lengeh; ora 8,31 dimineața. 
- lisuse, Scrag! Am crezut că te-au arestat! izbucni Vossi. 

leşise înaintea maşinii însoţit de Willi, amândoi tremurând 
de uşurare, cei trei mecanici înghesuindu-se şi ei în jurul lor. 
- Ce s-a întâmplat? 
- Am paşapoartele! Hai să-i dăm drumul. 
- Avem o problemă. 

Vossi era alb. Scragger se strâmbă, încă asudat din cauza 
aşteptării şi drumului de întoarcere. 
- Ce mai e? 
- Aii Pash e aici. E la emiţător. A venit ca de obicei şi-am încercat 
să-l trimitem de-aici, dar nu vrea să plece şi... 

Willi îl întrerupse nerăbdător: 
-.„„Şi-n ultimele cinci minute, Scrag... de cinci sau zece minute 
se poartă al dracului de ciudat, parc-ar avea un vibrator în dos, 
Scrag. Nu l-am văzut niciodată aşa. 

Vossi se întrerupse. Aii Pash ieşise pe veranda camerei 
radioemiţătorului şi-i făcu semn grăbit lui Scragger. 
- Vin îndată. Ah, strigă Scragger, iar către Benson, mecanicul 
şef, şopti: Tu şi cu băieţii tăi sunteţi toţi gata? 
- Yes, siri 

Benson era un bărbat mărunt, agil, vânos şi foarte nervos. 
- Ţi-am urcat lucrurile în căruţă chiar înainte de a veni Aii Pash. 
O ştergem? 
- Aşteaptă până ajung la birou. 
- Avem un Delta Patru, Scrag, spuse Willi. Nimic de la ceilalţi. 
- Gata focu'! Toată lumea aşteaptă până dau eu semnalul. 

Scragger trase adânc aer în piept şi se depărta, salutând 
în trecere Gărzile Verzi. 
- Salaam, Aii Pash. Bună ziua, spuse, observând nervozitatea şi 
neliniştea tânărului. Credeam că ţi-am dat liber azi. 
- Aga, e ceva... 
- O clipă, fiule! 


Scragger se întoarse şi cu prefăcută irascibilitate strigă: 

- Benson, ţi-am spus că dacă tu şi Drew vreţi să vă duceţi la 
picnic, puteţi să vă duceţi, da' să vă întoarceţi până la ora două 
sau aţi încurcat-o! Şi ce dracu mai aşteptaţi? Faceţi verificarea 
la sol sau nu? 

- Da, Scrag. îmi pare rău, Scrag! 

Aproape izbucni în râs văzându-i dând buzna unul peste 
celălalt, Benson şi mecanicul american Drew sărind in vechea 
furgoneta şi depărtându-se în viteză, Vossi şi Willi îndreptându- 
se către elicoptere. Ajuns în birou, răsuflă mai uşor şi îşi puse 
servieta cu paşapoarte pe masă. 

- Acum, care-i problema? 

- Ne părăsiţi, aga, zise tânărul, spre surprinderea lui. . 

- Noi... noi... ăăă, nu plecăm, începu Scragger. Noi verificăm... 

- O, ba plecaţi, plecaţi! Nu e nici un schimb de echipaje mâine şi 
nu-i nevoie de valize. L-am văzut pe aga Benson cu valizele. Și 
de ce toate piesele astea trimise de aici şi toţi piloţii şi 
mecanicii? 

Lacrimile începură să şiroiască pe obrajii tânărului. 

- E-adevărat? 

- Acum ascultă, fiule. Eşti tare tulburat. la-ţi ziua asta liberă... 

- Dar plecaţi ca şi cei de la Bandar-e Delam! Plecaţi astăzi şi ce- 
o să se întâmple cu noi acum? 

O izbucnire de farsi din difuzorul emiţătorului îi acoperi 

cuvintele. Tânărul îşi şterse lacrimile şi atinse butonul de emisie, 
răspunzând în farsi, apoi adăugă în engleză. Aşteaptă Unu şi 
continuă nefericit: 
- Era aga Jahan, a repetat iar ceea ce transmite de zece minute: 
că cele patru 212 ale lor au dispărut, aga! Au plecat, aga! Au 
decolat la 7,32 îndreptându-se către lran-Toda, dar n-au aterizat 
acolo, ci au mers mai departe în interior. 

Scragger bâjbâi după scaun, încercând să pară calm. Din 
nou se auzi un mesaj, de data aceasta în engleză: 

- Teheran, aici Bandar-e Delam, mă auzi? 
- Cheamă Teheranul şi Kowissul la fiecare câteva minute, dar 
nici un răspuns. 

Alte lacrimi izvorâră din ochii tânărului. 

- Au plecat cei de la Kowiss deja, aga? S-a golit Teheranul de 
oamenii voştri? Ce-o să facem noi când o să plecaţi? 


Pe platformă, primul dintre elicoptere îşi porni zgomotos 
motoarele, urmat îndeaproape de cel de-al doilea. 

- Aga, spuse nesigur Aii Pash, acum trebuie să cerem de la Kish 
aprobarea de pornire a motoarelor. 

- Nu-i nevoie să-i tulburi în ziua lor liberă. Nici măcar nu-i un 
zbor, e doar o testare, spuse Scragger. 

Comută emițătorul şi-şi şterse barba, simțindu-se într-un 
fel murdar şi profund tulburat. Îi plăcea mult Aii Pash şi ceea ce 
spusese tânărul era adevărat. Cu ei plecaţi, nu aveau să mai fie 
slujbe, nici un fel de alte afaceri legate de ei, iar pentru Aii Pash 
nu era alt loc decât Iranul şi numai Dumnezeu ştie ce avea să se 
întâmple aici. Din emiţător se auzi vocea lui Willi. 

- Indicatorul meu de turaţii îşi face de cap, Scrag! 

- Du-ţi tărăşenia până în câmpul de varză şi verific-o! Câmpul de 
varză era o zonă aflată cam la cinci mile în interiorul țărmului, 
departe de oraş, unde testau de obicei motoarele şi puteau să 
exerseze proceduri de urgenţă. 

- Stai acolo, Willi, dacă ai vreo problemă, mă chemi! Pot oricând 
să-l aduc pe Benson, dacă ai nevoie de vreun reglaj. Cum 
merge, Ed? 

- O frumuseţe, Scrag. Dacă e okay, aş vrea să exersez nişte 
proceduri de oprire. Licenţa mea trebuie înnoită curând. Willi 
poate să mă urmărească. Ei? 

- Okay! Cheamă-mă peste o oră. 

Scragger se duse la fereastră, bucuros că putea să stea cu 
spatele către Aii Pash, departe de acei ochi trişti, acuzatori. 
Amândouă elicopterele decolară şi se îndreptară către interiorul 
țărmului, depărtându-se de coastă. Biroul părea mai sufocant 
decât de obicei. Deschise fereastra. Aii Pash stătea trist lângă 
emiţător. 

- De ce nu-ţi iei ziua liberă, băiatule? 

- Trebuie să răspund Bandar-e Delamului. Ce-ar trebui să le zic, 
aga? 

- Ce te-a întrebat Jahan? 

- A spus că aga Numir vrea să ştie dacă am observat ceva 
ciudat, dacă se-ntâmplă ceva ciudat aici, dacă sunt trimise de 
aici piese de schimb, dacă pleacă aparate, piloţi şi mecanici. 
Scragger îl cântări din ochi. 


- Mie mi se pare că nu se întâmplă nimic ciudat aici. Eu sunt aici, 
mecanicii s-au dus la picnic, Ed şi Willi sunt în nişte verificări de 
rutină. Rutină. Aşa-i? 

Nu-şi dezlipi privirea din ochii lui, încercând să-l atragă de 
partea lor. N-avea cum să-l convingă, nimic să-i ofere, nici un fel 
de peşcheş, doar... 

- Eşti de acord cu ce se întâmplă aici, fiule? Vreau să zilc, viitorul 
care vi se arată. 

- Viitorul? Viitorul meu e cu compania. Dacă... dacă plecaţi, 
atunci... atunci n-am să mai am nici o slujbă şi n-am să... nu pot 
să-mi permit... nu pot să-mi permit nimic. Sunt singurul fiu... 

- Dac-ai vrea să pleci... ei bine, atunci ai slujba şi viitorul, dacă 
vrei, afară din Iran, garantat. 

Tânărul rămase cu gura căscată la el, înțelegând dintr-o 
dată ceea ce-i oferea Scragger. 

- Dar... dar ce-nseamnă garantat, aga? O viaţă în Occidentul 
vostru, eu singur? Cum rămâne cu ai mei, cu familia mea, cu 
viitoarea mea mireasă? 

- La asta nu pot să-ţi răspund, Aii Pash. Scragger era cu ochii pe 
ceas, conştient de timpul care-i scăpa printre degete, de 
luminile şi zumzetul emiţătorului, pregătindu-se să-l doboare pe 
tânărul care era mai înalt decât el, mai voinic, mai tânăr cu 35 
de ani şi apoi să distrugă emițătorul şi să fugă. lartă-mă, fiule, 
dar într-un fel sau altul va trebui să cooperezi. Ca din întâmplare 
se apropie, trecând într-o poziţie mai bună. 

- Insha Allah! Aşa ziceţi voi, spuse el blând şi se pregăti. 

Auzind ce ieşea din gura acestui bătrân ciudat şi bun pe 
care-l respecta atât de mult, Aii Pash se simţi invadat de un val 
de căldură. 

- Aici e casa mea, aga, pământul meu, spuse simplu. Imamul 
este Imamul şi el se supune numai lui Allah. Viitorul e viitorul şi 
e-n mâinile lui Allah. Trecutul aparţine trecutului. 

Mai înainte ca Scragger să-l poată opri, Aii Pash chemă 

Bandar-e Delamul şi transmise ceva în farsi. Cei doi operatori 
vorbiră unul cu celălalt câteva momente, apoi tânărul închise 
brusc aparatul şi ridică ochii către Scragger. 
-Nu vă învinovăţesc că plecaţi. iți mulţumesc, aga, pentru... 
pentru trecut. Apoi, cu mare hotărâre închise emițătorul, scoase 
o siguranţă şi o băgă în buzunar, i-am spus că... i-am spus că 
astăzi închidem. 


Scragger răsuflă adânc. 
- Mulţumesc, fiule! . Uşa se deschise. Qeshemi stătea în prag. 
- Aş vrea să inspectez baza, spuse. 

La sediul din Al Shargaz. Manuela spunea: 
- Şi după asta, Andy, operatorul de la Lengeh, Aii Pash, i-a zis lui 
Jahan: "Nu, aici nu-i nimic ciudat", după care a adăugat cam 
brusc, "închid pentru astăzi. Trebuie să mă duc la rugăciune". 
Numir l-a chemat imediat, cerându-i să mai aştepte câteva 
minute, dar n-a mai urmat nici un răspuns. 
- Brusc? întrebă Gavallan. 

Scot şi Nogger ascultau şi ei atenţi. 
- Cum adică brusc? 
- Ca şi cum... ca şi cum s-ar fi săturat sau ar fi avut un pistol la 
ceafă. Nu-i deloc neobişnuit pentru un iranian să se poarte aşa 
brutal, adăugă nesigură Manuela. S-ar putea să-mi închipui tot 
felul de chestii, de fapt, Andy! 

Scot şi Nogger se strâmbară, nemulţumiţi de idee. 
Manuela se foi nervoasă. 
- Dacă ar fi fost, nu ar fi răspuns el însuşi? Ca să ne dea de ştire? 
Eu cred c-ar fi răspuns. Poate că... 

Telefonul sună şi Scot îl ridică. . 
- S-G. O, salut, Charlie, stai aşa. Trecu receptorul tatălui său. 
- Din Kuweit! 
- Hello, Charlie! Totul e-n regulă? 
- Da, mulţumesc, sunt la aeroportul Kuweit, telefonez din biroul 
lui Patrick de la Guerney. 

Deşi cele două companii erau rivale în toată lumea, aveau 
relaţii foarte amicale. 
- Ce-i nou? 
- Delta Patru şi nimic altceva încă. O să-ţi telefonez in clipa în 
care Jean-Luc o să ne sune din Bahrain. E cu Delarne la Gulf Air 
de France, dacă vrei să vorbeşti cu el. Genny e cu tine? 
- Nu, s-a întors înapoi la hotel, dar eu sunt pregătit Pentru 
momentul în care o să sosească Mac şi ceilalţi. 

Gavallan spuse în şoaptă. 
- l-ai spuse lui Patrick, Charlie? Auzi risul forţat al lui Petikin. 
- Ciudat lucru, Andy, reprezentantul lui BA de aici şi câţiva alţi 
tipi, inclusiv Patrick, au ideea asta trăsnită că noi am pune la 
cale ceva, cum ar fi să ne scoatem toate păsările de-acolo. Poţi 
să-ţi închipui? Gavallan oftă. 


- Nu sări peste cal, Charlie! Ţin-te de plan! 

Asta însemna să tacă din gură până când elicopterele din 
Kowiss aveau să ajungă în spaţiul aerian kuweitian şi apoi să se 
lase pe mâna lui Patnck. 

- O să-ţi telefonez când o să aflu ceva. La revedere! O, stai aşa, 
cât pe ce să uit! Îţi aminteşti de Ross? 

- John Ross? Cum aş putea să-l uit? De ce? 

- Am auzit că este la Spitalul Internaţional din Kuweit. Verifică 
ce-i cu el când ai isprăvit. Vrei? 

- Desigur, chiar acum, Andy. Ce s-a întâmplat cu el? 

- Nu ştiu. Sună-mă dacă ai vreo ştire. La revedere! Puse 
receptorul în furcă. Incă un oftat adânc. 

- S-a aflat în Kuweit. 

- Christoase, dacă s-a aflat... 

Scot fu întrerupt de soneria telefonului. 

- Alo... doar un moment. E domnul Newbury, tată! Gavallan luă 
receptorul. 

- Bună dimineaţa, Roger! Cum merge treaba? 

- Oh, ei bine, eu., ăăă... eu aş fi vrut să te întreb asta: cum stau 
lucrurile pe la voi? Neoficial, desigur. 

- Minunat, minunat, spuse Gavallan pe un ton egal. Ai să fii la 
birou toată ziua? O să trec pe-acolo, dar o să te sun înainte 
de a pleca de-aici. 

- Da, te rog. Am să fiu aici până la prânz. E un weekend lung, 
ştii. Te rog, telefonează-mi în momentul în care...ă, auzi ceva. 
Neoficial. Suntem destul de îngrijoraţi şi... ei bine, o să stăm de 
vorbă când soseşti. La revedere! 

- Stai aşa. Ai aflat vreo vorbă de tânărul Ross? 

- Da, da. Îmi pare rău, dar am înţeles că a fost grav rănit şi nu 
se-aşteaptă să supravieţuiască. Mare ruşine, dar asta e. Ne 
vedem pe la prînz. La revedere! 

Gavallan puse receptorul jos. Toţi ochii erau aţintiţi asupra 
lui. 

- Ce nu merge? întrebă Manuela. 
- Se pare că tânărul Ross e grav rănit şi nu se aşteaptă să 
supravieţuiască. 

Nogger murmură: 

- Ce împuţenie! Dumnezeule, nu-i cinstit! Le povestise despre 
Ross, despre felul în care le salvase vieţile, pe-a lor şi pe a lui 
Azadeh. 


Manuela îşi făcu cruce şi se rugă aprins Sfintei Fecioare 
să-l ţină în viaţă, implorând-o iarăşi şi iarăşi să aducă toţi 
bărbaţii înapoi teferi, pe toţi, fără nici un fel de excepţii, şi pe 
Azadeh şi pe Şeherazada. "...şi fă să fie pace. Te rog, te rog, te 
rog!" 

- Tată, ţi-a spus Newbury ce s-a întâmplat? 

Gavallan scutură din cap fără să-l audă. Se gândea la 
Ross. De aceeaşi vârstă cu Scot, mult mai dur şi mai 
experimentat şi mai de neatins decât Scot şi acum... Sărmanul 
flăcău. Poate o să iasă şi din asta! O, doamne, sper să 
izbutească! Ce-i de făcut? Continuă, asta-i tot ce poţi să faci! 
Azadeh o să fie tare tulburată, sărmana fată. Erikki o să fie la fel 
de afectat ca şi ea. li datorează viaţa. 

- O să mă întorc peste o secundă. leşi afară, îndreptându-se 
către celălalt birou de unde încerca să-i telefoneze discret lui 
Newbury. 

Nogger stătea la fereastră privind afară ziua şi aeroportul 
fără să vadă nimic. Vedea doar ochii sălbatici ai ucigaşului 
nebun de la Tabriz Unu, îl vedea ridicând în aer capul retezat, 
urlând ca un lup la cer, îngerul răzbunării devenit pe 
neaşteptate dătător de viaţă pentru el, pentru Arberry, pentru 
Dibble şi cel mai mult pentru Azadeh. Doamne, dacă exişti, 
salvează-l aşa cum ne-ai salvat pe noi! 

- Teheran, aici Bandar-e Delam, mă auzi? 

- Din cinci în cinci minute, pe ceas, murmură Scot. Nu pierde nici 
o secundă. Nu spusese Siamaki c-o să fie în birou de la nouă în 
sus? 

- Da, aşa a zis. 

Toţi ochii se îndreptară către ceas. Arăta 8,54 de minute. 

La aeroportul Lengeh; ora 9,0l dimineaţă. Qeshemi 
stătea în hangar privind cele două elicoptere JR 206 Parcate 
acolo. În spatele lui Scragger şi Aii Pash aşteptau nervoşi. O rază 
de soare sparse pentru câteva clipe norii şi făcu să strălucească 
elicopterul JR 212 care aştepta pe platforma de decolare, la 
cincizeci de metri mai departe, cu maşina uzată a poliţiei şi 
şoferul, caporalul Anmed lângă el. 

- Ai zburat cu unul dintr-astea, Excelenţă Pash? întrebă 
Qeshemi. 

- Cu 206? Da, Excelenţă sergent, spuse Aii Pash oferindu-i 
sergentului cel mai plăcut zâmbet al său. Câteodată, căpitanul 


mă ia pe mine sau pe celălalt operator radio, când nu suntem de 
serviciu. 

li părea foarte rău că diavolul îşi purtase picioarele acolo, 
astăzi, mai mult decât rău, pentru că acum era amestecat şi el 
în trădare fără putinţă de scăpare. Trădare că încălcase regulile, 
trădare că minţea poliţia, trădare că nu raportase întâmplările 
ciudate. 

- Căpitanul v-ar putea lua oricând doriţi, spuse amabil, întreaga 
sa fiinţă concentrată acum ca să se elibereze din plasa pe-care 
diavolul şi căpitanul o aruncaseră asupra lui. 

- Astăzi ar fi o zi bună? 

Aii Pash aproape leşină sub privirea cercetătoare. 

- Desigur, dacă îl rugaţi pe căpitan... Desigur, aga. Vreţi să-l rog 
eu? 

Qeshemi nu spuse nimic. Se mulţumi să iasă afară la loc 
deschis, nepăsător faţă de Gărzile Verzi, o jumătate de duzină, 
care priveau curioase. Se adresă direct lui Scragger, în farsi. 

- Unde sunt ceilalţi, astăzi, aga? 

Aii Pash, slujind de interpret lui Scragger, deşi răsucind 
cuvintele, făcându-le să sune mai bine şi mai acceptabile, se 
porni să explice că astăzi, fiind Ziua Sfântă, fără nici un zbor 
programat, funcţionarilor iranieni li se dăduse pe bună dreptate 
o zi liberă, căpitanul ordonase ca două 212 să se îndrepte către 
zona destinată pentru testare şi îngăduise mecanicilor care 
rămăseseră să se ducă la picnic, aşa cum el însuşi avea să se 
ducă la moschee, de îndată ce Excelenţa sa sergentul avea să 
isprăvească ceea ce avea de isprăvit. 

Scragger era foarte nemulţumit că nu înţelegea farsi şi că, 
deşi nu-i plăcea să-i scape de sub control situaţia. Viaţa sa şi 
cele ale oamenilor săi erau în mâinile lui Aii Pash. 

- Excelenţa sa întreabă: Ce-aveţi de gând pentru restul zilei? 
- Asta e o întrebare afurisit de potrivită, murmură Scragger. 

Apoi vechea zicală a familiei îi răsări în minte: "Dacă tot 
umbli după un miel sau după o oaie, ai putea să iei la fel de bine 
şi toată turma". Un moto care fusese trecut din moşi-strămoşi 
de către înaintaşii săi, aduşi pentru toată viaţa în Australia, la 
începutul anilor 1800. 

- Te rog, spune-i că imediat ce termină o să mă duc la câmpul 
de varză, căci Ed Vossi are nevoie de nişte verificări. Licenţa lui 
se apropie de termen. 


Îl privi şi aşteptă, dar Qeshemi puse o întrebare la are Aii 
Pash răspunse şi tot timpul se întreba ce să facă dacă Qeshemi 
avea să zică: "Minunat, vin şi eu". 

- Excelenţa sa întreabă dacă aţi fi atât de bun încât să 
împrumutaţi politiei nişte benzină. 

- Ce? 

- Vrea nişte benzină, căpitane. Vrea să împrumute niste benzină. 
- Oh... oh, desigur, desigur, aga. 

Pentru moment, Scragger fu plin de speranţă. Stai aşa, 
fiule! îşi zise. Câmpul de varză nu-i prea departe şi Qeshemi ar 
putea vrea benzina ca să trimită maşina până acolo şi să vină în 
zbor cu mine. 

- Haide, Aii Pash, o să-mi dai o mână de ajutor, spuse, nedorind 
să-l lase singur cu Qeshemi, şi o porni înainte către pompă, 
făcând semn spre maşina poliţiei. 

Mâneca de vânt dansa. Zări norii adunându-se undeva în 
faţă, printre, ei nimbuşi, alunecând repede pe cer împinşi de un 
vânt frontal. Jos, la sol, bătea tot cel din sud-est, deşi se 
schimbase şi mai mult către sud. E bine pentru noi, dar e un 
afurisit vânt din faţă pentru ceilalţi, îşi zise întunecat. 

În elicoptere, în apropierea insulei Kish; ora 09,07 
dimineaţa. Cele patru elicoptere ale lui Rudi erau la vedere 
unui faţă de celălalt, mai apropiate ca înainte, zburând liniştit 
chiar deasupra valurilor. Vizibilitatea varia între două sute de 
metri şi o jumătate de milă, toţi piloţii economiseau combustibil, 
încercând să străbată cât mai mult; şi din nou Rudi se aplecă în 
faţă ca să lovească cu degetul indicatorul de benzină. Acul se 
mişcă uşor, arătând încă ceva mai mult de jumătate plin. 

- Nici o problemă, Rudi, merge minunat, spuse Faganovici prin 
intercom. Avem destulă vreme să realimentăm, asa-i? Suntem 
în orar, nu? 

- O, da. 

Totuşi Rudi recalcula distanţa, ajungând ca şi până atunci 
la acelaşi răspuns: avem de-ajuns ca să atingem Bahrainul, dar 
nu de ajuns pentru cantitatea legală de combustibil de rezervă. 
- Teheran, aici Bandar-e Delam, mă auziţi? Vocea lui Jahan se 
auzi din nou în căşti, iritându-l cu 
insistența sa. Pentru o clipă fu tentat să închidă, dar abandonă 
ideea ca prea primejdioasă. 


- Bandar-e Delam, aici Teheran, te auzim patru pe cinci, dă-i 
drumul! 

O revărsare de farsi. Rudi desluşi "Siamaki" de câteva ori, 
dar nimic altceva din schimbul de cuvinte dintre cei doi 
operatori, apoi recunoscu vocea lui Siamaki, nervoasă, arogantă 
şi foarte furioasă. 

- Aşteaptă Unu, Bandar-e Delam. Al Shargaz, aici Teheran, mă 
auzi? 

Apoi şi mai furios: 

- Al Shargaz! Aici e directorul Siamaki, mă auzi? Nici un-răspuns. 
Chemarea fu repetată mai furios, apoi din nou izbucnire în farsi, 
după care Faganovici strigă. 

- În faţă, fereşte! 

Superpetrolierul lung de aproape o jumătate de milă îşi 
repezea asupra lor copastia lată, înălţată mult deasupra lor, 
făcând elicopterul să pară minuscul, croindu-şi drum cu grijă în 
contra curentului către terminalul irakian, sunând din sirena de 
ceaţă. Rudi ştia că e încolţit - n-avea timp să urce, n-avea loc să 
degajeze la dreapta sau la stânga, altfel s-ar fi ciocnit cu ceilalţi 
- aşa ca trecu direct in procedura de urgenţă de oprire a 
motoarelor. 

Kelly era la stânga lui, aplecat periculos către stingă, însă 
reuşi să treacă doar la un fir de păr de pupa; Sandor în extrema 
dreaptă, în siguranţă, departe de proră; Dubois nu prea sigur, 
dar trecând instantaneu la putere maximă, împingând manşa în 
dreapta şi înapoi într-o prea abruptă întoarcere şi ridicare 
răsucită, din ce în ce mai strânsă, cincizeci, şaizeci, şaptezeci, 
optzeci de grade, etrava înaltă năvălind către el. N-o să 
reuşească! N-o să reuşească! Manşa în spate, forţa de 
acceleraţie apăsându-l pe el şi pe Fowler în scaune, bordajul 
navei năpustindu-se către ei, apoi trecură mugind pe deasupra 
punţii din faţă, la câţiva milimetri, echipajul risipindu-se uluit. 
Odată în siguranţă, Dubois răsuci elicopterul într-un semicerc ca 
să se întoarcă înapoi după Rudi, în slaba speranţă că Rudi 
reuşise să amortizeze impactul şi scăpase sărind în apă. 

Rudi avea manşa trasă înapoi la maximum, aparatul 
aplecat periculos pe spate, puterea motoarelor redusă la 
minimum şi privea vitezometrul prăbuşindu-se; din nou aplecat, 
încă şi mai mult, n-avea timp nici să se roage, şi mai mult 
aplecat, coasta petrolierului şi mai aproape şi mai aproape, se 


aplecase şi mai mult pe coadă, avertizoarele de avarie urlau - n- 
avea să reuşească! - avertizorul de avarie urla - într-o clipă o să 
se prăbuşească în mare - petrolierul numai la câţiva metri 
distanţă, zărea hublouri, chepenguri, rugină, vopseaua scorojită. 
Se apropia de ei, dar din ce în ce mai încet, din ce în ce mai 
încet, dar prea târziu, prea târziu, dar poate îndeajuns ca să 
amortizeze izbitura care se pregătea, se opri, manşa în spate, 
toată puterea în motoare pentru moment ca să amortizeze 
impactul ucigător şi căderea şi dintr-o dată elicopterul rămase 
agăţat, plutind la un metru deasupra valurilor, elicele şfichiuind 
aerul la câţiva centimetri de copastia petrolierului care alunecă 
blând pe lângă ei. 

Fără să-şi dea seama cum, Rudi reuşi să dea înapoi un 
metru şi apoi un altul şi să se ridice. Când putu din nou să-şi 
limpezească privirile, se uită în sus. 

Pe puntea vasului, atât de departe deasupra lor, putea 
vedea ofiţerii holbându-se în jos la ei, cei mai mulţi scuturându- 
şi furioşi pumnii. Un bărbat roşu la faţă, cu o portavoce în mână, 
striga la ei: 

- Idiot afurisit! 

Dar nu-l putea auzi. Pupa trecu pe lângă ei, făcând valurile 
să clocotească şi împroşcându-i cu stropi. Drumul în faţa lor era 
liber. 

- O să... o să trebuiască să mă duc la closet. 

Cu genunchii tremurând, Faganovici începu să se târască 
înapoi în cabină. 

Poţi să faci şi pentru mine, se gândea Rudi, dar n-avu 
energie s-o spună. li tremurau genunchii şi-i clănţăneau dinţii. 

- Ai grijă! mormăi, apoi dădu drumul puţin la gaz, câştigând 
înălţime şi viteză şi în curând fu iarăşi în siguranţă. Nici un semn 
de ceilalţi. Apoi îl zări pe Kelly apropiindu-se, uitându-se după el, 
căutându-l. Când îl zări, se legănă dintr-o parte în cealaltă, 
nespus de bucuros, şi trecu lângă el, ridicând degetul mare în 
sus. Ca să economisească atât de vitalul combustibil al celorlalți 
în caz că aveau să se-ntoarcă să-l caute, Rudi îşi apropie foarte 
mult microfonul de buze şi şuieră printre dinţi. 

- Bip-bip-bip-biip, bip-bip-bip-biip, bip-bip-bip-biip, codul asupra 
căruia se înţeleseseră dinainte prin care fiecare se îndrepta 
independent către Bahrain şi le dădea de ştire că el era teafăr. 


Îl auzi pe Sandor confirmând în aceeaşi transmisie morse 
simulată, apoi pe Dubois, care apăru din ceaţă într-o parte, 
adăugind o imitație de paraziți şi accelerând, dar Kelly scutură 
din cap şi făcu semn că ar prefera să rămână alături. Făcu un 
semn înainte. 

Auziră iarăşi în căşti. 

- Al Shargaz, aici aga Siamaki din Teheran! Mă auziţi? 

Apoi din nou, în farsi: 

- Al Shargaz... 

La sediul din Al Shargaz. 

- Aici aga Siamaki, apoi o altă izbucnire in farsi. Degetele lui 
Gavallan băteau toba în tăblia mesei. 

Era în aparenţă calm, dar nu şi în sinea lui. Nu fusese în 
stare să ia legătura cu Petikin înainte de-a pleca la spital si nu 
avea cum să-i scoată din eter pe Siamaki şi Numir. 

Scot regla uşor volumul, scăzând intensitatea sunetului, 
prefăcându-se, ca şi Nogger, nonşalant. Manuela spuse răguşit: 
- E al naibii de furios, Andy. 

La Lengeh; ora 9,26 dimineaţa. Scragger lăsă furtunul 
să reverse benzină în rezervorul maşinii de poliţie. Se auzi un 
bolborosit şi lichidul dădu pe afară, pătându-l. Mormăi o 
înjurătură, dădu drumul levierului şi atârnă maneta de pompă la 
loc. 

In apropiere se aflau două Gărzi Verzi privind atente. 
Caporalul înşuruba capacul rezervorului la locul lui. Qeshemi îi 
vorbi lui Aii Pash o clipă. 

- Excelenţa sa întreabă dacă aţi putea să-i împrumutaţi câteva 
bidoane de douăzeci de litri, domnule căpitan, desigur pline. 

- Sigur, de ce nu? câte vrea? - 

- Spune c-ar putea să ia trei în portbagaj şi două înăuntru. Cinci. 
- Cinci să fie! 

Scragger găsi canistrele şi le umplu. Le încărcară 
împreună în maşina poliţiei. 

Afurisit cockteil Molotov, se gândi. 

Nori de furtună se adunau repede. O sclipire de fulger în 
munţi. 

- Spune-i c-ar fi bine să nu fumeze în maşină. 
- Excelenţa sa vă mulţumeşte! 
- Oricând. 


Dinspre munţi se rostogoli tunetul. Alte fulgere. Scragger îl 
urmări pe Qeshemi care se uita alene prin tabără. Cele două 
Gărzi Verzi aşteptau. Alţi câţiva stăteau pe vine la adăpost de 
vânt, privind nepăsători. Nu mai putu suporta. 

- Ei bine, aga, ar fi bine s-o şterg, spuse, arătând către 212 şi 
spre cer. Okay? 

Qeshemi îl privi ciudat. 

- Okay? Ce-i okay, aga? 
- Acum plec. 

Scragger făcu semn cu mâna imitând zborul şi îşi păstră 
zâmbetul strălucitor. 

- Mamnoon am, khoda haefez. Mulţumesc, la revedere. 

Îi întinse mâna. Sergentul se uită la mână, apoi la el, 
străpungându-l cu ochi iscoditori. Apoi spuse: 

- Okay, la revedere, aga! şi-i strânse ferm mâna. Sudoarea 
curgea pe obrajii lui Scragger şi el se 

strădui să n-o şteargă. 

- Mamnoon am, khoda haefez, aga. 

Dădu din cap către Aii Pash, dorindu-şi să-i poată spune 
adio aşa cum se cuvenea, dorind să-i strângă mâna şi lui, dar 
neîndrăznind să împingă mai departe norocul, aşa că îl bătu pe 
spate în trecere. 

- Ne vedem mai încolo, fiule! Noroc! 
- Aterizări bune, aga. 

Aii Pash îl urmări pe Scragger urcându-se în carlingă şi 
decolând şi fluturând mâna în timp ce se îndepărta. Îi făcu şi el 
semn la rândul său, apoi îl observă pe Qeshemi care-l privea. 

- Dacă mi se îngăduie şi dacă mă veţi ierta, Excelenţă sergent, 
am să încui şi-apoi am să mă duc la moschee. 

Qeshemi încuviinţă din cap şi se întoarse către elicopterul 
care se îndepărta. Cât de uşor de înţeles sunt, se gândea, 
bătrânul pilot şi acest tânăr prost! E aşa de uşor să citeşti 
gândurile oamenilor dacă ai răbdare şi priveşti cu atenţie. E 
foarte primejdios să zbori ilegal. Ba chiar şi mai primejdios să-i 
ajuţi pe străini să zboare ilegal şi să rămâi. Adevărată nebunie! 
Oamenii sunt foarte ciudaţi. Voia lui Allah! 

Unul dintre revoluționarii din Gărzile Verzi, un tânăr cu 
barba abia mijită, purtând un AK 47, veni agale mai aproape, 
uitându-se cu înţeles, la canistrele de bemzină din portbagajul 
maşinii. Qeshemi nu spuse nimic şi-i făcu doar semn din cap. 


Tânărul îi răspunse la fel, privindu-l cu ochi duri, şi se depărta 
insolent, alăturându-se celorlalţi. Sergentul se urcă pe locul 
şoferului. 

Fii de căţea râioasă, se gândi sardonic. Nu sunteţi încă 
legea în Lengeh, slavă lui Allah! 

- E vremea să plecăm, Ahmed! E vremea să plecăm! 

Când caporalul se urcă în maşină lângă el, Qeshemi văzu 
elicopterul trecând peste înălţime şi dispărând. 

E încă atât de uşor să vă prind, bătrâne, îşi zise amuzat, 
atât de uşor să alertez reţeaua - telefoanele noastre 
funcţionează şi avem o legătură directă cu baza aeriană de la 
Kish. Oare câţiva litri de benzină sunt un peşcheş gestul de 
mare pentru libertatea voastră? Nu m-am hotărât încă. 

- O să te las la post, Ahmed. După aia sunt liber până mâine. O 
să păstrez eu maşina astăzi. 

Qeshemi porni motorul. Poate că ar fi trebuit să plecăm cu 
străinii. Aş putea uşor să-i forţez să ne ia, pe familia mea şi pe 
mine, dar asta ar însemna să trăim de partea cealaltă a Golfului 
Persic, golful nostru, să trăim printre arabi. Nu mi-au plăcut 
niciodată arabii. Niciodată nu m-am încrezut în ei. Nu. Planul 
meu e mai bun. Încetişor, pe drumul vechi-de coastă, toată ziua 
de azi şi toată noaptea, apoi cu barca vărului meu în Pakistan, 
cu de-ajuns benzină de rezervă ca peşcheş. Mulţi dintre ai noştri 
sunt acolo deja. O să aranjez o viaţă bună pentru soţia mea şi 
pentru fiu şi pentru micuța Sousan, până când, cu ajutorul lui 
Allah, vom putea să ne întoarcem din nou acasă. Prea multă ură 
acum, aici. Prea mulţi ani l-am servit pe Şah. Ani buni. In felul lor 
de a fi, a fost bun pentru noi. Întotdeauna am fost plătiţi la timp. 

La nord de Lengeh; ora 9,32 dimineaţa. Câmpul de 
varză se afla la zece kilometri de bază, către nord-est, o zonă 
dezolantă, pustie, pietroasă, la poalele munţilor. Cele două 
elicoptere erau parcate unul lângă celălalt, cu motoarele 
torcând. Ed Vossi stătea la fereastra carlingii lui Willi. 

- Îmi vine să vărs, Willi! 
- Și mie! 

Willi îşi aranja uşor căştile; radioemiţătorul era în 
funcţiune dar, conform planului, trebuiau doar să asculte și să 
nu-l folosească decât în caz de extremă urgenţă. 

- Ai prins ceva, Willi? 
- Nu, doar paraziți. 


- Drace! Trebuie să fie în mare necaz. Încă un minut şi mă duc 
să mă uit, Willi. 
- Mergem să ne uităm amândoi. 

Willi privi fulgerele dintre crestele munţilor, vizibilitatea la 
aproape doi kilometri, norii negri apropiindu-se. 
- Nu-i o zi pentru o călătorie de plăcere, Ed! 

- Nu. 

Apoi faţa lui Willi se aprinse ca o rachetă, şi arătă cu 
degetul. 
- Acolo! 

Elicopterul lui Scragger se apropia încet la două sute de 
metri deasupra solului. Vossi o rupse la fugă către aparatul lui şi 
urcă în cabină. Auziră în căşti: 

- Ce-ţi face indicatorul de turație, Willi? 

- Nu prea bine, Scrag, spuse vesel Willi, urmând planul în caz că- 
i asculta cineva. L-am rugat pe Ed să arunce o privire la el şi nici 
el nu e prea sigur. Radioul lui nu funcţionează. 

- Aterizez şi-o să stăm de vorbă. Scragger către bază, mă 
auziţi? 

Nici un răspuns 
- Scragger către bază! O să fim la sol o vreme. Nici un răspuns. 

Willi ridică degetul mare către Vossi. Amândoi crescură 
puterea motoarelor, concentrându-se asupra lui Scragger care 
cobora pe o curbă leneşă. La nivelul solului, Scragger îşi verifică 
înălţimea şi o porni înaintea lor ca o săgeată către coastă. Acum 
erau cu toţii înfierbântaţi, Vossi striga vesel şi chiar şi Willi 
zâmbea. 

- Sfinte Sisoe! 

Scragger trecu peste culmea movilei şi cobori de partea 
cealaltă şi acum putea zări coasta şi mica lor furgoneta parcată 
pe faleza stâncoasă, chiar la marginea țărmului, la-nivelul apei. 
Inima îi tresări. O turmă de capre cu trei ciobani punctau zona 
lui de aterizare. La cincizeci de metri mai departe, pe plajă, se 
afla o maşină cu nişte oameni şi copii ce se jucau prin preajmă, 
într-un loc unde niciodată până atunci nu zărise pe cineva. Şi nu 
departe chiar în larg, o mică barcă cu motor trecea alene. 

Ar putea fi o barcă de pescuit. Ar putea fi una dintre 
patrulele obişnuite împotriva contrabandiştilor sau a fugarilor, 
pentru că aici, cu frontiera Omanului şi renumita Coastă a 


Piraților atât de aproape, paza de coastă fusese întărită din 
timpuri istorice. 

Nu pot să schimb nimic acum, îşi zise cu inima bătându-i 
puternic, nebunește. Il zări pe Benson - şi ceilalţi doi mecanici îl 
zăriră la rândul lor - sărind în furgonetă şi pornind către zona lor 
de aterizare. In spatele lui, Willi şi Vossi încetiniră ca să-i dea 
timp. Doar o şovăire, ateriza rapid, împrăştiind în toate părţile 
caprele, ciobanii şi excursioniştii împietriţi de uimire. În clipa în 
care patinele atinseră solul, strigă "Haideţi!". Mecanii n-aveau 
nevoie de nici un îndemn. Benson se repezi la uşa cabinei şi o 
smulse într-o parte, alergând în spate să-i ajute pe ceilalţi doi 
care deschiseseră uşile furgonetei. împreună scoaseră valizele 
şi sacii şi bagajele şi se repeziră greoi să încarce elicopterul, 
cabina fiind deja plină ochi cu piese de schimb. 

Scragger privi înjur şi-i zări pe Willi şi pe Vossi care planau 
în aer, făcând de pază. 

- Până acum toate bune, spuse cu glas tare, concentrându-se 
asupra martorilor care trecuseră de surpriză şi se apropiau. 

Incă nici o primejdie. Cu toate astea, se asigură că pistolul 
Verey se află la îndemână, pentru orice eventualitate, şi îşi 
îndemnă mecanicii să se grăbească, îngrijorat că în orice clipă ar 
fi putut sosi în viteză de-a lungul drumului o maşină de poliţie. 

A doua încărcătură şi-apoi încă una, apoi ultima, toţi trei 
mecanicii asudaţi şi doi dintre ei se urcară în cabină trântind 
uşile. Benson se prăbuşi pe scaunul din faţă de lângă el, înjură şi 
se repezi să coboare. 

- Am uitat să opresc motorul. 
- La dracu cu asta. Am pornit! 

Scragger mări puterea motorului şi se ridică în aer. 
Benson încuie uşa, îşi prinse centura de siguranţă şi se aflau 
deja deasupra valurilor, în ceața Golfului. Privi în stânga și-n 
dreapta. Willi şi Vossi îl flancau strâns şi îşi dori sa aibă un 
radioemiţător de înaltă frecvenţă ca să poată raporta "Lima 
Trei" lui Gavallan. N-are a face! O să ajungem acolo într-o 
clipită. 

Odată trecuţi de primele sonde, începu să răsufle mai 
uşor. Nu-mi place deloc că l-am lăsat pe tânărul Aii Pash aşa, îşi 
zise. Nu-mi place că l-am lăsat baltă pe George de Plessey şi 
băieţii lui, cele două 206, nu-mi place deloc c-am plecat. Ei bine, 
am făcut ce-am putut. Am lăsat recomandări şi promisiuni de 


slujbe când o să ne întoarcem - dac-o să nentoarcem - pentru Aii 
Pash şi ceilalţi, în primul sertar al şefului de birou, cu toţi banii 
care mai rămăseseră. 

Îşi verifică direcţia, îndreptându-se către sud-vest, spre 
Siri, pe ruta obişnuită de transport, în caz că erau observați de 
radar. Lângă Siri avea să se întoarcă spre sud-est către Al 
Shargaz şi către casă. Dacă totul merge bine, îşi zise şi atinse 
piciorul de iepure pe care Nell i-l dăduse cu mulţi ani în urmă ca 
să-i poarte noroc. 

Trecură la tribord pe lângă altă sondă: Siri şase. Furtuna 
electrică trosnea în căşti, apoi amestecat cu paraziţii, tare şi 
limpede se auzi: 

- Hei, Scragger, tu şi Lesgars, sunteţi prea jos, n'est-ce pas? 

Era vocea lui Francpis Menange, administratorul sondei pe 
lângă care abia trecuseră, şi înjură vigilenţa omului. Ca să-l 
potolească, apăsă butonul emiţătorului. 

- Ţine-ţi gura, Franţois! Exersăm. Linişte, da? îl auzi râzând. 
- Bien sur, dar eşti nebun să exersezi aşa de jos pe o zi canasta. 
Adie! 

Începuse din nou să asude. Încă patru sonde pe lângă care 
trebuia să treacă mai înainte de a putea vira către marea liberă. 
Trecură pe lângă prima linie a brizanţilor, vântul izbindu-i în 
rafale, ploaia ropotind puternic în fereastră, năpădindu-i în 
şuvoaie, o mulţime de fulgere de jur împrejur. Willi şi Vossi erau 
strâns pe poziţie şi-i făcea plăcere că zbura cu ei. 

De patruzeci de ori am crezut că Qeshemi avea să spună 
"Dumneata mergi cu mine" şi să mă ducă la zdup. Dar n-a făcut- 
o şi suntem aici şi peşte o oră şi patruzeci de minute noi o să 
fim acasă şi lranul doar o amintire. 


CAPITOLUL 62 


La Baza aeriană Kowiss; ora 9,46 dimineaţa. Mullahul 
Hussain spuse răbdător: 
- Mai spune-mi şi altceva despre ministrul Kia, căpitane! 

Şedea la biroul comandantului bazei. Un revoluţionar din 
Gărzile Verzi, cu chipul dur, păzea uşa. 
- Ţi-am spus tot ce ştiam, spuse Mclver, istovit. 


- Atunci, te rog vorbeşte-mi despre căpitanul Starke. Politicos, 
insistent şi fără grabă, de parcă aveau la dispoziţie toată ziua şi 
toată noaptea şi toată ziua următoare. 

- Ţi-am vorbit şi de el, aga. Ţi-am tot spus tot felul de lucruri 
despre amândoi de atâtea ori în ultimele ceasuri! Am obosit şi 
nu mai am ce să-ţi spun. 

Mclver se ridică de pe scaun, se întinse şi se aşeză la loc. 
N-avea sens să încerce să plece. încercase asta o dată şi 
revoluţionarul de la uşă îi făcuse semn tăcut să se întoarcă 
înapoi. 

- Dacă nu ai ceva anume să întrebi, nu pot să mă gândesc la 
nimic de adăugat. 

Nu fusese surprins că mullahul tot încercase să afle 
despre Kia şi repetase întruna cum, cu câteva săptămâni în 
urmă, Kia fusese făcut director ca din senin, despre întâlnirile 
sale cu el, destul de rare în ultimele săptămâni, dar nu şi despre 
cecurile pentru băncile din Elveţia care unseseră calea pentru 
avion si scosese cele trei 212 din colivie. 

Să fiu al dracului dacă o să fac ce i-a făcut Wazari, îşi 
spusese. Kia e uşor de înţeles, dar de ce Duke Starke? Unde a 
fost Duke la şcoală, ce mănâncă, de când e căsătorit, o nevastă 
sau mai multe, de câtă vreme e cu compania, e catolic sau 
protestant, totul şi orice şi-apoi spune-o din nou. Niciodată 
îndeajuns de satisfăcut şi totdeauna acelaşi răspuns liniştit, 
evaziv, la întrebarea sa, 

- Pentru că mă interesează, căpitane! 

Mclver privi pe fereastră. O idee de ploaie, nori joşi, tunet 
în depărtare. Or să fie curenţi ascendenți de aer şi câteva 
vârtejuri adevărate în norii ăia dinspre est. Minunată 
ascunzătore pentru saltul peste Golf. Ce se întâmplă cu Scrag şi 
Rudi şi băieţii lor? îi năvăli dintr-o dată în minte. Cu un efort, 
îndepărtă întrebarea pentru mai târziu, ca şi oboseala lui şi grija 
şi ce dracu avea să facă atunci când o să se isprăvească tot 
interogatoriul, dac-o să se isprăvească. 

Ai grijă, concentrează-te! O să faci o greşeală dacă nu eşti 
sută la sută atent şi atunci totul o să fie pierdut. Ştia că 
rezervele lui erau pe sfârşite. Noaptea trecută dormise prost şi 
asta nu-i fusese de mare ajutor şi nici enorma tristeţe a lui 
Lochart care se tot gândea la Şeherazada. Foarte dificil pentru 
Tom să facă faţă adevărului. Imposibil să-i spui. Nu era firesc să 


se destrame toată treaba? Era de aşteptat c-o se întâmple 
astea, Tom, bătrâne prieten. Ea e mahomedană, e bogată, tu n- 
ai să fii niciodată; tot trecutul ei e săpat în oţel, al tău este o 
scamă de funigel; familia ei e de sânge albastru, a ta nu; ea 
poate să rămână, tu nu. Şi peste toate astea, sabia care atârnă 
deasupra ta: HBC. Atât de trist, îşi zise. Ai avut vreodată o 
şansă? Cu Şahul poate, dar cu inflexibilitatea ăstora, nu. Ce-aş 
face dac-aş fi Tom? 

Cu un efort, îşi opri mintea să hălăduiască. Simţea ochii 
mullahului sfredelindu-l. Nici nu clintiseră de când Changiz îl 
adusese acolo şi plecase. 

A, da, afurisitul de colonelul Changiz. 

Pe drum, în maşină şi câtă vreme aşteptaseră, pusese şi el 
o groază de întrebări. Dar întrebările sale erau destinate să 
stabilească exact când şi cât de des era programat avionul lor 
pentru Kowiss, câte Gărzi Verzi erau amplasate în partea lor de 
bază când sosea, câte rămâneau în bază şi dacă înconjurau şi 
păzeau avionul toată vremea cât era la sol. Întrebările fuseseră 
puse cu voce obişnuită, nimic care ar fi putut arăta ceva mai 
mult decât interesul, dar Mclver era sigur că adevăratul motiv 
era alcătuirea unui traseu de evadare, dac-ar fi fost nevoie. ŞI 
ultima cărămidă, târgul. 

- Chiar şi într-o revoluţie se întâmplă greşeli, căpitane! E nevoie 
de prieteni sus-puşi mai mult ca niciodată, Trist, dar adevărat. 

Dacă nu mă scarpini pe spate, am să te muşc. Mullahul se 
ridică. 

- Am să te duc înapoi. 
- O, foarte bine, mulţumesc. 

Mclver îl studie tăcut. Ochii căprui închis sub sprâncene 
groase nu trădau nimic, pielea întinsă peste pomeţii înalţi ai 
obrazului, o faţă ciudată, plăcută, ascunzând un suflet şi o 
hotărâre enormă. 

Spre bine sau spre rău? se întrebă. 

In turnul radio; ora 9,58 dimineaţa. Wazari şedea pe 
vine lângă uşa ce dădea pe acoperiş, încă aşteptând. Când 
Mcilver şi Lochart îl lăsaseră acolo, în birou, sufletul său fusese 
sfâşiat între a o rupe la fugă şi a rămâne. Apoi sosiseră Changiz 
şi  aviatorii, aproape în acelaşi timp Pavoud cu restul 
personalului, aşa că se strecurase sus, aici, nevăzut, şi de atunci 
stătuse ascuns. 


Cu puţin înainte de opt dimineaţa, sosise într-un taxi Kia. 
Din locul său de veghe îl văzuse izbucnind într-o furie 
paroxistică pentru că Mclver nu-l aştepta lângă 206, gata pentru 
decolare. 

Aviatorii cu banderole verzi îi transmiseseră ce ordonase 
Changiz şi Kia protestase zgomotos. Alte ridicări din umeri şi 
scuze politicoase şi Kia intrase ca o furtună în clădire, 
proclamând sus şi tare c-avea să-i telefoneze lui Changiz şi să 
vorbească cu Teheranul la radio imediat, dar Lochart îi tăiase 
calea la piciorul scărilor şi-i spusese că telefoanele nu 
funcţionează şi că emițătorul le face probleme şi că nu există 
nici un depanator radio până mâine. 

Îmi pare rău, domnule ministru. Nu putem face nimic în 
privinţa asta. Doar dacă nu vreţi să mergeţi domnia voastră 
personal la Cartierul General, îl auzise pe Lochart. Sunt sigur că 
domnul căpitan Mclver nu o să întârzie prea mult. A trimis după 
el mullahul Hussain. 

Că prin farmec, cea mai mare parte a aroganţei dispăruse 
din purtarea lui Kia şi asta îi făcuse mare plăcere lui Wazari, dar 
nu îi alinase neliniştea care îl măcina şi rămăsese acolo în vânt 
şi frig, abandonat, pierdut şi nenorocit. Siguranţa temporară 
înecare se afla nu-i îndepărtase cu nimic neliniştea său teama 
sau suspiciunea în ceea ce privea întâlnirea cu Kia din ziua 
aceea sau prezentarea în faţa komitehului, a doua zi mâine. "E 
nevoie de tine pentru alte lămuriri". Şi de ce erau oare ticăloşii 
ăştia de Lochart şi Mclver atât de nervoşi? Cu ce l-au minţit pe 
prefăcutul ăla de Changiz în legătură cu schimbarea de echipă 
de la sonda Abu Sal? Nu e nevoie de nici o afurisită de 
schimbare acolo, decât doar dacă n-a fost ordonată în timpul 
nopţii. De ce-am rămas numai cu trei piloţi şi doi mecanici, cu 
o grămadă de lucru începând de luni, de ce atâtea piese de 
schimb au fost trimise din bază? O, lisuse Christoase, scapă-mă 
dracului de aici! 

Era atât de frig şi rece încât intră hotărât înăuntru, dar 
lăsă uşa deschisă de perete pentru o retragere rapidă. Prudent, 
privi afară pe fereastră şi printre crăpăturile dintre scânduri. 
Dacă avea grijă, putea să vadă cea mai mare parte a bazei fără 
să fie văzut. 

Ayre, Lochart şi mecanicii se învârteau în jurul unui 212. 
Poarta principală era bine păzită de obişnuitele Gărzi Verzi. Nici 


o activitate nu se zărea peste drum, la bază. Îl străbătu un fior. 
Umblau zvonuri că în curând komitehul avea să efectueze o altă 
epurare, că acum el se afla undeva în capul listei din pricina 
mărturiei depuse împotriva lui Kia şi Esvandiary. "Pe Profet! Am 
auzit ca vor să te cheme mâine. Ţi-ai pus viaţa în cumpănă 
vorbind aşa. Nu ştii că, de patru mii de ani, prima regulă a 
supravieţuirii, aici, a fost să-ţi ţii gura şi ochii închişi la ceea ce 
fac cei de deasupra, sau foarte curând n-o să mai ai nici urmă 
de ele în cap? Desigur că cei de sus sunt corupți. A fost vreodată 
altfel?" 

Wazari gemu, neajutorat în furtuna în care se vârâse, cu 
nervii aproape să plesnească. De când Zataki îl bătuse atât de 
rău şi-i zdrobise nasul - avea senzaţia că nu mai poate respira - 
îi scosese patru dinţi şi se alesese cu o aproape perpetuă durere 
de cap, entuziasmul şi curajul îl părăsiseră. Nu mai fusese bătut 
niciodată până atunci. 

Deci, Barosanul şi Kia au fost amândoi vinovaţi. Şi ce te 
privea pe tine asta? lar acum prostia ta o să te îngroape. 
Lacrimile începură să i se prelingă de-a lungul vânătăilor. 

Pentru Dumnezeu, pentru Dumnezeu, ajutor! Ajutor! 

Apoi defecţiunea îi răsări în minte şi rămase cu gândul la 
„ea. Ce defecţiune? Aparatul funcţionase ieri minunat. Işi şterse 
lacrimile. Fără nici un zgomot, alunecă spre masă şi dădu 
drumul emiţătorului, păstrând volumul cât mai aproape de 
minimum. Totul părea minunat. Indicatoarele arătau măsurile 
corecte. O mulţime de paraziți de la o furtună electrică, dar nici 
un fel de transmisiuni. Era un lucru neobişnuit să nu se audă 
alte emisiuni radio pe frecvenţa companiei. Cineva de undeva 
trebuia neapărat să spună ceva. Nu îndrăzni să dea volumul mai 
tare. Întinse mâna într-un sertar după o pereche de căşti şi le 
conecta, decuplând difuzorul. 

Acum putea să dea volumul cât de tare vroia. Curios, tot 
nimic. Cu grijă, comută de pe canalul companiei pe celelalte. 
Nimic. Pe frecvenţă ultrascurte - nimic. Inapoi la primul 
emiţător. Nu putea nici măcar să recepţioneze obişnuitul raport 
meteo înregistrat pe bandă, care mai era emis încă de Teheran. 
Era un bun operator radio şi bine pregătit şi nu-i trebui aproape 
deloc timp ca să identifice eroarea. O privire aruncată printr-o 
crăpătură în uşa care ducea către acoperiş îi confirmă că firul 
atirna liber. 


- Ticăloşii, își zise. De ce dracu n-am observat când eram afară? 
închise aparatul cu grijă şi se târî afară şi când ajunse la piciorul 
antenei şi văzu că firul fusese smuls, dar rugina de la capăt era 
proaspăt curățată, se înfurie. Apoi se înfierbântă. Ticăloșii ăştia, 
îşi zise, ticăloşi ipocriti, Mclver și Lochart, trebuie să fi 
ascultat şi să fi recepționat şi sa fi emis când am ajuns cu. Ce 
dracu pun la cale? Legătura fu repede restabilită. Emiţătorul 
Porni imediat şi se umplu de farsi pe frecvenţa companiei. 
Sediul de la Teheran vorbea cu Bandar-e Delam, apoicu 
AlShargaz si Lengeh, ceva despre nişte elicoptere care nu se 
duceau unde ar fi trebuit. 

lran-Toda? Nu din bazele noastre. 

- Kowiss, aici Bandar-e.Delam, mă auzi? Recunoscu vocea lui 
Jahan de la Bandar-e Delam. 

Automat degetul lui se îndreptă către butonul de emisie, 
apoi se opri. Nu era nevoie să-i cheme, îşi zise. Frecvenţele 
companiei erau pline - Nurrjir şi Jahan de la Bandar-e Delam şi 
Gerani de la Teheran şi Siamaki, spumegând furios. 

- Ticăloşii, murmură după câteva minute, totul devenindu-i 
limpede. 

In elicopter, lângă insula Siri; ora 10,05. Insula Siri se 
afla la o milă în faţa lor, dar mai înainte ca Scragger si echipa lui 
să se poată întoarce spre sud-est, către linia internaţională de 
demarcaţie, mai aveau de trecut pe lângă alte trei sonde. 

Ca un afurisit de câmp de mine, îşi zise Scragger. Până 
acum suntem teferi şi n-am avut nici un fel de surpriză. Toate 
acele sunt pe verde, iar motoarele sună minunat. 

Alături de el, mecanicul său, Benson, privea pierdut la 
valurile care alergau puţin mai jos, sub ei. Paraziţi în căşti. Din 
vreme în vreme, zboruri internaţionale aflate mult deasupra lor 
îşi transmiteau poziţia radarului de la Kish, un punct de 
verificare în zona lor, şi li se răspundea imediat. În intercom, 
Benson spuse: 

- Kishul fix în faţă, Scrag. 
- Suntem sub radarul lor. N-ai teamă. 
- Mor de frică; da tu? 

Scragger dădu din cap. Kish se găsea chiar în faţa lor, la 
exact 15 mile, către dreapta. Mătură cu ochii din stingă spre 
dreapta. Vossi şi Willi erau alături de el şi le arătă degetul mare 
ridicat în sus şi ei răspunseră la fel, Vossi cu mult entuziasm. 


- Încă douăzeci de minute şi am trecut graniţa, spuse Scrag. 
Imediat ce-o facem, urcăm la 250. 
- Bun. Vremea se îmbunătăţeşte, Scrag, spuse Benson. 

Pătura de nori de deasupra lor se subţiase apreciabil, 
vizibilitatea se îmbunătăţise aproape la fel de mult. Văzură de 
departe petrolierul greu încărcat ce naviga spre larg în faţa lor. 
Alături de Willi, Scragger viră mult către pupa lui, având destul 
loc de manevră, dar, exuberant, Vossi săltă sus peste navă, 
apoi cobori să e aşeze din nou de partea cealaltă, lângă el. 
Imediat auziră din căşti: 

- Aici controlul Kish, elicopterul la joasă altitudine direcţia 225, 
raportează înălţimea şi destinaţia. 

Scragger se legănă dintr-o parte în cealaltă ca să tragă 
atenţia lui Willi şi Vossi şi făcu semn către sud-vest i le făcu 
semn să se depărteze, comandându-le să rămână şi să-l 
părăsească. Văzu că şovăiau, dar îşi întinse poruncitor degetul 
către sud-est, făcu un semn de adio şi împinse elicopterul într-o 
şambelă, lăsându-i la suprafaţa mării. 

- Ţin-te de boaşe, Benson, spuse, simțind la rândul său greutate 
în stomac, apoi începu să transmită, mişcându-i laringofonul 
înainte şi-napoi de lingă gură, simulând un semnal prost: 

- Kish, aici elicopterul HFX de la Lengeh ătre Siri Nouă cu piese, 
direcţia 225. Am crezut că văd barcă răsturnată, dar a fost 
negativ. 

Siri Nouă era cea mai îndepărtată sondă pe care o 

deserveau în mod normal de partea aceea a graniţei intre Iran şi 
Emiratele Arabe Unite, încă în construcţie încă neechipată cu 
propriul ei emiţător. Mă întorc la 50. 
- HVX eşti doi cu cinci, transmisia intermitentă! menţine direcţia 
şi raportează la 250 de metri. Confirmă dacă ai fost informat de 
noile regulamente obligatorii de a cere la Lengeh permisiunea 
de pornire a motoarelor. 

Vocea operatorului, cu un puternic accent american, se 
auzea cinci cu cinci, clară şi profesională. 

- Îmi pare rău, Kish, asta-i prima zi când m-am întors in 
concediu. 

Îi văzu pe Willi şi pe Vossi dispărând în ceaţă. 

-Trebuie să cer permisiunea de decolare de la Siri ouă după ce 
am aterizat? O să stau acolo cel puţin ora. 


Scragger îşi şterse o picătură de sudoare de pe frunte. Ar 
fi avut tot dreptul să îi ceară să aterizeze la Kish mai întâi, ca să- 
itragă un frecuş pentru încălcarea regulamentelor. 

- Afirmativ. Aşteaptă Unu. 
În intercom, Benson spuse nesigur. 
- Şi-acum, ce facem, Scrag? 
- O să le ţin o mică conferinţă. 
- Ce facem? Scragger zâmbi larg. 
- Depinde de ce fac ei. Apăsă pe emiţător. 
- Kish, HVX la 259. 
- Kish. Menţine direcţia si altitudinea. Aşteaptă Unu. 
- HVX. Tăcere. 

Scragger cântărea posibilitățile, bucurându-se de 

primejdie. 

- E mai bine decât să zbori pe o rută de cargo, nu-i aşa, fiule? 

- Ca să fiu cinstit, nu prea. Dac-aş putea pune mâna pe Vossi, l- 
aş strânge de gât. 

Scragger ridică din umeri. 

- S-a întâmplat, s-a întâmplat. Am fi putut apărea şi dispărea de 
pe radar chiar de când am plecat. Poate că Qeshemi a raportat 
despre noi. 

Începu să fluiere fals. Trecuseră bine de insula Siri. Aveau 
acum sonda Siri Nouă la cinci kilometri în faţă. 

- Kish, aici HVX, spuse Scragger mişcându-şi microfonul. Părăsim 
250 ca să ne apropiem de Siri Nouă. 

- Negativ. HVX menţine 250; transmisia voastră este 
intermitentă, doi pe cinci. 

- HVX. Te rog repetă. Transmisia voastră este perturbată. Repet: 
părăsim 250 pentru apropierea de Siri Nouă, repetă Scragger 
rar, continuând să simuleze o transmisie proastă. 

Îi zâmbi din nou lui Benson: 

- O şmecherie pe care am învăţat-o în RAF, fiule! 

- HVX, aici Kish. Repet: menţine 250 şi stai pe recepţie. 

- Kish, ne zdruncină şi ceața se îngroaşă. Părăsim 250 către 200. 
O să raportez aterizarea şi o să chem din nou, cerând pornirea 
motoarelor. Mulţumesc şi la revedere, adăugă cu o rugăciune. 

- HVX, tramisia voastră este intermitentă. Renunţaţi la 
aterizarea pe Siri Nouă, întoarceţi 310 grade, menţineţi 250 şi 
prezentaţi-vă direct la Kish. 

Benson se albi, Scragger râgii. 


- Repetă, Kish, sunteţi unu cu cinci. 
- Repet. Abandonaţi aterizarea la Siri Nouă, întoarceţi 310 grade 
şi prezentaţi-vă direct la Kish. 

Vocea operatorului nu era deloc grăbită. 

- Înţeles, Kish. înţeleg că trebuie să aterizăm la Siri Nouă şi să ne 
prezentăm la Kish după asta. Trecem prin 150 pentru o 
apropiere la joasă altitudine. Mulţumesc şi la revedere. 

- Kish, aici zborul Jal 664 de la Delhi, îi întrerupse o voce. 
Deasupra voastră, la 12500, spre Kuweit pe direcţia 300, mă 
auzi? 

- JAL 664, aici Kish, menţine direcţia şi altitudinea, cheamă 
Kuweitul pe 118.8. Bună ziua. 

Scragger privi cu ochii mijiţi prin ceaţă. Putea zări sonda 
pe jumătate terminată, cu un bac dormitor ancorat de unul 
dintre picioarele sale. Toate acele indicatoarelor erau pe verde 
Şi... Hei, ia aşteaptă. Temperatura a crescut, presiunea uleiului 
a coborât la motorul nr. |. Benson zărise şi el asta. Ciocăni cu 
degetul indicatorul, apropiindu-se mai mult de el. Acul 
indicatorului de presiune a uleiului sări uşor, apoi se întoarse 
înapoi, temperatura câteva grade deasupra normalului. N-aveau 
vreme să se îngrijoreze de asta acum. 

- Pregăteşte-te! 

Echipajul de pe platformă îi auzise şi văzuse şi se opri din 
lucru, eliberând pista de aterizare bine marcată. când ajunse la 
douăzeci de metri de sondă, Scragger spuse: 

- Kish, HVX aterizează acum. La revedere. 

- HVX te prezinţi direct la Kish după asta. Cere permisiunea de 
pornire a motorului. Repet. Te prezinţi direct la Kish după asta. 
Totul se auzea foarte limpede. Mă auzi? 

Scragger nu confirmă şi nici nu ateriza. Se opri la câţiva 
metri în aer, făcu un semn echipei de punte care îl recunoscu şi 
presupuse că era doar un zbor de antrenament sau un zbor de 
familiarizare pentru un nou pilot, un obicei al lui Scragger, un 
ultim semn cu mâna, apoi porni 
du-se de mare, întorcându-se către sud-vest cu maximum de 
viteză. 

La baza aeriană Kowiss; ora 10,21 dimineaţa. 
Mullahul Hussain opri maşina pe care o conducea în faţa clădirii 
birourilor. Mclver cobori. 

- Mulţumesc, spuse, neştiind la ce să se aştepte. 


Hussain fusese tăcut de când părăsise comandamentul 
unităţii militare. Lochart, Ayre şi ceilalţi se aflau în jurul 
elicopterelor. Kia ieşi cu paşi mari din birou, se opri văzându-l pe 
mullah, apoi cobori treptele. 

- Bună dimineaţa, Excelenţă Hussain! Felicitările mele! Mă bucur 
să vă văd. Folosise tonul ministerial 

Kentru un oaspete de onoare, dar nu unul egal, apoi către 
Maclver, în engleză, scurt: Ar trebui să plecăm imediat. 

- Ă... da, aga, daţi-mi numai câteva minute să pun lucrurile în 
ordine. 

Mă bucur că nu sunt în pielea lui Kia, îşi spuse în timp ce 
se depărta, cu stomacul arzând. 

- Salut, Tom! 

- E-n regulă, Mac? 

- Da, adăugă în şoaptă. Va trebui să-i ducem de nas următoarele 
câteva minute. Nu ştiu ce pune la cale mullahul. Trebuie să 
aşteptăm, să vedem ce face cu Kia. Nu ştiu dacă Kia a intrat la 
apă sau nu; imediat ce ne lămurim, putem să plecăm. 

Cobori vocea şi mai mult. 

- Nu pot să nu-l iau pe Kia dacă Hussain îi dă drumul. Mă 
gândesc să-l iau o parte din drum, chiar peste dealurile de la 
limita emiţătorului, să simulez o urgenţă şi să aterizez. Când Kia 
iese din carlingă şi îşi ia picioarele la spinare, decolez, ocolesc 
zona asta şi ne întâlnim la locul stabilit. 

- Nu-mi place ideea, Mac! Mai bine lasă-mă s-o fac eu. Nu 
cunoşti locurile şi dunele alea de nisip arată la fel kilometri 
întregi. Ar fi mai bine să-l iau eu. 

- M-am gândit la asta, dar atunci aş zbura cu unul dintre 
mecanicii fără licenţă. Mai degrabă l-aş supune pe Kia la riscul 
ăsta decât pe ei. Şi pe lângă asta ai putea fi tentat să ţii drumul 
drept până la Teheran. Ei? 

- Mai bine decât să-l las baltă şi să ne-ntâlnim la locul stabilit. E 
mai sigur. 

Mclver scutură din cap, simțindu-se tare prost că-şi punea 
prietenul într-o astfel de situaţie. 

- Tu ai merge mai departe, nu-i aşa? După o pauză ciudată, 
Lochart spuse: 

- Cât timp te-am aşteptat, aş fi putut să decolez cu el la bord şi 
să plec. Zâmbi strâmb. Piloții au spus că nici să nu mă gândesc, 


să aştept. Mai bine fii atent la ei, Mac. Unii dintre ei vorbesc 
engleza. Ce ţi s-a întâmplat? 

- Hussain m-a luat la întrebări despre Kia şi Diike Lochart se 
holbă la el. 

- Duke? Despre ce anume? 

- Totul despre el. Când l-am întrebat pe Hussain de ce, tot ce-a 
zis a fost: "fiindcă mă interesează". 

Mcilver văzu un tremur străbătându-l pe Lochart. 

- Mac, cred că-i mai bine să-l iau eu pe Kia. Tu s-ar putea să 
ratezi punctul de întâlnire. Ai putea merge în tandem cu Freddy. 
Decolez eu primul şi te-aştept. 

- lartă-mă, Tom, nu pot să risc asta. Tu ai merge până la capăt. 
Dac-aş fi în locul tău, aş face acelaşi lucru şi... la dracu cu 
riscurile! Dar nu pot să te las să te întorci. Dacă te-ai întoarce 
acum, ar fi un dezastru, ar fi un dezastru pentru tine, sunt sigur 
de asta Tom, la fel şi pentru restul dintre noi. Asta-i adevărul! 

- La dracu cu adevărul, spuse amar Lochart. Allright, dar pe 
Dumnezeu, în clipa în care aterizăm în Kuweit îmi iau concediul 
de-o lună pentru care sunt programat sau demisionez de la S-G, 
oricum vrei, în aceeaşi secundă. 

- Destul de corect, dar trebuie să fie de la Al Shargaz. Ar trebui 
să realimentăm în Kuweit şi să ieşim de-acolo cât de repede 
putem. Dacă suntem destul de norocoşi să ajungem acolo şi 
dacă ei ne lasă să decolăm. 

- Nu, pentru mine Kuweitul e capătul liniei. 

- Cum vrei, spuse Mclver cu voce aspră, dar am să mă asigur că 
n-ai să urci într-un avion pentru Teheran, Abadan sau nicăieri în 
altă parte în Iran. 

- Eşti un ticălos, spuse Lochart, scârbit că Mclver îi ghicise atât 
de bine intenţiile. Lua-te-ar dracu! 

- Da, iartă-mă. De la Al Shargaz o să te ajut cât pot. Mclver se 
întrerupse văzându-l pe Lochart mormăind o înjurătură. Se 
întoarse. Kia şi Hussain stăteau încă de vorbă lângă maşină. 

- Ce s-a întâmplat? 

- În turn! 

Mciver privi în sus. Îl observă pe Wazari pe jumătate 
ascuns în spatele uneia dintre ferestrele bătute în scânduri, 
făcându-le foarte limpede semn să urce. N-aveau cum se 
preface că nu-l văzuseră. În timp ce-l priveau, Wazari le făcu din 
nou semn şi se trase înapoi la adăpost. 


- Afurisitul! spuse Lochart. Am verificat turnul chiar după ce-ai 
plecat tu, să mă asigur că nu s-a strecurat acolo sus, şi nu era, 
aşa că am crezut c-a şters-o. Obrajii i se înroşiseră de furie. 
Dacă stau şi mă gândesc, nu m-am dus până în cameră, aşa că 
ar fi putut să se ascundă pe acoperiş. Ticălosul trebuie să fi fost 
acolo toată vremea. Sfinte Dumnezeule, poate că a găsit firul 
rupt! 

Mcilver paralizase. Lochart se întunecă. 

- Rămâi aici! Dacă încearcă să ne facă vreun necaz, îl omor. 

Porni cu paşi mari. 

- Aşteaptă, vin şi eu. Freddy, ne întoarcem într-o clipă! 

Când trecură pe lângă Hussain şi Kia, Mclver spuse: 

- Mă duc să cer aprobarea, domnule ministru. Decolăm în cinci 
minute. 

Mai înainte de-a putea răspunde Kia, mullahul spuse 
criptic: 

- Insha Allah! Kia zise tăios: 
- Căpitane, n-ai uitat că trebuie să fiu în Teheran pentru o 
întâlnire importantă la şapte seara? Bine. 

Le întoarse spatele, îndreptându-şi atenţia către Hussain. 

- Ce spuneaţi, Excelenţă? 

Cei doi piloţi intrară în birou fierbând din pricina 
impoliteţei lui, trecură de Pavoud şi de ceilalţi angajaţi şi se 
îndreptară către casa scărilor. Turnul era gol. Apoi zăriră uşa de 
pe acoperiş dată de perete şi-l auziră pe Wazari şoptind: 

- Aici! 

Era afară, chiar lângă uşă, lipit de perete, nemişcat. 

- Ştiu ce puneţi voi la cale. Nu e nici o defecţiune la emiţător, 
spuse, abia în stare să-şi stăpânească înfierbântarea. Patru 
elicoptere au şters-o de la Bandar-e Delam şi-au dispărut. 
Directorul vostru, Siamaki, urlă ca un porc înjunghiat pentru că 
nu poate să prindă Lengehul, pe noi sau Al Shargazul şi pe 
domnul Gavallan. Stau pur şi simplu şi-l ascultă. Aşa e? Nu-i 
aşa? la spune! 

- Ce-are asta de-a face cu noi? spuse Lochart ameninţător. 

- Totul, desigur că totul, pentru că totul cade la locul lui. Numir, 
de la Bandar-e Delam, zice că toţi străinii au plecat. N-a mai 
rămas nimeni la Bandar. Siamaki spune acelaşi lucru despre 
Teheran, ba chiar i-a zis lui Numir că servitorul vostru, căpitane 
Mclver, servitorul vostru a spus că cea mai mare parte a 


lucrurilor personale ale dumneavoastră şi ale căpitanului Petikin 
lipsesc din apartament. 

Mcilver ridică din umeri şi se duse să închidă emițătorul. 
- O măsură de siguranţă câtă vreme Petikin şi cu mine suntem 
plecaţi. Au fost o mulţime de jafuri. 
- Nu folosiţi emițătorul încă, vă rog. Ascultaţi. Pentru Dumnezeu, 
ascultaţi-mă. Vă implor. N-aveţi cum să acoperiţi adevărul. 
Elicopterele voastre şi băieţii au plecat de la Bandar, Lengehul a 
amuţit, aşa că şi-acolo e acelaşi lucru, Teheranul e-nchis, acelaşi 
lucru, n-au mai rămas decât cei de aici si voi sunteţi cu toţii pe 
picior de Plecare. 

Vocea lui Wazari avea o notă curioasă şi nu putea încă să- 
şi dea seama ce ascundea asta. 
- N-am să vă trădez! Vreau să vă ajut, jur că vreau să vă ajut! 
- Să ne ajuţi? La ce? 
- Să plecaţi! 
- De ce ai face-o, chiar dacă, să zicem, ar fi adevărat? spuse 
înfuriat Lochart. 
- Aţi avut dreptate să nu vă încredeţi în mine mai înainte, 
căpitane, dar jur în faţa lui Dumnezeu că acum puteţi să aveţi 
încredere în mine. Acum m-am adunat. Mai devreme eram aiurit 
şi acum m-am limpezit şi sunteţi singura mea speranţă să scap 
de-aici. Sunt chemat mâine în faţa komitehului şi... uitaţi-vă la 
mine. Pentru Dumnezeu, explodă, sunt nenorocit şi, dacă nu dau 
peste un doctor ca lumea, o să fiu nenorocit toată viaţa şi poate 
chiar mort! Mă apasă ceva aici, mă doare ca dracu! 

Wazari îşi atinse baza nasului zdrobit. 
- De când m-a bătut ticălosu de Zataki, mă doare capul şi 
aproape c-am înnebunit. E sigur c-am înnebunit, ştiu asta, da 
mai pot încă să v-ajut. Pot să vă acopăr de-aici, dacă mă luaţi cu 
voi! Lăsaţi-mă doar să mă strecor la bordul ultimului elicopter, 
jur c-o să v-ajut. 

Lacrimile îi umpluseră ochii. Cei doi oameni se holbau la 
el. Mclver apăsă butonul emiţătorului. 
- Kowiss, IHC testează, testează. 

O pauză lungă, apoi într-o engleză cu accent puternic: 
- Aici turnul. IHC te auzim cinci cu cinci. 
- Mulţumesc. Se pare c-am identificat defectul. Charterul nostru 
206 pentru Teheran o să plece peste zece minute şi de 


asemenea zborul nostru de dimineaţă către sondele Patruzeci, 
Abu Sal şi Gordy, cu piese. 
- Okay. Raportaţi în aer! Staţia voastră de la Bandar-e Delam 
încearcă să ia legătura cu voi. 

Mclver simţi că începe să transpire. 
- Mulţumesc, turnule, la revedere. 
- Bună ziua. Se uită la Lochart, apoi comută aparatul. Auziră 
imediat vocea lui Jahan în farsi şi Lochart începu să traducă. 
- Jahan spune că ultima dată când au fost văzuţi în zbor a fost 
către nord-est, îndreptându-se dinspre coastă către interior, că 
Zataki... pentru un moment vocea îi tremură... că Zataki a 
ordonat celor patru elicoptere să deservească lran-Toda şi că ar 
trebui să fie la lran-Toda acum şi că e sigur c-o să sune sau o să 
trimită un mesaj. 

Apoi Mclver îl recunoscu pe Siamaki. Lochart asudase. 
- Siamaki zice că o lipsească o jumătate de oră până la o oră, 
dar o să cheme când se întoarce şi o să continue să încerce să 
ne prindă pe noi şi Al Shargaz... Jahan zice okay şi o să aştepte 
şi dacă o să aibă ştiri o să cheme. 

Pentru moment paraziți, apoi vocea lui Jahan în engleză: 
- Kowiss, aici Bandar-e Delam, mă auzi? Lochart mormăi. 
- Dacă turnul prinde toată chestia asta, de ce n-am intrat încă la 
apă? 
- Este vineri, n-au nici un motiv să urmărească frecventele 
companiei voastre. 

Wazari îşi şterse lacrimile, reuşind să se stăpânească. 
- Vineri echipa este minimă şi numai din novici. Nu sunt zboruri, 
nu se întâmplă nimic, komitehul a săltat toţi ofiţerii de la radar 
şi cinci dintre sergenţi şi i-a legat la gard. 

Se cutremură, apoi continuă grăbit: 
- Poate că unul dintre băieţi a prins Bandar-e Delamul o dată sau 
de două ori. Deci cei de la Bandar-e Delam au pierdut contactul 
cu unele din elicopterele lor. Şi ce dacă? Sunt străini şi asta se 
întâmplă mereu. Dar, căpitane, dacă nu închizi gura Bandarului 
şi Teheranului, cineva o să... cineva o să se-ncingă. Scoase o 
batistă mototolită şi-şi şterse o picătură de sânge din nas. Dacă 
treci pe canalul de rezervă, o să fie destul de sigur. Turnul nu-l 
are. 

Mclver se holbă la el. 
- Eşti sigur? 


- Sigur. Ascultă. De ce nu... 

- Se întrerupse. Se apropiau paşi. Se strecură înapoi pe acoperiş 
fără zgomot, in ascunzătoare. Kia urca scările cu paşi 
apăsaţi. 

- Ce te reţine, căpitane? 

- Aştept aprobarea pentru decolare, domnule ministru, îmi pare 
rău, mi s-a spus s-aştept. Nu pot face nimic. 

- Ba da, putem să decolăm şi să plecăm. Acum. M-am săturat 
să... 

- Şi eu m-am săturat, dar nu vreau să-mi zboare cineva capul de 
pe umeri! Nervii lui Mclver cedară şi izbucni: O s-aştepţi! 
Aştepţi, înţelegi? O să aştepţi, fir-a să fii şi dacă purtările tale 
afurisite n-or să se îmbunătăţească, am să anulez toată 
călătoria şi am să amintesc un peşcheş sau două mullahului 
Hussain, de care s-a întâmplat să uit când am stat de vorbă cu 
el! Acum ieşi dracului de-aici! 

Pentru moment crezură că Kia avea să plesnească, dar se 
întoarse pe călcâie şi plecă. Mclver inspiră adânc, blestemându- 
se că se pierduse cu firea, apoi făcu un semn cu degetul mare 
spre acoperiş şi şopti: 

- Tom, ce facem cu el? Nu putem să-l lăsăm. Ne-ar putea trăda 
într-o clipă. 

Lochart se uită în spate. Wazari era în pragul uşii. 

- Jur c-o să v-ajut, şopti disperat. Ascultaţi! când o să decolezi cu 
Kia, ce-ai de gând? Să scapi de el, nu? Mclver nu-i răspunse, 
încă nesigur. lisuse, căpitane! Trebuie să ai încredere în mine. 
Uite, cheamă Bandar-e Delamul pe frecvenţa de rezervă şi du-l 
cu vorba pe Numir, repede-l aşa cum l-ai repezit pe ticălosul 
ăsta şi spune-i c-ai poruncit ca toate elicopterele să vină aici. 
Asta o să-i mai răcorească o oră sau două. 

Mclver aruncă o privire iute către Lochart. Acesta spuse 
înfierbântat: 

- De ce nu? Drace, asta-i o idee grozavă! Apoi decolezi cu Kia şi 
Freddy poate s-o şteargă. O să aştept aici şi... cuvintele se 
pierdură. 

- Şi după aia ce, Tom? Wazari se apropie şi comută pe canalul 
de rezervă şi spuse repede către Lochart: 

- Aştepţi o vreme, căpitane, şi când căpitanul Mclver a plecat şi 
Ayre a ieşit din zonă, îi spui lui Numir că eşti sigur că 
elicopterele lui şi-au închis emiţătoarele, neavând de ce să le 


folosească, şi sunt pe scurte. Asta îţi oferă scuza de a decola şi a 
te învârti prin jur, apoi o ştergi către ascunzătoarea cu 
combustibil. 

Îi văzu uitându-se unul la celălalt. 

- lisuse, căpitane! Toată lumea ştie că nu poţi să reuşeşti să 
traversezi Golful dintr-o bucată. N-ai cum. Aşa că trebuie să ai 
nişte combustibil pe undeva, pe țărm sau pe una dintre sonde. 

Mclver trase adânc aer în piept şi apăsă butonul de 
emisie. 

- Bandar-e Delam, încercăm să dăm de voi de ore întregi. Jahan, 
dă-mi-l pe aga Numir, rosti scurt. 

Un moment, apoi se auzi vocea lui Numir, dar înainte ca 

managerul lranOil să se poată arunca într-o lungă tiradă, Mclver 
i-o tăie brusc: 
- Unde sunt cele patru elicoptere ale mele? De ce nu s-au 
prezentat? Ce se-ntâmplă acolo şi de ce sunteţi atât de 
ineficienţi că nu ştiţi că am ordonat elicopterelor şi personalului 
să vină aici... 

AI Shargaz, Biroul S-G. ...şi de ce nu-ţi aminteşti că 
trebuie să sosească schimburile de echipă la Bandar-e Delam, la 
sfârşitul săptămânii? 

Vocea lui Mclver se auzea slab, dar limpede în difuzor şi 
Gavallan, Scot şi Manuela se holbau la aparat, uluiţi că era încă 
acolo, la Kowiss. Nu însemna asta că Lochart, Ayre şi ceilalţi 
erau şi ei acolo? 

- V-am chemat toată dimineaţa, domnule căpitana! Vocea lui 
Numir se auzea şi mai slab. 

- Aţi ordonat elicopterelor noastre să vină la Kowiss... dar de ce, 
şi de ce n-am fost şi eu informat? elicopterele noastre trebuiau 
să se ducă la lran-Toda în dimineaţa asta, dar n-au aterizat şi au 
dispărut. Aga Zamaki a încercat şi el să dea de domnia-voastră. 

- A fost o defecţiune la emiţătoarele noastre. Acum ascultă aici, 
Numir. Am ordonat elicopterelor mele să rămână la Kowiss. N- 
am aprobat niciodată un contract lran-Toda, nu ştiu nimic 
despre un contract lran-Toda, aşa că cu asta basta. Acum 
termină să mai faci atâta tămbălău fără rost. 

- Dar sunt elicopterele noastre şi toată lumea a plecat! Toată 
lumea! Mecanicii şi piloţii. 

- Le-am ordonat tuturor să vină aici pentru o investigare. Repet: 
sunt foarte nemulţumit de felul în care te ocupi de operaţiunile 


noastre şi am să raportez acest lucru la lranOil. Acum termină 
cu apelurile! 

În birou împietriseră cu toţii. Dacă Mclver era încă la 

Kowiss, era un dezastru. "Vârtejul" o pornise rău de la început. 
Era 10,12 şi Rudi şi cei trei ai săi întârziau să sosească în 
Bahrain. 
- Dar nu ştim, de fapt, ce vânt au din faţă, tată, spusese Scot, 
sau cât de mult o să dureze realimentarea în zbor. Ar putea să 
întârzie trei sferturi de oră până la o oră şi totuşi totul să fie 
okay. Să zicem un ETA la Bahrain la 11 Sau 11,15. 

Dar toată lumea ştia că n-aveau cum să aibă atât 
combustibil la bord. Nimic încă de la Scrag şi cei doi băieţi ai săi, 
dar asta era de aşteptat. Nu aveau emițătoare puternice la bord, 
îşi zise Gavallan. Zborul lor către Al Shargaz ar trebui să dureze 
cam o oră şi jumătate. Dacă au plecat, să zicem la 7,30, şi au 
cules mecanicii şi au ieşit fără nici un incident, să zicem că la 
7,45, EŢA ar trebui să fie pentru ei 9,15, oricum ai întoarce-o. 

- N-ai de ce să te îngrijorezi, Manuela, tu ştii cum e cu vântul! 
spusese. Şi de fapt nu ştim când au plecat. 

Atât de multe lucruri n-au ieşit cum trebuie. Dumnezeule! 
Aşteptarea asta e tare împuţită. Gavallan se simţea tare bătrân. 
Ridică receptorul şi formă numărul Bahrainului. 
- Gulf Air de France? Cu Jean-Luc Sessonne, vă rog-Jjean-Luc, 
ceva? 
- Nu, Andy, chiar acum am sunat turnul şi n-au nimic în sistem. 
Pas de probleme. Rudi o să economisească combustibilul. Turnul 
a spus c-o să mă sune în clipa în care îi vede. Orice altceva în 
privinţa celorlalţi? 
- Am aflat abia acum că Mac este la Kowiss. Gavallan auzi 
şuieratul şi obscenităţile. 
- Aşa e, o să te sun. 

Formă numărul Kuweitului. 
- Charlie, Genny e cu tine? 
- Nu, e la hotel, Andy. 
- Am auzit chiar acum că Mac este încă la Kowiss. 
- Dumnezeule Atotputernic, ce s-a întâmplat? 
- Nu ştiu. Incă mai transmite ceva. O să te sun când o fiu ceva 
definitiv. Nu-i spune încă lui Genny. Pa. 

Din nou aşteptare îmbolnăvitoare, apoi emițătorul trezi la 
viaţă. 


- Teheran, aici Kowissul, căpitanul Mclver. 
- Kowiss, Teheranul, v-am chemat toată dimineaţa. Aga Siamaki 
a încercat să vorbească cu voi. O să se întoarcă peste vreo oră. 
Vă rog confirmaţi că aţi ordonat celor patru 212 să vină la 
Kowiss. 
-Teheran, aici Kowissul. Bandar-e Delam, ascultaşi tu. Mclver 
vorbea rar şi limpede, dar foarte furios. Confirm. Am toate JR 
212 aici. Repet: toate 212 sub control. Toate. N-o să pot fi 
disponibil pentru discuţia cu aga Siamaki, căci mi s-a dat 
aprobarea să plec de-aici la Teheran cu ministrul Kia, în cinci 
minute. Dar îl aştept pe aga Siamaki să întâmpine elicopterul la 
Aeroportul Internaţional Teheran. Peste câteva momente 
închidem pentru reparaţii din ordinul autorităţilor şi o să lucrăm 
numai cu emițătorul de unde scurte. Pentru informarea voastră, 
căpitanul Ayre va pleca peste cinci minute la sonda Abu Sal cu 
piese şi căpitanul Lochart o să râmână de serviciu ca să 
primească elicopterele de la Bandar-e Delam, în conformitate cu 
planul. M-ai auzit, Teheranule? 
- Afirmativ, căpitan Mclver, dar aţi putea să-mi spuneţi... 
Mclver îl întrerupse. 
- M-ai auzit, Numir, sau eşti mai inutil ca niciodată? 
- Da, dar trebuie să insist ca să fim... 
- M-au obosit toate prostiile astea, sunt director executiv al 
acestor operaţii şi câtă vreme acţionăm în Iran: simplu, direct şi 
fără multă tevatură. Kowissul închide ca să facă reparaţii aşa 
cum a ordonat colonelul Changiz şi o să transmitem imediat ce 
suntem din nou în emisie. Rămâneţi pe acest canal, dar ţineţi-l 
liber pentru testări. Totul o să se desfăşoare aşa cum a fost 
plănuit. Terminat! 

Chiar în clipa aceea uşa se deschise şi intră Starke, cu 
pieptul plin de bandaje, însoţit de o neliniştită soră tânără. Purta 
pantaloni de pijama şi un halat subţire flauşat. Manuela rămase 
prostită. Gavallan sări în sus şi-l ajută să se aşeze pe scaun. 

- Mă simt bine, Andy, spuse Starke. Ce mai faci, dulceaţo? 

- Conroe, eşti nebun! 

- Nu. Andy, spune-mi ce se-ntâmplă? Sora spuse: 

- Nu ne putem asuma responsabilitatea... Starke interveni 
răbdător: 


- Promit să stau numai câteva ceasuri şi-o să fiu într-adevăr 
atent. Manuela, te rog, condu-o până la maşină. Vrei? Te rog, 
dragoste! 

Se uită la ea cu acea privire specială pe care soţii o au 
pentru soțiile lor şi soțiile pentru soţi când nu e momentul să se 
certe. Într-o clipă ea se ridică în picioare şi o conduse pe soră 
afară pe uşă şi când plecară amândouă, Starke spuse: 

- lartă-mă, Andy, nu puteam să mai rabd. Ce se întâmplă? 

La Kowiss; ora 10,48 dimineaţa. Mclver cobori treptele 
turnului, simțindu-se ameţit şi golit şi nu prea sigur c-avea să 
reuşească s-ajungă până la elicopter, fără să mai pună la 
socoteală punerea în aplicare a restului planului. 

O să reuşeşti! îşi spuse. Adună-te! Mullahul Hussain 
vorbea încă cu Kia, sprijinit de maşină, cu pistolul mitralieră 
atârnat pe un umăr. 

- Totul e pregătit, domnule ministru, spuse Mclver. Desigur, 
dacă e îngăduit, Excelenţă Hussain. 
- Da. Voia lui Allah, spuse Hussain cu un zâmbet ciudat. 

Politicos, întinse mâna. 

- La revedere, domnule ministru Kia! 
- La revedere, Excelenţă! 

Kia se întoarse şi se depărta ţeapăn şi mândru spre 
elicopter. Stânjenit, Mclver întinse mâna mullahului. 
- La revedere, Excelenţă! 

Hussain se întoarse să-l urmărească pe Kia urcându în 
carlingă. Din nou zâmbetul acela ciudat. 

- Stă scris: "Morile lui Allah macină încet şi totuşi macină foarte 
mărunt". Nu-i aşa, căpitane? 

- Da. Dar de ce spuneţi asta? 

- Ca un dar de plecare. Poţi să-i spui prietenului nostru Kia, când 
o să aterizezi la Teheran. 

- Nu-i prietenul meu. Şi de ce atunci? 

- Eşti înţelept să nu fi prietenul lui. Când o să te întâlneşti din 
nou cu căpitanul Starke? 

- Nu ştiu, curând sper. 

Mclver îl observă pe mullah aruncând o privire iute apoi 
către Kia si neliniştea sa crescu. 
- De ce? 


- Mi-ar plăcea să-l văd curând. Hussain îşi cobori carabina de pe 
umăr şi urcă în maşină, apoi, împreună cu Gărzile Verzi, se 
depărta. 

- Domnule căpitan! Era Pavoud. Tremura şi era tulburat. 

- Da, domnule Pavoud, doar un minut. Freddy! Mclver îi făcu 
semn lui Ayre, care veni în fugă. 

- Da, domnule Pavoud. 

- Vă rog, de ce sunt toate elicopterele JR 212 încărcate cu piese 
şi bagaje şi... toate astea? 

- Schimbare de echipă, spuse Mclver imediat, prefăcându-se că 
nu observă ochii lui Ayre mărindu-se. Avem patru 212 care 
trebuie să sosească de la Bandar-e Delarn. Ar fi bine să 
pregăteşti totul. Patru piloţi şi patru localnici. Trebuie să 
sosească în vreo două ceasuri. 

- Dar n-avem nici un document sau motiv să... 

- Fă-o! 

Sângele lui Mclver începu din nou să clocotească. 

- Am dat ordin. Eu, eu personal am ordonat ca elicopterele mele 
să vină aici. Freddy. Ce dracu mai aștepți? Dă-i drumul cu 
piesele! 

- Am înţeles! Si tu? 

- Eu plec cu Kia. Lochart rămâne de serviciu până mă întorc eu. 
Şterge-o! Nu, aşteaptă, merg cu tine! Pavoud, ce dracu mai 
aştepţi? Căpitanul Lochart va fi al naibii de nervos dacă nu eşti 
gata la vreme. 

Se depărta cu paşi mari, însoţit de Ayre, rugându-se ca 
Pavoud să fie convins. 

- Mac, ce dracu se-ntâmplă? 
- Aşteaptă până ajungem la ceilalţi. 

Când ajunseră lângă elicoptere, se întoarse cu spatele 
spre Pavoud, care încă stătea pe treptele biroului, şi le spuse la 
repezeală ce se-ntâmpla. 

- Ne vedem pe coastă. 

- Te simţi bine, Mac? spuse Ayre, foarte îngrijorat de culoarea 
feţei lui. 

- Sigur că da. Decolaţi! 

În apropiere de Bahrain; ora 10,59 dimineața. Rudi şi 
Kelly zburau încă în tandem, luptându-se cu vântul potrivnic şi 
dădăcindu-şi motoarele. Indicatoarele arătau rezervoarele goale 
şi luminile roşii de avertizare erau aprinse. Cu o jumătate de oră 


în urmă  planaseră amândoi deasupra mării. Mecanicii 
deschiseseră uşile cabinelor şi se aplecaseră afară, scoțând 
capacele  rezervoarelor, apoi  desfăşuraseră furtunele şi 
înfipseseră capetele acestora în gura rezervorului şi se 
întorseseră în cabină. Goliseră, muncind din greu cu pompele 
improvizate, primul dintre butoaiele de două sute de litri, apoi 
pe cel de-al doilea. Nici unul dintre mecanici nu mai 
realimentase vreodată astfel în zbor. Amândoi se simţiseră 
foarte rău când terminaseră, dar operaţiunea fusese încheiată 
cu succes. Ceaţa era încă deasă, marea foarte agitată sub vânt 
şi în trecere fuseseră cât pe ce să se ciocnească cu un petrolier. 
Zborul fusese simplă rutină, nervi măcinaţi, străduindu-se să 
obţină maximum de distanţă, întotdeauna reglând înclinația 
elicelor şi rugându-se. 

Rudi nu spusese nimic. Nu văzuse nici urmă de Dubois sau 
Sandor. Unul dintre motoarele lui Rudi tuşi, dar îşi reveni 
aproape imediat. Faganovici clipi. 

- Cât de mult mai avem? 
- Prea mult! 

Rudi trecu pe scurte, întrerupând tăcerea radio. 

- Taticu, treci pe înaltă frecvenţă şi ascultă, spuse iute şi 
comută. 

- Sierra Unu, aici Delta Unu, mă auzi? 

- Tare şi limpede, Delta Unu, se auzi imediat vocea lui Scot. Dă-i 
drumul! 

- Suntem aproape de Boston - codul lor pentru Bahrain - la 250 
ne îndreptăm către 185, mai avem puţin combustibil. Delta Doi 
e cu mine. Trei şi Patru se descurcă singure. 

- Bine aţi venit din Anglia în ţinuturile însorite GHTXX şi GHJZI. 
Repet: GHTXX şi GHJZI. Jean-Luc vă aşteaptă. N-avem nici o ştire 
încă de la Delta Trei şi Patru. 

- HTXX şi HJZI. 

Ruddy confirmă imediat noile lor litere de înmatriculare. 

- Cum rămâne cu Lima Trei şi Kilo Doi? - Lima pentru Lengeh 
Trei, Kilo pentru Kowiss Doi. 

- Nu avem încă veşti, cu excepţia faptului că Kilo Doi este încă la 
locul lui. 

Rudi şi Kelly tresăriră surprinşi. Apoi auziră: 


- Aici este Teheran, Al Shargaz, mă auzi? După care urmă 
imediat vocea lui Siamaki: Aici Teheranul! Cine vorbeşte pe 
canalul ăsta? Cine-i Kilo Doi şi Lima Trei? Cine-i Sierra Unu? 

Glasul lui Scot îl întrerupse tare: 

- Nu-ţi face griji, HTXX, un ţicnit foloseşte canalul m nostru. Dă- 
ne telefon la aterizare, adăugă, avertizându-i împotriva oricărei 
discuţii inutile. Kelly îl întrerupse înfierbântat: 

- Bancuri de nisip în faţă, HTXX! 

- Le văd. Sierra unu, HTXX, suntem aproape de coastă acum. 

- Din nou unul dintre motoarele lui Rudi tuşi mai rău ca înainte, 
dar îşi reveni şi acele contorului de turaţii începură să se 
bălăngăne ca bete. Apoi prin negură întrezări coasta, un petic 
de pământ si nişte dune de nisip și plaja şi ştiu exact unde se 
afla. 

- Pop, tu ocupă-te de turn. Sierra Unu, spune-i lui Jean-Luc că 
sunt... 

La sediul din Shargaz. Gavallan forma deja numărul 
Bahrainului. În difuzor se auzea vocea grăbită a lui Rudi: 

- Sunt la capătul nord-vestic al plajei Abu Sab, către est... o 
explozie de paraziți, apoi tăcere. 

Gavallan spuse în telefon. 

- Gulf Air de France? Jean-Luc, vă rog. Jean-Luc, Andy. Rudi şi 
Tăticu sunt... Aşteaptă Unu. 

Vocea lui Kelly se auzi foarte tare: 

- Sierra Unu, îl însoțesc pe Delta Unu până jos. A oprit 
motoarele. 

- Aici Teheranul. Cine a închis motoarele şi unde? Cine comunică 
pe canalul ăsta? Aici este Teheranul care... 

Pe ţărmul Bahrainului. Plaja avea un nisip frumos, alb, 
dar era nepopulată, aproape goală în locul acela, multe bărci cu 
pânze şi alte nave de plăcere în largul mării, mulţimea de 
amatori de surfing, briza plăcută şi ziua înmiresmată. Pe faleză 
se afla hotelul Starbreak, strălucitor de alb, cu palmieri şi grădini 
şi umbrele multicolore împestriţând terasele şi plaja. 

Elicopterul lui Rudi se ivi grăbit din ceaţă cu rotoarele 
răsucindu-se asemenea unor mori de vânt, cu motoarele tuşind, 
în curând inutile. Curba lui descendentă îi dădea puţine şanse, 
dar fu recunoscător că avea să fie o aterizare -pe pământ tare şi 
nu în mare. Plaja se năpustea către ei şi alese punctul exact de 
aterizare, puţin într-o parte, chiar alături de o umbrelă 


singuratică, aşezată spre capătul plajei, înspre şosea. Era cu 
vântul în fată şi foarte aproape. Se opri, apoi trase de manetă, 
modificând înclinarea palelor, ca să obţină o uşoară mişcare 
ascendentă, suficientă să-i amortizeze căderea, şi mai alunecă 
înainte câţiva metri pe suprafaţa neregulată, săltă aplecându-se 
uşor pe o parte, dar nu îndeajuns ca să se rostogolească sau să 
provoace maşinii vreo stricăciune, şi-apoi fură în siguranţă. 

- Drăcia dracului! 

Faganovici îşi simţi din nou plămânii respirând, inima 
începând să bată şi sfincterele ca de piatră. 

Rudi începu procedura de oprire a motoarelor în tăcerea 
stranie, mâinile şi picioarele tremurându-i. 

Pe plajă, în faţa lor, cei ce se prăjeau la soare şi oamenii 
de pe terase se ridicaseră în picioare, uitându-se la ei. 

Apoi falca lui Faganovici se lăsă moale în jos, 
înspăimântându-l. Se întoarse pe călcâie şi rămase şi el cu gura 
căscată. 

Purta ochelari fumurii şi foarte puţin altceva, sub umbrela 
singuratică, fără sutien şi aproape la fel de bine fără slip, blondă 
şi minunată şi îi privea sprijinită într-un cot. Fără să se 
grăbească, se ridică în picioare şi îşi petrecu peste bust scuza 
unui bikini. 

- Dumnezeule Mare! gâfâi Faganovici. Rudi flutură din mână şi 
strigă răguşit: 
- lertaţi-ne, am rămas fără combustibil. 

Ea râse, apoi Kelly cobori din cer şi strică totul şi amândoi 
îl blestemară când vârtejul de aer stârnit de rotoarele sale făcu 
să se clatine umbrela şi învolbură părul lung, suflând prosopul 
aşternut pe jos şi împrăştiind nisipul. Kelly o văzu şi el, se trase 
politicos cu faţa în vânt mai aproape de şosea şi, la fel de 
tulburat ca şi ceilalţi, opri motoarele cu treizeci de centimetri 
mai sus decât trebuia. 

Aeroportul International Bahrain; ora 11,13 
dimineaţa. Jean-Luc şi mecanicul Rod Rodrigues ieşiră în fugă 
din clădire şi traversară tarmacul către un mic camion cisternă 
pe care scria GADF - Gulf Airde France - pe care el aranjase să-l 
închirieze. Aeroportul era foarte aglomerat, terminalul modern şi 
clădirile alăturate grozave şi strălucitor de albe. Multe reactoare 
de multe naţionalităţi încărcau şi descărcau şi un JAL Jumbo 
ateriza! 


- On yva, să mergem, spuse Jean-Luc. 
- Desigur, sayyid. 

Şoferul răsuci potenţiometrul interfonului său, mărind 
volumul, şi cu un gest fluid porni motorul schimbă vitezele şi se 
puse în mişcare. Era un palestinian tânăr şi suplu, creştin, 
purtând ochelari întunecaţi şi salopeta companiei. 

- Unde mergem? 

- Ştii plaja Abu Sab? 

- O, da, sayyid. 

- Două din elicopterele noastre au aterizat acolo fără 
combustibil. Hai să-i dăm drumul. 

- Aproape am ajuns. 

Şoferul schimbă vitezele ca la curse şi acceleră. Prin 
interfon auziră: 
- Alfa Patru. 

Ridică microfonul şi continuă să conducă nebunește cu o 
singură mână. 

- Aici Alfa Patru. 
- Dă-mi-l pe căpitanul Sessonne! 

Jean-Luc recunoscu vocea lui Mathias Delarne, managerul 
din Bahrain al GADF, un vechi prieten din Forţele Aeriene 
Franceze, pe vremurile Algeriei. 

- Aici Jean-Luc, bătrâne, spuse în franceză. D'elarne îi răspunse 
la fel şi repede: 

- Turnul m-a sunat să spună că alt elicopter a intrat acum în 
sistem, pe direcţia pe care o aşteptaţi voi. Dubois ori Petrofi, ei? 
Turnul îi cheamă întruna, dar nu poate să ia încă legătura. 

- Numai unul? 

Jean-Luc se nelinişti dintr-o dată. 

- Da. Face o apropiere corectă pentru Platforma 16. Problema pe 
care am discutat-o, da? 
- Da. 

Jean-Luc îi spusese prietenului său ce se-ntâmpla în 

realitate şi despre problemele de înmatriculare. 
- Mathias, spune-i turnului din partea mea că este GH-TTE în 
tranzit, adăugă, dând cea de-a treia din cele patru serii de litere 
alocate. O să-l trimit pe Rodrigues să se ocupe de Rudi şi Kelly. 
Noi ne ocupăm de Dubois şi Sandor; adu trusa de rezervă. Unde 
ne-ntâlnim? 


- Pentru Dumnezeu, Jean-Luc, după toate astea va trebui să ne 
înscriem în Legiunea Străină. Ne întâlnim în fata biroului! 

Jean-Luc încuviinţa. Atârnă microfonul la loc în cârligul 
său. 

- Opreşte aici! 

Camionul se opri instantaneu. Rodrigues şi Jean-Luc fură 

cât pe ce să iasă prin parbriz. 

- Rod, tu ştii ce ai de făcut! Sări afară. 

- Daţi-i drumul! 

- Ascultă! Mai degrabă aş merge pe jos, şi restul se pierdu când 
Jean-Luc o rupse la fugă înapoi, iar camionul ţâşni pe poartă cu 
un scrâşnet de cauciucuri, pe drumul care ducea spre mare. 

La Kowiss, în turnul de control; ora 11,17 
dimineaţa. Lochart şi Wazari urmăreau elicopterul lui Mclver 
urcând în depărtare către munţii Zagros. 

- Kowiss, aici este HOC, spunea Mclver în emiţător. leşim din 
sistemul vostru acum. Bună ziua. ` 

- HOC, Kowiss, bună ziua, spuse Wazari. In emițător se auzi - în 
farsi: 

- Bandar-e Delam, aici Teheranul. Aveţi vreo veste de la Kowiss? 
- Negativ. 

- Al Shargaz, aici Bandar-e Delam, mă auziţi? Paraziţi, chemare 
repetată şi din nou tăcere. Wazari îşi şterse fruntea. 

- Crezi că căpitanul Ayre o să fie la punctul de întâlnire? întrebă, 
încercând cu disperare să se facă plăcut. 

Nu era greu să sesizeze faptul că lui Lochart îi displăcea si 
nu-i inspira încredere. 

- Ei? 

Lochart se mulţumi să ridice din umeri, gândindu-se la 
Teheran şi la ce avea de făcut. Îi spusese lui Mclver să trimită 
amândoi mecanicii cu Ayre. 

- Asta în caz că mă prind, Mac, sau că Wazari e descoperit sau 
ne trădează. 

- Nu face nimic prostesc, Tom, ca de exemplu să pleci la 
Teheran cu 212 - cu sau fără Wazari! 

- N-am cum să mă strecor la Teheran fără să alertez întregul 
sistem şi să dau peste cap "Vârtejul". Va trebui să realimentez şi 
or să mă oprească. E vreo cale? se întrebă, apoi îl văzu pe 
Wazari privindu-l. 

- Ce-i? 


- Căpitanul Mclver o să vă dea un semn sau o să vă cheme când 
a scăpat de Kia când... 

Lochart se mulţumi doar să-l privească. Wazari spuse 
plângăreţ: 

- La dracu, nu vedeţi, orice faceţi voi trebuie să fac şi eu. Sunteţi 
singura mea speranţă să ies de-aici. 

Amândoi bărbaţii se răsuciră pe călcâie, simțind privirile 
aţintite asupra lor. Pavoud se holba la ei printre barele 
balustradei scării. 

- Aşa, spuse el în şoaptă. Voia lui Allah. Aţi fost amândoi prinşi în 
trădarea voastră. 

Locnart făcu un pas către el. 

- Nu ştiu ce te supără, începu, cu gâtul uscat. Nu-i nimic care... 
- V-am prins! Pe tine şi pe luda ăsta. Încercaţi toţi să fugiţi, să 
fugiţi cu elicopterele noastre! 

Faţa lui Wazari se strâmbă şi şuieră. 

- luda, aşa? Adu-ţi dosul tău de comunist aici sus! Ştiu tot 
despre tine şi despre tovarăşii tăi tudehi. 

Pavoud se albi. 

- Vorbeşti prostii! Tu eşti cel care eşti prins asupra faptului... 

- Tu, tu eşti luda, tu, ticălos comunist! Caporalul Aii Fedagi este 
colegul meu de cameră şi este comisarul bazei şi e şeful tău. 
Ştiu totul despre tine. A încercat să mă facă să mă înscriu în 
partid cu luni în urmă. Târăşte-ţi dosul până aici! 

Şi când Pavoud şovăi, Wazari îl avertiză: 

- Dacă n-o faci, o să chem komitehul şi-am să spun totul. De 
tine, de Fedagi, de Muhamed Berari şi de o mulţime alţii şi nu-mi 
pasă nici cât negru sub unghie. 

Degetele se îndreptară către comutatorul emiţătorului, dar 
Pavoud gâfâi "Nu", se urcă pe palier şi rămase acolo tremurând. 
Pentru moment nu se întâmplă nimic, apoi Wazari înşfacă omul 
împietrit de spaimă care scâncea şi îl îmbrânci într-un colţ. 
Ridică o cheie, pregătindu-se să-i zdrobească fără milă capul. 
Lochart opri lovitura la timp. 

- De ce mă împiedici, pentru Dumnezeu?! Wazari tremura de 
furie. O să ne trădeze! 

- Nu-i nevoie, nu-i nevoie de asta! Lochart reuşi cu greu să 
vorbească. 

- Ai răbdare. Ascultă, Pavoud! Dacă taci din gură, o să tăcem şi 
noi. Jur pe Allah. 


- Sigur că o să... Wazari şuieră: 

- Nu poţi să ai încredere în ticăloşii ăştia! 

- Nu am, spuse Lochart. Repede, scrie totul, repede. Tot, toate 
numele pe care ţi le aminteşti. Repede, şi fă trei copii. 

Lochart înghesui un creion în mâna tânărului. Wazari şovăi 
şi începu să scrie. 

Lochart se apropie şi mai mult de Pavoud, care se agăţă 
de el, cerşind îndurare. 

- Taci din gură şi ascultă, Pavoud. O să facem o înţelegere: tu nu 
spui nimic, noi nu spunem nimic. 

- Pe Allah, fireşte că n-o să spun nimic, aga! N-am servit eu cu 
credinţă compania? Cu credinţă, toţi anii ăştia? N-am fost eu 
totdeauna... 

- Mincinosule! spuse Wazari, apoi adăugă spre surpriza lui 
Lochart: Te-am auzit pe tine şi pe ceilalţi minţind şi înşelând şi 
batjocorind-o pe Manuela Starke. Trăgeaţi cu ochiul la ea, 
noaptea. 

- Minciuni, alte minciuni, nu crede! 

- Taci din gură, ticăloşiile! 

Pavoud se supuse îngheţat de veninul din glasul 
sergentului şi se ghemui înapoi in colţ. Lochart îşi desprinse 
ochii de pe bărbatul care gâfâia, scâncind, şi luă una dintre liste 
şi o puse in buzunar. 

- Tu ţii una, sergent. Uite, îi spuse lui Pavoud, împingându-i-o pe 
cea de-a treia sub nas. 

Omul încercă să se tragă înapoi, nu reuşi şi când lista îi fu 
înghesuită în pumn, gemu şi o lăsă să cadă ca şi cum ar fi fost 
încinsă. 

- Dacă ne opreşte cineva, îţi promit în faţa lui Allah că asta 
ajunge la primul membru al Gărzilor Verzi şi nu uita că amândoi 
vorbim farsi şi eu îl cunosc pe Hussain. Inţelegi? 

Aiurit, Pavoud dădu din cap. Lochart se aplecă. 

- Stai jos acolo! 

li făcu un semn către un scaun în colţ, apoi îşi şterse 
palmele asudate de pantaloni. Comută canalul şi ridică 
microfonul. 

- Kowissul cheamă elicopterele de la Bandar-e Delam. Mă auziţi? 

Aşteptă, apoi repetă apelul. Apoi: 

- Turnule, aici baza. Mă auzi? 
După o pauză, o voce leneşă, cu accent puternic, spuse: 


- Da, vă auzim. 
- Aşteptăm patru elicoptere de la Bandar-e Delam care sunt 
echipate cu emițătoare numai pe unde scurte. O să decolez şi o 
să încerc să iau legătura cu ele de la înălţime. O să întrerupem 
emisia până mă întorc. Okay? 
- Okay. 

Lochart opri aparatul. Din emiţător se auzi: 
- Kowiss, aici Teheranul. Mă auziţi? 
- Cu ăsta ce facem? întrebă. 

Amândoi priviră la Pavoud, care păru să se topească în 
scaun. Durerea pulsatorie din adâncul creierului era cea mai 
cumplită pe care o simţise vreodată Wazari. Va trebui să-l ucid 
pe Pavoud. Asta-i singurul fel în care pot să dovedesc că sunt de 
partea lui Lochart. 

- Mă ocup eu de el, zise, ridicându-se în picioare. 

- Nu, spuse Lochart. Pavoud, tu îţi iei restul zilei liber. Cobori 
scările, le spui celorlalţi că te simţi rău si te duci acasă. Nu spui 
nimic altceva şi pleci imediat. Putem să te vedem şi să te auzim 
de-aici. Dacă ne trădezi, pe Sfântul Dumnezeu, tu şi fiecare 
bărbat de pe lista asta o să fie şi ei trădaţi. 

Ridică lista și o înghesui în buzunar. 

- Juraţi să nu... să nu... cuvintele începură să se reverse 
nestăpânite. Juraţi să nu spuneţi nimănui, juraţi? 
- leşi afară şi du-te acasă! Şi tu să te fereşti, nu noi. 

leşi. 

Îl priviră îndepărtându-se împleticit şi când îl văzură pe 

bicicletă, pedalând încet în josul drumului către oraş, se simţiră 
amândoi uşuraţi. 
- Ar fi trebuit să-l ucidem. Aşa ar fi trebuit, căpitane! Aş fi făcut- 
O. 
- În felul ăsta e la fel de sigur şi... ei bine, uciderea lui n-ar fi 
rezolvat nimic. 

Şi nici nu m-ar fi ajutat pe mine sau Şeherazada, îşi zise. 
Auziră iarăşi emițătorul: 

- Kowiss, aici e Bandar-e Delam, mă auziţi? 

- Nu e bine să-i lăsăm pe ticăloşii ăştia în aer, căpitane! până la 
urmă turnul o să-i recepţioneze, oricât de nepregătiţi şi 
neeficienţi ar fi. 

Lochart îşi concentra mintea asupra problemei. 


- Sergent, treci o clipă pe emiţător, prefă-te că eşti un tehnician 
de radio acrit că şi-a distrus weekend-ul, spune-le în farsi să 
tacă din gură şi să păstreze dracului tăcere radio până când se 
termină reparația, că nebunul de Lochart a decolat ca să prindă 
cele patru elicoptere pe scurte, poate unul dintre ei a avut o 
urgenţă şi celelalte sunt cu el pe sol, okay? 

- M-am prins. 

Wazari îndeplini totul perfect. Când închise aparatul, îşi 
sprijini o vreme capul în mâini, durerea orbindu-l, apoi privi în 
sus către Lochart. 

- Acum ai încredere în mine? 

- Da. 

- Pot să vine cu tine? Pe cinstite? Lochart îi întinse mâna. 
- Mulţumesc pentru ajutor. 

Trase cristalul radioemiţătorului afară, îl distruse şi-l puse 
la loc, apoi scoase siguranţa emiţătorului UHF si-o puse in 
buzunar. 

- Haide! 

In biroul de jos se opri o clipă. 

- Mă ridic puţin, spuse celor trei funcţionari care se uitau ciudat 
la el. O să încerc să prind cu emițătorul de scurte aparatele de 
la Bandar-e Delam. 

Cei trei bărbaţi nu spuseră nimic, dar Lochart simţi că într- 
un fel cunoşteau şi ei secretul. Apoi se întoarse către 
Wazari. 

- Ne vedem mâine, sergent! 
- Sper să fie o joacă că o şterg. Mă doare capul ca dracu! Ne 
vedem mâine. 

Lochart mai pierdu un timp vremea în birou, conştient de 
privirile scrutătoare, pentru a-i da lui Wazari răgazul să simuleze 
că pleacă, de fapt să ocolească hangarul şi să se strecoare la 
bord. 

-Odată ce ieşi din birou, te descurci singur, îi spusese. Eu n-am 
să verific cabina. O să decolez pur şi simplu. 
- Dumnezeu să ne apere pe toţi, căpitane! 


CAPITOLUL 63 


La aeroportul Bahrain; ora 11,28 dimineaţa. Jean-Luc 
şi Mathias Delarne stăteau lângă o furgonetă, în apropierea 
platformei pentru elicoptere, privind elicopterul care se apropia, 
cu palmele streaşină la ochi ca să se apere de soare, nefiind 
încă în stare să recunoască pilotul. 

Mathias era un bărbat scund, îndesat, cu păr negru 
ondulat şi cu un obraz brăzdat de cicatrici urâte în urma unui 
incendiu în elicopterul său, nu departe de Alger. 

- E Dubois, spuse. 
- Nu, te înşeli, e Sandor! 

Jean-Luc flutură mâni, făcându-i semn să aterizeze cu 
vântul dintr-o latură. În momentul în care patinele atinseră solul, 
Mathias se repezi pe sub elice către uşa stingă a carlingii, 
nedându-i nici o atenţie lui Sandor care striga ceva la el. Ducea 
o pensulă mare şi o canistră de vopsea specială de avioane, cu 
uscare rapidă, şi trânti pensula cu vopsea albă peste literele de 
înmatriculare iraniene aflate sub ferestruica uşii. Jean-Luc se 
folosi de şabloanele pe care le pregătiseră, de vopsea neagră şi 
de pensula lui, apoi, cu grijă, desprinse şablonul de pe fuzelaj. 
Aparatul devenise acum G-HXXI şi intrase în legalitate. Între 
timp, Mathias se dusese până sub coadă si ştersese IHC, trecuse 
pe sub ea ca să facă acelaşi lucru şi de partea cealaltă. 

Sandor abia avu timp să-şi tragă braţul la o parte din ușă 
când, plin de energie şi entuziasm, Jean-Luc începu să picteze al 
doilea G-HXXI. 

- Vodă! 

Înapoie materialele lui Mathias, care se duse la furgonetă 
să le ascundă sub prelată, în timp ce el strânse puternic mâna 
lui Sandor şi-i povesti despre Rudi şi Kelly şi întrebă de Dubois. 

- Nu ştiu, bătrâne, zise Sandor. După înghesuiala aia - îi 
explicase cum scăpase la un fir de păr de ciocnire -Rudi ne-a 
făcut semn să ne împrăştiem şi să venim încoace independent. 
De-atunci n-am mai văzut pe vreunul dintre ei. Cât despre 
mine, eu am pus totul pe consum minim, m-am lipit de valuri şi 
m-am rugat. Sunt pe gol, cu luminile de avertizare aprinse de 
mai bine de zece minute afurisite si mă târăsc așa de douăzeci. 
Ce-i cu ceilalţi? 

-Rudi şi Kelly au aterizat pe plaja Abu Sabh. Se-nagrijeşte de ei 
Rod Rodrigues. Nimic însă despre Scrag, Willi sau Vossi, iar Mac 
e încă la Kowiss. 


- lisuse! 
- Oui, împreună cu Freddy şi Tom Lochart. Cel puţin erau acum 
zece sau cincisprezece minute. 

Jean-Luc se întoarse către Mathias care se apropia de ei. 

- Eşti în legătură cu turnul? 
- Da, nici o problemă. 
- Mathias Delarne, Sandor... Johnson, mecanicul nostru. 

Se salutară unul pe celălalt şi-şi strînseră mâinile. 

- Cum a fost excursia? Merde! Mai bine nu-mi spune, adăugă 
Mathias, zărind maşina care se apropia. Necazuri, avertiză. 

- Stai în carlingă, Sandor, ordonă Jean-Luc. Johnson, Înapoi în 
cabină. 

Maşina purta însemne oficiale şi se opri chiar lângă 
elicopter, la douăzeci de metri. Din ea coborâră doi bărbaţi cu 
trăsăturile specifice celor din Bahrain, un căpitan în uniformă al 
Biroului de Imigraţii si un ofiţer din turn, ultimul purtând un halat 
lung, alb, fluturând în vânt şi pe cap o pânză, pe care o ţinea la 
locul ei ceva ca o funie groasă, răsucită. 

Mathias se duse să-i întâmpine. 

- Bună dimineaţa, sayyid Yusuf, sayyid Bin Ahmed! Acesta este 
căpitanul Sessonne! 

- Bună dimineaţa, spuseră amândoi politicos, continuând să 
cerceteze elicopterul. Şi pilotul? 

- Căpitanul Petrofi. Domnul Johnson, mecanicul, este în cabină. 

Jean-Luc avea o stare de greață. Soarele strălucea pe 
vopseaua nouă - nu şi pe cea veche - iar capătul de jos al l-ului 
avea câte o picătură de negru scursă de la fiecare colţ. 

Aşteptă inevitabila observaţie şi apoi inevitabila întrebare: 
"Care a fost ultimul punct de plecare?", apoi răspunsul său 
inocent: "Basra, Irak", ca fiind cel mai apropiat cu putinţă, dar 
era atât de simplu să se verifice acolo... deşi nu era nevoie să 
verifice, ci doar să facă cinci paşi înainte şi să tragă cu degetul 
prin vopseaua proaspătă, ca să descopere literele de dedesubt. 

Mathias era la fel de tulburat. E uşor pentru Jean-Luc, îşi 
zicea, el nu locuieşte aici, nu trebuie să lucreze aici. 

- Cât o să rămână G-HXXI, căpitane? întrebă ofiţerul de la 
Imigraţii. 

Era un bărbat cu privire tristă şi obrazul proaspăt ras. 
Jean-Luc şi Mathias gemură în sinea lor auzind accentul apăsat 
pe litere. 


- E programat să plece la Al Shargaz imediat, sayyid, spuse 
Mathias, la Al Shargaz, imediat, chiar în clipa în care isprăveşte 
realimentarea şi de asemenea şi celelalte care ăă... or să 
rămână fără combustibil. 

Bin Ahmed, ofiţerul din turn, oftă. 

- Proastă planificare când rămâi fără combustibil. Mă întreb ce s- 
a întâmplat cu rezerva legală de treizeci de minute. 

Cred ca, ăă... cred că vântul din faţă, sayyid. E puternic 
astăzi. 

- Asta e adevărat. 

Bin Ahmed privi Golful: vizibilitate aproape o milă. 

- Un 212 aici, două pe plajă şi al patrulea... al patrulea acolo. 

Ochii întunecaţi se întoarseră către Jean-Luc. 

- Poate că s-a întors la punctul de plecare. 

Jean-Luc îi zâmbi cu cel mai plăcut zâmbet al său. 

- Nu ştiu, sayyid Bin Ahmed, răspunse prudent, dorind să pună 
capăt acestui joc de-a şoarecele şi pisica, dorind să 
realimenteze şi să urmărească jumătatea de oră de zbor în 
căutarea celorlalţi. 

Încă o dată cei doi bărbaţi priviră elicopterul. Elicea îşi 
oprise rotirea. Lamelele tremurară puţin sub vânt. Ca din 
întâmplare, Bin Ahmed scoase un telex. 
- L-am primit chiar acum din Teheran, Mathias, despre nişte 
elicoptere care lipsesc, spuse politicos. De la controlul aerian de 
zbor iranian. Spune: "Rugăm căutaţi nişte elicoptere iraniene 
care au fost exportate ilegal de la Bandar-e Delam. Rugăm 
confiscaţi-le, arestaţi pe cei aflaţi la bord, informaţi cea mai 
apropiată ambasadă a noastră, care o să aranjeze deportarea 
imediată a criminalilor şi repatrierea echipamentului nostru". 
Zâmbi din nou şi i-l întinse. Ciudat. Ei? 
- Foarte, spuse Mathias. 

ÎI citi, ridică din sprîncene şi îl înapoie. 
- Căpitane Sessonne, ai fost în lran? 
- Da, da, am fost. 
- Groaznic, toate omorurile acestea, toate tulburările, toate 
uciderile! Mahomedani ucigând Mahomedani! Persia a fost 
întotdeauna altfel, a dat veşnic bătaie de cap celor care locuiesc 
prin preajma Golfului. Pretinzând Golful nostru - Golful Persic! - 
ca şi cum noi, pe partea asta, n-am exista. 

Bin Ahmed spuse cu voce egală: 


- Ba chiar Şahul a pretins că insula noastră este iraniană numai 
din pricină că în urmă cu trei secole ne-au ocupat perşii pentru 
câţiva ani, pe noi care am fost întotdeauna independenţi! 

- Da, dar el, hâm, a renunţat la această pretenţie. 

- Ah, da, asta-i adevărat - şi-a ocupat insulele petrolifere Turn şi 
Abu Musa. Conducătorii persani au avut întotdeauna aplecare 
spre hegemonie, foarte hrăpăreţi, foarte ciudaţi, oricine ar fi, de 
oriunde ar veni. Este un sacrilegiu să instalezi mullahi şi 
ayatolahi între om si Allah, nu? 

- Ei... ei au felul lor de viaţă, încuviinţă Jean-Luc. Alţii îl au pe al 
lor. 

Bin Ahmed aruncă o privire iute în furgonetă. Jean-Luc zări 

un capăt al mânerului unei pensule întrezărindu-se de sub 
prelată. 
- Vremuri primejdioase în Golf, foarte primejdioase. Sovietici, 
antihrişti, din ce în ce mai aproape în nord, pe zi ce trece, alţi 
marxişti antihrişti în sud, în Yemen, înarmându-se pe zi ce trece, 
toţi ochii pe noi şi bogăţia noastră şi pe Islam. Numai Islamul stă 
între ei şi dominaţia lumii. 

Mathias ar fi vrut să spună "Cum rămâne cu Franţa şi cu 
America?" în loc de asta zise: 

- Islamul n-o să cadă niciodată şi nici statele Golfului, dacă sunt 
vigilente. 
- Cu ajutorul lui Allah, aşa e. 

Bin Ahmed încuviinţă din cap şi zâmbi către Jean-Luc. 

- Aici, pe insula noastră, trebuie să fim foarte vigilenţi împotriva 
tuturor celor care încearcă să ne provoace necazuri. Ei?! 

Jean-Luc dădu din cap. li era tare greu să nu ia la telexul 
din mâna lui. Dacă Bahrainul îl avea, acelaşi lucru trebuie să se 
fi întâmplat în fiecare turn: 

- Cu ajutorul lui Allah, o să reuşim! Ofiţerul de Imigraţii dădu din 
cap, amabil. Căpitane, aş vrea să văd documentele pilotului ş 
ale mecanicului şi pe ei. Vă rog. 

- Desigur, imediat. Jean-Luc merse până la Sandor. 

- Teheranul le-a trimis un telex să stea cu ochii pe aparatele 
înregistrate în Iran, şopti în grabă şi Sandor, cenuşiu la faţă. 

- N-ai de ce să intri în panică, mon vieux. Dă-i doar paşaportul 
tău ofițerului de imigraţii. Nu spune nimic 

eîntrebat si tu la fel, Johnson, si nu uitaţi că sunteţi -HXXI de la 
Basra. 


- Dar, lisuse, hărâi Sandor, ar fi trebuit să avem ștampila Irakului 
şi eu am ştampila iraniană pe aproape fiecare care pagină. 

- Deci aţi fost în Iran. Şi ce dacă? Spune şi tu o rugăciune, mon 
brave. Haide. 

Ofiţerul luă paşaportul american. Cu multă grijă cercetă 
fotografia, o compară cu Sandor care îşi scoase repede 
ochelarii, apoi i-l înapoie fără să răsfoiască celelalte pagini. 

- Mulţumesc, spuse şi primi paşaportul britanic al lui Johnson. 

Din nou o cercetare atentă numai a fotografiei. Binhmed 
se apropie cu un pas de elicopter, Johnson lăsase sa cabinei 
deschisă. 

- Ce-i la bord? 

- Piese, rostiră într-un glas Sandor, Jojinson şi Jean-Luc. 

- Va trebui să rezolvaţi cu vama. Mathias interveni politicos: 

- Sunt, bineînţeles, în tranzit, sayyid Yusuf, şi o să decolăm în 
momentul în care isprăvim realimentarea. Poate c-ar fi posibil să 
le permitem să semneze formularul de tranzit, garantând că nu 
descarcă nimic şi nu transportă arme sau droguri sau muniţie. 

Şovăi. 

- Aş garanta şi eu dacă ar avea vreo valoare. 
- Prezenta domniei-tale este întotdeauna valoroasă, sayyid 
Mathias, spuse Yusuf. 

Era zăpuşeală pe tarmac şi mult praf şi el îşi scoase o 
batistă şi-şi suflă nasul, apoi se apropie de Bin Ahmed, că cu 
paşaportul lui Johnson în mână. 

- Cred c-ar fi în regulă pentru un aparat britanic în tranzit, chiar 
pentru celelalte două de pe plajă. Ei?! 

Cel din turn se întoarse cu spatele către elicopter. 

- De ce nu? când cele două or să sosească, o să le aşezăm aici, 
sayyid căpitan Sessonne. O să le aşteptaţi cu cisterna de 
combustibil şi o să le dăm aprobarea pentru Al Shargaz imediat 
ce sunt realimentate. 

Din nou privi marea şi ochii lui negri lăsară să se vadă 
îngrijorarea. 

- Şi cel de-al patrulea? când o s-ajungă? Cum rămâne? Presupun 
că-i de asemenea înregistrat în Anglia. 

- Da, da, este, se auzi Jean-Luc spunând şi precizând noua 
înregistrare. Cu îngăduinţa voastră, cele trei o să facă o 
cercetare de jumătate de oră, apoi or să se ducă la Al Shargaz. 


Merită să încercăm, îşi zise, salutând cu eleganţă galică pe 
cei doi care se îndepărtau. Abia era în stare să înţeleagă 
miracolul reuşitei. Poate că erau orbi sau poate că nu doreau să 
vadă. Nu ştiu. Nu ştiu, dar binecuvântată fie Fecioara că are din 
nou grijă de noi. 

- Jean-Luc, ar fi bine să-i dai un telefon lui Gavallan să-i zici de 
telex, spuse Mathias. 

În largul țărmului Al Shargaz. Scragger şi Benson se 
holbau la indicatoarele de ulei şi presiune ale motorului nr. 1. 
Luminile de avertizare erau aprinse, acele indicatoarelor de 
temperatură erau pe maximum, la capătul liniei roşii, presiunea 
uleiului scădea aproape de zero. Zburau la două sute de metri, 
pe vreme bună, dar ceţoasă, pe lângă linia apelor internaţionale 
de lângă Siri, cu Abu Musa chiar în spatele lor şi Al Shargaz 
direct în faţă. Turnul se auzea trei cu cinci în căşti, ghidând 
traficul. 

- O să închid motorul, Benson. 
- Da, nu vreau să se încingă. 

Zgomotele scăzură în intensitate şi elicopterul căzu 
treizeci de metri, dar când Scragger crescu puterea motorului 
nr. 2 şi regla palele din nou, îşi menţinu altitudinea. Nici unul 
dintre ei nu se simţea în apele lui fără un motor de rezervă. 

- N-are de ce să se poarte aşa, Scrag, absolut deloc! verificat 
chiar eu acum câteva zile. Cum merge? 

- Minunat. Casa nu-i prea departe. Benson era foarte neliniştit. 

- E undeva vreun loc unde am putea ateriza în caz de... 

- Sigur, sigur că sunt. Mulţime, minţii Scrag, scotocind cu ochii şi 
urechile după un semn de primejdie şi negăsind nici unul. Ai 
auzit ceva? 

-Nu, nimic. Fir-ar al naibii! Pot să aud fiecare piuliţă. Scrag râse. 
- Şi eu. 

- N-ar trebui să chemăm Al Shargaz? 

- Avem timp suficient, fiule! Îl aştept pe Vossi . 

Zburau, mai departe şi fiecare clătinare, fiecare decibel, 
schimbare de ton a motorului sau tremurare a acului îi făcea să 
asude şi mai tare. 

- Cât de departe trebuie s-ajungem, Scrag? Benson iubea 
motoarele, dar ura zborul, în special în elicoptere. Cămaşa-i era 
năclăită de sudoare rece. Apoi auziră în căşti vocea lui Willi. 


- Al Shargaz, aici EP-HBB, ne apropiem cu EP-HGF la două sute, 
direcţia 140 de grade, ETA douăsprezece minute. 

Scragger gemu ţinându-şi respiraţia: Willi dăduse automat 
întreaga înregistrare iraniană, când ei căzuseră cu toţii de acord 
să vadă dacă ar fi putut să se descurce numai cu ultimele trei 
litere. 

Vocea foarte englezească a controlorului de trafic se auzi 
tare şi limpede: 

- Elicopter spre Al Shargaz, am înţeles că sunteţi în tranzit- Vă 
apropiaţi la 140 de grade şi âă... transmisia noastră este foarte 
proastă. Vă rog confirmaţi că sunteţi 

"-YYR si GH-FEE. Repet: Golf Hotel Yankee ankee Romeo şi Golf 
Hotel Foxtrot Eco Eco. Explodând de încântare, Scragger lăsă 
să-i scape un strigăt de bucurie. 

- Ne aşteaptă! 

Vocea lui Willi era şovăitoare şi Scragger îşi simţi 
temperatura ridicându-se cu douăzeci de puncte. 

- Al Shargaz, aici... aici GH-Y... YR, apoi vocea înfierbântată a lui 
Vossi îl întrerupse: 

- Al Shargaz, aici Golf Hotel Foxtrot Eco Eco şi Golf HotelYankee 
Yankee Romeo. Te auzim tare şi limpede. O să fim cu voi în zece 
minute şi cerem permisiunea de aterizare pe platforma de nord. 
Vă rugăm informaţi S-G. 

- Desigur, GH-FEE, spuse controlorul şi Scragger aproape putu 
să vadă uşurarea omului. Vi s-a aprobat platforma de nord şi vă 
rog chemaţi S-G pe 117.7. Bine aţi venit la Al Shargaz. Menţineţi 
direcţia şi altitudinea. 

- Yes, sir, înţeles, dom'le, aşa o să facem! 117.7, spuse Vossi. 

Imediat Scragger comută pe acelaşi canal şi-l auzi din nou 

pe Vossi: 
- Sierra Unu, aici HFEE şi HYYR, mă auziţi? 
- Tare şi minunat de limpede! Bine aţi venit cu toţii, dar unde-i 
Golf Hotel Siera Victor Tango? 
La biroul din Al Shargaz. 
- În spatele nostru, Sierra Unu, spunea Vossi. 

Gavallan, Scot, Nogger şi Starke ascultau la receptorul de 
ultrascurte, în difuzor, pe frecvenţa companiei, urmărind în 
acelaşi timp şi frecvenţa turnului. Toată lumea era foarte 
conştientă că orice transmisie, în special pe emițătorul lor de 


înaltă frecvenţă, putea fi auzită de Siamaki în Teheran şi de 
Numir la Bandar-e Delam. 

- E în spatele nostru cu câteva minute. El ăăă... ne-a ordonat să 
mergem independent. 

Vossi era evident foarte prudent. 

- Nu ăă... nu ştim ce s-a întâmplăt. 

Apoi Scragger intră peste ei şi auziră cu toţii încântarea 
din glasul lui. 

- Aici GH-SVT, sunt în coada voastră, așa că faceţi liniște. 

Incăperea izbucni în strigăte de bucurie, Gavallan îşi 
tampona sprâncenele şi mormăi "Slavă Domnului!", bolnav de 
uşurare. Apoi îl împunse cu arătătorul pe Nogger. 

- Şterge-o, Nogger! 

Tânărul plecă vesel şi aproape se ciocni de Manuela care, 
cu chipul împietrit, se apropia pe coridor cu o tavă cu băuturi 
reci. 

- Scrag, Willi şi Ed se pregătesc de aterizare, strigă din fugă, 
deja la celălalt capăt al coridorului. 

- O, ce minunat! spuse ea şi se grăbi să intre în cameră. 

- Nu e... 

Se întrerupse. Scragger spunea: 

- Sunt cu un singur motor, aşa că cer intrare directă. Ar fi bine 
să pregătiți o maşină de pompieri pentru orice eventualitate. 

Vocea lui Willi imediat: 

- Ed, fă un 180 şi alătură-te lui Scrag. Adu-l încoace. Cum stai cu 
benzina? 

- De-ajuns. Am plecat. 

- Scrag, aici e Willi. O să mă ocup eu de cererea de aterizare si 
de aterizarea directă. Cum stai cu gazu? 

- De-ajuns. HSVT, ei?! 

- E mult mai bine decât HASVD. 

Îl auziră râzând şi Manuela se simţi mai bine. Pentru ea, 
tensiunea acelei dimineţi în care încercase toată vremea să-şi 
stăpânească spaimele fusese teribilă; i se păruse cumplit să 
audă toată vremea vocile acelea fără trup, atât de îndepărtate şi 
totuşi atât de aproape, toate legate de persoane pe care ea le 
simpatiza sau iubea ura - pe cele ale duşmanilor. 

- Asta sunt - spusese încrâncenată cu câteva zile în urmă, gata 
să izbucnească în lacrimi că minunaţii lor prieteni, Marc Dubois 
lipseau, lipseau, lipseau, şi o Doamne, ar fi putu fi Conroe şi 


atunci poate... Jahan e duşmanul, Sianial H, Numir, toţi, toţi sunt 
duşmanii noştri. Apoi Gavallan spusese blând: 

- Nu, nu sunt, Manuela. Nu chiar. Îşi fac doar meseria. 

Dar blîndeţea lui nu făcuse decât să o înfurie şi mai mult, 
adăugind toate astea la îngrijorarea că Starke era acolo şi nu la 
spital, în urma operaţiei de noaptea trecută, şi izbucnise: 

- E un joc, ăsta-i "Vârtejul" pentru toţi, doar un joc afurisit! Sunt 
toţi o gaşcă de kung-fu, setoşi de glorie. Si tu, şi tu... 

Apoi ieşise alergând şi se dusese la toaleta doamnelor şi 
plânsese. Când furtuna trecuse, se admonestase îndelung 
pentru că îşi pierduse controlul, reamintindu-şi că bărbaţii erau 
proşti şi infantili şi n-aveau să se schimbe niciodată. Apoi îşi 
suflase nasul şi îşi refăcuse fardul, se pieptănase şi se dusese să 
aducă băuturile. 

Tăcută, puse tava jos. Nimeni n-o băgă în seamă. Starke 
vorbea la telefon cu controlul de sol, explicând ce era necesar. 
Scot era pe înaltă frecvenţă. 

- O să ne îngrijim de totul, Scrag, spunea. 
- Sierra Unu, cum merge şmecheria? întrebă Scrag. Delta şi Kilo? 

Scot se uită la Gavallan; Gavallan se aplecă înainte şi 
spuse apăsat: 

- Delta Trei e bine. Kilo Doi e încă la locul lui, mai mult sau mai 
puţin. 

Tăcere în difuzoare. Pe frecvenţa turnului auziră 
controlorul englez acordând priorităţi. O izbucnire de paraziți. 
Vocea lui Scragger era diferită acum. 

- Confirmaţi Delta Trei! 
- Confirm Delta Trei, spuse Gavallan. 

Era adânc cutremurat de veştile despre Dubois şi telexul 
din Bahrain despre care Jean-Luc le telefonase cu câteva minute 
în urmă, aşteptându-se la o explicaţie. 

- O operaţie aero-navală de salvare? Mai bine am anunţa un 
Mayday. 

- Noi suntem operaţiunea aero-navală de salvare, Andy. Nu mai 
e alta. Sandor a decolat deja ca să-i caute şi imediat ce Rudi şi 
Tăticu alimentează, or să se ducă şi ei. Am pus la punct un 
patrulater de căutare. După asta o să se îndrepte direct către Al 
Shargaz, ca şi Sandor. Nu putem să întârziem pe aici, mon 
vieux. Nu-ţi poţi închipui cât de aproape am fost de un dezastru. 


Dacă pluteşte, o să-l găsească. Sunt duzini de bancuri de nisip 
pe care poate să aterizeze. 
- N-o să afecteze asta durata de zbor, Jean-Luc? 
- O să fie okay, Andy. Mac n-a lansat un Mayday, deci trebuie să 
fie ceva neaşteptat, sau poate că radioul lui s-a defectat, sau şi 
mai probabil a coborât pe undeva. Sunt zeci de posibilităţi bune. 
Ar fi putut ateriza pe o sondă pentru combustibil, dacă a căzut 
în mare ar fi putut fi cules de cineva, oricare din astea şi încă o 
duzină de alte variante şi nu uita că tăcerea radio a fost una 
dintre priorităţi. Nu-ţi face griji, mon cher ami! 
- Ba-mi fac multe griji. Vreo ştire de la ceilalţi? 
- Nu încă. 

Nu încă, îşi zise din nou şi simţi o strângere de inimă. 
- Cine-i Delta Patru? întrebă Willi. 
- Prietenul nostru francez şi Fowler, spuse Gavallan cu voce 
egală, neştiind cine ar fi putut asculta. Un raport complet când 
aterizezi. 
- Inţeleg. Paraziţi, apoi... Ed, cum o mai duci? 
- Muc şi sfârc, Willi. Urc la 300 şi merge şi mai bine. Hei, Scrag, 
care ţi-s înălţimea şi direcţia? 
- 142 la 200 şi dacă aţi căsca ochii şi v-aţi uita către ora două, 
m-aţi vedea, pentru că eu vă văd. 

Tăcere pentru o clipă. 

Gavallan se ridică în picioare, se întinse şi o văzu pe 
Manuela. 

- Hello, draga mea! Ea zâmbi puţin timid. 

- Uite, spuse, întinzându-i o sticlă. Ai dreptul la o bere şi la o 
scuză. 

- Nici un fel de scuză. Nici una. Ai avut dreptate. O îmbrăţișă s 
bău mulţumit. O, a fost bună. Mulţumesc, Manuela! 

- Cu mine cum rămâne, dragă? zise Starke. 

- Tot ce ai să primeşti de la mine, Conroe Starke, e apă şio 
ureche astupată fiindcă n-ai decât muşchi între urechi. 

Deschise sticla de apă minerală şi i-o dădu, dar ochii îi 

zâmbeau şi îşi lăsă mâna să se odihnească uşor pe braţul lui. H 
iubea. 
- Mulţumesc, dulceaţă, spuse, atât de uşurat că era acolo în 
siguranţă şi ceilalţi erau în siguranţă, deşi Dubois şi Fowler erau 
nişte semne de întrebare şi mulţi alţii mai trebuiau încă să 
plece. 


Umărul şi pieptul îl dureau rău şi era din ce în ce mai 
ameţit, iar capul îi pulsa dureros. Doc Nutt îi dăduse un 
analgezic şi îi spusese că e bun pentru câteva ore. "O să te ţină 
până la amiază, Duke, sau poate mai puţin. Ar fi bine ca la 
doiş'p'ce s-o ştergi ca Cenuşăreasa, altfel ai să te simţi al 
dracului de prost. Al dracului, cu d mare!" Trase cu ochiul la 
ceas peste umărul Manuelei. Doisprezece. 

- Conroe dragă, n-ai vrea tu să te întorci înapoi în pat, te rog? 

Ochii lui îşi schimbară culoarea. 

- Ce-ar fi peste patru minute? spuse în şoaptă. 

Ea se-nroşi, apoi râse şi-şi înfipse uşurel unghiile în gâtul 
lui, aşa cum face o pisică când se-ntinde şi toarce. 
- Serios dragă, nu crezi? 

- Sunt serios. 

Uşa se deschise şi intră Doc Nutt. 

- La culcărică, Duke! Spune noapte bună, ca un băietei cuminte. 
- Salut, Doc! 

Ascultător, Starke porni să se ridice, fără să izbutească de 
prima dată, abia reuşi să-şi ascundă neputinţa, şi se ridică în 
picioare, drept, înjurând în sinea lui. 

- Scot, avem un radio-telefon sau un radio pe frecvenţa turnului? 
- Sigur, sigur c-avem. 

Scot vâri mâna într-un sertar lateral şi-i dădu un mic radio 

portabil. 

- Păstrăm legătura. Ai un telefon lângă pat? 

- Da, ne vedem mai târziu. Dulceaţă, nu, mie mi-e bine, tu rămâi 
în caz că se-aude în farsi. Mulţumesc. 

Apoi privi atent pe fereastră. 

- Ei, uitaţi-vă acolo! 

Pentru moment, toate grijile lor fură uitate. Avionul 
Concorde de pe ruta Londra-Bahrain prindea viteză -ascuțit ca 
un arc, alb strălucitor, cu nasul coborât pentru decolare. Viteză 
de croazieră 1500 de mile pe oră la 65 fie mii de picioare, 
distanţa de 4300 de mile acoperită în trei ore şi şaisprezece 
minute. 

- O să fie cea mai minunată pasăre din lume, spuse Starke în 
timp ce ieşea. 

Manuela oftă. 

- Tare mult mi-ar plăcea să merg o dată cu ea. O singură dată. 


- E singurul fel de-a călători, spuse Scot sec. Am auzit că opresc 
zborurile anul viitor, nu-i aşa? 

Cea mai mare parte din atenţia lui era îndreptată către 
Willi, Scragger şi Vossi, care vorbeau între ei. Nu se întrezărea 
nici o problemă acolo. De unde se afla, putea să vadă camionul 
cu Nogger, mecanicii, vopseaua şi şabloanele prinzând viteză 
către platforma de elicoptere dinspre capătul îndepărtat al 
pistei, unde ajunsese deja un camion de pompieri. 
- Sunt nişte idioţi afurisiţi, spuse Gavallan acru. Afurisitul de 
guvern gândeşte cu dosul şi francezii la fel. Ar trebui pur şi 
simplu să anuleze toate costurile pentru cercetare şi dezvoltare. 
De fapt, ele sunt deja anulate şi atunci o să fie o propunere de 
afacere viabilă şi nepreţuită pentru anumite trasee. Los Angeles- 
Japonia e unul evident, către Australia, către Buenos Ayres... a 
văzut cineva păsărelele noastre? 
- Turnul e-ntr-o poziţie mai bună, tată. Scot trecu pe frecvenţa 
turnului. 
- Concorde 001, urmezi la decolare. Bon voyage, spunea 
controlorul. Când ajungi în aer, cheamă Bagdadul pe 119,9. 
- Mulţumesc, 119,9. 

Aeronava se mişca mândră, nespus de conştientă că toţi 
ochii erau aţintiţi asupra ei. 
- Pe Dumnezeul meu, merită să te uiţi la ea. 
- Turnule. aici Concorde 001, pentru ce e camionul de incendiu? 
- Avem trei elicoptere care se apropie de platforma de nord, 
unul cu un singur motor. 

În turnul de control. 
- Vrei să le abatem până când decolezi? întrebă controlorul. 

Îl chema Sinclair şi era englez, fost ofiţer în RAF, ca mulţi 
alţi controlori de zbor angajaţi în Golf. 
- Nu, nu, mulţumesc. Eram doar curios. 

Sinclair era un bărbat scund, chel şi robust şi stătea într- 
un scaun rotativ la o masă joasă, de unde i se deschidea o 
vedere panoramică. De gât îi atârna un binoclu foarte puternic. 
Îl duse la ochi şi-l regla. Putea zări cele trei elicoptere într-o 
formaţie de V. Mai devreme îl identificase pe cel cu motorul 
defect ca fiind cel din frunte. Ştia că e Scragger, dar se prefăcea 
că nu ştie. 

In jurul lui, în turn, era o abundență de echipament de 
prima mână, radar, comunicaţii, telexuri, trei localnici în 


pregătire şi un controlor shargazi. Controlorul era concentrat 
asupra ecranului său radar, identificând alte şase avioane aflate 
în acel moment în sistem şi poziţionându-le. 

Fără să piardă elicopterele din vedere, Sinclair apăsă 
butonul emiţătorului. 

- HSVT, aici turnul. Cum merge? 
- Turnule, HSVT. 

Vocea lui Scragger era clară şi precisă. 

- Nici o problemă. Totul pe verde. Văd Concorde apropiindu-se 
de decolare. Vrei să mai întârzii sau să mă grăbesc? 

- HSVT continuaţi apropierea directă la maximum de siguranţă. 
Concorde, treci în poziţie şi rămâi acolo. 

Sinclair chemă unul dintre elevii de la controlul de sol. ., 

- Mohammed! Imediat ce elicopterul aterizează, chemă 
pompierii. 

- Da, sayyid. 

- Eşti în legătură cu camionul pompierilor? 

- Nu, sayyid. 

- Atunci fă-o repede, asta-i responsabilitatea ta. 

Tânărul porni să-şi ceară scuze. 

- Nu-ţi face griji! Ai făcut o greşeală, a trecut. Dă-i drumul la 
treabă! 

Sinclair răsuci o idee reglajul binoclului. Scragger se afla la 
cincisprezece metri înălţime, venind perfect la aterizare. 

- Mohammed, spune-le pompierilor să se pregătească. Dă-i 
drumul, pentru Dumnezeu! Nemernicii ar fi trebuit să fie gata cu 
tulumba! 

Îl auzi pe tânărul controlor înjurând pompierii, apoi 
pompierii dând buzna unul peste celălalt din maşină, 
pregătindu-şi furtunele. Îndreptă din nou binoclul către avionul 
Concorde care aştepta răbdător, aliniat în centrul pistei, pregătit 
pentru decolare. Nici o primejdie în apropiere, chiar dacă toate 
trei elicopterele ar fi explodat în aer. Mai reţinu avionul încă 
treizeci de secunde ca să îndepărteze neşansa, una la un milion, 
ca turbulenţa de aer lăsată în urma lui să poată produce un 
vârtej pentru care elicopterul rănit ar fi fost o nimica toată. 

Vârtej, Sfinte Sisoe! Zvonul că S-G pregătea o retragere 
ilegală din Iran se răspândise de două zile prin tot aeroportul. 
Binoclul se mută de pe Concorde înapoi pe elicopterul lui 


Scragger.  Patinele aparatului atinseră solul. Pompierii îl 
înconjurară. Nici o flacără. 

- Concorde 001, eşti liber să decolezi, spuse liniştit. HFEE şi 
HYYR aterizaţi când doriţi. Pan Am 116 ai permisiunea de 
aterizare. Pista 32, vântul douăzeci de noduri la 160. 

În spatele lui un telex clănţăni. Făcu o pauză un moment, 
privind decolarea supersonicului, minunându-se de puterea şi 
unghiul de decolare, apoi se îndreptă din nou către Scragger 
ignorând deliberat siluetele mărunte ghemuite pe sub rotoare 
cu vopseluri şi şabloane. Un alt bărbat, Nogger Lane, care la 
indicaţiile lui Gavallan îl anunţase confidenţial, din vreme, deşi 
la mult timp după ce el aflase deja ceea ce avea să se întâmple, 
făcea semn maşinii pompierilor să se îndepărteze. Scragger se 
afla de partea cealaltă, voma, iar celălalt bărbat, presupuse că 
pilotul secund, urina cu un jet monstruos. Celelalte două 
elicoptere se aşezară pe sol. Zugravii năvăliră asupra lor. Da ce 
Dumnezeu fac acolo? 

- Bun, murmură. Nu flăcări, nu balamuc, nu tevatură. 
- Sayyid Sinclair, ar trebui poate să citiţi acest telex, ei!? 

Absent, aruncă o privire tânărului care încerca 
neîndemânatic să vadă elicopterele prin binoclul de rezervă. O 
singură privire asupra telexului fu de ajuns. 

- Mohammed, ai folosit vreodată binoclul invers? întrebă. 


- Sayyid? 
Tânărul era nedumerit. Sinclair îi luă binoclul din mâini, 
răsuci aiurea inelul de distanţă şi i-l înapoie, întorcându-l cu 


ocularul înainte. 

- Îndreaptă-l către elicoptere şi spune-mi ce vezi. Tânărului îi 

trebuiră câteva momente ca să focalizeze imaginea. 

- Sunt atât de departe că abia reuşesc să-i deosebesc. 

- Interesant! Uite, stai aici, în scaunul meu, o clipă. 

Nemaiîncăpându-şi în piele de mândrie, tânărul se supuse. 

- Acum, cheamă supersonicul şi cere un raport de poziţie. 
Ceilalţi elevi îl priveau plini de invidie, uitând de orice 

altceva. Degetele lui Mohammed tremurară de emoție când 

apăsară butonul emiţătorului. 

- Concorde, aici... aici turnul Bahrain. Raportul de poziţie, vă 

rog! 


-Turnule, 001 trece de la 34 de mii la 62 de mii, mach 1,3 către 
mach 2, 1500 de mile la oră, direcţia 290. Părăsim zona voastră 
acum. 

- Mulţumesc, Concorde, bună ziua. OK, cheamă Bagdadul pe 
119,9. Bună ziua, spuse strălucind de fericire şi la vremea 
potrivită Sinclair ridică teatral telexul şi se încruntă. 

- Elicoptere iraniene? Dădu tânărului binoclul de rezervă. Vezi 
pe-aici vreun elicopter iranian? 

După ce examina cu foarte mare grijă cele trei elicoptere 
străine care aterizaseră, tânărul scutură din cap. 

- Nu, sayyid, acelea sunt britanice. Şi singurele pe care le mai 
ştim sunt din Shargaz. 
- Ai perfectă dreptate. 

Sinclair se încruntă. Observase că Scragger era încă 
prăbuşit la pământ. Lane şi o parte din ceilalţi se adunaseră in 
jurul lui. Nu e în firea lui Scragger, îşi zise. 

- Mohammed, trimite un doctor şi o ambulanţă până la 
elicopterele alea englezeşti! Dar repede. 

Apoi ridică receptorul şi formă un număr. 

- Domnule Gavallan, păsările dumneavoastră au aterizat tefere 
şi întregi. Când aveţi un moment liber, aţi putea trece pe la 
turn? 

O spuse pe acelaşi ton egal, englezesc, din care numai un 
alt englez ar fi înţeles de fapt că acel "când aveţi un moment" 
însemna "urgent". 

În biroul S-G. Gavallan spuse la telefon: 

- O să vin chiar acum, domnule Sinclair. Mulţumesc. Scot îi zări 
chipul. 

- Alte necazuri, tată? 

- Nu ştiu. Sună-mă dacă se întâmplă ceva. La uşă se opri. 

- Drace! Am uitat de Newbury. Sună şi vezi dacă e liber după- 
amiaza asta. O să mă duc la el acasă, oriunde. Aranjează tot ce 
poţi. Dacă vrea să ştie ce se-ntâmplă, spune-i şase din şapte 
până acum, unul în aşteptare şi două gata de plecare. leşi 
grăbit, zicând: La revedere, Manuela, Scot, caută-l pe Charlie din 
nou si vezi unde dracii e! 

- Okay! 

Scot şi Manuela rămaseră singuri. Pe tânăr îl înjunghia 
umărul si îl deranja din ce în ce mai mult. Observase tristeţea ei. 


- Dubois o s-apară, ai să vezi - spuse, dorind să sune toarte 
încrezător şi să-şi ascundă propria teamă că erau pierduţi - si 
nimic n-ar putea să-l omoare pe bătrânul growler. 

- O, sper într-adevăr asta, spuse ea, gata să izbucnească în 
plâns. 

Îşi văzuse soţul clătinându-se şi era dureros de conştientă 
de durerea lui. În curând va trebui să plec la spital şi la dracu cu 
farsiul. 

- Ştii... aşteptarea... 
- Încă vreo câteva ore, Manuela! încă două păsărele şi cinci 
băieţi, apoi putem să sărbătorim, adăugă Scot. 

Spera dincolo ele orice speranţă şi se gândea: şi-atunci 

greutatea o să se ridice şi de pe umerii bătrânului, o si 
zâmbească din nou şi-o să trăiască o mie de ani. Doamne, să 
mă las de zbor? lubesc zborul şi nu vreau o slujbă de birou. 
Hong Kong pentru o parte din an ar fi bine, dar Linbar... nu pot 
să mă descurc cu Linbar. Bătrânul ar trebui să se descurce cu el. 
Eu aş fi pierdut. 
Vechea şi supărătoarea întrebare îi răsări din nou în minte. Ce-ai 
fi făcut dacă n-ar fi fost Bătrânul? Îl scutură un fior. Nu dacă, ci 
când. O să se întâmple într-o zi. S-ar putea întâmpla oricând. 
Uite la lordon, laTalbot-laDuke sau la mine. O fracțiune de 
centimetru şi eşti mort sau viu. Voia lui Dumnezeu, karma, joss? 
Nu ştiu şi nu contează. Sunt sigur însă că de când am fost lovit 
m-am schimbat. Toată viaţa mea s-a schimbat. Siguranţa mea 
că nimic nu mă poate atinge s-a topit pentru totdeauna şi tot ce- 
a mai rămas este o blestemată de certitudine, împuţită şi rece 
ca gheaţa, că sunt foarte muritor. Dumnezeule Mare! Se 
întâmplă asta întotdeauna? Mă întreb dacă Duke simte acelaşi 
lucru. 

O privi pe Manuela. Ea se uita la el. 

- lartă-mă, nu ascultam, spuse şi începu să formeze numărul lui 
Newbury. 

- Am spus: nu sunt trei păsări şi opt băieţi, i-ai uitat pe Erikki şi 
pe Azadeh, nouă dac-o pui la socoteală şi pe Şeherazada. 

Teheran, Casa Bakravan; ora 1,14 după-amiază. 

Şeherazada stătea goală în faţa oglinzii înalte din baiej 
cercetându-şi curbura pântecului, încercând să vadă daca se 
ghicea vreo urmă de rotunjire. In dimineaţa aceea observase că 
circurile sânilor păreau mult mai sensibile, iar sânii mai tari. 


- Nu-ţi face griji, zisese Zarah, nevasta lui Meshang. Curând ai 
să fii ca un balon şi ai să te vaiţi în lacrimi că n-ai să mai fii 
niciodată în stare să intri în rochiile tale şi cât de urât arăţi. Nu-ţi 
face griji: ai să reuşeşti să intri în haine şi n-ai să arăţi urâtă! 

Şeherazada era foarte fericită astăzi şi lenevea. 

Se încruntă la imaginea ei din oglindă şi se apropie si mai 
mult să vadă dacă are riduri, privindu-se dintr-o parte şi din 
cealaltă, încercând să aprecieze cum i-ar sta cu părul ridicat sau 
coborât, coc sau lăsat pe-o-parte, satisfăcută şi bucuroasă de 
ceea ce vedea. Vânătăile dispăreau. Trupul era destul de uscat 
după baie şi se pudră şi se strecură în lenjerie. 

Jari dădu buzna. 

- Oh, prinţesă, nu eşti încă gata? înălţimea sa, fratele vostru, e 
aşteptat să se întoarcă la prânz din clipă în clipă şi toată casa e 
înspăimântată că o să fie iarăşi cuprins de una din furiile sale. O, 
te implor, grăbeşte-te! Nu vrem să-l stârnim acum, nu-i aşa? 

Trase automat dopul de la cadă şi începu să aranjeze 
lucrurile, agitându-se neîntrerupt şi mormăind şi îmboldind-o. În 
câteva clipe Şeherazada fu îmbrăcată. Ciorapi de mătase pentru 
portjartier - nu se găseau de mult de vânzare dresuri, nici măcar 
pe piaţa neagră; n-avea nevoie de sutien; o rochie din caşmir, 
de un albastru cald, după model parizian, cu un taior asortat, cu 
mânecă scurtă şi guler şal. Se pieptănă la iuţeală şi părul ei 
ondulat natural și perfect, o slabă atingere de ruj, o linie de 
dermatograf în jurul ochilor şi fu gata. 

- Dar, prinţesă, știi că fratelui vostru nu-i place fardul. 
- O. dar nu ies. Şi Meshang nu... 

Şeherazada era gata să spună "nu e tata", dar se opri la 
vreme, nedorind să rostească cuvântul sau să scoată din nou la 
iveală din adâncurile minţii amintirea tragediei. 

Tata e-n Paradis, îşi spuse hotărâtă. Ziua lui de jelire, a 
patruzecea zi de când a murit, e abia peste douăzeci de zile şi 
până atunci, când or să se petreacă toate jelirile şi plânsetele si 
sfâșierea îmbrăcăminţii, trebuie să trăim si să iubim. 

N-o întrebase pe Jari ce se-ntâmplase la cafenea în ziua în 
care o trimisese acolo să-i spună lui că se întorsese soţul ei şi că 
ceea ce nu începuse niciodată luase sfârşit. Mă întreb unde este, 
dacă o să continue să mă viziteze în vis. 


Se auzi agitaţie la etajul de jos şi înţeleseră că sosise 
Meshang. Aruncă o ultimă privire de verificare, apoi se duse să-l 
primească. 

După noaptea ciocnirii sale cu Lochart, Meshang se 
întorsese acasă cu familia. Casa era foarte mare, Şeherazada 
avea în continuare camerele ei şi era încântată că Zarah şi cei 
trei copii alungaseră cu zgomotele lor tăcerea apăsătoare şi 
mohoreala care o înconjurau. Mama ei se retrăsese acum în 
aripa ei, mâncând chiar acolo, servită doar de propria ei slujnică, 
rugându-se şi plângând în cea mai mare parte a zilei. Niciodată 
nu ieşise, niciodată nu invitase pe nimeni dintre ei acolo. 

- Lăsaţi-mă în pace! Lăsaţi-mă în pace! era tot ce scâncea prin 
uşa încuiată. 

În orele în care Meshang se afla acasă, Şeherazada, Zarah 
şi ceilalţi din familie aveau multă grijă să-l dispună şi să-l 
flateze. 

- Nu te-ngrijora, îi spusese Zarah. O să fie în curând în genunchi! 
El crede c-am uitat că m-a insultat şi m-a lovit şi îndrăzneşte să 
se-mpăuneze cu târfa aia tânără cu care fiul ăla de căţea, 
vicleanul de Kia, l-a ademenit. O, nu te îngrijora, draga mea 
Şeherazada, o să mă răzbun eu! E de neiertat proasta creştere 
cu care te-a tratat - şi pe soţul tău. In curând o să putem călători 
din nou la Paris, la Londra, chiar la New York. Mă îndoiesc c-o să 
aibă vremea să meargă cu noi şi atunci... Ah, atunci o să ne 
punem poalele în cap, o să purtăm haine străvezii şi-o sa avem 
fiecare câte cincizeci de amanți. O să ne facem de cap. 

- Nu ştiu cum o să fie cu New Yorkul. Să te vâri astfel chiar în 
bârlogul Satanei, e mare primejdie, spusese Şeherazada. 

Dar în inima ei tremura de încântare la gândul acesta. Am 
să mă duc la New York cu fiul meu, îşi promise. Tommy o să fie 
şi el acolo. În curând o să fie totul normal. 

Puterea mullahilor asupra lui Khomeini va fi înlăturată, fie 
ca Allah să-i deschidă ochii, controlul lor asupra Gărzilor Verzi 
eliminat, Komitehul Revoluționar dizolvat, o să avem un 
adevărat guvern Islamic, democrat, ales cinstit, cu primul 
ministru Bazargan conducător sub ochii lui Allah, drepturile 
femeilor nu vor mai fi niciodată atinse, cei din Tudeh n-or să mai 
fie în afara legii, ci vor lucra pentru toată lumea şi va fi pace în 
ţară; aşa cum a zis el că se va întâmpla. 

Mă bucur că sunt cine sunt, îşi zise. 


- Bună, dragă Meshang! Ce bine arăţi astăzi, dar atât de obosit. 
O, nu trebuie să munceşti atât de greu pentru toţi. Uite, lasă-mă 
să-ţi mai torn nişte apă rece cu lămâie, aşa cum îţi place ţie! 

- Mulţumesc! ` 

Meshang era întins pe covoare, sprijinit de perne. Işi 
scosese pantofii şi începuse deja să mănânce. Un grătar mic era 
pregătit să frigă chebabul şi douăzeci sau treizeci de farfurii cu 
horisht şi orez şi legume şi carne şi fructe şi dulciuri erau 
aranjate la îndemână. Zarah se afla în apropiere şi-i făcu semn 
Şeherazadei să se aşeze pe covor lângă ea. 

- Cum te simţi azi? 

- Minunat. Nu mi-a fost rău nici un pic. Chipul lui Meshang 
deveni acru. 

- Lui Zarah îi era toată vremea rău şi era nervoasă. Nu ca o 
femeie normală. Să sperăm că tu eşti normală. Dar eşti atât de 
subţire.... Insha Allah! 

Amândouă femeile îşi aşternură un zâmbet pe faţă, 
ascunzându-şi dezgustul, înţelegându-se una pe cealaltă. 

- Săraca Zarah! spuse Şeherazada. Cum a fost ziua de azi, 
Meshang? Cred e-o să fie teribil pentru tine cu atât de multe 
lucruri de făcut, să trebuiască să ai grijă de toţi ai noştri. 

- E greu pentru că sunt înconjurat de proşti, dragă soră. Dacă aş 
fi avut personal eficient, pregătit cum sunt eu, ar fi fost totul 
foarte uşor. 

Şi mult mai uşor dacă tu nu l-ai fi dus cu vorba pe tata, nu 

ţi-ai fi dezamăgit primul bărbat şi nu ne-ai fi făcut de ruşine pe 
toţi cu alegerea celui de-al doilea. Ne-ai adus atât de multă 
supărare, dragă soră, tu cu trupul şi faţa ta de tuberculoasă şi 
prostia ta, pe mine care am muncit zi şi noapte să te salvez de 
tine însăţi. Slăvit fie Allah! Eforturile mele au dat roade. 
- Trebuie să fie teribil de greu pentru tine, Meshang. Eu n-aş şti 
de unde să încep, spunea Zarah şi se gândea: E uşor să conduci 
afacerile dacă ştii unde sunt cheile, conturile din bancă şi 
hârtiile datornicilor şi toate lucrurile de bază. Nu vreau să fim 
egale sau să votăm pentru că v-am da uşor deoparte, în şanţ, şi- 
am lua cele mai bune slujbe. 

Horishtul gras de miel şi orezul crocant, auriu, erau 
delicioase, aromate şi condimentate aşa cum îi plăceau lui şi el 
mâncă cu bucurie. 


Nu trebuie să mănânci prea mult, îşi spuse. Nu vrei să 
oboseşti prea mult înainte de-a o vedea pe micuța Yasmin, în 
după-amiaza asta. Nu mi-am închipuit până acum cât de 
apetisantă poate să fie sau buzele atât de flămânde. Dacă 
rămâne grea, atunci am să mă-nsor cu ea şi Zarah poate să 
putrezească. 

Trase cu coada ochiului la nevasta lui. Ea se opri imediat 
din mâncat, îi zâmbi şi-i întinse un şerveţel ca să-şi îndepărteze 
grăsimea şi picăturile de supă din barbă. 

- Mulţumesc, spuse politicos şi încă o dată se concentra asupra 
farfuriei. 

După ce-o s-o am pe Yasmin, se gândea, după asta pot să 
dorm o oră şi-apoi mă întorc la lucru. Tare aş vrea să se fi întors 
câinele ăla de Kia. Avem multe de vorbit, multe de pus la cale. 
Şi Şeherazada o să... 

- Meshang, dragul meu, ai auzit zvonul că generalii au hotărât 
să dea lovitura? întrebă Zarah. Şi că armata e pregătită să preia 
puterea? 

- Sigur, ştie tot bazarul. 

Meshang simţi o strângere de inimă. Se acoperise cât 

putea de bine în caz că zvonul era adevărat. 
- Fiul lui Mohammed aurarul jură că vărul său, care e telefonist 
la Statul Major al Armatei, a auzit pe unul dintre generali 
spunând că au aşteptat ca să dea timp unei forţe de intervenţie 
americane să ajungă la distanţa potrivită. Şi or să fie sprijiniți de 
un desant aerian. 

Amândouă femeile tresăriră. 

- Paraşutişti? Atunci ar trebui să plecăm imediat, Meshang, 
spuse Zarah. N-o să mai fim în siguranţă în Teheran. Ar fi mai 
bine să mergem la casa noastră de la Caspica şi să aşteptăm 
acolo să se sfârşească războiul. Când am putea pleca? O să 
încep să împachetez imediat. 

- Ce casă de pe Caspica? Nu mai avem nici o casă la Marea 
Caspica, spuse Meshang iritat. N-a fost confiscată odată cu toate 
celelalte proprietăţi ale noastre, pe care am muncit să le 
obţinem de generaţii întregi? Allah să-i blesteme pe hoţi, după 
tot ce am făcut pentru revoluţie şi pentru mullahi! Generaţii 
întregi! 

Era roşu la faţă. O picătură de horisht i se scurse în barbă. 
- Şi acum... 


- Te rog iartă-mă! Ai dreptate, dragă Meshang. Ai dreptate ca de 
obicei. Te rog iartă-mă. Am vorbit fără să mă gândesc. Ai 
dreptate ca de obicei, dar dacă-ţi face plăcere am putea să 
plecăm şi să stăm cu unchiul meu, aga Madri. Au o vilă liberă pe 
coastă. Am putea s-o luăm pe asta şi-am putea să plecăm 
mâine. 

- Mâine? Nu fi ridicolă! Crezi că n-o să fiu înștiințat din vreme? 

Meshang îşi şterse barba întrucâtva îmbunat de scuzele ei 
umile şi Şeherazada se gândi ce norocoasă fusese cu cei doi 
bărbaţi ai ei care niciodată nu se purtaseră urât cu ea sau nu 
strigaseră la ea. 

Mă întreb oare cum s-o descurca Tommy la Kowiss sau 
oriunde e. Săracul Tommy, crede c-aş putea să-mi părăsesc 
casa şi familia şi să plec pentru totdeauna în exil! 

- Desigur că noi, cei din bazar, o să fim avertizaţi, spuse din nou 
Meshang. Nu suntem nişte proşti cu capete găunoase! 

- Da, da, desigur, dragă Meshang, spuse liniştitor Zarah. Îmi 
pare rău, vroiam doar să zic că sunt îngrijorată pentru siguranţa 
ta şi doream să fiu pregătită. 

Oricât de rău ar fi, îşi zise ea, tulburată în sinea ei, e 
singura noastră apărare împotriva mullahilor si-a derbedeilor lor 
din Gărzile Verzi. 

- Crezi că lovitura chiar o să se întâmple? 
- Insha Allah. spuse şi râgâi. 

Oricum, eu sunt pregătit, cu ajutorul lui Allah. Oricine, ar 
câştiga, tot o să aibă nevoie de noi, cei din bazar. Întotdeauna 
au avut şi întotdeauna or să aibă. Putem să fim la fel de moderni 
ca orice străin, şi mai isteţi. Unii dintre noi pot fi, cu siguranţă 
eu! Pahnouri, fiul de căţea, putrezi-ar în lad cu părinţii lui pentru 
că ne-a pus în primejdie. Caspica? Unchiul ei Madri? O idee 
bună. O idee perfectă. M-aş fi gândit şi eu la asta în câteva 
clipe. Zarah poate că e trecută şi zânaatul ei la fel de uscat ca 
praful verii, dar e o mamă bună şi sfatul ei, dacă nu-i bagi în 
seamă acreala, e întotdeauna înţelept. 

- Un alt zvon este că gloriosul nostru fost prim-ministru, 
Bakhtiar, se ascunde încă în Teheran sub protecţia şi acoperişul 
vechiului său prieten şi coleg, primul ministru Bazargan. 

Zarah rămase cu gura căscată. 

- Dacă-l prind acolo Gărzile Verzi... 


- Bazargan e nefolositor. Păcat! Nimeni nu i se mai supune şi 
nici nu-l mai ascultă. Komitehul Revoluționar i-ar executa pe 
amândoi dacă i-ar prinde. 

Şeherazada tremura. 
- Jari spune că azi-dimineaţă la piaţă umbla un zvon că 
Excelenţa Bazargan a demisionat deja. 
- Asta nu-i adevărat, spuse scurt Meshang, prezentându-le un alt 
zvon ca şi când ar fi fost o informaţie a lui foarte sigură. 
Prietenul meu din anturajul lui Bazargan mi-a spus că el i-a 
oferit lui Khomeini demisia, dar că lmamul a refuzat-o şi a spus 
să rămână unde e. 

Întinse farfuria către Zarah, să-i mai pună. 
- E de-ajuns horisht. Ceva mai mult orez. 

Ea îi puse în farfurie partea rumenită şi el începu din nou 
să mănânce, aproape satisfăcut. 

Cel mai interesant zvon de astăzi, şoptit în nespusă taină 
din gură în gură, era că Ilmamul e pe patul de moarte, fie din 
cauze naturale, fie otrăvit de agitatorii comunişti tudehi sau de 
mujhadini sau de CIA, ba şi mai rău, că trupele sovietice 
aşteptau la graniţă, pregătite sa pătrundă clin nou în 
Azerbaidjan în momentul în care ar fi murit. Nu ne-aşteaptă 
decât moarte şi dezastru dacă asta-i adevărat, îşi zise. 

Nu! Asta n-o să se întâmple! Nu se poate întâmpla. 
Americanii n-o să-i lase niciodată pe ruşi să ne cucerească. Nu 
pot să le îngăduie să preia controlul Hormuzului! până şi Carter 
poate să vadă asta! Nu, să sperăm că prima parte este 
adevărată: că Ilmamul va ajunge repede în Paradis. Voia lui 
Allah, zise pios, îndepărtând cu un gest servitorii şi când 
rămaseră singuri îşi îndreptă întreaga atenţie asupra surorii 
sale. 

- Şeherazada, divorţul tău este aranjat, au mai rămas doar 
formalităţile. 

- Oh, spuse ea punându-se în gardă, urându-şi fratele pentru că 
îi tulbura liniştea, provocându-i un adevărat vârtej în minte: nu 
vreau să divorţez, Meshang ar fi putut să ne dea foarte uşor 
bani din toate conturile elveţiene şi-ar fi putut să nu fie atât de 
obraznic cu Tommy al meu şi-am fi putut pleca... Nu fi proastă, 
n-ai fi putut pleca fără documente, să te exilezi, iar Tommy te-a 
părăsit. A fost hotărârea lui. Da, dar Tommy a spus c-o să fie 


doar pentru o lună? C-o să aştepte o lună. Într-o lună se pot 
întâmpla multe lucruri. 
- Divorțul tău nu prezintă nici o problemă şi nici recăsătoria ta. 

Ea rămase cu gura căscată, incapabilă să articuleze un 
cuvânt. 

- Da, m-am înţeles asupra unei dote, mult mai mult decât mă 
aşteptam. 

Fusese gata să spună "pentru o femeie de două ori 
divorțată şi purtând în pântece copilul unui necredincios", dar 
era sora lui si era o mare lovitură, asa că nu spuse nimic. 

- Căsătoria va avea avea loc săptămâna viitoare şi el te admiră 
de ani de zile. Excelenţa Farazan. 

Vreme de o clipă, amândouă femeile abia îşi putură crede 
urechilor.  Şeherazada simți că  roşeşte brusc, şi mai 
dezorientată. Keivan Farazan provenea dintr-o familie bogată de 
negustori din bazar, avea douăzeci şi opt de ani, era chipeş, 
întors recent de la Universitatea Cambridge și erau prieteni de-o 
viată. 

- Dar, dar credeam că Keivan o să se căsătorească... 

- Nu Keivan, spuse Meshang enervat de prostia ei. Toată lumea 
ştie că Keivan o să se logodească. Daranush. Excelenţa 
Daranush Farazan. 

Şeherazada încremeni ca lovită. Zarah icni şi încercă să-şi 
acopere scăparea. Daranush era tatăl. Proaspăt, văduv de cea 
de-a doua nevastă care murise la naştere, ca şi prima, un bărbat 
foarte înstărit, deţinând monopolul strângerii gunoiului în toată 
zona bazarului. 

- Nu-i cu putinţă! murmură ea. 

- O, ba da, spuse Meshang aproape strălucind de plăcere, 
neînţelegând nimic din atitudinea ei. Nici mie nu mi-a venit să 
cred când a venit cu ideea după ce a auzit de divorţul tău. Cu 
bogăţia şi legăturile lui, împreună devenim cel mai puternic 
conglomerat din bazar, împreună... 

Şeherazada izbucni: 

- Dar e nesuferit şi mărunt şi bătrân şi chel şi urât şi-i plac băieţii 
şi toată lumea ştie că e un pederast... 

- Şi toată lumea ştie c-ai divorţat de două ori, eşti folosită şi 
porţi copilul unui străin, explodă Meshang, că te duci la marşuri 
şi eşti neascultătoare, că tot capul tău este plin de absurdităţi 
occidentale şi că eşti proastă! Răsturnă câteva farfurii în furia 


sa. Nu înţelegi ce-am făcut pentru tine?! E unul dintre cei mai 
bogaţi bărbaţi din bazar! L-am convins să te accepte! Eşti, eşti 
răscumpărată şi acum... 

- Dar, Meshang, nu înţelegi? 

-Târfă nerecunoscătoare, mugi, a acceptat chiar să-ţi adopte 
copilul! Pe toate numele lui Aliali, ce vrei mai mult!? 

Meshang era aproape roşu, tremura de mânie, cu pumnii 
strinsi ridicaţi în faţa Şeherazadei. Zarah se uita când la el, când 
la ea, uluită de furia lui. 

Şeherazada nu auzea nimic, nu vedea decât ceea ce 
hotărâse Meshang pentru ea: restul vieţii ei alături de bărbatul 
acesta mărunt, ţinta tuturor glumelor din bazar, care putea 
permanent a urină, însămânţind-o o dată pe an ca să nască şi să 
trăiască şi să nască din nou până când avea să moară în 
chinurile facerii sau din pricina lor, ca şi celelalte două soţii ale 
sale - nouă copii de la prima, şapte de la a doua. Era osândită. 
N-avea, nu putea face nimic. Prinţesa Gunoi până la moarte! 
Nimic! 

Nimic? Dar aş putea muri acum. Nu sinucigându-mă, 
pentru că atunci mi se închid porţile Paradisului şi sunt 
condamnată la lad. Nu, nu sinuciderea, niciodată, niciodată 
sinuciderea, dar moartea împlinind lucrarea lui Allah. Moartea cu 
numele lui Allah pe buze. Cum? 


CAPITOLUL 64 


Baza  Kowiss; ora 1,47 după-amiază. Colonelul 
Changiz, mullahul Hussain şi câteva Gărzi Verzi săriră din 
maşini. Gărzile Verzi se împrăştiară prin bază, scotocind, în timp 
ce colonelul şi Hussain intrară grăbiţi în clădirea birourilor. Cei 
doi slujbaşi care se mai aflau în birou rămaseră surprinşi de 
sosirea neaşteptată a colonelului. 

- Da... da, Excelenţă? 

- Unde sunt toţi, strigă Changiz, ei?! 

- Allah ştie! Noi nu ştim nimic, Excelenţă colonel, decât că 
Excelenţa sa căpitanul Ayre a plecat cu piese la sonda Abu Sal şi 
Excelenţa sa căpitanul Mclver cu Excelenţa sa ministrul Kia, la 
Teheran şi Excelenţa sa căpitanul Lochart a plecat să caute 
elicopterele care vin. 


- Ce elicoptere vin? 
- Patru 212 pe care Excelenţa sa căpitanul Mclver le-a chemat 
să vină aici de la Bandar-e Delam cu piloţi şi alt personal şi noi 
pregătim... noi ne pregătim să le primim. 

Funcţionarul, care se numea Ishmael, păli şi se făcu ic sub 
privirea străpungătoare a mullahului. 
- Pe Allah, căpitanul a plecat să-i aştepte singur, căci nu au 
emițătoare pe înaltă frecvenţă şi un emiţător pe ultrascurte la 
mare înălţime ar putea poate să-i prindă. Changiz era nespus de 
uşurat. îi spuse lui Hussain: 
- Dacă elicopterele vin toate aici, atunci ne-am speriat degeaba. 

Îşi şterse fruntea. 
- Când sunt aşteptaţi? 
- Îmi închipui curând, Excelenţă, spuse Ishmael. 
- Câţi străini sunt la bază acum? 
- Eu... eu nu ştiu, Excelenţă. Noi... noi am fost foarte ocupați 
încercând să pregătim un document... 

Un membru al Gărzilor Verzi intră alergând în birou: 
- Nu putem să găsim nici un străin, Excelenţă, îi spuse lui 
Hussain. Unul dintre bucătari a spus că ultimii doi mecanici au 
plecat cu elicopterele cele mari azi-dimineaţă. Muncitorii iranieni 
spun c-au auzit că echipele de schimb trebuie să vină duminică 
sau luni. 
- Sâmbătă, Excelenţelor, mâine, mi s-a spus, Excelenţa voastră! 
îl întrerupse Ishmael. Dar cu sosirea acestor patru elicoptere 
care au mecanici la bord, ca şi piloţi şi personal, a spus 
Excelenţa sa Mclver... Aveţi nevoie de mecanici? 

Unul dintre revoluționari spunea: 
- O parte din camere arată de parcă necredincioşii au 
împachetat în grabă. Dar mai sunt încă trei elicoptere în 
hangare. 

Changiz se întoarse către Ishmael. 
- Care-s alea? 
- Un... nu, două 206 şi unul franțuzesc, un Alouette. 
- Unde este şeful de birou, Pavoud? 
- E bolnav, Excelenţă colonel. Şi-a luat învoire de boală chiar 
după rugăciunea de amiază; a plecat acasă. Nu-i aşa, Aii? se 
întoarse către celălalt funcţionar. 
- Da, da, era bolnav şi a plecat spunând c-o să se întoarcă 
mâine... 


Cuvintele se pierdură. 
- Căpitanul Mclver a ordonat să vină aceste 212 aici de la 
Bandar-e Delam? 
- Da, da, Excelenţă. Aşa i-a spus Excelenței sale Pavoud. L-am 
auzit spunându-i exact: "cu piloţi şi alt personal". Nu a fost aşa, 
Aii? 
- Da. Pe Allah, aşa s-a întâmplat, Excelenţă colonel. 
- E-n ordine, ajunge! 

Colonelul se întoarse către Hussain: 
- O să-l chemăm prin radio pe Lochart. Il întrebă pe slujbaş: 
- Sergentul Wazari e în turn? 
- Nu, Excelenţă colonel. S-a întors înapoi la bază chiar înainte ca 
Excelenţa sa, căpitanul Lochart, să decoleze ca să caute cele 
patru elicoptere care ar trebui să... 
- De-ajuns! 

Changiz se gândi o clipă, apoi se adresă grosolan unuia 
dintre revoluționarii din Gărzile Verzi: 

- Tu, adu-mi caporalul în pas alergător la turn! Tânărul roşi 
auzind tonul şi se întoarse către Hussain, care spuse rece: 

- Colonelul vrea să zică: "Te rog, găseşte-l pe caporalul Borgali şi 
adu-l repede la turn. 

Changiz izbucni: 

- N-am vrut să fiu nepoliticos! 
- Desigur, desigur. 

Hussain porni cu paşi mari pe coridor către scările ce 
duceau spre turn. Foarte supus, Changiz îl urmă. 

Cu o jumătate de oră mai înainte, la baza aeriană sosise 
un telex din partea ATC Teheran, solicitând o verificare imediată 
a întregului personal străin al IHC și a elicopterelor de la Kowiss. 
"S-a raportat că lipsesc patru JR 212 de la baza IHC de la Bandar- 
e Delam, de către directorul Siamaki, care crede că acestea ar fi 
putut fi scoase ilegal din Iran către unul din statele Golfului". 

Changiz fusese chemat imediat de către una din Gărzile 
Verzi de serviciu care dusese deja telexul lui Hussain şi 
komitehului. 

Komitehul se adunase la bază, continuând laborioasele 
investigaţii asupra încrederii pe care Islamul putea s-o aibă în 
ofiţerii şi oamenii de acolo şi asupra crimelor comise împotriva 
lui Allah în numele Şahului. Changiz se simţea ametit. Komitehul 
era nemilos. Nimeni dintre cei care fuseseră de partea Şahului 


nu scăpase încă. Si deşi era comandant, numit de komiteh cu 
aprobarea lui Hussain, confirmarea din partea atotputernicului 
Komiteh Revoluționar nu sosise încă. Până când asta avea sa se 
întâmple, Changiz ştia că era pe muchie de cuţit - şi nu 
depusese el oare personal jurământul de supunere Şahului, ca 
oricare alt militar? 

În turn, îl văzu pe Hussain privind îndelung aparatura. 

- Poţi să operezi emițătorul, colonele? întrebă mullahul. 

Hainele îi erau vechi, dar curate, turbanul alb şi proaspăt 
spălat şi el vechi însă. 

- Nu, Excelenţă, de asta am trimis după Borgali. Caporalul 
Borgali urcă scările câte două deodată şi rămase în poziţie de 
drepţi. 

- Ultrascurtele şi înalta frecvenţă! ordonă colonelul. 

- Am înţeles! 

Borgali dădu drumul aparatelor. Nimic. O verificare rapidă 

şi descoperi cristalul distrus şi lipsa siguranţei-circuitului VHF. 

- lertaţi-mă, domnule, aparatul acesta nu funcţionează. 

- Vrei să spui c-a fost sabotat, rosti încet Hussain şi se întoarse 
către Changiz. 

Changiz se simţea ca lovit în cap. Allah să ardă în iad toţi 
străinii, se gândea disperat. Dacă e un sabotaj deliberat... atunci 
asta-i o dovadă că au încercat să fugă şi au luat şi elicopterele 
noastre cu ei. Câinele ăla de Mclver trebuie că ştia ce avea de 
gând să facă în dimineaţa asta, când întrebam de avion. 

Ace îngheţate îi străpunseră corpul. Acum nu mai e rost 
de avion, nu mai există nici o portiţă de scăpare, nu-i nici o 
şansă să-l mai iau pe Lochart sau pe unul dintre ceilalţi piloţi 
ostatic, sub o acuzaţie oarecare, şi apoi să-i ofer pe ascuns 
eliberarea din închisoare în schimbul unui loc în avion pentru 
mine, dac-ar fi fost nevoie. Îşi simţi măruntaiele strângându-se. 
lar dacă komitehul află că soţia mea şi familia sunt deja la 
Bagdad, nu, aşa cum se presupunea, la Abadan, unde sărmana 
mea mamă e pe moarte... 

Diavolii coşmarurilor sale de noapte râdeau batjocoritor la 
el, strigându-i adevărul în faţă. Care mamă? Mama ta e moartă 
de şapte sau opt ani! Ai vrut să fugi! Eşti vinovat de crime 
împotriva lui Allah şi a Imamului şi a Revoluţiei. 

- Colonele, spuse Hussain cu aceeaşi voce îngheţată, dacă 
radiourile sunt sabotate, astă nu înseamnă că domnul căpitan 


Lochart nu a plecat să aştepte celelalte elicoptere, nu le caută, 
ci a fugit şi el ca şi ceilalţi, şi că Mclver a minţit în privinţa 
faptului că le-a chemat pe celelalte 212 aici? 

- Da... da, Excelenţa, şi... 

- Prin urmare au plecat ilegal şi-au luat de-aici ilegal două 
elicoptere, în afară de cele patru de la Bandar-e Delam. 

- Da, da, şi asta ar fi adevărat... 

- Voia lui Allah! Dar răspunzi pentru asta. 

- Dar... Excelenţă, desigur că trebuie să înţelegeţi că ar fi fost cu 
neputinţă să prevăd asta. O operaţie secretă, ilegală ca... 

Văzu ochii şi citi în ei şi cuvintele i se topiră pe buze. 

- Deci ai fost tras pe sfoară. 
- Străinii sunt fii de căţea care mint şi înşeală toată vremea. 

Apucă telefonul, blestemând când descoperi că nu 
funcţionează. Cu voce schimbată, spuse dintr-o suflare: 

- Excelenţă, un 212 nu poate să zboare peste Golf fără 
realimentare. E imposibil. lar Mclver trebuie să realimenteze şi 
el ca să ajungă la Teheran cu Kia; va trebui să realimenteze şi 
el, aşa că putem să-i prindem. Către Borgali spuse: 

- În pas alergător, te duci înapoi la turnul nostru şi afli unde a 
primit aprobarea să realimenteze elicopterul care a plecat la 
Teheran cu Mclver şi ministrul Kia. Spune-i ofițerului de serviciu 
să alerteze baza şi să aresteze pilotul, să reţină elicopterul şi să- 
| trimită pe ministrul Kia mai departe, la Teheran, pe şosea. 

Se întoarse către Hussain. 

- Sunteţi de acord, Excelenţă? Hussain încuviinţă din cap. 
- Bun! Dă-i drumul. Caporalul se repezi pe scări. 

În turnul de control era frig şi vântul bătea în rafale iar o 
aripă de ploaie stropi ferestrele o clipă, apoi trecu. 

Hussain n-o băgă în seamă, nedezlipindu-şi ochii de pe 
Changiz. 

- O să prindem câinele ăsta, Excelenţă. Ministrul Kia o să ne 
mulţumească. 

Hussain nu zâmbi. Aranjase deja un komiteh de primire 
pentru Kia la aeroportul Teheran şi dacă Kia nu va putea explica 
tot felul de ciudăţenii din comportarea lui, în curând guvernul 
avea să aibă un ministru corupt mai puţin. 

- Poate că Kia este parte din acest complot şi fuge din Iran cu 
Mclver. Te-ai gândit la asta, colonele? 
Colonelul rămase cu gura căscată. 


- Ministrul Kia? Credeţi? 

- Dar dumneata? 

- Pe Allah... desigur că e posibil... dacă o iei aşa, răspunse 
prudent Changiz, încercând ca niciodată până atunci să fie 
atent. Nu m-am întâlnit niciodată cu omul ăsta, îl cunoaşteţi mai 
bine decât mine, Excelenţă. Ştiţi mai multe despre Kia. l-aţi pus 
întrebări în faţa kotnitehului... 

Şi l-aţi absolvit de orice vină, se gândi cu încântare 
maliţioasă. 

- Când o să-l prindem pe Mclver, putem să-l folosim drept 
ostatec ca să-i aducem înapoi pe ceilalţi. O să-i prindem, 
Excelenţă... 

Hussain citise teama pe chipul colonelului şi se întreba de 
ce era acest om vinovat. Era colonelul, de asemenea, parte din 
planul de fugă care lui îi apăruse limpede de când îi interogase, 
pe Starke cu o zi în urmă, şi pe Mclver în aceeaşi dimineaţă? 

"Și dacă ţi-ai dat seama atât de bine, îşi imagină un 
superior religios întrebându-l, de ce l-ai ţinut secret şi de ce nu 
l-ai împiedicat?" Din pricina lui Starke, Eminenţă. Pentru că 
într-adevăr cred că acest om, deşi necredincios, este într-un fel 
un instrument al lui Allah şi apărat de Allah. De trei ori a 
împiedicat forţele Răului să-mi ofere binecuvântata pace a 
Paradisului. Din pricina lui, ochii mei s-au deschis către Adevărul 
lui Allah, şi anume că nu mai trebuie să caut martiriul, ci trebuie 
să rămân pe cărarea pământească şi să devin un neostenit bici 
al lui Allah şi-al Imamului împotriva duşmanilor Islamului şi ai ăi. 
"Dar ceilalţi, lor de ce le-ai îngăduit să fugă?" Islamul nu are 
nevoie de străini şi nici de elicoptrele lor. Dacă Islamul are 
nevoie de elicoptere, în Isfahan sunt o mie altele. 

Hussain nu se îndoia că are dreptate, în aceeaşi măsură în 
care acest colonel trădător, simpatizant al Șahului şi-al 
americanilor, se înşeală. 

- Deci, colonele, cum rămâne cu cele două 212? Poţi să le prinzi 
şi pe ele? Cum? 

Changiz se îndreptă către harta de pe perete, destul de 
sigur că, deşi amândoi fuseseră traşi pe sfoară, el era 
comandant şi responsabil, dacă mullahul ar fi vrut să-l facă 
responsabil. Dar nu uita că acesta este mullahul care a făcut o 
înţelegere cu colonelul Peshadi în noaptea primului atac asupra 
bazei, acelaşi care s-a purtat prietenos cu americanul Starke şi 


cu maniacul acela odios de Zataki de la Abadan; şi nu sunt eu 
un sprijinitor al Imamului şi-al Revoluţiei, nu am dat eu baza, pe 
drept, soldaţilor lui Allah? Insha Allah. Concentrează-te asupra 
străinilor. Dacă poţi să-i prinzi, chiar şi numai pe unul singur, ai 
să fii la adăpost de acuzaţiile acestui mullah şi le derbedeilor lui 
din Gărzile Verzi. 

Câteva trasee standard de zbor erau marcate pe hartă de 
la Kowiss către diferite amplasamente petroliere şi către 
sondele din largul Golfului. 

- Câinele ăla de funcţionar spunea "piese pentru Abu Sal", 
mormăi. Acum, dacă aş fi în locul lor, unde aş realimenta? 

Degetul lui împunse marcajul sondelor. 

- Una dintre acestea, Excelenţă, spuse înfierbântat. Acolo o să 
realimenteze! 

- Sondele au combustibil de rezervă? 

- O, da, în caz de urgenţă. 

- Şi cum ai să-i prinzi? 

- Cu avioane de vânătoare. 

Pe țărm, la punctul de întîlnire; ora 2,07 după- 
amiază. Cele două 212 erau parcate pe o plajă pustie, uşor 
vălurită. Ploua uşor. Deprimaţi, Freddy Ayre şi Lochart stăteau în 
uşa deschisă a uneia dintre cabine, cei doi mecanici ai lor şi 
Wazari în celălalt elicopter, toţi obosiţi din pricina căratului 
butoaielor mari şi grele de două sute de litri de combustibil şi de 
pompatul cu schimbul al benzinei în rezervoare. Niciodată nu 
fuseseră două elicoptere realimentate mai repede şi nici 
subansamble întregi de schimb urcate la bord şi legate la locul 
lor mai repede, nici în situaţii de urgenţă. 

Freddy Ayre sosise acolo în jurul orei 11,30, Lochart 
imediat după 12, alimentarea le luase o jumătate de oră şi de 
atunci aşteptau. 

- Îi mai dăm încă o jumătate de oră, spuse Lochart. 

- Christoase! Te porţi de parcă ai avea timp berechet !a 
dispoziţie. 

- E o prostie să aşteptăm amândoi. E mai sigur pentru tine să 
pleci singur. De câte ori trebuie să-ți spun? la pe toată lumea 
şi-o să-l aştept eu. 

- Când Mac soseşte, putem toţi să... 


- Fir-ar al naibii! la mecanicii şi pe Wazari şi eu o să aştept. Asta 
ar spune Mac dacă ar fi aici şi tu ai aştepta după mine. Pentru 
Dumnezeu, nu te mai juca de-a eroul şi şterge-o! 

- Nu, iartă-mă, dar am să aştept până când soseşte şi el - sau 
plecăm amândoi. 

Lochart ridică din umeri; sufletul său era la fel de mohorât 

ca şi ziua. Imediat ce sosise, analizase varianta lui Mclver. 
- Freddy, Mac a fost în siguranţă departe de Kowiss până la 
11,20. Să zicem că mai zboară cel mult încă o jumătate de oră, 
apoi încă o jumătate de oră maximum, ca să simuleze pana, 
aterizează şi scapă de Kia, maximum o oră ca să ajungă aici şi în 
cel mai rău caz, la limită, înseamnă 1,30. Aprecierea mea e c-o 
să fie aici între 1,00 şi 1,15. 

Dar trecuse de două şi nici urmă de Mac încă şi poate că 
n-avea să apară deloc. 

Trebuie să se fi întâmplat vreo încurcătură. Cercetă norii, 
căutând răspuns în starea vremii şi recântărind planul acesta şi 
alte planuri. Butoaiele goale erau aşezate într-o grămadă 
ordonată. Încă cinci pline. Fuseseră aduse acolo în timpul unor 
zboruri de rutină către sonde şi ascunse sub prelate şi camuflate 
cu nisip şi alge marine. În largul mării, abia vizibilă, se afla 
platforma unei sonde, montată pe piloni sus, deasupra nivelului 
apei. 

Nu întâmpinase nici un necaz pe drumul de la Kowiss până 
acolo. De îndată ce ajunseseră în aer, la largul lor, Wazari se 
târâse în faţă. 

- Ar fi mai bine să stai ascuns până când o s-ajungem în largul 
Golfului, spusese Lochart. 

Dar imediat după aterizare lui Wazari i se făcuse foarte 
rău aşa că se răzgândise şi spusese celorlalţi ce se întâmplase. 
Wazari îşi revenise şi fusese primit în mijlocul lor dar încă era 
considerat suspect. 

Ţărmul putea a peşte putred şi alge. Vântul constant de 
treizeci de noduri rotea palele elicelor, suflând încă împotriva 
traseului planificat pentru plecarea către Kuweit. Norii cenuşii 
coborâseră şi mai jos, până la aproape şaptezeci de metri. Insă 
Lochart vedea prea puţin din toate astea. Din ce în ce mai mult 
gândurile lui erau atrase către nord, către Teheran şi 
Şeherazada, în timp ce urechile sale se străduiau să prindă, 
peste zgomotul vântului şi valurilor, sunetul unui 206. 


Haide, Mac! se rugă. Haide, nu mă lăsa! Haide, Mac, nu 
mă lăsa... Apoi îl auzi. Întârzie câteva secunde ca să fie sigur, 
apoi sări în picioare, ieşi din cabină cu gura uşor întredeschisă 
ca să sporească acuitatea auzului şi capacitatea direcţională. 
Ayre se trezi din visare şi veni lingă el, privind amândoi printre 
pleoape norii şi ceața, ascultând atenţi zgomotul motorului ce 
devenea din ce în ce mai puternic, trecând spre larg, trecând de 
ei şi Lochart înjură. 

- A trecut de noi. 
- Ultrascurtele? întrebă Ayre. 
- Prea periculos. O să mai încerce o dată. E prea bun sa n-o facă. 

Din nou aşteptară. Sunetul motoarelor murea, murea, apoi 
rămase la acelaşi nivel. Crescu. Din nou elicopterul trecu pe 
lângă ei şi nu-i văzu şi sunetul lui începu sa dispară şi-apoi încă 
o dată se întoarse. Zgomotul motoarelor deveni din ce în ce mai 
puternic, apoi elicopterul apăru din norii murdari la mai puţin de 
un kilometru în susul plajei, îi zări şi începu să se apropie. Nu 
era nici o îndoială că era al lor: pilotul era Mclver şi era singur. 
Izbucniră în urale. 

În cabina elicopterului 206. Mclver reuşise foarte greu 
să găsească locul de întâlnire, întinderea mlaştinii arătând peste 
tot la fel, linia coastei pese tot la fel, iar condiţiile de zbor 
proaste. Apoi îşi amintise sonda dezafectată şi se depărtase 
puţin ca să o găsească, după care, folosind-o ca punct de reper, 
se apropiase de coastă. Când patinele îi atinseră solul şi se 
aşezară solid, mormăi "Slavă domnului!" şi răsuflă uşurat cu 
stomacul în flăcări, disperat şi cu o nevoie acută de a urina. 
Deschise imediat uşa carlingii şi strigă, acoperindu-le glasurile: 

- lertaţi-mă, trebuie să-i trag un pipi. Freddy, opreşte tu motorul 
pentru mine, vrei? 

Lochart, care era mai aproape, spuse: 

- Îl aranjez eu, Mac! 
- Mulţumesc. 

Mclver îşi deschise centura de siguranţă, ţâşni afară şi 
porni grăbit pe sub palele elicei către cea mai apropiată dună. 
când putu vorbi, se uită în jur, îl văzu pe Ayre aşteptându-l şi 
ceilalţi în apropierea elicopterelor, 

- Îmi stătea în gât de ore. 

Mclver se scutură, trase fermoarul şi-! observă pe Wazari. 

- Ce dracu face ăsta aicea? 


- Tom s-a gândit că-i mai bine să-l aducă. E mai bine decât să-l 
lase acolo şi ne-a fost într-adevăr de ajutor. Ar fi bine s-o 
pornim, Mac. Am realimentat toţi. Cum rămâne cu elicopterul 
tău? 

- Va trebui să-l părăsim. 

Nu era echipat cu rezervoare de distanţă lungă şi ar fi luat 
prea mult timp ca să încropească un sistem provizoriu de 
realimentare în zbor. Şi chiar şi atunci vintul din faţă avea să 
înghită combustibilul şi astfel călătoria să nu fie cu putinţă. 
Mclver arătă către mare. 

- M-am gândit că am putea să-l plasăm pe sondă în speranţa că 
am putea să ne întoarcem să-l luăm de-acolo. 

Dar astea-s visuri deşarte. Nu e îndeajuns loc pe platformă 
ca să aterizeze în acelaşi timp un 206 şi un 212, ca să mă ia de- 
acolo. Mare ruşine, dar asta e! 

- N-ai avut probleme cu Kia? 
- Nu. M-a frecat puţin, dar... 

Se răsuci pe călcâie. În spatele lor, Lochart pornise 

motorul elicopterului şi se ridicase în aer, depărtându-se. 
- Pentru Dumnezeu, Tom! mugi şi alergă după elicopter, dar 
Lochart se ridică iute şi rămase la şase metri altitudine. 
-Tom! 
Lochart se aplecă pe fereastra carlingii şi strigă: 
- Nu mă aşteptaţi, Mac! 
- Dar ai rămas aproape fără combustibil! 
- E de-ajuns pentru moment! O să aştept până plecaţi, apoi o să 
realimentez. Ne vedem la Al Shargaz. 
- Ce joacă mai e şi asta? întrebă Ayre. 
- Şeherazada, spuse Mclver, blestemându-se că uitase. Trebuie 
să fi pus la cale cincizeci de variante ca să ia cumva elicopterul! 

Îşi puse palmele pâlnie la gură şi strigă: 

- Tom, o să dai peste cap "Vârtejul', pentru Dumnezeu! Trebuie 
să vii cu noi! 

- N-o să reuşească să mă facă ostatec, Mac. Niciodată! E vina 
mea, nu a voastră. E hotărârea mea, pentru Dumnezeu! Acum 
ştergeţi-o. 

Mclver se gândi o secundă, apoi mugi: 

- Aterizează acum! O să te realimentăm şi o să te scutim de 
necazuri. 


Îl văzu pe Lochart scuturând din cap şi arătând către 
elicoptere. 

- Mă întorc după Şeherazada. Nu încercaţi să mă opriţi sau să 
mă aşteptaţi. Eu îmi pun gâtul în joc, nu voi. Aterizare bună! 

Le făcu semn cu mâna, apoi se îndepărtă către un loc 
sigur pe plajă, se întoarse cu spatele în vânt şi cu faţa către ei şi 
ateriza. Dar cu motoarele pornite, gata pentru o decolare 
imediată. 

- N-avem cum să sărim pe el, mormăi Mclver, furios pe el însuşi 
că nu fusese pregătit. 

- Am putea... am putea aştepta până rămâne fără combustibil, 
spuse Ayre. 

- Tom e prea deştept ca să se lase prins. 

Cuprins de panică, se uită la ceas, cu mintea parcă 
învăluită în ceaţă. _ 

Fir-ar să fie! Nişte nebuni afurisiţi, eu şi cu Tom. li văzu pe 
toţi ceilalţi privindu-l. 

- Ce-o să facem, Mac? spuse Ayre. 

Mclver se forţă să gândească limpede. Tu eşti şeful, 
hotărăşte! Suntem foarte în întârziere după grafic. Tom a 
hotărât, după tot ceea ce am spus. Asta-i dreptul lui. Imi pare 
rău, dar asta înseamnă că acum şi-a luat soarta în mâini. Acum 
gândeşte-te la ceilalţi. Cu Erikki cred că e în ordine. Rudi şi 
Scragger şi băieţii lor sunt în siguranţă, hai să zicem că sunt în 
siguranţă, aşa că urcă-te în elicopter şi dă-i drumul la pasul 
următor. Îi venea să geamă cu voce tare la gândul că 
următoarele două ore şi jumătate, ba chiar mai mult, trebuia să 
piloteze cu grijă un 212 la joasă înălţime, până în Kuweit. 
Îngrijorarea îl copleşea. 

- Drăcia dracului, murmură. Ceilalţi îl priveau şi aşteptau. 

- Tom se-ntoarce să-şi ia nevasta. O să-l lăsăm să se descurce. 

- Dar dacă e prins, n-o să dea asta peste cap "Vârtejul"? întrebă 
Ayre. 

- Nu, Tom e de capul lui, ai auzit ce-a spus. Plecăm în Kuweit, 
aşa cum e stabilit. Toată lumea în elicopterul lui Freddy, eu îl iau 
pe al lui Lochart. Ştergeţi-o! O să zburăm jos şi strâns. Tăcere 
radio până când trecem linia. 

Mclver se îndreptă către celălalt 212. Neliniştiţi, se priviră 
unul pe celălalt. Observaseră cu toţii paloarea lui şi toţi ştiau că 


nu trecuse prin controlul medical. Kyle, mecanicul scund şi 
slăbănog, porni după el. 

- Mac, n-are sens să mergi singur. Zbor cu tine. 

- Mulţumesc, dar nu. Toată lumea în maşina lui Freddy! Haideţi! 
Daţi-i drumul! 

Ayre interveni: 

- Mac, mă duc să vorbesc cu Tom. Trebuie să-şi fi ieşit din minţi. 
O să-l conving să vină în Kuweit. 

- N-ai să reuşeşti. Dac-ar fi fost vorba de Gen, aş fi la fel de 
înnebunit. Toată lumea, urcați! 

În momentul acela, sunetul a două avioane de vânătore 
zburând jos şi trecând prin bariera sonică umplu plaja. În urma 
lor rămase o tăcere apăsătoare. 

- lisuse! 
Wazari se cutremură. 
- Căpitane, dacă mă luaţi, o să zbor cu dumneata. 
- Nu, toată lumea cu Freddy. Prefer să zbor singur. 
- Faptul că n-ai licenţă n-are importanţă pentru mine. Insha 
Allah! O să am grijă de radio. 
Wazari ridică din umeri şi împunse cu degetul către cer. 
- Ticăloşii ăia nu vorbesc englezeşte. 

Se întoarse la elicopter şi se urcă pe scaunul din stânga. 

Ayre spuse: 

- E o idee buna, Mac. 

- E-n regulă. Stăm strâns şi jos, cum am discutat. Freddy, dacă 
unul dintre noi dă de necaz, celălalt merge mai departe. 

Ca răspuns la privirea pe care i-o aruncă Ayre, continuă: 

- Vreau să spun, orice fel de necaz! 

O ultimă privire către Lochart. Îi făcu semn cu mâna şi se 
urcă la bord. Era foarte bucuros ca nu avea să fie singur. 

- Mulţumesc, îi spuse lui Wazari. Nu ştiu ce-o să se întâmple în 
Kuweit, sergent, dar o să te ajut cât pot. 

Işi prinse centura de siguranţă şi apăsă butonul de pornire 
a motorului nr. |. 

- Sigur, mulţumesc. Drace! N-am nimic de pierdut, îmi plesneşte 
capul si-am luat ultima aspirină din cutia de prim ajutor. 

Mclver îşi regla volumul căştilor, apăsă butonul de pornire 
al motorului nr. 2, verifică rezervoarele de comestibil şi 
instrumentele, istorisind în acelaşi timp: 


- A trebuit să simulez pana mai târziu decât plănuisem. Am 
aterizat cam la doi kilometri de un sat, dar a mers grozav. Prea 
grozav. Ticălosul a leşinat şi după asta n-am mai putut să-l trag 
afară din carlingă. S-a încurcat cumva în centurile de siguranţă 
şi nu puteam să-l trag afară. N-aveam măcar un afurisit de cuţit 
să le tai. Am încercat în toate felurile, trăgând şi împingând, dar 
siguranţa se blocase, aşa că m-am dat bătut şi-am aşteptat să-şi 
revină. În timp ce aşteptam, i-am scos bagajul şi l-am pus în 
apropiere de drum, unde o să-l găsească. Când şi-a revenit, am 
trecut prin toate chinurile iadului până l-am convins să coboare 
din carlingă. 

Degetele lui Mclver săreau cu precizie de la comutator la 

comutator. 
- Până la urmă m-am prefăcut că am luat foc şi am sărit afară, 
lăsându-l acolo. Asta a mers şi a reuşit să desfacă siguranţa şi a 
rupt-o la fugă. Lăsasem motoarele mergând. Al naibii de 
periculos, dar trebuia să risc şi, când a fost destul de departe, 
m-am întors înapoi şi-am decolat. Am zgâriat un bolovan sau 
doi, dar asta e tot. 

Inima îi bătea să-i spargă pieptul, gâtlejul era uscat din 
cauza decolării pripite. 

Kia se agăţase de minerul uşii urlând la el, atârnat în aer, 
cu un picior pe o patină. Mclver se temuse că va fi nevoit să 
aterizeze din nou. Din fericire, nervii ministrului cedară şi îşi 
dădu drumul, căzând cei doi metri până la pământ şi Mclver fu 
liber şi se îndepărtă. Înconjurase locul o dată ca să se asigure că 
omul e teafăr şi ultima imagine rămasă fusese Kia scuturându-şi 
pumnii, roşu de mânie. Apoi se îndreptase către coastă, ţinându- 
se aproape de copacii care se legănau şi, deşi era în siguranţă, 
izbiturile de ciocan din piept nu se domoliseră. 

Valuri de ameţeală şi căldură începură să îl învăluie. 

E doar tensiunea ultimei săptămâni care m-a ajuns, se 
gândi mohorât. Doar oboseala şi efortul pe care a trebuit să-l 
depun ca să-l târăsc pe nemernicul ăla din carlingă, la care se 
adaugă toate grijile cu "Vârtejul" şi spaima de moarte pe care 
am tras-o la interogatoriul mullahului. 

Timp de câteva minute după ce-l părăsise pe Kia zburase 
drept înainte. Îi venea greu să se concentreze. Durerea din piept 
creştea întruna, comenzile erau nefamiliare. Un val de ameţeală 
şi fu cât pe-aci să piardă controlul, aşa că se hotări să aterizeze 


şi să se odihnească o clipă. Se afla încă la poalele munţilor, între 
stânci şi pâlcuri de copaci şi troiene de zăpadă, sub norii joşi şi 
destul de subţiri. 

Ameţit şi cu privirea înceţoşată, alese primul platou 
convenabil şi ateriza. Aterizarea nu fu prea reuşită şi asta, mai 
mult decât orice altceva, îl înspăimântă foarte mult. În apropiere 
se afla un pârâu în parte îngheţat, ale cărui ape înspumate se 
rostogoleau peste pietre. Apa îl învioră. Stăpânit de dureri 
puternice, opri motoarele, se împletici până la pârâu şi rămase 
îndelung întins în zăpadă. Şocul frigului îl făcu să icnească şi să 
verse şi când spasmul trecu îşi curăţă gura şi bău atent. Asta şi 
frigul din aer îi fură de folos. O mână de zăpadă cu care se frecă 
pe ceafă şi la tâmple îi ajută chiar şi mai mult, făcându-l să se 
simtă mai bine. Treptat, durerea se domoli şi amorţeala din 
braţul sting dispăru. Când aproape n-o mai simţi deloc, se ridică 
greoi în picioare şi clătinându-se uşor ajunse până la carlingă, 
lăsându-se să cadă înapoi în scaun. 

Carlinga era călduroasă şi plăcută şi familiară, 
înconjurându-l ocrotitoare. Automat îşi prinse centura de 
siguranţă. Tăcerea îi cuprinse urechile şi gândurile. Doar sunetul 
vântului şi al apei, fără zgomotul motoarelor al, comunicaţiilor 
radio sau al paraziţilor, nimic altceva decât moliciunea vântului 
şi a apei. Pacea. Pleoapele îi deveniră din ce în ce mai grele, mai 
grele decât fuseseră vreodată, închise ochii şi adormi. Dormi 
profund o jumătate de oră şi se simţi foarte bine. Când se trezi, 
era parcă revitalizat. Nici urmă de durere, nici un fel de senzaţie 
neplăcută, doar uşor ameţit, de parcă ar fi visat durerea. 

Se întinse îndelung. Zgomote uşoare de metal lovindu-se 
de metal. Privi in jur. Un tânăr călare pe un căluţ de munte îl 
privea în tăcere. Un nomad. In teaca agăţată de şa se afla o 
carabină şi o alta era atârnată la spatele lui, împreună cu o 
bandulieră de cartuşe. Se priviră unul pe celălalt îndelung, apoi 
tânărul zâmbi si platoul păru să se lumineze. 

- Salaam, aga! 
- Salaam, aga! 

Mcilver îi răspunse la zâmbet, surprins că nu-i era teamă 
absolut deloc, într-un fel liniştit de frumuseţea sălbatică a 
tânărului. 

- Lotfan befanria id shoma ki hastid? 


Folosise una dintre cele câteva fraze învăţate pe dinafară: 
"Pot să-mi îngădui să te-ntreb cine eşti?" 

-Aga Mohammed Rud Kahani, şi-apoi câteva cuvinte pe care nu 
le înţelese si isprăvi cu un alt zâmbet şi '"'Kashkai". 
-A, Kashkai! 

Mclver încuviinţase din cap, înțelegând că tânărul făcea 
parte dintr-unul dintre triburile nomade care erau împrăştiate 
prin tot Zagrosul. Arătă cu degetul către el însuşi. 

- Aga Mclver şi adăugă o altă frază învățată pe de rost: Mota 
assef am, man zaban shoma ra khoob nami danam - îmi pare 
rău, nu vorbesc limba voastră. 

- Insha Allah! America? 

- Englez. Anglia. 

Se vedea pe el şi pe celălalt, elicopter şi cal, pilot şi 
nomad, o largă prăpastie între ei, dar nici o ameninţare unul 
pentru celălalt. 

- lartă-mă, acum trebuie să plec, spuse în engleză, apoi făcu un 
semn cu mâna, sugerând zborul. 
- Khoda haefez - la revedere - aga Mohammed Kashkai! 

Tânărul dădu din cap şi ridică mâna în semn de salut. 

- Khoda haefez, aga, apoi îşi trase calul deoparte, la adăpost de 
palele elicei, şi rămase acolo, privindu-l. 

Când motoarele prinseră putere, Mclver mai făcu un semn 
cu mâna şi plecă. 

Tot drumul către locul de întâlnire se gândise la tânăr. 

N-avea nici un motiv să nu tragă în mine, sau poate nici 
unul ca să tragă. Am visat? Am visat durerea? Nu, n-am visat 
durerea. Am avut oare un atac de cord? 

Acum, pregătindu-se să plece către Kuweit, pentru prima 
dată înfrunta întrebarea. Simţi iarăşi fiorul de nelinişte şi trase 
cu coada ochiului către Wazari, care privea, alb şi trist, pe 
fereastra laterală dinspre mare. 

Ce pericol reprezint acum? se întrebă. Dacă am avut un 
atac, chiar şi unul mic, aş putea avea încă unul, aşa că îi risc 
viaţa la fel de mult ca şi pe a mea. Nu cred. Am numai tensiunea 
crescută şi asta poate fi controlată. Am luat două pastile pe zi şi 
n-am avut probleme. Nu pot să părăsesc un 212 doar pentru că 
Tom şi-a ieşit din minţi. Sunt obosit, dar întreg, iar Kuweitul e 
numai la câteva ore de zbor. Mi-ar plăcea mai mult să nu 
trebuiască să pilotez. Dumnezeule, nu m-am gândit vreodată c- 


am să mă simt aşa. Bătrânul Scrag poate să rămână cu zborul, 
eu am terminat-o pentru totdeauna. 

Era atent la zgomotul crescând al motoarelor. Gata de 
decolare. N-avea nevoie să verifice instrumentele. Printre 
picăturile de ploaie de pe parbriz d zări pe Ayre ridicând degetul 
mare în sus, pregătit şi el. În josul plajei îl putea zări pe Lochart 
în elicopterul său. 

Săracul Tom! Sunt sigur că ne înjură să ne grăbim. E 
nerăbdător să realimenteze şi să alerge în nord, către un nou 
destin. Sper să reuşească, cel puţin el o să aibă vântul în spate. 
- E-n regulă să dau drumul la emiţător? întrebă Wazari 
alungându-i gândurile. O să-l trec pe frecvențele militare. 

- Bine! 

Mclver îi zâmbi, mulţumit să-l aibă alături. O mulţime de 
paraziți năvăliră în căşti, apoi voci în farsi. Wazari ascultă o 
vreme, apoi spuse răguşit: 

- Sunt nişte avioane de vânătoare care vorbesc cu Kowissul. 
Unul dintre ele a spus: "Pe toate numele lui Allah, cum o să 
găsim două elicoptere în mizeria asta?" 

- N-or să ne găsească. Nu câtă vreme depinde de mine. 

Mclver încercă să pară încrezător, ca să ascundă un 
neaşteptat val de presimţiri negre. Atrase atenţia lui Ayre, făcu 
un semn in sus, indicând avioanele de vânătoare, şi trase cu 
muchia palmei peste gâtlej. Apoi arată pentru ultima dată cu 
degetul înainte, către Golf, si ridică degetul mare in sus. Se uită 
iute la ceas. Ora 2,21 dupa-amiază. 

- Îi dăm drumul, sergent! spuse şi deschise gazul la maximum. 
Următoarea staţie, Kuweit. ETA 4,40 P.M., sau pe-acolo. 

La aeroportul Kuweit; ora 2,56 după-amiază. Genny 
şi Charlie Petikin şedeau în restaurantul în aer liber de la ultimul 
etaj al terminalului strălucitor, proaspăt dat în funcţiune. Era o zi 
minunată, însorită, iar locul unde stăteau era adăpostit de vânt, 
cu umbrele şi feţe de masă de un galben aprins, toată lumea 
mâncând şi bând cu poftă şi fără grijă, cu excepţia lor. Genny 
abia îşi atinsese salata, Petikin ciugulise din orez şi tocană. 
- Charlie, spuse brusc Genny, cred că până la urmă am să beau 
o vodcă cu Martini. 
- Bună idee! 

Petikin făcu un semn chelnerului şi dădu comanda. 


l-ar fi plăcut să bea şi el acelaşi lucru, dar se aştepta să 
trebuiască să înlocuiască fie pe Lochart, fie pe Ayre, pe ultima 
porţiune în josul coastei spre insula Jeled - cel puţin o oprire de 
realimentare, poate două, înainte de-a ajunge la Al Shargaz - 
blestemat fie afurisitul ăsta de vânt! 

- Nu mai e mult, Genny. 

Oh, pentru Dumnezeu! De câte ori trebuie să spui asta, ar 
fi vrut Genny să urle, sătulă de aşteptare. Stoică, îşi păstră 
aparenţa calmă. 

- Nu mult, Charlie! Din clipă în clipă. 

Privirile lor se întoarseră către Golf. Întinsul apei era 
înceţoşat, vizibilitatea slabă, dar aveau să afle în secunda în 
care elicopterele intrau în bătaia radarului din Kuweit. 
Reprezentantul Imperial Air aştepta în turn. 

Cât de mult înseamnă "mult"? se întrebă, încercând să 
străpungă ceata, simțind toată energia ei scurgându-se în afară, 
ca într-un fel de rază, căutându-l pe Duncan, trimiţându-i 
rugăciuni şi speranţe şi putere de care s-ar putea să aibă 
nevoie. 

Vorbele pe care i le şoptise Gavallan în dimineaţa aceea 

nu prea îi fuseseră de ajutor. ` 
- De ce Dumnezeu pilotează el pentru Kia, Andy. Inapoi la 
Teheran? Ce Înseamnă asta? 
- Nu ştiu, Genny. Îți spun ceea ce-a zis el. Părerea noastră este 
că Freddy a fost trimis mai întâi la întâlnirea pentru 
realimentare, Mac a decolat cu Kia şi fie c-o să-l ducă până la 
punctul de întâlnire, fie c-o să-l lase undeva în drum. Tom stă pe 
baricade o vreme, ca să le lase celorlalți timp de manevră, apoi 
o să se îndrepte şi el spre acelaşi loc. Am recepționat prima 
chemare a lui Mac la 10,42! Dă-i timp - şi lui şi lui Freddy - până 
la 11 dimineaţa să decoleze. Mai dă-le încă o oră ca să ajungă la 
punctul de întâlnire şi să realimenteze, adaugă două ore şi 
treizeci pentru zbor, ar trebui s-ajungă în Kuweit înjur de 2,30 
cel mai devreme, depinzând de cât de mult o s-aştepte la 
punctul de întâlnire; ar putea fi oricând după 2,30. 

Îl zări pe chelner apropiindu-se cu băutura ei. Pe tavă se 
afla un telefon mobil. 

- Un telefon pentru dumneavoastră, căpitane Petikin, spuse 
chelnerul, aşezând paharul în faţa ei. 

Petikin ridică antena si duse receptorul la ureche. 


- Alo? O, salut, Andy. Ea-i urmări atent faţa. ..Nu, nu încă... Ah?! 

Ascultă atent, pentru o vreme, scăpând din când în când 
un mormăit şi o încuviinţare din cap, fără să lase să se vadă 
nimic, şi ea se întrebă ce spunea Gavallan şi n-ar fi trebuit să 
audă. 
- Da... sigur... nu... Da... Totul e acoperit în măsura în care 
putem. Da, da, este. E aici... E-n regulă. Stai aşa. 

Îi întinse telefonul. 
- Vrea să-ţi spună ceva. 
- Salut, Andy, ce-i nou? 
- Doar o verificare, Genny. N-ai de ce să te îngrijorezi in privinţa 
lui Mac şi a celorlalţi. N-avem de unde să ştim cât de mult 
trebuiau să aştepte la punctul de întâlnire. 
- Eu sunt bine, Andy! Nu-ţi face griji în privinţa mea. Cum e cu 
ceilalţi? 
- Rudi, Kelly şi Sandor sunt pe drum în Bahrain. Au realimentat 
la Abu Dhabi şi suntem în legătură cu ei. John Hogg e staţia 
noastră de legătură. ETA pentru ei, aici, peste 20 de minute. 
Scrag e bine. Ed şi Willy n-au probleme. Duke doarme și 
Manuela e aici. Vrea să-ţi zică Hello. 

Un moment, apoi vocea Manuelei: 
- Bună, dragă! Ce faci? Şi să nu spui că grozav! Genny zâmbi cu 
jumătate de gură: 
- Grozav. Duke e bine? 
- Doarme ca un bebeluş. Nu c-ar dormi bebeluşii aşa liniştiţi 
toată vremea. Vroiam doar să ştii că şi noi transpirăm de zor 
aici. Ti-l trec iar pe Andy. 

O pauză, apoi: 
- Genny, Johnny Hogg o să fie în zona voastră cam pe-acum şi 
ascultă şi el. Ţinem legătura. Pot să vorbesc din nou cu Charlie? 
- Desigur, dar ce ştii de Marc Dubois şi Fowler? Altă pauză. 
- Nimic încă. Sperăm să fi fost culeşi. Rudi, Sandor şi Tăticu au 
făcut un zbor de recunoaştere cât au putut. Nu-s urme de 
prăbuşire, sunt o mulţime de vapoare şi de platforme în apele 
astea. Nu credem c-au pățit ceva. 
- Acum, spune-mi, ce-ar trebui să știe Charlie si eu nu? 

Ascultă ironică tăcerea care se lăsă brusc în aparat apoi 
auzi oftatul lui Gavallan. 
- Eşti o figură, Genny. Au right! L-am întrebat pe Charlie dacă 
până acum a sosit vreun telex din Iran ca cel pe care l-am primit 


aici, în Dubai şi Bahrain. Încerc să trag toate sforile pe care le 
pot prin Newbury şi ambasada noastră din Kuweit în caz că se 
strică ceva - deşi Newbury spune că nu putem să ne aşteptăm la 
prea mult, Kuweitul fiind atât de aproape de Iran şi nedorind să-l 
ofenseze pe Khomeini şi sunt speriaţi că o să trimită sau o să 
îngăduie exportul câtorva fundamentalişti ca să agite şiiţii din 
Kuweit. l-am zis lui Charlie că încerc să trimit vorba părinţilor lui 
Ross din Nepal şi regimentului său. Asta-i tot. 

Cu o voce mai blândă: 
- N-am vrut să te îngrijorez mai mult decât e nevoie. Okay! 
- Da, mulţumesc. Da, eu... bine. Mulţumesc, Andy! 

Îi trecu telefonul din nou lui Charlie şi privi în pahar, pe 
pereţii lui se formaseră picături de umezeală. Unele se scurgeau 
în jos. Ca lacrimile de pe obrajii mei, se gândi si se ridică în 
picioare. 

- Mă întorc într-o clipă. 

Întristat, Petikin o urmări plecând. Ascultă ultimele 

instrucţiuni ale lui Gavallan. 
- Da, da.... desigur. Nu-ţi face griji, Andy, o să am eu grijă de 
asta. O să am grijă de Ross şi o să te sun în clipa în care o să 
apară pe ecran. Mare afurisenie cu Dubois şi Fowler. Nu ne 
rămâne decât să ne gândim la ce-i mai bun şi să sperăm. 
Grozave veşti despre ceilalţi! Pa! i 

Vestea despre Ross îl zguduise. În momentul în care 
primise telefonul lui Gavallan, în aceeaşi dimineaţă, se repezise 
la spital. Fiind vineri, cu minimum de personal de serviciu, era 
doar un singur recepţionist şi vorbea numai araba. 

Omul zâmbise şi ridicase din umeri şi spusese: 

- Bokrah - mâine. 

Dar Petikin insistase şi până la urmă omul înţelesese ce 
dorea şi dăduse un telefon. Într-un târziu venise un asistent 
şi-i făcuse semn. 

Străbătuseră coridoare, apoi intraseră pe o uşă şi acolo îl 
văzuse pe Ross gol, pe o masă de marmură. Neaşteptata 
privelişte, goliciunea absolută, i se păruse un fel de pângărire şi 
înlăturarea oricărei urme de demnitate şi îi sfâşiase sufletul - nu 
moartea. Acest bărbat care fusese atât de bun în viaţă era acum 
părăsit ca o carcasă a unui animal măcelărit. Pe o altă masă de 
marmură se aflau bucăţi de pânză. Luase una şi-l acoperise şi 
asta păru să îndrepte lucrurile. 


Îi trebuise mai mult de o oră ca să găsească salonul în 
care se aflase Ross, să identifice o soră care vorbea englezeşte 
şi să găsească doctorul. 

- Ne pare atât de rău, ne pare atât de rău, sir, spusese doctorul, 
un libanez, într-o engleză greoaie. Tânărul a sosit ieri în comă. 
Avea fractură craniană şi suspectam uneele leziuni ale 
creierului. Proveneau de la o bombă a teroriştilor, ni s-a spus. 
Amândouă timpanele erau sparte şi avea o serie de tăieturi şi 
julituri minore. l-am făcut o radiografie, desigur, dar în afară de 
a-i pune craniul și gâtul în ghips n-am prea putut să mai facem 
mare lucru. Nu era afectat intern şi nu avea hemoragie. A murit 
în dimineaţa asta, în zori. Zorile au fost minunate astăzi, nu-i 
aşa? Eu am semnat certificatul de deces. Aţi dori o copie? Am 
dat una Ambasadei Engleze, împreună cu efectele sale. 

- Şi-a... recăpătat cunoştinţa înainte de-a muri? 

- Nu ştiu! Era la reanimare şi sora lui... să vedem. Doctorul 
consultase îndelung listele şi-i găsise 

numele: Sivin Tahollah. Ah, da, pentru că era englez, l-am dat în 
grija ei. 

Era o femeie bătrână, parte din mulţimea rătăcitoare a 
Orientului Mijlociu, necunoscându-şi strămoşii ce proveneau, 
probabil, din multe naţii. Avea un chip urât şi ciupit de vărsat, 
dar sufletul ei nu era urât, vocea era blândă şi liniştitoare şi 
mâinile calde. 
- N-a fost nici o clipă conştient, effendi, spuse în engleză. Nu cu 
adevărat. 
- A spus ceva, în mod deosebit, ceva ce-ai putut înţelege? Orice. 
- Multe am înţeles, effendi, şi totuşi nimic. Bătrâna se gândise 
un moment. 
- Multe din cele ce a spus au fost doar rătăcirile minţii sale, 
spiritul temându-se de ceea ce n-ar trebui să se teamă, dorind 
ceea ce nu putea să aibă. Murmura din când în când "azadeh", 
care înseamnă "născut liber", in farsi, deşi poate fi, de 
asemenea, numele unei femei. Câteodată murmura un nume ca 
Erik sau Eki sau Kukri şi după aceea din nou azadeh. Sufletul lui 
era împăcat, dar nu încă pregătit pentru trecere deşi n-a plâns 
cum fac alţii şi nici n-a strigat la apropierea de hotar. 
- A mai fost şi altceva? Orice? 

Ea se juca cu ceasul pe care-l purta la brâu. 


- Din vreme în vreme părea să-l supere încheieturile şi când i le 
frecam se liniştea din nou. Noaptea a vorbit o. limbă pe care n- 
am auzit-o niciodată. Vorbesc engleză, puţină franceză şi multe 
dialecte arabe, multe, dar limba asta n-am mai auzit-o până 
acum. O vorbea într-un fel cântat, amestecata cu alte rătăciri şi 
"azadeh", câteodată cuvinte ca... 

Işi scotocise memoria. 
-...ca "regiment" şi "edelweiss" şi "înălțate" sau "înalte" si 
câteodată... a, da', cuvinte ca'"gueng" şi "tensing'", câteodată 
câte un nume ca Rose sau Rose Mountain, poate că nu era un 
nume, ci doar un loc, dar asta părea să-l întristeze. 

Ochii ei bătrâni erau urduroşi. 
- Am văzut multă moarte, effendi, multă moarte, întotdeauna 
altfel, întotdeauna la fel, dar trecerea lui a fost liniştită şi fără 
dureri. Ultimele momente au fost doar un oftatm prelung. Cred 
că a mers în Paradis, dacă creştinii se duc în Paradis, şi a găsit-o 
pe Azadeh alui. 


CAPITOLUL 65 


Tabriz, Palatul Hanului; ora 3,40 după-amiază. 
Azadeh păşea încet de-a lungul coridorului către Sala Mare, 
unde trebuia să se întâlnească cu fratele ei; spatele încă o durea 
după explozia de grenadă din ziua trecută. 

Allah, a fost oare ieri când nomazii şi Erikki erau aproape 
să ne ucidă? se gândi. Pare că au trecut mai mult de o mie de 
zile şi un an lumină de când a murit tata. 

A fost într-o altă viaţă. Nimic bun în viaţa aceea, cu 
excepţia mamei, a lui Erikki şi a lui Hakim. Erikki şi Johnny. O 
viaţă de ură şi omoruri şi teroare şi nebunie; nebunie să trăieşti 
ca nişte paria, Hakim şi cu mine, înconjurați de răutate; nebunie 
la barajul de pe şoseaua din Qazvin şi acel mujhadin cu faţă 
buhăită şi privire rea, strivit de maşină, sângele şiroind din el ca 
zeama dintr-o fructă strivită; nebunie salvarea noastră de către 
Charlie; Şi bărbatul acela de la KGB - care-i era numele? ah, da, 
Rakoczy - Rakoczy, aproape să ne ucidă pe toţi; nebunia de la 
Abu Mard care mi-a schimbat viaţa pentru totdeauna; nebunie la 
bază, unde Erikki şi cu mine am petrecut atâtea clipe minunate, 


dar unde Johnny a ucis atât de mulţi, atât de iute şi-atât de 
crud... Îi spusese totul lui Erikki noaptea trecută. Aproape. 

- La bază, el... el a devenit un fel de animal de pradă. Nu-mi 
amintesc prea mult. Doar sclipiri: dându-i grenada în sat, 
urmărindu-l cum s-a repezit către bază cu grenadele si pistolul 
mitralieră, unul dintre oameni purtând un kukri, apoi Johnny 
ţinând în aer capul retezat al acelui om şi urlând ca scos din 
minţi... ştiu acum că kukriul era al lui Gueng. Mi-a spus Johhny la 
Teheran. 

- Nu-mi mai spune nimic acum. Lasă restul pentru mâine, draga 
mea! Dormi, acum eşti în siguranţă! 

- Nu, mi-e teamă să dorm, chiar şi acum, în braţele tale, chiar cu 
toate veştile astea nemaipomenite despre Hakim. Când dorm 
sunt înapoi în sat, înapoi la Abu Mard şi e acolo şi mullahul, 
blestematul, şi kalandarul şi măcelarul, care are cuțitul cel 
ascuţit şi... 

- Nu mai există nici satul, nici mullahul. Am fost acolo. Nu mai 
există nici kalandarul, nici măcelarul. Ahmed mi-a mărturisit 
totul, parte din ce s-a întâmplat acolo. 

- Ai fost în sat? 

- Da, în după-amiaza asta. Când te odihneai. Am luat o maşină şi 
am fost acolo. Este o grămadă de ruine fumegânde. Doar atât, 
spusese Erikki întunecat. 

Pe coridor, Azadeh se opri o clipă şi se ţinu de perete până 
când tremurul încetă. Atâta moarte şi cadavre şi groază! leri, 
când ieşise pe treptele palatului şi-l văzuse pe Erikki coborând 
din carlingă cu sângele şiroindu-i pe faţă şi în barba nerasă. Alte 
picături scurgându-i-se din miînecă, Ahmed năruit lângă el, 
fusese cât pe ce să moară; apoi îl văzuse coborând pe pământ şi 
stând în picioare cât era de înalt şi păşind către ea pe propriile 
lui picioare -ale ei devenite dintr-o dată nefolositoare, trebuind 
să o prindă în braţe - revenise din nou la viaţă şi toată spaima 
se scursese din ea odată cu lacrimile. 

- O, Erikki, o, Erikki, mi-a fost atât de teamă, atât de teamă! 

O purtase pe braţe în Sala Mare şi acolo, alături de Hakim, 
Robert Armstrong şi colonelul Hashemi Fazir. Găsiseră un 
doctor. Un glonţ smulsese o parte din urechea stingă a lui Erikki 
şi altui îi zgâriase braţul; doctorii, cauterizase rănile şi le cususe, 
făcându-i o injecție antitetanos şi cu penicilină, mai temător de 
infecţie decât de pierderea de sânge. 


- Insha Allah, dar nu pot face multe, căpitane! Eşti puternic, 
pulsul ţi-e bun, un chirurg plastic ar putea face urechea să arate 
mai bine, auzul nu ţi-e atins... Slăvit fie Allah! Ai grijă doar de 
vreo infecţie! 

- Ce s-a întâmplat, Erikki? întrebase Hakim. 

- Ne-am dus către nord în munţi şi Ahmed a fost neatent. A fost 
vina lui. | s-a făcut rău în timpul zborului. Și înainte să ne dăm 
seama ce se-ntimplă, Baiazid a pus un pistol în capul lui, un alt 
nomad unul în ceafa mea şi Baiazid a zis: Mergi in sat, apoi poţi 
să pleci". "Ai jurat un jurământ sfânt că n-ai să-mi faci vreun 
rău", i-am spus. "Am jurat că n-am să-ţi fac nici un rău şi n-am 
să-ţi fac. Dar jurământul meu a fost al meu, nu al oamenilor 
mei", a zis Baiazid şi omul care ţinea pistolul în ceafa mea a râs 
şi a strigat: "Supune-te şeicului nostru sau, pe Allah, ai să simţi 
atâta durere încât ai să cerşeşti moartea!" 

- Ar fi trebuit să mă gândesc la asta! spuse Hakim cu un 
blestem. Ar fi trebuit să-i leg pe toţi cu jurământ. Trebuia să mă 
gândesc la asta! 

- N-ar fi schimbat cu nimic lucrurile. Oricum, a fost din vina mea, 
eu i-am adus aici şi era gata să distrug totul. Nu pot să spun cât 
de rău îmi pare, dar a fost singurul mod în care mă puteam 
întoarce şi m-am gândit că o să dau peste Abdullah Han. Nu m- 
am gândit nici o clipă că ticăloşii ăştia ar folosi o grenadă. 

- Prin grija lui Allah, Azadeh şi cu mine nu suntem răniţi. De 
unde era să ştii că Abdullah Han a murit, sau că jumătate din 
răscumpărarea ta a fost plătită? Povesteşte mai departe ce s-a 
întâmplat, spusese Hakim şi Azadeh observase o inflexiune 
ciudată în vocea lui. 

Hakim e schimbat, se gândi. Nu pot să înţeleg ce e în 
mintea lui, aşa cum se întâmpla mai înainte. Mai înainte de a 
deveni Han puteam, acum nu. E încă fratele meu rnult-iubit, dar 
e un străin. Atât de mult s-a schimbat, atât de repede.... Şi eu 
m-am schimbat şi Erikki. O, Allah, cât de mult! Johnny nu s-a 
schimbat. 

În Sala Mare, Erikki continuase. 

- Să-i duc cât mai departe era singura cale de a-i îndepărta de 
palat fără alte necazuri sau omoruri. Dacă Baiazid n-ar fi 
insistat, m-aş fi oferit singur - nu era altă cale să vă ştiu în 
siguranţă pe tine şi pe Azadeh. A trebuit să-mi asum riscul că, 
până la urmă, aveau să-şi respecte jurământul. Dar orice se 


întâmpla, ori eu ori ei, cineva trebuia să piardă, eu o ştiam şi o 
ştiau şi ei, pentru că, desigur, eram singurul care ştia cine erau 
şi unde locuiau şi răzbunarea unui Han e o treabă serioasă. 
Orice aş fi făcut, să-i las la jumatea drumului sau să merg până 
în sat, nu m-ar fi lăsat niciodată să plec. Cum ar fi putut? Era 
satul sau eu şi Singurul Dumnezeu avea să fie de partea satului 
şi a lor, orice ar fi acceptat şi jurat ei. 
- Asta-i o întrebare la care numai Allah ar putea să răspundă. 
- Zeilor mei, zeii străvechi, nu le place să fie folosiţi ca scuză şi 
nu le place să jurăm în numele lor. Nu le place deloc! De fapt, 
interzic asta. 

Azadeh auzise amărăciunea din glas şi îi apucase mâna şi 
o ţinuse strâns. 
- Acum mi-e bine, Azadeh. 
- Ce s-a mai întâmplat după asta, Erikki? întrebase Hakim. 
- l-am spus lui Baiazid că nu am destulă benzină şi am încercat 
să mă înţeleg cu el şi el a spus doar: "Voia lui Allah!" şi a apăsat 
arma în umărul lui Ahmed şi a apăsat pe trăgaci. "Mergi în sat! 
Următorul glonţ e îndreptat către stomacul lui". Ahmed a leşinat 
şi Baiazid s-a întins peste el după pistolul mitralieră care 
alunecase pe podeaua elicopterului, pe jumătate sub scaunul 
lui, dar nu a putut ajunge prea bine la el. Eu eram prins în 
centură. Aşa era şi Ahmed. Ei nu erau. Am răsucit deci aparatul 
prin aer într-un fel în care nu credeam că ar rezista un elicopter, 
apoi l-am lăsat să cadă de sus şi am aterizat. Am aterizat urât. 
Credeam c-am rupt o patină, dar mai târziu am descoperit că 
era doar îndoită. Imediat ce ne-am oprit, am folosit pistolul 
mitralieră şi cuțitul meu şi i-am ucis pe cei care erau conştienţi 
şi agresivi. l-am dezarmat pe cei care-şi pierduseră cunoştinţa şi 
i-am aruncat din cabină. După o vreme m-am întors. 
- Chiar aşa, spusese Armstrong, paisprezece oameni. 
- Cinci şi Baiazid. Ceilalţi... Azadeh avea braţul pe umărul lui şi el 
simţise fiorul şi tremurul. l-am lăsat acolo. 
- Unde? întrebase Hashemi Fazir. Ai putea descrie de, căpitane? 
- Erikki făcuse asta cu exactitate şi colonelul trimisese oameni 
să-i găsească. 

Erikki îşi pusese mâna bună, sănătoasă, în buzunar scoase 
bijuteriile de răscumpărare şi i le dăduse lui kim Han. 
- Acum cred că aş vrea să vorbesc cu soţia mea, dacă nu te 
superi. Am să-ţi spun restul mai târziu. Apoi se duseseră în 


camerele lor şi el nu mai spusese ic, o ridicase blând în braţele 
sale uriaşe. Prezenţa ei îl liniştise treptat şi în curând 
adormiseră. Ea nu dormise aproape deloc, întoarsă imediat în 
sat, smulgându-se din îmbrăţişarea lui sufocantă. Stătuse tăcută 
pentru o vreme în braţele lui, apoi se mutase pe un scaun pe 
jumătate picotind, continuase să stea lângă el. Erikki dormise 
fără vise până când se întunecase, apoi se trezise. 

- Mai întâi o baie, după aia mă bărbieresc, apoi nişte mâncare şi 
după asta o să vorbim, spusese. Nu te-am văzut niciodată mai 
frumoasă şi nici nu te-am iubit mai mult şi pare rău... îmi pare 
rău c-am fost gelos. Nu, Azadeh! Nu spune încă nimic! Apoi 
vreau să ştiu totul. 

Apoi, ea isprăvise tot ce era de spus, ceea ce avea 
vreodată, iar el partea lui de istorie. Nu ascunsese nimic. Nici 
gelozia lui, sau furia ucigaşă, sau plăcerea testării, sau lacrimile 
pe care şi le stăpânise în munte. 

- La fel... ei m-au tratat cinstit în satul lor şi răscumpărarea este 
un obicei străvechi. Dacă n-ar fi fost uciderea mesagerului lor de 
către Abdullah... asta ar fi putut schimba ceva. Poate da, poate 
nu. Dar asta nu scuză omorurile. Mă simt un monstru, te-ai 
căsătorit cu un nebun Azadeh. Sunt primejdios. 

- Nu, nu ești! Sigur că nu ești. 

- Pe toţi zeii mei! Am ucis douăzeci - ba chiar mai mulţi - bărbaţi 
în mai puţin de atâtea zile şi totuşi n-am mai ucis până acum, cu 
excepţia acelor asasini, oamenii aceia care au năvălit aici ca să- 
ţi ucidă tatăl, înainte de ne fi căsătorit. În afara Iranului n-am 
ucis niciodată pe nimeni, nici măcar n-am făcut rău cuiva. Am 
avut o mulţime de încăierări, cu sau fără pukoh, dar niciodată 
serioase. Niciodată. Dacă kalandarul şi satul ar fi existat, i-aş fi 
dat foc şi lui şi satului, fără să mă gândesc o secundă. Pot să-l 
înţeleg pe Johnny al tău, la bază. Mulţumesc tuturor zeilor că ni 
l-au adus să ne apere, să te apere pe tine şi îl blestem pentru că 
mi-a luat pacea, deşi ştiu că îi voi fi îndatorat în vecii vecilor. Nu 
pot să mă obişnuiesc cu omorurile pe care le-am făcut şi... nu 
pot să mă obişnuiesc cu ele, nu pot, nu pot... Nu încă. 

- Nu mai contează. Nu acum, Erikki. Acum avem timp. Acum 
suntem în siguranţă, tu eşti în siguranţă şi eu şi Hakim, cu toţii 
suntem în siguranţă. Dragul meu! Priveşte zorile, nu sunt 
minunate? Uite, Erikki, s-a născut o nouă zi, atât de minunată, o 
nouă viaţă! Suntem în siguranţă, Erikki! 


În Sala Mare; ora 3,45 după-amiază. Hakim Han era 
singur cu Hashemi Fazir. Cu o jumătate de oră în urmă, Hashemi 
sosise nechemat. Işi ceruse iertare pentru deranj şi-i întinsese 
un telex. 

- Cred c-ar fi mai bine să vă uitaţi la asta, înălţimea voastră. 

Telexul spunea: "URGENT. Către colonelul Hashemi Fazir, 
Contraspionajul Intern, Tabriz. Arestaţi-l pe Erikki Yokkonen, 
soţul înălţimii sale Azadeh Gorgon, pentru crime comise 
împotriva statului, pentru complicitate în piraterie aeriană, 
deturnare de aparate de zbor şi înaltă trădare. Puneţi-l în lanţuri 
şi trimiteţi-l la sediu, aici, imediat. Director SAVAMA Teheran". 

Hakim Han făcu semn gărzilor să plece. 

- Te rog explică-mi. 

- În momentul în care am decodificat, am dat un telefon pentru 
alte detalii, înălţimea voastră! Se pare că anul trecut S-G 
Helicopters a vândut un număr de elicoptere către IHC şi... 

- Nu înţeleg. 

- lertaţi-mă! Către Iran Helicopters Company, o companie 
iraniană, patronul actual al căpitanului Yokkonen. Printre ele 
sunt zece JR 212, inclusiv acesta. Astăzi, celelalte nouă, evaluate 
la nouă milioane de dolari, au fost furate şi duse ilegal în zbor în 
afara Iranului, de către piloţii IHC. SAVAMA presupune că într- 
unui dintre statele Golfului. 

Hakim Han spuse rece: 

- Chiar dacă au făcut-o, asta nu-l afectează pe Erikki. El n-a 
făcut nimic rău. 

- Nu ştim sigur, înălţimea voastră. SA VAMA spune că ar fi posibil 
să fi fost la curent cu această conspirație. Cu siguranţă că a fost 
plănuită de multă vreme, fiindcă sunt implicate trei baze: 
Lengeh, Bandar-e Delam şi Kowiss, ca şi sediul principal din 
Teheran. SAVAMA este foarte, foarte agitată pentru că s-a 
raportat că, odată cu aparatele, au fost luate cantităţi 
importante de valoroase piese iraniene, ba chiar mai mult... 

- Cine a raportat? 

- Directorul Siamaki de la IHC. Ba chiar şi mai rău, tot personalul 
străin de la IHC, piloţi şi mecanici şi personal de birou, au 
dispărut cu toţii, toată lumea, aşa că desigur a fost o 
conspirație. Se pare că ieri au fost prin tot Iranul cam douăzeci 
dintre ei, săptămâna trecută patruzeci, astăzi nici unul. Nu mai 


sunt străini ai S-G - sau mai corect ai IHC - în Iran, cu excepţia 
căpitanului Yokkonen. 

În aceeaşi clipă, importanţa lui Erikki şi implicaţiile 
prezenţei sale apărură limpede în mintea lui Hakim şi el se 
blestemă pentru că îngăduise feţei sale să-l trădeze când 
Hashemi spuse sec: 

Ah, da, desigur că vă daţi seama şi domnia voastră. 
SAVAMA mi-a spus că, în caz că acest căpitan e vinovat de 
complicitate la conspirație, el este mijlocul esenţial pentru a-i 
convinge pe iniţiatorii acesteia şi criminalii că Gavallan şi Mclver 
- Şi desigur că şi guvernul britanic trebuie să fie părtaş la 
această trădare - să înapoieze elicopterele, piesele, să plătească 
o despăgubire foarte serioasă, sa se reîntoarcă în Iran şi să se 
supună judecății pentru crime împotriva Islamului. 

Hakim Han se foi neliniştit pe perne, durerea din spate 
intensificându-se din nou. Ar fi vrut sa strige de furie pentru că 
toată durerea şi suferinţa erau inutile şi acum, abia în stare să 
stea în picioare de durere, ar putea fi lezat pentru totdeauna. 
Lasă asta de-o parte pentru mai târziu, îşi spuse întunecat, şi 
ocupă-te de acest primejdios fiu de căţea care stă aici răbdător 
ca un negustor de covoare preţioase mulţumit, care şi-a întins 
mărfurile în faţa ta şi acum aşteaptă să înceapă tocmeala. Dacă 
vreau să cumpăr. 

Ca să cumpăr ieşirea lui Erikki din capcană, va trebui să-i 
dau acestui câine un peşcheş personal, care să însemne ceva 
pentru el, nu pentru SAVAMA, blestemată fie de Allah sub orice 
nume. Ce? Piotr Oleg Mzytryk, cel puţin. Aş putea să i-l dau lui 
Hashemi fără să mă doară capul când o veni - dacă vine. O să 
vină. leri, Ahmed a trimis după el în numele meu. Mă întreb cum 
se simte Ahmed. O fi decurs bine operaţia lui? Sper că prostul n- 
o să moară. Mi-ar mai folosi cunoştinţele lui încă o vreme. Mare 
prostie să te laşi prins din neatenţie. Prostul! Da, Ahmed e prost, 
dar câinele ăsta nu e. Cu Mzytryk în dar şi ceva mai mult ajutor 
în Azerbaidjan şi promisiunea unei prietenii viitoare, aş putea să 
cumpăr ieşirea lui Erikki din capcană. Dar de ce-ăş face-o? 
Pentru ca Azadeh îl iubeşte? Din nefericire,, ea este sora Hanului 
tuturor;; Gorgonilor şi aceasta este o problemă a Hanului, nu o 
problemă a fratelui. 

Erikki înseamnă o primejdie pentru ea şi pentru mine. Este 
un bărbat primejdios, cu mâinile pătate de sânge. Nomazii, fie ei 


kurzi sau nu, or să caute să se răzbune probabil. N-au fost 
niciodată o pereche potrivită, deşi i-a adus mare bucurie şi încă 
o face fericită, dar nu i-a dat şi copii. Şi acum nu mai poate sta 
în Iran, e imposibil. N-are cum să rămână. N-aş putea să-i 
cumpăr doi ani de protecţie şi Azadeh a jurat pe Allah să 
rămână aici cel puţin doi ani. Cât de inteligent a fost tata să-mi 
dea puteri asupra ei! 

Chiar dacă îl răscumpăr pe Erikki, ea tot nu poate să plece 
cu el. În doi ani, multe ciudăţenii se pot întâmpla, necontrolate. 
Dar dacă el nu-i e de folos ei, atunci de ce să-l răscumpăr? De 
ce să nu-i las să-l ia pe Erikki ca să năruie o trădare, căci trădare 
este când ne furi bunurile. 

- Aceasta este o problemă prea serioasă ca să răspund pe loc, 
spuse. 

- Înălţimea voastră n-aveţi ce să răspundeţi, numai căpitanul 
Yokkonen. Am înţeles că e încă aici. 

- Doctorul i-a prescris să se odihnească. 

- Poate c-aţi putea să trimiteţi după el, înălţimea voastră! 

- Desigur, dar un bărbat de importanţa şi învăţătura dumitale va 
înţelege că sunt legi ale onoarei şi ospitalităţii în Azerbaidjan şi 
în tribul meu. El este cumnatul meu şi chiar SAVAMA înţelege ce 
înseamnă onoarea familiei. 

Amândoi ştiau că era doar un gambit în deschiderea unei 
delicate negocieri. Delicată, pentru că nici unul nu vroia 
blestemata SAVAMA pe capul lui, nici unul nu ştia cât de departe 
să meargă, sau nici măcar dacă era de dorit o înţelegere intre 
patru ochi. 

- Presupun că mulţi ştiu de această trădare. 

- Numai eu aici, în Tabriz, înălţimea voastră! spuse Hashemi 
imediat, neţinând cont de Armstrong căruia îi vorbise despre 
falsul telex în aceeaşi dimineaţă. 

- Fiul ăsta de căţea, Hakim, n-are cum să îşi dea seama că este 
o păcăleală, Robert, spusese încântat de propria-i isteţime. 
Trebuie să înceapă să se tocmească. O să schimbe finlandezul 
cu Mzytryk, ceea ce pe noi nu ne costă nimic. Maniacul ăla 
finlandez însetat de sânge poate să decoleze la apus, când o să 
obţinem ceea ce vrem, şi până atunci o să-l ţinem la cutie. 

- Să zicem că Hakim Han n-o să fie de acord. Nu vrea sau nu 
poate să ni-l ofere pe Mzytryk. 


- Dacă nu vrea schimbul, punem oricum mâna pe Erikki. De 
"Vârtej" o să se afle oricum în curând şi pot să-l folosesc pe 
Erikki pentru o mulţime de concesii. Poate fi ţinut ostatic în 
schimbul unor aparate care valorează cel puţin nouă milioane 
de dolari, sau poate aş putea să-l dau în schimb nomazilor ca un 
dar de pace. Faptul că e finlandez ne-ajută. Aş putea să-l leg 
foarte strâns de KGB şi de Rakoczy şi să provoc sovieticilor o 
mulţime de neplăceri si la fel si celor de la CIA, ei, ba chiar si de 
la MI6. Nu? 
- CIA nu ţi-a făcut niciodată nimic, sau MI 6! 
- Insha Allah! Nu te amesteca în asta, Robert. Erikki şi Hanul 
sunt probleme interne ale Iranului. Pe capul tău, nu te- 
amesteca. Cu finlandezul am să pot obţine concesii importante. 

Dar importante numai pentru mine, Robert, nu pentru 
SAVAMA, se gândise şi zâmbise în sinea lui. Mâine sau poimâine 
o să ne întoarcem la Teheran şi atunci asasinii mei or să te 
urmeze în noapte şi după aia: Poc! ai să te stingi ca un opaiţ. 
- O să ni-l dea! spusese liniştit. 
- Dacă Hakim ni-l dă pe Erikki, prea-iubita lui soră o să 
dezlănţuie ladul şi n-o să aibă niciodată pace din cauza ei. Cred 
că o să se bată până la moarte pentru el. 
- S-ar putea să trebuiască. 

Hashemi îşi reaminti explozia de plăcere pe care o simţise 
- iar acum se simţea chiar şi mai bine. Putea să înţeleagă 
tulburarea lui Hakim Han şi era sigur că îl încolţise. 
- Sunt sigur că înţelegeţi, înălţimea voastră, dar va trebui să 
răspund repede la acest telex. 

Hakim Han se hotărî asupra unei oferte parţiale. 
- Trădarea şi conspirația n-ar trebui să treacă nepedepsite, 
oriunde pot fi găsite. Am trimis după trădătorul pe care-l doreşti. 
Urgent. 
- A, şi cât de mult o să treacă până când o să răspundă 
Mzytryk?' 
- Domnia ta trebuie să ştii mult mai bine decât mine asta, nu-i 
aşa? 

Hashemi simţi grosolănia şi se înjură în sinea lui că îşi 
pierduse controlul. 
- Aş fi foarte uimit dacă înălţimii voastre nu i se va răspunde 
foarte repede, spuse cu mare politeţe. Foarte repede. 
- Când? 


- În douăzeci şi patru de ore, înălţimea voastră. Personal sau 
printr-un mesager. 

Îl văzu pe tânărul Han schimbându-şi poziţia pe perne cu o 
grimasă de durere şi încercă să hotărască dacă să mai aştepte 
sau să insiste asupra avantajului său, sigur că durerea era reală. 
Doctorul îi dăduse detalii amănunțite asupra diagnosticului, 
posibilelor afecţiuni ale Hanului şi ale surorii sale. Ca să fie 
pregătit pentru orice eventualitate, ordonase doctorului să-i dea 
lui Erikki, la noapte, un sedativ puternic, pentru cazul că ar fi 
avut de gând să-l răpească. 

- Cele douăzeci şi patru de ore se vor sfârşi la şapte astă-seară, 
colonele! 

- Sunt atât de multe de făcut în Tabriz, înălţimea voastră, 
urmând sfatul domniei voastre din această dimineaţă, încât mă- 
ndoiesc că aş putea să mă ocup de telex până atunci. 

- Ai să distrugi sediul mujhadinilor în noaptea asta? 

- Da, înălţimea voastră. 

Acum că avem permisiunea şi garanţia voastră că nu vor 
exista repercusiuni din partea celor din tudeh, ar fi vrut Hashemi 
să adauge, dar n-o făcu. Nu fi prost! Tânărul ăsta nu are atâtea 
feţe precum tatăl său, câinele de Abdullah, arde-l-ar ladul! Cu 
ăsta te poţi descurca mai uşor dacă ai mai multe cărţi decât are 
el şi nu ţi-e teamă să-ţi arăţi colții când e nevoie. 

- Ar fi foarte neplăcut dacă domnul căpitan n-ar fi disponibil 
pentru... pentru o serie de întrebări, în seara asta! 

Ochii lui Hakim Han se îngustară in faţa amenințării 
inutile. De parcă n-aş înţelege, câine necioplit. 

- Aşa e. 

Se auzi o bătaie în ușă. 
- Intră! 

Azadeh deschise uşa. 

- lartă-mă că te întrerup, înălţimea ta, dar mi-ai spus sa-ţi 
reamintesc cu o jumătate de oră înainte de-a sosi vremea să 
mergem la spital pentru radiografie. Vă salut. Pacea fie cu voi, 
colonele! 

- Şi pacea lui Allah cu dumneata, înălţimea ta! 

Mă bucur că o asemenea frumuseţe va fi în curând forţată 
să poarte chador, se gândea Hashemi. L-ar tenta chiar şi pe 
Satan, nu numai gunoaiele analfabete ale Iranului. Işi întoarse 
privirile către Han. 


- Ar trebui să plec acum, înălţimea voastră. 
-Te rog, întoarce-te la şapte, colonele! Dacă voi avea vreo veste 
până atunci, am să trimit după domnia-ta. 
- Mulţumesc, înălţimea voastră! Ea închise uşa după el. 
- Cum te simţi, Hakim dragă? 
- Obosit şi mă doare rău. 
- Şi pe mine. Trebuie să te întâlneşti mai târziu cu colonelul? 
- Da. Nu contează. Cum se simte Erikki? 
- Doarme. Era veselă. 
- Suntem atât de norocoşi, toţi trei! 
La Tabriz, ora 4,06 după-amiază. Robert Armstrong 
verifică funcţionarea micului pistol. Faţa îi era ca o mască. 
- Ce-ai de gând să faci? întrebă Henley, displăcându-i total arma. 
Englez şi el, dar mult mai mărunt, cu o mustață subţire şi 
ochelari, stătea în spatele biroului în încăperea neîngrijită şi 
murdară, sub o fotografie a reginei Elisabeta. 
- Ar fi mai bine să nu întrebi, dar nu te îngrijora. Sunt fost poliţai, 
îţi aduci aminte? Asta în caz că vreun răufăcător încearcă să mi- 
o coacă. Poţi să-i transmiţi un mesaj lui Yokkonen? 
- Nu pot să mă duc la palat neinvitat. Cum dracu m-aş scuza? 
Sprâncenele lui Hanley se ridicară. Să-i spun lui Hakim Han: 
lartă-mă, bătrâne, dar vreau să vorbesc cu cumnatul tău despre 
scoaterea din ţară a unui amic cu un elicopter particular. Ironia 
lui se topi. Te înşeli tare în privinţa colonelului, Robert. Nu există 
nici un fel de dovadă că e responsabil pentru moartea lui Talbot. 
- Nici dacă ai avea-o n-ai accepta-o, spuse Robert, furios pe sine 
însuşi că explodase când Henley îi spusese despre accident. 
Vocea îi deveni din nou tăioasă. 
- De ce dracu ai aşteptat până azi să-mi spui că Talbot a fost 
aruncat în aer!? 
- Pentru Dumnezeu, s-a întâmplat acum două zile! Nu eu 
hotărăsc politica, eu doar duc mesajele şi oricum abia acum am 
aflat şi noi şi în afară de asta a fost foarte greu să dau de tine. 
Toată lumea credea că ai plecat. Ai fost văzut ultima dată 
urcându-te într-un avion englezesc care se îndrepta către Al 
Shargaz. La naiba! [i s-a ordonat să pleci de aproape o 
săptămână şi eşti încă aici! Eu nu ştiu să ţi se fi dat vreo misiune 
şi orice o să hotărăşti să faci, n-o face, însă fii bun şi extrage-te 
din Iran, pentru că, dacă eşti prins şi te duc până la al treilea 


nivel, o mulţime de lume are să se scape al dracului de rău în 
pantaloni! 
- Am să încerc să nu-i dezamăgesc. 

Armstrong se ridică şi îşi puse vechiul pardesiu cu guler de 

blană. 

- Ne vedem curând. 

- Când? 

- Când o să hotărăsc eu, lua-te-ar naiba! Faţa lui Armstrong se 
înăspri. 

- Nu sunt sub autoritatea ta, şi ceea ce fac şi când vin sau plec 
nu depinde de tine. Ai grijă doar să-mi ţii raportul în seif până 
când faci rost de geantă diplomatică pentru a-l transmite urgent 
la Londra şi tine-ţi afurisita aia de gură închisă. 

- De obicei nu eşti atât de grosolan sau de iritabil. Ce dracu se- 
ntîmplă, Robert? 

Armstrong ieşi cu paşi mari şi cobori treptele în frigul zilei. 
Cerul era acoperit şi se simţea promisiunea unei ninsori. O luă în 
lungul străzii aglomerate. Trecători şi negustori ambulanți se 
prefăcură că nu-l bagă în seamă, Presupunând că e sovietic, si 
își văzură prudenţi de treburile lor. 

Deşi era atent să vadă dacă e urmărit, mintea lui cântărea 
căi şi mijloace de a se ocupa de Hashemi. N-avea Vreme să-şi 
consulte superiorii şi nici nu dorea de fapt s-o facă. Ar fi clătinat 
din cap: "Dumnezeule Mare, vechiul nostru prieten Hashemi? 
Să-l trimiţi pe lumea ailaltă, bânuindu-l că i-a pus aripioare lui 
Talbot? Mai întâi avem nevoie de dovezi..." 

Dar n-o să existe niciodată vreo dovadă şi ei n-or să 
creadă ceea ce ştiu eu despre echipele Grupului Patru sau 
despre Hashemi care se închipuie un Hassan Ibn-al-Sabbah 
modern. Dar eu ştiu. Nu plesnea Hashemi de fericire când a fost 
asasinat generalul Janan? Acum are peşti mai mari de agăţat, ca 
Pabmudi sau întregul Komiteh Revoluționar, oricine or fi ăştia. 
Mă întreb dacă i-a identificat până acum. Mă întreb dacă s-ar 
gândi la însuşi Imamul. N-ai cum să spui asta, dar într-un fel sau 
altul o să plătească pentru bătrânul Talbot după ce o să punem 
mâna pe Piotr Oleg Mzytryk. Fără Hashemi, n-am nici o şansă să 
ajung la el şi prin el la trădătorii nemernici de care ştim cu toţii 
că operează la nivel înalt la Whitehall şi la şefii lui Philby şi la al 
patrulea, a! cincilea, al şaselea om - în guvern, la MI5 sau MI6, 
sau toate trei. 


Furia îl stăpânea, generându-i o migrenă uriaşă. Atâţia 
oameni de treabă trădaţi! Atingerea pistolului îi făcea plăcere. 
Mai întâi Mzytryk, se gândi, după asta Hashemi şi n-a mai rămas 
să hotărăsc decât când şi unde. 

Bahrain, Aeroportul Internaţional; ora 4,24 după- 
amiază. Jean-Luc vorbea la telefon din biroul lui Mathias: 

- Nu, Andy, nici noi n-avem nimic. 

Trase cu coada ochiului către Mathias care aşteptaşi făcu 
grav un semn cu degetul mare în jos. 

- Charlie e tare răvăşit! spuse Gavallan. Abia am închis acum 
după o convorbire cu el. Mare ruşine, dar nu putem face nimic 
altceva decât să aşteptăm. La fel ca Jean-Luc putea simţi marea 
oboseală din vocea lui Gavallan. 

- Dubois o să apară până la urmă. În definitiv, e francez. Apropo, 
i-am spus lui Charlie că dacă... când, se corectă grăbit, când 
Tom Lochart şi Freddy Ayre or să aterizeze, să le spună să 
realimenteze la Jelet şi să nu vina aici decât dacă-i vreo urgenţă. 
Mathias a dus el însuşi combustibilul de urgenţă la Jelet, aşa că 
ştim că-i acolo. Andy, ar fi bine să-l suni pe Charlie şi să adaugi 
autoritatea ta, pentru că Brahrainul ar putea să creeze 
dificultăţi. Nu vreau să mai risc încă o confruntare. 
Avertismentul lor a fost limpede, indiferent dacă zburăm sub 
înregistrare britanică sau nu. Încă nu ştiu cum am reuşit să-i 
strecor pe Rudi, Sandor şi Kelly prin toate astea. Sunt sigur că o 
să confişte orice aparat cu înmatriculare iraniană şi echipajele şi 
data viitoare or să verifice vopseaua şi documentele. 

- În regulă, o să le spun imediat. Jean-Luc, n-ai nici un motiv să 
vii înapoi la Al Shargaz. De ce nu te duci direct la Londra, 
mâine? Şi după aia la Aberdeen. Te trimit în Marea Nordului 
până când se liniştesc lucrurile. 

- Bună idee. O să mă prezint la Aberdeen luni, spuse Jean-Luc la 
iuţeală, făcând rost de un weekend liber. 

Mon Dieu, a meritat-o, se gândi şi schimbă subiectul ca să 
nu-i dea timp lui Gavallan să protesteze. 

- Rudi a ajuns? 

- Da, teafăr şi întreg. Toţi trei sunt la pat acum. Ca şi Vossi şi 
Willi. Scrag e bine. Erikki e în afară de orice primejdie, Duke se 
întremează încet, dar sigur. Dacă n-ar fi Dubois şi Fowler, Mac, 
Tom şi restul... Aleluia! Trebuie s-o şterg. Pa! 


-Au revoir! apoi către Mathias: Merele, sunt detaşat Marea 
Nordului. 

- Merele! 

- Care este extensia Alitaliei! 

- 22134. De ce? 

- Chiar dac-ar fi să-l invoc pe Papa însuşi, plec cu primul zbor de 
mâine la Roma cu legătura la Nisa. Am nevoie de Maria 
Christina, de copii şi de nişte mâncare ca lurnea. Espèce de con, 
Marea Nordului! 

ingrijorat, se uită la ceas. 

- Espèce de con, aşteptarea asta! Unde-s păsările noastre de la 
Kowiss, ei? 

Kuweit, în larg; ora 4,31 după-amiază. Becul roşu de 
avertizare al indicatorului de combustibil se aprinse. Mclver şi 
Wazari îl văzură în acelaşi moment şi înjurară amândoi. 

- Cât ne-a mai rămas, căpitane? 

- Cu afurisitul ăsta de vânt, nu prea mult. Erau la nici trei metri 
deasupra valurilor. 

- Cât de departe trebuie s-ajungem? 

- Nu prea departe! 

Mclver era istovit şi se simţea groaznic. Vântul se înteţise 
până la aproape treizeci şi cinci de noduri şi el dădăcise 
elicopterul încercând să întindă de combustibilul pe care-l 
aveau, dar nu prea era mare lucru de făcut cu nivelul atât de 
coborât. Vizibilitatea era încă proastă, plafonul de nori se subţia 
rapid pe măsură ce se apropiau de coastă. Privi pe fereastră 
către Ayre, arătă către panoul de instrumente şi întoarse 
degetul mare în jos. 

Ayre dădu din cap. Becul roşu nu se aprinsese încă la el. 
Se aprinse. 

- Drăcia dracului, spuse Kylle, mecanicul lui. O să fim în cer 
deschis în câteva minute şi o să fim nişte afurisite de ţinte 
nemişcate. _ 

- Nu-ţi face griji! Dacă Mac nu cheamă Kuweitul. În curînd, am s- 
o fac eu. 

Ayre se uită în sus printre pleoapele mijite şi avu impresia 
că a reuşit să zărească o fracțiune de secundă avioane de 
vânătoare deasupra lor, dar erau două păsări de mare. 

- Christoase, pentru un moment... 


- Ticăloşii ăia n-or să îndrăznească să ne urmărească până aici, 
nu? 
- Nu ştiu. 

De când părăsiseră coasta, se jucaseră de-a v-aţi 
ascunselea cu cele două avioane de vânătoare. Lângă Kharg, în 
timp ce se strecurau veseli prin ploaie şi ceața, fără să schimbe 
înălţimea deasupra valurilor, el şi Mclver-fură identificaţi. 

- Aici controlul Karg. Elicoptere pe un traseu ilegal pe direcţia 
275 de grade, urcați la 300 şi rămâneţi acolo. 

O clipă, surpriza îi împietri, apoi Mclver îi făcu semn să-l 
urmeze, se întoarse nouăzeci de grade către nord, depărtându- 
se de Kharg si coborând şi mai mult către mare. În câteva 
minute, căştile erau pline de cuvinte în farsi din partea 
avioanelor de vânătoare şi a controlului radar. 

- Li se dau coordonatele noastre, căpitane! şopti Wazari. Li sa 
ordonat să armeze rachetele.... Raportează că au armat 
rachetele... 

- Aici Kharg. Elicoptere pe traseu ilegal în direcţia 270, urcați la 
300 şi rămâneţi acolo. Dacă nu vă supuneţi, veţi fi interceptaţi şi 
doborâţi. Repet, dacă nu, o să fiţi interceptaţi şi doborâţi! 

Mclver ridică mâna de pe maneta de gaze şi-şi frecă 

pieptul, simțind că durerea revine, apoi, încăpățânat, menţinu 
direcţia pe măsură ce Wazari îi dădea fragmente din ceea ce se 
spunea. 
- Comandantul de patrulă spune: "Urmează-mă în jos!"... Acum 
coechipierul spune: "Toate rachetele armate... Cum o să-i găsim 
în rahatul ăsta?... încetinesc, nu trebuie să ne scape..." Controlul 
de la sol spune: "Confirmaţi armarea rachetelor, confirmaţi 
doborârea." lisuse, au confirmat că au rachetele armate şi sunt 
pe un traseu de interceptare cu noi! 

Apoi cele două reactoare se iviseră din ceaţă şi trecuseră 
urlând pe deasupra lor, dar către dreapta şi la douăzeci de metri 
deasupra lor şi apoi îi depăşiseră şi dispăruseră. 

- Christoase, ne-or fi văzut? 

- lisuse, căpitane! Nu ştiu, dar ticăloşii ăia au rachete cu 
detectoare de căldură! 

- Inima lui Mclver galopa şi-i făcu semn lui Ayre, ramânând pe 
loc chiar deasupra valurilor, să lase vânătorii sa se îndepărteze. 
- Spune-mi ce mai zic, Wazari, pentru Dumnezeu! 


- Piloții înjură.... Raportează că sunt la 2000 cu 200 f noduri... 
Linul spune că "nu există găuri în supa asta si gatonul e la 150... 


E dificil să vezi suprafaţa mării".... controlul spune: "Mergeţi 
până la demarcaţia interzonală şi așezaţi-vă între ea şi pirați"... 
lisuse, piraţi?... 


"Aşezaţi-vă între ei şi Kuweit.... Vedeţi dacă pe undeva 

norii nu s-au subţiat... Rămâneţi în ambuscadă la 600." 

- Ce-i de făcut? întrebă Mclver. 

- Am putea să sărim de Kuweit şi să ne îndreptăm spre Jelet. 

- Nu-i bine. Cu vântul ăsta, n-o să ajungem niciodată. Nu ne 
putem întoarce, aşa că rămâne Kuweitul şi să sperăm că putem 
să ne strecurăm pe lângă ei. 

La limita internaţională de demarcaţie, norii erau doar atât 
de groşi cât să-i ascundă, dar avioanele pândeau undeva acolo, 
urmând un traseu de aşteptare, căutând o fereastră în nori sau 
un loc unde aceştia să se subţieze sau ca prada lor să creadă că 
e-n siguranţă şi să urce la înălţimea regulamentară de apropiere 
de țărm. De un sfert de oră, canalul militar fusese tăcut. Acum 
puteau auzi controlorii kuweitieni. 

- O să opresc un motor ca să economisim benzină, spuse Mclver. 
- Vrei să chem Kuweitul, şefule? 

- Nu, o să fac eu asta. Peste un minut. Mai bine te-ai întoarce în 
cabină şi te-ai pregăti să te ascunzi. Vezi dacă poţi să găseşti 
nişte salopete. Sunt unele în ladă. la o salopetă de-acolo şi 
aruncă-ţi uniforma afară şi ţine la îndemână o vestă de salvare. 

Wazari se albi. 

- Cădem în mare? 
- Nu, doar de camuflaj în caz că o să fim inspectaţi, minţi Mclver. 

Nu se aştepta să ajungă până la coastă. Vocea îi era 
calmă şi capul limpede, deşi îşi simţea mâinile şi picioarele ca 
de plumb. 

- Care-i planul când o să aterizăm, şefule? 

- Va trebui să jucăm după situaţie. Ai ceva documente? 

- Numai licenţa mea de operator radio, americană şi iraniană. 
Amândouă spun că sunt din armata iraniană. 

- Stai ascuns, nu ştiu ce-o să se întâmple, dar să sperăm că-i 
bine. 

- Şefule, ar trebui să urcăm din mizeria asta! Nu-i nevoie să 
tragem de noroc, spuse Wazari. Am trecut de linie, suntem în 
siguranţă acum. 


Mclver privi în sus. Norii şi ceața se subţiau foarte repede, 
abia îi mai acopereau. Beculeţul roşu părea că-i umple orizontul. 
Mai bine să urcăm, nu? Wazari are dreptate, nu-i nevoie să 
forţăm norocul, îşi zise. 

- O să fim în siguranţă numai când ajungem pe pământ, spuse 
tare. Ştii asta. 

Turnul de control al Aeroportului Kuweit; ora 4,38 
după-amiază. Marea încăpere era plină de personal. Unii 
controlori de zbor erau englezi, alţii kuweitieni. Cel mai bun 
echipament modern. Telex şi telefoane şi eficienţă. Uşa se 
deschise şi Charlie Petikin intră. 

- Mă căutaţi, sir, se adresă îngrijorat controlorului de serviciu, un 
irlandez rubicond, cu o faţă înfloritoare, purtând pe cap o baretă 
elastică de metal cu un microfon micuţ şi o singură cască. 

- Da, da, v-am căutat într-adevăr, căpitane Petikin, spuse omul 
scurt şi de îndată neliniştea lui Petikin crescu. Mă numesc 
Sweeney. 

- Îşi folosea creionul de ceară ca un fel de arătător. La periferia 
ecranului radar, la linia de treizeci de kilometri, se afla o mică 
sclipire luminoasă. 

- Asta-i un elicopter, poate două. El sau ele abia acum au 
apărut, n-au raportat încă. Dumneavoastră aşteptaţi două 
elicoptere, așa mi s-a spus, în tranzit din Anglia. Asta este? 

- Da, spuse Petikin. Îi venea să strige de bucurie. În sfârşit, unul 
sau amândouă se aflau în sistem - pe direcţia asta trebuiau să 
fie cele de la Kowiss; în acelaşi timp era dureros de conştient că 
se aflau încă departe de a fi în siguranţă. 

- E corect! spuse, rugându-se în sinea lui. 

- Poate că, de fapt, nu sunt ale voastre. Sfinte Sisoe, sta-i o rută 
de apropiere tare ciudată - să vină dinspre est dacă sunt în 
tranzit din Anglia! Sub privirea scrutătoare a lui Sweeney, 
Petikin tăcu. 

- Să presupunem că el sau ele vă aparţin. Acum, care ar fi 
înregistrările lor? 

Petikin se nelinişti şi mai mult. Dacă dădea cele noi, 
britanice, şi elicopterele raportau înregistrarea iraniană aşa cum 
legal erau obligate s-o facă, dădeau cu toţii de necaz. 

Literele de înregistrare aflate încă pe fuzelaj puteau fi 
văzute din turn când elicopterele se apropiau la aterizare. Era 
imposibil să nu le vadă controlorii de zbor. Dar dacă îi dădea lui 


Sweeney numerele de înregistrare iraniene, asta avea să 
distrugă "Vârtejul". Ticălosul încearcă să te încolţească, se 
gândi, simțind un mare gol în stomac. 

- lartă-mă, spuse aiurit. Nu ştiu. Hârtiile noastre nu-s cele mai 
bune. Îmi pare rău. 

Telefonul de pe birou toarse moale. Sweeney ridică 
receptorul. 

- Ah, da... da, domnule comandant... nu... nu, pentru moment... 
Credem că sunt două.... Da, da, sunt de acord. Nu, acum e bine. 
Dispare din vreme în vreme... Da, foarte bine. 

Puse receptorul în furcă, concentrându-se din nou asupra 
ecranului. 

Tulburat, Petikin privi şi el ecranul. Atât de importanta 

scânteie de lumină părea să nu se mişte, apoi Sweeney comută 
pe distanţa maximă şi imaginea ecranului se adânci până 
departe în Golf, înspre vest, la câteva mile de graniţa kuweitiană 
cu lrakul, la nord către graniţa irano-irakiană, amândouă atât de 
apropiate. 
- Radarul nostru de distanţă a fost scos din funcţiune o vreme 
sau le-ar fi văzut mai curând. Acum funcţionează, slavă 
Domnului. O mulţime de baze militare pe acolo, spuse absent, 
creionul său de ceară indicând partea iraniană a graniţei către 
Abadan şi strâmtoarea Snat-el-Arab. 

Apoi creionul se mută în Golf, pe o linie care ducea de la 
Kowiss la Kuweit, şi se aşeză pe un punct luminos. 

- Acestea-s elicopterele voastre - dacă sunt doua și dacă vă- 
aparţin. 

Vârful se muta puţin spre nord, către alte două puncte 
care se mişcau rapid. 

- Avioane de vânătoare - nu-s ale noastre, dar sunt în, zona 
noastră. Ridica privirile şi Petikin îngheţă. Nechemate şi 
neaprobate, aşa că inamici. 

- Ce fac? întrebă, sigur acum că se juca cu el. 

- Asta am vrea să ştim cu toţii, zău aşa. 

Vocea lui Sweeney nu era prietenoasă. Cu creionul de 
ceară indica alte două clipiri luminoase ce se îndreptau dinspre 
o bază militară aeriană. 

- Astea-s ale noastre şi se duc să arunce o privire. Îi înmână lui 
Petikin o cască de rezervă şi apăsă pe întrerupător. 


- Aici Kuweit. Elicopter sau elicoptere pe direcţia 274 de grade, 
care este înregistrarea şi altitudinea? 

Paraziţi. Repetă apelul răbdător. Apoi Petikin recunoscu 
vocea lui Mclver: 

- Kuweit, aici... aici Boston Tango cu Hotel Eco în tranzit către Al 
Shargaz. Trecem de la 200 la 300. Mclver îşi dăduse ultimele 
două litere ale înregistrări iraniene în loc de toate literele cerute 
la apelul iniţial, neincluzând prefixul EP pentru Iran. Spre 
uimirea lui, Sweeney acceptă răspunsul. 

-Elicopterele BT şi IE raportați la primul marcaj. Petikin băgă de 
seamă că nu era atent, concentrându-se către cele două sclipiri 
ostile care se apropiau acum iute de elicoptere, urmărindu-le cu 
vârful creionului său de ceară pe sticla ecranului. 

- Sunt clar dincolo de graniţă, murmură, zece mile cel puţin. 

Vocea lui Mclver în căşti. 

- Kuweit, vă rog confirmaţi primul marcaj. Cerem apropiere 
directă, avem puţin combustibil. 
- Apropiere directă aprobată, raportați la primul marcaj. 

Petikin auzi vocea hotărâtă şi îşi stăpâni un geamăt. 
Sweeney începu să îngâne un cântec. Controlorul şef, un 
kuweitian, se ridică în tăcere de la biroul lui și veni lângă ei 
oprindu-se în spatele lor. 

Urmăriră linia luminoasă, lăsând în urma ei conturul 
solului şi punctele de lumină, văzându-le nu ca puncte, ci ca 
două avioane de vânătoare duşmane şi două interceptoare 
kuweitiene mai lente şi, încă foarte departe, două elicoptere 
neajutorate între ele, ceva mai aproape. Inamicul aproape se 
contopi cu elicopterele, apoi se separă şi se depărta, 
îndreptându-se către est înapoi spre Golf. Un moment, toţi trei 
bărbaţii îşi ţinură respiraţia. Rachetelor le trebuie timp ca să-şi 
atingă ţinta. Trecură secunde. Punctele de lumină ale 
elicopterelor rămaseră. Punctele de lumină ale interceptoarelor 
kuweitiene rămaseră şi ele, apropiindu-se de elicoptere, apoi şi 
ele se întoarseră spre casă. 

Pentru câteva secunde, Sweeney comută pe canalul lor şi 
ascultă cuvintele în arabă. Se uită repede în sus, spre 
controlorul şef, şi îi spuse câteva cuvinte în arabă. Omul spuse 
InshaAllah, dădu scurt din cap către Petikin şi ieşi din cameră. 


- Interceptoarele noastre au raportat că n-au văzut nimic, spuse 
către Petikin cu voce plată, cu excepţia a două elicoptere JR 
212. N-au văzut nimic. 

Reveni la banda de frecvenţe obişnuită, avioanele 
comunicându-şi apropierea şi fiind îndrumate la decolare sau 
aterizare, apoi comută radarul pentru o zonă mai apropiată. 
Elicopterele se separară în două puncte de lumină, încă departe 
în largul mării. Apropierea lor părea interminabil de lentă, faţă 
de urmele reactoarelor care veneau şi plecau. 

Vocea lui Mclver îşi făcu loc printre celelalte. 

- Pan pan pan, Kuweit, aici elicopterele BD şi HE, pan pan pan, 
amândouă indicatoarele de avertizare sunt aprinse - pan pan 
pan, apelul de urgenţă, doar o treaptă sub "Mayday"! 

Sweeney spuse: 

- Aveţi "aprobarea să aterizaţi pe platforma de pe plaja Messali, 
drept în faţa voastră, lângă hotel. O să-i avertizăm şi-o să vă 
trimitem combustibil. Mă recepţionaţi? 

- Inţeles, Kuweitule, mulţumesc. Cunosc hotelul. Vă rugăm 
informaţi-l pe căpitanul Petikin. 

- Am înţeles, imediat! 

Sweeney ridică receptorul şi puse în alertă elicopterul lor 

pentru operaţiuni de salvare aero-navale, pregătindu-l pentru o 
decolare imediată. Trimise o masină de pompieri la hotel, apoi 
întinse mâna către casca lui Petikin, trăgând cu coada ochiului 
către uşă şi făcându-i semn să se apropie mai mult. 
- Acum ascultă-mă, şuieră în şoaptă, tu ai să te duci la întâlnire 
şi ai să realimentezi şi ai să-i treci prin vamă şi imigraţii, dacă 
poţi, şi ai să-i scoţi dracului afară din Kuweit în câteva minute, 
sau tu şi ei şi prietenii voştri sus-puşi şi atotputernici şi 
importanţi o să ajungeţi cu toţii la zdup, sub pază bună! Sfântă 
Fecioară! Cum îndrăzniţi să primejduiţi Kuweitul cu aventurile 
voastre nebuneşti printre fanaticii ăştia iranieni, fericiţi că au o 
armă care trage! Cum îndrăzniţi să-i puneţi pe oamenii cinstiţi în 
situaţia de a-şi risca slujba pentru unii ca voi? Dacă unul dintre 
elicopterele voastre ar fi fost doborât... A fost numai norocul 
dracului că nu s-a întâmplat un incident internaţional! 

Băgă mâna în buzunar şi îndesă o bucată de hârtie în 
mâna lui Petikin, care rămăsese împietrit de răutatea şi 
brutalitatea tonului. 


- Citeşte-l şi după aia aruncă-l în closet! Sweeney îi întoarse 
spatele şi se aşeză din nou la telefon. 

Petikin părăsi turnul cu genunchii tremurând. Când fu în 
siguranţă, se uită iute pe hârtie. Era un telex. Telexul de la 
Teheran. Nu o copie, originalul. 

Dumnezeule Atotputernic! Oare Sweeney l-a interceptat şi 
l-a ascuns pentru noi? Dar n-a zis el "trece-i prin vamă şi 
imigraţii, dacă poţi"? 

Sala hotelului Messali. O mică cisternă de combustibil 
cu Genny şi Petikin în cabină coti de pe drumul spre coastă în 
grădinile vaste ale hotelului. Platforma se afla mult spre est iar 
în uriaşa parcare, un camion de pompieri se afla pregătit. 

Genny şi Petikin săriră afară, purtând cu el un radiotelefon 
pe unde scurte, 

- Mac, mă auzi? 

Puteau auzi motoarele, dar nu le vedeau. Apoi: 
- Doi pe cinci, Charlie! Mulţi paraziți. 

- Da eu... Freddy, iei tu platforma, eu mă aşez alături. 

Alţi paraziți. 

- Uite-i acolo! strigă Genny. 

Elicopterele ieşiră din pâclă la aproape două sute de 
metri. O, Dumnezeule, ajută-i să aterizeze! 

-Te-avem la vedere, Mac! Pompierii sunt gata, nici o problemă. 

Petikin ştia însă ca aveau o mulţime de probleme mai 
ales, nu aveau nici o posibilitate de a schimba literele cu atât 
de-multă lume privind înjur. _ 

Un motor se opri şi tuşi, dar nu ştiură care. Incă un rateu. 
Vocea lui Ayre, prea uscată, spuse: 

- Pregătiţi-vă, acolo jos, vin pe platformă. Văzură elicopterul din 
stângă depărtându-se uşor și începând să piardă altitudine, 
străduindu-se să câştige distanţă, cu motoarele tuşind. 
Pompierii se pregătiră. Mclver păstră direcţia încăpățânat, 
menţinând altitudinea; ca să-şi dea cea mai bună şansă dacă 
propriile motoare aveau să se oprească. 

- Drace! murmură Petikin involuntar, văzându-l pa Ayre 
apropiindu-se repede, prea repede, apoi acesta puse pasul elicei 
la maximum şi se opri brusc chiar în centru, nevătămat, Mclver 
urmându-l după procedura de urgenţă. 

- Pentru Dumnezeu, de ce zboară singur şi unde dracu e Tom 
Lochart?! 


Cobora hotărât, fără spaţiu de manevră, nimeni nu respira 
şi apoi patinele atinseră pământul şi în același moment 
motoarele muriră. Pompierii, în legătură radio cu aeroportul, 
raportară "Situaţia de urgenţă a încetat apoi începură să-şi 
împacheteze sculele, iar Petikin strângea cu amândouă mâinile 
palma lui Mclver şi se repezi la Ayre să facă acelaşi lucru. 

Genny rămase lingă uşa deschisă a carlingii lui Mclver, 
zâmbind la el cu toată faţa. 

- Hello, Duncan, spuse îndepărtându-şi părul din ochi. A fost 
bună excursia? 

- Cea mai proastă pe care am făcut-o vreodată, Gen, îi spunse 
el, încercând să zâmbească, nereuşind încă să depăşească 
momentul. De fapt, n-am chef să mai zbor vreodată. Adică să 
pilotez eu. Aşa să mă ajute Dumnezeu! Tot o să-l mai verific pe 
Scrag, dar numai o dată pe an. 

Ea râse şi îl îmbrăţişa stângace şi s-ar fi depărtat, dar el o 
tinu strâns, cu dragoste, atât de uşurat s-o vadă şi să fie din nou 
pe pământ, pasagerul lui teafăr, aparatul nevătămat, într-atât 
de uşurat încât îi venea să plângă. 

- Eşti bine, dragoste? 

Asta-ridică stăvilarul lacrimilor ei. Nu-i spusese aşa de luni 
de zile, poate ani. Îl îmbrăţişa mai strâns. 
- Acum, uite ce mi-ai făcut! 

Se scotoci după batistă, îl lăsă să se depărteze, apoi se 
apropie din nou şi îl sărută uşor. 

- Meriţi un whisky cu sifon. Două mari. Pentru prima dată îi 
observă paloarea obrazului. 

- Te simţi bine, dragoste? 

- Da, da, cred că da. Sunt uşor scuturat. 

Mclver privi peste umărul ei către Petikin care râdea şi 
vorbea excitat cu Ayre, şoferul camionului pompând deja 
combustibilul in rezervoare. Dincolo de el de pe şosea, se 
apropia o maşină cu aspect oficial. 

- Ce-i cu ceilalţi. Ce s-a întâmplat? 
-Toată lumea e teafără, cu excepţia lui Marc Dubois şi Fowler 
Joines. Ei încă lipsesc. 

Îi povesti ce ştia de Starke şi Gavallan şi Scragger, Rudi şi 
oamenii săi. 

- O veste nemaipomenită este că Newbury - este consulul din Al 
Shargax - a primit im mesaj de la Tabriz ca Erikki şi Azadeh, sunt 


teferi m palatul tatălui ei, dar că tatăl ei e mort. Se pare că acu 
fratele ei e Han. Doamne, asta-i grozav! Atunci... am făcut-o, am 
reușit, Gen! 

- Da, aşa-i. La naiba cu vântul. Își trase o şuviţă de păr din ochi. 
- Andy şi Charlie şi ceilalţi cred că Dubois are o şansă... 

Se opri, bucuria ei evaporându-se dintr-o dată, întelegând 
ce nu era în regulă. Se răsuci pe călcâie, privind la celălalt 212: 

- Tom! Unde e Tom Lochart? 

La sud de Teheran; ora 5,10 după-amiază. Sonda 
părăsită şi staţia de pompare se aflau printre dealurile pustii, la 
aproape o sută cincizeci de kilometri de Teheran. Elicopterul lui 
Lochart era parcat lângă pompa de alimentare. Realimentase 
manual. Acum era aproape pe sfârşite. Era o staţie de tranzit 
pentru elicoptere care deservea zona aceea, o parte din marea 
conductă de nord care, în vremuri obişnuite, adăpostea o echipă 
de întreţinere iraniană. Intr-o colibă grosolană se aflau câteva 
paturi unde puteai să înnoptezi dacă erai prins de una dintre 
furtunile neaşteptate, atât de obişnuite în această zonă. 

Primii proprietari ai locului, englezi, îl numiseră D'Arcy 
1908, ca să amintească de englezul cu acelaşi nume care 
descoperise primul petrol în Iran în anul acela. Acum aparţinea 
lui lranOil, dar numele i se păstrase şi rezervoarele de 
combustibil erau menținute pline. 

Slavă Domnului pentru asta! îşi zise din nou Lochart,obosit 
de atâta pompat. 

La punctul de întâlnire de pe coastă legase două butoaie 
goale de două sute de litri de scaunele din spate, pentru 
eventualitatea că D'Arcy 1908 ar fi deschisă, şi racordase o 
pompă manuală. Pe țărm mai rămăsese încă destul combustibil 
ca să umple rezervoarele în drum, înainte de a ieşi în Golf, şi 
Şeherazada putea să pompeze în zbor. 

- Acum avem o şansă, spuse cu glas tare, ştiind unde să 
aterizeze, cum să parcheze în siguranţă şi cum să se strecoare 
în Teheran. 

Era din nou plin de încredere, făcea planuri şi 
contraplanuri şi ce să-i spună lui Meshang, ce să evite, ce sa-i 
spună Şeherazadei şi cum aveau să fugă. Trebuie să fie o cale 
să-şi primească moştenirea la care are dreptul îndeajuns ca să-i 
dea siguranţa necesară. Petrolul se revărsă peste buza 
rezervorului şi îl împroşcă şi înjură propria-i neatenţie. Puse 


capacul, strângându-l cu grijă, stergând resturile de benzină. 
Acum terminase, butoaiele de pe locurile din spate erau deja 
pline şi pompa la locul ei, într-una dintre colibe găsise câteva 
conserve de carne si înghiţise pe nemestecate una dintre ele - 
era imposibil să mănânci şi să zbori in acelaşi timp, decât dacă 
foloseai mâna stingă, şi fusese de prea multă vreme în lran ca 
să facă asta - luă sticla de bere pe care o băgase în zăpadă să 
se răcească şi o bău cu înghiţituri mici şi rare. 

Într-un butoi se afla apă. Sparse gheaţa şi-şi udă faţa, dar 
nu îndrăzni să bea. Îşi uscă obrajii. Ţepii bărbii îl înţepară şi 
înjură din nou, căci dorea să arate cât se poate mai bine, pentru 
ea. Apoi îşi aminti geanta de zbor şi maşina de bărbierit de 
acolo. Era cu baterii. O găsi. Poţi să te razi la Teheran, îi spuse 
imaginii reflectate în fereastra carlingii, nerăbdător să plece. O 
ultimă privire aruncată înjur. Zăpada şi pietre şi nimic altceva. 

În depărtare se zărea şoseaua Qom-Teheran. Cerul era 
acoperit, dar plafonul ridicat. câteva păsări se roteau departe, 
deasupra capului. Hoitari sau vulturi, îşi zise, strângându-şi 
centura. 

Teheran, Casa Bakravan; ora 5,15 după-amiază. Uşa 
din zidul dinspre stradă se deschise, lăsând să iasă două femei 
acoperite bine cuchador şi văluri: Şeherazada și Jari - de 
nerecunoscut. Jari închise uşa. Tropăi mărunţel, repezindu-se 
grăbită după Şeherazada care se depărta iute prin mulţime. 

- Prinţesă, aşteaptă! Nu trebuie să ne grăbim! Dar Şeherazada 
nu schimbă ritmul pasului până când nu dădu coltul străzii. 
Acolo se opri si aşteptă nerăbdătoare. 

- Jari, aici te las, spuse, nedându-i vreme s-o întrerupă. Nu te 
duci acasă. Ne întâlnim la cafenea, ştii care, la şase şi jumătate, 
aşteaptă-mă dacă întârzii. 

- Dar... prinţesă! Jari abia putea să vorbească. 

- Dar Excelenței sale Meshang i-ai spus că te duci la doctor şi... 

- La cafenea în jur de şase jumătate, şase jumătate - şapte, Jari. 

Şeherazada o porni grăbită în josul străzii, traversând 
imprudentă printre maşini, ca să se ferească de slujnica ce 
pornise după ea, intră într-o alee, apoi într-o alta şi în curând era 
liberă. 

- N-o să mă căsătoresc cu omul ăla îngrozitor. Nu, nu, nu, 
murmură cu glas tare. 


Batjocura începuse deja în după-amiaza aceea, deşi abia 
la prânz Meshang anunţase marea nenorocire. Cele mai bune 
prietene ale ei sosiseră cu o oră în urmă ca să întrebe dacă 
zvonurile erau adevărate: că Şeherazada avea să se mărite cu 
cineva din familia Farazan. 

- Se ştie în tot bazarul, dragă Şeherazada! Am venit îndată să te 
felicit. 

- Fratele meu are multe planuri acum, că voi divorța, spusese ea 
nepăsătoare. Am multe cereri, pretendenți... 

- Desigur, desigur, dar zvonurile zic că s-a şi aranjat zestrea cu 
cei din familia Farazan. 

- O?! E prima dată când aud asta. Ce mincinoşi sunt oamenii. 

- Aşa e.. Sunt groaznici. Alţi răutăcioşi împrăştie zvonul că 
această căsătorie ar trebui să aibă loc săptămâna viitoare şi 
că... Şi că viitorul... Şi că presupusul tău soţ se laudă peste tot 
că l-a păcălit pe Meshang în privinţa zestrei. 

- Cineva să-l păcălească pe Meshang? Trebuie să fie o minciună! 
- Ştiam eu că zvonurile sunt false. Ştiam! Cum ai putea să te 
căsătoreşti cu bătrânul Diaree Daranusn Şahul Gunoiului? 

Prietena ei râsese în hohote. 

- Sărmana de tine! Cum, cum o să te descurci? 
- Ce contează, strigase Meshang la ea. Sunt invidioşi. Căsătoria 
o să aibă loc şi la noapte o să îl avem oaspete la cină. 

Poate că da, poate că nu, îşi zise fierbând de mânie. Poate 
că această întâlnire nu va fi cum se aşteaptă ei. Din nou verifică 
drumul. Îşi simţea genunchii moi. Se ducea la apartamentul 
prietenului ei, nu prea departe. Acolo, în nişa din capul scărilor, 
avea să găsească cheia şi avea să intre şi să se uite sub covor în 
dormitor şi să ridice scândura aşa cum îi arătase el. Apoi avea 
să ia pistolul şi grenada - mulţumesc lui Allah pentru chadond 
care o să le acopere şi o să mă ascundă - apoi o să pună la loc 
cu -grijă scândura şi covorul şi o să vină din nou acasă, 
înfierbântarea o cuprinsese definitiv. 

Ibrahim o să fie atât de mândru de mine! O să mă duc la 
luptă pentru Allah şi o să fiu un martir al lui Allah. Oare el nu s-a 
dus în sud ca să devină martir luptându-se cu răul, exact la fel? 
Desigur că Allah o să-i ierte prostiile de stânga. Ce înţelept din 
partea lui să-mi-arate cum să pun piedica şi cum să încarc arma 
şi să ţin o grenadă, să trag siguranţa şi apoi să o arunc în 
duşmanii Islamului strigând "Allah e mare! Allah e mare!" Apoi 


să-i atac, să-i împuşc, să fiu ridicată în Paradis, în seara asta 
dacă se poate, mâine cel mai târziu. Întregul oraş zumzăia de 
zvonul că cei de stânga de la Universitate şi-au început 
insurecția lor mult-aşteptată. O să-i zdrobim, fiul meu şi cu 
mine, noi, soldaţii lui Allah şi ai Profetului, fie-i numele lăudat, o 
să-i zdrobim. aşa o să facem. Allah e mare! Allah e mare! Trage 
doar cuiul şi numără până la patru şi arunc-o! îmi amintesc tot 
ce a spus, precis. 

Kuweit, platforma de aterizare a hotelului Messali; 
ora 5,35 după-amiază. Mclver şi Petikin urmăreau cei doi 
bărbaţi de la lmigraţii şi Vamă, primul răsfoind impasibil 
documentele aparatelor, celălalt băgându-şi nasul în cabina 
elicopterelor. Până atunci inspecția fusese formală, deşi luase 
mult timp. Adunaseră toate paşapoartele Şi documentele 
aparatelor, dar se mulţumiseră doar să arunce o privire iute pe 
deasupra lor şi îi ceruseră părerea lui Mclver asupra situaţiei 
curente din lran. Nu-l întrebaseră încă direct de unde veneau 


elicopterele. 
Din clipă în clipă se poate întâmpla, își ziseră, asteptând 
neliniştiţi. 


Mclver se gândea ce-ar fi dacă l-ar lăsa pe Wazari ascuns, 
dar se hotărâse să nu rişte. 
- lartă-mă, sergent! Va trebui să-ţi asumi riscul. 
- Cine-i el? întrebă imediat omul de la Imigrări, culoarea pielii şi 
trăsăturile trădându-l pe Wazari. 
- Operator radio şi radar, spuse liniştit Mclver. Oficialul se 
întorsese cu spatele şi plecase, lăsându-l pe Wazari acolo, 
asudând din greu în salopeta impermeabilă din plastic, cu vesta 
de salvare pe jumătate încheiată. 
- Domnule căpitan, crezi c-o să fie vreo lovitură militară în Iran? 
- Nu ştiu, răspunsese Mclver. Zvonurile sunt ca lăcustele. Ziarele 
englezeşti spun că e foarte posibil şi de asemenea că lranul e 
prins într-un fel de nebunie, ca Teroarea din timpul Revoluţiei 
Franceze sau a revoluţiei ruse. Pot să pun mecanicii noştri să 
verifice totul câtă vreme aşteptăm? 
- Desigur. 

Omul aşteptase până când Mclver dăduse ordinele 
necesare, apoi spusese: 
- Să sperăm că nebunia nu se împrăştie peste Golf, nu? Nimeni 
nu vrea necazuri de partea asta a Golfului Islamic. 


Rostise cuvântul apăsat, toate statele Golfului detestând 

termenul Golful Persic. 

- Este Golful Islamic, nu-i aşa? 

- Da, da, aşa.-i. 

- Toate hărţile vor trebui schimbate. Golful este Golful, Islamul 
este Islam, nu numai pentru secta aia. 

Mclver nu spusese nimic, din ce în ce mai prevăzător, şi 
asta făcea să-i crească neliniştea. Erau mulţi şiiţi în kuweit şi în 
cea mai mare parte a statelor Golfului. Mulţi. De obicei cei 
săraci. Conducătorii, şeicii erau mai adesea suniţi. 

- Domnule căpitan! 

Ofiţerul vămii îl chema din uşa cabinei elicopterului parcat 
pe platforma. Lui Ayre şi Wazari li se spusese să aştepte 
deoparte, la umbră, până când se termină inspecția. Mecanicii 
verificau totul cu atenţie. 

- Aveţi arme de vreun fel? 

- Nu, sir, exceptând pistolul regulamentar Verey Light. 
- Contrabandă de vreun fel? 

- Nu, sir, doar piese de schimb. 

Toate întrebările obişnuite, nesfârşite, care aveau să fie 
repetate de îndată ce li se va da drumul să plece la aeroport. 

În cele din urmă, omul le mulţumi şi le făcu semn să plece. 
Ofiţerul de la Imigraţii se întorsese la maşina sa cu paşapoartele 
lor. Radioemiţătorul fusese lăsat deschis, aşa că Mclver putea 
auzi foarte clar controlul de sol. Îl văzu pe om scărpinându-se în 
barbă, gânditor, apoi ridicând microfonul şi spunând câteva 
cuvinte în arabă. Asta nu făcu decât să-i sporească îngrijorarea. 
Genny stătea la umbră în apropiere, şi se duse până la ea. 

-Tare băţos, şopti. Cum merge? 

- Aş vrea din tot sufletul să ne lase să trecem, spuse Mclver 
iritat, dar trebuie să mai îndurăm încă o oră la aeroport şi să fiu 
al naibii dacă ştiu ce să fac. 

- Charlie a... 

- Domnule căpitan! 

Ofiţerul de la Imigraţii îi chema pe el şi pe Petikin în 

maşină. 

- Deci sunteţi în tranzit, aşa e? 

- Da, către Al Shargaz. Cu permisiunea dumneavoastră, o să 
plecăm imediat, spuse Mclver. O să mergem la aeroport, o să 


completăm planul de zbor şi o să decolăm imediat ce putem. 
Aşa e bine? 

- Unde spuneţi că sunteţi în tranzit? 

- Al Shargaz, via Bahrain pentru combustibil. 

Cu fiecare clipă ce trecea Maver se simţea din ce în ce mai 
îngreţoşat. Orice oficial al aeroportului avea să înțeleagă că ei ar 
fi trebuit să realimenteze înainte de Bahrain, chiar şi fără vântul 
ăsta, şi că toate aeroporturile e aici până acolo erau saudite, aşa 
că ar fi trebuit să aibă plan de zbor pentru aterizări în Arabia 
Saudită. Bahrain, Abu Dhabi, Al Shargaz, toate primiseră acelaşi 
telex. Şi Kuweitul. Şi deşi fuseseră primiţi aici cu bunăvoință, 
indiferent de motiv, acelaşi lucru nu s-ar fi întâmplat şi în 
aeroporturile saudite. 

Pe bună dreptate, îşi zise şi văzu omul privind literele de 
înregistrare iraniană de sub fereastra carlingii. Sosiseră sub 
înregistrare iraniană şi trebuia să completeze planul de zbor şi 
să plece sub aceleaşi litere. Spre surpriza lui, omul îşi strecură 
mâna în buzunarul portierei laterale a maşinii şi scoase un vraf 
de formulare. 

- O să primesc planul de zbor aici şi o să vă dau drumul către 
Bahrain direct şi o să plecaţi imediat. Puteţi să-mi plătiţi mie 
taxele regulamentare de aterizare şi am să vă ştampilez şi 
paşapoartele. N-o să fie nevoie să mergeţi la aeroport. 

- Cum? 

- Am să vă primesc planul de zbor acum şi puteţi să plecaţi 
direct de aici. Vă rog, completaţi-le! 

Îi întinse vraful de hârtii lui Mclver. Erau formularele 
cuvenite. 

- Imediat ce-aţi terminat, semnaţi-le şi daţi-mi-le înapoi! 

Câteva muşte care zburau în jurul maşinii îl deranjau şi el 
le izgoni cu mâna, apoi ridică microfonul, aşteptă până când 
Mclver şi Petikin se depărtară şi începu să vorbească încet. 

Abia în stare să creadă ce se întâmplase, merseră să se 
sprijine de camion. 

- lisuse! Mac, crezi că ştiu şi ne lasă să plecăm, pur şi simplu? 

- Nu ştiu ce să cred. Nu pierde vremea, Charlie! Mclver îi întinse 
hârtiile şi spuse, mai răstit decât ar fi vrut: 

- Pur şi simplu completează formularele înainte să se 
răzgândească. Al Shargaz, dacă se întâmplă să avem vreo 


situaţie de urgenţă la Jelet, asta-i problema noastră. Pentru 
Dumnezeu, fă-o şi hai să ne ridicăm în aer cât de repede putem! 
- Sigur, imediat. Genny interveni: 
- Nu pilotezi tu, nu-i aşa, Duncan!? 
- Nu, Charlie o s-o facă. Petikin se gândi o clipă, apoi scoase o 
cheie şi banii. Asta e cheia de la camera mea, Genny. Vezi să iei 
lucrurile mele, nu-i nimic acolo prea important, să plăteşti nota 
şi să prinzi avionul următor. Biddle o să-ţi facă rost de un bilet 
cu prioritate. 
- Cum rămâne cu paşaportul şi licenţa ta? 
- Intotdeauna le am la mine - mi-e teamă ca de moarte că am să 
le pierd - şi o bancnotă de o sută de dolari. Niciodată nu ştii 
când o să ai nevoie de ceva bacşiş. 
- Consideră treaba făcută, spuse şi îşi împinse ochelarii de soare 
pe nas, zâmbindu-i soţului ei. 
- Ce-o să faci, Duncan? 

Fără să bage de seamă, Mclver oftă adânc. 
- Va trebui să merg mai departe, Gen. Nu îndrăznesc să rămân 
aici. Mă îndoiesc c-or să mă lase. Sunt disperaţi să nu facă valuri 
şi abia aşteaptă să nu ne mai vadă. E evident, nu-i aşa? Cine a 
mai auzit vreodată de aprobare dată pe plajă? Suntem un 
blestem pe capul lor şi o ameninţare pentru stat. 
- Desigur, ăsta-i adevărul. 
- Fă ce-a spus Charlie, Gen. O să aterizăm la Jelet - să schimbăm 
înregistrările - şi o să ne păstrăm speranţa. Ai şabloanele, 
Charlie? 
- Pensule, vopsea, totul. Petikin nu se opri din completatul 
formularelor. Cum rămâne cu Wazari? 
- E parte din echipaj până pune cineva întrebări. Trece-l acolo ca 
radio-operator. Asta nu-i o minciună. Dacă nu se iau de el la 
Bahrain, o să se ia sigur la Al Shargaz. Poate că Andy reuşeşte 
să facă ceva pentru el. 
- E-n regulă, e echipaj. Asta-i, gata! 
- Gen, Jelet e uşor de atins de-aici şi Bahrainul la fel, SI Al 
Shargaz. Vremea e bună, luna o să se vadă, aşa că o excursie 
noaptea o să fie grozavă. Fă ce spune Charlie! O sa ajungi acolo 
la vreme ca să ne întâlnim. , 
- Dacă plecaţi imediat, aveţi nevoie de nişte mâncare și sticle de 
apă, spuse. Putem să luăm de aici. Le aduc Charlie. Hai cu 
mine, Duncan, ai nevoie de băutură. 


- Pregăteşte-mi-o la Al Shargaz, Gen! 
- Aşa o să fac. Dar îţi mai dau una si acum. Nu cred să ai nevoie 
de ea. Nici eu! 

Se duse până la ofiţerul de la lImigrări şi obţinu 
permisiunea să cumpere sandvişuri şi să dea un telefon. 

- Mă întorc într-o secundă, Charlie. 

Mclver o urmă în holul hotelului şi se duse direct la 
toaletă. Acolo îi fu foarte rău. Îşi reveni cu greu. Când ieşi, ea 
părăsea cabina telefonică. 

- Sandvişurile vin dintr-o clipă într-alta, băutura ta e pregătită şi 
ţi-am aranjat un telefon cu Andy. 

Îl conduse până la o masă de pe somptuoasa terasă a 
barului. Trei Perrier de la gheaţă, cu lămâie, şi un pahar mare de 
whisky simplu, fără gheaţă, aşa cum îi plăcea lui. Dădu pe gât 
primul Perrier dintr-o înghiţitură. 

- Dumnezeule! Aveam nevoie de asta. 

Trase cu ochiul la whisky, dar nu-l atinse. Gânditor, bău cu 
înghiţituri mici al doilea pahar de Perrier şi o privi. Când ajunse 
pe la jumătate, spuse: 

- Gen, cred c-aş vrea să vii şi tu cu noi. Ea tresări surprinsă. 

- Mulţumesc, Duncan. Aş vrea, da, desigur. Cutele de pe faţa lui 
se adânciră. 

- Ai fi venit oricum, nu-i aşa? 

Ea ridică uşor din umeri. Ochii ei coborâră spre paharul de 
whisky. 

- Nu pilotezi, Duncan! Whiskyul o să-ţi facă bine. Îţi aranjează 
stomacul. 

- Ai băgat de seamă, aşa-i? 

- Doar că eşti foarte obosit, mai obosit decât te-am văzut 
vreodată, dar te-ai descurcat minunat. Ai făcut o treabă teribilă 
şi ar trebui să te odihneşti. Ţi-ai... ţi-ai luat pilulele şi toate 
prostiile alea? 

- O, da, deşi cred că am nevoie de o realimentare cit de curând. 

- Nici o problemă. 

- Dar m-am simţit destul de prost de câteva ori. Faţa de brusca 
ei nelinişte: Acum mi-e bine, Gen, mi-e bine. 

Ştia că nu trebuie să insiste mai mult. Acum că era 
invitată, putea să se relaxeze o clipă. De când aterizase, 
urmărise foarte atentă, cu o îngrijorare crescândă. Odată cu 


sandvişurile comandase câteva aspirine, avea Vegani în geantă 
şi trusa secretă de prim-ajutor pe care i-o dăduse doctorul Nutt. 
- Cum a fost să pilotezi din nou? 

- De la Teheran la Kowiss a fost grozav, restul nu prea bine. 
Ultima parte n-a fost bună deloc. 

Gândul de-a fi fost vânat de către avioanele militare si 
atât de aproape de dezastru de atâtea ori îl făcu să se simtă rău 
din nou. Nu te gândi la asta! îşi ordonă. Asta a trecut. "Vârtejul" 
s-a încheiat aproape. Erikki şi Azadeh sunt teferi, dar cum 
rămâne cu Dubois şi Fowler şi ce dracu s-a întâmplat cu ei şi cu 
Tom? L-aş strânge de gât pe afurisitul ăsta. 

- Te simţi bine, Duncan? 

- O, da, îmi e bine, îs doar obosit. Chestia asta ţine de câteva 
săptămâni doar. 

- Cum e cu Tom? Ce îi spui lui Andy? 

- Chiar la asta mă gândeam. Va trebui să-i spun lui Andy. 

- Asta-i o cotitură serioasă în "Vârtej", nu? 

- Este. E de capul lui, Gen. Poate să reuşească s-o scoată pe 
Şeherazada şi să se strecoare afară. Dacă e prins... va trebui s- 
aşteptăm şi să vedem ce-o să se întâmple şi să sperăm, spuse, 
dar se gândea: când o să fie prins, întinse mâna şi o atinse, 
bucuros că e alături de ea, nedorind s-o îngrijoreze mai mult 
decât era deja. E greu pentru ea. Cred c-o să mor. 

- Vă rog iertaţi-mă, sahib, memsahib, cele ce-aţi comandat au 
fost duse la elicopter, spuse chelnerul. 

Mclver îi întinse o carte de credit şi ospătarul plecă. 

- Asta-mi aduce aminte de notele mele de plată la notei şi de ale 
lui Charlie. Va trebui să avem grijă de ele înainte de a pleca. 

- O, i-am telefonat domnului Biddle câtă vreme erai la toaletă şi 
l-am rugat să aibă grijă de notele de plată şi să trimită bagajele 
şi tot ce-avem dacă nu-i dau un telefon peste o oră. Eu am 
geanta de mână, paşaportul si... de ce zâmbeşti? 

- Nimic, nimic, Gen. 

- Era pentru cazul în care aveai să-mi ceri, mă gândeam... 

Privi băşicuţele de spumă din pahar. Din nou uşoara 
ridicare din umeri. Înălţă privirea spre el şi zâmbi veselă: 

- Mă bucur atât de mult că m-ai rugat, Duncan! Iti mulţumesc. 

AI Shargaz, la periferiile oraşului; ora 6,01 seara. 
Gavallan ieşi din maşină şi urcă iute treptele spre uşa din faţă a 
vilei în stil marocan, înconjurată de ziduri înalte. 


- Domnule Gavallan! 
- O, hello, doamnă Newbury! 

Işi schimbă direcţia ca să se alăture femeii pe jumătate 
ascunsă printre tufe, plantând îngenuncheată nişte răsaduri în 
apropiere de aleea garajului. 

- Grădina dumneavoastră arată minunat. 

- Mulţumesc. E atât de plăcut şi mă ţine în formă. Angela 
Newbury era înaltă şi trecută de treizeci de ani şi vorbea cu un 
accent patrician. 

- Roger este în chioşc, vă aşteaptă. 

Cu dosul mâinii înmănuşate îşi şterse transpiraţia de pe 

frunte, lăsând o uşoară urmă de murdărie. 

- Cum merge? 

- Grozav, spuse, sărind peste veştile despre Lochart. Nouă din 
zece până acuma. 

- O, grozav, super! Asta este într-adevăr o uşurare. Felicitări! Am 
fost cu toţii atât de îngrijoraţi! O, minunat, dar nu-i spuneţi lui 
Roger c-am întrebat. O să i se urca tensiunea. Ar trebui să nu 
ştie nimeni! 

Răspunse zâmbetului şi ocoli casa prin grădina minunată. 
Chioşcul se afla într-un pâlc de copaci înconjurat de răzoare de 
flori, cu scaune, măsuţe, un bar mobil şi telefon. Bucuria lui se 
topi văzând privirea de pe chipul lui Roger Newbury. 

- Ce s-a întâmplat? 

- Tu te-ai întâmplat, "Vârtejul" s-a întâmplat! Am spus destul de 
limpede că-i o idee proastă! Cum merge? 

- Am aflat chiar acum că cele două aparate ale noaste de la 
Kowiss sunt în siguranţă în Kuweit şi au aprobat pentru Bahrain, 
fără nici un fel de probleme, aşa că asta face nouă din zece 
dacă punem la socoteală şi pe cel al lui Erikki din Tabriz. Dubois 
şi Fowler... încă nu avem vesti de la ei, dar sperăm. Acum, care-i 
problema, Roger? 

- S-a dezlănţuit iadul în tot Golful, Teheranul urlă ca strâns de 
gât şi toate oficiile noastre sunt în alertă. Bătrânu si omul vostru 
de încredere, Roger Newbury Esq. sunt invitaţi cordial la 7.30 să 
explice ilustrului ministru de externe ce-i cu afluxul ăsta de 
elicoptere aici, aşa, deodată, - teoretic înregistrate in Anglia - şi 
cât de mult intenţionează să rămână! 

Newbury, un bărbat suplu cu păr nisipiu, ochi albaştri şi un 
nas proeminent, era evident foarte iritat. 


- Mă bucur că sunt nouă din zece. Vrei să bei ceva? 

- Mulţumesc. Un scotch uşor şi sifon. Newbury se duse să-l 
pregătească. 

- Bătrânul şi cu mine am fi încântați să ştim ce-ai sugera să 
spunem. 

Gavallan se gândi un moment. 

- Elicopterele pleacă în momentul în care reuşim să le'urcăm în 
avioane. 

- Când va fi asta? Newbury ii întinse băutura. 

- Mulţumesc. Avioanele de transport au fost promise pentru ora 
6 după-amiază, duminică. O să muncim toată noaptea şi o să le 
expediem luni dimineaţa. 

Newbury împietri. 

- Nu poţi să le scoţi mai devreme? 

- Avioanele au fost comandate pentru mâine, dar m-au lăsat 
baltă. De ce? 

- Pentru că, bătrâne, acum câteva minute am avut o informare 
de la un foarte înalt şi foarte amical nivel că atâta vreme cât 
elicopterele n-or să mai fie aici până mâine la apus, s-ar putea 
sa nu fie confiscate. Acum fu rândul lui Gavallan să îngheţe. 

- Asta nu-i cu putinţă, e imposibil. 

- Nu cred că se poate mai rău, bătrâne. Felul în care a fost 
făcută informarea... Fapt e că mâine, după apus, o să fiţi în 
rahat până la sprâncene. 

Newbury se jucă cu băutura lui, suc de lămâie. 

La naiba cu toate astea, îşi zise. În timp ce suntem obligaţi 
să ajutăm cei mai importanţi oameni ai noştri implicaţi în afaceri 
să-şi salveze ce pot din catastrofa Iranului, trebuie să nu uităm 
că lucrurile se desfăşoară pe termen lung, nu numai scurt. Nu 
putem să supunem guvernul Majestății Sale unui asemenea risc 
şi în afară de asta week-end-ul meu s-a dus. Ar trebui să beau o 
vodcă mare cu Angela şi când colo stau aici, înghițind lături. 

- Va trebui să le mişti cumva. 

- N-ai putea să ne obţii o amânare de patruzeci şi opt de ore? 
Explică-le că avioanele de transport sunt angajate, dar trebuie 
să fie duminică. 

- N-aş îndrăzni să sugerez, Andy, asta ar însemna să admitem 
vinovăția. 

- N-ai putea să-mi obţii un permis de tranzit către Oman, de 
patruzeci şi opt de ore? 


Newbury se strâmbă. 
- Am să-l întreb pe Bătrân, dar nu putem să încercăm nimic 
până mâine, e prea târziu acum şi reacţia mea imediată este că 
cererea va fi pe bună dreptate refuzată. lranul are o 
considerabilă prezenţă aici şi bine apreciată după ce au făcut, în 
definitiv chiar i-au ajutat să îi înfrângă pe insurgenții comunişti 
sprijiniți de Yemen. Mă îndoiesc că o să accepte să-şi supere un 
foarte bun prieten, oricât de mult le-ar displace prezenta linie 
fundamentalistă. 

Gavallan simţea că-l ia cu rău de la stomac. 
- Ar fi bine să văd dacă pot să-mi aduc avioanele mai devreme 
său să mă gândesc dacă găsesc alternative. Zic că aş avea o 
şansă din cincizeci. 

Îşi isprăvi băutura şi se ridică în picioare. 
- Îmi pare rău pentru toate astea. Newbury se ridică şi el. 
- Îmi pare rău că nu pot să te ajut mai mult, spuse sincer 
întristat. Ţine-mă la curent şi o să fac acelaşi lucru. 
- Desigur! Spuneai că ai putea să-i transmiţi un mesaj 
căpitanului Yokkonen, laTabriz? 
- Am să încerc, cu siguranţă. Care e? 
- Din partea mea doar că ar trebui să... să zicem că ar trebui să 
plece cât de curând posibil, pe cea mai scurtă rută. Te rog 
semnează-l "GHPLX, Gavallan". 

Fără nici un comentariu, Newbury îl notă. 
-GHPLX? 
-Da. 

Gavallan era sigur ca Erikki avea să înţeleagă că ăsta ar 
putea fi noua lui înmatriculare britanică. 
- El nu are cunoştinţă de ăă... de desfăşurarea unor anumite 
evenimente, aşa că, dacă oamenii voştri ar putea să-i explice 
între patru ochi motivul grabei, aş fi foarte, foarte recunoscător. 
Mulţumesc pentru tot ajutorul. 
- Spre binele tău şi al lui, sunt de acord că cu cât pleacă mai 
curând cu atât mai bine, cu sau fără aparat. Nu putem face 
nimic să-l ajutăm. lartă-mă, dar ăsta-i adevărul. 

Newbury se jucă cu paharul. 
- Acum el reprezintă o foarte mare primejdie pentru tine, nu-i 
aşa? 
- Nu cred, e sub protecţia noului Han, cumnatul lui. E mai în 
siguranţă ca niciodată! 


Ce-ar zice Newbury dac-ar şti despre Tom Lochart? 
- Erikki o să fie okay. O să înţeleagă. Mulţumesc încă odată. 


CAPITOLUL 66 


Tabriz, Spitalul Internaţional; ora 6,24 seara. Hakim 
Han intră în rezerva pentru pacienţii particulari, urmat de doctor 
şi un paznic. Păşea greoi din pricina durerii. Se folosea de cârje 
şi asta îi uşura mult mersul, dar când se apleca sau încerca să 
se aşeze, nu aveau cum să-i uşureze suferinţa. Numai 
analgezicele ajutau la asta. Azadeh aştepta jos; radiografia ei 
fusese mai bună decât a lui şi suferea mai puţin clin cauza 
durerilor. 

- Deci, Ahmed, cum te simţi? 

Ahmed zăcea întins în pat, treaz, cu pieptul şi stomacul 
bandajate. Operația de extragere a glonţului rămas în piept 
reuşise. Glonţul din stomac provocase multe leziuni, pierduse o 
grămadă de sânge şi hemoragia internă începuse din nou, dar în 
momentul în care îl văzu pe Hakim Han încercă să se ridice 
singur. 

- Nu te mişca, Ahmed! spuse Hakim cu voce blinda. Doctorul 
zice că evoluţia e bună. 

- Doctorul e-un mincinos, înălţimea voastră. Doctorul porni să 
spună ceva, dar se opri când Hakim adăugă: 

- Mincinos sau nu, fă-te bine, Ahmed! 

- Da, înălţimea voastră. Cu ajutorul lui Allah. Dar domnia 
voastră, domnia voastră sunteţi teafăr? 

- Dacă radiografia nu minte, am doar nişte ligamente rupte. 
Ridică din umeri. Cu ajutorul lui Allah. 

- Mulţumesc, mulţumesc pentru rezervă, înălţimea voastră. N- 
am avut niciodată, niciodată, un asemenea lux. 

- E mai degrabă un dar, o dovadă a preţuirii mele pentru 
asemenea credinţă. 

Cu un gest imperios, îndepărtă doctorul şi straja. Când uşa 
fu închisă, se apropie mai mult. 

- Ai gerut să mă vezi, Ahmed?! 
- Da înălţimea voastră. Vă rog să mă iertaţi că n-am putut... n- 
am putut veni eu la înălţimea voastră. 

Vorbea răguşit, rostind cu greu cuvintele. 


- Omul din Tbilisi pe care-l vreţi, sovieticul, a trimis un mesaj 
pentru domnia voastră. Este... este sub sertar. L-a lipit sub 
sertar... acolo. 

Hakim simţi că-i bate inima mai repede. Greoi, pipăi sub 

sertar. Bandajele adezive care îl înfăşurau nu-i îngăduiau să se 
aplece cu uşurinţă. Descoperi micul pătrat de hârtie împăturită 
şi-l dezlipi cu grijă. 
- Astăzi... în cursul zilei astăzi... nu sunt sigur... cred c-a fost în 
după-amiaza asta. Nu ştiu... Omul purta o haina de doctor şi un 
halat şi ochelari, dar nu era doctor. Cineva din Azerbaidjan, 
poate turc. Nu l-am văzut niciodată pină acum. Vorbea 
turceşte... Tot ce-a spus a fost: Asta pentru Hakim Han de la un 
prieten din Tbilisi. Am spus da şi a plecat la fel de repede cum a 
sosit... Mult timp am crezut c-a fost un vis. 

Mesajul era scris de o mână pe care Hakim n-o recunoscu. 
"Multe, multe felicitări pentru moştenirea voastră. Fie să trăiţi la 
fel de lung şi să fiţi la fel de productiv ca şi predecesorul vostru. 
Da, aş dori şi eu să ne întâlnim cât de repede, dar aici, nu acolo. 
Îmi pare rău. Oricând sunteţi gata, voi fi onorat să vă primesc 
cu ceremonie sau în taină, oricum doriţi. Ar trebui să fim 
prieteni. Sunt multe de împlinit şi avem multe interese comune. 
Vă rog comunicaţi-le lui Robert Armstrong şi Hashemi Fazir că 
Yazernov este îngropat în cimitirul rusesc, la Jaleh, şi aşteaptă 
să-i întâlnească la vremea potrivită." Nu era semnat. 

Nespus de dezamăgit, se întoarse la pat şi îi întinse hârtia 
lui Ahmed. 

- Ce poţi să-mi spui de asta? Ahmed nu avu puterea s-o apuce. 
- lertaţi-mă, înălţimea voastră, vă rog ţineţi-o ca s-o pot citi. 

După ce o citi, spuse: 

- Nu e scrisul lui Mzytryk. l-aş recunoaşte scrisul, dar... eu cred 
că e adevărat. Ar fi transmis-o... ar fi transmis-o agenţilor lui ca 
s-o aducă aici. 

- Cine-i Yazernov şi ce înseamnă asta? 

- Nu ştiu, e un cod... E un cod pe care ar trebui să-l înţeleagă ei. 
- Este o invitaţie la o întâlnire sau o ameninţare. Care din ele? 

- Nu ştiu, înălţimea voastră. Cred că o întâlnire. 

Fu străbătut de o tresărire dureroasă. Injură pe limba lui. 

- Oare Mzytryk ştie că în ultima vreme când trebuia să vină, ei îl 
pândeau? O fi ştiind că Abdullah Han l-a trădat? 


-Nu ştiu, înălţimea voastră. V-am spus că era foarte viclean şi că 
Hanul, tatăl vostru, era foarte.... foarte prudent când avea de-a 
face cu el. 

Efortul de-a vorbi şi de a se concentra îl istovea mult. 

- Ca Mzytryk ştie că ei sunt în contact cu domnia voastră, că 
amândoi sunt aici, asta nu înseamnă nimic. Are o mulţime de 
spioni. Sunteţi Han şi desigur... că ştiţi că... sunteţi spionat de 
tot felul de oameni, cei mai mulţi dintre ei cu gânduri rele... care 
raportează superiorilor lor, cei mai mulţi chiar şi mai răi. 

Un zâmbet îi străbătu faţa şi Hakim cugetă la înţelesul lui. 
- Dar atunci ştiţi totul şi vă veţi ascunde adevăratul scop, 
înălţimea voastră. Nici măcar o clipă... nici măcar o clipă 
Abdullah Han nu a suspectat ce strălucitoare minte aveţi... Nici 
măcar o dată. Dacă... dacă ar fi ştiut macar a suta parte cum 
sunteţi într-adevăr... într-adevăr... niciodată nu v-ar fi alungat. 
Ba v-ar fi făcut... v-ar fi făcut moştenitor şi principalul său 
sfetnic. 

- Ar fi pus să mă sugrume. 

Nici măcar pentru o milionime de secundă nu fu tentat să-i 
spună lui Ahmed că el trimisese asasinii pe care Erikki îi ucisese, 
sau de încercarea de otrăvire, care de asemenea nu-i reuşise. 

- Cu o săptămână în urmă ar fi pus să mă mutileze şi tu ai fi 
făcut-o bucuros. 

Ahmed privi în sus către el, cu ochii adânciţi în orbite şi 
plini de umbra morţii. 

- De unde ştiţi atât de multe? 
- Voia lui Allah. 

Căderea începuse. Amândoi ştiau. Hakim spuse: 

- Colonelul Fazir mi-a arătat un telex despre Erikki. Îi povesti 
conţinutul. Acum nu-l am pe Mzytryk cu care să-l schimb. Nu 
imediat. Pot să i-l dau pe Erikki lui Fazir, sau să-l ajut să scape. 
Oricum, sora mea este legată să rămână aici şi nu poate să 
plece cu el. Care-i sfatul tău? 

- Pentru domnia voastră e mai sigur să i-l daţi pe necredincios 
colonelului ca peşcheş şi să Vă prefaceţi ca nu aveţi ce face ca 
să împiedicaţi... arestarea. Într-adevăr, n-aveţi ce face, dacă 
colonelul vrea aşa. Cel cu Cuţitul... o să se opună şi o să fie ucis. 
După asta puteţi să îi făgăduiţi în taină celui de la Tbilisi... dar să 
nu i-o daţi niciodată şi atunci o să-l controlaţi... poate o să-l 
controlati, dar mă îndoiesc. 


- Şi dacă Cel cu Cuţitul se întâmpla să scape? 
- Dacă colonelul o îngăduie... o să ceară o răsplata. 
- Care ar fi...? 
- Mzytryk. Acum sau cândva.... cândva în viitor. Câtă vreme Cel 
cu Cuţitul trăieşte, înălţimea voastră, n-o să divorţeze niciodată 
de ea - daţi-l uitării pe sabotor, aia a fost într-o altă viaţă - şi 
când... când cei doi ani se vor sfârşi, o să se ducă la el, asta 
dacă ... dacă el îi îngăduie să... rămână. Mă îndoiesc că chiar 
înălţimea voastră... 

Ochii lui Ahmed se închiseră şi trupul lui fu străbătut de un 
tremur prelung. 
- Ce s-a întâmplat cu Baiazid şi bandiții, Ahmed? Ahmed nu-l 
auzi. Vedea acum stepele, vastele câmpii ale patriei sale şi ale 
strămoşilor săi, marea de iarbă de unde strămoşii ieşiseră la 
iveală ca să călărească în umbra mantiei lui Gingis Han, apoi a 
celei a nepotului său, Kublai Han şi a fratelui său, Ulagu Han, 
care coborâse în Persia să ridice munţi din craniile celor care i 
se opuseseră. Aici, în pământul legendar, din vremuri străvechi, 
se gândi Ahmed; pământul vinului şi al căldurii şi al bogăției şi al 
femeilor cu nemăsurata frumuseţe a ochilor lor de căprioară şi 
nespusa senzualitate, preţuite din vremuri străvechi, ca Azadeh, 
ah, acum niciodată n-am s-o pot avea, aşa cum s-ar fi cuvenit, 
târâtă de păr ca pradă de război, aruncată de-a curmezişul şeii 
şi tăvălită şi îmblânzită pe piei de lup. 

Din depărtare se auzi spunând: 
- Vă rog... înălţimea voastră, vă implor... o favoare. Aş vrea să 
fiu îngropat în ţinutul meu şi în felul nostru. 

Atunci am să pot trăi veşnic cu spiritele părinţilor mei, se 
gândi, simțind chemarea acelui loc fermecat. 
- Ahmed, ce s-a întâmplat cu Baiazid și bandiții, când ai aterizat? 

Cu un efort, Ahmed se întoarse: 
- Nu erau kurzi, doar nomazi prefăcându-se a fi kurzi! Cel cu 
Cuţitul i-a ucis pe toţi, înălţimea voastră, cu foarte mare 
brutalitate, spuse, cu un ciudat formalism al razelor. În nebunia 
lui i-a ucis pe toţi. Cu cuțitul şi cu mârna, cu picioarele şi dinţii; 
pe toţi, cu excepţia lui Baiazid care, din pricina jurământului 
făcut către domnia lastră, nu i s-a opus. 
- L-a lăsat în viaţă? Lui Hakim nu-i venea să creadă. 
- Da, Allah să-i dea pace! El a pus o armă în mâna mea şi l-a 
ţinut pe Baiazid în apropierea armei şi eu... 


Vocea se pierdu. Valuri de iarbă îl chemau până în 

depărtare, atât cât puteau ochii să vadă. 

- Tu l-ai ucis? 

- O, da... uitându-mă... uitându-mă în ochii lui. Mânia îşi făcu loc 
în glasul lui Ahmed. 

- Fiul de căţea m-a împuşcat în spate de două ori. Mişeleşte... 
fiul de căţea... aşa că a murit mişeleşte şi fără bărbăţie... fiul de 
căţea! 

Buzele lipsite de sânge zâmbiră. Închise ochii. Murea iute, 
cuvintele deveniseră imperceptibile. 

- M-am răzbunat... Hakim spuse repede: 
- Ahmed, ce nu mi-ai spus din ceea ce artrebui să ştiu? 
- Nimic. 

Peste puţin timp ochii i se deschiseră şi Hakim putu să 
privească prăpastia. 

- Nu este alt Dumnezeu decât Allah şi... puţin sânge se scurse 
pe la colţurile gurii. Te-am făcut Han. 

Ultimul cuvânt muri odată cu el. 

Hakim se simţea neplăcut sub privirea îngheţată. 

- Doctore! strigă. 

Omul intră imediat, însoţit de strajă. Îi închise ochii. 

- Voia lui Allah. Ce ar trebui să facem cu trupul, înălţimea 
voastră? 
- Ce faceţi de obicei cu trupurile. 

Hakim se mişcă în cârje şi se depărta, urmat de străjer. 
Deci, Ahmed, se gândea, deci acum eşti mort şi eu sunt singur, 
rupt de trecut şi fără nici o obligaţie faţă de nimeni. M-ai făcut 
Han, asta ai vrut să spui? Ştiai că şi in camera aia erau găuri 
prin care se putea spiona? Îl atinse umbra unui zâmbet, apoi se 
reculese, îndârjit. Acum Colonelul Fazirşi Erikki, Cel cu Cuţitul, 
cum îi spui tu. 

La palat, ora 6,48 seara. În lumina care scădea din ce 
în ce, Erikki repara grijuliu, cu bandă adezivă transparentă, una 
dintre găurile de gloanţe din parbrizul de plastic al elicopterului. 
Îi era greu cu braţul prins într-o eşarfă, dar mina era puternică, 
iar rana avea să se vindece, și nu se vedea urmă de infecţie. 
Urechea îi era bandajată din belşug, parte din păr ras ca să ţină 
zona curată şi se întrema repede. Avea poftă de mâncare. 

Orele în care stătuse de vorbă îndelung cu Azadeh îi 
aduseseră într-o măsură pacea. Asta este tot, se gândi. E numai 


o măsură, nu îndeajuns să uiţi toate omorurile şi primejdia ce 
am devenit eu acum. Aşa să fie. Aşa m-au făcut zeii şi sunt ceea 
ce sunt. Da, dar cum rămâne cu Ross si cum rămâne cu Azadeh 
şi de ce ţine kukriul atât de aproape de ea? 

- A fost darul lui pentru tine, Erikki, pentru tine şi pentru mine. 
Este... 

- Aduce ghinion să-i dăruieşti unui bărbat un pumnal fără să iei 
bani, imediat, doar simbolic, în schimb. Când am să-l întâlnesc, 
am să-i dau nişte bani şi-am să-i primesc darul. 

Încă o dată apăsă butonul de start. încă o dată motorul 
porni, tuşi şi muri. 

Ce-a fost cu Ross şi Azadeh? Se aşeză pe marginea 
carlingii şi se uită la cer. Cerul nu-i răspunse şi nici apusul. 
Pătura de nori se spărsese către vest, soarele era jos şi norii 
ameninţători. începură chemările muezinilor. Gărzile de la 
poartă se întoarseră cu faţa către Mecca şi se prosternară la 
pământ. Tot aşa făcură şi cei din interiorul palatului şi cei care 
lucrau în câmp, la fabrica de covoare şi în saivanele oilor. 

Fără să-şi dea seama, mâna se apropie de cuţit. Fără să 
vrea, ochii verificară că pistolul mitralieră se afla încă lângă 
scaunul pilotului, armat şi cu un încărcător plin. Ascunse în 
cabină se aflau alte arme, arme ale nomazilor, Pistoale 
mitralieră AK 47 şi M 16. Nu-şi putea aminti cum le ascunsese. Le 
descoperise în dimineaţa în care făcuse inspecția, căutând 
avariile, şi curăţase interiorul. Din pricina benzii adezive lipite de 
ureche, nu auzi maşina apropiindu-se, aşa cum s-ar fi întâmplat 
în mod normal și tresări când apăru la poartă. Gărzile Hanului 
recunoscură ocupanţii şi le făcură semn să treacă, iar mobilul 
intră în curtea uriaşă, lângă fântână. Din nou apăsă butonul de 
start, din nou motorul merse un moment, apoi făcu să tremure 
tot fuzelajul când se opri. 

- Bună seara, domnule căpitan. 
Cei doi erau Hashemi Fazir şi Armstrong. 
- Cum te simţi astăzi? întrebă colonelul. 
- Bună seara. Cu ceva noroc, într-o săptămână o să mă simt mai 
bine ca niciodată, spuse Erikki cu voce plăcută, dar deosebit de 
prudent. 
- Străjile spun că înălțimile lor nu s-au întors încă 
- Hanul ne aşteaptă, am venit la invitaţia lui. 


- Sunt la spital, la o radiografie. Au plecat în timp ce dormeam 
eu. N-ar trebui să întârzie prea mult. Erikki îi privi. Aţi vrea să 
beţi ceva? E vodcă, whisky şi ceai şi, desigur, cafea. 

- Mulţumesc, orice o fi, spuse Hashemi. Cum e elicopterul? 

- Bolnav, spuse dezgustat. Încerc să-l pornesc de-o oră. A avut o 
săptămână mizerabilă. 

Îi conduse în sus pe scările de marmură. 

- Toate cablurile sunt un dezastru. Am nevoie teribilă de un 
mecanic. Baza noastră e închisă şi ştiţi c-am încercat să 
telefonez la Teheran, dar telefoanele iarăşi nu funcţionează. 

- Poate aş putea să-ţi aduc un mecanic, mâine sau poimâine, de 
la oaza aeriană. 

- Aţi putea, domnule colonel? Zâmbetul sau era neaşteptat şi 
plin de recunoştinţă. M-ar ajuta teribil! Şi mi-ar trebui şi nişte 
combustibil, un rezervor plin. Ar fi şi asta posibil? 

- Ai putea să zbori până la aerodrom? 

- N-aş risca asta, chiar dac-aş putea să-l pornesc, e prea 
primejdios. Nu. n-aş risca asta. Mecanicul trebuie sa vină aici. 

O porni înaintea lor pe coridor, deschizând uşa către micul 
salon de la parter, pe care Abdullah Han îl pregătise pentru 
oaspeţi nemahomedani. Se numea Camera Europeană. 

Barul era bine aprovizionat. Ca de obicei, frigiderul era 
plin cu cuburi de gheaţă - gheaţă făcută din apă îmbuteliată 
apoi apă gazoasă şi felurite băuturi răcoritoare şi ciocolate şi 
halva - pe care Hanul o adora. 

- Eu beau vodcă, spuse Erikki. 

- La fel şi eu, te rog, spuse Armstrong. Hashemi ceru o băutură 
răcoritoare. 

- O să beau şi eu vodcă după ce apune soarele. Se auzea slab 
chemarea muezinilor. 

- Prosit! 

Erikki ciocni paharul cu Armstrong, făcu politicos acelaşi 
lucru cu Hashemi şi-l bău dintr-o înghiţitură. Îşi mai puse unul. 

- Serveşte-te, domnule superintendent! Auzind zgomotul unei 
maşini, priviră toţi pe fereastră. Era Rollsul. 
- lertaţi-mă un minut. O să-i spun lui Hakim Han că sunteţi aici. 

Erikki ieşi şi îi întâmpină pe Azadeh şi pe fratele ei e 

trepte. 
- Ce-a spus radiografia? 


- Nici un os afectat la nici unul dintre noi. Azadeh era veselă, 
faţa ei lipsită de griji. Tu cum te simţi, dragul meu? 

- Grozav. E minunată vestea asta. Minunată! Zâmbetul său era 
sincer. Mă bucur atât de mult! Ai nişte oaspeţi: colonelul şi 
superintendentul Armstrong. l-am dus în "Camera Europeană". 
Erikki observă oboseala lui Hakim. Să le spun să se întoarcă 
mâine? 

- Nu, nu, mulţumesc. Azadeh, vrei să le spui că o să fiu acolo 
peste un sfert de oră si să se simtă ca acasă? Ne vedem mai 
târziu, la cină. 

Hakim o urmări atingândn-l pe Erikki si zâmbindu-i, apoi 
fata plecă. 

Ce norocoşi sunt să se iubească atât de mult unul pe 
celălalt. Şi ce trist pentru ei. 

- Erikki, Ahmed a murit. N-am vrut să-i spun încă ei. Erikki se 
simţi întristat. 

- E vina mea c-a murit. Baiazid nu i-a lăsat nici o șansă. 

- Voia lui Allah. Hai să mergem şi să vorbim o clipă. 

Hakim străbătu coridorul până în Sala Mare, sprijinindu-se 
din ce în ce mai apăsat în cârje. Străjile stăteau la uşă într-un- 
loc de unde nu puteau auzi ce se vorbea. Se îndreptă către o 
nişă, puse deoparte cârjele, se întoarse cu faţa către Mecca, 
icnind de durere când îngenunche şi încercă să facă 
plecăciunea. Nici căznindu-se din răsputeri nu reuşi şi trebui să 
se mulţumească numai cu rostirea Shahadei. 

- Erikki, te rog ajută-mă! Erikki îl ridică cu uşurinţă. 

- Ar trebui să sari peste asta câteva zile. 

- Fără rugăciune? se holbă Hakim cu gura căscată la el. 

- Vroiam să zic, poate că Unicul Dumnezeu va înţelege dacă o 
spui stând în picioare, fără să îngenunchezi. N-ai să-ţi faci decât 
rău la spate. A spus doctorul ce e? 

- Crede că sunt doar nişte ligamente rupte. O să mă duc la 
Teheran cât de curând, să consult un specialist. Primi cârjele. 
Mulţumesc. 

După un moment de gândire, alese un scaun în locul 
obişnuitelor perne pe care se întindea şi se aşeză cu grijă pe el, 
apoi porunci ceai. Mintea lui Erikki era la Azadeh. Atât de puţin 
timp... 

- Cel mai bun specialist din lume pentru problemele astea e Guy 
Beaucfiamp, din Londra. El m-a aranjat în cinci minute după ce 


doctorii mi-au spus că va trebui să zac trei luni cu tracţiuni, 
altfel o să mi se sudeze două vertebre. Să nu crezi ce spune un 
doctor obişnuit în legătură cu spatele tău, Hakim. Cel mai bun 
lucru pe care-l pot face ăştia e să-ţi prescrie un antinevralgic. 

Uşa se deschise. Un servitor aduse ceaiul. Hakim îi făcu 
semn să plece şi lui şi străjilor. 
- Vezi să nu fiu deranjat. 

Ceaiul era fierbinte, mentolat, dulce şi servit în ceşcuţă de 
argint. 
- Acum... acum trebuie să stabilim ce trebuie să faci. Nu poţi 
rămâne aici. 
- Aşa e, spuse Erikki, bucuros că aşteptarea se sfârşise. Ştiu că 
te stânjenesc pe tine ca Han. 
- O parte din înţelegerea lui Azadeh şi-a mea cu tata în schimbul 
recunoaşterii noastre şi numirii mele ca moştenitor a fost 
jurământul pe care l-am făcut să rămânem în Tabriz, în Iran, 
vreme de doi ani, deci, deşi trebuie să pleci, ea nu poate. 
- Mi-a vorbit de jurâmânt. 
- E limpede că tu eşti în primejdie, chiar şi aici. Nu pot să te apăr 
împotriva poliţiei sau a guvernului. Ar trebui să pleci imediat, să 
zbori din ţară. Peste doi ani, când Azadeh o să poată pleca, o să 
plece şi ea. 
- Nu pot să zbor. Fazir a zis că ar putea să-mi dea mâine un 
mecanic, poate şi combustibil. Dacă aş putea să iau legătura cu 
Mclver la Teheran, el ar putea să trimită pe cineva aici. 
- Ai încercat? 
- Da, dar telefoanele sunt încă deranjate. As fi folosit emițătorul 
de la baza noastră, dar biroul e total distrus. Am zburat pe 
deasupra bazei venind încoace. Este un dezastru. Nu există 
transport, nu există butoaie de combustibil. Când o să ajung la 
Teheran, Mclver poate să trimită aici un mecanic ca să repare 
elicopterul. 
- Până când va fi în stare să zboare, nu poate să rămână unde 
e? 
- Ba da, desigur. 

Hakim îşi mai turnă ceai, convins acum că Erikki nu ştia 
nimic de evadarea celorlalţi piloţi şi elicoptere. Dar asta nu 
schimbă nimic, îşi spuse. 


- Nici o linie aeriană nu deserveşte Tabrizul, altfel aş aranja cu 
una dintre ele să te ia. Şi totuşi cred că ar trebui să pleci 
imediat. Ești în mare primejdie. Primejdie iminentă. 

Ochii lui Erikki se îngustară. 

- Esti sigur? 

- Da. 

- Cum? 

- Nu pot să-ţi spun, dar nu eşti sub controlul meu. E foarte 
serios, imediat, nu o priveşte pe Azadeh pentru moment, dar ar 
putea dacă nu suntem atenţi. Pentru protecţia ei, asta trebuie 
să rămână numai între noi. Am să-ţi dau o maşină, oricare vrei 
din garaj. Sunt cam douăzeci, cred. Ce s-a întâmplat cu Range- 
Roverul tău? Erikki ridică din umeri, mintea lucrând întruna. 

- Asta-i altă problemă. Uciderea ticăloşilor de mujhadini care mi- 
au luat documentele - şi pe ale lui Azadeh - apoi Rakoczy care i- 
a împuşcat pe ceilalţi... 

- Uitasem de Rakoczy. Hakim insistă şi mai mult. Nu prea e mult 
timp. 

Erikki îşi răsuci capul ca să îşi dezmorţească muşchii şi să 
îndepărteze durerea. 

- Cât de iminentă e primejdia asta, Hakim? Ochii tânărului Han 
erau neclintiţi. 

- Îndeajuns de iminentă ca să-ţi sugerez să aştepţi până se 
întunecă, apoi să iei maşina şi să pleci şi să ieşi din lran cât de 
repede poţi; îndeajuns de iminentă ca să ştiu că, dacă n-o faci, 
Azadeh o să aibă mari neplăceri; îndeajuns de iminentă ca să 
ştiu că n-ar trebui să-i spui înainte de a pleca. 

-Juri? 

- În faţa lui Allah, jur că asta este ceea ce cred. 

II văzu pe Erikki încruntându-se şi aştepta răbdător, îi 

plăcea cinstea şi simplicitatea lui, dar asta nu atârna în balanţă. 
- Poţi să pleci fără să-i spui? 
- Dacă o fac noaptea, în apropierea zorilor, în timp ce doarme... 
Dacă plec în seara asta, prefăcându-mă că ies afară, să zicem 
să mă duc la bază, o să mă aştepte şi dacă nu mă întorc o să fie 
foarte dificil - pentru ea şi pentru tine. Satul încă o mai 
obsedează. O să facă o criză de isterie. O plecare pe furiş ar fi 
mai înţeleaptă, chiar înaintea zorilor. Atunci ea o să doarmă - 
doctorul îi dă sedative - o să doarmă şi eu o să pot pleca 
lăsându-i un bileţel. 


Hakim încuviinţă satisfăcut din cap. 
- Atunci e aranjat. 

Nu dorea să-i provoace nici un fel de suferinţă său necaz 
lui Azadeh. 

Erikki auzi tonul hotărât şi înţelese dincolo de orice 
îndoială că, dacă o părăsea acum, avea s-o piardă pentru 
totdeauna. 

În baie; ora 7,15 seara. Azadeh se cufundă până la gât 
în apa fierbinte. Baia, placată cu o minunată faianţă, avea 
cincisprezece metri pătraţi, iar la un capăt era mai puţin încă, cu 
platforme anume făcute pe care puteai să stai întins, apa 
fierbinte curgând din camera cazanelor, aflată alături. Incăperea 
era caldă şi largă, un loc vesel, cu grinzi frumoase. 

Avea părul adunat în creştetul capului într-un prosop se 
sprijinea de unul dintre spătarele acoperite cu faianţă, anume 
construite, cu picioarele întinse. Apa o odihnea. 

- O, e atât de bine, Mina, murmură. 

Mina era o femeie voinică, una dintre cele trei slujnice ale 
ei. Stătea deasupra ei în apă, purtând doar o pânză în jurul 
şoldurilor, masându-i blând gâtul şi umerii. 

Baia era goală. Nu se aflau acolo decât Azadeh şi slujnica 
ei; Hakim trimisese restul familiei în celelalte case din Tabriz, ca 
să se pregătească aşa cum se cuvenea pentru ziua jelirii lui 
Abdullah Han - acesta fusese motivul oficial, dar toţi erau 
conştienţi că cele patruzeci de zile de aşteptare trebuiau să-i 
dea timp să cerceteze palatul după voie şi să repartizeze 
camerele aşa cum îi făcea plăcere. Numai bătrâna Hananum 
rămase netulburată şi Aisha cu cei doi copii ai ei. 

Fără să-i tulbure reveria, Mina o trase pe Azadeh în apa 
puţin adâncă, pe o altă platformă, unde Azadeh sta perfect 
întinsă, cu capul sprijinit confortabil de o pernă, astfel încât 
putea să se ocupe de pieptul şi coapsele şi pântecul şi picioarele 
ei, pregătind-o pentru masajul adevărat, cu ulei, care avea să 
vină mai târziu, când fierbinţeala apei avea să pătrundă mai 
adânc. 

- Oh, asta este atât de bine... spuse Azadeh din nou. Se gândea 
că era mult mai plăcut decât în sauna lor, cu căldura puternică, 
brutală şi apoi îngrozitorul plonjon în zăpadă, şocul care urma 
făcând tot trupul să vibreze, dătător de viaţă, dar nu atât de bun 


ca asta, senzualitatea băii parfumate si tihna blânda si nici un 
fel de zbateri după aceeaşi... 
- O, e aşa de bine... 

Dar de ce este baia, piaţa satului şi acum este atât de frig 
şi acolo este măcelarul şi falsul mullah care strigă "mai întâi 
mâna dreaptă! Bateţi cu pietre târfa!" ţipă fără sunet şi sări în 
picioare. 

- Oh, oh, v-am apăsat prea tare, înălţimea voastră?! îmi pare 
atât de rău! 

- Nu, n-a fost vina ta, Mina, n-a fost nimic, nimic, te rog, 
continuă! 

Din nou degetele liniştitoare. Inima îşi încetini bătăile. 
Sper că în curând am să pot să dorm fără... fără sat. Noaptea 
trecută, cu Erikki, a fost deja ceva mai bine, în braţele lui a fost 
mai bine. Chiar şi numai stând lângă el. Poate că în noaptea 
asta o să fie şi mai bine. Mă întreb ce face Johnny. Ar trebui să 
fie în drum spre casă acum, în concediu, în Nepal. Acum că 
Erikki s-a întors, sunt din nou în siguranţă, dar numai atâta 
vreme cât sunt cu el, lângă el. Singură nu sunt. Nu sunt în 
siguranţă nici chiar cu Hakim. Nu mă mai simt apărată, pur şi 
simplu nu mă mai simt în siguranţă. 

Uşa se deschise şi intră Aisha. Chipul ei era marcat de 
suferinţă, ochii plini de teamă, chadond negru făcând-o să apară 
şi mai nemachiată. 

- Bună, dragă Aisha. Ce s-a întâmplat? . 

- Nu ştiu... lumea e atât de ciudată şi eu nu... eu nu îmi mai 
găsesc locul. 

- Vino în baie, spuse Azadeh, compătimind-o. Părea atât de 
subţire şi bătrână şi fragilă şi fără apărare. E greu să crezi că 
este văduva tatălui meu, cu un fiu şi o fiică la numai şaisprezece 
ani. 

- Intră, e aşa de bine! 

- Nu, nu, mulţumesc, eu... eu doar voiam să-ţi vorbesc. 

Aisha se uită la Mina, îşi cobori ochii şi aşteptă. 

Cu două zile în urmă ar fi trimis pur şi simplu după 
Azadeh, care ar fi venit imediat şi ar fi îngenuncheat şi-ar fi 
aşteptat porunca, aşa cum îngenunchease ea acum rugătoare. 
Voia lui Allah! se gândi. Dacă nu m-aş frământa şi îngrozi pentru 
viitorul copiilor mei, aş striga de fericire. Nu mai am parte de 
mirosul urât şi sforăiturile cutremurătoare, nici de greutatea 


zdrobitoare, şi icnete si furie şi muşcături şi disperarea de-a 
obţine ceea ce putea obţine doar rareori. "E vina ta! Vina ta, 
vina ta!" Cum ar fi putut fi vina mea? De câte ori nu l-am 
implorat să-mi arate ce trebuie sa fac pentru a-i fi de folos şi am 
încercat şi am încercat şi am încercat şi totuşi se întâmpla atât 
de rar şi apoi imediat greutatea dispărea, începeau sforăiturile şi 
eu eram lăsată trează să zac în sudoare şi-n miros. O, de câte 
ori nu mi-am dorit să fi murit pe loc! 

- Mina, lasă-ne singure până te chem, spuse Azadeh. Femeia 
ascultă de îndată. 

- Ce s-a întîmplat, Aisha, draga mea? Fata tremură. 

- Mi-e teamă! Mi-e teamă pentru fiul meu şi am venit să te 
implor să-l aperi. 

Azadeh spuse blând: 

- N-ai de ce să te temi din partea lui Hakim Han şi din partea 
mea, deloc. Am jurat în faţa lui Allah să te îngrijim - pe tine, pe 
fiul tău şi pe fiica ta. Ne-ai auzit. Am făcut-o in faţa soţului tău, 
tatăl nostru, şi apoi din nou după moartea lui. N-ai de ce să te 
temi, absolut deloc. 

- Am o mulţime de motive de teamă, spuse fata cu o voce 
tremurătoare. Nu mai sunt în siguranţă... Şi nici fiul meu. Te rog, 
Azadeh, n-ar putea... n-ar putea Hakim Han... Aş semna orice 
hârtie care să-i dea oricare drepturi... Orice hârtie! Vreau doar 
să trăiesc în linişte pentru el, să-l cresc şi să trăiască în pace. 

- Viaţa ta e cu noi, Aisha. În curând ai să vezi ce fericiţi vom fi cu 
toţii, împreună, spuse Azadeh. 

Are dreptate să se teamă, se gândi. Hakim n-o să-şi dea 
niciodată Hanatul in afara liniei sale, dacă o să aibă el însuşi fii. 
Acum trebuie să se căsătorească. Trebuie să-l ajut să-şi 
găsească o soţie potrivită. 

- Nu-ţi face griji, Aisha! 

- Griji? Acum tu eşti în siguranţă, Azadeh. Tu care doar cu 
câteva zile in urmă ai trăit în groază. Acum eu sunt cea în, 
primejdie şi eu trăiesc în teroare. 

Azadeh o privi. Nu putea face nimic pentru ea. Viaţa Aishei 
era hotărâtă. Era văduva unui Han. Avea sa rămână în palat, 
urmărită şi supravegheată, trăind cât de bine va putea. Hakim 
n-avea să îndrăznească s-o lase să se recăsătorească, nu putea 
să-i îngăduie să cedeze drepturile fiului garantate de voinţa 
soţului, exprimată în faţa tuturor pe patul de moarte. 


- Nu-ţi face griji, spuse. 
- Uite! 

Aisha scoase de sub chador un plic de plastic burduhănos. 
- Asta-i al tău. 

- Ce-i asta? 

Mâinile lui Azadeh erau ude şi nu vroia să-l atingă. Fata-i 
deschise plicul şi-i arătă conţinutul. Ochii lui Azadeh se măriră. 
Paşaportul ei, actele de identitate şi toate celelalte acte, ale lui 
Erikki alături de ale sale, toate lucrurile care fuseseră furate de 
la ei de către mujhadinul de la barieră. Era într-adevăr un 
peşcheş. 

- De unde le ai? 

Aisha era sigură că nu asculta nimeni, dar totuşi cobori 

glasul. 
- Mullahul acela de stânga, acelaşi mullah din sat, i le-a dat 
acum două săptămâni înălţimii sale Abdullah Han, când eraţi la 
Teheran. Acelaşi mullah din sat. 

Fără să-şi creadă urechilor, Azadeh o privi îndelung. 

- Cum le-ai luat? 

Nervoasă, Aisha ridică din umerii plăpânzi. 

- Mullahul ştia tot ce se-ntâmplase la barieră. A venit aici ca să 
încerce să pună stăpânire pe... pe soţul tău. lnălţimea şa... 
şovăi, apoi continuă, şoptind printre suspine: înălţimea sa i-a 
spus "nu". Nu până nu încuviinţează el şi l-a gonit şi-a păstrat 
hârtiile. 

- Mai ai şi alte hârtii, Aisha? Acte personale? 

- Nu ale voastre sau ale soţului tău. Fata începu să tremure din 
nou. 

- Înălţimea sa vă ura pe toţi atât de mult! Vroia să-l distrugă pe 
soţul tău, apoi avea de gând să te dea rusului şi fratele tău 
trebuia să fie... îndepărtat. Ştiu atât de multe lucruri care ar 
putea să-ţi fie de folos, ţie şi lui, şi atât de multe pe care nu le 
înţeleg. Ahmed! Ai grijă de el, Azadeh. 

- Da, spuse Azadeh rar. Tata l-a trimis pe mullah in sat? 

- Nu ştiu, cred că da. L-am auzit cerându-i sovieticului să scape 
de Mahmud, ah, da, ăsta era numele falsului mullah. Poate că 
înălţimea sa l-a trimis acolo să vă chinuiască pe tine şi pe 
sabotor şi l-a trimis de asemenea către propria-i moarte, dar 
Allah a intervenit. Am auzit că sovieticul a încuviinţat să trimită 
oameni după acest Mahmud. 


- Cum ai auzit de asta? 

Aisha îşi strânse nervoasă chadorul. 
- Palatul e un fagure de găuri prin care poţi să auzi şi să vezi, 
Azadeh. El, înălţimea sa, n-avea încredere în nimeni. li spiona pe 
toţi, chiar şi pe mine. Cred că ar trebui să fim prietene, aliaţi, tu 
şi cu mine. Suntem lipsite de apărare. Chiar şi tu. Poate mai 
mult tu decât oricare dintre noi, iar dacă nu ne ajutăm una pe 
cealaltă, suntem cu toate pierdute. Pot să te-ajut, pot să te apăr. 
Pe frunte îi apăruseră broboane de sudoare. 
- Îţi cer doar să îmi aperi fiul. Te rog. Eu pot să te apăr pe tine. 
- Desigur c-ar trebui să fim prietene, spuse Azadeh, necrezând 
că o ameninţă ceva, dar curioasă să cunoască secretele 
palatului. Ai să-mi arăţi aceste locuri tainice? Şi ai să-mi 
împărtăşeşti ceea ce ştii? 
- O, da, da, sigur c-am s-o fac. Chipul fetei se lumină. 
- Am să-ţi arăt totul şi doi ani or să treacă foarte repede. O, da, 
o să fim prietene. 
- Care doi ani? 
- Câtă vreme soţul tău e plecat, Azadeh. Azadeh sări în picioare 
alarmată. 
- Pleacă? 

Aisha se holbă la ea. 
- Desigur, ce altceva ar putea face? 

În "Camera Europeană“. Hashemi îi întinse lui Robert 
Armstrong mesajul scris de mână din partea lui Mzytryk, pe care 
i-l dăduse Hakim. Armstrong aruncă o privire şi îngenunche. 

Privi iute asupra lui. 
- lartă-mă, Hashemi, nu ştiu să citesc turceşte. 
- A, îmi pare rău, am uitat. 

Hashemi îl citi în engleză. amândoi putură observa 
dezamăgirea lui Armstrong. 

- Data viitoare, Robert, o să punem mâna pe el Insah Allah! 

Nu-ţi face griji, se gândi Armstrong, A fost oricum cu 
bătaie lungă. O să pun mâna pe Mzytryk altă dată. O să pun eu 
mâna pe el şi pe tine, bătrâne prieten Hashemi mare porcărie 
din partea ta uciderea lui Talbot. De ce-ai făcut tu asta? 
Răzbunare? Din pricină că omul cunoştea prea multe din 
secretele voastre? Nu-ţi făcuse nici un rău, ba dimpotrivă, îţi 
întinsese multe ciolane şi a îndreptat multe din greşelile tale. 
Împuţită treabă. Nu i-ai dat nici o şansă, de ce-ar trebui să-ţi dau 


eu ţie!? De îndată ce o să-mi aranjez ieşirea, o s-o încasezi! N- 
am nici un motiv să mai întârzii, acum că Mzytryk ştie că îl 
vânez şi-şi bate joc de noi de la adăpost. Poate că mărimile or să 
trimită pe cineva de la Special Branch sau o echipă specială la 
Tbilisi, acum că ştim unde este. Cineva o să pună mâna pe 
ticălos, chiar dacă n-o să fiu eu ăla. Îl trezi din gânduri Hakim 
Han, care zicea: 

- Colonele, ce-s toate astea, Yazernov şi cimitirul? 

Hashemi îi răspunse cu voce scăzută: 

- E o invitaţie, înălţimea voastră. Yazernov este un intermediar 
pe care Mzytryk îl folosea din vreme în vreme, acceptat de 
ambele părţi când trebuia să se discute ceva important pentru 
aceste ambe părţi. 

Armstrong fu cât pe-aci să pufnească în râs. Hashemi ştia 
la fel de bine ca şi el că era o promisiune de vendetă personală, 
fără îndoială o imediată Secţiune l6/a. Isteţ din partea lui 
Mzytryk să folosească numele Yazernov. 

- S-a întâlnit cu Yazernov la momentul potrivit, spuse Hashemi. 
Cred, înălţimea voastră, că ar trebui să ne întoarcem la Teheran 
mâine. 

- Da, spuse Hakim. 

Întorcându-se cu maşina de la spital împreuna Azadeh, 
Hakim hotărâse că singura cale de a rezolva mesajul lui Mzytryk 
şi de a se ocupa de aceştia doi era să pornească de-a dreptul. 

- Când o să vă întoarceţi la Tabriz? 

- Dacă vă face plăcere, săptămâna viitoare. Atunci am sta de 
vorbă despre cum am putea să-l atragem pe Mzytryk aici. Cu 
ajutorul vostru, sunt multe de făcut în Azerbaidjan. Am primit 
chiar acum un raport că, în apropiere de Rezaiyeh, kurzii s-au 
răsculat pe faţă, aprovizionaţi din greu cu bani şi arme de 
irakieni, stârpii-ar Allah! Khomeini a ordonat armatei să înăbuşe 
răscoala odată pentru totdeauna. 

- Kurzii? Hakim zâmbi. Nici măcar el, Allah să-l aibă-n pază, nici 
chiar el n-o să facă asta! Nici măcar o dată şi nici pentru 
totdeauna! 

- De data asta s-ar putea, înălţimea voastră! Are fanatici pe 
care-i poate trimite împotriva fanaticilor. 

- Gărzile Verzi se pot supune ordinelor şi pot muri, dar ei nu 
locuiesc în munţii aceia. Nu au tăria kurzilor şi nici nu tânjesc ca 
ci după libertate pe acest pământ în drumul spre Paradis. 


- Cu îngăduinţa voastră, am să comunic sfatul vostru, înălţimea 
voastră, mai departe. 

Hakim zise tăios: 

-O să i se dea mai multă crezare decât celor ale tatălui meu sau 
ale bunicului meu? Ale căror sfaturi au fost la fel? 
- Aş zice că da, înălţimea voastră. Pot să sper... 

Cuvintele îi fură înecate de zgomotul brusc al elicopterului 
care porni, tuşi, hurui pentru câteva momente, apoi muri din 
nou. 

Pe fereastră îl zăriră pe Erikki desfăcând una dintre 
capotele motoarelor şi uitându-se îndelung cu lanterna la 
complexul mecanism dinăuntru. Hashemi se întoarse cu spatele 
la Han, care stătea ţeapăn pe un scaun. Tăcerea se adânci, 
minţile celor trei bărbaţi gonind fiecare pe cărarea ei, fiecare la 
fel de puternică precum a celuilalt, fiecare înclinată spre o formă 
de violentă. Hakim Han spuse prudent: 

- Nu poate fi arestat in casa mea sau pe domeniile mele. Chiar 
dacă nu ştie de telex, ştie că nu poate să rămână în Tabriz şi 
nici în Iran. Ştie că sora mea nu poate să plece cu el sau să 
părăsească lranul pentru doi ani. Ştie că trebuie să plece 
imediat. Maşina lui nu poate să zboare. Sper să scape de 
arestare. 

- Am mâinile legate, înălţimea voastră. Vocea lui Hashemi se 
străduia să pară sinceră şi să-şi ceară scuze. Datoria mea este 
să mă supun legilor ţării. 

Absent, observă o scamă pe mânecă şi o îndepărtă. 
Armstrong prinse semnalul imediat. Atinsul mânecii stingi 
însemna: "trebuie să vorbesc cu omul ăsta între patru ochi, n-o 
să vorbească de faţă cu tine. Caută-ţi o scuză şi aşteaptă-mă 
afară". Repetă cu nota potrivită de tristeţe: 

- E datoria noastră să ne supunem legilor. 

- Sunt sigur... destul de sigur că n-a făcut parte din nici o 
conspirație. Nu ştie nimic despre zborul celorlalţi şi aş vrea să 
fie lăsat în pace să plece singur. 

- Aş fi bucuros să informez SAVAMA de dorinţele voastre. 

- AŞ fi bucuros dacă aţi face ceea ce sugerez eu. Armstrong 
spuse: 

- Înălţimea voastră, dacă o să mă iertaţi, problema căpitanului 
nu e afacerea mea, nu mă priveşte şi n-aş vrea să tulbur nici o 
problemă de stat. 


- Da, poţi să pleci, superintendent. Când o să primesc raportul 
despre noile posibilităţi de securitate? 

- Va fi în mâinile voastre când se întoarce colonelul. 

- Pacea fie cu tine! 

- Şi cu domnia voastră, înălţimea voastră! Armstrong ieşi, apoi 
porni cu paşi mari în lungul coridorului către ieşire. Hashemi o 
să-l perpelească la foc încet pe nefericitul ăsta, se gândi. 

Seara era plăcută, răcoarea din aer pişcă plăcut, o geană 
roşiatică spre vest. Ceriu roş' la asfinţit / Ciobănașu-i mulţumit / 
Ceriu roş' la răsărit / Ciobănaşul nu-i tihnit. 

- Bună seara, căpitane! Asa, ca între noi trei, eu, dumneata şi 
stâlpul porţii/. Dacă autobuzul ţi-ar funcţiona, ţi-aş sugera o 
excursie grabnică spre o frontieră. 

Ochii lui Erikki se îngustară. 

- De ce? 

Armstrong scoase o ţigară. 

- Clima nu-i prea sănătoasă pe-aici, nu? 

Işi făcu palmele căuş în jurul brichetei şi o aprinse. 

- Dacă aprinzi o ţigară cu atâta petrol de jur împrejur, clima n-o 
să fie sănătoasă nici pentru dumneata, nici pentru mine, şi 
poate pentru totdeauna. 

Apăsă comutatorul. Motorul începu să rotească perfect 
elicea timp de douăzeci de secunde, apoi bolborosi şi tăcu. 
Erikki înjură. 

Armstrong încuviinţă politicos din cap şi se întoarse la 
maşină. Şoferul îi deschise uşa. Se aşeză pe bancheta din spate 
şi aprinse ţigara, trăgând adânc fumul în piept, nefiind prea 
sigur dacă Erikki înţelesese mesajul. Sper că da. Nu pot să îi arăt 
telexul fals şi nici nu pot să-i spun de Vârtej. Asta o să mă pună 
la cel mai apropiat zid pentru trădare faţă de Hashemi şi Han, 
pentru că mi-am băgat nasul unde n-am fost poftit - am fost 
avertizat. Destul de corect. E o chestie de politică internă. 
Christoase! M-am săturat până în gât de toate astea. Am nevoie 
de o vacanţă, una lungă. Unde? M-aş putea întoarce la Hong 
Kong pentru o săptămână sau două, să-mi caut vechii amici, 
puţinii care au mai rămas, sau poate să urc în Pays d'en Haut, în 
Ținuturile înalte, să schiez. Să schiez? N-am mai schiat de ani de 
zile şi mi-ar prinde bine nişte bucătărie elveţiană, roesti şi wurst 
şi cafea bună cu multă frişca şi mult vin, mult. Aşa o să fac. Mai 


întâi Teheranul, apoi să termin cu Hashemi şi mă topesc în 
înaltul cerului. Poate că o să dau peste cineva drăguţ... 

Dar cei ca noi nu se încălzesc niciodată şi nici nu se schimbă. Ce 
dracu o să fac de aici înainte ca să fac rost de bani, acum, când 
pensia mea iraniană s-a dus şi pensia de poliţai în Hong Kong 
valorează din ce în ce mai puţin pe zi ce trece? 

- Hello, Hashemi, cum a mers? 

- Grozav, Robert. Şofer, ne întoarcem la sediu! 

Şoferul acceleră, ieși prin poarta principală si goni în Josul 
drumului către oraș 
- Erikki o s-o şteargă dis-de-dimineaţă, chiar înaintea zorilor. Noi 
îl urmăm până ne vine bine şi atunci punem mâna pe el în afara 
Tabrizului. 

- Cu binecuvântarea lui Hakim? 
- Binecuvântare între patru ochi, mânie în public. Mulţumesc. 

Hashemi primi ţigara, evident mulţumit de sine însuşi. 

- Până atunci, sărmanul, n-o să mai existe probabil. Armstrong 
se întreba la ce înţelegere ajunseseră. 

- La sugestia lui Hakim? 

- Desigur. 

- Interesant. 

Asta nu-i ideea lui Hakim. Oare ce pune la cale Hashemi 
acum? 

- Da, interesant. După ce le dăm foc mujhadinilor în noaptea 
asta şi ne asigurăm că maniacul ăsta finlandez e terminat într- 
un fel sau altul, ne întoarcem la Teheran. 

- Perfect. 

Teheran, Casa Bakravan; ora 8,06 seara. Şeherazada 
puse grenada şi pistolul în geantă şi o ascunse sub haine, în 
sertarul dulapului ei. Hainele pe care le va purta pe sub chador 
mai târziu, scurta de schi, un pulover gros şi pantaloni de schi, 
erau deja pregătite. Acum purta o rochie de mătase de un verde 
palid, de la Paris, care îi sublinia figura şi picioarele lungi, 
perfecte. Se fardase desăvârşit. O ultimă verificare. Desăvârşit. 
O ultimă privire cercetătoare prin cameră, apoi cobori scările să 
se alăture petrecerii date în cinstea lui Daranush Farazan, 
viitorul ei soţ. 

- Ah, Şeherazada! 

Meshang îi ieşi în cale la uşă. Transpira şi îşi ascundea 

nervozitatea cu o prefăcută bună-dispoziţie, neştiind la ce să se 


aştepte de la ea. Când se întorsese de la doctor mai devreme, 
sărise asupra ei cu gura şi cu ameninţări urâte, dar, spre 
surprinderea tuturor, ea se mulţumise doar să-şi coboare ochii şi 
să spună docilă: "Nu e nevoie să mai spui şi altceva, Meshang. 
Allah a hotărât. Te rog sa mă ieri. Am să mă duc să mă 
schimb". Acum se afla acolo, la fel de docilă. Aşa ar trebui să fie, 
îşi zise el. 

- Excelenţa sa Farazan moare de nerăbdare să te salute. 

O luă de braţ şi o conduse printre cei aproape douăzeci de 
oameni din încăpere, cei mai mulţi dintre ei prieteni apropiaţi cu 
soțiile lor, Zarah şi câteva dintre prietenele ei, nici una dintre 
cele ale Şheherazadei. Zâmbi către cei pe care îi cunoştea, apoi 
îşi îndreptă întreaga atenţie spre Daranush Farazan. 

- Bine aţi venit, Excelenţă, spuse politicoasă şi-i întinse mâna. 

Era pentru prima dată când se afla atât de aproape de el. 
Era mai scund decât ea. Privi în jos la cele câteva şuviţe de păr 
cănit, întinse peste pielea aspră a cheliei, şi mai aspră pe mâini, 
răsuflarea urât mirositoare năvălind asupra ei, ochii lui mici şi 
negri sclipind. 

- Pacea fie cu tine. 

- Bine te-am găsit, Şeherazada, şi pacea fie cu tine, dar, te rog, 
te rog, nu-mi spune Excelenţă. cât... cât de frumoasă eşti! 

- Mulţumesc, spuse şi se privi trăgându-şi înapoi mâna şi 
zâmbind şi stând lângă el şi  repezindu-se să-i aducă o băutură 
răcoritoare, rochia fluturând, aducându-i-o înapoi atât de frumos 
pe cit era in stare s-o facă, zâmbind la complimentele lui 
searbede, salutând ceilalţi oaspeţi, prefăcându-se că nu bagă de 
seamă privirile lor insistente şi risetele înfundate, fără să 
exagereze gesturile, toate gândurile ei îndreptate asupra 
revoltei de la Universitate, care începuse deja, şi asupra 
marşului de protest care fusese interzis de Khomeini, dar care 
avea să aibă loc. 

De partea cealaltă a încăperii, Zarah o privea, uimită de 
schimbare, dar mulţumind lui Allah că aceptase totul, ŞI 
acceptase soarta şi avea să se supună ceea ce avea să facă 
viaţa lor mult mai uşoară. A tuturor. Ce-ar fi putut ace altceva? 
Nimic. Nici eu nu pot să fac altceva decât să accept că Meshang 
are o târfă de paisprezece ani care deja și-a scos colții, 
lăudându-se că în curând o să devină a doua lui nevastă. 

- Zarah! 


- O, da, Meshang, dragul meu? 
- Seara e perfectă! Perfectă! 

Meshang îşi şterse fruntea şi primi cu plăcere o băutură 
răcoritoare de pe tava care conţinea şi pahare de şampanie, 
pentru cei care doreau. 

- Sunt încântat că Şeherazada şi-a băgat minţile în cap, fiindcă, 
desigur, este o pereche potrivită pentru ea. 

- Perfectă, spuse Zarah cu voce plăcută. Cred că ar trebui să fim 
recunoscători că a venit singur şi nu a adus unul dintre 
băieţandrii lui. E-adevărat, chiar miroase a gunoi, a scârboşenia 
pe care o vinde. Ai aranjat totul perfect, dragă Meshang! 

- Da, da, aşa e, merge exact cum am plănuit. 

Lângă Jaleh. Ca să ajungă la mica pistă de iarbă, cândva 
gazdă a unui aeroclub sărac, acum scoasă din funcţiune, 
Lochart ocolise oraşul şi se menţinuse la joasă înălţime ca să 
treacă pe sub radare. Tot drumul dinspre D'Arcy 1908 îşi ţinuse 
emițătorul reglat pe frecvenţa Aeroportului Internațional 
Teheran, dar eterul era tăcut, aeroportul închis pentru Ziua 
Sfântă şi nici un zbor aprobat. Avusese grijă să sosească la apus 
şi fu foarte mulţumit când opri motorul şi auzi muezinii. Până 
acum toate bune. 

Uşa hangarului era ruginită. Reuşi s-o deschidă cu destulă 
dificultate şi împinse elicopterul înăuntru, apoi o închise la loc şi 
porni la drum lung. Purta hainele de zbor şi, dacă avea să fie 
oprit, se gândea să spună că e un pilot de linie a cărui maşină se 
stricase şi trebuia să-şi petreacă seara cu prietenii. 

Când ajunse la periferiile Teheranului, drumurile deveniră 
din ce în ce mai aglomerate, oamenii ducându-se acasă sau 
venind de la moschei, nici urmă de culoare sau râsete în 
mulţime, numai o teamă apăsătoare. Nu circulau prea multe 
maşini, cu excepţia vehiculelor armatei, pline ochi cu Gărzi 
Verzi. Nici urmă de militari în uniformă sau poliţie. Circulaţia era 
dirijată de tineri din Gărzile Verzi. Oraşul revenea la ordine. Nici 
o femeie nu purta îmbrăcăminte occidentală - numai chadoruri. 
Auzi în urma lui câteva blesteme, nu prea multe, câteva saluturi. 

Ceva mai departe, în oraş, găsi un loc bun de unde putea 
prinde un taxi, în apropierea unei pieţe. Aşteptând, cumpără o 
sticlă de băutură răcoritoare şi un coltuc de pâine caldă, 
proaspătă, şi o mâncă încet. Vântul nopţii se înteţi puţin, dar 
grătarul sclipea vesel şi ademenitor. 


- Vă salut, Excelenţă, hârtiile voastre, vă rog! 

Erau tineri din Gărzile Verzi, politicoşi, câţiva cu un 
început de barbă. Lochart le arătă documentele sale de 
identitate ştampilate şi aduse la zi, şi i le înapoiară după ce 
vorbiră o vreme între ei. 

- Putem să vă întrebăm unde mergeţi? în farsi stâlcit cu bună- 
ştiinţă, spuse: 
- Vizitez prieteni, lângă bazar, maşină stricat. Insah Allah. 

li auzi vorbind din nou între ei, spunând că piloţii erau 
oameni siguri, că pilotul era canadian, nu e asta o parte a 
Marelui Satan? Nu, nu cred. 

- Pacea fie cu domnia ta, spuseră şi plecară. 

Se duse până la colţ şi privi circulaţia, simțind din plin 
mirosul puternic al oraşului: petrol, mirodenii, fructe putrede, 
urină, transpiraţie, sudoare şi moarte. Ochii ageri zăriră un taxi 
cu numai doi oameni în spate şi unul în faţă, într-o intersecţie 
blocată de un camion care încerca să vireze. Fără şovăire, se 
strecură printre maşini, împinse într-o parte cu umerii un alt om, 
smuci uşa din spate, deschizând-o, şi se înghesui înăuntru, 
cerându-şi îndelung scuze într-o farsi corectă şi implorându-i pe 
pasageri să-i îngăduie să-i însoţească. După câteva blesteme şi 
ceva tocmeală, şoferul descoperi că bazarul era chiar pe traseul 
pe care îl aranjase cu ceilalţi, fiecare dintre ei un călător 
singuratic, care îşi croise şi el drum înăuntru. 

- Cu ajutorul lui Allah, pentru Domnia voastră o să opresc a doua 
oară, Excelenţă! 

- Am reuşit, îşi spuse exultând, apoi îngădui celuilalt gând să 
iasă la suprafaţă. Sper că şi ceilalţi au reuşit. Duke. V Scrag şi 
Rudi. Toţi, si Freddy, si bătrânul Mac. 

Bahrain, Aeroportul International; ora 8,50 
seara. Jean-Luc stătea lingă platforma elicopterelor cu binoclul 
îndreptat către cele două 212 aflate la capătul platformei, cu 
luminile de navigație clipind. Primiseră aprobarea unei aterizări 
directe şi se apropiau iute. Lângă el era Mathias, folosindu-și şi 
el binoclul, şi în apropiere se afla o ambulanţă, un doctor şi 
ofiţerul de la Imigraţii, Yusuf. 

Cerul era limpede şi plin de stele, noaptea plăcută cu un 
vânt uşor, cald. Elicopterul din frunte se întoarse puţin şi Jean- 
Luc putu să citească literele de înregistrare: GUVX. Englez, slavă 
Domnului! Au avut timp la Jelet, îşi zise recunoscându-l pe 


Petikin în carlingă, apoi întoarse binoclul către celălalt 212 şi-l 
zări pe Ayre şi pe Kyle, mecanicul. Petikin ateriza. Mathias şi 
Jean-Luc se repeziră amândoi, Mathias la Petikin, Jean-Luc la uşa 
cabinei. O deschise larg. 

- Hello, Genny! Cum se simte? 

- Nu pare să respjre. A 

Faţa lui era albă. Intr-o străfulgerare, Jean-Luc îl zări pe 
Mclver întins pe podea cu o vestă de salvare sub cap. Cu 
douăzeci de minute mai înainte, Petikin raportase turnului din 
Bahrain că unul din echipajul său, Mclver, părea să aibă un atac 
de cord şi avea nevoie urgentă de un doctor şi de o ambulanţă 
la aterizare. Turnul cooperase imediat. Doctorul trecu grăbit pe 
lângă el, urcă în cabină şi îngenunche lângă Mclver. O singură 
privire îi fu de-ajuns. Folosi seringa hipodermică pe care o 
pregătise. 

- Asta o să-l pună repede pe picioare şi o să ajungă la spital în 
câteva minute. 

Strigă în arabă după ajutoarele sale şi acestea sosiră în 
fugă. O ajută pe Genny să coboare. Jean-Luc se afla lângă ei. 

- Sunt doctorul Lanoire, te rog spune-mi ce s-a întâmplat? 

- Este un atac de cord? întrebă ea. 

- Da, da, aşa e. Nu unul rău, spuse doctorul, încercând s-o 
liniştească. 

Era jumătate francez, jumătate bahrairi, şi fuseseră 
norocoşi că îl obţinuseră atât de repede. În spatele lor, sanitarii 
îl întinseseră pe Mclver pe o targa şi îl scoteau uşurel din 
elicopter. 

- Soţul meu a început dintr-o dată să gâfâie şi a spus răguşit nu 
pot să respir. Apoi s-a ghemuit, strâmbându-se de durere, şi a 
leşinat. Işi şterse sudoarea de pe buza de sus şi continuă cu 
aceeaşi voce plată. M-am gândit că trebuie să fie un atac de 
cord şi nu ştiam ce să iac. Apoi mi-am amintit ce mi-a zis 
bătrânul Doc Nutt când ne-a ţinut tuturor soțiilor o conferinţă, 
mai demult, şi am descheiat gulerul lui Duncan şi l-am întins pe 
podea şi după aia am găsit capsulele pe care ni le-a dat el şi i- 
am spart una sub nas. 

- Nitrat de amoniu? 

- Da, da, asta era. Doctorul ne-a dat câte două la fiecare şi ne-a 
spus cum să le folosim. A fost groaznic, dar Duncan a gemut şi 
pe jumătate şi-a revenit şi a leşinat din nou. Dar respira, 


respira... Nu prea se putea auzi bine în cabină, dar cred că o 
dată respiraţia i s-a oprit şi-atunci am folosit ultima capsulă şi 
asta a părut să îndrepte lucrurile puţin, din nou. 

Doctorul privise tot timpul brancarda. In clipa în care fu 
aşezată la locul ei în ambulanţă, îi spuse lui Jean-Luc: 
- Căpitane, te rog, adu-o pe doamna Mclver la spital într-o 
jumătate de oră. Asta-i cartea mea de vizită, cei de acolo or să 
ştie unde sunt. 

Genny spuse repede: 
- Nu credeţi că... Doctorul o întrerupse ferm: 
- O să-l ajutăm mai mult dacă o să mă lăsaţi să-mi fac treaba! O 
jumătate de oră. Dumneata ţi-ai făcut datoria. l-ai salvat viaţa, 
cred. 

Porni în fugă. 


CAPITOLUL 67 


Teheran, casa Bakravan; ora 8,59 seara. Zarah 
învârtea pe lângă masă pentru o ultimă verificare a pregătirilor. 
Farfurii şi tacâmuri şi şerveţele de pânză albă, castroane cu 
diferite feluri de horisht, cărnuri şi legume pâine proaspătă şi 
fructe proaspete, dulciuri şi condimente. Numai orezul mai 
trebuia să sosească, iar acesta urma să fie adus când ea avea 
să-i cheme pe oaspeţi la masă. Dădu ultimele indicaţii 
servitorilor şi intră în cealaltă încăpere. Oaspeţii lor încă mai 
pălăvrăgeau si o văzu pe Şeherazada singură, în apropierea lui 
Daranush care se afla adâncit în conversaţie cu Meshang. 
Ascunzându-şi tristeţea, se îndreptă către ea. 

- Draga mea, arăţi atât de obosită... Te simţi bine? 
- Desigur că se simte bine! strigă Meshang tare, cu un zâmbet 
subţire. 

Şeherazada îşi întinse un zâmbet pe chipul devenit foarte 
palid. 

- Din pricina agitaţiei, Zarah, doar agitația. Apoi către Farazan: 
Dacă nu vă supăraţi, Excelenţă Daranush, n-am să stau lângă 
domnia voastră la cină în seara asta. 

- De ce, ce s-a întâmplat, spuse tăios Meshang, ti-e rău? 

- O nu, dragul meu frate. E doar agitația. Şeherazada se întoarse 
din nou către bărbatul cel scund. 


- Poate că mi s-ar îngădui să ne întâlnim mâine. Poate luăm cina 
mâine? 

Mai înainte ca Meshang să poată interveni, Daranush 
spuse: 

- Desigur, draga mea, şi se apropie mai mult, sărutându-i mâna. 

Şeherazadei îi trebui toată puterea ca să nu verse. 

-O să cinăm mâine. Poate că Domnia ta şi Excelenţa sa 
Meshang, şi Zarah, îmi veţi onora sărmana mea casă. Chicoti. 
Chipul lui deveni şi mai grotesc. 

- Sărmana noastră casă. 

- Îţi mulţumesc. Am să mă gândesc cu plăcere la aceasta. 
Noapte bună. Pacea fie cu voi. 

- Şi cu voi! 

Fu la fel de politicoasă cu fratele ei şi cu Zarah, apoi ieşi 
şi-i lăsă. Daranush o privi îndepărtându-se, apreciind legănarea 
coapselor ei băieţeşti şi a şoldurilor. 

Pe Allah, uită-te la ea, îşi spuse mulţumit, imaginându-şi-o 
goală, supunându-i-se. Am făcut un aranjament mai bun decât 
îmi închipuiam. Pe Allah, când Meshang mi-a propus căsătoria, 
m-am lăsat convins doar de zestre şi de promisiunea unei 
întovărăşiri politice în bazar. Amândouă importante, aşa cum 
desigur ar trebui să fie pentru o femeie grea cu copilul unui 
străin. Dar acum, pe Allah, nu cred că va fi aşa de greu s-o pun 
în pat, s-o fac să mă slujească aşa cum îmi place mie şi 
câteodată să-mi facă copii. Cine ştie, poate că o să fie aşa cum 
a zis Meshang. Poate că o să-l piardă pe cel pe care-l poartă. S- 
ar putea. 

Se scarpină absent sub pântece. 

- Acum, unde rămăseserăm, Meshang? 
- La sugestia mea pentru o nouă bancă... 

Şeherazada încuie uşa şi alergă uşoară în sus pe scări. Jari 
o aştepta în cameră, aţipită în fotoliul cel larg. 

- O, prinţesă, cum... 

- Mă duc să mă culc acum, Jari. Poţi să pleci şi să nu ă deranjeze 
nimeni, Jari, nimeni, pentru nici un motiv. 

- Dar, prinţesă, o să dorm în scaun şi... Şeherazada bătu 
nervoasă din picior. Noapte bună şi să nu fiu deranjată. 

Incuie zgomotos uşa după ea, îşi aruncă pantofii din 
picioare, apoi, foarte tăcută, se schimbă la repezeală. Vălul şi 
chadorul. Descuie cu grijă uşile-fereastră ale balconului şi se 


strecură afară. Scările coborau către o grădină interioară şi de 
acolo un culoar ducea spre o uşă secundară. Trase uşurel 
zăvoarele. Balamalele scârţâiră. Se trezi în alee şi trânti uşa. În 
timp ce se depărta, chadorul flutura în spatele ei ca o aripă 
mare, neagră. 

In camera de primire, Zarah aruncă o privire la ceas și se 
îndreptă către Meshang. 

- Dragul meu, nu ţi-ar plăcea să servim cina acum? 
- Intr-o clipă, nu vezi că Excelenta Sa si cu mine suntem 
ocupați? 

Zarah oftă, apoi se depărta ca să vorbească cu o prietenă, 
dar se opri când văzu portarul intrând tulburat privind în jur 
după Meshang, apoi repezindu-se la el si şoptindu-i la ureche. 
sângele dispăru din obrajii lui Meshang. Daranush Farazan icni, 
rămânând cu gura căscată. 

- Ce s-a întâmplat? 

Gura lui Meshang se mişcă, dar nu se auzi nici un sunet. În 
tăcerea ce se lăsase brusc, servitorul înspăimântat izbucni: 

- Gărzile Verzi... sunt aici, înălţimea voastră. Gărzile Verzi... cu... 
cu un mullah. Vor să vorbească cu Excelenţa Sa... imediat. 

In tăcerea adâncă, toată lumea îşi aminti arestarea lui 
Paknouri şi convocarea lui Jared şi toate celelalte execuţii şi 
zvonuri despre komitehuri, închisorile pline cu prieteni şi clienţi 
şi cunoştinţe. 

Daranush spumega de furie că se afla acolo, în casa 
aceea, la vremea aceea. Îi venea să-şi sfâşie hainele pentru că 
acceptase atât de prosteşte să se alieze cu familia Bakravan, 
deja condamnată din pricina cametei lui Jared, aceeaşi camătă 
de care erau vinovaţi toţi zarafii bazarului, dar numai Jared 
fusese prins. Fiu de căţea! Şi eu care am acceptat căsătoria faţă 
de toată lumea, si-am acceptat în taină să particip la planurile 
lui Mesnang! Planuri pe care acum pot să le înţeleg! Oh, Allah să 
mă apere, căci sunt primejdios de moderne, de occidentale şi 
desigur, se vede limpede, împotriva hotărârilor şi dorințelor 
Imamului. Fiul de căţea! Casa asta trebuie să aibă o ieşire prin 
dos. Blestemată casă! 

Patru tineri din Gărzile Verzi şi un mullah se aflau în 
camera de primire în care îi lăsase servitorul, aşezaţi cu 
picioarele încrucişate şi sprijinindu-se de pernele de mătase. Îşi 
scoseseră pantofii şi îi lăsaseră lângă uşă. Tinerii priveau cu 


ochii măriţi la bogăţia care îi înconjura, ţinându-şi armele pe 
covoare, lângă ei. 

Mullahul purta un halat fin şi un turban alb şi era un om 
impozant, trecut de şaizeci de ani, cu barbă albă şi sprâncene 
întunecate, cu faţă severă şi ochi negri. Uşa se deschise. 
Meshang intră în încăpere cu paşi mici, ca un automat. De 
spaimă, era alb la faţă şi îl durea capul. 

- Vă salu... salut, Excelenţă! 

- Salaam! Sunteţi Excelenţa Meshang Bakravan? Meshang 
încuviinţă din cap, tăcut. 

- Da. Atunci din nou salutări şi pacea fie cu voi, excelenţă! Vă 
rog să ne iertaţi c-am sosit atât de târziu. Eu sunt mullahul Siani 
şi vin din partea komhehului. Am descoperit abia acum cele 
întâmplate cu Excelenţa Sa Bakravan şi am sosit să vă spun că, 
deşi a fost voia lui Allah, Excelenţa Sa n-a fost niciodată 
condamnat prin lege, ci a fost împuşcat din greşeală, 
proprietăţile le expropriate din greşeală şi că toate vor fi 
înapoiate îndată. 

Meshang rămase cu gura căscată, fără glas. 

- Guvernul Islamic este hotărât să urmeze legile lui Allah. 

Sprâncenele mullahului se împreunară. 

- Allah ştie că nu putem să-i stăpânim pe toţi cei prea zeloşi sau 
oamenii prost sfătuiţi şi nepricepuţi. Numai Allah ştie că unii, din 
prea mult zel, fac greşeli. Şi Allah știe, de asemenea, că sunt 
mulţi care folosesc revoluţia pentru fapte rele, ascunzându-se 
sub mantia patriotismului, mulţi care răstălmăcesc Islamul 
pentru propriile ur scopuri murdare, mulţi care nu se supun 
Cuvântului lui Allah, mulţi care se străduiesc să stârnească 
tulburarea între noi şi mulţi care poartă turbanul cu sufletul 
întinat, chiar nu-l merită, chiar şi unii ayatolahi, chiar şi ei, dar 
cu ajutorul lui Allah o să le smulgem turbanele, curăţind prunul, 
şi-o să strivim răul oriunde s-ar găsi. Cuvintele nu ajungeau la 
Meshang. Mintea lui exploda de speranţă. 

- Tatăl meu... O să... primim... o să primim proprietăţile? 

- Guvernul nostru Islamic este guvernul Legii, numai Allah este 
Legea. Legea are autoritatea absolută asupra oricui, inclusiv 
asupra guvernului Islamic. Chiar şi cel mai nobil dintre trimişi, 
pacea fie asupra lui, se supune legii pe care Allah singurul a 
dezvăluit-o, a răspândit-o limba Coranului. 

Mullahul se ridică. 


- Dar Excelenţa Jared Bakravan nu a fost judecat după Lege. 

- Este adevărat? 

- Da. Voia lui Allah, Excelenţă! Totul o să vă fie înapoiat. Nu ne-a 
sprijinit din plin tatăl vostru? Cum poate guvernul Islamic să 
prospere fără sprijinul şi ajutorul bazarului, cum putem noi 
exista fără negustorii din bazar în lupta împotriva duşmanilor 
Islamului, a duşmanilor Iranului şi necredincioşilor? 

În afara bazarului. Taxiul se opri în piaţa aglomerată. 
Lochart ieşi şi plăti şoferul în timp ce doi din mulţimea de 
posibili pasageri, un bărbat şi o femeie, se înghesuiră pe locul 
pe care el abia îl părăsise. 

Piaţa era plină de lume care se revărsa în şi din moschee 
şi bazar, printre tarabele de pe străzile înconjurătoare. Nu-i 
acorda nimeni prea multă atenţie, uniforma şi şapca 
deschizându-i drum. Noaptea era răcoroasă şi cerul acoperit. 
Vântul se întărise din nou şi făcea să pâlpâie flăcările lămpilor 
cu ulei ale vânzătorilor ambulanți. Dincolo de piaţă se afla 
strada pe care era casa Bakravan şi o porni cu pas vioi, dădu 
colţul şi se trase într-o parte ca să lase să treacă mullahul Siani 
şi Gărzile Verzi, apoi continuă să mai înainteze. 

La uşa croită în peretele înalt se opri, trase adânc aer în 
piept şi bătu tare. Apoi mai bătu o dată şi încă o dată. Auzi paşi 
şi văzu un ochi în spatele vizorului. 

- Portarule, eu sunt, Excelenţa căpitan Lochart, strigă vesel. 

Uşa se dădu de perete. 

- Bine aţi venit, Excelenţă, spuse portarul. 

Era încă zguduit de sosirea neaşteptată a mullahului şi 
Gărzilor Verzi, în faţa cărora se înclinase umil însuşi Excelenţa 
Sa Ţâfnă, care, chiar în clipa în care fuseseră trase la loc 
zăvoarele uşii, începuse să sară în sus şi-n jos ca un nebun, 
tropăind mărunţel şi se repezise înapoi in casă fără să scoată o 
vorbă, iar acum altă apariţie, pe Allah, necredinciosul care mai 
înainte a fost căsătorit cu logodnica Excelenței Scârnă. 

O pală de vânt aduse frunze moarte în curtea interioară. 
Un alt servitor, cu ochii holbaţi, gata să-i iasă din orbite, stătea 
la uşa principală. 

- Bine aţi venit, Excelenţă, bolborosi. Eu... o să-i spun Excelenței 
Meshang că aţi sosit. 
- Aşteaptă! 


Lochart putea auzi acum zumzetul vocilor agitate ce 
ajungea până la el din salon, clinchetul paharelor şi râsetele 
grupului. 

- Soţia mea e acolo? 
- Soţia voastră? 

_ Servitorul îşi veni în fire cu greu. 
- lnălţimea sa, Excelenţă căpitan, s-a dus la culcare. Lochart se 
nelinişti. 
- E bolnavă? 
- Nu părea bolnavă, Excelenţă! S-a dus să se culce imediat după 
cină. O să-i spun Excelenței Meshang că... 
- Nu-i nevoie să-l tulburi şi nici pe oaspeţii lui, spuse încântat de 
ocazia de-a o vedea singură mai întâi. Mă duc eu până la ea, 
apoi am să cobor şi am să mă anunţ eu mai târziu. 

Servitorul îl urmări urcând scările câte două odată, 
aşteptă până când dispăru din priviri, apoi alergă grăbit să-l 
găsească pe Meshang. 

Lochart străbătu coridor după coridor. Se străduia să 
păşească fără zgomot, încercând să-şi imagineze surpriza ei şi 
fericirea şi cum vor cobori apoi să-i întâmpine pe Meshang şi 
cum avea Meshang să asculte planul său. In cele din urmă 
ajunse la uşa dormitorului ei şi apăsă pe clanţă. Cum uşa nu se 
deschise, bătu cu vârfurile degetelor şi strigă încetişor: 

- Şeherazada! Sunt eu,Tommy! Sufletul său cânta cât timp 
aşteptă. 
- Şeherazada! 
Aşteptă. Din nou bătu uşor cu degetele. lar aşteptă. Apoi 
bătu ceva mai tare. 
- Şeherazada! 
- Excelenţă! 
- O, salut, Jari, spuse, fără să bage de seamă în nerăbdarea lui 
că femeia tremura. 
- Şeherazada dragă, descuie uşa, sunt eu, Tommv! 
- lnălţimea sa a cerut să nu fie deranjată. 
- Nu s-a referit la mine. Desigur că nu. A luat ceva de dormit? 
- O, nu, Excelenţă. 
Işi îndreptă toată atenţia asupra ei. 
- De ce eşti atât de înspăimântată? 
- Eu? Eu nu sunt înspăimântată, Excelenţă. De ce ar trebui să fiu 
înspăimântată? 


Ceva nu e-n regulă, îşi zise. Nerăbdător, se întoarse la 
uşă. 

- Şeherazada! Aştepta, aştepta, aştepta. 
- E ridicol, murmură. Şeherazada! 

Mai înainte să-şi dea seama ce face, izbea cu pumnii în 
uşă. 

- Deschide uşa, pentru Dumnezeu! 
- Ce faci aici? 

Era Meshang, roşu de furie. La celălalt capăt al coridorului 
apăru Zarah şi se opri acolo. 
- Bună... bună seara, Meshang, spuse cu inima gata să-i spargă 
pieptul, încercând să dea glasului o intonaţie normală şi 
politicoasă şi de ce dracu nu deschide uşa şi nu aşa ar trebui să 
se întâmple... M-am întors să-mi văd soţia. 
- Nu este soţia ta. A divorţat. Acum ieşi afară! Lochart se holbă 
la el, aiurit. 
- Bineînţeles că e soţia mea. 
- Pe Allah! Te-ai prostit? A fost. Acum pleacă din casa mea! 
- Esti nebun?! Nu poţi să hotărăşti divorţul chiar aşa! 
- IEŞI AFARĂ! 
- Du-te dracului! 

Lochart începu să bată iarăşi cu pumnii în uşă. 
- Şeherazada! 

Meshang se răsuci pe călcâie către Zarah: 

- Du-te şi adu nişte Gărzi Verzi. Du-te! Adu nişte Gărzi Verzi ca 
să-l arunce pe nebunul ăsta afară! 

- Dar, Meshang, nu e primejdios să-i amesteci în... 

- Adu-i încoace! 

Nervii lui Lochart cedară. Izbi cu umărul în uşă. Se zgudui 
toată, dar nu cedă, aşa că ridică piciorul şi izbi cu călcâiul în 
încuietoare. Broasca sări şi uşa se dădu de perete. 

- Adu Gărzile Verzi, ţipă Meshang. Nu înţelegi că sunt de partea 
noastră acum? Am fost reabilitaţi! 

Apoi năvăli şi el prin uşă. La fel de nedumerit, descoperi 
că încăperea era goală, patul gol, baia goală şi nu exista nici un 
alt loc unde ar fi putut fi sora lui. Şi el şi Lochart se întoarseră 
către Jari, care stătea în uşă, holbându-se neîncrezătoare. Zarah 
se apropie prudentă prin spatele ei. 

- Unde e?! strigă Meshang. 


- Nu ştiu, Excelenţă, n-a plecat deloc de-aici. Camera mea este 
alături şi dorm uşor. 

Jari urlă când Meshang o izbi cu dosul palmei peste gură, 
izbitura trântind-o la pământ. 

- Unde s-a dus? 
- Nu ştiu, Excelenţă! Credeam că e-n pat! 

Ţipă când vârful pantofului lui Meshang o izbi în coaste. 
- Pe Allah, nu ştiu, nu ştiu, nu ştiu! 

Lochart se afla lângă uşile balconului. Se deschiseră cu 
uşurinţă, deja descuiate. Intr-o clipă ajunse în balcon, în jos pe 
scări şi la uşa din spate. Se întoarse încet, tulburat. Meshang şi 
Zarah îl priveau de pe balcon. 

- Uşa din spate era descuiată. Cred c-a plecat pe-acolo. 
- Plecat?! Unde? 

Meshang se înroşise tot şi Zarah se întoarse către Jari care 
stătea încă în patru labe în baie, gemând şi plângând de spaimă 
şi durere. 

- Taci din gură, căţea, sau o să pun să te biciuiască! 

- Jari, dacă nu ştii unde e, unde s-a dus, unde crezi că s-a dus? 

- Eu... eu nu ştiu, înălţimea voastră, suspină bătrâna. 

- Gândeşte-te, ţipă Zarah şi o pălmui. Jari urlă. 

- Nu ştiuuuu! A fost ciudată toată ziua, Excelenţă! Ciudată! M-a 
gonit în după-amiaza asta şi a ieşit singură şi ne-am întâlnit 
aproape de şapte după-amiază şi ne-am întors împreună, dar nu 
mi-a zis nimic, nimic, nimic... 

- Pe Allah, de ce nu mi-ai spus? strigă Meshang. 

- Ce să vă spun, Excelenţă? Vă rog nu mă loviți din nou, vă rog! 

Meshang bâjbâi după un scaun. Trecerea violentă de la 
groaza cumplită când îi fuseseră anunţaţi mullahul si gărzile sale 
la euforia nestăpânită în faţa reabilitării lor şi înapoierii tuturor 
bunurilor, apoi la furie, aflând că Lochart e acolo şi Şeherazada 
plecase, îl dezechilibra pentru moment. Gura i se mişca, dar nu 
scotea nici un sunet şi îl vedea pe Lochart punându-i întrebări lui 
Jari, dar nu putea înţelege nici un cuvânt. 

Când năvălise înapoi în sufragerie ca să bâlbâie vestea 
trimisă de Allah, urmase un val de bucurie. Zarah plânsese de 
fericire şi-l îmbrăţişase şi toate femeile făcuseră la fel, iar 
bărbaţii îi scuturaseră călduros mâna. Toţi, cu excepţia lui 
Daranush. Daranush nu mai era acolo. O ştersese pe uşa din 
spate. 


- A şters-o ca un papă-lapte, strigă cineva. 

Toată lumea începuse să râdă; uşurarea fiecăruia că nu se 
mai afla în primejdie imediată de-a fi acuzat de complicitate, 
laolaltă cu neaşteptata întoarcere a bogățiilor şi puterii lui 
Meshang îi ameţise pe toţi. 

Cineva strigase: 

- Chiar că nu puteai să ţi-l faci cumnat pe Daranush cel Viteaz, 
Meshang. 

- Nu, nu, pe Allah! îşi aduse aminte că spusese, înghițind pe 
nerăsuflate un pahar de şampanie. 

- Ce încredere ai putea să-i acorzi unui astfel de om? Nici măcar 
o găleată de scârnă! 

- Pe Profet! întotdeauna mi-am zis că Daranush Murdarul lua 
prea mult pentru serviciile lui. Bazarul ar trebui să-i rezilieze 
contractul. 

Alte strigăte de bucurie şi încuviinţări generale şi Meshang 
băuse un al doilea pahar de şampanie, radiind în sinea lui, 
cugetând la noile, minunatele posibilităţi deschise acum în faţa 
lui, noul contract pentru gunoaiele bazarului pe care el, ca parte 
lezată, îl va primi, desigur, un nou sindicat care să finanţeze 
guvernul sub îndrumarea lui şi profituri mai mari, noi asocieri cu 
miniştri mai importanţi decât Aii Kia - unde-i câinele ăla? noi 
înţelegeri în câmpurile de petrol, monopoluri de aranjat, o nouă 
pereche pentru Şeherazada, atât de uşor acum, pentru că cine 
n-ar vrea să facă parte din familia sa, familia negustorilor din 
bazar? Nu mai avea nevoie acum să plătească o dotă 
înrobitoare pe care o acceptase numai pentru că fusese obligat. 

Toate bunurile mele îmi sunt înapoiate - domeniile de pe 
ţărmul Caspicei, străzi întregi cu case în Jaleh, apartamente în 
suburbiile din nord, pământuri şi livezi şi câmpuri şi sate - toate 
înapoiate. 

Apoi servitorul îi risipise entuziasmul, şoptindu-i că 
Lochart se întorsese, că se afla deja în casă, deja la etaj. 
Năvălise în sus pe scări şi acum privea neajutorat omul pe care-l 
ura atât de mult luând-le la întrebări pe Jari şi Zarah ascultându- 
| la fel de atentă. Cu un efort, se concentra. 

Jari spunea printre suspine: 

- Nu sunt sigură, Excelenţă. Ea doar... doar mi-a spus că tânărul 
care i-a salvat viaţa la primul Marş de Protest al femeilor a fost 
un student de la Universitate. 


- L-a întâlnit vreodată singură? 
- O nu, Excelenţă, o, nu! Aşa cum ţi-am spus, l-am întâlnit la 
marş şi ne-a invitat să bem cafea ca să ne întremăm. 

Era îngheţată de spaimă c-ar fi putut fi prinsă cu minciuna, 
dar şi mai înspăimântată c-ar fi putut spune fără să vrea ceea ce 
se întâmplase într-adevăr. Allah să ne apere! se rugă. Unde s-a 
dus, oare, unde? 

- Cum îl chema, Jari? 
- Nu ştiu, Excelenţă. Poate Ibrahim... sau... sau Ishmael. Nu ştiu. 
V-am spus deja, nu era important. 

Lochart simţea că-i explodează capul. Nici o urmă, nimic. 
Unde s-ar fi putut duce? La locuinţa unei prietene, la 
Universitate, la un alt marş de protest? 

Nu uita zvonurile din piaţă despre studenţii de la 
Universitate care s-au ridicat din nou. Erau aşteptate alte 
explozii în noaptea asta, alte marşuri şi alte contrademonstraţii, 
Gărzile Verzi împotriva celor de stânga, dar toate demonstrațiile 
nesprijinite sau organizate de către Imam fuseseră interzise de 
komiteh şi răbdarea komitehului luase sfârşit. 

- Jari, trebuie să ai vreo idee, vreun fel de a ne ajuta. Meshang 
spuse răguşit: 

- Biciuiţi-o, ştie! 

- Nu, nu, nu ştiii-hiuuu! 

- Taci din gură, Jari! 

Lochart se întoarse către Meshang, cu obrazul palid şi 
stăpânit de o violenţă fără margini. 

- Nu ştiu unde s-a dus, dar ştiu de ce. Tu ai forţat divorţul şi jur 
în faţa bunului Dumnezeu că dacă păţeşte ceva, orice, ai să 
plăteşti. 

Meshang izbucni: 

- Tu ai părăsit-o, tu ai lăsat-o fără un ban, tu ai abandonat-o şi ai 
divorţat... 

- Nu uita, ai să plăteşti! Şi dacă mă împiedici să intru în casa 
asta, oricând mă voi întoarce sau se întoarce ea, pe Dumnezeu, 
şi asta o să cadă tot pe capul tău! 

În pragul nebuniei, Lochart ieşi cu paşi mari pe balcon. 
Zarah spuse iute: 

- Unde te duci? 
- Nu ştiu. Eu... poate la Universitate. Poate că s-a dus să 
participe la altă demonstraţie, deşi de ce a fugit aşa... 


Lochart nu îndrăznea să dea glas spaimei care-l stăpânea: 
că răzvrătirea ei era atât de profundă, că mintea ei era eliberată 
şi avea să se omoare, o, nu, nu sinucidere de câte ori în trecut îi 
spusese oare să nu-ţi faci niciodată griji în privinţa mea, Tommy. 
Eu sunt o drept-credincioasă. Voi încerca întotdeauna să 
îndeplinesc porunca lui Allah şi atâta vreme cât am să mor 
împlinind lucrarea lui Allah cu numele lui Allah pe buze, am să 
mă duc în Paradis. Dar cum rămâne cu copilul nostru? O mamă 
n-ar face, n-ar putea să facă așa ceva. Ea ar putea oare... cineva 
ca Şeherazada? Profund afectată? 

Încăperea părea îngheţată. Rămase nemişcat în mijlocul 
dormitorului un timp care-i păru o veşnicie. Apoi, dintr-o dată, 
sufletul său se deschise către noi ţărmuri. Cu un glas neobişnuit 
de limpede, spuse: 

- Staţi mărturie: Recunosc că nu este alt Dumnezeu decât Allah 
şi Mahommed este Profetul lui Allah... Recunosc că nu este alt 
Dumnezeu decât Allah şi Mahommed este Profetul lui Allah... 

Şi a treia şi ultima oară. Acum o făcuse. Era împăcat cu 
sine însuşi îi văzu holbându-se la el, ameţiţi. Meshang sparse 
tăcerea. Furia i se risipise. 

- Allah e mare! Bine ai venit! Dar rostirea Shahadei nu ajunge. 
Nu numai atât... 
- Ştiu, dar e un început! 

Îl priviră dispărând în noapte, ca vrăjiţi, căci fuseseră 
martorii unui suflet ce se salvase, ai unui necredincios 
transformat pe neaşteptate într-un drept-credincios. Toţi erau 
plini de bucurie - mai mult sau mai puţin. 

- Allah e mare! Zarah şopti: 

- Meshang, asta nu schimbă totul? 

- Da şi nu, dar acum o să meargă în Paradis. Acum sunt foarte 
obosit. 

Îşi îndreptă ochii către Jari şi ea începu să tremure din 
nou. 

- Jari, spuse cu aceeaşi voce calmă, o să fii biciuită până o să-mi 
spui tot adevărul sau o să ajungi în lad. Haide, Zarah, nu trebuie 
să uităm de oaspeţii noştri! 

- Şi Şeherazada? 

- Cum vrea Allah! 

Lângă Universitate; ora 9,48 seara. Şeherazada dădu 
cotul în strada principală, unde se adunau Gărzile Verzi și 


sprijinitorii lor. Mii. Marea lor majoritate erau bărbaţi, toţi 
înarmaţi. Îi conduceau şi organizau mullahii, îndemnându-i să 
păstreze disciplina, să nu tragă asupra celor de stânga până 
când aceia nu aveau să tragă asupra lor, să încerce să-i 
convingă să se depărteze. 
- Nu uitaţi că sunt iranieni, nu străini ai Satanei, Allah e mare! 
Allah e mare! 
- Bine ai venit, copilă! spuse blând bătrânul mullah. acea fie cu 
tine! 
- Şi cu tine, răspunse ea. O să pornim împotriva duşmanilor lui 
Allah? 
- O, da, peste puţină vreme. Avem destul timp. 
- Am un pistol, spuse ea mândră, arătându-i-l. Allah e mare. 
- Allah e mare. Însă ar fi mai bine ca omorurile să înceteze şi cei 
rătăciţi să recunoască Adevărul, să renunţe la ereziile lor, să se 
supună Ilmamului şi să se întoarcă în sânul Islamului. 

Bătrânul îi cântări tinereţea şi hotărârea şi se simţi înălţat 
şi întristat în acelaşi timp. 
- Ar fi mai bine să se pună capăt omorurilor, dar dacă cei ai 
mâinii stângi n-or să renunţe să se mai opună Ilmamului, pacea 
lui Allah fie cu el, atunci, cu ajutorul lui Allah o să-i aruncăm în 
lad. 

CAPITOLUL 68 


Tabriz, la palat; ora 10,05 noaptea. Toţi trei stăteau în 
faţa focului de lemne, bând cafeaua după cină şi privind 
flăcările; încăperea era mică şi bogat împodobită, caldă şi 
intimă, una dintre străjile lui Hakim stând lângă uşă. Dar între ei 
nu exista pace, deşi toţi se prefăceau, acum, ca şi în tot timpul 
serii. Flăcările le atrăgeau privirile, fiecare văzând în ele alte 
imagini. Erikki privea răspântia şoselei, întotdeauna răspântia, 
pe un drum flăcările conducându-l către singurătate, pe celălalt 
către împlinire. Poate da, poate nu. 

Azadeh privea viitorul, încercând să nu-l vadă. Hakim Han 
îşi desprinse ochii de la foc şi aruncă mănuşa. 

- Ai fost abătută toată seara, Azadeh, spuse. 

- Da, cred că toţi suntem. Zâmbetul ei nu era sincer. Crezi c-am 
putea vorbi în taină, numai noi trei? 

- Desigur. Hakim făcu semn străjii. O să te chem dacă o să am 
nevoie. 


Omul se supuse şi închise uşa după el. In aceeaşi clipa 
atmosfera din încăpere se schimbă. Acum toţi trei erau 
adversari, fiecare conştient de asta, toţi pregătiţi şi toţi in gardă. 
- Da, Azadeh?! 

- E adevărat ca Erikki trebuie să plece imediat? 

- Da. 

-Trebuie să fie o soluţie! Nu pot să îndur doi ani fără soţul meu. 

- Cu ajutorul lui Allah, timpul o să treacă repede. Hakim Han 
stătea drept, ţeapăn, durerea alungată de codeină. 

- Nu pot să îndur doi ani. 

- Jurământul tău nu poate fi călcat. Erikki spuse: 

- Are dreptate, Azadeh. Ai jurat de bunăvoie. Hakim este Han şi 
preţul e... drept. Dar toate morţile... Trebuie să plec. Vina-i a 
mea, nu a ta sau a lui Hakim. 

- N-ai greşit cu nimic, cu nimic. Ai fost forţat să mă aperi şi să te 
aperi, erau fiare setoase de sânge, doreau să ne ucidă. Cât 
despre raid, ai făcut ceea ce ai crezut că-i mai bine. N-aveai 
cum să ştii că răscumpărarea fusese în parte plătită, sau că tata 
era mort. N-ar fi trebuit să poruncească uciderea mesagerului. 

- Asta nu schimbă nimic. Trebuie să plec la noapte. Trebuie să 
acceptăm asta şi să lăsăm lucrurile aşa, spuse Erikki, privindu-l 
pe Hakim. Doi ani or să treacă repede. 

- Dacă trăieşti, dragul meu! 

Azadeh se întoarse către fratele ei care îi susţinu privirea, 
acelaşi zâmbet şi aceiaşi ochi. Erikki îşi mută privirile iute de la 
soră la frate, atât de diferiţi şi totuşi atât de asemănători. Ce s-a 
schimbat în ea? Ce a grăbit schimbarea care n-ar fi trebuit să se 
petreacă? 

- Desigur, dacă o să trăiesc, spuse el, în aparentă calm. 

Un cărbune căzu din vatră şi el se întinse şi îl împinse la 
loc. Azadeh nu-şi luase privirile de la Hakim şi nici el de la ea. 
Acelaşi calm, acelaşi zâmbet politicos, aceeaşi inflexibilitate. 

- Da, Azadeh, spuse Hakim. 

- Un mullah ar putea să mă absolve de jurămiînt. 

-Nu-i cu putinţă! Nici un mullah şi nici eu n-am putea s-o facem. 
Nici măcar Imamul n-ar încuviinţa. 

- Pot să mă absolv eu. Asta-i între mine şi Allah. Poţi să... 

- Nu poţi, Azadeh. Nu poţi s-o faci şi-n acelaşi timp să trăieşti 
împăcată cu tine. 

- Pot şi pot să trăiesc împăcată cu mine. 


- Nu, dacă rămâi mahomedană. 

- Da, spuse ea simplu. Hakim se holbă uimit la ea. 

- Nu ştii ce vorbeşti! 

- O, ba ştiu. M-am gândit chiar şi la asta. Vocea-i era albă. M-am 
gândit şi la soluţia asta şi am găsit-o suportabilă. N-am să îndur 
doi ani de separare şi nici n-am să accept vreun atentat la viaţa 
soţului meu şi nici n-am să iert aşa ceva. 

Se aşeză la locul ei şi lăsă sensul cuvintelor, să pătrundă, 
ameţită, bucuroasă şi speriată în acelaşi timp că spusese 
lucrurilor pe nume într-o discuţie deschisă, încă o dată o 
binecuvântă pe Aisha că o avertizase. 

- N-am să-ţi îngădui să renunţi la Islam sub nici o formă, spuse 
Hakim. 

Ea se mulţumi să privească flăcările. Se afla ca într-un 
câmp de mine care-i înconjura, toate amorsate şi, deşi Hakim 
era atent la ea, simţurile sale îl sondau şi pe Erikki, Cel cu 
Cuţitul, ştiind că bărbatul aştepta şi el, jucând un joc diferit 
acum că această problemă fusese pusă înaintea tuturor. Ar fi 
trebuit oare să las straja să plece? se întrebă înfuriat de 
ameninţarea ei, simțind mirosul primejdiei umplându-i nările. 
- Orice-ai spune, Azadeh, orice ai încerca, pentru binele 
sufletului tău aş fi nevoit să te împiedic să renegi, prin orice 
mijloace pot. Asta e ceva de neconceput. 
- Atunci te rog, ajută-mă! Eşti foarte înţelept! Eşti Han şi am 
trecut prin multe împreună. Te implor îndepărtează ameninţarea 
de pe sufletul meu şi de pe capul soţului meu! 
- Nu-ţi ameninţ nici sufletul şi nici bărbatul. Hakim privi direct la 
Erikki. Nu eu. 

Erikki spuse: 
- Care au fost acele primejdii de care ai amintit. 
- Nu pot să-ţi spun, Erikki. 
- Te rog să ne ierti, înălţimea ta, trebuie să ne pregătim de 
plecare. 

Azadeh se ridică, Erikki o imită. 

- Trebuie să rămâneţi unde sunteţi. Hakim era furios. Erikki, ai 
să-i îngădui să renunţe la Islam, la moştenirea ei şi la şansa 
Vieţii Veşnice? 

- Nu, asta nu face parte din planul meu, spuse. Amândoi îl 
priviră lung, surprinşi. 

- Te rog, spune-mi ce primejdii, Hakim. 


- Ce plan? Ai un plan? Să faci ce? 

- Primejdiile! Întîi spune-mi despre ce pericole vorbeai. Credinţa 
lui Azadeh nu e primejduită alături de mine. Jur pe zeii mei. Ce 
pericole? 

Nici o clipă Hakim nu luase în considerare să le spună 
ceva, dar acum era zguduit de necilintirea ei, uimit că ea se 
gândise să comită cea mai teribilă erezie şi, în plus, dezorientat 
de sinceritatea acestui om ciudat. Aşa că le spuse totul despre 
telex şi despre piloţi şi despre aparate şi despre discuţia sa cu 
Hashemi, observând că deşi Azadeh era la fel de surprinsă ca şi 
Erikki, surpriza ei nu era reală, de parcă ea ar fi ştiut deja, de 
parcă ar fi fost prezentă de fiecare dată la întâlniri. Dar cum ar 
putea să ştie? Continuă grăbit: 

- l-am spus că nu poţi să fii luat prizonier la mine în casă sau pe 
domeniul meu sau în Tabriz şi că am să-ţi dau o maşină şi sper 
să scapi de arestare şi că ai să pleci chiar înaintea zorilor. 

Erikki era zguduit. Telexul schimbă totul, îşi zise. 

- Deci or să mă aştepte. 

- Da. Dar eu nu i-am spus lui Hashemi că am şi alt plan, că am 
trimis deja o maşină la Tabriz, că în momentul în care Azadeh 
avea să adoarmă, eu... 

- M-ai fi lăsat, Erikki? Azadeh era tulburată. M-ai fi părăsit fără 
să-mi spui, fără să întrebi? 

- Poate. Ce spuneai. Hakim? Te rog, termină ceea ce spunem'. 

- În momentul în care Azadeh ar fi adormit, plănuiam te strecor 
în afara palatului, la Tabriz, unde este mașina și să te îndrept 
către graniţă. Către graniţa turcă. Am prieteni în Khvoy şi ei te- 
ar fi ajutat să treci cu ajutorul lui Allah, adăugă automat Hakim, 
nespus de uşurat că avusese prevederea să aranjeze această 
alternativă, aşa, pentru orice eventualitate. Şi acum sunt prins 
în plasă, îşi zise. 

- Ai un plan? 

- Da. 

- Care? 

- Dacă nu-ţi place, Hakim Han, cum rămâne? 

- În cazul ăsta n-o să-l îngădui şi o să încerc să-l împiedic. 

- Aş prefera să nu risc să te supăr. 

- Fără ajutorul meu nu poţi pleca. 

- Mi-ar plăcea să am sprijinul tău, asta-i adevărat. Erikki nu mai 
era încrezător. Mac şi Charlie şi restul plecaţi... cum dracu au 


putut s-o facă atât de iute? De ce dracu nu s-a întâmplat câtă 
vreme am fost la Teheran, dar, slavă tuturor zeilor! Hakim e Han 
acum şi poate s-o apere pe Azadeh, e limpede că SAVAK o să 
mă distrugă dac-o să pună mâna pe mine. 

- Ai avut dreptate în privinţa pericolelor. Crezi c-aş putea să mă 
strecor aşa cum ai zis? 

- Hashemi a lăsat doi poliţai la poartă. Cred c-ai putea să fii scos 
pe furiş afară. Cumva ar trebui să putem să le abatem atenţia. 
Nu ştiu dacă mai sunt şi alţii pe drum în jos, către oraş, dar ar 
putea fi. Mai mult ca sigur că trebuie să fie. Dacă sunt vigilenţi si 
ești oprit... asta e voia lui Allah. 

- Erikki, ei se aşteaptă ca tu să pleci singur şi colonelul a 
acceptat să nu se atingă de tine în Tabriz. Dacă am fi ascunși pe 
platforma unui camion vechi, am avea nevoie doar de puţin 
noroc să-i ocolim. 

- Tu nu poţi să pleci, spuse Hakim agasat. 

Dar ea nu-l auzi. Mintea ei ţâşnise la Ross şi Gueng şi 
cealaltă evadare şi cât de greu fusese pentru aceştia doi, deşi 
erau agenţi antrenați şi militari. Sărmanul Gueng! O scutură un 
fior. Drumul către nord e la fel de dificil ca cel către sud. E atât 
de uşor să pici într-o ambuscadă, aşa de uşor să instalezi 
bariere şi puncte de control pe drumuri.. 

- Nu e prea departe dacă numeri kilometrii până la Khvoy şi 
dincolo de Khvoy către frontieră, dar e la un milion de kilometri 
în timp şi cu spatele meu rănit mă îndoiesc c-aş putea să merg 
chiar şi un kilometru măcar. 

- N-are a face, murmură, o să ajungem totuşi acolo. Cu ajutorul 
lui Allah o să scăpăm. 

Hakim izbucni: 

Chipul ei era foarte palid acum şi îşi încleşta palmele una 
de cealaltă ca să îşi oprească tremurul degetelor. 

- Te rog să mă ierţi, Hakim, ţi-am spus. Şi dacă sunt împiedicată 
să plec cu Erikki acum, sau dacă Erikki n-o să mă ia cu el, am să 
fug cumva. O s-o fac, îţi jur, îţi jur! Privi intens spre Erikki. Dacă 
Mac şi toţi ceilalţi au fugit, tu ai putea fi folosit ca ostatic. 

- Ştiu, trebuie să plec de-aici cât de repede pot. Dar tu va trebui 
să rămâi. Nu poţi să renunti la religia ta doar pentru aceşti doi 
ani, oricât de mult mi-ar displăcea să te părăsesc. 

- Tom Lochart ar părăsi-o pe Seherazada pentru doi ani? 


- Nu ăsta-i subiectul, spuse grijuliu Erikki. Nu eşti Seherazada, 
eşti sora unui Han şi ai jurat să rămâi. 

- Asta e între mine şi Allah. Tommy n-ar părăsi-o pe Seherazada, 
se încăpăţână Azadeh. Seherazada nu l-ar părăsi pe Tommy al 
ei. Ea îl iubeşte. 

- Erikki, trebuie să-ţi cunosc planul, îi întrerupse rece Hakim. 

- lartă-mă, în privinţa asta nu am încredere în nimeni. 

Ochii Hanului deveniră nişte despicături înguste şi-i trebui 
toată voinţa să nu cheme straja. 

- Deci am ajuns în impas. Azadeh, toarnă nişte cafea, te rog. 

Ea se supuse imediat. 

Hanul privi la bărbatul uriaş care stătea cu spatele la 
- Te rog, rezolvă asta, Hakim Han, spuse Erikki. Te cunosc ca pe 
un om înţelept si n-as vrea să-ți fac vreun rău. Nici ţie, nici lui 
Azadeh. 

- Nu-i asa? 

Hakim primi cafeaua şi mulțumi, privi flăcările cântărind şi 

analizând, dorind să ştie ce avea Erikki în minte, dorind să pună 
capăt tuturor acestor necazuri, să-l vadă pe Erikki plecat şi pe 
Azadeh rămasă acolo, aşa cum fusese întotdeauna până atunci, 
înţeleaptă şi blânda şi iubitoare şi ascultătoare şi supusă - şi 
mahomedană. Dar o cunoştea la fel de bine ca să creadă că nu 
şi-ar împlini ameninţarea şi o iubea prea mult ca să-i îngăduie să 
o ducă la capăt. 
- Poate că asta te-ar satisface, Erikki: jur pe Allah că am să te 
sprijin dacă planul tău nu anulează jurământul surorii mele, n-o 
sileşte să renege, n-o pune într-o primejdie spirituală sau 
politică... Se gândi un moment: Nu-i face rău, ei sau mie, şi are o 
şansă de succes. 

Azadeh izbucni furioasă: 

- Asta nu ajută la nimic! Cum ar putea Erikki să... 

- Azadeh, spuse scurt Erikki, unde-ţi sunt bunele purtări? Taci 
din gură. Hanul vorbea cu mine, nu cu tine. Planul meu vrea să-l 
cunoască, nu pe al tău. 

- Îmi pare rău, te rog iartă-mă, spuse ea sinceră. Da, ai dreptate, 
vă cer iertare amândurora. Vă rog iertaţi-mă! 

- Când ne-am căsătorit, ai jurat să mi te supui. Mai e valabil? 
întrebă el aspru, furios că aproape îi ruinase planul pentru că 
văzuse ochii lui Hakim înceţoşaţi de furie şi avea nevoie de el 
calm, nu mânios. 


-Da, Erikki, răspunse ea fără se stea pe gânduri. 

Cele spuse de Hakim o cutremuraseră, pentru că asta 
închidea aproape orice drum, exceptându-l pe cel pe care ea îl 
alesese, iar alegerea aceasta o îngrozea. 

- Da, fără nici o reţinere, dacă n-ai să mă părăseşti. 
- Fără nici o reţinere, da sau nu? 

Imagini ale lui Erikki străfulgerară prin mintea «i, 
tandreţea şi dragostea şi râsul şi toate lucrurile bune ţinând de 
el, laolaltă cu violenţa întunecată care n-o atinsese niciodată pe 
ea dar care avea să atingă pe oricine ar ameninţa-o sau ar sta în 
drumul lui, Abdullah, Johnny şi chiar Hakim, în special Hakim. 
Fără reţineri, da, ar fi vrut să spună, doar dacă nu-i împotriva lui 
Hakim şi doar daca nu mă părăseşti. Ochii lui o sfredeleau. 
Pentru prima data se temu de el. Murmură: 

- Da. Fără nici un fel de reţinere. Te implor să nu mă părăseşti. 

Erikki îşi îndreptă atenţia către Hakim. 

- Accept ceea ce ai spus. Mulţumesc. 

Se aşeză din nou. Azadeh şovăi, apoi îngenunche lângă el 

sprijinindu-şi braţul pe genunchii lui, dorind contactul, sperând 
că avea să-l ajute să îndepărteze tema şi supărarea că se 
pierduse cu firea. Cred că îmi pierd minţile, îşi zise. Allah să mă 
ajute! 
- Accept regulile pe care le-ai-stabilit, Hakim Han, spunea Erikki 
m .şoapta şi totuşi n-am să-ţi spun încă planul. Aşteaptă, 
aşteaptă, aşteaptă! Ai jurat că ai să mă ajuţi dacă nu te supun 
nici unui risc şi n-am s-o fac. In loc de asta, spuse grijuliu, am 
să-ţi propun o abordare imaginară a unui plan care ar putea să 
satisfacă toate condiţiile tale. 

Inconştient, mâna lui începu să-i mângâie părul şi gâtul. 
Simţi tensiunea părăsindu-l. Erikki îl urmărea pe Hakim, 
amândoi bărbaţii gata să explodeze. 

- E bine până acum? 

- Continuă! 

- Să presupunem că elicopterul meu este în stare perfectă, că 
m-aş fi prefăcut că nu pot să-l pornesc, ca să păcălesc pe toată 
lumea şi să-i fac pe toţi să se obişnuiască cu ideea motoarelor 
care pornesc şi se opresc. Să zicem c-am minţit în privinţa 
combustibilului şi ar fi de-ajuns pentru o oră de zbor, suficient ca 
să ajung uşor până la graniţă şi să.... 


-Aşa e? spuse Hakim involuntar, ideea deschizându-i o cale 
nouă. 
- De dragul acestei poveşti ipotetice, da. 

Erikki simţi strânsoarea lui Azadeh intensificându-se pe 

genunchi, dar se prefăcu că n-o observă. 
- Să zicem că într-un minut sau două, înainte ca toţi să meargă 
la culcare, îţi spun că vreau să pornesc din nou rotorul. Să zicem 
că fac exact asta, motoarele pornesc şi se învârt suficient ca să 
se încălzească, apoi sunt oprite. Nimeni nu s-ar îngrijora, voia lui 
Allah, toată lumea o sa-şi zică cum că nebunul nu lasă lucrurile 
în pace - de ce nu lasă totul balta şi nu ne lasă şi pe noi să 
dormim liniştiţi? Apoi să zicem că pornesc motorul, dau drumul 
cu toată puterea şi mă ridic în zbor. Să presupunem c-aş putea 
să mă depărtez în câteva secunde, dacă străjile nu trag asupra 
mea şi dacă prin preajmă nu sunt duşmani, Gărzi Verzi sau 
poliţişti înarmaţi la poartă sau în afara zidurilor. 

Aerul şuieră printre buzele lui Hakim, Azadeh se mişcă o 
clipă. Mătasea rochiei foşni. 

- Mă rog ca o asemenea închipuire să devină realitate, spuse ea. 

Hakim spuse: 

- Ar fi de o mie de ori mai bine decât cu o maşină. De zece mii 
de ori mai bine. Ai putea zbura tot drumul noaptea? 

- AŞ putea, dac-aş avea o hartă. Mulţi piloţi care au petrecut 
ceva vreme într-o zonă păstrează o hartă destul de bună în 
memorie. Desigur, asta este doar o închipuire. 

- Da, da, aşa-i. Ei bine, atunci... până aici e destul de bun acest 
plan închipuit al tău. Ai putea scăpa în felul ăsta dacă ai fi în 
stare să neutralizezi duşmanii din curtea interioară. Acum, să ne 
închipuim cum ar rămâne cu sora mea. 

- Soţia mea nu face parte din nici unul dintre planurile mele de 
fugă, adevărate sau ipotetice. Azadeh n-are de ales. Ea trebuie 
să rămână ele bunăvoie şi să aştepte cei doi ani. 

Erikki observă uluirea lui Hakim şi simţi revolta 

instantanee a lui Azadeh sub degete, dar nu îngădui degetelor 
sale să-şi schimbe ritmul pe părul şi gâtul ei, liniştind-o, 
dezmierdând-o, şi continuă blând: 
-Ea este hotărâtă să rămână şi să-şi respecte jurământul. Nu 
poate să plece. Nimeni care o iubeşte - şi în mod special eu - nu 
i-ar îngădui să renunţe la mahomedanism pentru doi ani. De 
fapt, Azadeh, închipuire sau nu, îţi este interzis, înţelegi? 


- Aud ceea ce spui, bărbate, spuse ea printre dinţi, atât de 
furioasă că abia putea să articuleze cuvintele, blestemându-se 
că picase în capcana lui. 

- Eşti legată de jurământul tău timp de doi ani. Apoi poţi să pleci 
fără nici o oprelişte. E o poruncă. 

Îşi ridică privirile către el şi spuse întunecată: 

- Poate după doi ani s-ar putea să nu mai vreau să plec. 

Erikki îşi aşeză palma mare pe umărul ei, înconjurându-i 
uşor ceafa cu degetele. 

- Atunci, femeie, am să mă întorc şi-am să te târăsc de aici de 
păr! 

O spusese atât de liniştit şi cu o asemenea răutate, încât o 
îngheţă. Într-o clipă îşi cobori ochii şi privi flăcările, încă aşezată 
în genunchi. El îşi păstră mâna pe umărul ei. Nu făcu nici un 
gest ca să-l îndepărteze, dar el ştia că fierbe de furie şi îl urăşte. 
Şi totuşi mai ştia că trebuise să spună ceea ce spusese. 

- Te rog, iartă-mă o clipă, zise ea, cu glasul de gheaţă. Cei doi 
bărbaţi o urmăriră plecând. Când  rămaseră singuri Hakim 
spuse: 

- O să se supună? 

- Nu, spuse Erikki. Nu, dacă n-o încui şi nici chiar atunci. Nu, ea e 
hotărâtă. 

- Niciodată, niciodată n-o să-i îngădui să-şi încalce jurământul şi 
să renunţe la mahomedanism! Trebuie să înţelegi asta. Chiar 
dacă... chiar dacă va trebui s-o ucid. 

Erikki îl privi lung. 

- Dacă-i faci vreun rău, eşti un om mort! Dacă trăiesc. 

La periferia nordică a oraşului Tabriz; ora 10,36 
noaptea. Sub acoperirea întunericului, primul val de Gărzi Verzi 
atacară uşa din zidul înalt, aruncând în aer încuietorile, şi intrară 
în curtea interioară, cu armele scăpărând. 

Hashemi şi R.Armstrong se aflau de partea cealaltă a 

pieţei, într-o oarecare măsură apăraţi de un camion. Alţi bărbaţi 
se strecurară în aleile înconjurătoare, ca să taie orice cale de 
retragere. 
- Acum, spuse Hashemi în emițătorul său portativ, în aceeaşi 
clipă, partea de piaţă pe care o ocupau duşmanii fu scăldată în 
lumină de reflectoarele montate pe camioanele ascunse. 
Oamenii năvăleau pe uşi, dar poliţia şi Gărzile Verzi deschiseră 
focul şi începu bătălia. 


- Haide, Robert! spuse Hashemi şi se apropie în fugă, atent. 

Informatorii comunicaseră că în noaptea aceea urma să 
aibă loc o întâlnire la nivel înalt a conducătorilor islamic-marxişti 
şi că această clădire fiind legată de altele, de ambele părţi ale 
străzii, de un labirint de uşi şi pasaje secrete. Cu ajutorul lui 
Hakim Han, Hashemi grăbise primul dintr-o serie de raiduri, 
menite să dezmembreze puternica opoziţie de stângă, să pună 
mâna pe conducătorii acesteia şi să facă din ei un exemplu 
public, spre folosul său. 

Primul grup de Gărzi Verzi curăţaseră parterul şi atacau 
scările, nepăsători în faţa morţi. Apărătorii, trecuţi peste 
momentul de surpriză, se luptau cu egală ferocitate, bine 
înarmaţi şi bine pregătiţi. Afară, în piaţă, era un moment de 
acalmie. Nu mai existau apărători care să încerce să treacă 
peste baraj sau să se alăture celor blocaţi fără putinţă de 
scăpare între maşini, unele deja în flăcări. Aleile din spatele 
clădirii erau ameninţător de tăcute, poliţia şi Gărzile Verzi 
blocând ambele capete, bine adăpostiţi în spatele vehiculelor 
lor. 

- De ce-i aşteptăm aici ca nişte împuţiţi de irakieni? laşi? spuse 
bătăios unul dintre tinerii din Gărzile Verzi. De ce nu mergem să 
ne luptăm cu ei? 

- Aştepţi pentru că aşa a zis colonelul, zise sergentul de poliţie. 
Aştepţi pentru că putem ucide toţi câinii sigur şi în liniște. 

- Nu sunt supus nici unui câine de colonel. Numai lui Allah. Allah 
e mare! 

Şi cu acestea tânărul îşi armă carabina şi ţâşni înainte din 
ambuscadă către uşa din spate a clădirii. Ceilalţi îl urmară. 
Sergentul îi blestemă şi le porunci să se întoarcă, dar cuvintele îi 
fură acoperite de rafala care se abătu asupra tinerilor de la 
ferestrele înguste, deschise la înălţime în pereţi, măcelărindu-i 
pe toţi. 

Hashemi şi ceilalţi auziră rafala din alee şi presupuseră că 
fusese încercată o străpungere. 

- Câinii nu pot să scape pe acolo, Robert! strigă plin de bucurie. 
Sunt prinşi în capcană. 

De unde se afla, putea vedea că atacul asupra 
principalului corp de clădire era oprit. Apăsă butonul 
emiţătorului 
- Al doilea val in clădirea sediului. 


Imediat un mullah şi o altă gloată de tineri, urlându-şi 
strigătele de bucurie, se năpustiră de-a curmezişul pieţei. 
Robert Armstrong era uimit că Hashemi le ordona să asalteze 
așa, în plină lumină, ţinte uşoare. 

- Nu te amesteca, Robert. Pe Allah, am obosit să te tot bagi în 
treburile mele, spusese Hashemi rece când el făcuse câteva 
sugestii asupra modului în care trebuia purtat asaltul, ceva mai 
înainte de-a începe. Păstrează sfaturile pentru tine. Asta-i o 
problemă internă. N-are nimic de-a face cu tine. 

- Dar, Hashemi, nu toate clădirile din jur aparţin duşmanilor sau 
marxiştilor. Trebuie să fie şi familii, poate sute de nevinovaţi... 

- Taci sau, pe Allah, am să o consider trădare! 

- Atunci am să rămân în urmă. Mă întorc înapoi să supraveghez 
palatul. 

- Am spus c-ai să vii cu mine în raid. Crezi că voi englezii sunteţi 
singurii care vă puteţi descurca cu câţiva revoluționari? Ai să 
stai lângă mine unde pot să te văd. Dar, mai întâi, dă-mi 
pistolul. 

- Dar, Hashemi... 

- Pistolul. Pe Profet, nu mai am încredere în tine. Pistolul! 

Aşa că îi dăduse pistolul şi Hashemi se liniştise şi păruse 
să se relaxeze şi râsese de toate astea. Dar nu-i înapoiase arma 
şi Armstrong se simţea gol în noapte, înspăimântat că fusese 
trădat. Trase cu coada ochiului către el, văzu din nou privirea 
ciudată în ochii lui Fazir şi felul în care i se mişca gura, cu puţină 
salivă la colţuri. 

O rafală puternică îi atrase atenţia spre clădire. Armele 
automate trăgeau de la ferestrele superioare împotriva noilor 
atacatori. Mulţi tineri fură doborâţi, dar câţiva reuşiră să intre, 
mullahul printre ei, ca să întărească rândurile celor încă în viaţă. 
Împreună, traseră deoparte trupurile celor care blocau scările şi- 
şi croiră drum prin luptă la etajul următor. 

În piaţă, Hashemi stătea ghemuit în spatele unui 
autoturism, surescitat şi stăpânit de senzaţia de putere. 

- Mai trimiteţi oameni în clădire! 

Niciodată până atunci nu fusese la comanda unei bătălii 
sau doar a unei părţi dintr-una. Toată munca sa de până atunci 
fusese ascunsă, secretă, implicând doar câţiva oameni în fiecare 
operaţiune, chiar şi cu asasinii Grupului Patru. Tot ce făcuse 
până atunci fusese să dea ordine de la adăpost şi să aştepte la 


adăpost, departe de acţiune. Exceptând ocazia în care el 
personal detonase maşina-capcană care îl ucisese pe duşmanul 
său din SAVAMA, generalul Janan. Pe Allah şi pe Profetul Său, îi 
strigau gândurile, pentru asta am fost născut, pentru bătălie şi 
război! 

- Asaltul general! Strigă în microfon, apoi se ridică şi urlă cât de 
tare putu: Asaltul general! 

Oamenii ţâșniră din noapte, aruncând grenade peste 
ziduri şi în curţile interioare şi pe ferestre, fără alegere. Explozii 
şi valuri de fum, alte rafale de armă, puşti şi arme automate şi 
alte explozii şi apoi o deflagraţie uriaşă în sediul celor de stânga, 
când un depozit secret de muniţie şi benzină explodă, aruncând 
în aer etajul clădirii şi cea mai mare parte a fațadei. 

Valul de căldură făcu să fluture hainele lui Hashemi, îl 
dobori pe Armstrong, iar Mzytryk, care privea prin binoclu de la 
adăpostul unei ferestre aflate la etajul unei clădiri de pe partea 
cealaltă a pieţei îi văzu limpede în baia de lumină şi hotări că 
momentul era perfect. 

- Acum! spuse în ruseşte. 

Lunetistul de lângă el prinsese deja ţinta în lunetă, iar 
ţeava armei se odihnea pe pervazul ferestrei. Işi turti imediat 
arătătorul pe garda trăgaciului, simţi degetul lui Mzytryk pe 
trăgaci şi începu numărătoarea inversă aşa cum i se ordonase: 

- Trei, doi, unu, foc. 

Mzytryk apăsă pe _ trăgaci. Amândoi văzură glonţul 
exploziv pătrunzând în spatele lui Hashemi, la mijloc, deasupra 
şoldurilor, trântindu-l cu braţele şi picioarele răşchirate de 
maşina din faţă, apoi rostogolindu-l în țarină. 

- Bun, murmură întunecat Mzytryk, regretând doar că proprii săi 
ochi şi mâinile sale nu erau îndeajuns de bune ca să se fi ocupat 
el însuşi de ucigaşii fiului său. 

- Trei, doi, unu... 

Luneta oscilă. Amândoi înjurară pentru că-l văzuseră pe 
Armstrong răsucindu-se, privind în direcţia lor pentru o clipă, 
apoi aruncându-se între două maşini şi dispărând în spatele 
uneia dintre ele. 

- E lângă roata din faţă. Nu poate să scape. Ai răbdare. Tragi 
atunci când poţi. 

Mzytryk să năpusti arară din încăpere pe scări şi strigă în 
turceşte către oamenii care îl aşteptau jos: 


- Plecaţi! 

După care se repezi înapoi. când intra pe uşă, văzu 
lunetistul trăgând. 

- L-am nimerit, spuse omul adăugind o obscenitate. Mzytryk îşi 
îndreptă binoclul, dar nu putu să-l vadă pe Armstrong. 

- Unde e? 

- In spatele maşinii negre. Şi-a ridicat capul peste roată pentru o 
secundă şi l-am nimerit. 

- L-ai ucis? 

- Nu, tovarăşe general. Am avut foarte multă grijă, aşa cum aţi 
ordonat. 

- Eşti sigur? 

- Da, tovarăşe general. L-am nimerit în umăr, poate în piept. 

Clădirea din faţă ardea cu furie, focul de arme din 
locuinţele alăturate era sporadic, doar noduri de rezistenţă, 
atacatorii copleşind numeric apărătorii, toţi furaţi de o frenezie a 
violenţei. Barbari, îşi zise Mzytryk dispreţuitor, apoi privi înapoi 
la trupul răstignit al lui Hashemi, care tremura şi tresaltă şi se 
răsucea, jumătate în şanţ, jumătate pe drum. Nu muri prea 
repede! 

- Poţi să-l vezi pe englez? 

- Nu, tovarăşe general, dar acopăr ambele părţi. Apoi zări 
ambulanţa hodorogită sosind şi oameni cu banderole cu cruce 
roşie împrăştiindu-se cu brancarde ca să înceapă să ridice 
răniții. Bătălia aproape luase sfârşit. 

Mă bucur că am venit în noaptea asta, îşi zise, furia-i încă 
nedomolită. Hotărâse să conducă contralovitura personal în 
momentul în care îi sosise mesajul lui Hakim Han. Prost mascata 
convocare, laolaltă cu raportul secret al lui Pahmudi în privinţa 
felului în care murise fiul său în mâinile lui Hashemi şi 
Armstrong, îl făcuse să izbucnească într-o furie cumplită. Fusese 
simplu să aranjeze un elicopter şi să aterizeze în afara Tabrizului 
noaptea trecută. Simplu să aranjeze un contraatac ca să-i prindă 
în ambuscadă pe cei doi ucigaşi, simplu apoi să-şi plănuiască 
răzbunarea care avea să întărească legătura cu Pahmudi, 
îndepărtându-l pe duşmanul său, Hashemi Fazir, salvându-i în 
acelaşi timp pe mujhadinii şi tudehii săi de la multe necazuri în 
viitor; în sfârşit, simplu să-l elimine pe Armstrong, schimbătorul 
agent al MI 6, lucru de multă vreme plănuit - blestemat fie 
nemernicul ăsta c-a apărut ca o fantomă după atâţia ani. 


- Tovarăşe general! Da, îi văd. 

Îi urmări pe cei de la Crucea Roşie punându-l pe Hashemi 
pe o targa şi ducându-l către ambulanţă. Alţii ajunseră în spatele 
maşinii. Liniile încrucişate din vizorul lunetei îi urmăriră. Mzytryk 
se înfierbântă şi mai mult. Lunetistul aşteptă răbdător. Când 
oamenii reapărură, îl purtau pe Armstrong între ei, pe jumătate 
trăgându-l. 

- Ştiam că l-am lovit pe ticălos, spuse lunetistul. 

La palat; ora 11,04 noaptea. Tăcute, roşiile lumini 
fosforescente de noapte ale panoului de bord se treziră la viaţă. 
Degetul lui Erikki apăsă butonul de start. Motoarele porniră, 
tuşiră, porniră din nou, şovăiră pe măsură ce el mişca grijuliu 
siguranţele circuitului electric. Apoi le împinse până la capăt. 
Motoarele începură o încălzire adevărată. 

Curtea era luminată de reflectoare la jumătate din putere. 
Azadeh şi Hakim Han, îmbrăcaţi gros ca să se apere de frigul 
nopţii, stăteau la o distanţă sigură de palele care se învârteau, 
privindu-l. La poarta principală, o sută de metri mai încolo, două 
străji şi cei doi poliţai ai lui Hashemi priveau şi ei nepăsători. 
Mucurile ţigărilor lor străluceau în noapte. Cei doi poliţişti îşi 
săltară kalaşnikovurile pe umăr şi se apropiară cu paşi apăsaţi, 
încă o dată motoarele tuşiră şi Hakim Han strigă pe deasupra 
zgomotului: 

- Erikki, las-o baltă astă-seară. 

Dar Erikki nu-l auzi. Hakim se îndepărtă de zgomot, 
rugându-se mai aproape de poartă, urmat fără tragere de 
Azadeh. Mersul îi era şovăitor şi greoi şi blestemă, neobişnuit cu 
cârjele. 

- Vă salutăm, înălţimea voastră! spuse polițistul politicos. 

- Bună seara! Azadeh, spuse Hakim nervos, soţul tău nu are 
răbdare, şi-a pierdut minţile, ce s-a întâmplat cu el? E ridicol să 
tot forţezi motoarele alea. La ce bun i-ar folosi chiar dacă ar 
putea să le pornească? 

- Nu ştiu, înălţimea ta. 

Chipul lui Azadeh era alb în lumina palidă şi ea se simţea 
foarte tulburată. 

- Este... de când a fost atacul se poartă foarte... ciudat. E foarte 
greu de înţeles şi foarte dificil. Mă înspăimântă. 
- Nu mă miră. Ar putea înspăimântă şi pe diavol. 


- Te rog să mă ierţi, înălţimea ta, spuse Azadeh cu voce umilă, 
dar in vremuri obişnuite, el.. el nu înspăimântă pe nimeni. Cei 
doi poliţişti se depărtară politicoşi, dar Hakim îi opri. 

- Aţi observat ceva schimbat la pilot? 

- E foarte furios, înălţimea voastră. E furios de ore întregi. O 
dată l-am văzut izbind cu piciorul maşina, dar schimbat sau 
neschimbat... e greu de spus. N-am fost niciodată lângă el până 
acum. 

Caporalul era trecut de patruzeci de ani şi nu dorea 
necazuri. Celălalt era mai tânăr şi chiar şi mai înspăimântat. 
Aveau ordin să privească şi să aştepte până când pilotul pleca 
cu maşina, sau pleca cu orice maşină, să nu-i stânjenească 
plecarea, dar să raporteze imediat la sediu prin emițătorul 
maşinii. Amândoi realizau primejdia poziţiei lor. Braţul Hanului 
Gorgonilor ajungea foarte departe. Amândoi ştiau de servitorii şi 
străjile rostului Han acuzate de el de trădare, care mai 
putrezeau încă în beciurile poliţiei. Dar amândoi ştiau de 
asemenea că mâna Serviciului Secret era mult mai sigură. 

- Spune-i să oprească, Azadeh, să oprească motoarele! 
- N-a fost niciodată atât de... atât de furios pe mine. Şi-n 
noaptea asta... 

Se sufoca de furie. 

- Nu cred c-am să-l pot face să mă asculte. 
- O s-o faci! 

După o pauză, ea mormăi: 

- Când e chiar mai puţin furios decât astăzi nu pot să fac nimic 
cu el. 

Poliţaiul observă paloarea din obraji şi o compătimi, dar le 
părea mai rău de ei înşişi. Auziseră ce se întâmplase la poalele 
muntelui. Allah să ne apere de Cel cu Cuţitul! Ce povară trebuie 
să fie căsătoria cu un astfel de barbar, care, toată lumea ştie, 
bea sângele nomazilor pe care îi măcelăreşte, se închină 
duhurilor pădurii, împotriva legilor lui Allah şi se rostogoleşte gol 
în zăpadă, silind-o şi pe ea să facă acelaşi lucru. 

Motoarele tuşiră şi începură să-şi încetinească rotația, şi-l 
zăriră pe Erikki urlând de furie şi izbind cu pumnul său uriaş în 
portiera carlingii, curbând aluminiul cu forţa loviturii. 

- lnălţimea ta, cu îngăduinţa ta am să mă duc să mă culc. Cred 
c-am să iau un somnifer şi mâine o să fie mai bine. 

Cuvintele se pierdură. 


- Da, un somnifer e o idee bună. Foarte bună. Mi-e teamă că eu 
va trebui să iau două. Spatele mă doare groaznic şi acum nu pot 
să dorm fără ele. Adăugă furios: E vina lui, dacă n-ar fi fost el, 
n-aş fi suferit atât! 

Se întoarse către strajă. 

- Adu străjile la poartă, vreau să le dau instrucţiuni. Haide, 
Azadeh! 

Se depărta greoi, cu Azadeh ascultătoare şi morocănoasă 
lângă el. Motoarele începură să urle din nou. Nemulțumit, Hakim 
Han se întoarse şi se răsti la poliţist: 

- Dacă nu încetează peste cinci minute, porunceşte-i în numele 
meu să oprească. Cinci minute, pe Allah! 

Neliniştiţi, cei doi oameni îi urmăriră plecând, straja şi cei 

doi paznici de la poartă grăbindu-se după ei pe I trepte. 
- Dacă înălţimea sa nu poate să se descurce cu el, noi ce putem 
face? spuse polițistul mai bătrân. Cu ajutorul lui Allah, motoarele 
or s-o ţină aşa până când barbarul e mulţumit sau le opreşte 
singur. 

Luminile din curte se stinseră. După şase minute, 
motoarele încă mai porneau şi se opreau. 

- Ar fi bine să ne supunem. Tânărul poliţist era foarte nervos. 
Hanul a spus cinci. Am întârziat. Pregăteşte-te să fugi şi nu-l 
zgândări mai mult decât e nevoie. 

Ridică piedica armei. Nervoşi, se apropiara şi mai mult. 

- Pilotule! 

Dar pilotul stătea încă cu spatele către ei, pe jumătate în 

carlingă. Fiu de căţea! Mai aproape, sub lamele rotitoare! 

- Pilotule, spuse caporalul cu glas tare. 

- Nu poate să te-audă. Cine poate să audă ceva? la-o înainte, te 
acopăr! 

Caporalul încuviinţă din cap, îşi încredința sufletul în 
mâinile lui Allah şi pătrunse aplecat în vârtejul de aer. 

- Pilotule! 

Trebui să se apropie şi mai mult şi-l atinse. 
- Pilotule! 

Cu chipul întunecat, pilotul se răsuci şi spuse ceva în 
limba lui barbară pe care n-o înţelese. Cu un zâmbet forţat şi o 
politeţe forţată, spuse: 

- Vă rog, Excelenţă pilot, am fi foarte onoraţi dacă aţi opri 
motoarele. lnălţimea sa Hanul a poruncit-o! 


Văzu privirea nepăsătoare, îşi aminti că Cel cu Cuţitul nu 
putea să vorbească nici o limbă civilizată, aşa că repetă ceea ce 
spusese vorbind mai tare şi mai rar şi folosind semne. Spre 
imensa sa uşurare, pilotul încuviinţă din cap ca şi cum şi-ar fi 
cerut scuze, răsuci câteva întrerupătoare şi motoarele încetiniră 
şi rotaţiile elicei se răriră. 

Slavă lui Allah! Bine lucrat! cât de deştept eşti, îşi zise 
caporalul satisfăcut. 

- Mulţumesc, Excelenţă pilot. Mulţumesc! 

Foarte mulţumit de el însuşi, se holbă plin de importanţă 
în carlingă. Îl văzu pe pilot făcându-i semne, evident încercând 
să-i intre în voie, aşa cum ar şi trebui, pe Allah, invitându-l să se 
aşeze pe scaunul pilotului. 

Nemaiîncăpându-şi în piele de mândrie, îl urmări pe 
barbar aplecându-se politicos în cabină şi mişcând comenzile şi 
arătând către instrumente.  Incapabil să-şi stăpânească 
curiozitatea, polițistul mai tânăr veni pe sub palele elicei, care 
se roteau din ce în ce mai încet, până la uşa carlingii. Se aplecă 
înainte ca să vadă mai bine, fascinat de blocurile de 
întrerupătoare şi cadrane care străluceau în întuneric. 

- Pe Allah, caporale, ai văzut atât de multe ceasuri şi 
întrerupătoare? Arăţi de parcă ai crescut în scaunul ăla! 
- Vroiam să mă fac pilot, spuse caporalul. Eu... 

Se opri uimit, căci cuvintele îi fură înghiţite de o ceaţă 
roşie, orbitoare, care îi sorbi răsuflarea din plămâni şi îl prăvăli 
într-un întuneric profund. 

Erikki îi izbise pe cei doi cap în cap, ameţindu-i. Deasupra 
lui, palele elicei se opriră. Privi de jur împrejur. Nici o mişcare în 
întuneric, doar câteva lumini în palat. Nici urmă de ochi străini 
sau prezenţă pe care s-o poată simţi. Aruncă la repezeala 
armele în spatele scaunului pilotului. li trebuiră doar câteva 
secunde ca să-i care pe cei doi în cabină şi să-i întindă acolo, să 
le deschidă forţat gurile şi să le strecoare somniferele pe care le 
furase din dulapul lui Azadeh şi să-i lege. O clipă, ca să-şi 
recapete răsuflarea înainte de-a continua să verifice dacă totul 
era gata pentru o decolare imediată, apoi se-ntoarse în cabină. 
Cei doi nu se mişcaseră. Se sprijini de uşă, pregătit să-i reducă 
din nou la tăcere dacă ar fi fost nevoie. îşi simţea gâtul uscat. 
Sudoarea îi îmbrobonea fruntea. Aşteptă. Apoi auzi câinii şi 
zgomotul făcut de lanţurile zgărzilor. Îşi pregăti în linişte pistolul 


mitralieră Sten. Patrula cu doi paznici înarmaţi şi doi dobermani 
trecu făcându-şi rondul în jurul palatului, dar nu se apropie de 
el. Privi palatul. Nu mai avea braţul în eşarfă. 

În mahalalele din nord. Ambulanţa  hodorogită 
acoperită cu prelată răzbătea cu greu pe străzile pline de gropi. 
În spate se aflau doi medici şi trei brancarde, iar pe una din ele 
zăcea Hashemi urlând, pradă unei hemoragii, cu cea mai mare a 
pântecului smulsă. 

- În numele lui Allah, dă-i nişte morfină! gâfâi Armstrong din 
suferinţa lui. 

Era prăbuşit pe altă brancardă, pe jumătate sprijinit de 

laterala care se clătina, ţinând apăsat un petec de tifon 
împăturit pe gaura de glonţ din piept, fără să-şi dea seama de 
sângele care se revărsa din rana din spate, îmbibând bandajul 
grosolan pe care unul dintre sanitari îl înghesuise printr-o 
despicătură a pardesiului. 
- Dă-i nişte morfină! Mai repede! le spuse din nou, blestemându- 
i în farsi şi engleză, urându-i pentru prostia şi brutalitatea cu 
care se purtaseră, încă în stare de şoc din pricina glonţului 
neaşteptat şi a atacului care venise din neant. 

De ce? De ce? De ce? 

- Ce pot să fac, Excelenţă? veni din întuneric. N-avem nici o 
picătură din morfina asta. E Voia lui Allah! 

Omul aprinse o lanternă, aproape orbindu-l, o întoarse 
către Hashemi şi apoi către cea de-a treia targa. Tânărul de- 
acolo era deja mort. Armstrong văzu că nu se obosiseră să-i 
închidă ochii. 

Alt țipăt gâlgâit se auzi dinspre Hashemi. 

- Stinge lumina, Ismail, spuse celălalt sanitar. Vrei să fim 
împuşcaţi?! 

Ismail se supuse alene. Din nou în întuneric, aprinse o 
ţigară, tuşi, îşi curăţă gâtul cu zgomot, trase deoparte prelata 
pentru câteva clipe, ca să se orienteze. 

- Încă vreo câteva minute, cu ajutorul lui Allah. 

Se lăsă pe vine şi îl scutură pe Hashemi, scoţându-l din 
pacea leşinului în iadul simţurilor. 

- Numai câteva minute, Excelenţă colonel. Nu muri încă! spuse 
binevoitor. Doar câteva minute şi o să fi tratat cum se cuvine. 

Se clătinară cu toţii când roata nimeri într-o groapă. 
Durerea îl săgeta pe Armstrong. Când simţi ambulanţa oprindu- 


se, aproape izbucni în lacrimi de uşurare. Alţi bărbaţi traseră 
deoparte prelata maşinii şi se năpustiră înăuntru. Mâini brutale îl 
înşfăcară de picioare şi-l târâră cu tot cu brancardă jos şi-l 
legară cu curelele acesteia. Prin ceața durerii văzu brancardă lui 
Hashemi dispărând în noapte, apoi oamenii îl ridicară neglijent, 
durerea fu insuportabilă şi el leşină. 

Purtătorii brancardelor păşiră peste șosea şi trecură printr- 
o poartă din peretele înalt în coridorul murdar şi plin de mucegai 
şi la capătul lui, în jos câteva trepte, într-o pivniţă largă, 
luminată cu lămpi de ulei. Mzytryk spuse: 

- Pune-l acolo! şi arătă către a doua masă. Hashemi se afla deja 
pe prima, legat de asemenea de brancardă lui. Alene, Mzytryk 
cercetă rănile lui Armstrong, apoi ale lui Hashemi, amândoi încă 
leşinaţi. 

- Bun, spuse. Aşteptaţi-mă sus, Ismail. 

Ismail îşi scoase banderola jegoasă cu cruce roşie şi o 
aruncă într-un colţ, odată cu ceilalţi. 

- Mulţi dintre ai noştri şi-au găsit martiriul în clădire. Mă îndoiesc 
să fi scăpat vreunul.. 

- Atunci ai fost înţelept să nu te duci la întâlnire. Ismail tropăi în 
sus pe scări ca să se alăture prietenilor săi care se felicitau 
zgomotos pentru succesul de a pune mâna pe conducătorul 
duşmanilor şi câinele său străin. Toţi erau luptători islamic- 
marxişti şi duri, nici unul dintre ei sanitar sau medic. Mzytryk 
aşteptă până rămase singur, apoi luă un briceag şi îl înfipse 
adânc în Hashemi. Urletul de durere îi făcu plăcere. Când acesta 
scăzu, ridică găleata de apă rece ca gheaţa şi o vărsă peste 
obrajii colonelului. Ochii se deschiseră şi groaza şi durerea din ei 
îi făcură şi mai mare plăcere. 

- Vroiai să mă vezi, colonele? Mi-ai ucis fiul, pe Feodor. Sunt 
generalul Piotr Oleg Mzytryk. 

Folosi din nou briceagul. Chipul lui Hashemi deveni 
grotesc şi el mugi, urlă şi bolborosi incoerent, încercând să se 
smulgă din legături. 

- Asta-i pentru fiul meu şi asta-i pentru fiul meu şi asta-i pentru 
fiul meu. 

Inima lui Hashemi era puternică şi rezistă minute întregi, 
timp în care el cerşi îndurare, cerşi moartea, unicului 
Dumnezeu. Moartea şi răzbunarea. Muri greu şi uri... 


Pentru un moment, Mzytryk rămase aplecat asupra lui, 
nările răzvrătindu-i-se împotriva mirosului, dar nu avea nevoie 
să se străduiască să-şi reamintească ce-i făcuseră cei doi fiului 
său ca să-l împingă până la al treilea nivel. Raportul lui Pahmudi 
fusese explicit. 

- Hashemi Fazir, ţi-am plătit-o, scârnăvie, spuse şi-l scuipă în 
faţă. 

Apoi se-ntoarse şi se opri. Armstrong se trezise şi-l privea 
de pe brancarda aflată de cealaltă parte a pivniţei. Ochi reci 
albaştri. Obraji lipsiţi de sânge. Lipsa de teamă îl ului. O să 
schimb in curând asta, îşi zise şi apucă briceagul. Atunci 
observă că braţul drept al lui Armstrong scăpase din legături, 
dar mai înainte să poată face vreo mişcare, englezul ajunsese la 
gulerul pardesiului şi-acum ţinea in gură marginea acestuia şi 
capsula de cianură ascunsă in ea. 

- Nu mişca! îl preveni Armstrong 

Mzytryk era prea vechi în meserie ca să se gândească să 
sară la el. Distanţa era prea mare. În buzunarul lateral avea un 
pistol, clar era sigur că mai înainte de a apuca să-l scoată, dinţii 
lui Armstrong vor zdrobi capsulaşi cele trei secunde rămase nu 
erau suficiente pentru răzbunare. Singura lui speranţă era ca 
durerea să-l facă să leşine sau să-şi piardă puterea de 
concentrare. Se sprijini cu spatele de cealaltă masă şi îl 
blestemă. 

Când cei care trăseseră targa îi legaseră curelele în 
întunericul ambulanţei, el îşi folosise instinctiv puterea, forțând 
curelele ca să-şi lase destul spaţiu pentru a-şi trage braţele 
afară în caz că durerea devenea insuportabilă. Avea o altă 
capsulă ascunsă în gulerul cămăşii. Tremurase tot timpul cât 
Hashemi se  îndreptase către moarte, mulţumindu-i lui 
Dumnezeu pentru răgazul care-i îngăduise să-şi elibereze braţul 
cu un efort teribil. Dar odată ce reuşise să atingă capsula, 
spaima îl părăsise și odată cu ea cea mai mare parte a durerii. 
Se împăcase cu sine însuşi în pragul morţii, unde viaţa pare atât 
de sublimă. 

- Suntem... suntem profesionişti, spuse. Noi nu ţi-am... noi nu ți- 
am ucis fiul. Era viu când generalul Janan l-a luat pentru 
Pahmudi. 

- Mincinosule! 


Mzytryk simţi slăbiciunea în voce şi ştia că n-avea să 
aştepte prea multă vreme. Se pregăti. 

- Citeşte documentele ofici... Oficiale. SAVAMA trebuie să fi 
întocmit unele.... Şi cele ale nemernicilor tăi de la KGB. 

- Crezi că sunt atât de prost că poţi să mă întorci împotriva lui 
Pahmudi înainte de a muri? 

- Citeşte rapoartele. Pune întrebări... Ai putea afla adevărul. Dar 
ticăloşilor tăi de la KGB nu le place niciodată adevărul. Iti spun 
că era viu când l-a luat SAVAMA. 

Mzytryk rămase descumpănit. N-ar fi fost normal pentru 
un profesionist ca Armstrong, aproape de moarte într-un fel sau 
altul, să-şi piardă vremea sugerând o asemenea investigaţie 
fără să fie sigur de rezultat. 

- Unde sunt benzile? 

II urmărea cu grijă văzând că ochii încep să clipească, că 
se instalează oboseala uriaşă datorată pierderii de sânge. Din 
clipă în clipă. 

- Unde sunt benzile? 

- N-au fost. Nici... nici de la al treilea... al treilea nivel. Puterea 
lui Armstrong se destrăma. Durerea dispăruse, odată cu timpul, 
îi trebuia un efort din ce în ce mai mare cu fiecare clipă ca să se 
concentreze. Dar benzile trebuie apărate. O copie era deja la 
adăpost în drum spre Londra, împreună cu un raport special. 

- Fiul tău a fost curajos şi puternic şi n-a scăpat nimic. Ce-a... ce- 
a smuls Pahmudi de la el... ce-a smuls de la el... nu ştiu. Bandiţii 
lui Pahmudi... Ei sau gunoaiele voastre. Era... era în viaţă când l- 
au luat ai voştri. Pahmudi i-a spus lui Hashemi... 

Asta ar fi posibil, se gândi Mzytryk nesigur. Scârnăviile 
alea incompetente din Teheran au dat peste cap operaţiunile 
noastre din Iran pentru ani de zile. Au interpretat aiurea ani de 
zile atitudinea Şahului şi şi-au bătut joc de munca noastră de 
generaţii. 

- O să aflu. Pe capul fiului meu, o s-o aflu, dar asta n-o să te 
ajute... tovarăşe! 

- O favoare... o favoare ce... cere alta. Tu l-ai terminat pe 
Roger... Roger Cross. Ei? 

Mzytryk râse, bucuros să-l necăjească şi să exploateze 
aşteptarea. 


- Eu am făcut-o, da, şi AMG. Îți aminteşti? Şi Talbot. Dar i-am 
spus lui Pahmudi să-l folosească pe scârnăvia de Fazir pentru 
această l6/a. 

Privi ochii reci, albaştri, îngustându-se, întrebându-se ce 
era în spatele lor. 

Armstrong îşi scotocea memoria. AMG? Ah, da, Alan 
Medford Granit născut în 1905, decanul agenţilor lor de 
contraspionaj. În 1963 ca informator secret al lui lan Dunross, 
identificase un spion în Nobila Casă. Şi un altul în Special 
Branch, care s-a dovedit a fi cel mai bun prieten al meu. 

- Mincinosule! AMG a fost ucis într-un accident de motocicletă în 
'63. 

- A fost ajutat. Aveam un l6/a asupra trădătorului ăla de un an 
sau mai mult; şi asupra nevestei sale japoneze. 

- Nu era căsătorit! 

- Ticăloşilor, voi nu ştiţi nimic. Special Branch, capete de 
bălegar! Era de la spionajul japonez, a avut un "accident" la 
Sydney în acelaşi an. 

Armstrong îşi îngădui un zâmbet uşor. Accidentul de 
motocicletă al lui AMG fusese organizat de KGB, dar repus 
înscena de MI6. Certificatul de deces era real. Al altcuiva însă, şi 
Alan Medford Grant încă opera cu succes, deşi cu un alt chip şi o 
altă acoperire, pe care nici măcar eu n-o ştiu. Dar o soţie 
japoneză? Era oare un alt ecran de fum sau altă taină? Taine în 
taine în taine. Trecutul îl chema. Cu un efort, îşi orienta 
gândurile către ceea ce dorea să afle cu adevărat, să se verifice 
dacă într-adevăr avea dreptate sau greşea, căci nu mai avea 
timp de risipit, câtuşi de puţin. 

- Care-i al patrulea om, mai-marele trădătorilor noştri? 

Întrebarea zăbovi îndelung în pivniţă. 

Mzytryk rămase surprins, pentru că Armstrong îi dăduse 
cheia răzbunării sale psihologice. Îi spuse numele şi-i văzu 
tresărirea. Şi numele celui de-al cincilea şi chiar şi al celui de-al 
şaselea. 

- MI6 este împănat cu agenţii noştri. Nu numai informatori. Aşa e 
şi MI5 şi cea mai mare parte a sindicatelor voastre. Ted Everly 
este unul dintre ai noştri, Broadhurst şi Lordul Grey. li 
aminteşti de el, din Hong Kong? Nu-i numai membru al 
Partidului Laburist, deşi ei sunt cea mai bună pepinieră a 
noastră. Nume? spuse el exultând de mulţumire, ştiind că era la 


adăpost de orice. Uită-te în Who's Who's. Sus de tot, la bănci, în 
City, în Ministerul de Externe - Henley este altul dintre ei noştri 
şi am deja o copie a raportului tău - până sus în cabinete, poate 
chiar în Downing Street. Avem cinci sute de profesionişti de-ai 
noştri în Anglia, fără să mai punem la socoteală trădătorii voştri. 

Râse crud. 

- Şi Smedley-Taylor? 
- O, da, şi el şi... 

Brusc, mulţumirea lui Mzytryk se topi şi se puse în gardă. 

- Cum de-ai aflat de el? Dacă ştii de el... ei? Armstrong era 
satisfăcut. Feodor Rakoczy nu minţise. Toate aceste nume de pe 
benzi plecaseră deja, erau deja la adăpost, Henley nu fusese 
niciodată de încredere şi nici măcar Talbot. Era mulţumit şi trist, 
îi părea rău că nu avea să fie prin preajmă, că nu avea să-i 
prindă el cu mâna lui. Cineva o s-o facă. AMG o s-o facă. 
Pleoapele îi fluturară, mâna îi aluneca de la guler. Instantaneu 
Mzytryk făcu un salt peste spaţiul care-i despărţea, mişcându-se 
foarte repede pentru un astfel de om voinic şi îi pironi braţul 
între masă şi picioare, smulgându-i gulerul. Armstrong râmase 
neputincios la voia lui. 

- Trezeşte-te, ticălosule! spuse exultând cu briceagul în mână. 
De unde şti de Smedley? 

Dar Armstrong nu-i răspunse. Moartea sosise tăcută. 

Mzytryk era furios şi inima bătea să-i spargă pieptul. 

- În sfirşit, n-are a face. S-a dus. Nu mai trebuie să pierd vremea, 
mârâi cu voce tare. 

Ticălosul s-a dus în iad ştiind c-a fost unealta unor 
trădători, unii dintre ei. Dar de unde ştia despre Smedley- 
Taylor? La dracu cu el! Şi totuşi, dacă a spus adevărul în privinţa 
fiului meu... 

În colţul pivniţei se afla un bidon cu kerosen. începu să-l 
împrăştie peste trupuri, furia topindu-i-se încet, încet. 

- Ismail! strigă spre capul scărilor. 

Când isprăvi kerosenul, aruncă bidonul într-un colţ. Ismail 

şi un alt bărbat coborâră în pivniţă. 

- Sunteţi gata de plecare? îi întrebă. 

- Da, cu ajutorul lui Allah. 

- Şi cu ajutorul nostru, spuse Mzytryk ironic. 

Îşi şterse mâinile obosit, dar satisfăcut de felul cum 
trecuseră ziua şi noaptea. Acum doar o scurtă călătorie până la 


periferiile Tabrizului, la elicopterul său. O oră sau chiar mai puţin 

până la dasha din Tbilisi şi la Vertinskaia. În câteva săptămâni, 

tânărul căţelandru Hakim va sosi, cu sau fără peşcheşul meu: 

Azadeh. Dacă vine fără el, o să-l coste foarte mult. 

- Pune-ţi foc, spuse aspru, şi plecăm. 

- Uite, tovarăşe general. Vesel, Ismail îi aruncă nişte chibrituri. 

Este privilegiul dumneavoastră să isprăviţi ce-aţi început. 
Mzytryk prinse cutia din zbor. 

- Bine, spuse. 

Primul chibrit nu se aprinse şi nici al doilea. Al treilea se 
aprinse. Se trase înapoi cu spatele către trepte şi-l aruncă 
grijuliu. Flăcările izbucniră până la tavan şi la grinzile de lemn. 
Atunci piciorul lui Ismail i se propti în spate şi-l trimise 
rostogolindu-se, cu capul înainte, între limbile flăcărilor. Cuprins 
de panică, Mzytryk ţipă şi începu să izbească flăcările cu 
palmele, apoi se răsuci şi începu să se târască în patru labe spre 
trepte; se opri un moment, izbindu-şi gulerul de blană cu 
palmele care începuseră să se înnegrească, tuşind şi sufocându- 
se din pricina fumului gros şi a mirosului de carne arsă. Reuşi 
cumva să se ridice în picioare, împleticindu-se. Primul glonte îi 
zdrobi rotula. Urlă şi se clătină, prăvălindu-se pe spate în flăcări; 
al doilea glonte îi zdrobi celălalt picior şi îl făcu să se 
ghemuiască la pământ. 

Neputincios, izbi flăcările cu palmele, ţipetele sale fiind 
înecate de mugetul din ce în ce mai mare al infernului încins. Şi 
deveni o torţă. 

Ismail şi celălalt bărbat săriră înapoi pe trepte către palier, 
aproape izbindu-se de ceilalţi care se năpustiseră înăuntru. 
Rămaseră cu gurile căscate la trupul lui Mzytryk ce se zvârcolea, 
flăcările înghiţindu-i acum cizmele. 

- De ce-ai făcut asta? întrebă unul dintre ei nedumerit. 

- Fratele meu a fost martir în casa aceea, ca şi vărul tău. 

- Voia lui Allah, dar Ismail, tovarăşul general, Allah să ne apere, 
el ne dădea bani şi arme şi explozive, de ce să-l ucidem? 

- De ce nu? N-a fost fiul ăsta de căţea un diavol arogant şi prost 
crescut? Nu era nici măcar dintre Oamenii Cărţii, spuse Ismail 
dezgustat. Sunt cu zecile acolo de unde vine. Cu miile. Ei au 
nevoie de noi, nu noi de ei. A meritat să moară. N-a venit el 
singur? Nu ne-a ispitit aşa? Scuipă către trup. Persoanele 
importante ar trebui să aibă gărzi de corp. 


O limbă de foc ajunse până la ei. Se retraseră grăbiţi. 
Flăcările cuprinseseră scările de lemn şi se împrăştiară rapid. în 
stradă se îngrămădiră cu toţii în camion, care nu mai arăta a 
ambulanţă. Ismail privi înapoi la flăcările care înghiţeau casa şi 
izbucni într-un hohot de râs. 

- Acum câinele ăsta s-a prăjit. Fie ca toţi necredincioşii să piară 
la fel de repede. 

In curtea palatului. Erikki se sprijinea de elicopter când 
zări stingându-se luminile din camera Hanului, de la al doilea 
etaj. O verificare atentă a celor doi poliţişti drogaţi, dormind 
adânc în cabină, îl linişti. Încet, închise uşa cabinei, îşi pregăti 
cuțitul de la centură şi ridică pistolul mitralieră. Cu îndemânarea 
unei fiare de noapte, se mişcă fără zgomot către palat. Străjile 
de la poartă nu-l observară depărtându-se. De ce şi-ar fi pierdut 
timpul? Hanul le dăduse ordine limpezi să-l lase pe pilot în pace 
şi să nu-l irite mai mult, căci, fără îndoială, în curând o să 
obosească să se joace cu maşina. 

- Dacă ia un automobil, lăsaţi-l. Dacă poliţia vrea necazuri, e 
problema lor. 

- Da, înălţimea voastră, spuseseră amândoi, bucuroşi că nu 
răspundeau de Cel cu Cuţitul. 

Erikki se strecură pe uşa de la intrare şi de-a lungul 

coridorului slab luminat către scările care duceau spre aripa de 
nord, departe de încăperile Hanului. Fără zgomot, urcă treptele 
şi străbătu un alt coridor. Zări o dungă de lumină sub uşa 
apartamentului lor. Intră în hol fără şovăire, închizând uşa în 
linişte după el. Traversă camera câtre uşa dormitorului şi o 
deschise brusc. Spre surpriza lui, Mina, slujnica lui Azadeh, se 
afla şi ea acolo. Era îngenuncheată pe pat, unde o masase pe 
Azadeh, care dormea adânc. 
- O, îmi cer iertare, bolborosi ea, înspăimântată de prezentabilii, 
ca toţi servitorii. Nu v-am auzit, Excelenţa voastră! înălţimea sa 
m-a rugat să continui cât de mult pot cu masajul, apoi să dorm 
aici. 

Chipul lui Erikki era o mască, dârele de ulei de pe braţ şi 
de pe bandajul lipit peste ureche făcându-l să ară şi mai 
ameninţător. 

- Azadeh! 
- O, n-o s-o treziţi, Excelenţă! A luat... a luat două somnifere şi 
m-a rugat să vă cer iertare dacă... 


- Îmbrac-o! şuieră. Mina se albi. 
- Dar, Excelenţă... 

Inima îi sări aproape din piept când văzu cuțitul în mâna 

lui. 
- Îmbrac-o iute şi dacă scoţi un sunet te despic. Fă-o! O văzu 
înşfăcând cămaşa de noapte. 
- Nu asta, Mina, haine călduroase, haine de schi. Pe ţi zeii, nu 
contează de care, dar repede! 

Îl urmări cu privirea aşezându-se între ea şi uşă, ca să nu 
poată fugi. Pe masa de lângă pat se afla kukriul în teaca lui. Il 
străbătu o tresărire şi-şi desprinse ochii de acolo; asigurându-se 
că Mina îi dădea ascultare, scoase poşeta lui Azadeh din sertarul 
mesei de toaletă. Toate documentele ei se aflau acolo, cartea 
de identitate, paşaportul, permisul de conducere, certificatul de 
naştere, totul. Bun, îşi zise şi o binecuvântă pe Aisha pentru 
darul despre care îi spusese Azadeh înainte de cină şi mulţumi 
străvechilor săi zei pentru că îi oferiseră planul în dimineaţa 
aceasta. 

Ah, draga mea, crezi că te-aş fi părăsit cu adevărat? 

Tot în poşetă se afla punga ei moale de mătase cu bijuterii 
care părea mai grea ca de obicei. Ochii i se măriră la vederea 
smaraldelor şi diamantelor şi colierelor de perle şi medalioanelor 
pe care le adăpostea acum. Ce a rămas de la Najoud, îşi spuse, 
aceleaşi pe care Hakim Han le folosise ca să se tocmească cu 
nomazii şi pe care le-am luat de la Baiazid. 

În oglindă o observă pe Mina holbându-se cu gura căscată 
la bogăţia pe care o ţinea în mâini, Azadeh moale şi aproape 
îmbrăcată. 

- Grăbeşte-te! se răsti către imaginea ei. 

La punctul de ambuscadă, mai jos de palat. Atât 
sergentul de poliţie cât şi şoferul din maşina care aştepta lângă 
drum priveau lung la palatul aflat la patru sute de metri mai 
departe, sergentul folosind binoclul. Nu se vedeau decât 
luminile slabe din preajma porţii uriaşe, nici un semn de vreo 
strajă sau de cei doi oameni ai săi. 

- Dă-i drumul până acolo! spuse neliniştit sergentul. Ceva nu e-n 
regulă, pe Allah! Fie au adormit fie sunt morţi. Mergi încet şi în 
tăcere. 


Îşi strecură mâna în tocul de piele de lângă el şi băgă un 
glonţ în încărcătorul carabinei MI6. Şoferul porni motorul şi urcă 
încet pe drumul pustiu. 

La poarta principală. Babak, straja, se sprijinea de un 
stâlp al porţii masive de fier, închisă şi zăvorâtă. Cealaltă strajă 
şedea ghemuită în apropiere pe nişte saci, cufundată adânc în 
somn. Printre barele porţii se putea zări drumul troienit care 
şerpuia către oraş. Dincolo de fântâna goală din curtea din rață, 
la o sută de metri mai încolo, se afla elicopterul. Vântul îngheţat 
mişca uşor palele elicei. Căscă şi-şi izbi picioarele ca să şi le 
încălzească, apoi începu să se uşureze printre bare, mişcând 
absent jetul într-o parte şi-n alta. 

Mai devreme, când Hanul îi lăsase să plece şi să se 
întoarcă la postul lor, descoperiseră că cei doi poliţişti 
dispăruseră. Au şters-o să şterpelească ceva de mâncare sau să 
tragă un pui de somn, spusese. Allah să-i blesteme, pe toţi 
poliţiştii. 

Babak căscă în aşteptarea zorilor, când avea să fie liber 
pentru câteva ceasuri. Nu mai avea de făcut decât să lase să 
treacă maşina pilotului, chiar înainte de-a se crăpa de ziuă, apoi 
să încuie poarta şi în curând avea să fie în pat lângă un trup 
cald. Îşi scarpină absent boaşele, simțindu-se tare şi excitat. Se 
sprijini alene cu spatele de zid jucându-se cu mădularul, 
uitându-se în acelaşi timp să vadă dacă zăvorul greu al porţii era 
tras şi poarta mai mică, laterală, încuiată şi ea. Apoi, cu coada 
ochiului prinse o mişcare. Se uită într-acolo. Pilotul se strecurase 
pe o uşă laterală a palatului cu o boccea mare pe umăr, fără a-şi 
mai ţine braţul în eşarfă, şi cu o armă în mână. Grăbit, Babak se 
încheie la prohab, îşi trecu carabina pe umăr şi se trase în 
umbră. Prudent, lovi cu piciorul cealaltă strajă, ce se trezi fără 
zgomot. 

- Uite, şopti, credeam că pilotul e încă în cabina 'copterului. 

Cu ochii mari îl urmăriră pe Erikki care se ţinea în umbră, 

apoi ţâşni tăcut peste spaţiul deschis către elicopter. 

- Ce duce? Ce e-n bocceaua aceea? 

- Pare un covor... Un covor strâns sul, şopti celălalt, auziră 
sunetul depărtat al uşii carlingii. 

- Dar de ce? Pe toate Numele lui Allah, ce face? Nu era decât 
foarte puţină lumină, dar aveau vederea și auzul excelente. 
Auziră apropiindu-se o maşină, dar în aceeaşi clipă atenţia le fu 


abătută de zgomotul depărtat uşii cabinei care se deschise. 
Aşteptară abia răsuflând, apoi îl zăriră aruncând sub burta 
elicopterului ceea ce părea a fi două legături gemene, apoi 
aplecându-se ca să treacă pe sub coadă şi să reapară de partea 
cealaltă. 

Pentru un moment rămase acolo, uitându-se către ei fără 
să-i vadă, apoi deschise încet uşa carlingii şi intră înăuntru cu 
arma, covorul răsucit fiind acum sprijinit pe scaunul din faţă. 
Dintr-o dată motoarele porniră şi amândouă gărzile tresăriră. 

- Allah să ne apere. Ce facem? Nervos, Babak spuse: 

- Nimic. Hanul ne-a zis exact aşa: "Lăsaţi-l în pace pe pilot, orice 
o face. E primejdios!" Aşa ne-a zis, nu? când pilotul ia maşina 
aproape de ziuă, lăsaţi-l să plece. 

Era nevoit să strige ca să acopere zgomotul crescând al 
motoarelor. 

- Nu facem nimic. 

- Dar nu ni s-a spus că o să pornească din nou motoarele. Hanul 
n-a zis asta, sau că o să încerce să fugă cu covoare. 

- Ai dreptate! Voia lui Allah, dar ai dreptate. Erau din ce în ce 
mai nervoşi. Nu uitaseră străjile aruncate în temniţă şi biciuite 
de bătrânul Han pentru nesupunere sau greşeală sau cele 
alungate de cel nou. 

- Motorul sună bine acuma, nu crezi? 

Amândoi îşi ridicară privirile când la al doilea etaj, etajul 
Hanului, se aprinseră luminile, apoi tresăriră, răsucindu-se pe 
călcâie când maşina poliţiei se opri brusc în faţa porţii. 

Sergentul ţâşni afară cu o lanternă în mână. 

- Ce se întâmplă, pe Allah? Deschideţi poarta, pe Allah! Unde-s 
oamenii mei? 

Pabak se repezi către poarta laterală şi trase zăvorul. 

În carlingă mâinile lui Erikki se mişcau cât puteau de 
repede, rana din braţ stânjenindu-l. Sudoarea i se scurgea pe 
obraji şi se amesteca cu un fir de sânge de la ureche, de unde 
bandajele lipite cu bandă adezivă se mişcaseră. Răsufla greu, 
sacadat, din pricină că alergase din aripa de nord cu Azadeh 
înfăşurată în covor, adormită şi fără puteri şi înjură acele 
indicatoarelor care nu voiau să se ridice mai repede. Văzuse 
aprinzându-se luminile în apartamentele lui Hakim şi capete 
care se iţiseră la ferestre. 


Înainte să părăsească apartamentul, îi trăsese un pumn 
Minei, ameţind-o prudent, sperând că n-o rănise, ca s-o apere și 
pe ea şi pe el, să nu poată da alarma sau să fie acuzată de 
complicitate, o înfăşurase pe Azadeh în covor şi-şi prinsese 
kukriul de centură. 

- Haide! se răsti la indicatoare, apoi zări lângă poarta principală 
doi bărbaţi în uniformă de poliţişti. 

Pe neaşteptate, elicopterul fu scăldat într-o baie de lumină 
de la lanternă şi îşi simţi stomacul răsucindu-se. Fără să se 
gândească, înşfacă pistolul mitralieră, scoase ţeava prin 
fereastra pilotului şi apăsă pe trăgaci, ochind sus. 

Cei patru oameni se împrăştiară căutând adăpost când 
gloanţele ricoşară de fierăria porţii. în spaima lui, sergentul 
scăpă lanterna, dar nu mai înainte ca toţi să poată vedea două 
trupuri, al caporalului şi al celuilalt poliţist, ghemuite, inerte, 
prăbuşite la pământ şi să-i creadă morţi. Când rafala încetă, 
sergentul se repezi spre poarta laterală şi spre maşină şi 
carabină. 

- Trage, pentru Dumnezeu! strigă şoferul. Surescitat, Babak 
apăsă pe trăgaci, dar gloanţele se pierdură în aer. Imprudent, 
şoferul ieşi la loc deschis ca să recupereze lanterna. O altă 
rafală din elicopter şi sări înapoi. 

- Fiu de căţea! 

Toţi trei rămaseră la adăpost. O altă rafală şi lanterna 
dansă, apoi explodă. 

Erikki îşi vedea ruinat planul de evadare, elicopterul o 
ţintă neajutorată pe sol. Timpul trecea în defavoarea lui. Pentru 
o fracțiune de secundă se gândi să oprească motoarele. 
Indicatoarele erau mult prea jos. Apoi, îşi goli pistolul mitralieră 
către poartă cu un strigăt prelung, împinse maneta de gaz 
înainte şi lăsă să-i scape un alt strigăt primitiv care-i îngheţă pe 
cei ce-l auziră. Motoarele trecură la putere maximă, urlând sub 
tensiune când împinse manşa înainte şi târî elicopterul, 
săltându-l în aer câţiva centimetri, cu coada în sus; acesta 
alunecă înainte scrijelind pavajul cu patinele, săltă şi se ridică, 
se lăsă înapoi şi săltă din nou şi rămase în aer, legănându-se 
violent. 

La poarta principală, şoferul smulse arma din mâna strajei 
şi se îndreptă către stâlp, privind grijuliu pe după el ca să vadă 
elicopterul depărtându-se, şi apăsă pe trăgaci. 


La al doilea etaj al palatului, Hakim se aplecase ameţit pe 
fereastra dormitorului, smuls din somn de zgomot. Straja Margol 
se afla lângă el. Zăriră elicopterul aproape izbindu-se de una 
dintre clădirile de lemn de la marginea curţii, smulgând cu 
patinele o parte din acoperiş, apoi luptându-se să înainteze într- 
o ascensiune greoaie. Dincolo de ziduri se afla maşina poliţiei, 
silueta sergentului profilată pe fascicolul farurilor. Hakim îl văzu 
ochind şi se rugă să nu nimerească. Erikki auzi gloanţele 
zăngănind în metal, se rugă să nu fie atins nimic vital şi se 
aplecă periculos într-o parte ca să iasă din zona expusă de 
deasupra zidurilor către un spaţiu lateral, unde putea să se 
strecoare la adăpostul palatului. În virajul său violent, covorul 
răsucit în jurul lui Azadeh se răsturnă şi se lovi de comenzi. O 
clipă se simţi pierdut, apoi îşi folosi uriaşa-i putere ca s-o 
împingă într-o parte. Rana din braţ se deschise. 

Zbura legănat în spatele aripii de nord a palatului, 
elicopterul încă la câţiva metri deasupra solului, îndreptându-se 
către celălalt zid împrejmuitor, din apropierea colibei unde 
fuseseră ascunşi Ross şi Gueng. Incă numai la câţiva metri 
înălţime, un glonte rătăcit îi găuri uşa şi izbi în panoul de 
instrumente, împrăştiind cioburi de sticlă. 

Când elicopterul dispăru din vedere, Hakim şchiopată de-a 
curmezişul uriaşului dormitor, pe lângă focul de lemne care 
ardea vesel, şi ieşi pe coridor, către ferestrele de-acolo. 

- Tu poţi să-l vezi? întrebă gâfâind din cauza efortului. 
- Da, înălţimea voastră, spuse Margol şi arătă surescitat cu 
degetul. Acolo! 

Elicopterul era doar o siluetă neagră pe fondul şi mai 
întunecat al cerului, apoi reflectoarele curţii se aprinseră şi 
Hakim îl văzu clătinându-se pe deasupra zidului la numai câţiva 
centimetri şi prăvălindu-se de partea cealaltă. Câteva secunde 
mai târziu reapăru, prinzând viteză şi altitudine. În acel moment 
năvăli alergând pe coridor Aisha, ţipând isteric: 

- Înălţimea voastră, înălţimea voastră, Azadeh a plecat! A 
plecat! Diavolul ăla a răpit-o! Şi Mina, zace în nesimţire! 

Din pricina somniferelor, lui Hakim îi venea greu să se 
concentreze. Nu simţise niciodată pleoapele mai grele ca acum. 
- Ce spui? 

- Azadeh a plecat, sora voastră a plecat! A înfăşurat-o într-un 
covor şi a răpit-o! A luat-o cu el! 


Se opri temătoare, zărind privirea din ochii lui Hakim, faţa 
lui cenuşie în lumina slabă şi pleoapele fluturând, ea neştiind că 
luase somnifere. 

- A răpit-o! 

- Dar... dar asta nu se poate, nu e cu... 

- O, ba da! A răpit-o şi Mina e în nesimţire! Hakim clipi către ea, 
apoi bolborosi: 

- Daţi alarma, Aisha. Dacă e răpită... pe Allah, daţi... daţi alarma! 
Am luat somnifere şi ei... o să mă ocup de diavolul ăsta mâine... 
Pe Allah... Acum nu pot... Dar trimiteţi pe cineva la Gărzile Verzi. 
Daţi de veste! Hanul pune o răscumpărare regească pe capul 
lui... Margol, ajută-mă să mă întorc în camera mea... 

Servitori înspăimântați şi străji se adunaseră la celălalt 
capăt al coridorului şi Aisha, scăldată în lacrimi, alergă înapoi la 
ei, spunându-le ce se întâmplase şi ce ordonase Hanul. 

Hakim bâjbâi după pat şi se întinse pe spate istovit. 

- Margol, spune străjilor să-i aresteze pe proştii ăia de la poartă. 
Cum de-au putut să lase să se întâmple asta?! 
- N-au fost atenţi, înălţimea voastră! 

Omul era sigur că avea să fie dată vina pe ei, cineva 
trebuia să fie făcut vinovat, deşi el fusese de faţă când Hanul le 
spusese să nu se amestece în treburile pilotului. Transmise 
ordinul şi se întoarse. 

- Vă simţiţi bine, înălţimea voastră? 

- Da, mulţumesc. Nu pleca din cameră. Trezeşte-mă în zori. Ai 
grijă de foc şi trezeşte-mă în zori! 

Hakim se lăsă să alunece mulţumit în somnul care-l îmbia atât 
de  seducător. Spatele nu-l mai durea, dar mintea era 
concentrată asupra lui Azadeh şi Erikki. 

Când sora lui ieşise din mica încăpere, lăsându-l singur cu 
Erikki, îngăduise să i se vadă tristeţea. 

- N-ai cum să scapi din capcană, Erikki. Suntem cu toţii încolţiţi. 
Cu toţii. Tu, Azadeh şi cu mine. încă nu pot să cred că o să 
renunţe la mahomedanism şi în acelaşi timp sunt convins că n-o 
să mi se supună nici mie, nici ţie! Nu vreau s-o rănesc cu nici un 
chip, dar n-am de ales. Sufletul ei nemuritor e mult mai 
important decât viaţa ei temporară. 

- Aş putea să-i salvez sufletul, Hakim, cu ajutorul tău. 

- Cum? 


Văzuse încordarea lui Erikki, faţa sa tensionată, ochii 

ciudaţi. 

- Elimină cauza! 

- Cum? 

- Să zicem că nebunul ăsta de pilot nu e mahomedan, ci un 
barbar care e atât de îndrăgostit de nevasta lui că înnebuneşte 
şi mai mult şi, în loc să evadeze de unul singur, o doboară în 
nesimţire, pe neaşteptate, o răpeşte, pleacă cu ea în zbor şi o 
scoate din ţară împotriva voinţei ei şi refuză să-i îngăduie să se 
întoarcă. În cele mai multe ţări, un soţ poate să aplice măsuri 
extreme ca să-şi menţină puterea asupra soţiei şi chiar să o 
forţeze să i se supună şi să-l asculte. In acest fel, ea n-o să-şi 
încalce jurământul şi n-o să trebuiască niciodată să renunţe la 
mahomedanism, tu n-o să fii nevoit vreodată să-i faci vreun rău 
şi eu o să-mi păstrez femeia. 

- E păcăleală, spusese Hakim descumpănit. E păcăleală. 

- Nu, e închipuire. O ipoteză. Totul e numai o închipuire. Dar 
ipotetic ea îndeplineşte... se supune regulilor cărora ai jurat să li 
te supui şi nimeni nu va crede vreodată că sora Hanului 
Gorgonilor şi-ar încălca de bunăvoie jurământul şi ar renunţa la 
mahomedanism pentru un barbar. Nimeni... Nici măcar acum nu 
eşti sigur c-o s-o facă. Nu-i aşa? 

Hakim încercase să găsească scăpări în plan. Nu găsise 
nici una, iar planul ar fi rezolvat multe. N-ar rezolva oare totul? 
Dacă Erikki trebuia să facă asta fără ştirea şi ajutorul ei, s-o 
răpească... e-adevărat! Nimeni n-ar crede vreodată că şi-a 
încălcat de bunăvoie jurământul. S-o răpească! Aş putea să 
condamn asta public şi să mă bucur pentru ea în taină, dacă 
vreau să plece, iar el să trăiască. Dar trebuie s-o fac. Este 
singura cale. Ca să-i salvez ei sufletul, trebuie să-l salvez pe el. 

În pacea dormitorului, deschise pentru o clipă ochii. 
Umbrele aruncate de flăcări dansau pe tavan. Erikki şi Azadeh 
se aflau acolo. Allah o să mă ierte, îşi zise alunecând în somn. 
Mă întreb dac-o s-o mai văd vreodată. 


CAPITOLUL 69 


Teheran, lângă Universitate; ora 11,58 noaptea. În 
întunericul rece, Seherazada stătea cu falanga de Gărzi Verzi, 


apărând primele rânduri ale mahomedanilor care, strânşi unul 
lângă celălalt, strigau "Allah e mare!" la unison, o barieră vie în 
faţa celor două sau trei mii de studenţi de stânga, zgomotoşi şi 
agitaţi, care se apropiau pe bulevard. Lanterne şi torţe aprinse, 
câteva maşini în flăcări, arme, bețe, bâte. Degetele ei se 
strânseră în jurul pistolului din buzunar; avea grenada pregătită 
în celălalt buzunar. 

- Allah e mare! strigă. 

Duşmanul se apropia repede şi Seherazada văzu pumnii 
strânşi, auzi tumultul crescând de ambele părţi, strigătele din ce 
în ce mai răguşite, simţi nervii tuturor din ce în ce mai întinşi. 
"Nu e alt Dumnezeu decât Allah". Acum duşmanii lor erau atât 
de aproape încât putea să vadă chipul fiecăruia. Dintr-o dată 
realiză că nu erau o adunătură de revoluționari vânduți Satanei, 
nu toţi, imensa lor majoritate erau studenţi şi studente, bărbaţi 
şi femei de vârsta ei, femeile înaintând curajoase fără chador, 
strigând, cerându-şi drepturile, votul şi toate lucrurile acelea de 
bun simţ date de Allah, câştigate din greu, care nu trebuiau 
niciodată înapoiate. 

Se simţi transportată înapoi în fierbinţeala ameţitoare a 
Marşului Femeilor, toate în cele mai bune haine ale lor, cu părul 
liber, ele la fel de libere ca şi părul lor, susţinându-şi libertatea şi 
toate drepturile în noua măreaţă Republică Islamică, unde ea şi 
fiul ei şi Tommy aveau să trăiască fericiţi pentru totdeauna. 

Din nou apăru în faţa ochilor ei imaginea fanaticului 
fluturându-şi cuțitul, sfâşiind viitorul, dar asta nu mai conta. 
Ibrahim îl oprise. Ibrahim, conducătorul studenţilor, fusese acolo 
ca să-o salveze. O, Ibrahim, eşti aici în noaptea asta, îi conduci 
aşa cum ne-ai condus pe noi? Eşti aici, luptând iarăşi pentru 
libertate şi dreptate şi drepturile femeilor, sau ai fost trecut în 
rândul martirilor la Kowiss, aşa cum doreai, rugându-l pe 
mullahul acela blestemat, cu două feţe, care ţi-a ucis tatăl - aşa 
cum a fost ucis al meu? Dar... dar tata a fost ucis de 
mahomedani, nu de cei de stânga, se gândi uluită. lar Imamul 
este încă neclintit de partea tuturor legilor care au fost pe 
vremea Profetului... Şi Meshang... Şi Tommy a fost forţat să 
plece şi divorţul mi-a fost impus... şi căsătoria impusă cu 
bătrânul acela murdar... şi n-am nici un drept! 

- Ce fac aici? gâfâi ameţită, în mijlocul acelui tumult. Ar trebui să 
fiu acolo cu ei. Ar trebui să fiu acolo cu ei, nu aici... Nu, nu, nu, 


nici acolo. Ce fac cu copilul, cu fiul meu? E primejdios pentru el 
aici. 

Undeva se auzi un foc de armă, apoi altele şi vacarmul 
deveni general, cei din faţă încercând să se retragă, iar cei din 
spatele lor încercând să ajungă în rândurile care luptau. In jurul 
Şheherazadei era o vălmăşeală nebună. Se simţi strivită şi 
împinsă înainte, abia atingând pământul cu picioarele. O femeie 
de lângă ea ţipă şi se prăbuşi sub picioarele celorlalţi. Un bătrân 
se împiedică şi dispăru sub ei, bâlbâind cuvintele Shahadei, 
aproape trăgând-o cu el. Umărul cuiva o izbi în stomac şi ea ţipă 
de durere şi spaima ei deveni teroare. 

- Tommy, ajută-mă! 

La o sută de metri mai în faţă, Tom Lochart era lipit de 
vitrina unui magazin de către grupul de studenţi. Haina îi era 
sfâşiată, şapca dispăruse şi se simţea mai disperat ca niciodată. 
De ore întregi căuta printre grupurile de studenţi, nădăjduind cu 
disperare să o găsească, sigur că ea se afla pe undeva pe acolo, 
printre ei. Unde în altă parte ar fi putut să se ducă? Desigur că 
nu la apartamentul acelui student, cel despre care Jari zicea că 
l-au întâlnit, acel Ibrahim, sau cum s-o fi numit, care nu 
însemna nimic. Mai bine acolo decât aici, se gândi disperat. O, 
doamne, ajută-mă să o găsesc. 

Pe lângă el trecură nişte femei scandând, cele mai multe 
în haine occidentale, cu jeanşi, scurte matlasate - şi atunci o 
văzu. Se zbătu să-şi croiască drum de-a lungul zidului, dar încă o 
dată se înşelase şi-şi ceru iertare şi-şi croi drum iarăşi într-o 
parte, urmărit de câteva înjurături. Apoi i se păru că o zăreşte 
de partea cealaltă a drumului, dar din nou se înşelase. Fata 
purta aceleaşi haine de ski ca şi Seherazada şi avea aceeaşi 
coafură şi era cam de vârsta ei, dar ducea o placardă cu o 
lozincă marxist-islamică şi, iritat de nemulţumire, o înjură, 
urând-o pentru prostia ei. Îl enervau strigătele dintr-o parte şi 
din cealaltă şi ar fi vrut să aibă un ciomag şi să-i zdrobească, să 
alunge răul din ei. 

O, Allah, ajută-mă s-o găsesc. 

- Allah e mare! murmură şi, deşi era înnebunit de grijă pentru 
ea, îşi simţea în acelaşi timp sufletul înălţat. 

Când o să devin mahomedan, totul o să se schimbe. Acum 
o să mă accepte. Sunt unul dintre ei, pot să mă duc în hagealâc 
la Mecca, pot să mă rog în orice moschee, culoarea sau rasa nu 


înseamnă nimic pentru Allah. Numai credinţa. Cred în Allah şi 
cred că Mohammed a fost Profetul lui Allah. N-am să fiu 
fundamentalist sau şiit. Am să fiu sunit ortodox. Am să găsesc 
un profesor şi-am să studiez şi-am să învăţ araba. Şi am să 
pilotez pentru lranOil şi noul regim şi-o să fim fericiţi, 
Seherazada şi cu mine. 

Un foc de armă se auzi în apropiere şi în aer se înălţară 
flăcările de la o baricadă din cauciucuri aprinse, în timp ce 
grupuri mici de studenţi se aruncau urlând asupra rândurilor 
Gărzilor Verzi. Se auziră din nou alte focuri de armă şi întreaga 
stradă izbucni în strigăte, trupuri alergând de colo-colo şi cei 
slabi fură zdrobiţi sub picioare: O coloană înnebunită de tineri îl 
târi către zona luptelor. 

La circa optzeci de metri mai departe, Seherazada tipa 
zbătându-se cu disperare, încercând să-şi facă loc cu coatele şi 
cu picioarele, într-o parte, unde avea să fie relativ mai la 
adăpost. Chadond ei era sfâşiat, eşarfa dispăruse. Era zgâriată 
şi o durea pântecul. Cei din jurul ei se transformaseră într-o 
gloată ce izbea cu furie, orbeşte, pe cei din faţa lor, fiecare 
pentru el, dar toţi făcând parte din aceeaşi gloată dementă. 
Bătălia balansa mulţimea înainte şi înapoi, nimeni nu ştia cine e 
prieten sau duşman, cu excepţia mullahilor şi Gărzilor Verzi care 
strigau, încercând să controleze încăierarea. Cu un răcnet 
asurzitor, gloata de mahomedani îşi luă avânt şi avansa. Cei 
slabi se prăbuşiră şi fură zdrobiţi sub picioare. Bărbaţi, femei. 
Ţipete şi strigăte şi tumult, toţi chemând, fiecare pentru ei, pe 
Allah, după închipuirea fiecăruia. 

Studenţii luptau cu disperare, dar fură măturaţi fără milă. 
Mulţi se prăbuşiră. Fură călcaţi în picioare. Restul se împrăştie şi 
începu urmărirea, iar părţile se amestecară. 

Lochart îşi folosise înălţimea şi greutatea ca să-şi croiască 
drum spre trotuar şi acum se oprise între două maşini, apărat de 
ele pentru moment. La câţiva metri mai departe văzu o alee 
îngustă, pe jumătate ascunsă între case, care ducea către o 
moschee năruită, unde avea să se afle la adăpost. 

În faţă se produse o deflagraţie uriaşă când rezervorul 
unei maşini explodă, împrăştiind flăcări. Cei norocoşi fură ucişi 
pe loc, răniții începură să urle. La lumina flăcărilor i se păru că o 
vede o fracțiune de secundă, apoi un grup de tineri care alergau 


dădu peste el, cineva îl lovi cu pumnul în spate, alţii îl 
îmbrânciră la o parte din drum şi se prăbuşi sub bocancii lor. 

Seherazada se afla doar la treizeci de metri distanţă, cu 
părul în dezordine, cu hainele sfâşiate, încă prinsă în 
înghesuială, încă târâtă de învălmăşeală, încă ţipând după 
ajutor, în mijlocul mulţimii surde şi nepăsătoare. 

- Tommy, ajută-mă! Ajutor! 

Mulțimea se desfăcu pentru o clipă. Ţâşni în locul liber, 
strecurându-se către magazinele încuiate şi oblonite şi maşinile 
parcate lângă trotuar. Tumultul scădea. O mulţime de mâini 
împingeau într-o parte şi-n alta ca să croiască loc stăpânilor lor, 
palmele îşi ştergeau sudoarea şi murdăria şi fiecare începu să-şi 
privească vecinul. 

- Afurisită de târfă comunistă! strigă omul aflat în calea ei, cu 
ochii aproape ieşiţi din cap de furie. 

- Nu sunt... nu sunt... Sunt mahomedană... gâfâi ea, dar mâinile 
înşfăcaseră bluza de schi cu fermoarul smuls şi palma bărbatului 
se strecură dedesubt, apucându-i sânul. 

- Târfă! Femeile mahomedane nu se destrăbălează. Femeile 
mahomedane poartă chador. 

- L-am pierdut! Mi-a fost smuls, ţipă ea. 

- Târfă! Allah să te blesteme. Femeile noastre poartă chador. 

- L-am pierdut, mi l-au smuls, ţipă din nou şi încercă să-l 
împingă. Nu este alt... 

- Târfă! Stricato! Diavoliţo! strigă el fără s-o audă, cuprins de 
nebunie, atingerea sânului prin bluza de mătase şi furoul de 
dedesubt înfierbântându-l şi mai mult. 

Degetele se strânseră pe mătase şi o smulseră şi 
cuprinseră rotunjimea pieptului, cealaltă mână trăgând-o mai 
aproape ca s-o supună şi s-o gâtuie, în timp ce ea izbea cu 
picioarele şi striga. 

Cei din apropiere începură să strige cuvinte de batjocură 

sau încercară să se dea la o parte. Era greu să vadă în 
întunericul abia risipit de lumina flăcărilor, neînţelegând din ce 
se întâmpla decât că cineva prinsese o târfă comunistă acolo, 
între rândurile drept-credincioşilor. 
- Pe Allah, nu e comunistă! Am auzit-o strigând numele 
Imamului, strigă cineva, dar ţipetele din jur îl acoperiră, o altă 
încăierare izbucni şi bărbaţii se aruncară înainte să ajute sau îşi 
făcură loc cu umerii ca să se retragă şi îi lăsară singuri. 


Se luptă cu el cu unghiile şi cu picioarele şi cu glasul, 
sufocată de răsuflarea şi obscenităţile lui. Cu un ultim efort, îl 
chemă pe Allah în ajutor, încercă să-i sfâşie obrajii cu unghiile şi 
nu reuşi şi-şi aminti de armă. Mâna o înşfăcă singură, împinse 
ţeava în el şi apăsă pe trăgaci. Omul se prăbuşi răcnind, cu cea 
mai mare parte a organelor genitale smulse. In jurul ei se lăsă 
brusc tăcere şi se făcu loc. Pumnul ei ieşi din buzunar ţinând 
încă arma. Un om din apropiere i-l înşfacă. Se holbă aiurită în jos 
la atacatorul ei, care se zvârcolea şi gemea în praf. 

Allah e mare! bolborosi, apoi băgă de seamă starea în 
care era şi îşi strânse scurta în jurul pieptului, o încheie şi 
observă ura care o înconjura. Mă ataca! Allah e mare! Allah e 
mare! 

- Pentru ea sunt doar vorbe! E comunistă! ţipă ascuţit o femeie. 
Uitaţi-vă la hainele ei: nu e de-a noastră! 

La câţiva metri mai departe, Lochart se ridică din praf cu 
capul bubuind, urechile ţiuind, abia în stare să vadă sau să 
audă. Cu un efort imens se ţinu drept, apoi îşi croi drum cu 
coatele înainte, către intrarea în alee, către linişte şi siguranţă. 
Mai avuseseră şi alţii acelaşi gând şi intrarea deja era blocată de 
învălmăşeală. Şi atunci vocea ei, amestecată cu alte strigăte, 
ajunse până la-el. Se întoarse. 

O văzu încolţită, cu spatele lipit de un perete, cu gloata în 
jurul ei, cu hainele pe jumătate smulse de pe trup, mâneca 
scurtei sfâşiată, ochii holbaţi, privirea disperată, cu grenada în 
mână. În clipa aceea, un bărbat făcu o mişcare către ea, ea 
smulse cuiul, omul îngheţă şi toată lumea începu să se tragă 
înapoi. Lochart năvăli prin cordonul de trupuri până la ea şi 
înşfacă grenada, ţinând levierul coborât. 

- La o parte de lângă ea! urlă în farsi şi rămase în faţa ei, 
apărând-o. E mahomedană, fii de căţea! E mahomedană şi soţia 
mea şi eu suntem mahomedan. 

- Eşti străin şi ea e comunistă, pe Allah! 

Lochart se repezi la omul care strigase şi pumnul său, 
înarmat acum cu grenada, îi zdrobi buzele, dizlocându-i falca. 
- Allah e mare! mugi Lochart. 

Alţii preluară strigătul şi cei care nu-l credeau nu mai 
făcură nimic, temându-se de el, dar şi mai temători de grenadă. 
Ţinând-o strâns cu braţul liber, pe jumătate sprijinind-o, pe 


jumătate târând-o pe Seherazada, Lochart avansa până în 
primele rânduri, cu grenada pregătită în mână. 
- Vă rog, lăsaţi-ne să trecem. Allah e mare! Pacea fie cu voi! 

Primele rânduri se despărţiră, apoi celelalte şi el îşi croi 

drum printre ele, murmurând: 
- Allah e mare! Pacea fie cu voi! 

Continuă aşa până când străpunse zidul de trupuri, 
pătrunzând în îmbulzeala aleii, împiedicându-se de murdărie şi 
gropi, izbindu-se din când în când de oameni, în întuneric. La 
moscheea din faţa lor se aprinseră câteva lumini. Se opri lângă 
fântână, sparse gheaţa şi scoase apă cu o mână, stropindu-se 
pe faţă, furtuna din mintea lui încă nedomolită. 

- Christoase! murmură şi mai luă apă. 

- Oh, Tommy, ţipă Şeherazada ca dintr-un capăt de lume, cu 
vocea nefiresc de schimbată, ca o coardă gata să plesnească, 
de unde vii? De unde? O, mi-a fost atât de teamă! Mi-era frică! 

- Şi mie! se bâlbâi el, reuşind cu greu să pronunţe cuvintele. Te 
caut de ore întregi, draga mea! 

O trase mai aproape de el. 

- Eşti teafără? 
- O da, da! 

ÎI îmbrăţişa strâns şi-şi îngropa faţa în umărul lui. 

Focuri neaşteptate de armă, alte ţipete în spatele lor în 
stradă. Instinctiv o trase mai aproape, dar în jurul lor nu se 
vedea nici o primejdie, doar grupuri de oameni abia deosebindu- 
se în întuneric. Focurile de armă se îndepărtară şi zgomotul 
încăierării descrescu. 

Suntem în sfârşit în siguranţă. Nu, nu încă. Mai e încă 
grenada. Nu am cuiul ca să pot s-o asigur şi n-am cum s-o asigur 
altfel. 

Peste capul ei şi al celor care treceau pe alături zări de 
partea cealaltă a pieţei, lângă moschee, ruinele unei clădiri 
incendiate. Acolo pot să scap de ea fără probleme, se convinse 
singur, fără să poată gândi încă limpede, ţinând-o pe 
Şeherazada strâns lângă el şi prinzând putere din îmbrăţişare. 
împrejurul lor se adunaseră iarăşi oameni şi aleea era din nou 
aglomerată. până când numărul lor nu va scădea, va fi foarte 
greu şi primejdios să scap de grenadă, să arunc grenada dincolo 
de piaţă. Se apropie împreună cu Şeherazada de fântână, unde 
întunericul era mai adânc. 


- Nu te îngrijora. O să aşteptăm o clipă, apoi o să plecăm. 
Vorbea englezeşte, în şoaptă. Aveau atât de multe să-şi spună, 
atât de multe să întrebe. 
- Eşti sigură că ţi-e bine? 
- O, da, da! Cum m-ai găsit? Cum? când te-ai întors? Cum m-ai 
găsit? 
- Am zburat azi-noapte înapoi şi am fost până acasă, dar 
plecaseşi. Apoi izbucni: Seherazada, am devenit mahomedan! 

Ea rămase cu gura căscată. 
- Dar... dar asta a fost doar o... vorbă, o vorbă, ca să scapi de ei! 
- Nu, jur! Sunt într-adevăr; jur! Am spus Shahada în faţa a trei 
martori, Meshang şi Zarah şi Jari şi cred, cred cu-adevărat. Totul 
o să fie bine acum. 

Neîncrederea ei se topi în faţa bucuriei din glasul care 
repeta întruna ceea ce se întâmplase. 
- O, cât e de minunat, Tommy! 

Se simţea cuprinsă de o bucurie fără margini şi în acelaşi 
timp era sigură, dincolo de orice îndoială, că pentru ei nimic n- 
avea să se mai schimbe. Nimic n-o să poată să-l schimbe pe 
Meshang, îşi zise. Meshang o să găsească o cale să ne distrugă, 
indiferent dacă Tommy este drept-credincios sau nu. Nimic n-o 
să se schimbe. Divorțul o să rămână divorţ, căsătoria o să se 
desfăşoare mai departe. Doar dacă... 

Teama ei dispăru. 
- Tommy, putem să plecăm din Teheran la noapte? Putem să 
fugim la noapte, dragul meu? 
- Nu mai e nevoie de asta acum. Nu acum. Am nişte planuri 
minunate. Am părăsit S-G. Acum, că sunt mahomedan, pot să 
rămân şi să pilotez pentru lranoil. înţelegi? 

Nici unuia nu-i păsa de mulţimea care trecea pe lângă ei 
din ce în ce mai înghesuită, nerăbdătoare să ajungă acasă. 
- N-ai de ce să-ţi mai faci griji, Seherazada... Cineva se împiedică 
şi-i înghionti, apoi altcineva, şi 
micul lor sanctuar fu în curând o îngrămădeală diformă de 
corpuri. Îl văzu îmbrâncind un om într-o parte şi alţii începură 
să-l blesteme. Îl luă repede de mână şi îl trase în şuvoiul de 
oameni. 
- Hai să mergem acasă, bărbate, spuse cu glas tare într-un farsi 
răguşit, prevenindu-l, ţinându-l strâns, apoi şopti: Vorbeşte farsi! 


Şi-apoi mai tare: Nu suntem în siguranţă aici şi putem să vorbim 
mai bine acasă. 

- Da, da, femeie, mai bine să mergem acasă. Mergând, era mult 
mai bine şi mult mai în siguranţă 

şi Şeherazada se afla acolo şi mâine avea să rezolve problemele 
de mâine. În noaptea asta avea să facă o baie şi să doarmă şi să 
mănânce şi să doarmă fără vise sau numai cu vise fericite. 

- Dac-am vrea să plecăm în noaptea asta, în taină, am putea? 
Am putea, Tommy? 

Oboseala îl învălui şi îi venea să strige la ea, de ce nu 
înţelegea cele ce abia îi spusese; în loc de asta, îşi stăpâni 
mânia şi spuse: 

- Nu-i nevoie să mai fugim acum. 

- Ai dreptate, bărbate, ca întotdeauna. Dar am putea? 

- Da, da, confirmă obosit şi-i spuse cum, oprindu-se şi pornind 
din nou, odată cu restul trecătorilor; pe măsură ce aleea se 
îngusta, devenea din ce în ce mai sufocantă. 

Ea radia, foarte sigură că avea să-l poată convinge. Mâine 
vor pleca. Mâine dimineaţă am să-mi strâng bijuteriile, o să-l 
minţim pe Meshang că venim la prânz la el în bazar, dar până 
atunci o să zburăm către sud în elicopterul lui Tommy. Poate să 
meargă în Emirate sau în Canada, sau oriunde, acolo poţi să fii 
mahomedană şi canadiană fără nici o grijă, mi-au spus când am 
fost la ambasadă. Şi în curând peste o lună, o să ne întoarcem 
acasă, în Iran, şi-o să trăim aici pentru totdeauna. 

Mulțumită, se apropie şi mai mult de el, ascunsă de 
mulţime şi de întuneric. Teama dispăruse, era sigură de viitorul 
lor minunat. Acum, că-i drept-credincios, o să meargă în Paradis. 
Allah e mare! Allah e mare! Şi-acolo am să ajung şi eu împreună 
cu el, cu ajutorul lui Allah. O să lăsăm în urma noastră fii şi fiice. 
Şi după asta, când o să fim bătrâni, dacă el o să moară înaintea 
mea, în cea de-a patruzecea zi am să mă asigur că sufletul lui 
este comemorat desăvârşit şi după aceea am să-i blestem 
nevasta mai tânără, sau nevestele şi copiii lor şi după aceea am 
să-mi pun treburile în ordine şi am să aştept împăcată să mă 
alătur lui, la vremea aleasă de Allah. 

- Oh, te iubesc într-adevăr, Tommy... îmi pare atât de rău că ai 

avut atât de multe necazuri... atât de multe necazuri cu mine! 
leşiră din alee într-o stradă. Înghesuiala era şi mai mare, 

oamenii roiau pe toată şoseaua şi printre maşini. Dar asupra 


tuturor, bărbaţi, femei, Gărzi Verzi, tineri şi bătrâni, plutea o 
uşurare, o linişte luminoasă. Noaptea fusese petrecută bine, 
împlinind lucrarea lui Allah. 

- Allah e mare! strigă cineva. 

Cuvintele stârniră ecouri şi fură repetate de mii de 
gâtlejuri. În faţa lor, şoferul nerăbdător al unei maşini acceleră 
scurt, lovi câţiva trecători care dădură unii peste alţii şi îi 
prăvăliră la rândul lor la pământ pe alţii, în mijlocul blestemelor 
şi râsetelor, Seherazada şi Lochart printre ei, fără ca nimeni să 
fie rănit. O prinsese la vreme şi, râzând, se aşezară să se 
odihnească o clipă, cu grenada strânsă încă bine în mână. Nu 
auziră fâsâitul ei alarmant, nu bănuiau că, în cădere, el slăbise 
strânsoarea pentru o clipă, dar îndeajuns ca să sară levierul. 

Pentru un moment care păru să continue la nesfârşit îşi 
zâmbiră unul altuia. 

- Allah e mare, spuse ea plină de fericire şi el îi răspunse 
încrezător, la fel de fericit, şi în aceeaşi clipă muriră. 


CAPITOLUL 70 
SIMBATA 3 martie 1979 


La Al Shargaz; ora 6,34 dimineaţa. Muchia soarelui 
ciobi orizontul, transformând deşertul întunecat într-o mare 
stacojie, colorând fără deosebire casele vechiului oraş-port şi 
barcazele din golful de dincolo de el. Din difuzoarele minaretelor 
începură să se facă auzite vocile muezinilor, dar muzica 
glasurilor lor nu-i făcea plăcere lui Gavallan şi nici unuia dintre 
ceilalţi membri ai S-G aflaţi pe terasa hotelului Oasis, unde-şi 
isprăveau în pripă micul dejun. 

- Te-a ajuns, Scrag, nu-i aşa? 


- Mare dreptate ai amice, spuse Scragger. 

El, Rudi Lutz şi Petikin stăteau la masa lui Gavallan, toţi 
obosiţi şi dezamăgiţi. "Vârtejul", un succes aproape complet, se 
transforma într-un dezastru. Duoois şi Fowler încă lipseau, în 
Bahrain Mclver nu era încă în afară de pericol, Tom Lochart se 
întorsese la Teheran, Dumnezeu ştie unde, nici o veste de la 
Erikki şi Azadeh. Nici unul dintre ei nu dormise aproape deloc 
noaptea ce trecuse. Şi apusul zilei ce începea era încă termenul 
final. 

Din clipa în care începuseră să aterizeze elicopterele, cu o 

zi în urmă, dăduseră toţi o mână de ajutor la demontarea lor, 
îndepărtând rotoarele şi cozile, pentru a putea fi depozitate în 
reactoarele cargo - când aveau să sosească, dacă aveau să 
sosească. Noaptea trecută, Roger Newbury se întorsese de la Al 
Shargaz de la o întâlnire de palat cu ministrul de interne, într-o 
dispoziţie proastă. 
- Nu pot face nimic, fir-ar să fie, Andy! Ministrul a spus că noul 
reprezentant sau ambasador al Iranului, care a văzut opt sau 
nouă elicoptere ciudate la aeroport, pretinzând că sunt cele 
"deturnate" din Iran, le-a cerut, lui și şeicului, să facă personal o 
inspecţie la aeroport. Ministrul a spus că, desigur, înălţimea Sa 
şeicul a acceptat. Cum ar fi putut refuza? Inspecţia va avea loc 
la apusul soarelui, cu ambasadorul. Sunt "invitat cordial" ca 
reprezentant britanic, să verificăm cu atenţie documentele şi 
dacă vreunul este găsit suspect, bătrâne, am dat de dracu! 

Gavallan nu închisese ochii toată noaptea, încercând să 
devanseze înainte sosirea avioanelor sau să obţină un înlocuitor 
din fiecare sursă internaţională la care putea să ajungă. Nicăieri 
nu găsise vreunul disponibil. Cel mai bun lucru pe care reuşise 
să-l obţină prin contactele sale fusese "poate" să aducă ETA a 
doua zi, duminică, la prânz. 

- Afurisiţi oameni, mârâi şi-şi mai turnă cafea. Când ai nevoie de 
câteva 747 nu dai de nici unul şi de obicei cu un singur telefon 
poţi obţine cincizeci. 

Petikin era la fel de îngrijorat şi în plus îl frământa starea 
sănătăţii lui Mclver, aflat în spitalul din Bahrain. Nu se aştepta la 
nici o veste până la prânz cu privire la gravitatea atacului de 
inimă al lui Mac. "Pas de probleme," spusese Jean-Luc noaptea 
trecută. "Au lăsat-o pe Genny să rămână în spital în camera 
alăturată, doctorul este cel mai bun din Bahrain şi eu sunt aici. 


Am amânat zborul spre casă de mâine şi o să aştept, dar 
trimiteţi-mi mâine nişte bani ca să plătesc taxele." 

Petikin se juca cu ceaşca de cafea. Lăsase micul dejun 
neatins. Toată ziua şi noaptea trecută dăduse o mână de ajutor 
la pregătirea elicopterelor, aşa că n-avusese nici o şansă s-o 
vadă pe Paula şi ea plecase din nou la Teheran în dimineaţa 
aceea pentru a evacua cetăţenii italieni şi n-avea să se întoarcă 
cel puţin două zile. 

Gavallan ordonase o retragere imediată a tuturor 
participanţilor la "Vârtej" în afara zonei Golfului, până la noi 
ordine. 

- Nici o prevedere în plus nu strică, le spusese tuturor. Toată 
lumea trebuie s-o şteargă până una alta. 

Mai târziu, Petikin îi zisese: 

- Ai dreptate, Andy, dar cum rămâne cu Tom şi cu Erikki? Ar 
trebui să lăsăm pe cineva,aici. M-aş bucura să mă primeşti 
voluntar. 

- Pentru Dumnezeu, Charlie, termină! explodase Gavallan. Crezi 
că eu nu sunt bolnav de îngrijorare din pricina lor? Şi a lui Fowler 
şi a lui Dubois? Trebuie să facem totul încetişor, pas cu pas. Toţi 
cei care nu sunt necesari o şterg înainte de apusul soarelui şi tu 
eşti unul dintre ei. 

Asta fusese în jur de unu noaptea, la birou, când Petikin 
sosise să-l înlocuiască pe Scot, care răsucea încă somnoros 
butonul emiţătorului. Restul nopţii stătuse acolo. Nu chemase 
nimeni. La ora cinci dimineaţa îl înlocuise Nogger Lane şi venise 
aici ca să ia micul dejun. 

Gavallan, Ruddy şi Scragger erau deja aşezaţi la masă. 

- Ceva noroc cu cargourile, Andy? 
- Nu, Charlie! A rămas tot pe mâine la prânz, cel mai devreme. 
Stai jos; ia nişte cafea. 

Apoi se iviseră zorii şi muezinii. Cântarea lor încetă. Parte 
din agresivitate dispăru şi ea de pe verandă. 

Scragger îşi mai turnă o ceaşcă de cafea. Stomacul încă îl 
mai deranja. Un alt fior îngheţat iradie din măruntaie şi se repezi 
la toaletă. Spasmul trecu repede, cu foarte puţine rezultate 
vizibile, dar nu se vedea nici urmă de sânge, iar Doc Nutt îi 
spusese că nu crede să fie dizenterie. 

- Stai liniştit câteva zile, Scrag. Voi avea rezultatele tuturor 
testelor mâine. 


Îi spusese doctorului despre sângele din urină şi despre 
durerea din stomac din ultimele câteva zile. Ar fi fost de neiertat 
să ascundă aşa ceva, ar fi adăugat o primejdie în plus atât 
pentru pasagerii săi, cât şi pentru elicopter. 

- Scrag, mai bine rămâi în spital câteva zile, spusese Doc Nutt. 

- Du-te naibii, bătrâne, am de lucru până peste cap! Intorcându- 
se la masă, observă atmosfera rău prevestitoare în care se 
scăldau cu toţii şi pe care o detesta, dar nu avea nici o soluţie. 
Nu putea face altceva decât să aştepte. N-aveau cum să iasă de 
acolo, fiindcă trebuiau să treacă prin Arabia Saudită şi Emirate 
sau spaţiul aerian al Omanului şi n-aveau nici o posibilitate de-a 
obţine aprobare pentru câteva zile. Sugerase în glumă să 
reasambleze elicopterele, să afle când avea să plece primul 
superpetrolier englezesc prin Hormuz, să decoleze şi să se 
aşeze pe el. 

-...Şi pur şi simplu o să dispărem în largul mării albastre şi o să 
ajungem la Mombasa sau o să ocolim toată Africa, până în 
Nigeria... 

- Hei, Scrag, spusese Vossy plin de admiraţie, mare aiureală 
chestia asta! Ne-ar prinde bine o croazieră. Ce părere ai, Andy? 
- Am fi arestaţi şi băgaţi la zdup înainte ca elicele să se rotească 
de două ori. 

Scragger se aşeză şi alungă o muscă. Soarele era mai 
puţin roşu acum şi toţi îşi puseră ochelari fumurii ca să se apere 
de radiaţiile sale. Gavallan isprăvi cafeaua. 

- Ei bine, am şters-o la birou, în caz că pot să fac ceva. Dacă 
aveţi nevoie de mine, sunt acolo. Cât de repede o să termini, 
Rudi? 

Rudi era responsabil cu pregătirea elicopterelor pentru 
transport. 

- Limita ta era astăzi la prânz. O să fie la prânz. Înghiţi ultima 
gură de cafea şi se ridică. 
- E vremea să plecăm, meine Kinder. 

Mârâieli şi mieunaturi din partea celorlalţi, dar cele mai 
multe binevoitoare, deşi toţi erau istoviţi. Urmă un exod general 
către maşinile care-i aşteptau afară. 

- Andy, spuse Scragger, aş veni cu tine dacă crezi că e bine. 

- Bună idee, Scrag! Charlie, n-ai de ce să te bagi în echipa lui 
Rudi, că oricum suntem în avans faţă de grafic. De ce nu vii mai 
încolo pe la birou? 


Petikin îi zâmbi. 
- Mulţumesc. 

Paula nu era programată să plece de la hotel până la zece 
dimineaţa. Acum avea destul timp ca s-o vadă... şi ce să-i 
spună? se întrebă, făcându-le semn cu mâna. 

Gavallan ieşi pe poartă. Aeroportul era încă parţial în 
umbră. Câteva reactoare, cu luminile de poziţie aprinse, îşi 
încălzeau motoarele. Evacuarea lranului avea încă prioritate. 
Trase cu coada ochiului către Scragger şi-l văzu strâmbându-se. 
- Te simţi bine? 

- Sigur, Andy, da mă bolboroseşte puţin burtica. Am tras-o rău în 
Noua Guinee, aşa că întotdeauna trebuie să am grijă. Dac-aş 
putea face rost de puţin elixir de-al bătrânului doctor Collis 
Brown, aş ţopăi de bucurie. 

- Era o tinctură minunată, inventată de doctorul Collis Brown, un 
chirurg din armata engleză, deosebit de eficace în combaterea 
dizenteriei, din pricina căreia mureau zeci de mii de soldaţi în 
timpul Războiului din Crimeea. 

- Şase picături din poţiunea magică şi eşti beton. 

- Ai dreptate, Scrag! spuse Gavallan absent, 

N-am plecat niciodată la drum fără Collis. Stai puţin! Se 
lumină dintr-o dată. 

- Trusa mea de prim-ajutor! Am ceva acolo. Liz o înghesuie 
întotdeauna în valiză. Elixir Collins, balsam de tigru, aspirină, un 
dublon de aur şi o cutie de sardele. 

- Ce, sardele? 

- În caz că mi se face foame. 

Gavallan se bucura că avea cu cine să stea de vorbă ca 
să-şi ţină gândurile departe de dezastrul ce plutea deasupra 
capetelor lor. 

- Liz şi cu mine avem un prieten comun pe care l-am întâlnit cu 
ani în urmă în Hong Kong, un tip căruia îi zice Marlowe, un 
scriitor. Avea întotdeauna o conservă cu el. "Raţii de fier în caz 
de foamete", aşa le zicea. Şi Liz şi cu mine râdeam întotdeauna 
de chestia asta. A devenit un fel de simbol, ca să ne amintească 
ce norocoşi suntem de fapt. 

- Peter Marlowe, ăla care a scris Changi, despre lagărul de 
prizonieri de război din Singapore? 

- Da. îl cunoşti? 

- Nu, da i-am citit cartea. Nu şi pe celelalte, dar pe aia am citit-o. 


Scragger îşi aminti brusc de războiul lui cu japonezii Şi 
apoi de Kasigi şi de lran-Toda. Noaptea trecută sunase la 
celelalte hoteluri ca să dea de urma lui Kasigi şi până la urmă îl 
găsise trecut în registrul Hotelului Internaţional întrebându-se 
dacă Pan Am Freightim poate fi anulat. 

Si îi lăsase un mesaj, dar până acum nu primise nimic de 
la el. 

Probabil că e nemulţumit ca l-am lăsat baltă, îşi spuse, că 

nu putem să-l ajutăm la lran-Toda. Drăcia aracului! Bandar-e 
Delam şi lran-Toda par la ani distanţă, când n-au trecut decât 
câteva zile. Şi totuşi, dacă n-ar fi fost el, aş mai fi şi acum legat 
cu cătuşe de un afurisit de pat. 
- Păcat că n-avem cu toţii cutia noastră de sardele, Andy, spuse. 
De multe ori uităm norocul. Nu? Uite ce norocoşi am fost c-am 
scăpat întregi de la Lengeh. Ce zici de bătrinu Duke? Curând o 
să fie sănătos tun. Incă o fracțiune de centimetru şi ar fi fost 
mort. Da nu e. Scot la fel. Ba ce să zici de "Vârtej'? Toţi băieţii 
au ieşit de-acolo şi păsărelele noastre odată cu ei. Erikki e 
teafăr, Mac o să se pună pe picioare. Tu? Aşteaptă şi-ai să vezi. 
Dubois şi Fowler? Trebuie să se întâmple ceva, dar încă nu ştim 
ce; iar din câte ştim până acum, putem să sperăm încă. Tom? Ei 
bine, e alegerea lui - şi-o să scape. 

Lângă granița turco-iraniană; ora 7,59 dimineaţa. La 
circa o mie de kilometri către nord, Azadeh îşi puse mâna 
streaşină la ochi ca să se apere de razele soarelui ce răsărea. 
Zărise ceva strălucind în valea de sub ei. Era lumina care se 
reflecta pe ţeava unei arme sau a unei şei? Îşi pregăti carabina 
şi ridică binoclul. In spatele ei, Erikki zăcea întins pe câteva 
pături în cabina deschisă a elicopterului, cufundat într-un somn 
profund. Avea faţa palidă şi pierduse mult sânge, dar se gândea 
că e totuşi bine. Prin binoclu nu văzu mişcându-se nimic. Acolo, 
jos, ţinutul era acoperit de zăpadă; din loc în loc se zărea câte 
un copac singuratic. Dezolant. Nu se vedeau sate şi nici fum. 
Ziua era frumoasă, dar foarte rece. Nu erau nori şi vântul 
scăzuse în cursul nopţii. Scrută încet valea. La câţiva kilometri 
mai departe se afla un sat pe care nu-l observase până atunci. 

Elicopterul se afla aşezat într-un ţinut accidentat, muntos, 
pe un platou stâncos. Noaptea trecută, din pricină că un glonţ 
zdrobise ceva instrumente în timpul fugii din palat, Erikki se 
rătăcise. Temându-se să nu-şi consume tot combustibilul şi 


nefiind în stare să piloteze şi în acelaşi timp să oprească 
pierderea de sânge de la braţ, hotărâse să rişte o aterizare şi să 
aştepte zorii. Odată ajunşi desfăcuse covorul. Azadeh dormea 
încă adânc. Îşi legase rana cât putuse de bine, apoi o înfăşurase 
pe Azadeh la loc în covor ca să-i ţină de cald, scosese unele 
dintre arme şi se sprijinise de patină, rămânând de strajă. Dar 
oricât de mult se străduise, nu-şi putuse ţine ochii deschişi. 

Se trezise dintr-o dată. Se crăpa de ziuă. Azadeh era încă 
înfăşurată în covor, dar avea ochii deschişi şi-l privea. 

- Deci m-ai răpit! 

Apoi răceala ei prefăcută dispăruse şi se năpustise în 
braţele lui, sărutându-l şi mulţumindu-i pentru că rezolvase 
dilema tuturor cu atâta înţelepciune şi rostise discursul pe 
care-l repetase de atâtea ori: 

- Ştiu că o nevastă nu poate face prea multe împotriva voinţei 
soţului ei, Erikki, aproape nimic, chiar şi în lran, unde suntem 
civilizaţi, chiar şi aici o soţie este aproape un obiect, o 
proprietate şi Imamul a vorbit foarte desluşit despre îndatoririle 
femeilor. lar în Coran şi Saria, îndatoririle ei sunt tot atât de 
limpezi arătate. Ştiu, de asemenea, că m-am măritat cu un 
necredincios şi jur, fără gânduri ascunse, că o să încerc să scap 
măcar o dată pe zi, ca să mă întorc înapoi să-mi îndeplinesc 
jurământul şi deşi am să fiu înnebunită de spaimă şi ştiu c-ai să 
mă prinzi de fiecare dată şi ai să mă ţii fără bani şi ai să mă baţi 
şi va trebui să mă supun la orice ai să-mi porunceşti, am s-o fac! 

Ochii ei revărsau lacrimi de bucurie. 

- Îţi mulţumesc, dragul meu. Mi-era atât de teamă. 

- Ai fi făcut-o? Te-ai fi lăsat de credinţa ta? 

- Erikki, oh, cum m-am rugat ca Allah să te călăuzească! 

- Ai fi făcut-o? 

- Acum nu mai e nevoie să mă gândesc la ceea ce nici măcar nu 
pot să mă gândesc, nu-i aşa, dragostea mea? 

- Ah, spusese el înțelegând. Atunci ştiai, nu-i aşa? Ştiai că asta 
trebuia să fac. 

- Ştiu doar că sunt soţia ta, că te iubesc, că trebuie să mă supun 
ţie, că m-ai luat fără ajutorul meu şi împotriva voinţei mele. Nu 
trebuie să mai discutăm asta vreodată, te rog! 

O privise ameţit şi dezorientat, fără să poată înţelege cum 
de era atât de puternică şi se trezise atât de uşor din somnul 
provocat de somnifere... 


Somn. 

- Azadeh, trebuie să dorm o oră ca lumea, iartă-mă, nu pot s-o 
mai ţin aşa. Fără o oră, sau chiar mai mult, nu mai pot. Ar trebui 
să fim destul de în siguranţă aici. Tu stai de pază. O să fim 
destul de în siguranţă. 

- Unde ne aflăm? 

Încă în Iran, undeva în apropiere de graniţă. 

Îi dăduse o carabină MI6, încărcată, ştiind că poate s-o 
folosească cu precizie. 

-„Unul dintre gloanţe mi-a zdrobit busola... 

Îl văzuse clătinându-se în timp ce se îndrepta spre cabină, 
bâjbâind după câteva pături şi întinzându-se. Adormise 
instantaneu. 

Câtă vreme aşteptase lumina zile, se gândise la viitorul lor 
- şi la trecut. Mai era încă de rezolvat problema lui Johnny. Nimic 
altceva. Ce ciudată e viaţa. De o mie de ori mi-a venit să ţip, 
stând acolo înfăşurată în covorul acela puturos, prefăcându-mă 
adormită de pastilele alea. De parcă aş fi fost atât de proastă ca 
să iau singură somniferul, fără să mă gândesc că poate va 
trebui să-l ajut să ne apărăm. A fost atât de uşor s-o păcălesc pe 
Mina şi pe dragul meu Erikki şi chiar pe Hakim, care nu mai e de 
mult dragul meu. "Sufletul ei veşnic e mai important decât 
trupul temporar." M-ar fi ucis. Pe mine, prea-iubita lui soră! Dar 
l-am tras pe sfoară. 

Era foarte mulţumită de ea şi de Aisha, care îi povestise 
despre toate locurile tainice de ascultare, astfel încât, când 
ieşise ca o furtună din cameră cu prefăcută furie şi-i lăsase pe 
Erikki şi pe Hakim singuri, se repezise să asculte ceea ce îşi 


spuneau. 
Oh, Erikki! Eram îngrozită că tu şi Hakim nu veţi crede că 
aveam într-adevăr de gând să-mi calc jurământul. Şi 


înnebunită că toate semnele şi ideile pe care le-am tot presărat 
în calea ta, toată seara, n-aveau să se adune, să-ţi sprijine 
stratagema ta perfectă. Dar te-ai descurcat mai bine decât 
mine. Ai aranjat chiar şi elicopterul. O, ce deştept ai fost! Am 
fost. Amândoi. Ba chiar m-am asigurat că mi-ai adus geanta şi 
punga cu bijuterii, cu tot ceea ce am strâns de la Najoud, pe 
care i-am luat-o pe furiş lui Hakim, aşa că acum suntem şi 
bogaţi şi în siguranţă, doar să putem ieşi din această ţară fără 
Dumnezeu. 


- Este fără Dumnezeu, draga mea, spusese Ross ultima dată 
când îl întâlnise, la Teheran, chiar înainte de a pleca. 

Nu putea să îndure despărţirea fără să-şi spună la 
revedere, aşa că se dusese la Talbot să întrebe de el şi apoi, 
câteva ore mai târziu, el bătuse la uşă şi rămăseseră doar ei doi 
în apartamentul gol. 

- Ar fi mai bine să pleci din Iran, Azadeh. Părăseşte Iranul. Prea- 
iubitul tău Iran a fost încă o dată furat. Această revoluţie este la 
fel ca toate celelalte: o nouă tiranie ia locul celei vechi. Noii 
voştri conducători o să-şi impună legea lor, versiunea lor de 
“legi divine", aşa cum Şanul şi-a impus-o pe a lui. Ayatolahii 
voştri vor trăi şi vor muri aşa cum trăiesc şi mor papii, unii buni, 
alţii răi şi alţii foarte răi. Cu vremea lumea o să devină mai 
bună, fiara care este ascunsă în om şi care are nevoie să muşte 
şi să ucidă, să sfâşie, să chinuie, să tortureze şi să provoace 
suferinţă va deveni ceva mai umană şi ceva mai reţinută. Numai 
oamenii distrug lumea, Azadeh! Bărbaţii, de obicei. Ştii că te 
iubesc? 

- Da, ai spus-o în sat. Știi că te iubesc? 

- Da. 

Ar fi fost atât de uşor să alunece înapoi sub vălul timpului 

ca atunci când erau tineri. 
- Dar acum nu mai suntem tineri şi sunt nespus de trist, Azadeh. 
- O să treacă, Johnny, spusese ea, dorindu-şi să-l vadă fericit. O 
să treacă, aşa cum or să treacă şi necazurile Iranului. De-a 
lungul istoriei am avut vremuri groaznice, dar au trecut. 

Îşi aminti cum stătuseră alături, fără să se atingă şi totuşi 
pătrunşi unul de celălalt, apoi mai târziu el zâmbise şi-şi ridicase 
mâna în gestul acela al său de nu-mi pasă şi plecase tăcut. 

larăşi sclipirea din vale. O cuprinse din nou neliniştea. Zări 
o mişcare printre copaci si îi văzu. 

- Erikki! 

Bărbatul se trezi brusc. 

- Acolo, jos, doi oameni călare. Arată a nomazi, întinse binoclul. 
- Îi văd. 

Oamenii erau înarmaţi şi se legănau în pasul calului, pe 
firul văii, îmbrăcaţi ca muntenii, ţinându-se la adăpost acolo 
unde aveau cum. Erikki îi urmări îndelung. Din vreme în vreme 
îşi ridicau privirile în direcţia lor. 


- Probabil că pot vedea elicopterul, dar mă îndoiesc că ne pot 
vedea pe noi. 
- Se îndreaptă încoace? 

În ciuda migrenei cumplite şi a oboselii, desluşi teama din 
glas. 

- S-ar putea. Cred că da. O să le trebuiască o jumătate de oră să 
ajungă aici, sus. Avem destul timp. 

Faţa i se albise şi se apropie de el. 

- Ne caută pe noi. Hakim i-a alertat pe toţi. 
- N-avea de ce să facă asta! M-a ajutat. 
- Te-a ajutat să fugi. 

Privi neliniştită în jurul platoului şi de-a lungul lizierei 
copacilor şi munţii, apoi înapoi către cei doi bărbaţi. 

- Odată ce ai fugit, se poartă ca un Han. Nu-l cunoşti pe Hakim 
Erikki, este fratele meu, dar mai întâi de toate este Han. 

Prin binoclu zări satul pe jumătate ascuns lângă drum, la o 
distanţă potrivită. Soarele sclipea pe firele de telefon. Se 
nelinişti şi mai mult. 

- Poate că sunt doar săteni şi sunt curioşi, dar n-o să aşteptăm 
să vedem ce e. 
Îi zâmbi obosit. 
-Ţi-e foame? 
- Da. Dar mă simt bine. 

începu să strângă în grabă covorul străvechi, nepreţuit, 

unul dintre cele care-i plăceau cel mai mult. 
- Mai degrabă mi-e sete decât foame. 
- Şi mie, dar acum mă simt mai bine. Somnul mi-a prins bine. 

Scrută munţii din jur, încercând să-i aşeze pe harta pe 
care şi-o amintea. O ultimă privire către oamenii încă departe, 
dedesubt. 

Nu-i nici un pericol, pentru o vreme, decât dacă erau şi 
alţii prin preajmă, îşi zise, apoi urcă în carlingă. Azadeh înghesui 
covorul in cabină şi trânti uşa. Văzu găurile de gloanţe pe care 
nu le observase până atunci. 

Încă o sclipire de lumină pe ceva metalic, mult mai 
aproape, în pădure, pe care nici unul dintre ei n-o zări. 

Pe Erikki îl durea foarte rău capul şi se simţea slăbit. 
Apăsă butonul de start. Elicele porniră să se învârtească imediat 
şi corect. O verificare iute a instrumentelor. Indicatorul de rotații 
era zdrobit, nu avea busolă şi ADF. N-avea nevoie de asemenea 


instrumente. Zgomotul motoarelor avea să-i spună când totul 
avea să fie pe verde, dar indicatoarele de la rezervoarele de 
combustibil înţepeniseră la un sfert din capacitate. N-avea 
vreme să le verifice şi nici dacă mai erau şi alte distrugeri. Ce-ar 
fi putut să facă? 

Oh, zei mai mari sau mai mici, mai vechi sau mai noi, 
morţi sau vii sau care o să vă naşteţi! Fiţi de partea mea astăzi! 
Am nevoie de tot ajutorul pe care mi-l puteţi da! Zări kukriul de 
care îşi amintea vag că-l băgase în buzunarul scaunului. Fără un 
efort conştient, degetele se întinseră şi îl atinseră. Părea să ardă 
ca focul. Azadeh se repezi în carlingă, turbulenta de aer stârnită 
de rotoarele care prindeau viteză îngreunându-i mersul şi 
înfiorând-o şi mai mult. Se aşeză pe scaun şi încuie uşa, ferindu- 
se să privească urmele de sânge uscat de pe scaun şi podea. 
Zâmbetul ei muri când observă încruntarea, amenințătoare şi 
căutătura stranie, mâna aproape de kukri, fără să-l atingă. Se 
întrebă încă o dată ce se întâmplase. 

-Te simţi bine, Erikki? 

El nu părea s-o audă. Insha Allah! E voia lui Allah ca e-n 
viaţă şi el şi eu, că suntem împreună şi aproape în siguranţă. 
Dar acum e rândul meu să port povara şi să îl apăr. Nu e încă 
Erikki al meu, nici în priviri şi nici în suflet. Aproape că pot să 
aud gândurile urte care se învârtejesc în capul lui. În curând, 
răul o să domine din nou ce e bun. Allah să ne apere. 

- Mulţumesc, Erikki! spuse, luând căştile pe care i le întinsese, 
închipuindu-şi că îşi pregăteşte armura de bătălie. 

El se asigură că îşi pusese centura de siguranţă şi regla 
volumul din căşti. 

- Poţi să mă auzi bine? 
- O, da, dragul meu, mulţumesc! 

Parte din atenţia lui era concentrată asupra zgomotului 
motoarelor, un minut sau două înainte de a decola. 

- Nu avem de-ajuns combustibil ca să ajungem la Van, care este 
cel mai apropiat aerodrom din Turcia. Aş putea să mă duc după 
combustibil în sud, la spitalul de la Rezaiyeh, dar asta-i prea 
primejdios. O să mă îndrept puţin către nord. Am văzut un sat în 
direcţia aia şi un drum. Poate că e drumul Khvoy-Van. 

- Bun, hai să ne grăbim, Erikki, nu mă simt în siguranţă aici. Mai 
sunt aerodroame prin apropiere? Hakim trebuie să fi alertat 
poliţia şi ei or fi alarmat la rândul lor aviația. Putem să decolăm? 


- Doar încă vreo câteva secunde. Motoarele sunt aproape 
pregătite. 

Văzu neliniştea şi frumuseţea ei şi încă o dată imaginea ei 
şi a lui John Ross, împreună, i se răsuci în minte. Se strădui s-o 
alunge. 

- Cred că sunt avioane în sectorul de graniţă. O să mergem cât 
de departe putem. Cred că avem îndeajuns combustibil ca să 
trecem de graniţa. 

Făcu un efort ca vocea să-i pară liniştită. 

- Poate am putea găsi o staţie de benzină. Crezi că o să 
primească acolo cărţi de credit? 

Ea râse nervos şi ridică geanta, răsucindu-şi cureaua în 
jurul încheieturii mâinii. 

- N-avem nevoie de cărţi de credit, Erikki! Suntem bogaţi. Eşti 
bogat. Eu ştiu turceşte şi dacă nu pot să cerşesc, să cumpăr sau 
să mituiesc ca să ne descurcăm, atunci nu merit să fac parte din 
tribul Gorgonilor. Dar unde să mergem? încotro să ne croim 
drum? La Istanbul? Merităm o vacanţă ca în basme, Erikki! 
Suntem în siguranţă numai din pricina ta. Tu ai făcut totul, te-ai 
gândit la totul. 

- Nu Azadeh. Tu ai făcut-o. 

Tu şi John Ross, ar fi vrut să strige şi îşi întoarse ochii către 
indicatoare ca să şi-i ascundă. Dar fără Ross, Azadeh ar fi 
moartă şi deci aş fi şi eu mort şi nu pot să trăiesc cu gândul la 
tine şi la el împreună. Sunt sigur că îl iubeşti. 

În acel moment ochii săi neîncrezători văzură grupul 
călăreţi năvălind din pădure la o jumătate de kilometru mai 
departe şi pornind în galop către elicopter, peste terenul 
stâncos, înconjurându-i. Printre ei se desluşeau uniformele 
poliţiştilor. 

Urechile îi spuseră că motoarele erau pe verde. În aceeaşi 
clipă mâinile împinseră maneta de gaze la maximum. Timpul îşi 
încetini curgerea. Se ridicau leneş de pe sol, cu neputinţă ca 
atacatorii să nu poată trage în ei şi să-i doboare. Oricare dintre 
cei aproape o duzină de oameni aveau un milion de ani la 
dispoziţie ca să-şi frâneze caii, să ochească şi să tragă. lată, 
jandarmul din mijloc, un sergent, îşi scoate carabina MI6 din 
tocul şeii. Brusc, timpul se întoarse în curgerea-i rapidă şi Erikki 
răsuci elicopterul, depărtându-se de ei, pendulând într-o parte şi 
cealaltă, aşteptându-se ca fiecare secundă să fie cea din urmă, 


apoi se prăvăliră peste marginea prăpastiei, coborând în ravină 
cu motoarele mugind, pe deasupra crestelor copacilor. 

- Nu trageţi! strigă sergentul nomazilor prea surescitaţi care 
ajunseseră fa buza stâncii, trăgând în timp ce caii lor se ridicau 
în două picioare. În numele lui Allan! V-am spus că am primit 
ordine să-i prindem vii. Să o salvăm pe ea şi să-l ucidem pe el, 
nu să o ucidem pe ea. Fără tragere de inimă, ceilalţi se supuseră 
şi când ajunse lângă ei văzu elicopterul la o distanţă bună jos, în 
vale. Işi scoase emițătorul şi apăsă pe buton. 

- Sediul, aici sergentul Zibri. Ambuscada n-a reuşit. Motoarele 
mergeau mai înainte de a ajunge noi în poziţie, dar a fost izgonit 
din ascunzătoare. 

- Incotro se îndreaptă? 

- S-a întors spre nord, spre drumul Khvoy-Van. 

- Ai văzut-o pe înălţimea sa? 

- Da, părea înspăimântată. Spune-i Hanului că am văzut 
răpitorul legând-o de scaun şi părea că a legat-o şi de 
încheieturile mâinilor. Ea... 

Vocea sergentului se iuți, înfierbântată. Acum elicopterul 
s-a întors către est. Se ţine la doi sau trei kilometri sud de drum. 
- Bun. Te-ai descurcat bine. O să alertăm forţele aeriene. 

Teheran, sediul Contraspionajului Intern; ora 9,54 
dimineaţa. Asasinul Suliman al Waili, din Grupul Patru, încercă 
să-si stăpânească tremurul degetelor când luă telexul de la 
colonelul SAVAMA. "Şeful Contraspionajului Intern, colonelul 
Hashemi Fazir, a fost ucis noaptea trecută în timp ce conducea 
vitejeşte atacul care a cucerit sediul mujhadinilor, împreună cu 
consilierul englez Armstrong. Amândoi bărbaţii au pierit în 
flăcări când trădătorii au aruncat în aer clădirea. Semnat: şeful 
poliţiei Tabriz." 

Suleiman nu scăpase încă de spaima care-l cuprinsese la 
chemarea neaşteptată, gândindu-se îngrozit că acest ofiţer 
găsise deja în seiful lui Fazir documente acuzatoare despre 
asasinii Grupului Patru. Seiful, deschis şi golit, se vedea în 
spatele lui. 

Sigur că stăpânul meu n-ar fi fost atât de neglijent. Nu 
aici, în propriul birou. 

- Voia lui Allah, Excelenţă, spuse, întinzând hârtia şi 
ascunzându-şi furia. Voia lui Allah! Sunteţi noul şef al 
Contraspionajului Intern, Excelenţă? 


- Da. Care-ţi erau îndatoririle? 
- Sunt agent, Excelenţă, spuse Suleiman, gudurându-se aşa cum 
se aştepta de la el şi nefolosind trecutul. 

Spaima începu să se topească. Dacă câinii ăştia bănuiesc 
ceva, nu m-aş afla aici, se gândi din ce în ce mai încrezător. Aş fi 
în hrube, urlând. Câinii ăştia nepricepuţi nu merită să trăiască în 
lumea bărbaţilor. 

- Colonelul mi-a ordonat să locuiesc în Jaleh şi să-mi ţin urechile 
şi ochii deschişi şi să găsesc comunişti. 

Păstră o privire nepăsătoare, dispreţuindu-l pe bărbatul 
plin de el, cu chipul smead, care stătea la biroul lui Fazir. 

- De câtă vreme eşti angajat? 

- De trei sau patru ani, nu-mi amintesc exact, Excelenţă. E-n fişa 
mea. Poate cinci, nu-mi amintesc. Ar trebui să fie în fişa mea, 
Excelenţă. Cam patru ani şi lucrez din greu şi vă voi servi din 
toate puterile. 

- SAVAMA va îngloba Contraspionajul Intern. De aici înainte ai 
să-mi raportezi mie. Vreau copii după rapoartele tale de când ai 
început. 

- Voia lui Allah, Excelenţă, dar nu ştiu să scriu. Adică scriu foarte 
prost şi Excelenţa Fazir n-a cerut niciodată rapoarte în scris. 

Suliman minţea cu o privire nevinovată. Aşteptă în tăcere, 
legănându-se de pe un picior pe celălalt, făcând pe prostul. 

SAVAK sau SAVAMA, toţi sunt nişte mincinoşi şi mai mult 
ca sigur că ei au aranjat uciderea stăpânului meu. Blestemaţi să 
fie! Câinii ăştia au ruinat planul stăpânului meu. O să m-arunce 
din slujba mea desăvârşită, cu bani adevăraţi şi putere 
adevărată şi un viitor adevărat. Câinii ştia sunt nişte hoţi. Mi-au 
furat viitorul şi siguranţa, cum n-am nici o slujbă, nu mai are 
cine să-mi arate duşmanii lui Allah pe care să-i măcelăresc. Nici 
un viitor, ici o siguranţă, nici o protecţie. 

Doar dacă... doar dacă-mi folosesc creierul şi îndemânarea 
şi priceperea şi continui de unde a fost oprit stăpânul meu. 

Fiu de căţea, de ce nu? E Voia lui Allah că el e mort și eu 
trăiesc, că el este cel sacrificat şi nu eu. De ce să nu ai 
alcătuiesc nişte echipe? Cunosc tehnica stăpânului şi parte din 
planurile sale. Ba şi mai bine, de ce să nu-i jefuiesc casa şi să-i 
golesc seiful din pivniţă, despre care habar n-avea că eu ştiu. 
Nici măcar nevastă-sa nu ştie de el. Acum, că e mort, ar trebui 
să fie uşor. Da. Şi-ar fi bine să mă duc la noapte, să ajung acolo 


mai înainte s-o facă mâncătorii ăştia de bălegar din poporul 
mâinii stingi. Ce bogății ar putea conţine acel seif! Ar trebui să 
conţină bani, documente, liste, stăpânului meu îi plăceau listele 
aşa cum unui câine îi plac mortăciunile. Să mă ia naiba dacă 
seiful nu conţine o listă a celorlalte Grupuri Patru. Nu plănuia 
fostul meu stăpân să fie un al-Sabbah al zilelor noastre? De ce 
nu eu în locul lui? Cu asasini, asasini adevăraţi, care nu se mai 
tem de moarte şi caută martiriul ca un paşaport sigur pentru 
Paradis. 

Fu cât pe-aci să izbucnească în râs. Ca să se ascundă, icni. 
- lertaţi-mă, Excelenţă, nu mă simt prea bine. Pot să plec, vă 
rog? 

- Unde-şi ţinea hârtiile colonelul Fazir? 

- Hărtii, Excelenţă? Să mă ia naiba, Excelenţă, dar de unde să 
ştie un om ca mine despre hârtiile lui? Sunt doar un agent. li 
raportam şi mă gonea, de cele mai multe ori cu o lovitură de 
cizmă şi un blestem. O să fie grozav să lucrez pentru un bărbat 
adevărat. 

Aşteptă încrezător. Acum, ce-ar fi vrut Fazir să fac? 
Fireşte, să-l răzbun, ceea ce înseamnă, desigur, să scap de 
Pahmudi care este responsabil de moartea lui şi de câinele ăsta 
care îndrăzneşte să stea la biroul lui. De ce nu? Dar nu înainte 
de a-i goli adevăratul seif. 

- Vă rog, pot să plec, Excelenţă? Băşica îmi dă să se spargă şi 
am dizenterie. 

Dezgustat, colonelul ridică privirile de la fişa care nu-i 
spunea nimic. Nu găsise dosare în seif, doar bani. Un peşcheş 
minunat pentru mine, îşi zise, dar unde-i sunt dosarele? Fazir 
trebuie să fi păstrat dosare undeva. Acasă? 

- Da, poţi să pleci, spuse iritat, dar prezintă-te la mine o dată pe 
săptămână. La mine personal. Şi nu uita! Dacă nu faci treabă 
bună... Nu intenţionăm să angajăm leneşi. 

- Da, Excelenţă, desigur, Excelenţă! Vă mulţumesc, Excelenţă! O 
să fac tot ce pot pentru Allah şi Imam, dar când ar trebui să mă 
prezint? 

- În prima zi după Ziua Sfântă. În fiecare săptămână. 

Dispreţuitor, colonelul îi făcu semn să plece,. Suleiman ieşi 
târşindu-şi picioarele, promiţându-şi că, mai înainte de vremea 
viitorului raport, acest colonelul nu va mai exista. Fiu de căţea! 
De ce nu? Deja puterea mea ajunge până la Beirut şi Bahrain. 


Bahrain; ora 12,50 după-amiază. Către sud, la aproape 
o mie de kilometri distanţă, Bahrainul era înmiresmat şi însorit, 
plajele pline cu turiştii de sfârşit de săptămână. Unii făceau 
wind-surfing, bucurându-se de briza minunată; mesele de pe 
terasele hotelurilor erau înţesate cu bărbaţi şi femei îmbrăcaţi 
uşor, veniţi să se scalde în minunatele raze aje soarelui de 
primăvară. Printre ei se afla şi Sayada Bertolin. Purta o rochie 
străvezie de vară pe deasupra bichinilor şi sorbea încetişor 
dintr-o citronadă, singură la o masă adăpostită de o umbrelă 
verde. Privea leneş oamenii care se prăjeau la soare şi copiii ce 
se jucau în apa mică, unul dintre băieţei o copie aproape fidelă a 
propriului ei fiu. 

O să fie aşa de bine să fiu iarăşi acasă, îşi zise. Să-mi ţin 
din nou fiul în braţe şi, da, chiar să-mi văd din nou soţul. Am fost 
atâta vreme departe de civilizaţie, de mâncare bună şi de o 
conversaţie bună, de o cafea bună şi pişcoturi şi vin, de ziare şi 
radio şi televiziune şi de toate lucrurile minunate pe care noi le 
considerăm normale, deşi nu şi eu. Le-am apreciat întotdeauna 
şi am luptat întotdeauna pentru o lume mai bună şi dreptate în 
Orientul Mijlociu. 

Dar acum... Bucuria o părăsi. 

Acum nu sunt doar un simpatizant al OEP şi un curier, ci 
un agent secret al Miliţiilor Libaneze Creştine, al stăpânilor lor 
israelieni şi al stăpânilor lor de la CIA. Slavă Domnului că am 
avut noroc să îi aud ce îşi şopteau, când credeau că plecasem, 
după ce am primit ordinele să mă întorc la Beirut. Totuşi n-am 
nume; e însă deajuns ca să aflu originea câinilor! Câini murdari! 
Creştini, trădători ai Palestinei! Teymour trebuie negreşit 
răzbunat. Să îndrăznesc să-i spun soţului meu, care să le spună 
celorlalţi din Consiliu? Nu îndrăznesc, ei ştiu prea mult. 

Privirile îi rătăciră către mare şi tresări. Printre cei care 
făceau wind-surfing îl recunoscu pe Jean-Luc. Ţâşnise spre țărm, 
minunat echilibrat pe scândura nesigură, aplecându-se elegant 
împotriva vântului şi, în ultima secundă, se răsuci în vînt, păşi în 
apa joasă şi lăsă pânza să cadă. Zâmbi în faţa unei asemenea 
perfecţiuni. 

Ah, Jean-Luc, cât de mult te iubeşti, dar recunosc că ai şi 
de ce. In multe privinţe eşti superb: ca bucătar, ca amant - ah, 
da... dar numai din vreme în vreme. Nu pui destulă variaţie şi nu 
ai destulă imaginaţie pentru noi, cei din Orientul Mijlociu, care 


înţelegem într-adevăr ce înseamnă erotismul; şi eşti prea 
preocupat de propria-ţi frumuseţe. 

- Recunosc că eşti frumos, murmură, simţindu-şi coapsele 
înfierbântându-se umed. 

In ceea ce priveşte felul în care faci dragoste, chery, eşti 
deasupra mediei, dar nu mai mult. Nu eşti cel mai bun. Primul 
meu soţ a fost cel mai bun. Poate din pricină că a fost primul. 
Apoi Teymour. Teymour era unic. Ah, Teymour, nu îmi mai e 
teamă acum să mă gândesc la tine, acum când am plecat din 
Teheran. Acolo nu puteam. N-am să te uit şi nici ce ţi-au făcut. 
Într-o zi eara să mă răzbun în numele tău pe Milițiile Creştine. 

II urmărea din priviri pe Jean-Luc, întrebându-se ce făcea 
acolo, bucuroasă că era acolo, sperând că avea s-o vadă, 
nedorind să facă ea prima mişcare spre a nu stârni soarta, dar 
pregătită să aştepte şi să vadă ce pregătea soarta pentru ea. 
Aruncă o privire iute în oglinda din poşetă, adăugă o urmă de 
luciu pe buze şi se parfumă pe lobul urechilor. Aşteptă din nou. 

El o porni în susul plajei. Se prefăcu că e atentă la pahar, 
urmărindu-i imaginea reflectată în el şi lăsând totul în teama 
şansei. 

- Sayada! Mon Dieu, cherie! Ce faci aici? 

Tresări după cum se cuvenea şi apoi se lăsă sărutată şi 
simţi gustul sării de mare şi mirosul uleiului de plajă şi al sudorii 
şi hotărî că după-amiaza avea să fie în cele din urmă perfectă. 

- Abia am sosit, cherie. Am sosit noaptea trecută de la Teheran, 
spuse ea cu răsuflarea tăiată, lăsând dorinţa să o cuprindă. Sunt 
pe lista de aşteptare a zborului de mâine la prânz pentru 
Orientul Mijlociu. Dar tu ce faci aici? E ca un miracol! 

- Este. Ce norocoşi suntem! Dar nu poţi să pleci mâine. Mâine e 
duminică. Mâine o să avem grătar, homar şi stridii. 

Era foarte sigur de el şi galic şi delicios de convingător şi 
ea se gândi: De ce nu? Beirutul poate să aştepte. Am aşteptat 
atât de mult, o zi n-o să mai conteze. 

El se gândea: Ce perfect! sfârşitul ăsta de săptămână se 
prevedea a fi un dezastru, dar acum... Vom face dragoste în 
după-amiaza asta, apoi siesta. Mai târziu am să aleg o cină 
desăvârşită, apoi o să dansăm puţin şi o să ne iubim tandru şi o 
să dormim adânc, gata pentru o altă zi perfectă mâine. 

- Cherie, sunt dezolat, dar trebuie să te las pentru aproape o 
oră, spuse cu exact atâta tristeţe câtă trebuia. O să prânzim 


aici. Stai la hotelul ăsta? Perfect. Şi eu. 1623. Pe la unu şi 
jumătate, două fără un sfert. Nu te schimba, arăţi perfect! 

Se aplecă şi-o sărută şi-şi lăsă mâna să-i netezească 
sânul, îi simţi tremurul şi fu mulţumit. 

La spital; ora 1,16 după-amiază. 

- Bună ziua, doctore Lanoire, căpitanul Mclver e bine sau rău? 
întrebă Jean-Luc în franţuzeşte. 

Tatăl lui Antoine Lanoire era din Cannes, iar mama - fata 
cu studii la Sorbona a unui pescar bahraini analfabet care încă 
mai prindea peşte aşa cum făcuse toată viaţa lui şi tot mai 
locuia într-o cocioabă, deşi era multimilionarul proprietar al unor 
puțuri de petrol. 

- Binişor. 
- Ce înseamnă "binişor"? 

Doctorul îşi împreună degetele. Era un bărbat distins, 
trecut de treizeci de ani, pregătit la Paris şi Londra şi vorbea trei 
limbi: araba, franceza şi engleza. 

- N-o să ştim cu prea mare exactitate câteva zile. Încă mai avem 
de făcut câteva teste. O să ştim cât de bine sau rău este abia 
peste o lună, la următoarea angiogramă, dar, în prezent, 
căpitanul Mclver răspunde pozitiv la tratament şi nu are dureri. 

- Dar o să se facă bine? 

- Angina este destul de obişnuită de obicei. Am înţeles de la 
soţia lui că în ultima vreme a fost foarte stresat, în ultimele 
câteva luni, ba şi mai rău în ultimele câteva zile, din pricina 
acestei operaţiuni a voastre, "Vârtejul", şi nu-i de mirare. Ce 
curaj! Mă închin în faţa lui şi a voastră şi-a tuturor care au luat 
parte la ea şi în acelaşi timp vă sfătuiesc foarte serios ca toţi 
piloţii şi membrii echipajelor să primească un concediu de trei 
luni. 

Jean-Luc zâmbi cu toată faţa. 

- Poţi să-mi dai asta în scris, te rog? Desigur că un concediu de 
boală de trei luni va fi plătit în întregime, ca şi toate celelalte 
taxe şi indemnizaţii. 

- Desigur. Aţi făcut o treabă magnifică pentru companie, cu toţii, 
riscându-vă vieţile. Ar trebui să primiţi toţi o bonificaţie 
binemeritată. Mă miră că nu mai are vreunul dintre voi un atac 
de cord. Două luni sunt necesare ca să recuperezi, Jean-Luc. 
Este esenţial să treci printr-un control foarte amănunţit înainte 
de-a continua să zbori. 


Jean-Luc rămase stupefiat. 
- Putem să ne aşteptăm toţi la un infarct? 
- Oh, nu. Nu, nici vorbă. Lanoire zâmbi. 
- Dar ar fi foarte înţelept un control amănunţit. Aşa, să fie. Ştii că 
angina este provocată de o bruscă blocare a circulaţiei 
sângelui? Un atac de cord se întâmplă când acelaşi lucru se 
produce în creier. Arterele se înfundă şi... asta e. Insha Allah. Se 
poate întâmplă oricând. 
-Zău? 

Neliniştea lui Jean-Luc crescu. 
- Drace! Mare ghinion să am acum un infarct. 
- O, da, continuă doctorul amabil. Cunosc pacienţi care au 
treizeci de ani, ba chiar ceva mai puţin de patruzeci, cu o 
tensiune perfect normală, colesterol normal şi EKG normal, 
electrocardiogramă adică, şi... pac! 

_ Făcu un gest expresiv cu mâinile. 

- În câteva ore... pac! 
- Pac? Chiar aşa? 

Jean-Luc se aşeză îngrijorat pe un scaun. 

- Nu ştiu să pilotez, dar îmi imaginez că pilotajul produce destulă 
tensiune, în special într-o zonă cum ar fi luarea Nordului, dar 
stresul este poate cea mai mare cauză a anginei; atunci o parte 
din inimă moare şi... 

- Dumnezeule! Inima bătrânului Mac a murit? Jean-Luc era 
tulburat. 

- O nu, doar o parte. De fiecare dată când ai un atac de angină, 
oricât de slab, o parte-i pierdută pentru totdeauna. Moartă! 

Doctorul Lanoire zâmbi. 

- Desigur că poţi s-o duci aşa destul de multă vreme înainte de-a 
rămâne fără ţesut. 

Mon Dieu, se gândea Jean-Luc afectat, nu-mi place treaba 
asta deloc. Marea Nordului? Mare rahat! Ar fi bine să cer 
transferul chiar înainte de-a ajunge acolo. 

- Cât de mult o să stea Mac în spital? 

- Patru sau cinci zile. V-aş sugera să-l lăsaţi astăzi şi să-l vizitaţi 
mâine. Dar nu staţi pe capul lui. Trebuie să aibă un concediu de 
o lună, apoi alte teste. 

- Care sunt şansele? 

- Asta ţine de Dumnezeu. 


La etaj, pe balconul unei camere plăcute ce se deschidea 
deasupra apelor albastre ale Golfului, Genny somnola într-un 
scaun, cu un ziar deschis în poală -London Times din aceeaşi zi, 
adus cu zborul de dimineaţă al BA. Mclver stătea întins 
confortabil într-un pat ale cărui aşternuturi scrobite erau albe ca 
spuma laptelui. Briza mării îl atinse blând şi se trezi. 

S-a schimbat vântul, îşi zise. A revenit cel obişnuit, de 
nord-est. Bun. Îşi schimbă poziţia ca să vadă mai bine Golful. 
Mişcarea uşoară o trezi pe Genny. Impături ziarul Şi se ridică. 

- Cum te simţi, dragule? 

- Grozav. Mi-e tare bine. Nu mă doare nimic, sunt doar puţin 
obosit. Te-am auzit vag vorbind cu doctorul. Ce spunea? 

- Totul pare în regulă. Atacul n-a fost prea rău. Va trebui s-o laşi 
mai uşurel câteva zile şi după aia să-ţi iei o lună liberă şi să mai 
faci nişte teste. Era foarte optimist pentru că nu fumezi şi-ai 
avut întotdeauna o sănătate relativ bună. 

Gennv stătea lângă pat, cu spatele la lumină, dar îi putu 
zări faţa şi citi acolo adevărul. 
- Nu mai poţi să zbori. Nu ca pilot, spuse ea şi zâmbi. 
- Asta-i mare porcărie! spuse el sec. Ai ţinut legătura cu Andy? 
- Da, l-am sunat noaptea trecută, l-am sunat azi-noapte şi-n 
dimineaţa asta şi-o să-l mai chem peste o oră. N-a mai apărut 
nimic încă despre Marc Dubois şi Fowler, dar toate păsările 
noastre sunt în siguranţă la Al Shargaz şi sunt demontate pentru 
transportul de mâine. Andy era atât de mândru de tine şi de 
Scrag! Am vorbit cu el în dimineaţa asta. 

Umbra unui zâmbet. 
- M-as bucura să-l vad pe batrânul Scrag. Tu eşti bine? 
- O, da. 

Îi atinse umărul. 
- Mă bucur atât de mult ca te simţi mai bine. Am tras o spaimă! 
- Eu am tras o spaimă, Gen. 

Zâmbi şi-şi întinse mâna şi spuse stânjenit: 
- Mulţumesc, doamnă Mclver! 

Ea îi prinse mâna şi îi puse palma pe obraz, apoi se aplecă 
şi-i atinse buzele cu buzele ei încălzite de infinita afecţiune ce i 
se oglindea pe chip. 

- M-ai speriat atât de tare... spuse din nou. 

Observă ziarul. 

- Cel de astăzi, Gen? 


- Da, dragul meu! 

- Mi se pare c-au trecut ani de când am văzut unul. Ce mai e 
nou? 

- Ca de obicei. 

Impături ziarul şi-l puse deoparte nepăsătoare, căci nu 
vroia ca el să vadă articolul pe care-l citea şi care ar fi putut să-l 
îngrijoreze. 

"Prăbuşire la bursa din Hong Kong". Asta o să afecteze 
desigur Struanii şi pe ticălosul ăla de Linbar, se gândi. Par oare o 
să atingă S-G şi pe Andy? Oricum, Duncan nu poate face nimic, 
aşa că nu are importanţă. 

- Greve, Callaghan dă peste cap sărmana bătrână Anglie mai 
rău ca niciodată. Se zice c-ar putea să organizeze alegeri 
anticipate anul ăsta şi, dac-o face, Maggie Thatcher are şanse 
serioase. N-ar fi grozav? Ar fi o schimbare s-avem pe cineva cu 
bun simţ la conducere. 

- Doar pentru că e femeie? Zâmbi strâmb. 

- Ar fi ca lupul între oi. Dumnezeule Atotputernic! O femeie prim- 
ministru!? Nu pot să înţeleg cum a reuşit să-i smulgă 
conducerea lui Heath, în primul rând... Cred că poartă nişte foi 
de tablă în pantaloni... Măcar afurisiţii ăia de liberali să stea 
deoparte. 

Vocea i se pierdu şi-şi întoarse privirile către mare, 
urmărind câteva barcazuri minunate care treceau prin faţa 
ferestrei. 

Se aşeză tăcută şi aşteptă, vrând să-l lase să alunece din 
nou în somn, sau să vorbească mai puţin, orice ar fi vrut. 

Trebuie că se simte mai bine dacă deja a început să se 
dea la liberali, îşi zise amuzată, lăsându-şi gândurile să zboare, 
privind marea. Briza cu miros de sare de mare îi flutura părul. 
Era plăcut să stai pur şi simplu, ştiind că el se simţea bine. 
"Răspunde pozitiv la tratament. N-aveţi de ce să vă faceţi griji, 
doamnă Mclver." Uşor de spus, greu de făcut. Asta o să însemne 
o schimbare uriaşă în vieţile noastre. Trebuie. Fără să mai 
punem la socoteală pierderea Iranului şi a tuturor lucrurilor 
noastre de acolo o mulţime de vechituri în cea mai mare parte, 
pe care n-o să le regret. 

Acum că "Vârtejul" s-a terminat, îmi vine să cred că nu 
eram sănătoasă când l-am propus, dar a funcţionat atât 
dezbine! Acum cea mai mare parte a băieţilor noştri au scăpat 


de acolo teferi. Nu pot să nu mă gândesc la Tom sau la Mac sau 
la Fowler, Erikki sau Azadeh sau Seherazada, Dumnezeu să-i 
binecuvânteze pe toţi! Am salvat cel mai bun echipament al 
nostru şi obrazul nostru si am rămas încă funcționali - partea 
noastră din S-G trebuie să însemne ceva. N-o să rămânem 
săraci lipiţi şi asta e un lucru minunat. 

Mă întreb cât de mult am putea obţine pe partea noastră 
de acţiuni? Cred că avem acţiuni. Dar cum e cu această 
prăbuşire a bursei? Sper că asta nu ne-a lovit din nou. Ar fi 
frumos să avem ceva bani, dar totuşi nu-mi pasă - dacă Duncan 
se face bine. Ori poate că acum are să se retragă? Sau poate că 
nu. N-aş vrea totuşi să se retragă. Asta l-ar ucide. Unde ar trebui 
să locuim? lângă Aberdeen sau la Edinburgh, lângă Sarah şi 
Trevor, sau la Londra, lângă Hamish şi Katy? Nu la Londra. E 
urât acolo si n-ar trebui să locuim prea aproape de nici unul 
dintre copii. Nu vreau să-i necăjesc, să-i plictisesc, deşi ar fi atât 
de frumos să putem trece pe la ei din când în când şi chiar să 
avem grijă de ăia mici. 

Nu vreau să devin o soacră agasantă pentru Trevor sau 
pentru tânăra Katy. E o fată atât de drăguță... Katy, Kathleen, 
Katy: Andrew şi Katy - şi câteodată să mergem la castelul 
Avisyard - şi acum Andrew şi Maureen şi micuța Electra. Nu mi- 
ar plăcea să fiu singură. Nu vreau ca Duncan... 

Nu vreau să retrăiesc acele clipe de groază, întunericul 
plin de zgomote şi zdruncinături... Nu puteam să văd nimic. 
Motoarele urlau, mirosea cumplit a benzină... Dumnezeule! Cum 
pot ei suporta zgomotul şi zdruncinăturile, oră de oră? Şi toată 
vremea Duncan gâfâind, nu ştiam dacă trăia sau murise. De 
două ori am ţipat "A murit, a murit!" dar nimeni nu mă auzea şi 
nimeni nu putea oricum să mă ajute, şi dragul de Charlie 
zburând încoace cât de repede putea, celălalt, sergentul iranian, 
cum îl chema, a, da... Wazari, Wazari, un om de treabă, dar 
nefolositor. Oh, Doamne, a fost groaznic, groaznic, şi a ţinut o 
veşnicie! 

Dar acum e bine şi slavă Domnului că eram acolo. Duncan 
o să se simtă bine. O să se simtă bine. Trebuie să se simtă bine. 
Mă întreb ce-o să se întâmple cu Wazari. Părea atât de 
înspăimântat când l-a luat poliţia. Stai puţin. N-a zis Jean-Luc că 
a auzit că probabil o să-l elibereze şi o să i-l încredinţeze în 
custodie lui Andy, ca un fel de refugiat politic, dacă Andy 


garantează să-l scoată din Bahrain şi să-i dea o slujbă? Afurisită 
revoluţie! 

Afurisită treabă să nu mă pot întoarce să-mi iau ceva din 
lucrurile mele. A rămas acolo vechea mea tigaie care nu se lipea 
niciodată şi ceainicul bunicii, care cea un ceai atât de bun, chiar 
şi cu pliculeţe şi apă de Teheran. Of, apa! 

În curând n-o să mai fie nevoie să stăm ghemuiţi pe vine 
şi să folosim apa în loc de hârtie bună şi moale. Of! dacă n-o să 
mai trebuiască să stau pe vine niciodată o să ie prea... 

- De ce zâmbeşti, Gen? 

- O, stai să-ţi spun. O, da... mă gândeam la statul pe vine. La toţi 
indivizii ăia stând dis-de dimineaţă ghemuiţi ca nişte iepuraşi, 
deasupra şanţului şi la sticlele lor cu apă. Sărmanii oameni! 
Întotdeauna părea atât de îngrozitor şi-n acelaşi timp hazliu. 
Sărmanii oameni! Noi n-o să mai trebuiască să stăm pe vine, 
flăcăule! Ne întoarcem înapoi lumea bună. 

Îi văzu privirea schimbându-se şi se nelinişti din nou. 

- Asta nu-i rău, Duncan. Să mergem acasă. N-o să îţi promit. 

După o pauză, el încuviinţă din cap, mai mult pentru el. 

- Om trăi şi om vedea, Genn. N-o să luăm încă nici o hotărâre. N- 
avem ce hotărî timp de o lună sau două. Mai întâi trebuie să mă 
pun pe picioare şi după aia o să hotărâm. Nu-ţi face griji, da?! 

- Acum nu mai sunt îngrijorată. 

- Bun, n-ai de ce! 

Încă o dată atenţia lui se îndreptă către mare. N-am de 
gând să-mi petrec restul vieţii luptându-mă cu afurisita de 
vreme englezească. Ar fi dezgustător. Să mă retrag? Christoase! 
Va trebui să mă gândesc la ceva. Dacă n-o să mai lucrez, o să 
înnebunesc. O să-mi pierd minţile. Poate am putea să facem 
rost de un locşor lângă mare, ca să iernăm în Spania sau în 
sudul Franţei. Să mă la naiba dac-o s-o las pe Gen să îngheţe, să 
îmbătrânească Şi să se cocoşeze înainte de vreme. Afurisitul ăla 
de vânt încărcat de sare din Marea Nordului... Niciodată! 

Pentru Dumnezeu! O să avem bani mai mulţi decât ne 
trebuie acum, că "Vârtejul" s-a încheiat cu succes. Nouă din 
zece 212. Grozav. Nu pot să mă gândesc la Dubois sau Fowler, 
sau Tom, sau Erikki, Azadeh sau Şeherazada. 

Simţi din nou neliniştea crescând şi o dată cu ea o 
înţepătură în inimă care îl nelinişti şi mai tare şi din cauza asta o 
înţepătură şi mai dureroasă. 


- La ce te gândeşti, Duncan? 
- Asta-i o zi minunată. 
- Da, da, aşa e. 
- Ai să încerci să dai de Andy? 
- Încerc, desigur. 

Ridică telefonul şi formă numărul, ştiind că ar fi fost mai 
bine pentru el să mai vorbească puţin. 
-Alo? 
- O, alo, Scot, ce mai faci? Genny la telefon. Ascultă un timp, 
apoi spuse: 
- Asta-i bine. Tatăl tău e acolo?... Nu, spune-i doar că am sunat 
din partea lui Duncan. Se simte mai bine şi poate să fie găsit la 
interiorul 455, aici. Voia doar să spună Hello". O să-l rogi pe 
Andy să sune când se întoarce? Mulţumesc, Scot... O, e chiar 
bine, spune-i şi lui Charlie. Pa! 

Gânditoare, aşeză receptorul la loc în furcă. 
- Nimic nou. Andy a ieşit până la Hotel Internaţional, cu Scrag. 
Se întâlnesc cu japonezul ăla. Îl ştii care, cel de la lran-Toda. 
lartă-mă, nu l-aş spune-o în faţă, dar asta e: nu pot încă să uit 
ce-au făcut în război. 

Mclver se încruntă. 
- Știi, Gen, poate că e vremea s-o facem. Nu poţi nega că Kasigi 
l-a ajutat într-adevăr pe bătrânul Scrag. Vechea chestie cu 
păcatele părinţilor nu mai ţine. Poate c-ar trebui să pornim o 
nouă eră. Asta e ceea ce ar trebui să facem, Gen, ne place sau 
nu. O eră nouă, ei?! 

Îl văzu zâmbind şi îşi simţi lacrimile gata să izbucnească. 
Nu trebuie să plâng. Totul o să fie bine. Noua eră o să fie bună şi 
el se va face bine. Trebuie să se facă bine! O, Duncan, mi-e atât 
de teamă! 
- Să-ţi spun ceva, flăcăule, spuse ea veselă. Când ai să te pui 
într-adevăr pe picioare, o să mergem în Japonia întrtr-o vacanţă 
şi după aia mai vedem. 
- S-a făcut. Am putea chiar să vizităm din nou Hong Kongul. 

Îi apucă mâna şi o strânse şi amândoi îşi ascunseră 
îngrijorarea pentru viitor, îngrijorarea pentru celălalt. 


CAPITOLUL 71 


Al Shargaz, Hotel Internaţional, ora 1,55 după- 
amiază. Kasigi se strecură agil printre mesele ocupate de pe 
terasa imaculată ce înconjura bazinul de înot. 

- A, domnule Gavallan, căpitane Scragger! îmi pare rău c-am 
întârziat. 

- Nici o problemă, domnule Kasigi. Vă rog, luaţi loc! 

- Mulţumesc. 

Kasigi purta un costum uşor, tropical şi părea liniştit, deşi 
nu era. 

- Îmi pare rău, detest să întârzii, dar în Golf e aproape imposibil 
să nu se întâmple. A trebuit să vin din Dubai şi circulaţia... Cred 
că  felicitările sunt necesare. Am auzit că "Vârtejul" 
dumneavoastră a fost aproape un succes total. 

- Încă ne mai lipseşte un elicopter şi doi membri ai echipajului, 
dar suntem foarte norocoşi, una peste alta, spuse Gavallan, fără 
bucurie şi Scragger simţea acelaşi lucru. Doriţi ceva de mâncare 
sau de băut? 

Întâlnirea de prânz solicitată de Kasigi fusese pentru ora 
12,30 şi, aşa cum se înţeleseseră, Gavallan şi Scragger nu-l 
aşteptaseră şi ajunseseră deja la cafea. 

- Un coniac şi apă minerală, vă rog. Apa minerală, separat. 
Nimic de mâncare, mulţumesc, nu mi-e foame. 

Kasigi minţea din politeţe, nedorind să se simtă stânjenit 
că mănâncă în timp ce ceilalţi aşteaptă. li zâmbi lui Scragger. 

- Deci, mă bucur să te văd teafăr, cu aparatele şi echipajele 
scoase de acolo. Felicitări! 

- Îmi pare rău că a trebuit să evit întrebările, dar ştiu că o să 
înţelegi. 

- În clipa în care am auzit, am înţeles, desigur. Sănătate! 

Kasigi bău însetat apa minerală. 

- Acum că "Vârtejul e de domeniul trecutului, domnule Gavallan, 
poate aţi putea să mă ajutaţi să-mi rezolv problemele cu lran- 
Toda. A 

- Mi-ar plăcea, desigur, dar nu pot. Imi pare foarte rău, dar nu 
putem. Pur şi simplu nu e cu putinţă. Asta trebuie să fie evident 
acum. 


- Poate c-ar putea fi făcut cu putinţă. Kasigi nici nu clipise 
măcar. 

- Am auzit că astăzi la apus este termenul hotărât ca să vă 
scoateţi aparatele de-aici sau vor fi confiscate. 

Gavallan făcu un gest politicos cu mâna. 
- Să spunem că e doar un alt zvon. 
- Unul dintre oficialii ambasadei dumneavoastră l-a informat pe 
ambasadorul nostru că e ceva hotărât. Ar fi tragic să pierdeţi 
toate aparatele după un asemenea succes. 
- Hotărât? Sunteţi sigur? Gavallan se simţea golit de gânduri. 
- Ambasadorul nostru era sigur. Kasigi zâmbi dulce. 
- Să zicem c-as putea să transform termenul "astăzi la apus" în 
"mâine la apus". Aţi putea să-mi rezolvaţi problemele de la Iran- 
Toda? 

Cei doi bărbaţi îl priviră lung. 
- Aţi putea să amânaţi termenul, domnule Kasigi? 
- Eu nu pot, dar ambasadorul nostru ar putea să o facă. Amo 
întâlnire cu el peste o oră. Am să-l rog. Poate ar putea să-l 
influenţeze pe ambasadorul iranian sau pe şeic, sau pe 
amândoi. 

Kasigi observă interesul lui Gavallan şi lăsă cuvintele să 

atârne în aer, fiind un pescar mult prea experimentat în 
pescuitul în apele occidentale ca să nu cunoască momeala. 
- Sunt îndatorat căpitanului Scragger. N-am uitat că mi-a salvat 
viaţa şi s-a abătut din drum ca să mă ducă până la Bandar-e 
Delam. Prietenii n-ar trebuie să-şi uite prietenii, nu-i aşa? La 
nivel de ambasadă... poate s-ar putea face. 

Ambasadorul japonez? Dumnezeule! Oare ar fi posibil? 
Inima lui Gavallan bătea să-i spargă pieptul, plină de sperată în 
faţă căii deschise pe neaşteptate. 

- Al nostru n-are cum să facă nimic. Legăturile mele mi-au spus- 
o foarte limpede. Aș aprecia orice ajutor pe care aş putea să-l 
primesc. Fără îndoială. Credeţi că ne-ar ajuta? 

- Dacă vrea, cred c-ar putea. Kasigi luă o înghiţitură de coniac. 

- Aşa cum ne-aţi ajutat şi dumneavoastră. Preşedintele 
companiei mele m-a rugat să vă amintesc de un prieten comun, 
sir lan Dunross. Văzu sclipirea din ochii lui Gavallan şi adăugă: 
Au cinat împreună acum două nopţi. 

- Dacă pot să ajut... De fapt, care sunt, exact, problemele 
voastre? 


Şi unde-i clenciul şi care-i preţul? se gândea Gavallan. Și 

unde e lan? De trei ori am încercat să dau de el şi n-am reuşit. 
- Am nevoie de trei 212 şi două 206 la lran-Toda cât de curând 
posibil. Sub contract pentru un an. E esenţial ca fabrica să fie 
terminată şi komitehul local a promis întreaga cooperare dacă 
începem imediat. Dacă nu începem imediat, o să fie un 
dezastru. 

Noaptea trecută, inginerul şef Watanabe de la lran-Toda îi 

trimisese un telex codificat: "Şeful komitehului, Zataki, e ca un 
rechin nebun după întâmplarea cu S-G. Ultimatumul său: reluăm 
construcţia imediat - lucru pentru care trebuie să avem 
elicoptere - altfel întreaga fabrică va fi preluată şi naţionalizată 
imediat şi toţi străinii de aici vor trebui să plătească pentru 
trădare. Ora H este după rugăciunea de seară, duminică, 4, 
când va trebui să apar în faţa komitehului. Aştept instrucţiuni". 
Telefoanele urgente care zbârnâiseră în cea mai mare parte a 
nopţii la Osaka şi Tokio nu făcuseră decât să sporească furia lui 
Kasigi. 
- Yoshi, dragul meu prieten, spusese vărul şi stăpânul său, Hiro 
Toda, cu o politeţe cutremurătoare, am consultat Sindicatul. Am 
fost cu toţii de acord că, aflându-te acolo, la faţa locului, totul 
depinde deţine. Suntem mai mult decât încrezători că o să 
rezolvi aceste probleme mai înainte de a pleca. 

Mesajul era destul de limpede: Rezolvă sau nu te întoarce! 

Petrecuse restul nopţii încercând să găsească o cale ca să 
iasă din această dilemă, apoi, odată cu zorii, îşi amintise o 
remarcă întâmplătoare pe care o făcuse ambasadorul japonez 
referitor la noul ambasador iranian, remarcă ce-i deschisese o 
cale de a rezolva termenul lui Gavallan şi propria sa problemă. 

Ca să fiu deschis şi să vorbim direct, domnule Gavallan, 
spuse şi aproape pufni în râs din pricina formulei prosteşti, dar 
atât de necesară în negocierile cu occidentalii, am nevoie de un 
plan şi un răspuns până mâine la apus. 

- De ce atunci? Pot să întreb? 

- Pentru că am făcut nişte promisiuni unor prieteni, lucru pe care 
nu mă-ndoiesc c-o să-l înţelegeţi. Aşa că amândoi avem un 
termen, acelaşi. 

Apoi cântări momentul potrivit şi lovi tare, drept în ţintă, 
ca să se asigure că cârligul era înfipt adânc. 


- Dacă mă puteţi ajuta, aş aprecia asta toată viaţa. Desigur că 
am să-l conving pe ambasadorul meu să vă ajute, oricum. 

- N-are nici un rost să vă oferim vreuna din păsările noastre. Ar 
fi imediat confiscată şi n-are rost să vă ofer acele 206 pe care 
le-am lăsat acolo. Fără îndoială că acum sunt şi ele hors de 
combat. S-G e total ieşită din problema asta, ca şi Guerney sau 
oricare altă companie. 

- Aţi putea face rost de cetăţeni japonezi ca piloţi de elicopter? 

- Nu, n-am nici unul pregătit. 

Nu încă, îşi zise Kasigi, din nou furios pe Sindicat că nu 

avusese prevederea să pregătească proprii lor oameni de 
încredere pentru o astfel de treabă. 
- Personalul trebuie să fie străin; ambasadorul meu ar putea 
aranja vizele şi aşa mai departe. Desigur, ştiţi că lran-Toda este 
declarat Proiect Național, adăugă fără să-l deranjeze 
exagerarea. 

Fără îndoială că o să fie în curând, când toate informaţiile 
pe care le amo să ajungă în mâinile potrivite. 

- Cum rămâne cu echipajele franceze sau germane? 

Cu un efort, Gavallan îşi desprinse gândurile de la criza 
din Hong Kong şi retragerea anticipată a lui Linbar şi 
poziţionarea lui Scot pentu o viitoare preluare, de la cum s-ar 
putea face - la nivel de ambasadă - ca oamenii săi şi elicopterele 
să fie puse la adăpost, cum ar putea ieşi atunci din capcana lui 
Linbar şi ajunge la o înţelegere cu Imperial Hclicopters în Marea 
Nordului. 

- Atât de multe posibilităţi... spuse involuntar, apoi se acoperi la 
iuţeală şi se concentra asupra rezolvării problemei lran-Toda. 

- Problema are două părţi. Mai întâi echipament şi piese de 
schimb. Dacă aţi putea obţine - indiferent de unde - o scrisoare 
de credit reactualizată pe perioada cât păstraţi aparatele, la 
preţul nostru obişnuit lunar, cu o garanţie că, în cazul în care 
autorităţile iraniene le confiscă, o să vă asumaţi toate plăţile în 
dolari în afara Iranului şi o să plătiţi proprietarilor toate 
pierderile, aş putea să le obţin şi să le trimit la lran-Toda, 
peste... peste o săptămână 

Kasigi spuse imediat. 

- Bancherii noştri sunt Sumitomo. Aş putea aranja o întâlnire cu 
ei aici, în seara asta. Asta nu-i o problemă. De unde aţi putea 
face rost de aparate? 


- Din Germania sau Franţa. Nu pot folosi englezeşti sau 
americane şi acelaşi lucru e valabil pentru piloţi. Poate că Franţa 
ar fi mai bine, din pricina ajutorului acordat de ei lui Khomeini. 
S-ar putea să le pot aduce prin intermediul unui prieten de la 
Aerospaţiale. Cum rămâne cu asigurările? 
- Ar fi imposibil pentru mine să vă obţin asigurări în lran. Poate 
aş putea s-o fac prin Japonia. 
- Bun. Imi displace să folosesc aparate neasigurate. Apoi, Scrag, 
să zicem c-am putea să obţinem aparatele, de câţi piloţi şi 
mecanici ai avea nevoie? 
- Ei bine, Andy, dac-ai putea să le obţii... Cel mai bine ar fi opt 
până la zece piloţi, în schimburi, şi zece până la paisprezece 
mecanici, cu baza în afara Iranului, dar undeva în apropiere. 
- Cine i-ar plăti, domnule Kasigi? În ce monedă şi unde? 
- Orice valută doriţi, oriunde şi oricum. 
- Peste cheltuielile obişnuite, cred că va trebui să oferiţi un spor 
de periclitate, Iranul fiind ceea ce este. 
- Aţi vrea să vă gândiţi să aranjaţi totul pentru mine, domnule 
Gavallan, echipamentul şi personalul, să zicem pentru un 10% în 
plus? 
- Să lăsăm procentul şi să nu uitaţi că amestecul nostru va 
trebui să fie trecut sub tăcere. Vă sugerez următoarele: 
Operaţiunea dumneavoastră va trebui controlată, partea 
logistică, piesele şi reparaţiile, din Kuweit sau Bahrain. 
- Bahrain ar fi mai bine, Andy, spuse Scragger. 
- Kuweitul e mult mai aproape, spuse Kasigi. 
- Da, reluă Scragger, dar cu atât mai mult influenţabil şi cu atât 
mai uşor supus presiunii din partea Iranului, sau unor tulburări 
sprijinite de Iran. Partea asta a Golfului o să aibă şi ea necazuri, 
cred. Prea mulţi şiiţi care sunt de obicei cei săraci şi prea mulţi 
şeici care sunt suniţi. Pe termen scurt sau lung e mult mai bine 
în Bahrein. 
- Atunci Bahrain, spuse Kasigi. Domnule Gavallan, pot angaja 
serviciile căpitanului Scragger timp de un an, ca să conducă 
operaţia - dacă convorbirea noastră va fi fructuoasă - cu de 
două ori salariul actual? 

Văzu ochii lui Scragger îngustându-se şi se întreba dacă 
nu mersese prea departe şi prea repede, aşa că adăugă 
nevinovat: 


- Dacă îţi cer să renunti la prima dragoste, prietene, E drept să ți 
se ofere o compensație. 

- Asta-i o ofertă grozavă, ei bine, dar... nu ştiu. Andy? Gavallan 
şovăi. 

- Asta ar însemna că va trebui să părăseşti S-G, Scrag, şi să te 
laşi de zbor. N-ai să poţi conduce o bază de cinci aparate şi să 
zbori în acelaşi timp. Şi oricum n-ai putea niciodată să te întorci 
înapoi în Iran, în nici un caz. 

- Aici ai dreptate. 

Să mă las de zbor? Deci şi eu sunt la o răspântie, se 
gândea Scragger. Nu încerca să te prefaci că ghinionul lui lan nu 
te-a îndemnat să termini cu toate emoţiile. Şi de ce am leşinat 
ieri? Doc Nutt a spus că doar din pricina oboselii. Pe naiba! N-am 
leşinat niciodată în viaţa mea până acum şi, oricum, ce ştiu 
doctorii? Un an în Bahrain? Asta e mai bine decât câteva luni în 
Marea Nordului, numărând întruna zilele până la următorul 
control medical. Dar să nu zbor? O, Doamne! la stai o clipă. Aş 
putea să-mi menţin forma şi mâna cu câteva zboruri locale, de 
ocazie. 

- Va trebui să mă gândesc la asta, dar mulţumesc pentru ofertă, 
domnule Kasigi. 

- Între timp, domnule Gavallan, aţi putea să vă ocupați de 
organizare în prima lună? 

- Da, desigur; cu ceva noroc, într-o săptămână aş putea găsi şi 
aduce acolo destule aparate şi echipaje ca să începeţi. Restul 
peste o săptămână sau două, pentru un contract reînnoit din 
trei în trei luni. Gavallan adăugă cât de delicat putu: atâta 
vreme cât depăşim termenul ăsta. 

Kasigi îşi ascunse satisfacția. 

- Bun! Să ne întâlnim aici la nouă? O să-l aduc pe domnul 
Umura, preşedinţie Sumitomo pentru zona Golfului, să aranjeze 
scrisoarea de credit în forma în care o doriţi, domnule Gavallan. 
- La nouă punct. Poate aţi putea aminti ambasadorului 
dumneavoastră că, chiar dacă termenul din această seară trece, 
cargourile mele n-or să ajungă până mâine la prânz şi n-o să fiu 
în stare să încarc şi să decolez până mâine seară. 

- O să păstraţi acest "aranjament la nivel de ambasadă" numai 
între noi? 

- Desigur, aveţi cuvântul meu. Scrag? 


Kasigi îl auzi pe Scragger spunând acelaşi lucru şi ca 
întotdeauna fu uimit şi nedumerit în acelaşi timp că occidentalii 
puteau fi atât de naivi ca să se bazeze pe cuvântul cuiva. 
Cuvânt de onoare. A cui onoare? Ce onoare? Din-totdeauna 
secretul împărtăşit nu mai e secret şi n-o să mai fie niciodată. 
Ca si "Vârtejul". A fost atât de uşor să aflăm de el! 

- Poate că am putea pune lucrurile la punct aşa: stabilim partea 
financiară şi scrisorile de credit la noapte; începeţi să vă ocupați 
de aranjamentele cu elicopterele şi piesele şi echipajul şi cum să 
conduceţi operaţiunea din Bahrain, depozite şi aşa mai departe, 
totul ţinând de o confirmare mâine la apus. Şi dacă v-aţi retras 
cu succes propriul echipament până atunci, garantaţi că Iran- 
Toda o să aibă echipamente în cel mult o săptămână? 

- Păreţi foarte încrezător că puteţi să amânaţi acest termen. 

- Ambasadorul meu poate. Probabil. Am să-i telefonez şi-am să 
vă comunic ce spune în momentul în care am să plec de la el. 
Căpitane Scragger, aţi putea să conduceţi un program de 
antrenament pentru piloţi japonezi? 

- Uşor, cu condiţia să vorbească engleză şi să aibă cel puţin o 
sută de ore de zbor pe elicopter. Va trebui să fac rost de-un 
căpitan instructor şi... 

Scragger se întrerupse. Dintr-o dată îi venise în minte că 
aceasta era soluţia perfectă. Asta-i o idee straşnică. Aş putea fi 
examinator, ar trebui să le semnez certificatele şi în felul ăsta aş 
obţine destule ore de zbor în circumstanţele potrivite. Clasa 
întâi! Strălucea de bucurie. 

- Să-ţi spun ceva, amice! Dacă Andy poate să aranjeze asta, eu 
merg. 

Întinse mâna şi Kasigi i-o strânse. 

- Mulţumesc. Perfect. Deci, domnule Gavallan, facem o 
încercare? 
- De ce nu. 

Gavallan întinse mâna şi simţi strânsoarea de fier a lui 
Kasigi, crezând pentru prima dată într-adevăr că are o şansă. 
Kasigi este deştept. Foarte. Acum a pus în mişcare procedura 
standard a companiilor japoneze moderne: fă rost de experţi 
străini ca să-ţi pregătească personalul niponez la faţa locului sau 
creează piaţa în propriile lor ri, apoi adu acolo experţii tăi. 
Obţinem profitul pe termen scurt, iar ei obţin piaţa pe termen 
lung. Ne fac în faceri ceea ce n-au reuşit să ne facă în război. Şi 


ce dacă? E un schimb cinstit. Şi dacă cei doi, Kasigi şi 
ambasadorul ei, mă pot salva de la dezastru, nu-mi iau pielea de 
pe mine ca să-i ajut să iasă din al lor. 

- O să-i dăm drumul. 

Kasigi zâmbi cu adevărat pentru prima dată. 

- Mulţumesc. O să vă telefonez în clipa în care am vreo ştire 
nouă. 

Se înclină, făcu o jumătate de plecăciune şi se depărta cu 
paşi mari. 
- Crezi c-o s-o facă, Andy? întrebă Scragger plin de speranţe. 
- Pe cinstea mea, habar n-am! 

Gavallan făcu semn unui chelner după notă. 
- Cum o să rezolvăm asta la vreme? 

Gavallan porni să răspundă, dar se întrerupse. li observă 
atunci pe Petikin şi pe Paula la o masă lângă piscină, frunte 
lângă frunte. 

- Credeam că Paula pleacă din Teheran în dimineaţa asta. 

- A plecat. Aşa era programat. Poate că zborul ei a fost anulat 
sau şi-a scos o patalama, spuse Scragger absent, temându-se c- 
avea să rămână la sol. 

- Cum? 

- E o expresie australiană. Dacă-i o zi frumoasă şi o puicuţă are 
chef să aibă după-amiaza liberă ca să înoate, să facă dragoste 
sau pur şi simplu să caşte gura, se prezintă la birou în timpul 
pauzei de prânz şi spune că se simte tare rău. Bolnavă. Îşi ia o 
patalama. 

Sprâncenele lui Scragger se ridicară. 

- Puicuţele de la noi, dedesubt, sunt uneori tare săritoare, 
ascultătoare şi amabile. Paula asta e cumva diferită. Charlie e 
pierdut. 

Gavallan văzu plăcerea de pe chipurile lor. Sub umbrelă, 
restul lumii nu mai exista pentru ei. 

In afară de grija în privinţa lui Dubois, a lui Erikki şi a 
celorlalţi, mai avusese timp să citească articolul din ziarele din 
dimineaţă despre prăbuşirea bursei din Hong Kong. "Multe 
dintre companiile importante conduse de Struani, Rothwell- 
Gornt, Par-Con of China au pierdut 30% sau mai mult din 
valoarea lor într-o singură zi şi toată piaţa s-a prăbuşit într-o 
prăpastie al cărei fund nu se vede. Declaraţia dată de taipan, 
domnul Linbar Struan, că acesta ar fi un dezechilibru temporar, 


a generat o replică tăioasă din partea guvernului şi rivalilor săi. 
Presa de senzaţie abundă în zvonuri de largă circulaţie despre 
negocieri la nivel intern între Cei Patru Mari şi manipularea 
stocurilor prin vânzări bruşte de pachete mici pentru a prăbuşi 
preţurile de la cifrele record atinse până acum". Ăsta trebuie să 
fie motivul pentru care nu pot să dau de lan. S-a dus la Hong 
Kong. Afurisitul de Linbar! Bilanţul lui de anul ăsta o să fie roşu 
dş la cap la coadă. 

Cu un efort, puse frâu gândurilor. Îl văzu pe Petikin 
întinzându-se peste masă şi  punându-şi palma peste palma 
Paulei. Ea nu-şi retrase mâna. 

- Crezi c-o să arunce întrebarea, Scrag? 
- Dacă n-o face, e un tolomac. 
- Aşa-i. 

Gavallan oftă şi se ridică. 

- Scrag, nu mai aştept. Semnează tu nota, apoi du-te jos şi ia-l 
pe Charlie, spune-i că-mi pare rău, dar trebuie să vină la birou 
pentru o oră, după care restul zilei e liber, apoi dă de Wilh şi de 
Rudi. O să-i telefonez lui Jean-Luc. Între noi, o să facem noi rost 
de ce are nevoie Kasigi, dacă el poate să se ţină de cuvânt. Nu 
le spune băieţilor de ce, spune doar că e urgent şi să-şi ţină 
gurile închise mai strâns decât haznaua pașei. 

Se depărta. 

- Hei, domnule Gavallan! Se opri. 

Era americanul Wesson, care se ridică jovial de la masa lui 

şi-i întinse mâna. 

- N-ai timp pentru o băută şi o vizită scurtă? 

- O, salut, domnule Wesson, mulţumesc, dar... ă... aş rea să văd 
buletinul meteo... Sunt puţin grăbit. 

- Drace, sigur, oricând altă dată! Wesson rânji şi se apropie, 
coborându-şi glasul într-o şoaptă conspirativ-amabilă şi pentru 
prima dată Gavallan observă micuța cască din urechea stângă a 
omului. 

- Vroiam doar să te felicit. Le-ai arătat al dracului de frumos 
călcâiele glumeţilor ălora. 

- Noi, hm, am avut doar noroc. lartă-mă! Trebuie s-o șterg. La 
revedere! 

- Sigur, la revedere! 

Gânditor, Wesson îşi luă stiloul si îl puse în buzunar. Deci 
Kasigi e pe cale să încerce să-l scoată pe Gavallan pe banii lui, 


se gândi strecurându-se printre mese spre hol. Nu mi-a dat prin 
cap chestia asta. Drace! Noul regim n-o să coopereze sub nici o 
formă. Kasigi visează cu ochii deschişi. Nefericitul şi-a ieşit din 
minţi. lran-Toda e un balamuc şi, drace, chiar dacă încep acum, 
o să le trebuiască ani de zile ca fabrica aia să intre în producţie 
şi toată lumea ştie că robinetul de petrol al Iranului stă închis, 
făcând ca Japonia să piardă 70% din rezervele sale energetice. 
Ne paşte alt salt în preţurile internaţionale, altă inflaţie. Japonia 
e singurul nostru aliat în Pacific, şi nefericiţii or să fie puşi la zid. 
Cu baza lui Gavallan de la Lengeh închise, oare nu e afectată 
întreaga zonă Siri? Cum o să opereze de Plessey la Siri fără 
sprijin de elicoptere?Ambasadori, ai? Interesant. Cum o să 
meargă chestia asta? Cine ce-o să facă, ce, cui? Şi cât de mult 
trebuie să îi scap eu bătrânului Aaron? Totul, totul. Ticălosul ăla 
bătrân o să vadă imediat cum se aşează toate lucrurile, mai 
bine ca oricine. 

Trecu agale prin hol până la maşină fără să-l observe Pe 

Kasigi într-o cabină telefonică, într-un colţ. 
- Sunt de acord lIshii-san, spunea Kasigi foarte Politicos în 
japoneză, cu fruntea plină de broboane de sudoare. Vă rog 
informaţi-o pe Excelenţa Sa că o să facem rost de echipament şi 
de personal, sunt sigur de asta, dacă aţi putea aranja restul. 

Incerca să nu lase să i se simtă nervozitatea din glas. 

- Ah, aşa deci, excelent, spuse Ishii, secretarul ambasadei. O să-l 
informez pe Excelenţa Sa imediat. Acum, cum rămâne cu 
ambasadorul iranian. Aţi auzit ceva de el? 

Lumea lui Kasigi se întoarse pe dos. 

- N-a acceptat invitaţia? 

- Nu, îmi pare rău, nu încă şi e aproape ora trei. Foarte 
îngrijorător. Vă rog, participaţi la întâlnire aşa cum ne-am 
înţeles. Mulţumesc, Kasigi-san. 

- Mulţumesc, Ishii-san, spuse cu voce obişnuită, deşi ar fi vrut să 
urle. 

Aşeză domol receptorul în furcă. 

In holul cu aer condiţionat se simţi mai bine şi merse până 
la recepţie. Acolo îşi primi mesajele, două de la Hiro Toda, prin 
telefon, urcă scările până în camera lui şi încuie uşa. Făcu 
ghemotoc cele două hârtii ale mesajelor şi le aruncă în toaletă, 
apoi începu să urineze pe ele. 


- Dragul meu văr Hiro, spuse cu glas tare în japoneză, eşti atât 
de idiot că, dacă îţi salvez capul tâmpit, e numai pentru că 
trebuie s-o fac ca să-l salvez pe ai meu - apoi adăugă un şuvoi 
de obscenităţi în engleză, căci în japoneză nu există, aşa ceva - 
iar familia ta îmi va fi îndatorată opt generaţii pentru toate 
necazurile pe care mi le provoci. 

Trase apa, privind cum mesajele se duc la canal, îşi 
scoase hainele, făcu un duş şi se întinse în pat, gol în briza 
răcoroasă, încercând să strângă energie şi să îşi recapete 
liniştea, pregătindu-se pentru întâlnire. 

Remarca întâmplătoare a ambasadorului japonez care 

stătuse la baza întregii scheme fusese făcută faţă de Roger 
Newbury, la o recepţie a Ambasadei Britanice, în urmă cu 
câteva zile. Diplomatul japonez afirmase că noul ambasador 
iranian regreta închiderea complexului lran-Toda, care ar fi dat 
noului Stat Islamic o poziţie deosebită, ca putere economică, în 
întreaga regiune a Golfului. 
- ÎI cheamă Abadani, are studii universitare, o diplomă în 
economie, desigur fundamentalist, dar nu înrăit. E destul de 
tânăr şi nu prea experimentat, dar e ofiţer de carieră, vorbeşte 
bine englezeşte şi a fost la ambasada din Kabul. 

La vremea aceea, remarca însemnase foarte puţin pentru 
Kasigi. Apoi urmase "Vârtejul".  Telexurile din Teheran 
împrăştiaseră vestea prin tot Golful, apoi apăruseră zvonurile 
despre cererea lui Abadani pentru o inspecţie asupra 
elicopterelor lui Gavallan, inspecţie fixată pentru seara aceasta, 
şi care avea să dovedească fără tăgadă că fuseseră înregistrate 
în Iran. "...lar asta, Kasigi-san, o să creeze un incident 
internaţional - îi spusese noaptea trecută, târziu, Ishii - pentru 
că acum Kuweitul, Arabia Saudită şi Bahrainul vor fi implicate şi 
te asigur că fiecare dintre ei şi toţi laolaltă vor prefera să evite 
asta, şi cel mai mult dintre toţi şeicul nostru." 

În zori plecase să-l întâlnească pe Abadani şi-i explicase 
despre Zataki şi despre reînceperea lucrărilor, adăugind în mare 
taină că guvernul japonez considera lran-Toda ca proiect 
naţional şi deci avea să asigure toate finanţările viitoare şi că 
treaba asta, alăturată sprijinului acordat de aici înainte de 
Excelenţa sa Abadani, ar putea face ca lucrul la Bandar-e Delam 
să înceapă imediat. 


- Proiect naţional? Allah fie lăudat! Dacă guvernul vostru o 
sprijină oficial, asta va rezolva toată finanţarea odată pentru 
totdeauna. Allah fie lăudat! Ce pot să fac? Orice! 

- Ca să începem imediat, am nevoie de elicoptere şi de piloţi 
străini şi mecanici. Singurul mod în care pot să le obţin repede 
este cu ajutorul S-G Helicopter şi a domnului Gavallan... 

Abadani explodase. După ce ascultase politicos şi în 
aparenţă binevoitor o tiradă despre pirateria aeriană şi duşmanii 
Iranului, Kasigi revenise la atac din flanc. 

- Aveţi într-adevăr dreptate, Excelenţă, spusese, dar ar trebui să 
aleg între a risca să vă nemulţumesc supunând aceasta atenţiei 
domniei voastre şi a nu-mi face datoria faţă de marea 
dumneavoastră ţară. Alegerea noastră este simplă. Dacă nu 
aduc elicoptere, nu pot să încep. Am încercat la Guerney şi la 
alţii fără nici un succes, şi acum știu că nu le pot obţine repede 
decât prin acesta persoană, într-adevăr groaznică, însă 
neîndoielnic numai pentru câteva luni, ca să astup lipsa, până 
când voi putea asigura chiar eu personal japonez. Dacă nu încep 
imediat, asta îl va irita pe acest om, Zataki - vă asigur că el şi 
komitehul lui din Abadan fac legea de capul lor şi ameninţarea 
lui este reală. Asta va surprinde şi va nemulţumi guvernul 
nostru şi va duce la întârzierea implementării totale a Proiectului 
Naţional, şi apoi... Ridicase din umeri. 

-...Guvernul meu va ordona să fie abandonată construcţia Iran- 
Toda şi să înceapă o nouă construcţie a unei fabrici 
petrochimice într-o zonă mai sigură, cum ar fi Arabia Saudită, 
Kuweitul sau lrakul. 

- Sigură? Irak? Hoţii ăia? Arabia Saudită sau Kuweitul? Pe Allah! 
Nu sunt decât nişte şeicate decadente, pe cale să fie răsturnate 
de popor. E tare primejdios să închei o afacere pe termen lung 
cu şeicii, foarte primejdios. Nu se supun legilor lui Allah. Iranul o 
face acum. Acum lranul este la o răscruce. lmamul, pacea lui 
Allah fie cu el, ne-a salvat. El a poruncit ca petrolul să curgă din 
nou. Trebuie să mai fie şi alte căi de a obţine elicoptere şi 
echipaje. Gavallan şi haita lui de pirați şi-au însuşit bunurile 
noastre. Nu pot să ajut piraţii să scape. Dumneavoastră doriţi ca 
piraţii să scape? 

- Ferească cerul! N-aş sugera niciodată aşa ceva. Desigur că noi 
nu ştim că sunt pirați, Excelenţă! Am auzit că acestea sunt doar 
zvonuri murdare împrăştiate de alţi duşmani care vor ca lranul 


să fie lovit şi mai mult. Şi chiar dac-ar fi adevărate.... Aţi putea 
echivala nouă elicoptere uzate cu 3,l miliarde de dolari deja 
cheltuite şi încă mai bine de un miliard pe care guvernul meu ar 
putea fi convins să-l ofere? 

- Dar pirateria este piraterie, legea este lege, şeicul a acceptat 
inspecția, adevărul este adevăr. Insha Allah. 

- Sunt pe de-a-ntregul de acord cu domnia voastră. Excelenţă. 
Dar ştiţi că adevărul e relativ şi o amânare până după apusul 
soarelui, mâine, ar sluji interesele voastre naţionale... 

Işi înghiţise o înjurătură şi îşi corectase scăparea la 
iuţeală: 

-...„Interesele imamului şi Statului vostru Islamic. 
- Adevărul lui Allah nu este relativ. 
- Da, da, desigur. 

Kasigi părea calm, dar în sinea lui strângea din dinţi. Si 
cum se poate înţelege cineva cu lunaticii ăştia care îşi folosesc 
credinţa ca un fel de paravan şi pe Allah ori de câte ori doresc 
să rupă o linie logică? Sunt nebuni cu toţii! ticniţi! N-or să 
înţeleagă, aşa cum înţelegem noi japonezii, că trebuie să fii 
tolerant în privinţa credințelor celorlalţi şi că viaţa înseamnă din 
nimic în nimic, iar Raiul şi ladul şi Dumnezeu sunt mai degrabă 
fumul de opium al unui creier rătăcit - până când se va dovedi 
altfel. 

- Desigur c-aveţi dreptate, Excelenţă, dar oricum n-or să fie 
aparatele şi echipajele lui. Am nevoie doar de legăturile lui 
temporare. 

Obosit, aşteptase şi flatase şi ascultase, apoi îşi jucase 
penultima ca.rte. 

- Sunt sigur că şeicul şi ministrul Afacerilor Externe vor 
considera ca o imensă favoare dacă aţi amâna inspecția până 
mâine, astfel ca să se poată prezenta la inspecția specială a 
ambasadorului nostru la opt, în seara asta. 

- Receptie, domnule Kasigi? 

- Da, este neaşteptată, dar e teribil de importantă. Se întâmplă 
să ştiu că sunteţi invitat ca cel mai important oaspete. 

Kasigi coborâse vocea şi mai mult. 

- Vă implor să nu menţionaţi de unde aveţi informaţia, dar. Din 
nou foarte confidenţial, pot să vă spun că guvernul nostru caută 
contracte de petrol pe termen lung care se vor dovedi uimitor 


de profitabile dacă Iranul va continua să ne aprovizioneze. Ar fi 
un moment perfect. 

- Contracte pe termen lung? Sunt de acord că contractele 
negociate ou Şahul nu sunt bune de nimic, sunt unilaterale şi 
trebuie înlocuite, dar noi considerăm Japonia un client 
important. Japonia n-a încercat niciodată să ne exploateze. Sunt 
sigur că ambasadorul domniei voastre nu o să se supere dacă o 
să întârzie recepţia o oră, până când isprăvim cu inspecția. 
Şeicul, ministrul de Externe, Newbury şi cu mine am putea 
merge acolo direct de la aeroport. 

Kasigi nu era sigur cât de departe putea să îndrăznească 
să meargă. Dar, domnule Imitaţie-de-Ambasador, îşi zise, dacă 
nu-ţi amâni inspecția o să fiu răzbunat, pentru că ai să mă faci 
să comit singurul păcat pe care-l recunoaştem: nereuşita. 

- E un noroc că Iranul este atât de bine reprezentat aici... 
- Am să vin la recepţie, domnule Kasigi, bineînţeles după 
inspecţie. 

Kasigi îşi livră ultima carte cu toată eleganța necesară. 

- Bănuiesc, Excelenţă, că în curând veţi fi invitat personal în ţara 
mea pentru a-i întâlni pe cei mai importanţi conducători de- 
acolo - pentru că desigur vă daţi seama cât de vital este statul 
dumneavoastră islamic pentru Japonia - şi pentru a vizita 
facilităţi care ar putea fi foarte preţioase pentru lran. 

- Noi... desigur că avem nevoie de prieteni nepătaţi, spuse 
Abadani. 

Kasigi îl urmărise atent şi nu văzuse nici o reacţie; aceiaşi 
ochi necruţători şi aceeaşi neclintire. 

- În aceste vremuri tulburi este esenţial să-ţi cauţi prieteni, nu-i 
aşa? Nu ştii niciodată când ar putea să te lovească dezastrul, 
oricine ai fi, nu? 

- Asta e în mâinile lui Allah. Numai ale Lui. Urmase o pauză 
lungă, apoi Abadani spusese: 

- Voia lui Allah! Am să mă gândesc la ceea ce aţi spus. Acum, în 
singurătatea dormitorului său de hotel, Kasigi era foarte speriat. 
Esenţial este doar să ai grijă de tine. Oricât de înţelept sau 
grijuliu ai fi, nu ştii niciodată când o să te lovească dezastrul. 
Oricine ai fi. Dacă zeii există, există numai ca să te chinuie. 

În Turcia, chiar lângă graniţă; ora 4,23 după- 
amiază. Aterizaseră în dimineaţa aceea chiar la marginea 
satului, la nici un kilometru în interiorul Turciei. Erikki ar fi 


preferat să meargă mai departe; era mai sigur, dar rezervoarele 
erau uscate. Fusese interceptat într-o ambuscadă, din nou, dar 
de data asta de două aparate de vânătoare si de două 
elicoptere de luptă HUEI şi trebuise să le facă faţă mai mult de 
un sfert de oră mai înainte de a se putea strecura peste graniţă. 
Cele două elicoptere militare nu se aventuraseră după el, 
mulţumindu-se să se rotească în jurul unui punct fix de partea 
lor de graniţă. 

- Nu te mai gândi, Azadeh! spusese plin de veselie. Acum 
suntem în siguranţă. 

Dar nu erau. Sătenii îi înconjuraseră şi sosise poliţia: patru 
bărbaţi, un sergent şi trei jandarmi, toţi în uniforme şifonate şi 
desperecheate, cu revolverele la şold. Sergentul purta ochelari 
de soare ca să se apere de strălucirea zăpezii. Nici unul dintre ei 
nu vorbea englezeşte. 

Azadeh îi întâmpinase conform planului pe care ea şi 
Erikki îl alcătuiseră, explicându-le că Erikki, cetăţean finlandez, 
fusese angajat de o companie engleză pentru lranTimber. In 
toiul încăierărilor şi al luptelor de lângă Tabriz, din Azerbaidjan, 
comuniştii îl ameninţaseră cu moartea şi ea, soţia lui, se simţise 
la fel de primejduită şi fugiseră. 

- Ah, efendi este finlandez şi dumneavoastră iraniancă? 
- Finlandeză prin căsătorie, efendi sergent, iraniancă prin 
naştere. lată documentele noastre. 

li dăduse paşaportul finlandez, care nu făcea nici o referire 
la tatăl ei, Abdullah Han. 

- Putem folosi telefonul, vă rog? Am putea plăti, desigur. Soţul 
meu ar dori să-şi sune ambasada şi, de asemenea, patronul de 
la Al Shargaz. 

- A, Al Shargaz. 

Sergentul dăduse amabil din cap. Era un bărbat mătăhălos 
şi, deşi proaspăt bărbierit, negrul albăstrui al bărbii se iţea prin 
pielea aurie. 

- Unde-i asta? 

li explicase, foarte conştientă de felul în care arătau ea şi 
Erikki: el cu un bandaj murdar îmbibat de sânge pe braţ şi o 
bandă adezivă trasă la iuţeală peste urechea rănită, ea cu părul 
ciufulit şi obrazul şi hainele murdare. In spatele lor, cele două 
elicoptere militare se roteau întruna. Sergentul le privise 
gânditor. 


- De ce ar îndrăzni să trimită după voi avioane de vânătoare şi 
elicoptere în spaţiul nostru aerian? 

- Voia lui Allah, efendi sergent. Efendi sergent, mă tem că de 
partea aceea a graniţei se întâmplă multe lucruri ciudate acum. 
- Cum stau lucrurile dincolo de graniţă? 

Făcuse un semn celorlalţi poliţişti către 212 şi începuse să 
asculte atent. Cei trei poliţişti se apropiaseră agale şi se 
zgâiseră în carlingă. Urme de gloanţe, sânge închegat şi 
instrumente sparte. Unul dintre ei deschisese uşa cabinei. O 
mulţime de arme automate, gloanţe şi găuri de gloanţe. 

- Sergent! 

Sergentul dăduse din cap, dar aşteptase politicos până 
când Azadeh isprăvi. Sătenii ascultaseră cu ochii căscaţi. Nici o 
femeie dintre ei nu purta chador sau văl. Sergentul arătase 
către una dintre colibele grosolane ale satului. 

- Vă rog aşteptaţi acolo, la umbră! 

Ziua era răcoroasă, pământul acoperit de zăpadă şi 
soarele strălucea puternic pe zăpadă. Fără să se grăbească, 
sergentul cercetase cabina şi carlinga. Ridicase cuțitul, îl trăsese 
pe jumătate din teacă şi-l pusese la loc. Apoi îi invitase printr-un 
gest să se apropie. 

- Cum explicaţi prezenţa armelor, efendi! Neliniştită, Azadeh 
tradusese întrebarea pentru Erikki. 

- Spune-i c-au fost lăsate în aparatul meu de nomazii care au 
încercat să îl fure. 

- A, nomazii? Sunt uimit că nomazii v-ar lăsa să plecaţi cu 
asemenea bogăţie. Puteţi să-mi explicaţi asta? 

- Spune-i ca au fost ucişi cu toţii de loialişti şi că noi am fugit în 
timpul încăierării. 

- Loialişti, efendi? Ce loialişti? 

- Poliţia. Poliţia din Tabriz, spusese Erikki, nespus de conştient şi 
neliniştit că fiecare întrebare îi trăgea şi mai adânc în nisipul 
mişcător. Întreabă-l dacă am putea folosi telefonul, Azadeh. 

- Telefonul, desigur, la vremea potrivită. 

Sergentul cercetase o clipă cele două elicoptere care se 

roteau, apoi îşi întorsese ochii duri, căprui, spre Erikki. 
- Mă bucur că poliţia a fost loială. Poliţia are o datorie către stat, 
către popor şi trebuie să susţină legea. Contrabanda cu arme 
este împotriva legii. Când fugi de poliţia care întăreşte legea 
comiţi o crimă, nu-i aşa? 


- Da, dar noi nu suntem contrabandişti de arme, efendi sergent, 
şi nici nu fugim de poliţia care întăreşte legea, spusese Azadeh 
şi mai înspăimântată. 

Granița era atât de aproape, atât de aproape! Pentru ea, 
ultima parte a zborului fusese îngrozitoare. Era limpede. Nimeni 
altcineva în afara lui nu avea puterea să organizeze atât de 
rapid o asemenea intercepţie, pe pământ şi în aer. 

- Sunteţi înarmaţi? întrebase politicos sergentul. 
- Doar un cuţit. 
- Puteţi să mi-l daţi, vă rog? Mulţumesc. Vă rog urmaţi-mă. 

Merseseră la postul de poliţie, o mică clădire de cărămidă, 
cu celule şi câteva birouri şi telefoane, aşezată lângă moschee, 
în mica piaţă a satului. 

- În ultimele câteva luni, pe drumurile noastre au trecut mulţi 
refugiaţi, de toate felurile - iranieni, englezi, europeni, 
americani, mulţi din Azerbaidjan, mulţi, dar nici un rus. 

Râsese de propria-i glumă. 

- Mulţi refugiaţi. Bogaţi, sărmani, buni, răi, mulţi criminali printre 
ei. Unii au fost trimişi înapoi, alţii au plecat mai departe. Insha 
Allah, nu? Vă rog aşteptaţi aici. 

"Aici" nu era o celulă, ci o cameră cu câteva scaune, o 
masă, gratii la ferestre, multe muşte şi nici o ieşire. Dar era cald 
şi relativ curat. 

-Am putea primi ceva de mâncare şi de băut şi să folosim 
telefonul, vă rog, întrebase Azadeh. Putem plăti, efendi sergent. 
- Am să comand ceva pentru dumneavoastră de la hotelul de 
aici. Mâncarea e bună şi nu-i scumpă. 

- Soţul meu întreabă: ar putea folosi telefonul, vă rog? 

- Desigur, la vremea potrivită. 

Asta se îruâmplase de dimineaţă şi acum era târziu după- 
amiază. Între timp sosise mâncarea: orez, carne de berbec, 
pâine de casă şi cafea turcească. Plătise cu riali şi nu fusese 
înşelată la preţ. Sergentul le îngăduise să folosească gaura urât 
mirositoare din closetul săpat în pământ şi apă dintr-un rezervor 
şi o chiuvetă veche în care să se spele. Nu existau 
medicamente, numai iod. Erikki îşi curăţase rănile cât de bine 
putuse, strângând din dinţi la durerea neaşteptată, încă slăbit şi 
istovit. Apoi, cu Azadeh lângă el, se aşezase pe un scaun, cu 
picioarele pe altul şi alunecase în somn. 


Din vreme în vreme, uşa se deschidea şi câte unul dintre 
poliţişti intra şi ieşea. 

- Nemernicii, mârâise Erikki. Unde am putea fugi? Ea îl liniştise şi 
se lipise de el, ascunzându-şi teama adânc în suflet, în spatele 
unei uşi oţelite. 

Trebuie să fiu alături de el, îşi spunea întruna. Se simţea 
mai bine acum, cu părul pieptănat şi lăsat liber pe umeri, cu 
chipul curat şi puloverul de caşmir spălat. Putea auzi prin uşă 
glasuri înfundate, din când în când un telefon suna, maşini şi 
camioane trec pe drum, dinspre şi către graniţă. Muştele 
zumzăiau. O copleşi oboseala şi adormi adânc, visând urât. 
Zgomote de motoare şi focuri de armă şi Hakim călare, ca un 
cazac, atacându-i, şi ea şi Erikki îngropaţi până la gât în pământ, 
copitele trecând la un fir de păr pe lângă capetele lor, apoi fără 
să ştie cum, liberi, alergând către graniţa care era o încâlceală 
nesfârşită de sârmă ghimpată, Falsul mullah Mahmud şi 
măcelarul apărând pe neaşteptate între ei şi libertate şi uşa se 
deschise. 

Se treziră speriaţi. Un maior într-o uniformă impecabilă 
stătea acolo, strălucitor, flancat de sergent şi de un alt poliţist. 
Era înalt, cu chipul aspru. 

- Documentele dumneavoastră, vă rog, îi spuse lui Azadeh. 
- Eu... eu i le-am dat sergentului, efendi maior. 
- la-ţi dat un paşaport finlandez. Documentele iraniene! 

Maiorul întinse mâna. Ea se mişcă prea încet. In aceeaşi 
clipă sergentul înainta şi înşfacă geanta de umăr şi împrăştie 
conţinutul pe masă. Simultan, celălalt poliţist făcu un pas mare 
către Erikki, cu mâna pe revolverul din tocul deschis, făcându-i 
semn către colţul încăperii. Maiorul suflă un gunoi de pe un 
scaun şi se aşeză. Primi documentele iraniene din mâna 
sergentului, le citi atent, apoi cercetă conţinutul genţii răspândit 
pe masă. Deschise geanta cu bijuterii. Ochii i se măriră. 

- De unde le aveţi? 

- Sunt ale mele. Le-am moştenit de la părinţii mei. Azadeh era 
înspăimântată, neştiind ce ştia acest om sau cât de mult şi 
văzuse privirea cu care o cercetase din cap până în picioare. 
Erikki văzuse şi el totul. 

- Ar putea soţul meu, vă rog, să folosească telefonul? El vrea... 

- La vremea potrivită. Vi s-a spus asta de nenumărate ori. La 
vremea potrivită înseamnă la vremea potrivită. 


Maiorul trase fermoarul genţii şi o puse pe masă în faţa 
lui. Ochii îi mângâiară sânii. 

- Soţul dumitale nu vorbeşte turceşte? 
- Nu. Nu vorbeşte, efendi maior. 

Ofiţerul se întoarse către Erikki şi spuse într-o englezească 
de bună calitate. 

- Există un mandat de arestare din Tabriz pentru tentativă de 
omor şi răpire. 

Azadeh suspină, iar Erikki îşi stăpâni panica cât de bine 
putea. 

- Răpire? Pe cine? 

O sclipire de nervozitate străbătu chipul maiorului. 

-Nu încerca să te joci cu mine. E vorba de această doamnă, 
Azadeh, sora lui Hakim, Hanul Gorgonilor. 

- E soţia mea. Cum poate un soţ... 

- Ştiu că-i soţia dumitale şi ar fi bine să-mi spui adevărul, pe 
Allah. Mandatul spune că ai luat-o împotriva voinţei ei şi ai 
zburat cu un elicopter iranian. 

Azadeh porni să răspundă, dar maiorul se răsti: 

- Pe el l-am întrebat, nu pe dumneata! Ei bine...? 
- A fost fără voia ei şi elicopterul este englezesc, nu iranian. 

Maiorul îl privi îndelung, apoi se-ntoarse către Azadeh. 

- Ei bine? 
- A fost... a fost fără voia mea. Cuvintele se pierdură. 
- De ce? 

Azadeh simţi stomacul urcându-i-se-n gât. Capul o durea 
si era disperată. Poliţia turcească era cunoscută pentru 
inflexibilitatea ei, uriaşa putere personală pe care o aveau 
ofiţerii şi duritatea lor. 

- Vă rog, efendi maior, poate că am putea vorbi între patru ochi, 
să vă explicăm în linişte... 

- Suntem între patru ochi acum, doamnă, spuse maiorul scurt, 
apoi văzând tulburarea şi apreciindu-i frumuseţea, adăugă: 
Engleza este mult mai potrivită decât turca.. mă rog... pentru 
discuţiile confidenţiale. Deci? 

Cu multe întreruperi, alegându-şi atentă cuvintele, îi spuse 
despre jurământul ei faţă de Abdullah Han şi despre Hakim si 
despre dilema ei, neputând să plece, neputând să rămână şi 
cum Erikki, din propria sa voinţă şi înţelepciune, tăiase acel nod 
gordian. Lacrimile îi brăzdau obrajii. 


- Da, a fost fără voia mea, dar într-un fel a fost cu voia mea, cu 
voia fratelui meu care l-a ajutat pe Erikki. 

- Dacă a fost cu voia lui Hakim Han, atunci de ce a puso 
răscumpărare uriaşă pe capul acestui om, viu sau mort, spuse 
maiorul neîncrezător, şi a pus să fie emis mandatul de arestare, 
cerând extrădarea imediată dacă necesar? 

Era atât de uluită încât fu gata să leşine. Fără să se 
gândească, Erikki se mişcă spre ea, dar revolverul i se propti în 
stomac. 

- Vroiam doar s-o ajut, gâfâi. 
- Atunci stai unde eşti. 

În turceşte, ofiţerul zise: Nu-l ucide, în engleză spuse: 
- Ei bine, doamnă Azadeh, de ce? 

Nu putu să răspundă. Gura i se mişcă, dar nu putu să 
articuleze nici măcar un cuvânt. Erikki vorbi în locul ei: 

- Ce-ar putea face altceva un Han, domnule maior? E-n joc 
onoarea unui Han, obrazul lui. Pentru ceilalţi ar fi trebuit s-o 
facă, nu-i aşa? Orice ar fi permis el pe ascuns. 

- Poate, dar desigur nu atât de repede. Nu atât de repede, nu 
alertând avioane de vânătoare şi elicoptere. De ce ar face asta 
dacă ar fi vrut să scăpaţi? E un miracol că nu aţi fost forţaţi să 
aterizaţi, că nu v-aţi prăbuşit cu toate găurile alea de gloanţe. 
Totul pare o grămadă de minciuni. Poate că o înspăimânţi într- 
atât încât e-n stare să zică orice. Acum, aşa-numita evadare din 
palat, ce s-a întâmplat exact? g 

Neajutorat, Erikki îi spuse. N-am altceva de făcut, îşi se. li 
mărturisi adevărul şi speranțele sale. Stătea mai mult întors 
către Azadeh, înțelegând spaima nemăsurată care o stăpânea. 
Si totuşi Hakim ar fi reacționat în felul în care a fâcut-o. Desigur 
că mort sau viu. Nu curge tumulos în vinele lui sângele tatălui 
său? 

- Şi armele? 

Relată exact felul în care fusese forţat să zboare cu cei de 
la KGB, despre şeicul Baiazid şi răpirea lui şi răscumpărare şi 
atacul asupra palatului, despre cum trebuise să zboare cu ei de 
acolo şi cum îşi încălcaseră jurămintele şi trebuise cumva să-i 
ucidă. 

- Câţi oameni? 
- Nu-mi mai amintesc exact. Şase, poate mai mulţi. 
- Ţi-a plăcut să-i omori. Ei? 


- Nu, domnule maior. Detest asta, dar vă rog, credeţi, am fost 
prinşi într-o cursă pe care n-am căutat-o. Tot ce am dorit a fost 
să ne lase să plecăm. Vă rog, lăsaţi-mă sun la ambasadă. Ei or 
să poată garanta pentru noi. Nu denunţăm pe nimeni. Maiorul se 
mulţumi să-l privească îndelung. 

- Nu sunt de acord. Povestea voastră e prea cusută aţă albă. Eşti 
căutat pentru răpire şi tentativă de omor. Te rog, du-te cu 
sergentul, spuse, repetând în turceşte. 

Erikki nu se mişcă, pumnii i se strânseră, gata să 
explodeze. Intr-o clipă, sergentul îşi scoase pistolul, iar doi 
poliţiştii îndreptându-se ameninţători către el, maiorul spuse 
aspru: 

- In această ţară, nesupunerea faţă de poliţie este considerată o 
faptă foarte gravă. Du-te cu sergentul. Du-te cu el! 

Azadeh încercă să spună ceva şi nu reuşi. Erikki se scutură 
de mâna sergentului, stăpânindu-şi furia şi panica hrănită de 
neputinţă şi încercă să-i zâmbească încurajator. 

- E-n regulă, mormăi şi-l urmă pe sergent. Azadeh era aproape 
copleşită de spaimă şi panică. 

Degetele şi genunchii îi tremurau, dar dorea atât de mult 

să stea în picioare, dreaptă, ştiind că e fără apărare şi că 
maiorul stătea acolo, în faţa ei, privind-o, şi în afară de ei doi nu 
se mai afla nimeni în cameră. Insha Allah, îşi spuse si se uită la 
el cu ură. 
- N-aveţi de ce vă teme, îi spuse cu o privire ciudată în ochi, 
apoi se întinse şi ridică punga cu bijuterii. O luăm în păstrare, 
spuse subţire şi se îndepărtă cu paşi apăsaţi, închizând uşa 
după el. 

Celula de la capătul culoarului era mică şi murdară, mai 
degrabă o cuşcă decât o încăpere, cu o pătură, bare de fier la 
fereastra minusculă, lanţuri ataşate de un inel uriaş într-unui 
dintre pereţi şi o găleată urât mirositoare într-un colţ. 

Sergentul trânti uşa în urma lui Erikki şi o încuie. Printre 
gratii, maiorul spuse: 

- Aminteşte-ţi: confortul doamnei Azadeh depinde de docilitatea 
ta. 

Plecă. 

Rămas singur, Erikki începu să bântuie de colo-colo prin 
cuşcă, cercetând uşa, încuietoarea, barele, podeaua, tavanul, 
pereţii, lanţurile, căutând o cale de ieşire. 


Aeroportul Al Shargaz; ora 5,40 după-amiază. O mie 
șase sute de kilometri mai departe spre sud-est, dincolo de Golf, 
Gavallan stătea în birou, aşteptând neliniştit lângă telefon. până 
la apusul soarelui mai era încă o oră. Avea deja o promisiune 
pentru un 212 de la o companie din Paris şi două 206 de la un 
prieten de la Aerospaţiale, la preţuri rezonabile. Scot se afla în 
celălalt birou, urmărind comunicațiile pe înaltă frecvenţă, cu 
Petikin aşezat la celălalt telefon din încăpere. Rudi, Willi, Nogger 
Lane şi Scragger se aflau la hotel, postați lângă alte telefoane, 
încercând să identifice alte posibile echipe, aranjând structuri 
logistice posibile în Bahrain. Nici un cuvânt încă de la Kasigi. 

Telefonul sună. Gavallan îl înşfacă, sperând din străfundul 

sufletului că avea să afle veşti despre Dubois şi Fowler sau că 
era Kasigi. 
- Al, Andy, aici Rudi. Avem trei piloţi de la 
Lufttransportgesellschaft şi ne-au promis doi mecanici. Zece 
procente peste salariul obişnuit, o lună la lucru, două libere. Stai 
aşa. Sună cineva pe celălalt fir. O să te sun mai târziu. Bye! 

Gavallan făcu o scurtă însemnare pe agendă, neliniştea 
dându-i palpitaţii şi asta-l făcu să se gândească la Mciver. Când 
vorbise cu el mai devreme, nu adusese vorba de nici una dintre 
problemele legate de termenul limită, nedorind să-l îngrijoreze 
mai mult, promiţându-i că de îndată ce elicopterele lor aveau să 
se afle în siguranţa, în afara Iranului, avea să se urce în primul 
zbor către Bahrain ca să-l vadă. 

- N-ai de ce să te îngrijorezi, Mac. Nu ştiu cum să-ţi mulţumesc, 
ţie şi lui Genny, pentru tot ce-aţi făcut. 

Prin fereastră se putea vedea soarele care cobora încet, 
încet către orizont. Aeroportul era aglomerat. Un Jumbo Jet 
Alitalia venea la aterizare şi asta-i aminti de Petikin şi Paula. Nu 
avusese ocazia încă să-l întrebe cum stau lucrurile. La capătul 
celălalt al pistei, în zona cargoului, cele opt 212 ale sale păreau 
jefuite, scheletice, fără rotoarele şi cozile lor; mecanicii aşezau 
încă în lăzi o parte din componente. 

Unde dracu-i Kasigi, pentru Dumnezeu? încercase să-l 
sune de câteva ori la hotel, dar era plecat şi nimeni nu ştia unde 
se află sau când avea să se întoarcă. Uşa se deschise. 

- Tată, spuse Scot, Linbar Struan pe telefonul nostru. 


- Spune-i să se ducă-n mă-sa... Stai aşa. Spune-i doar că sunt 
încă plecat, dar că e sigur c-o să-l sun în momentul în care mă 
întorc. 

Murmură un şir de obscenităţi în chinezeşte. Scot Plecă 
grăbit. Telefonul sună din nou. 
- Gavallan. 
- Andrew, aici Roger Newbury. Ce mai faci? Gavallan începu să 
transpire. 
- Salut Roger, ce-i nou? 
- Termenul e încă la asfinţit. lranianul a insistat să vină aici să 
mă ia pe mine primul, aşa că eu aştept. E aranjat să plecăm 
împreună şi să ne întâlnim cu şeicul la aeroport. O să sosim 
câteva minute mai devreme, apoi toţi trei o să mergem în zona 
cargo ca să-l aşteptăm pe Măria-sa. 
- Cum rămâne cu recepţia de la ambasada japoneză? 
- Se pare c-o să plecăm cu toţii acolo, după inspecţie. Doar 
Dumnezeu ştie ce-p să se întâmple atunci, dar, ei bine, nu e 
treaba noastră. îmi pare rău pentru toate astea, dar avem 
mâinile legate. Ne vedem curând. Pa! 

Gavallan îi mulţumi, puse receptorul în furcă şi-şi şterse 
fruntea. Din nou telefonul. Kasigi? Ridică receptorul. 
- Alo, Andy? lan, lan Dunross. 
- Dumnezeule, lan! 

Toate grijile lui Gavallan se spulberară. 
- Mă bucur atât de mult că te aud! Am încercat să dau de tine 
de câteva ori. 
- Da, îmi pare rău, dar n-am fost disponibil. Cum merge? 

Îi istorisi totul cu multă prudenţă, inclusiv despre Kasigi. 
- Mai avem un ceas până la apusul soarelui. 
- Asta-i unul dintre motivele pentru care te-am sunat. Afurisit 
ghinion cu Dubois, Fowler şi Mclver! O să-ţi ţin pumnii. Lochart 
pare că s-a ţicnit. De, aşa-i când e vorba de dragoste. 

Gavallan auzi oftatul şi nu ştiu cum să-l interpreteze. 
- ŢI-l aminteşti pe Hiro Toda, de la Toda Shiping? 
- Desigur, lan. 
- lran-Toda. Sunt băgaţi în încurcătura dracului, aşa că orice, 
orice poţi să faci să-l ajuţi, te rog fă-o! 
- S-a făcut. M-am ţinut de asta toată ziua. Ţi-a zis Toda de ideea 
lui Kasigi cu ambasadorul lor? 


- Da, Hiro a sunat personal. A spus că sunt mai mult decât 
dornici să ajute, dar este o problemă iraniană şi, să fim cinstiţi, 
nu se aşteaptă la prea mult, căci iranienii ar fi oricum în drept să 
facă asta. 

Chipul lui Gavallan oglindea dezamăgirea. 

- Ajută-i cum poţi. Dacă lran-Toda e preluată, ei bine, aşa, ca 
între noi... 

Dunross trecu pentru câteva momente pe dialectul din 
Şanghai: 

- Pântecul unui nobil şi-a unei companii va fi despicat mortal. 

Apoi din nou în engleză: 

- Uită ce-am spus. 

Deşi Gavallan uitase cea mai mare parte din cuvintele 
acestui dialect, înţelese şi fu gata să leşine. Nici nu-i dăduse prin 
cap că Struanii erau vârâţi în treaba asta. Kasigi nu amintise 
niciodată despre aşa ceva. 

- Kasigi o să-şi primească elicopterele şi echipajele chiar dacă o 
să depăşim termenul şi o să fie confiscate ale noastre. 

- Să sperăm că nu. Altceva acum: ai văzut ziarele cu articolele 
despre prăbuşirea bursei de la Hong Kong? 

- Da. 

- E mai groasă decât o prezintă ei. Cineva a tras urât de tot 
sforile pe aici şi Linear e cu spatele la zid. Dacă scoţi 
elicopterele mari de acolo şi rămânem încă în afaceri, tot va 
trebui să renunţi la X 63. 

Temperatura lui Gavallan crescu cu două linii. 

- Dar, lan, cu astea pot să dau peste cap toată lucrarea 
Imperialului, oferind clienţilor servicii mai bune şi mai multă 
siguranţă şi... 

- Sunt de acord, amice, dar dacă nu putem să le lăţim, nu poţi 
să le ai. lartă-mă, dar aşa e. Bursa a nebunit. E mai rău decât de 
obicei. S-a întins afurisenia până în Japonia şi nu ne putem 
îngădui să lăsăm Toda să se prăbuşească. Mă tem... 

- Poate o s-avem ceva noroc. N-am de gând să-mi pierd 
elicopterele. Că veni vorba, ai auzit că Linbar îi dă Profitabilului 
un loc în Biroul Intern? 

- Da, o idee interesantă. 

Fusese spusă fără nici un fel de intonaţie şi Gavallan nu 
putu să înţeleagă dacă era pozitiv sau negativ. 


- Am auzit de întâlnirea lor cumva pe ocolite. Dacă ziua de azi se 
termină cu succes, ai de gând să fii luni Londra? 

- Da, o să ştim cel mai bine după apusul de mâine. Dacă totul 
merge bine am să trec pe-acolo să-l văd pe Mac în Bahrain şi 
dup-aia mă duc la Londra. De ce? 

- S-ar putea să vreau să renunţi la drumul la Londra şi să vii aici, 
să ne întâlnim în Hong Kong. A ieşit la iveală ceva al naibii de 
ciudat despre Nobunaga Mori, celălalt martor, pe lângă 
Profitabilul Choy, când a murit David McStruan. Nobunaga a ars 
de viu acum câteva zile, în casa lui din Kanazawa - asta-i 
undeva la ţară, imediat la marginea Tokioului - în nişte 
circumstanţe destul de ciudate. Cu poşta de azi am primit o 
scrisoare foarte curioasă. Nu pot să discut la telefon, dar este al 
naibii de interesantă. 

Gavallan îşi ţinu răsuflarea. 

- Şi-atunci.. David... n-a fost un accident? 

- Trebuie s-aşteptăm şi să vedem, în privinţa asta, Andy, până 
când o să ne întâlnim, fie la Tokio, fie la Londra, cât mai curând 
cu putinţă. Şi tot legat de asta: Hiro şi cu mine stabilisem să 
rămânem la Kanazawa în noaptea în care a murit Nobunaga, dar 
am renunţat în ultima clipă. 

- Dumnezeule, ăsta a fost un noroc! 

- Da. Ei, trebuie s-o şterg. Pot face ceva pentru tine? 

- Nimic, dacă nu poţi să tragi de timp până duminică noaptea. 

- Încă mai lucrez la asta, nu-ţi face griji. îmi pare al naibii de rău 
de Dubois, Fowler şi Mclver. Numărul acela de la Tokio o să 
preia mesajele până luni. 

Îşi spuseră la revedere. Gavallan privi multă vreme 
telefonul. 

Scot intră cu alte ştiri despre posibili piloţi şi avioane dar 
abia îşi auzi fiul. A fost oare crimă până la urmă? Christoase! 
Afurisitul de Linbar! într-un fel sau altul trebuie să-mi cumpăr 
elicopterele X 63. Trebuie! 

Din nou telefonul. 

Legătura era proastă şi accentul celui care chema cumplit. 
- Convorbire internaţională pentru efendi Gavallan. 

Inima-i tresări. Erikki? 

- Aici este efendi Gavallan. Accept taxa. Puteţi vorbi mai tare, vă 
rog? Abia vă aud. De unde e convorbirea? 
- Un moment vă rog. 


În timp ce aştepta nerăbdător, se uită la poarta de la 
capătul pistei pe care şeicul şi celălalt aveau s-o folosească 
dacă Kasigi nu reuşea şi inspecția va avea loc. Respirația 
aproape i se opri când văzu apropiindu-se o limuzină enormă cu 
steagul şeicatului Al Shargaz fluturând pe o aripă, dar maşina 
trecu pe lângă el într-un nor de praf şi o voce de la capătul 
celălalt al firului, pe care abia o putu auzi, spuse: 

- Andy, sunt eu, Marc. Marc Dubois. 

- Marc Dubois? bolborosi şi aproape scăpă receptorul, îşi acoperi 
cealaltă ureche cu palma, ca să audă mai bine. 

- Dumnezeule Atotputernic, Marc. Eşti teafăr? .Unde dracu eşti? 
Fowler e teafăr? Unde dracu sunteţi? 

Răspunsul fu neinteligibil. Trebui să facă un efort serios să 
audă. 

- Spune din nou. 
- Suntem la Kor al Amaya... 

Kor al Amaya era uriaşul terminal petrolier maritim 
irakian, de un kilometru lungime, de la celălalt capăt al Golfului, 
la aproape opt sute de kilometri spre nord-vest, dincolo de 
strâmtoarea Shatt-el-Arab, care despărţea Irakul de Iranul. 

- Mă auzi bine, Andy? Kor al Amaya... 

Pe platforma Kor-al-Amaya. Marc Dubois ţinea şi el o 
mână pe cealaltă ureche şi încerca cu foarte mare grijă să nu 
strige în receptor. Telefonul se afla în biroul managerului 
platformei şi în încăperea de alături erau o mulţime de irakieni şi 
de cetăţeni străini care puteau să-l audă. 

- Linia asta nu este particulară, vous comprenez? 
- M-am prins, dar, pentru Dumnezeu, ce dracu s-a | întâmplat? 
Au pus mâna pe tine? 

Dubois se asigură că nu trăgea nimeni cu urechea şi | 
spuse cu prudenţă: 

- Nu, mon vieux, am rămas fără combustibil şi voilă, petrolierul 
Oceanrider a apărut din merde, aşa că am aterizat pe el. 
Perfect, desigur. Aşa că ne simţim amândoi minunat, Fowler şi 
cu mine. Pas de probleme. Cum e cu restul lumii? Cu Rudi, cu 
Sandor şi Tăticii'? 

- Sunt toţi aici, în Al Shargaz, şi grupul tău - Scrag, Mac, Freddy, 
deşi Mac e-n Bahrain pentru moment. Cu tine teafăr, "Vârtejul" 
are zece din zece. Erikki şi Azadeh sunt în siguranţă la Tabriz, 
deşi... 


Gavallan era gata să spună că Tom îşi risca viaţa ca să 
rămână în lran. Dar în privinţa asta nici el, nici Dubois nu puteau 
să facă nimic, aşa că în loc de asta spuse vesel: 

- E grozav că sunteţi teferi, Marc. Sunteţi în funcţiune? 

- Desigur, eu â... am nevoie doar de combustibil şi de 
instrucţiuni. 

- Marc, ești înregistrat în Anglia acum. Stai o secundă. Este G- 
HKVC. Scapă de vechile litere, pune-le pe cele noi. O să fie 
încurcătura dracului; fostele noastre gazde au înecat Golful cu 
telexuri, cerând guvernelor să ne blocheze la sol. Nu cobori 
nicăieri pe țărm! 

Bonomia lui Dubois se evaporă. 

- Golf-Hotel-Kilo-Viktor-Charlie, s-a înţeles. Andy, le bon. Dieu a 
fost cu noi pentru că Oceanrider este înregistrat în Liberia şi 
căpitanul e britanic. Unul dintre primele lucruri pe care i le-am 
cerut a fost o cutie cu vopsea. Vopsea, înţelegi? 

- S-a înţeles. Grozăvenie mare. Dă-i drumul! 

- Şi cum se îndrepta către Irak, m-am gândit că-i mai bine să ţin 
gura închisă şi să stau cu el până când voi vorbi cu tine si ăsta 
este primul moment... 

Prin uşa întredeschisă, Dubois îl văzu apropiindu-se pe 
directorul irakian. Mult mai tare de data asta şi cu o voce uşor 
diferită, spuse: 

- Înțelegerea asta cu Oceanrider e perfectă, domnule Gavallan, 
şi mă bucur să vă comunic că domnul căpitan e foarte mulţumit. 
- Okay, Marc. Eu am să pun întrebările. Când va trebui să 
termine încărcarea şi care-i următorul port? 

- Probabil mâine. 

Dădu politicos din cap către irakianul care se aşeză în 
spatele biroului. 

- Ar trebui s-ajungem la Amsterdam, aşa cum s-a programat. 

Amândoi auzeau foarte greu. 

- Crezi c-ai putea să stai acolo tot drumul? Desigur, o să 
suportăm toate cheltuielile. 

- Nu văd. De ce nu. Cred că o să finalizaţi acest experiment cu 
un contract permanent. Căpitanul a găsit că-i foarte convenabil 
să poată sta în larg şi în acelaşi timp să poată ajunge în port 
pentru o vizită rapidă, dar cinstit vorbind proprietarul a comis o 
eroare cerând un 212. Un 206 ar fi mult mai bun. Cred c-o să 
rediscute subiectul. 


Auzi râsul lui Gavallan şi asta-l făcu şi pe el fericit. 
- Acum ar trebui să las telefonul. Vroiam doar să raportez cum 
stau lucrurile. Fowler trimite toate salutările şi dacă e posibil o 
să vă mai sun de pe vas când o să trecem pe-acolo. 
- Cu ceva noroc n-o să fim aici. Păsările or să fie transportate 
mâine. Nu-ţi face griji. O să urmăresc Oceanrider tot drumul 
până acasă. Odată ce treci de Hormuz şi scapi de apele Golfului, 
cere-i căpitanului să ne contacteze prin radio sau prin telex la 
Aberdeen. Au right? Trimit pe toată lumea în Marea Nordului 
până când rezolvăm lucrurile. O, cu siguranţă că ai rămas fără 
bani. Semnează tot ce e de semnat şi o să plătesc eu 
căpitanului. Cum îl cheamă? 
- Tavistock. Brian Tavistock. 
- Am înţeles. Marc, nici nu ştii ce fericit sunt! 
- Si eu. À bientôt. 

Dubois aşeză receptorul în furcă şi mulţumi , managerului. 
- Cu plăcere, căpitane, spuse omul, gânditor. Toate petrolierele 
mari or să aibă în curând propriul elicopter? 
- Nu ştiu, monsieur. Pentru unele ar fi înţelept, nu? Managerul 
zâmbi slab. Era un bărbat înalt, între două vârste, cu accent şi 
pregătire americană. 
- In apele lor se află o navă de patrulare care supraveghează 
Oceanrider. Ciudat, nu? 
- Da. 
- Din fericire, ei stau în apele lor, noi stăm în ale noastre. 
lranienii se cred stăpânii Golfului Arabiei şi, o dată cu el, al 
strâmtorii şi apelor Tigrului şi Eufratului, până la izvoare. 
Aproape două mii de kilometri. 
- Atât de lung este Eufratul? întrebă Dubois, foarte prevăzător. 
- Da, se varsă în Turcia. Aţi mai fost în Irak până acum? 
- Nu, monsieur. Din nefericire. Poate în călătoria mea următoare. 
- Bagdadul este grozav. Străvechi şi modern în acelaşi timp. ŞI 
aşa e tot restul Irakului. Merită o vizită. Avem o rezervă de nouă 
miliarde de tone de petrol şi de două ori pe atât aşteaptă să fie 
descoperite. Suntem mult mai preţioşi decât Iranul. Franţa ar 
trebui să ne sprijine pe noi, nu Israelul. 
- Eu, monsieur, sunt doar pilot, spuse Dubois. Nu fac politică. 
- Pentru noi asta nu e posibil. Politica e viaţă. Am descoperit 
asta în modul cel mai dificil. Chiar şi în Grădina Edenului - ştiaţi 
că oamenii locuiesc aici de şaizeci de mii de ani? Grădina 


Edenului a fost abia la o sută cincizeci de kilometri de aici, chiar 
dincolo de Shatt-el-Arab, unde se-ntâlnesc Tigrul şi Eufratul. 
Poporul nostru a descoperit focul, a inventat roata, 
matematicile, scrisul, vinul, grădinăritul, agricultura. Grădinile 
suspendate ale Babilonului au fost aici, aici şi-a născocit 
Şeherazada poveştile pentru califul Harun al Raşid, care a fost 
egalat doar de Charlemagne al vostru, şi tot aici au existat cele 
mai puternice dintre civilizațiile străvechi: Babilonul şi Asina. 
Chiar şi potopul a început aici. Am supravieţuit sumerienilor, 
grecilor, romanilor, arabilor, turcilor, englezilor şi perşilor. 

Aproape scuipă cuvântul. 

- O să continuăm să le supravieţuim. 

Dubois încuviinţă grijuliu. Căpitanul Tavistock avertizase: 

- Suntem în ape irakiene, platforma e teritoriu irakian tinere, din 
momentul în care părăseşti pasarela eşti de capul tău. N-am nici 
o jurisdicție asupra ta, înţelegi? 

- Vreau doar să dau un telefon. Trebuie! 

- Ce-ar fi să foloseşti radioul când trecem pe lângă Al Shargaz, la 
întoarcere? 

- N-o să fie nici o problemă, îi spusese Dubois perfect încrezător. 
De ce-ar trebui să fie? Sunt francez. 

Când executase aterizarea forţată pe punte trebuise să-i 

spună căpitanului despre "Vârtej' şi despre motivele lui. 
Bătrânul se mulţumise să mormăie: 
- Nu ştiu nimic de asta, tinere. Nu mi-ai spus. Cel mai bun lucru 
ar fi ca mai întâi să tragi o vopsea peste matricola iraniană şi să 
pui în locul lor orice altceva vrei- cu un G în faţă. Am să-ţi aduc 
vopsitorul navei să te ajute. In ceea ce mă priveşte, dacă mă 
întreabă cineva, eşti un experiment pe care ni l-au impus 
proprietarii. Ai venit la bord la Cape Town şi nu-mi placi deloc şi 
abia vorbim. E-n regulă? 

Căpitanul zâmbise. 

- Mă bucur că eşti la bord. Am fost pe navele de patrulare în 
timpul războiului şi-am operat prin tot canalul. Nevastă-mea e 
din Ile d'Ouessant, lângă Brest. Obişnuiam să ne strecurăm 
acolo din vreme în vreme, după vin şi coniac, aşa cum făceau şi 
strămoşii mei pirați. Sub pielea oricărui englez se ascunde un 
pirat. Bine ai venit la bord! 

Dubois aşteptă, privindu-l pe managerul irakian. 

- As putea folosi din nou telefonul mâine, înainte de a pleca?! 


- Desigur. Nu uitaţi de noi. Totul a început aici şi o să sfârşască 
aici. Salaam! 

Managerul zâmbi ciudat şi-i întinse mâna. 

- Aterizări bune! 
- Mulţumesc! La revedere. 

Dubois ieşi şi cobori scările pe platformă, nerăbdător să 
ajungă în larg, pe Oceanrider. La câteva sute de metri către 
nord văzu vedeta de patrulare iraniană, o fregată mică, 
legănându-se pe valuri. 

- Espèce de con, bodogăni şi se depărta cu gândurile vârtejindu- 
i-se în cap ca un roi de albine. 

Îi trebuiră aproape cincisprezece minute să ajungă la vas. 
Îl zări pe Fovvler aşteptându-l şi-i spuse veştile cele bune. 

- Porcăria dracului, bună vestea cu băieţii! A dracului de bună 
porcărie! Da tot drumul în găleata asta veche? 

Morocănos, Fovvler începu să blesteme, dar Dubois se 
hotări să se ducă până la provă şi să se sprijine de parapet. 
Toată lumea teafără. Nici o clipă nu m-am gândit c-o să reuşim. 
Nici o clipă, se gândi bucuros. Ce noroc fantastic! Andy şi Rudi 
or să creadă c-a fost din pricina planificării, dar n-a fost. A fost 
noroc, sau Dumnezeu. Dumnezeu l-a adus pe Oceanrider la 
vreme, când mai erau doar câteva minute. Drace! Şi de data 
asta am fost atât de aproape... Dara trecut, aşa că n-am de ce 
să mă gândesc la ea şi-acum, atâta timp cât nu dăm peste 
vreme proastă ca să am rău de mare, sau să se scufunde 
ciubărul ăsta vechi, o să fie grozav, două-trei săptămâni nimic 
de făcut, doar să ne odihnim şi să mâncăm şi să dormim şi să 
jucăm ceva bridge şi să dormim şi să ne gândim şi să punem 
lucrurile la cale. Apoi Aberdeen şi Marea Nordului, si glumele cu 
Jean-Luc, Tom Lochart şi Duke şi ceilalţi băieţi. Şi dup-aia o 
ştergem. Unde o ştergem? E vremea să mă însor. Drace, nu 
vreau să mă însor încă. N-am decât treizeci de ani şi am scăpat 
de asta până acum. S-ar putea să am ghinion să întâlnesc o 
vrăjitoare pariziancă cu chip de înger, care să-şi folosească 
farmecele ca să mă aiurească atât de tare încât să-mi distrugă 
toată apărarea şi să-mi năruiască hotărârea. 

Viaţa e prea frumoasă, mult prea frumoasă şi e atât de 
bine să hoinăreşti şi să agăţi din când în când câte o puicuţă. E 
atât de amuzant. 


Se întoarse şi privi către apus. Soarele înceţoşat de marea 
poluare cobora către orizontul plat, mohorât şi monoton. 

Aş vrea să fiu la Al Shargaz cu băieţii. 

AI Shargaz. Spitalul Internaţional; ora 6,01 seara. 
Starke stătea pe un balcon de la ai doilea etaj, privind şi el 
soarele ce cobora către orizont, dar aici era minunat, deasupra 
unei mări calme, sub un cer lipsit de nori, uriaşa barieră de 
lumină reflectată făcându-l să-şi îngusteze ochii, deşi purta 
ochelari fumurii. Era îmbrăcat cu pantaloni de pijama şi avea 
pieptul gol, bandajat, se vindeca bine şi, deşi se simţea încă 
slăbit, încerca să se gândească si să pună lucrurile în ordine. 
Avea atât de multe lucruri la care să se gândească - dacă 
punem sau nu la socoteală "păsările". 

În camera din spatele lui putea s-o audă pe Manuela 
pălăvrăgind într-un amestec de spaniolă şi texană cu tatăl şi 
mama ei, aflaţi în depărtatul Lubbock. Vorbise deja cu ei şi cu 
părinţii lui şi cu copiii, Billy Joe, micul Conroe şi Sărita. "Ei, 
tăticule, când vii acasă? Ne-am făcut rost de-un cal nou şi la 
şcoală e grozav. Şi aici e mai cald decât într-un castron de 
cichita cu ardei iute". Starke zâmbi pe jumătate, dar nu se putu 
sustrage noianului de preocupări. 

Sunt atât de departe de-aici. Totu-i străin, chiar şi-n 
Anglia. Şi-acum Aberdeenul şi Marea Nordului. Nu-mi pasă dacă- 
i doar pentru o lună sau două, dar asta nu-i pentru mine sau 
pentru copii sau Manuela. E limpede că copiii vor Texasul, vor 
acasă şi acum aşa vrea şi Manuela. Prea multe s-au întâmplat 
aici care au înspăimântat-o, prea multe, prea repede şi prea 
curând şi are dreptate, dar, drace, nu ştiu unde-aş vrea să merg 
sau ce să fac. Ce-aş vrea să fac. Trebuie să continui să pilotez. 
Asta este ceea ce ştiu să fac. Vreau să continui să zbor. Nu în 
Marea Nordului sau în Nigeria, care sunt acum zonele cheie ale 
lui Andy. poate în cadrul unuia din micile sale contracte din 
America de Sud, Indonezia, Malaya sau Borneo. Mi-ar plăcea să 
rămân cu el, dac-aş putea. Dar cum rămâne cu copiii şi şcoala şi 
Manuela? Poate să lăsăm baltă atâtea străinătăţuri şi să ne 
întoarcem în State? 

Nu, am fost prea mult în afara ţării, prea mult aici. 

Privirile îi trecură dincolo de vechiul oraş, în depărtarea 
deşertului. Îşi amintea vremurile în care ieşea dincolo de graniţa 
deşertului, noaptea, câteodată cu Manuela, câteodată singur, 


ducându-se acolo doar să asculte. Să asculte? Ce? Să asculte 
tăcerea, noaptea sau stelele care se chemau una pe cealaltă. Să 
asculte nimicul. 

- Tu îl asculţi pe Allah, spusese mullahul Hussain. Cum poate 
oare un necredincios să facă asta? Îl asculţi pe Allah! 

- Acestea sunt cuvintele tale, mullahule, nu ale mele. Ciudat om, 
mi-a salvat viaţa, eu i-am salvat-o pe a lui, era cât pe-aci să mor 
din pricina lui, apoi am fost din nou salvat şi-apoi, noi toţi cei de 
la Kowiss , eliberaţi. Drace! Ştia că aveam de gând să plecăm 
pentru totdeauna din Kowiss, sunt sigur de asta. De ce ne-a 
lăsat să plecăm, pe noi, Marele Satan? Şi de ce a ţinut întruna 
să-mi spună să mă duc şi să-l văd pe Khomeini? 

Imamul n-are dreptate. N-are dreptate deloc. 

Ce-i cu toate astea, ce nu-mi dă pace? 

E spaţiul de acolo. Acel ceva al deşertului care există 
pentru mine. Pacea deplină, absolutul, este numai pentru mine. 
Nu pentru copii, sau Manuela, sau ai mei sau oricine altcineva. 
Doar pentru mine. Nu pot să explic asta nimănui. Şi Manuelei cu 
atât mai puţin. Tot aşa cum n-aş putea să explic ceea ce s-a 
întâmplat în moscheea de la Kowiss sau în timp ce-mi tot 
puneau întrebări. 

Ar fi bine s-o şterg dracului de-aici sau sunt pierdut. 
Simplitatea Islamului pare să facă totul atât de simplu şi 
limpede şi mai bun, şi totuşi sunt Conroe Starke, texan, pilot de 
elicopter, cu o nevastă grozavă şi copii grozavi şi asta ar trebui 
să fie de-ajuns, pe Dumnezeul meu, nu-i aşa? 

Tulburat, îşi întoarse din nou ochii către oraşul vechi, către 
minaretele şi pereţii deja înroşiţi de soarele care apunea. 
Dincolo de oraş se aña deşertul şi dincolo de el era Mecca. Ştia 
că acesta era drumul spre Mecca pentru că văzuse personalul 
spitalului, doctorii, asistentele şi pe alţii îngenunchind la 
rugăciune în direcţia aceea. 

Manuela ieşi din nou pe balcon, tulburându-i gândurile. Se 
aşeză lângă el şi-l readuse, în parte, la realitate. 

- Îţi transmit dragostea lor şi te-ntreabă când venim acasă. Ar fi 
bine să facem o vizită, nu crezi, Conroe? 

Îl văzu dând din cap absent, deloc alături de ea, apoi privi 
încotro se uita, nevăzând nimic special, doar soarele care 
apunea. La naiba. Îşi ascunse îngrijorarea. Se vindeca perfect, 
dar nu mai era acelaşi. 


- Nu-ţi face griji, Manuela, spusese doctorul Nutt. E probabil 
şocul de a fi lovit de un glonţ. Prima dată e întotdeauna cumva 
traumatic. Glonţul şi ce s-a întâmplat cu Dubois, Tom şi Erikki. 
Apoi toate îngrijorările şi necunoscutul. Toţi suntem atinşi - tu, 
el, toată lumea - dar încă nu ştim asta. Ne-a afectat pe toţi, pe 
fiecare în felul lui. 

O cuprindea îngrijorarea. Ca s-o ascundă, se sprijini de 
balustradă, privind marea şi bărcile. 
- Când dormeai, am dat peste Doc Nutt. Spunea că poţi să pleci 
peste câteva zile, mâine, dacă ar fi într-adevăr important, dar ar 
trebui s-o iei încetişor, o lună sau două. La dejun, Nogger mi-a 
zis că umblă zvonul că o să primiţi cel puţin o lună de concediu 
plătit. Nu e grozav? Cu asta şi cu concediul de boală, avem o 
grămadă de vreme să mergem şi-acasă. Nu? 
- Sigur, bună idee. 

Ea şovăi, apoi se-ntoarse şi-l privi. 
- Ce te necăjeşte, Conroe? 
- Nu prea sunt sigur, dragă. Mă simt bine. Nu-i pieptul. Nu ştiu. 
- Doc Nutt zice că o vreme o să te simţi oarecum mai ciudat, 
dragule, şi Andy spune că sunt şanse să nu fie nici o inspecţie, 
iar cargourile vin sigur mâine la amiază, şi altceva nu putem 
face. Tu nu poţi face altceva. 

Telefonul din încăpere sună şi se duse să răspundă, 
continuând să vorbească din mers. 
- Nici unul dintre noi nu poate face mai mult decât face deja. 
Dac-am putea ieşi, noi şi elicopterele, ştiu că Andy i-ar da lui 
Kasigi echipajele şi elicopterele şi atunci... Alo? Oh, salut, dragă! 

Starke ascultă, auzi oftatul şi tăcerea bruscă şi inima i se 
strânse, apoi explozia ei de încântare şi o auzi strigându-l. 
- E Andy, Conroe, e Andy! A sunat Marc Dubois şi e-n Irak. El şi 
cu Fowler au aterizat forţat fără nici o problemă pe nu ştiu care 
petrolier şi sunt în Irak şi teferi. O, Andy, asta este 
nemaipomenit. Ce? Da... sigur... e bine... şi eu... dar ce-i cu 
Kasigi, stai o clipă, da... da... totuşi... sigur.... 

Închise telefonul şi se repezi înapoi. 
- Nimic încă de la Kasigi. Andy spune că se grăbea şi c-o să sune 
după aia. O, Conroe! 

Se aşeză lângă el, trecându-şi cu foarte mare grijă 
palmele în jurul gâtului său şi lăsând să-i cadă lacrimi de 
fericire. 


- Eram atât de îngrijorată de Mac şi de bătrânul Fowler. Mi-a fost 
atât de teamă că s-au pierdut. 
- Si mie! 

li simţea inima bătând puternic şi pe a lui odată cu ea şi o 
parte din greutatea care-l apăsa se risipi. O îmbrăţişa strâns cu 
braţul sănătos. 

- La naiba! mormăi, abia putând să rostească cuvintele. Haide 
Kasigi, haide, Kasigi! 

Aeroportul internaţional Al Shargaz; ora 6,18 seara. 
Gavallan stătea la fereastra biroului, şi urmărea maşina oficială 
a lui Nevvburry cu micul steguleţ britanic fluturând pe o aripă, 
luând curba ca să treacă de poartă. Maşina acceleră de-a lungul 
drumului de centură către intrarea clădirii. Zărea şoferul în 
uniformă şi două siluete pe bancheta din spate. Dădu uşor din 
cap, mai mult pentru sine. Deschise robinetul chiuvetei şi se 
stropi cu puţină apă pe obraji, apoi se şterse. Uşa se deschise şi 
intră Scot, împreună cu Charlie Petikin. Amândoi erau palizi. 

- Nu te-ngrijora! spuse Gavallan. Haide să-i dăm drumul! 

Se întoarse la fereastră, încercând să pară calm, şi rămase 
acolo, uscându-şi palmele. Soarele era aproape de orizont. 

- N-avem de ce să-i aşteptăm aici. O să mergem sâ-i 
întâmpinăm. 

Porni hotărât înaintea lor pe coridor. 

- Grozave veşti despre Mac şi Fowler, nu-i aşa? 

- Minunate, spuse Scot cu voce plată, în ciuda hotărârii lui. Zece 

din zece, tată. Nu se putea mai bine de atât. Zece din zece. 
leşiră de pe coridor în hol. 

- Ce face Paula, Charlie? 

- O, ea... ea, grozav, Andy! 

Petikin era uimit de sângele rece al lui Gavallan şi foarte 
invidios. 

- A... a decolat spre Teheran acum o oră. Nu cred c-o să se 
întoarcă până luni, deşi s-ar putea şi mâine. 

Blestematul "Vârtej", se gândi nefericit, a ruinat totul. Ştiu 
că o inimă slabă n-a câştigat niciodată o femeie, dar ce dracu 
pot să fac? Dacă ni se duc elicopterele, adio, slujbă, adio, 
pensie. N-am aproape nici o economie. Sunt cu mult mai bătrân 
decât ea şi... fir-ar să fie! Intr-un fel prostesc şi greţos, mă 
bucur. Acum nu mai pot să-i distrug viaţa şi oricum ar fi fost 
nebună să spună da. 


- Paula e bine, Andy. 
- E o fată de treabă. 

Holul era aglomerat. Îl traversară şi ieşiră din răcoarea 
aerului condiţionat în căldura apusului ,pe treptele de la intrare. 
Gavallan se opri surprins. Tot personalul S-G se afla acolo. 
Scragger, Vossi, Willi, Rudi, Kelly, Sandor, Freddy Ayre şi toţi 
ceilalţi şi toţi mecanicii. Toţi aşteptau nemişcaţi, urmărind 
maşina care se apropia, ce viră către ei. Din ea cobori 
Newburry. 

- Salut, Andrew! spuse. 

Însă toţi îl priveau ca vrăjiţi la omul care stătea lângă el, 

nu iranianul, ci Kasigi, strălucind tot. Newburry spuse erplex: 
- Zău, nu prea înţeleg ce se întâmplă, dar ambasadorul, 
ambasadorul iranian, a amânat în ultima clipă inspecția şi şeicul 
a făcut la fel, iar domnul Kasigi m-a cheat ca să mă invite la 
recepţia de la Ambasada niponeză, aşa că în seara asta n-o să 
fie nici o inspecţie. 

Gavallan lăsă să-i scape un strigăt de bucurie şi toţi 
repeziră să-l bată pe umeri pe Kasigi, mulţumindu-i, vorbindu-i, 
râzând, împiedicându-se unul de celălalt, iar Kasigi spuse: 

- Şi n-o să fie nici o inspecţie mâine, chiar dacă va trebui să-l 
răpim. 

Şi râsetele izbucniră clin nou şi strigătele de bucurie, iar 
Scragger începu să ţopăie un dans marinăresc. 

- Ura pentru Kasigi! 

Gavallan îşi croi drum printre ei şi îl strânse bărbăteşte în 
braţe, apoi strigă pe deasupra întregii adunări: 

- Mulţumesc, mulţumesc, pentru Dumnezeu! Ai să-ţi primeşti o 
parte din aparate peste trei zile şi restul la sfârşitul săptămânii. 

Apoi adăugă fără nici o legătură: 

- Dumnezeule Mare, dă-mi o secundă. Dumnezeule mare! 
Trebuie să le spun lui Mac, Duke şi celorlalţi. Petrecerea o 
plătesc eu. 

Kasigi îl privi depărtându-se grăbit, apoi zâmbi în sinea lui. 

La spital; ora 6,32 seara. Tremurând, Starke aşeză 
receptorul în furcă strălucind de bucurie şi se întoarse pe 
balcon. 

- La naiba, Manuela, la naiba! Am reuşit, nici o inspecţie! 
"Vârtejul" a reuşit! Andy nu ştie cum a făcut-o. 


Îşi trecu braţul în jurul umerilor ei şi se sprijini de 

balustradă. 
- "Vârtejul" a reuşit. Acum suntem în siguranţă, acum o să 
scăpăm de aici şi putem să ne gândim la viitor. La naiba! Kasigi, 
ticălosul ăsta a făcut-o. Allah e mare! adăugă triumfal, fără să 
se gândească. 

Soarele atinse orizontul. Din oraş se auzi un muezin, 
numai unul, chemând cu o voce limpede, şi sunetul îi umplu 
urechile şi fiinţa şi el ascultă uitând orice altceva, uşurarea şi 
bucuria amestecate cu cuvintele şi cu chemarea infinitului şi se 
depărta de ea. 

Neputincioasă, ea aşteptă singură, acolo, în lumina 
soarelui care cobora către apus, temându-se pentru el şi tristă 
pentru el, înțelegând că viitorul se afla în cumpănă. 

Aşteptă aşa cum numai o femeie poate s-o facă. 

Chemarea  încetă. Se lăsă tăcerea, foarte adâncă, 
atotcuprinzătoare. Ochii lui străbătură vechiul oraş în toată 
splendoarea lui străveche, deşertul de dincolo de el, infinitul de 
dincolo de orizont şi-l văzu aşa cum era. 

Sunetul unui reactor care decola şi păsările mării 
chemându-se, apoi păcănitul unui elicopter - şi se hotări: 

- Tu, îi spuse în farsi, tu, te iubesc. 

- Tu. Te iubesc pe vecie, murmură ea, gata să izbucnească în 
lacrimi, apoi îl auzi oftând şi ştiu că se aflau din nou împreună. 

- E vremea să mergem acasă, draga mea. O trase la pieptul său. 
- E vremea ca toţi să mergem acasă. 

- Casa-i acolo unde stai, spuse, fără să se mai teamă. 

La Hotel Oasis; ora 11,52 noaptea. Telefonul sună 
discordant în întuneric, smulgându-l pe Gavallan dintr-un somn 
adânc. Bâjbâi după el, apoi aprinse veioza. 

- Alo. 

- Alo, Andrew, aici e Roger Newbury, te rog să mă ierţi că te sun 
atât de târziu, dar... 

- O, e-n regulă, am spus să mă suni până la miezul nopţii. Cum a 
mers? 

Newbury promisese să-i telefoneze şi să-i spună ce se 
întâmplase la recepţie. De obicei, Gavallan ar fi fost treaz, dar în 
noaptea aceea, imediat după zece, se scuzase faţă de toţi 
ceilalţi care celebrau evenimentul şi în câteva secunde 
adormise. 


- Cum rămâne cu ziua de mâine? 

- Sunt încântat să-ţi spun că Excelenţa Sa Abadani a acceptat 
invitaţia şeicului de a-şi petrece ziua vânând cu şoimi la oaza Al 
Sal. Aşa că lucrurile arată foarte bine, o să fie izolat toată ziua. 
Personal, n-am încredere în el, Andrew, şi te sfătuim foarte 
serios să-ţi scoţi aparatele şi tot personalul cât de repede şi, 
discret poţi şi de asemenea să închizi toate lucrările de aici o 
lună sau două, până când putem să-ţi trimitem o vorbă. E-n 
regulă? 

- Da, grozave veşti! Mulţumesc. Gavallan se lăsă pe spate, un 
om nou, patul îmbietor. 

- M-am gândit deja să închid, spuse cu un căscat profund. Toată 
lumea e programată să plece înainte de pusul soarelui. 

Simţise nervozitatea din vocea diplomatului, dar o puse pe 
seama tensiunii de până atunci. Işi înăbuşi un alt căscat şi 
adăugă: 

- Scragger şi cu mine vom fi ultimii. Avem reţinute bilete la 
avionul de Bahrain, cu Kasigi, să-l întîlnim pe Mclver. 

- Bun. Cum dracu v-aţi descurcat cu Abadani, nu ştiu şi nici nu 
vreau să ştiu, da ne-am scos cu toţii pălăria în faţa ta. Acum, ă... 
detest să amestec lucrurile bune cu cele rele, dar abia am primit 
un telex de la Henrley, din Tabriz. 

Gavallan se trezi de-a binelea. 

- Necazuri? 

- Mi-e teamă că da. Sună bizar dar asta spune... Se auzi un 
foşnet de hârtie. 

-...Henrley spune: Am auzit că ieri sau noaptea trecută a avut 
loc un fel de atac asupra lui Hakim Han. Se presupune a fi 
implicat căpitanul Yokkonen. Noaptea trecută a fugit spre 
graniţa turcă în elicopterul său, luându-și cu el soţia, Azadeh, 
împotriva voinţei sale. Din ordinul Hanului a fost emis un 
mandat de arestare pentru tentativă de omor şi răpire. În 
prezent Tabriz se desfăşoară numeroase ciocniri între facțiunile 
rivale, ceea ce face oarecum dificil un raport mai precis. Detalii 
ulterioare vor fi trimise imediat ce or sa fie disponibile". Asta e 
tot. Surprinzător, nu? 

Tăcere. 

- Andrew, eşti acolo? 
- Da, da. Dar... doar că încercam să-mi adun gândurile. E vreo 
şansă să fie o greşeală? 


- Mă îndoiesc. Am trimis un mesaj urgent pentru mai multe 
amănunte. S-ar putea să primim ceva mâine. Îţi sugerez să iei 
legătura cu ambasadorul finlandez din Londra, să-l alertezi. 
Numărul ambasadei este 01-766-8888. Îmi pare rău de toate 
astea. 

Gavallan îi mulţumi şi, ametit, închise telefonul. 


CAPITOLUL 72 
DUMINICA 4 martie 1979 


În satul turcesc; ora 10,20 dimineaţa. Azadeh se trezi 
brusc. Pentru moment nu-şi putea aminti unde se află, apoi 
încăperea se limpezi, măruntă, sărăcăcioasă, două ferestre, 
salteaua de paie de pe pat, tare, aşternuturi curate, dar aspre şi 
pături, şi-şi aminti că era îa hotelul satului şi noaptea trecută 
după apusul soarelui, în ciuda protestelor ei şi a faptului că nu 
dorea să-l părăsească pe Erikki, fusese escortată aici de maior şi 
de un poliţist. Maiorul înlăturase cu un gest toate scuzele ei şi 
insistase să cineze cu ea în micuțul restaurant care se golise 
deîndată ce intraseră ei. 

- Desigur că trebuie să mâncaţi ceva ca să vă păstraţi în puteri. 
Vă rog, luaţi loc. O să comand orice doriţi pentru soţul 
dumneavoastră şi o să pun să i le trimită. Vreţi asta? 

- Da, vă rog, spusese în turceşte şi se aşezase încordată, 
înțelegând ameninţarea ascunsă. Pot să plătesc. 

Un zâmbet abia ghicit mişcase buzele pline ale maiorului. 
- Cum doriţi. 

- Mulţumesc, efendi maior. Când putem să plecăm eu şi soţul 
meu? 

- O să discutăm asta mâine, nu în noaptea asta. Făcuse un semn 
poliţistului să stea de pază la uşă. 

- Acum să vorbim englezeşte, spusese, întinzându-i tabachera 
de argint. 

- Nu, mulţumesc, nu fumez. Când pot să-mi primesc înapoi 
bijuteriile, vă rog, efendi maior? 

El alesese o ţigară şi începuse s-o bată cu capătul de 
tabacheră, privind-o. 


- Deîndată ce-o să fie sigur. Numele meu este Abdul Ikail, sunt 
detaşat la Van şi răspund de întreaga regiune până la graniţă. 

Işi aprinsese ţigara cu bricheta şi suflase fumul, fără s-o 
părăsească nici o clipă din ochi. 

- Aţi mai fost până acum la Van? 

- Nu, niciodată. 

- E un locşor adormit. Era, se corectase, mai înainte de a izbucni 
revoluţia voastră, deşi de-a lungul graniţei întotdeauna a fost 
greu. 

Trăsese încă un fum adânc în piept. 

- Tot felul de indivizi nedoriți de ambele părţi ale graniţei, 
încercând s-o traverseze sau să fugă. Contrabandişti, traficanţi 
de droguri şi arme, hoţi, toate scursorile la care vă puteţi gândi. 

O spusese cu voce egală, rotocoale de fum punctându-i 
cuvintele. Aerul din mica încăpere era încărcat si mirosea a 
mâncare, a sudoare şi a fum de tutun. Se simţise cuprinsă de 
presimţiri negre. Degetele începură să se joace cu cureaua 
poşetei. 

- Aţi fost vreodată la Istanbul? o întrebase. 

- Da, da, o dată, câteva zile, când eram copil. Am fost cu tatăl 
meu. El avea afaceri acolo şi pe mine m-au urcat în avion si m- 
au trimis în Elveţia, la şcoală. 

- N-am fost niciodată în Elveţia. Am fost o dată în vacanţă la 
Roma şi la Bonn, la un curs de poliţie, şi la altul la Londra, dar 
niciodată în Elveţia. 

Fumase o vreme în tăcere, pierdut în gânduri, apoi îşi 
stinsese ţigara în scrumiera ciobită şi făcuse semn patronului 
hotelului, care stătuse tot timpul acesta umil, lângă uşă, 
aşteptând să-i ia comanda. 

Mâncarea fusese primitivă, dar bună şi servită cu nespusă 

umilinţă îngrijorată, care o stânjenise şi mai mult. Era limpede 
că satul nu era obişnuit cu o asemenea prezenţă augustă. 
- N-aveţi de ce vă teme, doamnă Azadeh, nu sunteţi în pericol, îi 
spusese de parcă i-ar fi citit gândurile. Dimpotrivă, mă bucur că 
am ocazia să vorbesc cu dumneavoastră. Rareori trece pe aici o 
persoană de calitatea dumneavoastră. 

In timpul cinei, răbdător şi politicos, îi pusese întrebări 
despre Azerbaidjan şi Hakim Han, dându-i prea puţine lămuriri şi 
refuzând să discute situaţia lui Erikki sau ce avea să se 
întâmple. 


- Ce-o fi o fi. Vă rog spuneţi-mi din nou povestea 
dumneavoastră. 

- V-am... v-am spus-o deja, efendi maior. Este adevărul, nu este 
o poveste. V-am spus adevărul. Şi aşa a făcut şi soţul meu. 
-Desigur, spusese, continuând să mănânce cu poftă. Vă rog mai 
spuneţi-mi o dată. 

Aşa că se supusese temătoare, citindu-i în ochi dorinţa, 
deşi rămăsese tot timpul pedant de politicos şi atent. 

- E adevărat, spusese, abia atingând mâncarea din faţa ei. N-am 
comis nici o crimă. Soţul meu n-a făcut decât să se apere pe el 
şi pe mine. Jur în faţa lui Allah. 

- Din nefericire, Allah nu poate să depună mărturie în favoarea 
voastră. Desigur, în cazul vostru accept ceea ce-mi spuneţi ca 
fiind ceea ce credeţi. Din fericire, aici suntem mai cu picioarele 
pe pământ, nu suntem fundamentalişti, există o separare între 
Islam şi Stat, între noi şi Allah nu se interpune nimeni cu de la 
sine putere si suntem fanatici numai în a ne păstra propriul mod 
de viaţă aşa cum dorim şi a nu lăsa ca legile altora şi credinţa 
altora să ne fie vârâte cu forţa pe gât. 

Se întrerupsese ascultând atent. când sosiseră, lumina 
zilei începea să scadă şi în depărtare se auzeau focuri de armă 
şi explozii de aruncătoare. în tăcerea restaurantului le auziseră 
din nou. 

- Probabil kurzii care-şi apără casele din munţi. Buzele i se 
strâmbaseră a dezgust. 

- Am auzit că Khomeini trimite armata voastră şi Gărzile Verzi 
împotriva lor. 

- Asta-i altă greşeală! spusese ea. E ceea ce spune fratele meu. 
- Sunt de aceeaşi părere. Familia mea este kurdă. Se ridicase. 

- Un poliţist va sta în faţa uşii toată noaptea. Ca să vă apere, 
spusese cu acelaşi zâmbet abia ghicit, straniu, care o tulbura 
nespus. Pentru protecţia dumneavoastră. Vă rog rămâneţi în 
cameră până când ... până când am să vin după 
dumneavoastră, sau am să trimit după dumneavoastră, 
înţelegerea de care veţi da dovadă îi va sluji soţului. Noapte 
bună! 

Aşa că ea se dusese in camera care i se dăduse şi acolo, 
văzând că nu exista cheie sau zăvor la uşă, proptise un scaun 
sub clanţă. Încăperea era rece şi apa din cană îngheţată. Se 


spălase şi se ştersese, apoi se rugase, adăugind o rugăciune 
specială pentru Erikki, şi se aşezase pe pat. 

Cu mare grijă trăsese afară din cureaua genţii acul de 
pălărie din oţel, lung de cincisprezece centimetri, ce fusese 
ascuns în cusături, cântărindu-l câteva secunde din ochi. Vârful 
era ascuţit, capătul mic, dar îndeajuns de mare ca să poată fi 
apucat bine pentru o izbitură. îl strecurase sud faţa de pernă 
aşa cum îi arătase Ross. 

- Pentru tine nu-i nici o primejdie, îi spusese cu un zâmbet. Un 
duşman n-o să-l bage de seamă şi poţi să ajungi la el foarte 
uşor. O fată tânără şi frumoasă ca tine ar trebui să fie 
întotdeauna înarmată, pentru orice eventualitate. 

- O, Johnny, dar n-am să fiu niciodată în stare să-niciodată! 

- Ai să fii când şi dacă va sosi vremea şi ar trebui să fii pregătită 
pentru asta. Câtă vreme eşti înarmată şi ştii cum să foloseşti 
arma, oricare ar fi ea, şi accepţi că s-ar putea să fii nevoită să 
ucizi ca să te aperi, atunci n-o să ai niciodată de ce să-ţi fie 
teamă. 

In cursul acelor minunate luni din Ținuturile înalte îi 
arătase cum să-l folosească. 

- Doar doi centimetri în locul potrivit e mai mult decât de-ajuns. 
E mortal. 

De atunci îl purtase mereu cu ea, dar niciodată nu 
trebuise să-l folosească, nici măcar în sat. Satul. Lasă satul 
nopţii, nu zilei. Degetele atinseseră vârful armei. Poate că în 
noaptea asta, se gândise. Insha Allah! Cum rămâne cu Erikki? 
Insha Allah. 

Apoi îşi amintise că Erikki spusese: "Insha Allah e minunat, 
Azadeh, şi o scuză nemaipomenită, dar Dumnezeu, oricum i-ai 
spune, are nevoie de un ajutor pământesc din vreme în vreme". 
- Da, îţi făgăduiesc să fiu pregătită, Erikki. Mâine o să fie mâine 
şi-am să te-ajut, dragul meu. Am să te scot cumva din toată 
povestea asta. 

Mult mai liniştita, suflă în luminare şi se ghemui sub 
cearceafuri şi pături, îmbrăcată în pulover şi cu pantalonii de 
schi. Lumina lunii se strecura pe fereastră. În curând se încălzi. 
Căldura, istovirea şi tinereţea o purtară într-un somn fără vise. 
In cursul nopţii se trezi brusc. Clanţa uşii se mișcase încetişor. 
Mâna atinse acul. Stătea întinsă în pat, privind uşa. Mânerul se 
mişcă până la limită, uşa se deschise o idee, dar nu ieşi din 


clanţă fiind ţinută strâns de scaunul care trosnise sub apăsare. 
În acelaşi moment clanţa reveni în linişte la locul ei. Din nou 
tăcere. Nu se auziră paşi sau vreo respiraţie si nici clanţa nu se 
mai mişcă. 

Zâmbi în sinea ei. Tot Jobnny îi arătase cum să aşeze 
scaunul. Ah, dragul meu, sper să fi găsit fericirea pe care o 
căutai, îşi zise şi adormi din nou cu faţa către uşă. 

Acum era trează şi odihnită şi ştia că era mult mai 
puternică decât cu o zi în urmă, mult mai pregătită pentru 
bătălia care avea să înceapă în curând. Da, pe Allah, îşi spuse, 
întrebându-se în acelaşi timp ce o trezise atât de brusc. Pe 
stradă se auzeau zgomotele maşinilor şi strigătele vânzătorilor 
ambulanti. Nu, nu asta. Apoi din nou un ciocănit în uşă. 

- Cine e, vă rog? 
- Maiorul Ikail., 
-Un moment, vă rog. 

Îşi trase cizmele, îşi îndreptă puloverul şi părul, înlătura 
îndemânatică scaunul din faţa uşii. 

- Bună dimineaţa, efendi maior. El aruncă o privire amuzată 
către scaun. 

- Aţi fost foarte înţeleaptă să blocaţi uşa. N-o mai faceţi fără 
permisiunea mea. 

O cercetă scrutător. 

- Păreţi odihnită. Bun. Am poruncit cafea şi pâineproaspătă 
pentru dumneavoastră. Ce altceva aţi mai dori? 

- Doar sa fiu lăsată să plec împreună cu soțul meu. 

- Aşa? 

Intră în cameră şi închise uşa, trase scaunul şi se aşeză pe 
el în spatele către lumina soarelui care se strecura pe fereastră. 
- Cu cooperarea dumneavoastră, asta s-ar putea aranja. 

Când intrase în încăpere, ea se retrăsese şi se aşezase pe 
marginea patului cu o mişcare care păruse întâmplătoare, 
sprijinindu-şi palma la câţiva centimetri de pernă. 

- Ce cooperare, efendi maior? 

- Ar fi foarte înţelept să nu ne înfruntăm, spuse el cu o voce 
ciudată. Dacă cooperaţi şi vă întoarceţi la Tabriz de bunăvoie, 
astă-seară, soţul dumneavoastră va rămâne în custodie în 
noaptea asta, iar mâine va fi trimis la Istanbul. 

Se auzi spunând: 

- Trimis ia Istanbul? Unde? 


- Mai întâi la închisoare, pentru siguranţa lui, unde ambasadorul 
său va putea să-i vadă şi, dacă Allah vrea, să-l elibereze. 

- De ce ar trebui să fie trimis la închisoare? N-a făcut nimic. 

- Pe capul lui este pusă o recompensă. Mort sau viu. Maiorul 
zâmbi subţire. 

- Are nevoie de protecţie. Sunt zeci de conaţionali de-ai 
dumneavoastră în sat şi prin apropiere, toţi lihniţi de foame. 
Dumneavoastră n-aveţi nevoie de protecţie? N-aţi fi o victimă 
perfectă pentru o răpire? Nu şi-ar răscumpăra Hanul propria-i 
soră imediat şi la un preţ frumos? Ei? 

- Am să mă întorc bucuroasă înapoi dacă asta o să-i folosească 
soţului meu, spuse fără să mai stea pe gânduri. Dar, dacă mă 
întorc înapoi, ce garanţii am că soţul meu o să se bucure de 
protecţie şi-o să fie trimis la Istanbul, efendi maior? 

- Nici una. Se ridică în picioare, dominând-o cu statura sa. 

- Alternativa este că, dacă nu cooperaţi de bunăvoie, veţi fi 
trimisă peste graniţă astăzi şi el va trebui să-şi accepte soarta. 

Ea nu se ridică, nici nu-şi îndepărtă mâna de lângă pernă 
şi nici nu-şi ridică privirile spre el. Aş face asta bucuroasă, dar, 
odată plecată, Erikki e lipsit de apărare. Să cooperez? Oare asta 
înseamnă să mă culc de bunăvoie cu acest bărbat ? Cum trebuie 
să cooperez? 

- Ce doriţi să fac? întrebă, furioasă că vocea părea mai timidă ca 
înainte. 

El avu un început de râs şi spuse sardonic: 

- Să faceţi tot ceea ce toate femeile găsesc că e greu de făcut: 
să fiţi supusă, să faceţi ceea ce vi se spune fără să vă opuneţi 
sau să vă tocmiţi şi să încetaţi de a fi inteligentă. 

Se întoarse pe călcâie. 

- Rămâneţi aici, la hotel. O să mă întorc mai târziu. Sper că până 
atunci o să fiţi pregătită să-mi daţi răspunsurile corect. 

Inchise uşa după el. 

Dacă încearcă să mă forţeze, am să-l ucid, îşi zise. Nu pot 
să mă culc cu el ca plată. Bărbatul meu nu mi-ar ierta-o 
niciodată. Şi nici eu nu mi-aş ierta-o, pentru că amândoi ştim că 
gestul nu ar garanta libertatea lui sau a mea şi chiar dacă ar 
face-o, el n-ar putea să trăiască ştiind asta şi-ar căuta să se 
răzbune; şi nici eu n-aş putea să trăiesc aşa. 


Se ridică în picioare şi se duse la fereastră, privind afară la 
satul care zumzăia preocupat, la munţii acoperiţi de zăpadă şi la 
graniţa care-i traversa, aflată la atât de mică distanţă. 

- Singura şansă pe care o are Erikki e ca eu să mă întorc înapoi, 
murmură. Dar nu pot. Nu fără aprobarea maiorului. Şi chiar şi- 
atunci... 

La postul de poliţie, ora 11,58 dimineața. Prinsă în 
strânsoarea pumnilor uriaşi ai lui Erikki, partea inferioară a barei 
centrale de fier din fereastră ieşi din locul ei, împrăştiind o mică 
ploaie de pulbere de ciment. O împinse grăbit la loc în gaură şi 
privi pe uşa cuştii şi de-a lungul coridorului. Nu se vedea nici un 
temnicer, înghesui la iuţeală bucățele mici de ciment şi resturi în 
jurul bazei, ascunzând gaura. Se chinuise cu bara cea mai mare 
parte a nopţii, măcinându-i încet lăcaşul aşa cum un câine îşi 
roade neobosit osul. Acum avea o armă şi un Bevier ca să 
îndoaie celelalte bare. 

O să-mi ia o jumătate de oră, nu mai mult, îşi zise şi se 
aşeză la loc pe pat, satisfăcut. După ce-i adusese mâncare, 
seara trecută, polițistul îl lăsase singur, încrezător în tăria cuştii 
lor. In dimineaţa aceea îi adusese o cafea care avea un gust 
groaznic şi un coltuc de pâine proastă şi se zgâise la el 
nedumerit când întrebase de maior şi de soţia lui. Nu cunoştea 
cuvântul turcesc pentru maior şi nici numele ofițerului, dar când 
arătase către umăr, mimând rangul omului, pricepuse şi se 
mulţumise să ridice din umeri, spusese câteva cuvinte turceşti 
pe care el nu le înţelesese şi plecase. Sergentul nu-şi făcuse 
încă apariţia. 

Fiecare dintre noi ştie ce trebuie să facă, îşi zise, şi eu şi 
Azadeh, fiecare dintre noi are de înfruntat un risc, fiecare are să 
facă ce poate. Bine. Dar dacă o atinge cineva sau o răneşte, nici 
un zeu n-o să-l poată ajuta pe acesta, câtă vreme eu sunt în 
viaţă. Jur! 

Uşa de la capătul coridorului se deschise. Maiorul intră, 
înaintând cu paşi mari către el. 

- Bună dimineaţa! spuse, strâmbând din nas din cauza 
mirosului. 

- Bună dimineaţa, domnule maior. Unde-mi este soţia, vă rog? ŞI 
când ne lăsaţi să plecăm? 

- Soţia dumitale este în sat, destul de în siguranţă şi odihnită. 
Am văzut-o chiar eu. Maiorul îl cercetă gânditor cu privirea, 


observă murdăria de pe palmele lui, aruncă o privire ascuţită la 
încuietoarea cuştii, la barele ferestrei, la podea şi la tavan. 
- Siguranţa şi tratamentul ei depind de dumneata, cred că 
înţelegi. 
- Da, înţeleg într-adevăr. Şi ca cel mai mare în grad, te fac 
răspunzător pentru ea. 

Maiorul râse. 
- Bun, spuse sardonic, apoi zâmbetul dispăru. E mai bine să 
evităm o confruntare. Dacă cooperezi, ai să rămâi aici la noapte, 
mâine am să te trimit sub pază la Istanbul - unde ambasadorul 
vostru poate să te viziteze, dacă doreşte - ca să fii judecat 
pentru crimele de care eşti acuzat sau să fi extrădat. 

Erikki înlătură propriile probleme. 
- Mi-am adus soţia aici împotriva voinţei sale. N-a făcut nimic 
rău şi-ar trebui să plece acasă. Poate fi însoţită până acolo? 

Maiorul îl privi atent. 
- Asta depinde de cum cooperezi. 
- Am să o rog să se întoarcă. Am să insist, dacă asta e ceea ce 
vreţi să spuneţi. 
- Ar putea fi trimisă înapoi, spuse maiorul, jucându-se cu el. O, 
da, dar desigur că este posibil să fie răpită în drum către graniţă 
sau chiar de la hotel. De data asta de bandiți, bandiți iranieni, 
răi, şi ţinută în munţi o lună sau două ca să fie răscumpărată 
până la urmă de Han. 

Erikki se întunecă la faţă. 
- Ce vreţi să fac? 
- Nu departe este calea ferată. La noapte ai putea fi scos pe 
furiş de aici şi dus în siguranţă la Istanbul. Toate acuzaţiile 
împotriva dumitale ar putea fi muşamalizate. Ţi s-ar putea da o 
slujbă bună, să pilotezi, să pregăteşti piloţii noştri, timp de doi 
ani, în schimb accepţi să devii agent secret pentru noi, ne 
furnizezi informaţii despre Azerbaidjan, în special despre acest 
sovietic de care ai amintit, Mzytryk, informaţii despre Hakim 
Han, unde şi cum trăieşte, cum să intrăm în palat şi orice 
altceva care e necesar. 
- Şi soţia mea? 
- Ea o să stea în Van de bunăvoie, ca garanţie a comportării 
dumitale. Pentru o lună sau două, apoi poate să ţi se alăture, 
oriunde ai fi. 


- Dacă va fi escortată înapoi la Hakim Han, astăzi, în siguranţă, 
neatinsă şi dacă se dovedeşte c-a ajuns acolo în siguranţă şi 
neatinsă, am să fac ceea ce-mi cereţi. 

- Trebuie să accepţi sau să refuzi! spuse maiorul nerăbdător. Nu 
sunt aici ca să mă tocmesc cu dumneata. 

- Vă rog, n-are nimic de-a face cu nici un fel de crimă de-a mea. 
Vă rog, lăsaţi-o să plece. Vă rog. 

- Crezi că suntem proşti? Eşti de acord sau nu? 

- Da, dar mai întâi vreau s-o văd în siguranţă. Inainte de orice 
altceva. 

- Poate că mai întâi ţi-ar plăcea s-o vezi batjocorită, înainte de 
orice altceva. 

Erikki se repezi la el printre bare, uşa cuştii se zgudui sub 
impactul cu trupul său. Dar maiorul stătea suficient de departe 
de cuşcă şi râse de mâna uriaşă care încerca neputincioasă să-l 
înşface. 

Cântărise distanţa cu exactitate, mult prea experimentat 
ca să fie prins nepregătit, mult prea experimentat anchetator ca 
să nu ştie cum să zgândăre şi să amenințe şi să tenteze, cum 
să-şi bată joc şi să exagereze şi să folosească teama şi 
neliniştea unui prizonier, cum să răsucească adevărul ca să 
străpungă bariera de inevitabile minciuni şi adevăruri spuse pe 
jumătate ca să ajungă la adevărul adevărat. Superiorii săi îi 
lăsaseră lui puterea de a hotări ce să facă cu cei doi. Hotărâse. 
Fără să se grăbească, îşi scoase revolverul si-l îndreptă către 
chipul lui Erikki şi ridică piedica. Erikki nu se trase înapoi. Se 
mulţumi să strângă barele cu pumnii săi enormi, răsuflând 
sacadat. 

- Bun, spuse maiorul calm, punându-şi pistolul la loc în toc. Ai 
fost avertizat că comportamentul dumitale poate influenţa 
atitudinea noastră faţă de ea. 

leşi. 

Rămas singur, Erikki încercă să scoată uşa cuştii din 
balamale. Uşa gemu, dar nu se clinti. 

Aeroportul Internaţional Al Shargaz; ora 4,39 după- 
amiază. Din spatele volanului, Gavallan privi trapa de încărcare 
a unui cargo 747 Jumbo Jet închizându-se în urma a jumătate 
din încărcătura de elicoptere, lăzi cu piese de schimb şi rotoare. 
Piloții şi mecanicii încărcau frenetic cel de-al doilea Jumbo Jet, 


mai având de încărcat doar un singur fuzelaj de 212, o duzină 
de lăzi şi câteva grămezi de valize. 
- Suntem în grafic, Andy, spuse Rudi, responsabilul cu 
încărcarea, prefăcându-se că nu observă paloarea prietenului 
său. O jumătate de oră. 
- Bun. 

Gavallan îi întinse nişte hârtii. 
- Aici sunt aprobările pentru mecanicii care merg cu el. 
- Nu şi piloţii? 
- Nu, toţi piloţii pleacă cu cursa BA. Dar asigură-te că sunt 
prezenţi la Biroul de Emigrări la ora 6,10 în seara asta. Avionul 
nu poate să întârzie. Asigură-te că toată lumea e acolo, Rudi. 
Trebuie să fie în avionul ăsta. Am garantat-o. 
- Nu-ţi face griji! Ce-i cu Duke şi Manuela? 
- Au plecat deja. l-a însoţit Doc Nutt, aşa că ei şi-au luat zborul. 
Eu... cam asta-i totul. 

Gavallan se concentra cu greu. 

-Tu şi cu Scrag încă mai sunteţi programaţi la zborul de 6,35 
pentru Bahrain? 

- Da. Jean-Luc ne aşteaptă. O să-l luăm pe Kasigi ca să-i 
pregătim operaţiunea şi o să ne pregătim pentru aparatele Iran- 
Toda. O să mă îngrijesc să plecaţi cu toţii. 

- Ne vedem la Aberdeen. 

Rudi îi strânse puternic mâna şi plecă grăbit. Gavallan 
întoarse cheia în contact, schimbă vitezele şi înjură, apoi se 
întoarse la birou. 

- Ceva nou, Scrag? 
- Nu, nu încă, amice. A sunat Kasigi. l-am spus că afacerea e 
pornită, i-am dat înmatriculările elicopterelor, numele piloților şi 
mecanicilor. A spus că şi-a oprit bilete la zborul nostru către 
Kuweit, la noapte, apoi o să prindă o maşină către Abadan şi de- 
acolo la lran-Toda. 

Scragger era tulburat, la fel ca şi ceilalţi, de felul în care 

arăta Gavallan. 
- Andy, ai acoperit toate posibilităţile. 
- Oare? Mă îndoiesc, Scrag! Nu i-am scos încă pe Erikkj şi pe 
Azadeh. 

În timpul nopții, până foarte târziu după ora Londrei, 
Gavallan luase legătura cu orice ins cât de cât important la care 
se putuse gândi. Ambasadorul finlandez fusese uluit. 


- E cu neputinţă! Unul dintre cetăţenii noştri nu poate fi 
amestecat într-o asemenea afacere. E imposibil! Unde o să fiţi 
mâine la ora aceasta? 

Gavallan îi spusese şi aşteptase ca noaptea să se 
transforme în zori. N-avea cum să ia legătura cu Hakim Han 
altfel decât prin Newbury si Newbury se ocupa de această 
posibilitate. 
- E o porcărie, Scrag, dar asta e. 

Bâjbâi după telefon şi-l aşeză din nou la loc. 
- Aţi verificat pe toată lumea? 
- Da. Kasigi o să ne aştepte la poartă. Am trimis toate bagajele 
la terminal şi le-am verificat. Putem rămîne aici până în ultimul 
moment, apoi plecăm direct acolo. 

Gavallan privi îndelung aeroportul. Aglomerat, totul 
normal, o zi blândă. 

- Nu ştiu ce să fac, Scrag. Pur şi simplu nu mai ştiu ce să fac. 

La postul de poliţie, in satul turcesc; ora 5,18 după- 
amiază. 

- Exact cum spuneţi, efendi. O să faceţi aranjamentele 
necesare? spuse maiorul politicos. 

Stătea la singurul birou din încăperea mică şi 
sărăcăcioasă, cu sergentul în picioare lângă el, cu cele două 
pumnale, kukn şi pukâh, ale lui Erikki pe birou. 

-Bun, da, da, sunt de acord, salaam! 

Aşeză receptorul în furcă, îşi aprinse o ţigară şi se ridică în 
picioare. 

- Mă duc la hotel. 
- Da, efendi. 

Ochii sergentului sclipiră amuzaţi, dar se feri grijuliu să 
lase să se vadă. Îl urmări pe maior aranjându-şi vestonul şi părul 
şi punându-şi fesul în cap, invidiindu-i rangul şi puterea. 

Telefonul sună. 

- Poliţia, da. O, salut, sergent! 

Ascultă cu o uimire din ce în ce mai mare. 
- Dar... da, da, foarte bine! 

Aiurit, aşeză receptorul la loc în furcă. 

- E... a fost sergentul Kurbel de la graniţă, efendi maior. Se 
apropie un camion al Forţelor Aeriene lraniene cu Gărzi Verzi şi 
un mullah ca să ia elicopterul şi prizonierul şi pe ea şi să-i ducă 
înapoi în Iran. 


Maiorul explodă. 

- În numele lui Allah! Cine a îngăduit duşmanilor să treacă peste 
graniţă fără documente scrise? Există nişte ordine referitoare la 
mullahi şi revoluționari. 

- Nu ştiu, efendi, spuse sergentul înspăimântat de furia 
neaşteptată. Kurbel a spus doar că i-au tot fluturat nişte hârta 
oficiale şi au insistat. Toată lumea ştie de elicopterul iranian, aşa 
că i-a lăsat pur şi simplu să treacă. 

- Sunt înarmaţi? 

- N-a spus, efendi. 

- la-ţi oamenii, toţi. Şi pistoale mitralieră. 

- Dar... dar cum rămâne cu prizonierul? 

- Lasă asta, spuse maiorul şi ieşi ca o furtună, înjurând. 

La marginea satului; ora 5,32 după-amiază. 
Camionul Forţelor Aeriene lraniene era o maşină tot de teren, în 
parte cisternă, în parte camion; viră de pe drumul secundar 
care era doar ceva mai mult decât o cărare prin zăpadă, 
schimbă vitezele şi se îndreptă către elicopter. In apropierea 
acestuia, polițistul de santinelă îi ieşi in întâmpinare. O jumătate 
de duzină de tineri înarmaţi, purtând banderole verzi pe braţ, 
săriră jos, urmaţi de trei aviatori iranieni în uniformă, 
neînarmaţi, și un mullah. 

Mullahul îşi trecu pe umăr pistolul mitralieră Kalaşnikov. 

- Salaam! Ne aflăm aici ca să luăm ce e al nostru în urnele 
Imamului şi al Poporului, spuse plin de imporanţă. Unde este 
criminalul şi femeia? 
- Eu... eu nu ştiu nimic de asta... Polițistul era descumpănit. 
Avea ordine limpezi: 

Stai de pază şi ţine pe toată lumea la distanţă până când o 
să ţi se spună să faci altfel. 

- Ar fi mai bine să mergeţi mai întâi la postul de poliţie şi să 
întrebaţi acolo. 

Văzu unul dintre ofiţerii Forţelor Aeriene  lraniene 
deschizind uşa carlingii şi aplecându-se înăuntru, ceilalţi 
desfăşurând furtune de alimentare. 

- Hei, voi trei, nu e voie lângă elicopter fără aprobare! Mullahul i 
se aşeză în cale. 

- lată împuternicirea noastră. Flutură nişte hârtii sub nasul 
poliţistului şi asta îl deranjă şi mai tare, pentru că nu ştia să 
citească. 


- Ar fi mai bine să vă duceţi mai întâi la post, bolborosi el. 

Apoi, cu nespusă uşurare, văzu maşina poliţiei săltând pe 
drumeag din direcţia satului. Derapa la curbă în zăpadă, se mai 
zdruncină câţiva metri şi se opri. 

Maiorul, sergentul şi cîdva poliţişti ieşiră din ea, purtându- 
şi armele în mână. Înconjuraţi de Gărzile sale Verzi, mullahul se 
îndreptă către ei, netemător. 

- Cine eşti? întrebă aspru maiorul. 

- Mullahul Aii Miandiry din komitehul Khvoy. Am venit să luăm în 
stăpânire bunul nostru: răpitorul şi femeia, în numele Ilmamului 
şi-al Poporului. 

- Femeia? Vrei să spui înălţimea Sa, sora lui Hakim Han? 

- Da, ea. 

- Imam, care Imam? 

- Imamul Khomeini, pacea fie cu el. 

- A, ayatolahul Khomeini, spuse maiorul, jignit de titlu. Care 
popor? 

La fel de grosolan, mullahul îi întinse nişte hârtii. 

- Poporul Iranului. Aici sunt îndreptările noastre. Maiorul luă 
hârtiile şi le parcurse la iuţeală cu privirea. Erau două, scrise de 
mână în grabă, în farsi. Sergentul şi cei doi oameni se 
dispersaseră, înconjurând camionul cu pistoale mitralieră în 
mâini. 

Mullahul şi Gărzile Verzi îi priveau dispreţuitori. 

- De ce nu este pe formularul legal? spuse maiorul. Unde sunt 
sigiliul poliţiei şi semnătura şefului poliţiei din Khvoy? 

- N-avem nevoie de aşa ceva. E semnată de komiteh. 

- Ce komiteh? Nu cunosc nici un komiteh. 

- Komitehul Revoluționar din Khvoy are autoritate asupra acestei 
zone şi asupra poliţiei. 

- Acestei zone? Zona asta este Turcia. 

- Vroiam să spun autoritate până la graniţă. 

- Din a cui însărcinare? Unde sunt documentele tale? Arată-mi- 
le! 

Ceva ca un curent electric îi străbătu pe tineri. 

- Mullahul ţi le-a arătat, spuse unul dintre ei agresiv. Komitehul a 
semnat hârtiile. 

- Cine le-a semnat? Tu? 

- Eu, spuse mullahul. E legal. E perfect legal. Komitehul este 
autoritatea aici. 


Observă că aviatorii îi priveau lung. 

- Ce mai aşteptaţi? Realimentaţi elicopterul. 

Mai înainte ca maiorul să poată rosti un cuvânt, unul 
dintre ei spuse foarte politicos: 

- Vă rog să mă iertaţi, Excelenţă, dar bordul e un dezastru. O 
parte din instrumente sunt sparte. Nu putem să zburăm până 
când nu-i facem o verificare. Ar fi mai bine să... 

- Necredinciosul a zburat cu el tot drumul de la Tabriz până aici, 
în siguranţă, noaptea şi ziua, a aterizat teafăr, voi de ce nu 
puteţi să zburaţi în timpul zilei? 

- Ar fi doar mai sigur să verificăm înainte de a decola, Excelenţă. 
- Mai sigur? De ce mai sigur, spuse aspru una din Gărzile Verzi, 
îndreptându-se către el. Suntem în mâinile lui Allah, împlinim 
lucrarea lui Allah. Vrei să întârzii lucrarea lui Allah şi să laşi 
elicopterul aici? 

- Desigur că nu, desigur că... 

- Atunci supune-te mullahului nostru şi realimentează, acum! 

- Da... da, desigur, spuse pilotul temător. Cum doriţi. Şi toţi trei 
se repeziră să îndeplinească ordinul. 

Maiorul se cutremură văzând cum pilotul, un căpitan, 
îngăduia să fie condus atât de uşor de un derbedeu tânăr care 
acum se zgâia la el cu ochi apoşi, obraznici. 

- Komitehul are jurisdicție asupra poliţiei, aga, spunea mullahul. 
Poliţia a servit Şahul Satan şi e suspectă. Unde este răpitorul 
Şi... şi sora Hanului? 

- Unde sunt împuternicirile voastre de a trece graniţa şi a cere 
ceva? 

Maiorul era stăpânit de o furie rece. 

- În numele lui Allah, hârtiile astea sunt de-ajuns! Mullahul 
împunse cu degetul documentele. Unul dintre tineri ridică 
piedica armei. 

- Las-o! îl avertiză maiorul. Dacă apeşi o singură dată pe trăgaci 
pe pământul nostru, trupele noastre vor trece graniţa şi vor 
pârjoli totul de-aici până la Tabriz. 

- Dacă o să vrea Allah. 

Mullahul îl privi ţintă - ochi întunecaţi, barbă neagră şi 
foarte hotărât - dispreţuindu-l pe maior şi regimul nedemn pe 
care uniforma şi omul îl reprezentau în faţa. Război acum sau 
mai târziu era acelaşi lucru pentru el. Era în mâinile lui Allah şi 
împlinea lucrarea lui Allah, dar Cuvântul Ilmamului avea să-i 


poarte spre victorie. Peste toate graniţele. Dar acum nu era 
momentul pentru război. Aveau prea multe de făcut în Khvoy: 
de supus pe cei de stânga, de înăbuşit revolta, de distrus 
duşmanii Ilmamului şi pentru asta în aceşti munţi fiecare 
elicopter era nepreţuit. 

- Eu... eu cer returnarea proprietăţii noastre, spuse, mult mai 
înţelegător. 

Arătă cu degetul semnele de înregistrare. 

- Aceasta este înmatricularea noastră. Este dovada că e 
proprietatea noastră. A fost furat din Iran. Trebuie să ştiţi că n-a 
existat aprobarea de-a părăsi Iranul şi legal este încă 
proprietatea noastră. Mandatul, arătă către hârtiile din mâna 
maiorului, mandatul este legal, pilotul a răpit femeia, aşa că o 
să-i preluăm şi pe ei. vă rog. 

Maiorul era într-o situaţie de neconceput. Era imposibil să- 
i predea pe finlandez şi pe soţia lui acestor inşi, aflaţi ilegal 
acolo, din pricina unei bucăţi ilegale de hârtie. Asta ar fi fost o 
abatere grosolană de la îndatoririle sale şi l-ar fi costat, pe bună 
dreptate, capul. lar dacă mullahul avea să forţeze lucrurile, el 
trebuia să se opună şi să apere postul de poliţie care, evident, 
nu dispunea de suficienţi oameni ca s-o poată face şi era foarte 
clar că n-avea să reuşească. Avea să fie înfrânt în confruntarea 
ce putea să urmeze. Era la fel de convins că mullahul şi Gărzile 
Verzi erau pregătiţi să moară chiar în clipa aceea, lucru pe care 
el nu era pregătit să-l facă. 

Se hotărî să rişte. 

- Răpitorul şi doamna Azadeh au fost trimişi la Van în dimineaţa 
asta. Pentru  extrădare va trebui să vă  adresaţi 
Comandamentului Armatei, nu mie. Importanţa surorii Hanului a 
făcut ca armata să preia controlul amîndurora. 

Chipul mullahului îngheţă. Una dintre Gărzile Verzi spuse 
morocăânos: 

- De unde ştim că asta nu-i o minciună? Maiorul se răsuci brusc 
spre el, tânărul sări înapoi. 

Gărzile Verzi din spatele camionului ridicară armele şi 
ochiră, piloţii neînarmaţi se aruncară la pământ în grabă, iar 
mâna maiorului se îndreptă către revolver. 

- Stai! spuse mullahul. 


Fu ascultat chiar şi de maior, care era furios pe el însuşi că 
îngăduise mândriei şi reflexelor să domine. Mullahul se gândi o 
vreme, cântărind posibilităţile, apoi spuse: 

- O să luăm legătura cu Van. Da, o să facem asta, dar nu astăzi. 
Astăzi o să luăm ce-i al nostru şi-o să plecăm. 

Rămase acolo cu picioarele uşor depărtate, cu arma 
automată pe umăr, stăpânit de o încredere neclintită. 

Maiorul se luptă cu greu să-şi ascundă uşurarea. 
Elicopterul nu avea nici o valoare pentru el sau pentru superiorii 
lui şi era deosebit de stânjenitor. 

- Sunt de acord că e înmatricularea voastră, spuse scurt. Cât 
despre proprietari, nu ştiu. Dacă îmi semnaţi un proces verbal, 
lăsând proprietarii în suspensie, puteţi să-l luaţi şi să plecaţi. 

- Am să semnez o hârtie pentru elicopterul nostru. Pe spatele 
mandatului de arestare, maiorul scrise la repezeală ceea ce l-ar 
fi satisfăcut - poate şi pe mullah. Acesta se întoarse şi se răsti la 
piloţi, care începură să strângă grăbiţi furtunurile de alimentare, 
iar pilotul se opri lângă carlingă, îndepărtând încă o dată 
zăpada. 

- Acum eşti gata, pilot? 

- Dintr-o clipă într-alta, Excelenţă. 

- Uite, spuse maiorul către mullah, întinzându-i hârtia. 

Cu o batjocură abia ascunsă, omul semnă fără să citească. 
- Eşti gata acum, pilot? 

- Da, Excelenţă, da. 

Tânărul căpitan se uită la maior şi maiorul văzu, sau crezu 
ca vede, suferinţa din ochii săi şi rugămintea nerostită pentru 
azilul care era cu neputinţă de oferit. 

- Pot să pornesc motoarele? 
- Porneşte! spuse mullahul imperios. Desigur că poți să porneşti! 

In câteva secunde motoarele porniră să şuiere dulce, 

rotoarele elicelor prinseră viteză. 
-Aii şi Abri, vă întoarceţi cu camionul înapoi la bază! Ascultători, 
cei doi tineri se urcară alături de şoferu, apoi mullahul le făcu 
semn să plece și ceilalalţi să duseră la elicopter. Elicele 
despicau aerul şi el aşteptă până când toată lumea ajunse în 
cabină, apoi îşi cobori carabina de pe umăr, se aşeză lângă pilot 
şi trase uşa, închizând-o. Motoarele prinseră putere, aparatul 
decola şovăielnic şi se depărta greoi. 

Furios, sergentul duse la ochi pistolul mitralieră. 


- Pot să dobor baligele alea, domnule maior. 

- Da, da, am putea. Maiorul îşi scoase tabachera. 

- Dar o să lăsăm asta în seama lui Allah. S-ar putea ca Allah s-o 
facă pentru noi. 

Îşi aprinse cu mâini tremurânde ţigara, trase adânc fum în 
piept şi privi camionul şi elicopterul care se depărtau în 
păcănitul motoarelor. 

Câinii ăştia trebuie să fie învăţaţi să se poarte şi să 
primească o lecţie! Se îndreptă spre maşină şi urcă lângă şofer. 
- Lasă-mă la hotel! 

La hotel. Azadeh stătea sprijinită de fereastră, cercetând 
cerul. Auzise motoarele elicopterului pornind şi decolarea şi era 
plină de speranţă că Erikki reuşise cumva să evadeze. 

- O, Allah, fă să fie adevărat. 

Sătenii priveau şi ei cerul şi reuşi şi ea să vadă desluşit 
elicopterul, în drumul său de întoarcere sătre graniţă. Simţi o 
stringere de inimă. 

A oferit oare libertatea lui pentru a mea? O, Erikki. 

Apoi văzu maşina poliţiei intrând în piaţă, oprindu-se în 
fata hotelului şi pe maior ieşind şi aranjându-şi uniforma. 
Sângele îi fugi din obraji. Hotărâtă, închise fereastra şi se aşeză 
pe scaun în apropierea pernei. 

Aşteptă. Aşteptă. 

Pași. Uşa se deschise. 
- Urmaţi-mă, vă rog. 

Pentru im moment, ea nu înţelese. 
- Cum? 
- Urmaţi-mă, vă rog. 
- De ce? întrebă plină de suspiciune, aşteptându-se la o cursă si 
nedorind să părăsească siguranţa acului ascuns. Ce se 
întâmplă? Bărbatul meu pilotează elicopterul întoarce? L-aţi 
trimis înapoi? 

Simţi c-o părăseşte curajul, neliniştea că Erikki se oferise 
în schimbul ei înnebunind-o. 

- El pilotează? 
- Nu, soţul dumneavoastră este la postul de poliţie. Au venit 
iranienii după elicopter. După el şi după dumneavoastră. 

Acum, ca criza luase sfârşit, maiorul se simţea foarte bine. 


- Aparatul era înregistrat în lran, n-avea nici un fel de aprobare 
să părăsească Iranul, prin urmare aveau încă dreptul să-l ia. 
Acum urmaţi-mă! 

- Unde, vă rog? 

- Mă gândeam că v-ar plăcea să vă vedeţi soţul. Maiorul se 
bucura s-o privească. li făcea plăcere primejdia, întrebându-se 
unde era arma ei tainică. Femeile astea întotdeauna au o armă 
sau o otravă oarecare, moartea sub unul din ascunsele şi 
nenumăratele chipuri pândindu-l pe agresorul nepregătit. E uşor 
să ocoleşti dacă eşti pregătit, dacă te urmăreşti mumie şi nu 
dormi. 

- Ei bine... mai sunt... mai sunt iranieni la postul de poliţie? 

- Nu. Asta este Turcia, nu Iranul şi nici un străin nu vă aşteaptă 
acolo! Haide, n-aveţi de ce vă teme. 

- O să... o să cobor imediat. Imediat. 

- Da, bineînţeles că imediat. N-aveţi nevoie de geantă. Doar 
haina. Grăbiţi-vă - mai înainte de a mă răzgândi. 

O văzu roşindu-se de mânie şi asta îl amuză şi mai mult, 
dar de data asta ea se supuse fierbând în sinea ei, îşi duse haina 
şi cobori scările, urându-şi neputinţa. Traversă piaţa alături de 
el, simțind nenumărați ochi urmărindu-i. Intrară în clădirea 
postului de politie si în încăpere, aceeaşi ca mai înainte. 

- Vă rog, aşteptaţi aici. 

Apoi închise ușa si se duse in birou. Sergentul îi întinse 
receptorul telefonului. 

- E căpitanul Tanazak de la postul de frontieră. Vierul de 
serviciu, domnule. 

- Căpitane, aici maiorul Ikail. Granita e închisă. Pentru toţi 
mullahii şi Gărzile Verzi până la alte ordine. 

Arestează pe sergentul care a lăsat câţiva dintre ei acum 
câteva ore şi trimite-l la Van cât mai inconfortabil cu putinţă. Un 
camion iranian e pe drum de întoarcere. Ordonă să-i hărţuiască 
vreo douăzeci de minute pe oamenii din el. cât despre 
dumneata, te vei prezenta curţii marţiale pentru nepunerea în 
aplicare a instrucțiunilor curente în privinţa persoanelor 
înarmate. Puse jos receptorul şi aruncă o privire iute la ceas. 

- Maşina e gata, sergent? 
- Da, efendi. 
- Bine. 


leşi pe uşă, străbătu coridorul care ducea la cuşcă, urmat 
de sergent. Erikki nu se ridică în picioare. Numai ochii i se 
mişcară. 

- Acum, domnule pilot, dacă eşti pregătit să fii calm, controlat şi 
n-ai să mai fi prost, am să-ţi aduc nevasta să te vadă. 

Vocea lui Erikki era aspra. 

- Dacă tu sau oricine altcineva o atinge, jur că am să te ucid. Am 
să te rup bucățele. 

- Sunt convins că trebuie să fie foarte greu să ai o astfel de 
nevastă. Mai bine una urâtă decât una ca ea - doar dacă nue 
ţinută în purdah. Acum, vrei s-o vezi sau nu? 

- Ce trebuie să fac? Nervos, maiorul spuse: 

- Să fii calm, controlat şi să nu mai fi prost. Către sergent șoptise 
în turceşte: Du-te şi ad-o! 

Mintea lui Erikki aştepta o nenorocire sau o înşelătorie, 
apoi o văzu la capătul culoarului, nevătămată, si fu gata să 
izbucnească în lacrimi de uşurare - ca şi ea. 

- O, Erikki... 

- Ascultaţi-mă! amândoi! spuse scurt maiorul. Deşi amândoi ne- 
aţi produs o mulţime de neplăceri şi încurcături, am hotărât că 
amândoi spuneţi adevărul. O să fiți trimişi imediat sub pază la 
Istanbul, discret, şi o să fiţi predaţi ambasadorului vostru, 
discret, ca să fiţi evacuaţi din ţară, discret. 

Se holbară la el prostiţi. 

- O să ni se dea drumul? O să fim eliberaţi? spuse ea apucându- 
se de bare. 

- Imediat. Ne aşteptăm să păstraţi discreţie, şi asta este o parte 
a înţelegerii noastre. Va trebui să acceptaţi asta oficial, în scris. 
Discreţie! Asta înseamnă nici un fel de scăpare, nici un fel de 
declaraţii publice sau particulare despre fuga sau escapadele 
voastre. Sunteţi de acord? 

- O, da, da, desigur, spuse Azadeh. Dar nu este... nu este nici o 
păcăleală? 

- Nu. 

- Dar, de ce... dar de ce... de ce ne daţi drumul să plecăm? 

Erikki se încurca în cuvinte, încă necrezându-şi urechilor. 

- Pentru că v-am încercat pe amândoi. Amândoi aţi trecut 
testele, dumneata n-ai comis nici un fel de crimă pe care noi am 
considera-o crimă, jurământul vostru este între voi şi Allah şi nu 
este deci un subiect pentru nici un tribunal şi, din fericire pentru 


voi, mandatul era ilegal şi deci inacceptabil. Komitehl mârâi el 
dezgustat, apoi observă felul în care se priveau unul pe celălalt 
şi, pentru o clipă, se simţi vrăjit şi invidios. 

Ciudat că Hakfm Han a îngăduit unui komiteh să emită şi 
să semneze un mandat de arestare şi nu poliţiei, care ar fi făcut 
extrădarea legală. Făcu un semn sergentului. 

-Dă-i drumul! Am să v-aştept pe amândoi în birou. Nu uitaţi că 
mai sunt încă bijuteriile voastre şi trebuie să vi le înapoiez! Și 
cele două cuțite. 

leşi cu paşi mari. Uşa cuştii se deschise cu zgomot. 
Sergentul şovăi, apoi plecă. Nici Erikki, nici Azadeh nu-l văzură 
îndepărtându-se şi nu-l băgară în seamă nici pe el, nici mirosul 
din celulă. Se vedeau numai unul pe celălalt, ea rămânând încă 
afară, încă ţinându-se de gratii, el înăuntru, ţinându-se de barele 
uşii. Nu se mişcară. Işi zâmbeau doar. 

- Insha Allah, spuse ea, de ce nu? 

- Şi atunci, încă dezorientat de comportamentul acestui om 
cinstit, pe care l-ar fi sfâşiat ca personificarea răului cu câteva 
clipe în urmă, Erikki îşi aminti ceea ce spusese el despre purdah 
şi cât de ademenitoare era ea şi, în ciuda dorinţei sale de-a nu 
ruina miracolul, izbucni: 

- Azadeh! Aş vrea să las tot răul aici. Putem? Ce e cu John Ross? 

Zâmbetul ei nu se schimbă şi ştia că erau la marginea 

prăpastiei. Cu multă încredere păşi peste ea, bucuroasă că se 
ivise ocazia. 
- Cu multă vreme în urmă, la începuturile noastre, ţi-am spus că 
l-am cunoscut odată, demult, când eram tânără, foarte tânără, 
spuse ea cu o voce blinda, înăbuşindu-şi tulburarea. În sat şi la 
bază mi-a salvat viaţa! când am să-l întâlnesc, dacă am să-l 
întâlnesc, am să-i zâmbesc fericită. Şi te implor să faci acelaşi 
lucru. Trecutul este trecut şi ar trebui să rămână în trecut. 

Acceptă asta şi pe el, Erikki, acum şi pentru totdeauna, îl 
implora ea în gând, sau căsătoria noastră se va sfârşi curând. 
Nu din voia mea, ci pentru că tu ai să te distrugi singur. Ai să-ţi 
faci viaţa de neîndurat şi n-ai să mă mai vrei lângă tine. Şi- 
atunci am să mă întorc la Tabriz si-am să încep o altă viaţă. 
Trist, dar adevărat, însă asta-i ceea ce am hotărât să fac. N-am 
să-ţi reamintesc de promisiunea, pe care mi-ai făcut-o înainte de 
a ne căsători. Nu vreau să te umilesc, dar cât de urât din partea 
ta c-ai uitat! Te iert doar pentru că te iubesc. O, Allah! Bărbaţii 


sunt atât de ciudaţi, atât de dificil de înţeles. Te rog, Allah, 
aminteşte-i de jurământ acum! 
- Erikki, murmură ea. Lasă trecutul să rămână în trecut, te rog! 

ÎI imploră cu ochii aşa cum numai o femeie poate să 
implore, dar el îi ocoli privirea, răscolit de propria-i prostie si 
gelozie. Azadeh are dreptate, striga el în sinea lui. Asta-i 
trecutul. Azadeh mi-a spus despre el şi eu i-am promis de 
bunăvoie că am să pot să trăiesc cu această amintire, iar el i-a 
salvat într-adevăr viaţa. Are dreptate. Si totuşi sunt sigur că îl 
iubeşte. 

Frământat, privi în ochii ei şi o uşă se închise undeva în 
mintea lui, o încuie şi aruncă cheia. Vechea şi cunoscuta căldură 
îl învălui, curăţindu-l. 

- Ai dreptate şi sunt de acord. Ai dreptate. Te iubesc! Pe tine şi 
Finlanda. Pe vecie! 

O ridică în braţe şi o sărută şi ea îi răspunse la sărut, şi- 
apoi se agăţă cu braţele de gâtul lui când, mai fericit decât se 
simţise vreodată, o purtă fără efort pe coridor. 

- Oare or avea saună la Istanbul? Crezi c-o să ne lase să dăm un 
telefon? Numai unul. Crezi că... 
Dar ea nu asculta. Zâmbea în sinea ei. 

Bahrain, Spitalul Internaţional; ora 6,03 seara. 
Telefonul sună încetişor în camera lui Mac şi, pe balcon, Genny 
se trezi din plăcuta reverie. Mac aţipise într-un şezlong lângă ea, 
la umbră. Se ridică încetişor din scaun fără să facă un zgomot, 
ca să nu-l trezească, şi ridică receptorul. 

- Camera căpitanului Mclver, spuse în şoaptă. 

- O, mă iertaţi că vă deranjez! Căpitanul Mclver e liber o clipă? 
Aici e secretarul domnului Newbury, de la Al Shargaz. 

- lertaţi-mă, doarme. Eu sunt doamna Mclver. Pot să preiau eu 
mesajul în locul lui? 

Vocea şovăi. 

- Poate ar fi bine să-l rugaţi să mă sune. Bernard Jones. 

- Dacă este important, ar fi bine să-mi spuneţi mie. Din nou o 
şovăire, apoi: 

- Foarte bine, mulţumesc. A venit un telex de la sediul nostru din 
Teheran pentru el. Spune: "Vă rog comunicaţi-i căpitanului D. 
Mclver, directorul executiv al IHQ că ni s-a raportat că unul 
dintre piloţii săi, Thomas Lochart, şi soţia lui au fost ucişi din 


întâmplare în timpul unei demonstraţii". Vocea adăugă grăbită: 
îmi pare rău pentru veştile proaste, doamnă Mclver. 

- Este ... e în regulă, mulţumesc. Am să ... am să mă îngrijesc ca 
soţul meu să afle. Mulţumesc. 

Aşeză la loc, în tăcere, receptorul. Pentru o clipă îşi prinse 
cu coada ochiului imaginea fugară în oglindă. Chipul era lipsit de 
culoare, obrazul golit de sânge în suferinţa lui. O, Doamne, nu 
pot să-l las pe Duncan să mă vadă așa sau să afle, căcio să... 

- Cine a fost, Genny? spuse Mclver de afară, încă pe jumătate 
adormit. 

Poate... poate să aştepte, dragoste! Culcă-te la loc! 

- Bună treabă cu testele, nu-i aşa? Rezultatele fuseseră 
excelente. 
- Minunate. Mă întorc peste o secundă. 

Intră în baie, încuie uşa şi se stropi cu apă pe faţă. Nu pot 
să-i spun. Pur şi simplu nu pot. Trebuie să-l apăr. Să-l sun pe 
Andy oare? O privire iute la ceas. Nu pot. Andy trebuie să fie 
deja la aeroport. O să ... o să aştept până o să sosească. Asta o 
să fac. O să mă duc să-l aştept cu Jean-Luc şi nu pot să fac nimic 
până atunci. O, Doamne, o, Doamne, sărmanul Tommy, 
sărmana Şeherazada, sărmanii de ei! Lacrimile izbucniră şi dădu 
drumul la robinet ca să acopere zgomotul. Când se aşeză şi privi 
apusul de soare fără să-l vadă. 

Aeroportul Internaţional Al Shargaz. La apus. Rudi 
Lutz, Scragger şi toţi ceilalţi aşteptau la bariera de ieşire, privind 
neliniştiţi holul aglomerat în care pasagerii care soseau si plecau 
treceau în toate părţile. 

- Ultimul anunţ pentru zborul BA 532 pentru Roma si Londra! 
Toţi pasagerii sunt rugaţi să poftească la bord. 

Prin fereastra uriaşă se putea zări soarele, ajuns aproape 
la linia orizontului. Toţi erau nervoşi. 

- Andy ar fi trebuit să-l ţină pe Johnny şi avionul ca acoperire, 
pentru Dumnezeu! bodogăni Rudi nervos, ca pentru el. 

- A trebuit să-l trimită în Nigeria, îi luă apărarea Scot. Bătrânul n- 
a avut de ales, Rudi. 

înţelese că Rudi nu-l asculta, aşa că schiţă o ridicare din 
umeri si-i spuse absent lui Scragger: 

- Chiar ai de gând să te laşi de zburat, Scrag? Obrazul bătrân, 
plin de riduri, se strâmbă. 


- Vreun an. Numai un an. Bahrainul e grozav pentru mine. Kasigi 
e un domn si n-am să mă las de tot de zburat. O, dragul meu, 
nu, nu pot, fiule! Mi se ridică părul pe ceafă când mă gândesc la 
asta. 

- Și mie, Scrag! Dac-ai fi de vârsta mea, oare... 

Se întrerupse când un oficial nervos al BA trecu prin zona 
de securitate, îndreptându-se cu paşi mari către Rudi. 

- Căpitane Lutz, este absolut ultimul anunţ! Am întârziat deja 
cinci minute. Nu mai putem să-l ţinem. Trebuie neapărat să vă 
urcați cu toţii sau o să plecăm tara voi. 

- E-n regulă, spuse Rudi. Scrag, spune-i lui Andy c-am aşteptat 
cât de mult am putut. Dacă Charlie nu reuşeşte, trage-i o 
înjurătură zdravănă. Blestemata aia de Alitalla a sosit prea 
devreme. Toată lumea sus! 

Întinse biletul stewardesei drăguţe şi trecu prin barieră, 
oprindu-se de partea cealaltă, verificându-i pe toţi - Freddy Ayre, 
Tăticu Kelly, Willi, Ed Vossi, Sandor, Nogger Lane, Scot ultimul - 
şi trăgând de timp până nu mai putu. 

-Hei, Scrag! Spune-i bătrânului okay din partea mea! 
- Sigur, amice! 

Scragger le făcu semn cu mâna până când dispărură pe 
uşa zonei de securitate, apoi se întoarse îndreptându-se către 
poarta lui, de partea cealaltă a terminalului. Kasigi îl aştepta 
deja acolo. Se lumină la faţă când îl văzu pe Petikin alergând 
prin mulţime mână în mână cu Paula, cu Gavallan la douăzeci 
de paşi în urma lor. Petikin o îmbrăţişa grăbit şi se repezi către 
barieră. 

- Pentru numele lui Dumnezeu, Charlie! 

- Nu mă freca, Scrag! A trebuit să-l aştept pe Andy, spuse 
Charlie, abia răsuflând. întinse biletul, îi aruncă zâmbitor o 
bezea Paulei, trecu bariera şi dispăru. 

- Salut, Paula! Ce-aţi pus la cale? i 

Paula gâfâia cu răsuflarea tăiată, dar radia toată. Işi 
petrecu brațul pe după al lui şi îl strânse uşurel. 

- Charlie m-a rugat să petrec concediul cu el, în Africa de Sud. 
Am pe cineva lângă Cape Town, o soră şi familia ei, aşa că am 
spus "De ce nu?". 

- De ce nu, într-adevăr. Asta înseamnă că... 

- lartă-mă, Scrag, strigă Gavallan, alăturându-li-se. Gâfâia ca o 
locomotivă, dar părea cu douăzeci de ani mai tânăr. 


- lartă-mă. Am stat la telefon o juma de oră. Se pare că am 
pierdut afurisitul de contract saudit cu KxTex şi o parte din 
Marea Nordului. Da să-i ia dracu! Am veşti grozave. 

Zâmbi şi îndepărtă încă zece ani, iar în spatele lui soarele 
atinse orizontul. 

- A sunat Erikki când eram cu un picior pe uşă afară, e teafăr şi 
Azadeh la fel. Sunt teferi in Turcia şi... 

- Aleluia! izbucni Scragger, acoperindu-l, şi din Capătul 
îndepărtat al sălii de aşteptare se auzi un uriaş cor de strigăte 
de bucurie din partea celorlalţi, care primiseră vestea de la 
Petikin. 

- Şi după asta m-a sunat un prieten din Japonia. Câtă vreme mai 
avem? 

- De-ajuns. Douăzeci de minute. De ce? L-ai scăpat pe Scot. Mi-a 
zis să-ţi transmit un mesaj: Spune-i bătrânului okay. 

Gavallan zâmbi. 

- Bun, mulţumesc. 

Işi recăpătase răsuflarea. 

-Te ajung din urmă, Scrag! Aşteaptă-mă, Paula! N-o să întârzii 
mult. Se duse la ghişeul de informaţii. 

- Bună seara, aţi putea să-mi spuneţi, vă rog, când e următorul 
zbor de la Bahrain la Hong Kong? 

Funcţionara atinse claviatura calculatorului. 

- La 11,42 la noapte, sayyid. 
- Excelent. 

Gavallan scoase biletele. 

- Anulaţi-mi biletele pentru zborul BA spre Londra de la noapte şi 
treceţi-mă ... 

Difuzoarele se treziră la viaţă şi-i acoperiră cuvintele cu 
chemarea atotstăpânitoare la rugăciune. O tăcere instantanee 
învălui aeroportul. 

Şi sus, în întinsul ţinut al munţilor Zagros, la opt sute de 
kilometri către nord, Hussain Kowissi se lăsă să alunece de pe 
cal, apoi îşi ajută fiul, să îngenuncheze cămila. Purta un cojoc de 
oaie kashkai, o centură peste halatul său negru, un turban alb şi 
pistolul mitralieră Kalaşnikov atârnat de umăr. 

Amândoi erau solemni, chipul băieţelului buhăit de atâtea 
lacrimi. Împreună împiedicară animalele, îşi scoaseră covoarele 
de rugăciune, se întoarseră spre Mecca si începură să se roage. 


Un vânt îngheţat şuiera în jurul lor, împrăştiind zăpada de 
pe vârfurile nămeţilor înalţi. Soarele, pe jumătate acoperit, se 
itea pe o fâşie îngustă de cer, printre norii care îl înghesuiau, 
prevestind furtună şi zăpadă. Îşi isprăviră curând rugăciunile. 

- O să rămânem aici peste noapte, fiule! 
- Da, tată. 

Ascultător, băieţelul îl ajută să descarce, cu lacrimile încă 
pe obraji. leri murise mama lui. 

- Tată, mama o să fie în Paradis când ajungem acolo? 
- Nu ştiu, fiule! Da, cred că da. 

Hussain îşi ascunse durerea. Naşterea fusese lungă si 
grea, nu putuse să facă nimic s-o ajute, decât s-o ţină de mână 
şi să se roage ca ea şi copilul să fie cruţaţi şi ca moaşa să fie 
pricepută. Moaşa fusese pricepută, dar copilul se născuse mort 
şi hemoragia nu se oprise şi ceea ce fusese scris se împlinise. 
Voia lui Allah! spusese, dar pentru prima dată asta nu-l ajutase. 
O îngropase alături de copilul ei. Cuprins de o adâncă tristeţe, se 
dusese la vărul său, şi îi lăsase lui şi soţiei sale pe cei doi copii 
mai mici să-i crească şi locul său la moschee, până când 
congregația avea să aleagă succesorul său. Apoi, împreună cu 
fiul cel mare, întorsese spatele Kowissului. 

- Mâine vom fi jos, în câmpie, fiule! O să fie mai cald. 
- Mi-e tare foame, tată! 

- Şi mie, fiule! răspunse blând. A fost vreodată altfel? 
- O să fim curând martiri? 

- La vremea hotărâtă de Allah. 

Băieţelul avea şase ani şi găsea multe lucruri greu de 
înţeles, dar asta nu. În vremea hotărâtă de Allah vom ajunge în 
Paradis, unde e cald şi totul verde şi e mai multă mâncare decât 
poţi să mănânci şi apă curată şi limpede de băut. Dar cum 
rămâne cu... 

- Sunt şanţuri în Paradis? întrebă cu vocea lui piţigăiată, 
ghemuindu-se lângă el ca să se încălzească. 

Hussain îl îmbrăţişa. 

- Nu, fiule, nu cred. Nu sunt şanţuri şi nici nu-i nevoie de ele.. 

Continuă, greoi, să-şi curețe arma cu o bucată de cârpă 
muiată în ulei. 

- Nu-i nevoie de şanţuri. 
- Asta o să fie foarte ciudat, tată. Foarte ciudat. De ce-am plecat 
de acasă? Unde mergem? 


- Mai întâi către nord-vest. Imamul a salvat Iranul, bule, dar 
mahomedanii de la nord, sud, est şi vest sunt asupriţi de 
duşmani. Au nevoie de ajutor şi îndrumare şi să li se predice 
Cuvântul. 
- lImamul, pacea lui Allah fie cu el, te-a trimis? 
- Nu, fiule! El nu poruncește nimic. El doar îndrumă. Eu merg de 
bunăvoie să împlinesc lucrarea lui Allah. Eu singur am hotărât. 
Un bărbat e liber să aleagă ce trebuie să facă. 

II văzu pe băieţel încruntându-se şi îl strânse uşurel în 
braţe, iubindu-l foarte mult. 
- Acum suntem soldaţii lui Allah! 
- O, bine, am să fiu un soldat bun. Ai să-mi spui din nou de ce i- 
ai lăsat să plece pe acei închinători la Satan ? Pe cei de la baza 
noastră? Şi i-ai lăsat să plece cu maşinile noastre zburătoare? 
- Din pricina căpeteniei lor, căpitanul, spuse răbdător Hussain. 
Cred că era un instrument al lui Allah. El mi-a deschis ochii în 
faţa mesajului lui Allah: că ar trebui să caut viaţa şi nu martiriul, 
să las vremea martiriului în grija lui Allah. Şi de asemenea, 
pentru că mi-a dat în mână o armă de neînfrânt împotriva 
duşmanilor Islamului, creştinii şi evreii: înţelegerea faptului că ei 
privesc viaţa individuală a omului ca sacră. 

Băieţelul îşi stăpâni un căscat. 
- Ce înseamnă sacră"? 
- Ei cred că viaţa omului este nepreţuită. A oricărui om. Noi ştim 
că viaţa vine de la Allah, aparţine lui Allah şi se întoarce la Allah. 
Şi că viaţa are valoare doar dacă împlineşti lucrarea lui Allah. 
înţelegi, fiule? 
- Cred că da, spuse băieţelul foarte obosit. Câtă vreme împlinim 
lucrarea lui Allah, mergem în Paradis şi Paradisul este veşnic. 
- Da, fiule. Folosind ceea ce am învăţat de la pilot, un drept- 
credincios poate să-şi pună călcâiul pe grumazul a zece 
milioane. O să răspândim aceste cuvinte tu şi cu mine. 

Era foarte mulţumit că țelul său devenise limpede. Curios 
că acel om, Starke, mi-a arătat calea. 
- Noi nu suntem nici estici, nici vestici, suntem doar musulmani, 
înţelegi, fiule? 

Dar nu primi nici un răspuns. Băieţelul adormise adânc. 
Hussain îl cuprinse în braţe, privind soarele care murea. Ultima 
rază dispăru. 


- Allah e mare, spuse munţilor şi cerului şi nopţii. Nu e alt 
Dumnezeu decât Allah! 


SFÂRŞIT 


